
O UA dapeic 4VOPOTOS 0V TMOEVETAI! 


Kaip šio darbo pratarmė, kurios jis reikalingas turbūt labiau nei bet kuris 
kitas, tebus įdėtas draugo laiškas*, paskatinęs imtis tokio rizikingo suma- 
nymo. 

„Mielas drauge, Jūsų poetinius kūrinius, pateikiamus dvylika tomų, 
nuo šiol turime viename daikte; juos skaitydami, randame tiek žinomų, 
tiek nežinomų dalykų, negana to, šis rinkinys vėl atgaivina tai, ką spėjome 
pamiršti. Tų dvylikos knygų, kurios dabar yra vienodo formato, negalima 
nevertinti kaip visumos, tad norėtųsi iš jos susidaryti nuomonę apie autorių 
ir jo talentą. Neneigsiu - žinant, kaip veržliai jis pradėjo savo literatūrinį 
kelią, tuzinas tomelių atrodo mažoka tokiam ilgam nuo tada prabėgusiam 
laiko tarpui. Be to, skaitant vieną ar kitą kūrinį, krinta į akis, kad juos su- 
kurti paskatino dažniausiai kokia nors ypatinga proga ir juose atsispindi tiek 
konkretūs išoriniai dalykai, tiek vidinės augimo pakopos, tiek tam tikros 
epochos moralinės ir estetinės maksimos bei požiūriai. Tačiau apskritai šie 
kūriniai tarpusavyje nesusiję, o dažnai net sunku patikėti, kad juos sukūrė 
tas pats rašytojas. 

Tuo metu Jūsų bičiuliai nenuleido rankų ir, geriau pažinodami Jūsų 
gyvenimą bei mąstyseną, bando įminti vieną kitą mįslę, išspręsti vieną kitą 
klausimą, tad, pasitelkusius į pagalbą seną prielankumą ir ilgametę drau- 
gystę, juos savotiškai žavi net iškilę sunkumai. Tačiau mums kada ne kada 
nebūtų nemaloni papildoma pagalba, kurios, tikimės, neatsakysite mūsų 
draugiškiems jausmams. 

Taigi pirmiausia prašytume surikiuoti chronologine tvarka poetinius 
kūrinius, naujajame leidime išdėstytus pagal tam tikrą vidinį sąryšį, ir supa- 
žindinti su gyvenimo bei dvasinėmis aplinkybėmis, kurios jiems patarnavo 
kaip medžiaga, taipgi pavyzdžiais, kurie Jums padarė poveikį, bei teoriniais 
principais, kuriais vadovavotės. Skirkite šias pastangas nedideliam ratui, gal 
išjų kils kas nors, kas pravers ir didesniam būriui? Rašytojas iki žilos senatvės 
neturi atsisakyti galimybės net iš toli kalbėtis su tais, kurie jam jaučia prielan- 
kumą; ir nors ne kiekvienam lemta, sulaukus tam tikro amžiaus, vėl sukurti 
savitų, įspūdingų kūrinių, tačiau kaip tik tuo laikotarpiu, kai žinios daug gi- 


lesnės, o sąmonė aiškesnė, turėtų būti itin smagu ir gaivinama sukurtuosius 

kūrinius vėl vertinti kaip medžiagą ir jiems suteikti galutinį pavidalą, vėlei 
ugdantį tuos, kurie užaugo kartu su menininku, į jį lygiuodamiesi.“ 

Šis maloniai išsakytas pageidavimas pažadino norą jį patenkinti. Mat 
kol jauni, mes pilni įkarščio einame savo keliu ir, kad neišklystume, nekant- 
riai atmetame kitų reikalavimus, tačiau vyresniame amžiuje didžiai praver- 
čia kieno nors palaikymas, sujudinantis ir meilingai pastūmėjantis į naują 
veiklą. Todėl iškart ėmiausi pirmutinio darbo - didelius ir mažus poetinius 
kūrinius dvylikoje tomų? sužymėjau ir išdėsčiau pagal metus. Stengiausi pri- 
siminti jų sukūrimo laiką ir aplinkybes. Bet darbas netrukus ėmė strigti, nes 
tapo aišku, kad būtina pateikti išsamių žinių ir smulkių paaiškinimų, kurie 
užpildytų tarp paskelbtų kūrinių žiojinčias spragas. Mat raštuose nėra mano 
pirmųjų bandymų, kai kurių pradėtų ir nebaigtų darbų, o vieno kito baigto 
kūrinio išorinis pavidalas visiškai pasikeitęs, nes juos vėliau perkūriau ir iš- 
liejau kitoniškos formos. Be to, dar reikėjo papasakoti, kiek pastangų įdėjau 
į mokslus ir kitus menus, ir ką tokiose, rodos, svetimose srityse ir vienas, ir 
su draugais tyliai lavinau ar paskelbiau. 

Visa tai geidavau pamažu įtraukti ir taip patenkinti savo geradarius, bet 
pastangos ir apmąstymai vedė tolyn: mat stengdamasis išpildyti pagrįstus jų 
reikalavimus ir iš eilės pavaizduoti vidines paskatas, išorinę įtaką, pakopas, 
kurias teoriškai bei praktiškai pasiekiau, iš ankšto asmeninio gyvenimo at- 
kakau į platų pasaulį; išniro daugybės įžymių žmonių, padariusių man dide- 
lę ar mažą įtaką, paveikslai, maža to, privalėjau rūpestingai atsižvelgti į ga- 
lingas pasaulio politikos bangas, kurios tiek man, tiek daugumai amžininkų 
padarė didžiulį poveikį. Tad, manyčiau, pagrindinis biografijos uždavinys 
yra pavaizduoti žmogų jo gyvenamuoju laiku ir parodyti, kiek visuma jam 
priešinasi, o kiek jam palanki, kiek tas priešinimasis jam padėjo susidaryti 
požiūrį į pasaulį bei žmones ir kaip, jei jis menininkas, poetas, rašytojas, jį 
vėl atspindėjo į išorę. Tačiau tam būtinas kone neįmanomas dalykas - in- 
dividas turi pažinoti save ir savo šimtmetį, save - kiek sąlygoms įvairuojant 
išliko toks pat, šimtmetį — mat jis pagriebia, nusineša, lemia bei formuoja ir 
norintįjį, ir nenorintįjį, dėl to drąsiai galima teigti: kiekvienas, gimęs tik de- 
šimt metų anksčiau ar vėliau, būtų tapęs visai kitoks ir savikūros, ir poveikio 
aplinkai atžvilgiu. 

Tokiu būdu, iš tokių samprotavimų ir bandymų, prisiminimų ir apmąs- 
tymų, radosi šis kūrinys, ir tokiu, atsiradimo, požiūriu jį geriausia skaityti, 
vertinti, teisingiausia apie jį spręsti. Visa kita, ypač pusiau poetinį, pusiau 


istorinį traktavimą, manyčiau, turėsiu daug progų aptarti savo pasakojime. 

1749 metų rugpjūčio 28 dieną, vidurdienį, sulig dvyliktuoju varpo dūžiu, 
Frankfurte prie Maino aš atėjau į pasaulį. Konsteliacija buvo laiminga: 
Saulė buvo Mergelės ženkle ir pasiekė zenitą, Jupiteris ir Venera žvelgė į ją 
palankiai, Merkurijus nepriešiškai, Saturnas ir Marsas laikėsi abejingai, tik 
Mėnulis, ką tik stojus pilnačiai, juoba rodė savo opozicijos jėgą, mat kartu 
prasidėjo jo planetinė valanda. Dėl to jis priešinosi mano gimimui, negalėju- 
siam įvykti pirmiau, negu ši valanda pasibaigs. 

Tie gerieji aspektai, kuriuos vėliau astrologai vertino kaip didžiai man 
svarbius, bus buvę priežastis, kodėl likau gyvas: mat per pribuvėjos nemok- 
šiškumą atėjau į pasaulį kaip negyvas ir prireikė didelių pastangų, kad išvys- 
čiau šviesą. Tačiau toji aplinkybė, pridariusi maniškiams daug bėdos, mies- 
telėnams išėjo į gera, nes mano senelis, miesto tarybos seniūnas Johannas 
Wolfgangas Textorius!, pasinaudojo šia dingstimi, kad priimtų į tarnybą 
akušerį bei įvestų ar atnaujintų pribuvėjų mokymą, o tai vienam kitam vė- 
liau gimusiųjų bus buvę į naudą. 

Mėgindami prisiminti, kas mums nutikę ankstyvoje vaikystėje, dažnai 
esame linkę painioti iš kitų girdėta su tuo, kas iš tikrųjų pačių pamatyta. 
Taigi, nesileisdamas į tokio pobūdžio nuodugnius tyrinėjimus, kurie vis tiek 
nieko neduotų, gerai žinau, kad mes gyvenome sename name, kuris, po tei- 
sybei, susidėjo iš dviejų sujungtų pastatų. Įviji laiptai vedė į nepereinamus 
kambarius, o aukščių skirtumą išlygino laipteliai. Mūsų, vaikų, jaunesnės 
sesers“ ir mano, mėgstamiausia vieta buvo erdvus žemutinis prieškambaris, 
kuriame šalia lauko durų buvo didelė medinių pinučių būda, tiesiogiai jun- 
gianti su gatve ir lauku. Toks paukščių narvas vadinosi pastogis, jų buvo prie 
daugelio namų. Moterys ten sėdėdamos siūdavo ir megzdavo, virėja perrink- 
davo salotas, kaimynės šnekučiuodavosi, dėl to gatvės šiltuoju metų laiku 
priminė pietų kraštus. Kiekvienas jautėsi laisvas, nes viešuma jam buvo ne- 
svetima. Per tuos pastogius ir vaikai susisiekdavo su kaimynais, ir su manimi 
susidraugavo priešais gyvenantys trys broliai von Ochsensteinai?, velionio 
tarybos seniūno* sūnūs, krėsdavo juokus bei visaip erzindavosi. 

Maniškiai mėgo pasakoti apie išdaigas, kurias akindavo daryti tie šiaip 


rimti ir vieniši vyrai. Papasakasiu vieną tų pokštų. Kaip rik buvo pasibaigęs 

puodų turgus, ir šiomis prekėmis artimiausiam laikui ne tik aprūpinta virtu- 
vė, bet ir mums, vaikams, nupirkta žaislinių indų. Kartą, gražią popietę, kai 
visame name buvo tylu, aš įsitaisiau pastogyje su savo dubenėliais ir puodais, 
bet nesugalvodamas, ką su jais veikti, sviedžiau vieną indelį į gatvę ir labai 
nudžiugau, kad jis smagiai sudužo. Pamatę mane tokį linksmą, net plojantį 
katučių, Ochsensteinai sušuko: 

— Dar! 

Nedelsdamas tėškiau puodynėlę ir, šūksniams „Dar! Dar!“ netylant, 
išsvaidžiau ant grindinio visus dubenėlius, lėkšteles ir ąsotėlius. Kaimynai 
džiūgavo, ir man buvo labai smagu, kad jiems darau malonumą. Bet ištekliai 
baigėsi, o jie vis šaukė: 

— Dar! 

Tad nubėgau į virtuvę ir atsinešiau molinių lėkščių, žinoma, jos dar sma- 
giau dužo; taip bėgiodamas pirmyn atgal nešiausi lėkštę po lėkštės, kurių vis 
pasisiekdavau iš indaujos, o kadangi broliams buvo vis negana, visus atlakin- 
tus indus ištiko toks par likimas. Tik vėliau kažkas atėjęs sudraudė mane. 
Nelaimė įvyko, o daugybę sukultų indų atlygino bent nuotaikinga istorija, 
kuri šelmius kurstytojus linksmino iki gyvenimo pabaigos. 

Tėvo motina", kurios name, po teisybei, gyvenome, buvo įsikūrusi dide- 
liame kambaryje apačioje, šalia prieškambario, ir žaisdami dažnai atsidur- 
davome prie jos krėslo, o kai sirgdavo, prie jos lovos. Menu ją tarytum kaip 
dvasią, kaip gražią, prakaulią, visada baltai ir švariai vilkinčią moterį. Ji liko 
mano atmintyje švelni, maloni, geraširdė. 

Gatvę, kurioje stovėjo mūsų namas, girdėjome vadinant Elnių grioviu, 
tačiau niekur nebuvo matyti nei elnių, nei griovio, tad prašėme paaiškinti, 
ką tas žodis reiškia. Taigi pasakota, kad mūsų namas stovįs toje vietoje, kuri 
kadaise buvusi už miesto, o ten, kur dabar gatvė, anuomet buvęs griovys ir 
jame laikyti elniai. Tie žvėrys čia buvę saugomi ir šeriami, nes senatas kasmet 
senoviniu papročiu rengdavęs miestelėnams pietus ir patiekdavęs elnią, kuris 
tai iškilmei visada būdavęs po ranka čia, griovyje, jei kunigaikščiai ir riteriai 
už miesto sienų trukdytų ar paverstų niekais miestelėnų teisę medžioti arba 
priešai apsuptų miestą ir laikytų apgulę. Mums tai labai patiko ir geidavome, 
kad ir dabar būtų toks prijaukintų žvėrių medžioklės plotas. 

Užpakalinėje namo pusėje, ypač iš viršutinio aukšto, atsivėrė labai gra- 
žus vaizdas į veik neaprėpiamus kaimynų sodus, kurie driekėsi iki pat miesto 
sienos. Deja, čia buvusias bendruomenės žemes verčiant privačiais sodais, 


mūsų namo sklypas bei dar keli ties gatvės kampu buvo gerokai nurėžti, o 

namų prie Arklių turgaus savininkai pasistatydino erdvius priestatus ir už- 
siveisė didelius sodus, bet mus nuo tų artimų rojų atitvėrė aukštoka kiemo 
siena. 

Trečiame aukšte buvo kambarys, vadintas sodo, mat čia keletas gėlių va- 
zonų prie lango atstojo nesamą sodą. Vaikystėje tai buvo pati mėgstamiausia 
mano buveinė, sukeldavusi ne tiek liūdesį, kiek ilgesį. Už kaimynų sodų, už 
miesto sienų ir pylimų matėsi graži derlinga lyguma, nusidriekusi Hechsto 
linkui. Tame kambaryje vasarą paprastai ruošdavau pamokas, laukdavau, 
kol praeis audra, ir negalėdavau atsižiūrėti į besileidžiančią saulę, kurios 
pusėn kaip tik išėjo langai. Kartu matydavau, kaip kaimynai vaikštinėja po 
sodus ar prižiūri gėles, kaip žaidžia vaikai, pramogauja draugai, girdėdavau, 
kaip rieda rutuliai ir virsta kėgliai, dėl to anksti nubudo vienatvės ir iš jos ky- 
lančio ilgesio jausmas, kuris, derėdamas su prigimtu rimtumu bei nuojauta, 
netrukus parodė, o vėliau dar labiau atskleidė savo galią. 

Beje, senas, pilnas užkaborių ir niūrių kampelių namo vidus lengvai 
pažadindavo vaikams baimę. Nelaimė, anuomet dar vadovautasi auklybos 
maksima, jog vaikai turi kuo anksčiau atsikratyti nepažįstamų ir nematomų 
dalykų bijojimo ir priprasti prie visko, kas kelia baimę. Dėl to mes, vaikai, 
turėdavome miegoti vieni, o kai negalėdavome užmigti ir, tyliai išsliuogę iš 
lovų, bėgdavome pas tarnus ir tarnaites, kelią mums pastodavo išvirkščią 
chalatą apsivilkęs, taigi kone neatpažįstamai persirengęs tėvas“ ir nubaidy- 
davo atgal ilsėtis. Visiems aišku, kad iš tokio auklėjimo nieko gero. Kaip gali 
atsikratyti baimės įspeistas tarp dviejų baisybių? Motina', linksma, džiugi 
ir kitiems to paties linkinti, rado geresnę pedagoginę priemonę. Ji pasiekė 
tikslą dovanomis. Buvo persikų metas, tad mums pažadėjo, kad galėsime jų 
skanauti iki soties kiekvieną rytą, jei naktį nugalėsime baimę. Tai pavyko, ir 
abi šalys liko patenkintos. 

Namo viduje mano žvilgsnį labiausiai traukė Romos prospektai", kuriais 
tėvas buvo papuošęs laiptinę; tai buvo kelių Piranese's? pirmtakų, gerų ar- 
chitektūros ir perspektyvos žinovų, raižiniai; jie pagirtinai valdė adatą, jų 
braižas buvo aiškus. Kasdien matydavau prospektuose Tautos aikštę, Ko- 
liziejų, Šv. Petro aikštę, Šv. Petro baziliką, pavaizduotus iš lauko ir vidaus, 
Šv. Angelo pilį ir kitką. Tie statiniai giliai įsirėžė mano atmintyje, o šiaip 
itin nekalbus tėvas kartkartėmis teikdavosi papasakoti apie vaizduojamą 
objektą. Buvo matyti, kad jis labai mėgsta italų kalbą ir viską, kas susiję su ta 
šalimi. Retkarčiais mums parodydavo iš ten parsivežtą nedidelį marmuro bei 


gamtotyros rinkinį ir daug laiko skirdavo kelionės aprašymui italų kalba!“ 

pats jį perrašė į švarraštį ir sąsiuvinis po sąsiuvinio lėtai ir kruopščiai sureda- 
gavo. Jam talkino senas smagus italų kalbos mokytojas pavarde Giovinazzi"!. 
Tas vyras neblogai dainavo, ir motina jam ir sau kasdien akompanuodavo 
fortepijonu; netrukus pirmiau negu supratau mintinai mokėjau „Solitario 
bosco ombroso'!*. 

Tėvas iš prigimties buvo linkęs mokyti, dėl to, neturėdamas tarnybos, 
norėjo perduoti kitiems, ką žinojo ir mokėjo. Tad pirmaisiais vedybinio gy- 
venimo metais ragino mano motiną mokytis gražiai rašyti, taip pat skambin- 
ti fortepijonu bei dainuoti; kartu jai teko įgyti šiokių tokių italų kalbos žinių 
ir kalbėjimo įgūdžių. 

Laisvą laiką dažniausiai leisdavome pas senelę, kurios erdviame kamba- 
ryje buvo daug vietos žaidimams. Senelė užimdavo mus visokiomis smulk- 
menomis ir lepindavo įvairiais gardėsiais. Tačiau vieną Kalėdų vakarą ji 
tiesiog pranoko visas savo geradarybes, paragindama mums parodyti lėlių 
teatro vaidinimą ir taip sukurdama senajame name naują pasaulį. Tas neti- 
kėtas spektaklis kerėte pakerėjo jaunas sielas; ypač berniukui jis padarė labai 
stiprų įspūdį, vėliau atsišaukusį kaip gilus, tvarus poveikis. 

Maža scena su nebyliais aktoriais iš pradžių mums buvo tik parodyta, 
bet paskui atiduota patiems mokytis sugyvinti draminiu veiksmu; mums, 
vaikams, ji buvo juoba brangi, nes tai buvo paskutinė gerosios senelės dova- 
na. Netrukus ją pasiglemžė sunkėjanti liga, paskui iš mūsų tarpo amžinai 
išplėšė mirtis. Jos išėjimas turėjo didelę reikšmę šeimai, nes mūsų gyvenimas 
visiškai pasikeitė. 

Kol senelė buvo gyva, tėvas vengė bent ką nors keisti ar atnaujinti name, 
tačiau visi žinojo, kad jis rengiasi iš pagrindų perstatyti namą, tad dabar ne- 
delsiant buvo pradėti statybos darbai. Frankfurte, kaip ir daugelyje kitų senų 
miestų, statydami medinius pastatus ir siekdami prasimanyti daugiau vietos, 
savininkai darydavo didesnį už pirmą aukštą ne tik antrą, bet ir visus kitus 
aukštus, dėl to itin siauros gatvės atrodė niūrios ir baugios. Galiausiai buvo 
išleistas įstatymas, kad tas, kuris statydinasi naują namą nuo pat apačios, 
virš pamatų gali iškišti tik antrą aukštą, visi kiti turi lygiai kilti aukštyn. 
Tėvas nesuko galvos dėl išorės architektūrinės išvaizdos, jam rūpėjo gerai ir 
patogiai įrengti vidų, taigi, kad neprarastų išsikišusios į lauką trečio aukšto 
patalpos, kaip ir daugelis miestelėnų griebėsi gudrybės: viršutinį aukštą pa- 
ramsčius sijomis, o apatinius vieną po kito griaunant ir tarsi įstatant naujus, 
iš senojo pastato, taip sakant, nieko nebeliko, bet naujo namo statyba galėjo 


būti laikoma remontu. Kadangi vienu metu ir griauta, ir statyta, tėvas nu- 


PIRMA KNYGA 21 


sprendė nesikelti iš namo, idant galėtų prižiūrėti darbus bei jiems vadovauti, 
mat puikiai išmanė techninius statybos reikalus ir nenorėjo skirtis su šeima. 
Ši nauja epocha vaikams buvo pilna netikėtumų ir ypatinga. Kybodami pa- 
čiame viršuje ant paramstytų sijų ir nuolat šaukiami į kokią nors pamoką, 
raginami prie darbų, jie matė, kaip mūrininko mentė, dailidės kirvis aukštas 
po aukšto griauna kambarius, kuriuose jie dažnai kankinti nuobodžiomis 
pamokomis ir darbais, koridorius, kuriuose žaisdavo, sienas, kurių švara ir 
priežiūra taip rūpinosi namiškiai, — visa tai sukėlė sumaištį jaunose galvose, 
ir buvo nelengva ją nuramdyti. Tačiau vaikai nejautė didelių nepatogumų, 
nes žaidimams dabar turėjo daugiau vietos negu pirma ir kartais jiems buvo 
leidžiama pasisupti ant sijų bei pasilinguoti ant lentų. 

Iš pradžių tėvas atkakliai laikėsi savo plano, bet galiausiai, nuardžius 
dalį stogo ir mūsų lovas sulijus lietui, nuo kurio neapsaugojo net virš jų iš- 
tempti klijuotės tapetai, nuplėšti nuo sienų, jis, kad ir be noro, nusprendė 
vaikus trumpai įkurdinti pas geranorius draugus, kurie jau anksčiau siūlėsi 
padėti, ir leisti juos į mokyklą. 

Ši permaina atnešė tam tikrų nemalonumų: iki šiol laikyti namie užda- 
rai, valyvai, mandagiai, bet griežtai, vaikai, įstumti į šiurkščią jaunų būtybių 
minią, netikėtai buvo priversti kęsti tai, kas žema, bloga, net nedora, nes ne- 
turėjo jokių ginklų nei mokėjo apsiginti. 

Po teisybei, aš tuo laiku pirmą kartą pamačiau gimtąjį miestą", mat po 
truputį, vis laisviau ir drąsiau tai vienas, tai su smagiais žaidimų draugais 
ėmiau po jį vaikštinėti. Kad bent kiek perteikčiau įspūdį, kurį man darė ta 
rimta ir ori aplinka, čia pavaizduosiu savo gimimo vietą taip, kaip įvairios jos 
dalys pamažu atsivėrė prieš mane. Labiausiai patikdavo vaikštinėti didžiuoju 
tiltu per Mainą““. Dėl savo ilgio, tvirtumo, geros išvaizdos jis buvo įspūdin- 
gas statinys, taip pat kone vienintelis ankstesnių laikų paminklas, liudijantis, 
kaip pasaulietinė valdžia rūpinasi savo piliečiais. Gražioji upė prikaustydavo 
žvilgsnį, ir lydėdavau ją vaga aukštyn ir žemyn; visada apimdavo džiaugsmas, 
kai pamatydavau ant tilto kryžiaus saulėje tviskantį auksinį gaidį". Paskui 
dažniausiai vaikščiodavome po Zaksenhauzeną, ir būdavo labai smagu už 
kreicerį keltis valtimi į kitą krantą. Vėl atsidūrę šiapus traukdavome į Vyno 
turgų, kur stebėdavomės kranų, iškraunančių prekes, mechanizmais, bet 
ypač domino arplaukę mugės laivai ir iš jų išlipantys įvairūs, kartais labai 
keisti keleiviai. Pasukę į miestą, pagarbiai pasveikindavome Zalhofą!“, pa- 
statytą daugmaž toje vietoje, kur sakoma stūksojus imperatoriaus Karolio 


Didžiojo ir jo įpėdinių pilį. Smagu buvo klaidžioti po senąjį amatininkų 

miestą, ypač ištirpti turgaus dieną minioje, susirinkusioje apie Šv. Baltramie- 
jaus bažnyčią". Nuo seno čia stumdėsi pardavėjų ir krautuvininkų pulkas, 
dėl to naujaisiais laikais tik vargais negalais čia buvo pastatyti erdvūs ir dailūs 
statiniai. Niekada nepraeidavome pro Pfareizeno garvelėje!* įsikūrusius kios- 
kelius ir, atsinešę pinigėlių, nusipirkdavome spalvotų, su auksiniais žvėrimis, 
popieriaus lapų. Bet retai grūsdavausi per ankštą, sausakimšą, nešvarią tur- 
gaus aikštę. Taip pat prisimenu, kad siaubo apimtas bėgdavau nuo gretimų, 
su turgaus aikšte besiribojančių ankštų ir bjaurių mėsininkų krautuvėlių. 
Juoba malonu buvo vaikštinėti po Romėnų kalną. Kelias į naujamiestį per 
Naująją prekyvietę!? visada būdavo linksmas ir smagus; tik mums nepatiko, 
kad nuo Dievo Motinos bažnyčios nėra gatvės į Ceilę?" ir visada tenka daryti 
didelį lankstą Kiškių gatve arba per Šv. Kotrynos vartus. Bet labiausiai vai- 
ko dėmesį traukė daug mažų miestelių pačiame mieste, tvirtovės tvirtovėje, 
tiksliau sakant, mūrine tvora apjuostos vienuolynų teritorijos bei iš anksty- 
vųjų šimtmečių išlikę panašūs į pilis pastatai: Niurnbergo pirklių namai*!, 
Kompostelė*, Braunfelsas*?, von Stallburgų giminės namas“ ir daug kitų, 
vėliau gyvenamosiomis patalpomis ir amatų dirbtuvėmis paverstų tvirtovių. 
Anuomet Frankfurte nebuvo nieko iškilaus architektūros požiūriu: viskas 
liudijo miestui ir vietovei neramią praeitį. Vartai ir bokštai, žymintys senojo 
miesto ribas, vėl vartai, bokštai, sienos, tiltai, pylimai, grioviai, juosiantys 
niująjį miestą, perdėm liudijo, kad tie statiniai radosi iš būtinybės suteikti 
bendruomenei saugumo neramiais laikais, kad aikštes, gatves, netgi naujas, 
platesnes ir gražesnes, sukūrė atsitiktinumas ir savivalė, o ne tvarkančioji 
dvasia. Berniuko širdyje užgimė tam tikras polinkis į senovę, jam teikė peno 
ir brandino senos kronikos, medžio raižiniai, kaip antai Gravo „Frankfur- 
to apgula'??; išryškėjo ir kitas pomėgis — pažinti žmogaus gyvenimo įvai- 
rovę ir natūralumą, neteikiant reikšmės įdomumui arba grožiui. Tad viena 
mėgstamiausių mūsų iškylų, į kurią paprastai leisdavomės kelis kartus per 
metus, buvo kelionė miesto siena. Sodai, kiemai, užpakalinės namų dalys 
driekiasi iki pat cvingerio?“; nuo sienos matyti daugybės žmonių buitinis, 
mažas, uždaras, slaptas gyvenimas. Prabangus ir ištaigingas turtuolio sodas, 
naudos žiūrinčio miestelėno vaisių sodas, fabrikai, drobių balyklos ir kitos 
įmonės, kapinės - miesto teritorijoje spietėsi mažas pasaulis: prieš mus vėrėsi 
margas, nuostabus, kas žingsnis vis kitoks vaidinimas, kuriuo negalėjo atsi- 
gėrėti vaikiškas smalsumas. Iš tiesų, garsusis Šlubas Velnias?", naktį draugui 
kilsčiodavęs Madrido stogus, vargu ar parodė daugiau, negu mes pamatėme 


čia, po atviru dangumi šviečiant skaisčiai saulei. Raktai, kuriais šiame kelyje 

atrakinami bokštai, laiptai ir varteliai, buvo arsenalo prižiūrėtojų rankose, 
tad kad juos gautume, stengdavomės įsiteikti jų valdiniams. 

Dar svarbesnė ir kita prasme vaisingesnė buvo rotušė, vadinta Romė- 
nu. Mums labai patiko slampinėti po žemutines sales. Įsigudrinome patekti 
į didelę, labai kuklią miesto tarybos posėdžių salę. Jos sienos, iki tam tikro 
aukščio apmuštos lentelėmis, bei skliautai buvo balti, be jokios freskos, be 


jokio paveikslo. Tik ant vidurinės sienos aukštai matėsi trumpas užrašas: 


Vieno vyro kalba - 
Menka šneka: 
Išklausyk abidvi bylas. 


Senoviniu papročiu šio susirinkimo narių suolai buvo įrengti palei ap- 
muštąją sieną ir vienu laipteliu pakylėti nuo grindų. Lengvai supratome, 
kodėl senato hierarchinė tvarka suskirstyta pagal suolus. Nuo durų į kairę 
iki pat priešinio kampo, kaip pirmajame suole, sėdėjo teismo posėdininkai, 
pačiame kampe - seniūnas, vienintelis, prieš kurį stovėjo mažas stalelis; jam 
iš kairės iki pat langų sienos sėdėjo antrojo suolo nariai; palei langus buvo 
trečias suolas, kurį užėmė amatininkai; salės viduryje stovėjo aktuaro stalas. 

Jei jau patekdavome į Romėną, būtinai įsimaišydavome į minią, lau- 
kiančią priėmimo pas burmistrus. Bet dar labiau traukė viskas, kas susiję 
su imperatorių rinkimais ir karūnavimu. Mokėjome pelnyti durininkų prie- 
lankumą, tad mums buvo leidžiama užlipti naujais, smagiais, freskomis išta- 
pytais, paprastai grotelėmis uždarytais imperatoriškaisiais laiptais. Pagarbą 
įkvėpdavo purpuriniais tapetais ir įstabiais, įmantriai raižytais auksiniais 
apvadais papuoštas rinkimų kambarys. Labai atidžiai apžiūrinėdavome du- 
ris, ant kurių maži berniukai, arba genijai, aptaisyti imperatoriaus mantija, 
apkrauti sunkiomis imperijos regalijomis, sudarė nuostabią figūrų grupę, ir 
vylėmės patys kada nors pamatyti karūnavimą. Iš didžiosios imperatoriško- 
sios salės, jei pasisekdavo į ją įsmukti, mus tik vargais negalais pavykdavo 
išprašyti; ant visų salės sienų tam tikrame aukštyje kabėjo imperatorių, pa- 
vaizduotų ligi juosmens, portretai, ir tą, kuris mums papasakodavo apie jų 
žygius, laikydavome tikru draugu. 

Apie Karolį Didįjį** girdėjome daug panašių į pasaką istorijų, bet įdo- 
mybės prasidėdavo nuo Rudolfo Habsburgo??, vyriška narsa padariusio galą 
didelei suirutei. Domesį kėlė ir Karolis Ketvirtasis??. Jau buvome girdėję 


apie Aukso bulę ir baudžiamuosius įstatymus, taip pat kad jis nekeršijęs 

Frankfurto gyventojams už paramą kilniajam antiimperatoriui Giunteriui 
Švarcburgiečiui?!. Maksimilianas?* buvo giriamas kaip žmonių ir miestelėnų 
draugas ir kad išpranašavo būsiąs paskutinis vokiečių dinastijos valdovas; 
deja, taip ir įvyko, nes po jo mirties rinktasi tik iš dviejų: Ispanijos karaliaus 
Karolio Penktojo?? ir Prancūzijos karaliaus Pranciškaus Pirmojo?*. Mąslia 
mina prižiūrėtojas pridurdavo, kad dabar vėl pranašaujama, veikiau esama 
pranašingo ženklo: akivaizdu, kad vietos likę tik vienam imperatoriaus por- 
tretui; nors toji aplinkybė atrodė nesvarbi, tačiau patriotiškai nusiteikusiuo- 
sius vertė susirūpinti. 

Šitaip apeidami miestą būtinai užsukdavome ir į katedrą ir aplankyda- 
vome priešų bei draugų gerbiamo šauniojo Giunterio kapą. Kadaise jį dengęs 
garsusis antkapis dabar stovi chore. Gretimos durys į konklavą mums ilgai 
buvo uždarytos, kol pagaliau iš aukštosios valdžios pavyko gauti leidimą įeiti 
į šią įžymią vietą. Bet geriau jau būtume ją tik įsivaizdavę taip, kaip iki šiol: 
patalpą, kuri Vokietijos istorijoje vaidino tokį reikšmingą vaidmenį, kurioje 
galingieji kunigaikščiai susirinkdavo atlikti didžiai svarbaus veiksmo, rado- 
me ne deramai išpuoštą, bet užgriozdintą sijomis, kartimis, pastoliais ir kitu 
nereikalingu šlamštu. Tad juo labiau audrino vaizduotę ir kėlė širdį netru- 
kus gautas leidimas dalyvauti, kai Aukso bulė bus rodoma rotušėje keletui 
garbių užsieniečių. 

Berniukas godžiai klausydavo, ką namiškiai bei vyresnieji giminės ir 
pažįstami jam pasakodavo apie du pastaruosius karūnavimus, su nedideliu 
pertrūkiu vykusius vienas po kito. Mat nebuvo vyresnio amžiaus frankfur- 
tiečio, kuris abiejų įvykių ir visko, kas su jais susiję, nelaikytų savo gyvenimo 
viršūne. Kad ir koks prabangus buvo Karolio Septintojo karūnavimas"?, per 
kurį, negailėdamas išlaidų ir rodydamas gerą skonį, nuostabių pokylių su- 
rengė Prancūzijos pasiuntinys, tačiau gerojo imperatoriaus laukė juoba liūd- 
na ateitis, nes jis negalėjo valdyti savo rezidencijoje Miunchene ir tam tikra 
prasme turėjo prašyti imperijos miesto gyventojų leisti jam čia gyventi kaip 
svečiui. 

Nors Pranciškaus Pirmojo karūnavimas?“ nebuvo toks akivaizdžiai pra- 
bangus kaip ankstesnis, jį nušvietė imperatorės Marijos Teresės dalyvavi- 
mas, o jos grožis bus padaręs vyrams lygiai tokį didelį įspūdį kaip moterims 
Karolio Septintojo rimta, ori povyza ir mėlynos akys. Abi lytys tarsi varžė- 
si, kuri gražiau perteiks įdėmiai klausančiam berniukui tų dviejų asmenų 
paveikslą. Būdinimai ir pasakojimai porinti smagiai ir ramiai, mat Acheno 


taika? trumpam padarė galą visiems sankirčiams, ir su malonumu būdavo 

prisimenamos tiek tos iškilmės, tiek ankstesni karo žygiai, Detingeno mū- 
šis?* bei svarbiausi praeities nutikimai, ir atrodė, kaip būna sudarius taiką, 
kad visi tie garsūs ir grėsmingi dalykai įvyko tik dėl to, kad būtų pramoga 
laimingiems ir rūpesčių neslegiamiems žmonėms. 

Nenugyvenus nė pusės metų tokioje patriotinio ribotumo aplinkoje, vėl 
prasidėjo mugės, ir vaikų galvose kaskart knibždėdavo neįtikėtina daugy- 
bė minčių. Naujas miestas, išdygęs per trumpą laiką pastačius mieste daug 
būdelių, sambrūzdis, prekių iškrovimas ir išpakavimas nuo pirmųjų suvoki- 
mo akimirkų žadino nenumaldomai veiklų smalsumą ir begalinį norą įgyti 
vaikiškų gėrybių; tą norą berniukas augdamas mėgino patenkinti tai vie- 
naip, tai kitaip, nelygu jo piniginėlės išgalės. Kartu didėjo supratimas, kas 
gaminama pasaulyje, kas jam būtina ir ką tarpusavyje maino įvairių šalių 
gyventojai. 

Šių didelių, pavasarį ir rudenį prasidedančių epochų pradžią paskelbda- 
vo ypatingos iškilmės, kurios atrodė juoba solidžios, nes gyvai sudabartinda- 
vo senovę bei mus pasiekusius papročius. Palydos dieną*? visas miestas sukil- 
davo ant kojų ir plaukdavo į Eismo gatvę, prie tilto, iki pat Zaksenhauzeno; 
visi langai būdavo apgulti, nors kiaurą dieną nieko ypatingo neįvykdavo; 
rodės, minia susirinko tik stumdytis, o žiūrovai - apžiūrinėti vienas kito, 
nes tai, dėl ko stumdytasi ir būriuotasi, nutikdavo temstant ir buvo veikiau 
įtikėta negu akimis pamatyta. 

Anais senais, neramiais laikais, kai kiekvienas pagal norą krėtė nedory- 
bes arba pagal ūpą vykdė teisingumą, į muges vykstantys prekeiviai kentėda- 
vo nuo kilmingų ir nekilmingų kelių plėšikų savivalės, dėl to kunigaikščiai 
ir kiti valdžios luomai liepdavo saviškius lydėti su ginkluota palyda iki pat 
Frankfurto. Bet imperijos miesto gyventojai nenorėjo žeminti nei savęs, nei 
savo teritorijos ir traukdavo pasitikti atvykėlių, dėl to kartais susikivirčy- 
davo su palyda, kiek jai leistina priartėti prie miesto, ar apskritai leistina į jį 
įžengti. Kadangi tai nutikdavo ne tik gabenant prekes ir vykstant mugėms, 
bet ir tada, kai aukštieji asmenys karo ar taikos metu, ypač per imperato- 
riaus rinkimus, vykdavo į Frankfurtą ir nepageidaujama palyda su savo ponu 
mėgindavo įsibrauti į miestą, į darbą dažnai būdavo paleidžiami kumščiai, 
todėl nuo seno abi pusės derėdavosi, ir tuo klausimu buvo sudaryta, nors 
su abipusėmis išlygomis, daug sutarčių, viliantis pagaliau užglaistyti kelis 
šimtmečius besitęsiančią nesantaiką, juolab kad reikalas, kuris taip seniai 
kėlė dažnai net aršių nesutarimų, tikrai buvo nereikšmingas ar bent jau ne- 


būtinas. 

Tomis dienomis daug miestelėnų raitijos būrių su vadais priešakyje iš- 
jodavo už skirtingų miesto vartų ir tam tikroje vietoje pasitikdavo kelis rai- 
telius arba husarus, sudarančius ginkluotą palydą tų imperijos luomų, kurie 
turėjo į ją teisę; juos ir jų vadus gražiai pasveikindavo ir pavaišindavo; visi 
delsdavo iki pat vakaro, o tada, laukiančiai miniai beveik nematant, jodavo į 
miestą, nes kai kurie miestelėnų raiteliai nebesilaikydavo balne ir nebenuval- 
dydavo arklio. Per Tilto vartus atvykdavo pagrindinės vilkstinės, todėl čia 
būriuodavosi daugiausia žmonių. Jau temstant nakčiai, paskutinė su tokia 
pat palyda atkakdavo Niurnbergo pašto karieta, ir ėjo gandas, kad joje seno- 
viniu papročiu sėdinti senė, dėl to pasirodžius karietai gatvės berniūkščiai 
imdavo šaižiai rėkti, nors karietos keleivių tamsoje nebebūdavo matyti. Kil- 
davo neįtikėtina, baisi spūstis, kai minia per Tilto vartus mesdavosi paskui 
karietą. 

Kita, dar savitesnė iškilmė, vidury dienos pritraukdavusi žiūrovų, buvo 
Dūdininkų teismas. Ši ceremonija priminė tuos laikus, kai garsūs prekybos 
miestai siekė jei ne nusikratyti muitų, augančių lygiai su prekyba ir ama- 
tais, tai bent palengvinti jų naštą. Imperatoriui nuolat reikėjo mokesčių, tad 
tą nuo jo priklausančią laisvę dovanodavo paprastai tik vieniems metams, 
todėl atleidimą reikėdavo kasmet atnaujinti. Taigi prieš Šv. Baltramiejaus 
mugę imperatoriškajam tarybos seniūnui, kuris kai kada būdavo ir vyriau- 
siasis arsenalo reikalų tvarkytojas, būdavo įteikiamos simbolinės dovanos, o 
mandagumo dėlei tai daryta jam sprendžiant su posėdininkais teismo bylą. 
Vėliau, kai seniūną nebe skirdavo imperatorius, bet rinkdavo patys miestelė- 
nai, jis išlaikė privilegiją suteikiant lengvatą priimti dovanas, ir tiek miestų 
atleidimas nuo muitų, tiek ceremonijos, kuriomis Vormso, Niurnbergo ir 
Senojo Bambergo pasiuntiniai pagerbdavo tą senovinį lengvatos suteikimą, 
pasiekė mūsų laikus. Mergelės Marijos gimimo šventės išvakarėse*? būdavo 
skiriamas viešas teismo posėdis. Didelėje imperatoriškojoje salėje, atitvertoje 
patalpoje, ant pakylos sėdi posėdininkai, laipteliu aukščiau, jų viduryje, — 
tarybos seniūnas, o šalių įgalioti prokuristai - apačioje dešinėje. Aktuaras 
pradeda balsiai skaityti šiai dienai atidėtus svarbius raštus, prokuristai prašo 
nuorašų ir apeliuoja arba daro tai, kas, jų nuomone, būtina. 

Staiga pasigirsta nuostabi muzika, tarsi pranešdama, kad atvyko prabėgę 
šimtmečiai. Tai trys dūdininkai: vienas pučia seną šalamają, kitas - bosą, 
trečias — obojų. Jie vilki mėlynus apsiaustus auksiniais apvadais, ant ranko- 
vės pritvirtintos natos, jų galvos dengtos. Lygiai dešimtą, smalsiai apžiūrinė- 


jami vietinių ir svetimšalių, su pasiuntiniais ir palyda iš paskos, jie pajudėjo 

iš svečių namų ir dabar įeina į salę. Teismo posėdis nutraukiamas. Dūdi- 
ninkai ir palyda sustoja prie pertvaros, pasiuntinys žengia už jos ir sustoja 
prieš tarybos seniūną. Senoviniu papročiu atgabentos simbolinės dovanos 
paprastai būdavo tos prekės, kuriomis dažniausiai prekiaudavo jas įreikiantis 
miestas. Pipirai tarsi atstojo visas, tad pasiuntinys įteikdavo jų pilną dailiai 
ištekintą medinę taurę. Ant jos, kaip suteiktos ir priimtos lengvatos ženklas, 
guli šilku muštų ir kutais puoštų pirštinių pora su dailiai prarėžtais skel- 
tukais; jas kai kada apsimaudavo ir pats imperatorius. Šalia — balta lazde- 
lė, anuomet būtina atliekant visus teisinius ir teisminius veiksmus. Padėtos 
ir kelios smulkios sidabrinės monetos, o Vormso miestas pristatydavo seną 
veltinę skrybėlę, kurią visada vėl išpirkdavo, dėl to ji daug metų buvo tos 
ceremonijos liudytoja. 

Išsakęs kreipimąsi, įteikęs dovaną ir gavęs seniūno pažadą, kad lengva- 
ta ir toliau bus teikiama, pasiuntinys išeina iš už pertvaros, dūdininkai vėl 
užgroja ir eisena pasišalina lygiai taip, kaip atėjusi, o teismas sprendžia savo 
reikalus, kol įvedamas antrasis, galiausiai trečiasis pasiuntinys: jie atvyksta 
vienas po kito, po nedidelės pertraukėlės, viena vertus, kad žiūrovai galėtų 
ilgiau mėgautis, kita vertus, todėl, kad visus lydi tie patys senoviniai muzi- 
kantai, kuriuos Niurnbergas samdo sau ir kaimynams ir kasmet atgabena į 
Frankfurtą. 

Mums, vaikams, ta šventė ypač rūpėjo, nes glostė savimeilę, kad senelis 
sėdi tokioje garbingoje vietoje, ir paprastai tą pačią dieną jį tarsi be progos 
aplankydavome, kad, senelei supylus pipirus į prieskonių stalčiukus, mums 
atitektų taurė arba lazdelė, pirštinės arba senas sidabrinis Vormso pfenigas. 
Simbolinės, senovę tarsi atgaivinančios ceremonijos tapdavo suprantamos 
tik nusikėlus mintimis į prabėgusius amžius, tik atgaivinus atmintyje protė- 
vių papročius, tradicijas ir įsitikinimus, kuriuos nuostabiai sudabartindavo 
vėl prisikėlę dūdininkai ir pasiuntiniai, taipgi apčiuopiamos ir mums pasie- 
kiamos dovanos. 

Be senovinių iškilmių, šiltuoju metų laiku už miesto po atviru dangumi 
vykdavo kita, mums, vaikams, daug smagesnė šventė. Dešiniajame Maino 
krante, pasroviui, pusės valandos kelio atstumu nuo miesto vartų, trykšta 
sieros vandens versmė, dailiai aptverta tvorele ir apjuosta senų liepų. Neto- 
liese stovi „Gerų žmonių sodyba“, kadaise dėl šios versmės pastatyta ligoni- 
nė. Vieną dieną į gretimas bendruomenines pievas piemenys ir piemenaitės 
sugindavo apylinkių galvijų bandas ir švęsdavo kaimišką šventę su šokiais 


ir dainomis, linksmindavosi ir išdykaudavo. Kitoje miesto pusėje driekėsi 

panaši, tik didesnė bendruomeninė pieva, kurią irgi puošė versmė ir dar gra- 
žesnės liepos. Per Sekmines ten būdavo sugenamos avių bandos; tuo par lai- 
ku iš mūrinių patalpų į orą būdavo išvedami vargšai išblyškę našlaičiai: mat 
tik vėliau susiprotėta, kad tas beglobes būtybes, kurios ateityje turės skintis 
kelią per gyvenimą, reikia anksti pratinti prie pasaulio ir, užuot auginus liū- 
desyje, verčiau neatidėliojant mokyti tarnauti ir kantriai kęsti, nuo mažens 
grūdinti tiek fiziškai, tiek morališkai. Auklės ir tarnaitės visada ieškodavo 
dingsties pasivaikščioti, tad nuo seno mus ten nešdavosi bei vesdavosi, dėl to 
tas kaimiškas šventes priskirčiau prie pirmųjų įspūdžių, kuriuos prisimenu. 

Per tą laiką namas buvo baigtas statyti*!, beje, palyginti greitai, nes vis- 
kas buvo gerai apgalvota, viskam pasiruošta ir pasirūpinta užtektinai pinigų. 
Vėl buvome visi drauge ir laimingi: mat įgyvendinus gerai parengtą planą 
užmirštami visi nepatogumai, kuriuos sukelia tikslui pasiekti būtinos prie- 
monės. Kaip privatus būstas, namas buvo pakankamai erdvus, labai šviesus 
ir smagus, laiptai atviri, laiptų aikštelės linksmos, o vaizdas, atsiveriantis virš 
sodų, gerai matomas pro daugelį langų. Vidaus įrengimas ir namų įruošimo 
bei sutvarkymo darbai mums atstojo ir užsiėmimą, ir pramogą. 

Pirmiausia buvo sutvarkyta tėvo knygų kolekcija**, ir jos geriausi, oda 
bei pusiau oda įrišti egzemplioriai papuošė jo darbo ir studijų kambario 
sienas. Tėvas turėjo Olandijoje gražiai išleistų lotynų autorių tomelių, ku- 
rių įsigydavo i2 guarto formato*?, kad visos knygos būtų vienodo dydžio, 
taipgi daug literatūros apie romėnų epochos meno kūrinius bei elegantišką 
jurisprudenciją. Netrūko nė žymiausių italų poetų, ypač mėgstamojo Tasso. 
Buvo čia ir naujausių kelionių aprašymų, o ir pats mielai tikslindavo bei pa- 
pildydavo Keyflerį bei Nemeizą**. Didelę dalį sudarė būtiniausios paranki- 
nės knygos - įvairių kalbų žodynai, aiškinamieji žodynai, kad prireikus būtų 
galima gauti patarimą, bei tokios, kurios teikia naudos ir malonumo. 

Kita šio knygų rinkinio dalis, tvarkingi pergamento tomeliai su dailiai 
užrašytais pavadinimais, laikyta atskirame mansardos kambaryje. Tėvas la- 
bai atidžiai rinkdavosi ir apdairiai įsigydavo naujas knygas, jas įrišdavo ir pa- 
rinkdavo vietą tarp kitų. Šiuo atžvilgiu jam didelę įtaką turėjo Mokslininkų 
žinios, iš kurių sužinodavo apie vieno ar kito veikalo privalumus. Jo teisės 
mokslo disertacijų rinkinys kasmet pasipildydavo keliais tomais. 

Paskui buvo sutvarkyti paveikslai; senajame name kabėję šen bei ten, 
dabar buvo simetriškai sukabinti vienoje vietoje, ant jaukaus kambario, 
įrengto šalia tėvo darbo kabineto, sienų, visi juodais, auksinėmis lazdelėmis 


puoštais rėmais. Tėvas laikėsi principo ir dažnai net įsijausminęs sakydavo, 

jog pirmiausia būtina duoti darbo gyviems meistrams ir tik paskui domėtis 
mirusiais, kurių paveikslus vertinant neišvengiama išankstinio nusistatymo. 
Jo supratimu, paveikslai panašūs į reinvynius: nors amžius didina jų vertę, 
tačiau kiekvienais metais galima užauginti tokį pat puikų vyną kaip ir pra- 
ėjusiais. Po kiek laiko jaunas vynas irgi tampa senas ir lygiai taurus, gal net 
skanesnis. Savo nuomonę pagrįsdavo pastebėjimu, jog mėgėjai senus paveiks- 
lus dažniausiai vertinantys dėl to, kad šie patamsėję ir parudavę, įgiję harmo- 
ningą toną, kuris ir keliantis jiems susižavėjimą. Tėvas tikino nesibaiminąs, 
kad nauji paveikslai ateityje irgi patamsėsią; bet jis nenorėjo pripažinti, kad 
kaip tik dėl to jie taps vertingesni. 

Vadovaudamasis šiais principais, jis daug metų duodavo darbo visiems 
Frankfurto menininkams: tapytojui Hirtui, kuris ąžuolų ir bukmedžių 
giraites bei kitą vadinamąjį kaimišką gamtovaizdį papuošdavo galvijais; ta- 
pytojui Trautmannui, kuris sskė Rembrandto pavyzdžiu ir taip meistriškai 
perteikdavo pritemdytą šviesą, atspindžius bei įspūdingus gaisrus, kad net 
buvo paprašytas nutapyti vieno Rembrandto paveikslo kopiją; tapytojui 
Schūtzui, kuris, eidamas Sachtlebeno pėdomis, uoliai tapė Reino vietovaiz- 
džius; paminėtinas ir Junckeris, Nyderlandų meistrų maniera kruopščiai 
vaizdavęs gėles ir vaisius, natiurmortus ir ramiai triūsiančius žmones. Tad 
dabar nauja tvarka, patogi patalpa, ypač pažintis su puikiu menininku vėl 
pažadino ir atgaivino pomėgį. Tai buvo Seekazas, Brinckmanno*? mokinys, 
Darmštato rūmų tapytojas, kurio talentas ir charakteris nuodugniai atsi- 
skleis tolesniuose puslapiuose. 

Lygiai taip baigti įrengti ir kiti kambariai, atsižvelgiant į kiekvieno vis 
kitonišką paskirtį. Visur viešpatavo švara ir tvarka; dėl didelių veidrodžių 
buvo labai šviesu, o senajame name dėl įvairių priežasčių, daugiausia dėl ap- 
valių langų stiklų, trūko šviesos. Tėvas buvo smagus, nes viskas gerai pavyko. 
Ir jei gero ūpo jam retsykiais nebūtų gadinę tai, kad amatininkų stropumas 
ir kruopštumas ne visada atitiko jo reikalavimus, sunku būtų įsivaizduoti 
laimingesnį gyvenimą, juoba kad gerų dalykų ir rasdavosi pačioje šeimoje, ir 
ateidavo iš šalies. 

Tačiau berniuko sielos ramybę pirmą kartą sutrikdė nepaprastas pa- 
saulio įvykis. 1755 metų lapkričio 1 dieną Lisabonoje įvykęs žemės drebė- 
jimas*“ pasėjo klaikią baimę prie taikos ir ramybės pripratusiame pasaulyje. 
Didžiulę prašmarnią karaliaus rezidenciją, kuri taip pat buvo prekybos cent- 
ras ir uostamiestis, staiga ištinka siaubinga nelaimė. Dreba ir siūbuoja žemė, 


šniokščia jūra, lūžta pusiau laivai, griūva namai, ant jų - bažnyčios ir bokštai, 


30 IŠ MANO GYVENIMO. POEZIJA IR TIESA 


dalį karaliaus rūmų praryja jūra, pasišiaušusi žemė, rodos, spjaudo ugnimi, 
nes griuvėsiai skęsta dūmuose ir liepsnose. Šešiasdešimt tūkstančių žmonių, 
dar prieš akimirką ramūs ir malonūs, pražūva kartu, ir laimingiausiu iš jų 
vadintinas tas, kuris nei junta, nei suvokia tos nelaimės. Siaučia liepsnos, o 
su jomis — gauja slaptų arba per šį įvykį laisvėje atsidūrusių nusikaltėlių. Ne- 
laimingų išgyvenusiųjų laukia plėšimai, žudynės, piktadarybės; taip gamta 
iš visų pusių rodo nežabotą savivalę. 

Aplenkdami žinias apie žemės drebėjimą, po dideles teritorijas plito šio 
įvykio ženklai; daug kur buvo jaučiami silpni požeminiai smūgiai, kai ku- 
rios versmės, ypač gydomojo vandens, neįprastai paliovė trykšti; dar didesnį 
įspūdį darė pačios žinios, sparčiai sklisdamos iš pradžių kaip naujiena, vė- 
liau - atskleisdamos pasibaisėtinas smulkmenas. Dievobaimingieji į jas at- 
siliepė gausiais apmąstymais, filosofai - guodžiamaisiais argumentais, dva- 
sininkai - pamokslais apie Dievo bausmę. Daugybė dalykų kuriam laikui 
prikaustė pasaulio dėmesį prie tos vietos, o iš visų pakraščių randantis vis 
daugiau, vis išsamesnių žinių apie platų šio sprogimo poveikį, svetimos ne- 
laimės sujaudintus protus, apimtus nerimo dėl savęs ir savo artimųjų, kaustė 
dar didesnė baimė. Ko gero, siaubo demono keliamas šiurpas dar niekada 
nesklido taip sparčiai ir galingai. 

Visa tai nuolat girdėdamas, berniukas gerokai sutriko. Dievas, dangaus 
ir žemės sutvėrėjas ir Viešpats, kurį Tikėjimo išpažinimo pirmojo artikulo 
aiškinimas pateikė tokį išmintingą ir maloningą, pasielgė anaiptol ne tė- 
viškai, atiduodamas vienodai pražūčiai teisiuosius ir neteisiuosius. Jaunas 
protas veltui bandė priešintis šiems įspūdžiams; tai buvo juoba neįmanoma, 
kadangi patys išminčiai ir Rašto aiškintojai nesutarė, kaip vertinti tokį reiš- 
kinį. 

Kita vasara suteikė dar geresnę progą tiesiogiai pažinti rūstųjį Dievą, 
apie kurį tiek daug pasakojama Senajame Testamente. Staiga prasidėjusi 
kruša, griaudžiant perkūnui ir blyksint žaibams, negailestingai išdaužė į 
vakarus atgręžtos užpakalinės namo pusės naujus langų stiklus, apgadino 
naujus baldus, suniokojo kelias vertingas knygas bei keletą brangių daiktų 
ir vaikams įvarė didelės baimės, nes tarnai, pametę protą, juos nusitempė į 
tamsų koridorių ir, parpuolę ant kelių, klaikiu verksmu bei šauksmu bandė 
permaldauti užsirūstinusią dievybę, tuo tarpu tėvas vienas pats drąsiai arplė- 
šė ir iškėlė langus ir taip išgelbėjo keletą stiklų, bet atvėrė juoba platų kelią 
po krušos pasipylusiam lietui, tad pagaliau viskam nurimus prieškambariuo- 


se ir ant laiptų mus supo srūvantis ir kapsintis vanduo. 

Nors apskritai tokie nutikimai drumstė ramybę, tačiau mažai trukdė 
pamokų eigai ir sekai, mat tėvas nusprendė pats mokyti mus, vaikus. Jo jau- 
nystė praėjo Koburgo gimnazijoje, kuri tarp Vokietijos mokslo įstaigų buvo 
viena geriausių. Joje gavęs tvirtus kalbų pagrindus bei visa, kas būtina geram 
išsilavinimui, vėliau studijavo Leipcige teisės mokslą, paskui Gysene įgijo 
daktaro laipsnį. Jo nuodugniai ir kruopščiai parengta disertacija*" „Electa de 
aditione hereditatis“ teisininkų dar dabar pagirtinai vertinama. 

Visi tėvai trokšta, kad tai, ko jiems nepavyko pasiekti, įgyvendintų sū- 
nūs, tarsi juose gyvendami antrą gyvenimą galėtų tinkamai pritaikyti pir- 
mojo patirtį. Kliaudamasis savo žiniomis, įsitikinęs, kad nepristigs jėgų nei 
kantrybės, ir nepasitikėdamas ano meto mokytojais, tėvas nusprendė pats 
mokyti savo vaikus, o samdyti, kiek būtina, tik kai kurių dalykų mokytojus. 
Apskritai jau buvo pradėjęs reikštis tam tikras pedagoginis diletantizmas. 
Dingstis jam rastis bus buvęs miesto mokyklų mokytojų pedantiškumas ir 
apsnūdimas. Tad buvo ieškoma ko nors geresnio, užmirštant, kad bet koks 
mokymas, teikiamas ne mokovų, yra nepatenkinamas. 

Tėvo gyvenimas ligi šiol klostėsi beveik pagal jo norą; aš turėjau eiti tuo 
pačiu keliu, tik patogiau ir toliau. Jis vertino mano prigimtinius talentus, 
nes pats jų neturėjo: viską įgijo dideliu triūsu, atkaklumu ir kartojimu. Ir 
anksčiau, ir vėliau, ir rimtai, ir juokais sakydavo, kad, turėdamas mano duo- 
menis, būtų daręs visai ką kita ir jų nebūtų taip apgailėtinai švaistęs. 

Greitai suvokdavau, įsisavindavau ir įsimindavau medžiagą, todėl ne- 
trukus praaugau tai, ko mane galėjo išmokyti tėvas ir kiti mokytojai; deja, 
nė vieno dalyko įgytos žinios nebuvo nuodugnios. Gramatika nepatiko, nes, 
mano supratimu, tai buvo tik savivale pagrįstas įstatymas; taisyklės kėlė 
juoką, mat daugybė išimčių panaikindavo jų galiojimą ir jas visas privalėjau 
išmokti atskirai. Ir jei ne eiliuotas lotynų kalbos pradžiamokslis**, mano rei- 
kalai būtų buvę prasti, bet man patiko jį būgnyti ir skanduoti. Geografijos 
taip pat mokėmės tokiais padedančiais įsiminti posmeliais, ir primityvūs ri- 


mai geriausiai padėdavo įsikalti į galvą tai, kas būtina, pavyzdžiui: 


Oberiselis“?; klampynė 
Darko visą jo grožybę. 


Lengvai pagaudavau kalbos formas ir posakius, taip pat greitai perpras- 
davau dalyko esmę. Retorikos, chrijos?" ir kitų dalykų požiūriu nebuvo man 


lygių, nors dėl kalbos klaidų dažnai likdavau paskutinis. Tačiau tokie rašiniai 

tėvą ypač džiugino ir už juos mane apdovanodavo, kaip mažam berniukui, 
nemenkais pinigais. 

Tėvas mokė seserį italų kalbos tame pačiame kambaryje, kuriame at- 
mintinai mokydavausi Cellarių?!. Kadangi greitai atlikdavau namų darbus, 
bet privalėjau tyliai sėdėti, klausydavausi parimęs virš knygos, tad labai 
greitai pramokau italų kalbos, kuri man atrodė kaip linksma lotynų kalbos 
atmaina. 

Kitais ankstyvais talentais, susijusiais su įsiminimu ir eiliavimu, aš ne- 
siskyriau nuo tų vaikų, kurie dėl jų anksti išgarsėjo. Todėl tėvas nekantriai 
laukė, kada man ateis laikas studijuoti universitete. Netrukus jis pareiškė, 
kad ir aš turėsiąs studijuoti teisę Leipcige, mat šis miestas jam vis dar buvo 
mielas, o vėliau kuriame nors kitame universitete įgyti mokslinį laipsnį. Jam 
buvo nesvarbu, kurį tą antrąjį pasirinksiu, tik kažkodėl nemėgo Getinge- 
no, - mano apmaudui, nes kaip tik jis man kėlė pasitikėjimą ir su juo siejau 
dideles viltis. 

Dar tėvas sakydavo, kad manęs laukia Veclaras ir Rėgensburgas, taipgi 
Viena, paskui — Italija, ir kartodavo, kad Paryžių reikia pamatyti pirmiau, 
nes grįžus iš Italijos niekas nebeteikia džiaugsmo. 

Man patikdavo klausytis tos pasakos apie būsimą jaunystės kelią, ypač 
dėl to, kad baigdavosi pasakojimu apie Italiją, o galiausiai - išsamiu Neapo- 
lio apibūdinimu. Tada tarsi nykdavo įprastinis tėvo rimtumas ir sausumas, 
tad mūsų, vaikų, širdyse užgimė karštas noras patiems pabuvoti tame rojuje. 

Privačių pamokų pamažu daugėjo, jas lankiau kartu su kaimynų vaikais. 
Bendras mokymas manęs neugdė; mokytojai dirbo savo darbą aplaidžiai, o 
moksladraugių išdaigos, kai kada net piktavališkumas sujaukdavo tas var- 
ganas pamokas, kėlė apmaudą ir pakrikimą. Chrestomatijos, gyvinančios ir 
įvairinančios mokymą, mūsų dar nebuvo pasiekusios. Nedomino nei Kor- 
nelijus Neporas?*, kuris vaikams atrodė negyvas, nei Naujasis Testamentas, 
dėl pamokslų ir tikybos pamokų tapęs kone banalus, nei Cellarius??, nei Pa- 
soras?*; tačiau pažintis su anuometiniais vokiečių poetais įžiebė tikrą rima- 
vimo ir eiliavimo aistrą. Ja degiau iš seno, ir buvo labai smagu pereiti nuo 
teorinio aiškinimo prie poezijos nagrinėjimo. 

Mes, berniukai, sekmadieniais rengdavome susiėjimus, kur kiekvienas 
skaitydavo savo sukurtas eiles. Čia susidūriau su keistu dalyku, kuris man la- 
bai ilgai nedavė ramybės. Savo eilėraščius, šiokius ar tokius, aš visada laikiau 
pačiais geriausiais. Tačiau netrukus pastebėjau, kad mano varžovai, patei- 


kiantys labai lėkštus kūrinėlius, apie save yra tokios pačios nuomonės ir ne 

mažiau pučiasi; dar daugiau dvejonių kėlė tai, kad vienas geras, bet tokiems 
dalykams visiškai negabus berniukas, kuriam, beje, jaučiau prielankumą ir 
kuriam eilėraščius rašė namų mokytojas, ne tik juos laikė iš visų geriausiais, 
bec ir buvo šventai įsitikinęs, kad pats parašė, ir man, kaip artimam draugui, 
tai nuoširdžiai tvirtindavo. Susidūręs su tokiu klydimu ir paistymu, pradė- 
jau abejoti, ar tik pats nesu toks, ar tie eilėraščiai iš tikro nebūsią geresni už 
manuosius, gal ir aš tiems berniukams pagrįstai atrodau toks prastas, kaip 
jie man? Ilgai negalėjau nurimti, vis neradau išorinio tiesos požymio; net 
lioviausi rašęs eiles, kol pagaliau ramybę grąžino lengvabūdiškumas ir savi- 
garbos jausmas, galop - bandomasis darbas, kurį mokytojai ir tėvai, atkreipę 
dėmesį į mūsų pramogą, skyrė atlikti iš anksto nepasirengus, ir aš, gerai pa- 
sirodęs, pelniau visų liaupses. 

Tada dar nebuvo jokių vaikų bibliotekų. Senosios kartos pažiūros te- 
bebuvo vaikiškos, o ji buvo įsitikinusi, kad savo žinias gera perteikti pali- 
kuonims. Neteko matyti daugiau tokių knygų, kaip Amoso Comeniaus 
Orbis pictus“*, tačiau dažnai vartydavome lapo formato didžiąją Bibliją su 
Meriano vario raižiniais?“; Gottfriedo Kronika“, iliustruota to paties meis- 
tro raižiniais, pažindino su žymiausiais pasaulio istorijos įvykiais; Acerra 
pbilologica?* juos papildė įvairiais pasakojimais, mitais ir keistenybėmis, o 
kadangi netrukus susipažinau su Ovidijaus Metamorfozėmis ir nuodugniai 
išstudijavau pirmąsias knygas, mano jauna galva prisipildė daugybės vaiz- 
dų ir nutikimų, svarbių ir nepaprastų asmenybių bei įvykių, ir aš niekada 
nenuobodžiavau, nes nuolat buvau užsiėmęs - apgalvojau, kartojau ir vėl iš 
naujo kūriau tą įgijinį. 

Romesnį, dorybingesnį poveikį negu tos kai kada šiurkščios ir pavojin- 
gos senienos padarė Fėnelono Te/lemacbas“?, su kuriuo susipažinau skaity- 
damas Neukircho vertimą; nors labai netobulai perteiktas, mano sielai jis 
turėjo malonią ir teigiamą įtaką. Manau, savaime suprantama, kad prie jo 
anksti prisidėjo Robinzonas Kruzas; nesunku nuspėti, kad neliko neperskai- 
tyta ir Felzenburgo sala“. Lordo Ansono Kelionėje aplink pasaulį“! susijungė 
ori tiesa ir pramaninga pasaka; mintimis lydėdami šaunųjį jūrininką, kelia- 
vome po platųjį pasaulį ir, vedžiodami pirštais po gaublį, paskui jį sekėme. 
Bet manęs laukė dar gausesnis derlius, mat aptikau daugybę knygų, tiesa, dėl 
savo išvaizdos jos nevadintinos puikiomis, bet jų turinys tam tikru nekaltu 
būdu padeda įžvelgti prabėgusių laikų privalumus. 

Tos knygos vėliau vadintos ir net išgarsėjo kaip „liaudies rašcija“, 


„liaudies knygos“; jų leidykla, tiksliau, fabrikas buvo pačiame Frankfurte; 

kadangi gausiai perkamos, beveik neįskaitomai spausdintos senosiomis lite- 
romis prasčiausiame minkštame popieriuje. Mums, vaikams, sekėsi, nes tos 
brangios viduramžių liekanos kasdien gulėdavo ant stalelio prie senų knygų 
parduotuvės durų ir jų nusipirkdavome už kelis kreicerius. Oi/enspygelis, Ke- 
turi Haimono sūnūs, Gražioji Meluzina, Imperatorius Oktavianas, Gražioji 
Magelonė, Fortūnatas ir visos kitos, net Amžinas žydas - viskas buvo mūsų 
paslaugoms, kai geidaudavome ne skanėstų, bet tų kūrinių. Didžiausias jų 
privalumas buvo tas, kad, suskaitę ar kaip kitaip apgadinę tokią knygaitę, 
netrukus įsigydavome ir vėl prarydavome naują. 

Kaip šeimos iškylą arkliais vasarą nemaloniai sutrikdo netikėta audra ir 
džiugi nuotaika išvirsta bjauriu apmaudu, taip ir vaikų ligos ūmai ištinka pa- 
čiais gražiausiais vaikystės metais. Ne kitaip ir man. Buvau ką tik nusipirkęs 
Fortūnatą su jo maišeliu ir stebuklingąja skrybėlaite, kai prastai pasijutau 
ir ėmiau karščiuoti - taip prasidėjo raupai“. Į skiepus nuo raupų pas mus 
žiūrėta vis dar labai nepatikliai, ir nors populiarūs rašytojai juos rekomen- 
davo suprantamai ir įtaigiai, vokiečių gydytojai vengė daryti operaciją, kuri, 
rodos, prieštaravo gamtai. Tad atvykę į žemyną veiklūs anglai už nemenkus 
pinigus skiepydavo pasiturinčių ir prietarų nepaisančių tėvų vaikus. Tačiau 
dauguma gyventojų tebekentėjo nuo tos senos nelaimės; liga šienavo ištisas 
šeimas, numarindavo ir subjaurodavo daug vaikų, bet tėvai retai ryždavosi 
griebtis priemonės, kurios tikėtiną pagalbą jau buvo patvirtinusi daugkarti- 
nė sėkmė. Bėda neaplenkė nė mūsų namų ir man kirto ypač skaudžiai. Visą 
kūną nusėjo vandeningos pūslės, daug dienų gulėjau drobule uždengtu vei- 
du, nieko nematydamas ir kęsdamas kančias. Tėvai iš paskutiniųjų stengėsi 
palengvinti mano dalią ir žadėjo aukso kalnus, kad tik ramiai gulėčiau, ne- 
trinčiau ir nekrapštyčiau pūslių ir neprisišaukčiau dar didesnės bėdos. Prisi- 
verčiau to nedaryti; tačiau ano meto papročiu buvome laikomi kuo šilčiau, 
dėl to dar labiau kentėjome. Pagaliau, po tam tikro liūdnai prabėgusio laiko, 
man tarsi kaukė nukrito nuo veido; vandeningos pūslės nepaliko regimos žy- 
mės odoje, bet išvaizda buvo pastebimai pasikeitusi. Aš džiaugiausi, kad vėl 
matau dienos šviesą ir pamažu neriasi dėmėta oda, tačiau kiti negailestingai 
man primindavo, koks aš pirmai buvęs, ypač viena labai guvi teta, anksčiau 
mane tiesiog dievinusi, net po daugelio metų mane pamačiusi dažniausiai 
sušukdavo: 

- Tfu, velnias! Na ir bjaurus tapai, brolyti! 

Ir smulkiai pasakodavo, kaip seniau negalėjusi manimi atsigrožėti ir 


kaip mieste visi į ją žiūrėdavę, kai mane nešiodavusi ant rankų; taip aš anksti 

patyriau, kad žmonės labai dažnai verčia mus kentėti dėl to malonumo, kurį 
jiems suteikėme. 

Neaplenkė manęs nei tymai, nei vėjaraupiai, nei kiti vaikystės kankinto- 
jai, ir kiekvieną kartą girdėdavau sakant: kokia laimė, kad liga pagaliau per- 
sirgta ir daugiau nesikartos; deja, kažin kur, toli, jau grasė artėdama nauja. 
Visa tai didino mano polinkį į apmąstymus; norėdamas nuvyti nekantros 
nemalonumą, mokiausi ištvermės, todėl dorybės, dėl kurių, girdėjau, liaup- 
sinami stoikai, man atrodė esančios didžiai sektinos, juoba kad krikščionių 
kantrumo mokymas ugdė panašius dalykus. 

Kadangi pasakoju apie šeimos nelaimes, norėčiau prisiminti brolį“?, ku- 
ris, trejais metais už mane jaunesnis, irgi gavo tą infekciją ir ne mažiau nuo 
jos kentėjo. Jis buvo gležnas, tylus, uždaro būdo, ir mudu niekada nebuvome 
geri draugai. Jis mirė nespėjęs išaugti iš vaiko amžiaus. Iš daugelio vėliau 
gimusių brolių ir seserų“*, kurie taip pat trumpai gyveno, aš prisimenu tik 
vieną labai gražią ir mielą mergytę, deja, netrukus ir jos neliko, tad prabėgus 
keletui metų mudu su seseria likome dviese ir juoba nuoširdžiai ir meilingai 
susijome. 

Ligų ir kitų nemalonių kliaučių pasekmės buvo dvigubai sunkios: at- 
rodo, kad tėvas buvo susidaręs tam tikrą auklybos ir mokymo planą, dėl to, 
norėdamas žūtbūt pavyti kiekvieną praleidimą, sveikstantiems vaikams už- 
duodavo dvigubai daugiau pamokų; jas išmokdavau lengvai, bet sunku buvo 
ta prasme, kad joms priešinosi ir iš dalies atmetė mano vidinė raida, kuri 
ryžtingai pasuko tam tikra kryptimi. 

Nuo didaktinių ir pedagoginių sunkumų paprastai bėgdavome pas se- 
nelius. Jie gyveno Frydbergo gatvėje; jų butas kadaise bus buvęs pilis, mat 
priėjus arti matėsi tik dideli dantyti vartai, kurie viename ir kitame šone ri- 
bojosi su kaimyniniais namais. Įėjęs siauru koridoriumi patekdavai į erdvų 
kiemą, juosiamą nevienodų pastatų, dabar sujungtų į vieną butą. Paprastai 
mes skubindavomės į sodą; ilgas ir platus, jis driekėsi už pastatų ir buvo 
labai gerai prižiūrimas. Palei takus augo daugiausia vynuogienojai, viena 
sklypo dalis buvo skirta prieskoniniams augalams, kita — gėlėms, kurios 
nuo pavasario iki rudens gausinga įvairove puošė lysves ir klombas. Ilga, 
į pietus atgręžta mūro siena buvo naudojama rūpestingai prižiūrimiems 
vijokliniams persikų medeliams, kurių vaisiai, mums užginti, viliojamai 
nokdavo per vasarą. Stengdavomės neiti į tą pusę, nes mums buvo drau- 
džiama čia smaližiauti, tad sukdavome į priešingą, kur begalinė serbentų ir 


agrastų krūmų eilė iki rudens nokindavo derlių mūsų goduliui tenkinti. Ne 

mažiau svarbus mums buvo senas, aukštas, plačiai išsišakojęs šilkmedis — 
tiek dėl vaisių, tiek dėl lapų, kuriais, pasakota mums, minta šilkverpiai. Šia- 
me ramiame sklype kiekvieną vakarą jaukiai triūsdavo senelis, dirbdavęs 
smulkius vaismedžių ir gėlių priežiūros darbus, nes stambesnius atlikdavo 
sodininkas. Senelis niekada negailėdavo pastangų, kurios būtinos gražiems 
gvazdikams užauginti ir pagausinti. Pats rūpestingai parišdavo vėduokle 
persiko šakas prie tvorelės, kad vaisiai gausiai derėtų ir patogiai augtų. Nie- 
kam nepatikėdavo rūšiuoti tulpių, hiacintų ir kitų augalų svogūnėlių ir 
pats rūpinosi jų laikymu; man malonu prisiminti, kaip uoliai jis skiepydavo 
įvairias rožių veisles. Kad dygliai nebadytų rankų, užsimaudavo senovines 
odines pirštines, kurių trys poros kasmet jam būdavo įteikiamos per Dū- 
dininkų teismą, dėl to jų niekada nepritrūkdavo. Be to, visada vilkėdavo į 
teisėjo mantiją panašų naminį chalatą, o ant galvos būdavo užsidėjęs klos- 
tuotą juodą aksominę kepurę, dėl to panėšėjo į tarpinį asmenį, turintį Al- 
kinojo ir Laerto savybių“?. 

Tiek sodo darbus, tiek tarnybinius reikalus jis atlikdavo tvarkingai ir 
stropiai: į sodą dirbti neidavo tol, kol nesudarydavo interesantų sąrašo kitai 
dienai ir neperskaitydavo visų raštų. Lygiai taip kiekvieną rytą važiuodavo 
į rotušę, grįžęs valgydavo, pavalgęs snustelėdavo dideliame krėsle, ir taip 
bėgo diena po dienos. Jis mažai kalbėjo, niekada nesikarščiavo; neprisimenu, 
kad kada būčiau matęs piktą. Visi jį supę daiktai buvo senoviški. Lentelėmis 
išmuštame darbo kambaryje niekada nemačiau jokios naujovės. Jo biblio- 
tekoje, be teisės veikalų, buvo tik pirmieji kelionių aprašymai, knygos apie 
jūrų keliones ir naujų kraštų atradimus. Aš apskritai neprisimenu kito tokio 
gyvenimo, kuris keltų nesutrikdomos ramybės ir amžinos tvermės jausmą. 

Pagarbią baimę, kurią jautėme šiam oriam senoliui, labiausiai didino 
įsitikinimas, kad jis turįs pranašavimo dovaną, ypač gerai nuspėja su juo ir 
jo likimu susijusius dalykus. Tiesa, tų pranašysčių niekam neatskleisdavo, 
vienintelei senelei ryždavosi jas smulkiai pasakoti, bet visi žinojo, kad prana- 
šiškais sapnais jam pranešami būsimi įvykiai. Pavyzdžiui, dar būdamas jau- 
nesnysis miesto tarybos narys žmonai pasakojo, kad, atsiradus naujai posėdi- 
ninko vakansijai, užimsiąs atsilaisvinusią vietą. Kai netrukus iš tiesų smūgio 
ištiktas mirė vienas posėdininkas, rinkimų ir rutulių traukimo dieną““ se- 
nelis liepė namiškiams tyliai pasirengti priimti svečius bei sveikintojus, ir 
lemiamas auksinis rutulys tikrai buvo ištrauktas jo naudai. Štai kokį sapną 
apie būsimą įvykį papasakojo senelei: esą jis dalyvaująs įprastame visuotinia- 


me tarybos susirinkime, kuriame viskas vyksta taip kaip visada; staiga nuo 


PIRMAKNYGA 37 


krėslo pakyla velionis posėdininkas, nulipa žemyn, mandagiai jam pasako: 
„Prašom sėsti į tuščią vietą, - ir išeina pro duris. 

Panašiai nutiko ir tada, kai mirtimi vadavosi tarybos seniūnas. Tokiu 
atveju ilgai negaišuojant vieta užimama, baiminantis, kad imperatorius 
nepasinaudotų sena teise paskirti naują tarybos seniūną. Šį kartą teismo 
pasiuntinys vidurnaktį atnešė žinią, kad kitą rytą šaukiamas nepaprastasis 
posėdis. Kadangi žiburys jo žibinte baigė degti, jis paprašė kokio nors žvaki- 
galio, kad galėtų tęsti kelionę. 

— Duokit jam visą žvakę, - pasakė senelis moterims, - juk dėl manęs 
vargsta. 

Šie žodžiai išsipildė — jis tikrai tapo tarybos seniūnu, nors būta vienos 
ypatingos aplinkybės: jo atstovas turėjo traukti rutulius trečias, paskutinis, 
bet pirma buvo ištraukti du sidabriniai rutuliai, tad jam atstovaujantysis 
auksinis liko maišo dugne. 

Labai proziški, paprasti, be jokio fantastiškumo ar stebuklingumo buvo 
ir kiti sapnai, kurie vėliau mums tapo žinomi. Taip pat prisimenu, kad, dar 
vaikas, rausdamasis jo knygose ir stalo kalendoriuose, tarp kitų su sodinin- 
kyste susijusių pastabų radau įrašyta: „Šiąnakt N. N. priėjo prie manęs ir pa- 
sakė...“ Vardas ir praneštoji žinia buvo šifruoti. Kita taip pat užrašyta žinia: 
„Šiąnakt sapnavau...“ Likusi naujienos dalis vėl šifruora, išskyrus jungtukus 
bei kitus žodžius, iš kurių nebuvo galima nieko suprasti. 

Čia reikia pasakyti, kad asmenys, šiaip jau niekada neturėję nė menkiau- 
sios nuojautos, šalia senelio trumpam įgydavo gebėjimą per juslinius ženklus 
patirti apie tuo metu atokiai ištikusią ligą ar įvykusią mirtį. Tačiau nė vienas 
vaikas, nė vienas vaikaitis nepaveldėjo šio talento, kone visi buvo tvirti žmo- 
nės, kupini gyvenimo džiaugsmo ir atsikreipę į tikrovę. 

Ta proga noriu jiems padėkoti už didelį gerumą, jaunystėje iš jų patirtą. 
Pavyzdžiui, atėję į svečius pas antrąją senelio dukrą, kuri buvo ištekėjusi už 
bakalėjos pirklio Melberto“ ir gyveno bei laikė krautuvę pačioje judriausioje, 
tankiausiai gyvenamoje miesto dalyje prie turgaus, būdavome gražiai sutin- 
kami ir užimami. Smagūs žiūrėdavome pro langus į šurmuliuojančią minią, 
kurioje bijodavome pasimesti; nors krautuvėje iš daugybės prekių mus la- 
biausiai domino tik saldymedis ir iš jo pagaminti rudi įspauduoti paplotėliai, 
tačiau pamažu susipažinome ir su kitais čia atgabenamais ir išgabenamais 
daiktais. Ši tera buvo pati guviausia iš seserų. Jaunystėje mano motinai pa- 
tikdavo apsivilkti švarią suknelę ir sėsti prie elegantiškų moteriškų rankdar- 
bių arba skaityti knygą, o ji eidavo per kaimynus ieškodama neprižiūrimų, 

apleistų vaikų, radusi juos prausdavo, šukuodavo ir nešiodavo; lygiai taip 
kurį laiką prižiūrėjo ir mane. Vykstant viešoms iškilmėms, kaip antai karū- 
navimui, ji buvo nenulaikoma namie. Maža mergaitė, jau gaudydavo ta proga 
mėtomus pinigėlius, ir šeimoje buvo pasakojama, kaip, sugaudžiusi nemenką 
krūvelę, atgniaužtoje saujoje patenkinta apžiūrinėjusi monetas, bet kažkas 
jai stuktelėjęs per delną, ir ji praradusi visą užpelnytą laimikį. Ne mažiau ji 
didžiavosi tuo, kad, važiuojant pro šalį karieta imperatoriui Karoliui Septin- 
tajam, nutaikiusi akimirką ir, visai miniai tylint, stovėdama ant apsauginio 
akmens garsiai sušukusi „Vivat!“ - taip privertusi jį nukelti prieš ją skrybėlę 
bei mandagiai padėkoti už drąsiai parodytą dėmesį. 

Jos namuose irgi buvo gyva, linksma ir žvalu ten, kur būdavo ji, ir mes, 
vaikai, jai dėkingi už daug džiugių valandų. 

Ramesnį bei savo prigimtį atitinkantį gyvenimą gyveno kita teta, ištekė- 
jusi už Šv. Kotrynos bažnyčios pastoriaus Starcko““. Jis gyveno pagal savo pa- 
žiūras ir luomą labai uždarai ir turėjo puikią biblioteką. Čia aš pirmą kartą 
susipažinau su proza išverstu Homeru, kuris pateiktas pono von Loeno su- 
darytos knygos Naujas rinkinys įžymiausių kelionių istorijų septintoje dalyje 
pavadinimu Homero pavaizduotas Trojos karalystės užkariavimas ir puoštas 
vario raižiniais prancūzų teatro maniera. Tie piešiniai taip sugadino mano 
vaizduotę, kad dar ilgai Homero herojus įsivaizdavau tik kaip tokias figūras. 
Nuotykiai man neapsakomai patiko, bet visiškai netenkino pats kūrinys, nes 
jame neminimas Trojos užkariavimas ir jis netikėtai baigiasi Hektoro mir- 
timi. Priekaištą išsakiau tetėnui, ir jis nurodė man Vergilijų; šis netrukus 
visiškai išpildė mano reikalavimus. 

Savaime suprantama, kad mes, vaikai, šalia kitų dalykų nuolat buvome 
nuosekliai mokomi ir tikybos. Tačiau mums diegiamas bažnytinis protes- 
tantizmas iš tiesų buvo tam tikra sausa moralė: nesiekta, kad medžiaga būtų 
dvasingai perteikta, tad mokymas nejaudino nei sielos, nei širdies. Dėl to 
atsirado net įvairių oficialiosios Bažnyčios atskalų. Įsisteigė separatistai, 
pietistai, hernhutiečiai, romieji ir kitaip vadinamieji, tačiau jų siekio būta 
vieno - labiau priartėti prie dievybės, ypač per Kristų, negu, pasak jų, tai 
įmanoma išpažįstant oficialiąją religiją. 

Berniukas nuolat girdėdavo kalbant apie tokias nuomones ir pažiūras, 
mat tiek dvasininkai, tiek pasauliečiai pasidalijo į atskalūnų šalininkus ir 
priešininkus. Daugiau ar mažiau atsiskyrusieji visada sudarė mažumą, bet 
jų galvosena traukė originalumu, nuoširdumu, tvirtumu ir savarankiškumu. 


Apie tas dorybes ir jų raišką pasakota visokių istorijų. Ypač garsėjo pamal- 

daus skardžiaus atsakymas cecho bičiuliui, kuris norėjo jį sugėdinti ir užda- 
vė klausimą, kas esąs jo nuodėmklausys“. Linksmai, įsitikinęs savo teisumu 
skardžius atsakęs: 

— Turiu vieną tokį neprastą - ogi patį karaliaus Dovydo nuodėmklausį. 

Tie ir kiti dalykai bus padarę berniukui įspūdį ir paakinę panašiai nusi- 
teikti. Trumpai tariant, jam šovė į galvą mintis tiesiogiai suartėti su didžiuo- 
ju gamtos Dievu, dangaus ir žemės kūrėju ir Viešpačiu, kurio ankstesnius 
pykčio protrūkius seniai privertė užmiršti pasaulio grožis bei įvairiopas gė- 
ris, mums jame tenkantis; tačiau ten vedė nepaprastas kelias. 

Berniukas visada laikėsi Tikėjimo išpažinimo pirmojo artikulo. Dievas, 
kuris tiesiogiai susijęs su gamta, laiko ją savo kūriniu ir myli, jo supratimu, 
ir esantis tikrasis Dievas — jis užmezga artimą ryšį ir su žmogumi, ir su visa 
kita, jis atsakingas už žmogų bei žvaigždžių judėjimą, už dieną, naktį ir 
metų laikus, už augalus ir gyvūnus. Tai prikišamai patvirtino kelios Evan- 
gelijos vietos *. Berniukas neįsivaizdavo tos esybės pavidalo, tad Dievo ieš- 
kojo kūriniuose ir, sekdamas Senojo Testamento pavyzdžiu, nusprendė jam 
pastatyti altorių. Pasaulį simbolizavo gamtos dovanos, virš jų turėjo degti 
liepsna, reiškianti besiilginčią savo Kūrėjo aukštybėse sielą. Tad iš turimo ir 
greitosiomis papildyto gamtos objektų rinkinio buvo atrinkti patys gražiausi 
uolienų gabaliukai ir pavyzdžiai; tačiau buvo neaišku, kaip juos sukrauti ei- 
lėmis ir išdėlioti. Tėvas turėjo gražų, raudonai lakuotą, auksinėmis gėlėmis 
puoštą keturšonės piramidės pavidalo natų pultą su atramėlėmis, labai pa- 
togų kvartetams groti, pastaruoju metu retai naudojamą. Jį pasisavinęs, ber- 
niukas išdėliojo vieną virš kito gamtos pasiuntinius, jie atrodė ir linksmai, ir 
rimtai. Ankstų rytą patekėjus saulei turėjo įvykti pirmasis Dievo pagarbini- 
mas, tačiau jaunasis šventikas nesumojo, kaip įskelti ugnį, kad ji kartu skleis- 
tų malonų aromatą. Galų gale sugalvojo, kaip tuos du dalykus suderinti, mat 
turėjo kūgio formos sakinių žvakelių, kurios degė be liepsnos smilkdamos 
ir skleisdamos nuostabų kvapą. Net tarėsi, kad švelnus degimas ir rūkimas 
dar geriau negu atvira liepsna išreiškia, kas vyksta sieloje. Saulė seniai pate- 
kėjo, bet rytus užstojo kaimynų namai. Pagaliau ji išniro virš stogų; berniu- 
kas stvėrė didinamąjį stiklą ir uždegė porcelianiniame dubenėlyje ant pulto 
stovinčias žvakeles. Viskas klostėsi pagal norą, ir jį užliejo šventos pagarbos 
jausmas. Altorius liko stovėti kaip ypatinga kambario, tekusio jam nauja- 
jame name, puošmena. Kitiems tai buvo tik puošnus gamtotyros rinkinys, 
tačiau berniukas geriau žinojo, ką jis reiškia. Jis troško pakartoti tą iškilmę. 


Nelaimė, patekėjus ryto saulei berniukas neturėjo po ranka porcelianinės 


40 IŠ MANO GYVENIMO. POEZIJA IR TIESA 


lėkštutės, tad smilkalų žvakeles uždegė ir pastatė ant paties pulto; apimtas 
gilaus šventos pagarbos jausmo, šventikas nė nepastebėjo, kad aukojamoji 
auka padarė neatitaisomą žalą. Žvakelės bjauriai išdegino raudoną laką ir 
gražiąsias auksines gėles ir, nelyg būtų pasišalinusi piktoji dvasia, paliko juo- 
dą, neišnaikinamą žymę. Dėl to jaunasis šventikas labai sutriko. Nors suga- 
dintą vietą uždengė pačiais didžiausiais uolienų pavyzdžiais, bet ryžtas dar 
kartą aukoti auką išgaravo, tad tą atsitiktinumą, ko gero, reikėtų vertinti 
kaip užuominą ir įspėjimą, kaip pavojinga mėginti tokiu būdu artintis prie 


Dievo. 


ANTRA KNYGA 


Visas ligšiolinis pasakojimas atspindi tą laimingą ir ramų gyvenimą, kurį ša- 
lys gyvena ilgai viešpataujant taikai. Tuo puikiu laiku turbūt niekur nesimė- 
gaujama taip, kaip miestuose, kurie turi savo įstatymus, yra ganėtinai dideli 
ir talpina daug gyventojų bei išsidėstę patogioje vietoje, dėl to gali turtėti iš 
prekybos ir mainų. Svetimšaliams naudinga čia lankytis, ir jiems tenka nešti 
naudą, kad pacys jos gautų. Nors tokie miestai neužima didelio ploto, tačiau 
gali kurti vidaus gerovę, nes išorės santykiai jų neįpareigoja pradėti brangių 
karo žygių ar juose dalyvauti. 

Tokį laimingą gyvenimą frankfurtiečiai nugyveno mano vaikystės me- 
tais. Bet vos tik 1756 metų rugpjūčio 28 dieną sukakau seprynerius, kai pra- 
sidėjo garsusis karas!, padaręs didelę įtaką kitiems septyneriems mano gyve- 
nimo metams. Prūsijos karalius Frydrichas Antrasis su 60 000 karių armija 
įsiveržė į Saksoniją; užuot pirma paskelbęs karą, išleido manifestą, sakoma, 
paties parašytą, kuriame nurodė priežastis, nulėmusias ir pateisinančias tokį 
baisų jo žingsnį. Išprovokuotas būti ne tik žiūrovu, bet ir teisėju, pasaulis 
kaipmat pasidalijo į dvi partijas, ir mūsų šeima tapo didelio viseto atspin- 
džiu. 

Senelis, kaip Frankfurto seniūnas laikęs virš Pranciškaus Pirmojo karū- 
navimo baldakimą ir imperatorės apdovanotas* sunkia auksine grandine su 
jos atvaizdu, su keletu žentų ir dukrų palaikė austrus. Tėvas, Karolio Septin- 
tojo paskirtas imperatoriškuoju tarėju, nuoširdžiai išgyvendamas dėl šio ne- 
laimingo monarcho“ likimo, su mažesne šeimos dalimi linko į Prūsijos pusę. 
Tad netrukus baigėsi mūsų sekmadieniniai susiėjimai, vykę daugel metų. Pa- 
galiau atsirado proga išlieti tarp giminių įprastą nepasitenkinimą. Visi ginči- 
josi, priekaištavo vienas kitam, nekalbėjo, pratrūkdavo pykčiu. Šiaip visada 
linksmas, ramus ir malonus senelis išėjo iš kantrybės. Moterys veltui bandė 
gesinti ugnį, ir po keleto nemalonių scenų tėvas pirmas nustojo lankytis šei- 
mos susibūrimuose. Dabar prūsų pergalėmis, apie kurias paprastai džiūgau- 
dama pranešdavo minėta žvitrioji teta*, netrukdomi džiaugėmės namie. Tas 
reikalas užgožė visus kitus, ir likusius metų mėnesius nugyvenome apimti 
nuolatinio jaudulio. Dresdeno paėmimą,, pradinį karaliaus santūrumą, lėtą, 


bet neabejotiną pažangą, pergalę prie Lovozico“, saksų paėmimą į nelaisvę“ 

mūsų partija vertino kaip didelius laimėjimus. Neigėme ir menkinome viską, 
kas panėšėjo į kitos pusės pranašumą, tad priešingai nusiteikusiems šeimos 
nariams darant tą patį giminių susitikimas gatvėje neišvengiamai virsdavo 
vaidu, visai kaip Romeo ir Džiuljetoje. 

Iraš palaikiau prūsus, tiksliau, Frydrichą, nes argi mums rūpėjo Prūsija? 
Didžio karaliaus asmenybė pavergė visus protus. Drauge su tėvu džiaugiausi 
mūsų pergalėmis, mielai perrašinėjau karo pergales apdainuojančias dainas, 
bet dar labiau patiko pašiepiantys priešininkus, nesvarbu, kad labai lėkšti, 
satyriniai eilėraščiai. 

Kaip vyriausias vaikaitis ir krikštavaikis, nuo mažumės kiekvieną sek- 
madienį pietaudavau pas senelius, - tai buvo pačios maloniausios visos sa- 
vaitės valandos. Tačiau dabar kąsnis strigo gerklėje, nes turėdavau klausyti, 
kaip baisiai šmeižiami mano didžiavyriai. Čia tvyrojo kita dvasia, čia skam- 
bėjo kita gaida nekaip namie. Seneliai man tapo nemieli, net nebejaučiau 
jiems tokios pagarbos kaip pirma. Tačiau tėvų namuose apie tai negalėjau 
net užsiminti; tylėjau, nes pats susipratau privaląs taip elgtis, o ir motina 
buvo įspėjusi. Dėl to tarsi likausi vienas pats, ir kaip šeštaisiais gyvenimo 
metais, po žemės drebėjimo Lisabonoje, iš dalies suabejojau Dievo gerumu, 
taip dabar per Frydrichą Antrąjį pradėjau abejoti žmonių teisingumu. Mano 
dvasia iš prigimties buvo linkusi į garbinimą, ir tik didelis sukrėtimas galėjo 
išklibinti tikėjimą kokiu pagarbos vertu dalyku. Deja, dorumo, gero elge- 
sio buvome mokomi ne dėl jų pačių, bet dėl žmonių, vis primenant: „Ką 
žmonės pasakys“, - tad maniau, kad žmonės yra supratingi ir moka atskirti 
gėrį nuo blogio. Dabar įsitikinau, kad yra visai ne taip. Didžiausi, akivaiz- 
dūs laimėjimai buvo menkinami ir juodinami, o didžiausi žygdarbiai jei ne 
prastinami, tai klaidingai pateikiami bei nuvertinami; taip neleistinai buvo 
elgiamasi su vieninteliu neabejotinai pranokesniu už visus amžininkus vyru, 
kuris kasdien įrodydavo ir parodydavo, ką geba; taip elgėsi ne prastuomenė, 
bet garbūs vyrai, mano senelis ir dėdės. Berniukas nesuvokė, kad žmonės gali 
būti susiskaldę į partijas, maža to - kad pats priklauso prie vienos iš jų. Buvo 
įsitikinęs juoba esąs teisus ir savo nusistatymą galįs laikyti geresniu, nes nei 
jis, nei jo bendraminčiai neginčijo Marijos Teresės grožio nei kitų privalu- 
mų, nepašiepė imperatoriaus Pranciškaus brangenybių ir pinigų pomėgio ir 
atlaidžiai žiūrėjo į tai, kad grafas Daunas* kada ne kada pravardžiuojamas 
miegų maišu. 

Dabar visa tai apmąstydamas manau, kad tai ir buvo nepagarbos, maža 


to — paniekos viešuomenei sėkla; tas jausmas manęs ilgai neapleido ir tik 

daug vėliau įžvalga ir lavinimusi pavyko jo atsikratyti. Trumpai tariant, jau 
tada susidūrimas su šališkumu berniukui buvo labai nemalonus, net žalin- 
gas, nes įpratino šalintis nuo mylimų ir brangių žmonių. Per nepaliaujamus 
karo žygius ir įvykius partijos neturėjo ramybės. Jautėme apmaudų pasiten- 
kinimą nuolat prisimindami tariamas blogybes ir šiurkščius vaidus ir juos be 
paliovos rakinėdami; taip be arvangos galabijomės tarpusavyje, kol po keleto 
metų Frankfurtą užėmė prancūzai ir į mūsų pastogę atnešė tikrą nepatogu- 
mą. 

Nors daugumai tie svarbūs, atokiai besiklostantys įvykiai buvo tik pro- 
ga megzti gyvą pokalbį, tačiau vienas kitas gerai suprato, koks pavojingas 
šis laikas, ir būgštavo, kad, įsijungus Prancūzijai, ir mūsų apylinkės virsian- 
čios karo veiksmų arena. Mus, vaikus, dažniau negu ligi tol laikyta namie, 
stengtasi užimti bei duoti mums žaidimų. Ta proga vėl buvo sustatytas ka- 
daise senelės dovanotas lėlių teatras ir taip įrengtas, kad žiūrovai sėdėdavo 
manajame palėpės kambaryje, o vaidintojai ir pasakinėtojai bei pats teatras 
nuo prosceniumo įkurdinti gretimame. Ypatinga malone - įsileisti žiūrėti 
vaidinimo tai vieną, tai kitą berniuką - iš pradžių įgijau daug draugų, bet 
vaikuose tūnantis nerimas neleisdavo jiems ilgai išbūti kantriais žiūrovais. 
Jie trukdydavo vaidinimą ir teko ieškoti jaunesnės publikos, kurią, jei reikia, 
sužiūrėtų auklės ir tarnaitės. Išmokę mintinai, iš pradžių vaidinome tik tą 
pjesę, kuriai lėlių teatras ir buvo skirtas, bet ji greitai nusibodo ir, pakeitę 
kostiumus bei dekoracijas, ryžtingai ėmėmės kitų, po teisybei, per sudėtin- 
gų tokiai mažai scenai. Nors per drąsų užmojį nukentėjo, galiausiai nuėjo 
perniek viskas, ko iš tikro būtume galėję pasiekti, tačiau vaikiška pramoga ir 
užsiėmimas lavino ir ugdė mano pramaningumą ir kūrybiškumą, vaizduotę 
ir tam tikrus įgūdžius, tad kažin ar per tokį trumpą laiką, tokioje ankštoje 
patalpoje, su tokiomis menkomis sąnaudomis būčiau tą patį pasiekęs kitu 
būdu. 

Anksti išmokau naudotis skriestuvu ir liniuote, tad įgytas geometrijos 
žinias tuojau pritaikiau praktiškai; labai smagu buvo dirbti kartono darbus. 
Tačiau manęs netenkino tik geometriniai kūnai, dėžutės ir kiti daiktai, aš 
sugalvodavau dailių vasarnamių, kuriuos puošiau piliastrais, atvirais laiptais 
ir plokščiais stogais; deja, iš tų sumanymų ne kažin kas išeidavo. 

Daug atkakliau, naudodamasis mūsų tarno, iš profesijos siuvėjo, pagal- 
ba, dirbdinau ginklus dramos ir tragedijos spektakliams, kuriuos, praaugę 
lėles, mėgome patys vaidinti. Tiesa, žaidimų draugai irgi pasidarė ginkluotę 


ir buvo įsitikinę, kad ji lygiai graži ir gera kaip manoji, bet aš neapsiribojau 

vieno asmens poreikiais ir aprūpinau rekvizitu visą nedidelę armiją, dėl to 
mažam būreliui tapau labai reikalingas. Lengva numanyti, kad tokie žai- 
dimai neišvengiamai susiję su skilimu į partijas, su kumščiais ir niuksais ir 
dažniausiai baigiasi bloguoju — peštynėmis ir nesantaika. Tokiais atvejais 
keli žaidimų draugai paprastai palaikydavo mano pusę, kiti būdavo prieši- 
ninkai, nors dažnai atsirasdavo perbėgėlių. Ir tik vienas berniukas, tebūnie 
jis vardu Piladas, kitų sukurstytas, kartą paliko mano partiją, bet nė minutės 
neišbuvo priešininku; paplūdę ašaromis mudu susitaikėme ir ilgai likome 
neišskiriami draugai. 

Jam bei kitiems geranoriams suteikdavau laimės sekdamas pasakas, jie 
ypač mėgo pasakojimą pirmuoju asmeniu ir labai džiaugdavosi, kad man, jų 
žaidimų draugui, nutinka nuostabių dalykų; jiems nekildavo abejonių, kur 
ir kada aš patyręs tokių nuotykių, nors žinojo, koks aš užsiėmęs ir kur lan- 
kausi. Be to, nuotykiai vykdavo kur nors kitur, jei ne kitame pasaulyje, tai 
bent kitame krašte, ir būdavo nutikę šiandien pat ar vakar. Tad ne tiek aš 
jiems dūmiau akis, kiek jie save apgaudinėjo. Ir jeigu pramanų bei išgalvo- 
jimų nebūčiau išmokęs paversti meniniais vaizdais, pagyrūniškumo sėkla 
vėliau neabejotinai būtų davusi blogų vaisių. 

Nuodugniai tirdami minėtą polinkį įsitikinsime, kad jis panašus į aro- 
gantišką užmojį, kurį vykdydamas poetas valdingai išsako neįtikėčiausius 
dalykus, reikalaudamas, kad kiti laikytų tikra tai, kas jam, pramanytojui, 
atrodo tikroviška. 

"Tai, ką čia išsakiau apskritai, kaip samprotavimą, galbūt padės atskleisti 
ir geriau suvokti pavyzdys, bandinys. Todėl įdedu pasaką, kuri, dažnai pasa- 


korta žaidimų draugams, kaip gyva tebeplevena mano vaizduotėje ir atmin- 


tyje. 


NaujasIsS PARIS 


Berniuko pasaka 


Neseniai, naktį prieš Sekmines, sapnavau, kad prieš veidrodį velkuosi nau- 
jus vasarinius drabužius, kuriuos šiai šventei man pasiūdino gerieji tėveliai. 
Mano apranga, aišku, susidėjo iš geros odos batų su didelėmis sidabrinėmis 
sagtimis, plonų medvilninių kojinių, juodų apatinių drabužių iš saržos bei 
žalio berkano švarko su auksiniais kilpų apvadais. Auksu austos medžiagos 
liemenė buvo persiūta iš tėvo vestuvinės liemenės. Plaukai buvo dailiai sušu- 


kuoti ir pudruoti, garbanos it sparneliai stirksojo ant galvos; bet aš niekaip 

negalėjau apsirengti, nes paimdavau vis ne tą drabužį, o vos tik imdavausi 
antro, apsivilktasis nuslysdavo nuo manęs. Buvau visiškai sutrikęs, kai staiga 
prie manęs priėjo jaunas dailus vyras ir maloniai pasisveikino. 

— O, sveiki atvykę! - tariau. - Malonu jus čia matyti! 

- Negi mane pažįstate? - paklausė šypsodamas. 

— O kaipgi! - atsakiau irgi šypsodamas. - Jūs - Merkurijus, daug kartų 
esu matęs jūsų atvaizdą. 

— Taip, tai aš, - pasakė jis. - Dievai mane atsiuntė pranešti, kad tau skir- 
ta svarbi užduotis. Matai šiuos tris obuolius? 

Ištiesęs ranką parodė tris obuolius, vos telpančius saujoje; buvo ne tik 
dideli, bet ir labai gražūs — vienas raudonas, antras geltonas, trečias žalias. 
Atrodė tarsi brangakmeniai, kuriems suteikta vaisių forma. Siekiau juos pa- 
imti, bet jis atitraukęs pasakė: 

- Įsidėmėk, kad jie ne tau. Įteiksi juos patiems gražiausiems miesto 
jaunikaičiams, kad kiekvienas pagal savo laimę išsirinktų sau žmoną, pačią 
gražiausią, kokios geidžia jo širdis. Imk ir viską gerai atlik! - pasakė atsisvei- 
kindamas ir įdėjo obuolius man į rieškučias; man pasirodė, kad jie tapo dar 
didesni. Iškėliau aukštyn ir, apžiūrinėdamas prieš šviesą, pamačiau, kad jie 
permatomi, bet jie ėmė tįsti, kol virto trimis labai gražiomis merginomis, 
didumo sulig vidutine lėle, obuolio spalvos drabužiais. Jos švelniai nuslydo 
mano pirštais aukštyn, ir aš jau taikiausi jas sugriebti, kad bent vieną sutu- 
rėčiau, bet jos išsprūdo ir, pakilusios aukštyn, nusklendė, tad man beliko 
žiūrėti joms pavymui. Stovėjau apstulbęs, nejudėdamas, iškeltomis aukštyn 
rankomis ir apžiūrinėjau pirštus, bene dar ką nors pamatysiu. Staiga ant 
galų pirštų išvydau šokančią dailią mergaitę, buvo mažesnė už anas, bet la- 
bai meili ir guvi. Ji nepakilo į orą taip, kaip trijulė, bet šoko straksėdama nuo 
vieno piršto ant kito, ir aš nenuleidau nuo jos akių. Labai man patiko, tad 
pamaniau, kad gerai būtų ją sugauti, ir jau rengiausi sugriebti, bet tą akimir- 
ką pajutau smūgį į galvą ir atsigaivaliojau tik tada, kai buvo laikas rengtis ir 
eiti į bažnyčią. 

Per pamaldas dažnai prisimindavau matytus vaizdus, taip pat ir pas 
senelius, prie pietų stalo. Po pietų ketinau aplankyti keletą draugų - pasi- 
puikuoti naujais drabužiais, skrybėle po pažastimi ir špaga prie šono, be to, 
buvo mano eilė juos lankyti. Nė vieno neradau namie; sužinojęs, kad jie išėję 
į sodus, ir aš nusprendžiau ten maloniai praleisti vakarą. Kelias vedė į cvinge- 
tį; priėjau vietą, vadinamą „Blogąja siena“, - mat čia visada nejauku. Žings- 


niuodamas galvojau apie tris deives, ypač apie mažąją nimfą, ir retkarčiais 

iškeldavau rankas aukštyn, vildamasis, kad ji teiksis vėl ant jų nusileisti ir 
pašokti. Tokias mintis gododamas pamažu žingsniavau pirmyn, kai staiga 
po kairei sienoje pastebėjau vartelius, kurių, kiek prisimenu, anksčiau čia 
niekada nebuvo. Atrodė žemi, bet pro smailią viršutinę arką būtų pratilpęs 
didelis vyras. Arka ir stakta buvo dailiai išskapruotos akmentašio ir skulpto- 
riaus, bet mano dėmesį patraukė durys. Rudos, senovinės, šen bei ten puoš- 
tos raštais, jos buvo apkaustytos plačiomis bronzos juostomis su įdubėlėmis 
ir kauburėliais ir stebino grožiu išraižyta lapija, kurioje tupėjo tikrų tikriausi 
paukščiai. Labai keista, bet nebuvo matyti nei rakto skylutės, nei rankenos, 
nei belstuko, dėl to spėjau, kad durys atidaromos iš vidaus. Neklydau: man 
priėjus arčiau apžiūrėti ornamentų, jos atsivėrė į vidų ir pasirodė vyras kaž- 
kokiais ilgais, plačiais, nematytais apdarais. Jo smakrą dengė ori barzda, to- 
dėl pamaniau jį esant žydą. Tarsi atspėjęs mano mintis, jis padarė Šventojo 
Kryžiaus ženklą, parodydamas, kad yra doras krikščionis katalikas. 

— Ponaiti, kur keliaujate ir ką čia veikiate? - meiliai paklausė balsu ir 
gestais. 

— Gėriuosi gražiai padirbtomis durimis, - atsakiau, - dar nesu tokių 
matęs; kiekvienas meno mėgėjas turėtų turėti po mažytę dalelę savo kolek- 
cijoje. 

— Džiaugiuosi, kad jums patinka šis dirbinys, - atsakė jis. - Iš vidaus jos 
dar gražesnės, malonėkite užeiti. 

Pasijutau truputį nejaukiai. Neįprasti durininko drabužiai, nuošali vieta 
ir dar nežinia kas, tarsi tvyrantis ore, slogino mane. Delsiau teisindamasis, 
kad noriu įdėmiau apžiūrėti laukuję pusę, ir vogčia dirsčiojau į sodą, plytintį 
priešaky. Tuoj už vartų buvo matyti didelė ūksminga aikštė, gožiama senų 
liepų tankiai susipynusiomis šakomis, augančių vienodu atstumu viena nuo 
kitos, - net per didžiausią kaitrą po jomis galėjo mėgautis vėsa daug žmonių. 
Mane, stovintį ant slenksčio, senis, traukdamasis atatupstas, viliojo tolyn. 
Po teisybei, aš nesipriešinau, nes buvau girdėjęs, kad princas arba sultonas 
tokiais atvejais niekada neklausia apie tykantį pavojų. Juk man prie šono ka- 
bėjo nauja špaga, negi neįveikčiau to senolio, jei samanytų kokią klastą? Tad 
tvirtai įžengiau vidun; durininkas užvėrė duris, ir jos taip tyliai užsisklendė, 
kad vos išgirdau. Parodė man vidinę, dar meniškesnę, durų pusę ir gerano- 
riškai viską paaiškino. Aš visai nusiraminau ir leidausi vedamas palei medžių 
gožiamą lankstu nusidriekusią sieną; kas ne kas kėlė nuostabą. Kriauklėmis, 
koralais ir metalu puoštose nišose buvo patalpinti tritonai, ir vanduo iš jų 


nasrų gausiai liejosi į marmurinius dubenis; tarp jų buvo paukščių narvai, 

taip pat įtvirtintos grotelės, už kurių straksėjo voveraitės, laigė jūrų kiauly- 
tės ir visokie gyviai. Einančius pro šalį mus čirškimu ir čiulbėjimu pasitiko 
paukščiai, ypač varnėnai čiauškėjo visokius niekus, vienas be perstojo svirpė 
„Paris! Paris!“, o kitas „Narcizas! Narcizas!“ taip aiškiai, kaip įstengia ištarti 
mokinukas. Paukščiams netylant, senolis vis įdėmiau dirsčiojo į mane, bet aš 
apsimečiau, kad nieko nepastebiu; man iš tikrųjų nebuvo kada juo domėtis, 
nes pamačiau, kad mudu einame ratu, o ta ūksminga vieta yra didelis žiedas, 
juosiantis kitą, daug svarbesnį. Išties priėjome vartus, ir senolis jau buvo su 
manimi beatsisveikinąs, kai mano žvilgsnis užkliuvo už auksinių pinučių, 
kuriais tarsi buvo aptvertas to nuostabaus sodo vidurys, ir, senolio vedamas 
palei sieną, juos visąlaik mačiau akies krašteliu, nors prie vidurio palydovas 
man neleido priartėti. Tad pasukusiam prie vartelių jam nusilenkiau ir ta- 
riau: 

— Buvote labai malonus, tad pirma negu atsisveikinsiu, norėčiau pasaky- 
ti dar vieną pageidavimą. Ar negalėčiau iš arti apžiūrėti tų auksinių pinučių, 
kurie labai dideliu ratu tarsi juosia sodo vidurį? 

- Mielai, - atsakė jis, — bet turite išpildyti keletą sąlygų. 

— Kokių? - skubiai paklausiau. 

— Turėsite čia palikti skrybėlę ir špagą ir laikytis man už rankos, kol jus 
ten palydėsiu. 

— Puiku! - atsakiau ir padėjau skrybėlę bei špagą ant pirmo pasitaikiu- 
sio akmeninio suolo. Jis tuoj pat suėmė dešine ranka mano kairę, tvirtai su- 
spaudė ir šiek tiek su jėga nuvedė pirmyn. Mudviem priėjus prie pinučių, iš 
nuostabos ko netekau žado: to dar nebuvau matęs. Ant aukšto marmurinio 
postamento surikiuotos ietys ir alebardos, keistai sukibusios puošniais viršu- 
tiniais galais, sudarė apskritą ratą. Pažvelgęs pro jų tarpą pamačiau netoliese 
švelniai čiurlenantį vandenį tarp marmurinių krantų, skaidrioje jo gelmėje 
plaukiojo daug auksinių ir sidabrinių žuvyčių tai lėtai, tai greitai, tai po vie- 
ną, tai guotu. Man knietėjo pamatyti, kas yra už kanalo, ir sužinoti, kaip 
atrodo sodo vidurys, tačiau anapus styrojo tokie patys pinučiai, padirbti taip 
išmoningai, kad tarpą šiapus atitiko ietis ar alebarda kitapus, be to, vaizdą 
užstojo kiti papuošimai, tad nors labai stengiausi, nieko nepamačiau. Beje, 
senolis tebelaikė mane už rankos, kad niekur neičiau. Tačiau tas vaizdas taip 
magėjo, kad įsidrąsinęs paklausiau, ar galėčiau pereiti į kitą pusę. 

— Kodėl gi ne? - atsakė senolis. - Jei tik išpildysite naujas sąlygas. 

Paklaustas kokias, atsakė, kad aš turėsiąs persirengti. Neprieštaravau; jis 


vėl nuvedė mane prie mūro sienos, į mažą tvarkingą salytę; čia kabėjo daug 

drabužių, pažiūrėti tarsi rytietiškų. Buvau greitai perrengtas; senolis subru- 
ko mano plaukus po margu tinkleliu, pirma juos - mano siaubui — gerai 
išdulkinęs. Veidrodyje apžiūrėjęs save, perrengtą nauju kostiumu, nuspren- 
džiau, kad gražiai atrodau, daug geriau negu su įmantriu šventadieniniu 
apdaru. Padariau keletą judesių ir šuolių, kuriuos buvau nusižiūrėjęs nuo 
mugės teatro šokėjų. Šokinėdamas žvelgiau į veidrodį ir netyčia pamačiau 
už nugaros esančios nišos atspindį. Joje ant baltos sienos kabėjo trys žalios 
virvelės, kiekviena surišta kažkokiu mazgu, tik iš toli neįžiūrėjau kokiu. 
Greitai atsigręžęs paklausiau senolio, kas čia per niša ir kokia čia virvelė. La- 
bai paslaugiai nukabinęs vieną, man parodė. Tai buvo žalia šilkinė vidutinio 
storumo virvė, jos galai perkišti per dvi skyles žalios odos lopinyje, dėl to vir- 
vė panėšėjo į nepageidaujamos paskirties įnagį. Reikalas atrodė pavojingas; 
paklausiau senolį, ką visa tai reiškia. Jis atsakė labai ramiai ir geraširdiškai: 
virvė skirta tiems, kurie piktnaudžiautų jiems rodomu pasitikėjimu. Paka- 
binęs virvę atgal, liepė sekti paskui jį, mat nebevedė manęs už rankos, tad 
laisvas žingsniavau greta jo. 

Dabar man labiausiai knietėjo sužinoti, kur yra pinučių varteliai ir til- 
tas per kanalą, nes jų vis dar nemačiau. Artėjome prie auksinės aptvaros; 
labai įdėmiai ją apžiūrėjau, bet ūmai netekau žado, mat sujudo sukruto ietys 
ir alebardos, o tas keistas judėjimas baigėsi visiems smaigaliams nulinkus 
priešpriešiais, tarsi būtų sustoję mūšiui du ietimis ginkluoti senovės karių 
pulkai. Akys negalėjo žiūrėti į sumaištį, o ausys - klausyti žvangėjimo, bet 
apstulbino vaizdas, kai iki pažemės nusvirusios ietys užklojo kanalą, suda- 
rydamos puikiausią, koks tik gali būti, tiltą, ir prieš mane atsivėrė margas 
margutėlis sodas. Jis buvo padalytas rangytomis lysvėmis, kurios, perme- 
tus žvilgsniu, sudarė raštų labirintą; visos apkraštuotos žaliu žemu, puriu, 
dar nematytu augalu; jose kas plotelis augo vis kitos spalvos gėlės, jos gulė 
ir driekėsi pažeme, neužstodamos viso gėlyno rašto. Žavus reginys traukte 
traukė žvilgsnį, ir aš gėrėjausi juo, nušviestu skaisčios saulės, bet tiesiog ne- 
išmaniau, kur statyti koją, nes vingrūs takeliai buvo tvarkingai pabarstyti 
žydru smėliu, tarsi atkartojančiu žemėje dangų, tik tamsesnį, arba dangaus 
atspindį vandenyje. Įbedęs žvilgsnį į žemę, žingsniavau šalia savo vedlio, 
kol galų gale pamačiau, kad gėlyno viduryje dideliu ratu auga kiparisai ar 
panašūs į tuopas medžiai, pro kuriuos nieko nematyti, nes apatinės šakos 
tarsi kyla iš pat žemės. Neragindamas eiti artimiausiu keliu, vedlys nuvedė 
tiesiai į patį vidurį; labai nustebau, kai, įžengęs į aukštų medžių ratą, pama- 


čiau nuostabaus sodo pastato salę su kolonomis; panašu, kad tas statinys ir 

iš kitų pusių taip atrodė ir turėjo panašius įėjimus. Tačiau labiau negu tas 
architektūros pavyzdys mane pakerėjo iš vidaus sklindanti dangiška muzi- 
ka. Tariausi girdįs tai liutnią, tai arfą, tai citrą, tai dar kažin kokio kito ins- 
trumento, nepanašaus nė į vieną iš tų trijų, skambesį. Priėjome prie vartų, 
ir jie, senolio švelniai paliesti, tyliai atsidarė; labai nustebau, kai pasirodė 
durininkė, kaip du vandens lašai panaši į dailiąją mergaitę, kurią sapnavau 
šokančią ant mano pirštų. Pasisveikino su manimi taip, tarsi jau būtume 
pažįstami, ir pakvietė užeiti. Senolis likosi, o mudu nedideliu skliautuotu 
puošniu koridoriumi patekome į viduriniąją salę, kuri, aukšta kaip katedra, 
įeinant prikaustė žvilgsnį ir sukėlė nuostabą. Bet neilgai į ją žiūrėjau - pa- 
traukė žavesnis reginys. Ant kilimo, po pačiu kupolu, viena prieš kitą sėdėjo 
trys merginos, apsitaisiusios trijų skirtingų spalvų drabužiais, viena raudo- 
nais, antra geltonais, trečia žaliais; krėslai buvo auksuoti, o kilimas - tikras 
gėlynas. Kiekviena laikė rankose instrumentą, jų skambėjimą girdėjau lau- 
ke, mat man pasirodžius jos paliovė grojusios. 

— Sveiki atvykę! - pasakė vidurinioji, sėdinti veidu į duris, raudonais 
apdarais ir su arfa. - Prisėskite šalia Alertės ir pasiklausykite, jei mėgstate 
muziką. 

Tik dabar pamačiau, kad prieš jas stovi ilgokas suolas, o ant jo guli man- 
dolina. Ją paėmusi dailioji mergaitė atsisėdo ir truktelėjo mane, kad sėsčiau 
greta. Dabar apžiūrėjau antrąją damą man iš dešinės: vilkėjo geltoną suknią 
ir laikė rankose citrą; arfininkė buvo įspūdingos povyzos, stambių bruo- 
žų ir didingų manierų, o citrininkė, matėsi, buvo džiugaus, žavaus, giedro 
būdo. Ji buvo liekna blondinė, o ana puikavosi kaštoniniais plaukais. Įvai- 
riai ir darniai skambančios jų muzikos garsai man netrukdė apžiūrėti trečios 
gražuolės žaliais drabužiais, kurios liutnia skambėjo jaudinamai ir kažkaip 
ypatingai. Tarsi labiau už kitas paisė manęs ir grodama nelyg kreipėsi į mane, 
bet aš jos neperpratau, nes atrodė tai švelni, tai aikštinga, tai atvira, tai už- 
dara, nelygu besimainanti jos veido išraiška ir vis kiroks skambinimas. Tarsi 
siekė tai sujaudinti, tai paerzinti. Bet galėjo apsimetinėti į valias, iš manęs ji 
nieko nepešė: buvau pakerėtas mažosios kaimynės, su kuria sėdėjau liesda- 
masis alkūnėmis; aiškiai atpažinau, kad tos trys damos - tai silfidės ir trijų 
obuolių spalvos iš mano sapno, bet puikiai supratau, kad neturiu jokio pa- 
grindo jų sulaikyti. Mielai būčiau apkabinęs puikiąją mažytę, jei ne tas jos 
stuktelėjimas man sapne, negalėjau to pamiršti. Ligi šiol ji ramiai sėdėjo su 
mandolina, bet damos, baigusios skambinti, liepė jai pagroti ką nors sma- 


gaus. Pabrazdinusi keletą šokių melodijų, ji staiga pašoko, ir aš taip pat. Ji 

skambino ir šoko; su užsidegimu lydėjau jos žingsnius, ir mudu sušokome 
savotišką trumpą baletą, kuriuo damos, rodos, liko patenkintos, nes mums 
baigus liepė mažytei mane pavaišinti lengva užkandėle, kol bus patiekra va- 
karienė. Aš ir užmiršau, kad, be šio rojaus, pasaulyje dar yra kitų dalykų. 
Alertė tuojau nuvedė mane į koridorių, tą patį, kuriuo čionai atėjau. Ko- 
ridoriaus šone buvo du gražiai įrengti kambariai; viename ji gyveno ir čia 
patiekė man apelsinų, figų, persikų bei vynuogių, tad prisigardžiavau į valias 
tiek tolimų kraštų, tiek būsimo derliaus vaisių. Saldumynų buvo su kaupu; 
mergaitė pripylė į dailią krištolo taurę putoto vyno, bet aš jo negėriau, nes 
pakankamai atsigaivinau vaisiais. 

— O dabar pažaisime, - pasakė ji ir nusivedė mane į kitą kambarį. Jame 
pasijutau kaip tikroje kalėdinėje mugėje, bet tokių brangių ir puikių daiktų 
kalėdinės mugės būdelėje niekada nepamarysi. Čia buvo visokiausių lėlių, 
lėlių drabužėlių bei indelių, virtuvių, svetainių, krautuvių ir daug kelių rūšių 
žaislų. Aprodė man visas stiklines spintas, kuriose buvo laikomi tie meniški 
dirbiniai. Bet netrukus uždariusi pirmąsias spintas pasakė: 

- Žinau, jūsų tai nedomina. Užtat čia rastume statybinės medžiagos, 
sienų ir bokštų, namų, rūmų, bažnyčių ir surinktume didelį miestą. Bet man 
tai neįdomu; mes darysime ką kita, kas vienodai malonu ir jums, ir man. 

Ji ištraukė keletą dėžių, kuriose pamačiau eilėmis sukrautus karius; pri- 
sipažįstu, dar nebuvau matęs tokios grožybės. Alertė nedavė jų apžiūrėti po 
vieną, bet pakėlė vieną dėžę, o aš kibau į antrą. 

- Eisime ant auksinio tilto, - pasakė ji, - ten geriausia žaisti su kareivė- 
liais: ietys iš karto parodo, kuria kryptimi sustatyti kariuomenes. 

Taigi priėjome auksinį siūbuojantį tiltą, ir kai atsiklaupęs rikiavau savo 
kareivėlius, girdėjau po kojomis čiurlenantį vandenį ir plekšenančias žuvis. 
Dabar pamačiau, kad čia vien tik raitija. Alertė pasigyrė, kad jos moterų ar- 
mijos vadė yra amazonių karalienė, o aš radau Achilą bei įspūdingą graikų 
raitiją. Nebuvo gražesnio vaizdo, kai armijos sustojo priešpriešiais. Tai buvo 
ne įprasti plokšti skardiniai raiteliai, bet ir raitas, ir Žirgas turėjo tikrą kūną 
ir buvo subtiliai padirbtas. Tiesiog nesuvokiama, kaip jie laikė pusiausvyrą, 
nes stovėjo be atramos, remdamiesi kojomis į žemę. 

Patenkinti apžvelgėme savo pulkus, ir Alertė paskelbė, kad pradeda 
puolimą. Dėžėse radome ir patrankų, ir dėžučių su dailiai nugludintais aga- 
to rutuliais. Jie buvo skirti kovoti tarpusavyje, sustojus tam tikru atstumu, 
bet griežtai laikantis taisyklės - rutulio nemesti stipriau, negu būtina fhigū- 


rėlėms nuversti, kad nė vieha nesųdužtų. Pakaitomis aidėjo kanonada, ir iš 

pradžių abu buvome patenkinti jos vaisiais. Tačiau pastebėjusi, kad aš vis 
dėlto paraikau geriau negu ji ir galop laimėsiu pergalę, kurią lems likusių 
stovėti kareivėlių skaičius, mano priešininkė priėjo arčiau, ir dabar jos mer- 
gaitiški metimai pelnė geidaujamą sėkmę. Ji išguldė daug geriausių mano 
pulkų karių, ir juo labiau protestavau, juo smarkiau ji mėtė. Galiausiai supy- 
kęs pasakiau, kad ir aš taip darysiu. Iš tikrųjų ne tik atsistojau arčiau, bet ir 
iš apmaudo daug smarkiau ėmiau svaidyti rutulius, ir neilgai trukus kelios 
mažosios jos kentaurės subyrėjo į šipulius. Įsikarščiavusi ji ne iš karto tai 
pastebėjo; bet aš sustingau iš nuostabos matydamas, kad sudužusios figūrė- 
lės savaime vėl sulipo, amazonė vėl suaugo su žirgu, atgijusi nuskriejo nuo 
auksinio tilto po liepomis ir, karjeru šuoliuodama pirmyn atgal, galiausiai 
kažin kokiu būdu prasmego sienoje. Tai pamačiusi gražioji mano priešinin- 
kė garsiai pravirko ir pratrūko aimanomis, kad aš jai padaręs nepataisomos, 
tiesiog neapsakomos žalos. Bet aš tik piktai džiaugiausi, kad ją įskaudinau, 
ir likusius kelis agato rutulius kaip pakliuvę sviedžiau į jos karių pulką. Ne- 
laimė, pataikiau į karalienę, kuri ligi šiol, mums žaidžiant pagal taisykles, 
išliko sveika. Ji sudužo, subyrėjo ir artimiausi jos adjutantai, bet netrukus 
vėl sulipo ir taip kaip anos kentaurės nurūko, linksmai apsuko kelis ratus po 
liepomis ir dingo sienoje. 

Priešininkė ėmė barti ir plūsti mane, bet aš įsiaudrinęs pasilenkiau ir 
pakėliau keletą agato rutulių, kurie ritinėjosi palei auksines ietis. Iš piktumo 
norėjau sunaikinti visą jos kariuomenę. Ji irgi nesnaudė, prišokusi taip žie- 
bė man per skruostą, kad net galvoje suūžė. Buvau girdėjęs, kad į mergaitės 
skeltą antausį reikia atsakyti karštu bučiniu, todėl suėmiau ją už smilkinių 
ir kelissyk pabučiavau. Tačiau ji taip šaižiai suspigo, kad net išsigandau; pa- 
leidau ją ir likau sveikas, nes kitą akimirką nebesusigaudžiau, kas atsitiko. 
Žemė po kojomis ėmė drebėti ir bildėti, netrukus sujudėjo pinučiai, bet 
neturėjau kada galvoti nei galėjau tvirtai atsispirti ir iš čia pabėgti. Bijojau, 
kad manęs nepervertų ietis, nes alebardos ir ragotinės, jau stačios, suplėšė 
drabužius; trumpai tariant, nesupratau, kas čia dedasi; praradau nuovoką, o 
atsipeikėjau ir baimė išgaravo tik atsidūrus po viena liepa, kur mane nusvie- 
dė kylantys pinučiai. Grįžtant nuovokai sukilo apmaudas, kurį dar labiau 
kurstė anapus girdimas pašaipus priešininkės juokas, macyt, ji irgi nuskriejo 
ant žemės, tik švelniau negu aš. Todėl pašokau ir, pamatęs aplinkui išblašky- 
tą mažąją kariuomenę su vadu Achilu, kurį sukilę pinučiai čionai nusviedė 
kartu su manimi, griebiau didvyrį patį pirmą ir trenkiau į medį. Dar sma- 


gesnis žiūrėjau, kaip jis sulimpa ir pabėga, nes gražiausią pasaulyje reginį 

palydėjau piktdžiuga, ir jau ketinau paskui jį išsiųsti visus graikus, kai ūmai 
iš visų pusių — iš akmenų ir mūrinių sienų, iš žemės ir šakų — ėmė purkš- 
ti šnypščiantys vandenys ir, kur besisukau, kryžminėmis čiurkšlėmis pylėsi 
ant manęs. Netrukus lengvi drabužiai kiaurai peršlapo, o sudriskę buvo jau 
ir taip, tad negaišdamas nusiplėšiau juos nuo kūno. Nusviedžiau šalin kur- 
pes, paskui jas — ir kitus dangalus, tardamas, kad šiltą dieną labai malonu 
atsidurti tokioje čiurkšlinėje maudyklėje. Nuogas išdidžiai bridau per šiltą 
vandenį ir tariausi, kad man ilgai bus taip smagu. Pyktis atlėgo ir nebenorė- 
jau nieko kito, tik susitaikyti su mažąja priešininke. Umai vanduo paliovė 
tryškęs ir visas šlapias likau stovėti ant permirkusios žemės. Nejaukiai pasi- 
jutau, kai prieš mane išniro senolis; mielai būčiau jei ne pasislėpęs, tai bent 
kuo nors apsigaubęs. Apėmė sarmata, drebėjau nuo šalčio ir norėjosi bent 
šiek tiek prisidengti, dėl to atrodžiau išties apgailėtinai. Tuo naudodamasis 
senis ėmė priekaištauti. 

— Galėčiau paimti vieną tų žaliųjų virvių ir nutelžti jums jei ne sprandą, 
tai nugarą! - suriko jis. 

Man labai nepatiko toks grasinimas. 

— Nekalbėkite taip! - sušukau. - Neturėkite net tokių minčių, antraip 
pražūsite ir jūs, ir jūsų damos! 

— Kas tu toks, kad drįsti taip kalbėti? - piktai paklausė senis. 

— Dievų numylėtinis, - atsakiau, - nuo kurio priklauso, ar tos merginos 
gaus po gerą vyrą ir laimingai gyvens, ar pasens tame stebuklingame vienuo- 
lyne. 

Senis žengtelėjo atatupstas. 

— Kas tau sakė? - paklausė nustebęs. 

— Trys obuoliai, trys brangakmeniai, - atsiliepiau. 

— O kokio atlygio prašai? - sušuko jis. 

— Pirmiausia mažosios mergaitės, per kurią atsidūriau tokioje nelemtoje 
padėtyje, - atsakiau. 

Senis puolė prieš mane kniūpsčias, nesibodėdamas dar šlapios ir pur- 
vinos žemės, paskui atsistojo sausas sausutėlis, švelniai paėmė mane už pa- 
rankės, nuvedė į mažąją salytę ir skubiai aprengė; netrukus vėl buvau šven- 
tadieniškai išsipuošęs ir sušukuotas taip kaip pirma. Durininkas tylėjo, bet, 
lydėdamas per slenkstį, sustabdė ir parodė ranka į keletą daiktų sienoje ki- 
toje gatvės pusėje bei atgal į vartelius. Aš viską supratau — jis norėjo, kad 
įsidėmėčiau daiktus ir pagal juos lengviau atrasčiau vartelius, kurie ūmai 


užsivėrė man už nugaros. Gerai įsidėmėjau viską, kas buvo priešais. Iš už 

aukštos mūrinės sienos, goždamos dalį karnizo, kuriuo baigėsi siena, sviro 
senų riešutmedžių šakos. Jos siekė akmeninę lentelę, gerai mačiau puošnų 
jos apvadą, bet neįskaičiau, kas joje parašyta. Lentelė kabėjo ant išsikišusio 
nišos akmens, nišoje buvo labai dailus fontanas, ir vanduo, kapsėdamas iš 
dubenėlio į dubenėlį, galiausiai patekdavo į didelį dubenį, nelyg mažą tven- 
kinėlį, subėgantį į žemę. Fontanas, lentelė su įrašu, lazdyno medžiai buvo 
išsidėstę viršum vienas kito; vaizdą gerai įsidėmėjau. 

Lengva suprasti, kaip praleidau tą vakarą ir kitas dienas ir kiek miniau 
tuos nutikimus, kurie man pačiam atrodė sunkiai įtikimi. Nutaikęs progą 
vis eidavau pas „Blogąją sieną pažiūrėti gražiųjų vartelių ir kad neišblėstų 
atmintyje tie ženklai. Labai keista, bet viskas buvo kitaip. Taip, iš už mūrinės 
sienos kyšojo lazdyno medžiai, bet jie augo nebe greta, o kas kur. Taip, sieno- 
je buvo įmūryta lentelė, bet gerokai dešiniau nuo medžių, be puošnaus apva- 
do ir su įskaitomu užrašu. Niša su fontanu buvo toli kairėje, bet tas fontanas 
visai nepanėšėjo į matytąjį, dėl to beveik tikiu, kad antrasis nuotykis, kaip 
ir pirmasis, buvęs viso labo sapnas, nes vartelių apskritai nelikę nė žymės. 
Vienintelė paguoda yra nebent tai, kad, kaip patyriau, tie trys daiktai nuolat 
keičia vietą, mat juos lankydamas tariausi pastebėjęs, jog riešutmedžiai susi- 
bėgę artėliau, o lentelė ir fontanas tarsi pasislinkę arčiau vienas kito. Turbūt 
kai viskas vėl sustos į savo vietas, varteliai atsiras, ir aš darysiu viską, kad vėl 
panirčiau į nuotykį. Tik nežinau, ar man bus galima, ar griežtai draudžiama 
jums pasakoti apie tolesnius nutikimus. 

Ši pasaka, kurios tikrumu žaidimų draugai karštai troško tikėti, buvo 
labai šiltai priimta. Po vieną, slapčia nuo manęs ir nuo vienas kito, jie eidavo 
į minėtą vietą ir rasdavo riešutmedžius, lentelę ir fontaną, bet niekada jų 
nematė krūvoj, kaip galiausiai prisipažino, nes tokiame amžiuje paslapčių 
nemėgstama saugoti. Bet kaip tik dabar įsiliepsnojo ginčas. Vienas tikino: 
daiktai nejuda iš vietos ir visada išsidėstę vienodu atstumu. Kitas tvirtino: 
daiktai pasislinkę, bet ne artyn, o tolyn vienas nuo kito. Trečias neginčijo 
antrojo nuomonės, kad daiktai pasislinkę, bet sakė, kad lazdyno medžiai, 
lentelė ir fontanas yra suartėję. Ketvirtas tarėsi matęs dar kitokį vaizdą: laz- 
dynai esantys per vidurį, o lentelė ir fontanas priešingose pusėse, negu mano 
pasakota. Dėl vartelių vietos jų nuomonės irgi išsiskyrė. Taip iš jų anksti 
patyriau, kad žmonės labai skirtingai mato ir būdina paprastus ir lengvai 
suvokiamus dalykus. Nieku gyvu nesutikau pasakoti pasakos tęsinio, dėl to 
draugai prašydavo kartoti pirmąją dalį. Stengiausi nekeisti detalių, tad po- 


rindamas visada tą patį draugų širdyse pramaną paverčiau tiesa. 

Apskritai aš nemėgau meluoti nei sakyti netiesos ir tikrai nebuvau leng- 
vabūdis; priešingai, anksti ėmiau žiūrėti į save ir pasaulį su tam tikru vidi- 
niu rimtumu, kuris atsispindėjo ir išorėje, dėl to dažnai tai draugiškai, tai 
pašiepiamai man būdavo prikišamas tam tikras elgsenos orumas. Nors man 
netrūko gerų, tikrų draugų, jie visada sudarė mažumą, palyginti su tais, ku- 
rie jautė malonumą atžariai ir akiplėšiškai kibti prie mūsų ir kai kada labai 
šiurkščiai budinti iš pasakiškų, malonių svajonių, kuriose mėgome skęsti, 
aš - jas pramanydamas, o žaidimų draugai - į jas įsigyvendami. Daug kartų 
įsitikinome, kad, užuot pasidavus lepumui ir fantastiniams malonumams, 
verčiau grūdinti būdą, idant išmoktume pakelti neišvengiamas blogybes 
arba joms priešintis. 

Dėl to taip rimtai, kaip tik įmanoma berniukui, ugdžiausi stojiškumą, 
tarp jo pratybų buvo ir pratinimasis kęsti Azinį skausmą. Mokytojai su mu- 
mis dažnai elgdavosi nedraugiškai ir šiurkščiai, sulaukdavome mušimo ir 
niuksų, bet juos išmokome nukęsti, nes mėginimas išvengti pylos ar prieši- 
nimasis buvo itin smerkiamas. Dėl to jaunuoliai išdykaudavo varžydamiesi, 
kas daugiau iškęs: pavyzdžiui, dviem pirštais arba visu delnu pakaitomis de- 
šine ir kaire ranka talžys save, kol apmirs visas kūnas; daugmaž oriai nukęs 
smūgius, gautus žaidžiant kai kuriuos žaidimus; ištvers gnaibymą, kuriuo 
imantis ir pešantis ginasi pusiau priveiktieji; nukęs erzinimu sukeltą skaus- 
mą; net žnaibymą ir kutenimą, kuriuo berniukai mėgsta vaišinti vienas kitą, 
vertins kaip menką nieką. Tokiu būdu įgytas didelis pranašumas kitų atžvil- 
giu negreit prarandamas. 

Tačiau skausmo nepaisymas man tapo nelyginant profesija, dėl to kiti 
darėsi vis įkyresni. Kadangi nedoras nuožmumas yra bekraštis, jie priversda- 
vo mane peržengti ribas ir prarasti savitvardą. Papasakosiu vieną nutikimą iš 
daugelio. Mokytojas valandą vėlavo į pamoką; laukdami jo, mes, visi vaikai, 
smagiai plepėjome, tačiau gerieji draugai galiausiai pasišalino ir aš likausi 
vienas su trimis blogaisiais, o jie nusprendė mane pakankinti, padaryti man 
- gėdą ir išvyti lauk. Trumpam palikę mane kambaryje, netrukus grįžo nešini 
rykštėmis, kurių išsitraukė greitosiomis išrišę šluotą. Aš perpratau jų keti- 
nimą, bet taręs, kad pamoka tuoj baigsis, nusprendžiau nesipriešinti tol, kol 
nuaidės varpo dūžis. Jie nedelsdami pradėjo negailestingai čaižyti man kojas 
ir blauzdas. Nejudėjau, bet greit pajutau, kad apsirikau ir kad toks skausmas 
labai ilgina minutes. Man kantriai kenčiant augo įniršis ir sulig pirmuoju 
varpo dūžiu stvėriau už pakaušio plaukų tą, kuris mažiausiai tikėjosi, ir, 


kaipmat pargriovęs ant grindų, primygau keliu nugarą; antrą, jaunesnį ir 

silpnesnį, puolusį mane iš nugaros, sugriebęs už galvos prispaudžiau po pa- 
žastimi ir nedaug trūko, kad, spausdamas sau prie šono, būčiau pasmaugęs. 
Dar buvo likęs trečias, ne pats silpniausias, o man gintis bebuvo likusi kairė 
ranka. Bet aš sučiupau jį už drabužių ir, vikriai pasisukęs, o jam pasisukus 
per anksti, pargrioviau ir prispaudžiau veidu prie grindų. Jie kaip įmanydami 
kandžiojosi, draskėsi ir spardėsi, bet mano širdis ir raumenys degė kerštu. 
Mano buvo viršus, tad kartas po karto sudauždavau juos galvomis. Galop jie 
ėmė šaukti visa gerkle, ir netrukus mus apstojo subėgę namiškiai. Išmėtytos 
po kambarį rykštės ir mano kojos, kurias parodžiau nusimovęs kojines, ne- 
trukus liudijo mano naudai. Trijulės laukė bausmė, o aš galėjau eiti, bet pa- 
sakiau, kad kitą kartą dėl menkiausio įžeidimo vienam ar kitam išdraskysiu 
akis, nurausiu ausis arba suvis uždusinsiu. 

Nors šis įvykis, kaip įprasta vaikams, greitai buvo užmirštas, net sukel- 
davo juoko, tačiau lėmė, kad bendros pamokos vykdavo rečiau, galiausiai jų 
visai atsisakyta. Kaip ir seniau, daugiausia buvau uždarytas namuose, tad 
metais jaunesnė sesuo Cornelia ilgainiui tapo vis mielesnė kompanionė. 

Bet su šiuo dalyku nenoriu atsisveikinti nepapasakojęs dar kelių istori- 
jų apie tai, kaip iš savo žaidimų draugų patyriau visokių nemalonumų: mat 
tokie moraliniai pasakojimai tuo ir pamokomi, kad sužinoma, kaip klojosi 
kitiems ir ko laukti iš gyvenimo, ir kad žmogus, nors ir kas atsitiktų, žinotų, 
jog tai nutinka jam kaip žmogui, o ne kaip laimės kūdikiui ar nelaimėliui. 
Toks žinojimas gal ir nepadės išvengti nemalonumų, bet padės išmokti susi- 
taikyti su esama padėtimi, ją iškęsti ir nugalėti. 

Čia tiks kitas bendras pastebėjimas, kad, augant vaikams iš kultūringų- 
jų luomų, išryškėja labai didelis prieštaravimas; turiu galvoje tai, kad tėvai 
ir mokytojai juos visada moko elgtis santūriai, nuovokiai, protingai, nieko 
neskriausti iš išdykumo ar išpuikimo, o visus piktus kėslus, galbūt gimstan- 
čius širdyje, užgniaužti; bet kol tos jaunos būtybės mokosi taip elgtis, iš kitų, 
priešingai, sulaukia to, už ką yra baramos. Per tai vargšeliai atsiduria sunkioje 
padėtyje - iš vienos pusės juos slegia prigimtinė būklė, iš kitos - civilizacija, 
tad ilgai tvardydamiesi, nelygu charakteris, tampa arba klastingi, arba ūmūs. 

Veikiau jėga nugalima jėga, bet geras, meilei ir atjautai atviras vaikas 
nelabai moka priešintis pašaipai ir piktai valiai. Aš daugmaž įstengiau tram- 
dyti savo draugelius, bet tikrai ne mano jėgoms buvo atlaikyti jų užgaules ir 
kandumą, nes tokiais atvejais tas, kuris ginasi, visada pralaimi. Tad ir pyktį 
žadinančius užsipuolimus atremdavau fizine jėga, o kai kada jie pastūmėda- 


vo į keistus apmąstymus, kurie negalėjo nepalikti pėdsakų. Piktavaliai man 

pavydėjo, be kitų privalumų, didžiavimosi mūsų šeimos užimama padėtimi, 
nes senelis, kaip tarybos seniūnas, buvo pirmas tarp lygių ir ta aplinkybė at- 
siliepė jo šeimos nariams. Kai kartą, pasibaigus Dūdininkų teismui, pasigy- 
riau, kad mano senelis sėdi posėdininkų tarybos viduryje, laipreliu aukščiau 
negu kiti, po imperatoriaus portretu, tarsi soste, vienas berniukas nusišaipė: 
esą geriau pasižiūrėčiau, kaip povas į savo kojas, į savo senelį iš tėvo pusės?, 
kuris buvo „Veidenhofo“ viešbučio šeimininkas ir tikrai nesigviešė nei sosto, 
nei karūnos. Atsakiau, kad man dėl to visai negėda, nes kaip tik tuo ir pui- 
kus bei iškilus mūsų gimtasis miestas, kad visi gyventojai gali laikyti save ly- 
giais ir kiekvieno darbas savaip naudingas ir garbingas. Tik gaila, kad senelis 
seniai miręs, nes dažnai apima noras jį pamatyti ir dažnai žiūriu į jo portretą, 
aplankau jo kapą ir džiaugiuosi bent įrašu paprastame antkapyje jo laikinai 
egzistencijai, kuriai esu dėkingas už savo gyvybę. Kitas piktavalis, pats klas- 
tingiausias iš visų, pasivėdėjo pirmąjį į šalį ir kažką sušnabždėjo jam į ausį; 
abu pašaipiai dirsčiojo į mane. Man užvirė kraujas gyslose, pareikalavau, kad 
juodu kalbėtų garsiai. 

— Ką gi, - tarė pirmasis, - žinokis: jis sako, kad daug vargtum, kol ras- 
tum savo senelį. 

Aš dar pikčiau pagrasinau, kad jie kalbėtų be užuominų. Tada jie papa- 
sakojo pasakaitę, kurią bus nusiklausę nuo savo tėvų: mano tėvas esąs vieno 
didiko sūnus, o tas gerasis miestelėnas sutikęs būti jam netikru tėvu. Jie ne- 
sivaržydami pažėrė įvairių argumentų, pavyzdžiui, kad mūsų šeimos turtą 
sukrovusi tik senelė, kad kiti giminės, įsikūrę Frydberge ir kitur, neturį jokio 
turto, ir dar visokių kitokių aplinkybių, kurioms svarumo teikė vien tik pyk- 
tis. Klausiausi jų ramiau, negu jie tikėjosi, mat jau buvo pasirengę sprukti, 
vos pamatys, kad ketinu jiems kibti į plaukus. Ber aš labai ramiai atsakiau: 
ir čia nematau nieko bloga. Gyvenimas toks puikus, kad visai nesvarbu, kam 
turime už jį dėkoti, nes jis galiausiai iš Dievo rankų, prieš kurį visi lygūs. Tad 
nieko nepešę jie nusiramino, ir mes vėl žaidėme toliau, o tai tarp vaikų visada 
yra patikima susitaikymo priemonė. 

Bet tie piktdžiugiški žodžiai tarsi užkrėtė mane savotiška moraline 
liga, ir ji lėtai plito. Man tikrai patiko būti kokio nors kilmingo pono vai- 
kaičiu, net jei būčiau juo tapęs ne visai teisėtu būdu. Mano pastabumas ieš- 
kojo pėdsakų, vaizduotė degė, o įžvalgumas nerimo. Svarsčiau tų vaikėzų 
žodžius, rasdavau ir sugalvodavau naujų argumentų, patvirtinančių tikimy- 
bę. Nedaug buvau girdėjęs pasakojant apie senelį, tik jo ir senelės portretai 


anksčiau kabėjo senojo namo svetainėje, o naujajame abu buvo patalpinti 

viename viršutinių kambarių. Senelė bus buvusi labai graži moteris, vieno- 
do amžiaus su vyru. Dar prisimenu, kad jos kambaryje kadaise mačiau mi- 
niatiūrinį portretą gražaus pono, vilkinčio kariška uniforma su žvaigžde ir 
ordinu; po jos mirties, vykstant perversmingai namo statybai, portretas din- 
go kartu su kitais smulkiais namų apyvokos daiktais. Visa tai rikiavau savo 
vaikiškoje galvelėje ir ankstokai pradėjau naudotis tuo moderniu poetiniu 
talentu, kuris, fantastiškai jungdamas svarbias žmogaus gyvenimo aplinky- 
bes, pelno viso kultūringo pasaulio pritarimą. 

Kadangi niekam negalėjau pasakoti apie šį atvejį ir nedrįsau net užuo- 
lanka paklausti, mane apėmė kažkoks slaptas veiklumas ir tą reikalą sten- 
giausi kiek įmanoma iššniukštinėti. Buvau girdėjęs, kad sūnūs dažnai labai 
panašūs į tėvus arba senelius. Ne vienas mūsų šeimos draugas, ypač tarėjas 
Schneideris!?, buvo susijęs tarnybiniais ryšiais su visais apylinkės kunigaikš- 
čiais bei didikais, ir daugelis jų, ir valdantys pirmagimiai, ir jų broliai, turėjo 
dvarų prie Reino ir Maino bei žemėse tarp tų upių ir ištikimuosius reikalų 
patikėtinius kaip ypatingos malonės ženklu kada ne kada pagerbdavo savo 
portretais. Nuo mažumės matomus ant sienų, juos dabar apžiūrinėjau dar 
įdėmiau, tirdamas, ar nebus kuris panašus į tėvą, gal net į mane, bet panašu- 
mo rasdavau taip dažnai, kad vis negalėjau įsitikinti. Vieno akys, kito nosis, 
rodos, liudijo giminystę. Tad ieškodamas tiesos tik vis labiau klydau iš kelio. 
Ir nors tą piktą pasakaitę netrukus belaikiau tuščiu pramanu, ji paliko žymę, 
taigi retkarčiais vis tiek vogčia apžiūrinėdavau ir tyrinėdavau visus didikus, 
kurių portretus ryškiai įsivaizdavau mintyse. Juk teisybė, kad viskas, kas di- 
dina puikybę ir glosto slaptą tuštybę, žmogui taip priimtina, kad net negal- 
voja, ar jam iš to garbė, ar nešlovė. 

Bet, užuot čia pažėręs rimtų, net priekaištingų samprotavimų, verčiau 
nugręšiu žvilgsnį nuo to gražaus laiko: juk kas įstengrų deramai kalbėti apie 
vaikystės pilnatvę! Į mažąsias būtybes, šmirinėjančias prieš mus, žvelgiame 
ne kitaip, kaip su pasitenkinimu, net su nuostaba: dažniausiai jos žada dau- 
giau negu ištesi, ir atrodo, tarsi gamta, mums iškrečianti valiūkiškų išdaigų, 
ir šiuo atveju bus nusprendusi iš mūsų pasišaipyti. Pirmieji organai, kuriuos ji 
suteikia ateinantiems į pasaulį vaikams, atitinka tiesioginę mažosios būtybės 
padėtį; ji su nepaprastu sumanumu natūraliai ir nepretenzingai jais naudo- 
jasi, siekdama artimiausių tikslų. Vaikas kaip toks, lyginant su kitais vaikais 
bei vertinant jo išgales atitinkančius santykius, atrodo toks nuovokus, toks 
protingas, kad tiesiog gražu žiūrėti; kartu jis toks jaukus, smagus ir mitrus, 


jog norisi, kad daugiau nesivystytų. Jei vaikai užaugtų tokie, kokie yra tik 

pradėję skleistis, mus suptų vieni genijai. Tačiau augimas - tai ne tik sklaida; 
įvairios organinės sistemos, sudarančios žmogų, skaldosi, seka paskui viena 
kitą, virsta viena kita, išstumia viena kitą, netgi sucikvoja viena kitą, tad po 
tam tikro laiko iš daugelio pradinių gabumų bei galių beveik nieko nelieka. 
Nors apskritai žmogaus gebėjimai turi aiškią kryptį, net didžiausiam ir la- 
biausiai prityrusiam žinovui sunku juos iš anksto patikimai nustatyti. Vis 
dėlto žiūrint į praeitį galima pasakyti, kas rodė būsimus talentus. 

Todėl tikrai neketinu šiomis pradžios knygomis baigti pasakojimo apie 
savo vaikystę, veikiau tęsdamas dar suimsiu vieną kitą siūlą, kuris neryškiai 
driekiasi per pirmuosius gyvenimo metus. O dabar papasakosiu, kaip karo 
įvykiai darė vis didesnę įtaką mūsų pažiūroms ir gyvensenai. 

Romaus miestelėno laikysena didžiųjų pasaulio įvykių atžvilgiu ganė- 
tinai keista. Jie dar toli, bet jau neduoda ramybės ir kelia nerimą, ir nors 
jo nepaliečia, jis vis viena susidaro nuomonę ir juose dalyvauja. Netrukus, 
palenktas charakterio arba išorinių priežasčių, jis stoja į kurią nors pusę. Di- 
džiajai lemčiai, reikšmingosioms permainoms priartėjus, jo, patiriančio kai 
kurių išorinių nepatogumų, ir toliau neapleidžia vidinio nepasitenkinimo 
jausmas, kuris dažniausiai tik didina bei gilina blogį ir naikina dar įmanomą 
gėrį. Tada jam iš tikro tenka kentėti nuo draugų ir priešų, dažnai nuo pirmų- 
jų labiau negu nuo antrųjų, ir jis nebežino, kaip išsaugoti ir išlaikyti tiek savo 
prielankumą, tiek pranašumą. 

Nors 1757 metus nugyvenome viešpataujant civilinio gyvenimo taikai, 
tačiau buvome apimti didelio dvasinio sąmyšio. Turbūt jokiais kitais metais 
nebuvo tiek daug įvykių. Pilte pylėsi pergalės, žygdarbiai, nelaimingi atsi- 
tikimai, išgijimai; jie pynėsi ir tarsi gožė vienas kitą, tačiau netrukus viską 
nustelbdavo Frydricho asmuo, vardas ir šlovė. Jo gerbėjų entuziazmas ne- 
paliaujamai augo ir vis karščiau liepsnojo, jo priešų neapykanta darėsi vis 
aršesnė, o nuomonių skirtumas, ardęs net šeimas, nemažai lėmė, kad jau ir 
taip susiskaldę miestelėnai dar labiau izoliavosi. Mat tokiame mieste kaip 
Frankfurtas, kur gyventojus trys religijos padalijusios!! į tris nelygias dalis ir 
net didžiūnų tik vienas kitas gali patekti į valdžią, neišvengiamai buvo pasi- 
turinčių ir išprususių žmonių; jie gyveno uždarai ir studijomis bei pomėgiais 
kūrė savo tobulą egzistenciją. Apie juos pakalbėsiu dabar, taipgi papasakosiu 
vėliau, idant būtų aišku, kuo ypatingi buvo ano meto frankfurtiečiai. 

Grįžęs iš kelionių, tėvas savo galva nusprendė, kad sieks gauti vieną že- 
mesnių postų ir jame dirbs neimdamas atlyginimo tuo atveju, jei į jį būtų 


paskirtas be balotažo. Jo galvosena, savęs vertinimas bei gera valia leido jam 

laikyti save vertu tokios malonės, kuri, žinoma, nebuvo nei teisiškai moty- 
vuota, nei įprasta. Todėl, nepatenkinus prašymo, jis iš apmaudo ir piktumo 
prisiekė, kad niekada daugiau nesieks jokio valdžios posto, ir kad tai iš tikrų- 
jų būtų neįmanoma, įgijo imperatoriškojo tarėjo titulą, kuris suteikiamas 
tarybos seniūnui bei vyriausiesiems posėdininkams kaip ypatingas garbės ti- 
tulas. Taip jis susilygino su pačiais aukščiausiais valdžios vyrais ir nebegalėjo 
pradėti nuo apačios. Dėl tos pačios priežasties jis siekė seniūno vyriausiosios 
dukros rankos, taigi ir iš šios pusės jam buvo užkirstas kelias į miesto tary- 
bą. Tad pritapo prie atsiskyrėlių, kurie niekada nesiburia išvien. Kiekvienas 
gyvena pats sau, nesišliedamas nei prie kitų tokių pačių, nei prie visumos, 
juoba kad tokia atskiruma vis šiurkščiau formuoja savitą charakterį. Kelio- 
nės ir laisvas pasaulis, kurį pamatė, bus padėję mano tėvui susidaryti nuo- 
monę apie elegantiškesnį, liberalesnį gyvenimą negu tas, kuris, matyt, buvo 
įprastas jo gimtojo miesto gyventojams. Šiuo atžvilgiu jis turėjo pirmtakų ir 
bendraminčių. 

Gerai žinomas von Uffenbacho!* vardas. Anuomet geruoju minėtas po- 
sėdininkas von Uffenbachas. Jis lankėsi Italijoje, ypač mėgo muziką, daina- 
vo maloniu tenoru; iš kelionių parsivežė puikų natų rinkinį, tad jo namuose 
būdavo atliekami koncertai ir oratorijos. Kadangi pats dalyvaudavo kaip so- 
listas, imta kalbėti, kad toks elgesys nepritinkantis tokiam žmogui, ir kvies- 
tiniai svečiai bei žemiečiai mėgdavo iš jo nepiktai pasišaipyti. 

Prisimenu ir baroną von Hackelį“, turtingą didiką, kuris, vedęs, bet 
bevaikis, gyveno gražiame name Antonijaus gatvėje, su visais prideramo 
gyvenimo atributais. Jis turėjo gerų paveikslų, vario raižinių, antikos meno 
kūrinių ir visko, kas paprastai atsiduria kolekcininkų ir mėgėjų rankose. 
Retkarčiais kviesdavosi pietų garbius asmenis, be to, savitai, apdairiai šel- 
pė vargšus: juos aprengęs savo namuose, liepdavo jam palikti senas drapa- 
nas, o išmaldos kas savaitę duodavo su sąlyga, kad su dovanotais drabužiais 
prisistatys visada švarūs ir tvarkingi. Miglotai jį prisimenu kaip draugišką, 
išvaizdų vyrą, bet juoba aiškiai menu jo aukcioną, kuriame dalyvavau nuo 
pradžios iki pabaigos ir iš dalies tėvo lieptas, iš dalies savo nuožiūra šį tą 
įsigijau ir iki šiol tebeturiu savo rinkiniuose. 

Johannas Michaelis Loenas!“, kurio man neteko pamatyti, seniau buvo 
literatūros pasaulio ir Frankfurto pažiba. Kilęs iš svetur, įsikūrė Frankfurte 
ir vedė mano senelės Textor, mergautine pavarde Lindheimer, seserį. Buvo su- 
sipažinęs su dvaro ir valstybės gyvenimu, džiaugėsi atsinaujinusia aristokra- 


tija, o išgarsėjo tuo, kad ryžtingai įsijungdavo į įvairius sąjūdžius, kildavusius 

Bažnyčioje ir valstybėje. Jis parašė didaktinį romaną Riveros grafas, kurio 
turinį nusako pavadinimo paantraštė arba doruolis dvare. Šis kūrinys sulau- 
kė pripažinimo, mat jame reikalaujama dorybės iš dvaro, kur šiaip jau visada 
klesti vien tik protingumas, dėl to veikalas autoriui pelnė palankumą ir pa- 
garbą. Tačiau antras kūrinys jam užtraukė nemažą pavojų. Knyga Vienintelė 
tikra religija jis siekė skatinti toleranciją, ypač tarp liuteronų ir kalvinistų. 
Per tai kilo nesutarimų su teologais, ypač jį puolė toks daktaras Benneris iš 
Gyseno. Von Loenas neliko skolingas; ginčas įsiliepsnojo ir tapo asmeniš- 
kas, dėl jo atneštų nemalonumų autorius buvo priverstas užimti prezidento 
vietą Lingene"?, jam pasiūlytą Frydricho Antrojo, mat šis tarėsi jame įžvel- 
gęs apsišvietusį vyrą be išankstinio nusistatymo, atvirą naujovėms, kurios 
Prancūzijoje buvo pažengusios daug toliau. Buvę Loeno tėvynainiai, kuriuos 
jis paliko su šiokiu tokiu apmaudu širdyje, tvirtino, kad jis ten esąs nepaten- 
kintas, net negalįs būti patenkintas, nes tokia vietovė kaip Lingenas tikrai 
neprilygstanti Frankfurtui. Tėvas irgi abejojo, ar prezidentas patenkintas, ir 
tikino, kad verčiau gerasis dėdė būtų neprasidėjęs su karaliumi, nes apskritai 
pavojinga su juo suartėti, nors jis, beje, ir esąs nepaprastas didžiūnas. Juk visi 
matė, kaip nešlovingai Prūsijos rezidento Freitago!“ reikalavimu Frankfurte 
buvo suimtas garsusis Volraire'as!, nors anksčiau buvo įgijęs didelį palan- 
kumą ir laikomas karaliaus mokytoju, pažindinusiu jį su prancūzų poezija. 
Šia proga daug samprotauta ir netrūko pavyzdžių, įspėjančių apie dvaro ir 
dvariškio tarnybos keliamą pavojų, apie kurį tikras frankfurtietis apskritai 
neturėjo jokio supratimo. 

Puikų vyrą daktarą Orthą!* paminėsiu tik vardu, mat čia nestatau pamink- 
lo nusipelniusiems frankfurtiečiams, bet juos prisimenu, nes jų šlovė arba as- 
menybė man ankstyvoje jaunystėje padarė nemažą įtaką. Daktaras Orthas 
buvo turtingas vyras ir priklausė prie tų, kurie niekada nebuvo miesto valdžio- 
je, nors žinios ir įžvalgumas pagrįstai leido užimti tokį postą. Vokietijos, ypač 
Frankfurto, senienos jam labai daug skolingos; jis leido Pastabas apie vadina- 
mąją „Frankfurto Reformaciją - imperijos miesto statutų rinkinio komenta- 
rus. Jaunystėje uoliai gilinausi į istorijai skirtus šios knygos skyrius. 

Von Ochsensteinas, vyresnysis iš trijų brolių, kuriuos pradžioje pami- 
nėjau kaip mūsų kaimynus, būdamas uždaro būdo, gyvas netapo įžymybe, 
bet juoba išgarsėjo po mirties, mat paliko nurodymą jį palaidoti ankstų rytą, 
tyliai, be palydos ir eisenos, o karstą nešti į kapines amatininkams. Jo noras 
buvo išpildytas, ir tas įvykis sukėlė didelį atgarsį mieste, įpratusiame prie 


ištaigingų laidotuvių. Prieš šią naujovę sukilo visi tie, kurie per pakasynas 

nuo seno užsidirbdavo pinigų. Tačiau dorasis patricijus rado sekėjų visuo- 
se luomuose, ir nors tokias pakasynas imta pašaipiai pravardžiuoti pagal jo 
pavardę „okseninėmis“, jų daugėjo ne itin pasiturinčių šeimų naudai, o ištai- 
gingų laidotuvių mažėjo. Dėl to tai pasakoju, kad tai yra vienas ankstyvųjų 
požymių tos nuolankumo ir lygybės dvasios, kuri praėjusio šimtmečio antro- 
je pusėje išryškėjo ir, iš viršaus leisdamasi žemyn bei įvairiopai skleisdamasi, 
sukėlė netikėtų padarinių. 

Netrūko ir senovės mėgėjų. Mieste buvo paveikslų galerijų, vario raiži- 
nių rinkinių, ypač uoliai rinktos ir saugotos gimtinės įžymybės. Senieji im- 
perijos miesto nutarimai ir mandatai, dar nesudėti į rinkinius, spausdinti ir 
ranka rašyti, buvo rūpestingai renkami, rikiuojami pagal metus ir pagarbiai 
saugomi kaip tėvyninės teisės ir tradicijų lobis. Gausūs Frankfurto gyvento- 
jų portretai taip pat buvo kaupiami ir sudarė atskirą galerijų skyrių. 

Tuos vyrus ir bus pasirinkęs pavyzdžiu tėvas. Jam netrūko nė vienos sa- 
vybės, būtinos doram ir garbiam miestelėnui. Pasistatęs namą jis irgi sutvarkė 
įvairiausią savo nuosavybę. Buvo surūšiuoti ir išstatyti Schenkų žemėlapių"? 
ir kitų vertingų geografijos lakštų rinkinys, minėtieji nutarimai, mandatai 
bei portretai, senų ginklų spinta, puikaus Venecijos stiklo - stiklinių, taurių ir 
bokalų - spinta, gamtotyros rinkiniai, dramblio kaulo ir bronzos dirbiniai, 
taip pat daug kitų daiktų, ir dažnai prašydavau, kad tėvas leistų rengiamuose 
aukcionuose ką nors įsigyti ir papildyti turima. 

Paminėsiu dar vieną žymią šeimą, apie kurią nuo vaikystės daug girdėjau 
ypač gražiai atsiliepiant ir pats patyriau vieno kito jos nario ypatingumą: 
tai Senckenbergai“?. Tėvas, kurį menkai pažinojau, buvo pasiturintis vyras. 
Jis turėjo tris sūnus, jau jaunystėje garsėjančius kaip tikri keistuoliai. Tai ne 
itin mėgstama uždarame mieste, kur niekas neturi išsiskirti nei gerumu, nei 
blogumu. Tokio savotiškumo vaisius dažniausiai yra pravardės bei keistos, 
ilgam įsimenančios pasakaitės. Tėvas gyveno kampiniame Kiškių gatvės 
name; tos gatvės pavadinimas kilęs iš namo su herbu, kuriame pavaizduo- 
tas vienas, o gal net trys kiškiai. Todėl tie trys broliai vadinti tiesiog „tri- 
mis kiškiais“ ir ta pravardė jiems buvo ilgai prilipusi. Mar dideli privalumai 
jaunystėje dažnai reiškiasi keistumu ir savotiškumu, tai ir čia taip nutiko. 
Vyriausiasis vėliau pagirtinai išgarsėjo kaip imperatoriškasis rūmų tarėjas 
von Senckenbergas. Antras tapo magistrato nariu ir parodė didelių gabu- 
mų, bet vėliau ėmė jais piktnaudžiauti, naudodamasis kazuistiškai, maža to, 
niekšingai, ir taip miestui gal ir nepadarė žalos, bet tikrai pakenkė savo ko- 


legoms. Trečias brolis, gydytojas ir didžiai dorybingas vyras, vertėsi gydytojo 

praktika, bet gydė tik didikų šeimas ir iki senatvės neprarado keistos išvaiz- 
dos. Visada buvo dailiai apsitaisęs, ir niekas jo nematė gatvėje kitokio, kaip 
tik su batais ir kojinėmis, pudruotu garbanotu peruku ir skrybėle po pažasti- 
mi. Žengdavo sparčiai, bet tarsi vingiais, tad eidamas zigzagu vis nusukdavo 
tai į vieną, tai į kitą gatvės pusę. Pašaipūiiai sakydavo: taip sukiodamasis jis 
mėto pėdas, bėgdamas nuo besivejančių ir lipančių jam ant kulnų vėlių, ir 
mėgdžioja tuos, kurie sprunka nuo krokodilo. Bet tie juokeliai ir linksmos 
apkalbos virto pagarba, kai didžiulį savo namą su kiemu, sodu bei visu kitu 
turtu Ešenheimo gatvėje jis dovanojo įsteigti medicinos įstaigai, kurioje, be 
vien frankfurtiečiams skirtos ligoninės, buvo užveistas botanikos sodas, 
įrengta anatomijos auditorija, chemijos laboratorija, didžiulė biblioteka ir 
butas direktoriui; ja galėtų didžiuotis ne vienas universitetas. 

Kitas puikus vyras, kurio ne tiek asmenybė, kiek veikla kaimynystė- 
je bei veikalai man padarė labai didelę įtaką, buvo Karlas Friedrichas von 
Moseris?!, mūsų apylinkėse nuolat minimas dėl savo profesinės veiklos. Ir 
jis pasižymėjo iš pagrindų dorybingu charakteriu; o kadangi žmogaus pri- 
gimties ydos jį, matyt, slėgė, charakteris nuvedė net pas vadinamuosius pa- 
maldžiuosius; ir kaip Loenas siekė didesnio sąžiningumo dvaro gyvenime, 
taip Moseris mėgino pastūmėti į sąžiningesnį valdymą. Daugybę Vokietijos 
smulkiųjų kunigaikščių dvarų iš esmės sudarė daug rūmininkų ir tarnų, — 
pirmieji reikalavo besąlygiško klusnumo, antrieji dažniausiai siekdavo veikti 
ir tarnauti vadovaudamiesi tik savo įsitikinimais. Dėl to liepsnojo amžinas 
konfliktas, vykdavo greitos permainos, sukeldavusios aštrių konfliktų, nes 
besąlygiškų veiksmų pasekmės mažuose dalykuose daug greičiau pastebimos 
ir atneša daugiau žalos negu dideliuose. Daug dvarų paskendo skolose ir teko 
steigti imperatoriškąsias skolų komisijas; kiti lėčiau arba sparčiau žengė tuo 
pačiu keliu, o tarnai arba be jokios sąžinės graužaties iš to pelnėsi, arba dėl 
sąžiningumo darėsi nemėgstami ir nekenčiami. Moseris norėjo veikti kaip 
valstybininkas ir valdytojas, ir šiuo atveju jam puikiai patarnavo paveldėtas, 
iki amato ištobulintas talentas; kartu jis norėjo veikti kaip žmogus bei mies- 
telėnas ir kuo mažiau nusižengti savo moraliniam orumui. Veikaluose Ponas 
ir tarnas, Danielis liūtų duobėje, Relikvijos jis perdėm vaizduoja išgyvenamą 
padėtį, tiesa, ne kaip nepakeliamą, bet tikrai kaip slegiančią. Tie kūriniai 
liudija nepasitenkinimą būviu, su kuriuo nenorima taikstytis, bet jo neįma- 
noma įveikti. Su tokiu mąstymu ir tokia jausena Moseris dažnai turėdavo 
ieškoti naujos tarnybos, bet dėl didelio samanumo ją visada rasdavo. Prisi- 


menu jį kaip malonų, žvitrų, kartu švelnų vyrą. 

Klopstocko vardas“ jau iš toli darė mums didelį poveikį. Iš pradžių ste- 
bėtasi, kaip toks puikus vyras galįs turėti tokią pavardę, bet netrukus visi su 
tuo apsiprato ir niekam neberūpėjo, ką tie pavardės skiemenys reiškia. Iki 
tol tėvo bibliotekoje rasdavau tik ankstesnio laikotarpio, ypač jo jaunystės 
metais iškilusių ir išgarsėjusių poetų. Visi jie rimavo; tėvo nuomone, poezi- 
jos kūriniai būtinai turi būti rimuoti. Canitzas, Hagedornas, Drollingeris, 
Gellertas, Creutzas, Halleris“, dailiai įrišti pusiau odiniais viršeliais, stovėjo 
išrikuoti lentynoje. Prie jų šliejosi Neukircho Telemachbas, Koppe's Išlaisvin- 
toji Jeruzalė?“ bei kiti vertimai. Nuo mažens uoliai skaičiau tas knygas ir iš 
dalies mokiausi mintinai, dėl to dažnai būdavau kviečiamas užimti svečių. 
Tačiau tėvui atėjo labai nemalonios dienos, kai eilės, kurių jis nelaikė eilė- 
mis, dėl Klopstocko Mesijo tapo visuotinio žavėjimosi objektu. Jis vengė įsi- 
gyti šį kūrinį, bet šeimos draugas, tarėjas Schneideris, nusipirkęs jį slapta 
parsinešė namo ir pakišo motinai bei vaikams. 

Vos pasirodęs Mesijas šiam nedaug skaitančiam veiklūnui padarė di- 
džiulį įspūdį. Natūraliai išreikšti, bet labai gražiai sutaurinti jausmai, malo- 
ni kalba, nors laikoma tik rirmine proza, taip pakerėjo sausą valdytoją, kad 
pradžios dešimt giesmių, mat būtent jos čia turimos galvoje, vertino kaip 
nuostabiausią dvasinio ugdymo knygą ir kasmet Didžiąją savaitę, atidėjęs į 
šalį visus darbus, ją skaitydavo vienumoje, o paskui ištisus metus gėrėdavosi. 
Iš pradžių savo jausmais mėgino pasidalyti su senu bičiuliu, bet buvo pri- 
blokštas, patyręs, kad šis jaučia didžiulę antipatiją įstabaus turinio kūriniui 
dėl, jo nuomone, tokio nereikšmingo dalyko kaip išorinė forma. Supranta- 
ma, kad daug kartų mėginta megzti pokalbį apie šį objektą, bet abi šalys tik 
tolo viena nuo kitos; būta ir audringų scenų, ir nuolaidusis vyras pagaliau 
susitaikė su padėtimi ir nebekalbėjo apie savo mėgstamiausią kūrinį, kad ne- 
prarastų nei jaunystės draugo, nei gerų sekmadieninių pietų. 

Ugdyti sekėjus yra natūralus kiekvieno žmogaus noras, tad koks lai- 
mingas jautėsi mūsų draugas, patyręs, kad kiti šeimos nariai atviri jo šven- 
tenybei. Knygos egzemplioriumi, jam reikalingu vieną savaitę per metus, 
galėjome naudotis visą kitą laiką. Motina jį slėpė, o mudu, brolis su seseria, 
pasiimdavome jį kada panorėję ir laisvalaikiu, įlindę į kokį nors kamputį, 
mokydavomės mintinai labiausiai patinkančias vietas, ypač stengdavomės 
kuo greičiau įsidėmėti pačias švelniausias ir įspūdingiausias. 

Porcijos sapną deklamuodavome lenktyniaudami tarpusavyje, o pašėlu- 
sį, nevilties kupiną Šėtono ir Adramelecho, nublokštų į Negyvąją jūrą, dia- 


logą - pasiskirstę vaidmenimis. Pirmasis vaidmuo, kaip smarkiausias, teko 

man, kitas, šiek tiek raudulingas - seseriai. Iš mūsų lūpų liejosi abipusiškai 
šiurpūs, bet melodingi prakeiksmai, ir naudodavomės kiekviena proga pa- 
sveikinti vienas kitą tomis pragaro ištarmėmis. 

Buvo žiemos šeštadienio vakaras - tėvui barzdaskutys visada skusdavo 
barzdą dar nesutemus, kad sekmadienio rytą galėtų neskubėdamas apsida- 
ryti ir eiti į bažnyčią - mudu su seseria sėdėjome ant pakojo už krosnies ir, 
barzdaskučiui muiluojant tėvui skruostus, negarsiai deklamavome įprastus 
prakeiksmus. Ir štai Adramelechas tuoj nutvers geležinėmis rankomis Šėto- 


ną; tvirtai sugriebusi mane, sesuo deklamavo tyliai, bet vis karščiau: 


Padėk! Maldauju, tave aš meldžiu, jeigu nori, 
Pabaisa!.. Niekšingas, kraupus galvažudy, 
Padėk! Keršto mirties amžinos bausmę kenčiu aš! 
Nekentimu karštu nekęsti tavęs pirmai galėjau! 


Bet nepajėgiu daugiau! Vargas, o vargas man! 
Iki šiol viskas klojosi pakenčiamai, bet ji garsiai, klaikiai sušuko: 
O, pražuvau aš! 


Gerasis barzdaskutys persigandęs išpylė pamuiles tėvui ant krūtinės. 
Kilo didelis sąmyšis, ir tėvas mus griežtai iškamantinėjo, ypač dėl to, kad ga- 
lėjo įvykti nelaimė, jei barzdaskutys jau būtų pradėjęs skusti. Kad nebūtume 
įtariami išdykumu, prisipažinome vaidinę pragaro vaidmenis, tad hegzamet- 
rų sukelta nelaimė buvo tokia akivaizdi, kad juos teko dar kartą pasmerkti 
ir uždrausti. 

"Taip vaikai ir liaudis paverčia pokštu, netgi farsu visa, kas didinga, kil- 


nu; kaip kitaip galėtų tai ištverti ir pakelti! 

Anuomet pirmą Naujųjų metų dieną mieste būdavo labai gyva, nes visi ei- 
davo sveikinti vienas kito. Namisėdos šokdavo į geriausius drabužius ir sku- 
bėdavo lankyti globėjų ir draugų, kad parodytų savo prielankumą ir dėkin- 
gumą. Mums, vaikams, tą dieną nepaprastą malonumą suteikdavo iškilmė 
senelio namuose. Jau anksti rytą ten sugužėdavo vaikaičiai pasiklausyti 
būgnų, obojų ir klarnetų, trimitų ir kornetų, kuriais grodavo kariškiai, 
miesto muzikantai ir visi kiti. Vaikai išdalydavo antspauduotas ir užrašy- 
tas naujametes dovanas kol kas negausiems sveikintojams; įsidienojant jų 
daugėdavo. Pirmiausia ateidavo artimieji ir giminės, paskui žemieji vals- 
tybės tarnautojai; posėdininkai taip pat atvykdavo pasveikinti seniūno, o 
vakare rinktiniams svečiams keltos vaišės kambariuose, kurie ištisus me- 
tus daugiausia būdavo uždaryti. Vaikams labiausiai magėjo tortai, biskvi- 
tai, marcipanai, saldus vynas, be to, seniūnui ir abiem burmistrams kelios 
labdaringos įstaigos kasmet dovanodavo sidabrinių monetų, ir šios būdavo 
padalijamos vaikaičiams bei krikštavaikiams tam tikra, pagal amžių mažė- 
jančia tvarka; trumpai tariant, šiai namų šventei netrūko nieko, kas papras- 
tai puošia pačias didžiausias. 

Pirma naujųjų 1759 metų diena mums, vaikams, išaušo tokia pat laukia- 
ma ir smagi kaip ankstesnės, bet vyresnieji ją pasitiko susimąstę, su mintimis 
apie ateitį. Tiesa, pro šalį žygiuojantys prancūzų pulkai nieko nestebino, jie 
traukdavo dažnai ir tankiai, bet paskutinėmis praėjusių metų dienomis ypač 
dažnai. Horizonte pasirodžius ir prie miesto artėjant kariniams daliniams, 
pagrindiniame bokšte senu imperijos miesto papročiu imdavo trimituoti tri- 
mitininkas; tą naujųjų metų dieną jis trimitavo kone be paliovos, o tai buvo 
ženklas, kad iš kelių pusių artėja didelės kariuomenės kolonos. Ir tikrai, jos 
plūste plūdo per miestą; vis bėgome žiūrėti, kaip žygiuoja pro šalį. Buvo- 
me įpratę, kad kariuomenė traukia nedidelėmis partijomis, bet jos pamažu 
didėjo ir nei galėta, nei norėta jų stabdyti. Galiausiai sausio 2-ąją iš Zak- 
senhauzeno pasirodžiusi kariuomenės kolona perėjo per tiltą, paskui, Eismo 
gatve pasiekusi miesto sargybinę, sustojo ir, priveikusi nedidelę įgulą, užėmė 
ir nužygiavo aikštės pakraščiu žemyn; parodžiusi nedidelį pasipriešinimą 


buvo priversta pasiduoti ir Vyriausioji sargybinė. Akimirksniu taikios gatvės 

virto karo veiksmų arena. Jose laikėsi ir rengėsi žygio stovyklą kariai, iki bus 
išskirstyti po gyventojų butus ir gaus pastogę. 

Netikėta, seniai neregėta našta sunkiai prislėgė gyventojus, bet ji nieko 
taip nevargino kaip tėvo, kuris į ką tik įrengtą namą turėjo įsileisti svetimus 
įnamius kariškius, užleisti jiems iščiustytus ir dažniausiai užrakintus savo 
apartamentus, o tai, ką taip mėgo tvarkyti ir prižiūrėti, atiduoti svetimųjų 
savivalei; be to, jis, Prūsijos šalininkas, dabar turėjo žiūrėti, kaip jo namuose 
įsikuria prancūzai: jo nuomone, tai buvo liūdniausia, kas jam galėjo nutikti. 
Bet jeigu jis būtų įstengęs į visa tai žiūrėti atsainiau, - kalbėjo prancūziškai, 
mokėjo elgtis oriai bei žaviai, - ir jis, ir mes būtume išvengę daug liūdnų aki- 
mirkų, mat pas mus buvo įkurdintas karališkasis leitenantas; nors kariškis, 
jis sprendė tik civilinius incidentus, ginčus tarp kareivių ir miestelėnų, skolų 
klausimus bei kivirčus. Tai buvo grafas Thorane'as!, kilęs iš Graso Provanse 
netoli Antibo, aukštas, liesas, rimtas ponas raupų subjaurotu veidu, tamsio- 
mis, ugningomis akimis, orių, santūrių manierų. Jau jo įžengimas buvo pa- 
lankus namo gyventojams. Grafas aptarė su tėvais, kuriuos kambarius teks 
atiduoti, o kurie liks šeimai, ir išgirdęs minint paveikslų kambarį, nors jau 
buvo tamsu, tuojau paprašė leisti bent paskubomis apžiūrėti paveikslus pa- 
sišviečiant žvakėmis. Jais perdėm grožėjosi ir lydinčiam tėvui labai maloniai 
padėkojo, o išgirdęs, kad dauguma tapytojų gyvi, gyvena Frankfurte ir apy- 
linkėje, patikino, kad netrokšta nieko kito, tik kuo greičiau su jais susipažin- 
ti ir duoti jiems darbo. 

Bet ir šis menu pagrįstas suartėjimas neįstengė pakeisti tėvo nusistaty- 
mo nei palenkti jo būdo. Jis nesipriešino tam, ko negalėjo pakeisti, bet laikėsi 
pasyviai ir nuošaliai, o tie nepaprasti, čia pat vykstantys dalykai jam buvo 
tiesiog nepakenčiami. 

Grafas Thorane'as elgėsi pavyzdingai. Jis net nereikalavo tvirtinti ant 
sienų karinių žemėlapių, kad nesugadintų naujų tapetų. Jo žmonės buvo 
mitrūs, tylūs ir tvarkingi; suprantama, kadangi visą dieną ir dalį vakaro jo 
kambariuose nebuvo ramybės, nes eidavo ir eidavo skundų teikėjai, būdavo 
atvedami ir išvedami suimtieji, leidžiama įeiti visiems karininkams ir adju- 
tantams, be to, grafas kiekvieną dieną visus vaišino, tai tame vidutinio di- 
dumo name, įrengtame tik vienai šeimai, turinčiame tik vienus, per visus 
aukštus atvirus laiptus, it bičių avilyje tvyrojo nepaliaujamas bruzdėjimas ir 
gaudesys, nors visi laikėsi labai santūriai, rimtai ir griežtai. 

Laimė, tarp rūškano, kasdien vis labiau hipochondrijos kamuojamo 


namų šeimininko ir geranorio, bet labai rimto ir griežto svečio kariškio atsi- 

rado tarpininkas, malonus vertėjas“, gražus, apkūnus, giedras vyras; jis buvo 
Frankfurto gyventojas ir gerai kalbėjo prancūziškai, mokėjo prie visko prisi- 
taikyti bei pasijuokti iš nedidelių nemalonumų. Per jį motina apsakė grafui, 
kokioje padėtyje atsidūrusi esant tokiam vyro nusiteikimui; vertėjas taip su- 
maniai pavaizdavo reikalą - naujas namas nebaigtas įrengti, šeimininkas dėl 
savaime suprantamų priežasčių užsidaręs, užsiėmęs šeimos auklėjimu - bei 
atkreipė dėmesį į visa kita, ką dar buvo įmanoma pasakyti, kad grafas, kuris 
savo tarnyboje labiausiai didžiavosi teisingumu, nepaperkamumu ir garbin- 
gu elgesiu, ir šiuo atveju, kaip įnamis, nusprendė elgtis pavyzdingai ir iš tiesų 
tuos keletą metų bet kokiomis aplinkybėmis ištikimai tesėjo žodį. 

Motina buvo pramokusi itališkai, apskritai ta kalba buvo nesvetima nė 
vienam šeimos nariui, dėl to nedelsdama nusprendė mokytis prancūzų, tad 
vertėjas, kurio vaiko krikštamote ji tapo tuo audringu laiku, nuo šiol kaip 
kūmas jautė dar didesnį prielankumą mūsų šeimai, savo kūmai skirdavo 
kiekvieną laisvesnę valandėlę (mat gyveno priešais) ir pirmiausia išmokė tų 
žodžių, kuriuos ji pati turėtų sakyti grafui; viskas ėjo kaip sviestu patepta. 
Grafas jautėsi pamalonintas, kad namų šeimininkė, būdama tokio amžiaus?, 
deda pastangas, o kadangi jam nestigo giedros bei šmaikštumo, taip pat 
mėgo rodyti sausą galantiškumą, užsimezgė puikūs tarpusavio santykiai, ir 
kūmai bendromis pastangomis pasiekdavo viską, ko norėdavo. 

Jei, kaip sakyta, būtų buvę galima pakelti tėvo ūpą, pasikeitusi padė- 
tis būtų ne taip slėgusi. Grafas elgėsi perdėm nesavanaudiškai: nepriimdavo 
net tų dovanų, kurios jam būtų derėjusios pagal postą; piktai, net grasinda- 
mas bausme, grąžindavo viską, kas bent kiek panėšėdavo į kyšį; jo žmonėms 
buvo prisakyta šiukštu nepadaryti namų šeimininkui net menkiausios žalos. 
Tačiau mes, vaikai, buvome dosniai vaišinami desertu. Ta proga parodysiu, 
kokie naivūs dar buvo anie laikai: vieną dieną motina mus didžiai nuliūdi- 
no išpildama lauk ledus, mums atsiųstus nuo pietų stalo, mat netikėjo, kad 
skrandis gali virškinti tikrą ledą, nors ir pasaldintą cukrumi. 

Be minėtų gardėsių, kuriais pamažu išmokome mėgautis ir juos virškin- 
ti, mums, vaikams, labai patiko, kad esame laisvesni nuo griežto pamokų 
tvarkaraščio ir kietos drausmės. Negalinčio susitaikyti su tuo, kas neišven- 
giama, tėvo nuotaika vis prastėjo. Kaip jis kamavo save, motiną ir kūmą, 
posėdininkus, visus draugus, kad tik nusikratytų grafo! Veltui bandyta jį 
įtikinti, kad toks vyras namuose, esant dabartinei padėčiai, yra tikras gėris, 
kad grafui išsikėlus prasidėtų nuolatinis kraustymasis ir tik be paliovos kai- 


taliorųsi įnamiai - tiek karininkai, tiek eiliniai. Nė vienas argumentas jo 

neįtikino. Dabartis jam atrodė tokia nepakeliama, kad per savo nepasitenki- 
nimą nematė didesnio galimo blogio. 

Per tai apmirė jo veikla, kuri daugiausia buvo skirta mums. Nebe taip 
skrupulingai reikalavo išmokti viską, ką mums užduodavo, o mums rūpėjo 
kiek įmanoma patenkinti savo smalsumą, iššniukštinėti kariškus bei viešus 
dalykus ne tik namie, bet ir gatvėse, ir tai lengvai pavykdavo, nes sargybinių, 
stovinčių prie dieną naktį nerakinamų lauko durų, nedomino pirmyn atgal 
zujantys nenuoramos. 

Įvairūs reikalai, atiduoti karališkojo leitenanto teismui, tapdavo savotiš- 
kai žavūs, nes jis stengdavosi palydėti savo sprendimą juokinga, šmaikščia, 
smagia ištarme. Jo paliepimai buvo griežti ir teisingi, bet juos pasakydavo 
nuotaikingai ir pikantiškai. Panašu, kad sektinu pavyzdžiu buvo pasirinkęs 
Osunjos hercogą*. Nebuvo dienos, kad vertėjas mums ir motinai nepapasa- 
kotų kokios istorijėlės ūpui pakelti. Tas linksmuolis surinko visą rinkinėlį 
tokių saliamoniškų sprendimų, bet atmintyje išliko tik bendras įspūdis, ne- 
prisimenu jokio konkretaus atvejo. 

Pamažu skleidėsi stebėtinas grafo charakteris. Jis puikiai pažinojo savo 
būdą, o kadangi jį retsykiais apimdavo kažkoks nepasitenkinimas, hipo- 
chondrija ar dar kitaip vadintinas piktasis demonas, tokiomis valandomis, 
kai kada prailgstančiomis iki kelių dienų, užsidarydavo savo kambariuose, 
su niekuo nebendraudavo, išskyrus tarną, ir net iškilus neatidėliotinam rei- 
kalui būdavo nepriprašomas priimti. Bet vos tik piktoji dvasia atstodavo, vėl 
palikdavo švelnus, giedras ir veiklus, taip kaip pirma. Iš jo tarno Saint-Jeano, 
mažo, lieso, smagaus ir geraširdžio vyro, pasakojimo supratau, kad kadai- 
se tokios nuotaikos apimtas jis sukėlęs didelę nelaimę ir dabar, užimdamas 
svarbų, visų žvilgsniams išstatytą postą, rimtai saugosi, kad nenueitų klyst- 
keliais. 

Įsikūręs grafas jau po kelių dienų sukvietė visus Frankfurto tapytojus, 
kaip antai Hirtą, Schūtzą, Trautmanną, Nothnagelį?, Junckerį. Jie parodė 
savo paveikslus, ir grafas įsigijo tuos, kuriuos jie pardavė. Jam buvo užleis- 
tas ir nedelsiant pertvarkytas į parodų salę bei ateljė mano dailus, šviesus 
kambarys mansardoje, mat grafas pageidavo laikinai įkinkyti į darbą visus 
menininkus, bet pirmiausia Seekazą iš Darmštato, nes jam itin patiko See- 
kazo gamtos ir naivių scenų vaizdavimo maniera. Grafo vyresnysis brolis 
Grase turėjo gražų pastatą, dėl to grafas liepė atsiųsti iš ten visų kambarių 
ir kabinetų matmenis, paskui su menininkais aptarė, kaip sienas suskirstyti 


dalimis, ir susakė, kokio dydžio turėtų būti pagal jas aliejumi tapyti dideli 

paveikslai, beje, ketino tvirtinti juos ant sienų ne įrėmintus, bet kaip tapetų 
dalis. Užvirė darbas. Seekazas ėmėsi kaimo gyvenimo vaizdų, ir jam pui- 
kiai pavyko seniai bei vaikai, piešti iš natūros; jaunuoliai sekėsi prasčiau, mat 
dažniausiai išeidavo per liesi, o moterys nepavykdavo dėl priešingos priežas- 
ties. Kadangi žmoną turėjo mažą, storą, gerą, bet neišvaizdžią moteriškę, 
kuri jam pozuodavo pati ir niekam kitam neleisdavo to daryti, jam neišeida- 
vo nieko gero. Be to, turėjo piešti ne tik žmonių figūras, bet ir kitas. Jo tapyti 
medžiai buvo tikroviški, bet su itin smulkmeniškai pavaizduota lapija. Jis 
buvo Brinckmanno, kurio molbertiniai paveikslai atlikti nepriekaištingai, 
mokinys. 

Schūtzas, peizažistas, turbūt geriausiai prisitaikė prie padėties. Jis pui- 
kiai tapė Reino vietoves, meistriškai perteikdamas jas sugyvinančią saulės 
šviesą gražiuoju metų laiku. Jam nebuvo jokia naujiena tapyti ant didelio 
formato drobės, tad ir šiuo atveju nepritrūko nei kokybės, nei formos. Jo 
paveikslai buvo labai giedri. 

Trautmannas tapė Rembrandto maniera prikėlimo iš numirusių scenas 
pagal Naujajį Testamentą ir pavaizdavo keletą kaimų bei malūnų gaisrų. 
Kiek galėjau spręsti iš namo plano, jam irgi buvo skirta atskira salė. Hirtas 
nutapė kelias gražias ąžuolų ir bukmedžių giraites. Jo bandos atrodė pagir- 
tinai. Junckeris, paprastai sekdavęs kruopščiausiais Nyderlandų meistrais, 
mažiausiai derėjo prie šio tapetų stiliaus, bet už gerą užmokestį pasistengė 
išpuošti gėlėmis ir vaisiais keletą sienų. 

Kadangi tuos vyrus pažinojau nuo mažumės ir dažnai lankydavausi jų 
dirbtuvėse, o grafui patiko, kai būdavau su juo, aš dalyvaudavau skiriant dai- 
lininkams užduotis, taip pat svarstant paveikslo temą, jį užsakant bei įtei- 
kiant atliktą darbą ir nevengdavau pasakyti savo nuomonės, ypač tapytojams 
pristatant eskizus bei projektus. Jau anksčiau tarp tapybos mėgėjų, ypač auk- 
cionuose, kuriuose uoliai dalyvaudavau, buvau įgijęs vardą kaip visada ži- 
nantis, kas vaizduojama kokiame nors istorinio žanro paveiksle tiek biblinės, 
tiek pasaulietinės istorijos ar mitologijos tema; nors ne visada atspėdavau 
alegorinių paveikslų prasmę, retai kas kitas tai suprasdavo geriau už mane. 
Taip pat dažnokai įtikindavau menininkus vaizduoti tą ar kitą objektą ir 
dabar mielai naudojausi tais privalumais. Dar prisimenu, kad parašiau iš- 
samų rašinį apie dvylika paveikslų, skirtų Juozapo istorijai: keletas jų buvo 
nutapyti. 

Išvardijęs visus tuos berniukui išties pagirtinus darbus paminėsiu ir vie- 


ną gėdingą, nutikusį tame menininkų rate. Paveikslai, kurie pamažu kaupėsi 

minėtame kambaryje, man buvo žinomi. Vaikiškas smalsumas vertė būtinai 
viską pamatyti ir sužinoti. Kartą už krosnies radau juodą dėžę ir panūdau 
žūtbūt ištirti, kas joje paslėpta, tad ilgai nesvarstydamas atitraukiau skląstį. 
Žinoma, tokie paveikslai paprastai nerodomi viešai, todėl paskubėjau ją už- 
sklęsti, bet nespėjau. Mane užklupo į kambarį įėjęs grafas. 

- Kas jums leido atidaryti šitą dėžę? - paklausė jis karališkojo leitenanto 
mina. Neturėjau ką atsakyti, ir jis tuoj pat labai rimtai paskyrė man baus- 
mę. - Jūs visą savaitę nekelsite kojos į šitą kambarį, - pasakė. 

Aš nusilenkiau ir išėjau. Nurodymą vykdžiau labai skrupulingai, bet tai 
nepatiko gerajam Seekazui, dirbusiam šiame kambaryje, nes jis mėgo, kai bū- 
davau šalia; o aš, mažasis klastūnas, rodžiau tokį klusnumą, kad palikdavau 
ant slenksčio Seekazui atneštą kavą, ir jis turėdavo atsitraukti nuo darbo ir 
pats ją pasiimti, dėl to labai ant manęs pyko. 

Dabar, manau, reikėtų smulkiau papasakoti, kaip tokiais atvejais visai 
neprastai susišnekėdavau prancūziškai, nors tos kalbos nebuvau mokęsis. Ir 
čia man padėjo įgimtas gabumas pagauti kokios nors kalbos skambesį, in- 
tonaciją, akcentą, toną ir visus kitus išorinius ypatumus. Daug žodžių man 
buvo žinoma iš lotynų kalbos, dar daugiau - iš italų, tad netrukus nuo tarnų 
ir kareivių, sargybinių ir lankytojų jau nusiklausiau tiek, kad gebėjau ir už- 
duoti vieną kitą klausimą, ir pateikti vieną kitą atsakymą, nors dar nepajė- 
giau dalyvauti pokalbyje. Bet visa tai niekai, palyginti su nauda, kurią man 
davė teatras. Senelis man dovanojo nuolatinį leidimą, kuriuo, nepritariant 
tėvui, bet palaikant motinai, kasdien naudojausi. Sėdėdamas parteryje prieš 
nepažįstamą sceną įdėmiai sekiau kalbos intonaciją, mimiką ir raišką, nes 
nieko arba beveik nieko nesupratau, kas kalbama scenoje, o visą įdomumą 
kėlė gestikuliacija bei kalbos intonacija. Komediją supratau prasčiausiai, nes 
tekstas buvo sakomas greitai, o vaizduojamas paprastas gyvenimas, kurio po- 
sakių nebuvau net girdėjęs. Tragedija vaidinta rečiau, ir neskubus veiksmas, 
aleksandrinai, tarsi dalijantys kalbą taktais, raiškos visuma padėjo ją visais 
atžvilgiais labiau suprasti. Praėjo nedaug laiko ir, pasiėmęs Racine'ą“, kurį ra- 
dau tėvo bibliotekoje, gyvai deklamuodavau pjeses kaip teatro aktorius, taip, 
kaip jas girdėjo mano ausys ir su jomis artimai susiję kalbos organai, nors 
dar nesupratau visos sąryšingos kalbos. Net išmokau mintinai ištisas ištrau- 
kas ir jas deklamuodavau kaip išmokyta papūga, bet tai man juoba lengvai 
sekėsi, mat seniau mokydavausi mintinai vaikui dažniausiai nesuprantamų 
Biblijos ištraukų ir jas deklamuodavau protestantų pamokslininko tonu. Ei- 

Destouches'o, Marivaux, La Chaussėe pjesės, ir dar gerai prisimenu vieną 
kitą būdingą personažą. Moličre'o pjeses menkai prisimenu. Bet didžiausią 
įspūdį padarė Lemierre'o Hipermnestra", kuri, kaip naujas veikalas, buvo rū- 
pestingai pastatyta ir kartojama. Žavų įspūdį paliko „Devin du Village“, 
„Rose et Colas““?, „Annette et Lubin“'!. Dar dabar akyse stovi kaspinuoti 
berniukai ir mergaitės, jų judesiai. Netrukus panūdau apžiūrėti visą teatrą ir 
netrūko progų šiam norui patenkinti. Kadangi ne visada turėdavau kantry- 
bės klausyti visos pjesės ir dalį laiko leisdavau koridoriuose, o šiltuoju metų 
laiku žaisdavau su bendraamžiais už durų, prie mūsų prisijungė gražus gu- 
vus, linksmas berniukas, kuris priklausė prie teatro, jį buvau, tiesa, trumpai, 
matęs vaidinantį keletą mažų vaidmenų. Su manimi jis susikalbėdavo ge- 
riausiai, mat bendraudamas su juo mokėjau pasinaudoti savo prancūzų kal- 
bos žiniomis; jis prisirišo prie manęs, nes nei teatre, nei kur netoliese nebuvo 
nei jo amžiaus, nei tautybės berniuko. Būdavome kartu ir ne per spektaklius, 
net per vaidinimą dažniausiai nesitraukdavo nuo manęs. Jis buvo nuostabus 
mažas išdaigininkas, žaviai be perstojo tauškėjo ir tiek pasakodavo apie savo 
nuotykius, peštynes ir kitus nepaprastus dalykus, kad net smagu buvo klau- 
syti, ir iš jo per mėnesį išmokau, turint galvoje kalbą ir perteikimą kalba, 
daugiau, negu įmanoma įsivaizduoti, dėl to visi stebėjosi, kad aš staiga, tarsi 
įkvėpimo pagautas, pradėjau kalbėti užsienietiškai. 

Jau pirmomis mudviejų pažinties dienomis jis nusitempė mane į teatrą 
ir nusivedė pirmiausia į fojė!“ kur per pertraukas tarp veiksmų būdavo ir 
persirengdavo aktoriai. Patalpa nebuvo nei tinkama, nei patogi, nes teatras 
buvo įkurdintas koncertų salėje, dėl to už scenos nebuvo specialių kambarių 
aktoriams. Ganėtinai dideliame gretimame kambaryje, kur kitados vykda- 
vo repeticijos, dabar dažniausiai drauge glaudėsi abi lytys ir, panašu, nesi- 
drovėjo nei viena kitos, nei mūsų, vaikų, kai vilkdamosi ar persirengdamos 
kostiumus ne visada paisydavo padorumo. Tokio dalyko dar nebuvau matęs, 
bet apsipratus, dažniau čia pabuvus, tas reginys nebestebino ir atrodė visai 
natūralus. 

Praėjo nedaug laiko, ir mane apėmė savotiškas, ypatingas susidomėji- 
mas. Jaunasis Deronas, taip įvardysiu tą berniuką, su kuriuo susidraugavau, 
nors išdaigininkas, buvo gerai išauklėtas ir mandagus. Supažindino mane su 
savo seseria, keleriais metais vyresne už mus, labai malonia mergaite - buvo 
dailiai nuaugusi, taisyklingų veido bruožų, juodbruva, juodaplaukė ir tamsia- 
akė; visa jos esybė dvelkė tyla, ner liūdesiu. Visaip bandžiau jai įtikti, bet nie- 


kaip neįstengiau pelnyti jos dėmesio. Mergaitės riečia nosį prieš jaunesnius 

berniukus, mat mano esančios daug augesnės ir, šaudydamos akimis į jau- 
nuolius, elgiasi kaip tetos su berniuku, kuris joms rodo savo pirmąjį prielan- 
kumą. Su jaunėliu broliu nebendravau. 

Retkarčiais, kai motina būdavo repeticijose arba išėjusi į svečius, susi- 
rinkdavome jų bute pažaisti arba pasikalbėti. Visada dovanodavau gražuolei 
tai gėlę, tai vaisių ar dar ką nors; ji mano dovanas nepaprastai maloniai pri- 
imdavo ir labai mandagiai padėkodavo, bet niekada nemačiau, kad liūdnos 
jos akys būtų pralinksmėjusios, ir nepastebėjau, kad ji apskritai kreiptų į 
mane dėmesį. Galiausiai tariausi atskleidęs jos paslaptį. Už motinos lovos, 
puoštos elegantiškomis šilkinėmis užuolaidomis, berniukas parodė pastelinį 
paveikslą, gražaus vyro portretą, ir nutaisęs gudrią miną pasakė: iš tikrųjų 
tai ne tėvelis, bet lygiai kaip tėvelis; jis gyrė tą vyrą ir savo papratimu smul- 
kiai, pagyrūniškai papasakojo įvairių dalykų, o aš tariausi supratęs, kad duk- 
ra veikiausiai yra tėvo, o kiti du vaikai - šeimos draugo. Nusprendžiau, kad 
dabar man aišku, kodėl ji tokia liūdna, ir dar labiau ją pamėgau. 

Prielankumas tai mergaitei padėjo man pakęsti brolio plepalus, jis daž- 
nai nejausdavo saiko. Kantriai klausydavau ilgų pasakojimų apie jo žygdar- 
bius: kad pešasi tik dėl garbės ir stengiasi nesužaloti priešininko. Visada nu- 
ginkluoja varžovą, o paskui jam atleidžia, ir taip gerai moka išmušti iš rankų 
špagą, kad kartą, jai įstrigus aukštai medyje, net pats sutriko ir vos ne vos ją 
iš ten iškrapštė. 

Teatrą galėjau lankyti kiek tinkamas, mat iš seniūno gautas nuolatinis 
leidimas man atvėrė kelią į visas vietas, taip pat ir į prosceniumą. Prancūzų 
papročiu jis buvo labai gilus, su abipus scenos įrengtomis sėdimomis vieto- 
mis; atitvertos žemu barjeru, jos kilo aukštyn viena už kitos keliomis eilėmis 
taip, kad pirmosios kėdės buvo vos aukščiau scenos. Prosceniumas laikytas 
ypatinga garbės vieta, jame paprastai sėdėdavo tik karininkai, nors dėl akto- 
rių artumos dingdavo, nesakyčiau, kad visa iliuzija, bet tam tikra prasme vi- 
sas malonumas. Aš dar susidūriau su papročiu, tiksliau, netinkamu įpročiu, 
kurį taip kritikavo Voltaire'as: prisirinkus žiūrovų pilnai salei, pavyzdžiui, 
vykstant armijos perdislokavimui, aukštieji karininkai stengdavosi atsisėsti 
į tas garbingas vietas, kurios paprastai jau būdavo užimtos, dėl to prosce- 
niume, pačioje scenoje, būdavo pastatomos dar kelios eilės suolų ir kėdžių 
ir herojams bei herojėms nelikdavo nieko kita, kaip viešinti savo paslaptis 
ankštoje erdvėje tarp uniformų ir ordinų. Pats žiūrėjau tokiomis sąlygomis 
vaidinamą Hipermnestrą. Pasibaigus veiksmui uždanga nenusileidžia. Pa- 


minėsiu kitą keistą paprotį, kuris labai rėžė akį, nes per jį man, kaip geram 

vokiečių berniukui, meno kūrinys tapdavo nepakenčiamas. Teatras Vokieti- 
joje laikytas didžiausia šventove ir koks nors trukdis jame iškart būtų kriti- 
kuojamas kaip nusižengimas publikos orumui. Per visas komedijas žiūrovų 
akivaizdoje abipus galinės uždangos stovėdavo du grenadieriai su šautuvais, 
atremtais į grindis, ir būdavo šeimos gyvenimo liudytojais. Kadangi, kaip sa- 
kiau, veiksmui pasibaigus uždanga nenusileisdavo, suskambus muzikai juos 
pakeisdavo kiti du, išžengdavę iš už kulisų ir sustodavę prieš pat tą dvejetą, o 
šis lygiai taip oriai pasišalindavo. Toks dalykas negailestingai naikino viską, 
kas teatre vadinama iliuzija; jis juoba rėžė akį, nes praktikuotas tada, kai, 
vadovaujantis Diderot!? principais bei pavyzdžiais, scenoje reikalauta visiš- 
ko natūralumo, o tobula iliuzija vertinta kaip tikrasis teatro tikslas. Tiesa, 
tragedijos karinė policija nevaržė, ir senovės herojai turėjo teisę patys save 
saugoti; minėtieji grenadieriai tuo metu stovėdavo čia pat, užkulisiuose. 

Dar pasakysiu, kad mačiau Diderot Šeimos tėvą bei Palissot Filosofus"“ ir 
gerai prisimenu pastarosios pjesės veikėją Filosofą, ropojantį keturpėsčią ir 
suleidusį dantis į salotų gūžę. 

Tačiau visos tos teatro įvairenybės mūsų, vaikų, nesulaikydavo. Gražiu 
oru žaisdavome prie teatro arba netoliese ir krėsdavome visokias paikystes, 
kurios ypač sekmadieniais bei švenčių dienomis nederėjo prie mūsų išvaiz- 
dos: su bičiuliais būdavome apsitaisę taip, kaip aš minėtoje pasakoje, su skry- 
bėle po pažastimi, su maža špaga dideliu šilkiniu kaspinu papuošta rankena. 
Kartą, į valias prisiišdykavus, prie mūsų prisijungęs Deronas ėmė man įrodi- 
nėti, esą aš jį įžeidęs, ir jis reikalaująs satisfakcijos. Tiesą sakant, nesupratau, 
kas jam davė pagrindą šaukti mane į dvikovą, bet priėmiau jo reikalavimą ir 
jau buvau betraukiąs špagą. Bet jis mane patikino, esą tokiais atvejais priim- 
ta eiti į nuošalią vietą, kur patogiau spręsti reikalą. Taigi paėjėjome toliau, 
už daržinių, ir sustojome reikiama poza. Dvikova vyko šiek tiek teatrališkai, 
špagos žvangėjo, smūgiai pylėsi pro šalį, bet pačiame kovos įkarštyje jo špa- 
gos smaigalys įstrigo į mano rankenos kaspiną. Jis buvo pradurtas, ir Deronas 
pasakė dabar esąs visiškai patenkintas, paskui teatrališkai mane apkabino ir 
mudu patraukėme į artimiausią kavinę prie stiklo migdolų pieno atsipūsti po 
patirto jaudulio bei dar labiau sutvirtinti senos draugystės. 

Ta proga papasakosiu kitą nuotykį, kurį irgi patyriau teatre, tiesa, vėliau. 
Sėdėjau parteryje su žaidimų draugu ir mudu grožėjomės, kaip grakščiai ir 
žaviai scenoje šoka dailus maždaug mūsų metų berniukas, gastroliuojančio 
prancūzų šokių mokytojo sūnus. Šokėjų papročiu jis vilkėjo trumpą raudo- 


no šilko liemenę su trumpu krinolinu apačioje, kuri tarsi liokajaus livrėja 

pleveno jam virš kelių. Kartu su žiūrovais negailėjome plojimų mielam me- 
nininkui; staiga man šovė į galvą mintis pasakyti moralinę refleksiją. Savo 
palydovui tariau: 

— Tas berniukas toks pasipuošęs ir taip gražiai atrodė, bet kas žino, su 
kokiu nudriskusiu švarkeliu šiąnakt miegos. 

Visi jau stovėjo, bet per kamšatį negalėjome pajudėti. Pasirodo, kad greta 
manęs sėdėjusi ir dabar šalimais stovinti moteris buvo to jaunojo menininko 
motina, ir mano ištarmė ją įžeidė. Nelaimė, ji mokėjo vokiečių kalbą tiek, 
kad suprato, ką pasakiau, ir atšovė lygiai tiek, kiek būtina išbarti. Ji mane 
išplūdo: kas aš toks esąs, kad drįstu abejoti to jaunuolio šeima ir pasiturimu 
gyvenimu. Ji turinti pagrindą manyti, kad jis ne prastesnis už mane, ir jo ta- 
lentas jam atnešiąs tokią sėkmę, apie kokią aš negalįs nė svajoti. Tą pamokslą 
man išpylė spūstyje, atkreipdama aplinkinių dėmesį, jie turbūt manė, kad aš 
būsiu iškrėtęs dievaižin kokią šunybę. Negalėdamas nei jos atsiprašyti, nei 
nuojos pasitraukti, aš iš tikro sumišau ir, jai trumpai nutilus, negalvodamas 
pasakiau: 

— Kam tas triukšmas? Šiandien raudonas, rytoj lavonas! 

Tai išgirdusi moteris, rodos, neteko žado. Pažvelgė į mane ir, kai tik salė 
praretėjo, pasitraukė šalin. Aš nesukau galvos dėl savo žodžių. Prisiminiau 
juos vėliau, kai berniukas, užuot dar kartą pasirodęs, susirgo, beje, labai pa- 
vojingai. Ar numirė, nežinau. 

Tokie ateitį rodantys ženklai, ištarti balsiai ne laiku, netgi netinkamai, 
buvo didžiai gerbiami jau senovės žmonių, o keisčiausia tai, kad tikėjimo ir 
prietarų formos visose tautose išliko tokios pačios. 

Nuo pirmos dienos, kai prancūzai užėmė mūsų miestą, bent vaikams 
ir jaunimui netrūko nuolatinių pramogų. Mūsų dėmesį kaustė tai teatras ir 
baliai, tai paradai ir per miestą žygiuojanti kariuomenė. Jos nuolat daugėjo, 
ir kareiviškas gyvenimas mums atrodė linksmas ir smagus. 

Karališkajam leitenantui įsikūrus mūsų name įgijome vieną pranašu- 
mą - ilgainiui pamatėme visus žymiausius prancūzų armijos vadus, svarbiau- 
sia, galėjome iš arti apžiūrėti aukščiausius asmenis, kurių vardus mums atne- 
šė apie juos pasklidęs garsas. Tad nuo laiptų ir laiptų aikštelių tarsi iš galerijų 
matėme pro šalį einantį generalitetą. Gerai prisimenu princą Soubise'ą" kaip 
gražų, nuoširdų poną, bet ryškiausiai - maršalą de Broglio!“ kaip jaunėlesnį, 
neaukštą, tačiau gražiai sudėtą, gyvą, protingai žvelgiantį, guvų vyrą. 

Jis dažnai ateidavo pas karališkąjį leitenantą ir buvo matyti, kad apraria- 

nauja padėtimi, o jau paėjo gandas: atžygiuoja sąjungininkai, o Braunšveigo 
hercogas Ferdinandas ateina vyti prancūzų nuo Maino. Apie anuos, negalin- 
čius pasigirti didelėmis karo pergalėmis, buvome ne kažin kokios nuomonės, 
o po Rosbacho mūšio! kalbėta, kad jie apskritai verti paniekos; nepaprastai 
pasitikėjome hercogu Ferdinandu, ir visi palaikantieji Prūsijos pusę ilge- 
singai laukė, kada bus išvaduoti iš ligšiolinės sunkios padėties. Dabar tėvas 
buvo smagėlesnis, bet susirūpino motina. Ji buvo protinga ir suvokė, kad 
vietoj dabartinio mažo blogio mus gali užgriūti didelė bėda: akivaizdu, kad 
prancūzai neis pasitikti hercogo, bet netoli miesto lauks jo puolimo. Prancū- 
zų pralaimėjimas, bėgimas, miesto gynyba, nors būtų tik mėginimas deng- 
ti atsitraukimą ir išlaikyti tiltą, bombardavimas, plėšimas — visa tai regėjo 
įaudrinta vaizduotė, visa tai kėlė rūpesčių abiem partijoms. Motina galėjo 
pakelti viską, tik ne rūpesčius; per vertėją išsakė grafui savo nuogąstavimus, 
ir jai buvo duotas tokiais atvejais įprastas atsakymas: ponia galinti būti rami, 
būgštauti nesą pagrindo, reikia laikytis ramiai ir su niekuo nekalbėti apie šį 
reikalą. 

Per miestą pražygiavo daug pulkų; sužinojome, kad jie sustojo prie 
Bergeno. Vis didėjo sujudimas, vieni ateidavo ir išeidavo, kiti atjodavo, tre- 
ti atbėgdavo, ir mūsų name dieną naktį nebuvo ramybės. Tuo laiku dažnai 
matydavau maršalą Broglio, buvo visada giedras, jo gestai ir elgesys niekada 
nesikeitė, ir vėliau apimdavo džiaugsmas patyrus, kad vyras, kurio išvaizda 
padarė tokį gerą ir neišdildomą įspūdį, girtinai minimas istorijoje. 

Taip baigiantis neramiai 1759 metų Didžiajai savaitei pagaliau atėjo 
Didysis penktadienis. Gili tyla žadėjo tuoj kilsiant audrą. Mums, vaikams, 
buvo uždrausta kelti koją iš namų; tėvas, negalėdamas rasti ramybės, išėjo. 
Prasidėjo mūšis; aš užlipau ant aukšto; tiesa, nuo čia nemačiau vietovės, bet 
gerai girdėjau patrankų trenksmą ir nepaliaujamą mažųjų ginklų šaudymą. 
Po kelių valandų pamatėme pirmuosius mūšio ženklus - pro mus tyliai pra- 
važiavo vilkstinė vežimų, kuriuose liūdnai gūžėsi įvairių sužalojimų patyrę 
kariai; jie gabenti į karo ligonine paverstą Dievo Motinos vienuolyną. Tuojau 
nubudo miestelėnų gailestingumas. Jie dovanojo alų, vyną, duoną, pinigus 
tiems, kurie dar pajėgė ką nors imti. Šiek tiek vėliau toje vilkstinėje pama- 
čius sužeistų ir paimtų nelaisvėn vokiečių, užuojauta ėmė lietis per kraštus ir 
atrodė, tarsi kiekvienas įmanytų atiduoti viską, ką su savimi ir ant savęs turi, 
kad tik padėtų nelaimės prislėgtiems tėvynainiams. 

Tačiau belaisviai buvo ženklas, kad sąjungininkai mūšį pralaimėjo. Tė- 


vas, karštas vienos pusės šalininkas, buvo tvirtai įsitikinęs juos laimėsiant, 

tad narsiai nusprendė eiti pasitikti lauktųjų nugalėtojų ir nepagalvojo, kad 
pirma susidurtų su bėgančia sumuštąja partija. Iš pradžių jis patraukė į 
savo sodą prie Frydbergo vartų; čia nebuvo žmonių ir viešpatavo ramybė; 
paskui jis nusprendė pasukti į Bornheimo pievą, bet ten netrukus pama- 
tė atsilikusius nuo savo pulko kareivius ir gurguolės darbininkus, kurie 
išdaigavo šaudydami į akmeninius pasienio stulpus, tad atšokusios švino 
kulkos švilpė keliautojui pro galvą. Dėl to jis nusprendė verčiau grįžti at- 
gal ir apsiklausinėjęs sužinojo, nors vien iš šūvių aido būtų galėjęs suprasti, 
kad prancūzams puikiai sekasi ir jie nė neketina trauktis. Grįžęs namo, be 
ūpo, pamatęs sužeistus ir suimtus tėvynainius, visai prarado savitvardą. Ir 
jis liepė sušelpti traukiančius pro šalį kareivius, bet taip, kad šalpa atitektų 
tik vokiečiams, nors tai ne visada buvo įmanoma, nes likimas suvedė išvien 
draugus ir priešus. 

Motina ir mes, vaikai, jau iš anksčiau kliaudamiesi grafo žodžiu ir dėl to 
praleidę palyginti ramią dieną, labai nudžiugome, o motina pasijuto dvigu- 
bai suraminta, kai rytą, bedusi adatą į savo Lobių skrynelės orakulą!*, gavo ir 
dabarčiai, ir ateičiai labai paguodžiamą atsakymą. Palinkėjome tėvui tokio 
pat tikėjimo ir įsitikinimo; iš paskutiniųjų stengėmės jam įtikti, prašėme 
truputį užkąsti, nes visą dieną buvo nevalgęs; jis neatsiliepė į mūsų gerinimą- 
si, atsisakė valgio ir nuėjo į savo kambarį. Mūsų džiaugsmo niekas netemdė: 
reikalas buvo nulemtas; pagaliau sugrįžo karališkasis leitenantas, šią dieną, 
priešingai savo įpročiui, praleidęs balne; namuose jis buvo laukiamas labiau 
negu kada nors. Šokome jo pasitikti, pabučiavome jam rankas ir sakėme, kad 
džiaugiamės jį matydami. Rodos, jam tai patiko. 

— Puiku! - pasakė maloniau nei visada. - Ir man smagu dėl jūsų", vai- 
kučiai! 

Jis nedelsiant liepė duoti mums saldumynų, saldaus vyno, apskritai vis- 
ko, kas geriausia, ir pasišalino į savo kambarius, kuriuos jau buvo apgulusi 
minia nekantraujančiųjų, reikalaujančiųjų ir prašančiųjų. 

Mes sėdome valgyti gardžios vakarienės apgailestaudami, kad prie stalo 
nėra tėvo, ir kibome prie motinos, kad jį pakviestų; bet ji, protingesnė už 
mus, gerai žinojo, kokios nemielos jam būtų šios dovanos. Tuo metu ji sutaisė 
šiokio tokio užkandžio ir būtų jam nusiuntusi į kambarį lėkštę su valgiu, 
bet jis niekada, net blogiausiu atveju, nemėgo tokios netvarkos, tad, padėjus 
toliau nuo akių saldžiąsias dovanas, įkalbinėta jį nusileisti į valgomąjį. Galų 
gale pavyko įprašyti ir, nors nenoromis, jis sutiko ateiti; bet mes nenuma- 


nėme, kokią nelaimę užtraukėme ant jo ir savo galvų. Laiptai ėjo per visą 

namą pro visus prieškambarius. Leisdamasis žemyn, tėvas turėjo praeiti pro 
pat grafo kambarį. Prieškambaris buvo sausakimšas, tad grafas nusprendė 
išeiti pas lankytojus, idant patenkintų iškart kelis prašymus; deja, tai įvyko 
tą akimirką, kai tėvas lipo žemyn. Grafas smagus žengė jam priešais ir pasi- 
sveikinęs pasakė: 

— Galite pasveikinti ir mus, ir save, kad tas pavojingas dalykas taip lai- 
mingai baigėsi. 

- Nieku gyvu! - tūžmastingai atšovė tėvas. - Kadjus kur velniai nujotų, 
net jei tektų su jumis dangintis į pragarą. 

Grafas sustingo, bet kitą akimirką įniršęs tėškė: 

- Jūs gailėsitės! - sušuko. - Jūs neužgauliosite nebaudžiamas teisaus rei- 
kalo ir manęs! 

Bet tėvas ramiai nulipo laiptais, atsisėdo prie mūsų, atrodė smagesnis 
negu ligi šiol ir kibo į valgį. Mes džiaugėmės, kad tėvas su mumis vakarie- 
niauja, ir nežinojome, kokiu pavojingu būdu jis nurito akmenį nuo širdies. 
Netrukus iš kambario buvo iškviesta motina, o mes smagiai čiauškėdami 
pasakojome, kokių saldumynų mums dovanojęs grafas. Motina negrįžo. Pa- 
galiau į kambarį įėjo vertėjas. Jam davus ranka ženklą, mums buvo liepta eiti 
miegoti. Buvo vėlu, ir mes neprieštaravome. Po ramiai išmiegotos nakties 
sužinojome, koks baisus susijaudinimas vakar vakare sukrėtė namus. Kara- 
liškasis leitenantas nedelsiant įsakė išvesti tėvą į sargybinę. Nors pavaldiniai 
žinojo, kad jam niekada nevalia prieštarauti, bet retsykiais, neskubėdami 
vykdyti įsakymo, jie pelnydavo padėką. Tą mintį jiems sumaniai pakišo nie- 
kada nepametantis galvos kūmas vertėjas. Sąmyšis ir taip buvo toks didelis, 
kad delsimas savaime nekrito į akis ir buvo pateisinamas. Išsikvietęs motiną 
vertėjas pristatė jai adjutantą, kad ji prašymais ir bėdojimais išmelstų atidėti 
bausmės vykdymą. Pats nuskubėjo aukštyn pas grafą, kuris, iš paskutiniųjų 
tvardydamasis, skubiai užsidarė vidiniame kambaryje, nusprendęs verčiau 
trumpai atidėti skubių reikalų sprendimą, negu išlieti sukilusį pyktį ant ne- 
kaltojo ir priimti savo orumui nederamą sprendimą. 

Storasis kūmas didžiavosi nemažai prisidėjęs prie laimingos baigties ir 
dažnai pasakodavo mums tą savo prakalbą grafui ir kaip vykęs visas pokal- 
bis, tad dar galiu visa tai užrašyti iš atminties. 

Vertėjas ryžosi atidaryti kabineto duris ir įeiti vidun; tai daryti buvo 
griežtai draudžiama. 

— Ko norite? — piktai sušuko jam grafas. - Nešdinkitės! Čia niekas ne- 


turi teisės įeiti, tik Saint-Jeanas. 

— Tai leiskite man trumpai pabūti Saint-Jeanu, - atsakė vertėjas. 

— Tam reikia geros vaizduotės. Sudėjus krūvon du tokius kaip jis kažin 
ar išeis vienas toks kaip jūs. Išeikite! 

— Pone grafe, dangus jums davė didį talentą, ir aš jo šaukiuosi. 

— Manote, kad man įsiteiksite! Nesitikėkite, nepavyks. 

— Jūs turite didį talentą, pone grafe, net aistros akimirką, net pykčio 
akimirką išklausyti kitų žmonių nuomonės. 

— Kurgi ne! Aš per ilgai klausiau tos kitos nuomonės. Puikiai žinau, kad 
mūsų čia niekas nemyli, kad tie miestelėnai į mus kreivai žiūri. 

— Ne visi! 

— Labai daug! Kaip?! Tie miestelėnai yra imperijos miesto gyventojai? 
Jie matė, kaip buvo renkamas ir karūnuojamas jų imperatorius, bet kai jam, 
klastingai užpultam, iškyla pavojus netekti savo žemių ir tapti uzurpatoriaus 
auka, kai jis, laimė, randa ištikimų sąjungininkų, kurie aukoja savo kraują 
ir pinigus jo labui, jie nenori panėšėti jokios sunkumų naštos, tenkančios jų 
daliai, kad imperijos priešas būtų pažemintas. 

— Aišku, kad jums tokia nuomonė seniai žinoma ir, būdamas išmintin- 
gas, ją pakenčiate, be to, taip mano nedaugelis. Tik vienas kitas, apakintas 
puikių priešo, kurį ir pats vertinate kaip nepaprastą vyrą, savybių, bet jūs gi 
žinote, kad tokių nedaug! 

- Tikrai taip! Aš seniai tai žinojau ir per ilgai pakenčiau, kitaip jis nebū- 
tų drįsęs sviesti man į veidą tokio įžeidimo pačią svarbiausią akimirką. Daug 
jų ar mažai, bet nubaudžiant šitą narsuolį jie turi būti nubausti ir įsidėmėti, 
kas jų laukia. 

— Atidėkite bausmės vykdymą, pone grafe! 

— Kai kada neįmanoma veikti per greitai. 

— Tik šiek tiek atidėkite! 

- Kaimyne! Jūs norite priversti mane žengti klaidingą žingsnį. Tai jums 
nepavyks! 

— Nenoriu nei priversti jūsų žengti klaidingą žingsnį, nei nuo jo atkal- 
bėti. Jūsų sprendimas teisingas: jis dera prancūzui, karališkajam leitenantui, 
bet atminkite, kad jūs dar ir grafas Thorane'as. 

- Šiuo arveju jis negali spręsti. 

— Vis dėlto reikėtų išklausyti tą kilnų vyrą. 

- Ir ką jis pasakytų? 

— „Pone karališkasis leitenante! - pasakytų jis. - Jūs taip ilgai pakentėte 


tiek daug tamsių, nepatenkintų, nevėkšlų žmonių, kai jie jus ne itin piktin- 

davo. Žinoma, šitas žmogus papiktino labai, bet pergalėkite save, pone kara- 
liškasis leitenante! Ir už tai kiekvienas jus girs ir aukštins!“ 

- Jūs žinote, kad man kai kada patinka jūsų šmaikštavimai, bet nepikt- 
naudžiaukite mano geranoriškumu. Ar tie žmonės visai akli? Kas jų lauktų, 
jeigu būtume pralaimėję mūšį? Mes kaudamiesi atsitraukiame iki miesto 
vartų, uždarome miestą, laikomės, ginamės, kad galėtume dengti atsitrau- 
kimą per tiltą. Negi manote, kad priešas sėdėtų sudėjęs rankas? Jis apmė- 
to granatomis ir viskuo, ką turi po ranka, o jos visur sukelia gaisrus. O tas 
namų šeimininkas, ko jis nori? Čia, šituose kambariuose, dabar sproginėtų 
sviediniai; tuose kambariuose, kur aš pagailėjau nelemtųjų kiniškų tapetų 
ir nesiryžau ant sienų tvirtinti savo žemėlapių! Jie visą dieną turėtų klūpėti 
ant kelių. 

— Daugelis taip ir darė. 

— Verčiau būtų meldę mums palaimos, pasitikę generolus ir karininkus 
su garbės ir džiaugsmo ženklais, o nusiplūkusius eilinius - su valgiais ir gė- 
rimais. Vietoj to — partiškumo dvasios nuodai man apnuodija pačias gra- 
žiausias, laimingiausias, begaliniu rūpesčiu ir pastangomis iškovotas mano 
gyvenimo akimirkas! 

- Taip, tai partiškumo dvasia, bet nubaudęs tą vyrą tik dar labiau ją pa- 
gausinsite. Jo bendraminčiai vadins jus tironu, barbaru, o jį laikys kankiniu, 
kuris kentėjo už gėrį; net kitaminčiai, dabartiniai jo priešininkai, į jį žiūrės 
tik kaip į gimtojo miesto gyventoją, gailės jo ir, pripažindami jūsų teisumą, 
vis dėlto sakys, kad pasielgėte per žiauriai. 

— Per ilgai jūsų klausiausi. Prašom išeiti! 

— Paklausykite dar! Atminkite, kad tai baisiausia, kas galėjo nutikti tam 
vyrui, tai šeimai. Jūs neturėjote pagrindo įsitikinti namų šeimininko gera 
valia, bet namų šeimininkė visada tenkino jūsų pageidavimus, o vaikams jūs 
esate tikras globėjas. Vienu smūgiu jūs amžinai sugriausite šių namų ramybę 
ir laimę. Drįstu sakyti, kad net bomba, paraikiusi į namą, jo taip nesugriau- 
tų. Dažnai stebėdavausi jūsų savitvarda, pone grafe; suteikite man galimybę 
jus garbinti. Garbingas tas karys, kuris net priešo namuose elgiasi kaip sve- 
čias; bet čia ne priešas, o tik klystantis žmogus. Pergalėkite save, ir būsite 
amžinai šlovinamas! 

— Tai būtų kažkas keista, - šypsodamas pasakė grafas. 

— Tikrai labai natūralu, - atsakė vertėjas. - Aš neliepiau žmonai su 
vaikais pulti jums po kojų, nes žinau, kad jums tokios scenos kokčios, bet 


įsivaizduokite, kad žmona ir vaikai jums dėkoja, įsivaizduokite, kad jie visą 

gyvenimą neužmirš tos dienos, kai vyko mūšis prie Bergeno, ir minės tą 
dieną parodytą jūsų kilnumą, kad jie apie tai pasakos savo vaikams ir vaikų 
vaikams, o svetimiems įkvėps pagarbos jums jausmą: toks poelgis negali nu- 
grimzti užmarštin! 

— Jums nepavyks pataikyti į mano silpnąją vietą, vertėjau. Man nerūpi 
pomirtinė šlovė, ji kitiems, ne man. Bet dabarties valandą teisingai elgtis, 
atlikti pareigą, nepažeminti savo garbės — štai kas man svarbu. Labai daug 
prikalbėjome, o dabar išeikit — ir tegu jums dėkoja nedėkingieji, aš jiems 
atleidžiu. 

Sutrikęs ir sujaudintas dėl tokios netikėtai laimingos baigties vertėjas 
negalėjo sulaikyti ašarų ir buvo besiekiąs pabučiuoti grafui rankų, bet šis jį 
sustabdė ir griežtai, rimtai pasakė: 

— Jums žinoma, kad aš tokių dalykų negaliu pakęsti! 

Tai pasakęs išėjo į prieškambarį spręsti neatidėliotinų reikalų ir išklau- 
syti žmonių, kurių čia prisirinko daugybė. Reikalas buvo baigtas, ir kitą rytą 
valgydami vakar grafo dovanotų saldėsių likučius šventėme praslinkusią ne- 
laimę, kurios grėsmę laimingai pramiegojome. 

Nesiimu spręsti, ar vertėjas iš tikro taip išmintingai kalbėjo, ar tik taip 
papasakojo tą įvykį, kaip įprasta padarius gerą ir laimingai pasibaigusį dar- 
bą, bet vėliau kartodamas visada pasakodavo tą patį. Trumpai tariant, ši die- 
na, kaip jokia kita jo gyvenime, jam atrodė pilna rūpesčių, bet kartu pati 
šlovingiausia. 

Nedidelis nutikimas tepaliudys, kad grafas vengė bet kokio manieringu- 
mo, kad neleisdavo į jį kreiptis jam nederamu titulu ir koks šmaikštus būda- 
vo dvasios giedros valandą. 

Vienas kilmingas ponas, priklausęs prie Frankfurto keistuolių vienišių, 
nusprendė pasiskųsti savo įnamiais. Jis pats atėjo pas grafą, ir vertėjas jam 
pasisiūlė padėti, bet ponas tarėsi esąs nereikalingas jo pagalbos. Žengtelėjo 
grafui priešpriešiais ir, mandagiai nusilenkęs, tarė: 

— Ekscelencija! 

Grafas irgi nusilenkė ir taipgi tarė: 

— Ekscelencija! 

Sumišęs dėl jam parodytos pagarbos ir manydamas ne ką kita, o kad 
kreipėsi per prastu titulu, ponas, dar žemiau nusilenkęs, pasakė: 

— Monsinjore! 

— Pone, - labai rimtai atsakė grafas, - verčiau liaukimės, nes greitai 


prieisime iki didenybės. 

Ponas suglumęs tylėjo. Vertėjas stovėjo tolėliau ir, gerai žinodamas pra- 
šytojo reikalą, piktdžiugiškai nesijudino iš vietos. Bet grafas giedrai kalbėjo 
toliau: 

— Na, tarkime, pone, kuo jūs pavarde? 

— Spannenbergas, - atsakė tas. 

— O aš Thorane'as, - pasakė grafas. - Spannenbergai, ko jūs norite iš 
Thorane'o? Betgi sėskimės, tuoj išspręsime tą reikalą. 

Taip reikalas tuoj buvo sutvarkytas dideliam to žmogaus, kurį čia pa- 
vadinau Spannenbergu, džiaugsmui, o istoriją piktdžiugiškasis vertėjas dar 
tą patį vakarą ne tik papasakojo mūsų šeimos rate, bet ir su visais gestais 
smulkiai pavaizdavo. 

Po tokios sumaišties, nerimo ir bėdų netrukus vėl grįžo ankstesnis pa- 
sitikėjimas savimi ir nerūpestingumas, su kuriuo ypač jaunystė leidžia dieną 
po dienos, kai gyvenimas daugmaž pakenčiamas. Manasis prancūzų teatro 
pomėgis didėjo su kiekvienu matytu spektakliu; nepraleisdavau nė vieno va- 
karo, nors kai grįžęs iš teatro sėsdavau už stalo, kur šeimyna jau vakarieniavo, 
dažnai turėdavau tenkintis tik likučiais, klausyti nuolatinių tėvo priekaištų: 
iš teatro nesą jokios naudos, teatras nevedąs į gerą. Paprastai tokiais atvejais 
aš pažerdavau visus tuos argumentus, kuriuos pasitelkia teatro gynėjai, pa- 
tekę į tokią kaip mano nelemtą padėtį: poetiniu teisingumu galiausiai vėl 
atkuriama triumfuojančios ydos ir nuskriaustos dorybės pusiausvyra. Karš- 
tai kėliau pačius gražiausius nubausto nusižengimo pavyzdžius, kaip antai 
Mis Sarą Sampson"" ir Londono pirklį“!, bet dažnai prašaudavau pro šalį, kai 
būdavo rodomos Skapeno klastos“? ir kiti panašūs spektakliai ir matydavau, 
kad klastingų tarnų apgaulės ir laimingai pasibaigusios išdykusių jaunuolių 
kvailystės publikai teikia pasitenkinimą. Abi partijos neįtikino viena kitos, 
bet tėvas netrukus susitaikė su teatru, pamatęs, kad mano prancūzų kalbos 
žinios neįtikėtinai sparčiai auga. 

Žmonės tokie jau yra, kad kiekvienas, pamatęs ką darant, pats norėtų 
to imtis, nesvarbu, ar geba, ar ne. Netrukus jau buvau susipažinęs su visu 
prancūzų teatro kursu; daug pjesių žiūrėjau antrą ir trečią kartą; prieš mano 
akis ir protą prabėgo viskas — nuo orios tragedijos iki linksmos intermedijos. 
Kaip vaikystėje mėgau deklamuoti Terencijų, taip dabar jau berniukas, tu- 
rėdamas prieš akis daug įraigesnį pavyzdį, nevengiau pagal jėgas ir ne pagal 
jėgas kartoti prancūziškų eilių. Anuomet vaidintos pusiau mitologinės, pu- 
siau alegorinės pjesės, parašytos sekant Pironu??; jos šiek tiek panėšėjo į pa- 


rodiją ir buvo labai mėgstamos. Ypač traukė vaizdiniai: auksiniai linksmojo 

Merkurijaus sparneliai, užsimaskavusio Jupiterio lazda, galantiška danaja ar 
kaip kitaip vadinama dievų lankoma gražuolė, o gal piemenaitė ar medžio- 
toja, pas kurią jie nusileisdavo iš dangaus. Kadangi galvoje dažnai kirbėdavo 
panašūs elementai iš Ovidijaus Metamorfozių ir Pomey Pantbeon Mytbi- 
cum“, vaizduotėje netrukus sulipdžiau panašią pjesiukę, apie kurią galiu pa- 
sakyti tik tiek, kad veiksmas vyko kaimiškoje aplinkoje, bet joje netrūko nei 
karalių dukrų, nei princų, nei dievų. Ypač Merkurijų įsivaizdavau taip gyvai, 
kad būčiau galėjęs prisiekti, jog mačiau savo akimis. 

Švariai perrašęs pjesę įteikiau savo draugui Deronui; priėmė itin man- 
dagiai, su tikro globėjo mina, skubiai pervertė rankraštį, nurodė keletą kal- 
bos klaidų, pasakė, kad vienas kitas monologas per ilgas, ir galop pažadėjo, 
ištaikęs laisvesnę valandėlę, kūrinį įdėmiai perskaityti bei pasakyti savo 
nuomonę. Kukliai paklausiau, ar ta pjesė galinti būti pastatyta, ir jis pati- 
kino, kad tai nesą neįmanoma. Teatre labai daug lemia palankumas, ir jis 
nuoširdžiai manimi pasirūpinsiąs, tik būtina reikalą laikyti paslaptyje, nes 
jis pats kartą nustebinęs direkciją savo sukurta pjese ir ji tikrai būtų buvusi 
pastatyta, jei nebūtų per anksti paaiškėję, kad jis jos autorius. Prižadėjau 
tylėti ir nieku gyvu neprasitarti, ir jau įsivaizdavau savo pjesės pavadinimą 
parašytą didelėmis raidėmis ir iškabintą ant kiekvieno visų gatvių ir aikščių 
kampo. 

Kad ir koks lengvabūdis buvo mano draugas, tačiau, rodos, džiaugėsi 
pasitaikiusia proga suvaidinti mokytoją. Įdėmiai perskaitė pjesę ir, mudviem 
susėdus pakeisti vienos kitos smulkmenos, kalbėdamasis su manimi ją ap- 
vertė aukštyn kojomis, nepalikdamas akmens ant akmens. Jis išbraukė, pri- 
dėjo, pašalino vieną veikėją, įvedė kitą, trumpai tariant, taip pasibaisėtinai 
savivaliavo, kad man net plaukai stojosi piestu. Buvau įsitikinęs, kad jis tai 
išmano, todėl neprieštaravau: jau kadais iš jo girdėjau apie Aristotelio tris 
vienybes“?, apie griežtas prancūzų teatro taisykles, apie tikroviškumą, apie 
eilių harmoniją ir visa, kas su tuo susiję, tad laikiau jį ne tik išprususiu, bet ir 
tikru žinovu. Jis kritikavo anglus ir niekino vokiečius; trumpai tariant, pasa- 
kė man visą dramaturgijos pamokslą, tokių per gyvenimą man teko klausyti 
daugybę kartų. 

Parsinešęs, kaip tas berniukas iš pasakos, sudarkytą savo kūrinį, mėgi- 
nau jį atkurti, bet tuščiai. Nenorėjau jo prarasti, tad kai ką truputį pataisęs 
liepiau kopijuotojui švariai perrašyti iš pirmojo rankraščio ir įteikiau tėvui; 
taip pasiekiau, kad grįžusiam po spektaklio iš teatro kurį laiką man leisdavo 


ramiai suvalgyti vakarienę. 

Po šio nesėkmingo bandymo mane apniko įvairios mintys, tad nu- 
sprendžiau tiesiai iš šaltinių perimti tas teorijas ir taisykles, kuriomis kiek- 
vienas rėmėsi, bet jomis suabejoti privertė nederamas mano akiplėšos mo- 
kytojo elgesys; tai buvo ne tiek sunku, kiek vargino. Iš pradžių perskaičiau 
Corneille'io Traktatą apie tris vienybes““; jis man padėjo suprasti, ko šiomis 
taisyklėmis siekiama, bet nesupratau, kodėl to buvo reikalaujama, o blogiau- 
sia, kad galvoje kilo dar didesnė sumaištis perskaičius ginčus dėl Sido“" bei 
pratarmes, kuriomis Corneille'is ir Racine'as buvo priversti atremti kritikų 
ir žiūrovų puolimą. Tačiau galiausiai bent įsitikinau, kad niekas nežino, ko 
nori; kad Sidas, pripažinimą pelniusi pjesė, visagalio kardinolo įsakymu?š 
buvo negailestingai sukritikuota; kad Racine'as, mano amžininkų prancūzų 
dievaitis, kuris tapo ir mano dievaičiu (su juo artimiau susipažinau teisėjui 
von Olenschlageriui su mumis, vaikais, statant Britaniką, kuriame aš atlikau 
Nerono vaidmenį), kad Racine'as, kaip sakiau, ir gyvas būdamas nesusitvar- 
kė nei su mėgėjais, nei su meno teisėjais. Visa tai mane sutrikdė dar labiau 
negu pirma, tad, ilgai vargęs su tais plepalais, su tais praėjusio šimtmečio 
tauškalais, kartu su vandeniu išpyliau ir vaiką ir juoba ryžtingai nusikra- 
čiau to šlamšto, mat tariausi pastebėjęs, kad patys autoriai, sukūrę nuostabų 
kūrinį, aiškindami, kodėl rašė būtent taip, gindamiesi, teisindamiesi, patei- 
sindami ne visada nurodo įtikinamą priežastį. Todėl vėl skubinausi pas gy- 
vuosius, dar uoliau lankiau teatrą, dar stropiau ir daugiau skaičiau, ir per tą 
laiką ištvermingai išnagrinėjau visą Racine'ą, visą Moličre'ą bei didelę dalį 
Corneille'io. 

Karališkasis leitenantas tebegyveno mūsų name. Jo elgesys buvo nepasi- 
keitęs, ypač su mumis elgėsi taip kaip seniau, bet buvo matyti, o kūmas ver- 
tėjas mokėjo dar aiškiau parodyti, kad jis savo tarnybos nebėjo taip smagiai, 
taip stropiai kaip pirma, nors tebebuvo toks pat doras ir uolus. Jo esybė ir 
elgesys, kuriuo panėšėjo ne tiek į prancūzą, kiek į ispaną, kaprizai, retsykiais 
turėję įtakos jo tarnybiniams reikalams, nepalenkiamumas aplinkybių aki- 
vaizdoje, dirglus reagavimas į viską, kas susiję su jo asmeniu arba charakte- 
riu, retkarčiais bus vedę jį į konfliktą su vyresnybe. Be to, jis buvo sužeistas 
dvikovoje, kurią išprovokavo teatre kilęs ginčas, ir karališkajam leitenantui 
buvo mestas priekaištas, kad, kaip vyriausiasis policininkas, pats atlikęs ne- 
leistiną veiksmą. Visa tai, kaip sakyta, ir bus lėmę, kad jis gyveno uždariau ir 
kai kada būdavo nebe toks energingas. 

Tuo laiku dauguma užsakytųjų paveikslų jau buvo baigti ir pristatyti. 


Grafas Thorane'as leido laisvą laikąjuos apžiūrinėdamas - minėtame palėpės 

kambaryje liepdavo juos pritvirtinti numatyta eilės tvarka, sukabinti tai re- 
čiau, tai tankiau, vieną šalia kito ir net, kadangi trūko vietos, virš kits kito, 
paskui vėl nukabinti ir suvynioti. Paveikslus vis iš naujo apžiūrinėdamas 
džiaugėsi, jo nuomone, vykusiomis vietomis, bet turėjo ir pageidavimų per- 
daryti tai tą, tai aną. 

Taip kilo sumanymas atlikti naują, keistą dalyką. Kadangi vienas tapy- 
tojas geriausiai tapė figūras, antras - vidurinį planą ir tolumą, trečias - me- 
džius, ketvirtas - gėles, grafui kilo mintis tuos talentus suvienyti viename 
paveiksle ir tokiu būdu sukurti tobulą kūrinį. Nedelsiant buvo padaryta pra- 
džia, kaip antai nutarta baigtame peizaže dar nutapyti gražių galvijų ban- 
dų. Tačiau joms nelabai užteko vietos, o gyvūnų tapytojui ne itin rūpėjo, ar 
viena avimi bus daugiau, ar mažiau, tad galiausiai net labai platus peizažas 
tapo per ankštas. Dabar žmonių tapytojas turėjo įtalpinti piemenis ir keletą 
keliautojų, bet ir jie, rodos, vos tilpo, ir ėmė nuostaba, kaip jie neuždūsta po 
atviru dangumi. Tapytojai iš anksto nežinojo, kas galiausiai išeis, ir baigtas 
paveikslas nieko netenkino. Tapytojus suėmė apmaudas. Ankstesnius užsa- 
kymus jie sėkmingai atliko, bet paskutinieji nenusisekė, nors grafas ir už juos 
sumokėjo itin dosniai. Kadangi viename paveiksle daugelio pramaišiui nu- 
tapytos dalys nedarė gero įspūdžio, nors jie ir stengėsi, tai kiekvienas manė, 
kad jo darbas suprastėjęs ir nuėjęs perniek per kitą; todėl nedaug trūko, kad 
menininkai būtų susipykę ir virtę nesutaikomais priešais. Tie pakeitimai, 
tiksliau, papildymai buvo atliekami minėtoje ateljė, kur likdavausi vienas su 
menininkais, ir man patikdavo iš studijų, ypač gyvūnų, išrinkti kurią nors 
figūrą, kurią nors grupę ir siūlyti ją nutapyti kur nors arti arba toli, ir kai 
kada iš įsitikinimo arba palankumo siūlymas būdavo išpildomas. 

Taigi šio sumanymo įgyvendintojams subjuro nuotaika, ypač nepaten- 
kintas buvo Seekazas, hipochondrikas ir uždaro būdo vyras, beje, draugų 
būryje visada neapsakomai giedrios nuotaikos, dėl to puikus kompanionas, 
bet tapydamas dirbdavęs vienas, susikaupęs ir niekieno nevaržomas. Tad da- 
bar, sunkius uždavinius atlikęs labai kruopščiai ir su meile, kuri jam niekada 
nebuvo svetima, turėjo dar kartą važiuoti iš Darmštato į Frankfurtą pertapy- 
ti savo paveikslų arba papildyti kitų, net padėti kitam autoriui papildyti savo 
paties paveikslus ir juos padaryti keršai margus. Jo nepasitenkinimas augo, 
jis nieku gyvu nesileido įkalbamas, ir mūsų pusė padėjo daug pastangų, kol 
tą kūmą - mat ir jis tapo kūmu - įkalbėjome išpildyti grafo norą. Dar prisi- 
menu, kad kai dėžės jau buvo argabentos sukrauti visiems paveikslams tokia 


tvarka, kokia tapetuotojas skirtoje vietoje ims iš dėžės ir tvirtins ant sienos, 

Seekazo buvo neįmanoma priprašyti čionai atvykti, idant, kaip sakiau, pri- 
reikus padarytų nedidelį, bet būtiną papildymą. Jis padaręs geriausia, ką ga- 
lėjęs, mat ant keleto durų pavaizdavęs keturias stichijas vaikų ir berniukų 
pavidalo, juos tapęs iš natūros ir nepaprastai kruopščiai piešęs ne tik figūras, 
bec ir detales. Darbą įteikęs, užmokestį atsiėmęs, dėl to manąs, kad savo jau 
atlikęs ir reikalas esąs baigtas; betgi dabar vėl kviečiamas atvažiuoti - keliais 
teptuko brėžiais padidinti keletą paveikslų, kurių matmenys buvę nurodyti 
per maži. Tai galįs padaryti ir kas nors kitas, jis jau pasirengęs naujam dar- 
bui, trumpai tariant, jis nenorėjo atvykti. Paveikslų išsiuntimo diena buvo 
čia pat, o nutapytasis dar turėjo išdžiūti, ir delsimas buvo pragaištingas; gra- 
fas iš nevilties jau norėjo jį atgabenti kariškai. Mes troškome, kad paveikslų 
čia pagaliau nebeliktų, tad nusprendėme, kad geriausia bus kūmui vertėjui 
sėsti į vežimą ir atgabenti užsispyrėlį su žmona ir vaikais; grafas jį maloniai 
pasitiko, gražiai užlaikė, paskui, gausiai apdovanojęs, išleido namo. 

Išgabenus paveikslus namuose įsiviešpatavo ramybė. Kambarys mansar- 
doje buvo sutvarkytas ir atiduotas man, o tėvas, matydamas išgabenamas dė- 
žes, degte degė noru paskui jas išsiųsti ir grafą. Mat nors jo ir grafo pomėgis 
sutapo, nors tėvas buvo patenkintas, kad jo principą - palaikyti gyvuosius 
meistrus — vaisingai perėmė turtingesnis“?, nors jo savimeilę kuteno tai, kad 
jo rinkinys buvo akstinas sunkiu laiku padėti pelnyti gerą uždarbį daugeliui 
puikių menininkų, tačiau svetimšaliui, įsibrovusiam į jo namus, jautė tokią 
antipatiją, kad šio veiksmai jam atrodė tik blogi. Esą menininkams reikia 
duoti darbo, bet ne žeminti ir versti tapetų tapytojais; reikia džiaugtis tuo, 
kąjie sukūrė iš savo įsitikinimo ir gebėjimų, nors tai galbūt ne visada patinka 
žiūrovui, o ne be atvangos derėtis ir ieškoti priekabių; trumpai tariant, nors 
grafas stengėsi būti tolerantiškas, ryšys taip ir neužsimezgė. Į minėtą kamba- 
rį tėvas įžengdavo tik tada, kai grafas valgydavo, ir tik vieną kartą, Seekazui 
pranokus save patį ir visiems namiškiams sugužėjus pažiūrėti tų paveikslų, 
tėvas ir grafas susitiko prie tų meno kūrinių ir išreiškė bendrą prielankumą, 
kurio neįstengė pajusti vienas kitam. 

Taigi vos tik dėžės, didelės ir mažos, iškeliavo iš namų, tėvas vėl ėmėsi 
ankstesnės, vėliau nutrauktos veiklos - iškeldinti grafą. Teisingumo šaukėsi 
esamos padėties vaizdavimu, gerumo meldė prašymais, o palankumą siekė 
pelnyti įtaka, tad galiausiai laimėjo, kad butininkai priėmė sprendimą per- 
kraustyti grafą, o į mūsų namą dėl nuolatinių sunkumų naštos, kurią teko 
vilkti dieną naktį keletą metų, ateityje nieko nebeįkeldinti. Tačiau kad būtų 


tariama dingstis, nutarta antrame aukšte, tame pačiame, kurį iki šiol užėmė 

karališkasis leitenantas, apgyvendinti nuomininkus, kad tokiu būdu tarsi 
neliktų vietos naujiems įnamiams. Išsiskyrusį su mylimais paveikslais grafą 
ne itin bedomino namas, be to, jis tikėjosi netrukus būsiąs atšauktas ir per- 
keltas kitur, dėl to neprieštaraudamas sutiko kraustytis į kitą gerą butą ir su 
mumis išsiskyrė taikiai ir geruoju. Netrukus jis išvyko iš miesto ir gavo vieną 
po kito kelis paaukštinimus, deja, kiek teko girdėti, tuo nebuvo patenkintas. 
Tačiau buvo laimingas, matydamas į brolio pilį laimingai atgabentus jo uo- 
liu rūpesčiu sukurtus paveikslus, parašė keletą laiškų, atsiuntė matmenis ir 
prašė minėtuosius menininkus dar šį bei tą pataisyti. Vėliau apie jį nebetu- 
rėjome jokių žinių, tik po daugelio metų išgirdome pasakojant, kad jis mirė 


Vest Indijoje, vienoje prancūzų kolonijoje, kur buvo gubernatoriumi.?? 

Nors prancūzų įkeldinimas sukėlė daug nepatogumų, prie jų taip priprato- 
me, kad dabar pasigedome, ir mums, vaikams, namai atrodė išmirę. Tačiau 
šeimai nebuvo lemta name gyventi vienai. Jau buvo nuspręsta dėl naujų nuo- 
mininkų, tad viską iššlavus ir nušveitus, nuobliavus ir išvaškavus, nudažius 
ir nuspalvinus namas vėl atrodė kaip naujas. Pas mus įsikėlė artimas tėvų 
draugas, kanceliarijos direktorius Moritzas! su šeima. Kilęs ne iš Frankfur- 
to, jis buvo puikus teisininkas ir diplomatas, rūpinosi daugelio smulkiųjų 
kunigaikščių, grafų ir savininkų teisiniais reikalais. Visada matydavau jį ne 
kitokį, kaip tik giedrą, malonų, uoliai triūsiantį prie tarnybinių raštų. Beje, 
žmona ir vaikai, švelnūs, ramūs, geranoriai, nepadidino linksmybės mūsų 
name, nes gyveno uždarai, bet į namus grįžo tyla, ramybė, kuria seniai ne- 
simėgavome. Aš vėl įsikūriau mansardos kambaryje, ir retsykiais mano at- 
mintyje išnirdavo daugybė paveikslų, bet tuos vaizdus stengdavausi nuvyti 
darbu ir mokslu. 

Nuo šiol pas mus dažnai lankydavosi pasiuntinybės tarėjas Moritzas“, 
kanceliarijos direktoriaus brolis. Tai buvo garbus įspūdingos povyzos, ma- 
lonių, patrauklių manierų ponas. Ir jis tvarkė įvairių kilmingų asmenų rei- 
kalus ir dažnai susitikdavo su tėvu konkursų bei imperatoriškųjų komisijų 
klausimais. Abu didžiai vertino vienas kitą ir palaikydavo kreditorių pusę, 
bet, savo apmaudui, paprastai įsitikindavo, kad dauguma deputatų tokiu 
atveju dažniausiai palankūs skolininkams. Pasiuntinybės tarėjas mielai da- 
lijosi savo žiniomis, buvo matematikos mėgėjas, o kadangi dabartiniame jo 
gyvenimo kelyje jos nebuvo, mielai padėdavo man gausinti šio dalyko žinias. 
Man tai buvo paskata tiksliau negu iki šiol braižyti architektūrinius brėži- 
nius ir geriau įsisavinti piešimo mokytojo, dabar kasdien po valandą mokan- 
čio šio dalyko, pamokas. 

Tas gerasis senelis buvo tik pusiau menininkas. Mokė'mus brėžti ir jung- 
ti brūkšnius, iš kurių susidarydavo akys ir nosys, lūpos ir ausys, net veidai ir 
kūnai, tačiau nemokė atsižvelgti nei į natūralią, nei į meninę formą. Ilgai 
kankinęs tuo žmogaus figūros gwi pro guo*, nusprendė, kad mus gerokai iš- 
lavino, ir davė perpiešti vadinamuosius Lebruno afektus*. Bet nė tie iškreip- 


ti veidai neugdė. Perėjome prie peizažų, prie medžių lapijos šešėliavimo bei 

visų tų dalykų, kurie nenuosekliai ir nemetodiškai perteikiami per įprastas 
pamokas. Galop mokytojas parodė, kaip reikia tiksliai kopijuoti ir tvarkin- 
gai brūkšniuoti, bet net neužsiminė apie originalo vertę ir patrauklumą. 

Šiose pamokose tėvas mums buvo gyvas pavyzdys. Jis niekada nepiešė, 
bet dabar, vaikams mokantis šio meno, nenorėjo atsilikti, o kaip vyresnis 
pagal amžių stengėsi rodyti jauniems sektiną pavyzdį. Plonyčiame olandiš- 
kame popieriuje anglišku pieštuku perpiešė keletą galvų iš garsiųjų Piazzet- 
tos piešinių", išleistų vadinamuoju mažosios oktavos formatu. Ne tik rūpes- 
tingai vedžiojo kontūrus, bet ir švelniais pieštuko brėžiais stengėsi tiksliai 
perteikti vario raižinio brūkšniavimą, deja, per tai, vengiant kietumo, jo pie- 
šiniai prarado tvirtumą. Vis dėlto jie buvo labai švelnūs ir lygūs. Nuolatinis, 
nepaliaujamas stropumas padėjo jam perpiešti lapas po lapo visą įspūdingą 
rinkinį, o mes, vaikai, peršokdavome nuo galvos prie galvos rinkdamiesi tik 
labiausiai patinkančias. 

Tuo laiku tėvai įgyvendino seniai brandintą ketinimą leisti mus mokytis 
muzikos, tad reikėtų smulkiai papasakoti apie galutinę paskatą, nulėmusią 
jų sprendimą. Buvo tvirtai nuspręsta, kad mokysimės skambinti fortepijo- 
nu, bet dar nenutarta, kurį mokytoją samdyti. Kartą eidamas pro šalį už- 
sukau pas draugą; kaip tik pataikiau į muzikos pamoką ir pamačiau, kad 
jį moko labai labai malonus mokytojas. Kiekvieną dešinės ir kairės rankos 
pirštą vadina kokiu nors pramanytu vardu ir tą linksmą pavadinimą pasako 
nurodydamas, kurį pirštą parinkti. Vaizdžiai vadina juoduosius ir baltuosius 
klavišus, net tonus šmaikščiai įvardija. Visa ta marga draugija tik kruta, tik 
pluša. Dabar aplikatūra ir taktas, rodos, vieni juokai, čia viskas aišku, moki- 
nio nuotaika smagi, ir viskas eina kaip sviestu patepta. 

Vos peržengęs namų slenkstį puoliau įkalbinėti tėvus pagaliau nuspręs- 
ti ir nusamdyti tą neprilygstamą vyrą fortepijono mokytoju. Tėvai dar pa- 
svarstė ir pasiklausinėjo; beje, apie mokytoją neišgirdo nieko bloga, bet ir 
nieko itin gera. Papasakojau seseriai apie juokinguosius pirštų pavadinimus; 
išsireikalavę, kad būtų priimtas tas mokytojas, nekantriai laukėme muzikos 
pamokos. 

Iš pradžių mokėmės pažinti natas; taip ir nesulaukę jokių smagybių guo- 
dėmės viltimi, kad pokštai prasidės, kai sėsime prie fortepijono ir mokysi- 
mės parinkti pirštus. Ber pažintis su klaviatūra bei pirštų parinkimu įvyko 
be menkiausio pajuokavimo. Lygiai taip sausai, kaip juodieji ir baltieji klavi- 
šai, buvo pristatytos penklinės natos ir nė karto net puse lūpų nepaminėtas 


nei nykštukas, nei smiliukas, nei bevardėlis; pamoka buvo sausa, mokytojas 

nė karto nenusišypsojo, o šykščiai juokaudamas net nešyptelėjo. Sesuo pik- 
tai prikaišiojo, kad aš ją apgavęs, tvirtino, kad aš viską prasimanęs. Bet ir aš 
buvau sutrikęs, ir nors mokytojas iškart kibo į darbą, ne kažin ką išmokau; 
vis dar vyliausi sulauksiąs kadaise girdėtų pokštų ir kasdien guodžiau seserį. 
Tačiau mokytojas nejuokavo, ir aš niekada nebūčiau įminęs tos mįslės, jei jos 
nebūtų padėjęs įminti atsitiktinumas. 

Vyko pamoka, kai į kambarį įėjo vienas mano žaidimų draugas; staiga 
atsivėrė visi humoro fontano vamzdžiai; netikėtai atgijo ir pagal mokytojo 
valią ėmė straksėti nagiukai ir griebtukai, - taip jis vadino pirštus, efutės 
ir giekutės, — tai natos f ir g, fiseliai ir giseliai, - tai fis ir gis. Draugas leipo 
juokais ir džiūgavo, kad tokiu linksmu būdu galima tiek daug išmokti. Sakė 
neduosiąs tėvams ramybės tol, kol tą šaunuolį nusamdysią jam mokytoju. 

Taip pagal naujosios auklybos principus man ankstokai buvo atvertas 
kelias į du menus — vien pasikliaujant laime, neįsitikinus, kad įgimtas ta- 
lentas padės juo eiti ir augti. Kiekvienas turi išmokti piešti, sakydavo tėvas, 
todėl ypač vertino imperatorių Maksimilianą, kuris bus griežtai prisakęs tą 
dalyką. Tad kreipė mane ne tiek į muziką, kiek į piešimą, prie muzikos lenkė 
seserį ir pasibaigus kitoms pamokoms versdavo ją didelę dalį dienos skam- 
binti fortepijonu. 

Bet juo daugiau privalėjau kuo užsiimti, tuo labiau norėjau, net laisvalai- 
kį skirdavau neįprastai veiklai. Nuo mažumės jaučiau potraukį tyrinėti gam- 
tą. Tai, kad vaikai galiausiai sulaužo, sudrasko ar suplėšo daiktus, su kuriais 
ilgokai žaidė, kuriais vienaip ar kitaip naudojosi, kai kada vertinama kaip 
polinkis į žiaurumą. Tačiau dažnai tokiu būdu reiškiasi smalsumas, noras 
sužinoti, kaip daiktai sudaryti, kas juose yra. Prisimenu, vaikystėje skabyda- 
vau gėles, kad pamactyčiau, kaip žiedlapiai įsitvirtinę taurelėje, ar pešiodavau 
paukščius, norėdamas sužinoti, kaip plunksnos įsitvirtinusios sparnuose. 
Nereikia už tai pykti ant vaikų, juk net gamtos tyrinėtojai manosi daugiau 
sužinantys skaidydami ir skirdami negu vienydami ir jungdami, daugiau — 
žudydami negu gaivindami. 

Kartą noras tirti nukrypo į magnetinį akmenį, dailiai įsiūtą purpuro 
drobulėje. Paslaptinga jėga, ne tik traukianti specialiai pritaikytas geležines 
lazdeles, bet ir apskritai gebanti stiprėti ir kasdien išlaikyti vis didesnį svorį, 
ta paslaptinga savybė mane taip kerėjo ir stebino, kad labai ilgai jaučiau pa- 
sitenkinimą vien stebėdamas jos veikimą. Galop nusprendžiau, kad išsamų 
atsakymą rasiu pašalinęs išorinį dangalą. Taip ir padariau, bet dėl to netapau 


protingesnis, nes karkasas, kurį pamačiau, man nieko nesakė. Pašalinus ir jį 

rankose liko paprastas akmuo, ir man buvo labai įdomu daryti bandymus su 
metalo drožlėmis bei siuvimo adatomis; deja, išskyrus šiokią tokią patirtį, 
mano jaunas protas negavo jokios kitos naudos. Nemokėjau surinkti to įtai- 
so, dalys išsimėtė, o kartu su aparatu praradau ir nepaprastą reiškinį. 

Ne geriau sekėsi surinkti elektrinimo mašiną. Šeimos draugas, kurio 
jaunystė sutapo su laikotarpiu, kai visų galvos buvo pramuštos elektra, daž- 
nai pasakodavo, kad vaikystėje norėjęs turėti tokią mašiną, kad perpratęs jos 
veikimą ir senu verpimo rateliu bei keliais vaistų buteliukais pasiekęs panašų 
efektą. Mėgo porinti tą istoriją, apskritai pasakoti apie elektrą, tad mes, vai- 
kai, nusprendėme, kad tai yra labai paprasta, ir ilgai vargome su senu rateliu 
bei keliais vaistų buteliukais, bet nieko taip ir nelaimėjome. Nenusiminėme, 
bet tvirtai tikėjome, kad mums pasiseks; labai nudžiugome, kai, prasidėjus 
mugei, tarp įvairių keistenybių ir iliuzionistų bei fokusininkų triukų pama- 
tėme elektrinimo mašiną, rodančią savo nepaprastą veikimą, kuris, kaip ir 
magnetinio akmens, anuo metu jau buvo dažnai demonstruojamas. 

Nepasitenkinimas mokyklomis kasdien didėjo. Dairytasi namų moky- 
tojų, o kadangi vienai šeimai tokios išlaidos buvo per didelės, susiburdavo po 
kelias, kad galėtų įgyvendinti šį ketinimą. Bet vaikai retai sutardavo, o jauno 
mokytojo autoritetas būdavo per menkas, tad, ilgai kentusios nepasitenki- 
nimą, abi pusės galiausiai išsiskirdavo piktuoju. Nekeista, kad galvota apie 
kitokias įstaigas, kurios būtų ir tvirtesnės, ir naudingesnės. 

Mintis steigti pensionus kilo iš visų jaučiamos būtinybės prancūzų kalbą 
perteikti ir jos mokyti gyvai. Tėvas išprusino vieną jaunuolį, kuris jam dirbo 
ir tarnu, ir kamerdineriu, ir sekretoriumi, trumpai tariant, per laiką pabu- 
vo viskuo. Jis buvo pavarde Pfeilis“, gerai kalbėjo prancūziškai ir tą kalbą 
puikiai išmanė. Jam vedus, globėjai, rūpindamiesi jam padėti, pasiūlė steigti 
pensioną, kuris ilgainiui išaugtų į nedidelę mokyklą, o joje būtų mokoma 
visų būtinų dalykų, vėliau net lotynų bei graikų kalbų. Dėl plačių Frank- 
furto ryšių į ją turėjo galimybę stoti jauni prancūzai ir anglai, atvykstantys 
išmokti vokiečių kalbos ir apskritai prasiprusinti. Pfeilis, vyras pačiame jėgų 
žydėjime, stebėtinai energingas ir veiklus, tai įstaigai pagirtinai vadovavo, o 
kadangi jam vis trūko veiklos, pasitaikius progai (mat savo mokiniams turė- 
jo laikyti muzikos mokytoją) pats metėsi į muziką ir taip uoliai ėmė mokytis 
skambinti fortepijonu, kad, gyvenime nelietęs klavišų, netrukus grojo kaip 
tikras mokovas. Maryt, bus perėmęs mano tėvo maksimą, kad jaunų žmonių 
niekas taip nedrąsina ir neskatina kaip asmeninis pavyzdys sulaukus tam 


tikro amžiaus vėl tapti mokiniu, ir užstojus tokius metus, kai nauji įgūdžiai 

įgyjami labai sunkiai, uolumu ir atkaklumu mėginti pralenkti jaunimą, ku- 
ris gamtos daugiau apdovanotas. 

Polinkis skambinti fortepijonu Pfeilį nuvedė prie instrumentų ir, siek- 
damas įsigyti pačių geriausių, užmezgė ryšį su žymiuoju Friederici Geroje, 
kurio instrumentai plačiai garsėjo. Įsigijęs keletą jų išsimokėtinai, džiaugėsi, 
kad bute stovi ne vienas fortepijonas, bet keli, ir mokėsi jais groti bei klausėsi 
jų muzikos. 

Pfeilio guvumas ir mūsų namuose įdegė muzikinį sujudimą. Tėvas su 
juo visada bičiuliavo, nesutarė tik dėl keleto dalykų. Ir mums buvo nupirktas 
didelis Friederici fortepijonas, bet prie jo retai prisėsdavau, mat grodavau 
savuoju, tačiau per jį prisikentėjo sesuo, nes, idant deramai pagerbtų instru- 
mentą, turėdavo kiekvieną dieną dar daugiau laiko skirti pratyboms; šalia 
jos pakaitomis stovėdavo tai tėvas, tai Pfeilis, pirmasis - kaip prievaizdas, 
antrasis - kaip sektinas pavyzdys ir šeimos draugas bei ragintojas. 

Vienas ypatingas tėvo pomėgis mums, vaikams, sukėlė daug nepatogu- 
didelę naudą, jei būtų plačiai paplitęs. Sekdamas keletu pažįstamų, gyve- 
nančių Hanau, kur uoliai veisti šilkverpiai, ir jis ėmėsi šios veiklos. Skirtu 
laiku jam buvo atsiųsti kiaušinėliai; šilkmedžių lapijai gerokai ūgtelėjus, iš 
jų išsiperėjo vikšrai, ir mes susirūpinę laukėme, kada pasirodys tie mažyčiai 
padarėliai. Viename mansardos kambaryje buvo pastatyti stalai ir stovai su 
lentomis, kad jiems būtų patogiau ir turėtų daugiau vietos, mat sparčiai augo 
ir paskutinįkart išsinėrę buvo tokie alkani, kad nespėjome nešti lapų jiems 
penėti; tiesą sakant, juos reikėjo šerti dieną naktį, mat auginant šilkverpius 
svarbiausia, kad nepritrūktų maisto tada, kai turi įvykti didžioji, nuostabioji 
permaina. Gražiu oru tas užsiėmimas atrodė kaip smagi pramoga, bet buvo 
nelengva užėjus šaltesniam, kuris pražūtingas šilkmedžiams. Dar blogiau 
tapo prasidėjus lietums, nes tie padarėliai visai nepakėlė drėgmės, todėl 
drėgnus lapus reikėdavo rūpestingai šluostyti ir sausinti, o tai ne visada buvo 
įmanoma kruopščiai atlikti, ir dėl tos, o gal dėl kitos priežasties šilkverpius 
apniko ligos, nuo kurių krito daugybė vargšų gyvių. Prasidėjo puvimas ir 
kilo baisi smarvė, o kadangi nugaišusius ir sergančius reikėjo atskirti nuo 
sveikų, idant vienas kitas būtų išgelbėtas, tas nepaprastai sunkus ir bjaurus 
darbas mums, vaikams, kainavo nemažai karčių valandų. 

Atidavę gražiausias vienų metų pavasario ir vasaros savaites šilkverpių 
priežiūrai, turėjome padėti tėvui atlikti kitą darbą, kuris, nors paprastes- 


nis, mums buvo nė kiek ne lengvesnis. Romos prospektai, apačioje ir viršuje 

apkraštuoti juodomis lentelėmis, senajame name daug metų kabėję ant sie- 
nų, nuo šviesos, dulkių ir dūmų labai pagelto, o musių nutupėti pasidarė 
neišvaizdūs. Tokia nešvara buvo neleistina naujame name, juoba kad laiko 
tolinamas nuo pavaizduotųjų objektų tėvas paveikslus vis labiau brangino. 
Mat iš pradžių atvaizdai padeda atgaivinti prigesusius nesenus įspūdžius. Pa- 
lyginti su originalu, jie atrodo menki, dažniausiai apgailėtinas surogatas. Ta- 
čiau kopijos ilgainiui išstumia blėstantį originalo prisiminimą ir jas pamažu 
imame branginti labiau negu patį objektą, tad vis labiau vertiname ir bran- 
giname tai, ką pirma niekinome. Tai visų atvaizdų, ypač portretų, likimas. 
Neskubame džiaugtis gyvojo portretu, bet džiugina kiekvienas nesančiojo ar 
net mirusiojo siluetas. 

Trumpai tariant, grauždamasis, kad anksčiau netausojo, tėvas nutarė 
raižinius kiek įmanoma atnaujinti. Buvo girdėjęs, kad gerai padeda blukini- 
mas, tad ta dideliems lakštams pavojinga operacija buvo atliekama nelabai 
tinkamoje vietoje, nes plačios lentos, ant kurių buvo drėkinami ir įsaulyje 
paliekami patamsėję raižiniai, buvo paklotos prieš mansardos langus ant 
stoglovio ir atremtos į stogą, todėl bet kada galėjo įvykti nelaimė. Šiuo atve- 
ju svarbiausia buvo neleisti popieriui išdžiūti, jį drėkinti. Tai buvo mudvie- 
jų su seseria darbas, bet iš nuobodulio ir nekantros, dėl to, kad turėjome 
atidžiai stebėti ir nesiblaškyti, šiaip labai malonus užsiėmimas virto tikra 
kankyne. Pagaliau viskas buvo baigta, ir knygrišys, pastandinęs kiekvieną 
lakštą storu popieriumi, rūpestingai išlygino ir dailiai sutvarkė per mūsų 
aplaidumą vienur kitur įplyšusius kraštus. Jie buvo įrišti į albumą ir šiuosyk 
išgelbėti. 

Kad mums, vaikams, netrūktų gyvenimo ir mokymosi įvairovės, kaip 
tik tuo laiku Frankfurte pasirodė anglų kalbos mokytojas*; jis gyrėsi, kad 
kiekvieną, turintį šiokių tokių gabumų kalboms, per keturias savaites iš- 
mokąs anglų kalbos ir taip parengiąs, kad mokinys savo pastangomis vėliau 
galįs tobulėti. Jis prašė vidutinio atlyginimo, mokinių skaičiaus per pamo- 
ką neribojo. Ilgai nesvarstydamas tėvas nusprendė pabandyti ir su manimi 
bei mano seseria atvyko į mitraus meistro pamoką. Pamokos vyko taip, kaip 
žadėta, medžiaga buvo dažnai kartojama, tad tas keturias savaites nutarta 
laikinai atidėti į šalį kitas pratybas; išsiskyrėme patenkinti - mokytojas mu- 
mis, mes - juo. Kadangi dar ilgokai likosi mieste ir rado klientų, retkarčiais 
užsukdavo pažiūrėti, kaip sekasi, ir padėti, taipgi buvo dėkingas, kad vieni 
pirmųjų jam parodėme pasitikėjimą, ir didžiavosi galėdamas kelti mus pa- 


vyzdžiu kitiems. 

Pasibaigus pamokoms tėvas rūpinosi, kad anglų kalba neliktų užmesta, 
bet gražiai įsiterptų tarp kitų kalbų pamokų. Prisipažįstu, kad man nusibo- 
do ieškoti tai vienoje, tai kitoje gramatikoje, tai viename, tai kitame pratimų 
rinkinyje ar autorių kūriniuose paskatų rašto darbams ir per tas pamokas 
prarasti norą domėtis pačiais dalykais. Man šovė į galvą mintis atlikti viską 
iš karto, ir aš sukūriau romaną apie brolius ir seserį, kurie, išsibarstę po visą 
pasaulį, laiškais susižino, kaip kuriam sekasi ir kaip kuris gyvena. Vyriau- 
siasis brolis gražia vokiečių kalba rašo, ką matęs ir patyręs kelionėje. Sesuo 
merginoms būdingu stiliumi, su daugybe daugraškių, trumpais sakiniais, 
maždaug taip, kaip vėliau buvo parašytas Zygvartas?, atsako tai jam, tai ki- 
tiems broliams ir pasakoja tai apie namų, taip apie širdies reikalus. Antras 
brolis studijuoja teologiją: jo laiškai rašyti lotyniškai, kai kada priduria grai- 
kišką post scriptum. Suprantama, kad trečias brolis, tarnaujantis Hamburge, 
prekybos namuose, atstovauja korespondencijai anglų kalba, o jaunesnysis, 
apsistojęs Marselyje, - prancūzų. Itališkai rašo brolis muzikas, pirmą kartą 
keliaujantis po pasaulį, o jaunėlis, toks nekuklus pagrandukas, kadangi visos 
kalbos jau užimtos, pasirinko Vokietijos žydų ir nesuprantamais rašmenimis 
įvarė brolius ir seseris į neviltį, o tėvus prajuokino geru sumanymu. 

Įmantriai formai ieškojau gilesnio turinio, todėl pažindinausi su tų vie- 
tovių, kuriose būdavo mano personažai, geografija ir pripildžiau jas žmogiš- 
kosios medžiagos, įvairiopai susijusios su asmenų charakteriais bei veikla. 
Mano pratybų sąsiuviniai gerokai išsipūtė; tėvas buvo patenkintas, o aš įsiti- 
kinau, kokių žinių ir įgūdžių man trūksta. 

Tokiems dalykams kaip šis nėra pabaigos; taip buvo ir šį kartą: mėgin- 
damas išmokti keistą Vokietijos žydų kalbą ir rašyti taip gerai, kaip skaity- 
ti, netrukus įsitikinau, kad stokoju hebrajų kalbos žinių; iš jos kildinama 
šiuolaikinė sudarkyta ir iškraipyta kalba, ir tik susipažinus su senąja galima 
drąsiai kibti į naująją. Todėl pasakiau tėvui norįs mokytis hebrajų kalbos ir 
netrukus gavau jo sutikimą, nes turėjau ir aukštesnių siekių. Apskritai sa- 
kyta, esą norint suprasti tiek Senąjį Testamentą, tiek Naująjį Testamentą, 
būtina mokėti pagrindines kalbas. Pastarąjį skaičiau laisvai, nes, idant ir sek- 
madieniais netrūktų pratybų, grįžęs iš bažnyčios turėdavau balsiai skaityti, 
versti ir iš dalies aiškinti vadinamąsias evangelijas ir laiškus. Taigi maniau, 
kad tą patį darysiu ir su Senuoju Testamentu, kuris dėl savo ypatumo man 
seniai labai patiko. 

Kadangi tėvas mėgo viską daryti iki galo, nusprendė prašyti gimnazijos 


rektorių daktarą Albrechrą!? mokyti mane privačiai, kol per keletą savaičių 

įsisavinsiu būtiniausius tokios paprastos kalbos dalykus, mat tikėjosi, kad ją 
bus galima įveikti gal ir ne taip greitai kaip anglų, tačiau bent jau per dvigu- 
bai ilgesnį laiką. 

Rektorius Albrechtas buvo viena originaliausių pasaulyje asmenybių, — 
nedidelis, nestoras, tačiau platus, apkūnus, bet paslankus, trumpai tariant, 
Ezopas!! su mantija ir peruku. Per sepryniasdešimtuosius perkopęs veidas 
nuolat šypsojo sarkastiška šypsena, visada plačiai atmerktos akys, nors rau- 
donos, buvo švytinčios ir protingos. Jis gyveno sename Basųjų brolių vie- 
nuolyne, kur buvo gimnazija. Dar vaikystėje kartu su tėvais jį retkarčiais 
aplankydavau - šiurpaus malonumo jausmo apimtas eidavau ilgais tamsiais 
koridoriais, per svečių kambariais paverstas koplyčias, kirsdamas laiptų ir 
užkaborių pilnas erdves. Jis elgėsi su manimi maloniai, bet sutikęs visada 
patikrindavo mano žinias, pagirdavo ir paskatindavo. Vieną dieną, po pasi- 
baigusio egzamino, vykstant gimnazistų perkėlimui į aukštesnį skyrių, įteik- 
damas sidabrinius praemia virtutis et diligentiae!“, pamatė mane, nekviestą 
svečią, stovintį netoli katedros. Matyt, labai ilgesingai žiūrėjau į maišelį, 
iš kurio jis traukė netikras monetas; pamojo prieiti ir, nusileidęs žemėliau, 
įteikė man vieną tokį sidabrinį. Aš labai nudžiugau, nors kitiems ta ne gim- 
nazistui įteikta dovana buvo baisus papiktinimas. Bet gerajam senoliui tai 
mažai rūpėjo, mat visada elgėsi kaip keistuolis, sukeldamas kitiems nesma- 
gumą. Kaip mokytojas, turėjo labai gerą vardą ir išmanė savo amatą. Tačiau 
didesnis trukdis negu liguistumas jam bus buvusios išorinės aplinkybės, 
mat jau anksčiau žinojau, kad jo netenkina nei konsistorija, nei mokiniai, 
nei dvasininkai, nei mokytojai. Jis leido nevaržomai skleistis savo prigim- 
čiai, linkusiai ieškoti klaidų bei trūkumų ir mėgstančiai satyrą, ir Lukianas!? 
buvo kone vienintelis rašytojas, kurį vertino ir brangino, tad ir savo žodžius, 
rašytinius ir sakytinius, pagardindavo aitriais ingredientais. 

Laimė, tiems, kuriais būdavo nepatenkintas, niekada nerėždavo tiesos į 
akis, bet užuolankomis - palyginimais, aliuzija, klasikinės literatūros pavyz- 
džiais ir Biblijos ištarmėmis —- nurodydavo, jo nuomone, peiktinus trūku- 
mus. Tačiau jo žodinės paskaitos (jas visada skaitydavo iš rašto) darė nema- 
lonų įspūdį ir buvo sunkiai suprantamos, be to, retkarčiais pertraukiamos 
kosulio, o dažniausiai nebylaus juoko, nuo kurio kretėdavo pilvas, mat tuo 
būdu ir pranešdavo būsiant, ir palydėdavo kandžią vietą. 

Mokydamasis pas tą keistuolį įsitikinau, kad jis švelnus ir paslaugus. 
Kasdien nueidavau šešiomis vakaro ir, užsivėrus už nugaros durims su skam- 


balu, mane, žengiantį ilgu tamsiu vienuolyno koridoriumi, apimdavo paslap- 


KETVIRTA KNYGA 95 


tingas malonus jausmas. Susėsdavome jo bibliotekoje prie klijuote traukto 
stalo; jam po ranka gulėdavo visiškai suskairytas Lukiano tomelis. 

Nors mokytojas buvo neabejotinai geranoris, prie dalyko priėjau tik iš- 
laikęs išbandymą, mat jis nesusilaikė kandžiai nepaklausęs, kam man rei- 
kalinga hebrajų kalba. Aš nucylėjau, kad ketinu geriau išmokti žydų kalbą, 
o atsakiau, kad noriu labiau suprasti Senąjį Testamentą. Jis nusišypsojo ir 
tarė, kad aš galėsiąs būti patenkintas, jei išmoksiąs bent skaityti. Nurijau 
apmaudą ir sutelkęs visą dėmesį pradėjau mokytis raides. Nusprendžiau, 
kad hebrajiškoji abėcėlė labai panaši į graikiškąją; raidžių pavidalai buvo 
suprantami, o daugelis pavadinimų žinomi iš seniau. Visa tai labai greitai 
perpratau, įsidėmėjau ir jau maniau, kad dabar mokysiuosi skaityti. Žino- 
jau, kad skaitoma iš dešinės į kairę. Tačiau susidūriau su kita armija mažų 
raidyčių ir ženklų, visokiausių taškų ir brūkšnelių, kurie, po teisybei, reiš- 
kė balses; labai nustebau, nes didžiojoje abėcėlėje tikrai buvo balsių, o tos 
kitos, rodos, tik buvo prisidengusios kitoniškais vardais. Mokytojas tikino, 
kad žydų tauta savo klestėjimo laikotarpiu iš tikro naudojusi tik pirmuosius 
rašmenis ir neturėjusi kito būdo rašyti nei skaityti. Mielai būčiau pasukęs 
senuoju, mano galva, patogesniu keliu, bet senolis griežtai pasakė: privalu 
paisyti galiojančių gramatikos taisyklių. Skaityti be taškų ir brūkšnelių esą 
labai sunku, tai gali tik mokslininkai ir patyrę žinovai. Tad turėjau paklusti 
ir išmokti mažuosius ženklelius; bet dalykas tapo dar painesnis. Pasirodo, 
kai kurie didieji senieji ženklai žodžio pradžioje apskritai nieko nereiškia, 
idant šį tą reikštų mažieji vėliau gimusieji. Kai kada jie žymi lengvą iškvė- 
pimą, kai kada - pokietį gomurinį garsą arba apskritai patarnauja tik kaip 
ramstis ir atrama. Kai jau tariesi viską gerai išmokęs, kai kurie didieji ir ma- 
žieji personažai išleidžiami į poilsį, tad akys visada turi labai daug darbo, o 
lūpos - beveik jokio. 

Galų gale, žinomą turinį išmekenęs kaip nesuprantamą svetimos kal- 
bos posakį, mokytojo įspėtas netarti nosinių nei gomurinių garsų, nes tai 
esą nepasiekiama, ir tarsi pasukęs į šalį nuo dalyko, atradau nelyg vaikiškų 
pramogų - keistus daugybės ženklų pavadinimus. Čia buvo imperatorių, ka- 
ralių ir hercogų, kurie, šen bei ten matomi kaip kirčio ženklas, mane labai 
pralinksmino. Tačiau lėkšti pokštai greitai nusibodo. Jėgų įkvėpė tai, kad 
skaitant, verčiant, kartojant ir mokantis mintinai gyvai vėrėsi knygos turi- 
nys, ir prisispyręs reikalavau, kad senasis ponas jį paaiškintų. Jau anksčiau 
man buvo kritęs į akis Rašto ir tikrovės bei galimumo neatitikimas, ir moky- 


tojams buvau sukėlęs šiokių tokių keblumų, nurodydamas, kad saulė sustojo 

virš Gibeono, o mėnulis - virš Aijalono slėnio", neminint kitų neįtikimų ir 
nelogiškų dalykų. Visa tai dabar atgijo ir, norėdamas įveikti hebrajų kalbą, 
nuodugniai studijavau Senąjį Testamentą, o problemines vietas nagrinėjau 
remdamasis nebe Lutherio vertimu, bet Sebastiano Schmido paraleliniu Se- 
nojo Testamento variantu“, kurį man nedelsdamas parūpino tėvas. Skaity- 
mas, atpasakojimas, gramatika, rašymas ir išmoktų žodžių tikrinimas retai 
trukdavo ilgiau kaip pusvalandį, mat netrukus imdavau kastis prie dalyko 
prasmės, ir nors tebenagrinėjome pirmą Mozės knygą, klausinėdavau iš to- 
lesnių knygų man žinomų dalykų. Iš pradžių gerasis senolis mėgino mane 
sulaikyti nuo tokių ekskursų, bet galop tai jam pačiam, rodos, ėmė patikti. 
Savo papratimu be perstojo kosėjo ir juokėsi, ir nors vengė man suteikti tokių 
žinių, kurios jį kompromituotų, mano atkaklumas nemažėjo; tiesą sakant, 
man magėjo ne tiek gauti atsakymą, kiek išsakyti savo dvejones, dariausi vis 
gyvesnis ir drąsesnis, o jis savo elgsena tarsi mane pateisino. Galiausiai nebe- 
galėjau iš jo nieko išpešti, nes jis liulančiu nuo juoko pilvu be perstojo šaukė: 
„Tai padūkėlis! Tai padūkėlis!“ 

Matyt, Bibliją skersai ir išilgai naršantis vaikiškas mano domėjimasis 
jam pasirodė rimtas ir reikalingas pagalbos. Tad vėliau savo bibliotekoje nu- 
rodė didelę anglišką Bibliją!“, kurioje suprantamai ir protingai aiškinamos 
sunkios ir dvejonių keliančios Šventojo Rašto vietos. Didelėmis vokiečių 
teologų pastangomis vertimas pranoko originalą. Čia buvo pateiktos įvairios 
nuomonės ir bandyta rasti tarpinį paaiškinimą, suderinantį knygos orumą, 
religijos pagrindą ir žmogaus protą. Kiek kartų pamokos pabaigoje pateik- 
davau atsineštuosius klausimus ir dvejones, tiek kartų jis parodydavo į knygų 
lentyną: pasiimdavau knygą, o jis, liepęs man skaityti, vartydavo savo Lukia- 
ną, ir kai paliovęs skaityti mestelėdavau pastabėlę, išgirsdavau įprastinį juo- 
ką, tai buvo jo atsakas į mano įžvalgumą. Ilgomis vasaros dienomis kai kada 
palikdavo mane vieną, kol pajėgdavau skaityti; praėjo dar šiek tiek laiko, ir 
knygas leisdavo neštis namo. 

Žmogus gali sukti, kur tik nori, gali veikti kad ir kažin ką, bet visada grįš 
į tą kelią, kurį jam skyrė prigimtis. Taip šiuo atveju ir aš. Stengdamasis iš- 
mokti kalbą, įsigilinti į Šventojo Rašto turinį, vaizduotėje vis ryškiau mačiau 
gražiąją, išgirtąją šalį, jos kraštovaizdį ir kaimynus, tautas ir įvykius, ištisus 
tūkstantmečius garsinusius šį žemės lopinėlį. 

Ta žemės pėda matė žmonių padermės atsiradimą ir augimą; iš ten mus 
pasiekė pirmosios ir vienintelės senovės istorijos žinios, ta vietovė vaizduotei 


atsiveria paprasta ir suprantama, įvairiopa ir tinkama smagiai keliauti bei 

įsikurti. Čia, tarp keturių įvardytų upių, jaunajam žmogui buvo skirta ža- 
viausia visoje apgyvensimoje žemėje vieta. Čia jis išlavino pirmuosius savo 
gebėjimus, čia jį ištiko likimas, skirtas visiems jo palikuonims: siekiant pa- 
žinimo netekti ramybės. Žmogus prarado rojų; žmonės dauginosi ir blogėjo; 
prie tos padermės nedorybių dar nepratę Elohimai" prarado kantrybę ir iš 
pagrindų ją sunaikino. Vos vienas kitas buvo išgelbėtas iš visuotinio tvano; 
baisingiems vandenims nuslūgus prieš dėkingų išgelbėtųjų akis atsivėrė pa- 
žįstama tėviškės žemė. Dvi upės iš keturių, Eufratas ir Tigras, tebetekėjo 
savo vaga. Pirmosios vardas išliko, antroji, matyt, įvardyta pagal savo tėkmę. 
Daugiau rojaus pėdsakų po tokio didelio perversmo nebuvo galima tikėtis 
rasti. Atnaujintoji žmonių giminė iš čia pasklido antrą kartą; ji gebėjo įvai- 
riais būdais maitintis ir verstis, bet daugiausia veisti dideles kaimenes prijau- 
kintų gyvulių ir su jais klajoti. 

Gyvensena bei genčių gausėjimas netrukus privertė tautas atitolti. Žmo- 
nės nesiryžo taip greitai su visam palikti gimines ir draugus, tad sumanė 
pastatyti aukštą bokštą, kuris iš toli rodytų kelią atgalios. Ber bandymas 
nepavyko, kaip ir pirmasis siekis. Jiems nebuvo lemta būti laimingiems ir 
protingiems, gausiems ir vieningiems. Elohimai aptemdė jiems protą, sta- 
tyba nutrūko, žmonės pakriko į visas puses; pasaulis buvo apgyventas, bet 
susiskaldęs. 

Tačiau žvilgsnis ir dėmesys tebėra prikaustyti prie tų vietų. Iš čia dar 
kartą kyla patriarchas, jis sėkmingai išugdo ryžtingą palikuonių charakterį 
ir taip juos amžinai suvienija į didelę tautą, kuriai nebaisios jokios sėkmės ir 
vietos permainos. 

Ne be Dievo įsikišimo Abraomas nuo Eufrato pakyla į Vakarus. Dyku- 
ma - ne kliūtis jo vilkstinei; ji pasiekia Jordaną, persikelia per upę ir pasklin- 
da gražiose pietų Palestinos vietovėse. Šis kraštas seniai užkariautas ir gerokai 
apgyventas. Neaukštus, bet akmenėtus ir nederlingus kalnus vagoja daug 
vandeningų, žemei dirbti tinkamų slėnių. Miestai, kaimai, sodybos išsibars- 
tę po visą teritoriją, įsikūrę didelio slėnio, kurio vandenys suteka į Jordaną, 
šlaituose. Nors žemė apgyventa, apstatyta, bet pasaulis plačiai tebeplyti, o ne 
itin rūpestingi, reiklūs ir darbštūs žmonės dar neįsisavinę visko, kas juos supa. 
Tarp tų valdų plyti didelės erdvės, jose ganosi ir klajoja kaimenės. Tokiose 
erdvėse užsilaiko ir Abraomas su broliu Lotu; bet neilgai čia lieka. Krašto 
gyventojų tai daugėja, tai mažėja, gaminiai ir poreikiai niekada nesudaro 
pusiausvyros, ir dėl tokios tvarkos staiga kyla badas, atvykėlis kenčia lygiai 


su čiabuviais, iš kurių, atsitiktinai čia atkakęs, jis atėmė duonos kąsnį. Abu 

broliai chaldėjai patraukia į Egiptą, o mums taip pavaizduojama arena, ku- 
rioje keletą tūkstantmečių klostysis svarbiausi pasaulio įvykiai. Nuo Tigro 
iki Eufrato ir nuo Eufrato iki Nilo matome apgyventą žemę, o toje erdvėje — 
pažįstamą, dievams malonų, mums brangų vyrą, kuris su kaimenėmis ir visu 
labu keliasi iš vietos į vietą ir per trumpą laiką gerokai pagausina turtą. Broliai 
sugrįžta, bet pamokyti iškentėto vargo nusprendžia atsiskirti. Abu yra pietų 
Kanaane, tačiau Abraomas lieka Hebrone, prie Mamrės ąžuolų, o Lotas pa- 
sitraukia į Sidimų slėnį, kuris, turint lakią vaizduotę ir tarus Jordaną turint 
požeminį intaką, o dabartinės Negyvosios jūros vietoje esant sausumą, at- 
rodytų kaip antrasis rojus; juoba kad gyventojai, įsikūrę tame slėnyje ir apie 
jį, liūdnai garsėja kaip lepūnai ir nusidėjėliai, dėl to galima daryti išvadą, kad 
gyvenimas čia patogus ir sotus. Lotas gyvena tarp jų, bet atsiskyręs. 

Tačiau Hebronas ir Mamrės ąžuolai prieš mus iškyla kaip svarbiausia 
vieta, kurioje Viešpats kalbasi su Abraomu ir jam pažada visą žemę, kiek už- 
mato akys į visas keturias pasaulio šalis. Nuo tų plotų, nuo piemenų tautų, 
kurioms leista bendrauti su Dangiškaisiais, juos priimti kaip svečius ir su jais 
kalbėtis, mes raginami nukreipti žvilgsnį į Rytus ir pamąstyti apie kaimyni- 
nio pasaulio tvarką, apskritai panėšinčią į Kanaano žemės tvarką. 

Šeimos laikosi išvien; jos susijungia, o genčių gyvenseną lemia vietovė, 
kurią jos įsisavino arba savinasi. Kalnuose, savo vandenis liejančiuose į Tig- 
rą, gyvena karingos tautos, jos labai anksti pranašauja būsimus pasaulio už- 
kariautojus ir pasaulio valdovus, o didžiulis ano meto karo žygis - būsimus 
žygdarbius. Chedorlaomeras, Elamo karalius, suburia sąjungininkus. Jis se- 
niai valdo karalystę: jau dvylika metų prieš atvykstant Abraomui į Kanaa- 
ną jam mokėjo duoklę tautos iki pat Jordano. Galop jos atsisako mokėti, ir 
sąjungininkai ginkluojasi karui. Netikėtai juos pamatome kelyje, kuriuo 
turbūt ir Abraomas atvyko į Kanaaną. Tautos, gyvenančios kairiajame Jor- 
dano krante bei žemupyje, numalšinamos. Chedorlaomeras su kariuomene 
patraukia į pietus, kur užsilaiko dykumos tautos, paskui, pasukęs į šiaurę, 
sumuša amalekitus, o nugalėjęs ir amoritus pasiekia Kanaaną, užpuola Sidi- 
mų slėnio karalius, juos sumuša, išblaško ir, prisiplėšęs daug grobio, pasuka 
Jordano tėkme aukštyn, ketindamas karo žygiu pasiekti Libaną. 

Tarp belaisvių, apiplėštųjų, pagrobtųjų yra ir Lotas su visu labu, jis su vi- 
sais dalijasi kraštui, kuriame gyvena svečio teisėmis, tekusia dalia. Abraomas 
tai sužino, ir mes pamatome patriarchą kaip karį ir didžiavyrį. Jis suburia 
savo tarnus, suskirsto juos būriais, užpuola sunkią karo grobio vilkstinę, su- 


kelia sąmyšį laimėtojų gretose, nebesitikėjusių užnugaryje priešo, ir išlaisvi- 

na brolį bei jo turtus, taipgi dalį nugalėtųjų karalių turto. Šiuo trumpu karo 
žygiu Abraomas tarsi užkariauja šalį. Nuo šiol gyventojams jis - tarsi globė- 
jas, gelbėtojas, o dėl nesavanaudiškumo - tarsi karalius. Dėkingi jį pasitinka 
slėnio karaliai ir laimina Melchizedekas, karalius ir kunigas. 

Dabar atnaujinamas ir pakartojamas pažadas, kad Abraomas turėsiąs 
palikuonių, kurie niekada neišmirsią. Jam pažadamos žemės nuo Eufrato 
vandenų iki Egipto upės; bet tiesioginio įpėdinio kaip nėra, taip nėra. Jam 
aštuoniasdešimt metų, bet sūnaus jis neturi. Dievais mažiau negu jis pasiti- 
kinti Sara praranda kantrybę ir nusprendžia įsigyti sūnų Rytų papročiu - iš 
tarnaitės. Bet vos tik Hagara pažįsta šeimininką, vos tik gimsta viltis turė- 
siant sūnų, namuose kyla nesantaika. Žmona nekenčia tos, kurią neseniai 
globojo, ir Hagara bėga, tikėdamasi rasti prieglobstį kitoje gentyje. Ne be 
aukštųjų jėgų įsikišimo ji grįžta atgal ir pagimdo Išmaelį. 

Abraomui jau devyniasdešimt devyneri, o pažadas sulauksiant gausių 
palikuonių vis kartojamas, tad galiausiai abiem sutuoktiniams jis kelia tik 
juoką. Bet galų gale Sara tampa nėščia ir pagimdo sūnų, kuriam tėvai duoda 
Izaoko vardą. 

Istorija daugiausia pagrįsta natūraliu žmonių giminės dauginimusi. 
Svarbiausius pasaulio įvykius esame priversti stebėti iki pat šeimos paslap- 
čių, tad ir patriarchų santuokos suteikia progą pamąstyti. Panašu, kad die- 
vybės, valdančios žmonių likimus, Abraomo ir Saros pavyzdžiu nori pateikti 
įvairiopus santuokinius įvykius. Daug metų nugyvenęs su gražia, daugelio 
siekta moterimi bevaikėje santuokoje, šimtametis Abraomas tampa dviejų 
žmonų vyru, dviejų sūnų tėvu, ir nuo tol jo namuose nebėra ramybės. San- 
tarvė neįmanoma - po vienu stogu dvi žmonos, negana to, du sūnūs, gimę iš 
dviejų motinų. Turi trauktis ta šalis, kurios negina įstatymai, tradicija, nuo- 
monė. Abraomas aukoja palankumą Hagarai ir Išmaeliui: juodu atleidžiami, 
ir Hagara prieš savo valią vėl priversta leistis į kelią, kurį kadaise pasirinko 
savo noru; iš pradžių atrodo, kad jis veda vaiką ir ją į pražūtį, bet Viešparies 
angelas, anksčiau ją grąžinęs atgalios, ir šįkart ją išgelbsti, idant ir Išmaelis 
taptų didele tauta, o pats neįtikimiausias pažadas su kaupu būtų ištesėtas. 

Du įmetėję tėvai ir vienintelis sūnus vėlyvis: pagaliau namuose turėtų 
įsiviešpatauti ramybė, žemiškoji laimė! Kur ten. Dangiškieji rengia patriar- 
chui patį sunkiausią išbandymą. Bet apie jį vėliau, pirma aptarsime kai ku- 
riuos dalykus. 

Šalys, kurias dabar regi vaizduotė, gyvenimo būdas, žmonių padermė, 


ko gero, buvo patys tinkamiausi rastis natūraliai, bendrajai religijai ir iš jos 


100 IŠ MANO GYVENIMO. POEZIJA IR TIESA 


išsirutulioti ypatingai, apreikštajai; turbūt niekur kitur nerasime nieko, kas 
būtų taip palanku ir giedra. Jau natūrali religija neįmanoma be didelio jaus- 
mų švelnumo, žinoma, tarus, kad ji pirmesnė užgimsta žmogaus širdyje, nes 
pagrįsta įsitikinimu, kad yra bendra Apvaizda, palaikanti visą pasaulio tvar- 
ką. Ypatingoji religija, dievų apreikšta kuriai nors tautai, neatsiejama nuo 
tikėjimo ypatinga Apvaizda, kuri atskleidžia dieviškąją esybę tam tikriems 
išrinktiesiems — žmonėms, šeimoms, gentims ir tautoms. Mažai tikėtina, 
kad ta religija kyla iš žmogaus vidinio pasaulio. Jai būtinas perdavimas, kil- 
mė, laidavimas, ateinantis iš pačių seniausių laikų. 

Todėl gražu, kad Izraelio perdavimas pirmuosius vyrus, pasitikinčius ta 
ypatinga Apvaizda, vaizduoja kaip tikėjimo didžiavyrius, klusniai vykdan- 
čius visus ir kiekvieną aukštosios esybės, kuriai pripažįsta esą priklausantys, 
įsakymą bei vėliau nedvejojamai ištikimai laukiančius jos duoto pažado iš- 
sipildymo. 

Kadangi ypatingos, apreikštosios religijos pagrindas yra samprata, kad 
dievai vienam gali būti palankesni negu kitam, ji pirmiausia kyla iš skirtingų 
aplinkybių. Pirmieji žmonės jautė esantys artimi, bet juos netrukus išskyrė 
veikla. Medžioklis buvo visų laisviausias, iš jo kilo karys ir valdovas. Tie, 
kurie dirbo žemę ir su ja susiejo savo likimą, statė būstus ir aruodus, kad 
išsaugotų tai, ką užpelnė, jau galėjo savimi didžiuotis, nes jų padėtis žadė- 
jo tvermę ir patikimumą. Piemuo tarėsi, kad jam tekęs begalinis gyvenimas 
ir begalinis turtas. Kaimenės gausėjo be galo be krašto, o jas peninti erdvė 
plytėjo į visas puses. Panašu, kad tie trys luomai iš pat pradžių piktai ir nie- 
kinamai žvelgė vienas į kitą, ir kaip miestelėnui piemuo yra baisybė, taip ir 
pastarajam anas yra svetimas. Medžiokliai pasimeta mums iš akių ir dingsta 
kalnuose, o vėliau pasirodo jau kaip užkariautojai. 

Patriarchai priklausė piemenų luomui. Gyvenimas neaprėpiamose dy- 
kumose ir ganyklose leido mintims skrieti plačiai ir laisvai, dangaus skliau- 
tas, po kuriuo gyveno, su nakties žvaigždėmis taurino jausmus; labiau negu 
veiklus, miklus medžioklis, labiau negu ramus, rūpestingas, namus turintis 
žemdirbys jie buvo reikalingi tvirto tikėjimo, kad nuolat yra lydimi kažko- 
kio dievo, kad jis juos lanko, dalyvauja jų gyvenime, veda ir gelbėja. 

Istorijos raida, apie kurią kalbėsime, skatina pamąstyti apie dar kai ką. 
Nors patriarchų religija atrodo graži ir giedra, jai nesvetimas laukinumas bei 
žiaurumas; žmogus iš jų išauga arba vėl juose nugrimzta. 

Įprastai neapykanta sutaikinama nugalėto priešo krauju, mirtimi; ne- 


sunku įsivaizduoti, kad mūšio lauke taika būdavo sudaroma pereinant tar-. 

pu tarp žuvusiųjų eilių; iš ankstesnio sakinio išplaukia ir tai, kad lygiai taip 
tikėtina, jog gyvūnų skerdimu sutvirtinama sandora; taip pat nestebina 
įsivaizdavimas, kad dievai, kurie visada laikyti partija, priešininkais arba 
pagalbininkais, patenkinami ir jų palankumas įgyjamas tuo, kas nužudy- 
ta. Tačiau pasigilinę, kokiu būdu žiloje senovėje aukotos aukos, pamatysime 
keistą, labai koktų paprotį, veikiausiai perimtą iš karo: atnašaujamus gyvu- 
lius sukapojus pusiau ir sudėjus dviem eilėmis, tarpu tarp jų pereidavo norin- 
tieji sudaryti sandorą su dievybe. 

Per tą gražų pasaulį keistai ir paslaptingai driekiasi dar viena kraupi 
gija: tai, kas paaukota, sužadėta, turi mirti; matyt, tai taip pat į taikos metą 
perkeltas karo paprotys. Tokiu įžadu pagrasinama žūtbūtinai besiginančiam 
miestui: jis užgrobiamas ar kaip kitaip žlunga, ir nieko nepaliekama gyvo; 
pirmiausia išžudomi vyrai, kai kada toks pat likimas ištinka moteris, vaikus, 
net galvijus. Paskubomis ar dėl prietaringo tikėjimo, sąmoningai ar ne, pa- 
našios aukos skiriamos dievams; taip tiems, kuriuos norėtųsi apsaugoti nuo 
mirties, net mylimiausiems asmenims - saviems vaikams tenka mirti kruvi- 
na mirtimi kaip beprotybės aukoms. 

Toks barbariškas Dievo garbinimo paprotys kilo tikrai ne iš švelnaus, 
išties patriarchiško Abraomo charakterio; tačiau dievai, kurie kai kada, no- 
rėdami mus išbandyti, tarsi parodo tas savybes, kurias jiems yra linkęs pri- 
skirti žmogus, liepia jam atlikti pasibaisėtiną dalyką. Jis turi paaukoti sūnų 
kaip naujosios sandoros laidą ir senu papročiu jį ne tik papjauti bei sudeginti, 
bec ir sukapoti į du gabalus ir tarpe tarp dūmuose skendinčių vidurių laukti 
iš gerųjų dievų naujo pažado. Abraomas nedelsdamas klusniai imasi vykdyti 
įsakymą; dievus patenkina vien jo ryžtas. Abraomo išbandymas baigtas: di- 
desnio nebegali būti. Tačiau miršta Sara, ir tai proga Abraomui pavyzdiniu 
būdu tapti Kanaano žemės savininku. Jam prireikia kapo, ir jis pirmą kartą 
šiame pasaulyje ieško nuosavybės. Jau anksčiau bus nusižiūrėjęs dvigubą olą 
netoli Mamrės ąžuolų. Nusiperka ją ir sklypą šalimais, o tai, kad pirkdamas 
itin paiso teisiškumo, rodo, kokia svarbi jam nuosavybė. Ji išties buvo svar- 
besnė, negu jis numanė, mat čia atgulė ir jis, ir jo sūnūs, ir jo vaikaičiai, ir 
taip pačiu tikriausiu būdu pagrindžiamas amžinas jo palikuonių noras telk- 
tis šioje vietoje. 

Nuo šiol prieš mus klostosi įvairūs šeimos gyvenimo vaizdai. Abraomas 
vis dar gyvena griežtai atsiskyręs nuo čionykščių; Išmaeliui, egiptietės sūnui, 


vedus šio krašto dukrą, Izaokas turi imti žmoną gentainę. 

Abraomas siunčia tarną į Mesopotamiją pas gimines, kuriuos kadai- 
se paliko. Protingasis Eleazaras atvyksta nepastebimai ir, kad pargabentų 
namo tikrąją nuotaką, prie šulinio išbando mergaičių paslaugumą. Papra- 
šo atsigerti, o Rebeka neprašyta pagirdo ir jo kupranugarį. Apdovanojęs ją 
mefgina, ir ji jam pažadama. Parveda ją į savo pono namus, ir ji atiduodama 
Izaokui. Ir šiuo atveju tenka ilgai laukti palikuonių. Tik po kelerių išban- 
dymų metų Rebekai gimsta sūnus, ir vėl kartojasi ta pati dvilypė situacija: 
dviejų Abraomo žmonų, taigi ir dviejų jo sūnų motinų, nesantaika, tik šiuo 
atveju ji kyla iš vienos. Du skirtingo būdo berniukai dar negimę jau kuliasi 
po motinos širdimi. Jie ateina į pasaulį; vyresnysis gyvastingas ir stiprus, jau- 
nesnysis švelnus ir protingas; pirmasis tampa tėvo, antrasis - motinos numy- 
lėtiniu. Dar broliams gimstant prasidėjusi kova dėl pirmumo tęsiasi. Esavas 
ramus, jam nerūpi likimo skirta pirmagimystė. Jokūbas negali pamiršti, kad 
brolis jį nustūmęs. Jis nepraleidžia nė vienos progos įgyti trokštamą pirme- 
nybę, išsideri iš brolio pirmagimystės teisę ir apgaule gauna tėvo palaimi- 
nimą. Esavas niršta ir nusprendžia nužudyti brolį. Jokūbas bėga į protėvių 
kraštą ieškoti laimės. 

Taigi pirmą kartą tokioje kilnioje šeimoje atsiranda narys, šaltakrau- 
jiškai, protu ir klasta, siekiantis įgyti pranašumų, kuriais jo neapdovanojo 
nei prigimtis, nei aplinkybės. Ne kartą pastebėta ir sakyta, kad patriarchų ir 
kitų malonę Dievo akyse radusių vyrų Šventasis Raštas jokiu būdu nesiekia 
vaizduoti kaip dorybės įsikūnijimo. Ir jie yra įvairialypių charakterių žmo- 
nės, turintys trūkumų bei ydų; tačiau tie vyrai visada turi pagrindinę Dievui 
malonią savybę: tvirtą tikėjimą, kad Dievas globoja juos ir jų artimuosius. 

Tiesą sakant, bendrajai, natūraliai religijai nebūtinas tikėjimas: mat nie- 
kam nesvetimas įsitikinimas, kad didi, visa gimdanti, tvarkanti ir viskam va- 
dovaujanti esybė, idant būtų suvokiama, tarsi prisidengia gamta; jei kas nors 
kartais paleistų iš rankų siūlą to, kuris jį veda per gyvenimą, visada ir visur 
galės jį vėl suimti. Kas kita ypatingoji religija, bylojanti, kad didžioji esybė 
rimtai ir išskirtinai susisieja su kokiu nors asmeniu, gentimi, tauta, vietove. 
Ši religija pagrįsta tikėjimu, kuris turi būti nepajudinamas, kad nebūtų iš 
pagrindų sugriaunamas. Įsitikinimą galima atgauti, tikėjimo - ne. Todėl as- 
menims tenka nepaliaujami išbandymai, o daugkartinį pažadą delsiama iš- 
pildyti, - tokiu būdu iškeliamas į dienos šviesą protėvių tikėjimo tvirtumas. 

Šiame tikėjime Jokūbas daro savo ėjimą; klasta ir apgaule neįgijęs mūsų 
palankumo, jį laimi amžina ir ištikima meile Rachelei, kurios pats siekia be 


išankstinio plano, ūmai, taip, kaip Eleazaras siekė jo tėvui Rebekos. Per jį 

pirmąkart visiškai išsipildo pažadas tapsiant gausia tauta: jis susilaukė daug 
sūnų, bet ir jie, ir jų motinos jam atnešė daug skausmo. 

Jokūbas septynerius metus kantriai ir nesvyruodamas ištarnavo už my- 
limąją. Klastingumu jam nenusileidžiantis uošvis, kaip ir jis, įsitikinęs, kad 
bet kokia priemonė leistina tikslui pasiekti, jį apgauna, atmoka už tai, ką 
jis kadaise padarė savo broliui: rytą atsibudęs Jokūbas glėbyje randa nemy- 
limą žmoną. Tiesa, kad nuramintų, Labanas jam netrukus duoda už žmoną 
mylimąją, bet su sąlyga, kad tarnausiąs dar septynerius metus; apmaudas 
gimdo apmaudą. Nemylima žmona yra vaisinga, o mylima nepagimdo vai- 
kų; ji, kaip ir Sara, nusprendžia tapti motina per tarnaitę, bet nemylimoji 
žmona pavydi jai ir šio gėrio. Ir ji duoda Jokūbui savo tarnaitę kaip žmoną, 
ir gerasis patriarchas tampa pačiu nelaimingiausiu vyru pasaulyje: keturios 
žmonos, vaikai, gimę iš trijų žmonų, ir nė vieno iš mylimos! Galų gale ir 
ši tampa nėščia, ir į pasaulį ateina Juozapas, vėlyvas karštos meilės vaisius. 
Prabėgo keturiolika Jokūbo tarnystės metų, bet Labanas nenori prarasti pir- 
mo, paties geriausio tarno. Suderėję naujas sąlygas jie pasidalija kaimenes. 
Labanas pasiskiria baltus galvijus, kurių dauguma, o dryžuotus bei taškuo- 
tus atiduoda Jokūbui; bet jis ir dabar praturtėja; kaip kadaise prastu viralu 
įsigijo pirmagimystės teisę, o apsitaisęs ožiukų kailiais ir brolio drabužiais 
gavo tėvo palaiminimą, taip dabar išmanymu ir prielankumu pasiekia, kad 
jam tektų geriausia ir didžiausia kaimenės dalis, tad ir šiuo atžvilgiu tam- 
pa išties gerbtinu Izraelio tautos patriarchu ir pavyzdžiu savo palikuonims. 
Labanas ir jo žmonės užuodžia gal ne gudrybę, bet neabejotiną sėkmę. Kyla 
nepasitenkinimas; Jokūbas su saviškiais ir visu labu bėga, o nuo besivejančio 
Labano pasprukti padeda ir lydinti sėkmė, ir gudrumas. Vėliau Rachelė jam 
dovanoja antrą sūnų, bet gimdydama miršta, o skausmo sūnus Benjaminas 
lieka gyvas, tačiau dar daugiau skausmo senajam tėvui atneša tariama sūnaus 


Juozapo netektis. 


Galbūt kas nors paklaus, kam aš čia smulkiai pasakoju tas gerai žinomas, 
dažnai porinamas ir aiškinamas istorijas. Atsakysiu, kad jokiu kitu būdu 
nemokėčiau pavaizduoti, kaip, gyvendamas padriką gyvenimą, nenuosekliai 
mokydamasis, vis dėlto įstengiau sutelkti dvasią ir jausmus ramiai veiklai; 
jokiu kitu būdu neįstengčiau pavaizduoti mane apimdavusios ramybės, šalia 
verdant pašėlusiam ir keistam gyvenimui. Kai mane tai šen, tai ten skraidin- 
davo laki vaizduotė, kurią, manyčiau, liudija pateiktoji pasaka, kai, rodės, 


visiškai susipainiosiu pramano ir istorijos, mitologijos ir religijos kratinyje, 

ieškodavau prieglobsčio Rytų kraštuose, nugrimzdavau pirmosiose Mozės 
knygose ir, atsidūręs tarp plačiai pasklidusių piemenų genčių, rasdavau ir vi- 
sišką vienatvę, ir didžiulį draugų būrį. 

Tie šeimų gyvenimo vaizdai, prieš nugrimzdami Izraelio tautos istorijo- 
je, galiausiai parodo dar vieną veikėją, kurio asmuo ypač jaunystei gali padėti 
tinkamai puoselėti viltį ir svajones: tai Juozapas, karštos santuokinės meilės 
kūdikis. Prieš mus išnyra ramus ir šviesus ir pats sau pranašauja privalumus, 
iškelsiančius jį virš šeimos. Brolių įstumtas į bėdą nepalūžta, vergijoje lie- 
ka doras, atsilaiko prieš pavojingas viliones, išsigelbsti savo pranašystėmis 
ir pagal nuopelnus išaukštinamas. Padeda ir teikia naudą iš pradžių didelei 
karalystei, vėliau saviškiams. Ramybe ir didybe panašus į prosenį Abraomą, 
rimtimi ir atsidavimu - į senelį Izaoką. Iš tėvo paveldėtą verslumą plėtoja 
užmojingai: nebe augina kaimenes uošviui ar sau pačiam, bet įgyja karaliui 
tautas su visu jų turtu. Tas paprastas pasakojimas itin žavus, tik per trumpas, 
ir magėte maga jį smulkiai pavaizduoti. 

Biblinių, tik apytiksliai perteiktų charakterių ir įvykių kūrimas vokie- 
čiams jau buvo nesvetimas. Klopstocko dėka!* Senojo ir Naujojo Testamento 
asmenys įgijo švelnią ir jautrią esybę, ji labai patiko berniukui bei daugeliui 
jo amžininkų. Šio pobūdžio Bodmerio veikalų!" jį pasiekė vos vienas kitas, 
tiksliau, joks, bet didelį įspūdį jaunam protui padarė Moserio Danielius liū- 
tų duobėje. Tauriu mąstymu pasižymintis politikas ir dvariškis šioje knygoje 
įveikia daugsunkumų ir pasiekia didelę garbę; dievobaimingumas, dėl kurio 
jam gresia pražūtis, visada yra jo skydas ir ginklas. Seniai norėjau imtis Juo- 
zapo istorijos, bet vis negalėjau nuspręsti, kokią formą jai suteikti, ypač ne- 
rasdamas tokiam kūriniui tinkamos eilėdaros. Pagaliau nusprendžiau, kad 
šią medžiagą labai patogu apdoroti proza, ir smagiai kibau į darbą. Siekiau 
atrinkti ir išryškinti charakterius, sukurti intarpų bei epizodų ir taip seną 
paprastą istoriją paversti nauju, savarankišku kūriniu. Neatsižvelgiau į tai, į 
ką jaunystė ir negali atsižvelgti, - kad čia būtinas turinys, o jis gali rastis tik 
iš patirties. Trumpai tariant, aš iki mažiausių smulkmenų vaizdinausi visus 
įvykius ir juos iš eilės smulkiai pasakojau. 

Darbą lengvino viena aplinkybė, dėl kurios tas kūrinys, apskritai mano 
autorystė grasė įgyti labai didelę apimtį. Tėvo namuose kaip globotinis gyve- 
no jaunas vyras“, nestokojantis įvairių gabumų, bet per dideles pastangas ir 
puikybę tapęs silpnaprotis; jis taikiai sugyveno su šeima, buvo labai cylus ir 
uždaras; leidžiant jam elgtis taip, kaip pratęs, būdavo patenkintas ir paslau- 


gus. Tebeturėjo labai kruopščiai surašytus studijų užrašus, jo braižas buvo 

sklandus ir lengvai įskaitomas. Užvis labiausiai mėgo rašymą ir niekada ne- 
atsisakydavo ko nors perrašyti, bet dar labiau jam patiko rašyti kam nors 
diktuojant, mar tada vėl pasijusdavo studentu ir būdavo laimingas. Tėvui tai 
labai tiko, mat nemokėjo sparčiai rašyti, o jo vokiškos raidės buvo smulkios 
ir nelygios, todėl, tvarkydamas tiek savo, tiek svetimus reikalus, dažniausiai 
kelias valandas per dieną diktuodavo tam jaunam vyrui. Ir man buvo labai 
patogu protarpiais leisti svetimai rankai užfiksuoti popieriuje ir pamatyti 
viską, kas šmėstelėdavo galvoje, o gebėjimas pramanyti bei mėgdžioti augo 
didėjant gebėjimui suvokti ir įsiminti. 

Tokio didelio kūrinio kaip minėtas epinis prozos kūrinys Biblijos tema 
dar nebuvau ėmęsis. Buvo palyginti ramus laikas, ir niekas nešaukė mano 
vaizduotės grįžti iš Palestinos ir Egipto namo. Tad rankraštis kasdien pūtėsi, 
kadangi veikalas po truputį, tarsi sau pačiam pasakojant, ryškėjo popieriuje, 
o perrašyti reikėdavo tik vieną kitą puslapį. 

Kai kūrinys buvo baigras, aš ir pats nustebau, nes jis iš tikrųjų buvo para- 
šytas; prisiminiau, kad dar turiu keletą seniau sukurtų eilėraščių, kurie man 
ir dabar neatrodė peiktini, tad pridėti prie Ju0zap0 sudarytų dailų tomelį i>2 
guarto, kurį tiktų pavadinti Įvairūs eilėraščiai; pavadinimas man labai pa- 
tiko dėl galimybės tokiu būdu sekti garsiais ir žymiais autoriais. Buvau pri- 
gaminęs nemažai vadinamųjų anakreontinių eilėraščių, kurie dėl patogios 
eilėdaros ir nesudėtingo turinio lengvai ėjo nuo rankos, bet jų nusprendžiau 
nedėti, mat buvo nerimuoti, o aš norėjau parodyti tėvui ką nors gražaus. Tad 
nutariau, kad čia derės religinės odės, kurias uoliai kūriau sekdamas Elio 
Schlegelio „Paskutiniu teismu“. Vieną tokią, parašytą Kristaus nužengimo 
į pragarus šventei, labai gyrė tėvai ir draugai, ir jai labai pasisekė, nes net po 
keleto merų man dar patiko. Stropiai studijavau vadinamuosius sekmadie- 
ninės bažnytinės muzikos tekstus, kurie būdavo išspausdinti popieriuje. Ži- 
noma, jie buvo labai prasti, tad tariausi, kad maniesiems, kurių prigaminau 
pagal nustatytas taisykles, lygiai taip galima kurti muziką ir naudoti dvasi- 
niam bendruomenės ugdymui. Juos ir kitus pats perrašinėjau daugiau kaip 
metus, nes dėl šių pratybų nebeprivalėjau rašyti dailyraščio mokytojo rašto 
pratimų. Galiausiai viską suredagavęs ir dailiai sutvarkęs atidaviau minėtam 
jaunajam vyrui, rašymo mėgėjui; jo nereikėjo ilgai įkalbinėti, ir netrukus 
mano eilės buvo švariai perrašytos. Jomis nešinas skubinausi pas knygrišį, ir 
kai netrukus įteikiau tėvui tvarkingą tomelį, jis patenkintas paragino mane 
kasmet pateikti po tokį kvartantą, mat buvo įsitikinęs, kad visa tai sukūriau, 


taip sakant, laisvalaikiu. 

Domėtis teologiniais, tiksliau, bibliniais dalykais skatino ir kita aplinky- 
bė. Ministeriumo*! senjoras Johannas Philippas Fresenius““, švelnus, gražios, 
malonios išvaizdos vyras, kurį jo bendruomenė, net visas miestas gerbė kaip 
pavyzdingą dvasininką ir gerą pamokslininką, bet kurio nemėgo nuo Baž- 
nyčios atsiskyrę pamaldieji, nes jis stojo prieš hernhutiečius, tačiau dauguma 
gyventojų aukštino ir laikė kone šventuoju, mat jis atvertė vieną mirtinai 
sužeistą laisvamanį generolą, taigi tas Fresenius mirė, o jo įpėdinis Plittas““, 
aukštas, gražus, orus vyras, deja, apdovanotas talentu mokyti iš sakyklos 
(anksčiau buvo profesorius Marburge), bet ne dvasiškai ugdyti, nedelsdamas 
pranešė būsiant kaip ir tikybos kursą, kuriam savo pamokslus pateiksiantis 
laikydamasis tam tikro metodinio nuoseklumo. Kadangi lankiau bažnyčią, 
jau anksčiau pastebėjau, kad pamokslai suskirstyti tam tikra tvarka, ir kada 
ne kada išdidžiai vieną kitą gana tiksliai persakydavau. Apie naująjį senjorą 
bendruomenėje kalbėta įvairiai, daugeliui minėti didaktiniai pamokslai ne- 
kėlė pasitikėjimo, todėl nusprendžiau juos rūpestingai užsirašyti; tai pavyko, 
nes kai ką jau buvau išbandęs sėdėdamas atokiame, nekrintančiame į akis 
suole, iš kurio buvo patogu klausytis. Atidžiai klausiau ir mikliai rašiau; kai 
pagaliau nuskambėjo „Amen“, puoliau iš bažnyčios ir keletą valandų skubiai 
diktavau tai, ką pasižymėjau popieriuje ir išsaugojau atmintyje, tad dar prieš 
pietus tėvui įteikiau užrašytą pamokslą. Tėvas labai didžiavosi ir gyrė už 
tokį šaunumą, džiaugėsi ir pietų atėjęs gerasis šeimos draugas. Man tai buvo 
juoba smagu, nes jo Mesiją taip pamėgau, kad, užsukęs pas jį lako antspaudų 
savo herbų rinkiniui, dažnai deklamuodavau ilgas to kūrinio ištraukas, net 
jam akys pasrūdavo ašaromis. 

Kitą sekmadienį uoliai tęsiau užsiėmimą, o kadangi patiko, nebegalvo- 
jau, ką rašau ir pasižymiu. Pirmus tris metų mėnesius dar stengiausi, bet ga- 
lop iš puikybės nusprendžiau, kad nuo tų pamokslų nei Biblija tapo aiškesnė, 
nei aš giliau įžvelgiau į krikščionybės dogmatiką, todėl, sakiau, moku per 
didelę kainą už nedidelę tuštybę, kurią tokiu būdu patenkinau, ir nebūtina 
taip uoliai stengtis. Pirmai per keletą puslapių nusidriekę pamokslai suliesė- 
jo, galiausiai būčiau visai užmetęs, jei tėvas, mėgėjas užbaigti pradėtą darbą, 
skatinimu ir pažadais nebūtų įtikinęs pakentėti iki paskutinio Švč. Trejybės 
sekmadienio, nors galop mažuose lapeliuose žymėdavau tik Evangelijos teks- 
tą, propoziciją ir skirsnius. 

Dėl užbaigtumo tėvas buvo ypač atkaklus. Ką pradėdavome, tas turė- 
davo būti atlikta iki galo, net jei darant paaiškėtų, kad darbas nemalonus, 


nuobodus, nemielas, net nenaudingas. Tarsi atlikimas jam būtų vienintelis 

tikslas, ištvėrimas - vienintelė dorybė. Kai ilgais žiemos vakarais šeimos rate 
pradėdavome skaityti knygą, būtinai reikėdavo perskaityti iki galo, nors ji 
visiems keldavo nuobodulį ir jis kai kada pirmas imdavo žiovauti. Pamenu, 
vieną žiemą tokiu būdu kibome į Bowerio Popiežių istoriją". Tai buvo bai- 
su, nes tie Bažnyčios gyvenimo dalykai beveik ar net visai nedomino vaikų, 
jaunimo. Tačiau nors klausiausi labai neįdėmiai, nenoromis, tekstas vis dėlto 
įstrigo atmintyje ir vėliau tais skaitiniais šiek tiek pasinaudojau. 

Per užsiėmimus ir darbus, kurie taip greitai kaitaliojosi, kad nebuvo 
kada net svarstyti, ar reikalingi ir naudingi, tėvas neišleido iš akių pagrin- 
dinio tikslo. Mano atmintį, gebėjimą suvokti ir jungti jis stengėsi kreipti į 
teisės dalykus, todėl davė knygelę, pažiūrėti kaip katekizmas, kurią autorius 
Hoppe parašė formos ir turinio atžvilgiu sekdamas Institutiones“. Klausi- 
mus ir atsakymus netrukus mokėjau mintinai ir galėjau būti tiek katechetas, 
tiek karechumenas; anuomet vienas pagrindinių tikybos pamokų pratimų 
mokė greitai surasti reikiamą Biblijos vietą, tad ir tėvas buvo įsitikinęs, jog 
lygiai taip būtina išmanyti Corpus Juris, kurį netrukus visą išnaršiau. To- 
liau pažindindamas su teise, davė mažąjį Struve?“, bet šįkart reikalai judėjo į 
priekį lėčiau. Knyga naujokui buvo per sudėtinga pačiam susigaudyti, o tėvo 
maniera mokyti neliberali, dėl to man netinkama. 

Ne tik karo padėtis, tebesitęsianti keletą metų, bet ir civilinis gyveni- 
mas, perskaitytos istorijos ir romanai akivaizdžiai liudijo, kad įstatymai la- 
bai dažnai tyli ir nepadeda žmogui, dėl to jis pats turi žiūrėti, kaip išspręsti 
reikalą. Taigi paaugome ir pagal tradiciją, šalia kitų dalykų, turėjome išmok- 
ti fechtuoti ir joti, idant prireikus apgintume savo kailį, o raiti neatrodytume 
kaip mokinukai. Mokytis pirmojo dalyko mums labai patiko: seniai buvo- 
me pasidirbę lazdynmedžio šakų rapyras su dailiais žilvičio pinučiais rankai 
apsaugoti. Dabar pagaliau įsigijome tikras plienines špagas ir jomis smagiai 
žvanginome. 

Mieste buvo du fechtavimo mokytojai: vyresnis rimtas vokietis, savo 
meno mokantis griežtai ir stropiai, ir prancūzas, kuris pranašumą stengda- 
vosi įgyti atakuodamas ir traukdamasis, smogdamas lengvus ir greitus smū- 
gius, visada palydimus keletu šūksnių. Tačiau nebuvo vieningos nuomonės, 
kuris būdas geresnis. Mažesniajai grupei, su kuria turėjau mokytis, buvo 
priskirtas prancūzas, ir netrukus pramokome judėti pirmyn atgal, staiga 
padaryti išpuolį ir atsitraukti nuolat leidžiant iš gerklės įprastus šūksnius. 
Tačiau nemažai pažįstamų pasirinko fechtavimo mokytoją vokietį ir mo- 


kėsi visai priešingai. Kadangi šios svarbios pratybos skyrėsi, o kiekvienas 

buvo įsitikinęs, kad jo mokytojas geresnis, mes, kone vienmečiai jaunuoliai, 
pasidalijome į dvi stovyklas, ir nedaug trūko, kad dėl fechtavimo mokyklų 
būtų kilusios rimtos kautynės, mat kone tiek pat ginčijomės ir tiek pat kry- 
žiavome špagas, tad siekiant baigti reikalą buvo surengtos abiejų mokytojų 
varžybos; aš smulkiai nepasakosiu jų baigties. Stovėdamas įprasta poza kaip 
mūras, vokietis stengėsi įgyti kuo daugiau pranašumo ir, smogdamas bei at- 
remdamas smūgius, kartais nuginkluodavo priešininką. Šis tvirtino, jog taip 
nedera, ir savo judrumu neleido priešininkui atsipalaiduoti. Be to, sudavė 
vokiečiui keletą smūgių, per kuriuos, jei tai būtų buvusi tikra dvikova, pats 
būtų iškeliavęs į aną pasaulį. 

Apskritai nuo šių varžybų nei kas pasikeitė, nei pagerėjo, tik vienas kitas 
mokinys, tarp jų ir aš, perėjo pas savo tautietį. Tačiau daug dalykų jau buvau 
perėmęs iš pirmojo mokytojo, todėl praėjo nemažai laiko, kol naujasis nuo jų 
atpratino, apskritai mumis, atsimetėliais, buvo ne tiek patenkintas kaip tais, 
kuriuos mokė nuo pradžių. 

Jojimo reikalai buvo dar prastesni. Taip išėjo, kad į jodyklą buvau išsiųs- 
tas rudenį, tad mokytis pradėjau vėsiu ir drėgnu metų laiku. Pedantiškais 
metodais perteikiamas gražus menas man buvo itin atgrasus. Nuolat girdė- 
jome: „Glausti kojas!“ - bet niekas žmoniškai nepaaiškino, kas yra tas „glau- 
dimas:, kas čia svarbiausia, mat jodami ant arklio be balnakilpių slydinėjome 
pirmyn atgal. Apskritai atrodė, kad jojimo pamokos tik ir skirtos mokiniams 
apgaudinėti bei gėdyti. Pamiršus uždėti ar nuimti kamanas, iškritus iš ran- 
kų šmaikščiui, net skrybėlei, už menkiausią netikslumą, už kiekvieną klaidą 
tekdavo mokėti pinigus, maža to, iš mokinio dar būdavo pasišaipoma. Per 
tai mane apimdavo pasibaisėtina nuotaika, bet labiausiai dėl to, kad pratybų 
vieta buvo nepakenčiama. Bjauri, didelė, drėgna arba dulkina patalpa, šaltis, 
pelėsių tvaikas kėlė pasibjaurėjimą, o kadangi jojimo mokytojas kitiems mo- 
kiniams, ko gero, papirkdavusiems jį pusryčiais bei kitomis dovanomis, o gal 
ir savo vikrumu, visada skirdavo pačius geriausius arklius, o man - pačius 
prasčiausius, be to, versdavo laukti ir manęs, rodos, net nepastebėdavo, lai- 
kas, praleistas pratybose, kurios, po teisybei, turėtų būti smagiausios pasau- 
lyje, buvo pats nemaloniausias. Tada, toje vietoje patirtas įspūdis tebėra toks 
gyvas, kad, nors vėliau jodinėdavau su dideliu įkarščiu, nutrūktgalviškai ir 
ištisas dienas ir savaites nenulipdavau nuo arklio, rūpestingai aplenkdavau 
jodyklas ar jose užtrukdavau vos vieną kitą minutėlę. Beje, dažnai tobulo 
meno pradmenys perteikiami bjauriu, atbaidančiu būdu. Vėliau iš požiūrio, 


kad tai esą didžiai nemalonu ir žalinga, radosi auklybos maksima, kad jauni- 

mui viską būtina perteikti lengvai, linksmai ir maloniai; žinoma, dėl to kilo 
kitų blogybių ir negerovių. 

Artėjant pavasariui, pas mus vėl sugrįžo ramybė“'; pirmai stengdavausi 
pamatyti miestą, apžiūrėti bažnyčias ir pasaulietinius valdinius bei priva- 
čius pastatus, ir daugiausia malonumo suteikdavo senoviniai statiniai, kurių 
anuomet dar buvo labai daug, bet vėliau, įkvėptas Lersnerio Kronikos? ir 
kitų knygų bei sąsiuvinių iš Frankfurtui skirto tėvo rinkinio, mėgindavau 
įsivaizduoti praeityje gyvenusius žmones, ir dėl didelės atidos laikų bei pa- 
pročių ypatumams ir žymių asmenų savybėms tai, rodos, visai neblogai pa- 
vykdavo. 

Tarp senovės liekanų nuo vaikystės žvilgsnį prikaustydavo ant tilto 
bokštelio kabanti valstybinio nusikaltėlio kaukolė, vienintelė iš trijų ar ke- 
turių, kaip liudijo tušti geležiniai smaigaliai, nuo 1616 metų atlaikiusi visas 
laiko negandas ir oro kaprizus. Tas bokštas išnirdavo grįžtant iš Zaksenhau- 
zeno į Frankfurtą, ir kaukolė krisdavo į akis. Dar vaikas prašydavau papasa- 
koti apie tuos maištininkus, Fettmilchą ir jo bendrus“, kaip jų netenkinusi 
miesto valdžia ir prieš ją sukilę, pakėlę maištą, nusiaubę žydų miestą ir su- 
kėlę baisias riaušes, bet galiausiai buvę suimti ir imperatoriškųjų deputatų 
nuteisti myriop. Vėliau man parūpo daugiau sužinoti ir išgirsti apie tuos 
žmones. Senovinėje knygoje su medžio raižiniais perskaitęs, kad jie buvę nu- 
teisti myriop, bet kartu atstatydinta daug posėdininkų, nes miesto taryboje 
būta netvarkos ir vešėjęs didelis aplaidumas, ir smulkiai sužinojęs, kaip vis- 
kas įvyko, pajutau gailestį tiems nelaimėliams, kuriuos būtų galima laikyti 
aukomis, sudėtomis dėl būsimos geresnės santvarkos, mat nuo tada įsigaliojo 
taisyklė, kad miesto vyriausybėje turi dalyvauti ir sena kilminga Limpurgų 
šeima, ir Frauensteinų namų, kuriems davė pradžią viena draugija, nariai, 
ir teisininkai, pirkliai bei amatininkai, o papildoma sudėtingo, tokio kaip 
Venecijos respublikos, balotažo būdu bei prižiūrima miestelėnų kolegijų ji 
privalo siekti įgyvendinti teisingumą ir neturėti galimybių vykdyti neteisin- 
gumo. 

Berniukui, vėliau - jaunuoliui nedavė ramybės daug paslaptingų dalykų, 
ypač žydų miestas, vadintas tiesiog Žydų gatve, mat jį sudarė kone vienintelė 
gatvė, nusidriekusi tarp miesto sienos ir griovio, seniau tarsi įsprausta į cvin- 
gerį. Ankštuma, nešvara, žmonių knibždėlynas, svetimos kalbos skambesys 
darė labai nemalonų įspūdį net einant pro šalį ir pažvelgus pro vartus vidun. 
Praėjo daug laiko, kol išdrįsau vienas ten įžengti, bet, kartą išsisukęs nuo 


daugybės įkyriai prašančių arba siūlančių ką nors pirkti ar mainyti žmonių, 

neskubėjau čia sugrįžti. Jaunoje galvoje niūriai šmėsčiojo seni pramanai apie 
žydų piktadarybes, padarytas krikščionių vaikams, jas vaizduojančių bai- 
singų piešinių buvome matę Gottfriedo Kronikoje. Ir nors naujaisiais laikais 
nuomonė apie juos pasikeitė į gera, po tilto bokštu ant vienos skliauto sienos 
dar neblogai matomas - žydų nelaimei — didelis pajuokiantis, begėdiškas 
piešinys negailestingai bylojo prieš juos, nes buvo nupieštas ne piktadario, 
bet oficialios įstaigos valia. 

O juk jie buvo išrinktoji Dievo tauta ir žilos senovės atminimui keliavo 
per pasaulį, nesvarbu, kaip tai atsitiko. Be to, jie irgi buvo žmonės, darbš- 
tūs, paslaugūs, ir net atkaklumas, su kuriuo laikėsi savo papročių, negalėjo 
nekelti pagarbos. Be to, jų mergaitės buvo dailios ir joms nebuvo nemalonu, 
kai šabo dieną Žvejų lauke sutiktas krikščionių berniukas parodydavo drau- 
giškumą ir dėmesį. Todėl smalsavau pamatyti jų apeigas. Nenurimau tol, kol 
keletą kartų apsilankiau jų mokykloje, stebėjau apipjaustymo ceremoniją, 
dalyvavau vestuvėse ir pamačiau, kaip vyksta Palapinių šventė. Visur būda- 
vau gražiai priimamas, vaišinamas ir kviečiamas atvykti dar kartą, nes mane 
lydėdavo ar užtardavo įtakingi asmenys. 

Taip aš, jaunas didelio miesto gyventojas, buvau mėtomas nuo objekto 
prie objekto, o miestelėnų ramybę ir saugumą dažnai sudrumsdavo nema- 
lonūs įvykiai. Tai kaimynystėje ar toliau įsiliepsnojęs gaisras sutrikdydavo 
namų rimtį, tai atskleisto didelio nusikaltimo tyrimas ir bausmė daugeliui 
savaičių sujudindavo miestą. Turėjome būti įvairių egzekucijų liudytojai?“ ir 
turbūt verta paminėti, kad esu dalyvavęs ir knygos sudeginime. Tai buvo 
komiškas prancūzų romanas, kuriame autorius pašiepė religiją ir papročius, 
bet nepasakė pikto žodžio apie valstybę. Baisu buvo žiūrėti, kaip baudžiama 
negyva būtybė. Popieriaus gniutulai trūkinėjo liepsnose ir buvo draskomi 
žarstekliais, kad ugnis geriau pagautų. Netrukus apdegę lapai pakilo į orą 
ir juos godžiai stvarstė minia. Mes irgi nenurimome, kol gavome vieną tos 
knygos egzempliorių, daugelis taip pat sugebėjo įsigyti tą draudžiamą ma- 
lonumą. Taip, jei autoriui būtų rūpėjęs populiarumas, jis pats nebūtų geriau 
sugalvojęs, kaip išgarsėti. 

Bet po miestą sukiodavausi ir taikiais reikalais. Tėvas anksti įpratino 
už jį atlikti nedidelius reikalus. Dažnai pavesdavo paraginti amatininkus, 
kuriems duodavo darbo, nes jie kai kada gaišindavo ilgiau negu būtina, mat 
jis reikalaudavo viską atlikti kruopščiai, o atsiskaitydamas mėgdavo derėtis. 
Taip patekau beveik į visas dirbtuves, o kadangi iš prigimties mėgau įsigy- 


venti į kitų kailį, pajausti kiekvieną, ypatingą žmogaus egzistencijos būdą ir 

su noru jame dalyvauti, praleidau daug malonių valandų vykdydamas tėvo 
pavedimus, pamačiau, kaip žmonės dirba, ir patyriau, kokių džiaugsmų, 
kančių, sunkumų ir privalumų turi kiekvienas gyvenimo kelias. Per tai su- 
artėjau su darbščia, apačią ir viršų jungiančia klase. Juk vienoje pusėje yra 
tie, kurie turi reikalą su paprastais ir šiurkščiais gaminiais, kitoje - tie, kurie 
mėgaujasi tuo, kas apdorota, o amatininkas protu ir rankomis užtikrina, kad 
ir vieni, ir kiti šį bei tą gautų vienas iš kito ir kiekvienas, nelygu norai, turėtų 
savo dalį. Taip pat įdėmiai stebėjau amatininkų šeimų gyvenimą, kuriam 
pavidalą ir spalvą suteikia veikla, ir tokiu būdu tarpo ir tvirtėjo mano įsiti- 
kinimas, kad gal ne visi žmonės, tačiau visi žmonių gyvenimai yra lygūs, nes 
gryną egzistenciją aš suvokiau kaip pagrindinę sąlygą, o visa kita - kaip tai, 
kas nesvarbu ir atsitiktina. 

Tėvas neskubėdavo leisti pinigų tam, kas greitai sunaudojama patiriant 
trumpą malonumą, - aš beveik neprisimenu, kad kada nors būtume vėžinęsi 
ir kokiame nors restoranėlyje vaišinęsi, - bet nešykštėdavo pinigų tokiems 
daiktams, kurie ir vertingi, ir dailūs pažiūrėti. Niekas taip nelaukė taikos 
kaip jis, nors pastaruoju metu karas jam nebekėlė jokių nepatogumų. Tokio 
nusiteikimo vedamas pažadėjo mano motinai auksinę, deimantais nusagsty- 
tą dėžutę ir ketino ją įteikti, kai tik bus paskelbta taika. Viliantis kada nors 
sulauksiant to laimingo įvykio, dovana dirbdinta jau keletą metų. Nemenko 
dydžio, ji buvo gaminama Hanau, mat tėvas palaikė gerus santykius su te- 
nykščiais auksakaliais bei šilkininkystės įstaigos vadovais. Buvo nubraižyta 
daug brėžinių; daugelį puošė gėlių pintinėlė ir virš jos pakibęs karvelis su 
alyvų šakele. Palikta vietos brangakmeniams, numatytiems tvirtinti ir ant 
karvelio, ir ant gėlių, ir toje vietoje, kur dažniausiai atidaroma dėžutė. Juve- 
lyrui pavarde Lautensackas buvo patikėta pagaminti visą dėžutę ir perduo- 
ti visi puošybai reikalingi akmenys; jis buvo įgudęs, žvalus vyras ir, kaip ir 
dauguma sumanių menininkų, retai dirbdavo tai, kas būtina, o dažniausiai 
darydavo tai, kas jam teikia malonumo. Netrukus brangakmeniai buvo su- 
sodinti juodame vaške taip, kaip buvo sumanyta juos išdėstyti ant dėžutės 
dangtelio; atrodė labai gražiai, bet delsė iš čia persikelti ant aukso. Iš pradžių 
tėvas neskubino reikalo, bet didėjant vilčiai būsiant taiką ir pradėjus aiškėti 
taikos sutarties sąlygoms, ypač kad erchercogas Juozapas bus vainikuojamas 
Romos karaliumi*!, ėmė nekantrauti, ir aš keliskart per savaitę, galiausiai 
kone kasdien turėdavau lankyti nepaslankųjį menininką. Man be arvangos 
judinant ir įkalbinėjant, darbas, nors lėtokai, stūmėsi į priekį, mat buvo ga- 


lima dirbti priešokiais, bet koks nors kitas nuolat versdavo jį atidėti į šalį. 

Pagrindinė tokio elgesio priežastis buvo paties menininko sumanytas 
kūrinys už savo lėšas. Visiems buvo žinoma, kad imperatorius Pranciškus 
itin mėgsta brangenybes, ypač spalvotus brangakmenius. Išleidęs jiems di- 
džiulę pinigų sumą (kaip vėliau paaiškėjo, viršijančią jo turtą) Lautensac- 
kas iš jų darė gėlių puokštę, kurioje atsiskleistų kiekvieno akmens forma ir 
spalva, o visuma būtų tikras šedevras, vertas saugoti imperatoriaus lobyne. 
Būdamas nenuoseklus, prie kūrinio dirbo keletą metų ir dabar, kai, tikintis 
greitos taikos, laukta į Frankfurtą atvyksiant imperatorių dalyvauti sūnaus 
karūnavimo iškilmėse, skubinosi jį sukomponuoti ir pagaliau užbaigti. No- 
rėdamas išblaškyti mane kaip pasiuntinį, atvykusį paraginti, ir nukreipti 
dėmesį nuo reikalo, jis labai sumaniai pasinaudojo mano noru susipažinti su 
tokiais dalykais. Dalijosi žiniomis apie akmenis, pasakojo apie jų savybes, tad 
galiausiai mintinai žinojau visą jo puokštę ir ne prasčiau už jį būčiau galėjęs 
pristatyti klientui siūlydamas pirkti. Dar dabar ją prisimenu, ir vėliau neteko 
matyti žavesnio tokio pobūdžio eksponato ir dirbinio, nors su brangesniais 
susidūriau. Be to, Lautensackas turėjo puikų vario raižinių rinkinį bei kitų 
meno kūrinių ir mėgo apie juos pasakoti, tad pas jį naudingai praleidau daug 
laiko. Pagaliau, kai jau tikrai buvo paskirta kongreso data Hubertsburge““, 
iš meilės man jis atliko viską, kas buvo dar nebaigta, ir karvelis bei gėlės per 
taikos šventę atsidūrė motinos rankose. 

Kitas tėvo pavedimas buvo prižiūrėti, kaip tapytojai tapo užsakytus pa- 
veikslus. Tėvas buvo įsikalęs į galvą, ir retas manė kitaip, kad geresnis esąs 
tapytas ant medžio negu tapytas ant drobės. Tad visada rūpinosi įsigyti įvai- 
rių formų ąžuolinių lentų, mat gerai žinojo, kad lengvabūdžiai menininkai 
kaip tik šiame svarbiausiame reikale pasikliauja staliumi. Rinkdavosi pačias 
seniausias storas lentas, kurias stalius kruopščiai suklijuodavo, nuobliuodavo 
ir parengdavo, paskui daug metų laikydavo viršutiniame kambaryje, kol gerai 
išdžius. Tokia brangi lenta buvo patikėta dailininkui Junckeriui, kad meniš- 
kai ir elegantiškai nutapytų iš natūros ornamentuotą gėlių vazą su pamerk- 
tomis ryškiomis gėlėmis. Kaip tik buvo pavasaris, ir aš nepraleisdavau progos 
keliskart per savaitę jam atnešti pačių gražiausių gėlių, kokių tik pasitaiky- 
davo po ranka, ir jis, kaipmat jomis papildydamas puokštę, iš tų elementų 
sąžiningai ir kruopščiai pamažu sukūrė visumą. Kartą atnešiau sugavęs pelę, 
ir Junckeris rūpestingai ją nutapė kaip dailų gyvūnėlį, skanaujantį prie gėlių 
vazos grūdų varpą. Parūpinau ir daugiau tokių nekaltų gamtos objektų, kaip 
antai drugelių ir vabalų, ir jie taip pat buvo pavaizduoti, tad galiausiai buvo 


sukomponuotas imitavimo ir atlikimo atžvilgiu itin vertingas paveikslas. 

Todėl gerokai nustebau, kai likus kelioms dienoms iki atidavimo gera- 
sis vyras ėmė man smulkiai pasakoti, kad paveikslas jam nebepatinkąs, ir 
nors detalių požiūriu pavykęs gerai, bet apskritai esantis prastas kompozi- 
cijos atžvilgiu, nes tapytas nuolat papildant; jis iš pat pradžių suklydęs, net 
apytiksliai nenumatęs, kaip paskirstyti šviesą, šešėlius bei spalvas, mat pagal 
tai būtų įterpęs naujas gėles. Deja, kartu su manimi nuodugniai išnagrinėjęs 
per pusę metų prie manęs sukurtą ir man iš dalies mielą paveikslą, visiškai 
įtikino. O pavaizduotoji pelė, jo nuomone, esanti klaida: 

- Mat, - pasakė jis, - tokie gyvūnai daugeliui žmonių sukelia baugulį, 
jų nereikėtų tapyti ten, kur norima sukelti malonumo jausmą. 

Kaip dažnai nutinka tam, kuris mano nusikratęs nežinojimo ir tariasi ta- 
pęs daug protingesnis negu pirma, aš pajutau panieką šiam meno kūriniui ir 
pritariau menininkui, kai jis liepė paruošti kitą tokio pat dydžio lentą ir joje 
pagal savo skonį pavaizdavo dailesnės formos indą ir meniškiau sukompo- 
nuotą gėlių puokštę, subtiliai ir patraukliai parinko bei išdėstė gyvus mažus 
padarėlius. Ir šią lentą tapė itin rūpestingai, nusižiūrėdamas nuo pirmosios 
ar iš atminties, kuri jam, turinčiam ilgą ir uolią praktiką, labai gerai tarnavo. 
Pagaliau abu paveikslai buvo baigti ir mudu nuoširdžiai gėrėjomės antruoju, 
išties meniškesniu ir labiau krintančiu į akis. Tėvas, pradžiugintas ne vienu, 
bet dviem egzemplioriais, galėjo rinktis. Jis pritarė mūsų nuomonei bei ją 
nulėmusioms priežastims, ypač pagyrė gerą valią ir darbštumą, bet, kelias 
dienas apžiūrinėjęs paveikslus, pasirinko pirmąjį, neaiškindamas, kodėl taip 
nusprendė. Menininkas apmaudžiai pasiėmė antrąjį, jo nuomone, geresnį ir 
neiškentė man nepasakęs, kad tėvo pasirinkimą neabejotinai nulėmusi gera 
ąžuolinė lenta, ant kurios nutapytas pirmasis. 

Kadangi čia pasakoju apie tapybą, atmintyje iškyla didelė įstaiga, ku- 
rioje praleisdavau daug laiko, nes labai domino ir ji, ir jos vadovas. Tai buvo 
didelis vaškytinės fabrikas, jį įsteigė tapytojas Nothnagelis, puikus meninin- 
kas, ir talentu, ir mąstysena labiau linkęs į gamybą negu į meną. Didžiulėje 
teritorijoje, kurią užėmė kiemai ir sodai, buvo gaminamos visos vaškytinės 
rūšys nuo pačios grubiausios, ant kurios vaškas tepamas mentele ir kuri nau- 
dojama krovininiams vežimams dengti bei panašioms reikmėms, iki formo- 
mis marginamų plonų ir visai plonyčių tapetų, kuriuose įgudę darbininkai 
teptuku ištapydavo tiek kiniškas ir fantastines, tiek natūralias gėles, figū- 
ras, gamtos vaizdus. Grožėjausi begaline įvairove. Žavėjo tai, kad tiek daug 
žmonių dirba darbą - nuo paprasčiausio iki neabejotinai turinčio tam tikrą 


meninę vertę. Susipažinau su aibe jaunų ir senų vyrų, dirbančių vienas po 

kito daugybėje kambarių, ir pats kada ne kada pridėdavau ranką. Ta pre- 
kė buvo nepaprastai paklausi. Kas tik anuomet statėsi arba rengėsi namą, 
stengėsi apsirūpinti iki gyvos galvos, mat vaškiniai tapetai, po teisybei, buvo 
amžini. Nothnageliui daug laiko atimdavo vadovavimas, tad sėdėdavo kon- 
toroje apsuptas dirbtuvių vadovų ir prižiūrėtojų. Likusį laiką skirdavo meno 
kolekcijai, kurią daugiausia sudarė vario raižiniai, ir pasitaikius progai neat- 
sisakydavo jų bei turimų paveikslų parduoti. Taipgi mėgo raižyti; jis ėsdino 
įvairius ofortus ir iki gilios senatvės neapleido šios meno rūšies. 

Kadangi Nothnagelis gyveno netoli Ešenheimo vartų, jį aplankius 
mano kelias dažniausiai sukdavo iš miesto į tėvo sklypus už miesto vartų. 
Vienas jų buvo didelis sodas, jo žemė naudota kaip pieva, tėvas čia rūpestin- 
gai augino naujus sodinukus ir viską prižiūrėjo, nors sklypas buvo išnuomo- 
tas. Dar daugiau priežiūros reikalavo labai gerai užlaikomas vynuogynas prie 
Frydbergo vartų, kur tarp vynuogienojų eilių rūpestingai buvo sodinami ir 
auginami šparagai. Geruoju metų laiku bemaž nebuvo dienos, kad tėvas 
čia neapsilankytų, o kadangi jį dažniausiai galėdavome lydėti, nuo pirmų- 
jų pavasario iki paskutiniųjų rudens dovanų nestigdavome nei malonumų, 
nei džiaugsmo. Taip pat išmokome prižiūrėti sodą, o kadangi tie darbai 
kasmet kartojosi, įgudome ir įpratome juos dirbti. Tačiau, suskynus vasaros 
ir rudens vaisius, pats smagiausias ir mieliausias būdavo vynuogių derliaus 
ėmimas; neabejotina, kad toms vietovėms ir teritorijoms, kuriose žmonės 
augina ir geria vyną, jis suteikia daugiau laisvumo, tad ir vynuogių derliaus 
ėmimo dienos, užbaigiančios vasarą ir pradedančios žiemą, kelia neįtikėtiną 
linksmybę. Smagumas ir džiugesys sklinda po visą apylinkę. Kiaurą dieną 
visur kur girdėti krykštavimas ir šaudymas, o naktį tai čia, tai ten raketos ir 
šviečiančiosios kulkos praneša, kad niekas nemiega, visi guvūs ir norėtų, kad 
šventė dar ilgai nesibaigrų. Talkinimas spaudžiant vynuoges bei rūsyje rau- 
ginant vyną irgi būdavo smagus užsiėmimas namuose, ir nė nepajusdavome, 
kaip ateidavo žiema. 

Užmiesčio valdos juoba suteikė džiaugsmo 1763 metų pavasarį, kai, va- 
sario 15-ą3ją pasirašius Hubertsburgo taikos sutartį, diena virto tikra švente; 
laimingi jos padariniai lydėjo mane didžiąją gyvenimo dalį. Tačiau prieš pa- 
sakodamas toliau, laikau savo pareiga prisiminti keletą vyrų, jaunystėje man 
padariusių didelę įtaką. 

Tai von Olenschlageris, Frauensteinų namų narys, posėdininkas ir mi- 
nėtojo daktaro Ortho žentas, gražus, malonus sangvinikas. Su iškilmingu 


burmistro apdaru atrodė kaip tikras prancūzų prelatas. Baigęs akademines 

studijas atsidėjo dvaro ir valstybės reikalams, dėl jų leidosi į įvairias kelio- 
nes. Labai mane mylėjo ir dažnai su manimi kalbėdavosi apie jį dominančius 
dalykus. Buvau šalia jam rašant Aukso bulės komentarus" ir iš jo patyriau 
apie to dokumento vertę ir svarbą. Vaizduotę grąžindavo į tuos pašėlusius 
ir neramius laikus dar ir tai, kad viską, ką jis pasakodavo apie istoriją, man 
knietėdavo tarsi perkelti į dabartį, kurti charakterius ir aplinkybes, kai kada 
net pavaizduoti judesiais; taip suteikdavau jam daug džiaugsmo, o jo ploji- 
mai skatindavo pakartoti. 

Nuo vaikystės turėjau savitą įprotį mokytis mintinai knygų ir veikalo 
skyrių pradžią ir pirmiausia išmokau penkių Mozės knygų, vėliau Eneidos ir 
Metamorfozių. Dabar atėjo eilė Aukso bulei, ir savo globėjui sukėliau šypseną 
staiga labai rimtai sušukdamas: 

- Omne regnum in se divisum desolabitur: nam principes eius facti sunt 
socii furum.?" 

Protingasis vyras šypsodamasis palingavo galvą ir susimąstęs pasakė: 

- Kokie tat buvo laikai, jei imperatorius reichstage sviedė kunigaikš- 
čiams tokius žodžius. 

Von Olenschlageris mokėjo žaviai bendrauti. Svečiai jį lankė retai, bet 
jis labai mėgo šmaikščias pramogas ir mus, jaunus, akindavo retsykiais su- 
vaidinti kokią pjesę, nes, jo nuomone, tokios pratybos jaunimui labai nau- 
dingos. Suvaidinome Schlegelio Kanutą, kur man teko karaliaus vaidmuo, 
seseriai - Estritės, o jaunesniajam von Olenschlagerio sūnui - Ulfo. Paskui 
nutarėme pastatyti Britaniką“", nes, be aktoriaus talento, turėjome lavinti ir 
kalbą. Aš gavau Nerono vaidmenį, mano sesuo - Agripinos, o jaunėlis - Bri- 
taniko. Pagyrimų pelnėme daugiau negu buvome verti, tad tarėmės suvaidi- 
nę dar geriau negu buvome įvertinti. Taigi mano santykiai su šia šeima buvo 
tiesiog puikūs ir jai esu dėkingas už daugelį malonumų bei spartų lavėjimą. 

Kitas buvo ponas von Reineckis*? iš senos didikų giminės, darbštus ir 
doras, bet užsispyręs, prakaulus, tamsaus gymio vyras, kurio niekada nema- 
čiau šypsančio. Jį ištiko nelaimė - vienintelė dukra pabėgo su šeimos drau- 
gu. Jis persekiojo žentą žiauria teismo byla, bet teismai, laikydamiesi visų 
formalumų, negalėjo patenkinti jo noro atkeršyti nei greitai, nei pakanka- 
mai, dėl to su jais susivaidijo ir prasidėjo nepaliaujami kivirčai bei bylinėji- 
masis. Jis užsidarė savo namuose ir gretimame sode, leido dienas erdviame, 
ber nykiame žemutiniame aukšte, kuris daug metų nematė nei dažytojo tep- 
tuko, nei, ko gero, tarnaitės šluotos. Mane mėgo ir norėjo, kad draugaučiau 


su jaunesniuoju jo sūnumi. Su senais draugais, kurie taikėsi prie jo, su reikalų 


116 IŠ MANO GYVENIMO. POEZIJA IR TIESA 


tvarkytojais bei patikėtiniais retkarčiais susitikdavo prie pietų stalo ir tokia 
proga visada pasikviesdavo mane. Jo namuose patiekiami valgiai buvo pui- 
kūs, o gėrimai - dar puikesni. Bet svečius labai vargino didelė, pro visus ply- 
šius dūmijanti krosnis. Kartą vienas artimiausių draugų ryžosi tai pasakyti 
ir paklausė šeimininką, kaip jis galįs visą žiemą ištverti tokį nepatogumą. Jis 
atsakė kaip antrasis Timonas? ir Heautontimorumenas**: 

— Duok, Dieve, kad tai būtų didžiausia iš visų mano bėdų! 

Praėjo daug laiko, kol pagaliau leidosi įkalbamas pasimatyti su dukra ir 
vaikaičiu. Žentui buvo nevalia rodytis jam akyse. 

Tam ir šauniam, ir nelaimingam vyrui dariau teigiamą poveikį: įsilei- 
dęs su manimi į kalbas, ypač aiškindamas pasaulio ir valstybės reikalus, tarsi 
pajusdavo palengvėjimą ir tapdavo smagesnis. Todėl seni draugai, kurių dar 
buvo likęs vienas kitas, mane pas jį dažnai siųsdavo, kad atslūginčiau apmau- 
dą ir įkalbėčiau kokiai nors pramogai. Ir tikrai kai kada jis važiuodavo su 
mumis pasivažinėti ir apžiūrinėdavo apylinkes, kurių daug metų nematė. 
Prisimindavo senuosius savininkus, pasakodavo apie jų būdą bei įvairius nu- 
tikimus, darė tai atšiauriai, bet kartais giedrai ir šmaikščiai. Stengėmės, kad 
jis bendrautų ir su kitais žmonėmis, bet tos pastangos mums vos nesibaigė 
bloguoju. 

Tokio pat, gal net vyresnio amžiaus kaip jis buvo ponas von Malaper- 
tas“?, turtingas vyras, kuriam priklausė gražus namas prie Arklių turgaus, o 
druskos kasyklos nešė didelį pelną. Jis irgi gyveno užsidaręs, bet vasarą daug 
laiko praleisdavo sode prie Bokenheimo vartų, kur augino ir prižiūrėjo labai 
gražius gvazdikus. 

Ponas von Reineckis taip pat buvo gvazdikų mėgėjas; jiems pradėjus 
žydėti, sulaukėme von Malaperto pasiūlymo apsilankyti. Ėmėme įkalbinėti 
von Reineckį ir tol nenurimome, kol jis sutiko vieną sekmadienio popietę 
vykti su mumis į sodą. Abu senieji ponai pasisveikino lakoniškai, galima sa- 
kyti, gestais; kone diplomatų žingsniu nužingsniavome palei ilgas gvazdikų 
atramėles. Gėlynas buvo išties nepaprastai gražus, o ypatingos gėlių formos 
ir spalvos, jų privalumai kitų atžvilgiu ir retumas galiausiai padėjo užsimegz- 
ti šiokiam tokiam pokalbiui, kuris, rodės, bus visai draugiškas, dėl to mes 
juoba džiaugėmės, nes gretimoje pavėsinėje pamatėme ant stalo patiekto 
brangaus seno reinvynio dailiuose buteliuose, gražių vaisių bei kitų gėry- 
bių. Deja, jų skanauti neteko. Nelaimė, von Reineckis pamatė labai gražų 
gvazdiką pasvirusia galvele, tad smiliumi ir didžiuoju pirštu švelniai suėmęs 


taurelę nuo stiebo pusės kilstelėjo gėlę aukštyn, kad būtų gerai matyti. Ta- 

čiau net toks švelnus judesys suerzino savininką: von Malapertas mandagiai, 
bet griežtokai ir išdidžiai priminė, kad būtina žiūrėti oculis, 20n manibus““. 
Von Reineckis jau buvo paleidęs gėlę, bet, išgirdęs tuos žodžius, užsidegė ir, 
kaip jam įprasta, sausai ir rimtai atsakė: žinovui ir mėgėjui tinka gėlę liesti 
ir apžiūrėti tokiu būdu, ir pakartojo tą patį judesį, vėl suimdamas ją pirštais. 
Šeimos draugai - von Malapertą irgi lydėjo bičiulis - labai sutriko. Jie palei- 
do keletą kiškių (tai mūsų šeimos posakis, reiškiantis, kad pokalbis pertrau- 
kiamas ir kalba nukreipiama kitur), tačiau veltui: senieji ponai užsičiaupė, 
ir baiminomės, kad tik von Reineckis nepakartotų minėto veiksmo, nes visi 
būtume pražuvę. Abu šeimos draugai saugojo ponus, kad nesusieitų, ir sten- 
gėsi juos užimti tai čia, tai ten, o protingiausia buvo ruoštis išvykti; deja, 
nieko neparagavus į gardųjį vaišių stalą teko žiūrėti nugara. 

Rūmų tarėjas Hūsgenas*', kilęs ne iš Frankfurto, buvo reformatų ti- 
kybos, dėl to neturėjo teisės nei eiti oficialių pareigų, nei verstis advokato 
praktika, bet kaip puikus teisininkas buvo pelnęs didelį pasitikėjimą, dėl to, 
naudodamasis svetima signatūra, ramiai advokatavo tiek Frankfurte, tiek 
imperijos teismuose; buvo ar ne šešiasdešimties metų, kai kartu su jo sūnumi 
mokydamasis dailyraščio patekau į jo namus. Jis buvo aukštas, bet ne pra- 
kaulus, platus, bet ne apkūnus. Veidas, ne tik sudarkytas raupų, bet ir be 
vienos akies, iš pradžių darė atstumiantį įspūdį. Ant nuplikusios galvos visa- 
da nešiojo baltutėlę į apačią platėjančią kepurę, viršuje surištą kaspinėliu. Jo 
kambariniai chalatai iš lastiko ar damasto būdavo itin švarūs. Gyveno švie- 
sioje anfiladoje pirmame aukšte prie alėjos, ir jo aplinkos švara atitiko būdo 
giedrumą. Kruopščiai sutvarkyti dokumentai, knygos, žemėlapiai darė ma- 
lonų įspūdį. Jo sūnus Heinrichas Sebastianas*“, išgarsėjęs įvairiais meno vei- 
kalais, jaunystėje teikė mažai vilčių. Geraširdis, bet nerangus, ne storžievis, 
bet nerodantis didelio noro mokytis, veikiau stengdavosi nesipainioti tėvui 
po akių, mat iš motinos gaudavo visko, ko norėjo. Tačiau juo geriau pažinau 
senąjį Hūsgeną, juo artimesnis man tapo. Kadangi imdavosi tik svarbių bylų, 
turėjo užtektinai laiko kitiems užsiėmimams ir pramogoms. Ilgėliau su juo 
pabendravęs ir pasiklausęs jo mokymų pastebėjau, kad jis nesutaria su Dievu 
ir pasauliu. Viena mėgstamiausių jo knygų buvo Agripos De vanitate scien- 
tiarum“?, kurią pasiūlęs man perskaityti trumpai sujaukė mano jauną protą. 
Mėgavausi jaunyste ir buvau linkęs į tam tikrą optimizmą ir, galima sakyti, 
vėl susitaikęs su Dievu arba dievais: mat metams bėgant patyriau, kad esama, 
kas atsveria blogį, kad atsigaunama nuo pikto, o iš pavojų išsigelbstima ir ne 


visada nusisukama sprandą. Į žmonių darbus ir darbelius žiūrėjau atlaidžiai, 

net įžvelgiau girtinų dalykų, bet tai nieku gyvu netenkino senojo pono. Kar- 
tą, jam atskleidus pasaulį iš ganėtinai bjaurios pusės, pastebėjau, kad mintį 
ketina užbaigti pergalingais žodžiais. Kaip visada tokiais atvejais, stipriai 
užmerkė akląją kairę akį ir, atšiauriai pažvelgęs dešine, pro nosį pratarė: 

- Ašir Dieve matau trūkumų. 

Mano timoniškasis mentorius buvo dar ir matematikas, bet praktiška 
prigimtis kreipė jį į mechaniką, nors pats nemeistravo. Pagal savo planą už- 
sakė pagaminti aniems laikams tikrai nepaprastą laikrodį, be valandų ir die- 
nų, rodantį Saulės ir Mėnulio padėtį danguje. Kiekvieną sekmadienio rytą, 
dešimtą valandą, pats jį prisukdavo, tai galėjo daryti juoba užtikrintai, nes 
niekada neidavo į bažnyčią. Niekada nemačiau pas jį nei pobūvių, nei svečių. 
Prisimenu jį vos du kartus per dešimt metų apsirengus ir išėjus į miestą. 

Įvairūs pokalbiai su tais vyrais nebuvo nereikšmingi ir kiekvienas savaip 
darė man poveikį. Kiekvienam rodžiau tiek par, dažnai - dar daugiau dė- 
mesio negu jų vaikai, ir kiekvienas stengėsi turėti iš manęs, tarsi iš mylimo 
sūnaus, dar didesnio malonumo, vildamasis iš manęs sukurti savo moralinį 
atvaizdą. Olenschlageris svajojo mane matyti dvariškiu, Reineckis - diplo- 
matiniu patikėtiniu; abu, ypač pastarasis, stengėsi sukelti pasibjaurėjimą 
poezija ir rašytojo darbu. Hūsgenas norėjo, kad būčiau savotiškas Timonas, 
bet šaunus teisininkas: jo nuomone, tai reikalingas amatas, padedantis nuo- 
lat gintis pačiam ir ginti saviškius nuo niekšų, padėti prislėgtajam ir, jei rei- 
kia, prikibti prie kokio nenaudėlio, tačiau pastarasis atvejis nei itin deramas, 
nei rekomenduotinas. 

Mielai bendravau su tais vyrais ir naudojausi jų patarimais, nurodymais, 
o nedaug už mane vyresnių pavyzdys akino sekti jų pėdomis. Čia paminė- 
siu pirmiausia brolius Schlosserius** ir Griesbachą**. Kadangi su anais vėliau 
užsimezgė artimas ryšys, nenutrūkęs per daugelį metų, dabar pasakysiu tik 
tiek, kad jie anuomet mums kelti pavyzdžiu ir pagiriamai minėti kaip puikūs 
kalbų mokovai bei pasižymėję kitomis, kelią į akademinę karjerą atverian- 
čiomis studijomis, ir kad visi puoselėjo viltį, jog ateityje jie nepaprastai daug 
nuveiks valstybės ir Bažnyčios labui. 

Aš savo ruožtu taip pat svajojau sukurti ką nors nepaprasto, bet dar neži- 
nojau, kas tai galėtų būti. Juk daug dažniau galvojama apie norimą gauti at- 
lygį, negu apie būtiną nuopelną, dėl to neneigsiu, kad trokštama laimė man 


gražiausiai atrodė kaip laurų vainikas, nupintas poetui padabinti. 

Kiekvienam paukščiui atsiranda lesalo, ir kiekvienas žmogus yra savaip ve- 
damas bei suviliojamas. Prigimtis, auklėjimas, aplinka mane skyrė nuo vis- 
ko, kas šiurkštu, ir nors dažnokai turėdavau reikalų su žemutinėmis liaudies 
klasėmis, ypač su amatininkais, tačiau tas bendravimas nevirto artimais san- 
tykiais. Taip, man netrūko pramuštgalviškumo mestis į kokį nors nepapras- 
tą, net pavojingą nuotykį ir kai kada jausdavau tokį potraukį, bet nebuvo 
progos į jį leistis. 

Nelauktai netikėtai buvau įpainiotas į santykius, kurie man užtraukė 
didelį pavojų ir laikinai įstūmė į keblią padėtį bei atnešė nemažai vargo. Sena 
draugystė su berniuku, kurį pirmai įvardijau Piladu, nenutrūko ir man suau- 
gus į jaunuolį. Tiesa, matydavomės retai, nes mūsų tėvai nelabai sutarė, bet 
susimačius tuoj atgimdavo ankstesnis draugystės džiaugsmas. Kartą susiti- 
kome alėjoje tarp vidinių ir išorinių Šv. Galiaus vartų, tai buvo labai maloni 
pasivaikščiojimų vieta. Vos pasisveikinome, ir jis pasakė: 

— Su tavo eilėraščiais vis tas pats. Perskaičiau keliems bičiuliams tuos, 
kuriuos man neseniai davei, bet nė vienas netiki, kad jie tavo. 

- Tiek to, - atsakiau, - kurkime ir džiaukimės, o kiti tegu mano kaip 
nori. 

— Va, ateina tas netikėlis! - sušuko draugas. 

— Verčiau patylėkime, - atsakiau jam. — Kas iš to, jų neįtikinsi. 

- Tai jau ne, - atšovė draugas, — aš jam parodysiu! 

Trumpai šnektelėjus apie šį bei tą mano didysis geradarys nerimdamas 
kiek įsižeidęs atėjusiajam pasakė: 

- Čia tas draugas, kuris parašė gražiuosius eilėraščius, nors jūs ir netiki- 
te, kad tai jo eilės. 

- Jis tikrai už tai nesupyks, - atsakė tas, - juk taip jam parodome pagar- 
bą, nes manome, kad tokiems eilėraščiams parašyti reikia būti labai moky- 
tam, ojis dar per jaunas, kad toks būtų. 

Aš kažką sumurmėjau, bet draugas vėl pasakė: 

- Nesunku įrodyti, kad tai tiesa. Užduokite jam kokią nors temą, ir jis 


kaipmat parašys jums eilėraštį. 

Nesipriešinau, mes sutarėme, ir tretysis paklausė, ar aš galėčiau sueiliuo- 
ti gražų meilės laišką, kurį drovi mergina rašo jaunuoliui, prisipažindama 
savo prielankumą. 

— Nėra nieko lengviau, - atsakiau, - jei tik turėtumėt kur rašyti. 

Jis išsitraukė iš kišenės kalendorėlį, kuriame buvo daug tuščių lapų, ir 
aš atsisėdau ant suolo rašyti. Jie tuo tarpu, vaikštinėdami pirmyn atgal, ne- 
nuleido nuo manęs akių. Kaipmat įsivaizdinau situaciją - kaip būtų puiku, 
jei kokia nors gražuolė mane švelniai mylėtų ir norėtų tai apsakyti eilėmis 
arba proza. Tad nedvejodamas pradėjau prisipažinimą ir netrukus tarpine 
tarp knitelverso ir madrigalo eilėdara sukūriau tokį įmanomai naivų eilė- 
raštuką, kad, man baigus jiedviem skaityti, abejotojas labai nustebo, o drau- 
gas ėmė džiūgauti. Ano prašomas atiduoti eilėraštį negalėjau atsakyti, nes 
jį parašiau jo kalendorėlyje, malonu buvo matyti jo rankose mano gabumus 
patvirtinantį dokumentą. Atsisveikindamas jis tik stebėjosi ir žavėjosi, ir 
vis geidavo dažniau su manimi susitikti, tad sutarėme netrukus surengti 
išvyką į kaimą. 

Iškyla įvyko; prie mūsų prisidėjo daugiau jaunuolių. Jie buvo iš viduri- 
niojo, gal net iš žemutiniojo luomo, turintys neprastą galvą, o kadangi buvo 
mokęsi mokykloje, tai įgiję žinių ir gavę šiokį tokį auklėjimą. Dideliame, 
turtingame mieste daug galimybių prasimanyti uždarbio. Vertėsi perrašyda- 
mi advokatams raštus, mokydami šio bei to prastuomenės vaikus ir taip pa- 
dėdami jiems įgyti šiek tiek daugiau žinių negu pradinėje mokykloje. Padėjo 
kartoti tikybos dalykus augesniems vaikams, kuriems artėjo konfirmacija, 
dirbo prekybos tarpininkų arba pirklių pasiuntinukais, o vakarais, ypač šeš- 
tadieniais ir šventadieniais, pasilepindavo kokia nors neįmantria pramoga. 

Taigi kelyje labai išgyrę mano meilės laišką pasisakė jį panaudoję labai 
smagiam reikalui: perrašę pakeistu braižu ir per pažįstamą įkišę vienam jau- 
nam pasipūtėliui, įsikalusiam į galvą, kad viena panelė, kuriai jis iš toli mei- 
linęsis, jį karštai įsimylėjusi ir ieškanti progos su juo artimiau susipažinti. 
Dabar jis nieko daugiau netrokštąs, tik jai atsakyti taip pat eilėmis, bet nei 
jis, nei jie to nemokantys, dėl to nuoširdžiai mane prašą sukurti atsakymą. 

Mistifikacija visada buvo dykų, daugiau ar mažiau šmaikščių žmonių 
pramoga. Nuolaidus kandumas, savimi patenkinta piktdžiuga - tai malonu- 
mas tiems, kurie nei save tiria, nei gali daryti teigiamą poveikį aplinkai. Tas 
knietulys pažįstamas visiems amžiaus tarpsniams, bet kurio amžiaus žmo- 
nėms. Vaikystėje bei vėlėliau dažnai kvailindavome vienas kitą: daug žaidi- 


mų pagrįsta akių dūmimu ir apgaule. Dabartinis pokštas, mano galva, buvo 

ne piktesnis, ir aš sutikau; jie susakė, ką parašyti laiške, ir namo jį nešėmės 
jau baigtą. 

Netrukus per draugą buvau skubiai pakviestas atvykti į to būrelio vaka- 
rėlį. Vaišino įsimylėjėlis; jis primygtinai prašė padėkoti tam draugui, kuris, 
kaip pasirodė, esąs nuostabus sekretorius-poetas. 

Susirinkome vėlokai; valgis buvo visai prastas, vynas - geriamas, o visas 
pokalbis - kone vien šaipymasis iš to čia esančio, žinoma, ne itin galvoto 
žmogaus, kuris keletą kartų perskaitęs laišką veik įtikėjo, kad pats jį parašė. 

Iš prigimties geraširdžio, manęs nedžiugino toks piktas apgaudinėjimas: 
greit pabodo ir nuolat kartojama ta pati tema. Suprantama, kad visą vakarą 
būčiau sėdėjęs rūškanas, jei nebūtų atgaivinęs netikėtas vaizdas. Mums at- 
vykus stalas jau buvo švariai ir tvarkingai padengtas ir patiekta užtektinai 
vyno; susėdome, be mūsų, kambaryje daugiau nieko nebuvo, patarnautojo 
mums nereikėjo. Tačiau galop pritrūkus vyno vienas vyrukas pašaukė tar- 
naitę, bet vietoj jos pasirodė mergina - nepaprasto ir, turint galvoje jos aplin- 
ką, neįtikimo grožio. 

— Ko pageidaujate? - paklausė pirma maloniai pasilabinusi. - Tarnaitė 
serga ir jau atgulusi. Kuo galiu būti naudinga? 

— Nebėra vyno, - pasakė vienas. - Gal atneštum keletą butelių? 

- Atnešk, Gretchen, - paprašė kitas, - juk ranka pasiekti. 

— Kodėl gi ne! - atsakė ji ir, paėmusi nuo stalo keletą tuščių butelių, iš- 
skubėjo lauk. Iš nugaros buvo dar grakštesnė. Nedidelis kykas dailiai dengė 
galvutę, kurią laibas kaklas žaviai jungė su pakaušiu ir pečiais. Visa buvo 
kažkokia ypatinga, norėjosi lydėti žvilgsniu jos povyzą, nes dėmesį traukė ir 
kaustė ne tik tylios, ištikimos akys ir meili burna. Papriekaištavau drauge- 
liams, kad naktį išsiuntė merginą vieną pačią, bet jie tik pasišaipė iš manęs; 
nusiraminau, kai ji netrukus sugrįžo, mat smuklininkas gyveno kitoje gatvės 
pusėje. 

— Kad jau atnešei, prisėsk prie mūsų, - pasakė vienas. 

Ji atsisėdo, deja, ne šalia manęs. Išgėrė taurę į mūsų sveikatą ir netrukus 
pakilo, patarusi ilgai neužsibūti, apskritai netriukšmauti, nes motina irgi no- 
rinti eiti miegoti. Tai buvo ne jos, bet mūsų šeimininkų motina. 

Nuo tada tos merginos vaizdas mane visada ir visur lydėjo; tai buvo pir- 
mas neblėstantis įspūdis, kurį man padarė moteriška būtybė; kadangi nei 
galėjau, nei norėjau ieškoti dingsties ją pamatyti užeigoje, vyliausi sutikti 
bažnyčioje ir netrukus iššniukštinėjau, kur ji sėdi, tad per ilgas protestan- 


tų pamaldas į ją prisižiūrėjau iki soties. Išeidamas iš bažnyčios nedrįsau jos 

užkalbinti, juoba palydėti, buvau laimingas, kad mane pamatė ir galvos link- 
telėjimu atsakė į mano pasveikinimą. Bet netrukus man nusišypsojo laimė 
su ja suartėti. Įsimylėjėlį, kurio sekretoriumi-poetu tapau, pavyko įtikinti, 
kad jo vardu parašytas laiškas iš tikro įteiktas merginai, ir dabar jis turįs 
nekantriai laukti atsakymo. Turėjau ir jį parašyti, o per Piladą išdaigininkai 
karštai prašė pasitelkti visą šmaikštumą ir visus gebėjimus, kad darbelis išei- 
tų tikrai žavus ir dailus. 

Vyliausi vėl pamatyti savo gražuolę, tad nedelsdamas kibau į darbą; min- 
tyse svarsčiau, kokį laišką norėčiau gauti nuo Gretchen. Buvau taip giliai įsi- 
tikinęs, kad jį parašiau tarsi diktuojant jos povyzai, jos esybei, jos būdui, jos 
protui, jog net apėmė noras, kad taip būtų iš tikrųjų, tirpau iš susižavėjimo 
vien pagalvojęs, kad ji galėtų man parašyti ką nors panašaus. Apgaudinėjau 
save, tardamas, kad šaipausi iš kito, bet manęs paties dėl to dar laukė ir daug 
džiaugsmo, ir nemalonumų. Kai sulaukiau antro paraginimo, laiškas jau 
buvo baigtas; pažadėjau ateiti ir skirtu laiku prisistačiau. Kambaryje radau 
vieną tų vyrukų: Gretchen sėdėjo prie lango ir verpė, motina sukiojosi po 
kambarį. Vyrukas paprašė perskaityti laišką; padariau kaip lieptas, skaičiau 
jausmingai, vis pašnairuodamas per lapo kraštą į gražiąją merginą, o kadangi 
tariausi matantis, kad ji kažkokia kaip nesava, švelnaus raudonio užlietais 
skruostais, dar labiau ir išraiškingiau pabrėžiau tuos žodžius, kuriuos geida- 
vau išjos išgirsti. Pusbrolis pertraukdavo vis pagirdamas ir galiausiai paprašė 
ką ne ką pakeisti. Nurodytos vietos veikiau atitiko Gretchen padėtį, bet ne 
tos merginos, kuri buvo iš geros šeimos, pasiturinti, žinoma mieste ir ger- 
biama. Susakęs, ką pageidauja pakeisti, ir padavęs rašymo priemones, vyru- 
kas trumpam pasišalino sutvarkyti vieno reikalo, o aš likau sėdėti pasienyje 
ant suolo prie didelio stalo ir kone visą stalą dengiančioje skalūno plokštėje 
ėmiau žymėtis grifeliu, visada gulinčiu ant palangės, būsimus pakeitimus, 
mat ant to stalviršio dažnai būdavo rašomos sąskaitos, šis bei tas pasižymi- 
ma, net lankytojai palikdavo vienas kitam žinutes. 

Kurį laiką vis rašiau ir tryniau ką parašęs, galiausiai nekantriai sušukau: 

— Nieko neišeina! 

— Nair gerai! - griežtai atsiliepė mergina. - Geriausia, kad išvis nieko 
neišeitų. Be reikalo prasidedate su tokiais darbeliais. - Ji pakilo nuo ratelio 
ir, eidama prie manęs, sėdinčio užstalėje, ėmė protingai, nepiktai priekaiš- 
tauti: — Visa tai atrodo kaip nekaltas pokštas; tai pokštas, bet ne nekaltas. 


Daug kartų patyriau, kad jaunuoliai per tokius nusižengimus prisišaukia di- 


delių bėdų. 

- Tai ką man daryti? - paklausiau. - Laiškas parašytas, ir jie laukia mano 
taisymų. 

- Paklausykite manęs, - atsakė ji, — ir netaisykite, o dar geriau - pasi- 
imkite jį, įsikiškite į kišenę ir eikite iš čia, o per savo draugą pamėginkite 
viską kaip nors užglaistyti. Ir aš užtarsiu už jus žodelį: žinokite, tegu esu 
neturtinga ir priklausoma nuo tų giminaičių, kurie, po teisybei, nedaro nie- 
ko bloga, tik dažnai iš išdykumo ir dėl naudos prasimano visokių išdaigų, 
bet nesutikau perrašyti pirmojo laiško, nors jie man liepė; patys perrašė jį 
pakeista rašysena ir, jei nesumos ko kito, tegu taip daro ir šį kartą. Kodėl 
jūs, jaunuolis iš geros šeimos, pasiturintis, nepriklausomas, leidžiate savimi 
naudotis kaip įrankiu tokiame reikale, iš kurio tikrai nebus nieko gera, gal 
net prisišauksite bėdą? 

Buvau laimingas klausydamas, kaip ji nesustodama kalba, nes paprastai 
tik vienu kitu žodeliu įsiterpdavo į pokalbį. Mano meilės jausmas augte augo 
ir netverdamas savyje atsakiau: 

— Nesu toks nepriklausomas, kaip jums atrodo, ir kas man iš to gero gy- 
venimo, jei negaliu turėti paties nuostabiausio, ko trokšta mano širdis! 

Ji prisitraukė mano eiliuoto laiško apmatą ir meiliai ir žaviai ėmė pus- 
balsiu skaityti. 

- Puiku, - pasakė sustojusi ties naivia užuomina, - tik gaila, kad naudo- 
jama netinkamai, ne pagal paskirtį. 

— Kaip norėčiau, kad taip būtų! - sušukau. - Koks laimingas būtų tas, 
kuris gautų tokį meilės pažadą nuo karštai mylimos merginos! 

- Žinoma, tai nelengva, bet nėra neįmanoma. 

— Pavyzdžiui, - kalbėjau aš, - ką jūs darytumėte, jei tas, kuris jus pažįs- 
ta, vertina, gerbia ir aukština, įteiktų jums tokį laišką ir primygtinai, nuošir- 
džiai ir draugiškai paprašytų? 

Stumtelėjau jai popieriaus lapą, kurį man buvo grąžinusi. Ji nusišypsojo, 
trumpai pagalvojo ir paėmusi plunksną pasirašė. Netverdamas džiaugsmu 
pašokau ir jau buvau ją beapkabinąs. 

- Nebučiuokite manęs! - pasakė ji. - Tai taip vulgaru; bet mylėkite, jei 
įmanoma. 

Įsikišau popieriaus lapą į kišenę. 

— Niekam jo neatiduosiu, - tariau, - baigtas reikalas! Jūs mane išgelbė- 
jote. 

- Išsigelbėkite su visam! - sušuko ji. - Eikite iš čia, kol dar jie neatėjo ir 


neužsitraukėte bausmės ar nemalonės. 

Negalėjau nuo jos atsiplėšti, bet ji prašė labai nuoširdžiai, suėmusi abiem 
rankomis ir meilingai spausdama mano dešinę. Mano akys pritvinko ašarų: 
tariausi matąs, kad sudrėko jos akys; prispaudžiau veidą prie jos rankų ir 
išskubėjau. Per visą gyvenimą dar nebuvau jautęsis toks sutrikęs. 

Bundantis tyros jaunystės meilės jausmas yra nukreiptas perdėm dvasi- 
ne linkme. Rodos, gamta nori, kad lytis juslėmis įžvelgtų kitoje lytyje gėrį 
ir grožį. Taip ir man tos merginos vaizdas bei meilė jai atvėrė naują grožio 
ir puikumo pasaulį. Daug kartų skaičiau savo eiliuotą laišką, apžiūrinėjau 
ir bučiavau parašą, glaudžiau prie širdies ir džiaugiausi meilingu prisipaži- 
nimu. Tačiau juo didėjo susižavėjimas, juo skaudėjo širdį, kad negaliu jos 
aplankyti, su ja pasimatyti ir pasikalbėti: bijojau, kad pusbroliai man prie- 
kaištaus ir vėl įkyriai prašys. Vis nesutikau gerojo Pilado, o jis žinojo, kaip 
susiklostė reikalas. Tad kitą sekmadienį išsiruošiau į Nyderradą!, kur pa- 
prastai rinkdavosi tie vyrukai, ir tikrai juos ten radau. Ber kaip nustebau, 
kai, užuot apmaudavę ir vengę su manimi kalbėti, džiaugsmingai pasitiko. 
Ypač malonus buvo jaunesnysis; paėmęs mane už rankos, tarė: 

— Neseniai mums iškrėtėte pokštą, buvome ant jūsų ne juokais supy- 
kę, bet pasišalindamas ir pasisavindamas eiliuotą laišką pakišote gerą mintį, 
kuri turbūt niekada nebūtų mums atėjusi į galvą. Susitaikymo proga teikitės 
mus šiandien pavaišinti, be to, pasakysime jums vieną dalyką, mes juo trupu- 
tį didžiuojamės, o ir jus jis pradžiugins. 

Jo žodžiai mane gerokai sutrikdė, mat turėjau maždaug tiek pinigų, kad 
būtų užtekę pačiam ir dar bičiuliui pavaišinti, bet tikrai buvau nepasirengęs 
vaišinti draugų būrio, ypač tokio, kuris ne visada turi saiką, tad prašymas 
juoba nustebino, nes šiaip jie labai sąžiningai laikėsi susitarimo ir kiekvienas 
apmokėdavo tik savo sąskaitą. Mano sumišimas jiems sukėlė šypseną, ir jau- 
nesnysis vėl prabilo: 

— Eime iš pradžių į pavėsinę, ten sužinosite visa kita. 

Susėdome, ir jis pasakė: 

— Kai anąkart išsinešėte tą meilės laišką, mes dar kartą perkalbėjome 
apie visą reikalą ir nusprendėme, kad tuščiai, kitų apmaudui ir keldami sau 
patiems pavojų, iš dykos piktdžiugos neleistinai naudojamės jūsų talentu, 
nors galėtume turėti iš jo naudos. Žiūrėkite - štai užsakymas parašyti ves- 
tuvinį eilėraštį bei gedulinę giesmę*. Pastarasis darbas skubus, o eilėraščiui 
dar yra laiko savaitė. Jei apsiimsite juos parašyti, būsime dukart pavaišinti ir 


ilgai jausimės jums dėkingi. 

Pasiūlymas man patiko visais atžvilgiais; į proginius eilėraščius, kurių 
anuomet kiekvieną savaitę pasirodydavo daugybė, o ištaigingoms sutuoktu- 
vėms jie kurti tuzinais, nuo vaikystės žvelgiau šiek tiek pavydžiai, mat buvau 
įsitikinęs, kad tokius dalykus rašau lygiai gerai, net dar geriau. Tad dabar 
gavau progą pasirodyti, svarbiausia - pamatyti savo kūrinį išspausdintą. 
Manęs nereikėjo įkalbinėti. Jie man apibūdino užsakovus, šeimos gyvenimą; 
atsisėdau nuošaliai, apmečiau planelį ir sueiliavau keletą posmų. Paskui vėl 
sugrįžau į draugų būrį, o kadangi vyno netaupyta, eilėraštis ėmė strigti, tad 
tą vakarą jo neužbaigiau ir neatidaviau. 

— Dar yra laiko iki ryt vakaro, - pasakė jie, - o jums pasakysime tiesiai, 
kad užmokesčio, kurį gausime už gedulinę giesmę, užteks ir rytoj smagiai 
pasibūti. Ateikite pas mus: bus ir Gretchen, nes, po teisybei, ji mums ir pa- 
kišo tą mintį. 

Džiaugiausi neapsakomai. Eidamas namo, mintyse kūriau trūkstamus 
posmus ir dar prieš guldamas viską surašiau popieriuje, o rytą kruopščiai 
perrašiau švarraštyje. Diena man atrodė be galo ilga, bet temstant vėl sėdėjau 
mažame ankštame namelyje šalia mielosios merginos. 

Tiesą sakant, jaunuoliai, su kuriais tokiu būdu mezgėsi vis glaudesnis 
ryšys, buvo ne prasti, bet paprasti žmonės. Jų veikla buvo pagirtina, ir mėg- 
davau klausytis, kai jie svarstydavo įvairias galimybes ir būdus, kaip šiek tiek 
prasigyventi. Labiausiai mėgo pasakoti apie dabartinius turčius, kurie pra- 
dėję nuo nulio. Kiti kaip neturtingi pirklių patarnautojai užsitarnavę savo 
globėjų pripažinimą ir galiausiai buvę pakelti į žentus; treti, pradėję nedi- 
dele sieros dagčių krautuvėle, sugebėję taip tvarkyti ir plėsti prekybą, kad 
tapę turtingais pirkliais ir prekiautojais. Turintieji tvirtas kojas ypač gerai 
užpelnantys kaip pasiuntiniai ir tarpininkai, atlikdami įvairius pavedimus 
bei reikalus nepaslankiems pasiturintiesiems. Visiems patikdavo klausytis tų 
pasakojimų ir kiekvienas tardavosi esąs šio to vertas, įsivaizduodavo, kad ir 
pats turi daug gebėjimų, kuriais naudodamasis gali ne tik sėkmingai eiti per 
pasaulį, bet ir daug pasiekti. Tačiau niekas taip rimtai apie tai nešnekėda- 
vo kaip Piladas; galiausiai jis pasisakė, kad labai myli vieną merginą ir su ja 
susižadėjęs. Dėl tėvų turtinės padėties neturėsiąs galimybės studijuoti uni- 
versitete, bet jo labai graži rašysena, jis mokėsi aritmetikos ir naujųjų kalbų, 
tad dabar, vildamasis sukurti šeimyninę laimę, norįs išmėginti, ką sugeba. 
Pusbroliai jį pagyrė, nors nepritarė, kad anksti susižadėjo, šiaip ar taip, jis 


€sąs šaunus ir geras vaikinas, nors, jų nuomone, nei triūslus, nei pakankamai 

veiklus, kad pasiektų ko nors nepaprasta. Teisindamasis jis ėmė smulkiai pa- 
sakoti, ką įstengtų pasiekti ir nuo ko ketinantis pradėti, dėl to ir kiti suskato 
pasakoti, ką jau moka, kuo užsiima, ką veikia, ką jau yra atlikę ir ką jiems 
žada netolima ateitis. Priėjo ir mano eilė atskleisti, kaip ketinu gyventi ir 
kokie mano ateities planai, ir man galvojant, ką pasakyti, Piladas tarė: 

— Kad neatrodytume kaip paskutiniai kvailiai, siūlyčiau jam užmiršti 
savo padėties privalumus. Geriau tegu papasakoja pasakaitę, kaip pradėtų, 
jei taip kaip mes galėtų kliautis tik savo jėgomis. 

Iki tol verpusi rateliu, Gretchen pakilo ir, kaip visada, atsisėdo prie stalo 
galo. Jau buvome ištuštinę keletą butelių vyno, ir aš puikiai nusiteikęs pradė- 
jau pasakoti hipotetinę savo gyvenimo istoriją. 

- Pirmiausia prašyčiau, - pradėjau, - man išlaikyti tuos klientus, ku- 
riuos suradę padarėte pradžią. Jei ateityje man atiduosite uždarbį už visus 
proginius eilėraščius, užuot jį pralėbavę, aš šio to pasieksiu. Tik paskui nepy- 
kite, kad kišiu nagus ir prie jūsų reikalų. 

Tada papasakojau tai, ką įsidėmėjau iš jų kalbų apie darbus, tariausi ge- 
bantis visus juos dirbti. Savo triūsą kiekvienas vertino pinigais, tad prašiau 
padėti įvertinti ir manąjį. Ligi tol Gretchen labai įdėmiai klausė atsisėdusi 
taip, kaip jai labai tiko tiek sekant pokalbį, tiek kalbant. Sukryžiuotas ran- 
kas padėjo ant stalo krašto. Galėjo ilgai taip sėdėti nejudėdama, sukiodama 
tik galvą, bet to niekada nedarė be reikalo ar šiaip sau. Kartkartėmis įterpda- 
vo vieną kitą žodelį, padėdama mums ką nors pasakyti, kai nebežinodavome, 
kaip perteikti mintį, paskui tylėdama vėl ramiai klausydavosi taip, kaip pir- 
ma. Nenuleidau nuo jos akių; lengva numanyti, kad savo planus kūriau bei 
dėsčiau atsižvelgdamas į ją, o meilė jai mano žodžiams suteikė tiesos regimy- 
bę bei galimybę pačiam trumpai patikėti iliuzija, jog esu vienišas ir bejėgis, 
kaip kad save pavaizdavau toje pasakaitėje, bet turiu viltį ateityje laimėti jos 
ranką ir dėl to jaučiuosi labai laimingas. Piladas baigė pasakotis apie vedy- 
bas, ir mums taip pat iškilo klausimas, ar mūsų planai taip toli siekia. 

— Ner neabejoju, - pasakiau, - po teisybei, kiekvienam iš mūsų reika- 
linga žmona, kad saugotų namie tai, ką ypatingu būdu po dalelę sunešame iš 
lauko, ir padėtų tuo mėgautis. 

Aš nupasakojau, kokią žmoną norėčiau turėti, ir būtų keista, jei ji nebū- 
tų buvusi tobulas Gretchen atvaizdas. 

Gedulinę giesmę prapuotavome, gera žadantis vestuvinis eilėraštis dar 
laukė savo eilės; galutinai įsidrąsinau ir dėl nieko nebekvaršinau galvos, o ka- 


dangi turėjau daug pažįstamų, nuo namiškių pavyko nuslėpti, ką iš tikrųjų 

veikiu vakarais. Matyti mieląją merginą, būti šalia jos netrukus tapo būtina 
esybės sąlyga. Draugužiai irgi priprato prie manęs, tad kone kasdien susi- 
eidavome, tarsi kitaip nė negalėtų būti. Piladas galiausiai irgi atsivedė savo 
gražuolę, ir pora dažnai vakarodavo su mumis. Nors šviežiai iškepti sužadė- 
tiniai, juodu neslėpė švelnumo vienas kiram; Gretchen sumaniai laikė mane 
toliau nuo savęs. Niekam, net man, nepaduodavo rankos; niekam neleido sa- 
vęs liesti; tik retsykiais atsisėsdavo greta manęs, ypač man rašant ar skaitant, 
ir patikliai uždėjusi ranką man ant peties įsmeigdavo žvilgsnį į knygą arba 
popieriaus lapą; bet vos tik leisdavau sau padaryti tą patį jos atžvilgiu, kaip- 
mat atšlydavo ir ilgam pasišalindavo. Tiesą sakant, tai darydavo dažnai, jos 
gestai ir judesiai visada buvo vienodi, bet lygiai gražūs ir patrauklūs. Tačiau 
niekada nemačiau, kad kam nors kitam rodytų tiek pariklumo. 

Viena nekalčiausių, kartu - smagiausių pramogų, kuriose dalyvaudavau 
su įvairiais jaunimo būreliais, buvo ši: sėsdavome į Hechsto mugės laivą, ap- 
žiūrėdavome jame kiūtančius keistuoliškos išvaizdos keleivius ir pristoję tai 
prie vieno, tai prie kito, nelygu ūpas ir išdykumas, imdavome pokštauti ir 
erzintis. Atvykę į Hechstą, kur tuo pat metu atplaukdavo mugės laivas iš 
Mainco, išlipdavome. Vienoje užeigoje laukdavo gerai padengtas stalas, prie 
kurio susėsdavo pasivaišinti keleiviai, plaukiantys upe žemyn ir aukštyn, o 
pavalgę ir vieni, ir kiti vykdavo toliau, mat abu laivai grįždavo atgal. Papie- 
tavę grįždavome upe aukštyn į Frankfurtą; taip labai dideliu būriu tiesiog 
neįtikėtinai pigiai pasiplaukiodavome. 

Kartą plaukiau į Hechstą su Gretchen pusbroliais; užstalėje prie mūsų 
prisidėjo jaunuolis?, iš pažiūros kiek vyresnis už mus. Pusbroliai jį pažinojo, 
tad supažindino su manimi. Buvo kažkoks labai lipšnus, bet šiaip nekrito į 
akis. Arkakęs iš Mainco, drauge su mumis grįžo į Frankfurtą, o su manimi. 
kalbėjo apie įvairius dalykus, susijusius su miesto vidaus tvarka, tarnybomis 
ir pareigybėmis, ir man susidarė įspūdis, kad jis tai puikiai išmano. Visiems 
skirstantis atsisveikino su manimi ir paprašė minėti geruoju, mat turįs vil- 
tį, kad aš pasitaikius progai jį pradžiuginsiąs rekomendacija. Nesupratau, ką 
tuo norėjo pasakyti, bet pusbroliai po kelių dienų paaiškino; gražiai apie jį 
atsiliepė ir paprašė, kad už jį užtarčiau žodį seneliui, mat dabar kaip tik esan- 
ti laisva vidurinės grandies vieta, kurią tas draugas norėtų užimti. Iš pradžių 
atsikalbinėjau, nes niekada nesikišdavau į tokius reikalus, bet jie nedavė ra- 
mybės tol, kol aš sutikau. Po teisybei, kada ne kada marydavau, kad skiriant 
tokius postus, o tai, deja, dažnai vertinama kaip malonė, padėdavo senelės 


ar kurios tetos užtarimas. Buvau jau tokio amžiaus, kad tariausi irgi galintis 

daryti šiokią tokią įtaką. Tad dėl draugų, visokeriopai pritariančių tokiai 
geradarystei, nugalėjau anūko drovumą ir apsiėmiau įteikti prašymą, kuris 
man buvo perduotas. 

Vieną sekmadienio popietę seneliui triūsiant sode, juoba kad artėjo ru- 
duo ir aš rūpinausi jam pagal išgales padėti, kiek padvejojęs išklojau savo 
reikalą ir ištiesiau prašymą. Pažvelgęs į jį senelis paklausė, ar aš pažįstu tą 
jaunuolį. Apytiksliai nusakiau, ką reikėjo pasakyti, ir jis daugiau nebeklausė. 

— Jei jis vertas ir apie jį gerai atsiliepiama, dėl jo ir dėl tavęs sutinku. 

Tiek tepasakė, ir aš ilgai nieko apie tai negirdėjau. 

Jau anksčiau pastebėjau, kad Gretchen, užuot verpusi, sėdi ir siuva 
kažkokį prašmatnų siuvinį; tai mane stebino, nes dienos jau ėjo trumpyn 
ir artėjo žiema. Nesukau dėl to galvos, tik buvau nepatenkintas, kad vieną 
kitą rytą atėjęs jos neradau, kaip įprasta, namie ir negalėjau išklausti, kur ji 
dingusi. Bet kartą sulaukiau nuostabios staigmenos. Sesuo rengėsi į poky- 
lį ir paprašė nupirkti galanterijos krautuvėje vadinamųjų itališkų gėlių. Jas 
darydavo vienuolynuose, buvo smulkios ir dailios. Ypač gražiai, kaip tikros, 
atrodė mirtos, nykštukinės rožės ir kitos. Patarnaudamas seseriai nuėjau į 
krautuvę, kurioje jau anksčiau buvau su ja lankęsis. Įėjęs ir pasisveikinęs su 
savininke staiga pamačiau lange sėdinčią merginą, kuri, su nėrinių kyku ant 
galvos, atrodė jauna ir daili, o šilkine skraiste apsigaubusi - labai gražiai su- 
dėta. Lengvai supratau, kad tai šeimininkės padėjėja, nes tvirtino prie skry- 
bėlaitės kaspiną ir plunksnas. Puošmenų pardavėja atidarė man ilgą dėžę, 
kurioje buvo sudėtos įvairios gėlės; apžiūrėjau jas ir rinkdamasis vėl dirste- 
lėjau į merginą lange: kaip aš nustebau pamatęs, kad ji neįtikėtinai panaši 
į Gretchen, o galiausiai įsitikinau, kad tai ji. Paskutinės dvejonės išgaravo 
jai mirktelėjus akimis ir parodžius ženklą, kad neišsiduočiau ją pažįstantis. 
Dabar įnikau rinkti gėles, bet kadangi nė viena netiko, puošmenų pardavė- 
jai sukėliau tokią neviltį, kad nė jokiai merginai nebūtų geriau pavykę. Aš 
iš tikrųjų negalėjau išsirinkti, nes buvau visiškai sutrikęs, kita vertus, man 
patiko gaišti, nes galėjau būti šalia merginos, kurios kaukė mane erzino, bet 
su ja atrodė žavesnė negu visada. Galiausiai pardavėja neteko kantrybės ir, 
pridėjusi pilną kartoninę dėžutę gėlių, liepė jas nunešti seseriai, kad pati 
išsirinktų. Taip buvau tarsi išvytas iš parduotuvės, mat su ta dėžute pirma 
manęs išsiuntė pasiuntinę. 

Tik grįžau namo, kai tėvas liepė pakviesti mane ir pranešė žinią, kad 
erchercogas Juozapas bus renkamas ir karūnuojamas Romos karaliumi. To- 


kiam reikšmingam įvykiui būtina pasirengti, neleistina vien išpūtus akis, iš- 

sižiojus iš nuostabos spoksoti, kas vyksta aplink. Todėl jis norėtų su manimi 
perskaityti ankstesnių dvejų rinkimų ir karūnavimo dienoraščius*, taipgi 
paskutiniųjų rinkimų nuostatus", kad žinotų, kokių naujų taisyklių įvesta šį 
kartą. Atsivertėme dienoraščius ir kiaurą dieną iki vėlumos į juos gilinomės, 
o gražioji mergina tai su senąja namine suknele, tai su naujuoju apdaru šmė- 
žavo tarp didžiųjų Šventosios Romos imperijos dalykų. Tą vakarą negalėjau 
su ja pasimatyti ir visą naktį neramiai prabūdravau. Kitą dieną uoliai tęsėme 
vakarykštes studijas ir tik pavakary gavau progą aplankyti savo gražuolę, ku- 
rią radau vėl vilkinčią įprastą naminę suknelę. Pažvelgusi į mane nusišypsojo, 
bet prie kitų aš nesiryžau klausinėti. Būreliui užstalėje nurimus, ji prabilo: 

- Negerai, kad draugui nepasakote, ką mes neseniai nusprendėme. 

Ir papasakojo, kad po paskutinio mūsų pokalbio, kai visi samprotavo, 
kaip ketinantys manytis gyvenime, su pusbroliais ėmusi svarstyti, kokiu 
būdu moteris galėtų atskleisti savo gebėjimus bei triūslumą ir naudingai leis- 
ti laiką. Pusbrolis jai pasiūlęs pabandyti laimę pas vieną puošmenų dirbėją, 
kuriai kaip tik reikalinga padėjėja. Su ta ponia buvo susitarta, tad Gretchen 
kasdien dirbanti pas ją po kelias valandas ir gerai pelnanti, tik padorumo 
dėlei turinti prašmatniau apsitaisyti, bet baigusi darbą tuos apdarus ten pa- 
liekanti, nes jie visai netinka nei prie jos kasdienio gyvenimo, nei prie būdo. 
Paaiškinimas mane nuramino, bet nelabai patiko, kad dailioji mergina bu- 
voja tokioje parduotuvėje, kur lankosi daug žmonių, ir tokioje vietoje, kur 
dažnai renkasi didžiūnai. Tačiau tvardydamasis užgniaužiau širdyje kirbantį 
nepasitenkinimą. Jaunesnysis pusbrolis neleido man ilgai širsti, mat pasakė 
vėl turįs užsakymą sukurti proginį eilėraštį ir, apibūdinęs asmenis, paragino 
nedelsiant sėsti jo rašyti. Jau anksčiau manęs klausinėjo, kaip įgyvendina- 
mas toks uždavinys, nes tokiais atvejais aš būdavau labai šnekus, tad lengvai 
išsiprašė smulkiai papasakoti, kur šiuo atveju glūdi retorika, bei paaiškinti, 
kas yra tas eilių rašymas, pasitelkdamas kaip pavyzdžius savo bei kitų tokio 
pobūdžio kūrinius. Jaunuolis buvo sumetus, bet neturėjo poetinės gyslelės, 
tad taip gilinosi į kiekvieną smulkmeną ir taip norėjo viską perprasti, kad 
net garsiai pasakiau: 

— Panašu, kad norite atimti mano amatą ir nuvilioti mano klientus. 

— Neneigsiu, - atsakė šypsodamasis, - bet tuo būdu jūsų tikrai nenu- 
skriausiu. Kiek čia truks, ir išvažiuosite į universitetą, bet iki tol leiskite iš 
jūsų dar kai ko išmokti. 

— Mielai, - atsakiau ir paraginau jį sudaryti eilėraščio planą, pagal 


objekto pobūdį parinkti eilėdarą bei visa, kas dar reikalinga. Jis rimtai kibo 

į darbą, bet ne kažin kas išėjo. Jam baigus eilėraštį turėjau tiek daug taisyti, 
kad pars būčiau parašęs ir lengviau, ir geriau. Tačiau mokymas ir mokymasis, 
žinių perteikimas, abipusis darbas mudviem buvo gera pramoga; prisijung- 
davo ir Gretchen ir kai kada pateikdavo išmoningų siūlymų, tad visi buvome 
patenkinti, net, sakyčiau, laimingi. Dieną ji dirbdavo pas puošmenų dirbėją, 
o vakare visi susirinkdavome, pasitenkinimo jausmo netrikdė net tai, kad vė- 
liau ėmė mažėti proginių eilėraščių užsakymų. Daug labiau įskaudino vienas 
mums grąžintas, nes nepatiko užsakovui. Guodėme vienas kitą, nes kaip tik 
tą eilėraštį laikėme pačiu geriausiu savo kūriniu, dėl to nepatenkintą poną 
išvadinome neišmanėliu. Norėdamas ko nors išmokti visam laikui, pusbrolis 
nuo šiol ėmė skirti išgalvotas užduotis, kurias spręsti irgi buvo smagu, bet už 
jas nieko nepelnydami turėjome tenkintis daug kuklesniais pokyliais. 

Buvo matyti, kad tikrai artėja didysis valstybinės teisės įvykis - Romos 
karaliaus rinkimai ir karūnavimas. Pirmiausia į Frankfurtą buvo perkeltas 
1763 metų spalio mėnesį Augsburge turėjęs vykti kurfiurstų kolegijos po- 
sėdis“, ir tiek metų pabaigoje, tiek kitų pradžioje vyko prisirengimai, kurie 
davė pradžią tam svarbiam įvykiui. Jis prasidėjo dar nematyta eisena. Vienas 
Frankfurto kanceliarijos tarnautojas raitas ant žirgo, lydimas keturių irgi 
raitų trimitininkų ir apsuptas pėsčių sargybinių, visuose miesto kampeliuo- 
se garsiai ir aiškiai perskaitė ilgą ediktą, pranešantį apie būsimą įvykį ir pri- 
menantį miestelėnams, kad elgrųsi tinkamai, kaip to reikalauja aplinkybės. 
Miesto taryba daug posėdžiavo, ir neilgai trukus pasirodė ercmaršalo siųstas 
imperatoriškasis butininkas, kuris senu papročiu parinko ir skyrė butus pa- 
siuntiniams bei jų palydai. Mūsų namas atsidūrė Pfalco kurfiurstui skirta- 
me kvartale ir gavome naujus, tiesą sakant, malonesnius įnamius. Vidurinis 
aukštas, kadaise priklausęs grafui Thorane'ui, buvo numatytas vienam Ptal- 
co kurfiursto dvariškiui; viršutinį aukštą užėmus baronui Konigsthaliui“, 
Niurnbergo įgaliotajam pasiuntiniui, mums teko susispausti dar labiau negu 
prancūzmečiu. Pasinaudojau tuo kaip nauja dingstimi nebūti namie ir di- 
džiąją dienos dalį leidau lauke, idant pats matyčiau viską, kas buvo viešai 
matoma. 

Apžiūrėjome, kaip rotušėje iš anksto pertvarkytos ir įrengtos patalpos; 
vienas po kito atvyko pasiuntiniai, ir vasario 6 dieną įvyko pirmos iškil- 
mingos bendros jų eitynės; vėliau grožėjomės imperatoriaus komisarų iškil- 
mingu įvažiavimu į rotušę, kuris taip pat buvo didžiai įspūdingas. Orusis 
Lichtenšteino kunigaikštis padarė gerą įspūdį, tačiau žinovai tvirtino, esą 


prašmatnios livrėjos jau vilkėtos kita proga, o šis karūnavimas kažin ar pri- 


PENKTA KNYGA 131 


lygsiąs prabanga Karolio Septintojo karūnavimui. Ber mus, jaunus, tenkino 
ir tai, ką matėme: viskas atrodė labai gerai, o kai kas kėlė nuostabą. 

Rinkimų konventas? pagaliau buvo paskirtas kovo 3 dieną. Dabar mies- 
tą sujudino naujos formalios procedūros, ir dėl pasiuntinių tarpusavio vizi- 
tų, privalomų pagal etiketą, visą laiką buvome ant kojų. Viską įdėmiai stebė- 
jome, mat privalėjome ne šiaip spoksoti, bet nieko neišleisti iš akių ir namie 
išsamiai papasakoti, net, tėvui susitarus su ponu von Konigsthaliu, parašyti 
rašinėlį, kad tokiu būdu ir patys lavintumės, ir jiedviem patarnautume. Man 
tai išėjo į naudą, nes išorinį vyksmą gan gyvai perteikiau rinkimų ir karūna- 
vimo dienoraštyje. 

Neišdildomą įspūdį padarė deputatų asmenybės, pirmiausia Main- 
co kurfiursto pirmasis ambasadorius baronas von Erthalis!“, vėliau tapęs 
kurfiuurstu. Nors nekrintančios į akis išvaizdos, tačiau su juoda nėriniuota 
mantija man labai patiko. Antrasis ambasadorius baronas von Groschlagas!! 
buvo dailios povyzos, kuklių manierų, bet labai mandagus ponas. Apskritai 
jis darė itin malonų įspūdį. Bohemijos pasiuntinys kunigaikštis Esterhazy!* 
buvo neaukštas, bet dailiai sudėtas, guvus, kartu taurių manierų, be lašo 
puikybės ir šaltumo. Jam jaučiau ypatingą prielankumą, nes priminė marša- 
lą de Broglio. Tačiau tų puikių asmenų išvaizda ir orumas tam tikra prasme 
blanko prieš frankturtiečių nuomonę apie Brandenburgo pasiuntinį baroną 
von Plotho!*. Jis išsiskyrė tiek apdarų, tiek livrėjų ir ekipažų kuklumu, o nuo 
Septynerių metų karo garsėjo kaip diplomatijos didžiavyris, mat Rėgensbur- 
ge nustūmė, o gal liepė nustumti nuo laiptų notarą Aprillį"“, atėjusį su keletu 
liudytojų pranešti teismo nutarties apie jo karaliaus paskelbimą už įstatymo 
ribų, ir lakoniškai pareiškė: „Ką? Jūs pranešite nutartį? Mums buvo pri- 
imtinesnė pirmoji versija, mat labiau patiko, ir tikėjome, kad tas neaukštas, 
kresnas, juodų liepsningų, žvitrių akių vyras galėjo taip padaryti. Į jį krypo 
visų žvilgsniai, ypač jam išlipus iš ekipažo. Visada pasigirsdavo tarsi džiugus 
šnabždesys ir mažai trūko, kad žmonės imtų jam ploti, sveikintų šūksniais 
vivat ar bravo. Štai kokią minios malonę buvo įgijęs karalius bei visi atsida- 
vusieji jam kūnu ir dvasia, tarp kurių, be frankfurtiečių, buvo ir sugužėjusių 
iš visų pašalių vokiečių. 

Iš vienos pusės, man tie įvykiai patiko, nes turėjo tam tikrą simbolinę 
prasmę, rodė tam tikrą vidinį santykį, simbolinės ceremonijos trumpai su- 
gvvino kone palaidotą po daugybe pergamentų, dokumentų ir knygų Vo- 
kietijos imperiją. Iš kitos pusės, ėmė graužti slaptas apmaudas, kai namuose 


dėl tėvo perrašinėdamas derybų medžiagą pastebėjau, jog čia susiduria daug 

galių, kurios atsveria viena kitą ir yra vieningos tuo acžvilgiu, kad naująjį 
valdovą siekia apriboti dar labiau negu senąjį; kad kiekvienas naudojasi savo 
įtaka tik siekdamas išsaugoti bei padidinti savo privilegijas ir užsitikrinti dar 
didesnę nepriklausomybę. O šįkart visi buvo dar apdairesni negu seniau, nes 
jau baiminosi Juozapo Antrojo rūstybės ir būsimų planų. 

Senelio ir kitų tarybos narių namuose, kur dažnai lankydavausi, irgi 
nebuvo ramybės, nes daug rūpesčių kėlė kilmingų svečių priėmimas, ap- 
gyvendinimas, dovanų teikimas. Taip pat ir visas magistratas, ir pavieniai 
tarybos nariai buvo priversti nuolat gintis, priešintis ir protestuoti, nes to- 
kiomis progomis kiekvienas stengiasi iš jo ką nors išpešti arba jam užkrauti, 
ir tik nedaugelis tų, į kuriuos jis kreipiasi, palaiko ar ištiesia pagalbos ranką. 
Trumpai tariant, man gyvai stojosi akyse tai, ką buvau skaitęs Lersnerio Kro- 
nikoje apie panašius įvykius, tad kėlė nuostabą gerųjų rotušininkų kantrybė 
ir ištvermė. 

Šioks toks nepasitenkinimas kyla ir todėl, kad miestas pamažu prisipildo 
reikalingų ir nereikalingų žmonių. Veltui miesto valdžia ragina kunigaikš- 
čių dvarus prisiminti, deja, jau pasenusioje Aukso bulėje surašytas taisykles. 
Prieglobstis teikiamas ne tik deleguotiesiems į karūnavimą ir jų palydovams, 
bet ir kai kuriems didikams bei asmenims, atvykstantiems iš smalsumo arba 
savo sumetimais, tad klausimas, kas bus apgyvendintas, o kas turės pats nuo- 
motis butą, ne visada greitai išsprendžiamas. Sambrūzdis auga, ir netgi tie, 
kurie čia neturi jokių atliktinų darbų ar už nieką neatsakingi, ima jaustis 
nepatogiai. 

Tačiau mums, jauniems, galintiems visa tai matyti, buvo negana: per 
mažai peno akims, per mažai peno vaizduotei. Ispaniški apsiaustai, didelės 
pasiuntinių skrybėlės su plunksnomis, tai šen, tai ten išnyrantis dar kitoks 
apdaras atrodė išties senoviškai, tačiau kas ne kas buvo pusiau nauja, net 
visai šiuolaikiška, dėl to viešpatavo marga, nedaili, dažnai net neskoninga 
maišalynė. Todėl labai nudžiugome išgirdę, kad iš pagrindų rengiamasi im- 
peratoriaus ir karaliaus atvykimui, kad kurfiurstų kolegijos posėdžiai, vykę 
vadovaujantis paskutiniųjų rinkimų nuostatais, gerokai pasistūmėjo į priekį 
ir rinkimai paskirti kovo 27 dieną. Tad rūpintasi iš Niurnbergo ir Acheno 
atgabenti imperijos regalijas, bet pirmiausia laukta Mainco kurfiursto iškil- 
mingo įžengimo į miestą, nors dar nebuvo išspręsti jo pasiuntinių apgyven- 
dinimo reikalai. 

Uoliai dirbdamas namie kaip raštininkas, susidūriau su įvairiais nedi- 


deliais pageidavimais, suplaukusiais iš visų pusių, viliantis, kad, rengiant 

naujus rinkimų nuostatus, į juos bus atsižvelgta. Kiekvienas luomas siekė, 
kad minėtame dokumente būtų išsaugotos jo teisės ir jam parodyta daugiau 
pagarbos. Tačiau kone visi prašymai ir pageidavimai liko nepatenkinti, daug 
kas liko kaip buvę, nors teikėjai buvo nuoširdžiai patikinti, kad neatsižvelgi- 
mas jokiu būdu nereiškia atsisakymo išpildyti pageidavimą. 

Tuo tarpu imperatoriškoji maršalo tarnyba sprendė labai daug sunkių 
reikalų: atvykėlių gausėjo ir vis sunkiau buvo juos įkurdinti. Nesutarta dėl 
kurfiurstų rajonų ribų. Magistratas stengėsi, kad miestelėnų neprislėgrų naš- 
ta, regis, jiems neprivaloma nešti, dėl to dieną naktį plaukte plaukė skundai, 
protestai, kildavo ginčų ir nesutarimų. 

Kovo 21 dieną į miestą iškilmingai įžengė Mainco kurfiurstas. Ta pro- 
ga nuaidėjo patrankų salvės, nuo šiol jos ilgai mus kurtino. Tarp visų cere- 
monijų tai buvo itin svarbi iškilmė: nors iki šiol matėme įžengiant į miestą 
aukštus asmenis, tačiau jie buvo pavaldūs imperatoriui, o dabar pasirodė su- 
verenas, savarankiškas kunigaikštis, pirmas po imperatoriaus, įvesdinamas 
ir lydimas didelės, jo orumą atitinkančios palydos. Norėtųsi šį tą papasakoti 
apie to įžengimo prašmatnumą, bet ketinu prie jo sugrįžti vėliau, ir kažin ar 
kas atspėtų, dėl ko. 

Tą pačią dieną, grįždamas iš Berlyno namo, per Frankfurtą vyko Lava- 
teris ir kartu su mumis matė iškilmę. Nors tokiems pasaulietiniams forma- 
lumams jis neteikė jokios reikšmės, eisenos prabanga ir visi puošalai giliai 
įsirėžė itin gyvoje jo vaizduotėje, nes kai po daugelio metų tas puikus, bet 
savotiškas vyras man perskaitė poetinę, berods, Apreiškimo šventajam Jonui 
parafrazę, įsitikinau, kad Antikristo įžengimas joje pavaizduotas lygiai taip, 
kaip Mainco kurfiursto į Frankfurtą, - žingsnis po žingsnio, personažas po 
personažo, veiksmas po veiksmo, netrūko net spurgų ant palvų arklių galvų. 
Apie tai plačiau papasakosiu, kai kalbėsiu apie to keisto literatūros žanro 
epochą, kai manyta, jog Senojo Testamento ir Naujojo Testamento mitai 
taps lengviau suvokiami, jei bus perkelti į dabartį ir apraisyti dabartiniais, 
nesvarbu, ar prastuomenės, ar kilmingųjų, apdarais. Apie tokio metodo iš- 
plitimą irgi bus kalbama vėliau, čia pasakysiu tik tiek, kad Lavateris ir jo 
sekėjai šiuo atveju liko nepralenkiami, nes vienas jų taip sušiuolaikino šven- 
tuosius Tris Karalius, įjojančius į Betliejų, kad buvo neįmanoma neatpažin- 
ti, jog tai Lavaterį lankantys kunigaikščiai ir ponai. 

Šį kartą leiskime kurfiurstui Emerichui Juozapui, taip sakant, inkognito 
atvykti į Kompostelę ir atsigręžkime į Gretchen, kurią sklaidantis miniai pa- 


mačiau su Piladu ir jo gražuole (trijulė buvo kaip neperskiriama). Susitikę ir 

pasisveikinę sutarėme, kad vakarą leisime drauge, ir aš skirtu laiku prisista- 
čiau. Susirinko įprastinė draugija, ir kiekvienas turėjo ką papasakoti, pasa- 
kyti, pastebėti, nes vienam labiausiai krito į akis viena, kitam - kita. 

— Jūsų kalbos mane sutrikino kone dar labiau negu šių dienų įvykiai, — 
prabilo galiausiai Gretchen. - Nesuprantu, kaip tas viskas, ką mačiau, yra 
susiję, jei tik kas papasakotų, mielai paklausyčiau, koks čia reikalas. 

Atsakiau, kad man nesunku padaryti jai paslaugą. Tik tegu pasakan- 
ti, kas ją domina. Ji pasakė ir, aiškindamas jai vieną kitą dalyką, įsitikinau, 
kad geriau būtų viską pasakoti iš eilės. Sumaniai palyginau šias iškilmes ir 
pareigas su vaidinimu, kuriame uždanga bet kada nuleidžiama ir vėl pake- 
liama, ir žiūrovas, taip sakant, vėl jį stebi. Kadangi buvau labai šnekus, nes 
manęs niekas nepertraukinėjo, sklandžiai išklojau viską nuo pradžių iki 
šios dienos, o kad pasakojimas būtų dar vaizdesnis, nepraleidau progos pa- 
sinaudoti grifeliu bei didžiąja skalūno plokšte. Keleto užduotų klausimų ir 
priešgyniavimo neišmuštas iš vėžių pasakojimą, visų džiaugsmui, baigiau, 
bet jaučiausi labai padrąsintas nemąžtančio Gretchen domesio. Padėkojusi 
pasakė pavydinti visiems tiems, kurie išmano pasaulio reikalus ir žino, kaip 
jie klostosi ir ką reiškia. Ji norėtų būti berniukas ir nuoširdžiai man padė- 
kojo už paprotinimą. 

- Jei būčiau berniukas, - pasakė, - universitetuose kartu išmoktume 
daug gero. 

Toliau šnekučiavomės apie panašius dalykus; ji tvirtai nusprendusi mo- 
kytis prancūzų kalbos, nes puošmenų pardavėjos salone įsitikino, kad ji bū- 
tina. Paklausiau, kodėl ten nebesirodanti: pastaruosius vakarus leisdamas 
daugiausia namie, dieną dėl jos kai kada eidavau pro parduotuvę tikėdama- 
sis bent dirstelėti į ją. Atsakė, kad šiuo neramiu laiku nenorinti ten rodytis. 
Eisianti, kai tik mieste gyvenimas grįš į senas vėžes. 

Kalba nukrypo į būsimus rinkimus. Smulkiai papasakojau, kas tie rinki- 
mai ir kaip jie vyksta, o savo paskaitą iliustravau išsamiais piešiniais lentoje, 
mat atmintyje gyvai regėjau konklavos patalpą su altoriais, sostais, krėslais 
bei suolais. Išsiskyrėme laiku ir labai patenkinti. 

Gamtos tam tikra prasme harmoningai sujungtos jaunos poros niekas 
taip gražiai nesuvienija, kaip merginos noras mokytis, o jaunuolio polinkis 
mokyti. Taip užsimezga tiek esmingas, tiek malonus ryšys. Ji mato jį kaip 
savo dvasinės egzistencijos kūrėją, o jis ją - kaip būtybę, kuri už savo tobu- 
lumą yra dėkinga ne prigimimui, ne atsitiktinumui ar vienpusiškam norui, 


bet abipusei valiai, ir ta savitarpio sąveika yra tokia saldi, kad neturėtume 

stebėtis, jog nuo senojo ir naujojo Abelaro“ laikų iš tokio dviejų būtybių 
susitikimo įsiliepsnodavo karščiausios aistros, ir laimė, ir nelaimė. 

Jau kitą dieną mieste buvo didelis sujudimas dėl vizitų ir atsakomųjų 
vizitų, dabar vykstančių su didelėmis ceremonijomis. Tačiau mane, kaip 
Frankfurto gyventoją, ypač domino ir nuteikė mąstyti saugumo priesaika, 
kurią davė miesto taryba, miesto kariuomenė, miestelėnai — ne per atstovus, 
bet patys, susirinkę išvien: iš pradžių didžiojoje rotušės salėje magistratas bei 
štabo karininkai, paskui didelėje aikštėje ant Romėnų kalvos visi miesto gy- 
ventojai pagal skirtingus rangus, laipsnius ir gyvenamąsias vietas, galiausiai 
likusioji kariuomenė. Čia vienu žvilgsniu galėjai aprėpti visą bendruomenę, 
susirinkusią dėl garbingo reikalo - prisiekti, kad imperijos galva ir nariai bus 
saugūs, o per būsimą didįjį įvykį viešpataus netrikdoma ramybė. Taip pat 
atvyko Tryro bei Kelno kurfiurstai. Rinkimų dienos išvakarėse iš miesto iš- 
prašomi visi svetimšaliai, vartai užrakinami, žydai uždaromi savo gatvėje, ir 
Frankfurto gyventojai gali puikuotis, kad tik jiems valia būti tokios didelės 
iškilmės liudytojais. 

Ligi šiol viskas vyko ganėtinai šiuolaikiškai: aukščiausieji ir aukštieji 
asmenys po miestą važinėjo tik karietomis, bet netrukus juos išvydome rai- 
tus, taip, kaip buvo įprasta senovėje. Žmonių susirinko galybė, spūstis buvo 
didžiulė. Šmirinėjau po rotušę, kurią pažinojau kaip pelė gimtąjį aruodą, 
tol, kol patekau prie centrinio įėjimo, kur turėjo sėsti ant žirgų kurfiurstai 
ir pasiuntiniai, čia atvykę ištaigingomis karietomis ir susirinkę viršutiniame 
aukšte. Įspūdingi, puikiai išjodinėti žirgai buvo dengti gausiai siuvinėtomis 
gūniomis ir visaip išpuošti. Kurfhiurstas Emerichas Juozapas, gražus, malo- 
nus vyras, ant žirgo atrodė labai įspūdingai. Kitus du menkai prisimenu, tik 
žinau, kad tos raudonos, šermuonėlio kailiu pamuštos kunigaikščių manti- 
jos, kurias paprastai matydavome tik paveiksluose, po atviru dangumi atro- 
dė labai senoviškai; akys grožėjosi ir nesančių pasaulietinių kurfiurstų am- 
basadoriais, vilkinčiais auksu austais, auksu dabintais, auksiniais nėriniais 
gausiai trauktais ispaniškais drabužiais, ypač prašmatniai plazdėjo vėjyje 
didelės plunksnos ant skrybėlių senoviškai užriestais kraštais. Tačiau man 
labai nepatiko trumpos šiuolaikinės kelnės, baltos šilkinės kojinės ir madin- 
gi barai. Verčiau jau pušnys, iki valiai puoštos auksu, sandalai arba dar kas 
nors, tada kostiumas būtų vientisesnis. 

Savo elgesiu ir šįkart iš visų išsiskyrė pasiuntinys von Plotho. Buvo gu- 
vus ir žvalus, ir panašu, kad visai ceremonijai nerodė didelės pagarbos. Mar, 


senyvam ponui nevaliojant iš karto užsėsti ant pirmiau atvesto žirgo, jis, 

priverstas luktelėti prie didžiojo įėjimo, ėmė juoktis, paskui, sulaukęs savojo, 
labai vikriai užšoko, dar kartą priversdamas grožėtis juo kaip vertu Frydri- 
cho Antrojo pasiuntiniu. 

Dabar uždanga vėl nusileido. Tiesa, bandžiau įsigrūsti į bažnyčią, bet ir 
joje radau ne tiek malonumo, kiek nepatogumo. Rinkėjai pasišalino į konk- 
lavą, kur didingos ceremonijos užleido vietą nuodugniam rinkimų svarsty- 
mui. Ilgai laukusi, stumdžiusis ir lūkuriavusi, minia pagaliau išgirdo Juoza- 
po Antrojo vardą - jis buvo paskelbtas Romos karaliumi. 

Vis daugiau prašalaičių plūdo į miestą. Visi važinėjo ir vaikščiojo pasi- 
dabinę prabangiais drabužiais, tad galiausiai dėmesį traukė tik vieno aukso 
apdarai. Imperatorius ir karalius jau buvo Hoizenštame, grafų Schonbornų 
pilyje, ir pagal seną paprotį pasveikinti ir pasitikti; miestas šventė šią svar- 
bią epochą visų religijų bažnytinėmis apeigomis, Mišiomis ir pamokslais, 
iš pasaulietinės pusės Te deum2 giesmę palydint nepaliaujamomis patrankų 
salvėmis. 

Jei tas viešas iškilmes nuo pradžios iki šios akimirkos vertintume kaip 
gerai apgalvotą meno kūrinį, rastume nedaug trūkumų. Viskas buvo gerai 
parengta; kukliai prasidėję, vieši pasirodymai darėsi vis įspūdingesni: dau- 
gėjo žmonių, didėjo atvykstančių asmenų rangas, augo jų ir juos supančiųjų 
prabanga - kiekvieną dieną viskas taip kilo, augo, kad galų gale net įgudu- 
sios, savimi pasitikinčios akys ėmė glumti. 

Mainco kurfiursto iškilmingas įžengimas į miestą - jo nesiteikėme 
smulkiai pavaizduoti - buvo toks prašmatnus ir didingas, kad Lavaterio vaiz- 
duotė jį pamatė kaip didžio išpranašautojo pasaulio valdovo atvykimą. Mus 
jis taip pat apstulbino. Tačiau tiesiog nebetvėrėme iš nekantrumo sužinoję, 
kad prie miesto artėja imperatorius ir būsimasis karalius. Visas magistratas 
susispietė netoli Zaksenhauzeno pastatytoje palapinėje parodyti imperijos 
galvai deramos pagarbos ir įteikti miesto raktų. Tolėliau, gražioje, plačio- 
je lygumoje, stovėjo kita didelė, ištaiginga palapinė, čia susirinko pasitikti 
didenybių visi kurfiurstai ir rinkimų ambasadoriai; jų palydos išsirikiavo 
išilgai kelio, kad paeiliui prie jų prisijungtų ir iš paskos darnia kolona sek- 
tų į miestą. Imperatorius privažiavo prie palapinės ir įėjo į vidų; pasibaigus 
pagarbiam priėmimui, kurfiurstai ir pasiuntiniai atsisveikino, idant pagal 
nustatytą tvarką nutiestų aukščiausiajam valdovui kelią. 

Mus, likusius grožėtis imperatoriškąja puošnybe šiapus miesto sienų, 
nes plyname lauke tai nelabai įmanoma, kartkarčiais linksmindavo mies- 


telėnai, susispraudę abipus gatvių, minios grūstis, pasigirstantys pokštai ir 

nešvankybės; pagaliau varpų skambesys ir patrankų salvės pranešė, jog val- 
dovas čia pat. Frankfurto gyventojams ypač kuteno širdį, kad karūnavimo 
iškilmėse tarp daugybės suverenų ir jų atstovų imperijos miestas Frankfur- 
tas irgi yra nedidelis suverenas: miesto vyriausiasis arklininkas pradėjo eise- 
ną, jam iš paskos ėjo žirgai su puoštomis herbais gūniomis, ant kurių puika- 
vosi baltas erelis raudoname lauke; paskui juos žengė tarnai ir patarnautojai, 
būgnininkai ir trimitininkai, tarybos nariai, lydimi rotušės pasiuntinių su 
miesto livrėjomis. Jiems iš paskos jojo trys miesto raitijos pulkai, puikiai 
išmankštinti, tie patys, kuriuos nuo mažens matydavome pasitinkant paly- 
das bei kitomis oficialiomis progomis. Džiugino jausmas, kad ir mes esame 
tos garbės dalininkai, kad ir mums tenka dalelė suvereniteto, kuris dabar 
skleidėsi visu prašmatnumu. Po Frankfurto kolonos žengė imperatoriškojo 
ercmaršalo svita ir šešių pasaulietinių kurfiurstų deleguotieji rinkimų pa- 
siuntiniai su palydovais. Kiekvieną svitą sudarė ne mažiau kaip dvidešimt 
tarnų ir du ekipažai, o kai kurios buvo dar gausesnės. Bažnytinių kurfiurstų 
svitos gausumu lenkė viena kitą; tarnų ir patarnautojų, rodos, buvo be skai- 
čiaus. Kelno ir Tryro kurfiurstų svitas sudarė per dvidešimt ekipažų, ir lygiai 
tiek - vien Mainco. Namų tarnai, raiti ir pėsti, vilkėjo puošnius drabužius, 
ponai pasauliečiai ir dvasininkai ekipažuose irgi buvo apsitaisę prabangiai 
ir solidžiai, pasipuošę visais ordinais. Tačiau visus, kaip visada, pranoko 
imperatoriškosios didenybės svita. Visų žvilgsnius prikaustė išjodinėtojai, 
rezerviniai arkliai, pakinktai, gūnios, o tą kolonos dalį užbaigė šešiolika iš- 
taigingų šešiakinkių ekipažų - imperatoriškųjų kamerherų, slaptųjų tarėjų, 
vyriausiojo iždininko, vyriausiojo rūmų valdytojo ir vyriausiojo arklininko; 
nors itin puošni bei ilga, ši kolona buvo tik pradžia. 

Augant kolonos didybei ir ištaigai, gretos vis tankėjo. Mat lydimi rink- 
tinės namų tarnų svitos - dauguma ėjo pėsti, mažuma jojo raiti - pasiro- 
dė rinkimų ambasadoriai bei patys kurfiurstai kylančia tvarka, kiekvienas 
prabangiame ekipaže. Tuoj už Mainco kurfiursto išsirikiavę dešimt impe- 
ratoriškųjų pasiuntinių, keturiasdešimt vienas liokajus ir aštuoni haidukai 
reiškė, kad didenybės čia pat. Ištaigingame ekipaže su galine sienele iš veid- 
rodinio stiklo, papuoštame piešiniais, laku, raižiniais ir auksu, iš lauko ir vi- 
duje trauktame raudonu siuvinėtu aksomu, gerai buvo matyti imperatorius ir 
karalius visoje puikybėje - imperijos galvos, kurias seniai troškome pamatyti. 
Kolona darė didelį lankstą - ir kad išsiskleistų, ir kad būtų matoma didelei 
žmonių miniai. Per Zaksenhauzeną, per tiltą Eismo gatve nusileidusi Cei- 


lės gatve žemyn pasuko į miesto centrą per Šv. Kotrynos vartus - buvusius 

miesto vartus, kurie miestui išsiplėtus perstatyti į atvirą perėją. Šiuo atvėju 
miesto galvos apdairiai atsižvelgė į tai, kad išorinė pasaulio puikybė per pas- 
taruosius metus gerokai išplatėjo ir išaugo. Išmatavus buvo nustatyta, kad 
dabartiniam imperatoriaus ekipažui važiuojant per vartus, kuriais įvažiavo 
ir išvažiavo ne vienas kunigaikštis ir imperatorius, neišvengiamai nukentės 
raižiniai bei kitos puošmenos. Pasitarus ir kad nereikėtų sukti nepatogiu 
aplinkkeliu, nuspręsta pakelti grindinį bei įrengti minkštą nuvažiavimą ir 
užvažiavimą. Tuo pačiu sumetimu gatvėse buvo nukabintos visos krautuvių 
ir kioskų stoginės, idant nekliudytų ir nenubraižytų nei karūnos, nei erelio, 
nei genijų. 

Nors, artėjant tauriajam indui su brangiuoju turiniu, nenuleidome akių 
nuo aukštųjų asmenų, žvilgsnis užgriebė ir nuostabius žirgus, pakinktus bei 
jų puošybą pozumentu. Ypač krito į akis vežėjas ir vadeliotojas — abu pui- 
kūs, abu raiti. Atrodė kaip kitos tautybės, net kaip iš kito pasaulio - impe- 
ratoriaus dvaro papročiu vilkintys ilgus juodo ir geltono aksomo švarkus ir 
užsidėję kepures su didelėmis kupliomis kokardomis. Kolona tiek sutankėjo, 
kad sunku buvo ką nors išskirti. Šveicarų gvardiečiai abipus karietos, erc- 
maršalas, dešinėje rankoje laikantis stačią Saksų kardą“, feldmaršalai, impe- 
ratoriškosios gvardijos vadai, jojantys paskui karietą, daugybė imperatoriaus 
pažų, galop pati lankininkų gvardija su juodo aksomo švarkais sparninėmis 
apykaklėmis, auksiniais galionais gausiai apvedžiotomis siūlėmis, po juo- 
daisiais vilkintys raudonus apatinius švarkus ir kūno spalvos liemenes, taip 
pat gausiai puoštus auksu. Žiūrėjome neatitraukdami akių, aptarinėjome, 
raginome vienas kitą atkreipti dėmesį tai į tą, tai į aną, ir nebe labai domino 
ne mažiau prašmatniai apsitaisę kurfiurstų gvardiečiai; gal net būtume pa- 
sitraukę nuo lango, jei ne mūsų magistratas, kurį su penkiolika dvikinkių 
karietų, užbaigiančių koloną, norėjome pamatyti, ypač paskutinėje karietoje 
sėdintį rotušės raštininką su miesto raktais ant raudono aksomo pagalvėlių. 
Tarėme, jog didelė garbė, kad eiseną užbaigia miesto grenadierių kuopa, ir ši 
garbės diena mums, kaip vokiečiams ir kaip Frankturto gyventojams, įkvėpė 
dar daugiau pasididžiavimo ir pakilios nuotaikos. 

Įsitaisėme name, kad matytume iš katedros grįžtančią ir vėl pro mus 
einančią koloną. Bažnyčioje, chore ir konklavoje, buvo aukojamos Mišios, 
skambėjo muzika, vyko įvairios ceremonijos ir iškilmės, kol priesaika bus 
patvirtinti rinkimų nuostatai, tad turėjome pakankamai laiko smagiai pa- 
sistiprinti ir ištuštinti vieną kitą butelį į senojo ir jaunojo valdovų sveika- 


tą. Kalba nukrypo, kaip dažniausiai tokiais atvejais, į prabėgusius laikus, ir 

nemažai senyvų asmenų sakė, kad ankstesni rinkimai buvę įspūdingesni už 
šiuos, bent jau žmonių domesio ir gyvesnio negu šįkart dalyvavimo atžvil- 
giu. Per Pranciškaus Pirmojo karūnavimą, ne taip kaip dabar, dar būta ne- 
išspręstų reikalų: nesudaryta taika, rinkimams priešinosi Prancūzija, Bran- 
denburgo ir Pfalco kurfiurstai, būsimojo imperatoriaus kariuomenė stovėjo 
prie Heidelbergo, kur buvo jo vyriausioji būstinė, ir mažai trūko, kad Pfal- 
cas būtų pagrobęs imperijos regalijas, gabenamas iš Acheno. Tačiau veda- 
mos derybos, ir abi pusės į reikalą pažiūri atlaidžiai. Pati Marija Teresė, nors 
besilaukianti, atvyksta stebėti vis dėlto įvyksiančio savo vyro karūnavimo. 
Ji atkanka į Ašafenbergą ir sėdusi į jachtą plaukia į Frankfurtą. Pranciškus 
skuba iš Heidelbergo pasitikti žmonos, bet pavėluoja, ji jau išplaukusi. Ne- 
atpažintas šoka į laivelį ir skuba jai iš paskos, pasiveja jos laivą, ir mylinti 
pora džiaugiasi netikėtu susitikimu. Žinia apie jį akimirksniu pasklinda, ir 
visas pasaulis yra su ta švelnia, vaikais gausiai apdovanota sutuoktinių pora, 
kuri nuo pat jungtuvių dienos visada tokia neišskiriama, kad net vykdama 
iš Vienos į Florenciją prie Venecijos sienos kartu išbūna karantino laiką. 
Marija Teresė mieste sutinkama džiaugsmo šūksniais, ji apsistoja viešbutyje 
„Romos imperatorius“; jos vyrui pasitikti Bornheimo pievoje pastatyta di- 
džiulė palapinė. Joje iš bažnytinių kunigaikščių - tik Mainco kurfiurstas, 
iš pasaulietinių kunigaikščių-rinkėjų — tik Saksonijos, Bohemijos ir Hano- 
verio kurfiurstai. Iškilminga kolona pajuda į miestą, o trūkstamus dalyvius 
ir prašmatnumą atsveria gražios moters dalyvavimas. Srovėdama patogioje 
vietoje esančio namo balkone, ji valiavimu ir plojimais sveikina vyrą: entu- 
ziazmo įkvėpta jai pritaria liaudis. Didieji taip pat žmonės, tad kad pamil- 
tų, miestelėnas taria juos esant tokius pačius kaip jis, juos įsivaizduoja kaip 
mylinčius sutuoktinius, kaip švelnius tėvus, kaip prieraišius brolį ir seserį, 
kaip ištikimus draugus. Anuomet jiems linkėta ir pranašauta daug gero, o 
šiandien pirmagimis sūnus yra liudijimas, kad linkėjimai išsipildė; daili jau- 
nuolio povyza žadina kiekvieno širdyje prielankumą, o besiskleidžiančios 
iškilios jo asmens savybės leidžia su juo sieti didžiausius lūkesčius. 
Paskendome prisiminimuose ir nuklydome į ateitį, bet keletas paralpon 
įžengusių draugų vėl grąžino į dabartį. Gerai suprasdami naujienos vertę, 
skubėjo pirmieji ją pranešti. Taigi papasakojo apie aukštųjų asmenų, kuriuos 
neseniai matėme didelėje prašmarnioje kolonoje traukiančius pro šalį, gražią 
žmonišką savybę. Buvę susitarta, kad kelyje tarp Hoizenštamo ir minėtos 
didžiulės palapinės imperatorius ir karalius miške susitiks su Darmštato 


landgrafu. Senas, viena koja kape, jis norėjo dar kartą pasimatyti su valdo- 

vu, kuriam paskyrė visą gyvenimą. Abu prisiminė tą dieną, kai landgrafas 
atgabeno į Heidelbergą kurfiurstų dekretą, skelbiantį, kad Pranciškus išrink- 
tas imperatoriumi, ir, apdovanotas brangiomis dovanomis, patikino visada 
liksiąs ištikimas savo valdovui. Tuodu aukštieji asmenys stovėjo eglynėlyje, 
landgrafas, iš senumo visai silpnas, rėmėsi į kėnį, kad ilgėliau pratęstų pokal- 
bį su imperatoriumi, vykstantį abiem pusėms graudenantis. Vėliau ta vieta 
buvo neįmantriai paženklinta, ir mes, jaunimas, ją kelis kartus aplankėme. 

Prisimindami sena ir svarstydami nauja, praleidome keletą valandų, kol 
kolona, šįkart trumpesnė ir glaudesnė, vėl nuvilnijo pro mūsų akis; galėjome 
įdėmiai apžiūrėti ir įsidėmėti ateičiai detales. 

Mieste kilo nepaliaujamas bruzdesys, kol visi, kuriems pritiko ar buvo 
privalu, aplankė ir po vieną prisistatė valdovams, tad patogiai galėjome ap- 
žiūrėti kiekvieno matomo aukštojo asmens dvariškius. 

Imperijos regalijos pagaliau pasiekė Frankfurtą. Tačiau prisimenant 
tradicinius vaidus jos buvo priverstos pusdienį iki vėlumos praleisti plyna- 
me lauke, Mainco kunigaikštystės pasiuntiniams aiškinantis su Frankfur- 
to miesto atstovais, ar palydai leistina įžengti į miesto teritoriją. Pagaliau 
frankfurtiečiai nusileido, Mainco pasiuntiniai palydėjo regalijas iki užkar- 
do, ir reikalas šįkart buvo išspręstas. 

Tomis dienomis neturėjau kada galvoti apie save. Namie tik rašiau ir 
perrašinėjau, norėjau ir skubėjau viską pamatyti; taip baigėsi kovas, kurio 
antroji pusė atnešė tiek daug iškilmių. Pažadėjau Gretchen nuodugniai ir 
smulkiai papasakoti, kas vyko pastarosiomis dienomis ir ko laukti karūna- 
vimo dieną. Didysis įvykis artėjo; man ne tiek rūpėjo, ką jai papasakosiu, 
kiek tai, kaip pasakosiu. Viską, ką matė mano akys ir rašė manoji raštininko 
plunksna, skubiai dorojau ruošdamasis tam vieninteliam kartui, laukian- 
čiam netolimoje ateityje. Pagaliau tas vakaras atslinko; buvo gan vėlu, kai 
pas ją atėjau iš anksto mėgaudamasis, kad ši paskaita būsianti dar geresnė 
negu pirmoji, kuriai buvau nepasirengęs. Tačiau dažnai mums, o per mus ir 
kitiems, netikėta proga atneša daugiau džiaugsmo, negu jo suteiktų rimčiau- 
sias ketinimas. Įėjęs vidun radau įprastą draugiją, bet buvo ir keletas nepa- 
žįstamų. Jie susėdo žaisti, o su manimi prie skalūno lentos liko Gretchen ir 
jaunesnysis pusbrolis. Mieloji mergina žaviai pasakė esanti pamaloninta, kad 
ji, prašalaitė, rinkimų dieną nelyginant miesto gyventoja galėjusi savo aki- 
mis pamatyti tą ypatingą reginį. Nuoširdžiai padėkojo, kad ja pasirūpinau ir 
parodžiau dėmesį iš anksto per Piladą pranešęs, kad ji turinti galimybę visur 


patekti, nes aš per draugus ir pažįstamus jai parūpinęs bilietus ir leidimus. 

Ji susidomėjusi klausėsi apie imperijos brangenybes. Pažadėjau, kad kai 
tik bus įmanoma, jas apžiūrėsime abu kartu. Sužinojusi, kad jaunasis kara- 
lius matavosi apdarus ir karūną, šmaikščiai papokštavo. Žinojau, kur ji ste- 
bės karūnavimo dienos iškilmes, ir atkreipiau jos dėmesį į viską, kas vyks ir 
iš jos vietos bus ypač gerai matyti. 

Mes pamiršome laiką; buvo jau po vidurnakčio, kai apsižiūrėjau, kad 
neturiu namų durų rakto. Jei mėginčiau įeiti į vidų, sukelčiau ant kojų visus 
namiškius. 

— Manau, - tarė Gretchen, - kad bus geriausia mums visiems likti čia. 

Pusbroliams ir tiems nepažįstamiesiems jau buvo atėjusi į galvą tokia 
mintis, nes jų nebuvo kur apnakvinti. Netrukus reikalas buvo išspręstas, 
Gretchen išėjo išvirti kavos, paskui, kadangi žiburiai baigė gesti, atnešė į 
kambarį didelę užžiebtą šeimininkų aliejinę varinę lempą su dagčiu. 

Kava padėjo keletą valandų išlikti žvaliems, bet žaidimas pamažu rimo, 
kalbos tilo, motina užmigo dideliame krėsle, kelionės išvarginti prašalaičiai 
knapsėjo kas kur, Piladas su savo gražuole sėdėjo kampe. Ji miegojo padėju- 
si galvą jam ant peties, jis irgi neilgai budėjo. Priešais, kitoje skalūno stalo 
pusėje, įkniaubęs veidą į sukryžiuotas ant stalo rankas miegojo jaunesnysis 
pusbrolis. Aš sėdėjau tarpulangėje už stalo, Gretchen šalia. Mudu tyliai kal- 
bėjomės, bet pagaliau ir ją priveikė miegas; priglaudusi galvą man prie pe- 
ties, kaipmat užsnūdo. Taigi vienintelis budėjau nuostabioje padėtyje, bet ir 
mane numarino malonusis mirties brolis. Aš užmigau, o kai nubudau, buvo 
šviesi diena. Gretchen stovėjo prie veidrodžio ir taisėsi gaubruvą; buvo mei- 
lesnė nei visada ir atsisveikindama nuoširdžiai paspaudė man rankas. Aplin- 
kiniu keliu parsigavau namo, mat sienoje, atgręžtoje į Mažąją elnių gatvę, 
tėvas, nepaisydamas kaimyno prieštaravimo, buvo įsirengęs mažą langelį. 
Stengdavomės negrįžti iš tos pusės, kad tėvas nepamatytų. Visada pravers- 
davo motinos tarpininkavimas, tad rytą per pusryčius ji skubėjo paaiškinti 
tėvui, kad manęs nėra namie, nes aš turėjęs anksti išeiti, dėl to ta nekalta 
naktis man neatnešė jokių nemalonių pasekmių. 

Apskritai margas aplinkinis pasaulis manęs nestulbino. Nesiekiau nieko 
kito, tik gerai įsidėmėti objektų išvaizdą, neturėjau jokio kito užsiėmimo, 
tik tai, ką man buvo pavedę tėvas ir ponas von Konigsthalis, bet, po teisy- 
bei, jis man padėjo suvokti vidinę dalykų eigą. Niekam nejaučiau meilin- 
go jausmo, tik Gretchen, ir neturėjau jokių kitų norų, tik viską pamatyti 
ir įsidėmėti, kad galėčiau jai pakartoti ir paaiškinti. Einant pro šalį eisenai, 


pusbalsiu viską nupasakodavau, kad neliktų nepastebėta jokia smulkmena ir 

gražuolė pagirtų už atidumą ir pastabumą; kitų pripažinimas ir įvertinimas 
man buvo tik kaip priedas. Beje, buvau pristatytas vienam kitam aukštam as- 
meniui, bet niekas neturėjo laiko domėtis kitais, antra vertus, ir vyresnieji ne 
visada žino, kaip kalbėtis su jaunuoliu ir jį ištirti. Aš savo ruožtu irgi nelabai 
mokėjau gražiai pateikti savęs žmonėms. Paprastai pelnydavau jų malonę, 
bet ne susižavėjimą. Mane užvaldydavo man įdomūs dalykai, bet nerūpėjo, 
arjie ir kitus domina. Dažniausiai būdavau arba per guvus, arba per tylus, at- 
rodydavau arba įkyrus, arba užsispyręs, priklausomai nuo to, ar kiti domino, 
ar ne; dėl to buvau laikomas teikiančiu vilčių, bet keistuoliu. 

Pagaliau išaušo karūnavimo diena, 1764 metų balandžio 3-ioji; oras 
buvo puikus, visi žmonės sukilę ant kojų. Man, taip pat daugeliui giminaičių 
ir draugų, buvo skirta gera vieta pačioje rotušėje, viename viršutinių aukštų, 
iš čia viską puikiai matėme. Vos išaušus jau buvome vietoje ir iš aukštai, kaip 
iš paukščio skrydžio, apžiūrinėjome statinius, išvakarėse matytus iš arti. Tai 
buvo naujai pastatytas fontanas su dviem dideliais kubilais dešinėje ir kairė- 
je, į juos dvigalvis erelis ant stovo liejo iš dviejų snapų vyną - šiapus balrą, ki- 
tapus - raudoną. Toliau gulėjo supilta avižų krūva, o netoliese stovėjo didelė 
lentinė pašiūrė, kurioje jau keletą dienų buvo kepamas ir skrudinamas anglių 
lauže riebus jautis, pamautas ant milžiniško iešmo. Visi keliai, vedantys tiek 
iš rotušės, tiek iš miesto gatvių į rotušę, iš abiejų pusių buvo apstatyti užtva- 
romis ir sargyba. Didelė aikštė pamažu pildėsi, minia vis labiau, vis smarkiau 
liūliavo ir grūdosi, plūstelėdama ton pusėn, kur pasirodydavo kas nors nauja 
ir būdavo pranešama būsiant ką nors ypatingo. 

Vis dėlto buvo palyginti tylu ir, suskambus pavojaus varpui, visi tarsi su- 
stingo iš baimės ir nuostabos. Tų, kurie iš aukštai matė visą aikštę, dėmesį 
patraukė eisena - tai Acheno ir Niurnbergo atstovai gabeno į katedrą im- 
perijos brangenybes. Kaip globą teikiančios šventybės, jos buvo įkurdintos 
karietoje ant priekinės sėdynės, o deputatai pagarbiu atstumu sėdėjo prieš 
jas ant galinės. Šrai tie trys kurfiurstai pasuko į katedrą. Įteikus regalijas 
Mainco kurfiurstui, karūna ir kardas nedelsiant išgabenami į imperatoriaus 
laikinąjį būstą. Tuo tarpu pagrindiniai veikėjai bei žiūrovai katedroje, kiek 
mums, informuotiesiems, žinoma, užsiėmę kita veikla ir kitomis ceremoni- 
jomis. 

Matėme, kaip pasiuntiniai važiuoja į rotušę, iš kurios žemesnieji kari- 
ninkai išneša baldakimą į imperatoriaus būstą. Ercmaršalas grafas von Pap- 
penheimas, labai gražus, lieknas ponas, nedelsdamas sėda ant žirgo, jį gra- 


žiai puošia ispaniški apdarai, prabangi liemenė, auksinis apsiaustas, aukšta 

skrybėlė su plunksna ir ilgi besiplaikstantys plaukai. Jam pajudėjus ir skam- 
banc visiems varpams, paskui jį į imperatoriaus laikinąjį būstą nuseka raiti 
pasiuntiniai, apsitaisę dar prašmatniau negu rinkimų dieną. Mielai būtume 
ir ten buvę, apskritai tą dieną norėjosi būti vienu metu keliose vietose. Pasa- 
kojome vienas kitam, kas ten vyksta. Dabar imperatorius velkasi monarcho 
mantiją, kuri naujai pasiūdinta pagal seną Karolingų drabužio pavyzdį. Pa- 
veldimąsias tarnybas atliekantiesiems rūmininkams! įreikiamos imperijos 
regalijos, ir jie sėda ant žirgų. Mantiją vilkintis imperatorius ir ispanišku abi- 
tu apsitaisęs Romos karalius taip pat sėda ant žirgų, ir apie tai mums praneša 
toli nusidriekusi begalinė kolona. 

Akys jau pavargo nuo daugybės prabangiai vilkinčių tarnų bei kitų pa- 
reigūnų, nuo išdidžiai judančių į priekį didikų, ir kai pagaliau pro mus lėtai 
praplaukė rinkimų pasiuntiniai, paveldimąsias tarnybas atliekantieji rūmi- 
ninkai, galop, po gausiai siuvinėtu, dvylikos posėdininkų ir tarybos narių 
nešamu baldakimu ant prabangiai puoštų žirgų - imperatorius senoviniais 
drabužiais, o jam iš kairės, šiek tiek atsilikęs, jo sūnus ispaniškais apdarais, 
apraibo akys. Norėjosi kokiu nors burtažodžiu trumpam sustabdyti reginį, 
bet grožybė nesulaikomai traukė pro šalį, o tik ką atsilaisvinusią vietą kaip- 
mat užpildė atvilnijanti liaudis. 

Štai ir vėl kilo grūstis, nes reikėjo palaisvinti kitą taką — nuo turgaus 
pusės - pas rotušės duris ir pakloti lentinį šaligatvį, kuriuo žengs iš katedros 
grįžtanti eisena. 

Apie tai, kas vyko katedroje - ceremonijas, pradedančias ir lydinčias 
patepimą, karūnavimą, įšventinimą į riterius - vėliau mums papasakojo tie 
draugai, kurie atsisakė kai ko kito, kad galėtų dalyvauti apeigose bažnyčioje. 

Tuo tarpu ten pat, kur buvome įsitaisę, visi šio to užkandome, mat tokią 
iškilmingą dieną turėjome tenkintis šaltais užkandžiais. Tačiau iš kiekvieno 
namų rūsio buvo patiekta paties geriausio ir seniausio vyno, tad bent tuo 
atžvilgiu senovinę šventę šventėme senoviškai. 

Dabar aikštėje svarbiausias objektas buvo jau paklotas medinis šaligat- 
vis, užtiestas raudona, geltona ir balta drobule; imperatorius, kurį pirmai 
apžiūrėjome sėdintį ekipaže, paskui raitą ant arklio, tuoj turėjo pasirodyti 
pėsčias: gal ir keista, bet pastaruoju atveju džiaugėmės labiausiai; šitas būdas 
prisistatyti mums atrodė ir natūraliausias, ir oriausias. 

Vyresni asmenys, stebėję Pranciškaus Pirmojo karūnavimą, pasakojo: Ma- 
rija Teresė, neapsakomai graži, tas iškilmes stebėjusi pro Frauensteinų namo, 


stovinčio šalia rotušės, balkono langą. Grįžtantis iš katedros jos sutuoktinis 

su tais keistais apdarais jai pasirodęs it Karolio Didžiojo šmėkla; kai lyg juo- 
kaudamas iškėlęs aukštyn abi rankas ir parodęs imperijos obuolį, skeptrą ir 
gražiąsias pirštines, ji pratrūkusi juoku, ir visus žmones apėmę džiaugsmas 
ir pakili nuotaika, nes pamatę pagerbtą krikščionijos aukščiausiosios poros 
gražų ir natūralų santuokinės meilės ryšį. Kai, sveikindama vyrą, imperato- 
rienė ėmė mojuoti nosinaite ir garsiai sušuko vivat!/, žmonių entuziazmas ir 
džiūgavimas ėmė lietis per kraštus, ir džiaugsmo šūksniai ilgai aidėjo. 

Varpų gausmas ir ilgos kolonos pirmosios gretos, ramiai žengiančios 
spalvotu šaligatviu, liudijo, kad viskas atlikta. Žiūrovai žvelgė dar įdėmiau, 
kolona atrodė dar ryškesnė, ypač mums, nes dabar artėjo tiesiai į mus. Ir ją, 
ir žmonių pilną aikštę matėme kone kaip horizontalią projekciją. Tik eise- 
nos gale susitelkė itin daug prabangos: pasiuntiniai, paveldimąsias tarnybas 
atliekantieji rūmininkai, imperatorius ir karalius po baldakimu, trys bažny- 
tiniai kurfiurstai, auksu siuvinėtas baldakimas, - viskas, rodės, yra vienos 
valios vedama masė, ištaiginga ir harmoninga, kuri, skambant varpams ką 
tik išžengusi iš šventovės, kaip šventybė tviskėjo prieš mus. 

Politinė-religinė iškilmė pasižymi neapsakomu žavesiu. Matome žemiš- 
kąją didybę, apsuptą visų jos valdžios simbolių; tačiau, lenkdamasi dangiš- 
kajai, ji leidžia pajusti jųdviejų bendrumą. Juk ir individas įstengia paliudyti 
savo giminystę su Dievu tik jam paklusdamas ir jį garbindamas. 

Nuo turgaus pasigirdę džiaugsmo šūksniai pasklido ir po didžiąją aikš- 
tę, ir galingas viva! išsiveržė iš nesuskaičiuojamos daugybės lūpų ir, žinoma, 
širdžių. Mat šiai didelei šventei buvo lemta tapti ilgalaikės taikos garantu, ir 
iš tiesų taika daug metų džiugino Vokietiją. 

Prieš keletą dienų mieste šaukiko buvo paskelbta, kad nei medinis šali- 
gatvis, nei erelis viršum fontano nebus atiduoti žmonėms, todėl, kitaip negu 
visada, jų nevalia liesti. Taip siekta užkirsti kelią nelaimingiems atsitiki- 
mams, kurie neišvengiami esant didelei spūsčiai. Tačiau kad bent iš dalies 
būtų patenkinti minios jausmai, paskui eiseną ėjo keletas samdytų asmenų, 
jie kėlė nuo medinio šaligatvio patiesalą ir, vis švystelėdami aukštyn, vynio- 
jo į ritinį. Nelaimės išvengta, bet įvyko juokingas nemalonumas: drobulė 
išsivyniojo ore ir leisdamasi žemyn užklojo daug žmonių. Tie, kurie nutvėrę 
už galų traukė į save, pargriovė po pala atsidūrusiuosius, o šie atsitokėjo iš 
išgąsčio tik tada, kai prasiplėšę arba prasipjovę skylę išsivadavo ir kiekvienas 
įsigijo skiautelę didenybės žingsnių pašventinto audeklo. 

Neilgai žiūrėjau į tas laukines linksmybes, skubinausi iš savo aukštumos 


nusileisti laipteliais ir koridoriais prie didžiųjų rotušės laiptų, kuriais tuoj 

užkunkuliuos matytoji iš toli kilminga ir puiki eisena. Spūsties išvengta, nes 
keliai į rotušę buvo gerai saugomi, ir aš laimingai patekau prie pat metalinių 
turėklų viršuje. Pro mane kopė pagrindiniai veikiantieji asmenys, nes palyda 
likosi žemutiniuose skliautuotuose koridoriuose; dėl triskart suktų laiptų 
juos apžiūrėjau iš visų pusių, paskutinįkart iš visai arti. 

Pagaliau viršuje pasirodė ir abi didenybės. Tėvas ir sūnus vilkėjo vieno- 
dai kaip Menechmai!*. Imperatoriaus monarcho mantija buvo iš purpurinio 
šilko, gausiai puošta perlais ir brangakmeniais, karūna, skeptras ir imperi- 
jos obuolys irgi malonino akį: viskas buvo nauja, o senoviškumas perteik- 
tas skoningai. Tad vilkinčiojo tokį apdarą judesiai buvo laisvi, o nuoširdus, 
orus veidas liudijo jį esant ir imperatorių, ir tėvą. Tačiau jaunasis karalius, 
apsitaisęs plačiu rūbu su Karolio Didžiojo brangenybėmis, vilkosi tarsi su 
karnavalo kostiumu, net pats, kartkartėmis pažvelgdamas į tėvą, negalėjo 
sulaikyti šypsenos. Gerokai per didelė karūna stirksojo ant galvos kaip išsi- 
kišęs stogas. Nors pasiaurintos pagal stotą, dalmatika ir stola atrodė nepa- 
traukliai, o skeptras ir imperijos obuolys kėlė nuostabą; neneigsiu, norėjosi, 
kad tais apdarais vilkėtų ir būtų padabinta tvirta, rūbą atitinkanti figūra, 
kuri darytų geresnį įspūdį. 

Vos tik už tų asmenų užsivėrė varteliai, aš nuskubėjau į ankstesnę savo 
vietą, kurią, kitų jau užimtą, šiaip ne taip atsikovojau. 

Pačiu laiku įsitaisiau prie lango, nes netrukus turėjo prasidėti pats įdo- 
miausias dalykas, kurį galėsime stebėti. Visi atsisuko į rotušę ir vėl pasigirdę 
šūksniai vivat! reiškė, kad didžiosios salės lange su balkonu pasirodė manti- 
jomis vilkintys imperatorius ir karalius. Ne tik į juos žiūrėti buvo gražu, bet 
ir jų akivaizdoje vyko neįprastas reginys. Pirmutinis ant žirgo sėdo gražusis 
lieknasis ercmaršalas; dešinėje rankoje laikė nebe kardą, bet sidabrinį indą 
su asa, kairėje - mentelę. Tarpu tarp atitvarų įjojęs į didelę avižų krūvą, pa- 
sėmė kupiną indą ir, nubraukęs viršų, labai grakščiai pargabeno atgal. Impe- 
ratoriaus arklidės jau aprūpintos. Tada į tą pusę nujojo erckamerheras ir taip 
pat pargabeno dubenį, ąsotį bei rankšluostį. Tačiau žiūrovams daugiau sma- 
gumo suteikė stalininkas, kuris turėjo atgabenti gabalą kepto jaučio. Lai- 
kydamas sidabrinį dubenį, jis irgi nujojo tarpu tarp atitvarų į didelę lentinę 
virtuvę ir netrukus grįžo į rotušę nešinas uždengtu valgiu. Dabar atėjo eilė 
taurininkui, tad, nujojęs prie fontano, atgabeno vyno. Taigi imperatoriaus 
stalas jau paruoštas, ir visi įsmeigė akis į mesiantį pinigus iždininką. Ir jis 
užsėdo ant gražaus žirgo, kuriam abipus balno vietoj pistoleto dėklų kabėjo 


pora prašmatnių Pfalco kurfiursto herbu siuvinėtų kapšų. Vos pajudėjo, tuoj 

pasėmęs viena ir kita ranka iš abiejų mašnų dosniai pažėrė į dešinę ir į kairę 
auksinių ir sidabrinių monetų, kurios ore smagiai suspindo kaip metalinis 
lietus. Akimirksniu daugybė rankų suspurdo ore, gaudydamos dovanas; bet 
vos tik monetos nukrito, kai žmonės, vienas per kitą jas stvarstydami, siūb- 
telėjo ant žemės ir ėmė grumtis dėl nukritusių pinigų. Kadangi iždininkui 
jojant pirmyn tas judesys vis kartojosi abiejose pusėse, žiūrovai mėgavosi 
linksmu reginiu. Galiausiai jam sviedus pačius kapšus pakilo tikra erzelynė, 
nes kiekvienas stengėsi nutverti dar ir pačią didžiausią dovaną. 

Didenybės pasišalino iš balkono, ir dabar miniai turėjo būti paaukota 
dar viena auka, nes, užuot ramiai ir dėkingai priėmusi dovanas, ji tokiais 
atvejais yra linkusi pati jas išplėšti. Šiurkštesniais ir žiauresniais laikais vy- 
ravo paprotys nedelsiant atiduoti minios valiai avižas, kai tik ercmaršalas 
pasems iš avižų krūvos ąsotį, fontaną, kai taurininkas įpils vyno, ir virtuvę, 
kai stalininkas atpjaus kepto jaučio gabalą. Tačiau šįkart, siekiant išvengti 
nelaimės, stengtasi kiek įmanoma laikytis tvarkos ir žiūrėti saiko. Bet neap- 
sieita be senų piktų išdaigų, aure, vienas prisipylė maišą avižų, o kitas jį pra- 
dūrė peiliu ir taip toliau. Dėl kepto jaučio šįkart, kaip ir kitados, užvirė arši 
kova. Jį buvo galima laimėti tik visą. Senu papročiu vėl susikirto mėsininkų 
ir vyno statinių krovikų cechai, nes milžiniškas kepsnys turėjo atitekti tik 
vienam iš jų. Mėsininkai tvirtino, kad kaip tik jie turį teisę į jautį, nes jį 
atgabenę į virtuvę visą, nesupjaustytą į gabalus, tačiau vyno statinių krovi- 
kai ginčijo ir taip pat jo reikalavo, nes virtuvė esanti įrengta netoli jų cecho 
pastato, o praėjusį kartą buvęs jų viršus, tai liudijo laimėtojo jaučio ragai, 
kaip pergalės ženklas styrantys jų cecho ir susirinkimų namo grotuotame 
skliautiniame lange. Abi gausios gildijos turėjo labai tvirtų ir šaunių narių, 
bet aš nebeprisimenu, kuri tąkart laimėjo pergalę. 

Tačiau tokio pobūdžio iškilmė būtinai baigiasi kokiu nors pavojingu ir 
baisiu įvykiu, tad iš tiesų buvo klaiku matyti, kaip medinė virtuvė atiduoda- 
ma minios valiai. Ant jos stogo kaipmat radosi tikras žmonių knibždėlynas, 
nors tiesiog nesuprantama, kaip jie ten užsikabarojo; jie plėšė ir metė žemyn 
lentas, tad atrodė, ypač žiūrint iš toli, kad kiekviena krisdama užmuš bent 
po keletą smarkuolių. Pašiūrės stogo akimirksniu nebeliko, o vienas kitas 
drąsuolis jau kybojo ant sijų ir gegnių ir jas klibino; keletui dar karant viršu- 
je, apačioje jau buvo pjaunamos staktos, karkasas siūbavo į šalis ir bet kada 
galėjo sugriūti. Jautruoliai nugręžė akis ir visi laukė didelės nelaimės, bet ne- 
girdėjome, kad kas nors būtų susižeidęs; viskas baigėsi laimingai, nors vyko 


staigiai ir audringai. 

Visiems buvo žinoma, kad imperatorius ir karalius vėl pasirodys viešai ir 
iš kabineto, kuriame liko pasitraukę iš balkono, eis pietauti į didžiąją rotušės 
salę. Išvakarėse matėme, kaip ruošiamasi toms vaišėms, ir šiandien troškau 
žūtbūt bent akies krašteliu pažvelgti į vidų. Tad įprastu keliu vėl leidausi 
prie didžiųjų laiptų, prieš kuriuos kaip tik yra salės durys. Čia apžiūrėjau 
didžiūnus, kurie šiandien buvo imperijos galvos tarnai. Pro mane praėjo pra- 
bangiai apsitaisę valgiais nešini dvidešimt keturi grafai, tad berniuką gerokai 
bus sutrikdęs jų didybės ir atliekamo veiksmo kontrastas. Čia nebuvo spūs- 
ties, bet nedidelė patalpa buvo pilna žmonių. Prie salės durų stovėjo sargybi- 
niai, bet įgaliotieji asmenys pro jas įeidavo ir išeidavo. Pamačiau vieną Pfalco 
kurfiursto tarną ir paprašiau įsivesti vidun. Daug nesvarstydamas davė man 
vieną sidabrinių indų, kuriuos kaip tik nešė, tam darbui tikau, nes vilkė- 
jau tvarkingais drabužiais; taip patekau į šventovę. Pfalco indauja stovėjo 
kairėje, prie pat durų, ir, žengęs keletą žingsnių, atsidūriau ant pakylos už 
atitvaro. 

Kitame salės gale, prie pat langų, po baldakimais sostuose, pakylėtuose 
keliais laipteliais, sėdėjo mantijomis vilkintys imperatorius ir karalius; karū- 
na ir skeptras gulėjo tolėliau ant auksinių pagalvėlių. Trys bažnytiniai kur- 
fiurstai su indaujomis už nugaros buvo įsitaisę ant atskirų pakylų: Mainco 
kurfiurstas tiesiai prieš didenybes, Tryro kurfiurstas — iš dešinės, o Kelno 
kurfiursras — iš kairės. Ši aukštoji salė atrodė oriai bei džiugiai ir žadino norą, 
kad dvasininkija ir valdovas dar ilgai ilgai laikytųsi išvien. Tačiau ištaigingi, 
deja, be šeimininkų likę visų pasaulietinių kurfiurstų bufetai ir stalai aki- 
vaizdžiai liudijo, kad tarp jų ir imperijos galvos šimtmečiams bėgant pamažu 
atsivėrė praraja. Kurfiurstų pasiuntiniai jau buvo pasišalinę valgyti gretima- 
me kambaryje, dėl to didžioji salės dalis atrodė vaiduokliškai, nes prabangiai 
buvo vaišinama labai daug nematomų svečių, bet dar liūdniau atrodė didelis, 
be žmonių stalas salės viduryje, mat ir čia buvo daug tuščių vietų, kadangi 
visi tie, kurie, atsižvelgiant į aplinkybes, turėjo teisę čia sėdėti, iš puikybės, 
idant pačios didžiausios iškilmės dieną nežemintų savo garbės, nedalyvavo, 
nors tebebuvo mieste. 

Ilgai galvoti man neleido nei amžius, nei laiko trūkumas. Stengiausi kuo 
daugiau pamatyti, ir kai pasiuntiniai vėl įėjo į salę prisistatyti imperatoriui, 
aš išėjau lauk, pas gerus draugus kaimynystėje, šiandien beveik nieko neturė- 
jęs burnoje, gerai pasistiprinau ir pasirengiau vakaro iliuminacijoms. 

Tą švytintį vakarą ketinau jaukiai atšvęsti: buvau susitaręs sutemus susi- 


tikti su Gretchen, Piladu ir jo sužadėtine. Jau plieskė visos miesto pakampės, 

kai sutikau savo mylimuosius. Padaviau Gretchen parankę, ir mes patrau- 
kėme nuo vieno laikinojo būsto prie kito, buvome kartu ir labai laimingi. 
Pusbroliai iš pradžių irgi vaikštinėjo sa mumis, bet vėliau ištirpo didžiulėje 
minioje. Kai kurių pasiuntinių namai buvo taip puikiai apšviesti (ypač iš- 
siskyrė Pfalco kurfiursto), kad prie jų buvo šviesu kaip dieną. Kad manęs 
niekas neatpažintų, truputį užsimaskavau, ir Gretchen tai patiko. Grožėjo- 
mės įvairiomis spindinčiomis figūromis ir pasakiškais liepsnos nušviestais 
pastatais, — taip pasiuntiniai stengėsi pranokti vienas kitą. Tačiau visus len- 
kė kunigaikščio Esterhazy būstas. Mūsų būrelį pakerėjo išradingumas ir su- 
manymo įgyvendinimas, norėjome iki soties prisigrožėti tuo ir anuo, bet vėl 
sutikome pusbrolius, ir jie papasakojo, kaip neapsakomai gražiai apšviestas 
Brandenburgo pasiuntinio laikinasis būstas. Nepatingėjome nukulniuoti 
ilgo kelio nuo Arklių turgaus iki Zalhofo, bet jį priėję supratome, kad buvo- 
me žiauriai apgauti. Zalhofas nuo Maino pusės yra taisyklingas, didelis pa- 
statas, bet į miestą atgręžta dalis yra sena, netaisyklinga ir nepatraukli. Maži, 
nevienodos formos, skirtingo dydžio langai, išdėstyti ne viena linija, nevie- 
nodu atstumu, nesimetriškai įrengti vartai ir durys, daugiausia mažomis 
krautuvėlėmis paverstas žemutinis aukštas sudaro chaotišką laukuję pusę, 
į kurią niekas niekada nepakelia akių. Čia viešpatavo atsitiktinės, netaisyk- 
lingos, padrikos architektūrinės formos ir kiekvieną langą, kiekvienas du- 
ris, kiekvieną angą juosė lempos, nors taip puoštinas tik dailus namas, o čia 
skaisčia šviesa tiesiog neįtikimai buvo nušviestas blogiausias ir bjauriausias 
iš visų fasadų. Tad pasigrožėjus tokia pajaco pokštus primenančia iliumina- 
cija, nors širdyje ir kilo dvejonių, nes visiems buvo aišku, kad taip padaryta 
tyčia, antra vertus, jau anksčiau pašaipiai kalbėta apie kitonišką, beje, labai 
gerbiamo Plorcho elgesį ir, kadangi daugelis jautė jam prielankumą, mėgau- 
tasi jo išdykėliškumu, nes jis, kaip ir jo karalius, leido sau pasišaipyti iš viso 
ceremonialo, kojos vis dėlto parvedė į Esterhazy pasakų karalystę. 

Palikęs ramybėje nepatogioje vietoje esantį savo laikinąjį būstą, šis aukš- 
tas pasiuntinys liepė tokios dienos garbei papuošti didžiąją liepų esplanadą 
prie Arklių turgaus - jos pradžią spalvotai nušviestu portalu, o toliau suteik- 
ti jai dar prašmatnesnį vaizdą. Visa alėja buvo aprėminta lempomis. Tarp 
medžių ant peršviečiamų pjedestalų stovėjo šviesos piramidės ir rutuliai. 
Nuo medžio prie medžio driekėsi švytinčios girliandos, ant jų kabėjo žibin- 
tai. Daug kur buvo dalijama duona ir dešrelės, netrūko nė vyno. 

Susikibę keturiese maloniai vaikštinėjome pirmyn ir atgal, ir aš su 


Gretchen prie šono iš tikrųjų jaučiausi kaip vaikščiodamas po palaimingą- 

jį Eliziejų, kur nuo medžio nuraškytas krištolinis indas kaipmat prisipildo 
geidaujamo vyno, o papurčius medį pabyra vaisiai, akimirksniu pavirstantys 
bet kokiu valgiu. Galiausiai ir mes pajutome, kad norime valgyti, ir Pilado 
vadovaujami radome dailiai įrengtą valgyklą; kadangi daugiau lankytojų ne- 
buvo, nes visi žmonės vaikštinėjo gatvėmis, mums čia buvo juoba gera, be- 
veik visą naktį praleidome apimti draugystės, meilės ir prielankumo jausmo, 
smagūs ir laimingi. Kai palydėjau Gretchen iki jos durų, ji mane pabučiavo į 
kaktą; deja, daugiau jos niekada nebepamačiau. 

Kitą rytą dar gulėjau lovoje, kai į kambarį baukščiai įėjo sutrikusi moti- 
na. Kai ją kas nors slėgdavo, visada būdavo matyti. 

— Kelkis, - pasakė ji, - ir pasirenk nemalonumams. Išaiškėjo, kad tu 
lankydavaisi labai blogoje draugijoje ir įsivėlei į pavojingas ir bjaurias machi- 
nacijas. Tėvas labai susijaudinęs ir iš jo tik tiek tepavyko išpešti, kad reikalą 
duos ištirti pašaliniam asmeniui. Niekur neik iš kambario ir lauk, kas bus. 
Pas tave ateis tarėjas Schneideris; ir tėvas, ir valdžia jam davė pavedimą: rei- 
kalas jau atiduotas į teismą ir viskas gali baigtis labai blogai. 

Man buvo aišku, kad reikalą manoma esant daug blogesnį, negu buvo iš 
tikrųjų; tačiau apėmė nerimas, nors galėjo iškilti į viešumą viso labo tik tik- 
rosios aplinkybės. Netrukus į kambarį įėjo senasis Mesijo mėgėjas pilnomis 
ašarų akimis; paėmęs mane už rankos pasakė: 

- Apgailestauju, kad pas jus ateinu tokiu reikalu. Nebūčiau patikėjęs, 
kad taip išklysite iš kelio. Bet ko tik nepadaro bloga draugija ir blogas pa- 
vyzdys; taip jauną, nepatyrusį žmogų žingsnis po žingsnio galima nuvesti ir 
į nusikaltimą. 

— Aš žinau, kad nepadariau jokio nusikaltimo, - atsakiau, - ir lygiai taip 
žinau, kad nesilankiau jokioje blogoje draugijoje. 

— Dabar ne laikas gintis, - pertraukė jis, - vyksta tyrimas ir iš jūsų tiki- 
masi nuoširdaus prisipažinimo. 

- Kąjūs norite sužinoti? - paklausiau. 

Jis atsisėdo, išsitraukė lapą popieriaus ir pradėjo klausinėti: 

- Ar rekomendavote N. N. savo seneliui kaip kandidatą *** pareigoms? 

Aš atsakiau: 

- Taip. 

— Kur su juo susipažinote? 

— Per pasivaikščiojimą. 

— Kokioje draugijoje? 


Suklusau: aš neketinau išduoti draugų. 

- Tylėjimas nepadės, - kalbėjo jis, - nes viskas jau ir taip gerai žinoma. 

— Kas žinoma? - paklausiau. 

— Kadjus su tuo žmogumi suvedė kiti tokie kaip jis, būtent ***. 

Jis sauminėjo pavardes trijų asmenų, kurių niekada nebuvau matęs nei 
pažinojau, tad klausėjui taip ir atsakiau. 

- Sakote, kad tų žmonių nepažįstate, bet su jais dažnai susitikdavote. 

— Nė karto, - atsakiau, - nes, kaip sakiau, išskyrus pirmąjį, daugiau nė 
vieno nepažįstu, o ir to pirmojo niekada nemačiau jokiuose namuose. 

— Ar dažnai lankydavotės *** gatvėje? 

— Niekada, - atsakiau. Aš truputį pamelavau. Kartą lydėjau Piladą pas 
mylimąją, gyvenančią toje gatvėje, bet mudu įėjome pro užpakalines duris 
ir likome sodo pavėsinėje. Todėl tariau, kad galiu sau leisti išsisukinėti ir 
sakyti, kad ten niekada nebuvau. 

Gerasis vyras uždavė daugiau klausimų, bet į visus atsakiau neigiamai: 
iš viso to, ko klausė, man nebuvo nieko žinoma. Galų gale jis apmaudžiai 
tarė: 

- Jūs bloguoju atsilyginate už mano pasitikėjimą ir gerą valią; atėjau jūsų 
gelbėti. Nepaneigsite, kad jūs tiems žmonėms ar jų bendrininkams rašėte 
laiškus ir taip padėjote jiems daryti nešvarius darbelius. Atėjau jūsų gelbėti, 
nes turime reikalą su pakeista rašysena, suklastotais testamentais, netikrais 
vekseliais ir kitais dalykais. Ateinu ne tik kaip šeimos draugas, bet ir valdžios 
vardu ir įsakymu, ji, atsižvelgdama į jūsų šeimą ir jaunystę, nori apsaugoti jus 
bei keletą kitų jaunuolių, kaip ir jūs įkliuvusių į pinkles. 

Pastebėjau, kad tarp išvardytų asmenų nėra kaip tik tų, su kuriais ben- 
dravau. Aplinkybės neatitiko tiesos, bet kai kurios iš dalies sutapo, dėl to dar 
vyliausi, kad savo jaunuosius draugus apsaugosiu. Tačiau dorasis vyras klau- 
sinėjo vis primygtiniau. Neneigiau, kad vieną kitą vakarą namo grįžau vėlai, 
kad įsigijau namų durų raktą, kad pasilinksminimo vietose daugiau negu 
kartą buvau pastebėtas su žemo luomo ir įtartinos išvaizdos asmenimis, kad 
į reikalą įpainiotos merginos; trumpai tariant, atrodė, kad žinoma viskas, 
išskyrus vardus. Tai man įkvėpė drąsos ir aš atkakliai tylėjau. 

— Neverskite manęs išeiti, - pasakė jis. - Reikalas skubus. Po manęs ateis 
kitas, jis su jumis nesiterlios. Nesispyriokite, reikalai ir taip prasti. 

Mintyse kaip gyvi iškilo gerieji pusbroliai, ypač Gretchen. Mačiau juos 
suimtus, apklausiamus, nubaustus, paniekintus, ir lyg žaibas švystelėjo gal- 
voje mintis, kad pusbroliai vis dėlto, nors mano atžvilgiu visada padorūs, 


įsivėlė į machinacijas, bent jau vyresnysis, kuriam niekada nejaučiau palan- 

kumo, kuris visada vėlai grįždavo namo ir retai pasakodavo ką nors smagaus. 
Vis dar delsiau prisipažinti. 

- Aš nesijaučiu esąs kaltas ir man tikrai nėra ko bijoti, bet tikrai gali 
būti, kad tie, su kuriais aš bendravau, nusikalto kokia nors įžūlia arba ne- 
teisėta veika. Ieškokite jų, raskite juos, įkalinkite ir nubauskite, aš ir dabar 
neturiu ko sau prikišti, taip pat nenoriu skųsti tų, kurie su manimi elgėsi 
draugiškai ir gerai. 

Jis neleido man baigti ir mažumą susijaudinęs sušuko: 

— Taip, jie bus surasti. Tie piktadariai rinkdavosi trijuose namuose. - Jis 
suminėjo gatves, išvardijo namus, nelaimė, tarp jų buvo ir tas, kuriame lan- 
kydavausi. - Pirmas lizdas jau likviduotas, - tęsė jis, - o šiuo metu likviduo- 
jami ir kiti du. Po keleto valandų viskas paaiškės. Nuoširdžiai prisipažinkite 
ir išvengsite teisminio tardymo, akistatos bei visų kitų nemalonumų. 

Namas buvo paminėtas ir įvardytas. Taigi toliau tylėti, mano galva, 
buvo nenaudinga, o kadangi tai buvo tik nekalti susitikimai, aš vyliausi la- 
biau pasitarnausiąs savo draugams nei sau pačiam. 

- Sėskitės! —- sušukau ir grąžinau jį nuo durų. - Viską jums pasakysiu, 
kartu palengvinsiu sau ir jums širdį; tik vieno prašau: nuo šiol daugiau ne- 
abejokite, kad sakau tiesą. 

Pradėjau pasakoti draugui, kaip viskas įvyko, iš pradžių ramiai ir san- 
tūriai, bet, atmintyje vis labiau atgyjant ir stojantis akyse asmenims, daik- 
tams, įvykiams ir tuo būdu tarsi atiduodant baudžiamajam teismui nekal- 
tus džiaugsmus ir giedrą malonumą, aš galop apsipyliau ašaromis ir daviau 
valią jausmams. Šeimos draugas tikėjosi, kad kaip tik dabar paaiškės tikroji 
paslaptis (mat tarė, kad mano sielvartas reiškia, jog iš pasibjaurėjimo prisi- 
pažinsiu padaręs baisų dalyką), ir kadangi jam rūpėjo sužinoti visą tiesą, iš 
paskutiniųjų stengėsi mane nuraminti, bet jam pavyko tik iš dalies - vis dėl- 
to tiek, kad įstengiau pakenčiamai išpasakoti savo istoriją. Nors buvo paten- 
kintas, kad įvykiai pasirodė esantys nepavojingi, bet dar ne visai atsikratęs 
abejonių vėl uždavė man naujų klausimų, kurie mane privertė vėl susijau- 
dinti, sukėlė skausmą ir pyktį. Galiausiai patikinau, kad neturiu daugiau ką 
pasakyti ir puikiai žinau, kad man nesą ko bijoti, nes esu nekaltas, iš geros 
šeimos ir turiu gerą vardą, bet tie kiti gal lygiai tokie nekalti, tik jų niekas 
tokiais nelaiko ir neužtaria. Dar pasakiau, kad jeigu su tais kitais nebus el- 
giamasi taip mandagiai kaip su manimi, jeigu jų paikystės nebus vertinamos 
atlaidžiai, o kaltės - atleidžiamos, jei su jais bus pasielgta šiurkščiai ir netei- 


singai, aš nusižudysiu ir niekas manęs nesustabdys. Taigi ir šiuo atžvilgiu 

draugas stengėsi mane nuraminti, bet aš juo netikėjau ir jam galų gale išėjus 
likausi apimtas pasibaisėtinos nuotaikos. Graužiausi, kad viską papasakojau 
ir atskleidžiau visas aplinkybes. Numaniau, kad vaikiški poelgiai, jaunatviš- 
kas meilės ir artumo jausmas bus išaiškintas visai kitaip ir kad aš, ko gero, į tą 
nelemtą reikalą įpainiosiu ir padarysiu labai nelaimingą gerąjį Piladą. Tokios 
mintys kirbėjo galvoje gilindamos ir aitrindamos skausmą; nebetverdamas 
širdgėlos, kaip ilgas mečiausi ant žemės ir laisčiau ašaromis grindis. 

Nežinau, kiek taip pragulėjau, kai į kambarį įėjo sesuo; pamačiusi mane 
labai išsigando ir pripuolusi bandė pakelti. Papasakojo, kad tėvo kambaryje 
sėdėjęs vienas magistrato pareigūnas ir laukęs nusileidžiant šeimos draugo, 
paskui juodu užsidarę kambaryje, o išeidami tarpusavyje šnekėjęsi labai pa- 
tenkinti, net juokęsi, ir ji tarėsi nugirdusi juos sakant: „Gerai, gerai, visai 
tuščias reikalas.“ 

— Žinoma, kad tas reikalas tuščias! - pašokau aš. - Man, mums, juk aš 
nepadariau jokio nusikaltimo, o jeigu būčiau padaręs, mane būtų įmanoma 
išteisinti, bet juos, juos, kas juos užtars! 

Sesuo karštai guodė mane, esą norint išgelbėti didžiūnus ir į prasčiokų 
kaltes tenka žiūrėti pro pirštus. Veltui. Vos jai išėjus aš vėl pasidaviau šird- 
gėlai, gaivindamas atmintyje tai savo meilės jausmo ir aistros, tai esamos ir 
galimos nelaimės vaizdus. Kūriau pasakaitę po pasakaitės, įsivaizdavau ne- 
laimę po nelaimės ir ypač graudžiai vaizdinausi Gretchen ir save. 

Šeimos draugas man patarė neiti iš kambario ir su niekuo nebendrauti, 
išskyrus namiškius. Taip ir dariau, nes norėjau būti vienas. Retkarčiais ap- 
lankydavo motina bei sesuo ir nuoširdžiai guosdamos stengėsi kiek įmano- 
ma man padėti; maža to, jau kitą dieną jos atėjo tėvo, dabar labiau informuo- 
to, vardu pranešti, kad man taikoma amnestija, kurią dėkingai priėmiau, bet 
griežtai atsisakiau pasiūlymo su juo kartu eiti apžiūrėti imperijos regalijų, 
dabar išstatytų visiems smalsuoliams, ir pareiškiau, kad manęs visiškai ne- 
domins nei pasaulis, nei Romos imperija tol, kol sužinosiu, kaip vargšams 
mano pažįstamiems baigėsi ta bjauri teisminė byla, dėl kurios aš nepatirsiąs 
nieko bloga. Tačiau jos nežinojo, ką atsakyti, ir paliko mane vieną. Kitą die- 
ną ir vėliau namiškiai dar kelis kartus mėgino mane išvilioti iš namų į viešas 
iškilmes. Veltui! Manęs niekas nejaudino, nei didžiųjų iškilmių diena, nei 
ceremonijos daugybės paaukštinimų proga, nei vieši imperatoriaus ir kara- 
liaus pietūs. Niekas nevaliojo manęs išvilioti iš deginančios vienatvės - nei 
Pfalco kurfiursto vizitas pas abu monarchus, nei jųdviejų apsilankymas pas 


kurfiurstus, nei paskutinis kurfhurstų posėdis, į kurį jie suvažiavo priimti ga- 

lutinės nutarties dėl dar likusių straipsnių ir atnaujinti kurfiurstų sąjungos". 
Skambėjo padėkos šventės varpai, imperatorius aplankė Kapucinų bažnyčią, 
kurfiurstai ir imperatorius išvyko iš Frankfurto - tegu, aš dėl jų net nekėliau 
kojos iš kambario. Paskutinės patrankų salvės, kad ir kokios trankios, manęs 
nejaudino, ir išsisklaidžius parako dūmams bei nutilus dundesiui visas tas 
prašmatnumas išgaravo iš mano širdies. 

Malonumą jaučiau tik nuolat gromuluodamas savo bėdą ir tūkstanterio- 
paiją didindamas vaizduotėje. Visa mano išmonė, poezija ir iškalba susitelkė 
toje skausmų vietoje ir kaip tik dėl savo gyvumo grasė nepagydomai susarg- 
dinti kūną ir sielą. Liūdesio prislėgtą mane apleido visi norai, visi troški- 
mai. Tiesa, kartais apimdavo begalinis noras sužinoti, kaip sekasi vargšams 
draugams ir mylimiesiems, kas paaiškėjo atlikus nuodugnų tyrimą, kiek jie 
įpainioti į tuos nusikaltimus, o gal jų kaltės nerasta. Tai, visaip tuos dalykus 
vaizdindamasis, tardavau, kad jie yra tikrai nekalti ir nelaimingi. Tai troš- 
kau išsivaduoti iš nežinios ir rašydavau šeimos draugui rūsčius grasinamus 
laiškus, reikalaudamas atvirai pasakyti, kaip tas reikalas susiklostė, tai juos 
suplėšydavau iš baimės, kad paaiškės, kokia didelė mano bėda, ir nebegalėsiu 
guostis pramanais, kuriais ligi šiol save kankinau ir drąsinau. 

Leidau dienas ir naktis apimtas didelės nerimasties, šėldamas ir netek- 
damas jėgų, tad galiausiai pasijutau laimingas, kai ūmai prasidėjo fizinė liga 
ir namiškiai turėjo kviesti į pagalbą gydytoją ir sukti galvą, kaip mane nu- 
raminti. Buvo įsitikinę, kad tai apskritai įmanoma, ir dievagojosi, kad su vi- 
sais prie nusižengimo daugiau ar mažiau prisidėjusiais buvo elgiamasi labai 
gražiai, kad mano artimiausi draugai, galima sakyti, visiškai nekalti ir, gavę 
nedidelį pabarimą, buvo paleisti ir kad Gretchen išvyko iš miesto ir grįžo 
į gimtinę. Pastarąją žinią ilgiausiai delsta man pranešti, ir ji manęs tikrai 
nenudžiugino: tariau, kad tai ne savanoriškas išvykimas, bet gėdingas ištrė- 
mimas. Nuo tų naujienų nepagerėjo nei fizinė, nei dvasinė būklė: dabar liga 
kaip reikiant surietė, ir aš turėjau daug laiko grauždamasis kurti vaizduotėje 


keistą romaną apie liūdnus įvykius ir neišvengiamai tragišką nelaimę. 


ANTRA DALIS 


Ko geidauji jaunystėje, senatvėje turi į valias. 

Taigi norėjau tai greičiau pasveikti, tai kad liga nesitrauktų, ir, prie visų 
jausmų, dar apėmė slaptas apmaudas: įsitikinau, kad esu stebimas, kad man 
gavus antspauduotą siuntą žiūrima, kaip elgsiuosi, - ar slėpsiu, ar matomai 
padėsiu, ir panašiai. Dėl to spėjau, kad Piladas, kuris nors pusbrolių, gal net 
Gretchen bus mėginusi man rašyti ir tokiu būdu duoti žinią ar ją iš manęs 
"gauti. Tad vien tik irzau ir liūdėjau, ir tai buvo dar viena proga spėlioti ir 
regzti keistas sąsajas. 

Praėjo nedaug laiko, ir prie manęs buvo pristatytas kitas prižiūrėtojas. 
Laimė, jį mylėjau ir gerbiau; iki šiol jis buvo namų mokytojas tėvų bičiulių 
šeimoje, bet jo auklėtinis išvyko studijuoti universitete. Jis dažnai aplan- 
kydavo mane, atsidūrusį tokioje liūdnoje padėtyje, tad galiausiai nutarta 
tiesiog jam skirti kambarį šalia manojo, nes turėjo mane užimti, raminti ir, 
kaip pastebėjau, neišleisti iš akių. Tačiau kadangi jį nuoširdžiai gerbiau ir 
jau anksčiau jam buvau šį bei tą atskleidęs, tik nucylėjęs meilę Gretchen, nu- 
sprendžiau nieko nebeslėpti ir išsisakyti, nes man buvo nepakeliama gyventi 
po vienu stogu ir jausti tarpusavio nepasitikėjimą ir įtampą. Tad nedelsda- 
mas išpasakojau jam reikalą, o pasakodamas ir vėl išgyvendamas mažiausias 
buvusios laimės smulkmenas atsigavau ir pasiekiau, kad nuovokusis vyras 
suprato, jog bus geriau mane supažindinti su istorijos baigtimi ir smulkiai 
papasakoti apie kiekvieną jos dalyvį, idant man viskas paaiškėtų ir leisčiau- 
si įtikinamas susiimti, palikti ramybėje praeitį ir pradėti naują gyvenimą. 
Pirmiausia jis pasakė, kas buvo tie kiti jaunuoliai, kurie susiviliojo iš pra- 
džių mistifikacijomis, paskui - išdaigiškais kriminaliniais nusižengimais, 
vėliau - smagiais piniginiais triukais ir kitomis klastotėmis. Taip radosi ne- 
didelis sąmokslininkų būrelis, prie kurio dėjosi nesąžiningi žmonės ir, klas- 
todami dokumentus, padirbinėdami parašus, įvykdė nusikaltimų bei pla- 
navo dar didesnių. Pusbroliai, apie kuriuos neiškentęs galiausiai paklausiau, 
buvo visai nekalti, su jais tik apskritai pažįstami, ir nerasta, kad veikė su jais 
išvien. Mano klientas, per kurio rekomendacinį laišką seneliui, po teisybei, 
ir buvo susekti pėdsakai, buvo vienas blogiausių ir posto siekė, kad galėtų 


vykdyti arba slėpti savo nešvarius darbelius. Tai sužinojęs nebesusilaikiau ir 

pasiteiravau, koks likimas ištiko Gretchen, kurią prisipažinau amžinai mylė- 
siantis. Draugas palingavo galvą ir nusišypsojo. 

— Nusiraminkite, - pasakė jis, - ta mergina puikiai išlaikė bandymą ir 
davė teisingus parodymus. Jos veiksmuose nerasta nieko kita, tik gėris ir mei- 
lė, patys kvotėjai pajuto jai prielankumą ir negalėjo nepatenkinti jos prašy- 
mo išvykti iš miesto. Jai daro garbę ir tai, ką ji, mano drauge, prisipažino jūsų 
atžvilgiu; aš pats skaičiau jos parodymus slaptuosiuose aktuose ir mačiau jos 
parašą. 

— Parašą, dėl kurio jaučiuosi toks laimingas ir nelaimingas! - sušukau. — 
Kąji prisipažino? Ką pasirašė? 

Draugas delsė atsakyti, bet giedras jo veidas bylojo, kad neišgirsiu nieko 
bloga. 

- Jeigu norite žinoti, - prabilo pagaliau, - tai, užėjus kalbai apie jus ir 
bendravimą su jumis, ji labai nuoširdžiai pasakė: neneigsiu, jį matydavau 
dažnai ir man patiko jį matyti, bet visada į jį žiūrėjau kaip į vaiką ir iš tikro jį 
mylėjau kaip sesuo. Keletą kartų daviau jam gerų patarimų ir, užuot akinusi 
dviprasmiškiems veiksmams, neleidau dėtis prie piktų išdaigų, kurios jam 
būtų atnešusios nemalonumų. 

Draugas tebepasakojo apie Gretchen, kuri kalbėjo kaip namų mokyto- 
jas, bet aš seniai nebesiklausiau: labai užsigavau, kad aktuose mane pavadino 
vaiku, tariausi staiga išgijęs nuo visų aistrų, netgi skubiai patikinau draugą, 
kad dabar viskas baigta! Nebekalbėjau apie ją, nebetariau jos vardo, bet ne- 
galėjau atsikratyti blogo įpročio galvoti apie ją, įsivaizduoti jos povyzą, būdą, 
elgesį, kuris, žinoma, dabar atrodė visai kitoks. Man buvo nepakenčiama, 
kad mergaitė, už mane vyresnė daugių daugiausia pora metų, mane laikė vai- 
ku, nors tariausi esąs perdėm protingas ir šaunus jaunuolis. Bjaurėjausi jos 
šaltu, atstumiančiu būdu, kuris anksčiau taip žavėjo; nekenčiau jos familia- 
rumo, kurį sau leisdavo mano atžvilgiu, neleisdama į jį atsakyti. Tačiau tai 
būtų buvę pusė bėdos, jei ne jos parašas po tuo eiliuotu meilės laišku, kuriuo 
man prisipažino tikrą meilę, - dabar jį pagrįstai galėjau laikyti gudriu ir sa- 
vanaudišku koketavimu. Nebeatrodė nekaltas ir persirengimas puošmenų 
dirbėja, ir piktas mintis rezgiau tol, kol iš jos atėmiau visas aliai vienos gerą- 
sias savybes. Protas man sakė, kad aš teisus; bet jos vaizdas! jos vaizdas, vėl 
iškilęs akyse, - o tai, žinoma, dažnokai nutikdavo, - sakė, kad aš meluoju. 

Taip pagaliau ištraukęs iš širdies strėlę su smegiu antgaliu klausiau, kaip 
pasitelkti į pagalbą vidinę jaunvstės gydomąją galią. Aš išties susiėmiau ir 


pirmučiausia atsikračiau ašarų bei šėlsmo, kuriuos nuo šiol vertinau kaip 

perdėm vaikišką elgesį. Didelis žingsnis į išgijimą! Mat dažnai pusę nakties 
leisdavau nevaržomai lietis širdgėlai, dėl to per ašaras ir kūkčiojimą veik ne- 
begalėjau ryti, valgymas ir gėrimas man kėlė skausmą, ir maudė artimai su 
tuo susijusią krūtinę. Minėtos žinios sukeltas apmaudas padėjo atsikratyti 
bet kokio minkštabūdiškumo; sakiau, kad pasibaisėtina aukoti miegą, ramy- 
bę ir sveikatą dėl merginos, kuriai tiesiog patiko mane laikyti mažu vaikeliu 
ir elgtis su manimi kaip auklei. 

Greitai įsitikinau, kad tik veikla padės išmesti iš galvos užgaulius įsi- 
vaizdavimus, bet ko imtis? Tikra tiesa, daug kur reikėjo įveikti atsilikimą ir 
įvairiais atžvilgiais pasirengti būsimoms studijoms universitete, bet niekas 
nepatiko, niekas nesisekė. Vieni dalykai atrodė žinomi ir banalūs, kitų im- 
tis neturėjau nei jėgų, nei galimybės, todėl nesipriešinau, kai šaunusis kai- 
mynas savo pomėgiu nukreipė į visiškai naują ir nepažįstamą dalyką, kuris 
ilgam tapo plačiu žinių ir samprotavimų lauku. Draugas ėmė pažindinti su 
filosofijos paslaptimis. Jis buvo studijavęs Jėnoje pas Dariesą! ir, būdamas 
guvaus proto, gerai perprato to mokslo sąryšį, tad stengėsi ir man jį perteik- 
ti. Deja, mano galvoje tie dalykai nesisiejo. Užduodavau jam klausimų, į ku- 
riuos žadėjo atsakyti vėliau, kėliau reikalavimų, kuriuos tikino išpildysiąs 
ateityje. Tačiau didžiausias mudviejų skirtumas buvo tas, kad aš teigiau, jog 
atskira filosofija esanti nereikalinga, nes ji jau glūdinti religijoje ir poezijoje. 
Jis nieku gyvu su tuo nesutiko ir man įrodinėjo, kad kaip tik šios ją pagrin- 
džiančios, bet aš tai atkakliai neigiau ir, tęsiantis mūsų pokalbiui, nuolat 
rasdavau mano nuomonę patvirtinančių argumentų. Kadangi poezijoje 
gyvas tam tikras tikėjimas negalimybe, o religijoje - lygiai toks tikėjimas 
nepagrindžiamybe, tariau, jog filosofų padėtis nepavydėtina, nes jie savo 
srityje nori įrodyti ir paaiškinti ir viena, ir kita; beje, remiantis filosofijos 
istorijos pavyzdžiais nesunku įrodyti, kad kiekvienas nuolat ieško vis kitos 
priežasties, o skeptikas galiausiai pareiškia, kad nėra nei jokio pagrindo, nei 
jokio paaiškinimo. 

Tačiau kaip tik tokia filosofijos istorija, kurios mane mokyti buvo pri- 
verstas draugas, nes pažindinimas su teiginiais man nedavė jokios naudos, 
man labiausiai tiko, bet tik ta prasme, kad vienas mokymas, viena nuomonė 
man atrodė lygiai gera kaip ir kita, jei, žinoma, pajėgdavau į ją įžvelgti. Kal- 
bant apie senuosius mokytojus ir mokyklas, man labiausiai patiko, kad poe- 
zija, religija ir filosofija buvo išvien susipynusios, ir juoba karštai gyniau mi- 
nėtąją savo nuomonę, nes Jobo knygą, Giesmių giesmę ir Saliamono ištarmes 


beigi orfinius himnus ir Hesiodo poemas“ tariau esant įtikinamu liudijimu. 

Draugas savo mokymą pagrindė Mažuoju Bruckeriu“, ir juo toliau ėjome, juo 
mažiau susigaudžiau. Nesupratau, ko siekė pirmieji graikų filosofai. Sokratą 
laikiau puikiu išminčiumi, kurio gyvenimas ir mirtis lygintini su Kristaus. 
Savo ruožtu jo mokiniai labai panėšėjo į apaštalus, kurie po Mesijo mirties 
kaipmat susiskaldė ir, panašu, ribotą galvoseną kiekvienas teigė esant tikrą- 
ja. Manęs neuždegė nei Aristotelio įžvalgumas, nei Platono minčių gausa. 
Stoikams, priešingai, jau anksčiau jaučiau palankumą, tad ėmiausi Epikteto 
ir jį susidomėjęs išnagrinėjau. Draugas nenoromis sutiko su tokiu vienpusiš- 
kumu, bet nevaliojo nuo jo atitraukti: mat nors daug studijavo, nemokėjo 
glaustai pateikti pagrindinio klausimo. Jam būtų užtekę pasakyti, kad gy- 
venime visų svarbiausia veikla, o malonumas ir kančia kyla savaime. O jau- 
nystei reikia leisti eiti savo keliu: ji neilgai prisiriša prie klaidingų maksimų, 
gyvenimas netrukus nuo jų atitraukia arba nuvilioja. 

Stojo gražus metų laikas; mudu dažnai eidavome pasivaikščioti ir lan- 
kydavome gražias vietas, kurių gausu apie visą miestą. Tačiau kaip tik čia 
jaučiausi nesmagiai: visur vaidenosi pusbroliai ir ėmė baimė, kad pamatysiu 
kurį nors ateinantį. Sunkiai pakėliau net abejingus žvilgsnius. Praradau ne- 
sąmoningą palaimingą jausmą būti tarp žmonių nepažįstamas ir nekaltas, 
net didžiulėje minioje neturėti minties, kad esu stebimas. Mane kamavo 
hipochondrinė puikybė, tarsi traukčiau žmonių dėmesį, tarsi jų žvilgsniai 
smigtų į mano esybę, idant ją sugriebtų, ištirtų ir suniekintų. 

Dėl to tempiau draugą į miškus; manęs netraukė vienodos pušys, ieško- 
jau gražių lapuočių medžių giraičių, ir nors jos žaliavo tik vienur kitur, buvo 
pakankamai didelės, kad ten galėtų pasislėpti vargšė sužeista širdis. Miško 
tankmėje suradau ramią vietą, kur, užkloję šešėliais žemę, plačiai augo se- 
nutėliai ąžuolai ir bukai. Vos nuožulnus paviršius dar labiau išryškino šim- 
tamečių kamienų grožį. Tą laisvai išsidriekusią dalį ratu juosė tankūs krū- 
mokšniai, iš jų galingai ir oriai kyšojo samanotos uolos, nuo kurių smagiai 
krito vandeningas upelis. 

Vos čionai atsikviečiau draugą, mieliau užsilaikantį atviroje vietoje prie 
upės tarp žmonių, kai jis man juokais pasakė, kad aš esąs tikras vokietis. 
Smulkiai persakė ištrauką iš Tacito, kaip mūsų protėviai mėgavęsi jausmais, 
kuriuos paprasta savo architektūra atkampiose vietose žmonėms įkvepianti 
gamta. Ilgai apie tai pasakojo, ir sušukau: 

— O! Kodėl ta nuostabi vieta ne gilioje tankmėje, kodėl jos negalima 
apjuosti tvora, kodėl nei jos, nei savęs negalima padaryti šventų ir atsitverti 


nuo pasaulio! Žinoma, kad nėra gražesnio Dievo garbinimo būdo kaip šis, 

kai nebūtinas joks paveikslas, kai jausmas gimsta krūtinėje vien tik kalbantis 
su gamta! 

Dar dabar prisimenu, ką tada jaučiau, bet jau nebeatkartočiau, ką sa- 
kiau. Tačiau gerai žinoma, kad tik migloti, plačiai išsiliejantys jaunystės ir 
necivilizuotų tautų jausmai išreiškia didingumo jausmą - pažadintas išori- 
nių daiktų, beformių arba turinčių nesuvokiamą formą, jis tarsi apsupa mus 
didybe, kuriai esame per maži. 

Toks sielos nusiteikimas būdingas daugmaž visiems žmonėms, ir tą tau- 
rų poreikį jie mėgina patenkinti įvairiais būdais. Didingumą lengvai sukuria 
prieblanda ir naktis, kai susilieja pavidalai, bet išsklaido viską atsiejanti ir 
išskirianti diena; taip ir gausėjanti žinija jį neišvengiamai sunaikina, jei jam 
nepavyksta pabėgti pas grožį ir su juo susivienyti, tuo būdu abiem tampant 
nemirtingiems ir nesunaikinamiems. 

Neilgas tokių potyrių akimirkas dar labiau trumpino mano draugas 
mąstytojas; išėjęs iš miško į pasaulį, šviesioje ir skurdžioje vietovėje aš veltui 
mėgindavau sužadinti širdyje tą jausmą; vos ne vos įstengiau išlaikyti jo pri- 
siminimą. Tačiau perdėm išpaikinta mano širdis nerimo; ji mylėjo, bet iš jos 
buvo atimtas meilės objektas; ji gyveno, bet gyvenimas jai apkarto. Neteikia 
pasitenkinimo draugas, perdėm aiškiai rodantis, kad ketina perauklėti, bet 
teikia moteris, ugdanti nelyginant paikinimu, aukštinama kaip dangiška, 
džiaugsmą teikianti būtybė. Deja, grožio sąvoką man atskleidusi figūra din- 
go horizonte; lankydavo mane ąžuolų paunksmėje, bet negalėjau jos sulaiky- 
ti ir jutau didelį norą ką nors panašaus rasti tolumoje. 

Pamažu įpratinau, netgi priverčiau draugą ir prižiūrėtoją palikti mane 
vieną, mat net šventajame miške man buvo maža tų miglotų, galingų jaus- 
mų. Manasis pasaulio pažinimo organas buvo akis. Nuo vaikystės augau 
tarp tapytojų ir, taip kaip jie, įpratau daiktus regėti meno atžvilgiu. Kadan- 
gi dabar buvau paliktas sau pačiam ir vienatvei, pusiau prigimtinis, pusiau 
įgytinis gebėjimas atsiskleidė; kur pažvelgdavau, ten matydavau paveikslą, 
norėjau sugriebti viską, kas krisdavo į akis ir džiugino, tad pradėjau labai 
nevėkšliškai piešti iš natūros. Šiuo atveju man trūko visiškai visko, bet aš 
atkakliai bandžiau atkartoti atsiveriančią akims grožę, nors neturėjau jokių 
techninių įgūdžių. Tiesa, per tai išmokau dėmesingai žiūrėti į daiktus, bet 
juos suvokiau apskritai, tiek, kiek traukė akį; prigimtis man nelėmė būti 
deskriptyviuoju poetu ir nesuteikė gebėjimo piešti detales. Tačiau tai buvo 
vienintelis man likęs būdas išreikšti save, dėl to taip atkakliai, netgi niūriai 


jo laikiausi, ir juo mažiau sekėsi, juo uoliau tęsiau savo užsiėmimą. 

Vis dėlto neneigsiu, kad aš truputį gudravau: pastebėjau, kad man pasi- 
rinkus alinančioms studijoms seną šešėliuorą kamieną, prie kurio galingai 
susiraizgiusių šaknų glaudėsi gerai apšviesti paparčiai ir mirguliavo saulėje 
žolė, mano draugas, iš patirties žinodamas, kad be geros valandos čia nieko 
nebus, dažniausiai nuspręsdavo su knyga pasiieškoti malonesnės vietos. Tai- 
gi man niekas netrukdė atsiduoti savo pomėgiui, kurį juoba uoliai puoselė- 
jau, mat tie popieriaus lapai buvo širdžiai malonūs, nes įpratau juose matyti 
ne tai, ką nupiešiau, bet tai, ką piešdamas galvojau. Taip paprastos žolės ir 
gėlės tampa mielu dienoraščiu, nes viskas, kas žadina laimingų akimirkų pri- 
siminimą, yra svarbu; dar dabar vargu ar galėčiau sunaikinti kaip beverčius 
daiktus, man likusius iš įvairių epochų, nes jie nukelia į tuos laikus, kuriuos 
menu noromis, nors ir su skausmu. 

Už tai, kad tie piešiniai galbūt kam nors kelia susidomėjimą, turėčiau 
būti dėkingas tėvui, kuris jiems skyrė daug dėmesio. Prižiūrėtojo žinia, kad 
aš pamažu apsiprantąs su savo padėtimi ir karštai kibęs į piešimą iš natūros, 
jį nudžiugino, nes pats labai vertino piešimą ir tapybą, kita vertus, kūmas 
Seekazas jam sakydavęs, esą gaila, kad man nenuskirta būti tapytoju. Tačiau 
ir šiuo atveju vėl susipriešino tėvo ir sūnaus būdas: aš nė už ką negalėjau 
piešti ant gero, balto, švaraus popieriaus; labiausiai traukė pilki, seni, net vie- 
noje pusėje prirašyti lapai, tarsi mano nemokėjimas bijotų išbandymo baltu 
pagrindu. Dėl to nė vieno piešinio nebaigiau iki galo, o ir kaip būčiau galė- 
jęs perkelti į popierių visą visumą, kurią puikiai mačiau, bet nesuvokiau, ir 
kaip — paskirą detalę, kuri, tiesa, man buvo pažįstama, bet jai perteikti netu- 
rėjau nei įgūdžių, nei kantrybės! Tad šiuo atžvilgiu tėvo pedagogika tiesiog 
kėlė nuostabą ir vertė žavėtis. Jis geranoriškai paklausdavo, koks buvęs mano 
sumanymas, ir apibrėždavo linijomis kiekvieną nebaigtą eskizą: taip akino 
mane į tobulumą ir mokė darbą atlikti iki galo; tvarkingai apkirpdavo netai- 
syklingos formos lapus ir tokiu būdu davė pradžią rinkiniui, kurį žiūrinė- 
damas vėliau galėtų džiaugtis sūnaus laimėjimais. Todėl jam tikrai nebuvo 
nemalonu, kad aš savo padūkėliško, nepastovus būdo vejamas basčiausi po 
apylinkę, veikiau būdavo patenkintas, kai parsinešdavau kokį nors sąsiuvinį, 
kuris jam buvo proga parodyti kantrybę ir iš dalies pastiprindavo jo viltį. 

Nebebūgštaura, kad atgims ankstesni mano pomėgiai ir draugystės, 
ir pamažu gavau visišką laisvę. Netikėta iniciatyva lėmė, kad su atsitiktine 
draugija keliskart leidausi į kalnus, kurie nuo vaikystės prieš mane stūkso- 
jo tolimi ir rimti. Aplankėme Homburgą, Kronbergą, įkopėme į Feldbergą, 


nuo jo atsivėręs platus vaizdas viliojo tolyn. Užsukome ir į Kėnigšteiną; ke- 

letą dienų skyrėme Vysbadenui, Švalbachui ir apylinkėms; nukakome prie 
Reino ir, žiūrėdami nuo kalvų žemyn, matėme jį vingiuojancį į tolį. Maincas 
sukėlė nuostabą, bet nesukaustė jaunatviškos dvasios, kuri veržėsi į laisvę; 
pasigėrėję Biberacho apylinkėmis, patenkinti ir džiugūs pasukome namo. 

Tas žygis, iš kurio tėvas tikėjosi sulauksiąs vieno kito piešinių lapo, vos 
nesibaigė be rezultatų: juk kokio proto, kokio talento, kokio įgudimo rei- 
kia, kad platų kraštovaizdį suvoktum kaip paveikslą! Tačiau mane švelniai 
traukė ankštuma, kur radau kuklų laimikį: nebuvo tokios apgriuvusios pi- 
lies, tokių senų, žilą senovę menančių mūrinių sienų, kurių nelaikyčiau vertu 
vaizduoti objektu, tad kaip sugebėdamas jas piešiau. Net Drūzo akmenį? ant 
Mainco pylimo nupiešiau kaip išmanydamas, apytiksliai, kaip daro kiek- 
vienas, norintis parsivežti iš kelionės keletą vaizdinių prisiminimų. Deja, 
buvau pasiėmęs patį blogiausią popierių užrašams ir viename lape negrabiai 
patalpinau daug objektų, bet tai nesutrikdė tėvo, mano mokytojo; sukarpęs 
lapus, liepė knygrišiui įrišti, kad būtų vienodo dydžio, kai kuriuos į;rėmino 
linijomis ir mane paakino įvairių kalnų kontūrus nutęsti iki pat krašto, o 
pirmą planą pripildyti žolės ir akmenų. 

Nors nuoširdžios jo pastangos nedidino mano talento, tvarkos pomėgis 
darė slaptą įtaką ir ji vėliau reiškėsi įvairiais būdais. 

Iš tokių pusiau pramoginių, pusiau meninių iškylų, neilgų ir galimų 
dažnai rengti, namo grįžti traukdavo magnetas, kurio stiprų poveikį nuo 
seno jaučiau, — tai buvo sesuo. Tik metais jaunesnė, ji visą sąmoningą mano 
gyvenimą nugyveno šalia ir glaudžiai su manimi susijo. Prie natūralių aplin- 
kybių prisidėjo šeimos gyvenimo sukeltas spaudimas: mylintis ir geranoris, 
bet griežtas tėvas, būdamas labai švelnaus būdo, savo elgesiu neįtikėtinai 
nuosekliai rodė geležinį griežtumą, idant pasiektų tikslą - duotų vaikams 
puikų auklėjimą, pastatytų, įrengtų ir išlaikytų pasiturinčius namus; mo- 
tina, priešingai, kone dar vaikas, su dviem vyriausiais vaikais ir jų dėka dar 
tik sąmonėjo; šis trejetas blaiviai žiūrėjo į pasaulį, buvo gyvybingas ir troško 
ragauti dabartį. Metams bėgant šeimoje tvyranti priešprieša didėjo. Tėvas 
nepalaužiamai ir nepaliaujamai įgyvendino savo ketinimus, motina ir vaikai 
negalėjo išsižadėti savo jausmų, reikalavimų, norų. 

Suprantama, kad, esant tokiai padėčiai, brolis ir sesuo artimai susijo 
ir laikėsi motinos, idant kada ne kada pasimėgautų šiaip nepasiekiamais 
džiaugsmais. Tačiau kadangi užimtumo ir triūso valandos buvo labai ilgos, 
o, palyginti su poilsio ir malonumo akimirkomis, jų buvo daug, ypač seseriai, 


kuriai, ne taip kaip man, niekada nebuvo leidžiama ilgai nebūti namuose, 


164 IŠ MANO GYVENIMO. POEZIJA IR TIESA 


jos poreikį kalbėtis su manimi dar labiau didino ilgesys, kurio apimta mane 
išlydėdavo į tolį. 

Kaip gyvenimo pradžioje brolis ir sesuo nuolat kartu žaidė ir mokė- 
si, augo ir lavinosi, dėl to buvo tarsi dvyniai, taip ir bręstant fizinėms bei 
moralinėms jėgoms neišnyko bendrystė nei savitarpio pasitikėjimas. Juodu 
kartu patyrė ir dalijosi jaunystės domesiu ir nuostaba, apimančia nubudus 
jusliniams troškimams, kurie dangstosi dvasinėmis formomis, ir nubudus 
dvasiniams poreikiams, kurie dangstosi jusliniais pavidalais, dalijosi sam- 
protavimais, kurie ne nušviečia, bet veikiau aptemdo protą taip, kaip ky- 
lantis rūkas užkloja slėnį ir neskleidžia šviesos, dalijosi kai kuriomis iš tų 
aplinkybių kylančiomis klaidomis ir paklydimais, ir juoba nesiaiškino savo 
keistos padėties, nes šventas artimos giminystės drovumas išskirdavo, vos tik 
jie bandydavo labiau suartėti bei įgyti supratimą. 

Nenoromis apytiksliai nusakau tai, ką prieš daugel metų ketinau, bet 
taip ir neįstengiau pavaizduoti. Kadangi tą mylimą, nesuvokiamą būtybę 
netrukus praradau, tai buvo pakankama priežastis prisiminti, kokia ji man 
brangi; taip gimė mintis sukurti literatūrinį kūrinį ir jame atskleisti jos in- 
dividualybę, bet jokia kita forma neatrodė tinkama, kaip tik Richardsono 
romanų". Tik tiksliomis detalėmis, aibe smulkmenų, kurios gyvai perteikia 
visumą, nes kyla iš nuostabios gelmės ir padeda ją pajausti, iš dalies pavyktų 
sukurti tos ypatingos asmenybės paveikslą: juk šaltinio neįmanoma įsivaiz- 
duoti kitokio, kaip tik trykštančio. Tačiau nuo to gražaus ir doro ketini- 
mo, kaip ir nuo daugelio kitų, atitraukė pasaulio sumaištis, ir dabar man 
nebelieka nieko kita, tik trumpai, tarsi stebuklingu veidrodžiu, pašaukti tos 
palaimingos dvasios šešėlį. 

Ji buvo aukšta, gražiai sudėta ir liauna, o jos manieroms būdingas kaž- 
koks natūralus orumas, išsiliejantis maloniu nuolaidumu. Veido bruožai, 
nei ryškūs, nei gražūs, liudijo esybę, kuri nei buvo, nei galėjo būti vieninga. 
Jos akys nebuvo pačios gražiausios, kurias kada nors esu matęs, bet pačios 
giliausios, kuriose, rodės, telpa beveik viskas, ir, reikšdamos palankumo ir 
meilės jausmą, jos švytėdavo kaip jokios kitos; vis dėlto jose atsispindėjo ne 
švelnumas, ne tai, kas kyla iš širdies, lydimas kažkokio ilgesio ir troškimo; jų 
išraiška kilo iš sielos, buvo pilna ir turtinga, tarsi norinti tik duoti ir nerei- 
kalinga gavimo. 

Tačiau jos veidą labai darkė ano laiko mada, kuri reikalavo ne tik ati- 
dengti kaktą, bet ir žūtbūt stengtis, kad ji — tariamai ar iš tikrųjų, tyčia ar 


netyčia, atrodytų dar aukštesnė, dėl to sesuo kai kada atrodė negraži. Jos 

itin moteriška, dailiai gaubta kakta, platūs juodi antakiai, išsprogusios akys 
sudarė tokį kontrastingą derinį, kuris pirmą akimirką nepažįstamųjų nors 
neatstumdavo, bet tikrai nepatraukdavo. Ji tai anksti pajuto, ir augant, kai 
abi lytys jaučia nekaltą džiaugsmą viena kitai patikdamos, tas jausmas ją vis 
labiau slėgė. 

Niekas nesibodi savo išvaizda, tiek bjauruolis, tiek gražuolis turi teisę 
džiaugtis savimi tokiu, koks yra, o kadangi palankumas gražina ir veidrodyje 
bet kuris save nužvelgia palankiai, galim2 teigti, kad kiekvienas net prieš 
savo valią turėtų į save žiūrėti su pasitenkinimu. Tačiau sesuo perdėm rėmėsi 
protu, tad šiuo atžvilgiu tikrai nebuvo akla ir paika; ji puikiai suprato, gal 
net geriau negu reikia, kad žaidimų draugėms tikrai neprilygsta išoriniu gro- 
žiu; deja, nenorėjo guostis mintimi, kad jas nepalyginamai lenkia vidiniais 
privalumais. 

Jei moters grožio trūkumas gali būti atlygintas, tai mano seseriai geriau- 
siai buvo atlyginta beribiu pasitikėjimu, pagarba ir meile, kurią jai jautė visos 
draugės; tiek vyresnės, tiek jaunesnės puoselėjo tuos pačius jausmus. Apie ją 
susibūrė labai maloni draugija, netrūko nė jaunų vyrų, kurie čia pritapo, ir 
beveik visos merginos turėjo po draugą, tik ji liko be antros pusės. Žinoma, 
ji buvo ne visai patrauklios išvaizdos, o per ją persišviečiantis vidus ne tiek 
traukė, kiek stūmė šalin: tas, kuris susiduria su orumu, grąžinamas į save. Ji 
tai gerai jautė ir nuo manęs neslėpė, tad juoba karštai reiškė man prielanku- 
mą. Arvejis ganėtinai būdingas. Kaip patikimi draugai, kuriems pasisakoma 
apie savo meilę, nuoširdžiai įsijautę ima kartu mylėti, net tampa varžovais, 
galiausiai patys laimi meilę, taip ir mudu su seseria: nutrūkus meilės ryšiui 
su Gretchen, sesuo mane nuoširdžiai guodė, mat jautė slaptą pasitenkinimą 
nusikračiusi varžovės, bet ir aš patyriau kone piktdžiugišką jausmą, kai ji 
atkūrė teisingumą pasakydama, kad aš esąs vienintelis iš tikrųjų ją mylin- 
tis, pažįstantis ir gerbiantis. Retkarčiais vėl apimtas skausmo dėl prarastos 
Gretchen ir ūmai pradėjęs verkti, dejuoti ir šėlti, savo praradimo sielvartu 
jai sukeldavau juodą širdgėlą, kad niekada nepatyrė tokių jaunystės jausmų, 
kad liko jų neaplankyta ir aplenkta, tad abu jautėmės be galo nelaimingi, 
juoba kad tuo keistu atveju abu atvėrusieji vienas kitam širdį negalėjo tapti 
mylimaisiais. 

Laimė, nuostabusis meilės dievas, lengvai pridarantis daug bėdos, šiuo 
atveju geradariškai įsikišo ir padėjo mudviem išbristi iš nemalonumų. Aš 
draugavau su vienu jaunu anglu“, kuris mokėsi Pfeilio pensione. Jis gerai iš- 


manė gimtąją kalbą, jo padedamas jos mokiausi ir įgijau žinių apie Angliją 

bei jos gyventojus. Jis ilgokai buvo nuolatinis svečias mūsų namuose, bet ne- 
pastebėjau, kad jam būtų kritusi į širdį mano sesuo, tačiau prielankumo jaus- 
mas nemačiomis suvešėjo ir virto tikra aistra, nes netikėtai staiga prasiveržė. 
Sesuo jį pažinojo ir brangino, jis buvo to vertas. Ji dažnai dalyvaudavo mūsų 
pokalbiuose kaip trečias pašnekovas, iš jo mudu stengėmės perimti angliškos 
tarties ypatumus ir tokiu būdu pasisavinome ne tik jos tono ir skambesio 
ypatybes, bet ir mūsų mokytojo asmeninių savybių spalvas, tad galiausiai 
tikrai keistai atrodėme visi trys kalbėdami kaip vienas. Jis nesėkmingai ban- 
dė lygiai taip iš mūsų išmokti vokiečių kalbą, mat tariausi pastebėjęs, kad 
meilės reikalai, tiek rašytiniai, tiek žodiniai, vyko angliškai. Abu jaunuo- 
liai puikiai tiko į porą: jis, kaip ir ji, buvo aukštas ir dailiai sudėtas, tik dar 
liaunesnis; mažas, siauras veidas būtų buvęs gražus, jei ne darkančios raupų 
žymės; jo manieros buvo ramios, santūrios, kai kada net sausos ir šaltos; bet 
jo širdis buvo pilna gerumo ir meilės, siela - kilnumo, o jausmas — pasto- 
vus, tvirtas ir ramus. Ta rimta, neseniai susidariusi pora saviškai išsiskyrė 
iš kitų, daugiau tarpusavyje pažįstamų, lengvesnio charakterio, be rūpesčių 
dėl ateities, lengvai gyvenančių tuos santykius, kurie praeina tik kaip bevai- 
sė būsimų rimtesnių ryšių įžanga ir retai sukelia ilgalaikes pasekmes visam 
gyvenimui. 

Tokia šauni draugija negalėjo nepasinaudoti šiltuoju metų laiku ir 
gražiomis apylinkėmis; dažnai rengėme vandens iškylas, mat jos yra sma- 
giausios iš visų pramogų. Tačiau iškylaujant tiek pėsčiomis, tiek vandeniu 
išryškėdavo įvairios traukos jėgos: jaunimas kaipmat susiburdavo į poras, ir 
keletas nesusižadėjusių vyrų, tarp kurių buvau ir aš, likdavo be draugės arba 
gaudavo tokią, kurios linksmą dieną nebūtų rinkęsis. Vienas bičiulis, mano 
likimo bendras, neturėjo antros pusės daugiausia todėl, kad, nors didelis 
linksmuolis ir labai protingas, stigo švelnumo ir stokojo to dėmesingumo, 
be kurio neįmanomas tokio pobūdžio ryšys, tad, nuotaikingai ir šmaikščiai 
pabėdojęs dėl savo padėties, pažadėjo per kitą subuvimą pateikti pasiūlymą, 
kuris būsiąs gera išeitis ir jam, ir visiems. Pažadą išpildė nedelsdamas, nes kai 
smagiai pasiplaukioję laivu ir pasivaikščioję susėdome ant žolės kalvų šešė- 
lyje ar įsitaisėme ant samanotų uolų bei medžių šaknų, linksmai ir žvaliai 
pasistiprinome neįmantriais valgiais, draugas, matydamas visus esant gero 
ūpo, išdykėliškai ir oriai liepė susėsti pusračiu ir atsistojęs priešais iškilmin- 
gai prabilo: 

— Brangūs draugai ir draugės, poruoti ir neporuoti! Jau kreipinys rodo, 


kad pars laikas tarti žodį pamokslininkui ir pasibelsti į draugijos sąžinę. 

Dalis mano brangių draugų turi porą, todėl jų nuotaika gera, bet kita dalis 
likusi be poros ir jaučiasi labai blogai, tai man žinoma iš asmeninės patirties; 
ir nors į poras suėjusiųjų čia yra dauguma, prašyčiau juos pagalvoti, ar ne 
saldi priedermė yra rūpintis visais? Kam mes taip gausiai susirinkome, ar ne 
tam, kad pakaitomis būtume vienas su kitu? Ir kodėl mūsų būryje tiek daug 
atsiskyrėlių būrelių? Aš tikrai nenusistatęs prieš gražius santykius ir tikrai 
neketinu jų keisti, bet viskam yra laikas! Tas gražus, didis žodis niekam ne- 
rūpi, kai laiką galima leisti nerūpestingai. 

Jis vis gyviau ir smagiau kalbėjo priešindamas bendravimo dorybę švel- 
niems jausmams. 

- Jausmų visada privalu turėti; juos visada laikome širdyje, ir kiekvienas 
be jokio mokslo lengvai gali tapti tikru meistru; bet dorybės turime ieškoti, 
dėl jos reikia pasistengti, ir šiuo atžvilgiu galime augti ir augti, bet jos nie- 
kada neišmoksime suvis. - Jis prakalbo konkrečiau. Kai kurie, galbūt pa- 
sijutę užgauti, susižvalgė tarpusavyje, tačiau ant draugo buvo neįmanoma 
pykti, ir jis netrukdomas postringavo: - Maža atskleisti trūkumus, negana 
to, neteisinga tai daryti nenurodant priemonės geresnei padėčiai pasiekti. 
Aš ne Didžiosios savaitės pamokslininkas, dėl to, mieli draugai, ne raginu 
jus atgailauti ir pasitaisyti, bet linkiu visoms mieloms poroms ilgos ir tvirtos 
laimės, ir kad prie jos parts svariai prisidėčiau, siūlau mūsų draugijoje išardyti 
ir panaikinti tuos mielus atsiskyrėlių būrelius. Aš, - kalbėjo jis, - pasirūpi- 
nau, kaip tai pasiekti, jei tik jūs, žinoma, pritarsite. Šiame maišelyje yra ponų 
vardai; traukite juos, mano gražuolės, ir malonėkite savaitę patarnauti bei 
suteikti laimės tiems, kuriuos jums lems burtai. Taip bus tik mūsų būrelyje; 
jam skirstantis tie saitai nutrūks, ir tegu širdis sprendžia, kas jus lydės namo. 

Kalba ir tai, kaip ji buvo pasakyta, daugumą pradžiugino, tad sumany- 
mui buvo pritarta, bet keletas porų sėdėjo įbedusios žvilgnį prieš save, tarsi 
netikėdamos, kad čia patirs kokį malonumą, todėl jis linksmai ir žvaliai su- 
šuko: 

- Iš tiesų! Stebiuosi, kad niekas nešoka girti mano pasiūlymo ir, nors kiti 
dar dvejoja, neparodo jo privalumų, nes tada man nebereikėtų pačiam savęs 
girti. Esu vyriausias iš jūsų, atleisk man Viešpatie! Jau praplikau, tai vis per 
nuolatinį mano galvojimą, — čia jis nusiėmė skrybėlę, - bet su džiaugsmu ir 
pagarba rodyčiau savo plikę, jei tik mano samprotavimai, nuo kurių man sau- 
sėja oda ir nyksta gražiausia mano puošmena, nors kiek būtų naudingi man 
ir kitiems. Esame jauni, brangūs draugai, ir tai puiku, bet pasensime, o tai 


kvaila; mes nesipykstame, ir tai puiku ir dera prie metų laiko. Bet, brangūs 

draugai, netrukus ateis toks laikas, kai teks patiems ant savęs už daug ką 
pykti: tada kiekvienas turės pats žiūrėti, kaip susitarti su savimi; bet kartu ir 
kiti ant mūsų už kai ką pyks, po teisybei, tada, kai patys nesuprasime už ką; 
turime tam rengtis, ir dabar tai įvyks. 

Visą kalbą, ypač pabaigą, jis pasakė tokiu tonu ir palydėdamas tokiais 
gestais kaip kapucinas: buvo katalikas, todėl bus turėjęs ganėtinai progų 
išmokti dvasiškųjų tėvų iškalbos. Rodės, visai užduso, nusišluostė jauną 
praplikusią galvą, per kurią iš tikrųjų atrodė kaip kunigėlis, ir tais juokais 
taip pakėlė visai smagiai draugijai ūpą, kad kiekvienas geidavo dar jo pasi- 
klausyti. Bet, užuot tęsęs kalbą, jis išsitraukė maišelį ir kreipėsi į arčiausią 
damą: 

— Bandykite savo laimę! - sušuko jis. - Darbas meistrą giria. Jei po savai- 
tės nebepariks, mes užbaigsime, ir viskas bus po senovei. 

Pusiau su noru, pusiau iš reikalo damos ištraukė ritinėlius, ir aiškiai 
buvo matyti, kad atliekant tą nedidelį veiksmą verda vieno kito karšti jaus- 
mai. Laimė, burtai lėmė linksmuoliams skirtis, o rimtuoliams likti poroje; 
mano sesuo irgi likosi su savo anglu, ir už tai abu dėkojo meilės ir laimės 
dievui. Antistas' nedelsdamas sujungė naująsias atsitiktinumo suvestas po- 
ras, visi išgėrė į jų sveikatą ir visoms juoba linkėta laimės, nes joms buvo lem- 
ta trumpai gyvuoti. Žinoma, tai buvo smagiausios akimirkos, kurių mūsų 
draugija seniai nebuvo patyrusi. Be merginų likusiems jauniems vyrams teko 
priedermė visą šią savaitę rūpintis dvasia, siela ir kūnu, kaip pasakė mūsų 
kalbėtojas, ypač siela, pabrėžė jis, likusieji patys ras, kaip sau padėti. 

Norėdami tuoj pat pasižymėti, vadovai pamokė naujų žaidimų, tolėliau 
nuo visų paruošė vakarienę, kurios nesitikėta būsiant, o sutemus, grįžtant į 
miestą, pasirūpino, kad jachta būtų iliuminuota, nors skaisčią mėnesienos 
naktį apšvietimas buvo nereikalingas, bet jie pasiteisino, esą pagal naująją 
draugijos tvarką švelnią dangaus mėnulio šviesą turį nustelbti žemės žibu- 
riai. Mums jau lipant į krantą, Solonas“ sušuko: 

— Tie, missa est! 

Kiekvienas padėjo iš laivo išlipti burtų jam skirtai damai ir atidavė tik- 
rajai jos pusei, išmainydamas į saviškę. 

Per kitą subuvimą tas savaitinis paprotys nustatytas visai vasarai ir vėl 
traukti burtai. Be jokios abejonės, pramoga lėmė naują ir netikėtą posūkį 
draugijos gyvenime, kiekvienas stengėsi atskleisti savo išmonę bei žavesį ir 
meiliai asistuoti savo gražuolei, vildamasis, kad savaitę tikrai išteksiąs pa- 


slaugumo. 

Dar kaip reikiant neįsibėgėjome, o kalbėtojui, užuot padėkojus, buvo 
mestas priekaištas, esą jis nepasakęs geriausios savo kalbos dalies - pabaigos. 
Jis atšovė, kad geriausia kalbos dalis esąs perkalbėjimas, ir kas neketina per- 
kalbėti, tam neverta net kalbėti, nes įtikinėjimas esąs keblus reikalas. Tačiau 
draugija nedavė jam ramybės, tad jis išrėžė tikrą kapucinadą, dar sarkastiš- 
kesnę negu pirma, galbūt kaip tik todėl, kad ketino pasakyti pačius rimčiau- 
sius dalykus. Pasitelkęs Biblijos ištarmes, kurios čia visai netiko, palygini- 
mus, kurie buvo netikslūs, užuominas, kurios nieko nepaaiškino, jis sulipdė 
sakinį, esą tas, kuris nemoka slėpti savo aistrų, prielankumo, norų, ketini- 
mų, planų, gyvenime nieko nepasiekia, bet tik visur kliūva ir užsitraukia pa- 
juoką; tad, norint mylėti ir būti laimingam, meilę būtina laikyti paslaptyje. 

Ta mintis driekėsi per visą kalbą, nors net nebuvo įvardyta. Norint įsi- 
vaizduoti tą keistuolį, reikia turėti galvoje, kad jis, prigimties gausiai apdo- 
vanotas, savo talentus, ypač įžvalgumą, lavino jėzuitų mokyklose ir įgijo gilų 
pasaulio bei žmonių pažinimą, bet iš blogosios pusės. Buvo apie dvidešimt 
dvejų metų ir mielai būtų man perteikęs savo panieką žmonėms, bet man tai 
netiko, vis dar labai norėjau būti geras ir kitus matyti gerus. Tačiau jo dėka 
atkreipiau dėmesį į daug dalykų. 

Kiekviena linksma draugija yra visos sudėties tada, kai joje yra vaidinto- 
jas, kuris į save atkreipia kitų sąmojo strėles, idant sugyvintų prigesusį vyks- 
mą. Jei jis yra ne saracėno iškamša, į kurią riterių turnyruose smaigstomos 
ietys, bet geba krėsti pokštus, erzinti ir raginti, lengvai sužeisti ir atsitraukti, 
ir apsimetęs, kad pasiduoda; smogti smūgį, tai vargu ar rasime ką nors ža- 
vesnį. Toks vaidintojas buvo mūsų draugas Hornas*?; jau pavardė buvo proga 
daryti juokus, dėl jos ir dėl žemo ūgio buvo vadinamas Rageliu. Draugijoje 
iš tiesų buvo pats mažiausias, tvirtų, bet malonių formų; riesta nosis, putlios 
lūpos, mažos spindinčios akys juodbruvame veide, kuris, rodės, visada ragina 
juoktis. Nedidelę plokščią galvą dengė tankūs smulkiai garbanoti plaukai, 
juoda barzda anksti pradėjo kaltis ir mielai būtų ją želdinęs, kad kaip komiš- 
ka kaukė visada juokintų draugiją. Buvo malonus ir žvitrus, tačiau tvirtino 
esąs kreivakojis; niekas to neneigė, nes jis taip norėjo, ir tai buvo proga išgal- 
voti visokių juokingų istorijų; kaip labai geras šokėjas buvo paklausus, dėl 
to sakydavo, kad moterims gražu matyti ant parketo kreivas kojas. Jo giedra 
nuotaika niekada nesubjurdavo, ir be jo neapsieidavo nė vienas subuvimas. 
Mudu susidraugavome, nes, kaip ir aš, turėjo stoti į universitetą; jis nusipelnė 
būti paminėtas itin pagarbiai, nes daugel metų su begaline meile, ištikimybe 


ir kantrybe laikėsi manęs. 

Kadangi man lengvai sekėsi rašyti eiles ir paprastuose dalykuose įžvelgti 
poetinę pusę, jis irgi susiviliojo tokia veikla. Nedideles iškylas, pramogas ir 
jose patirtus nutikimus mudu įprasmindavome poezija, taip iš vieno pavaiz- 
duoto įvykio visada rasdavosi kitas. Tačiau tie smagūs pokštai dažniausiai 
būdavo ne kas kita, kaip pasišaipymas, o bičiulio Horno burleskiniai kūrinė- 
liai kai kada peržengdavo leistinas ribas, dėl to retkarčiais kildavo nepasiten- 
kinimas, bet mes jį greitai numaldydavome ir išsklaidydavome. 

Hornas išbandė jėgas ir tuo metu labai populiaraus poezijos žanro sri- 
tyje parašydamas komišką herojinę poemą. Pope'o Garbanėlės pagrobimas!“ 
įkvėpė daug sekėjų; vokiečių dirvoje tą žanrą puoselėjo Zachari2!!, jis visiems 
patiko, nes įprastai buvo vaizduojamas koks nors nevykėlis, iš kurio genijai 
šaiposi ir padeda geresniajam. 

Nekeista, tačiau stebina, kad, apžvelgus kokią nors literatūrą, ypač vo- 
kiečių, matyti, jog visa tauta negali atsikratyti kadaise sukurto ir tam tikra 
forma sėkmingai pavaizduoto objekto ir jį įvairiopai kartoja, kol galiausiai 
originalas palaidojamas po daugybe kūrinių, atliktų juo sekant. 

Horno herojinė poema buvo to pastebėjimo daiktinis įrodymas. Drau- 
gų būrys važinėjasi rogėmis; vienam nevykėliui į porą tenka mergina, kuriai 
jis nepatinka; jį tiesiog persekioja įvairios tokiu atveju galimos nesėkmės, o, 
išsiprašęs leidimą pabučiuoti damą“, jis nuvirsta nuo pasostės, mat jam, kaip 
žinome, sutrukdo dvasios. Gražuolė griebia vadeles ir viena važiuoja namo; 
ją pasitinka jos malonę pelnęs draugas ir džiaugiasi laimėjęs prieš arogantiš- 
kąjį varžovą. Beje, Hornas puikiai sumanė sceną, kaip nevykėliui pakiša koją 
viena po kitos keturios skirtingos dvasios, o galiausiai iš balno išverčia nykš- 
tukai. Tikru įvykiu pagrįsta, aleksandrinais parašyta poema suteikė daug 
džiaugsmo mūsų mažai draugijai; visi buvo įsitikinę, kad ji tikrai prilygsta 


L6weno „Valpurgijos nakčiai P? 


ar Zacharia „Pasipūtėliui“. 

Kadangi džiaugsmai draugų būryje ir pasirengimas jiems užimdavo tik 
kelias valandas, turėjau užtektinai laiko skaityti ir, kaip man atrodė, gilintis 
į mokslus. Dėl tėvo kalte iškaliau Mažąjį Hoppą ir mano žinios galėjo būti 
tikrinamos tiek iš tos knygos pradžios, tiek iš pabaigos, tokiu pačiu būdu 
įsisavinau ir Institucijų turinį. Tačiau žinių alkis vijo tolyn, ir aš atsidūriau 
senosios literatūros istorijos valdose, o iš čia patekau į enciklopedizmo sritį 
perskaičiau Gesnerio Isagogę"* ir Morhoto Polibistorą“, kurie man padėjo 
susidaryti bendrą sampratą apie tai, kad moksle ir gyvenime jau anksčiau 


būta nuostabių dalykų. Per nepaliaujamą, karštligišką, dieną naktį nemąž- 

tantį stropumą ne tiek lavėjau, kiek painiojausi, o radęs tėvo bibliotekoje 
Bayle'į'“ ir ėmęs į jį gilintis patekau į dar didesnį labirintą. 

Tačiau manęs niekada neapleido įsitikinimas, kad senosios kalbos turi 
labai didelę vertę: susidurdamas su literatūros chaosu, nuolat gaudavau pa- 
tirti, kad jose išlikę visi kalbos meno pavyzdžiai bei kitos vertybės, kurių 
kadaise buvo pasaulyje. Hebrajų kalbai ir Biblijos studijoms dabar skyriau 
mažiau dėmesio, apleidau ir graikų kalbą, nes įgytosios žinios neperžengė 
Naujojo Testamento ribų. Juoba rimtai gilinausi į lotynų, kurios šedevrai 
mums artimesni ir, šalia puikių originalių kūrinių, lotyniškais vertimais bei 
didžiųjų mokslininkų veikalais mums pateikiami visų epochų pasiekimai. 
Dėl to daug ir lengvai skaičiau lotyniškai ir maniausi suprantantis autorius, 
nes pagaudavau visą tiesioginę prasmę. Labai suerzino išdidi Grotiaus" ištar- 
mė, kad Terencijų skaitantis kitaip negu berniukai. O laimingas jaunystės, 
apskritai žmonių ribotume! Kiekvieną savo egzistencijos akimirką jie laiko 
save tobulais ir neklausia, kas yra tiesa, o kas melas, kas kilnu, o kas žema, bet 
tik klausia apie tai, kas jiems tinka. 

Taigi lotynų išmokau taip, kaip vokiečių ir prancūzų, anglų - vartoda- 
mas, be taisyklių ir terminų. Kam žinoma, kokia buvo ano meto mokyklinių 
pamokų būklė, tas nesistebės, kad aš praleidau gramatiką bei retoriką: viską 
įsisavindavau natūraliai, laikiau ausyse ir galvoje žodžius, jų formas ir dari- 
nius ir be vargo naudojausi kalba rašydamas ir plepėdamas. 

Artėjo šventasis Mykolas!*, laikas, kai turėjau pradėti studijuoti univer- 
sitete, ir ramybės nedavė tiek gyvenimas, tiek mokslai. Gimtajam miestui 
jaučiau vis didesnę antipatiją. Atėmus Gretchen, dar gležnam augalui - ber- 
niukuiirjaunuoliui - buvo išplėšta šerdis; turėjo praeiti laiko, kol jis vėl išleis 
šoninius ūglius ir naujomis atvašomis atlygins pirmąją žalą. Baigėsi mano 
pasivaikščiojimai miesto gatvėmis, kaip ir visi, eidavau tik ten, kur būtina. 
Niekada daugiau nesukau į Gretchen kvartalą, net į tą pusę. Senos mūro 
sienos ir bokštai kėlė pasibjaurėjimą, miesto tvarka buvo atgrasi: viską, kas 
anksčiau atrodė didinga, dabar regėjau nutriušus. Kaip miesto tarybos se- 
niūno anūkui, man nebuvo nežinomos slaptos tokios respublikos ydos, juo- 
ba kad vaikai būna nemaloniai nustebinti ir imasi uoliai tirti, vos tik jiems 
sukelia įtarimą kas nors, ką iki tol besąlygiškai gerbė. Gerai mačiau, kad dori 
žmonės bergždžiai piktinasi susidūrę su tokiais, kurie partijų palenkiami į 
savo pusę, net paperkami, ir iš širdies nekenčiau bet kokios neteisybės, nes 


visi vaikai yra moraliniai rigoristai. Tėvas su miesto reikalais buvo susijęs tik 

kaip privatus asmuo ir apmaudžiai pasakodavo apie kokį nors nesėkmingą 
reikalą. Argi nemačiau, kad jis, tiek studijavęs, padėjęs pastangų, keliavęs, 
įgijęs puikų išsilavinimą, tarp savo namų sienų gyvena vienišą gyvenimą, 
kurio tikrai sau nelinkėjau? Visa tai kaip baisi našta slėgė sielą ir nusikratyti 
jos galėjau tik mėgindamas susikurti visai kitą gyvenimo planą negu man 
parengtasis. Mintyse mečiau teisės studijas ir atsidėjau tik kalboms, senovei, 
istorijai ir viskam, kas su jomis susiję. 

Tiesą sakant, didžiausią pasitenkinimą man visada teikė poetinis vaiz- 
davimas patirties, įgytos stebint save, kitus ir gamtą. Jis sekėsi vis lengviau, 
nes kilo iš prigimties ir jokia kritika neišmušė iš vėžių, ir nors ne visai pasiti- 
kėjau savo kūriniais, tačiau tikrai nelaikiau jų nieko nevertais, bet tik taisy- 
tinais. Vardijant jų trūkumus, atkakliai tikėjau, kad pamažu viskas tik gerės 
ir mano vardas kada nors galbūt bus pagarbiai tariamas šalia Hagedorno, 
Gellerto ir kitų tokių vyrų. Tačiau vien tik tokia galimybė man atrodė tuščia 
ir nepakankama; norėjau rimtai atsidėti minėtoms nuodugnioms studijoms 
ir, įgijęs gilių senovės žinių, sparčiau tobulinti savo paties kūrybą, kad pa- 
jėgčiau įsitvirtinti universitete, kurį tariau esant tinkamiausią vietą jaunam 
vyrui, ketinančiam pačiam lavintis ir prisidėti prie kitų prusinimo. 

Tokias mintis visada siejau su Getingenu. Pasitikėjimą kėlė tokie vyrai 
kaip Heyne, Michaelis" ir kiti; karštai troškau sėdėti jiems prie kojų ir dėtis 
į galvą jų mokymą. Bet tėvas buvo neperkalbamas. Nors jį bandė įtikinti ke- 
letas šeimos draugų, palaikiusių mano nuomonę, jis atkakliai reikalavo, kad 
važiuočiau į Leipcigą. Galiausiai nusprendžiau, kad prieš jo sumanymą ir va- 
lią pats pasirinksiu, ką man studijuoti ir kaip gyventi, ir tokiu būdu save ap- 
ginsiu. Tėvo užsispyrimas nesąmoningai ardė mano planus ir taip sustiprino 
mano neklusnumą, kad nejausdamas jokio sąžinės graužimo ištisas valandas 
klausydavausi jo, dėstančio ir kartojančio man studijų bei gyvenimo kursą, 
kurį aš turėsiąs išeiti universitetuose ir pasaulyje. 

Netekęs vilties studijuoti Getingene nukreipiau žvilgsnį į Leipcigą. Ten 
šviesiai spindėjo Ernesti asmenybė, taip pat didelį pasitikėjimą žadino Mo- 
rus“?. Paslapčia susiplanavau antikursą, tiksliau, stačiau oro pilį ant gana 
tvirto pagrindo; tariau, kad netgi romantiškai garbinga kurti savo gyveni- 
mo planą, kuris juoba neatrodė fantastiškas, nes Griesbachas daug pasiekė 
eidamas panašiu keliu, dėl to buvo visų giriamas. Kalinio, kuris nusimetė 
grandines ir tuoj tuoj perdildys kalėjimo groras, slaptas džiaugsmas nepri- 
lygo manajam, matant, kaip eina dienos ir artėja spalis. Manęs nebaugino 


atšiaurus metų laikas, prasti keliai, apie kuriuos dažnas pasakodavo, neslėgė 

mintis, kad žiemą teks prabūti svetur; trumpai tariant, tik dabartinį savo 
gyvenimą mačiau niūrų, o visą nepažįstamą pasaulį įsivaizdavau šviesų ir 
giedrą. Taip audžiau svajones ir jose skendėjau, ir tikėjau tolumoje rasiąs vien 
tik laimę ir pasitenkinimą. 

Nors savo ketinimus nuo visų slėpiau, negalėjau nutylėti nuo sesers, su- 
ją pasiimti, kad galėtų kartu džiaugtis mano pasiekta nuostabia padėtimi ir 
būti mano gerovės dalininkė. 

Pagaliau atėjo karštai lauktas šventasis Mykolas; su knygininku Flei- 
scheriu ir jo žmona, mergautine pavarde Triller, kuri norėjo aplankyti tėvą 
Vitenberge?!, laimingas išvykau*?, abejingai palikęs už nugaros mane pagim- 
džiusį ir užauginusį brangų miestą, tarsi niekada daugiau neketinčiau į jį 
įkelti kojos. 

Taip tam tikromis epochomis atsiskiria vaikai nuo tėvų, tarnai nuo šei- 
mininkų, globotiniai nuo globėjų, ir toks bandymas atsistoti ant kojų, tapti 
nepriklausomam, gyventi sau pačiam, tiek pavykęs, tiek nepavykęs, visada 
atitinka prigimtį. 

Mes išvažiavome pro Visų Šventųjų vartus ir, netrukus palikę už nugaros 
Hanau, pasiekėme vietoves, kurios, dar nematytos, patraukė mano dėmesį, 
nors šiuo metų laiku mažai džiugino akį. Nuo ilgalaikio lietaus visai subjuro 
keliai, kurie apskritai buvo dar ne tokios geros būklės, kokios tapo vėliau, 
dėl to mūsų kelionė nebuvo nei maloni, nei laiminga. Tačiau dėl drėgno oro 
pamačiau, ko gero, labai retą gamtos reiškinį, mat niekada daugiau neregėjau 
nieko panašaus nei girdėjau kitus pasakojant tai mačius. Taigi jau sutemus 
važiavome keliu iš Hanau į Gelnhauzeną kildami įkalne ir, nors buvo tamsu, 
nutarėme verčiau eiti pėsčiomis negu susidurti su šio kelio ruožo pavojais ir 
sunkumais. Staiga dešiniau kelio, įduboje, pamačiau tarsi stebuklingos švie- 
sos nušviestą amfiteatrą. Į piltuvėlį panašioje erdvėje kildamos pakopomis 
mirgėjo nesuskaičiuojama daugybė liepsnelių, jos švytėjo taip ryškiai, kad net 
žilpino akis. Bet dar labiau trikdė tai, kad jos ne plazdėjo vietoje, o šokinėjo 
šen bei ten — žemyn, aukštyn, į visas puses. Raginamas šiaip ne taip atplėšiau 
žvilgsnį nuo to vaizdo, mielai būčiau jį ilgiau įdėmiai stebėjęs. Paklaustas ve- 
Žėjas atsakė nežinantis, koks tai reiškinys, tik pridūrė, kad netoliese esanti 
sena akmenų skaldykla, kurios vidurinė dauba pilna vandens. Nespręsiu, ar 
tai buvo žaltvykslių pandemoniumas, ar švytinčių būtybių pulkas. 

Važiuojant per Tiuringiją, keliai dar suprastėjo, deja, Aueršteto apy- 


linkėse temstant nakčiai mūsų vežimas įklimpo. Buvome vienui vieni ir iš 

paskutiniųjų stengėmės kaip nors išsikapstyti. Kiek valiodamas bandžiau pa- 
dėti ir per tai būsiu pertempęs krūtinės raiščius, nes netrukus pajutau skaus- 
mą, kuris tai atlėgdavo, tai vėl sugeldavo ir tik po daugelio metų visai išnyko. 

Tačiau tą pačią naktį, tarsi skirtą permainingai lemčiai, po netikėtai 
laimingo įvykio man teko patirti komišką apmaudą. Auerštete sutikome 
malonią sutuoktinių porą, kuri, susivėlinusi per panašią kaip mūsų bėdą, 
buvo ką tik atvykusi, - išvaizdų orų vyrą pačiame gražume su labai dailia 
žmona. Jie svetingai mums pasiūlė kartu pavakarieniauti, ir aš pasijutau labai 
laimingas, kai gražioji ponia teikėsi mane maloniai užkalbinti. Tačiau išsiųs- 
tą paskubinti greičiau išvirti sriubą, kurios visi nekantriai laukė, mane, ne- 
pratusį naktį nemiegoti nei kęsti kelionės nepatogumų, taip suėmė miegas, 
kad tikrąja žodžio prasme užmigau eidamas ir su skrybėle ant galvos grįžau 
į kambarį, o nepamatęs, kad kiti kalba maldą prie stalo, be nuovokos irgi 
atsistojau už kėdės, neįtardamas, kad savo elgesiu galiu juos juokinti ir truk- 
dyti melstis. Ponia Fleischer, nestokojanti nei išmonės, nei sąmojo, aštrialie- 
žuvė, prieš visiems susėdant paprašė sutuoktinių nekreipti dėmesio į tai, ką 
čia savo akimis matė: jaunasis keliauninkas veikiausiai būsiąs kvakeris, o jie 
įsitikinę, kad Dievas ir karalius labiausiai pagerbiami su galvos apdangalu. 
Gražioji ponia negalėjo susilaikysi nenusijuokusi ir tapo dar gražesnė, o aš 
būčiau viską pasaulyje atidavęs už tai, kad nebūčiau jos linksmybės, kuri jai 
taip tiko, priežastis. Tačiau vos tik pasidėjau skrybėlę, garbieji asmenys savo 
papročiu paliko juokus ir puikiu vynu iš savo vyno rūsio visiškai išvaikė blo- 
gą Ūpą ir prisiminimą apie patirtus vargus. 

Man atvykus į Leipcigą kaip tik buvo mugė, dėl to patyriau ypatingą 
malonumą: vėl pamačiau tai, ką palikau gimtajame mieste, pažįstamas pre- 
kes ir pardavėjus, tik kitur ir kitaip išsirikiavusius. Susidomėjęs perėjau per 
turgų ir apžiūrėjau būdeles; ypač traukė akį keistais drabužiais vilkintys 
Rytų kraštų gyventojai, lenkai ir rusai, bet labiausiai - graikai, kurių įspū- 
dingomis povyzomis bei oriais apdarais dažnai eidavau pasigrožėti. 

Tačiau tas gyvas bruzdesys netrukus baigėsi ir man atsivėrė pats miestas, 
gražūs, aukšti, vienas į kitą panašūs pastatai. Jis man darė labai gerą įspūdį 
ir neneigsiu, kad apskritai, bet ypač tyliomis sekmadienių ir šventadienių 
valandėlėmis, jis atrodo kažkoks didingas, taigi ir mėnesienos naktį mane 
dažnai traukdavo pasivaikščioti blyškiai nušviestomis, šešėlių temdomomis 
gatvėmis. 

Tačiau palyginti su tuo, prie ko iki šiol buvau įpratęs, nauja padėtis ma- 


nęs tikrai netenkino. Leipcigas neprimena stebėtojui senovės; tai nauja, ne- 

sena, prekybą, gerovę, turtą liudijanti epocha, kuri mums atsiskleidžia šiais 
paminklais. Vis dėlto man labai tiko, mano akimis, milžiniški pastatai, ku- 
rie, juosdami miestelėnų pasaulį atgręžtais į gatvę fasadais, aukštų, dangų 
remiančių mūrų įrėmintais kiemais, buvo panašūs į dideles pilis, kone pusę 
miesto. Taigi įsikūriau vienoje tokių keistų erdvių, būtent „Ugnies kamuo- 
lyje“, tarp Senojo ir Naujojo Naujojo turgaus. Kol vyks mugė, keletą gražių 
kambarių, išeinančių langais į pereinamą, dėl to visada judrų kiemą, užėmė 
knygininkas Fleischeris, o likusį laiką juose už vidutinę kainą gyvenau aš. 
Kaimyną gavau teologijos studentą, kuris labai gerai išmanė savo dalyką, tu- 
rėjo gerą galvą, bet buvo neturtingas ir labai sirgo akimis, dėl to baiminosi 
dėl ateities. Tą negalę gavo per didelį skaitymą iki pat sutemų, o taupyda- 
mas ir taip trūkstamą aliejų nuo knygų nesitraukdavo net šviečiant mėne- 
sienai. Sena šeimininkė jam buvo labai gera, man visada maloni, o mudviem 
abiem - rūpestinga. 

Su rekomendaciniu laišku nuskubėjau pas rūmų tarėją Bohme??, kuris, 
Mascovo** auklėtinis, neseniai tapęs ir jo įpėdiniu, dėstė istoriją ir valsty- 
binę teisę. Mane gana maloniai pasitiko neaukštas, kresnas, guvus vyras ir 
pristatė savo žmonai. Juodu bei visi kiti asmenys, kuriems prisistačiau, nu- 
teikė perdėm viltingai, tačiau niekam neprasitariau apie savo ketinimus, 
nors nekantriai laukiau, kada pagaliau galėsiu atsisakyti teisės ir imtis se- 
novės studijų. Apdairiai laukiau, kol išvyks Fleischeriai, idant namiškiai per 
anksti nesužinotų apie mano sumanymą. Jiems išvykus nedelsdamas nuėjau 
pas rūmų tarėją Bohme; buvau įsitikinęs, kad jam pirmiausia turiu patikėti 
reikalą, ir išsamiai, atvirai išdėsčiau savo planą. Kaip istorikas ir valstybinės 
teisės žinovas, jis akivaizdžiai nemėgo visko, kas bent kiek buvo susiję su dai- 
liaisiais mokslais. Nelaimė, jis prastokai sutarė su tais, kurie juos kultivavo, 
ypač nemėgo Gellerto, apie kurį neapdairiai atsiliepiau itin palankiai. Jam 
atrodė tiesiog neleistina nuo savęs atitraukti ir jiems atiduoti rimtą klausyto- 
ją, juoba esant tokioms aplinkybėms. Dėl to čia pat išdrožė griežtą pamokslą 
ir patikino be tėvų žinios negalįs man leisti žengti tokio žingsnio, net jeigu 
pats jam ir pritartų, nors šiuo atveju taip anaiptol nesą. Paskui sumalė į mil- 
tus filologiją ir kalbų studijas ir išdėjo į šuns dienas poezijos pratybas, apie 
kurias miglotai užsiminiau kalbėdamas. Baigdamas pasakė, kad jei aš norįs 
bent šiek tiek atsidėti senovės studijoms, patartina tai daryti studijuojant 
teisės mokslą. Paminėjo vieną kitą subtilų teisininką, kaip antai Everhardą 
Otto bei Heineccių“?, prižadėjo, kad teisės ir teisės istorijos srityje manęs 


laukia aukso kalnai, ir įtikinamai parodė, kad šis kelias nebus joks lankstas, 

jei vėliau, nuodugniai apsvarstęs ir gavęs tėvų sutikimą, imčiausi įgyvendinti 
savo ketinimą. Maloniai prašė manęs dar kartą pergalvoti reikalą ir nedel- 
siant jam pranešti savo nuomonę, nes būtina apsispręsti, kadangi tuoj prasi- 
dėsiančios paskaitos. 

Jis elgėsi palyginti mandagiai, primygtinai nereikalaudamas tuoj pat 
nuspręsti. Jo argumentai ir jų įtaigumas įtikino mane, nuolaidų jaunuolį, 
tad tik dabar suvokiau, kokie sunkumai tyko ir koks abejotinas tas dalykas, 
kurį patylom sumąsčiau. Netrukus ponia rūmų tarėjienė pasikvietė mane į 
svečius. Radau ją vieną. Buvo nebejauna ir sergalinga, didžiai romi ir švelni, 
tikra savo vyro, jo trankaus geraširdiškumo, priešingybė. Užvedė kalbą apie 
neseną vyro pokalbį su manimi ir dar kartą taip maloniai, meiliai ir supra- 
tingai iš visų pusių aptarė tą reikalą, kad negalėjau jai nepritarti; vis dėlto 
ponia sutiko su keliomis išlygomis, į kurias prašiau atsižvelgti. 

Paskui jos sutuoktinis sudarė lankytinų paskaitų sąrašą: turėjau klausyti 
filosofijos, teisės istorijos ir institucijų bei dar kelių dalykų. Nepriešraravau, 
bet išsireikalavau leisti lankyti Gellerto literatūros istorijos pagal Stockhau- 
seną?“ paskaitas, be to, jo praktinius užsiėmimus. 

Jaunimas nepaprastai gerbė ir mylėjo Gellertą. Jau buvau jį aplankęs ir 
maloniai jo priimtas. Buvo nedidelio ūgio, smulkus, bet ne prakaulus, švel- 
naus, netgi liūdno žvilgsnio, kakta buvo labai graži, erelio nosis ne per kumpa, 
burna daili, ovalus veidas išvaizdus, - visais atžvilgiais malonus ir patrauklus. 
Norint pas jį patekti, reikėjo padėti šiek tiek pastangų. Du jo famulai* buvo 
tarsi šventikai, saugantys šventyklą, į kurią ne kiekvienam ir ne bet kada 
lemta įžengti; tokio atsargumo tikrai reikėjo, antraip jis kiaurą dieną būtų 
tik priiminėjęs visus norinčius artimai susipažinti ir su jais bendravęs. 

Iš pradžių uoliai ir drausmingai lankiau paskaitas; deja, filosofijos ne- 
įstengiau perkąsti. Logika stebino, nes tuos proto veiksmus, kuriuos nuo 
jaunumės atlikdavau labai lengvai, dabar turėjau skaidyti, atskirti ir tarsi 
naikinti, idant išmokčiau tinkamai naudoti. Apie patį dalvką, apie pasaulį, 
apie Dievą, regis, žinojau beveik tiek, kiek mokytojas; rodos, niekas nejudėjo 
į priekį. Viskas klostėsi daugmaž pakenčiamai iki Užgavėnių, kai Šv. Tomo 
aikštėje, netoli tos vietos, kur profesorius Winckleris*š skaitydavo paskaitas, 
kaip tik tuo laiku keptuvėje iškepė gardžiosios spurgos, kurios mus taip su- 
vėlino, kad sąsiuviniai liko tušti, o pavasariop jų pabaiga, ištirpusi kartu su 
sniegu, suvis pasi metė. 

Netrukus paaiškėjo, kad teisės paskaitos nė kiek ne geresnės: aš jau Ži- 


nojau tiek, kiek, mokytojo supratimu, būtina mums perteikti. Pamažu tir- 

po ūpas drausmingai ir stropiai konspektuoti, nes buvo labai nuobodu vėl 
užsirašyti tai, ką pas tėvą buvau išmokęs tiek užduodamas klausimus, tiek į 
juos atsakydamas, kad gerai įsikalčiau į galvą. Žala, daroma mokyklose jau- 
nimui per anksti suteikiant kai kurių dalykų žinių, vėliau dar labiau padi- 
dėja, kadangi kalbų mokymui ir tikrų žinių įtvirtinimui neskiriama laiko 
nei dėmesio, bet pažindinama su vadinamaisiais faktais, kurie, perteikiami 
nemetodiškai ir nenuodugniai, ne tiek lavina, kiek blaško. 

Trumpai paminėsiu kitą negerovę, kuri studentams sukelia daug vargo. 
Profesoriai, lygiai kaip kiti tarnybą einantieji, yra ne vieno amžiaus; tačiau 
kadangi jaunesnieji moko tik tam, kad išmoktų, o jei turi gerą galvą, yra ap- 
lenkę savo epochą, tad išsilavinimą įgyja klausytojų sąskaita, nes šie mokomi 
ne to, kas jiems reikalinga, bet to, į ką, mokytojo nuomone, jam pačiam bū- 
tina gilintis. Ir priešingai - daugelis senųjų profesorių senokai nebetobulėja: 
apskritai jie perteikia vien neatnaujintas žinias, o, turint galvoje vieną ar kitą 
dalyką, - daug laiko atžvilgiu nebenaudingų ir pasenusių. Dėl tokios prieš- 
taringos padėties jauni protai tampomi tai į vieną, tai į kitą pusę, ir padėtį 
išlygina vidutinio amžiaus mokytojai, kurie, nors pakankamai mokyti ir iš- 
silavinę, vis dar siekia žinių ir mąstyti. 

Taip susipažinęs su daugeliu dalykų ir juos įsisavinęs, pajutau augantį 
nepasitenkinimą; gyvenimas taip pat atnešė kai kurių nemalonumų, juk pa- 
keitus vietą ir patekus į naujas sąlygas visada tenka mokėti užmokestį. Pir- 
masis priekaištas, kurį man išsakydavo moterys, buvo susijęs su drabužiais, 
mat iš namų buvau išlydėtas į universitetą su gan keistais apdarais. 

Tėvui užvis labiausiai netiko, kai kas nors dykai leidžia laiką ar nesu- 
moja, kaip jį išnaudoti, dėl to taip taupė laiką ir jėgas, kad jį tenkino tik ga- 
limybė vienu šūviu nušauti du zuikius. Todėl visada samdydavo tokį tarną, 
kuris namuose neštų dar kokią naudą. Kadangi nuo seno viską rašė pats, 
o vėliau naudojosi minėto jaunojo įnamio paslaugomis ir jam diktuodavo, 
nusprendė, jog pravartu laikyti mokančių siūti tarnų, ir jie leisdavo laiką siū- 
dami ne tik sau livrėjas, bet ir drabužius tėvui bei vaikams, taipgi lopydami 
ir adydami suplyšusius. Tėvas pats parūpindavo pačių geriausių audinių ir 
priedų, mugėse iš pirklių nupirkęs medžiagų padėdavo į atsargas, ir dar pui- 
kiai prisimenu, kad visada aplankydavo ponus von Loewenighus*? iš Acheno 
ir mane dar mažą supažindino su jais bei kitais garbiais pirkliais. 

Taigi tėvas rūpinosi, kad ta prekė būtų tik geros kokybės ir namuose nie- 
kada netrūktų įvairių rūšių gelumbės, saržos, Getingeno audinių ir užtekti- 


nai būtų pamušalų, tad dėl medžiagos mums buvo ne sarmata pasirodyti; 


178 IŠ MANO GYVENIMO. POEZIJA IR TIESA 


bet viską dažniausiai gadino forma: mat jeigu toks namų siuvėjas būtų geras 
meistras ir mokėtų dailiai pasiūti nepriekaištingai sukirprą drabužį, jis tu- 
rėtų mokėti ir pats sukirpti; deja, jam tai ne visada pavykdavo. Be to, tėvas 
labai rūpestingai ir švariai užlaikė visą savo aprangą ir, užuot nešiojęs, daug 
metų saugojo, dėl to mėgo seną kirpimą ir puošybą, o per tai ištaigingi mūsų 
apdarai kai kada atrodydavo išties keistai. 

Lygiai taip buvo sukrautas ir mano garderobas universitetui; tikrai buvo 
gausus ir nieko netrūko, turėjau net galionuotą švarką. Įpratęs taip vilkėti 
maniau esąs pakankamai puošnus; tačiau neilgai trukus draugės, iš pradžių 
vis paerzindamos, paskui paprotindamos, mane įtikino, kad aš atrodantis 
kaip iš kito pasaulio. Kad ir kaip apmaudavau, nesugalvojau, ką man daryti. 
Tačiau kartą teatro spektaklyje pamačiau panašiai apsitaisiusį poną fon Ma- 
sureną““, žiūrovų pamėgtą dvarininką poetą, kuris kėlė nuoširdų juoką ne 
tiek vidiniu, kiek išoriniu neskoningumu, ir tada susiėmiau — ryžausi visą 
savo garderobą vienu moju iškeisti į derantį prie vietos naujamadį; supranta- 
ma, kad jis per tai labai sumenko. 

Po šio sėkmingai išlaikyto egzamino laukė kitas, daug nemalonesnis, 
mat buvo susijęs su tuo, ko nelengva atsikratyti ir pakeisti. 

Gimiau ir augau vokiečių aukštaičių tarmės aplinkoje; tėvas nuolat rū- 
pinosi kalbos grynumu, nuo mažens kreipė mūsų, vaikų, dėmesį į tai, kas 
vadintina kalbos klaidomis, ir padėjo taisyklingos kalbos pagrindus, tačiau 
aš neatsikračiau kai kurių giliai įsišaknijusių būdingų pasakymų ir juos su 
pasimėgavimu vartojau, nes man patiko dėl savo naivumo, ir taip kaskart 
pelnydavau griežtą naujųjų draugų leipcigiečių priekaištą. Vokiečiai aukš- 
taičiai, ypač Reino ir Maino sričių gyventojai (didelėms upėms, kaip ir jūros 
pakrantėms, būdinga sugyvinamoji savybė), daug dalykų išreiškia palygi- 
nimais bei užuominomis, o sveikas žmogaus protas skatina vartoti priežo- 
džius. Ir vieni, ir kiti dažnai stačiokiški, bet, žiūrint pasakymo tikslo, visada 
lieka padorūs, tik kada ne kada nuskamba švelnią klausą žeidžianti gaidelė. 

Kiekviena provincija myli savo tarmę, nes ji iš tikro yra tas elementas, 
iš kurio siela semia gyvastį. Tačiau visiems žinoma, kaip atkakliai Meiseno 
tarmė siekė pergalėti, o kurį laiką net išstumti kitas. Mes ilgai kentėme tą 
pedantišką valdžią, ir tik be paliovos priešindamosi visos provincijos atsi- 
kovojo senąsias teises. Tai, ką jaunam, gyvastingam žmogui tenka iškęsti dėl 
tokio mokymo, lengvai supras žinantysis, kad su tartimi - su jos pakeitimu 
dar būtų įmanoma susitaikyti - prarandama mąstysena, vaizduotė, jause- 


na, gimtinės suformuotas charakteris. Ir tą nepakeliamą reikalavimą kėlė 

išprusę vyrai ir moterys; jų įsitikinimų nevaliojau perimti, jų neteisumą ta- 
riausi jaučiantis, bet negalėjau jo aiškiai išreikšti. Man buvo užginta daryti 
užuominas į pagrindines Biblijos vietas, vartoti naivius kronikų pasakymus. 
Privalėjau užmiršti, kad skaičiau Geilerį von Kaysersbergą*!, ir nebevartoti 
priežodžių, kurie, užuot ratais sukę aplinkui, iškart pataiko kaip pirštu į akį; 
visko, ką buvau įsisavinęs su jaunatvišku įkarščiu, dabar turėjau atsisakyti; 
jaučiausi vidujai paralyžiuotas ir veik nebeišmaniau, kaip man kalbėti apie 
paprasčiausius dalykus. Be to, man sakyta, kad kalbėti reikia taip, kaip ra- 
šoma, o rašyti taip, kaip kalbama; tačiau kalbą ir raštą visada laikiau dviem 
skirtingais dalykais, kiekvienas iš jų reikalauja savo teisių. O ir Meiseno tar- 
me išgirsdavau pasakymų, kurie popieriuje ne kažin kaip atrodytų. 

Kiekvienas iš mano pasakojimo patyręs, kokią didelę įtaką jaunam stu- 
dentui daro išsilavinę vyrai ir moterys, mokslininkai bei šiaip kultūringoje 
draugijoje malonūs asmenys, iškart atspėtų, nors jam to niekas nebūtų sakęs, 
kad tai Leipcigas. Kiekvienas Vokietijos universitetas yra ypatingas: kadangi 
mūsų tėvynėje neįsigali bendra švietimo sistema, kiekviena vietovė laikosi savo 
ypatumo ir atkakliai puoselėja savitumą; tas pat pasakytina ir apie universite- 
tus. Jėnoje ir Halėje viršų ėmė šiurkštumas, ten visų svarbiausia buvo fizinė 
jėga, miklus fechtavimas, nutrūktgalviška pagalba vienas kitam; tokia būklė 
palaikoma ir išlaikoma tik primityviausiu ūžavimu. Studentų elgesys su tų 
miestų gyventojais, nors labai skirtingas, buvo vienodas tuo atžvilgiu, kad pa- 
dūkęs atėjūnas visai negerbė miestelėno ir save laikė ypatinga būtybe, kuriai 
suteikta privilegija naudotis visomis laisvėmis ir įžūlybėmis. Tačiau Leipcige 
studentas galėjo būti ne kitoks, kaip tik galantiškas, jei norėjo sueiti į tam 
tikrą santykį su turtingais, gerai ir gražiai išauklėtais miesto gyventojais. 

Žinoma, bet koks galantiškumas, jei neišsiskleidęs didelio ir plataus 
gyvenimo būdo žiedu, neišvengiamai tampa ribotas, sustingęs ir, vertinant 
tam tikrais aspektais, galbūt paikas, dėl to tie pašėlę medžiokliai nuo Za- 
lės krantų buvo įsitikinę esantys nepalyginamai pranašesni už romiuosius 
Pleisės pakrantės piemenėlius. Zacharia „Pasipūtėlis“ visada bus vertingas 
dokumentas, kuriame vaizdžiai atskleidžiamas to meto gyvenimo būdas ir 
galvosena, o jo eilėraščiai puikiai tenkina kiekvieną norintį susidaryti nuo- 
monę apie gležną, bet dėl savo naivumo ir vaikiškumo mielą ano meto viešo- 
jo gyvenimo ir viešuomenės būklę. 

Papročiai, kylantys iš esamos bendrabūvio sanklodos, visada yra gajūs, 
ir mano jaunystės laikais daug dalykų dar primindavo Zacharid herojinį ei- 


lėraštį. Vienas vienintelis mūsų universiteto bendramokslis tarėsi esąs toks 

turtingas ir nepriklausomas, kad leido sau nepaisyti viešosios nuomonės. Jis 
gerdavo bruderšaftą su visais samdomais miesto vežikais, liepdavo jiems, tar- 
si jie būtų ponai, sėstis į vežimą ir įsitaisęs ant pasostės pats vadeliodavo, o 
kartą juos išvertęs iš vežimo tarėsi iškrėtęs smagų pokštą, atlygino už su- 
laužytas sėdynes ir netyčia gautus gumbus, tarp kitko, nieko neužgauliojo, 
tik, rodos, iš visų šaipėsi. Kartą gražią dieną su bendru, dailiai apsirengę, su 
batais ir kojinėmis, nuraisę rimtas minas, jodinėjo aplink miestą Šv. Tomo 
bažnyčios malūno asiliukais, o vaikštinėtojai, kurių knibždėte knibždėjo 
miestą juosiantis pasivaikščiojimo takas, į juos žiūrėdami tik pečiais gūž- 
čiojo. Vienam kitam geranoriui suabejojus, ar deramai elgiasi, jis nesivaržy- 
damas atrėžė norįs tik įsitikinti, kaip atrodęs Viešpats Jėzus panašiu atveju. 
Tačiau sekėjų nesulaukė, o bendrininkų irgi nedaug atsirado. 

Turtingas ir garbus studentas pagrįstai galėjo rodyti pagarbą pirklių luo- 
mui, juoba perimti deramą stilių, nes Leipcige įsikūrusi prancūzų kolonija 
buvo prancūziškų papročių pavyzdys. Profesoriai, kuriems pasiturimą gy- 
venimą garantavo jų turtas ir geros pajamos, buvo nepriklausomi nuo savo 
mokinių, o dauguma krašto gyventojų, išsilavinimą įgijusių kunigaikščio 
mokyklose arba kitose gimnazijose ir puoselėjančių viltį sulaukti paaukšti- 
nimo, nesiryžo paminti seno papročio. Dresdeno artuma, dėmesys iš ten, 
tikras vyriausiųjų studijų inspektorių dievobaimingumas negalėjo nedaryti 
dorovinio, maža to - religinio poveikio. 

Man toji gyvensena iš pradžių nebuvo atgrasi; iš namų atsivežti reko- 
mendaciniai laiškai atvėrė duris į gerus namus ir buvau gražiai sutiktas su 
jais artimai susijusiuose rateliuose. Tačiau netrukus pajutau, kad visuomenei 
esu tam tikru atžvilgiu nepriimtinas; pakeičiau apdarą, apsitaisiau pagal ją, 
juoba kalbėjau taip, kaip ji, bet aiškiai mačiau, kad beveik nieko nepešiau, 
nors, įstojęs į universitetą, tikėjausi daug gauti iš paskaitų bei protinio la- 
vinimo; dėl to tapau atsainus ir apleidau priedermę lankytis svečiuose bei 
rodyti kitokio pobūdžio dėmesį, ir tokius santykius būčiau nutraukęs dar 
anksčiau, jei ne drovumo ir pagarbos jausmas, susiejęs mane su rūmų tarėju 
Bohme, o pasitikėjimo ir prielankumo - su jo žmona“. Deja, sutuoktinis 
nebuvo apdovanotas talentu bendrauti su jaunimu, pelnyti jo pasitikėjimą 
ir kreipti pagal laiko reikmes. Negaudavau jokios naudos jį lankydamas, bet 
mano reikalai iš tikro domino jo žmoną. Buvo ligota, dėl to neidavo iš namų. 
Neretai pasikviesdavo praleisti vakaro ir sugebėjo pataisyti vieną kitą nede- 
ramą mano manierą, mat nors buvau gerai išauklėtas, dar nemokėjau gražiai 


elgtis. Pas ją vakarodavo viena vienintelė draugė; buvo daug valdingesnė ir 

linkusi prikišamai mokyti, dėl to man labai nepatiko ir jai priešgyniaudamas 
dažnai vėl pasielgdavau netinkamai, nors madam Bėhme jau buvo atprati- 
nusi taip daryti. Tačiau jiedvi nepritrūkdavo su manimi kantrybės, išmokė 
mane žaisti kortomis pikė, lombrė ir kitus būtinus visuomenėje žaidimus. 

Tačiau didžiausią įtaką madam Bohme padarė mano skoniui, deja, 
neigimo būdu, ir šiuo atžvilgiu jos ir kritikų nuomonės visiškai sutapo. 
Gortschedo vandenys*? liete užliejo Vokietiją ir grėsė pasiekti aukščiausius 
kalnus. Turi praeiti daug laiko, kol po tokio potvynio prasidės atoslūgis, kol 
išdžius dumblas, o kadangi kiekvienoje epochoje niekada netrūksta poetų 
mėgdžiotojų, sekant lėkštu, negiliu autoriumi iškilo toks sąnašų kalnas, kad 
dabar sunku net įsivaizduoti. Dėl to didžiausias ano meto literatūros kritikų 
malonumas, maža to - pergalė, buvo tai, kas bloga, pavadinti blogu. Kas tu- 
rėjo bent kiek proto ir buvo šiek tiek susipažinęs su senąja literatūra, daugė- 
liau - su naująja, jau tarėsi turįs universalų mastelį. Madam B6hme buvo iš- 
silavinusi moteris ir bodėjosi viskuo, kas nereikšminga, silpna ir žema, be to, 
buvo ištekėjusi už vyro, kuris nesutarė su poezija ir nevertino to, kas jai šiaip 
būtų buvę priimtina. Taigi ji kurį laiką kantriai klausė, kaip aš įsidrąsinęs 
deklamuoju žymių, gerą vardą spėjusių įgyti poetų eiles arba prozą, nes, kaip 
ir seniau, mintinai mokėjau viską, kas nors kiek patiko. Tačiau neilgai buvo 
atlaidi. Pasibaisėjau, kai pirmutinius supeikė WeiBe's Mados poetus?“, kurie 
su dideliu pasimėgavimu kaip tik buvo dažnai deklamuojami ir mane ypač 
žavėjo. Žinoma, įsigilinęs į dalyką negalėjau jai nepritarti. Vieną kitą kartą, 
neminėdamas autoriaus vardo, netgi ryžausi jai padeklamuoti keletą savo 
eilėraščių, bet juos ištiko toks pat likimas kaip ir kitus. Tad netrukus man 
buvo negailestingai nušienautos gražiosios margos lankos vokiečių Parnase, 
kur taip mėgau iškylauti, ir netgi pats turėjau padėti vartyti džiūstantį šieną 
bei pašaipiai vadinti negyvu tai, kas dar neseniai man teikė gyvą džiaugsmą. 

Madam B6hme mokymui, pats to nežinodamas, atėjo į pagalbą profe- 
sorius Morus, nepaprastai švelnus ir draugiškas vyras, su kuriuo susipažinau 
prie rūmų tarėjo Ludwigo pietų stalo"? ir kuris mane labai maloniai priėmė, 
kai įsidrąsinęs paprašiau, kad leistų aplankyti. Klausinėjau jį apie senąją lite- 
ratūrą, bet neslėpiau, kuriais naujaisiais poetais žaviuosi; kadangi apie tuos 
dalykus kalbėjo ramiau negu madam Bėhme, maža to - labai nuodugniai, 
jis, iš pradžių mano apmaudui, vėliau - mano nuostabai, galiausiai - mano 
dvasinio ugdymo labui atvėrė man akis. 

Prie viso to prisidėjo aimanos, kuriomis Gellertas per pratybas mus 


grasė nuo poezijos. Jis reikalavo rašyti rašinius tik proza ir juos pirmiausia 


182 IŠ MANO GYVENIMO. POEZIJA IR TIESA 


aptardavo. Eiles sakė esant tik apgailėtiną priedą, bet blogiausia, kad negai- 
lėjo net mano prozos, mat aš senu įpratimu sumanydavau nedidelį romaną ir 
jį rašydavau laiškų forma. Veikiantieji asmenys tryško gyvybe, stilius putote 
putojo, o turinys liudijo, kad autorius, deja, nėra didelis sielos žinovas, dėl to 
nebuvau mokytojo itin mėgstamas, nors tiek mano, tiek kitų darbus įdėmiai 
tikrindavo, taisydavo raudonu rašalu ir vienur kitur įrašydavo moralinę pa- 
stabą. Deja, dauguma tų lapų, kuriuos ilgai sa malonumu saugojau, metams 
bėgant galiausiai išsimėtė. 

Siekdami elgtis pedagogiškai, vyresni asmenys neturėtų jaunuoliui nei 
drausti, nei atmušti noro daryti tai, kas jam teikia džiaugsmo, kad ir kas tai 
būtų, nepasiūlydami arba nepateikdami ko nors kito. Visi priešinosi mano 
pomėgiams ir polinkiams, bet tai, ką vietoj jų piršo, buvo taip tolima, kad 
net neįžvelgiau privalumų, arba taip arti, kad tų dalykų nelaikiau geresniais 
už kritikuojamuosius. Per tai aš visai sumišau, tad vyliausi, kad išeitį rasiu 
išklausęs Ernesti paskaitą apie Cicerono Oratorių; toje paskaitoje išties kai 
ko išmokau, bet atsakymo į rūpimus klausimus taip ir negavau. Prašiau nu- 
rodyti vertinimo mastelį ir tariausi pastebėjęs, kad jo ničniekas neturi, nes 
nesutarė tarpusavyje net pateikdami pavyzdžius; apskritai kur galėjome rasti 
tinkamą vertinimą, jei net tokio vyro kaip Wielandas kūriniuose, maloniuo- 
se ir mus, jaunimą, žavinčiuose, kritikai rasdavo trūkumų. 

Taigi buvau sukrikęs, netgi suižęs; tokios pat buvo ir mano studijos. 
Kartą pietavau pas rūmų tarėją Ludwigą. Jis buvo gydytojas, botanikas, o 
pietų draugiją sudarė, išskyrus Morų, vien pradedantys arba mokslus bai- 
giantys gydytojai. Per visą laiką negirdėjau jokio kito pokalbio, kaip tik apie 
mediciną ar gamtos istoriją, ir jie mano vaizduotę nuviliojo į visai kitą lauką. 
Girdėjau su didžiule pagarba minint Hallerio, Linnė'aus, Bufžono vardus““, 
ir nors kartkartėmis kildavo ginčas dėl jų susidarytos, matyt, klaidingos 
nuomonės, iš pagarbos jų nuopelnams, kurie galiausiai nusverdavo, vėl įsi- 
vyraudavo sutarimas. Pokalbių objektai buvo įdomūs, reikšmingi ir kaustė 
mano dėmesį. Per laiką išmokau daug pavadinimų ir plačią terminiją, viską 
juoba mielai dėmėjausi, nes bijojau rašyti eiles, nors pačios ateidavo į galvą, 
ar skaityti eilėraštį, būgštaudamas, kad dabar man patiks, o vėliau, ko gero, 
jį, kaip ir daugelį kitų dalykų, teks peikti. 

Tas skonio ir nuomonės netikrumas kasdien kėlė vis didesnį nerimą, 
tad galiausiai puoliau į neviltį. Buvau atsivežęs jaunystės kūrinėlių, mano 
nuomone, pačių geriausių, mat iš dalies tikėjausi, kad jie man atneš šiokią 


tokią šlovę, iš dalies norėjau pasitikrinti savo laimėjimus, bet susiklostė tokia 

nelemta padėtis, kad, susidūręs su reikalavimu visiškai pakeisti galvoseną, 
turėjau atsisakyti visko, ką iki šiol mylėjau ir kas, mano nuomone, buvo gera. 
Vis dėlto netrukus, pabandęs priešintis, pajutau tokią didelę panieką savo 
pradėtiems ir baigtiems darbams, kad vieną dieną visą poeziją ir prozą, pla- 
nus, apmatus ir schemas sudeginau virtuvės ugniakure ir, prirūkinęs namus 


dūmų, labai išgąsdinau gerąją šeimininkę. 


SEPTINTA KNYGA 


Apie ano meto vokiečių literatūros būklę prirašyta tiek daug ir taip nuodug- 
niai, kad kiekvienas bent kiek ja besidomintis gali susidaryti išsamų vaizdą, 
juoba kad nuomonės apie ją dažniausiai sutampa; sugriebdamas po dalelę, 
dabar probėgšmais papasakosiu, ne kokios jos būta, bet koks buvo jos san- 
tykis su manimi. Dėl to iš pradžių kalbėsiu apie tai, kas ypač išjudina skai- 
tytojus — apie bet kokio patogaus gyvenimo ir smagios, savimi patenkintos, 
gyvos poezijos mirtinus priešus: satyrą ir kritiką. 

Ramiais laikais kiekvienas nori gyventi saviškai, miestelėnas amatinin- 
kauti, verslauti, paskui - linksmintis, tad ir rašytojas geidauja ką nors su- 
kurti, paskelbti savo darbų ir viltis už juos pelnyti jei ne atlyginimą, tai bent 
pagyrimą, nes yra įsitikinęs, kad padarė šį tą gera ir naudinga. Miestelėno 
ramybę drumsčia satyrikas, o autoriaus - kritikas, ir taip taikioje visuome- 
nėje kyla trikdantis bruzdėjimas. 

Literatūros epocha, kurioje gimiau, radosi iš ankstesnės jai priešinda- 
masi. Svetimų tautų daug metų tvindyta, kitų nacijų persmelkta, moksli- 
nėse ir diplomatinėse derybose priversta vartoti užsienio kalbas, Vokietija 
negalėjo puoselėti savosios. Be daugybės naujų sąvokų, ją užplūdo aibė tiek 
reikalingų, tiek nereikalingų svetimžodžių, dėl tos priežasties net vokiškai 
jau įvardyti dalykai vadinti kitų kalbų žodžiais bei posakiais. Kone du šim- 
tus metų gyvendamas nelemtą, sumišusį gyvenimą, tikru laukiniu pavirtęs 
vokietis ėmė mokytis iš prancūzų mandagumo, o iš romėnų - oriai reikšti 
mintis. Tačiau neužmiršo ir gimtosios kalbos, nes dėl pažodžiui į ją perkeltų 
užsieninių idiomų bei pusiau suvokietintų jų formų tiek pasaulietinis, tiek 
dalykinis stilius kėlė pajuoką. Be to, pietų kalbų alegorijos buvo nevienodai 
suprantamos ir nenatūraliai vartojamos kada reikia ir nereikia. Didžiūniš- 
kas Romos miestelėnų elegantiškumas diegtas vokiečių provincijos moksla- 
vyrių gyvenime, dėl to visur, o užvis labiausiai po savo stogu, jaustasi kaip 
svetimame krašte. 

Tačiau ir toje epochoje buvo sukurta genialių kūrinių, o kalbos srityje 
taip pat budo vokiečių laisvės ir džiaugsmo jausmas. Lydimas tikro rimtu- 
mo, jis siekė, kad būtų rašoma aiškiai ir natūraliai, nevartojant svetimžo- 


džių, žiūrint bendros, suprantamos prasmės. Tačiau ta pagirtina pastanga 

atvėrė duris ir vartus, maža to - pralaužė pylimą tėvyniniam plačiai išplitu- 
siam lėkštumui, kuris per tą išlaužą plūstelėjo potvynio vandenimis. Negy- 
vas pedantizmas ilgai nepasidavė visuose keturiuose fakultetuose!, bet galų 
gale ėmė trauktis, palikdamas juos vieną po kito. 

Todėl šviesioms galvoms, laisvų pažiūrų gamtos vaikams neliko nieko 
kito, kaip naudoti savo pratyboms du objektus, su jais kovoti ir, kadangi rei- 
kalas buvo nelabai svarbus, išlieti nepasitenkinimą. Tie objektai — tai sve- 
timų kalbų žodžiais, žodžių dariniais bei posakiais užteršta kalba ir men- 
kavertė raštija, kurioje siekta išvengti minėtos ydos; deja, niekam neatėjo į 
galvą mintis, kad, ujant lauk vieną blogybę, prisišaukiama kita. 

Liscowas“, jaunas drąsus vyras, pirmas ryžosi sukritikuoti vieną lėkštą, 
paiką rašytoją, kurio nemokšiški kūriniai jam netrukus davė progą prabilti 
griežčiau. Jis plačiai užsimojo ir nuo tada jo pašaipa visada buvo nukreip- 
ta į konkrečius asmenis ir objektus, kuriuos niekino ir siekė pajuokti, net 
persekiojo su karšta neapykanta. Tačiau jo gyvenimo kelias buvo trumpas; 
netrukus numirė, palikęs apie save prisiminimą kaip apie neramų ir nepa- 
stovų jaunuolį. Nors sukūrė nedaug, jo darbuose tėvynainiai bus įžvelgę 
brangintiną talentą ir charakterį, mat vokiečiai visada ypač gerbia anksti iš 
pasaulio išėjusius, daug žadėjusius talentus; trumpai tariant, mums Lisco- 
was labai anksti buvo pristatomas kaip puikus satyrikas, ko gero, lygintinas 
net su populiariuoju Rabeneriu?. Kas iš to: jo kūriniuose neįžvelgėme nieko 
kito, tik tai, kad paikybės ir vadinamos paikybėmis, bet mums atrodė, kad 
tai savaime suprantama. 

Rabeneris — gerai išauklėtas, jaunystėje gavęs puikų išsilavinimą, links- 
mo, ramaus, nepikto būdo, reiškėsi bendros satyros srityje. Jo noras pašiepti 
vadinamąsias ydas ir kvailybes pagrįstas nuoširdžiu sveiko proto vertinimu 
ir tam tikra moraline samprata, koks turėtų būti pasaulis. Klaidas ir trūku- 
mus bara nepiktai, linksmai; idant jo kūriniams nebūtų prikišamas drąsos 
trūkumas, pirma reikėtų tarti, kad kvailių tobulinimas komiškumu yra ne- 
vaisingas užsiėmimas. 

Negreit gims kitas toks kaip Rabeneris. Šaunus, skrupulingas valstybės 
tarnautojas, jis dorai atlieka savo pareigas ir taip pelno gerą vardą žemiečių 
akyse ir vyresnybės pasitikėjimą; prie to, tarsi norėdamas atsipūsti, giedrai 
pašiepia viską, kas jį supa artimiausioje aplinkoje. Ne tiek šaiposi, kiek links- 
mai pajuokia pedantiškus mokslininkus, tuščiagarbius jaunuolius, bet kokį 
ribotumą ir puikybę, tačiau daro tai be paniekos. Lygiai taip juokaujamai 


kalba apie savo padėtį, savo nelaimę, savo gyvenimą ir mirtį. 

Aprašomus objektus šis rašytojas vaizduoja ne itin estetiškai. Tiesa, nau- 
doja gan įvairias išorines formas, bet per dažnai griebiasi tiesioginės ironijos 
ir giria tai, kas smerktina, o smerkia tai, kas girtina, nors ši kalbos figūra 
vartotina ypač retai, mat ilgainiui įžvalgius žmones ima erzinti, silpnus — 
klaidinti, o tenkina, po teisybei, daug vidutinybių, kurios, nedėdamos dide- 
lių proto pastangų, gali tarti esančios protingesnės už kitus. Tačiau tai, ką 
ir kaip pateikia, liudija jo dorumą, vidinę giedrą ir pastovumą, kurie visada 
patrauklūs; didžiulis amžininkų prielankumas buvo tų dorovinių privalu- 
mų pasekmė. 

Nekeista, kad Rabeneris ieškojo ir rado pavyzdžių savo kūriniams, dėl 
to kai kas juo buvo nepatenkintas; dažnas teisinimasis, kad jo satyra ne- 
nukreipta prieš konkretų asmenį, liudija graužiantį apmaudą. Kai kurie 
jo laiškai iškelia jį, kaip rašytoją ir žmogų, į neregėtas aukštumas. Ramus, 
nesudrumsčiamai giedras pasakojimas apie Dresdeno apgulą*, apie tai, kaip 
neteko pastogės, turto, savo veikalų ir perukų, yra tiesiog puikus, nors toks 
palaimingas jo būdas vertė širsti amžininkus ir žemiečius. 

Kelia didelę pagarbą Rabenerio laiškas, kuriame rašo, kad jį apleidžian- 
čios jėgos, kad jaučiantis artėjančią mirtį; jis tikrai nusipelnė, kad visi sma- 
gūs, protingi, žemiškaisiais reikalais persiėmę žmonės jį garbintų kaip šven- 
tąjį. 

Nenoromis jį palieku; tačiau pasakysiu dar kai ką: Rabeneris savo satyrą 
nukreipė į vidurinįjį sluoksnį; jis leidžia suprasti, kad pažįsta ir aukštąjį, bet 
mano, kad jo judinti nepatartina. Galima sakyti, kad jis neturėjo sekėjų, kad 
neatsirado nė vieno, kuris galėtų su juo lygintis ar būtų į jį panašus. 

O dabar prie kritikos! Ir pirmiausia prie teorinių bandymų. Neperdė- 
sime sakydami, kad anuomet idealybė iš pasaulio pasitraukė į religijos sritį, 
net moralėje jos beveik neliko; niekas neturėjo supratimo, kas yra aukščiau- 
sias meno principas. Gavome į rankas Gottschedo Kritinę poetiką; veikalas 
buvo ganėtinai naudingas ir pamokomas: jame pateikiama istorinių žinių 
apie poezijos žanrus, taip pat apie ritmą ir jo kaitą; tačiau kaip pirmutinę 
kūrybos sąlygą autorius įvardijo poeto genijų! Šiaip ar taip, poetas turi turėti 
žinių, maža to - būti išsilavinęs, turėti skonį ir kitko. Vėliau mūsų dėmesys 
buvo atkreiptas į Horacijaus Poezijos »2en4; pagarbiai žavėjomės viena kita 
šio veikalo auksine ištarme, bet mums taip ir liko neaišku, nei kam ji mums 
reikalinga, nei kaip ja naudotis. 

Prieš Gottschedą kaip antagonistai stojo šveicarai?; juk turėjo daryti ką 


nors kito, norėti ko nors geresnio; ką ir sakyti - buvome girdėję, kad išties 

esantys pranašesni. Sulaukėme Breitingerio Kritinės poetikos. Čia atsidūrė- 
me platesniame lauke, bet, po teisybei, tik dar didesniame labirinte, kuris 
juoba alino, nes po jį gainiojo šaunus vyras, kuriam jautėme pasitikėjimą. 
Trumpa knygos apžvalga tepatvirtina tuos žodžius. 

Poezijos meno negalėta pagrįsti jokiu principu: jis yra perdėm dvasinis 
ir efemeriškas. Šiuo atžvilgiu, berods, parankesnė tapyba - ji yra pamatoma, 
nuosekliai ištiriama išorinėmis juslėmis; anglai ir prancūzai jau buvo sukūrę 
vaizduojamojo meno teorijų, dėl to tarta, kad poeziją įmanoma pagrįsti ly- 
ginant su jomis. Tapyba pateikia vaizdus akims, o poezija - vaizduotei; taigi 
pirmiausia imta nagrinėti poetinius vaizdus. Pradėta nuo palyginimų, vėliau 
pereita prie aprašymų ir aptarinėta viskas, ką įmanoma pateikti išorinėms 
juslėms. 

Taigi - vaizdai! Bet iš kur tuos vaizdus imti, jei ne iš gamtos? Tapytojas 
akivaizdžiai mėgdžioja gamtą, kodėl neturėtų mėgdžioti ir poetas? Tačiau 
neįmanoma mėgdžioti tos gamtos, kuri plyti prieš mus: joje daug nereikš- 
mingų, nevertų vaizduoti dalykų, vadinasi, būtina atsirinkti; tačiau kas le- 
mia pasirinkimą? Reikia ieškoti to, kas svarbu; o kas yra svarbu? 

Prieš atsakydami šveicarai ilgai galvojo, galiausiai pateikė keistą, bet gra- 
žią mintį - svarbiausia visada yra tai, kas nauja; paskui, trumpai pasvarstę, 
nusprendė, kad tai, kas nuostabu, visada yra naujau negu visa kita. 

Jie suminėjo daugmaž visus poezijai keliamus reikalavimus; vis dėlto 
žinotina, kad tai, kas nuostabu, gali būti tuščia, nesusiję su žmogumi. Ta- 
čiau tokia sąsaja privaloma, ir ji turinti būti moralinė, iš to akivaizdžiai 
kyląs žmogaus tobulėjimas, tad, be kitų privalumų, galutinį tikslą poezijos 
kūrinys pasiekia tapdamas dar ir naudingas. Taigi atsižvelgiant į visus tuos 
reikalavimus bandoma kurti įvairius poezijos žanrus, ir tas, kuris mėgdžioja 
gamtą beigi yra nuostabus, kartu turi moralinį tikslą ir yra naudingas, laiky- 
tinas pirmuoju ir geriausiu. Ilgai svarsčius aukščiausias įvertinimas su giliu 
įsitikinimu atiduotas Ezopo pasakėčioms. 

Nors dabar tokia išvada mums turbūt kelia nuostabą, ji padarė labai di- 
delį poveikį geriausiems protams. Tai, kad šio žanro ėmėsi Gellertas ir Licht- 
weris“, kad net Lessingas“ jame išbandė jėgas, kad daug kitų su juo susiejo 
savo talentą, liudija, jog žanras įgijo pasitikėjimą. Teorijai ir praktikai visada 
būdinga tarpusavio sąveika, ir iš kūrinių matyti, ką žmonės galvoja, o iš nuo- 
monių galima nuspėti, ką jie darys. 

Tačiau prieš palikdami ramybėje šveicarų teoriją, ją deramai įvertinsi- 


me. Nors Bodmeris stengėsi, teorijos ir praktikos požiūriu visą gyvenimą 

liko vaikas. Breitingeris buvo šaunus, išsilavinęs, įžvalgus vyras; įdėmiai ap- 
sižvalgęs, suvokė visus poezijos kūriniui keliamus reikalavimus, net galima 
įrodyti, kad neaiškiai jautė savo metodo trūkumus. Pavyzdžiui, reikšmingai 
skamba jo klausimas: ar Kėnigo aprašomasis eilėraštis*, kuriame vaizduo- 
jama Augusto Antrojo pramogų stovykla, tikrai yra eilėraštis? Atsakymas 
liudija įžvalgų nuovokumą. Be to, jį visiškai pateisina tai, kad, klaidingai 
pasirinkęs išeities tašką, beveik apsukęs ratą vis dėlto prabyla apie esmę ir 
knygos pabaigoje nusprendžia pateikti tarsi priedą, kuriame pataria poezijo- 
je vaizduoti papročius, charakterius, jausmus, trumpai tariant, vidinį pasau- 
lį, iš kurio poezija kaip tik pirmiausia ir semia. 

Nesunku įsivaizduoti, kaip jaunus protus trikdė tokios iškraipytos mak- 
simos, nevisiškai suprasti dėsniai ir padrikos teorijos. Lygiavomės į pavyz- 
džius, bet ir iš jų gavome ne kažin kokios naudos; tiek užsieniniai, tiek seno- 
viniai buvo per tolimi, o geriausiuose tėvyniniuose visada atsispindėjo itin 
ryški individualybė, kurios privalumus savintis būtų įžūlu, o kartoti jos klai- 
das - baisu. To, kas jautė turįs kūrybinę gyslelę, padėtis buvo nepavydėtina. 

Įsigilinus į vokiečių poeziją aiškėja, kad jai trūko būtent nacionalinio 
turinio; talentų visada buvo užtektinai. Čia prisiminsime Gūntherį?, ku- 
ris vadintinas poetu tikrąja žodžio reikšme. Tai buvo ryškus talentas, pa- 
sižymintis juslumu, vaizduote, atmintimi, gebėjimu sugriebti ir perteikti, 
nepaprastu kūrybingumu, jis gerai valdė ritmą, buvo dvasingas, šmaikštus, 
kartu — išprusęs; trumpai tariant, jam netrūko nieko, kas būtina norint pa- 
prastame, tikrame gyvenime poezijos priemonėmis sukurti antrą gyvenimą. 
Kelia pasigėrėjimą, kaip lengvai proginiuose eilėraščiuose pakylėja jausmu 
visas aplinkybes ir dabina deramai parinktomis mintimis, vaizdais, istori- 
niais pasakojimais ir legendomis. Tai, kas juose šiurkštu ir žiauru, būdinga 
jo epochai, jo gyvensenai, ypač charakteriui. Jis neįstengė apriboti savęs, dėl 
to jo gyvenimas ir kūryba nuėjo perniek. 

Nebrandžiu elgesiu Gūntheris pats sugriovė savo laimę — jam nebuvo 
pasiūlyta tarnauti Augusto Antrojo dvare, kur, prie visos ištaigos, dairytasi 
rūmų poeto, kad šventėms suteiktų polėkį ir eilėmis jas dar labiau papuoštų 
bei įamžintų laikinąjį prašmatnumą. Von Kėonigas, geriau išauklėtas ir lai- 
mingesnis, rūmų poeto pareigas ėjo oriai ir sėkmingai. 

Visose suvereniose valstybėse poezijai turinys nuleidžiamas iš aukščiau, 
ir pramogų stovykla prie Miūlbergo, ko gero, buvo pirmas reikšmingas, gal 
ne nacionalinis, bet provincinis objektas, išniręs prieš poeto akis. Du kara- 


liai sveikinasi prieš didelę armiją, juos supa dvariškiai ir armijos aukštieji 

karininkai, iščiustyti karių pulkai; vyksta mūšio imitacija, įvairūs pokyliai: 
užtektinai darbo išorinėms juslėms, o vaizduojamajai ir aprašomajai poezijai 
medžiagos į valias. 

Žinoma, tas objektas turėjo vidinį trūkumą: tai tik prabanga ir tviske- 
sys, iš kurio nekyla joks veiksmas. Čia ryškiai spindėjo tik pirmieji asmenys — 
valdovai, o jei poetas būtų norėjęs pavaizduoti kitus, iškeldamas vieną būtų 
įžeidęs likusius. Jis turėjo pasitelkti į pagalbą dvaro ir valstybės kalendorių"“, 
dėl to veikiančiųjų asmenų paveikslai išėjo sausi, ir net amžininkai priekaiš- 
tavo, kad arkliai pavaizduoti geriau negu žmonės. Tačiau ar ne pagirtina, 
kad poetas savo gebėjimus atskleidė ten, kur atsirado galimybė juos pritaiky- 
ti. Be to, jis, panašu, netrukus suvokė, kas šiuo atveju yra didžiausias sunku- 
mas, nes parašė viso labo tik tą pirmą giesmę. 

Įnikusį į tokias studijas ir svarstymus, mane netikėtai užklupo nelauk- 
tas įvykis ir pavertė niekais pagirtiną ketinimą iš pagrindų susipažinti su 
naujausiąja vokiečių literatūra. Mano žemietis Johannas Georgas Schlosseris 
po stropių ir uolių akademinių studijų metų stojo į įprastą advokato kelią 
Frankfurte prie Maino, tačiau nerami, visuotinių dalykų ieškanti jo dvasia 
dėl įvairių priežasčių prie tų sąlygų nepritapo. Jis priėmė Viurtembergo her- 
cogo Liudviko, reziduojančio Treprove, pasiūlymą užimti slaptojo sekreto- 
riaus postą, nes kunigaikštis buvo minimas tarp tų didžiūnų, kurie tauriu 
ir savarankišku būdu siekė šviesti, tobulinti ir telkti aukštesniems tikslams 
save, saviškius bei visą aplinką. Būtent minėtas kunigaikštis Liudvikas ka- 
daise parašė Rousseau laišką, kuriame prašė patarti, kaip auklėti vaikus, ir 
šio garsusis atsakymas prasideda abejotinais žodžiais: „Si javais le malbeur 
d'ėtre nė prince. V 

Taigi Schlosseris turėjo ne tik tvarkyti kunigaikščio reikalus, bet ir gal 
ne tiek rūpintis, kiek aktyviai prisidėti patarimu ir darbais prie jo vaikų auk- 
lėjimo. Šio jauno, kilnaus, geriausius ketinimus puoselėjančio, ypač doro el- 
gesio siekiančio vyro kažkoks sausas griežtumas tarsi vertė žmones laikytis 
atokiai, tačiau kiekvieną patraukdavo ir bendravimą su juo lengvino puikus, 
retas literatūrinis išprusimas, kalbų mokėjimas, gebėjimas išreikšti save 
raštu tiek eilėmis, tiek proza. Iš anksto gavęs žinią, kad Schlosseris važiuos 
per Leipcigą, ilgesingai jo laukiau. Atvykęs apsistojo nedideliuose svečių ar 
vyno namuose Briūlio gatvėje, kurių šeimininkas buvo Schonkopfas. Jis tu- 
rėjo žmoną!' iš Frankfurto, ir nors kitu metų laiku mažame name priimda- 
vo nedaug svečių, per muges jį lankydavo daug frankfurtiečių, kurie pas jį 


valgydavo ir iš bėdos gaudavo nakvynę. Per pasiuntinį gavęs iš Schlosserio 

žinią, kad jau atvyko, nuskubėjau ten jo ieškoti. Neprisimenu, kad būčiau jį 
kada anksčiau matęs; radau jauną, gražios išvaizdos vyrą apskritu, sustumtu 
veidu, bet dėl to bruožai neatrodė buki. Juodų antakių ir garbanų įrėmin- 
ta gaubta kakta liudijo rimtumą, griežtumą, galbūt užsispyrimą. Tam tikra 
prasme jis buvo mano priešingybė, ir kaip tik tai buvo mudviejų draugystės 
pagrindas. Nepaprastai gerbiau jo talentą, nes gerai mačiau, jog ką daryda- 
mas ar atlikdamas daug labiau pasitiki savimi negu aš. Mano pagarba jam ir 
kliovimasis juo stiprino jo prielankumą ir didino nuolaidumą, kurio turėjo 
turėti bendraudamas su manimi - gyvastingu, ūmiu ir visada judriu. Jis stro- 
piai gilinosi į anglų poetus, Pope'ą ne tiek vertino kaip pavyzdį, kiek atkrei- 
pė į jį dėmesį ir, oponuodamas to rašytojo veikalui Esė apie žmogų, parašė 
tokios pat formos ir eilėdaros poemą, kuria siekė iškelti krikščionybę virš 
Pope'o deizmo. Vėliau ištraukęs iš didelės šūsnies atsivežtų rankraščių paro- 
dė man rašinius, sukurtus eilėmis ir proza visomis kalbomis, jie man įkvė- 
pė norą sekti autoriaus pėdomis, bet kartu sukėlė didžiulį nerimą. Tačiau 
nedelsdamas kibau į darbą ir radau išeitį: panaudodamas perdėm svarbių ir 
pamokomų mudviejų pokalbių medžiagą, sukūriau jam skirtų eilėraščių vo- 
kiečių, prancūzų, anglų, italų kalbomis. 

Schlosseris nenorėjo išvykti iš Leipcigo nepasimatęs akis į akį su garsiais 
vyrais. Mielai palydėjau jį pas tuos, kuriuos pažinojau, o su tais, kurių dar ne- 
buvau aplankęs, tokiu būdu garbingai susipažinau, nes, kaip išsilavinęs, jau 
žinomas vyras, jis būdavo ypatingai priimamas ir gebėjo palaikyti turiningą 
pokalbį. Negaliu nepapasakoti apie mūsų vizitą pas Gottschedą, mat per jį 
gerai atsiskleidė to vyro galvosena ir manieros. Gottschedas buvo labai gra- 
žiai įsikūręs antrame namo „Auksinis lokys“ aukšte, kur jam nuolatinai sky- 
rė butą vyresnysis Breitkopfas, atsilygindamas už tą naudą, kurią jo leidyklai 
atnešė Gottschedo raštai, vertimai bei kitos paslaugos. 

Paprašėme tarno pranešti, kad atėjome. Palydėjęs mus į didelį kambarį 
jis pasakė, kad ponas tuoj ateisiąs. Nesiimu spręsti - gal mudu tikrai ne taip 
supratome jo gestą; trumpai tariant, pamanėme, kad jis mums ranka parodė 
citi į gretimą kambarį. Įėję pamatėme neįprastą vaizdą: kaip tik tą akimirką 
pro priešines duris į kambarį įžengė Gottschedas, aukštas, drūtas milžinas 
su raudona tafta pamuštu žalio damasto naminiu chalatu; didžiulė nupliku- 
si galva buvo be jokio apdangalo. Bet jis kaipmac atsirado - pro šonines duris 
įšoko tarnas su pamautu ant rankos ilgų plaukų peruku (garbanos sviro iki 
alkūnės) ir baugščiai padavė savo ponui galvos papuošalą. Gottschedas be 


jokio apmaudo kaire ranka nukėlė peruką nuo tarno rankos ir, vikriai užme- 


192 IŠMANO GYVENIMO. POEZIJA IR TIESA 


tęs ant galvos, dešinės rankos delnu skėlė vargšeliui tokį antausį, kad tas ne- 
lyginant komedijoje išsvirduliavo pro duris, o garbusis patriarchas didingai 
pasiūlė mums sėstis ir oriai pradėjo ilgoką diskursą. 

Schlosseriui viešint Leipcige, kasdien su juo valgydamas susipažinau su 
labai malonia užstalės draugija. Keletas livlandiečių bei jų namų mokyto- 
jai, Dresdeno rūmų vyriausiojo pamokslininko Hermanno sūnus!?, vėliau 
tapęs Leipcigo burmistru, rūmų tarėjas Pfeilis““, Grafo P., samanyto kaip 
atsvara Gellerto Švedų grafienei, autorius, Zacharia, poeto brolis“, Krebe- 
lis!“, geografijos ir genealogijos žinynų redaktorius, buvo mandagūs, smagūs 
ir malonūs žmonės. Zacharia buvo visų tyliausias, Pfeilis - subtilus, kone 
kaip diplomatas, bet neceremoningas ir geraširdis; Krebelis buvo tikras Fals- 
tafas - aukštas, apkūnus, šviesiaplaukis, išsprogusiomis žydromis akimis, vi- 
sada džiugus ir gero ūpo. Visi tie asmenys mane kuo maloniausiai sutikdavo 
iš dalies dėl Schlosserio, iš dalies dėl mano geraširdiškumo ir atlapaširdišku- 
mo, ir jiems nereikėjo manęs ilgai įkalbinėti prisidėti prie jų užstalės draugi- 
jos. Tad Schlosseriui išvykus likau su jais, atsisakiau pietauti su Ludwigu ir, 
įsiliejęs į uždarą draugiją, jaučiausi juoba gerai, nes šeimininko dukra, graži, 
maloni mergaitė, man labai patiko ir gavau gerą progą persimesti su ja mei- 
liais žvilgsniais - malonumą, kurio po nesėkmės su Gretchen nei ieškojau, 
nei galėjau rasti. Pietų valandas su draugais leisdavau smagiai ir naudingai. 
Krebelis mane mėgo ir mokėjo nepiktai paerzinti bei paakinti, o Pfeilis rodė 
rimtą prielankumą ir stengėsi formuoti bei padėti man susidaryti nuomonę 
apie daugelį dalykų. 

Pokalbiai su jais, pateikiami pavyzdžiai bei mano paties išmąstymai 
padėjo pamatyti, kad, norint įveikti tą pavandenijusią, daugiažodę, nulinę 
epochą, žengti pirmą žingsnį padėtų konkretumas, tikslumas ir glaustumas. 
Vyraujant dabartiniam stiliui, buvo neįmanoma atskirti lėkšto pasakymo 
nuo geresnio, nes viskas dėta išvien ir versta banaliu, paviršutinišku kalbė- 
jimu. Tačiau rašytojai jau daugmaž sėkmingai šalino tą vešėte vešinčią ne- 
gerovę. Halleris ir Ramleris iš prigimties buvo linkę į glaustumą; Lessingą 
ir Wielandą į tai atvedė refleksija. Pirmojo poetiniai kūriniai pamažu įgijo 
epigraminį pobūdį; glaustą stilių pademonstravo Minoje fon Barnbelm, la- 
konišką - Emilijoje Galoti, vėliau vėl atsigrįžo į giedrą naivumą, kuris jam 
taip tiko Natane Išmintingajame. Wielandas, šiek tiek daugžodžiaujantis 
Agatone, Don Silvijuje, Komiškuose pasakojimuose, stebėtinai tikslus, taiklus 
ir itin žavus Muzarionoje ir Idridėje. Klopstocko Mesiados pradžios gies- 


mėms dar būdingas daugžodžiavimas, bet odžių ir kitų nedidelių poezijos 

kūrinių bei tragedijų kalba sutelkta. Galynėdamasis su senaisiais, ypač su 
Tacitu, Klopstockas jaučiasi vis labiau pralaimintis, dėl to galiausiai tampa 
nesuprantamas ir nepaskaitomas. Gerstenbergas, gražus, bet įnoringas ta- 
lentas, taip pat pasitempia; jo nuopelnas vertinamas, bet apskritai menkai 
džiugina. Gleimas, daugžodžiautojas, iš prigimties jaukus, vos vieną kartą 
glaustai prabyla karo dainose. Ramleris, po teisybei, ne tiek poetas, kiek kri- 
tikas. Jis surenka tai", ką vokiečiai sukūrė lyrikos srityje. Ir įsitikina, kad 
jo netenkina nė vienas eilėraštis, tad kai ką pašalina, paredaguoja, perrašo, 
idant kūriniai įgautų šiokį tokį pavidalą. Taip jis įgyja kone tiek priešų, kiek 
yra poetų ir poezijos mylėtojų, nes, tiesą sakant, kiekvienas save atpažįsta tik 
iš savo trūkumų, bet skaitytojus domina veikiau netaisyklingas individualu- 
mas, o ne tai, kas sukurta arba ištaisyta pagal vieną bendrą skonio taisyklę. 
Ritmika anuomet dar gulėjo lopšyje, ir niekas nežinojo, kaip sutrumpinti 
jos vaikystę. Literatūroje vyravo poetinė proza. Gefsneris!* ir Klopstockas 
įkvėpė keletą sekėjų, kiti savo ruožtu reikalavo rašyti silabine eilėdara ir tą 
poetinę prozą vertė rimuotomis eilėmis. Bet ir jie nesulaukė padėkos, mat 
turėdavo kai ką išbraukti, o kai ką pridurti, tad proza parašytas originalas 
visada laikytas geresniu. Tačiau kuo labiau tokia veikla siekiama koncent- 
ruoto glaustumo, tuo labiau ją galima vertinti, nes glaustai pateikus tai, kas 
svarbu, įmanoma patikimai palyginti. Kartu atsirado daug poetinių formų, 
mat bandant perteikti tik tai, kas tikrai būtina kiekvienam vaizduojamam 
objektui, tekdavo kiekvienam jų atiduoti duoklę, ir nors niekas to nedarė 
sąmoningai, taip didėjo vaizdavimo būdų įvairovė; suprantama, kad tarp jų 
buvo ir visiškai nevykusių, ir nesėkmingų bandymų. 

Neabejotina, kad Wielando prigimtis!? buvo gražiausia iš visų kitų. Jis 
anksti pažino tas idealybės sritis, kuriose taip mėgsta buvoti jaunystė, tačiau 
tą buvimą jam apkartino vadinamoji patirtis, susidūrimas su pasauliu ir mo- 
terimis, dėl to jis metėsi į tikrovę ir sau bei kitiems teikė džiaugsmo vaizduo- 
damas abiejų pasaulių konfliktą, o jo talentas užvis gražiausiai atsiskleisdavo 
švelniame pokšto ir rimtumo mūšyje. Kiek daug nuostabiųjų kūrinių parašė 
mano studijų metais! Didžiausią poveikį man padarė Muzariona, ir aš dar 
prisimenu tą vietą, kur pamačiau pirmąjį tos knygos revizinį lanką, apie kurį 
man pranešė Oeseris. Šiame kūrinyje tariausi išvydęs gyvą ir gaivią antiką. 
Wielando genijaus plastiškumas čia visu gražumu atsiskleidžia, o kadangi 
Fanijas-Timonas“?, kuriam, deja, lemta niekada neprarasti blaivaus proto, ga- 
liausiai susitaiko su mylimąja ir pasauliu, su juo įmanoma pergyventi ir jo 


nemeilės žmonėms epochą. Beje, tuose kūriniuose buvo įžvelgiamas linksmas 

bodėjimasis pakylėtomis mintimis, kurioms, truputį nevykusiai perkeltoms 
į gyvenimą, dažnai galima prikišti nesveiką svajingumą. Skaitytojų nepik- 
tino, kad autorius pasišaipo iš to, kas laikoma tikru ir gerbtinu dalyku, mac 
taip parodo, kad visa tai jam pačiam nuolat kelia sunkumų. 

Pirmieji Visuotinės vokiečių bibliotekos“! tomai liudija, kaip apgailėtinai 
anuomet kritika sutikdavo tokius kūrinius. Komiški pasakojimai buvo pa- 
garbiai paminėti, bet net nepanašu, kad įžvelgtas poezijos žanro pobūdis. 
Recenzentas, kaip ir visi anuomet, skonį išsiugdė remdamasis pavyzdžiais. 
Šiuo atveju jis neatsižvelgia į tai, kad, vertinant tokias parodijas, pirmiausia 
būtina turėti prieš akis originalą, taurų, gražų, nes tik tada bus matyti, ar pa- 
rodijuotojas tikrai atskleidė komišką, silpnąją jo pusę, ar jam ko nors pridėjo, 
o gal, prisidengęs mėgdžiojimu, pats pateikė puikų kūrybos produktą? Apie 
tai net neužsimenama, kūriniai paeiliui tai giriami, tai kritikuojami. Re- 
cenzentas prisipažįsta pasibraukęs tiek daug patikusių vietų, kad net neturi 
galimybės visų išspausdinti. Didžiai nuopelningas Shakespeare'o vertimas*? 
pasitinkamas tokiais žodžiais: „Po teisybei, tokio vyro kaip Shakespeare'as 
apskritai nereikėjo versti“, — taigi nesunkiai suprasime, kokia atsilikusi sko- 
nio požiūriu buvo Visuotinė vokiečių biblioteka ir kad jaunimas, tikro jaus- 
mo vedamas, turėjo ieškoti kitų kelrodžių žvaigždžių. 

Vokiečiai visur ieškojo medžiagos, kuri tokiu būdu daugiau ar mažiau 
lemtų formą. Jie nebuvo lietę jokio nacionalinio objekto arba jų mažai vaiz- 
davo. Schlegelio Hermannas“? buvo tik užuomina. Daugelis pamėgo kurti 
idiles. Autoriaus individualybės neatspindinčios Gelsnerio idilės, nors žavios 
ir kupinos vaikiško nuoširdumo, kiekvienam piršo mintį, kad ir jis galįs ką 
nors panašaus sukurti. Lygiai taip pasemti iš to, kas bendra visiems žmo- 
nėms, buvo poezijos kūriniai, kuriuose mėginta pavaizduoti svetimtautę me- 
džiagą, - tai žydiškosios pastoralės“*, apskritai patriarchinė ir kita, su Senuo- 
ju Testamentu susijusi, poezija. Bodmerio Noacbida“? buvo pats geriausias 
vokiečių Parnasą užliejusio ir lėtai slūgstančio tvano simbolis. Anakreon- 
tinis pasižaidimas irgi išjudino nesuskaičiuojamą daugybę vidutinybių. 
Horacijaus preciziškumas vertė vokiečius lygiuotis į jį. Komiški herojiniai 
kupletai, sukurti dažniausiai sekant Pope'o Garbanėlės pagrobimu, irgi ne- 
padėjo priartinti geresnių laikų. 

Negaliu nutylėti dar vienos iliuzijos, padariusios labai didelį poveikį, 
nors nuodugniai ištyrus matyti, kad ji tiesiog juokinga. Vokiečiai jau turėjo 
pakankamai istorinių žinių apie visus poezijos žanrus, o įvairios tautos buvo 


sukūrusios daug puikių jų pavyzdžių. Gottschedas Kritinėje poetikoje gana 

neblogai sumeistravo tą į lentynėles panašų dirbinį, kuris iš tikro numari- 
na pačią poezijos sampratą, ir įrodė, kad tos lentynos lentynėlės jau pilnos 
puikių vokiečių poetų kūrinių. Laikas ėjo. Rinkinys kasmet didėjo ir darbai 
stūmė vienas kitą iš laikinosios buveinės, kurioje iki tol puikavosi. Tad jau 
turėjome gal ne homerų, bet tikrai vergilijų ir miltonų““, gal ir ne pindarų, 
bet tikrai horacijų; netrūko nė teokritų; taip mes matavomės ir lyginomės su 
užsieniniais pavyzdžiais, o poetinių kūrinių daugėjant pagaliau buvo įma- 
noma palyginti tarpusavyje ir saviškius. 

Taigi skonio reikalai kelia abejonių, bet tikrai neginčytina, kad tuo 
laikotarpiu protestantiškojoje Vokietijos dalyje ir Šveicarijoje nubudo va- 
dinamasis žmogaus protas. Akademinė filosofija, kuriai visada būdinga su- 
skirstyti pamėgta tvarka, pagal priimtus principus, tam tikromis rubrikomis 
viską, ką tiria žmogaus protas, dėl dažnai sunkiai suprantamo ir, rodos, ne- 
naudingo savo turinio, dėl ne laiku taikomo šiaip jau respektabilaus metodo 
ir dėl to, kad jai rūpėjo labai daug dalykų, kurie miniai buvo svetimi, tapo 
nepakenčiama, galiausiai - nebūtina. Kai kurie nusprendė, kad jiems gamta 
bus davusi tiek gero ir šviesaus proto, kiek maždaug būtina norint susidaryti 
aiškią nuomonę apie daiktus, idant juos perprastų ir savo bei kitų labui jais 
naudotųsi, nekvaršindami galvos dėl visuotinių dalykų ir netirdami, kaip to- 
limi dalykai, kurie mus nelabai liečia, yra tarpusavyje susiję. Jie įtempė jėgas, 
atmerkė akis, pažvelgė tiesiai prieš save, jie buvo atidūs, stropūs, darbštūs ir 
įsitikinę, kad, savo aplinkoje teisingai sprendžiant ir veikiant, galima drąsiai 
samprotauti ir apie tai, kas yra atokiau. 

Vadovaudamasis tokiu požiūriu, kiekvienas pagrįstai galėjo ne tik fi- 
losofuoti, bet ir ilgainiui save laikyti filosofu. Taigi nuo šiol filosofija buvo 
daugmaž sveikas ir išlavintas žmogaus protas, kuris ryžosi skverbtis į tai, kas 
visuotina, ir pasisakyti apie vidinę bei išorinę patirtį. Giedras įžvalgumas 
ir ypatingas nuosaikumas - tarta, kad eiti vidurio keliu ir pripažinti visas 
nuomones yra teisinga nuostata, - tokiems veikalams ir žodiniams pasisaky- 
mams pelnė pagarbą ir pasitikėjimą, tad galiausiai filosofų atsirado visuose 
fakultetuose, net visuose luomuose ir amatuose. 

Dėl to teologai palinko į vadinamąją natūraliąją religiją“, ir paprastai 
daug nesvarstant būdavo pasisakoma už gamtos šviesą, kai kalba užeidavo 
apie tai, kiek toji gamtos šviesa išgali padėti pažinti Dievą ir tobulinti bei 
taurinti save. Vadovaujantis minėtu nuosaikumo principu, visoms pozity- 
viosioms religijoms buvo pripažįstamos vienodos teisės, dėl to visos tapo 


vienodai svarbios ir nepatikimos. Beje, niekas nebuvo atmetama, o kadangi 

Biblija tokia gausi turinių, kad labiau negu kuri kita knyga teikia peno 
apmąstymams ir progų svarstyti žmonių reikalus, ji, kaip ir seniau, buvo 
imama kaip pagrindas per visus pamokslus bei kitas religines dvasinio ug- 
dymo pratybas. Tačiau šios knygos, lygiai kaip visų pasaulietinių raštų, dar 
laukė ypatinga, neišvengiama ateitis. Tiesą sakant, iki tol šventai tikėta, kad 
ši knygų knyga persmelkta vienos dvasios, maža to, kad ji įkvėpta ir tar- 
si padiktuota Dievo Dvasios. Tačiau jau seniai ir tikintieji, ir netikintieji 
prikišamai rodė arba gynė įvairių jos dalių nevienodumus. Su didesniu ar 
mažesniu smarkumu, įžvalgumu, skvarbumu, piktumu Bibliją puolė anglai, 
prancūzai, vokiečiai, bet lygiai taip jos ginti stojo rimti, geravaliai kiekvie- 
nos tautos žmonės. Aš ją mėgau ir vertinau: kone jai vienai buvau dėkingas 
už savo dorovinį auklėjimą, giliai įsirėžė atmintyje ir veiksmingai gaivino 
joje vaizduojami įvykiai, pateikiami mokymai, simboliai, palyginimai. To- 
dėl man nepatiko neteisingi, kandūs ir klastingi išpuoliai, tačiau anuomet 
reikalas buvo taip toli pažengęs, kad iš dalies kaip pagrindinė priežastis, 
kodėl būtina ginti daugelį Biblijos vietų, su dideliu noru buvo nurodoma 
prielaida, jog Dievas atsižvelgęs į žmonių mąstyseną bei suvokimo galią, dėl 
to Dvasios įkvėptiesiems nereikėję atsisakyti savo charakterio, savo indivi- 
dualybės, ir kerdžiaus Amoso kalba esanti ne tokia pati kaip Izaijo, kuris 
buvęs karalaitis. 

Iš tokių nuomonių ir įsitikinimų labai natūraliai, ypač be paliovos au- 
gant kalbos žinioms, radosi studijos, kuriomis siekta nuodugniai ištirti Rytų 
kraštų vietoves, tautas, gamtos dovanas bei reiškinius ir tokiu būdu suda- 
bartinti tą senovę. Michaelis į tai nukreipė visą savo talento ir žinių jėgą. 
Kelionių aprašymai tapo reikšminga pagalbine priemone Šventajam Raštui 
aiškinti, ir naujieji keliautojai, sukaupę daugybę klausimų, atsakymais į juos 
kaip ir liudijo pranašų ir apaštalų naudai. 

Visais įmanomais būdais stengiantis Šventuosius Raštus padaryti leng- 
viau suvokiamus, o jiems būdingas mąstyseną ir vaizduoseną padaryti su- 
prantamesnes, idant šis kritinis-istorinis požiūris padėtų atremti priekaiš- 
tus, pašalinti piktinančius dalykus ir užčiauptų burnas piktžodžiautojams, 
kai kurių vyrų galvose gimė priešingos mintys, ir jie savo nagrinėjimo objek- 
tu pasirinko sunkiausiai suprantamas, paslaptingiausias knygas, tad savo 
jėgomis sudarę konjektūras, parengę apskaičiavimus bei kitas sudėtingas, 
keistas kombinacijas, nors nesiekė paaiškinti knygų, bandė jas patvirtinti ir 
jose esančias pranašystes pagrįsti jų išsipildymu, ir taip pateisinti tikėjimą 


būsimais artimiausios ateities įvykiais. 

Garbiojo Bengelio** ryžtingas pastangas paaiškinti Apreiškimą šv. Jonui 
vainikavo sėkmė, mat jis garsėjo kaip protingas, doras, dievobaimingas, ne- 
priekaištingas vyras. Didelės dvasios žmonėms tenka gyventi praeityje bei 
ateityje. Įprastam pasaulio šurmuliui jie neteikia jokios reikšmės, nes jiems 
svarbu tik laikų tėkmėje iki dabar pasitvirtinusios pranašystės, taipgi nu- 
matymai, kuriuos slepia artima bei tolima ateitis. Taip randasi sąsaja, kurios 
nematome istorijoje, regis, pateikiančioje mums tik atsitiktinį švytavimą ne- 
išvengiamai uždarame rate. Daktaras Crusius?? priklausė prie tų, kuriems 
Šventųjų Raštų pranašų knygos buvo artimiausios, mat jose pasitelkiamos 
dvi visiškai priešingos žmogaus esybės savybės — širdis ir įžvalgumas. Šiam 
mokymui atsidėjo daug jaunuolių ir susidarius nemažam būriui, kuris juoba 
krito į akis, Ernesti su saviškiais pagrasino ne tik nušviesti tamsumas, kurio- 
se anie skendėjo, bet ir jas išsklaidyti. Per tai kilo daug kivirčų, neapykantos, 
persekiojimų ir įvairių nepriimtinų dalykų. Aš palaikiau šviesiųjų partiją ir 
stengiausi įsisavinti jų principus bei privalumus, bet kartu spėjau, kad per tą 
didžiai pagirtiną, protingą aiškinimo būdą nukentės Raštų poetinis turinys. 

Tačiau turintiems reikalą su vokiečių literatūra bei dailiaisiais mokslais 
artimesnės buvo pastangos tų, kurie kaip Jerusalemas, Zollikoferis, Spaldin- 
gas*" siekė geru, aiškiu pamokslų ir traktatų stiliumi ugdyti palankumą bei 
ištikimybę religijai ir su ja artimai susijusiam moralės mokslui net tų asme- 
nų, kuriems būdingas ypatingas suvokimas ir skonis. Jau buvo pasigendama 
patrauklaus stiliaus, o kadangi jis pirmiausia turi būti lengvai suprantamas, 
iš visų pusių sukilo rašytojai ir ėmė aiškiai, įtaigiai rašyti apie savo studijas, 
apie savo amatą ir žinovams, ir plačiajai visuomenei. 

Sekdami užsieniečio Tissot“! pavyzdžiu, gydytojai irgi ėmėsi uoliai pla- 
tinti bendrąjį švietimą. Labai didelę įraką padarė Halleris, Unzeris, Zim- 
mermannas““, ir kad ir kas būtų kalbama apie juos, ypač apie pastarąjį, savo 
gyvenamuoju laiku jie buvo labai veiklūs. Kaip tik tai turėtų būti minima 
istorijoje, ypač biografijose, nes žmogus lieka svarbus ne dėl to, kad ką nors 
paliko ainiams, bet kad veikė ir siekė ir kitus akino veikti bei siekti. 

Teisininkai, nuo jaunumės įpratę prie painaus stiliaus, kurį, kaip ir 
seniau, įmantriai vartojo savo raštuose visose įstaigose — nuo imperatoriui 
nepavaldžių riterių kanceliarijos iki reichstago Rėgensburge, negalėjo taip 
lengvai išlaisvėti, juoba kad jų nagrinėjami objektai buvo itin glaudžiai susiję 
su išorine forma, taigi ir su stiliumi. Tačiau jaunesnysis Moseris jau įrodė esąs 
laisvas ir savitas rašytojas, o Pūtteris?? aiškiai dėstydamas mintis padarė su- 


prantamesnį ir objektą, ir stilių, kuriuo objektas turėtų būti aptariamas. Tuo 

pasižymėjo viskas, kas kilę iš jo mokyklos. Tad dabar ir filosofai pajuto, kad, 
norint būti populiariems, reikia rašyti aiškiai ir suprantamai. Ėmė reikštis 
Mendelssohnas ir Garve““, jie kėlė visuotinį domėjimąsi bei žavėjimąsi. 

Formuojantis vokiečių kalbai ir kiekvieno dalyko stiliui, augo ir gebėji- 
mas vertinti, tad maloniai stebina ano meto veikalų religijos, moralės, taip 
pat medicinos temomis recenzijos; deja, tenka pastebėti, kad eilėraščių ver- 
tinimas ir kiti grožinės literatūros dalykai nors ne visai apgailėtini, bet 
labai silpni. Tai pasakytina net apie Literatūrinius laiškus"? ir Visuotinę vo- 
kiečių biblioteką bei Dailiųjų mokslų biblioteką, ir lengvai rasime įtikinamų 
pavyzdžių. 

Tačiau kad ir kokia sumišusi klostėsi padėtis, kiekvienam, mėginančiam 
ką nors sukurti iš savęs, nesisavinant žodžių ir posakių, išskridusių iš pirm- 
takų lūpų, nelikdavo nieko kito, kaip anksčiau ar vėliau leistis ieškoti tinka- 
mos naudoti medžiagos. Bet ir čia buvome klaidinami ir vedžiojami ratais. 
Anuomet mums buvo dažnai kartojami populiarūs Kleisto““ žodžiai. Pašai- 
pūnams, prikaišiojusiems, kad dažnai vaikštinėjantis vienas pats, jis šmaikš- 
čiai, išmoningai ir taikliai atsakė: jis ne dykas vaikštinėjąs, bet medžiojąs 
vaizdus. Tas palyginimas tiko aukštaluomiui ir kariui, kuris tokiu būdu prie- 
šina save kitiems savo luomo atstovams, niekada nepraleidžiantiems progos 
su šautuvu pamedžioti kiškių ir ančių. Todėl Kleisto eilėraščiuose randame 
sėkmingai pagautų, nors ne visada sėkmingai perteiktų vaizdų, švelniai pri- 
menančių gamtą. Tad ir mes visiškai rimtai buvome raginami eiti į vaizdų 
medžioklę, ir ji galiausiai duodavo šiokių tokių vaisių, nors išties būtų keista 
poetinės žvėrienos ieškoti tokiuose plotuose, kaip Apelio sodas“, Pyragaičių 
sodai, Rožių slėnis, Golis, Rašvicas ir Konevicas**. Visgi dėl minėtos priežas- 
ties dažnokai stengdavausi vaikštinėti vienas, tačiau stebėtojas rasdavo ne 
kažin kiek gražių, iškilių objektų, o nuostabiajame Rožių slėnyje geriausiu 
metų laiku per uodus nešaudavo į galvą jokia subtili mintis, dėl to nuolat 
įdėmiai stebėjau gyvąją gamtą (šį žodį vartoju pagal analogiją natiurmor- 
tui) ir, kadangi maži įvykiai, matomi toje aplinkoje, savaime nelabai svarbūs, 
pratinausi juose įžvelgti reikšmę, o ji krypdavo tai į simbolinę, tai į alegorinę 
pusę, nelygu kas imdavo viršų - stebėjimas, jausmas ar refleksija. Užuot pa- 
sakojęs daug įvairių nutikimų, papasakosiu vieną. 

Kaip įprasta žmonėms, buvau įsimylėjęs savo vardą ir, kaip kad daro jau- 
ni neišauklėti žmonės, jį visur rašinėjau. Kartą jį labai gražiai ir lygiai išpjaus- 
čiau glotnioje vidutinio amžiaus liepos žievėje. Kitą rudenį, skaisčiai žydint 


mano meilei Anetei“?, pabandžiau virš savojo išpjaustyti jos vardą. Tačiau 

žiemos pabaigoje kaip įnoringas mylėtojas radau iš piršto laužtų dingsčių ją 
kankinti ir skaudinti; pavasarį atsitiktinai aplankęs tą vietą pamačiau, kad 
syvai, kuriais tvino medžiai, sunkiasi per jos vardą žyminčias dar nesuran- 
dėjusias įpjovas ir augalo ašaromis drėkina jau sukietėjusias manojo žymes. 
Buvau priblokštas matydamas čia verkiančią viršum manęs tą, kurią savo ne- 
dorybėmis taip dažnai priversdavau ašaroti. Prisiminęs savo neteisumą ir jos 
meilę aš pats apsiašarojau ir skubinausi dvigubai, trigubai jos atsiprašyti, pa- 
verčiau tą įvykį idile, kurią skaitydamas pajusdavau, kad širdį visada užlieja 
palankumo jausmas, o kitiems ją deklamuojant apimdavo graudulys. 

Taigi aš, tikras Pleisės pakrančių piemenėlis, vaikiškai nuodugniai gili- 
nausi į tokius delikačius dalykus ir visada rinkdavausi vaizduoti tik tuos, ku- 
riuos galėdavau greitai atgaivinti širdyje, o tuo metu vokiečių poetais seniai 
buvo pasirūpinta kitu, rimtesniu ir svarbesniu, atžvilgiu. 

Pirmą tikrovišką, aukštą ir tikrai gyvenimišką turinį vokiečių literatū- 
ra įgijo Frydricho Didžiojo ir Septynerių metų karo žygių dėka. Kiekviena 
nacionalinė poezija sulėkštėja, jei nesiremia į tai, kas žmonių gyvenime yra 
pirmutinis dalykas, - į tautų ir jų ganytojų nutikimus kartu stojant už bend- 
rą reikalą. Karaliai vaizduotini ir kare, ir pavojaus valandą, kadangi tada at- 
siskleidžia kaip pirmieji asmenys, nes, lemdami mažiausio žmogaus likimą, 
juo dalijasi, dėl to yra daug įdomesni negu dievai, kurie nulemia likimus, bet 
jų neprisiima. Ta prasme kiekviena tauta, norėdama būti ko nors verta, turi 
turėti epopėją, kuriai tikrai ne visada būtina poezijos kūrinio forma. 

Gleimo užtrauktos Karo dainos užima svarbią vietą vokiečių poezijoje 
dėl to, kad atsirado kartu su veiksmu ir iš paties veiksmo, be to, dėl sėkmin- 
gai parinktos formos — tarsi kovotojo padainuotos lemtingomis akimirko- 
mis - jos leidžia pajusti visiškai tikrą poveikį. 

Ramleris kitaip, itin oriai apdainuoja karaliaus žygius. Jo eilėraščiai tu- 
riningi, patraukia dėmesį didžiais, pakylėjančiais objektais ir vien tuo įrodo 
nenykstančią vertę. 

Mat meno pradžia ir pabaiga yra vaizduojamojo objekto turinys. Ne- 
neigtina, kad genijus, išlavintas meninis talentas, iš visko gali padaryti viską 
ir pergalėti net bjauriausią medžiagą. Tačiau įsigilinę pamatome, kad tokiu 
atveju sukuriamas meno dirbinys, bet ne meno kūrinys, kurio pagrindas turi 
būti orus objektas, idant jo perteikimas įgūdžiais, pastangomis ir stropumu 
sėkmingai ir gražiai atskleistų medžiagos orumą. 

Prūsai, o su jais protestantiškoji Vokietija įgijo kultūrai lobį, kurio ne- 


turėjo kita pusė ir jo trūkumo negalėjo atlyginti jokios vėlesnės pastangos. 

Didingas karaliaus vaizdinys, kurį puoselėti turėjo galimybę prūsų rašytojai, 
juos dar tik brandino, bet juoba sparčiai, nes tas, kurio vardu jie viską darė, 
apie juos nenorėjo nė girdėti. Jau anksčiau per prancūzų kolonistus Prūsiją 
buvo pasiekusi prancūzų kultūra, vėliau jai įsitvirtinti padėjo karaliaus ža- 
vėjimasis šios nacijos švietimu ir finansų įstaigomis; ji buvo labai naudinga 
vokiečiams, nes vertė juos prieštarauti ir priešintis; lygiai taip didelė laimė 
literatūrinei kūrybai buvo Frydricho antipacija viskam, kas vokiška. Rašyto- 
jai turėjo iš paskutiniųjų stengtis, kad karalius juos pastebėtų, bet ne dėl to, 
kad rodytų jiems pagarbą, o kad atkreiptų į juos dėmesį; bet jie tai darė kaip 
vokiečiai, iš vidinio įsitikinimo, taip, kaip, jų nuomone, elgtis yra teisinga, ir 
geidavo bei norėjo, kad karalius pripažintų ir gerbtų jų, vokiečių, teisę. Deja, 
to nesulaukė, nes tai buvo neįmanoma: kaip galima reikalauti iš karaliaus, 
norinčio gyventi dvasinį gyvenimą ir juo mėgautis, kad lauktų, kol pavėluo- 
tai išsiskleis tai, kas, jo nuomone, yra barbariška, ir bus galima tuo naudotis. 
Tiesa, dėl amatininkų ir fabrikų gaminių, jis neretai tenkindavosi labai vi- 
dutiniškais surogatais, ypač juos brukdavo liaudžiai vietoj puikių užsieninių 
prekių, bet šioje srityje sparčiau tobulėjama ir tie dalykai sunoksta trumpiau 
nei per vieno žmogaus gyvenimą. 

Vis dėlto privalau garbingai paminėti, išskirdamas iš visų kitų, vieną kū- 
rinį, tikrą Septynerių metų karo kūdikį, pasižymintį tobulu šiaurės vokiečių 
nacionaliniu turiniu; tai pirmas iš reikšmingo gyvenimo pasemtas dramos 
kūrinys su laiko požiūriu būdingu turiniu, dėl to visada darydavęs iš anks- 
to nenuspėjamą poveikį - Mina fon Barnbelm. Kitaip negu Klopstockas ir 
Gleimas, Lessingas nekreipė dėmesio į asmeninį orumą, mat tikėjo galįs bet 
kada jį susigrąžinti, ir mėgo sujukusį užeigų ir pasaulio gyvenimą; kadangi 
jo kunkuliuojančiam vidiniam pasauliui visada reikėjo stiprios atsvaros, pa- 
siprašė priimamas į generolo Tauentzieno svitą*?. Gerai matyti, kad sukurti 
minėtą pjesę autorių įkvėpė karas ir taika, neapykanta ir meilė. Kaip tik šis 
kūrinys sėkmingai padėjo nukreipti žvilgsnį nuo literatūros ir miestelėnų 
pasaulio, kuriame ligi tol tarpo poezijos menas, į aukštesnį, svarbesnį. 

Pasibaigus karui tebetvyrojo nemaloni įtampa, karo metais supriešinusi 
prūsus ir saksus. Kaip tik dabar įsiperšėjo saksų žaizdos, padarytos perdėm 
į puikybę pasikėlusių prūsų. Politinė taika ne iškart sutaikino širdis. Būtent 
tai siekta vaizdais sukurti minėtoje dramoje. Saksių žavesys ir meilumas nu- 
gali prūsų išdidumo jausmą, orumą ir užsispyrimą, ir tiek pagrindinių, tiek 
šalutinių veikiančiųjų asmenų paveikslais pavaizduojama laiminga įnoringų 


ir neklusnių elementų sąjunga. 

Jei šiomis laisvomis ir paviršutiniškomis pastabomis apie vokiečių li- 
teratūrą kiek sutrikdžiau savo skaitytojus, vadinasi, man pavyko atskleisti, 
kokioje chaotiškoje padėtyje atsidūrė mano vargšas protas, kai, susidūrus 
dviem literatūrinei tėvynei svarbioms epochoms, mane užliejo daug naujo- 
vių pirmiau, negu pajėgiau sudoroti senąjį palikimą, nors tariausi turintis 
pakankamai priežasčių jo nusikratyti. Pamėginsiu kuo įtikinamiau pavaiz- 
duoti, kokį kelią pasirinkau bandydamas pamažu išbristi iš tos bėdos. 

Daugžodžiavimo epochą, su kuria sutapo mano jaunystės metai, 
kruopščiai ir nuodugniai išnagrinėjau apsuptas nemažo būrio garbių vyrų. 
Tai įtikimai liudija daugybė rankraščių tomelių i2 guarto, kuriuos palikau 
tėvui, o kiek dar bandymų, planų, pusiau baigtų sumanymų išėjo dūmais 
per kaminą ne tiek iš nepasitenkinimo, kiek iš įsitikinimo! Dabar įvairūs 
pokalbiai, mokslai, prieštaringos nuomonės, ypač užstalės bičiulis, su ku- 
riuo pietaudavau, rūmų tarėjas Pfeilis, man padėjo vis labiau įsisąmoninti 
ir atsižvelgti į medžiagos reikšmę ir vaizdavimo glaustumą, tačiau nežino- 
jau, kur ieškoti pirmojo dalyko nei kaip pasiekti antrąjį. Mat turint galvoje, 
kad buvau labai suvaržytas, kad nuolat susidurdavau su draugų abejingumu, 
mokytojų santūrumu, išprususių miestelėnų uždarumu, kad matydavau tik 
neišvaizdžius gamtos objektus, buvau priverstas visko ieškoti savyje. Tinka- 
mą eilėraščio pagrindą - jausmą ar mintį - turėdavau surasti savo krūtinėje; 
kai ketindavau poezijos priemonėmis pavaizduoti kokį objektą ar įvykį, kurį 
privalu stebėti tiesiogiai, negalėdavau peržengti rato, neišvengiamai mane 
supančio ir žadinančio mano domesį. Dėl to iš pradžių rašydavau tik tam 
tikrus trumpus eilėraščius, kuriems suteikdavau dainos formą arba parink- 
davau laisvą eilėdarą; juos įkvėpė refleksija, juose vaizduojama pracitis ir jie 
dažniausiai yra epigraminio pobūdžio. 

Taip radosi ta kryptis, kurios laikiausi visą gyvenimą, - paversti vaizdu, 
eilėraščiu tai, kas mane džiugina ar kamuoja, ar kitaip neduoda ramybės, 
ir nusikratyti reikalo tiek patikslinant išorinių dalykų supratimą, tiek ran- 
dant jų atžvilgiu vidinę ramybę. Niekam nebuvo taip svarbu gebėti tai da- 
ryti, kaip man, kurį prigimtis be paliovos mėtė iš vieno kraštutinumo į kitą. 
Todėl viskas, kas apie mane žinoma, yra didelio išpažinimo fragmentai, o ši 
knyga yra drąsus bandymas pateikti jį vientisą. 

Ankstesnę meilę Gretchen nukreipiau į Anchen, apie kurią galiu pa- 
sakyti tik tiek, kad buvo jauna, daili, žavi, meili ir tokia maloni, kad išties 
nusipelnė būti laikoma širdies skrynutėje kaip maža šventoji ir įvairiopai 


garbinama, juk teikti pagarbą dažnai daug maloniau negu priimti. Niekas 

nekliudė kasdien su ja matytis; ji padėjo gaminti maistą, kurį aš valgiau, bent 
vakare patiekdavo man vyno, kurį aš gėriau, ir vien čia pietaujanti uždara 
mūsų užstalės draugija buvo laidas, kad mažas, ne mugių metu retai lanko- 
mas namas vertas gero vardo. Mudviem atsirasdavo progų ir noro apie šį bei 
tą pasikalbėti. Tačiau kadangi Anchen retai gaudavo leidimą ir galėdavo 
išeiti į miestą, laiką leisdavome daugmaž vienodai. Dainuodavome Zacharia 
dainas, suvaidinome Krūgerio Hercogą Michelį*!, kur sumazgyta nosinaitė 
atstojo lakštingalą, tad kurį laiką padėtis buvo dar pakenčiama. Tačiau kuo 
nekaltesni tokie santykiai, tuo mažiau lieka galimybių juos paįvairinti, dėl to 
nubudo mano pikta valia, stumianti mylimosios kankinimą paversti pramo- 
ga ir mergaitės atsidavimą valdyti įnoringais, tironiškais kaprizais. Tariausi 
turįs teisę ant jos išlieti prastą ūpą dėl nesėkmingų poetinių bandymų, dėl 
tariamo nevaliojimo susivokti, kodėl taip yra, ir dėl kitų dažnai graužiančių 
dalykų, nes ji tikrai nuoširdžiai mane mylėjo ir kiek galėdama stengėsi man 
įtikti. Nepagrįstu ir neskoningu pavyduliavimu nuodijau jai ir sau gražiau- 
sias dienas. Kurį laiką ji tai pakentė neįtikėtinai kantriai, bet aš, žiauruolis, 
reikalavau dar daugiau. Gėda ir liūdna, bet galiausiai pamačiau, kad jos dva- 
sia tolsta nuo manęs ir kad dabar, matyt, pagrįstai galėsiu krėsti paikystes, 
kurias sau leidau lengvai ir be jokios priežasties. Vieną kitą kartą mudu siau- 
bingai susikivirčijome, bet iš to aš nieko nepešiau; tik dabar pajutau, kad ją 
iš tikrųjų myliu ir negaliu jos prarasti. Mano aistra didėjo, įgydama formas, 
kurios tik galimos esant tokioms aplinkybėms; galų gale net perėmiau lig- 
tolinį jos vaidmenį. Visais įmanomais būdais stengiausi jai patarnauti, net 
per kitus suteikti džiaugsmo, nes vis dar vyliausi ją vėl turėti. Deja, buvo 
per vėlu! Aš ją iš tikrųjų praradau ir, it pamišėlis keršydamas sau už klaidą, 
įvairiais neprotingais būdais žalodamas savo fizinę prigimtį, idant bent kiek 
nuskausčiau dorovinę, nutiesiau kelią kūno ligoms, per kurias praradau kele- 
tą geriausių gyvenimo metų; ko gero, būčiau visai pražuvęs per tą netektį, jei 
ne itin pagalbios poetinio talento gydomosios galios. 

Jau anksčiau pastebėjau, kad kas kiek laiko nubunda mano išdykumas. 
Išties gailėdavau vargšės mergaitės, kai matydavau, jog be reikalo ją įžei- 
džiau. Taip dažnai ir smulkiai vaizdinausi jos bei savo padėtį ir lyginau su 
gražiai sutariančia kita pora iš mūsų draugijos, kad galiausiai nebetverda- 
mas, kankinamai ir pamokomai atgailaudamas, situaciją perteikiau dramos 
priemonėmis. Taip gimė seniausias iš išlikusių mano dramos veikalų, nedi- 
delė pjesė Įsimylėjėlio kaprizas“*, kurios naivioje esmėje jau matyti kunku- 


liuojanti aistra. 

Tačiau mane iš seno traukė gilus, įspūdingas, veržlus pasaulis. Istorija 
su Gretchen bei jos pasekmės man padėjo anksti įžvelgti keistus labirintus, 
griaunančius miestelėniškąją visuomenę. Religija, papročiai, įstatymai, luo- 
mai, tarpusavio santykiai, įpročiai — tai tik gerai matomas miesto gyveni- 
mo paviršius. Puikiais namais apstatytos gatvės švariai užlaikomos, jose visi 
elgiasi padoriai, bet tuose namuose dažnai nyku ir po dailia išore, tarsi po 
plonu apdangalu, dažnai slypi sutrūnijęs mūrinis statinys, kuris vieną naktį 
staiga sugriūva sukeldamas juoba kraupų poveikį, nes subyrėjo ūmai, netikė- 
tai. Kiek daug šeimų buvau matęs — ir iš arti, ir iš toli - žlungant per bankro- 
tus, skyrybas, suvedžiotas dukras, žmogžudystes, apvogtus namus, nunuodi- 
jimus ar vos ne vos dar laikantis ir, nors buvau labai jaunas, tokiais atvejais 
dažnai ištiesdavau pagalbos ranką, nes mano atvirumas kėlė pasitikėjimą, 
mokėjimas laikyti liežuvį už dantų buvo išbandytas, veikiau pasiaukojamai 
ir labiausiai mėgau pačius pavojingiausius atvejus, dėl to man netrūko progų 
tarpininkauti, užgniaužti nemalonią istoriją, nukreipti audrą ir atlikti viską, 
kas tik įmanoma; tačiau dažnai ir pats sau, ir kiti man suteikdavo progą įgyti 
užgaulios ir žeminančios patirties. Kad atgaučiau amą, sumaniau įvairių pje- 
sių ir daugeliui parašiau planus. Tačiau matydamas, kad veiksmo eiga gali la- 
bai susikomplikuoti ir kone visos baigsis tragiškai, vieną po kitos užmečiau. 
Vienintelė baigta yra Bendrininkai, jos giedrumą ir perdėtą komiškumą niū- 
riame šeimyninio gyvenimo fone tarsi lydi kažkoks baugulys, todėl apskritai 
tokia pjesė žiūrovams kelia baimę, nors kai kurios vietos nuteikia smagiai. 
Šiurkščiai perteikiami neteisėti veiksmai žeidžia estetinį ir moralinį jausmą, 
dėl to pjesė neprigijo Vokietijos teatruose, bet parašytosios sekant ja, kuriose 
tie kliuviniai apdairiai apeinami, buvo sutiktos plojimais. 

Nors nesiekiau, abi pjesės parašytos iš aukštesnio požiūrio taško. Jose 
tarsi švelniai nurodoma, jog ką nors vertinant morališkai būtinas apdairus 
pakantumas, ir šiurkštokais, stačiokiškais žodžiais neprikišamai pasakoma 
didžiai krikščioniška ištarmė: kas be nuodėmės, tegu pirmas meta į mane 
akmenį. 

Per tą rimtumą, apniaukusį pirmąsias pjeses, padariau klaidą ir pra- 
žiopsojau keletą labai vykusių motyvų, visiškai atitinkančių mano prigimtį. 
Pirmoji, jaunam žmogui išties baisi patirtis išugdė šaltakraujišką humorą, 
kuris visada už viską pranokesnis, ir jam ne tik nebaisūs jokie pavojai, bet 
jis tyčia jų ieško. Jo ištaka yra arogantiškumas, kuriuo taip mėgsta puikuotis 
pajėgioji jaunystė ir kuris, šmaikščiai reiškiamas, teikia daug malonumo ir 


dabarties akimirką, ir prisiminimuose. Tie dalykai tokie įprasti, kad jaunųjų 

akademinių bičiulių žodyne vadinami siuitomis ir dėl didelio žodžių gimi- 
niškumo vokiškai galima sakyti ir siuitas krėsti, ir pokštus krėsti. 

Drąsa trykštantys humoristiniai kūrinėliai, išmoningai ir skoningai 
pateikti teatro scenoje, yra itin paveikūs. Nuo intrigos skiriasi tuo, kad yra 
momentiniai ir jų tikslas, jei apskritai jį turi, slypi netolimoje ateityje. Beau- 
marchais puikiai suvokė jų vertę ir kaip tik tuo pagrįsta abiejų jo „Figarų“ 
sėkmė. Kai tokie gerumo kupini šelmių ir linksmuolių pokštai krečiami kil- 
niais sumetimais, veikiant savo rizika, iš jų kylančios situacijos, vertinant es- 
tetiniu ir moraliniu požiūriu, teatrui yra nepaprastai naudingos: pavyzdžiui, 
operos „Vandens nešėjas“? siužetas yra, ko gero, labiausiai vykęs iš visų kada 
nors matytų teatro scenoje. 

Kad praskaidrinčiau begalinį kasdienybės nuobodulį, nuolat pramany- 
davau tokių pokštų iš dalies šiaip sau, iš dalies draugams, kuriems mėgau 
daryti malonumą. Neprisimenu, kad nors kartą tai būčiau daręs dėl patyčių, 
lygiai taip niekada nekilo mintis tokio pobūdžio sumanymo vertinti kaip 
menui tinkamo objekto, bet jeigu būčiau suėmęs ir apdorojęs tokias medžia- 
gas, kurios buvo po ranka, pirmieji darbai būtų buvę giedresni ir tinkamesni. 
Šis bei tas iš jų išnyra vėlesniuose mano kūriniuose, bet tik vienur kitur ir 
neturi jokios paskirties. 

Kadangi širdis visada artimesnė negu protas ir dėl to kelia daug rūpes- 
čių, o šis išgali pats sau padėti, širdies reikalai man visada atrodė patys svar- 
biausi. Man nenusibosdavo mąstyti apie tai, koks trumpas yra prielankumo 
jausmas, kokia nepastovi žmogaus esybė, galvoti apie morališką juslumą bei 
visokius kilnius ir žemus dalykus, kurių sampyna žmogaus prigimtyje ver- 
tintina kaip jo gyvenimo mįslė. Ir šiuo atveju visko, kas kamavo, bandžiau 
nusikratyti daina, epigrama, eilėraščiu, kurie, susiję su patirtais jausmais ir 
visiškai ypatingomis aplinkybėmis, kitus ne itin domino. 

Mano išorinis gyvenimas netrukus gerokai pasikeitė. Madam B6hme po 
ilgos ir liūdnos ligos galiausiai numirė; pastaruoju metu manęs jau nebejsi- 
leisdavo. Jos vyras buvo ne itin manimi patenkintas; atrodžiau jam nepakan- 
kamai stropus, perdėm lengvabūdis. Ypač supyko, kad per Vokietijos vals- 
tybinės teisės paskaitą, užuot stropiai rašęs, sąsiuvinio paraštėje nupiešiau 
paskaitoje minimus asmenis, kaip antai rūmų teisėją, prezidentus ir tarėjus, 
su keistais perukais ant galvų, tokiais pokštais blaškydamas ir juokindamas 
klausančius kaimynus. Netekęs žmonos gyveno dar uždariau negu pirma, ir 
kad negirdėčiau jo priekaištų, stengdavausi jo nesutikti. Bet tikra nelaimė 


buvo Gellerto nenoras naudotis ta galia, kurią galėjo mums turėti. Supranta- 

ma, jis neturėjo laiko kaip nuodėmklausys kiekvieno klausinėti, kokios min- 
tys jį lankančios ir kaip nusidėjęs, todėl reikalą sprendė apskritai ir tarėsi 
mus sužiūrėsiąs su bažnytinių įstaigų pagalba, dėl to mus, pas jį susirinku- 
siuosius, nuleidęs galvelę verksmingai ir meiliai klausdavo, ar stropiai lan- 
kome bažnyčią, ar priimame šv. Komuniją? Kvotimą išlaikydavome prastai 
ir aimanų lydimi galėdavome eiti; jausdavomės ne tiek dvasiškai pastiprinti, 
kiek suirzę, bet neturėjome kitos išeities, kaip tik nuoširdžiai jį mylėti. 

Ta proga negaliu nepapasakoti kai ko iš savo paauglystės, kad parodyčiau, 
jog didieji Bažnyčios gyvenimo reikalai turi būti tvarkomi nuosekliai ir sąry- 
šingai, idant jos veikla, kaip ir tikimasi, duotų vaisių. Protestantų pamaldos 
yra per skurdžios ir nenuoseklios, kad burtų bendruomenę, dėl to nariai leng- 
vai nuo jos atskyla ir sudaro mažas bendruomenes arba, nebesusiję su Bažny- 
čia, gyvena šalia jos miestelėniškai. Seniai buvo skundžiamasi, kad kasmet į 
bažnyčią eina vis mažiau žmonių ir atitinkamai mažėja asmenų, dalyvaujan- 
čių Eucharistijoje. Apie tuos du dalykus, ypač apie antrąjį, pasakytina, kad 
priežasties toli ieškoti nebūtina, bet kas ryšis ją įvardyti? Pabandykime mes. 

Dorovės ir religijos, lygiai taip hiziniuose bei pasaulietiniuose dalykuose 
žmogus nieko nemėgsta daryti staiga, nepasirengęs; jam būtina tąsa, iš ku- 
rios kyla įpratimas; to, ką turi mylėti ir vykdyti, jis neįsivaizduoja kaip kažko 
atskiro, nesusieto, taigi kad norėtų ką kartoti, jam tai turi tapti sava. Tariant, 
kad protestantiškasis kultas skurdokas, reikėtų jį panagrinėti konkrečiai, ir 
paaiškės: protestantas turi per mažai sakramentų, tiesą sakant, tik vieną, 
kurį priimdamas yra aktyvus: tai Eucharistija, nes krikštas susijęs ne su 
juo, - jis mato, kaip yra krikštijami kiti, ir jam nuo to ne geriau. Sakramentai 
yra religijos viršūnė, juslinis nepaprasto dieviškojo palankumo ir malonės 
simbolis. Priimdamos Komuniją, žemiškosios lūpos priima įkūnytą dieviš- 
kąją esybę ir žemiškojo peno pavidalu gauna dangiškojo. Ta prasmė tokia 
pati visose krikščionių religijose, gal tik sakramentas priimamas daugiau ar 
mažiau nusilenkiant slėpiniui, daugiau ar mažiau prisitaikant prie to, kas yra 
suprantama, bet tai visada šventas, didis veiksmas, tikrovėje atstojantis įma- 
nomybę ir neįmanomybę, pavaduojantis tai, ko žmogus negali nei įgyti, nei 
neturėti. Tačiau toks sakramentas turėtų būti ne vienas; jokio krikščionio 
jis nedžiugins, o sakramentas ir skirtas džiaugsmui, jei nepatenkinama jame 
gyva simbolinė arba sakramentinė prasmė. Vidinę širdies religiją ir išorinę 
Bažnyčios religiją jis įprastai vertina kaip visiškai vieną, kaip didįjį bendrą 
sakramentą, kuris savo ruožtu skyla į daug dalių ir joms perduoda savo šven- 


tumą, nesuardomumą ir amžinumą. 

Šrai paduoda rankas jauna pora - ne trumpai pasisveikina, ne šokį šoks; 
kunigas ją palaimina, ir sąjunga nebeišardoma. Praeina nedaug laiko, ir su- 
tuoktiniai atneša prie altoriaus savo atvaizdą; jis nuplaunamas šventintu 
vandeniu ir įtraukiamas į Bažnyčią taip, kad tą geradarystę gali prarasti tik 
siaubingu atsimetimu. Vaikas gyvenime pats išmoksta žemiškųjų reikalų, 
bet dangiškųjų turi būti mokomas. Per egzaminą paaiškėjus, kad išmokta 
puikiai, priimamas į Bažnyčios glėbį kaip tikras ir savanoriškas išpažinėjas 
su išoriniais šio veiksmo svarbumo ženklais. Dabar jis tikras krikščionis 
ir žino savo privalumus, bet taip pat ir pareigas. Tačiau per laiką jam, kaip 
žmogui, tenka susidurti su įvairiais keistais dalykais, o Bažnyčios mokymas 
ir bausmės padeda suvokti, koks trapus jo vidus, tad jam nuolatos bus pri- 
menamas Mokymas ir prasikaltimai, bet bausmės nebebus. Jausdamas esąs 
visai sukrikęs dėl prigimties ir religijos reikalavimų prieštaringumo, jis gali 
naudotis nuostabia pagalbos priemone - patikėti gerus ir blogus savo darbus, 
prasižengimus ir abejones oriam, iš tikro kaip tik tam ir skirtam vyrui, kuris 
jį suramins, įspės, pastiprins, sudraus tokiomis pačiomis simbolinėmis baus- 
mėmis, galiausiai, visiškai išnaikinęs jo kaltę, suteiks palaimą ir vėl grąžins 
švarią, nuvalytą jo žmogystės šerdį. Tokiu būdu sakramentiniais veiksmais, 
kurie, įdėmiai pažvelgus, skaidosi į mažesnius sakramentinius veiksmus, pa- 
rengtas ir tyrai nuramintas jis suklumpa priimti ostijos; kad iškilmingo akto 
paslaptis būtų dar didesnė, taurę mato tik iš toli: tai ne įprastas valgis ir gė- 
rimas, teikiantis pasitenkinimą, tai dangiškasis penas, nuo kurio trokštama 
dangiškojo gėrimo. 

Tačiau tegu jaunuolis nemano, kad tai jau viskas; net vyras tegu nema- 
no! Mat žemiškajame gyvenime galiausiai išmokstame kliautis savimi, bet 
netgi čia kai kada pritrūksta žinių, proto ir dvasios stiprybės; juolab niekada 
neišmokstame dangiškųjų dalykų. Be to, aukštąjį jausmą, kuriam ir pačiam 
dažnai nejauku mumyse, varžo tiek daug išorinių dalykų, kad vien savo išga- 
lėmis vargu ar įstengtume patarti, paguosti, suteikti pagalbą. Kaip tik dėl to 
ir paskirta gydymo priemonė visam gyvenimui, o įžvalgus, dievobaimingas 
vyras nuolatos budi, kad grąžintų į kelią klystančiuosius ir padėtų kenčian- 
tiesiems. 

Tai, kas buvo išbandyta per visą gyvenimą, prie mirties vartų turi dešim- 
teriopai liudyti visas savo gydomąsias galias. Dar jaunystėje įgytu patikimu 
įpročiu mirtingasis karštai priima tuos simbolinius, reikšmingus patikini- 
mus ir ten, kur nebelieka jokios žemiškosios garantijos, dangiškąja amžinai 


užtikrinama palaiminga egzistencija. Jis jaučia esąs tvirtai įsitikinęs, kad nei 

priešiškas gaivalas, nei pikravalė dvasia jam neįstengs sukliudyti apsigaubti 
nuskaistintu kūnu, idant, tiesiogiai susijęs su Dievu, būtų iš jo išsiliejančių 
neapsakomų palaimų dalininku. 

Galiausiai, kad būtų pašventintas visas žmogus, šventaisiais aliejais 
patepamos ir palaiminamos jo kojos. Nors jis galbūt pasveiks, jos bjaurėsis 
liesdamos kietą nepermatomą žemę. Joms suteikiama stebuklinga sparta, 
padėsianti atsiplėšti nuo žemės paviršiaus, kuris iki šiol jas traukė. Taip vie- 
nodai šventais veiksmais, apie kurių grožį trumpai užsiminėme, nuostabiai 
sujungiami į nepertraukiamą ratą lopšys ir kapas, nors atsitiktinai būtų labai 
toli vienas nuo kito. 

Tačiau dvasiniai stebuklai, ne taip kaip kiti vaisiai, auga ne žemės dir- 
voje, dėl to nei sėjami, nei sodinami, nei auginami. Jie prisimaldaujami iš 
kitur, o tai ne kiekvienam ir ne bet kada pavyksta. Čia atsišaukia didžiau- 
sias senos pamaldumo tradicijos simbolis. Sužinome, kad vieną kurį aukš- 
tybės gali vertinti, palaiminti ir pašventinti labiau negu kitą. Tačiau kad tai 
neatrodytų kaip gamtos dovana, didelė, nuo sunkios pareigos neatsiejama 
malonė turi būti perduodama vieno įgaliotojo kitam, o didžiausias žmogui 
įmanomas gauti gėris, žmogui negalint jo nei įgyti kaip nuosavybės, nei tu- 
rėti, pasaulyje išlaikomas ir įamžinamas dvasiniu paveldėjimu. Taigi kuni- 
go šventimuose sutelkta viskas, ko reikia, kad veiksmingai būtų atliekami 
šventi veiksmai, kuriais suteikiama malonė miniai, jai neprivalant daryti ko 
nors kito, kaip tik tikėti ir besąlygiškai pasitikėti. Taip kunigas juoba gražiai 
įsirikiuoja į vieną eilę su savo dvasiškaisiais pirmtakais ir įpėdiniais, į vieną 
būrį su tokiais pat pateptaisiais kaip aukščiausias laimintojas, nes ne jį mes 
garbiname, bet jo tarnystę, ne jo rankų mostui paklusdami sulenkiame ke- 
lius, bet laiminimui, kurį jis suteikia ir kuris atrodo juoba šventas, tiesiai iš 
dangaus nusileidęs, nes žemiškieji įrankiai, net nuodėmingi, netgi ydingi, jo 
nesilpnina ir neatima jo galios. 

Tačiau koks sutrūkinėjęs protestantizme tas dvasinis ryšys, nes dalis 
minėtų simbolių vadinami apokrifiniais ir vos keletas kanoniniais! Ir kaip, 
atmetus vienus, mus parengti kitų didžiai šlovei? 

Kadaise mokiausi tikybos pas vieną gerą, seną, silpną dvasininką, kuris 
daug metų buvo mūsų šeimos nuodėmklausys. Kaip penkis pirštus mokėjau 
katekizmą, jo parafrazę ir dogmas, žinojau visas aliai vienos Biblijos ištar- 
mes, patvirtinančias tikėjimo tiesas, bet kas iš to: kai sužinojau, kad šaunusis 
senelis pagrindinį tikrinimą rengia pagal seną formulę, dingo visas mano 


susidomėjimas tuo dalyku, paskutinę savaitę skyriau įvairioms pramogoms, 

įsidėjau į skrybėlę iš vyresnio draugo pasiskolintus lapelius, kuriuos jis buvo 
gavęs iš dvasininko, ir abejingai, negalvodamas apie prasmę perskaičiau tai, 
ką būčiau galėjęs pasakyti nuoširdžiai ir įsitikinęs. 

Vis dėlto artėjant išpažinties laikui pajutau, kad mano gera valia ir pa- 
stangos įsisavinti šį dalyką pakirstos sauso, negyvo inertiškumo. Žinojau, 
kad esu padaręs šiokių tokių prasižengimų, bet jokiu būdu ne didelių blo- 
gybių, ir būtent sąmonė juos švelnino nurodydama moralinę jėgą, glūdinčią 
manyje ir sąmoningai, atkakliai siekiančią pergalėti senąjį Adomą. Buvome 
mokomi, kad esame daug geresni už katalikus kaip tik todėl, kad klausyklo- 
je mums nebūtina pasisakyti ypatingų savo nuodėmių, maža to, net norint 
nepritiktų to daryti. Pastarasis dalykas man visai nepatiko, mat mane buvo 
apnikusios keistos religinės abejonės, kurias tokia proga mielai būčiau iš- 
sklaidęs. Kadangi to daryti neprivalėjau, pasirašiau išpažinties tekstą, kuris, 
aiškiai atskleisdamas mano padėtį, protingam vyrui turėjo pranešti tai, kas 
man buvo draudžiama sakyti konkrečiai. Tačiau man įžengus į seną Basųjų 
vienuolių vienuolyno chorą, artėjant prie spintų su įstabiais pinučiais, ku- 
riose atlikti šio akto įsitaisydavo dvasiškieji tėvai, varpininkui atidarius du- 
ris ir man likus uždarytam ankštoje patalpoje priešais savo dvasiškąjį senelį 
ir jam silpnu, šniaukrojančiu balsu pasisveikinus, staiga užgeso visa mano 
dvasios ir širdies šviesa, mintinai gražiai išmokta išpažintis įstrigo gerklėje, 
sumišęs atsiverčiau knygą, kurią laikiau rankoje, ir iš jos perskaičiau pirmą 
pasitaikiusią trumpą formulę, kuri buvo tokia bendra, kad kiekvienas būtų 
galėjęs ją ramiai pasakyti. Gavau išrišimą ir abejingai pasišalinau, kitą dieną 
su tėvais nuėjau pas Viešpaties stalą ir kelias dienas elgiausi taip, kaip būtina 
atlikus tokį šventą veiksmą. 

Tačiau vėliau mane apniko negerumas, - kilęs iš mūsų religijos, apsun- 
kintos dogmomis ir pagrįstos Biblijos ištarmėmis, kurias aiškinti galima ir 
vienaip, ir kitaip, jis abejojančiuosius kamuoja taip, kad net sukelia hipo- 
chondrines būsenas ir paverčia jas sunkiai pakeliamomis idee fixe. Pažinojau 
daug žmonių, kurie, perdėm protingai mąstantys bei gyvenantys, negalėjo 
atsikratyti minties, kad nusidėjo Šventajai Dvasiai, nei baimės, kad jai nusi- 
dėjo. Tokia pati blogybė man grėsė Eucharistijos atžvilgiu. Man labai anksti 
padarė stiprų įspūdį ištara, kad tas, kuris netinkamai priima Sakramentą, 
pats valgo ir geria pasmerkimą. Baisumus, apie kuriuos skaičiau viduram- 
žių pasakojimuose apie Dievo teismą, - keistą išbandymą karšta geležimi, 
ugnimi, gausėjančiu vandeniu, net Biblijos pasakojimą apie šventą vandenį iš 


molinio ąsočio, kuriam nekaltasis atsparus, o kaltojo pilvas nuo jo išsipučia 

ir sunyksta šlaunys, - mačiau vaizduotėje, jie susiliejo į baisybių baisybes, nes 
atrodė, kad viskas - melagingas liudijimas, veidmainystė, melaginga priesai- 
ka, šventvagystė — atliekant švenčiausią veiksmą slegia nevertąjį, ir tai buvo 
dar baisiau, nes niekas negalėjo laikyti savęs vertu, o nuodėmių atleidimas, 
kuriuo galiausiai viskas būtų atitaisyta, turėjo tiek daug išlygų, kad niekas 
nebuvo įsitikinęs, jog gali jį laisvai gauti. 

Tas niūrus skrupulas taip kankino, o žinios, kurios, sakyta man, esan- 
čios pakankamos, atrodė tokios skurdžios ir silpnos, kad baisumų vaizdas 
tik dar labiau baugino, ir, vos atvykęs į Leipcigą, siekiau visiškai nutraukti 
ryšį su Bažnyčia. Dėl to labai slėgė Gellerto raginimai, bet, turėdamas galvo- 
je jo lakoniškumą, su kuriuo gynėsi nuo mūsų įkyrumo, nenorėjau jo vargin- 
ti keistais savo klausimais, juoba kad ir pats, būdamas gero ūpo, jų sarmati- 
jausi, tad galų gale visai nusikračiau keistos sąžinės baimės su visa bažnyčia 
ir altoriumi. 

Pagal savo pamaldžią širdį Gellertas parengė moralės kursą ir kas kiek 
laiko jį viešai skaitydavo, tuo būdu garbingai atlikdamas pareigą viešuome- 
nei. Gellerto raštai seniai buvo vokiečių moralinės kultūros pagrindas ir visi 
karštai troško matyti jo paskaitas išspausdintas, bet kadangi tai įvyko tik po 
gerojo vyro mirties, kiekvienas manė, kad jam nusišypsojusi didelė laimė, 
nes galėjęs jų klausyti dar Gellertui gyvam esant. Tomis valandomis filo- 
sofijos auditorija būdavo sausakimša, ir kilniojo vyro graži siela, tyra valia, 
noras prisidėti prie mūsų gerovės, raginimai, įspėjimai ir prašymai, sakomi 
duslokai ir liūdnai, akimirksniu darė įspūdį, tačiau jis ilgai netvėrė, juoba 
kad atsirado pašaipūnų, kurie sugebėjo sužadinti mūsų nepasitikėjimą ta 
švelnia ir, jų manymu, jėgą atimančia maniera. Prisimenu, kaip kartą keliau- 
jantis prancūzas pasidomėjo, kokias maksimas skelbiantis tas vyras ir kokios 
esančios jo pažiūros, kad pritraukia tiek daug klausytojų. Mums paaiškinus 
jis palingavo galvą ir šypsodamas pasakė: 

- Laissez-le faire, il nous forme des dupes"" 

Taip pat ir aukštuomenė, nelabai pakenčianti ką solidų šalia savęs, kart- 
kartėmis pašiepdavo Gellerto moralinę įtaką mums. Jam buvo priekaištauja- 
ma, kad kilmingus, turtingus danus, kurie jam buvo ypač rekomenduojami, 
moko labiau negu kitus studentus ir itin jais rūpinasi; buvo kaltinamas sa- 
vanaudiškumu ir nepotizmu, esą išrūpinęs, kad kaip tik tie jaunuoliai pie- 
tautų pas jo brolį**. Šį aukštą, storą, stačiokišką, žodžio kišenėje neieškantį, 
šiurkštoką vyrą sakė buvus fechtavimo mokytoju ir, perdėm nuolaidžiaujant 


broliui, su kilmingais lankytojais kai kada elgiantis griežtai ir atžariai, dėl to 

tarta, kad būtina užstoti tuos jaunuolius, tad puikiojo Gellerto geras vardas 
buvo tampomas į visas puses ir galiausiai, idant neapsiriktume, liovėmės juo 
domėtis ir nebesirodėme jam į akis; tačiau pamatę atjojantį ant savo klus- 
niojo širmio visada maloniai pasisveikindavome. Arklį jam padovanojo kur- 
fhurstas*“, kad nors kiek judėtų, mat judėjimas buvo būtinas jo sveikatai; su 
tokiu Gellerto įvertinimu ne taip paprasta buvo susitaikyti. 

Taip pamažu atėjo laikas, kai man nebeliko jokių autoritetų ir pradėjau 
abejoti, maža to, nusivyliau net didžiausiomis bei geriausiomis asmenybė- 
mis, kurias pažinojau ar įsivaizdavau. 

Frydrichą Antrąjį vis dar tariau esant geresnį, iškilesnį už kitus žymius 
šio amžiaus vyrus, todėl labai nemaloniai nuteikė tai, kad prie leipcigiečių, 
visai kaip mano senelių namuose, negalėjau apie jį pagiriamai atsiliepti. 
Žinoma, juos sunkiai prislėgė praėjęs karas, dėl to negalėjau pykti, kad yra 
nekokios nuomonės apie tą, kuris jį pradėjo ir vykdė. Neginčijo, kad esąs 
šaunus, bet neigė, kad yra didis. Anoks čia meistriškumas šio to pasiekti su 
didelėmis lėšomis, juk negailint nei valstybių, nei pinigų, nei kraujo įmano- 
ma įgyvendinti savo planus. Didingumu nepasižymintys nei Frydricho pla- 
nai, nei nuveikti darbai. Viskam nuo jo priklausant, jis daręs klaidą po klai- 
dos, o nepaprasti jo gebėjimai atsiskleidę tik jam ėmus tas klaidas taisyti; tik 
per taijis pelnęs didelę šlovę, nes kiekvienam rūpi atitaisyti tai, kas jo negerai 
padaryta. Tereikia panagrinėti Septynerių metų karo eigą ir paaiškės, kad 
karalius tuščiai paaukojo puikiąją savo armiją ir dėl jo kaltės ta pražūtinga 
nesantaika taip nusitęsė. Išties didis vyras ir karvedys būtų daug greičiau pri- 
veikęs priešus. Savo nuomonei įrodyti leipcigiečiai pateikdavo begalę argu- 
mentų, bet aš nemokėjau jų atremti ir jaučiau, kad pamažu šąla besąlygiškos 
pagarbos jausmas, kurį nuo jaunumės jaučiau įžymiajam kunigaikščiui. 

Taigi kaip leipcigiečiai mane atbaidė nuo malonumo, kurį teikia didžio 
vyro garbinimas, taip naujas draugas, kurį tuo laiku įgijau, išmušė pagarbos 
dabartinei bendruomenei jausmą. Tas draugas buvo vienas didžiausių keis- 
tuolių pasaulyje. Jis buvo pavarde Behrischas* ir tarnavo namų mokytoju 
pas jaunąjį grafą Lindenau“š. Jau vien jo išorė buvo įspūdinga. Prakaulus, 
dailiai nuaugęs, trečią dešimtį bebaigiąs, labai didele nosimi, apskritai ryš- 
kių bruožų, rytą vakarą nešiojo plaukų kuodą, galbūt vadintiną peruku, vil- 
kėjo labai dailiai, gatvėje rodydavosi ne kitaip, kaip tik su špaga prie šono 
ir skrybėle po pažastimi. Buvo iš tų, kurie ypač geba gaišti, veikiau moka iš 
nieko prasimanyti ką nors ir taip leisti laiką. Viską darė lėtai ir kažkaip oriai, 


sakytum, manieringai, bet jam iš prigimties buvo būdingas kažkoks manie- 

ringumas. Jis panėšėjo į seną prancūzą ir prancūziškai kalbėjo ir rašė labai 
gerai ir lengvai. Didžiausią malonumą patirdavo rimtai krėsdamas komiškus 
niekus ir iki begalybės tęsdamas kokią nors paiką išmonę. Nuolatos vilkėjo 
pilkai, o kadangi įvairios jo aprangos dalys buvo iš skirtingų medžiagų, taigi 
ir atspalvių, kiaurą dieną sukdavo galvą, kaip čia užsitempus dar kokį nors 
pilką drabužį, ir džiaugdavosi, kai tai pavykdavo, o mus gėdydavo, kad abe- 
jojome ar apskritai netikėjome, jog tai įmanoma. Tada ilgai mums pamoks- 
laudavo, kad neturime išmonės ir netikime jo talentu. 

Beje, buvo baigęs studijas ir įgijęs puikų išsilavinimą, ypač gerai mokėjo 
naująsias kalbas ir išmanė jų literatūrą, rašė dailiu braižu. Man buvo itin 
palankus, tad aš, nuo seno pratęs ir mėgstantis bendrauti su vyresniais asme- 
nimis, su juo greitai susidraugavau. Ir jam bendrauti su manimi buvo smagu, 
nes mėgo mane ramdyti ir tramdyti mano nekantrą, per kurią jam sukelda- 
vau daug rūpesčio. Poezijos srityje pasižymėjo vadinamuoju skoniu: turėjo 
bendrą supratimą apie tai, kas gera ir bloga, vidutiniška ir leistina; tačiau jo 
nuomonė buvo veikiau neigimas, ir griežtomis pastabomis apie vieno kito 
rašytojo prozą ir eiles, išsakytomis šmaikščiai ir nuotaikingai, sunaikino 
mano pasitikėjimo dabartiniais autoriais likučius. Mano kūrinėlius vertino 
atlaidžiai ir neatkalbinėjo nuo rašymo, tačiau reikalavo, kad nieko nespaus- 
dinčiau. Net pažadėjo tuos, kurie, jo nuomone, esantys geri, pats perrašyti 
gražiame albume ir man pagarbiai įteikti. Tas sumanymas buvo proga leisti 
niekais neapsakomai daug laiko. Mat kol jis surado reikiamo popieriaus, kol 
galų gale nusprendė, koks bus formatas, kol parinko paraščių plotį ir raidžių 
formą, kol įsigijo varnos plunksnų ir jas nusidrožė, kol sutrynė tušą, praėjo 
kelios savaitės, bet ničnieko dar nebuvo padaryta. Paskui vargais negalais 
prisirengęs sėsdavo rašyti ir iš tikrųjų pamažu pagamino dailų rankraštį. 
Eilėraščių antraštės buvo užrašytos fraktūra, eilės — stačiu saksoniškuo- 
ju šriftu, o kiekvieno eilėraščio gale buvo derama vinjetė — arba jo išrink- 
ta, arba paties sukurta, mat mokėjo dailiai nukopijuoti medžio raižinių ir 
plokščių brūkšniuotes, kurios tokiu atveju būtinos. Srumdamasis pirmyn, 
man rodė rankraštį*?, komiškai ir patetiškai gyrė apimsiantį džiaugsmą, nes 
aš būsiąs įamžintas tokia puikia rašysena, beje, tokiu būdu, kuris nepasie- 
kiamas jokiam spaustuvės presui, — tai vėlgi buvo dingstis švaistyti brangų 
laiką. Kadangi buvo išprusęs, bendraudamas su juo nepastebimai lavėjau, o 
kadangi mokėjo numaldyti mano neramų, ūmų būdą, mudviejų santykiai ir 
moraliniu atžvilgiu man buvo labai naudingi. Taip pat jis bodėjosi viskuo, 


kas šiurkštu, jo pokštai buvo perdėm įmantrūs, niekada nenusmukdavo į 

šiurkštumo ir vulgarumo sritį. Tėvynainių atžvilgiu leido sau demonstruo- 
ti pamaivišką antipatiją ir linksmais gestais rodydavo viską, ką jie daro. Su 
nesenkančia fantazija komiškai vaizduodavo įvairius žmones, mat rasdavo 
trūkumų kiekvieno išorėje. Mudu persisverdavome per langą, ir jis ištisas 
valandas apkalbinėdavo praeivius, o iki valiai prikritikavęs taikliai ir smul- 
kiai rodydavo, kaip jie iš tikrųjų turėtų rengtis, eiti, elgtis, kad atrodytų kaip 
reikiant. Dažniausiai siūlydavo ką nors akiplėšiško ir neskoningo, tad juoką 
kėlė ne tai, kaip žmogus atrodo, bet tai, kaip atrodytų, jei susipyktų su protu 
ir persirengtų. Jo pokštai buvo negailestingi, tačiau be lašo pykčio. Mes savo 
ruožtu jį kamuodavome tikindami, kad iš išvaizdos gal ir neatrodąs kaip šo- 
kių mokytojas prancūzas, bet tikrai esąs panašus į universiteto kalbų moky- 
toją. Tas pastebėjimas jį paakindavo leistis į ilgus samprotavimus, kuo jis ski- 
riasi nuo seno prancūzo. Kartu dažniausiai pažerdavo komiškų pasiūlymų, 
kaip mes galėtume jį įkalbinėti pakeisti ir atnaujinti garderobą. 
Rankraščiui gražėjant ir pamažu augant, mano poetinė kūryba krypo į 
tai, kas natūralu, tikra; objektams ne visada esant svarbiems, stengiausi bent 
aiškiai ir ryškiai juos išreikšti, juoba kad draugas dažnai primindavo, kad 
ne juokas rašyti eiles varnos plunksna ir tušu ant olandiško popieriaus, tai 
atima daug laiko, talento bei pastangų, nes jų neleistina švaistyti niekams, 
tuščiai. Tada jis paprastai atsiversdavo tuščią sąsiuvinį ir imdavo smulkiai 
aiškinti, ko vienur ar kitur neturi būti, ir tvirtindavo, kad mums labai pa- 
sisekė, kad čia iš tikrųjų nieko nėra. Paskui niekinamai pasakodavo apie 
knygų spausdinimą, vaizduodavo spaustuvės rinkėją, pašiepdamas pirmyn 
atgal smagiai švysčiojančių jo rankų judesius, ir iš jų kildino visas literatūros 
bėdas. Juoba gyrė kopijuotojo dorumą bei kilnią pozą ir nedelsdamas atsi- 
sėsdavo jos parodyti, suprantama, kartu bardamas, kad prie rašomojo stalo 
nesėdime taip, kaip jis. Paskui vėl aiškindavo, koks didžiulis skirtumas esąs 
tarp jo ir spaustuvės rinkėjo, apversdavo aukštyn kojomis pradėtą laišką ir 
rodydavo, kaip nepatogu rašyti, pavyzdžiui, iš apačios į viršų arba iš dešinės 
į kairę, ir dar visokių pokštų, apie kuriuos galėčiau prirašyti ištisas knygas. 
Tokiomis nepavojingomis paikystėmis gaišome brangų laiką ir niekam 
net nešovė į galvą mintis, kad iš mūsų būrelio atsitiktinai išeis į viešumą kai 
kas, kas sukels visuomenės pasipiktinimą, ir mes įgysime nekokį vardą. 
Panašu, kad praktika Gellerto nedžiugino, o jei kada ir malonėdavo 
duoti patarimų prozos ir poezijos stiliaus klausimais, darė tai privatissime 
tik kai kuriems studentams, bet mes prie jų nepriklausėme. Per tai viešose 


paskaitose susidariusią spragą siekė užpildyti profesorius Clodius?“, litera- 

cūros, kritikos bei poezijos srityse jau įgijęs šiokį tokį vardą, ir kaip jaunas, 
žvalus, veiklus vyras turintis daug draugų tiek universitete, tiek mieste. Pats 
Gellertas mums prirodė nuo šiol jo perimtas paskaitas, ir pagrindinių daly- 
kų atžvilgiu nematėme didelio skirtumo. Ir Clodius kritikavo tik paskiras 
vietas, ir jis taisė darbus raudonu rašalu, ir atsidūrę tikrame klaidų miške 
negalėjome rasti kelio, vedančio į tai, kas tinkama ir teisinga. Parodžiau jam 
keletą savo darbelių, kuriuos neblogai įvertino. Tačiau kaip tik tuo laiku ga- 
vau nuo namiškių žinią apie būsimas dėdės vestuves?!, kurioms aš būtinai 
turįs sukurti eilėraštį. Jaučiausi labai toli nuo ano lengvo ir lengvabūdiško 
laikotarpio, kai tokie dalykai teikė džiaugsmą, o kadangi iš to reikalo negalė- 
jau nieko išspausti, nusprendžiau kūrinį išdabinti išorinėmis puošmenomis. 
Taigi sukviečiau visą Olimpą tartis vieno Frankfurto teisininko vedybų rei- 
kalu - labai rimtai, kaip ir dera tokio garbingo vyro šventei. Dėl jo susigin- 
čijo Venera ir Temidė, bet šiai išdykėlišką pokštą iškrėtė Amoras, ir Venera 
laimėjo bylą, o dievai nusprendė, kad vedybos turinčios įvykti. 

Kūrinys man visai patiko. Namiškiai laiške mane labai išgyrė, aš pasirū- 
pinau padaryti gražią eilėraščio kopiją, vildamasis ir iš mokytojo sulaukti pri- 
tarimo. Deja, labai klydau. Jis griežtai sukritikavo darbą ir, visai neatsižvelg- 
damas į tai, kad kūrinys sumanytas kaip tam tikra parodija, pareiškė, kad 
tokiame paprastame, su žmonių gyvenimu susijusiame kūrinyje įvesti tiek 
daug dievybių yra visiškai netinkamas sumanymas, nurodė, kad mitologinių 
personažų naudojimas ir piktnaudžiavimas jais esąs netikęs, iš pedantizmo 
laikų kilęs įprotis, pasakė, kad eilėraščio kalba tai perdėm pakylėta, tai per 
žema, ir nors nepagailėjo raudono rašalo, pareiškė, kad dar per mažai ištaisė. 

Po teisybei, tokie rašiniai būdavo skaitomi nenurodant autoriaus pa- 
vardės, bet studentai sekdavo vienas kitą ir niekam nebuvo paslaptis, kad 
tas nelemtas dievų susirinkimas yra mano kūrinys. Tačiau kadangi, pritaręs 
jo požiūriui, kritiką pripažinau esant visiškai teisingą, o dievybės, įdėmiai 
pažvelgus, virto šmėklomis, prakeikiau visą Olimpą, nusikračiau viso miti- 
nio Panteono, ir nuo tada Amoras ir Luna yra vienintelės dievybės, reikalui 
esant pasirodančios mano mažuosiuose eilėraščiuose. 

Tarp asmenų, kuriuos Behrischas pasirinko savo sąmojo taikiniu, pir- 
mutinis buvo Clodius; tiesą sakant, jo komiškos savybės buvo lengvai pa- 
matomos. Buvo nedidelio ūgio, apkūnokas, kresnas, staigių judesių, kartais 
ne vietoje ką leptelėdavo, jo elgesys pasižymėjo nepastovumu. Tuo skyrėsi 
nuo kitų miestelėnų, kurie dėl gerųjų jo savybių ir teikiamų vilčių iš tikro jį 


mėgo. 

Paprastai jam būdavo užsakomi eilėraščiai iškilmingoms progoms. Va- 
dinamosios odės žanre jis sekė Ramleriu, bet odė jam puikiai tiko. Clodius 
buvo tik mėgdžiotojas, tad ypač kreipė dėmesį į svetimžodžius, suteikiančius 
Ramlerio eilėms didingo iškilnumo, kuris, atitikdamas vaizduojamo objek- 
to didybę, apskritai poetinį traktavimą, daro labai malonų įspūdį ausims, 
širdžiai ir vaizduotei. Tačiau Clodiaus eilėraščiuose tie žodžiai buvo tarsi 
svetimkūniai, nes jo poezija nebuvo skirta kelti dvasiai. 

Tokie eilėraščiai būdavo gražiai išspausdinami ir pelnydavo pagyrimų, 
ir mes labai piktinomės, kad tas, per kurį praradome pagoniškus dievus, 
bando sumeistrauti iš graikiškų ir romėniškų žodžių atžalų kitas kopėčias 
linksminantis Kopūstų soduose, kur dorojome nuostabų pyragą, man staiga 
šovė į galvą mintis tuos jėgos ir galios žodžius sudėti į vieną eilėraštį, skirtą 
pyragų kepėjui Hžndeliui. Pasakyta, padaryta! Tad tegu jis puikuojasi ir čia 


taip, kaip buvo užrašytas pieštuku ant namo sienos: 


Šlovė tava, o Hūndeli, pasaulyje plačiai pasklidus, 
Pajaną?* žų išgirsk, kursai į tavo ausį kyla. 

Kepi tu pyragus, jų ieško britai ir geidauja galai, 

Nes jie iš rankų genijaus, tikri originalai. 

Čia liejasi kava okeanu galingu, 

Saldesnė užu medų Himeto aukštingo. 

Tavo namai - tai monumentas, menui paaukotas, 
Jame trofėjų daug, jisai tautoms byloja: 

Čia laimę Hdndelis ir be diademos rado, 

Ir iš koturnų paveržė ne vieną grasį. 

Kai tavo urna kada nors pompastiškai tviskės, 

Prie katakombos patriotas ašarą islies. 

Ne, ne! Gyvuok, 0 tavo guolis vados taurios tebūna lizdas. 
Stūksoki kaip Olimpas, kaip Parnasas - aukštas, tvirtas. 
Teneįveiks falangos graikų su balistomis romėnų 

Anei Germanijos, anei kepėjo. 

Gerovė tavo - mūsų džiaugsmas, vargas - mūsų sopulys, 


Šventovė Hžndelio - mūzų sūnų širdis. 


Eilėraštis ilgai buvo tarp kitų, bjaurojančių kambarių sienas, ir niekas 


nekreipė į jį dėmesio, o mes prisimėgavę jį per kitus reikalus visai užmiršo- 

me. Praėjo nemažai laiko, ir Clodius pristatė Medon4, kuriame vaizduojami 
Išmintis, Kilnumas ir Dorybė mums sukėlė juoką, nors premjera buvo paly- 
dėta plojimais. Tą patį vakarą susirinkome vyninėje, ir aš parašiau knitelver- 
su prologą, kuriame pasirodo Arlekinas su dviem dideliais maišais; pastatęs 
vieną vienoje prosceniumo pusėje, kitą - kitoje ir parodęs visokių pokštų, 
žiūrovams pasako, kad abu maišai pilni moralinio-estetinio smėlio, kurį ak- 
toriai nuolat žersiantys jiems į akis. Viename maiše - geradarystės, kurios 
nieko nekainuoja, kitame - gražiai suformuluotos, bet tuščios mintys. Jis 
nenoromis pasišalina, bet keliskart vėl sugrįžta ir labai rimtai pakartoja žiū- 
rovams savo įspėjimą bei paragina užsimerkti, primena, kad visada buvo jų 
draugas ir jiems linkėjęs tik gero, ir dar visko prikalba. Prologą čia pat kam- 
baryje suvaidino bičiulis Hornas, bet apie tą pokštą žinojome tik mes, net 
neperrašėme jo antru egzemplioriumi, ir tie popieriaus lapai netrukus pa- 
simetė. Tačiau Hornas, puikiai vaidinęs Arlekiną, sumanė papildyti mano 
eilėraštį keliais posmais ir juos susieti su Medonu. Perskaitė juos mums, bet 
jie mūsų nesužavėjo, nes buvo nepakankamai šmaikštūs ir iškraipė pirminį 
eilėraštį, parašytą visai kita intencija. Įsižeidęs dėl mūsų abejingumo, maža 
to - kritikos, draugas eilėraštį bus parodęs kitiems, kurie nusprendė, kad 
jis originalus ir smagus. Daugelis jį persirašė ir dėl Clodiaus Medono šlovės 
garsas apie jį greitai pasklido. Jis sukėlė visuotinį pasipiktinimą, o jo auto- 
riams (netrukus sužinota, kad jis parašytas mūsų būrelio) negailėta priekaiš- 
tų, mat tokių dalykų nebebuvo nuo tada, kai Cronegkas ir Rostas užsipuolė 
Gottschedą??. Mes jau anksčiau nusišalinome nuo visuomenės, tad jautėmės 
kaip pelėdos tarp miško paukščių. Dresdene reikalas taip pat sukėlė nepasi- 
tenkinimą, ir nors mums neužtraukė nemalonumų, pasekmės buvo neabe- 
jotinai rimtos. Grafo Lindenau senokai netenkino sūnaus namų mokytojas. 
Nors jaunuolio lavinimusi tikrai buvo rūpinamasi ir Behrischas būdavo arba 
jaunojo grafo kambaryje, arba, vykstant kasdienėms kitų mokytojų pamo- 
koms, gretimame, dieną be jo nekeldavo kojos iš namų ir lydėdavo per visus 
pasivaikščiojimus, tačiau mus, kitus, visada buvo galima rasti Apelio na- 
muose, tad, jiedviem iškylaujant, prie jų prisijungdavome, o tai atkreipdavo 
miestelėnų dėmesį. Behrischas irgi priprato prie mūsų, galų gale dažniausiai 
apie devintą vakare auklėtinį atiduodavo į kamerdinerio rankas ir dėdavosi 
prie mūsų vyninėje, kur ateidavo apsitaisęs su batais, kojinėmis, špaga prie 
šono ir skrybėle po pažastimi. Jo krečiamiems pokštams ir kvailiojimams 
nebuvo galo. Pavyzdžiui, vienas draugas paprastai lygiai dešimtą pasišalin- 


davo, nes buvo susimylėjęs su dailia mergina ir tik tokiu laiku galėdavo su ja 

pasimatyti. Labai jo pasigesdavome, ir kartą vakare, mums smagiai leidžiant 
laiką, Behrischas nieko nesakydamas nusprendė šįsyk jo neišleisti. Laikro- 
džiui mušant dešimt, vaikinas pakilo ir atsisveikino. Behrischas jam šūktelė- 
jo, kad luktelėrų, mat ir jis eisiąs kartu. Žaviai pradėjo ieškoti iš pradžių savo 
špagos, kuri iš tikro buvo čia pat, po akių, paskui taip negrabiai ją segtis, kad 
vis neprisisegė. Viską darė taip natūraliai, kad niekas neįtarė jokios apgau- 
lės. Bet jam pradėjus, taip sakant, plėtoti temą ir špagai atsiduriant tai prie 
dešinio šono, tai tarp kojų, visi pradėjo juoktis, taip pat ir skubantysis eiti, 
kuris irgi buvo smagus vaikinas, ir Behrischui leido tęsti tol, kol pasimatymo 
laikas praėjo, o tada iki gilios nakties netilo bendra smagybė ir malonios 
pramogos. 

Nelaimė, Behrischas, o per jį ir mes, turėjo potraukį prie keleto mergi- 
nų, kurios buvo geresnės negu jų reputacija; suprantama, nuo to mūsų repu- 
tacija nepagerėjo. Retkarčiais mus matydavo jų sode, ir išėję pasivaikščioti 
sukdavome ton pusėn net esant su mumis jaunajam grafui. Visa tai galiausiai 
buvo pranešta tėvui: trumpai tariant, jis švelniu būdu pasistengė atsikraty- 
ti namų mokytojo, kuriam šis atstatydinimas išėjo į naudą. Puiki išvaizda, 
žinios ir talentas, dorybingumas, kurio niekas negalėjo paneigti, jam pelnė 
žymių asmenų prielankumą ir pagarbą, tad su jų rekomendacijomis jis buvo 
pakviestas pas Desau sosto įpėdinį kaip auklėtojas ir visais atžvilgiais pui- 
kaus kunigaikščio dvare jo laukė sėkmingas gyvenimas. 

Tokio draugo kaip Behrischas praradimas man labai skaudžiai atsiliepė. 
Lavindamas jis mane išlepino ir buvo man reikalingas, norint, kad visuome- 
nei tam tikra prasme atneštų vaisių tai, ką jis manyje puoselėjo. Įdiegė man 
mandagumo ir padorumo jausmą, kurio man kaip tik trūko, kad atsiskleistų 
mano gražus elgesys. Tačiau tuo atžvilgiu dar buvau nesavarankiškas, dėl to 
likęs vienas vėl tapau sujukęs, aikštingas, ir ta būsena be paliovos blogėjo, 
didėjant mano nepasitenkinimui aplinka, mac tariausi, kad ji manimi ne- 
patenkinta. Kaip visiškas savavalis neigiamai vertinau tai, ką būčiau galėjęs 
laikyti savo privalumu, atstūmiau nuo savęs tuos, su kuriais iki šiol palaikiau 
pusėtinus santykius, ir sulaukęs įvairių nemalonumų, kurių užtraukiau sau 
ir kitiems tiek savo veikla ar neveiklumu, tiek per didelėmis ar per mažomis 
pastangomis, iš man palankių žmonių sulaukiau pastabos, kad aš neturįs pa- 
tirties. Tą patį man bus pasakęs vienas kitas geranoris, susipažinęs su mano 
kūrinėliais, ypač tais, kuriuose atsispindėjo išorinis pasaulis. Stebėjau jį kiek 
galėjau, bet jis manęs nedžiugino ir, kaip seniau, turėjau pridėti nemažai savo 


vidinio, kad taprų bent pakenčiamas. Behrischą kartą prispyriau paaiškinti, 

kas yra patirtis. Bet jo galvoje sukosi vienos kvailystės, tad tik kasdien žadė- 
jo, galiausiai, ilgai rengęsis, pasakė: tiesą sakant, tikroji patirtis esanti tai, 
kad gauname patirti, kaip patyrusis patiria, patirdamas patirtį. Už tokius 
žodžius apibartas ir raginamas paaiškinti patikino, kad juose slypinti gili pa- 
slaptis, kuri mums tik tada paaiškėsianti, kai įgysime patirties, - ir taip be 
paliovos toliau: jam nieko nereiškė malti nesustojant ketvirtį valandos, kad 
patyrimas tampantis vis patyresnis, o galiausiai - tikra patirtimi. Matyda- 
mas, kad tokie pokštai mus varo į neviltį, patikino, kad taip aiškiai ir įspū- 
dingai reikšti mintis išmokęs iš naujųjų bei žymiųjų rašytojų, kurie parodę, 
kad galima rymoti ramioje ramybėje, o tyla galinti vis tyliau tilti. 

Kartą geroje draugijoje atsitiktinai išgirdau labai giriant vieną tarp 
mūsų atostogaujantį karininką kaip teigiamai mąstantį ir patyrusį vyrą, 
kariavusį Septynerių metų kare ir pelniusį visuotinį pasitikėjimą. Netrukus 
su juo susipažinau ir mudu dažnai eidavome pasivaikščioti. Patirties sąvoka 
man nedavė ramybės ir troškau ją išsiaiškinti. Aš, atviraširdis, pasisakiau, 
kad esu tiesiog sutrikęs. Jis nusišypsojo ir maloniai, tarsi pratęsdamas mano 
klausimą, papasakojo apie savo gyvenimą bei aplinką, bet iš to pasakojimo 
tepaaiškėjo, kad gražiausios žmogaus mintys, norai ir ketinimai esantys ne- 
įgyvendinami, o tas, kuris puoselėja tokias užgaidas ir apie jas visiems pasa- 
koja, laikytinas nepatyrusiu. 

Tačiau kadangi buvo žvalus ir šaunus vyras, man pasakė, kad ir pats te- 
bepuoselėjąs tų užgaidų ir pakenčiamai galįs gyventi su tuo trupučiu tikėji- 
mo, meilės ir vilties, kurių jam dar likę. Paskui mano paprašytas papasakojo 
apie karą, apie gyvenimą po atviru dangumi, apie susišaudymus ir mūšius, 
mat pats juose dalyvavo, dėl to tie baisumai atrodė išties nepaprastai, ka- 
dangi buvo susiję su vienu žmogumi. Tada išsiprašiau atvirai papasakoti apie 
neseną karaliaus rūmų gyvenimą, kuris atrodė tarsi pasaka. Sužinojau, kad 
Augustas Antrasis buvo labai stiprus fiziškai, turėjo daug vaikų ir gyveno 
labai išlaidžiai, taip pat kad jo įpėdinis buvo karštas meno ir meno dirbi- 
nių kolekcininkas, išgirdau apie grafą Brūhlį?* ir jo nežabotą prabangos, kai 
kada net neskoningos, pomėgį, apie daugybę švenčių ir ištaigingų pramogų, 
kurioms padarė galą Frydricho įsiveržimas į Saksoniją. Karaliaus pilys stovi 
sugriautos, Brūhlio grožybės sunaikintos ir iš visko belikusi tik nuniokota 
puiki šalis. 

Jam pamačius, kaip mane nustebino pasakojimas apie neprotingą mėga- 
vimąsi laime ir nuliūdino įvykusi nelaimė, ir leidus suprasti, kad iš patyrusio 


vyro reikalaujama nei labai stebėtis tokiais dalykais, nei dėl jų labai liūdėti, 


aš pajutau didelį norą dar kurį laiką išlikti toks par kaip iki šiol, neturintis 
patirties; jis man pritarė bei primygtinai prašė, kad ir ateityje laikyčiausi ma- 
lonių prisiminimų, o nemalonius, jei įkyriai lįstų, vyčiau šalin. Kartą, vėl 
užėjus kalbai apie patirtį ir man papasakojus apie bičiulio Behrischo šmaikš- 
tavimus, jis šypsodamas papurtė galvą ir tarė: 

— Tai rodo, kas nutinka kadaise pasakytiems žodžiams! Jie skamba kaip 
pokštas, kaip paikystė, juose tarsi neįmanoma įžvelgti protingos prasmės, 
bet turbūt verta pabandyti. 

Mano paragintas jis, kaip visada, protingai ir giedrai pridūrė: 

— Jums leidus pakomentuoti bei papildyti jūsų bičiulį ir jo maniera pra- 
tęsti, manyčiau, kad jis norėjęs pasakyti, jog patirtis esanti ne kas kita, kaip 
tai, kad nuolat gauname patirti, ko negeidaujame patirti, nes taip dažniausiai 


viskas baigiasi bent jau šiame pasaulyje. 

Kitas vyras, nors visais atžvilgiais nepanašus į Behrischą, tam tikra prasme 
buvo su juo lygintinas: aš turiu galvoje Oeserį!. Jis priklausė prie tų žmonių, 
kurie gyvenimą leidžia maloniai triūsinėdami. Draugai puse lūpų kalbėjo, 
kad, turėdamas puikų prigimtinį talentą, jaunystėje per mažai dirbęs, todėl 
neįgijęs tobulos technikos, būtinos menui kurti. Tačiau panašu, kad vyres- 
niame amžiuje tebebuvo veiklus, ir per ilgus mudviejų pažinties metus visa- 
da mačiau, kad jam niekada netrūksta nei pramanumo, nei darbštumo. Nuo 
pirmos akimirkos mane labai patraukė; sužavėjo net jo butas, nuostabus ir 
paslaptingas. Senojoje Pleisenburgo pilyje, po dešinei, šone, aukštyn vedė 
atnaujinti, smagūs įviji laiptai. Užlipęs po kairei rasdavai Piešimo akademi- 
jos, kurios direktorius jis buvo, sales, šviesias ir erdvias, bet pas jį patekdavai 
siauru tamsiu koridoriumi, vedančiu tarp virtine išsidėsčiusių jo kambarių 
vienoje pusėje ir didžiulio grūdų aruodo kitoje pusėje; to koridoriaus gale 
reikėdavo rasti įėjimą į jo kambarius. Pirmą patalpą puošė vėlyvosios italų 
mokyklos paveikslai, nutapyti meistrų, kurių žavesį jis itin vertino. Kadan- 
gi su keliais aukštaluomiais lankiau jo pamokas, mums buvo leidžiama čia 
piešti, o retkarčiais užeidavome į gretimą kabinetą, kuriame Oeseris laikė 
šiek tiek knygų, meno ir gamtotyros rinkinių bei kitų jį dominančių daiktų. 
Viskas buvo įrengta skoningai, paprastai ir taip, kad mažoje patalpoje labai 
daug tilpo. Baldai, spintos, aplankai buvo elegantiški, neišpuošti, neperkrau- 
ti. Ir mums jis patardavo paprastumą ir nuolat į jį lenkė visur, kur menui ir 
amatams skirta išvien jį kurti. Kaip negailestingas bet kokio įmantravimo 
ir gražinimo, apskritai prašmatnaus skonio priešas, rodydavo senus vario 
raižinius bei piešinius ir priešpriešindavo jiems geresnę puošybą, paprastes- 
nes baldų bei kitos kambarių įrangos formas, o kadangi jį supantys daiktai 
nesiskyrė nuo tų maksimų, jo žodžiai ir mokymas mums darė gerą, tvarų 
įspūdį. Be to, jis rasdavo progų praktiškai supažindinti su savo pažiūromis, 
mat į jį, kaip į turintį gerą vardą tarp privačių asmenų bei vyriausybės na- 
rių, patarimo kreipdavosi statantieji naujus ar atnaujinantieji senus namus. 
Apskritai, sakyčiau, buvo linkęs veikiau atlikti kokį nors proginį, konkre- 
čiam reikalui ir naudojimui skirtą užsakymą, negu kurti savarankiškus, 


didesnio tobulumo reikalaujančius daiktus, dėl to knygų leidėjų paprašytas 

niekada neatsisakydavo išraižyti didesnį ar mažesnį vario raižinį kokiam 
nors kūriniui, antai jo sukurtos Winckelmanno pirmųjų veikalų“ vinjetės. 
Tačiau dažnai pateikdavo tik piešinių apmatus, kuriuos gražiai įkūnydavo 
Geyseris?. Oeserio figūros pasižymėjo kažkokiu bendrumu, kone idealumu. 
Moterys buvo malonios ir patrauklios, vaikai - ganėtinai naivūs, tik vyrai 
nelabai sekėsi, mat nors jo stiliui netrūko išradingumo, kartu - kažkokio 
miglotumo, schematiškumo, jie dažniausiai atrodydavo kaip /azzar0ni*. Ka- 
dangi savo kompozicijose didžiausią dėmesį kreipė ne į formą, bet į šviesą, 
šešėlius ir mases, jos darė gerą įspūdį, apskritai jo darbams buvo būdingas 
savitas grakštumas. Tačiau dėl nenugalimo giliai įsišaknijusio autoriaus po- 
linkio į reikšmingumą, alegoriškumą, į tai, kas žadina pašalines mintis, jie 
visada versdavo mąstyti ir tobulumą jiems suteikdavo suvokimas, nes meno 
bei atlikimo požiūriu jie nebuvo tobuli. Toks polinkis visada pavojingas ir 
kai kada nuvesdavo Oeserį į patį gero skonio paribį ar net dar toliau. Dažnai 
ketinimus įgyvendindavo keisčiausiais sumanymais bei įnoringais pokštais, 
o geriausiems jo darbams nesvetimas humoristinis atspalvis. Dėl to ne visa- 
da patenkintiems žiūrovams jis atsimokėdavo nauju, dar keistesniu pokštu. 
Pavyzdžiui, didžiosios koncertų salės fojė vienu metu kabėjo jo paveikslas, 
kuriame pavaizduota, jo supratimu, ideali moters figūra tiesė ranką su žirk- 
lėmis į žvakę, ir Oeseris buvo labai patenkintas, kad privertė lankytojus gin- 
čytis, ar ta keista mūza nori pakirpti dagtį, ar užgesinti žvakę, ir išdykėliškai 
kurstė komiškas pašalines mintis. 

Tačiau didžiausią susidomėjimą mano studijų metais sukėlė naujojo 


*; neabejotina, kad Oeserio sukurta uždanga darė nepa- 


teatro atidarymas 
prastai malonų įspūdį, nes buvo naujut naujutėlė. Jis nukėlė į žemę mūzas, 
kurios paprastai vaizduojamos sklandančios debesyse. Šlovės šventyklos 
prieškiemį puošė Sofoklio ir Aristofano statulos, apie kurias buvo susibūrę 
visi naujausiųjų laikų dramaturgai. Netrūko nė meno deivių, orių ir gražių. 
O dabar didžiausias netikėtumas! Neužpildytame viduryje matėsi tolimos 
šventyklos portalas, o tarp minėtų dviejų grupių, nekreipdamas į jas dėme- 
sio, tiesiai į šventyklą žingsniavo lengvu švarku vilkintis vyras; iš nugaros 
matoma jo figūra buvo nelabai ryški. Tai Shakespeare'as, be pirmtakų ir se- 
kėjų, nekreipdamas dėmesio į įžymybes, savo rizika ėjo pasitikti nemirtin- 
gumo. Uždanga buvo tapoma naujajame teatre didelėje pastogėje, ir prie jos 
triūsiančiam Oeseriui aš skaičiau Muzarionos revizinius lankus. 

Apie save pasakysiu, kad mokydamasis meno nedariau jokios pažan- 


gos. Oeserio pamokos davė naudos protui ir skoniui, bet jo piešiniai buvo 

perdėm nekonkretūs ir neskatino manęs, dar neturinčio aiškaus supratimo 
apie meno ir gamtos objektus, išsiugdyti tikslaus ir griežto piešinio stiliaus. 
Su veidu ir kūnu jis pažindino perteikdamas ne tiek formas, kiek įspūdį, ne 
tiek proporcijas, kiek judesius. Davė mums bendrą supratimą apie figūras ir 
reikalavo, kad jas pavaizduotume kaip gyvas. Tai išties būtų buvę gražu ir 
teisinga, deja, mokiniai buvo tik pradžiokai. Dėl to širdyje sukirbėjo abejo- 
nė, ar jis tikrai turi mokytojo talentą, tačiau negalėjome nepripažinti, kad 
yra labai protingas ir patyręs, o dėl akivaizdžiai paslankaus proto tinkamas 
būti mokytoju aukštesne prasme. Jis puikiai matė kiekvieno trūkumus, bet 
niekada jų tiesiai neįvardydavo, veikiau netiesiogiai, lakoniškai išreikšdavo 
pagyrimą ar kritiką. Susivokti reikėdavo pačiam, dėl to viską greitai perpra- 
tome ir įsisavinome. Pavyzdžiui, pagal pavyzdį mėlyname popieriuje balta ir 
juoda kreida rūpestingai nupiešiau gėlių puokštę ir paveikslėlį paryškinau 
iš dalies trindamas, iš dalies brūkšniuodamas. Man ilgokai plušant, Oeseris 
priėjo ir, sustojęs už nugaros, pasakė: 

— Daugiau popieriaus! 

Ir pasišalino. Su kaimynu sukome galvą, ką tai galėtų reikšti, mat mano 
puokštė puikiai išsiteko dideliame pusės lanko lape. Ilgai galvoję pagaliau 
nusprendėme, kad supratome, ką jis norėjo pasakyti, nes pamatėme, kad, 
maišydamas juodą ir baltą spalvas, aš visiškai užtepiau mėlyną pagrindą, 
sunaikinau pusšešėlį ir uoliomis pastangomis sukūriau negražų piešinį. 
Beje, Oeseris supažindino su perspektyva, su šviesa ir šešėliais, bet žinias 
pateikdavo taip, kad turėdavome daug vargti ir kamuotis, idant tinkamai 
pritaikytume perteiktuosius principus. Galbūt jis siekė tik išugdyti mūsų, 
neketinančių būti menininkais, požiūrį ir skonį ir supažindinti su meno 
kūriniui keliamais reikalavimais, nesiekdamas, kad kurtume meną. Tačiau 
stropumas, šiaip ar taip, man buvo ne prie širdies, nes malonumą teikė tik 
mano paties sumanymai, ir ilgainiui ne tiek apleidau mokslą, kiek buvau ne- 
patenkintas savimi, o kadangi žinoti yra patogiau negu daryti, leidausi mo- 
kytojo vedamas ten, kur jis pagal savo supratimą ketino mus vesti. 

Anuo metu į vokiečių kalbą buvo išversti d Argenville'o Tapytojų gyve- 
nimai“; kai tik knyga pasirodė, įsigijau ir įnikau skaityti. Oeseriui tai bus pa- 
tikę, ir jis sudarė mums galimybę apžiūrėti keletą aplankų iš didžiųjų Leip- 
cigo rinkinių ir taip įvedė į meno istoriją. Tačiau ir tos pratybos davė kitokių 
vaisių, negu jis siekė. Menininkų pavaizduoti objektai pažadino mano poe- 
tinį talentą, ir kaip pagal eilėraštį sukuriamas vario raižinys, taip aš ėmiau 


rašyti eilėraščius pagal vario raižinius - įsivaizdavau juose matomų žmonių 

ankstesnį ir paskesnį gyvenimą, net sukūriau jiems pritinkančią dainelę, ir 
taip įpratau žiūrėti į menus kaip į tarpusavyje susijusius. Net apsirikimai, nes 
kai kada mano eilėraščiai tapdavo aprašomieji, vėliau, man įgijus daugiau 
nuovokos, davė naudos, nes padėjo atkreipti dėmesį į menų skirtumą. Daug 
tų kūrinėlių buvo Behrischo parengtame rinkinyje, tačiau nė vieno neišliko. 

Meno ir skonio stichija, kurioje gyveno Oeseris ir kuri nešė mus, uoliai 
lankančius mokytoją, tapo vis vertesnė ir teikė džiaugsmo dar ir dėl to, kad 
mokytojas visada prisimindavo mirusius ar kitur esančius vyrus, su kuriais 
kadaise bendravo ar tebepalaikė ryšį; lygiai taip, parodęs kam pagarbą, ir 
vėliau ją rodydavo ir išlikdavo palankus. 

Kai patyrėme, kad tarp prancūzų garsėja Caylus', Oeseris mus supažin- 
dino su šioje srityje dirbančiais vokiečiais. Sužinojome, kad daug nusipelnė 
profesorius Christas* - meno mėgėjas, kolekcininkas, žinovas ir darbuoto- 
jas, menui puoselėti paskyręs savo erudiciją. Heineckę? mihėjo be didelio 
noro iš dalies dėl to, kad tyrė perdėm vaikiškas vokiečių meno ištakas, ku- 
rių Oeseris nevertino, iš dalies dėl to, kad negalėjo jam atleisti už negražų 
pasielgimą su Winckelmannu. Tačiau mūsų mokytojas primygtinai ragino 
atkreipti dėmesį į Lipperto pastangas!“, nuolat iškeldamas jų svarbą. Mat, 
sakė, nors meno išmanymo pagrindas ir viršūnė yra statulos ir didelės skulp- 
tūrinės kompozicijos, tačiau jų, tiek originalų, tiek kopijų, retai gauname 
pamatyti, o Lipperto dėka sužinome apie nedidelį gemų pasaulį, kuriame 
akivaizdžiai ir suprantamai atsiskleidžia senųjų privalumai, vykusi išmonė, 
tikslinga kompozicija, skoninga vaizduosena, o dėl didelio kiekio jas galima 
palyginti. Taigi pagal išgales jas apžiūrinėjome ir taip buvome pažindinami 
su Winckelmanno aukštąja menine veikla Italijoje; pagarbiai ėmėme į ran- 
kas pirmuosius jo veikalus, nes Oeseris buvo karštas jo gerbėjas ir tą jausmą 
lengvai mums įkvėpė. Tiesa, neįstengėme perprasti straipsnelių problemati- 
kos, be to, suvokimą apsunkino ironija bei juose atspindimi ypatingi požiū- 
riai ir įvykiai, tačiau kadangi Oeseris jiems turėjo didelės įtakos, o ir mums 
nepaliaujamai skiepijo grožį, maža to, - skoningumo ir dailumo evangeliją, 
įsisavinome bendrą jų prasmę ir tarėme, kad šiuo atžvilgiu einame teisingu 
keliu, nes mums teko didelė laimė semti iš to paties šaltinio, kurio vandeniu 
Winckelmannas apmalšinęs savo troškulį. 

Nėra laimingesnio miesto kaip tas, kuriame vienu metu gyvena daug 
gėrį ir naudą vienodai suprantančių, išprususių vyrų. Tokiu privalumu pasi- 
žymėjo ir gražiai naudojosi Leipcigas, nes dar buvo neišryškėjęs nuomonių 


skirtingumas. Huberis!!, vario raižinių kolekcininkas ir patyręs žinovas, nu- 


AŠTUNTA KNYGA 223 


sipelnė dar ir tuo, kad siekė ir prancūzams parodyti, jog vokiečių literatū- 
ra yra vertinga, ir jo pastangos buvo dėkingai vertinamos; Kreuchauffas!?, 
mėgėjas, turintis įgudusį žvilgsnį, kaip meno draugų bičiulis visus meno 
rinkinius pagrįstai galėjo vadinti savais; Winkleris!? mielai dalijosi su kitais 
išprususiu džiaugsmu, kurį teikė jo meno lobiai, taipgi kiti prie jų prisidė- 
jusieji, - visi gyveno ir veikė viena dvasia, ir turbūt nėra buvę, kad, gavęs 
galimybę kartu su jais apžiūrėti meno kūrinius, būčiau matęs kilus nuomo- 
nių skirtumų: visada būdavo atsižvelgiama į mokyklą, kuriai priklausė me- 
nininkas, į jo gyvenamąjį laikotarpį, ypatingą talentą, kuriuo jį apdovanojo 
gamta, ir į tai, kiek tą dovaną atskleidė. Neteko patirti, kad pirmenybė būtų 
teikiama kuriam nors aspektui: pasaulietiniams ar religiniams, kaimo ar 
miesto gyvenimo vaizdams, gyvajai gamtai ar natiurmortui, - visada buvo 
žiūrima tik meniškumo. 

Nors padėties, galvosenos, turto ir galimybių atžvilgiu tiems meno mė- 
gėjams ir kolekcininkams artimesnė buvo Nyderlandų mokykla, tačiau, 
lavindami akį begaliniais menininkų iš šiaurvakarių pasiekimais, niekada 
nenugręždavo ilgesingai pagarbaus žvilgsnio nuo pietryčių. 

Taip universitetas, kuriame nuėjo perniek mano šeimos, netgi mano 
paties siekiai, padėjo įgyti pagrindą toje srityje, kur vėliau radau didžiausią 
gyvenimo malonumą, o tų vietovių, kuriose gavau reikšmingų paskatų, pri- 
siminimas visada išliko mielas ir brangus. Akyse gyvai stojasi senoji Pleisen- 
burgo pilis, Akademijos kambariai, ypač Oeserio butas, taip pat Winklerio 
ir Richterio rinkiniai!“. 

Tačiau klausydamas vyresniųjų pokalbio apie jiems žinomus dalykus, 
jaunuolis tik iš dalies prusinasi, nes atlikti sunkiausią darbą — tas žinias su- 
tvarkyti — privalo pats, dėl to atsiduria labai keblioje padėtyje. Tad kartu 
su kitais ilgesingai dairiausi, bene pamatysiu kokią nors idėją, ir ją iš tikro 
mums pateikė vyras, kuriam jau buvome dėkingi už daugelį dalykų. 

Dvasia nudžiuginama dviem būdais - stebėjimu ir suvokimu. Pirmajam 
reikia vertingo objekto, kuris ne visada po ranka, bei vidutinio išsilavinimo, 
kurio kol kas nebuvome įgiję. Suvokimui būtinas tik pagaulumas, jo nebūna 
be turinio, jis pats yra lavėjimo priemonė. Dėl to labai nudžiugino šviesos 
spindulys, puikiojo mąstytojo mums pasiųstas per niūrius debesis. Reikia 
būti jaunuoliu, kad įsivaizduotum, kokį poveikį mums padarė Lessingo La0- 
koonas - iš vargano stebėjimo srities šis kūrinys nuskraidino į laisvas minties 
dausas. Staiga nebeliko taip ilgai klaidingai suprantamo ur pictora poesis", pa- 


aiškėjo dailės ir žodinio meno skirtumas ir pasimatė, kad jų viršūnės vis dėlto 

atsijusios, nors papėdės stūkso kaip viena. Tapo aišku, kad dailininkas turi 
neperžengti grožio ribų, tačiau žodžio menininkui, kuris negali apsieiti be 
abiejų būdų raiškos, leidžiama už jų nuklysti. Pirmasis kuria išoriniam pojū- 
čiui, kuris patenkinamas tik grožiu, antrasis - vaizduotei, kuri turi susitaiky- 
ti su tuo, kas negražu. Tarsi žaibo nutviekstos mums nušvito šios nuostabios 
minties pasekmės, visą ligšiolinę mokomąją ir vertinamąją kritiką šveitėme 
šalin kaip sudėvėtą švarką, tarėmės esą išgelbėti iš blogio ir manėme galin- 
tys žiūrėti iš aukšto į šiaip puikų šešioliktą amžių, kai vokiečių dailės kūri- 
niuose ir poezijoje gyvenimas vaizduotas tik kaip skambalėliais apsikarstęs 
juokdarys, mirtis - kaip beformiai barškantys griaučiai, o neišvengiamos ir 
atsitiktinės pasaulio blogybės - kaip vypsančio velnio vaizdinys. 

Labiausiai žavėjo savo gražumu mintis, kad senieji myrį laikė miego 
broliu ir abu, kaip ir dera Menechmams, vaizdavo neatskiriamai panašius. 
Pagaliau galėjome švęsti grožio pergalę, o bjaurumą, kadangi jo neįmanoma 
pašalinti iš pasaulio, nutremti į žemutinį komiškų dalykų ratą. 

Tų aukščiausių ir pagrindinių sąvokų grožis atsiveria tik tai sielai, ku- 
riai jos daro begalinį poveikį, ir tik tam laikui, kuriame jos, ilgai lauktos, 
pasirodo reikiamą akimirką. Joms aukoja ištisas savo gyvenimo epochas 
ir džiaugiasi vešiu tarpimu tie, kuriems toks penas malonus, bet netrūksta 
žmonių, kurie priešinasi jų poveikiui, kurie vėliau ima išlygauti ir kabinėtis 
prie aukštosios prasmės. 

Kadangi suvokimas ir stebėjimas veikia vienas kitą, įprasminant šią nau- 
ją mintį mane neišvengiamai apėmė begalinis noras pamatyti daugiau žymių 
meno kūrinių. Nusprendžiau nedelsiant aplankyti Dresdeną. Kelionei pini- 
gų turėjau užtektinai, bet teko įveikti kitokių sunkumų, kuriuos be reikalo 
gausinau per savo įnoringą būdą, mat sumanymą nuo visų slėpiau, nes te- 
nykščius meno lobius geidavau apžiūrėti saviškai ir nenorėjau, kad mane kas 
nors išmuštų iš kelio. Be to, tokį paprastą reikalą supainiojo kita keistybė. 

Mes turime įgimtų ir įgytų silpnybių, ir dar nežinia, per kurias daugiau 
vargo patiriame. Nors niekada nevengiau pažinti visokiausių aplinkybių ir 
rasdavau tam progų, iš tėvo perėmiau bjaurėjimąsi viešbučiais. Tas įsitiki- 
nimas jį tvirtai užvaldė keliaujant po Iraliją, Prancūziją ir Vokietiją. Nors 
vaizdais kalbėdavo retai ir juos pasitelkdavo į pagalbą tik smagiai nusiteikęs, 
tačiau retkarčiais sakydavo: jam atrodo, kad viešbučių vartuose visada ka- 
bantis didelis voratinklis, nuaustas taip sumaniai, kad vidun vabzdžiai gali 
įskristi, bet net privilegijuotosios vapsvos neišskrendančios lauk neapipešio- 


tos. Jam kėlė pasibaisėjimą, kad svečias, privalantis atsisakyti savo įpročių 

bei visų įprastų malonumų ir gyvenantis pagal šeimininko ir padavėjo valią, 
dar privalo mokėti baisius pinigus. Jis gyrė senovės svetingumo papročius, 
ir nors labai nemėgo namuose svetimų, puoselėjo vaišingumą, ypač nuošir- 
džiai priimdavo menininkus ir muzikantus, antai ir kūmas Seekazas pas 
mus visada rasdavo pastogę, o Abelis!“, paskutinis muzikantas, virtuoziškai 
grojęs gamba"“, būdavo gražiai priimamas ir vaišinamas. Kaip aš, pilnas to- 
kių jaunystės įspūdžių, kurių dar neišdildė jokie kiti, galėjau ryžtis kelti koją 
į viešbutį svetimame mieste? Nebuvo nieko lengvesnio kaip gauti nakvynę 
pas gerus draugus: rūmų tarėjas Krebelis, posėdininkas Hermannas ir kiti 
seniai apie tai užsimindavo, bet net nuo jų slėpiau savo kelionę, ir man šovė 
į galvą neįprasta mintis. Kambario draugas, uolusis teologas!*, kurio akys, 
deja, vis labiau silpo, Dresdene turėjo giminaitį batsiuvį'? ir su juo susirašy- 
davo laiškais. Tą vyrą seniai įsidėmėjau dėl jo ištarmių, ir mudu iškilmingai 
pažymėdavome kiekvieno jo laiško gavimą. Jis savitai atsišaukdavo į bijančio 
apakti sūnėno skundus: ne stengėsi raminti paguodos žodžiais, kurių visada 
sunku rasti, bet skaitančiajam laišką persiduodavo jo giedra, su kuria žvelgė į 
savo mažą, varganą, sunkų gyvenimą, humoras, kurio rasdavo net gyvenimo 
varge ir nepatogumuose, nepalaužiamas įsitikinimas, kad gyvenimas savai- 
me yra gėris, ir bent trumpai jam įkvėpdavo tokios pačios nuotaikos. Aš, 
apsigimęs entuziastas, dažnai prašydavau perduoti jam linkėjimų, girdavau 
jo laimingą prigimtį ir ne kartą geidavau su juo susipažinti. Visa tai turėda- 
mas galvoje, maniau būsiant savaime suprantama pas jį nuvykti, su juo pasi- 
kalbėti, net pas jį apsistoti ir susipažinti. Gerasis kandidatas“? pasispyriojęs 
galiausiai man įdavė rūpestingai parašytą laišką ir aš su matrikula kišenėje, 
ilgesio genamas, geltona karieta išvykau į Dresdeną. 

Paieškojęs batsiuvį netrukus radau priemiestyje. Sėdėdamas ant tabure- 
tės mane maloniai pasitiko ir, perskaitęs laišką, šypsodamas tarė: 

— Matau, ponaiti, kad esate krikščionių keistuolis. 

— Kodėl, meistre? — paklausiau. 

- Keistuolis nereiškia nieko bloga, — atsakė jis, — taip sakoma apie ne 
tokį kaip visi, o jus pavadinau krikščionių keistuoliu, nes iš vienos pusės esa- 
te Viešpaties sekėjas, o iš kitos pusės - toks nesate. - Paprašytas paaiškinti 
pasakė: - Panašu, kad ketinate skelbti vargdieniams ir prastuoliams Gerąją 
naujieną; puiku, toks sekimas Viešpačiu pagirtinas. Tačiau atminkite, kad 
jis mėgo sėdėti už stalo su pasiturinčiais ir turtingais, kurių namai buvo 
visko pilni, o ir pats neniekino balzamo aromato, bet pas mane rasite visišką 


priešingybę. 

Linksma pradžia iškart pakėlė man ūpą ir mudu dar kiek pasižodžiavo- 
me. Batsiuvio žmona susirūpino, kaip priimti ir vaišinti tokį svečią. Ir apie 
taijis labai gražiai išsitarė ne tik Biblijos, bet ir Gottfriedo Kronikos žodžiais, 
ir kai pagaliau sutarėme, kad čia liksiu, atidaviau pinigų kapšelį ir paprašiau, 
jei ko prireiktų, iš jo pasiimti. Jam nesutinkant ir vylingai leidžiant man su- 
prasti, kad nesąs toks plikas kaip atrodo, jį nuginklavau sakydamas: 

— Jei to ko nors reikėtų tik vandeniui paversti vynu, ta patikima namų 
priemonė nebūtų nenaudinga, nes šiandien stebuklų nebūna. 

Šeimininkės, rodos, nebestebino mano kalbos nei elgesys, netrukus ap- 
sipratome vienas su kitu ir labai smagiai praleidome vakarą. Batsiuvys visą 
laiką buvo toks pat, nes viskas tryško iš vieno šaltinio. Jo turtas buvo sveikas 
žmogaus protas, kurį palaikė giedri siela, o vienodas, nuo seno įprastas dar- 
bas teikė malonumo. Svarbiausia ir būtiniausia jam buvo nepailstamai dirb- 
ti, o gerą ūpą padėjo išlaikyti tai, kad visa kita vertino kaip atsitiktinumus; 
jį pirma daugelio kitų priskyriau prie būrio vadinamųjų praktinių filosofų, 
nesąmoningų pasaulio išminčių. 

Nekantriai laukta, pagaliau atėjo galerijos atidarymo valanda. Įžengiau 
į šventovę, ir mano nuostaba pranoko visus lūkesčius. Pereinamos salės, ku- 
riose viešpatavo prašmatnumas ir švara bei visiška tyla, tviskantys neseniai 
paauksuoti rėmai, vaškuotos gindys, patalpos, kuriose būriavosi daugiau 
žiūrovų negu dirbo darbuotojų, žadino nepakartojamą iškilmingą jausmą, 
panašų į pojūtį, apimantį įžengus į bažnyčią, nes ne vienos tokios švento- 
vės puošmena, įvairaus garbinimo objektas, čia irgi buvo išstatyta šventais 
meno sumetimais. Nepriešraravau, kai vadovas greitai aprodė ekspoziciją, 
tik paprašiau, kad leistų pasilikti išorinėje galerijoje?!. Čia apėmė didelis 
pasitenkinimas, pasijutau esąs namie. Buvau matęs daugelio menininkų 
paveikslus, kai kurie man buvo žinomi iš vario raižinių, kai kurie iš pavadi- 
nimų; pasakiau tai savo vedliui ir pelniau jo palankumą, jį linksmino mano 
žavėjimasis tais paveikslais, kur teprukas nugalėjo gamtą, mat pirmučiausia 
traukė tie kūriniai, kuriuos palyginus su pažįstama gamta neišvengiamai 
pakyla meno vertė. 

Sugrįžęs pas batsiuvį valgyti pietų nepatikėjau savo akimis: pamaniau, 
kad prieš mane Ostades paveikslas*“, toks tobulas, kad galimas kabinti gale- 
rijoje. Daiktų išdėstymas, šviesa, šešėliai, rusvas visumos atspalvis, stebuk- 
linga emocinė nuotaika, - visa tai, kuo grožimės paveiksluose, čia mačiau 
tikrovėje. Aš pirmą kartą suvokiau turintis dovaną, kurią vėliau sąmoningai 


lavinau, - matyti gamtą to menininko akimis, kurio kūrinius ką tik įdė- 

miai apžiūrėjau. Tas gebėjimas man suteikė daug malonumo, taipgi padi- 
dino geismą retkarčiais uoliai naudotis talentu, kuriuo gamta manęs lyg ir 
neapdovanojo. 

Į galeriją eidavau visomis lankymo valandomis ir toliau garsiai žavėjausi 
puikiaisiais kūriniais. Taip žlugo pagirtinas ketinimas likti nepažįstamam ir 
nepastebėtam; iki šiol mane vis lydėdavo žemesnysis prižiūrėtojas, bet dabar 
į mane atkreipė dėmesį galerijos inspektorius tarėjas Riedelis? ir patarė ap- 
žiūrėti kai kuriuos darbus, kurie, jo nuomone, man būtų įdomūs. Tas puikus 
vyras anuomet buvo lygiai toks veiklus ir malonus kaip ir vėlesniais metais, 
kai nuolat su juo susitikdavau, toks pat tebėra ir dabar. Jo vaizdas taip susilie- 
jo su meno lobiais, kad jį prisimindamas neišvengiamai prisimenu galerijos 
paveikslus, maža to, jo atminimas mane išlydėjo į Italiją, kur jo labai pasige- 
dau lankydamas daugelį didelių ir turtingų rinkinių. 

Kadangi tokių kūrinių net su nepažįstamais ir svetimais žmonėmis ne- 
įmanoma apžiūrinėti tylint, nesidalijant įspūdžiais, nes kaip tik jie labiausiai 
padeda atverti vienas kitam širdį, galerijoje užmezgiau pokalbį su jaunu vyru, 
kuris, panašu, viešėjo Dresdene ir priklausė prie pasiuntinybės. Jis pakvietė 
mane vakare ateiti į vienus svečių namus, kur susirenkanti smagi draugija ir 
už vidutiniškus pinigus galima visai maloniai praleisti vakarą. 

Atvykau, bet draugijos neradau; truputį nustebau, kai padavėjas perdavė 
sveikinimą nuo pakvietusiojo pono bei atsiprašymą, kad atvyksiantis vėliau, 
ir pridūrė, kad manęs neturėtų trikdyti tai, kas čia vyksta, man reikėsią ap- 
mokėti tik savo sąskaitą. Tai girdėdamas nebežinojau ką ir manyti, prisimi- 
niau tėvo pasakojimą apie voratinklį ir įtemptai laukiau, kas bus. Susirinko 
visa kompanija, mano pažįstamas visiems mane pristatė ir neilgai trukus 
supratau, kad čia rengiamasi apgauti vieną jaunuolį, kuris, kaip naujokas, iš- 
siskyrė triukšmingu ir įžūliu elgesiu, todėl suėmiau save į rankas, kad drau- 
gijai nekiltų noro ir mane kartu su juo pamokyti. Visa užstalė vis labiau jautė 
tą norą, tik ne jis. Užauta vis smarkiau, ir kai pagaliau naujoko mylimosios 
garbei nuaidėjo vieningas vivat!, visi šventai prisiekė, kad iš tų pačių taurių 
neleistina daugiau gerti, ir jas nusviedė sau už nugaros; tai buvo ženklas pra- 
dėti dar didesnes kvailystes. Negaišdamas tyliai pakilau, ir padavėjas, patei- 
kęs man labai kuklią sąskaitą, pakvietė ateiti kitą kartą, mat ne kiekvieną va- 
karą vykstanti tokia maišatis. Kelias namo buvo tolimas ir pargrįžau netoli 
vidurnakčio. Duris radau neužrakintas, visi miegojo, lempa nušvietė ankštą 
buitį, ir mano vis labiau įgundantis žvilgsnis kaipmat pamatė nuostabiausią 


Schalkeno paveikslą, kuris tebestovėjo akyse ir išblaškė visus miegus. 

Tas kelias viešnagės Dresdene dienas skyriau vien paveikslų galerijai. 
Antikinės skulptūros anuomet buvo patalpintos Didžiojo sodo paviljo- 
nuose, bet nei jų, nei kitų Dresdeno grožybių apžiūrinėti neketinau, nes 
buvau įsitikinęs, kad paveikslų galerijoje palikau daug neįmintų paslapčių. 
Neabejojau patikinimais, kad italų meistrų darbai esantys didžiai vertingi, 
bet nesiryžau tuo vertingumu pats įsitikinti. Tai, ko negalėjau vertinti kaip 
gamtos, padėti vietoj gamtos, palyginti su kokiu nors pažįstamu objektu, 
man nedarė poveikio. Tik medžiaginis įspūdis duoda pradžią bet kokiam 
aukštesniam pomėgiui. 

Puikiai sutariau su batsiuviu. Jis buvo sąmojingas, nenuobodus ir ret- 
karčiais lenkdavome vienas kitą išdykėliškomis mintimis, tačiau žmogus, 
kuris sakosi esąs laimingas ir iš kitų reikalauja, kad ir jie tokie būtų, žadina 
nepasitenkinimą, o nuolat kartojama tokia pažiūra kelia nuobodulį. Aš pra- 
mogavau, buvau pakilios nuotaikos, bet anaiptol ne laimingas, ir batai pagal 
jo kurpalių man netiko. Tačiau mudu išsiskyrėme kaip geriausi draugai, ir 
šeimininkė atsisveikino su manimi gražiuoju. 

Prieš pat išvykimą man buvo lemta patirti didelį malonumą. Tarpinin- 
kaujant minėtam jaunam vyrui, geidavusiam pelnyti mano pasitikėjimą, 
buvau pristatytas direktoriui von Hagedornui“, kuris labai geraširdiškai 
aprodė savo rinkinius, ir jį itin smagiai nuteikė jaunojo meno bičiulio en- 
tuziazmas. Kaip ir dera žinovui, jis savotiškai buvo įsimylėjęs turimus pa- 
veikslus, todėl retai sulaukdavo iš kitų tokio žavėjimosi, kokio norėjo. Ypač 
jį džiugino, kad man neapsakomai patiko vienas Schwanefeldo?? paveikslas, 
kad aš be paliovos gyriau ir aukštinau kiekvieną jo dalį. Mat būtent peizažas, 
man primenantis gražų giedrą dangų, po kuriuo užaugau, gausią gimtinės 
augaliją ir šilto klimato teikiamas gėrybes, labiausiai jaudino tame paveiksle 
bei žadino ilgesingus prisiminimus. 

Tačiau puikius, dvasią ir jausmus tikrajam menui rengiančius potyrius 
nutraukė ir prislopino vienas liūdniausių vaizdų - daug sugriautų ir ištuštė- 
jusių Dresdeno gatvių““, kuriomis vedė mano kelias. Giliai įsirėžė atmintyje 
griuvėsiai Maurų garvėje bei Šv. Kryžiaus bažnyčia su dantytu bokštu, iki 
šiol išlikę prisiminimuose kaip tamsi dėmė. Nuo Dievo Motinos bažnyčios 
kupolo apžvelgiau tuos nelabus griuvėsius, pažirusius gražiame tvarkingame 
mieste; zakristijonas gyrė architektą“, kad mokėjęs taip pastatyti bažnyčią ir 
kupolą, jog atlaikę tokį nelemtą įvykį ir bombas. Paskui, parodęs į stūksan- 
čius aplink griuvėsius, gerasis zakristijonas mąsliai tarstelėjo: 


— Tai padarė priešas. 

Nors nenoromis, grįžau.į Leipcigą; radau nustebusius draugus; nepratę 
prie mano ekskursų, jie spėliojo, ką iš tikro galėtų reikšti paslapringoji ke- 
lionė. Man papasakojus be jokių pagražinimų savo istoriją jie pareiškė, kad 
tai pramanas, ir bandė įminti mįslę, ką aš išdykėliškai slepiantis po batsiuvio 
pastogės priedanga. 

Tačiau jei būtų galėję pažvelgti man į širdį, nebūtų radę jokio pokšto, 
nes mane visa jėga prislėgė senosios patarlės „Daugiau žinių - daugiau rūpes- 
čio“ tiesa, ir kuo labiau stengiausi surikiuoti ir įsisavinti tai, ką mačiau, tuo 
labiau nesisekė; galiausiai leidau įspūdžiams susigulėti ir patiems imti veikti. 
Vėl įtraukė įprastas gyvenimas, ir pagaliau pasijutau laimingas, kai malonus 
bendravimas, mano pajėgumą atitinkančių žinių gausinimas ir tam tikras 
rankos lavinimas užpildė laiką neįspūdingu, bet mano jėgoms tinkamesniu 
būdu. 

Užmezgiau malonią ir išganingą pažintį su Breitkopfų šeima. Bernhar- 
das Christophas Breitkopfas, nuo kurio prasidėjo šeimos istorija, į Leipci- 
gą atkako kaip neturtingas spaustuvininko pameistrys; jis dar buvo gyvas 
ir gyveno „Auksinio lokio“ name - dideliame pasrate prie Naujojo Naujojo 
turgaus; ten pat buvo įsikūręs ir Gottschedas. Jo sūnus Johannas Gottlobas 
Immanuelis?š jau buvo seniai vedęs ir gausios šeimos tėvas. Dalį didžiulio 
turto jie nusprendė panaudoti naujo didelio namo „Sidabrinis lokys“ sta- 
tybai. Aukštesnis ir erdvesnis, jis kilo priešais senąjį. Susipažinau su šeima 
kaip tik vykstant statybai. Vyriausias sūnus“, regis, keleriais metais už mane 
vyresnis, buvo išvaizdus jaunas vyras, atsidavęs muzikai ir puikiai grojo tiek 
fortepijonu, tiek smuiku. Antras sūnus*“, ištikimas mano bičiulis, irgi muzi- 
kantas, ne mažiau negu vyriausias sugyvindavo dažnai rengiamus koncertus. 
Tiek juodu, tiek tėvai ir seserys buvo man palankūs; padėjau jiems tvarkyti 
statybos, vidaus įrangos reikalus, apstatyti kambarius baldais ir įsikelti ir taip 
išmokau įvairių tokio pobūdžio dalykų, taip pat pamačiau, kaip praktiškai 
diegiamas Oeserio mokymas. Dažnai lankydavausi naujajame name, kuris 
išdygo mano akyse. Su sūnumis mane siejo bendra veikla, ir vyriausiasis su- 
kūrė muziką kelioms mano dainoms?!, jos buvo išspausdintos, bet nurodyta 
ne mano pavardė, o jo; jos neišpopuliarėjo. Geresnes atrinkęs pridėjau prie 
savo trumpųjų eilėraščių. Tėvas išrado arba patobulino natų spausdinimą. 
Leido man naudotis puikia biblioteka, kurią daugiausia sudarė knygos apie 
spaudos pradžią ir raidą; taip įgijau šiokių tokių tos srities žinių. Bibliotekoje 
taip pat radau gerų vario raižinių, kuriuose vaizduojama senovė, tad ir šituo 


atžvilgiu pratęsiau savo studijas, jas dar labiau paskatino tai, kad kraustantis 


230 Iš MANO GYVENIMO. POEZIJA IR TIESA 


sukriko didelis sieros liejinių rinkinys. Pirma pasiskaitęs Lippertą ir kitus, 
kaip mokėdamas jį sutvarkiau. Tarpais apsilankydavau pas gydytoją daktarą 
Reichelį?, irgi Breitkopfų šeimos draugą, nes jaučiausi gal ne liguistai, bet 
tikrai prastokai; taip visi ramiai ir gražiai gyvenome. 

Tame name man buvo lemta užmegzti draugystę ir su kitu žmogumi. 
Mansardoje gyveno vario raižytojas Stockas“. Buvo kilęs iš Niurnbergo, Ia- 
bai stropus, darbus atlikdavo tiksliai ir tvarkingai. Jis, kaip ir Geyseris, irgi 
raižė pagal Oeserio piešinius didesnes ar mažesnes plokšteles, kuriomis vis 
dažniau buvo iliustruojami romanai ar eilėraščių knygos. Jo raižinys buvo la- 
bai švarus, o kadangi dažniausiai būdavo tobulas, tai išėsdintą tik kur ne kur 
reikėdavo padailinti raižikliu, kurį puikiai valdė. Labai tiksliai apskaičiuo- 
davo, kiek užtruks prie vienos plokštelės, ir niekas neįstengdavo jo atitraukti 
nuo darbo, kol nebaigdavo dienai nusistatyto uždavinio. Tad sėdėdavo už 
plataus darbastalio prie didelio palėpės lango labai tvarkingame ir švariame 
kambaryje, kur jam šeimyninę draugiją sudarė žmona ir dvi dukros**. Viena 
jų vėliau laimingai ištekėjo, kita tapo puikia menininke; jos visą gyvenimą 
išliko mano draugės. Taigi dalį laiko leisdavau viršutiniame aukšte, dalį - 
apatiniame ir labai prisirišau prie vyro, kuris, visada stropus, turėjo puikų 
humoro jausmą ir buvo įkūnytas geraširdiškumas. 

Mane žavėjo tvarkinga tų menininkų technika, prisidėjau prie jų, kad 
išmokčiau ką nors atlikti taip dailiai kaip jie. Vėl patraukė peizažas - man 
vienam vaikštinėjant, atrodė linksmas, suprantamas, meno kūriniuose leng- 
viau suvokiamas negu žmogaus kūnas, kuris man kėlė baimę. Todėl Stocko 
vadovaujamas išraižiau peizažų pagal Thiele's ir kitų paveikslus*?; nors atlikti 
neįgudusios rankos, jie darė šiokį tokį įspūdį ir buvo gerai įvertinti. Mokiau- 
si gruntuoti plokšteles, dažyti balta spalva, raižyti, galiausiai - ėsdinti ir ne- 
trukus tiek prasilavinau, kad retsykiais talkindavau mokytojui. Ėsdindamas 
plokšteles neprarasdavau budrumo, dėl to mane retai ištikdavo nesėkmė, 
tačiau per mažai saugojausi kenksmingų garų, neišvengiamai susidarančių 
gaminant raižinius, ir jie bus prisidėję prie vėliau apnikusių negalių. O kad 
viską išbandyčiau, tarpuose tarp tų darbų raižiau medį. Darydavau mažas 
spaustuvines lenteles pagal prancūzų pavyzdžius, ir kai kurias mokytojai pri- 
pažino galimomis naudoti. 

Tebūnie man leista čia prisiminti dar keletą vyrų, kurie gyveno arba trum- 
pai viešėjo Leipcige. Apskrities mokesčių rinkėjas Weilše, vyras pačiame gra- 
žume, smagus, draugiškas ir paslaugus, buvo mūsų mylimas ir branginamas. 


Tiesa, jo dramos pjesių nelaikėme nepriekaištingomis, bet, šiaip ar taip, jomis 

žavėjomės, daug malonumo teikė jo operos, kurioms muziką sukūrė Hilleris**. 
Tuo pačiu keliu žengė Schiebeleris iš Hamburgo, jo Lizwuartą ir Darioletę taip 
pat gerai priėmėme. Iš studentų ypač išsiskyrė Eschenburgas, už mus šiek 
tiek vyresnis gražus jaunas vyras. Keletą savaičių pas mus viešėjo Zacharia 
ir, broliui pasirūpinus, kartu su mumis valgė prie vieno stalo. Kaip įprasta, 
laikėme garbe pakaitomis pagerbti svečią vienu kitu įmantriu patiekalu, gau- 
sesniu desertu ir rinktiniu vynu, o jis, aukštas, proporcingai sudėtas, malonus 
vyras neslėpė, kad mėgsta gerus valgius. Vienu metu atvyko Lessingas“, bet 
tada mums kažin kas šovė į galvą: nusprendėme nieku gyvu nesirodyti jam į 
akis, maža to, nekelti kojos ten, kur jis bus, matyt, todėl, kad per daug gerai 
įsivaizdavome, jog esame tik prašalaičiai, ir negalėjome tikėtis sueiti su juo į 
artimesnį santykį. Suprantama, už paiką išmonę, kuri jokia retenybė įžūliai 
ir įnoringai jaunatvei, buvo atmokėta vėliau, nes niekada nebepamačiau to 
puikaus ir mano didžiai gerbiamo vyro. 

Dėdamas pastangas meno ir senovės srityje, kiekvienas turėjo prieš akis 
W'inckelmanną, kurio veikla tėvynėje buvo entuziastingai vertinama. Uoliai 
skaitėme jo raštus ieškodami atsakymo, kokios aplinkybės jį pastūmėjo pa- 
rašyti pirmuosius kūrinius. Radome nuomonių, panašu, perimtų iš Oeserio, 
net jam būdingo humoro ir keistų minčių, ir tol nenurimome, kol daugmaž 
perpratome, kas įkvėpė sukurti tuos įspūdingus, bet, šiaip ar taip, mįslingus 
veikalus; po teisybei, neteikėme tam ypatingos reikšmės, nes jaunystė ieško 
ne pamokymo, bet paakinimo, ir tai buvo ne paskutinis kartas, kai reikšmin- 
gą išsilavinimo pakopą pasiekiau pasitelkęs sibilines knygas. 

Literatūrai tai buvo puikūs laikai, kai iškiliems žmonėms dar buvo tei- 
kiama pagarba, nors Klotzo kritika ir Lessingo atkirtis?* jau rodė, kad ta epo- 
cha greitai baigsis. Visuotinę, tyrą pagarbą buvo pelnęs ir Winckelmannas, ir 
žinome, koks jautrus jis buvo viešiems dalykams, jo nuomone, žeidžiantiems 
jo orumą. Žurnalai jį sutartinai aukštino, išsilavinę keliautojai iš jo grįžda- 
vo paprotinti ir sužavėti, jo skleidžiamos naujos pažiūros šaknijosi moksle 
ir gyvenime. Tokios pagarbos sparnų buvo nešamas ir Desau kunigaikštis. 
Jaunas, pilnas gražių ir taurių minčių, jis buvo laukiamas svečias tiek ten, 
kur vedė jo kelionės, tiek kitur. Winckelmannas juo žavėjosi ir jį minėdamas 
vadindavo gražiausiais epitetais. Viskas bylojo kunigaikščio naudai — ir jo 
užveistas parkas??, anuomet vienintelis toks, ir architektūros pomėgis, ku- 
riam savo veikla padėjo skleistis von Erdmannsdorfas““, tad, savo pavyzdžiu 
šviesdamas kitiems, tarnams ir valdiniams žadėjo aukso amžių. Vieną dieną 


mes, jaunimas, išgirdome džiugią žinią, kad Winckelmannas, grįždamas iš 

Italijos, aplankysiąs savo draugą kunigaikštį, užsuksiąs pas Oeserį, tad išnir- 
siąs ir mūsų akiratyje. Nepuoselėjome vilčių su juo pasikalbėti, bet vylėmės 
jį pamatyti, o kadangi tokiame amžiuje kiekvieną progą mėgstama pavers- 
ti pramoga, sutarėme, kad josime ir važiuosime į Desau ir gražioje, meno 
sutaurintoje vietovėje, puikiai valdomoje, išoriškai puošnioje šalyje galbūt 
ištaikysime momentą ir pamatysime vaikštinėjančius iškiliuosius vyrus. 
Oeseris, apie tai pagalvojęs, ir pats be galo susižavėjo, tad kaip perkūnas iš 
giedro dangaus trenkė žinia apie Winckelmanno mirtį*!. Dar dabar menu 
vietą, kur ją išgirdau: tai buvo Pleisenburgo pilies kieme, netoli mažųjų 
durelių, per kurias eidavome pas Oeserį. Pamačiau priešpriešiais ateinantį 
bendramokslį, jis pasakė, kad pamokos pas Oeserį nebus, ir paminėjo prie- 
žastį. Tas siaubingas įvykis sukėlė baisų sąmyšį; kilo visuotinės aimanos 
ir dejonės, ir ankstyva Winckelmanno mirtis sukėlė didesnį nei įprastai 
dėmesį jo gyvenimo vertingumui. Gal jo veikla, jei būtų nenutrūkusi iki 
žilos senatvės, nebūtų padariusi tokio didelio poveikio kaip dabar, nes jo, 
kaip ir daugelio žymių žmonių, gyvenimo galą likimas paženklino keista 
ir baisia žyme. 

Skaudžiai apgedėdamas Winckelmanno netektį, nemaniau, kad ir mano 
gyvybei netrukus iškils pavojus, nes, nepaisant visko, fizinė sveikata krypo ne 
į gera. Jau iš namų atsivežiau kažkokį polinkį į hipochondriją, kuris dabarti- 
niame sėdimame, nejudriame gyvenime, užuot silpęs, vis ryškėjo. Skausmas 
krūtinėje, kurį po nelaimingo atsitikimo prie Aueršteto protarpiais jaučiau, 
kartą nukritus nuo arklio gerokai sustiprėjo ir gadino ūpą. Netinkama dieta 
pakirto virškinimą; nuo sunkaus Merzeburgo alaus apsinešdavo smegenys, 
kava, žadindavusi kažkokį liūdesį, ypač su pienu po pietų, paralyžiavo žar- 
nyną ir, regis, visai sustabdė jo veiklą; tai kėlė didelį nerimą, tačiau nevalio- 
jau ryžtis protingesniam gyvenimo būdui. Užtektinai palaikoma jaunystės 
jėgų, mano prigimtis blaškėsi tarp kraštutinumų - nuo išdykėliškos links- 
mybės iki melancholiško nepasitenkinimo. Be to, anuomet prasidėjo šaltų 
maudynių epocha, ir jos buvo primygtinai rekomenduojamos. Miegoti rei- 
kėjo kietoje lovoje, užsiklojus lengva antklode, dėl to buvo slopinamas na- 
tūralus prakaitavimas. Buvome tikinami, kad tos ir kitos kvailystės, sekant 
klaidingai suprantamais Rousseau raginimais, priartinsiančios prie gamtos 
ir padėsiančios atsikratyti pagedusių papročių. Tie be atžvalgos, nenuosek- 
liai taikomi dalykai daugeliui padarė daug žalos, o aš per juos tiek nualinau 
organizmą, kad kai kurios jo sistemos galiausiai sukėlė maištą ir revoliuciją, 


idant išgelbėtų visumą. 


AŠTUNTA KNYGA 233 


Vieną naktį pabudau nuo smarkaus kraujoplūdžio**; dar turėjau tiek 
jėgų ir nuovokos, kad pažadinau kambario kaimyną. Iškviestas daktaras 
Reichelis malonėjo suteikti pagalbą; mano gyvybė daug dienų kybojo ant 
plauko, o džiaugsmą, kad pagaliau pradėjau sveikti, apkartino dėl minėtos 
erupcijos kairėje kaklo pusėje susidaręs pūlinys, kuris dabar, praslinkus pa- 
vojui, buvo pastebėtas. Tačiau sveikti, nors lėtai ir sunkiai, visada malonu ir 
džiugu, o kadangi mano atveju prigimtis sau padėjo, tapau tarsi kitu žmogu- 
mi: dvasia nusigiedrijo, o to seniai nebuvau patyręs, ir smagus jaučiau, kad 
vidus yra laisvas, nors iš išorės grėsė ilgos kančios. 

Labiausiai tada mane palaikė daugelio puikių vyrų nepelnytas prielan- 
kumas. Sakau nepelnytas, nes tarp jų nebuvo nė vieno, kuriam nebūčiau 
buvęs atgrasus bjauria nuotaika, kurio nebūčiau įžeidęs užgaulia prieštara, 
maža to, žinodamas, kad esu neteisus, nebūčiau tyčia šalinęsis. Visa tai buvo 
užmiršta, jie man buvo nepaprastai malonūs, stengėsi pralinksminti ir iš- 
blaškyti tiek kambaryje, tiek vėliau, kai jau galėjau išeiti į lauką. Veždavosi 
paiškylauti, vaišindavo savo vasarnamiuose, ir aš, atrodo, greitai taisiausi. 

Iš tų draugų pirmutinį paminėsiu daktarą Hermanną, kuris anuomet 
buvo posėdininkas, o vėliau tapo Leipcigo burmistru. Iš visų pietautojų, su 
kuriais susipažinau per Schlosserį, su juo siejantis ryšys išliko nepakitęs ir 
niekada nenutrūko. Akademinėje bendruomenėje jis buvo, ko gero, vienas 
uoliausių. Tvarkingai lankė paskaitas ir asmeniniuose dalykuose visada pasi- 
žymėjo nemąžtančiu stropumu. Mačiau, kaip pamažu, nė per plauką nenu- 
krypdamas nuo kelio, įgijo daktaro laipsnį, paskui pakilo į asesorius, ir viskas 
jam sekėsi lengvai, tarsi savaime, ateidavo nei per anksti, nei per vėlai. Mane 
traukė jo švelnus būdas, nepaleido pamokomas linksmumas; esu įsitikinęs, 
kad jo tvarkingas stropumas todėl ir džiugino, kad pripažinimu ir pagarba 
tariausi įgijęs dalelę to nuopelno, kuriuo jokiu būdu negalėjau pasigirti. 

Kaip rūpestingai Hermannas tvarkė reikalus, taip tvarkingai lavino savo 
talentus ir mėgavosi malonumais. Jis puikiai skambino fortepijonu, jautriai 
piešė iš natūros ir mane akino tą patį daryti, nes, juo sekdamas, piešdavau 
pilkame popieriuje juoda ir balta kreida Pleisės pakrantės gluosnynus bei cy- 
liai srūvančių upės vandenų ramius užutekius ir ilgesingai tenkindavau savo 
įgeidžius. Jis smagiais pokštais atsakydavo į kada ne kada išlendančias mano 
būdo keistybes; prisimenu daug malonių kartu praleistų valandų, kai išdy- 
kėliškai ir iškilmingai pakviesdavo pavakarieniauti dviese, ir mes vaškinių 
žvakių šviesoje ceremoningai dorodavome vadinamąjį posėdininko zuikį, 


kuris jam, kaip magistrato atstovui, atlėkdavo į virtuvę, gardindami valgį ir 

keldami vyno dvasią pokštais Behrischo maniera. Ir šiandien esu nuoširdžiai 
dėkingas tam puikiam, dar dabar garbingą postą užimančiam vyrui, kad 
nuoširdžiai padėjo ištikus nelaimei, kurią, tiesa, nujaučiau, bet neįsivaizda- 
vau viso jos masto; kad man skirdavo kiekvieną laisvą minutę ir pasakojimais 
apie buvusias linksmybes praskaidrino liūdnas valandas, ir džiaugiuosi galė- 
damas po tiek laiko jam viešai padėkoti. 

Be šio brangaus draugo, manimi ypač rūpinosi Groningas* iš Brėmeno. 
Su juo buvau neseniai susipažinęs ir užgriuvus nelaimei įsitikinau, koks jis 
man geras; juoba gyvai jaučiau, kokia brangi ši malonė, nes niekas nesku- 
ba bendrauti su kenčiančiaisiais. Jis iš paskutiniųjų stengėsi mane pralinks- 
minti, atitraukti nuo minčių apie ligą, parodyti ir įtikinti, kad artimiausioje 
ateityje manęs laukia sveikata ir daug darbų. Metams bėgant dažnai tekdavo 
džiaugtis, kad šis puikus vyras savo darbais atnešė daug naudos ir gėrio gim- 
tajam miestui. 

Ir bičiulis Hornas nepaliaujamai rodė meilę ir dėmesį. Visa Breitkopfų 
giminė, Stocko šeima ir daugelis kitų elgėsi sa manimi kaip su artimu gimi- 
ne; draugiškų žmonių geranoriškumas švelnino slogų jausmą, kurį jaučiau 
dėl savo būklės. 

Vis dėlto smulkiau papasakosiu apie vyrą, su kuriuo susipažinau kaip tik 
tuo laiku, ir pamokomas bendravimas su juo tiek nukreipė mano dėmesį nuo 
liūdnos padėties, kurioje atsidūriau, kad ją iš tikro pamiršau. Tai buvo Lan- 
geris**, vėliau tapęs bibliotekininku Volfenbiutelyje. Nepriekaištingai išpru- 
susį ir apsišvietusį, jį džiugino mano žinių alkis, kuris dėl liguisto dirglumo 
reiškėsi itin karštligiškai. Jis ramino mane aiškiomis ateities prognozėmis, ir 
aš jam labai dėkingas už, tiesa, trumpą draugystę, nes kažkaip mokėjo mane 
valdyti ir parodė, į ką man dabar orientuotis. Tam žymiam žmogui juoba 
esu dėkingas, nes bendraudamas su manimi statė save į pavojų: po Behrischo 
gavo jaunojo grafo Lindenau namų mokytojo vietą, bet tėvas naujajam men- 
toriui iškėlė griežtą sąlygą - nebendrauti su manimi. Degdamas smalsumu 
susipažinti su tokiu pavojingu subjektu, su manimi matydavosi neutralioje 
vietoje. Netrukus įgijau jo palankumą, o jis, nuovokesnis negu Behrischas, 
susitikdavo su manimi sutemus, ir mudu eidavome pasivaikščioti; kalbėda- 
vomės apie įdomius dalykus, paskui jį palydėdavau iki jo mylimosios durų, 
nes ir tas pažiūrėti griežtas, rimtas, mokslingas vyras buvo įsipainiojęs į labai 
mielos merginos tinklą. 

Vokiečių literatūra, o su ja ir mano poetiniai bandymai, senokai pabodo, 


ir kaip kad būdinga autodidaktiniam ciklui, aš vėl sugrįžau prie pamėgtų 

senųjų; it tolimi melsvi kalnai, kurių kontūrai ir šlaitai aiškiai matyti, bet 
dalys ir jų sąsajos neįžvelgiamos, jie teberibojo mano dvasinį norų horizontą. 
Su Langeriu įvykdžiau mainus, vienu metu atlikdamas ir Glauko, ir Diome- 
do“ vaidmenį: atidaviau jam pintines vokiečių autorių, o už juos gavau šūsnį 
graikų, kurie, nors labai lėtai sveikstantį, mane turėjo gaivinti. 

Naujų draugų savitarpio pasitikėjimas auga pamažu. Bendra veikla ir 
pomėgiai padeda išryškinti abipusį panašumą; vėliau pasipasakojama apie 
buvusias ir dabartines aistras, ypač apie meilės nuotykius; tačiau tik tada 
ryšys tampa tobulas, kai atsiveria kai kas dar gilesnis, - religiniai jausmai, 
širdies reikalai, susiję su tuo, kas nemaru, ir sutvirtina draugystės pagrindą 
bei vainikuoja jos viršūnę. 

Krikščionių religija svyravo tarp istoriškai susiklosčiusio pozityvaus 
savo pavidalo ir grynojo deizmo, kuris, pagrįstas dorovingumu, savo ruož- 
tu turėtų būti moralės pagrindas. Čia išryškėjo charakterių ir mąstysenų 
skirtybės — daugybė jų atspalvių, ypač turint galvoje pagrindinį skirtumą — 
klausimą, kiek galima ir leistina tokius įsitikinimus lemti jausmui. Veikliausi 
ir protingiausi vyrai šiuo atveju yra kaip drugeliai, - nors dar vikšrai, jau nu- 
simeta kokono išnarą, kurioje subrendo ir pasiekė organinę tobulybę. Kiti, 
ištikimesni ir kuklesni, lygintini su gėlėmis, - ir sukrovusios nuostabiausią 
žiedą jos nenori atsiskirti nuo šaknų, nuo motininio kamieno, netgi priešin- 
gai - kaip tik nenutraukdamos ryšio su šeima sunokina geidaujamą vaisių. 
Toks buvo Langeris - nors mokslininkas ir puikus knygų žinovas, tačiau 
Biblijai buvo linkęs teikti ypatingą pirmenybę kitų Tradicijos raštų atžvilgiu 
ir ją vertino kaip dokumentą, iš kurio tik ir galime kildinti savo moralės ir 
dvasios genealoginį medį. Jis priklausė prie manančiųjų, kad neleistina kal- 
bėti apie tiesioginį santykį su didžiuoju pasaulio Dievu, todėl būtinas tarpi- 
ninkas, ir jo analogą tarėsi matantis visuose žemiškuosiuose ir dangiškuo- 
siuose dalykuose. Jo kalbos, malonios ir nuoseklios, jaunajam klausytojui 
krito į širdį; bjaurios ligos atskirtas nuo žemiškųjų dalykų, jis mielai kreipė 
savo gyvą dvasią į dangiškuosius. Mano tikėjimo pagrindas buvo Biblija, bu- 
vau įsitikinęs, kad tik tikėjimas leidžia vadinti dievišku tai, ką nuo seno ver- 
tinau kaip žmogiška; toks požiūris man buvo priimtinas, nes iš pat pradžių 
su Biblija susipažinau kaip su dieviška knyga. Tad kenčiančiajam ir švelniai, 
maža to, silpnai jaučiančiajam Evangelija buvo artima; nors Langeris buvo 
tikintis, kartu — labai protingas žmogus, įsitikinęs, kad jausmas neturi vy- 
rauti, kad tikėjimas neturi išvirsti svajingumu, tačiau be jausmo ir įkarščio 


aš nebūčiau įstengęs pažindintis su Naujuoju Testamentu. 

Kalbėdamiesi apie tokius dalykus praleidome nemažai laiko, ir jis taip 
mane pamilo kaip ištikimą ir pasirengusį prozelitą, kad nebijojo man pa- 
aukoti vienos kitos savo gražuolei skirtos valandos, negana to, kilo pavojus, 
kad bus išduotas ir, kaip ir Behrischas, pateks patrono nemalonėn. Kuo 
dėkingiausiai atsiliepiau į jo meilę, ir nors tai, ką man padarė, verta minėti 
gražiuoju, tačiau anuometinėje padėtyje turėjau tai vertinti kaip didelę man 
parodytą pagarbą. 

Tačiau kai sielos dermė dvasingiausia, šiurkštūs, šaižūs pasaulio garsai 
dažniausiai ją trikdo prievartingai ir nesutramdomai, ir slaptoje tūnantis 
kontrastas, staiga išryškėjęs, atrodo dar didesnis; taip ir aš buvau išleistas iš 
peripatetinės Langerio mokyklos ne anksčiau, kaip patyręs keistą, bent jau 
Leipcigo gyvenime, įvykį, - skandalą, kurį sukėlė studentai štai dėl kokios 
priežasties. Jaunuoliai susivaidijo su miesto kareiviais, ir į darbą buvo paleisti 
kumščiai. Studentai susibūrė, kad atkeršytų už patirtus įžeidimus. Kareiviai 
įnirtingai pasipriešino ir liko pranašesni, o akademinis jaunimas labai nepa- 
tenkintas. Buvo pasakojama, kad gerbiami asmenys pagyrę ir apdovanoję lai- 
mėtojus už narsų atkirtį, dėl to užsiliepsnoję jaunimo garbės ir keršto jaus- 
mai. Visi kalbėjo, kad kitą vakarą būsią daužomi langai, ir keletas draugų, 
atėjusių pranešti, kad tai jau vyksta, turėjo mane ten palydėti, mat jaunystę 
ir minią visada traukia pavojai ir sąmyšiai. Ir tikrai prasidėjo keistas spektak- 
lis. Šiaip jau tuščios gatvės viena pusė buvo pilna žmonių, kurie ramiai, be 
triukšmo stovėdami laukė, kas bus. Tuščiu grindiniu pirmyn atgal po vieną 
vaikštinėjo koks tuzinas jaunuolių, pažiūrėti ramūs ir abejingi, bet vos pri- 
eidavo prie numatyto namo, kai staiga švystelėdavo į langą akmenį, - ir taip 
kelis kartus, žingsniuodami pirmyn atgal, kol girdėjosi, kad dūžta stiklai. 
Paskui lygiai taip ramiai, kaip buvo daužomi langai, visi išsivaikščiojo, ir tuo 
viskas baigėsi. 

Lydimas tokio šaižaus akademinių žygdarbių aido, 1768 metų rugsėjį 
išvažiavau iš Leipcigo patogiame samdomo vežėjo ekipaže keleto pažįstamų 
patikimų asmenų draugijoje. Aueršteto apylinkėse prisiminiau andainykštį 
nelaimingą atsitikimą, bet negalėjau nė numanyti, kad po daugelio metų iš 
ten atslinkęs*“ virš manęs pakibs daug didesnis pavojus; lygiai taip Gotoje“", 
kur apžiūrėjome pilį, stovėdamas didelėje gipsatūra puoštoje salėje negalėjau 
net įsivaizduoti, kad toje pačioje vietoje teks patirti tiek daug mielų ir malo- 
nių dalykų. 

Juo artėjo gimtasis miestas, juo aiškiau atgijo mintyse prisiminimai, ko- 


kių jausmų, lūkesčių, vilčių kupinas kadaise išvažiavau iš namų; slėgė jaus- 

mas, kad grįžtu tarsi išsigelbėjęs iš sudužusio laivo. Neturėdamas sau ypatin- 
gų priekaištų apsiraminau, vis dėlto susitikimas su namiškiais nepraėjo be 
jaudulio. Dėl didelio mano prigimties gyvastingumo, kuris per ligą tapo dar 
didesnis ir jaudresnis, kilo audringa scena. Rodos, atrodžiau blogiau, negu 
maniau: seniai nežiūrėjau į save veidrodyje, o ir kam savo atvaizdas nėra pri- 
prastas! Trumpai tariant, be žodžių buvo nuspręsta, kad išsikalbėsime po 
truputį, o dabar man pirmiausia būtina tiek fizinė, tiek dvasinė ramybė. 

Netrukus prisistatė sesuo, ir kaip pirmai iš jos laiškų, taip dabar iš jos 
pačios, tik nuodugniau ir tiksliau, išgirdau apie šeimos narių santykius ir 
padėtį. Man išvykus tėvas visą savo didaktikos pomėgį skyrė seseriai ir už- 
darame, taikos sąlygomis visiškai saugiame name, kuriame nebebuvo net 
nuomininkų, jai apribojo kone visas galimybes nors trumpam išeiti į miestą 
ir pasibūti. Ji turėjo mokytis ir lavinti prancūzų, italų, anglų kalbų įgūdžius, 
be to, tėvas jai liepdavo didelę dalį dienos skambinti fortepijonu. Neliko už- 
mirštas nė rašymas, ir būsiu jau anksčiau pastebėjęs, kad jis prižiūrėjo jos 
susirašinėjimą su manimi ir perjos plunksną perteikdavo savo mokymą. Se- 
suo buvo ir liko nenusakoma būtybė, keisčiausias atšiaurumo ir švelnumo, 
užsispyrimo ir nuolaidumo derinys, toms savybėms reiškiantis tai išvien, 
tai - dėl valios ir prielankumo - skyrium. Tat tokiu būdu, kuris vertė mane 
baisėtis, savo kietumą nukreipė į tėvą, kuriam negalėjo atleisti, kad per tuos 
trejus metus atėmė iš jos ar apkartino vieną kitą nekaltą džiaugsmą, ir nė už 
ką nenorėjo pripažinti, kad jis turi ir gerų, patrauklių savybių. Ji atlikdavo 
viską, ką jis liepdavo ar nurodydavo, bet pačiu nemeiliausiu būdu. Padaryda- 
vo taip, kaip būtina, bet nei daugiau, nei mažiau. Nieko nedaranti iš meilės 
ar paslaugumo, pirmiausia pasibėdojo motina kalbėdamasi su manimi akis 
į akį. Tačiau sesuo buvo reikalinga meilės kaip ir kiekvienas žmogus, tad 
dovanojo man visą savo prielankumą. Visą laiką paskyrė man prižiūrėti 
ir užimti; vaikystės draugės, kurioms turėjo valią, nors tam neteikė jokios 
reikšmės, taip pat turėjo prasimanyti ko nors, kas man suteiktų malonumo 
ir paguostų. Ji išradingai kėlė man ūpą, net parodė šiokį tokį komišką hu- 
morą, kuriuo, kiek prisimenu, niekada nepasižymėjo, ir jis jai labai tiko. Ne- 
trukus mudu sugalvojome slaptą kalbą ir ja drąsiai kalbėdavome prie visų, 
kitiems negalint mūsų suprasti, net prie tėvų sesuo įžūliai prašnekdavo ta 
vagių kalba. 

Tėvas buvo patenkintas savo gyvenimu. Sveikata nesiskundė, didžiąją dalį 
dienos mokydavo seserį, be to, rašė kelionės prisiminimus ir ne tiek skambino 


liutnia, kiek ją derino. Stengėsi nerodyti apmaudo, kad vietoj žvalaus, veiklaus 

sūnaus, kuriam būtina apginti disertaciją ir eiti nuskirtuoju gyvenimo keliu, 
grįžo ligonis ne tiek paliegusiu kūnu, kiek paliegusia siela. Jis neslėpė noro 
paspartinti gydymą, bet ypač reikėjo vengti jo akivaizdoje hipochondriškų 
šnekų, nes galėdavo įsikarščiuoti ir supykti. Motina, iš prigimties gyvastinga 
ir giedra, esant tokioms aplinkybėms, liūdnai leido dienas. Mažas namų ūkis 
netrukus būdavo sužiūrėtas. Geros, vidujai visada užsiėmusios moters dva- 
sia taip pat buvo reikalinga domesio objekto, ir motina kaip jai artimiausios 
ėmėsi religijos, nes jos geriausios draugės buvo išsilavinusios ir nuoširdžios 
Dievo gerbėjos. Pirmutinė iš jų buvo panelė von Klettenberg?*. Tai iš jos po- 
kalbių ir laiškų radosi „Gražiosios sielos išpažinimai“, sudėti Vi/belme Meis- 
teryje. Ji buvo trapaus sudėjimo, vidutinio ūgio; dėl rūmų damą primenančių 
manierų nuoširdus, natūralus jos elgesys buvo dar malonesnis. Labai dai- 
lūs jos drabužiai panėšėjo į hernhutiečių moterų. Jos niekada neapleisdavo 
giedra nuotaika ir dvasios ramybė. Savo ligą laikė neišvengiama žemiškosios 
būties sudėtine dalimi; kentė ją nepaprastai kantriai ir tais laiko tarpais, kai 
nevargino skausmas, būdavo guvi ir kalbi. Mieliausia, ko gero, vienintelė jos 
pokalbių tema buvo moraliniai potyriai, kuriuos įgyja stebintis save žmogus; 
tuos pašnekesius papildydavo religiniai dalykai, kuriuos ji žaviai, net genia- 
liai vertino kaip natūralius ir antgamtinius. Turbūt nebūtina daugiau pasa- 
koti, kad tas nuodugniai perteiktas, jos sielos pripildytas paveikslas vėl atgy- 
tų tokių vaizdų mėgėjų atmintyje. Turint galvoje savitą kelią, kuriuo žengė 
nuo jaunumės, ir tai, kad gimė aukštaluomė bei gavo atitinkamą auklėjimą, 
taipgi žinant jos dvasios gyvumą ir savitumą, ji nelabai sutarė su kitomis 
moterimis, žengusiomis tokiu pačiu keliu į išganymą. Ponia Griesbach“?, 
geriausioji iš jų, atrodė per griežta, per sausa, per mokyta; ji žinojo, mąstė, 
aprėpė daugiau negu kitos, kurioms pakako augančio jų jausmo, todėl joms 
buvo nepriimtina, mat ne visos galėjo ar norėjo neštis kelyje į palaimą tokį 
didelį aparatą. Tačiau dėl to dauguma jų mažai skyrėsi, nes vartojo tam tik- 
rą terminiją, panašią į vėlesnio laikotarpio pietistų. Panelė von Klettenberg 
ėjo savo keliu tarp tų dviejų kraštutinumų ir jautė savotišką pasitenkinimą, 
savo atspindį matydama grafo Zinzendorto?? paveiksle, - jo mintys ir dar- 
bai liudijo aukštesnę kilmę ir aukštesnį luomą. Manyje ji matė tai, ko buvo 
reikalinga, - jauną, guvią, taip pat paslaptingo išganymo siekiančią būtybę, 
kuri nelaikė savęs perdėm nuodėminga, tačiau malonės būsenos nepatyrė, ir 
nebuvo sveikas nei jos kūnas, nei siela. Ji džiaugėsi tuo, ką man davė gamta, 
bei tuo, ką aš pats įgijau. Nors pripažino mane turint daug privalumų, dėl to 


nesijautė pažeminta, mat, pirma, neketino varžytis su vyru, antra, buvo įsiti- 

kinusi, kad religinio išsilavinimo atžvilgiu yra gerokai pranašesnė už mane. 
Mano nerimą, mano nekantrą, mano siekius, tyrimą, mąstymą ir dvejones ji 
aiškino savaip ir tiesiai pasakė esanti įsitikinusi, jog visa tai kyla iš to, kad aš 
nesusitaikinęs su Dievu. Bet aš nuo jaunumės buvau įsitikinęs, kad puikiai 
sutariu su savo Dievu, maža to, įgijęs šiokios tokios patirties tariau, kad jis 
man netgi neprilygstantis, net drįsau manyti, kad turėčiau jam kai ką atleis- 
ti. Tokia arogancija buvo pagrįsta mano be galo gera valia, kuriai jis, kaip 
man atrodė, galėtų labiau padėti. Lengva numanyti, kad mudu su drauge 
dėl to dažnai pradėdavome ginčą, kuris visada baigdavosi kuo maloniausiai, 
o kai kada taip, kaip mano pokalbiai su senuoju rektoriumi: aš esąs kvailas 
vaikėzas, ant kurio neverta pykti. 

Kadangi mane labai vargino pūlinys ant kaklo, nes gydytojas ir chirur- 
gas iš pradžių bandė tą skaudulį atslūginti, paskui, jų žodžiais tariant, pri- 
tvinkinti, galiausiai nusprendė perpjauti, aš ilgai kenčiau ne tiek skausmą, 
kiek nepatogumą, mat gydymo pabaigoje nuolatinis tepimas velnio akmeniu 
bei kitais graužiančiais vaistais kasdien teikė daug nemalonumo. Gydytojas 
ir chirurgas taip pat priklausė prie atsiskyrusių nuo Bažnyčios pamaldžiųjų, 
nors abu buvo labai skirtingo būdo. Chirurgas, lieknas, dailiai nuaugęs vy- 
ras, turėjo lengvą ir miklią ranką; deja, jį truputį vargino galvos svaigimas, 
bet jis išties su krikščioniška kantrybe kentė savo būklę ir negalia jo nepajėgė 
išmušti iš profesijos vėžių. Gydytojas, mįslingas, protingo ir gudraus žvilgs- 
nio, malonios kalbėsenos, šiaip jau sunkiai perprantamas vyras, pamaldžiųjų 
rate buvo pelnęs ypatingą pasitikėjimą. Darbštus ir atidus, ligoniams buvo 
didelė paguoda, tačiau labiausiai pacientų būrį padidino dėl to, kad pars mo- 
kėjo sutaisyti paslaptingus vaistus, apie kuriuos buvo nevalia niekam prasi- 
tarti, nes gydytojams juos daryti buvo griežtai draudžiama. Nelabai slėpė 
kai kuriuos miltelius, kažkokį virškinimą skatinantį preparatą, bet tik tikin- 
tieji kuždėjosi apie vieną ypatingą druską, skiriamą tik gresiant mirtinam 
pavojui, nors jos niekas nebuvo matęs nei patyręs jos veikimo. Norėdamas 
pažadinti ir pastiprinti pacientų tikėjimą, kad ta universali priemonė ne pra- 
manas, ir matydamas, kad tik vienas kitas patiklusis yra linkęs tuo tikėti, 
gydytojas pasiūlė perskaityti keletą mistinių chemijos ir alchemijos knygų 
ir leido suprasti, kad į jas įsigilinus galima patiems išmokti įgyti tų brange- 
nybių, o jas skaityti būtina dėl to, kad nei dėl fizinių, nei ypač dėl morali- 
nių priežasčių neįmanoma kito išmokyti tą vaistą ruošti, negana to, norint 
brangųjį daiktą perprasti, sutaisyti ir naudoti, privalu pažinoti gamtos pa- 


slapčių sąsajas, nes vaistas esantis ne kažkas atskira, bet kai kas universalaus 

ir pagaminamas įvairiomis formomis ir pavidalais. Mano draugė irgi atkrei- 
pė dėmesį į tuos viliojančius žodžius. Kūno gerovė perdėm susijusi su sielos 
išganymu; ar galima kitiems parodyti didesnį gailestingumą negu įsigyti 
priemonę, padedančią numaldyti kančias ir išvengti pavojų? Ji jau buvo slap- 
ta skaičiusi Wellingo Opus mago-cabbalisticum?', bet kadangi autorius tuoj 
pat vėl pritemdo ir uždengia šviesą, kurią ką tik paskleidė, dairėsi bičiulio, 
kuris palaikytų draugiją toje šviesos ir tamsos kaitoje. Reikėjo tik mažos pa- 
skatos, ir aš taip pat užsikrėčiau ta liga. Įsigijau minėtą veikalą, kurio, kaip 
ir visų tokio pobūdžio kūrinių, genealoginis medis tiesia linija siekia neopla- 
tonizmo mokyklą. Jį skaitydamas pirmiausia stengiausi nepraleisti nė vienos 
mįslingos pastabos tose vietose, kuriose autorius nurodo kitas vietas, taip 
žadėdamas atskleisti tai, ką slepia, ir lapo paraštėje žymėjausi puslapius, ku- 
riuose yra tos viena kitą aiškinančios vietos. Bet ir taip stengiantis knyga liko 
tamsi, gerai bent, kad galiausiai išmokau terminus ir, juos vartodamas pagal 
norą, tariausi galįs kai ką, nors ir nesupratau ką, pasakyti. Minėtame veika- 
le pagarbiai prisimenami visi pirmtakai, ir tai buvo paskata patiems ieškoti 
šaltinių. Taigi atsidėjome Teofrasto Paracelso ir Bazilijaus Valentino kūri- 
niams““, taipgi Helmonto, Starkey'aus?? ir kitų, stengėmės suprasti daugiau 
ar mažiau gamta ir įsivaizdavimu pagrįstus mokymus bei priesakus ir jais 
sekti. Man ypač patiko Aurea Catena Homert“*, kur gal ir fantastiškai gamta 
atskleidžiama kaip gražiai tarpusavyje susieta; toms keistenybėms mes tai 
skyrium, tai drauge atidavėme daug laiko ir labai maloniai praleidome ilgus 
žiemos vakarus, man negalint eiti į lauką, ir trise, įskaitant ir motiną, tomis 
paslaptimis džiaugėmės labiau, negu būtų džiuginęs jų atskleidimas. 

Manęs laukė dar vienas rūstus išbandymas, nes sutrikęs ir, galima sakyti, 
kai kada visiškai sustojantis virškinimas sukėlė tokius negalavimus, kad aš 
įsibaiminęs jau maniau mirsiąs, nepadėjo jokie vartojami vaistai. Prislėgus 
tokiai baisiai bėdai, nevilties apimta motina melste meldė sutrikusį gydytoją 
man sugirdyti tą savo universalųjį vaistą; ilgai atsikalbinėjęs jis pagaliau vė- 
lai vakare nuskubėjo namo ir grįžo nešinas stikliniu indeliu sausos druskos 
kristalų; jie buvo ištirpdyti vandenyje, rydamas pacientas pajuto šarmo sko- 
nį. Vos išgėrus druską savijauta pagerėjo, liga persivertė, ir pamažu ėmiau 
sveikti. Negaliu apsakyti, kaip tas įvykis sustiprino ir padidino pasitikėjimą 
mūsų gydytoju bei pastangas patiems įgyti vieną tokių brangenybių. 

Mano draugė, gyvenanti be tėvų, be brolių ir seserų dideliame name gra- 
žioje vietoje, jau anksčiau pasirūpino įsigyti mažą krosnelę metalams lydy- 


ti, vidutinišką kolbą ir retortą ir, vadovaudamasi Wellingo nurodymais bei 

svarbiais gydytojo ir meistro patarimais, darė bandymus, ypač su geležimi, 
kurioje slypinčias nepaprastas gydomąsias galias mokovas galintis išlaisvin- 
ti; kadangi visuose skaitytuose raštuose didelį vaidmenį vaidino oro druska, 
be kurios neįmanoma daryti bandymų, mums buvo būtini šarmai; suirdami 
nuo sąlyčio su oru, jie jungrųsi su nežemiškais elementais ir galiausiai suda- 
rytų paslaptingą ir gražią viduriniąją druską pe7 se9?. 

Vos šiek tiek pasitaisiau ir, stojus šiltajam metų laikui, vėl galėjau laiky- 
tis senajame pastogės kambaryje, ėmiau ir aš rūpintis įsigyti mažą aparatą: 
susimeistravau nedidelę krosnelę metalui lydyti ir labai greitai išmokau su 
degančiu dagčiu paversti stiklines kolbas dubenėliais, skirtais įvairiems mi- 
šiniams kaitinti. Prasidėjo paslaptingas, įmantrus įvairių makrokosmoso ir 
mikrokosmoso ingredientų apdorojimas, bet pirmiausia bandymai iki šiol 
negirdėtu būdu išgauti viduriniąsias druskas. Ilgokai nedavė ramybės vadi- 
namasis /iguor silicum (silicio sultys), gaunamas lydant gryną kvarcinį smėlį 
su atitinkamu kiekiu šarmo, iš jų susidaro permatomas stiklas, kuris išsilydo 
nuo sąlyčio su oru ir virsta skaidriu skystimu. Tas, kas bent kartą yra jį ga- 
minęs ir matęs, nesmerks tų, kurie tiki skaisčiąja žeme ir galimybe daryti jai 
poveikį bei ją pasitelkus toliau kurti. Aš kaip reikiant įgudau gaminti tas sili- 
cio sultis. Maine randamas gražus baltas smėlis buvo ideali medžiaga, o viso 
kito, taipgi kantrybės, aš nestokojau. Tačiau galop apleido ūpas pastebėjus, 
kad smėlinė medžiaga jokiu būdu nesusijungia su druska taip tvirtai, kaip 
aš filosofiškai įsivaizdavau, nes kaipmat vėl suyra, ir nuostabus mineralinis 
skystimas, kuris keletą kartų, begalinei mano nuostabai, pasirodė gyvulinių 
drebučių pavidalu, deja, visada palieka miltelinių nuosėdų, tad turėjau pri- 
pažinti, kad tai labai smulkios smiltelės, bet jose tikrai neslypi jokia gyvybė, 
kuri leistų viltis, kad pavyks pamatyti, kaip skaisčioji žemė virsta motina. 

Nors tie bandymai buvo keisti ir padriki, aš šio to išmokau. Įdėmiai ste- 
bėjau visas kristalizacijas, susipažinau su kai kurių natūralių medžiagų išo- 
riniais pavidalais, ir nors žinojau, kad naujausiais laikais chemijos objektai 
pateikiami metodiškiau, norėjau susidaryti apie juos bendrą nuomonę, nors, 
nelyg pusadeptis, niekinau vaistininkus ir visus, naudojančius paprastą ugnį. 
Labai traukė Boerhaave's chemijos kompendiumas““, jis pastūmėjo perskai- 
tyti daug kitų jo veikalų, o kadangi ilga liga suartino su gydytojavimu, jie 
įkvėpė norą susipažinti su puikiojo vyro Aforizmais, kuriuos mielai įsidėjau 
į širdį ir atmintį. 

Kitas, žmoniškesnis ir esamam išsilavinimo lygiui nepalyginamai nau- 


dingesnis užsiėmimas buvo tas, kad ėmiausi peržiūrėti savo laiškus, rašytus 

namo iš Leipcigo. Niekas nepasako apie mus tiek daug, kaip iš mūsų kilę 
dalykai, kuriuos po keleto metų vėl pamatome, dėl to galime save apžiūrėti 
kaip daiktą. Žinoma, aš tada buvau per jaunas, o epocha, kurią perteikė tie 
popieriaus lapai, per arti. Apskritai jaunystėje sunku atsikratyti tam tikros 
puikybės, ir ji ypač atsiskleidžia niekinamu netolimos praeities ir savęs joje 
vertinimu, nes pamažu įgyjant supratimo, kaip nepakankama yra tai, ką 
savyje ir kituose laikome esant gera ir teigiama, nusprendžiama, kad tokią 
keblią padėtį taisyti geriausia pačiam nusikratant to, ko negalima išgelbėti. 
Taip ir aš. Kaip Leipcige ėmiau niekinti savo vaikiškas pastangas, taip dabar 
mano akademinė karjera atrodė nieko neverta, bet neatsižvelgiau į tai, kad 
ji mane pakylėjo į aukštesnę stebėjimo ir įžvalgos pakopą ir kaip tik dėl to ją 
turėčiau laikyti vertinga. Tėvas buvo rūpestingai surinkęs ir susiuvęs mano 
laiškus tiek jam, tiek seseriai, net rūpestingai ištaisęs klaidas bei pataisęs ra- 
šybos ir stiliaus netikslumus. 

Skaitydamas tuos laiškus pirmiausia atkreipiau dėmesį į išvaizdą; pasi- 
baisėjau neįtikėtinai atsainiu braižu, kuris nesikeitė nuo 1765 metų spalio 
iki kitų metų sausio vidurio. Paskui, kovo viduryje, braižas staiga tapo rū- 
pestingas, tvarkingas, toks, kokiu paprastai rašydavau dailyraščio darbus. 
Mano nuostaba išvirto dėkingumu gerajam Gellertui, kuris, kaip labai gerai 
prisimenu, tikrindavo mūsų rašinius ir meiliu balsu mums kalte įkalė, kad 
ranką privalu lavinti lygiai tiek pat, netgi dar labiau negu stilių. Tai primin- 
davo susidūręs su keverziška, neįskaitoma rašysena ir sakydavo norintis, kad 
jo pratybos padėtų mokiniams įgyti gražią rašyseną, juoba kad jis ne kartą 
pastebėjęs, jog daili rašysena padedanti ugdyti gerą stilių. 

Be to, pamačiau, kad prancūziškai ir angliškai rašytos mano laiškų vie- 
tos, nors ne be klaidų, pasižymėjo lengvumu ir laisvumu. Tomis kalbomis 
buvo parašyti ir laiškai Georgui Schlosseriui, tebegyvenusiam Treptove; pa- 
laikiau su juo nuolatinį ryšį, dėl to man buvo žinomi kai kurie jo žemiškieji 
reikalai (mat jam vis dar sekėsi ne taip, kaip jis tikėjosi) ir vis didesnį pasiti- 
kėjimą kėlė jo rimta, kilni mąstysena. 

Vartydamas tuos laiškus, norom nenorom padariau išvadą, kad brangu- 
sis tėvas iš geriausių paskatų man padarė ypatingos žalos ir nukreipė į tokį 
gyvenimo būdą, kokį galiausiai ir gyvenau. Jis nuolat grasė mane nuo lošimo 
kortomis, tačiau ponia tarėjienė Bohme, kol dar buvo gyva, auklėjo mane 
savaip ir tėvo grasymą sakė esant įspėjimu nepiktnaudžiauti. Mačiau, kad 
lošimas kortomis teikia privalumų draugijoje, tad leidau poniai tarėjienei va- 


dovauti. Būsiu turėjęs gebėjimą lošti, bet neturėjau azarto: lengvai ir greitai 

išmokdavau visus žaidimus, bet niekada neišlaikydavau visą vakarą būtino 
dėmesio. Tad gerai pradėjęs pabaigoje padarydavau klaidų ir tiek pats pra- 
lošdavau, tiek kiti per mane pralošdavo, dėl to visada suirzęs arba sėsdavau 
valgyti vakarienės, arba eidavau namo. Madam Bėhme numirus - ilgai sirg- 
dama ji ir taip nebeskatino lošti - tėvo priesakas vėl paėmė viršų; iš pradžių 
mandagiai atsisakydavau sulošti partiją ir, neturint ką su manimi veikti, 
tapau nereikalingas ne tiek kitiems, kiek sau, nebepriimdavau kvietimų, jų 
vis mažėjo, galiausiai ir visai nebesulaukdavau. Kortų žaidimai labai nau- 
dingi jauniems žmonėms, ypač turintiems praktinę prigimtį ir norintiems 
apsitrinti visuomenėje, bet man jie niekada netapo pomėgiu, nes kad ir kiek 
žaidžiau, nedariau jokios pažangos. Jei kas nors būtų padėjęs įgyti bendrą 
supratimą ir parodęs, kad čia tam tikri ženklai ir atsitiktinumas ir yra sa- 
votiška medžiaga, padedanti lavinti sprendimo galią bei veiklumą, jei būtų 
atskleidęs iš karto kelių žaidimų esmę, aš, ko gero, būčiau juos pamėgęs. Be 
to, tokiais pastebėjimais remdamasis, aptariamuoju metu priėjau išvadą, kad 
pramoginių žaidimų nereikia vengti, bet reikia įgusti juos žaisti. Laikas il- 
gas, o kiekviena diena - tai indas, galimas pildyti, kol bus pilnas. 

Tad per vienatvės laikotarpį buvau labai užsiėmęs, juoba kad silpnu 
aidu sugrįžo vienas kitas pomėgis, kuriam atsidėjau. Vėl pradėjau piešti, o 
kadangi mėgau vaizduoti gamtą, tiksliau, tikrovę, piešdavau savo kambarį 
ir baldus, žmones jame, kai nusibosdavo, vaizduodavau visokias miesto is- 
torijas, kurios kaip tik buvo pasakojamos ir kėlė susidomėjimą. Piešiniams 
buvo būdingas šioks toks charakteris, net atrodė skoningai, deja, Aigūros 
buvo neproporcingos, joms trūko jėgos, o pats piešinys labai neryškus. Tė- 
vui mano darbeliai tebeteikė džiaugsmo, dėl to pageidavo, kad juos paryš- 
kinčiau, viską atlikčiau iki galo ir užbaigčiau. Todėl liepė juos paklijuoti 
kietesniu popieriumi ir aprėminti linijomis, o tapytojas Morgensternas““, jo 
namų dailininkas — tas pats, kuris vėliau išgarsėjo, netgi pelnė šlovę bažny- 
čių prospektais, - tuose piešiniuose nubrėždavo kambarių ir patalpų pers- 
pektyvines linijas, kurios sudarė ryškų kontrastą apytiksliai apmestoms figū- 
roms. Tėvas buvo įsitikinęs, kad tokiu būdu mane kreipia į konkretumą, ir 
kad jam įtikčiau, nupiešiau keletą natiurmortų; šįkart, turėdamas prieš akis 
tikrovę kaip pavyzdį, piešiau ryškiau ir drąsiau. Galiausiai vėl prisiminiau 
raižymą. Sukomponavau įdomų gamtos vaizdelį ir jaučiausi labai laimingas 
bandydamas senąsias, iš Stocko perimtas, taisykles ir atgaivinęs malonaus 
laiko, praleisto darant raižinius, prisiminimus. Greitai išėsdinau plokštelę 


ir atidaviau padaryti bandomuosius atspaudus. Nelaimė, kompozicija buvo 

atlikta be šviesos ir šešėlių, tad teko vargti, kol juos įkėliau į plokštelę, bet dėl 
nežinojimo, kaip tai gerai padaryti, darbas nenusisekė. Mano sveikata, gali- 
ma sakyti, buvo gera, bet raižymo dienomis užeidavo toks blogumas, kokio 
dar nebuvau patyręs. Baisiai sopėjo gerklę, ypač uždegimo apimtą vadina- 
mąjį liežuvėlį; ryti galėjau tik per didžiausią skausmą, ir gydytojai nebeiš- 
manė, kas man yra. Buvau kankinamas gerklės skalavimu ir tepimu, bet tai 
nepadėjo. Pagaliau tarsi aplankius nušvitimui susiprotėjau, kad neatsargiai 
ėsdinau plokštelę ir dažnai, su pasimėgavimu tai darydamas įsitaisiau ir tik 
gilinau bei didinau ligą. Gydytojai netrukus atrado priežastį ir išsiaiškino 
reikalą, o aš lioviausi raižęs ir ėsdinęs, nes bandymai nepavyko ir kūrinė- 
lį reikėjo ne rodyti, bet slėpti, tad juoba nusiraminau, nes netrukus sunki 
liga atstojo. Piršosi mintis, kad raižymas Leipcige bus prisidėjęs prie mano 
bėdų, per kurias tiek prisikentėjau. Žinoma, labai nuobodu, o kai kada - net 
liūdna perdėm sureikšminti save bei tai, kas mums žalinga, o kas naudin- 
ga, tačiau dėl keisto žmogaus prigimties jautrumo, kita vertus, dėl begalinio 
gyvensenos ir skonių skirtingumo tikru stebuklu neabejotinai laikytina tai, 
kad žmonija dar nesusieikvojo. Panašu, kad žmogaus prigimčiai būdingas 
tam tikras atsparumas ir daugialypumas, nes viską, su kuo susiduria ir ką 
įsisavina, pergali, o neįstengdama asimiliuoti bent neutralizuoja. Supranta- 
ma, nors ji ir priešinasi, yra priversta nusileisti gamtos jėgoms, tai įtikinamai 
liudija daugybė susidūrimų, endeminių ligų ir degtinės poveikis. Jei drąsiai 
patyrinėtume, kas sudėtingame miestų ir visuomenės gyvenime mums daro 
palankų arba nepalankų poveikį ir, idant išvengtume blogų pasekmių, atsi- 
sakytume to, kas kaip malonumas neabejotinai kelia pasitenkinimą, lengvai 
atsikratytume įvairių nepatogumų, kurie šiaip jau sveiką organizmą dažnai 
kamuoja labiau negu liga. Deja, tiek mitybos, tiek moralės dalykai klostosi 
vienodai: klaidą pamatome tik ją ištaisę; tiesą sakant, iš to jokios naudos, nes 
nauja klaida nepanaši į ankstesnę, dėl to jos neįmanoma atpažinti, nes ji jau 
turi kitonišką pavidalą. 

Skaitant laiškus, rašytus iš Leipcigo seseriai, į galvą lindo įvairios min- 
tys; pastebėjau, kad nuo pat pirmos akademinės pamokos tariausi esantis 
labai protingas ir išmintingas, mat, vos tik ko išmokęs, tuoj dėdavausi profe- 
soriumi ir imdavau mokyti. Kėlė juoką, kad skubinausi perteikti seseriai per 
paskaitas gautus Gellerto pamokymus ir patarimus, nesuvokdamas, kad tiek 
gyvenime, tiek skaitiniuose esti dalykų, tinkamų jaunuoliui, bet nederamų 
merginai, ir mudu drauge pasišaipėme iš tokio mėgdžiojimo. Nebetenkino 


nė Leipcige sukurtieji eilėraščiai, atrodė šalti, sausi ir labai paviršutiniškai 

atskleidžiantys žmogaus širdies ir dvasios gyvenimo aplinkybes. Tai pastū- 
mėjo mane, netrukus vėl paliksiantį tėvų namus ir vyksiantį į antrą universi- 
tetą, atlikti antrą didelę savo darbų autodafė. Liepsnos prarijo daug nebaigtų 
pjesių, tiek parašytų iki trečio ar ketvirto veiksmo, tiek nutrūkusių ties baig- 
ta ekspozicija, taip pat daug eilėraščių, laiškų ir primargintų popieriaus lapų; 
kone viską negailestingai sudeginau, palikau tik Behrischo rankraštį, Įsi2y- 
lėjėlio kaprizą ir Bendrininkus, pastaruosius su ypatinga meile vis taisiau 
ir, kadangi pjesė buvo baigta, dar kartą patobulinau ekspoziciją, kad būtų 
suprantamesnė ir aiškesnė. Lessingas pirmuose dviejuose Minos veiksmuose 
pateikė nelygstamą dramos ekspozicijos pavyzdį, ir man nebuvo nieko malo- 
nesnio, kaip gilintis į jo galvoseną ir siekius. 

Taigi gan išsamiai papasakojau, su kuo tomis dienomis susidūriau, kas 
mane jaudino ir domino, bet turiu dar kartą grįžti prie susidomėjimo ant- 
gamtiniais dalykais, apie kuriuos nusprendžiau susidaryti, kiek tai apskritai 
įmanoma, nuomonę visam laikui. 

Labai didelį poveikį man padarė viena žymi knyga, kurią perskaičiau, 
Arnoldo Bažnyčios ir eretikų istorija?*. Autorius yra ne tik rehektuojantis 
istorikas, bet ir geras, jautrus žmogus. Jo pažiūros labai sutapo su manosio- 
mis, o kūrinys ypač nudžiugino, nes apie kai kuriuos eretikus iki tol girdėjau 
atsiliepiant kaip apie padūkėlius ar bedievius, bet dabar apie juos susidariau 
labai gerą nuomonę. Prieštaros dvasia ir paradoksų pomėgis niekam nesveti- 
mi. Uoliai gilinausi į įvairias nuomones ir dažnai girdėdavau, kad kiekvienas 
galiausiai turi savo religiją, dėl to man atrodė, kad nėra nieko natūraliau, 
kaip pačiam susidaryti savąją, ir tai padariau su dideliu malonumu. Kaip pa- 
grindą paėmiau neoplatonizmą; pridėjau po dalelę hermeneutikos, mistikos, 
kabalos ir taip pasistačiau gan keistą pasaulį. 

Įsivaizdavau dievybę, kuri nuo amžių pati save kuria; kadangi kūrimas 
neįmanomas be įvairovės, dievybė neišvengiamai turėjo netrukus pasirodyti 
kaip Antrasis, kurį mes vadiname Sūnumi; jie abu tęsė kūrimo aktą ir sau 
patiems apsireiškė Trečiajame, kuris, lygiai taip pat būdamas, buvo gyvas ir 
amžinas kaip visuma. Tačiau taip dievybės ratas užsidarė, ir jie patys nebe- 
pajėgė sukurti dar ko nors, kas būtų jiems lygu. Tačiau, kadangi potraukis 
kurti neslūgo, jie sukūrė Ketvirtąjį, kuriame jau glūdėjo prieštaravimas, mat 
šis, kaip ir anie, buvo absoliutus, bet sykiu jų aprėptas ir jų ribojamas. Tai 
buvo Liuciferis, kuriam nuo šiol buvo perduota visa kūrimo galia ir iš kurio 
turėjo kilti visa likusi būtis. Jis kaipmat įrodė savo begalinį veiklumą sukur- 


damas visus angelus, visus pagal savo panašumą — absoliučius, bet sykiu jo 

aprėptus ir jo ribojamus. Apgaubras tokios šlovės jis užmiršo savo aukštesnę 
ištaką ir tarėsi kilęs pats iš savęs. Iš šio pirmojo nedėkingumo kilo visa tai, 
kame įžvelgiame dievybės minčių bei ketinimų neatitikimą. Juo labiau Liu- 
ciferis koncentravosi savyje, juo blogiau darėsi tiek jam pačiam, tiek visoms 
dvasioms, kurioms jis trukdė palaimingai kilti jų ištakos link. Taip ir įvyko 
tai, kas vadinama angelų nuopuoliu. Dalis angelų susitelkė apie Liuciferį, bet 
kita dalis atsigręžė į jo ištaką. O kadangi visa kūrinija yra kilusi iš Liuciferio 
ir turi jam paklusti, iš to susitelkimo ir kilę visa tai, ką patiriame kaip mate- 
riją - kaip tai, kas sunku, kieta ir tamsu. Tačiau kadangi visa tai, kad ir netie- 
siogiai, filiacijos būdu kyla iš dieviškosios esybės, kūrinija yra ir besąlygiškai 
galinga bei amžina, kaip kad tėvas ir sentėviai. Kadangi visa pragaištis, jei 
taip galima sakyti, kilo tik dėl Liuciferio nuostatos vienpusiškumo, kūrinijai 
stigo gerosios pusės: mat ji turėjo viską, ką jai suteikė susitelkimas, bet sto- 
kojo to, ką gali duoti tik plėtra; todėl dėl nepaliaujamo telkimosi visa kūri- 
nija būtų pati save sueikvojusi, susinaikinusi kartu su savo tėvu Liuciferiu ir 
praradusi bet kokią amžinybės, lygios dieviškajai, viltį. Akimirką Elohimai 
stebėjo šią būklę. Jie galėjo rinktis: arba laukti, kol stos tie eonai, kai laukas 
vėl liks tuščias ir rasis vietos kurti iš naujo, arba jau dabar įsikišti ir savąja 
begalybe pagelbėti netobulumui. Jie pasirinko pastarąją galimybę ir grynu 
„valios aktu staiga pripildė visą tą iš Liuciferio veiklos sėkmės kilusį trūkumą. 
Begalinei būčiai jie suteikė gebėjimą plėstis, judėti jų link. Taip buvo atstaty- 
tas tikrasis gyvenimo pulsas, ir net pats Liuciferis šio poveikio neišvengė. Tai 
epocha, kai radosi tai, ką žinome kaip šviesą, ir kai prasidėjo tai, ką papras- 
tai įvardijame žodžiu Kūrimas. Tačiau nors dėl nepaliaujamai veikiančios 
Elohimų gyvybės jėgos jis pamažu skleidėsi nuolat gausėjančia įvairove, vis 
dar stigo būtybės, kuri būtų skirta atkurti pirmapradį ryšį su dievybe. Todėl 
buvo sukurtas žmogus, kuris turėjo būti ne tik viskuo panašus į dievybę, 
bet ir lygus jai. Tačiau jam nutiko tas par kaip ir Liuciferiui — jis buvo ir 
absoliutus, ir ribotas; kadangi šis žmogaus prieštaravimas reiškėsi visomis 
būties kategorijomis, o jo būklę lydėjo suvokimas bei ryžtinga valia, nesunku 
numatyti, kad jis turėtų būti ir tobuliausias, ir netobuliausias, ir laimingiau- 
sias, ir nelaimingiausias padaras. Netrukus jis jau buvo perėmęs Liuciferio 
vaidmenį. Nusigręžimas nuo geradario yra tikrasis nedėkingumas. Tad šis 
atsimetimas pasireiškė antrą kartą. Bet juk visa kūrinija yra ir buvo ne kas 
kita, kaip tik atkritimas nuo pirmapradiškumo ir grįžimas prie jo. 
Nesunkiai pamatysime, kad čia išganymas yra ne tik nuo amžių nulem- 


tas, bet ir sumanytas kaip amžinoji būtinybė, kaip tai, kas per visą tapsmo ir 

būties laiką turi nuolatos iš naujo atsikartoti. Ta prasme nėra nieko natūra- 
liau, kaip tai, kad dievybė prisiima žmogaus pavidalą, kurį sau jau parengė 
kaip apdangalą, ir kad kurį laiką dalijasi sa žmogumi jo likimu, idant šiuo 
susipanašinimu pagausintų džiaugsmą ir sušvelnintų skausmą. Visų religijų 
ir visų filosofijų istorija mus moko, kad tą didžią, žmonėms tiesiog būtiną 
tiesą įvairiais laikais įvairios tautos kiekviena pagal savo ribotumą perteikė 
įvairiopais būdais, keistais pasakojimais bei vaizdais; pakaks, jei pripažinsi- 
me, kad esame tokios būklės, kuri, nors, rodos, traukdama žemyn ir slėgda- 
ma, vis dėlto suteikia mums galimybę (ar net paverčia priederme) atsitiesti ir 
dievybės ketinimus įvykdyti tuo atžvilgiu, kad, būdami priversti tapti savi- 


mi, kartu nepraleidžiame progos nuolatos save prarasti. 


DEVINTA KNYGA 


„Širdžiai neleidžiama nurimti dėl įvairių, ypač dėl malonių ir subtilių do- 
rybių, joje bus žadinami ir ugdomi švelnūs jausmai. Itin gilų pėdsaką paliks 
savybės, padedančios jaunajam skaitytojui pamatyti slapčiausius žmogaus 
širdies kampelius ir jos aistras, - šis pažinimas daug vertesnis negu visos lo- 
tynų ir graikų kalbų žinios, ir juo meistriškai naudojosi Ovidijus. Tačiau ne 
tik dėl to jaunimui reikėtų duoti skaityti senuosius poetus, taigi ir Ovidijų. 
Gerasis Kūrėjas mums suteikė daug sielos jėgų, kurių reikia neapleisti, bet 
būtina laiku, pirmaisiais gyvenimo metais ugdyti, tačiau jų neįmanoma la- 
vinti nei logika, nei metafizika, nei lotynų, nei graikų kalba: vaizduotei ne- 
dera griebti pirmų pasitaikiusių vaizdų, bet reikia pateikti tinkamiausius ir 
gražiausius paveikslus, taip įpratinsime ir išmokysime dvasią visur, ir gamto- 
je, matyti bei mylėti grožį konkrečiais, tikrais, taipgi subtiliais jo požymiais. 
Tiek mokslams, tiek kasdieniam gyvenimui būtinos sąvokos ir bendrosios 
žinios, kurių neįmanoma išmokti iš jokio kompendiumo. Jausmai, potroš- 
kiai, aistros turi būti sėkmingai ugdomi ir skaistinami.“ 

Ta reikšminga ištrauka! iš Visuotinės vokiečių bibliotekos buvo ne vie- 
nintelė tokia. Daug kur buvo skelbiami panašūs principai ir toks pats po- 
žiūris. Mums, imliems jaunuoliams, jie darė didelį įspūdį, kuris, Wielando 
pavyzdžio pastiprintas, buvo dar paveikesnis, mat jo antrosios, sėkmingosios 
epochos kūriniai aiškiai įrodė, kad jis save išugdė pagal tokias maksimas. 
Tad ko daugiau galėjome geidauti? Filosofija, painūs jos reikalavimai buvo 
pašalinti, senosios kalbos, išmokstamos didelėmis pastangomis, buvo nu- 
stumtos į šoną, vis daugiau nepasitikėjimo kėlė kompendiumai, dėl kurių ne- 
pakankamumo jau Hamletas* buvo pakuždėjęs į ausį abejonės žodį; buvome 
raginami stebėti tikrą gyvenimą, kuris mums labai patiko, ir pažinti aistras, 
kurias krūtinėje iš dalies jautėme, iš dalies nujautėme, ir, nors kritikuotos, 
dabar mums atrodė svarbios ir solidžios, nes turėjo tapti pagrindiniu mūsų 
studijų objektu, o jų pažinimas buvo vertinamas kaip geriausia dvasios jėgų 
ugdymo priemonė. Be to, tokia mąstysena visai derėjo su mano įsitikinimais, 
visa mano poetine veikla. Todėl, matydamas žlugus vieną kitą gerą samany- 


mą, vieną kitą gražią viltį, neprieštaraudamas paklusau tėvo norui išsiųsti 

mane į Štrasburgą, kur man buvo žadamas giedras, linksmas gyvenimas, o aš 
turėjau tęsti studijas ir galiausiai įgyti mokslinį laipsnį. 

Pavasarį jau jutau, kad sveikata, bet dar labiau - jaunatviškas ryžtas su- 
grįžo, ir vėl troškau išvykti iš tėvų namų, nors dėl visai kitų priežasčių negu 
pirmą kartą: nemieli tapo gražieji kambariai ir patalpos, kur tiek prisikentė- 
jau, prastai klostėsi santykiai su tėvu; negalėjau jam atleisti, kad, kartojantis 
mano ligos atkryčiams ir man labai pamažu sveikstant, jis buvo neleistinai 
nekantrus, negana to, užuot guodęs nuolaidumu, nuožmiai samprotavo apie 
tai, ko žmogus negali pakeisti, tarsi tai priklausytų tik nuo valios. Bet ir aš jį 
vienaip ar kitaip užgavau ir įžeidžiau. 

Jaunuoliai įgyja universitetuose bendrą supratimą, kuris apskritai yra 
teisingas ir geras, bet, tardamiesi dėl to esantys labai išmintingi, jį taiko kaip 
mastelį viskam, ką sutinka savo kelyje, tad dažniausiai jiems viskas atrodo 
trūktina. Ir aš susidariau bendrą nuomonę apie architektūrą, apie tai, kaip 
įrengtini ir puoštini namai, ir ją neapdairiai išsakiau pokalbyje su tėvu apie 
mūsų namą. Tėvas pats sumanė, kaip jį įrengti, ir ištvermingai statė, o ka- 
dangi tai turėjo būti būstas jam ir jo šeimai, čia nebuvo dėl ko kibti; tokio 
stiliaus namų Frankfurte buvo labai daug. Atviri laiptai kilo aukštyn ir jun- 
gėsi su dideliais prieškambariais, kurie tiko būti kambariais, juoba kad juose 
laikydavomės šiltuoju metų laiku. Tačiau žavus, giedras vienos šeimos gyve- 
nimas, judėjimas aukštyn žemyn virsdavo dideliu nepatogumu, kai name gy- 
vendavo kelios partijos, tuo įsitikinome įkeldinus prancūzus. Juk baisiosios 
scenos su karališkuoju leitenantu būtų nebuvę, o tėvas būtų nepatyręs tiek 
daug nemalonumų, jei laiptai, kaip įprasta Leipcige, būtų buvę šone, o kiek- 
viename aukšte įstatytos atskiros durys. Taigi kartą labai išgyriau tokį sta- 
tybos būdą ir, iškėlęs jo privalumus, nurodžiau tėvui galimybę perkelti savo 
laiptus, bet jis baisiai supyko, juoba kad aš neseniai buvau sukritikavęs keletą 
įmantrių veidrodžių rėmų ir supeikęs vadinamuosius kiniškus tapetus. Kilo 
barnis; nors buvo užglaistytas ir vėl įsivyravo ramybė, jis vis dėlto paspartino 
mano kelionę į gražųjį Elzasą, ir ją netrukus atlikau naujai įrengtu patogiu 
diližanu be postovio ir per trumpą laiką. 

Apsistojau „Dvasios“ viešbutyje ir nedelsdamas išskubėjau patenkinti 
karšto troškimo apžiūrėti katedrą, kurią, didelį kelio galą iš toli matomą, 
bendrakeleiviai man seniai rodė. Kai pagaliau siauros gatvelės gale pamačiau 
tą milžinę, o paskui labai ankštoje aikštėje sustojau priešais, ji man padarė 
nepaprastą įspūdį; nevaliodamas jos, paslaptingos, iškart suvokti, įsidėjau į 


širdį ir nedelsdamas lipau laiptais aukštyn, kad spėčiau iš aukštai pamatyti 

apylinkes, kol dar aukštai danguje šviečia skaisti saulė, atskleisianti man pla- 
tų, turtingą kraštą. 

Nuo aikštelės atsivėrė graži vietovė, kurioje man buvo lemta laikinai 
įsikurti ir gyventi, — įspūdingas miestas, aplinkui plačiai nusidriekusios, 
nuostabiais senais medžiais nusėtos ir išpintos pievos, derliai vešinti augali- 
ja, kuri, sskdama paskui Reino tėkmę, žymėjo upės krantus, salas ir saleles. 
Visų atspalvių žalumos padabinta, Ilerio upės? drėkinama, pietuose driekėsi 
lyguma, net vakaruose, kalnų linkui, įdubose matėsi žaliuojančių miškų ir 
pievų, o šiaurinę, kalvotesnę dalį, vagojo daugybė upelių, padedančių auga- 
lams tarpti. Pagalvojus, kad visa ta derliui auginti tinkama žemė tarp plytin- 
čių vešlių kalnų ganyklų, tarp smagiai pabirusių giraičių yra rūpestingai dir- 
bama, žaliuoja ir nokina derlių, o geriausius ir turtingiausius jos plotus žymi 
kaimai ir dvarai ir kad tokią didelę, neaprėpiamą, it naujas rojus žmogui 
parengtą teritoriją arti ir toli riboja tai dirbami, tai miškais apaugę kalnai, 
lengva suprasti, kad aš sužavėtas dėkojau likimui, kuris man lėmė pagyventi 
tokioje gražioje vietoje. 

Šviežias žvilgsnis į naują vietovę, kurioje teks kurį laiką gyventi, ypatin- 
gas dar ir tuo, kad mato viską plytint kaip tuščią lapą. Jame dar neįrašytos 
su žiūrinčiuoju susijusios kančios ir džiaugsmai: giedra, marga, gyva žemė 
jam dar nieko nesako, akį patraukia tik savaime įdomūs objektai, nei mei- 
lė, nei aistra dar neiškelia tos ar kitos vietos; bet į jauną širdį jau smelkiasi 
nerami būsimų įvykių nuojauta, ir nepatenkintas poreikis tyliai šaukiasi to, 
kas įvyks, kas — ar gėris, ar skausmas — nepastebimai persiims nuotaika tos 
vietovės, kurioje stebėtojas yra. 

Nusileidęs žemyn dar pastovėjau prieš garbųjį pastatą, bet tiek pirmą- 
jį kartą, tiek vėliau miglotai suvokiau, kad tas stebuklingas statinys, prieš 
mane išniręs kaip baisus milžinas, keltų baimę, jei kartu nedarytų įspūdžio, 
kad, kaip taisyklingas, yra suvokiamas, o, kaip iki galo atliktas, net yra malo- 
nus pažiūrėti. Aš nesigilinau į tą prieštarą, bet leidau nuostabiajam pamink- 
lui savo buvimu ramiai mane veikti. 

Įsikūriau mažame, bet patogioje vietoje esančiame dailiame bute Žuvų 
turgaus pietinėje pusėje, gražioje ilgoje gatvėje, kur nepaliaujamas sambrūz- 
dis kiekvieną dyką minutėlę teikia užsiėmimo. Paskui įteikiau rekomenda- 
cinius laiškus ir paaiškėjo, kad tarp mano globėjų yra smulkus pirklys, kuris 
su šeima persiėmęs minėtomis dievobaimingomis, man gerai žinomomis pa- 
žiūromis, nors pamaldas lankė ir nuo Bažnyčios nebuvo atsiskyręs. Jis buvo 


protingas vyras, ojo elgesys tikrai nepasižymėjo liūdningumu. Labai maloni 


252 IŠ MANO GYVENIMO. POEZIJA IR TIESA 


ir smagi buvo užstalės draugija, kuri man buvo pristatyta ir kuriai aš buvau 
pristatytas. Pensioną daug metų tvarkingai ir sėkmingai laikė kelios senos 
netekėjusios moterys; čia rinkdavosi apie dešimt vyresnių ir jaunesnių asme- 
nų. Iš pastarųjų geriausiai menu vieną, pavarde Meyeris?, kilusį iš Lindau. 
Iš išvaizdos ir veido būtų buvęs tiesiog gražuolis, jei ne kažkoks visos esybės 
nevalyvumas. Lygiai taip puikius prigimtinius jo talentus bjaurojo neįtiki- 
mas lengvabūdiškumas, o nuostabią sielą - begalinis aplaidumas. Buvo ne 
tiek apskrito, kiek ovalaus veido; juslių įrankius - akis, nosį, burną, ausis — 
tiko vadinti įspūdingais, jie liudijo neabejotiną apkūnumą, bet nebuvo per 
stambūs. Dėl putlių lūpų ypač daili buvo burna, o virš nosies suaugę antakiai 
visam veidui teikė ypatingą išraišką, dėl to gražaus veido žmogus visada daro 
malonų juslumo įspūdį. Dėl guvumo, teisingumo ir geraširdiškumo buvo 
visų mėgstamas; turėjo stulbinančią atmintį ir be jokių pastangų įsimindavo 
viską, ko klausydavo, o būdamas protingas viskuo domėjosi, juoba kad studi- 
javo mediciną. Puikiai prisimindavo visus patirtus įspūdžius ir, kartodamas 
iš atminties paskaitas bei mėgdžiodamas profesorius, kartais elgdavosi kaip 
didžiausias išdykėlis, mat, rytą klausęs po valandą trijų skirtingų paskaitų, 
dieną prie stalo persakydavo po paragrafą, o kai kada dar smulkiau tai vieno, 
tai kito profesoriaus paskaitas, ir tas dėliotinis mus dažnai pralinksmindavo, 
bet neretai ir vargindavo. 

Kiti buvo daugiau ar mažiau kultūringi, solidūs, rimti žmonės. Tarp jų 
buvo Liudviko ordino kavalierius pensininkas?, bet daugumą sudarė studen- 
tai, visi nuoširdūs ir geravaliai, tik privalėjo neviršyti įprastinės vyno nor- 
mos. Tuo rūpinosi mūsų prezidentas, toks daktaras Salzmannas“. Ėjo šeštą 
dešimtį, buvo nevedęs, čia pietavo jau daug metų ir jo dėka čia viešpatavo 
tvarka ir padorumas. Turėjo gražaus turto; jo drabužiai buvo kuklūs ir dai- 
lūs; jis priklausė prie tų, kurie visada su batais ir kojinėmis bei skrybėle po 
pažastimi. Skrybėlę dėdavosi ant galvos tarsi atlikdamas kažkokį nepaprastą 
veiksmą. Paprastai nešiodavosi skėtį, matyt, turėdamas galvoje, jog gražiau- 
siomis vasaros dienomis dažnai atūžia audra ir pasipila kruša. 

Su juo aprariau savo ketinimą čia, Štrasburge, gilintis į teisės mokslus, 
idant kuo greičiau galėčiau ginti disertaciją. Kadangi apie viską buvo gerai 
informuotas, jo paklausiau apie lankysimą kolegiją, ir apskritai - kokios esąs 
nuomonės apie studijas? Jis atsakė, kad Štrasburge mokoma kitaip negu Vo- 
kietijos universitetuose, kur teisininkus siekiama išlavinti ir plačiąja prasme, 
ir moksliniu požiūriu. Orientuojantis į Prancūziją, čia viskas nukreipta į 


praktinę veiklą ir tvarkomasi pagal prancūzus, kurie yra linkę laikytis esa- 

mybės. Kiekvieną studentą siekiama išmokyti tam tikrų bendrųjų principų, 
suteikti tam tikrų žinių, bet jos pateikiamos labai sutrauktai ir perteikia- 
mi tik būtiniausi dalykai. Paskui jis mane supažindino su vienu vyru, kuris 
kaip repetitorius buvo įgijęs didelį pasitikėjimą, netrukus pelnė ir manąjį. 
Su juo užvedžiau kalbą apie teisės mokslo dalykus, ir jį gerokai nustebino 
mano gražbyliavimas, nes studijuodamas Leipcige žinių apie teisei keliamus 
reikalavimus įgijau daugiau, negu kad įstengiau atskleisti ligšioliniame savo 
pasakojime, nors mano įgijinys buvo viso labo bendra enciklopedinio pobū- 
džio apžvalga, bet ne tikros, konkrečios žinios. Nors į akademinį gyvenimą 
panirę negalime pasigirti dideliu stropumu, universitete praleisti metai yra 
didžiulis privalumas bet kokiam išsilavinimui, nes nuolat esame apsupti išsi- 
mokslinusių arba mokslo siekiančių žmonių, dėl to iš tokios aplinkos, kad ir 
nesąmoningai, visada gauname šiokio tokio peno. 

Repetitorius, kurį laiką kantriai klausęs mano išvedžiojimų, galiausiai 
pasakė, kad aš pirmiausia turiu neišleisti iš akių artimiausio tikslo - išlaikyti 
egzaminą, paskui apginti disertaciją ir tada galbūt imtis praktinės veiklos. 

- Kalbant apie pirmąjį, - pasakė jis, - nebūtina toli nuklysti. Nebūtina 
gilintis, kaip ir kur atsirado koks nors įstatymas, kokios buvo vidinės arba 
išorinės jo atsiradimo priežastys; nebūtina nagrinėti, kaip jis per ilgą laiką ir 
dėl taikymo pasikeitė nei kiek dėl neteisingo aiškinimo arba klaidingo cai- 
kymo teisminėje praktikoje galbūt visai persivertė. Mokslavyriai praleidžia 
visą gyvenimą juos tyrinėdami, bet mus domina ir gerai įsikalame į galvą 
tik tai, kas yra dabar, kad bet kada galėtume pasinaudoti tarnaudami savo 
klientų labui ir gynybai. Taip jaunimą parengiame gyvenimo pradžiai, o kiti 
dalykai užpelnomi talentu ir darbštumu. 

Paskui davė man sąsiuvinius, prirašytus klausimų ir atsakymų, ir iš tos 
medžiagos kone būčiau galėjęs tuojau laikyti egzaminą, nes tebelaikiau at- 
mintyje Hoppo mažąjį teisės katekizmą; tai, ko nebuvo, stropiai papildomai 
išmokau ir prieš savo valią lengviausiu būdu tapau kandidatu. 

Tačiau kadangi dėl tos priežasties praradau galimybę studijuodamas už- 
siimti bet kokia savarankiška veikla (manęs netraukė jokie pozityvūs daly- 
kai, o siekiau viską pagrįsti jei ne proto argumentais, tai bent istoriškai), savo 
jėgoms radau didelę erdvę, kur galėjau patenkinti vieną interesą, aplinkybių 
man atsitiktinai pateiktą. 

Dauguma draugų, su kuriais pietavau, buvo medikai. Kaip žinome, tai 
vieninteliai studentai, kurie ir po paskaitų gyvai kalbasi apie savo mokslą, savo 


amatą. Tai lemia dalyko prigimtis. Jų pastangų objektai yra grynai jusliniai, 

bet kartu - aukščiausi, paprasčiausi ir sudėtingiausi. Medicinai rūpi visas 
žmogus, nes ji tiria visą žmogų. Viskas, ko jaunuolis mokosi, neatsiejama nuo 
svarbios, kad ir pavojingos, bet tam tikra prasme atlyginančios praktikos. 
Todėl jis karštai metasi į tai, kas pažintina ir darytina, viena vertus, kadangi 
jį tai domina, kita vertus, kadangi tai atveria džiugią savarankiškumo ir ge- 
rovės perspektyvą. 

Taigi prie stalo negirdėdavau nieko kita, tik kalbas apie mediciną, lygiai 
kaip pirmai tarėjo Ludwigo pensione. Per pasivaikščiojimus ir iškylas šne- 
ka irgi retai nukrypdavo kur kitur, mat susibičiuliavęs su užstalės draugais 
su jais leisdavau ir likusį laiką, o prie jų nuolat iš visų pusių dėjosi bend- 
raminčiai ir bendramoksliai. Apskritai medicinos fakultetas pirmavo tarp 
visų kitų ir garsiais mokytojais, ir studentų skaičiumi. Sūkurys mane juoba 
lengvai įtraukė, nes apie tuos dalykus turėjau kaip tik tiek žinių, kad mano 
smalsumas netrukus tik dar padidėjo ir įsidegė. Tad antro semestro pradžio- 
je ėmiau lankyti chemiją pas Spielmanną, anatomiją pas Lobsteiną ir nu- 
sprendžiau, kad būsiu labai stropus, nes turimomis gausiomis žiniomis pietų 
draugijoje spėjau įgyti šiokią tokią pagarbą ir pasitikėjimą. 

Negana, kad mano studijos buvo padrikos ir nenuoseklios, - jos vėl buvo 
pertrauktos: visus ant kojų sukėlė svarbus valstybinės reikšmės įvykis, ir dėl 
jo gavome nemažai laisvadienių. Į Paryžių per Štrasburgą turėjo vykti Marija 
Antuanetė“, Austrijos erchercogė, Prancūzijos karalienė. Stropiai ir įvairiopai 
ruoštasi iškilmėms, kuriomis liaudžiai parodoma, kad pasaulyje yra didybė, 
ir čia mano dėmesį atkreipė vienoje Reino saloje tarp abiejų tiltų iškilęs pa- 
statas, skirtas jai priimti ir perduoti jos sutuoktinio pasiuntiniams. Pastatas 
buvo neaukštas, su didele sale viduryje ir mažesnėmis abipus jos, taip pat ša- 
limais ir už mažesniųjų įrengtais kambariais; trumpai tariant, jei būtų bu- 
vęs ne laikinas pastatas, būtų tikęs diduomenei kaip pramogų rūmai. Tačiau 
mane ten traukė austiniai kilimai ir dėl jų keliskart nepagailėjau durininkui 
kelių biuzelių (smulkios, anuomet apyvartoje buvusios sidabrinės monetos), 
kad įleistų pažiūrėti, mar kilimais buvo išmuštas visas vidus. Čia pirmą kar- 
tą pamačiau pagal Raffaello kartonus? nuaustų kilimų, ir jie man padarė di- 
džiulį įspūdį, nes to, kas tikra ir tobula, išvydau daug egzempliorių, nors tik 
kopijų. Ėjau ir ėjau, ir vis negalėjau atsižiūrėti; maža to, man neleido nurimti 
bergždžias siekis, nes norėjau suvokti tai, kas taip patiko. Šoninės salės, mano 
galva, žadino džiaugsmą ir pasigėrėjimą, bet nugąsdino pagrindinė salė. Joje 
buvo sukabinti daug didesni, prašmatnesni, brangesni, glaustais ornamentais 


apkraštuoti gobelenai, išausti pagal naujųjų prancūzų tapytojų paveikslus. 

Mielai būčiau susipažinęs ir su šia maniera, nes tiek mano jausmams, 
tiek nuomonei koks nors dalykas retai būdavo visiškai nepriimtinas, tačiau 
labai papiktino objektas. Tuose gobelenuose buvo pavaizduota Jasono, Me- 
dėjos ir Kreusos istorija!? - nelaimingų vedybų pavyzdys. Į kairę nuo sosto 
buvo matyti žiauria mirtimi besivaduojanti nuotaka, apsupra aimanuojan- 
čių vestuvininkų; dešinėje tėvas baisėjosi nužudytais vaikais, gulinčiais prie 
jo kojų, o furija slibinu kinkytomis vežėčiomis kilo į padangę. Kad baisumui 
ir bjaurumui netrūktų banalumo, už auksu siuvinėto raudono aksomo sosto 
atlošo po dešinei rankai rangėsi balta to stebuklingo jaučio uodega, o pa- 
čią ugnimi alsuojančią pabaisą ir su ja besigalynėjantį Jasoną dengė minėtoji 
brangi draperija. 

Tai pamačius krūtinėje atgijo visos Oeserio mokykloje įsisavintos mak- 
simos. Per neapdairumą, neapgalvotai Kristus ir apaštalai atsidūrė šoninėse 
vestuvių pastato salėse, tad neabejotina, kad karališkasis kilimų prižiūrėto- 
jas sprendė atsižvelgdamas į kambarių dydį; bet aš jam tai atleidau, nes iš to 
gavau daug naudos, tačiau tokia klaida kaip didžiosios salės puošyba mane 
išmušė iš vėžių, ir aš gyvai ir karštai raginau savo palydovus būti tokio nusi- 
žengimo skoniui ir jausmams liudytojais. 

— Ką?! - sušukau nepaisydamas aplinkinių. - Ar galima jaunai karalie- 
nei, įžengiančiai į savo šalį, taip neapdairiai brukti į akis pačių bjauriausių, 
kokių tik, ko gero, kada nors būta, vestuvių pavyzdį? Nejau tarp prancūzų 
architektų, dekoruotojų, tapetuotojų neatsirado nė vieno suvokiančio, kad 
vaizdai kai ką reiškia, kad vaizdai veikia protą ir jausmus, kad sukelia įspū- 
džius, kad žadina nuojautas! Ar tai ne tas pats, kaip pasiųsti bjaurią pamėklę 
pasitikti tos gražios ir, kalbama, guvios damos? 

Nebepamenu visko, ką pasakiau; trumpai tariant, draugai bandė mane 
nuraminti ir išvesti į lauką, kad nepapiktinčiau prižiūrėtojų. Vėliau jie mane 
įtikinėjo, esą niekam neįdomu ieškoti vaizduose prasmės, bent jiems tie vaiz- 
dai tikrai nesukėlę jokių minčių, ir nei Štrasburgo, nei apylinkės gyventojai, 
kurie čia netrukus sugužės, nei juoba pati karalienė su savo dvaru niekada 
neatkreipsiantys dėmesio į tokias paikystes. 

Puikiai prisimenu gražią ir malonią, giedrą ir didingą tos damos veido 
išraišką. Sėdėdama stiklinėje karietoje ir visiems gerai matoma, rodos, ma- 
loniai šnekučiavo su savo palydovėmis apie priešpriešiais plūstančią minią. 
Vakare vaikštinėjome gatvėmis apžiūrinėdami iliuminuotus pastatus, ypač 
šviečiančią katedros viršūnę, kuria negalėjome atsigėrėti tiek iš arti, tiek iš 
toli. 

Karalienė išvažiavo; žmonės išsiskirstė, ir mieste netrukus įsivyravo 
ankstesnė ramybė. Iki atvykstant karalienei buvo priimtas labai protingas 
nutarimas neleisti jos kelyje pasirodyti jokiems apsigimėliams, luošiams, pa- 
sidygėjimą keliantiems ligoniams. Tas potvarkis buvo proga daryti juokus, ir 
aš prancūziškai parašiau trumpą eilėraštuką, kuriame palyginau Kristaus at- 
ėjimą - jis ėjo per pasaulį pirmiausia rūpindamasis ligoniais ir pavargėliais — 
ir karalienės atvykimą - ji nelaimėlius nuvaikė. Draugams jis tiko, tačiau 
su mumis gyvenantis prancūzas negailestingai sukritikavo kalbą ir eilėdarą, 
nors, rodės, perdėm nuodugniai, ir aš neprisimenu, kad kada vėliau būčiau 
parašęs bent vieną prancūzišką eilėraštį. 

Vos iš sostinės atėjo žinia, kad karalienė laimingai atvyko, kai įkandin 
atskriejo kraupi naujiena: per šventinį fejerverką dėl policijos kaltės vienoje 
statybinėmis medžiagomis užtvertoje gatvėje žuvo labai daug arkliais va- 
žiuotų žmonių, ir, švenčiant karalių vestuves, miestas apsigaubė gedulu ir 
skausmu. Nelaimės mastas buvo slepiamas ir nuo jaunosios karališkosios po- 
ros, ir nuo pasaulio, dėl to žuvusieji asmenys buvo slapčia palaidoti, tad dau- 
gelis šeimų tik nebesulaukę savo namiškių suprato, kad ir juos pasiglemžė 
baisusis įvykis. Nebūtina minėti, kad tas nutikimas vėl atgaivino atmintyje 
minėtus kraupius vaizdus: juk žinoma, kokie stiprūs yra tam tikri moraliniai 
įspūdžiai, kai tarsi įsikūnija jusliškai. 

Dėl to įvykio ir mano namiškiai gavo patirti baimės ir vargo per išdai- 
gą, kurią sau leidau iškrėsti. Mes, jaunimas, sugužėjęs į Leipcigą studijuo- 
ti, ir vėliau neatsikratėme knietulio vieni kitiems dumti akis ir vieni kitus 
klaidinti. Neleistinai išdaigaudamas, parašiau draugui Frankfurte (tam pa- 
čiam, kuris, papildęs mano eilėraštį pyragaičių kepėjui Handeliui, jį pritaikė 
Medonui, dėl to jis tapo visiems žinomas) laišką, datuotą Versalyje, ir jame 
pranešiau, kad laimingai čia atvykau, dalyvavau iškilmėse bei kituose ren- 
giniuose, bet prisakiau šiukštu niekam neprasitarti. Čia pasakysiu, kad nuo 
to pokšto, atnešusio mums nemažai kartėlio, mes, Leipcigo draugų būrelis, 
nevengdavome Horno retkarčiais įvelti į visokias mistifikacijas, juoba kad 
jis buvo juokingiausias žmogus pasaulyje ir užvis labiausiai mėgo tyčia būti 
įpainiotas į kokią suktybę. Praėjo nedaug laiko nuo laiško parašymo, ir aš 
leidausi dviem savaitėms į kelionę. Tuo tarpu Frankfurtą pasiekė žinia apie 
minėtą nelaimę; mano draugas buvo įsitikinęs, kad aš Paryžiuje ir, kadangi 
mane mylėjo, ėmė būgštauti, kad aš patekęs į bėdą. Pasiteiravo mano tėvų ir 
kitų asmenų, su kuriais paprastai susirašydavau, ar nėra nuo manęs laiškų, 


o kadangi aš buvau kelionėje ir negalėjau rašyti, jų niekas nebuvo gavęs. Jį 

kaip reikiant suėmė baimė ir savo nuogastavimus galiausiai išliejo artimiau- 
siems draugams, kuriuos irgi slėgė toks pat rūpestis. Laimė, tos spėlionės tė- 
vus pasiekė ne anksčiau, negu kad atėjo laiškas, kuriame pranešiau apie savo 
sugrįžimą į Štrasburgą. Draugai džiaugėsi žinodami mane esant gyvą, bet 
buvo šventai įsitikinę, kad aš tuo laiku buvau Paryžiuje. Mane taip sujaudino 
nuoširdi žinia, kad jie nerimavę dėl manęs, jog prisiekiau niekada daugiau 
nekrėsti tokių pokštų, deja, vėliau kada ne kada nusikalsdavau panašiomis 
išdaigomis. Tikras gyvenimas dažnai taip supilkėja, kad jį kai kada reikia 
atgaivinti fikcijos spindesiu. 

Nuvilnijusi srauni minėtoji dvariškių ir ištaigos upė širdyje paliko ne 
kokį kitą pasiilgimą, kaip tik Rafaelio gobelenų, kuriuos mielai būčiau kas- 
dien apžiūrinėjęs, aukštinęs, maža to - garbstęs. Laimė, karštomis pastan- 
gomis pavyko jais sudominti ne vieną svarbų asmenį, tad jie buvo nukabinti 
ir supakuoti tikrai vėlai. Tada vėl leidomės nešami ramios, patogios universi- 
teto ir visuomenės gyvenimo tėkmės, ir aktuaras Salzmannas, mūsų užstalės 
draugijos prezidentas, šiuo atžvilgiu buvo universalus pedagogas. Dėl savo 
proto, nuolaidumo, orumo, kurį visada išlaikydavo krečiant juokus, o kai 
kada, jam leidus, mums net šiek tiek praradus saiką, jis visos užstalės draugi- 
jos buvo mėgstamas ir gerbiamas, ir prisimenu vos kelis atvejus, kai parodė 
tikrą nepasitenkinimą ar savo autoritetą panaudojo nedideliems ginčams ir 
barniams spręsti. Aš labiausiai iš visų prie jo prisirišau, ir jis ne mažiau buvo 
linkęs su manimi kalbėti, nes, jo galva, buvau labiau išprusęs negu kiti, o 
mano nuomonė buvo ne tokia vienašališka. Mėgdžiojau jį ir išvaizda, kad 
jam nebūtų sarmata mane viešai pristatyti kaip savo mokinį ir draugą, mat 
nors užėmė postą, kuris pažiūrėti buvo neįtakingas, pareigas ėjo taip, kad 
pelnė didžiulę žmonių pagarbą. Jis buvo našlaičių globos kolegijos aktua- 
ras ir čia, kaip ir nuolatinis universiteto sekretorius, tvarkė visus dokumen- 
tus. Kadangi darbą uoliai dirbo daug metų, nebuvo šeimos, nuo pirmos iki 
paskutinės, kuri jam nebūtų buvusi dėkinga; turbūt visame valstybės valdy- 
mo aparate neatsirastų žmogaus, labiau giriamo ir keikiamo kaip tas, kuris 
rūpinasi našlaičiais arba iššvaisto ar leidžia iššvaistyti jų turtą. 

Štrasburgiečiai yra dideli mėgėjai vaikštinėti — ir ne šiaip sau. Į kurią 
pusę besuktum, visur rasi tai natūralių, tai seniau ar dabar specialiai įreng- 
tų pasibuvimo vietų, kurias lanko ir kuriose maloniai pramogauja smagūs, 
linksmi žmoneliai. Tačiau didelė vaikštinėtojų minia čia džiugino akį labiau 
negu kituose miestuose, mat moterys būdavo apsitaisiusios skirtingais dra- 


bužiais. Viduriniosios klasės miestelėnų dukros dar tebenešiojo ant galvos 

vainiku sudėtas, dideliu smeigruku prismeigtas kasas, rengėsi kukliai, ir bet 
koks šydas čia būtų atrodęs kaip nesusipratimas; bet gražiausia, kad tie apda- 
rai ne itin skyrėsi pagal luomą, nes kai kurių pasiturinčių diduomenės šeimų 
dukros tiesiog privalėjo taip vilkėti. Kitos rengėsi pagal prancūzišką madą, 
ir ta partija kasmet įgydavo keletą šalininkų. Salzmannas turėjo daug pažįs- 
tamų ir visur buvo laukiamas; tai buvo didelis malonumas jo palydovui, ypač 
vasarą, nes soduose, artimuose ir tolimuose, laukdavo gražus priėmimas, 
malonūs svečiai ir lengvas užkandis ir per dieną ateidavo net keli kvietimai 
atvykti į svečius. Sykį gavau progą labai greitai iš gražiosios pusės pasirodyti 
šeimai, kurioje lankiausi dar tik antrą kartą. Gavę šeimininkų kvietimą at- 
vykome skirtu laiku. Svečių buvo nedaug, kas žaidė, kas, kaip įprasta, vaikš- 
tinėjo. Atėjus laikui sėsti prie stalo pamačiau, kad šeimininkė apie kažką 
gyvai kalbasi su seseria ir atrodo sutrikusi. Priėjęs arčiau paklausiau: 

- Žinoma, neturiu teisės, mielos ponios, klausinėti jūsų paslapčių, bet 
gal galėčiau duoti gerą patarimą, gal net kuo padėti? 

Jos atsakė, kad atsidūrė nemalonioje padėtyje: prie stalo buvo pakviesta 
dvylika asmenų, bet ką tik grįžęs iš kelionės vienas giminaitis ir kaip try- 
liktasis galbūt ne sau, bet tikrai kuriam nors iš svečių tapsiąs lemtinguoju 
memento mori". 

— Menka bėda, - tariau, - jei neprieštarausite, aš pasišalinsiu turėdamas 
viltį, kad praradimas man bus atlygintas kitą kartą. 

Kadangi tai buvo gerbiami ir kultūringi asmenys, nieku gyvu su tuo ne- 
sutiko, bet pasiuntė tarną per kaimynus surasti keturioliktojo. Aš neprieš- 
raravau, bet pamatęs, kad pasiuntinys nieko nepešęs grįžta per sodo vartus, 
pasišalinau ir maloniai praleidau vakarą po senomis liepomis Vancenau 
pievoje. Gausiai atlygintas mano atsižadėjimas veikiausiai buvo natūrali pa- 
sekmė. 

Tam tikra bendra linksmybė dabar neįsivaizduojama be kortų žaidimų. 
Salzmannas atgaivino geruosius madam B6hme pamokymus, o aš dabar bu- 
vau klusnesnis, nes įsitikinau, kad mažyte auka, kurią vis dėlto reikia sudė- 
ti, draugijoje gaunama malonumo, negana to - daugiau laisvės negu be jos. 
Taigi vėl prisiminiau seną apsnūdusį pikė, išmokau vistą, mokytojo nuro- 
dymu įsitaisiau kapšelį žaidimui skirtiems pinigams laikyti, kurio atsargų, 
kad ir kas benutiktų, buvo nevalia liesti, ir gavau progą daugumą vakarų su 
draugu leisti geriausiuose rateliuose, kur dažniausiai man buvo rodomas pa- 
lankumas ir atleidžiama viena kita klaidelė, į kurią draugas, kad ir švelniai, 


atkreipdavo mano dėmesį. 

Idant šiuo atžvilgiu simboliškai patirčiau, kad ir savo išvaizda privalu 
derintis prie draugijos ir atrodyti pagal jos skonį, man teko atlikti nemalo- 
niausią dalyką pasaulyje. Po teisybei, turėjau labai gražius plaukus, bet kir- 
pėjas Štrasburge pasakė, kad jie pakaušyje per trumpai nukirpti ir jis nepa- 
darysiąs iš jų šukuosenos, su kuria galėčiau viešai rodytis, nes tik maža dalis 
priekinių trumpų ir sugarbanotų plaukų paliekama, visi kiti nuo sklastymo 
pinami į kasą arba rišami į kuodelį. Taigi man teksią nešioti šinjoną, kol 
plaukai vėl ataugs tiek, kad atitiks laiko reikalavimus. Kadangi iš pradžių 
karštai gyniausi, jis pažadėjo, kad niekas net nepastebėsiąs tos nekaltos ap- 
gaulės, jei tik nedelsdamas sutiksiu nešioti tuos uždėtinius plaukus. Jis te- 
sėjo žodį, ir aš visada buvau laikomas jaunuoliu, kurio šukuosena ir plaukai 
patys gražiausi. O kadangi nuo ankstaus ryto buvau toks prismaigstytas ir 
pudruotas ir privalėjau saugotis, kad sukaitęs ar smarkiais judesiais neišsi- 
duočiau turintis netikrą puošmeną, taip suvaržytas tikrai kurį laiką elgiausi 
ramiau ir kultūringiau, įpratau vaikščioti su skrybėle po pažastimi, taipgi su 
batais ir kojinėmis; privalėjau autis ir plonos odos apatines kojines apsiginti 
nuo Reino uodų, gražiais vasaros vakarais pasklindančių virš pievų ir sodų. 
Taigi esant tokioms aplinkybėms negalėjau daryti smarkių judesių, todėl dar 
gyviau ir karščiau mezgėsi smagūs pokalbiai, maža to, jie buvo įdomiausi iš 
visų, kuriuose man iki tol teko dalyvauti. 

Dėl saviško pajautimo ir mąstymo kiekvieną lengvai priimdavau tokį, 
koks buvo, net - koks norėjo būti, tad žvaliai, jaunatviškai mano nuotaikai 
bene pirmą kartą išsiskleidus visu gražumu įgijau labai daug draugų ir bend- 
rų. Užstalės draugija išaugo beveik iki dvidešimties asmenų, o Salzmannui 
neatsisakant įprastinio metodo viskas liko po senovei, negana to, kiekvienam 
privalant atsižvelgti į kitus, pokalbiai tapo dar deramesni. Tarp naujai prisi- 
dėjusiųjų buvo mane ypač dominantis vyras pavarde Jungas!“ tas pats, kuris 
vėliau išgarsėjo Stillingo vardu. Nors vilkėjo ssnamadžiais drabužiais, tvirta 
jo hgūra pasižymėjo kažkokiu švelnumu. Perukas su kasele nedarkė ryškaus, 
malonaus veido. Jo balsas skambėjo švelniai, nei minkštai, nei silpnai, o kai 
įsikarščiuodavo, kas dažnai nutikdavo, - gražiai ir stipriai. Labiau jį pažinęs 
įsitikindavai sveiku žmogaus protu, kurio pagrindas yra širdis, dėl to tą vyrą 
valdė potraukiai ir aistros, ir kaip tik iš širdies kilo nepaprastai tyras entu- 
ziazmas gėriui, tikrumui, teisingumui. Ligtolinis jo gyvenimo kelias buvo 
labai paprastas, tačiau pilnas įvykių ir įvairios veiklos. Jo energijos šaltinis 
buvo nesilpstantis tikėjimas Dievą ir kliovimasis tiesiogiai iš jo sklindančia 


pagalba, kuri akivaizdžiai reiškėsi nuolatiniu rūpesčiu bei patikima parama 

gelbstint iš vargo, apsaugant nuo sunkumų. Per gyvenimą tokios patirties 
Jungas įgijo labai daug, netrūko jos nė pastaruoju laiku Štrasburge, todėl su 
didžiausiu džiaugsmu gyveno, tiesa, kukliai, bet be rūpesčių ir galėjo uoliai 
studijuoti, nors kaskart stojus naujam ketvirčiui atrodė, kad liks be pragyve- 
nimo lėšų. Jaunystėje rengėsi tapti medžio anglies degėju, bet išmoko siuvėjo 
amato, be to, savarankiškai susipažinusį su aukštesniais dalykais, jį mokslui 
imlus protas nuvedė į namų mokytojus. Vis dėlto nesėkmingai pabandęs juo 
tapti grįžo prie savo amato, bet nuo jo dažnai būdavo atitraukiamas užimti 
namų mokytojo vietos, nes žadino kitų pasitikėjimą ir prielankumą. Po tei- 
sybei, esminį, tikrąjį išsilavinimą įgijo todėl, kad priklausė prie plačiai pa- 
plitusios žmonių padermės, kuri savarankiškai ieško išganymo, kelia nuos- 
tabą ir susižavėjimą, kai, skaitydami Raštą ir dorovingas knygas, savitarpio 
padrąsinimu ir išpažinimu siekia ugdytis dvasiškai ir taip įgyja tam tikros 
kultūros. Domesys, kuris jų niekad neapleido ir laikė visuomenėje, remia- 
si į labai paprastą dorovingumo, geranoriškumo ir geradarystės pagrindą, 
o pasitaikantys iškrypimai iš kelio taip kukliai gyvenantiems žmonėms yra 
nereikšmingi, todėl jų sąžinė dažniausiai lieka švari, o dvasia - giedra, dėl to 
radosi ne dirbtinė, bet natūrali kultūra, kuri pranašesnė už kitas dar ir tuo, 
kad visų amžiaus tarpsnių ir luomų atžvilgiu ir pagal savo prigimtį yra visuo- 
tinai drauginga; dėl to tie asmenys tarpusavyje buvo tikri gražiakalbiai ir ge- 
bėjo tinkamai, patraukliai kalbėti apie visus - tiek subtiliausius, tiek papras- 
čiausius - širdies reikalus. Toks buvo ir gerasis Jungas. Negausiame būrelyje 
nors ne bendraminčių, bet tokių, kuriems nebuvo nepriimtina jo mąstysena, 
jį matydavai ne tik šnekų, bet ir iškalbingą; ypač žaviai pasakodavo apie savo 
gyvenimą, aiškiai ir gyvai vaizduodamas visus nutikimus. Paakinau jį tuos 
pasakojimus užrašyti, ir jis pažadėjo. Tačiau kadangi porindamas panėšėjo į 
lunatiką, kurio nevalia pašaukti, kad nenusiristų iš savo aukštybių, ar ramią 
upę, kurios negalima užtvenkti, kad neimtų putoti, didelėje draugijoje daž- 
nai jausdavosi nejaukiai. Jo tikėjimui buvo nepakenčiama abejonė, o įsitiki- 
nimui - pašaipa. Draugų ratelyje netrukdomas jo pasakojimas liejosi nesen- 
kamai, bet prieštara jį kaipmat nutildydavo. Tokiais atvejais padėdavau vėl 
prabilti ir už tai jis atsidėkojo man tikru prielankumu. Kadangi jo galvosena 
man buvo ne naujiena, pažįstama iš geriausių mano draugų ir draugių, be to, 
patiko savo natūralumu ir naivumu, jis labiausiai sutarė su manimi. Jo dvasi- 
nė kryptis man buvo priimtina, o į jo tikėjimą stebuklais, kuris jam buvo la- 
bai reikalingas, aš nesikėsinau. Ir Salzmannas jo atžvilgiu buvo rūpestingas; 


sakau rūpestingas, nes pagal savo charakterį, būdą, amžių ir padėtį buvo su 


DEVINTA KNYGA 261 


protingaisiais, tiksliau, supratingaisiais krikščionimis ir juos palaikė; jų reli- 
gija buvo pagrįsta charakterio dorybingumu ir tam tikru vyrišku savarankiš- 
kumu, todėl jie neprasidėjo ir nesitapatino su jausmais, lengvai nuvedančiais 
į liūdesį, nei su svajojimu, kuris greitai gali nuvesti į tamsą. Ir ta grupė buvo 
gerbiama ir gausi; visi dori, šaunūs žmonės rado bendrą kalbą ir buvo vieno- 
dų pažiūrų bei vienodos gyvensenos. 

Lerse!?, irgi užstalės bičiulis, taip pat priklausė prie jų; tai buvo labai 
doras ir, nors neišteklus, saikingas ir tvarkingas jaunas vyras. Jo gyvenimo 
ir namų ūkio būdas buvo pars kukliausias, kurį kada teko matyti tarp stu- 
dentų. Ber jis visada vilkėjo švariausiai iš visų mūsų, nors visuomet tuos 
pačius drabužius; labai rūpestingai prižiūrėjo ir savo garderobą, aplink save 
palaikė švarą ir reikalavo, kad kasdieniame gyvenime viskas būtų taip, kaip 
jo užlaikoma. Nėra buvę, kad į ką nors atsiremtų ar padėtų alkūnę ant stalo; 
visada paženklindavo savo servetėlę, o kai kėdės būdavo ne švarutėlaitės, 
tarnaitė gaudavo barti. Tačiau dėl to neatrodė šaltas. Jo kalba buvo nuošir- 
di, konkreti ir sausai gyva, jai labai tiko lengva ironija. Buvo gražiai sudėtas, 
lieknas ir aukštokas, veide matėsi raupų žymės, žydros akys žvelgė giedrai 
ir skvarbiai. Kadangi vienu kitu atžvilgiu turėjo pagrindo mus mokyti, 
neprieštaravome, kad būtų mūsų fechtavimo mokytojas, mat meistriškai 
fechtavo rapyra, ir panašu, kad jam buvo malonu mums atskleisti visas to 
užsiėmimo smulkmenas. Jo pamokos buvo išties naudingos, ir jam esame 
dėkingi už tai, kad galėjome linksmai praleisti daug laiko smagiai judėdami 
ir mankštindamiesi. 

Dėl tų savybių Lerse labai tiko į teisėjus ir sskundantus kilus mažiems 
ar dideliems vaidams, kurių, tiesa, retai, pasitaikydavo mūsų rate, Salzman- 
nui neįstengiant jų numaldyti tėvišku elgesiu. Apsieidami be išorinių formų, 
per kurias universitetuose kyla daug blogio, mes sudarėme draugiją, kuriai 
susiburti padėjo aplinkybės ir gera valia; vienas kitas prašalaitis prie jos pri- 
tapdavo, bet neįsiliedavo. Taigi spręsdamas vidaus nesutarimus Lerse visada 
būdavo nešališkas ir, kivirčo negalint užglaistyti žodžiais ar pasiaiškinimais, 
geidaujamos satisfakcijos mokėdavo pasiekti garbingu būdu taip, kad niekas 
nepatirtų žalos. Šiuo atžvilgiu tikrai nebuvo už jį sumanesnio; taip pat saky- 
davo, kad dangus nelėmė jam būti nei didžiavyriu, nei širdžių ėdiku, ir jis pa- 
sitenkinsiąs, kaip ir romanų herojai bei fechtuotojai, sskundanto vaidmeniu. 
Kadangi visada išlikdavo toks par ir galėjo būti vertinamas kaip gerumo ir 
pastovumo pavyzdys, man giliai ir maloniai įsirėžė atmintyje jo vaizdas, tad 


rašydamas Gecą fon Berlichingeną jaučiau, jog privalau įamžinti mudviejų 

draugystę, o šaunųjį personažą, mokantį taip oriai paklusti, įvardyti Francu 
Lerse. 

Tuo tarpu, kai jis su būdingu nesenkančiu sausu humoru mums nuolat 
primindavo, už ką būtina dėkoti sau ir kitiems ir kaip elgtis, kad su žmo- 
nėmis kuo ilgiau taikiai sugyventum, taigi, kokia poza atsistoti, kad nuo jų 
apsigintum, aš ir vidujai, ir išoriškai kovojau su visai kitais dalykais ir prie- 
šininkais, nes nesutariau nei su savimi, nei su aplinka, nei su stichija. Mano 
sveikata buvo tokia, kad viskas, ko norėjau ir turėjau imtis, ganėtinai sekėsi, 
tik buvo likęs nedidelis dirglumas, kuris kada ne kada išmušdavo iš vėžių. 
Man buvo nepakeliamas stiprus garsas, šleikštulį ir pasidygėjimą kėlė liguis- 
tumas. Bet ypač baugino galvos svaigimas, prasidėdavęs žiūrint iš aukštai 
žemyn. Bandžiau atsikratyti visų tų trūkumų, o kad negaiščiau laiko, pasi- 
rinkau gana žiaurų būdą. Vykstant vakariniam patikrinimui, prisigretinęs 
prie būgnininkų žengdavau šalia, nors nuo galingo būgnų tratėjimo ir dū- 
žių, rodės, plyš širdis. Vienas pats kopdavau į aukščiausią katedros bokšto 
viršūnę ir kone penkiolika minučių sėdėdavau vadinamajame gurklyje, po 
bumbulu, arba karūna, kol ryždavausi vėl išeiti į lauką, kur stovėdamas ant 
platformos, nesiekiančios nė uolekties per visą kvadratą, beveik neturėda- 
mas kur atsiremti, matydavau priešais plytinčią neaprėpiamą žemę, oO arti- 
miausią aplinką ir puošybą užstodavo bažnyčia ir tai, ant ko ir virš ko stovi- 
ma. Apimdavo jausmas, tarsi būčiau pakilęs į orą mongolfjeru". Versdavau 
save jausti baimę ir patirti nemalonų jausmą tol, kol visiškai pripratau prie 
to įspūdžio, tad vėliau, kalnų kelionėse ir geologinėse išvykose, didelėse sta- 
tybose, kur varžydamasis su dailidėmis vaikščiodavau atviromis sijomis ir 
pastatų atbrailomis, net Romoje, kur tokių rizikingų dalykų tenka griebtis 
norint iš arti pamatyti garsiuosius meno kūrinius, man labai pravertė tos 
išankstinės pratybos. Anatomija taip pat buvo dvejopai naudinga, nes, ten- 
kindama žinių troškimą, išmokė nenugręžti akių nuo atgrasiausių vaizdų. 
Tad lankiau daktaro Ehrmanno vyresniojo kliniką bei jo sūnaus akušerijos 
paskaitas", siekdamas dviejų tikslų, - pažinti visas ligas ir atsikratyti pasi- 
dygėjimą keliančių dalykų baimės. Ir iš tikro tuo atžvilgiu pasiekiau tiek 
daug, kad vėliau ničniekas nebeišmušdavo iš pusiausvyros. Tačiau stengiausi 
užsigrūdinti ir liautis bijoti ne tik juslinių įspūdžių, bet ir vaizduotės gundy- 
mų; išmokau nugalėti paslaptingus ir baisingus jausmus, kuriuos naktį kelia 
tamsa, kapinės, atkampios vietos, bažnyčios, koplyčios ir viskas, kas su jomis 
susiję; pasiekiau tiek daug, kad bet kuri vieta tiek dieną, tiek naktį man atro- 


dė vienodai, ir kai vėliau tokioje aplinkoje apimdavo noras vėl patirti malonų 

jaunystės baugulį, šiaip ne taip prisišaukdavau nedidelę baimę ypatingais, 
baisiausiais reginiais, kuriuos sukurdavau vaizduotėje. 

Nusimesti rimtų ir galingų dalykų, nepaleidžiančių manęs ir atrodan- 
čių tai kaip jėga, tai kaip silpnybė, priespaudos jungą labai padėjo laisva, 
linksma, judama gyvensena; ji vis labiau patiko, su ja apsipratau ir galiausiai 
išmokau nevaržomai mėgautis. Dažnai matome, kad žmogus jaučiasi visiš- 
kai laisvas ir nusikratęs ydų, kai susiduria su kitų trūkumais ir apie juos su 
pasitenkinimu priekaištingai reiškia savo nuomonę. Patiriame didelį malo- 
numą nepritarimu ir apkalbomis taršydami tokius pat kaip mes žmones, dėl 
to ir geroji draugija, nesvarbu, ar susirinktų mažai, ar daug žmonių, užvis 
mieliausiai to imasi. Tačiau niekas neprilygsta savimeilės teikiamam pasi- 
tenkinimui, kai pasikeliame į aukštųjų asmenų ir viršininkų, kunigaikščių 
ir valstybės veikėjų teisėjus, kai nusprendžiame, kad valdinės įstaigos yra ne- 
veiksmingos ir neatlieka savo paskirties, kai atsižvelgiame tik į galimas ir 
tikrąsias kliūtis, bet neįvertiname nei intencijų dydžio, nei poveikio, kurio 
kiekviename darbe reikia laukti iš laiko ir aplinkybių. 

Tas, kas prisimena Prancūzijos imperijos situaciją ir su ja yra gerai ir nuo- 
dugniai susipažinęs iš vėlesnių kūrinių, lengvai įsivaizduos, kas anuomet el- 
zasiškojoje pusiau Prancūzijoje buvo kalbama apie karalių ir ministrus, apie 
dvarą ir favoritus. Mano pomėgiui kaupti žinias tai buvo naujiena, o akiplė- 
šiškumui ir jaunystės puikybei - malonumas; viską gerai dėmėjausi, stropiai 
užsirašydavau ir dabar, remdamasis negausia išlikusia medžiaga, sakau, kad 
tokios žinios, nors anuolaik pasemtos iš pramanų ir nepatikimų sklandančių 
gandų, vėliau įgyja tam tikrą vertę, nes padeda sugretinti ir palyginti tai, kas 
tada buvo paslaptis, bet dabar išaiškėjo, su tuo, kas andai jau buvo atskleista 
ir iškilę į viešumą, teisingus ar klaidingus amžininkų samprotavimus su vė- 
lesnių kartų nuomonėmis. 

Mus, vaikštinėtojus, domino kasdien matomas miesto gražinimo pro- 
jektas, keistu būdu perkeliamas iš brėžinių ir planų į tikrovę. Intendantas 
Gayot!* nusprendė perdaryti kreivas ir nevienodas Štrasburgo gatves ir pa- 
statyti kaip pagal virvę nubrėžtą, solidų, gražų miestą. Blondelis"', archi- 
tektas iš Paryžiaus, pateikė siūlymą, per kurį šimto keturiasdešimties namų 
savininkų sklypai padidėjo, aštuoniasdešimties sumažėjo, o kitų liko kokie 
buvę. Tas patvirtintas, bet vienu mostu neįdiegiamas planas turėjo būti įgy- 
vendintas per laiką, o tuo tarpu keistokai atrodančiame mieste kaitaliojo- 
si forma ir beformiai pavidalai. Pavyzdžiui, tiesinant išlenktą gatvės pusę, 


pirmasis statytojas namą pastūmėdavo iki nurodytos linijos; jo pavyzdžiu 

galbūt pasekdavo artimiausias kaimynas, galbūt — trečias ketvirtas savinin- 
kas nuo jo, ir per tuos išsikišimus susidarydavo neišvaizdžios nišos - užpa- 
kalinių namų prieškiemiai. Vengta naudoti jėgą, bet be raginimų reikalas 
būtų nepajudėjęs iš vietos, todėl pasmerktųjų namų savininkams buvo drau- 
džiama keisti arba remontuoti atgręžtąją į gatvę namo pusę. Visos tos keis- 
tos atsitiktinės kvailybės mums, dykiems vaikštinėtojams, buvo puiki proga 
šaipytis, Behrischo maniera teikti siūlymus, kaip greičiau baigti statybą, ir 
abejoti, ar tai įmanoma, nors vienas kitas naujai iškilęs gražus pastatas tu- 
rėjo įkvėpti kitų minčių. Kiek tą sumanymą pavyko įgyvendinti per daugelį 
metų, negaliu pasakyti. 

Kitas dalykas, apie kurį mėgo kalbėtis Štrasburgo gyventojai protestan- 
tai, buvo jėzuitų išvarymas!*. Dvasiškieji tėvai čia atsikėlė, kai tik miestas 
atiteko prancūzams, ir pateikė prašymą leisti įsikurti. Netrukus jie plačiai iš- 
siplėtė ir pastatė nuostabią kolegiją, kuri kone atsirėmė į katedrą, mat užpa- 
kalinė bažnyčios dalis užstojo trečdalį jos fasado. Tai turėjo būti kvadratas 
su sodu viduryje; buvo pastatytos trys pusės. Pastatas buvo mūrinis, solidus 
kaip ir visi tų tėvų statiniai. Draugija planavo užgniaužti, net išstumti pro- 
testantus, mat ji prisiėmė pareigą sugrąžinti senąją religiją. Todėl jėzuitų žlu- 
gimas sukėlė didžiulį priešininkų pasitenkinimą ir ne be malonumo žiūrėta, 
kaip jie parduoda savo vynus, išgabena savo knygas, o pastatas perleidžia- 
mas kitam, galbūt ne tokiam veikliam ordinui. Žmonės džiaugiasi nusikratę 
priešininko, nors jis tik ganytojas, bet kaimenė nepagalvoja, kad, neturinčios 
šuns, jos tyko vilkai. 

Kadangi kiekvienas miestas turi turėti savo tragediją, kuria baisėtųsi 
vaikai ir vaikų vaikai, Štrasburge buvo dažnai prisimenamas nelaimingasis 
pretorius Klinglingas", kuris, pasiekęs aukščiausią žemiškosios laimės pa- 
kopą, savo rankose sutelkęs neribotą miesto ir šalies valdžią, mėgaudamasis 
viskuo, ką gali teikti turtas, rangas ir įtaka, galiausiai prarado dvaro malonę 
ir už viską, kas ligi tol apie jį buvo kalbama, turėjo atsakyti, net buvo uždary- 
tas į kalėjimą, kur, jau perkopęs per septyniasdešimt, mirė mįslinga mirtimi. 

Tas ir kitas istorijas įdomiai ir gyvai pasakodavo užstalės draugas, Liud- 
viko ordino kavalierius, todėl noriai eidavau su juo pasivaikščioti, ne taip 
kaip kiti, išsisukinėdavę nuo jo kvietimų ir mane palikdavę su juo vieną. 
Kadangi užmezgęs su kuo nors pažintį kurį laiką nesukdavau galvos nei dėl 
naujojo draugo, nei dėl jo įtakos, tik vėliau pastebėjau, kad jo pasakojimai 
ir sprendimai mane ne tiek protina ir lavina, kiek jaukia ir trikdo. Negalė- 


jau suprasti, kas jis per žmogus, nors mįslė buvo lengvai įmenama. Tokiems 

kaip jis gyvenimas nieko nearneša, dėl to jie visą laiką užsiima smulkme- 
nomis. Nelaimė, jis buvo linkęs, maža to, nepaprastai mėgo samprotauti, 
nors neturėjo gebėjimo mąstyti, o tokie žmonės lengvai įsikala į galvą tam 
tikrą vaizdinį, kurį galima vertinti kaip dvasios ligą. Jis nuolat grįždavo prie 
vienos įkyrios minties, tad ilgainiui ėmė mane varginti. Karčiai skųsdavosi, 
kad labai suprastėjusi atmintis, ypač blogai prisimenantis nesenus įvykius ir, 
padaręs savotišką išvadą, tvirtindavo, kad visos dorybės kylančios iš geros at- 
minties, o visos kliaudos - iš užmaršumo. Šitą mokymą teigė labai sumaniai, 
juk bet ką įmanoma teigti, leidžiant sau žodžius vartoti ir taikyti apskritai, 
tai plačiąja, tai siaurąja, tai tiesiogine, tai perkeltine prasme. 

Iš pradžių man patiko jo klausytis, jo šnekumas stebino. Tarsi priešais 
būrų iškalbingas sofistas, gebantis juokais ar dėl proto lavinimo keisčiau- 
siems dalykams suteikti apgaulingą išorę. Deja, pirmas įspūdis netrukus nu- 
blanko: kad ir kiek stengiausi, kiekvieno pokalbio pabaigoje vyras vėl grįžda- 
vo prie tos pačios temos. Jo buvo neįmanoma nulaikyti prie senesnių įvykių, 
nors jį domino ir juos puikiai prisiminė. Dažnai kokia nors nereikšminga 
aplinkybė jį atitraukdavo nuo pasakojimo apie pasaulio istorijos įvykius ir 
pakišdavo mėgstamą piktą mintį. 

Vienas mūsų popietinis pasivaikščiojimas tuo atžvilgiu buvo ypač 
nesėkmingas; papasakosiu apie jį vietoj kitų panašių atvejų, kurie skaitytoją, 
ko gero, tik nuvargintų, gal net prislėgtų. 

Eidami per miestą sutikome seną elgetą, kuri savo įkyriais prašymais 
pertraukė draugo pasakojimą. 

— Nešdinkis, sena ragana! - pasakė jis ir nuėjo pro šalį. 

Ji sušuko jam pavymui gerai žinomą frazę, tik truputį pakeistą, nes pa- 
matė, kad įžūleiva pats nebejaunas: 

- Reikėjo jaunam į kartuves pasiprašyti, nereikėtų dabar senam būti! 

Jis staiga atsisuko, ir mane suėmė baimė, kad ko neatsitiktų. 

- Į kartuves! - sušuko jis. - Pasiprašyti į kartuves! To betrūko, man, 
tokiam šaunuoliui! Bet pasikarti, pačiam pasikarti, taip, tikrai, reikėjo už- 
sinerti kilpą; paleisti sau į kaktą parako užtaisą, kad dabar nemacyčiau, kad 
nė to nebesu vertas. - Moteris stovėjo kaip suakmenėjusi, o jis plyšojo: — 
Pasakei tikrą tiesą, sena ragana! O kad tavęs dar neprigirdė vandenyje nei 
sudegino ant laužo, še, atlyginsiu už tavo žodžius. - Jis davė jai biuzelį, kuris 
retai duodamas elgetai. 

Perėjome pirmą tiltą per Reiną ir patraukėme į užeigą, kur ketinome 


užsukti; bandžiau megzti nutrūkusį mudviejų pokalbį, kai staiga gražiame 

takelyje prieš mus išniro labai daili mergina; stabtelėjusi ir mandagiai nusi- 
lenkusi, ji garsiai sušuko: 

— O, pone kapitone, kur traukiate? — ir pridūrė dar keletą tokia proga 
sakomų žodžių. 

— Panele, - atsakė jis sumišęs, - aš tikrai... 

— Kaip? - paklausė ji žaviai stebėdamasi. - Jūs taip greit užmirštate savo 
draugus? 

Žodis „užmirštate“ jį sunervino, jis papurtė galvą ir niauriai atsakė: 

— Iš tiesų, panele, aš neprisimenu. 

Ji atsakė linksmai, bet labai santūriai: 

- Įsidėmėkite, pone kapitone, kitą kartą ir aš galiu jūsų nepažinti! - Ir 
neatsigręždama sparčiai nužingsniavo pro mus. 

Staiga mano palydovas abiem kumščiais trenkė sau per galvą: 

— Tai asilas! - sušuko jis. - Senas asilas! Dabar pats matote, ar aš teisus, 
ar ne. - Ir pliūptelėjo įprastas žodžių ir teiginių srautas, kurį pastarasis įvy- 
kis dar labiau sustiprino. Negaliu ir nenoriu kartoti jo filipikų??, nukreiptų 
prieš save. Galop atsigręžęs į mane tarė: - Prašau būti mano liudytoju! Ar 
prisimenate tą prekiautoją prie kampinio namo, tą nebejauną ir negražią? 
Eidamas pro šalį su ja visada pasisveikinu ir kartais pašnekinu; jau praėjo 
visos trys dešimtys metų, kai ji man palanki. Ėgi dabar, galiu prisiekti, nėra 
nė mėnesio, kai ta mergina su manimi pasielgė daugiau negu maloniai, o aš 
štai nenoriu jos nė pažinti ir įžeidinėju už mandagumą! Ar nesakiau, kad 
nedėkingumas yra didžiausia kliauda, bet niekas nebūtų nedėkingas, jei ne 
užmaršumas! 

Įėjome į užeigą, ir tik puotaujanti ir ūžianti minia priekinėse salėse nu- 
traukė jo kaltinimus, metamus sau ir savo bendraamžiams. Jis nutilo, tad 
pamaniau, kad jau nusiramino, kai įėjome į viršutinį kambarį, kur radome 
vaikštinėjantį pirmyn atgal jauną vyrą; kapitonas jį pasveikino vardu. Mielai 
su juo susipažinau: senasis bičiulis jį visada minėdavo geruoju ir pasakojo, 
kad jis, karinės žinybos tarnautojas, kelis kartus, įstrigus jo pensijai, nesa- 
vanaudiškai jam labai padėjęs. Džiaugiausi, kad kalba pakrypo į bendrus 
dalykus, ir šnekučiuodamiesi išgėrėme butelį vyno. Nelaimė, čia įvyko an- 
tra blogybė, būdinga ir mano riteriui, ir visiems kietakakčiams. Lygiai kaip 
negalėjo atsikratyti minėtos įkyrios minties, lygiai taip jam giliai įstrigdavo 
šviežias nemalonus įspūdis ir imdavo nevaržomai lietis jausmai. Dar neat- 
slūgus neseniai patirtam nepasitenkinimo savimi jausmui, jį apėmė kažkoks 


naujas, tiesa, kitoniškas. Pavedžiojęs akimis po kambarį, jis pamatė ant stalo 

dvigubą kavos porciją ir du puodelius; jis, pats geras katinas, tarėsi suuodęs 
kažką, kas liudijo, kad tas jaunas vyras ne visą laiką čia buvo vienas. Vos tik 
spėjimas jo galvoje virto įsitikinimu, jog čia lankėsi dali mergina, minėtą 
nepasitenkinimą dar labiau paaitrino stebėtinas pavydas, ir kapitonas visai 
sukriko. 

Nieko nenujausdamas ramiai kalbėjausi su jaunuoju vyru; staiga kapito- 
nas užgauliu tonu, kuris man buvo gerai pažįstamas, ėmė laidyti pastabas dėl 
dviejų puodelių, dėl šio ir ano. Jaunasis ponas, kaip įprasta gerai išauklėtiems 
žmonėms, sumišęs bandė linksmai ir protingai išsilenkti, bet senasis ir toliau 
elgėsi atžagariai, tad jam neliko nieko kita, kaip griebti skrybėlę bei lazdą ir 
atsisveikinant mesti nedviprasmišką iššūkį. Dabar kapitonas visai padūko, 
juoba kad per rą laiką beveik vienas spėjo ištuštinti antrą butelį vyno. Trenkė 
kumščiu į stalą ir ėmė garsiai šaukti: 

- Ašjį užmušiu! 

Iš tikro jis tik gąsdino, nes dažnai taip sakydavo, kai jam kas nors prieš- 
taraudavo ar šiaip kas nepatikdavo. Lygiai taip netikėtai padėtis komplika- 
vosi grįžtant namo: neapdairiai ėmiau jam priekaištauti, kad buvęs nedėkin- 
gas tam jaunam vyrui, ir priminiau, kaip pirmai gyręs to tarnautojo paslaugų 
uolumą. Ne! tokio nirto sau pačiam dar nebuvau matęs; tai buvo karščiausia 
baigiamoji kalba, kurios pradžiai akstiną davė minėta daili mergina. Mačiau 
gailėjimąsi ir atgailą, išvirtusius į karikatūrą, o kadangi aistra atstoja genia- 
lumą, jie buvo išties genialūs. Jis vėl prisiminė visus mudviejų popietinio pa- 
sivaikščiojimo nutikimus, juos iškalbingai panaudojo saviplakai, dar kartą 
leido senai raganai mestelėti jam keletą žodžių ir galiausiai taip susitrikdė, 
kad net išsigandau, jog puls į Reiną. Jei būčiau žinojęs, kad jį sugausiu kaip 
Mentoras Telemachą*!, būčiau leidęs šokti ir atsivėsinusį parlydėjęs namo. 

Nedelsdamas viską papasakojau Lerse'ei, ir kitą rytą mudu nuėjome pas 
jaunąjį vyrą, kurį mano draugas prajuokino savo sausumu. Sutarėme, kad 
įvyks atsitiktinis susitikimas ir jame kivirčas bus užglaistytas. Juokingiausia 
buvo tai, kad kapitonas ir šįkart per naktį išpagiriojo savo nemandagumą ir 
leidosi įkalbamas atsiprašyti jaunojo vyro, kuris taip pat nebuvo vaidų mėgė- 
jas. Vieną rytą viskas buvo atlikta, o kadangi žinia apie įvykį vis dėlto paskli- 
do, neišvengiau draugų pasišaipymų, nors, turėdami patirties, galėjo mane 
įspėti, kad kapitono draugystė kai kada tampa sunkia našta. 

Man galvojant, ką dar papasakojus, keista prisiminimų žaismė mintyse 
atgaivina garbingą katedros pastatą, kuriam kaip tik anomis dienomis sky- 


riau ypatingą dėmesį ir kuris tiek mieste, tiek už miesto buvo gerai matomas. 

Juo ilgiau apžiūrinėjau fasadą, juo labiau stiprėjo ir ryškėjo minėtas pir- 
mas įspūdis, kad čia didingumas susijungęs su patrauklumu. Norint, kad 
milžinas, išnyrantis priešais kaip masė, nebaugintų, kad netrikdytų mėgi- 
nant ištirti jo dalis, jis turi sudaryti nenatūralią, tariamai neįmanomą sąjun- 
gą su tuo, kas malonu. Tačiau kadangi katedros įspūdį įmanoma apsakyti tik 
susiejus mintyse tas abi nesuderinamas savybes, jau iš to matyti, kokiu vertu 
laikytinas senasis paminklas, tad pasiaiškinkime, kaip tokie prieštaringi ele- 
mentai gali taikiai persismelkti ir susijungti. 

Pirmiausia, dar negalvodami apie bokštus, aptarkime tik fasadą, kuris 
pasitinka žvilgsnį kaip stačias pailgas keturkampis. Artėdami prie jo sam- 
brėškio metą, šviečiant mėnesienai arba žvaigždėtą naktį, kai katedros da- 
lys daugiau ar mažiau neaiškiai boluoja, o galiausiai suvis ištirpsta tamsoje, 
pamatysime tik didžiulę sieną, kurios ilgis ir plotis proporcingai dera. Ap- 
žiūrinėdami ją dieną ir dvasios jėga abstrahuodamiesi nuo detalių, pamaty- 
sime, kad tai priekinė pastato pusė, ne tik uždaranti jo vidines erdves, bet 
ir paslepianti kai ką šalimais. To didžiulio paviršiaus angos nurodo vidines 
reikmes, ir pagal jas galime jį suskirstyti į devynis laukus. Pirmiausia krin- 
ta į akis didžiosios vidurinės durys, nukreiptos į bažnyčios navą. Abipus 
jų yra dvejos mažesnės, priklausančios Kryžiaus keliui. Virš pagrindinių 
durų žvilgsnis sugriebia apskritą langą, pro kurį po bažnyčios skliautais 
sklinda paslaptinga šviesa. Šonuose matyti dvi didelės statmenos, pailgos 
keturkampės angos, sudarančios ryškų kontrastą viduriniajai ir rodančios, 
kad jos priklauso prie kylančių aukštyn bokštų pagrindo. Trečiame aukš- 
te pagrečiui išsidėsčiusios trys angos, skirtos varpinei ir kitoms bažnyčios 
reikmėms. Pačiame viršuje matyti galerijos baliustrada, kuri vietoj karnizo 
horizontaliai užbaigia visumą. Minėtuosius devynis laukus remia, rėmina 
ir dalija į tris dideles statmenas plokštumas keturi nuo žemės aukštyn ky- 
lantys piliastrai. 

Taigi neginčytina, kad visai masei būdingas gražus aukščio ir pločio 
santykis, o minėtieji piliastrai ir grakščiai jų dalomos plokštumos tai masei 
suteikia tolygaus lengvumo. 

Tačiau jei liksime prie savo abstrakcijos ir įsivaizduosime milžinišką 
sieną be jokio dekoro su tvirtais aukštais piliastrais, o sienoje — reikiamas 
angas, bet tik tokias, kurios įrengtos iš būtinybės, ir tarsime, kad ir šioms pa- 
grindinėms sritims būdingos gražios proporcijos, pamatysime, kad visuma 
yra rimta ir ori, tačiau slegiamai nedaili, o be jokio dekoro - nemeniška. Mar 


meno kūrinys, kurio visumą sudaro didelės, paprastos, harmoningos dalys, 

daro taurų ir orų įspūdį, tačiau tikras malonumas, kurį sukelia pasitenkini- 
mas, galimas tik tarpusavyje derant visoms sukurtosioms detalėms. 

Tačiau apžiūrimasis pastatas mums visiškai įtinka, nes matome, jog vi- 
sos kiekvienos dalies puošmenos dera su ta dalimi, kurią puošia, jai paklūsta, 
yra tarsi iš jos išaugusios. Tokia įvairovė visada sukelia didelį malonumą, nes 
radosi iš tinkamo pagrindo ir dėl to sukuria vienovės jausmą, ir tik tokiu 
atveju atlikimas aukštinamas kaip meno viršūnė. 

Dėl tokių priemonių tvirtas mūras, neįveikiama siena, be to, dviejų dan- 
gų siekiančių bokštų pagrindas turėtų akiai atrodyti kaip į save besiremian- 
tis, sutelktas, bet kartu lengvas ir grakštus ir, nors daugelyje vietų suskaldy- 
tas, sudaryti nepajudinamos tvirtybės vaizdinį. 

Tas galvosūkis buvo sėkmingai išspręstas. Mūro angos, masyviosios da- 
lys, piliastrai - viskam būdingas savitas charakteris, kuris atsiskleidžia tai 
daliai būdinga paskirtimi; jis laipsniškai perteikiamas žemutinėms sritims, 
todėl viskas papuošta saikingai, ir dideli, ir maži dalykai yra savo vietoje, 
lengvai matomi ir taip patrauklumas pavirsta didumu. Aš kalbu tik apie 
perspektyvos požiūriu storoje mūro sienoje panyrančias, iki begalybės pi- 
liastrais ir smailiomis arkomis išpuoštas duris, apskritos formos langą, suda- 
rantį menišką rožę, jos strypų profilį ir apie statmenų plokštumų grakščias 
apvalias kolonas. Įsivaizduokite laipsniškai tolstančius piliastrus, šalia jų — 
grakščius, taip pat aukštyn kylančius, šventųjų atvaizdams apsaugoti skirtus 
į baldakimą panašius smailius stogelius su lengvomis kolonomis, taip pat tai, 
kad galiausiai kiekviena gysla, kiekvienas bumbulas primena gėlės pumpurą, 
lapų vainiką ar kokį nors kitą akmenyje atkurtą gamtos kūrinį. Palyginkite 
statinį, jei ne jį patį, tai visumos ir detalių atvaizdus, kad galėtumėte vertinti 
ir įsivaizduoti tai, ką aš pasakoju. Galbūt kai kas pamanys, kad aš sutirštinu 
spalvas: juk ir man, nors pirmą kartą pamačius katederą apėmė susižavėji- 
mas, prireikė daug laiko, kol ją kaip reikiant įvertinau. 

Užaugęs tarp gotikinės architektūros kritikų, penėjau ancipatiją per- 
krautai, perdėm įmantriai puošybai, dėl kurios įnoringumo niūrus religinis 
jausmas tapdavo labai atgrasus; mano neprielankumas be paliovos didėjo, 
nes matydavau tik lėkštus tokio pobūdžio kūrinius, nepasižyminčius nei 
gražiomis proporcijomis, nei grynu nuoseklumu. Tačiau dabar tariausi išvy- 
dęs naują apraišką, nes tikrai nemačiau nieko peiktina, veikiau visur įžvel- 
giau visišką priešingybę. 

Taigi vis ilgiau žiūrėdamas ir svarstydamas tariausi randąs dar didesnių 


privalumų negu minėtieji. Pamačiau, kad didžiosioms plokštumoms būdingos 

tinkamos proporcijos, kad subtili ir gausi puošyba iki smulkmenų apgalvota, 
be to, pastebėjau, kad tie įvairiopi pagražinimai visaip susiję, veda nuo vie- 
nos pagrindinės dalies prie kitos, kad vienarūšės, bet įvairialypių pavidalų 
detalės susipynusios - nuo šventojo iki pabaisos, nuo lapo iki danties. Juo 
labiau gilinausi, juo labiau stebėjausi; juo vargau matuodamas ir piešdamas, 
juo didėjo mano prisirišimas, tad daug laiko praleidau iš dalies nagrinėda- 
mas esama, iš dalies atkurdamas mintyse ir popieriuje tai, ko trūko, kas buvo 
nebaigta, ypač bokštų dalis. 

Kadangi tas statinys buvo įkurdintas senoje vokiečių gyvenamoje vietoje 
ir tokį įspūdingą pavidalą įgijo vokiečių laikais, o kukliame antkapyje įam- 
žinto meistro vardo skambesys“" taip pat liudijo vokišką kilmę, to meno kū- 
rinio vertės įkvėptas ryžausi iki tol blogos reputacijos pavadinimą „gotikinė 
architektūra“?? pakeisti ir jį mūsų tautai pateikti kaip „vokiečių architektū- 
rą **; vėliau nepatingėjau pirma žodžiu, paskui trumpame rašinyje, skirtame 
D. M. Ervini a Steinbach, išlieti savo patriotinius jausmus. 

Kai mano biografinis pasakojimas pasieks tą epochą, kai minėtasis ra- 
šinys buvo išspausdintas, o Herderis jį vėliau įtraukė į rinkinį Apie vokie- 
čių būdą ir meną, dar grįšiu prie šio svarbaus objekto. Tačiau pirma negu 
jį paliksiu, noriu, naudodamasis proga, pateisinti šio tomo pradžioje įdėtą 
motto, jei jis kai kam keltų šiokių tokių abejonių. Gerai žinau, kad puikiam 
ir viltingam senovės vokiečių posakiui „Ko geidauji jaunystėje, senatvėje turi 
į valias“ galima pateikti priešingos patirties pavyzdžių, bandyti jį kitaip aiš- 
kinti, tačiau daug dalykų rodo, kad juo pasakoma tiesa, ir aš paaiškinsiu, ką 
turiu galvoje. 

Norai - tai mumyse glūdinčių gebėjimų nuojauta, įstengsimų nuveikti 
darbų pranašai. Tai, ką galime ir ko geidaujame, vaizduotei atsiskleidžia mus 
supančioje aplinkoje ir ateityje; mes ilgimės to, kas jau glūdi mumyse. Tad 
karštas išankstinis pasirinkimas paverčia išsvajota tikrove tai, kas iš tiesų ga- 
lima. Tokiai krypčiai neabejotinai glūdint prigimtyje, kiekviename vidinės 
raidos kelio tarpsnyje išsipildo dalis pirmutinio noro, palankiai klostantis 
aplinkybėms — einant tiesiu keliu, nepalankiai - aplinkkeliu, iš kurio visa- 
da įsukama į tiesųjį. Matome, kaip žmonės atkaklumu užpelno žemiškąsias 
gėrybes, apsisupa turtu, prabanga ir išorine garbe. Kiti dar tvirčiau siekia 
dvasinių privalumų, įgyja aiškią dalykų įžvalgą, sielos ramybę ir pasitikėjimą 
savimi dabarčiai ir ateičiai. 

Tačiau yra ir trečia kryptis, kurioje susipynusios tos abi, ir ji patikimiau- 


siai atneša sėkmę. Žmogaus jaunystei sutampant su tokiu reikšmingu lai- 

korarpiu, kai kūrimas persveria naikinimą, ir laiku nubudus nuojautai, ko 
tokia epocha reikalauja ir ką žada, jis, išorinių paskatų stumiamas veikliai 
dalyvauti, tai čia, tai ten pridės ranką ir darbuosis įvairiose srityse. Tačiau, 
be žmogaus ribotumo, yra tiek daug atsitiktinių kliūčių, kad lieka užmes- 
tas koks nors pradėtas darbas, iš rankų krinta ir subliūkšta vienas po kito 
visi norai. Tačiau jeigu jie buvo gimę iš tyros širdies, atitinkantys laiko reik- 
mes, - tegu krinta, tegu guli išsibarstę, nes neabejotinai ne tik bus surasti 
ir surinkti, bet ir išryškės jiems artimi dalykai, su kuriais niekada neturėta 
reikalo, net negalvota apie juos. Taigi kai eidami gyvenimo keliu matome 
kitus įgyvendinus tai, kam patys kadaise jautėmės esantys pašaukti, bet, kaip 
ir daugelio kitų dalykų, turėjome atsisakyti, apima malonus jausmas, kad tik 
visa žmonija išvien yra tikrasis žmogus, o paskiras žmogus bus linksmas ir 
laimingas tik tada, kai turės drąsos jaustis esantis visete. 

Šitam pamąstymui čia vieta; kai prisimenu, kad senieji statiniai mane 
traukte traukė, kai suskaičiuoju, kiek laiko atidaviau vien Štrasburgo kated- 
rai ir su kokiu domesiu vėliau apžiūrinėjau Kelno ir Freiburgo katedras, vis 
labiau įsitikindamas neapsakoma tų pastatų verte, galėčiau sau prikišti, kad 
vėliau juos išleidau iš akių, o rafinuotesnio meno patrauktas net nustūmiau į 
šalį. Tačiau pastaruoju metu matau, kad vėl kyla domėjimasis tais objektais, 
didėja ir skleidžiasi prielankumas, karšta meilė jiems, kad jos kupini puikūs 
jauni žmonės beatodairiškai aukoja tiems praėjusio pasaulio paminklams 
savo jėgas, laiką, rūpestį, turtą, ir man maloniai primenama, kad tai, ko aš 
kadaise norėjau ir troškau, buvo vertinga. Man smagu matyti, kad ne tik 
branginami pirmtakų nuveikti darbai, bet ir, remiantis turimais neįgyven- 
dintais planais, mėginama - kol kas tik piešiniuose - pavaizduoti pirminį 
sumanymą, idant mes tokiu būdu susipažintume su mintimi, kuri yra kiek- 
vieno darymo pradžia ir pabaiga, ir siekiama sąmoningai, rimtai nušviesti ir 
atgaivinti praeitį, kuri atrodo paini. Pirmiausia čia pagirsiu šaunųjį Sulpizą 
Boisserėe“?, kuris nepailstamai triūsia, kad puikiajame vario raižinyje pa- 
vaizduota““ Kelno katedra iškiltų kaip pavyzdys tų milžiniškų planų, kurių 
prasmė it Babelio bokštas kilo į dangų, bet jie taip neatitiko žemiškųjų prie- 
monių galimybių, kad neišvengiamai įstrigo jų įgyvendinimas. Iki šiol stebi- 
mės, kad tokie statiniai lieka nebaigti, bet dar labiau nustebsime sužinoję, ką 
iš tikrųjų ketinta pastatyti. 

Tegu tą literatūrinę ir meninę veiklą tęs visi, turintys jėgų, lėšų ir įtakos, 
idant mums atsiskleistų didingos nelyg milžinų protėvių mintys ir suprastu- 


me, ko jie siekė. Iš to pasemta įžvalga neliks bevaisė, ir nuomonė, turėdama 

prieš akis šiuos kūrinius, pagrįstai galės prusintis. Tas procesas esmingai 
vyks tada, kai veiklus jaunasis draugas, be Kelno katedrai skirtos monogra- 
fijos, pateiks išsamią Vokietijos viduramžių architektūros istoriją. Kai bus 
iškelta į dienos šviesą visa, ką įmanoma sužinoti apie šio meno kūrimą inst- 
rumentais, kai, palyginus su graikų bei romėnų ir Rytų bei Egipto menu, 
bus atskleisti pagrindiniai jo ypatumai, toje srityje liks mažai veikti. Kai bus 
paskelbti tėvynainių pastangų rezultatai, aš galėsiu — taip kaip dabar po- 
kalbiuose su bičiuliais - su tikru pasitenkinimu pakartoti geriausia prasme 
minėtus žodžius: „Ko geidauji jaunystėje, senatvėje turi į valias.“ 

Susidūrus su tokiais kūriniais, kurie priklauso ištisiems šimtmečiams, 
galima pasikliauti laiku ir išlaukti progos, tačiau kai ką jaunystėje reikia su- 
naudoti šviežią, kaip sunokusį vaisių. Tebūnie man leista šiuo staigiu posū- 
kiu pakalbėti apie šokius - kaip akims apie katedrą, taip ausims apie juos 
Štrasburge, Elzase, primenama kas dieną, kas valandą. Tėvas nuo mažumės 
mokė mane ir seserį šokti; šokių pamokos tokiam rimtam vyrui kažin ar 
tiko, bet jo tai nė kiek netrikdė; jis nuodugniai supažindino mus su pozomis 
ir žingsniais ir, kai jau išmokė tiek, kad pašokome menuetą, su flžte douce“ 
grodavo trijų ketvirtinių taktu kokią nors paprastą melodiją, o mes pagal ją 
kaip mokėdami šokdavome. Prancūzų teatre dar vaikystėje teko macyti, tie- 
sa, ne baletą, bet solo partijų ir pas de deux, ir įsidėmėjau kai kuriuos ypatin- 
gus kojų judesius bei visokius šuoliukus. Kai mudviem su seseria pabosdavo 
menuetas, prašydavau tėvo pagroti kitos šokių muzikos, kaip antai žigų ir 
murkių, kurių natų buvo apsčiai, ir kaipmat sugalvodavau žingsnių bei kitų 
judesių, nes takto pojūtis nuo prigimimo glūdėjo mano sąnariuose. Tai ma- 
tydamas tėvas taip įsismagindavo, kad retkarčiais pasidarydavo sau ir mums 
pramogą - leisdavo mums trypti, kaip šaus į galvą, o pats patenkintas žiūrė- 
davo. Po nesėkmės su Gretchen ir gyvendamas Leipcige aš nesirodžiau ant 
parketo; dar tebeprisimenu, kad viename baliuje pakviestas sušokti menuetą 
pajutau, tarsi kūnas būtų praradęs takto pojūtį ir gebėjimą judėti, užmiršau 
ir žingsnius, ir figūras, tad būčiau užsitraukęs baisią gėdą, jei dauguma žiū- 
rovų nebūtų tvirtinę, kad mano nemokšiškumas esąs paprasčiausias užsispy- 
rimas, noras sugadinti merginoms visą džiaugsmą prieš mano valią priversti 
mane šokti ir įtraukti į savo būrį. 

Grįžusiam į Frankfurtą tokie smagumai buvo nepasiekiami, bet Štras- 
burge vėl apėmus gyvenimo džiaugsmui netrukus atgijo kūno gebėjimas 
jausti taktą. Sekmadieniais ir šiokiadieniais nerasdavai pasilinksminimo 


įstaigos, kurioje nebūtų susirinkęs linksmas būrys pašokti, daugiausia rate- 

lio. Tokie pat būdavo privatūs pokyliai vasarvietėse, ir jau buvo kalbama apie 
nuostabius artėjančios žiemos kaukių balius. Žinoma, čia būčiau buvęs ne 
savo vietoje, draugijoje nereikalingas; vienas draugas, puikus valso šokėjas, 
patarė iš pradžių pasimokyti prastesnėse draugijose, kad paskui sužibėčiau 
pačioje geriausioje. Palydėjo mane pas šokių mokytoją, kuris buvo laikomas 
patyrusiu; šis pažadėjo mane vesti toliau, kai pakartosiu ir gerai įsisavinsiu 
šokių pradmenis. Buvo iš tų prancūzų, kurie yra sauso, mitraus būdo; malo- 
niai mane priėmė. Sumokėjau jam už mėnesį į priekį ir gavau dvylika korte- 
lių, už kurias pažadėjo tiek ir tiek valandų mokyti šokti. Vyras buvo griežtas, 
skrupulingas, bet ne pedantiškas; kadangi jau turėjau šiokios tokios šokių 
patirties, netrukus jam atsidėkojau savo šokimu ir pelniau jo pagyrimą. 

Pamokas labai lengvino viena aplinkybė: mokytojas turėjo dvi dukras, 
abi buvo gražios, dar neturinčios dvidešimties. Nuo jaunumės mokytos šio 
meno, buvo įgudusios šokėjos ir kaip 20/£iė* galėjo padėti prasilavinti net 
nevikriausiam mokiniui. Abi buvo labai mandagios, kalbėjo tik prancūziš- 
kai, ir aš susiėmiau, kad prieš jas neatrodyčiau nerangus ir neapsijuokčiau. 
Man sekėsi, jos taip pat mane gyrė ir niekada neatsisakydavo sušokti menue- 
to tėvui grojant nedideliu smuikeliu, net po truputį išmokyti mane šokti 
suktinį valsą, nors tai joms sunkiau sekėsi. Beje, tėvas, panašu, turėjo nedaug 
mokinių, ir jos gyveno vienišos. Dėl to kai kada manęs prašydavo pasilikti 
po pamokos paplepėti; neatsisakydavau, juoba kad jaunesnioji man patiko, 
apskritai jiedvi elgėsi labai padoriai. Kartais paskaitydavau balsiai iš kokio 
nors romano, taip pat ir jos. Vyresnioji, tokia pat daili, gal net dailesnė negu 
jaunėlė, nors man netiko taip, kaip ši, man buvo itin meili ir paslaugi. Per 
pamoką visada būdavo čia pat ir kai kada ją užtęsdavo, dėl to porą kartų ta- 
riau privalantis tėvui grąžinti dvi korteles, bet jis atsisakė imti. Jaunėlė, nors 
nebuvo man nemeili, dažnai būdavo pati sau ir tik tėvo pašaukta pakeisdavo 
vyresnėlę. 

Vieną vakarą sužinojau, kodėl taip yra. Baigęs šokti su vyresnėle buvau 
beinąs į svetainę, bet ji mane sulaikė: 

- Luktelėkime čia; seseriai būrėja meta kortas, ji nori sužinoti, kaipgi jos 
toli esantis draugas, prie kurio prisirišusi visa širdimi ir su kuriuo sieja visas 
savo viltis. Mano širdis laisva, - pasakė ji, - ir teks susitaikyti su tuo, kad ji 
niekam nereikalinga. 

Pasakiau jai kažką malonaus ir pridūriau, kad galinti nedelsdama suži- 
noti teisybę, jei tik paprašys žiniuonę išmesti jai kortas; aš irgi padarysiąs tą 


patį, nes seniai maga sužinoti kai ką, kuo iki šiol vis netikėjau. Ji nepiktai 


274 Iš MANO GYVENIMO. POEZIJA IR TIESA 


mane subarė ir pasakė, kad pasaulyje nesą nieko patikimesnio, kaip tokio 
orakulo ištarmės, bet jo reikia klausti ne juokais ar norint pasišaipyti, o rim- 
tu reikalu. Vis dėlto įkalbėjau ją drauge su manimi nueiti į tą kambarį, kai 
nuspręsianti, kad būrėja jau baigusi darbą. Įėję radome seserį labai susijaudi- 
nusią, man ji buvo dar meilesnė nekaip visada, juokavo ir kone šmaikštavo: 
įsitikinusi, kad tolimasis draugas jai neabejingas, tarė, kad nebus neleistina 
pameilikauti su čia esančiu sesers draugu, kokiu mane laikė. 

Prikalbėjome senei saldžių žodžių ir prižadėjome gerai sumokėti, jei 
vyresnėlei ir man pasakysianti visą tiesą. Atlikusi įprastinius pasirengimo 
veiksmus ir ceremonijas, ji išdėjo savo šlamštą, kad gražuolei išklotų viską, 
kas jos laukia. Įdėmiai apžvelgė iškritusias kortas, bet tarsi kas užčiaupė jai 
burną. 

— Suprantu, - tarė jaunėlė, jau pažįstanti tą magišką lentelę, - jūs dvejo- 
jate, ar rodyti seseriai nemalonumus, bet ta nelemta korta iškrito! 

Vyresnioji išblyško, bet susitvardžiusi pasakė: 

— Kalbėkite, galva nenulėks nuo pečių! 

Giliai atsidususi senė paaiškino, kad mergina mylinti, bet esanti nemy- 
lima, kad jai kelią pastojusi kita persona, ir tai, kas tokiais atvejais sakoma. 
Nusprendusi pataisyti reikalą pridūrė, kad mergina sulauksianti laiško ir 
pinigų. 

— Laiškų nelaukiu, - atsakė gražuolė, - o pinigų nemėgstu. Jei išties, 
kaip jūs sakote, aš myliu, tai esu verta mane mylinčios širdies. 

— Pažiūrėkime, gal dabar geriau seksis, - tarė senė ir sumaišiusi malką 
antrąsyk išdėjo, deja, pamatėme, kad kortos iškrito dar blogiau. Gražuolė 
stovėjo ne tik dar vienišesnė, bet ir apsupta kažkokių negerumų; draugas 
buvo pasislinkęs tolėliau, o tarp jų įsiterpę asmenys priartėję. Senė nuspren- 
dė išmesti kortas trečią kartą, vildamasi, kad jos parodysiančios ką geresnio, 
bet gražuolė nebetverdama apsipylė ašaromis ir nusigręžusi puolė iš kam- 
bario. Nesumojau, ką dabar daryti. Prielankumas laikė prie tos, kuri liko 
kambaryje, gailestis ginė pas aną; atsidūriau išties nemalonioje padėtyje. 

— Paguoskite Liusindą, - pasakė jaunėlė, - nueikite pas ją. 

Aš dvejojau; kaip galėjau ją guosti, nežadėdamas bent lašelio prielanku- 
mo, ir ar galėjau tai daryti dabar, tokią akimirką, šaltai, abejingai! 

— Geriau eikime abu, - atsakiau Emilijai. 

— Nežinau, ar ji dabar norės mane matyti, - pasakė ji. 

Vis dėlto mudu nuėjome, tačiau duris radome užsklęstas. Kad ir kiek 


beldėme, šaukėme, prašėme, Liusinda neatsiliepė. 

- Palaukime, kol nusiramins, - pasakė Emilija, - ji nenori nieko matyti! 

Kiek prisimenu, ji nuo pirmos pažinties dienos visada būdavo kažkokia 
ūmi ir nepastovi, o prielankumą man dažniausiai išreikšdavo nerodydama 
savo nemandagumo. Kas man beliko daryti? Dosniai atlyginau senei už tas 
bėdas, kurių pridarė, ir jau buvau beeinąs, bet Emilija tarė: 

— Paprašykite, kad ir jums išmestų kortas. 

Senė neprieštaravo. 

- Malonėkite apsieiti be manęs! - sušukau ir puoliau laiptais žemyn. 

Kitą dieną nesiryžau ten rodytis. Trečią dieną Emilija per pasiuntinį — 
berniuką, kuris atnešė žinių nuo seserų, o joms nuo manęs perdavė gėlių ir 
vaisių, - ankstų rytą pakvietė dieną ateiti. Prisistačiau įprastu laiku, radau 
vieną tėvą; jis dar šiek tiek pataisė mano eiseną ir žingsnius, įėjimą ir išėjimą, 
laikyseną ir elgseną, bet apskritai manimi, rodos, buvo patenkintas. Jaunėlė 
sesuo atėjo pamokos pabaigoje ir su manimi labai grakščiai sušoko menuetą, 
šokdama judėjo nepaprastai gražiai, ir tėvas patikino, kad ant šito parketo 
nėra matęs dailesnės ir grakštesnės poros. Po pamokos, kaip įprasta, nuėjau į 
svetainę; tėvas mus paliko vienus, ir aš pasigedau Liusindos. 

- Ji lovoje, - pasakė Emilija, — ir aš dėl to labai džiaugiuosi; nesijau- 
dinkite. Jos dvasios liga atslūgsta tada, kai ji taria nesveikuojanti; ji nenori 
mirti, todėl neprieštaraudama vykdo mūsų paliepimus. Turime šiokių tokių 
naminių vaistų, kuriuos ji geria ir išsiilsi; taip pamažu nurimsta šėlstančios 
bangos. Turint galvoje tariamą ligą, ji labai gera ir sukalbama, o kadangi jos 
savijauta apskritai gera, tik kamuoja aistra, ji išsigalvoja visokių, kaip roma- 
nuose, mirties būdų, kurie jai kelia malonų baugulį, kaip kad vaikams pasa- 
kojimai apie vaiduoklius. Dar vakar labai rimtai tvirtino, kad šįkart tikrai 
mirsianti, ir reikalavo, kad tą nedėkingąjį draugą melagį, kuris iš pradžių jai 
taip gerinosi, o dabar su ja taip negražiai elgiasi, pas ją atvestume, kai būsian- 
ti prie mirties: ji mesianti jam karčių priekaištų ir išleisianti dvasią. 

— Aš nekaltas, kad parodžiau jai prielankumą! - sušukau. - Pažįstu kai 
ką, kas tai labai gerai paliudytų. 

Emilija nusišypsojo ir kalbėjo toliau: 

— Suprantu jus, bet jeigu elgsimės neprotingai ir neryžtingai, visi atsi- 
dursime keblioje padėtyje. Ką sakytumėte, jei jus paprašyčiau baigti šokių 
pamokas? Tiesa, nuo praėjusio mėnesio jums dar liko keturios kortelės, bet 
tėvas sakė, kad būtų neatsakinga ilgiau iš jūsų lupti pinigus, nebent norėtu- 
mėte rimčiau mokytis šokio meno, bet tai, kas jaunam vyrui būtina, jūs jau 
mokate. 

- Artaijūs, Emilija, man patariate daugiau pas jus nebesilankyti? 

— Taip, aš, — atsakė ji, - bet ne savo noru. Paklausykite. Užvakar, jums 
išskubėjus iš mūsų, paprašiau, kad būrėja išdėtų jums kortas, ir jos tris kartus 
parodė tą patį, kiekvieną kartą vis aiškiau. Jūs buvote apsuptas visokio gėrio 
ir malonumų, draugų ir aukštų ponų, netrūko nė pinigų. Moterys stovėjo 
atokiau. Vargšė sesuo visą laiką buvo toliausiai, o artėjo kita, bet taip ir neat- 
sistojo šalia jūsų: tarpe atsidūrė kažkas trečias. Neslėpsiu, iš pradžių maniau, 
jog ta antroji dama - tai aš, bet išklausęs mano nuoširdžių žodžių jūs tikrai 
suprasite, kad patarimą duodu, linkėdama jums gero. Savo ranką ir širdį esu 
pažadėjusi vienam toli esančiam draugui ir iki šiol jį mylėjau labiau už viską 
pasaulyje, bet gali atsitikti taip, kad, būdamas čia, jūs tapsite man svarbes- 
nis negu iki šiol, tad kaip jaustumėtės atsidūręs tarp dviejų seserų, iš kurių 
vieną padarytumėte nelaimingą savo meile, o kitą - šaltumu, ir ta kankynė 
būtų bergždžia ir trumpalaikė. Juk jeigu dar nežinotume, kas jūs toks ir kas 
jūsų laukia, kortos būtų viską aiškiai parodžiusios. Likite sveikas, - pasakė 
paduodama ranką. Aš delsiau. - Na, - tarė vesdama mane prie durų, - idant 
tai tikrai būtų paskutinis kartas, kai mudu šnekamės, pasiimkite tai, ko šiaip 
jums neduočiau. - Ji apsivijo rankomis man kaklą ir labai švelniai mane pa- 
bučiavo. Apglėbiau ją ir priglaudžiau prie savęs. 

Tą akimirką su trenksmu atsidarė šoninės durys ir į kambarį įpuolė se- 
suo lengvais, bet dailiais naktiniais rūbais. 

— Nedrįsk viena pati su juo atsisveikinti! - sušuko ji. 

Emilija mane paleido, o Liusinda stvėrė ir stipriai prisiglaudė man prie 
širdies, prispaudė man prie skruosto savo juodas garbanas ir sustingo. Taip 
aš atsidūriau keblioje padėtyje tarp dviejų seserų, kaip ką tik pranašiškai ap- 
sakė Emilija. Liusinda atsitraukė ir įdėmiai pažvelgė į mane. Siekiau paimti 
jos ranką ir pasakyti ką malonaus, bet ji nusisuko ir, keletą kartų veržliai 
perėjusi per kambarį, metėsi ant sofos į kamputį. Prie jos priėjusiai Emilijai 
liepė pasitraukti šalin, ir prasidėjo tokia scena, kurią man dar dabar nemalo- 
nu prisiminti, ir nors iš tikro buvo toli gražu ne teatrališka, visiškai derama 
guviai jaunai prancūzaitei, bet teatro scenoje ją tinkamai suvaidintų tik gera, 
jautri aktorė. 

Liusinda apipylė seserį priekaištais. 

— Tu ne pirmą kartą paverži iš manęs širdį, kuri mane pamilo, - sušuko 
ji. - Lygiai taip buvo ir su tuo, kurio čia dabar nėra, kuris galiausiai prie mano 
akių su tavimi susižadėjo. Aš viską mačiau, bet ištvėriau; tik aš žinau, kiek 


ašarų per tai išliejau. Šitą tu vėl nugvelbei iš manęs, bet ir ano neatsisakei, tai 

kiek gali turėti vienu metu? Aš atvira ir geraširdė, ir visi mano, kad mane jau 
pažino, dėl to gali užmiršti. Tu uždara, ir žmonės dievaižin ką įsivaizduoja 
tavyje slypint. Bet tu neturi nieko daugiau, kaip tik šaltą savimylos širdį, kuri 
nuolat viską pasisavina; bet kitiems ją sunku pamacyti, nes tu ją giliai paslė- 
pusi krūtinėje, o aš savo vargšę karštą širdį laikau atvirą kaip veidą. 

Emilija tylėdama atsisėdo prie sesers, kuri berdama žodžius vis labiau 
karščiavosi ir prišnekėjo tokių dalykų, kurių man nederėjo girdėti. Bandyda- 
ma nuraminti seserį, ji už nugaros ranka parodė man ženklą išeiti, bet kaip 
pavydas ir įtarumas turi šimtus akių, taip ir Liusinda bus jį pamačiusi. Pašo- 
kusi ramiai priėjo prie manęs. Stovėjo priešais ir tarsi kažką galvojo. Paskui 
pasakė: 

- Žinau, kad jus praradau; nieko daugiau iš jūsų nereikalauju. Bet ir tu 
jo neturėsi, sese! — Tai pasakiusi iš tikrųjų suėmė mano galvą, abi rankas 
panardindama į garbanas, prispaudė mano veidą prie savojo ir kelis kartus 
pabučiavo mane į lūpas. 

— O dabar drebėk - aš užkeikiu: amžina nesėkmė lydės tą, kuri pirmoji 
po manęs pabučiuos šias lūpas! Tik pabandyk vėl su juo prasidėti! Žinau, šį 
kartą dangus mane išklausys. O jūs, pone, bėkite, bėkite kiek įkertate! 

Nuskriejau laiptais žemyn tvirtai nusprendęs niekada daugiau čia ne- 


kelti kojos. 

Vokiečių poetai nebesudarė gildijos ir nebestojo mūru vienas už kirą, dėl to 
miestelėniškajame pasaulyje nesinaudojo jokiomis privilegijomis. Jie neturė- 
jo nei jokio pagrindo, nei padėties visuomenėje, nei buvo gerbiami, nebent 
susiklostydavo jiems palankios sąlygos, dėl to tik atsitiktinumas lemdavo, ar 
į pasaulį atėjęs talentas pelnys garbę, ar nešlovę. Jausdamas esąs protingas 
ir gabus, vargšas mirtingasis sunkiai vilkdavosi per gyvenimą ir, dabarties 
reikmių slegiamas, niekais leisdavo dovaną, gautą, šiaip ar taip, iš mūzų. 
Proginis eilėraštis, pirmutinis ir tikriausias iš visų poezijos žanrų, buvo taip 
niekinamas, kad dar dabar tauta nesuvokia jo vertės, ir jeigu poetas nesekda- 
vo Gūntherio pavyzdžiu, pasaulyje tapdavo visiškai priklausomas kaip juok- 
darys ir dykaduonis, tad tiek teatro, tiek gyvenimo scenoje vaidindavo tokį 
herojų, kuriam bet kada galima iškrėsti piktą pokštą. 

Tačiau kai mūza aplankydavo garbius vyrus, apgaubdavo juos spindesiu, 
savo ruožtu nušviečiančiu dovanos teikėją. Gyvenime prityrę didikai, kaip 
antai Hagedornas, solidūs miestelėnai, tokie kaip Brockes!, garsūs moksli- 
ninkai, pavyzdžiui, Halleris*, priklausė prie žymiausių tautos atstovų, iški- 
liausių ir labiausiai branginamų. Ypač gerbti tie, kurie, be minėto gražaus 
talento, pasižymėjo ir kaip uolūs, ištikimi tarnautojai. Dėl to Uzas?, Rabe- 
neris, Weil$e mėgavosi ypatinga pagarba, nes savyje suderino perdėm hetero- 
geniškas, retai darniai sutinkančias savybes, ir to nebuvo galima nevertinti. 

Tačiau neišvengiamai turėjo ateiti laikas, kai poetinis genijus susivoks, 
susikurs sąlygas ir padės tinkamą pagrindą nepriklausomam orumui. Visa 
tai sujungė Klopstockas, idant duotų pradžią tokiai epochai. Tiek jusliniu, 
tiek moraliniu atžvilgiu jis buvo tyras jaunuolis. Rimtai, iš pagrindų auklėja- 
mas, nuo jaunumės itin reikšmino save bei savo darbus; rūpestingai iš anksto 
apsvarstęs savo gyvenimo žingsnius, nujausdamas visą savo vidinę jėgą, ėmėsi 
įmanomai didžiausio objekto. Jis nusprendžia naujai pašlovinti Mesiją — šis 
vardas žymi begalę savybių. Tai Išganytojas bus tas didžiavyris, kurį jis lydės 
per visas žemiškąsias niekšybes ir kančias į didžiausią dangiškąjį džiaugs- 
mą. Klopstockas pasitelkė visą jaunos sielos dieviškumą, angeliškumą, žmo- 
niškumą. Biblijos pavyzdžiu auklėtas ir jos jėgos palaikomas, jis gyvena su 


patriarchais, pranašais ir pirmtakais, tarsi jie būtų jo amžininkai, bet jiems 

visiems nuo amžių teskirta šviesiu ratu apjuosti tą vienintelį, kurio pažemi- 
nimą apstulbę turi stebėti, kurio išaukštinime jiems lemta pergalingai da- 
lyvauti. Mat galiausiai, praslinkus liūdesio ir baimės valandoms, amžinasis 
Teisėjas nugiedrys jo veidą, vėl priims savo Sūnų ir Bendradievį, o šis parves 
pas jį nusigręžusius žmones ir netgi puolusią dvasią*. Gyvi dangūs džiūgauja 
angelų pulkų balsais apie Viešpaties sostą, ir meilės spindesys užlieja Visatą, 
dar neseniai negalėjusią atitraukti žvilgsnio nuo kraupios aukos vietos. Dan- 
giškoji ramybė, kurios apimtas Klopstockas sumanė ir rašė šį poezijos kūri- 
nį, dar dabar persiduoda kiekvienam skaitančiam dešimt pradžios giesmių ir 
užgniaužiančiam savyje reikalavimus, kurių neskuba atsisakyti apšviestasis 
protas. 

Objekto orumas pakėlė paties poeto orumo jausmą. Jis pats kada nors 
prisijungsiąs prie tų chorų, Dievažmogis jį pagirsiąs, akis į akį padėkosiąs 
už pastangas, už kurias jau šiame gyvenime jam maloningai atlygino skaid- 
riomis ašaromis kiekviena jautri, tyra širdis, - tokius nekaltus, vaikiškus 
jausmus ir viltis puoselėjo ta graži siela, nes tik tokioje jie gali gimti. Taip 
Klopstockas įgijo teisę save vertinti kaip šventą asmenį, dėl to ką dirbdamas 
visada skrupulingai siekė tyrumo. Net senatvėje jam nedavė ramybės mintis, 
kad savo pirmąją meilę skyrė merginai", kuri, ištekėjusi už kito, paliko jį ne- 
žinantį, ar tikrai jį mylėjo, ar buvo jo verta. Su Meta“ sieję jausmai, nuoširdi, 
rami meilė, trumpa, šventa santuoka, našliu likusio sutuoktinio nenoras an- 
trą kartą susisaistyti vedybų saitais, — visa tai leidžia jį minėti tarp tų, kurie 
išties patyrė palaimą. 

Garbingą nusistatymą savo atžvilgiu dar sustiprino tai, kad jam kurį lai- 
ką buvo suteikta pastogė svetingojoje Danijoje įtakingo ir, žmoniškumo po- 
žiūriu vertinant, puikaus valstybininko namuose*. Čia, aukštuomenės rate, 
kuris, nors uždaras, nuo visuomenės neatsiskyręs ir pasaulio reikalais per- 
siėmęs, Klopstocko laikysena tapo dar ypatesnė. Dėl santūraus elgesio, pa- 
svertų žodžių, glaustumo, būdingo net atvirai ir ryžtingai reiškiant mintis, 
jis per visą gyvenimą iš išvaizdos panėšėjo į diplomatą, ministrą; išorė tarsi 
kirtosi su minėtais švelniais prigimties jausmais, nors ir viena, ir kita tryško 
iš tos pačios versmės. Tai gražiai atsispindi ir atsiskleidžia jo pirmuosiuose 
kūriniuose, dėl to jie padarė neįtikimą poveikį. Tačiau vargu ar kas yra mi- 
nėjęs kitą būdingą jo savybę, - paremti kitų gyvenimo ir kūrybos siekius. 

Būtent parama jaunimo literatūrinei veiklai, noras padėti žengti į priekį 
vilčių teikiantiems, bet sėkmės nelepinamiems žmonėms, palengvinti jų ke- 


lią papuošė kitą vokiečių vyrą, kuris savęs gerbimo požiūriu turbūt laikyti- 

nas antruoju, bet gyvo poveikio - neabejotinai pirmuoju. Turbūt aišku, kad 
čia turimas galvoje Gleimas. Jis užėmė, po teisybei, paslaptingą, bet pelningą 
postą“, gyveno gražiame, nelabai dideliame, karinės, miestiškos ir literatūri- 
nės veiklos atžvilgiu gyvame mieste, iš kurio plaukė didelio ir turtingo vie- 
nuolyno pajamos, vis dėlto dalis jų likdavo čia ir gausino vietos gerovę, ir 
karštai troško kurti; nors stiprus, noras jo netenkino, todėl pasidavė kitam, 
galbūt stipresniam — padėti kurti kitiems. Abi veiklos per visą ilgą jo gy- 
venimą nepaliaujamai pynėsi. Kaip negalėjo nustoti kvėpuoti, taip negalėjo 
liautis kurti poezijos ir dovanoti, tad, padėdamas neturtingiems talentams 
anksčiau ar vėliau rasti išeitį iš sunkios padėties, iš tiesų nusipelnė literatū- 
rai, įgijo tiek daug draugų, skolininkų ir nuo jo priklausomų, kad niekas 
nekritikavo jo ištęstos poezijos, nes už daugybę geradarysčių jam buvo atsi- 
dėkojama ne kuo kitu, kaip tik pakanta jo eilėms. 

Tų dviejų vyrų įgyta aukšta savo vertės samprata, skatindama ir kitus 
save laikyti šio to vertais, ir pastebimai, ir nepastebimai sukėlė rimtų ir 
gražių pasekmių. Nors garbinga, jiems, jų aplinkai, jų laikui ji atnešė savo- 
tišką negerovę. Pagal savo dvasinius kūrinius juodu vadintini neabejotinai 
didžiais, tačiau pasauliui jie liko tik maži žmonės, o jų išorinis gyvenimas, 
vertinant turtingo įvykių gyvenimo požiūriu, liko blankus. Diena ilga, o kur 
dar naktis; neįmanoma visą laiką kurti, dirbti arba duoti; jie negalėjo leisti 
laiko taip, kaip pasiturintieji ir aukštaluomiai, todėl perdėm reikšmino itin 
kuklią savo buitį, o kasdieniams darbeliams teikė tokią svarbą, kurią tik tar- 
pusavyje pripažino; mėgavosi savo sąmoju, deja, nors jis nuskaidrino esamą 
akimirką, vėliau netapo reikšmingas. Kitų pagrįstai giriami ir garbinami, 
jie atsimokėdavo tuo pačiu, neperžengdami saiko, bet visada su kaupu, ir 
kaip tik dėl to, kad jautė, jog jų meilė labai brangi, tą jausmą nuolat reiškė 
negailėdami nei popieriaus, nei rašalo. Taip radosi laiškai, kurių menkas tu- 
rinys kelia nuostabą jaunesnėms kartoms; ar galima ant jų pykti, kad stebisi, 
kaip žymūs, šviesūs žmonės gali mėgautis tokiais niekais ir apie juos rašyti 
laiškuose, ir sako, geriau jie būtų likę neskelbti. Vis dėlto tegu stovi tie keli 
tomeliai šalia kitų knygų lentynoje, tegu padeda mums suprasti, kad ir pui- 
kiausias žmogus gyvena su diena ir sunkiai verčiasi, kai išvien atspindi save 
ir vengia semti iš apstaus išorinio pasaulio, nes tik jame ras peno augti ir 
mastelį tam augimui matuoti. 

Tų vyrų veikla skleidėsi gražiausiais žiedais, kai mes, jaunimas, irgi 
subruzdome; bendraudamas su jaunesniais draugais, netgi su vyresniais 


asmenimis, aš jau linkau į gražbyliavimą, vienas kito gyrimą, vertinimą ir 

aukštinimą. Mano kūrinėlius maniškiai visada laikė gerais. Merginos, drau- 
gai, globėjai niekada nepeiks to, kas dėl jų padaroma ir sukuriama, bet to- 
kiais komplimentais galiausiai tik išreiškiamas tuščias abipusis pasitenkini- 
mas, kuris išskydina charakterį, jei jis negrūdinamas didesniems užmojams. 

Todėl man tikrai pasisekė, kad užsimezgus netikėtai pažinčiai visa, kas 
manyje snaudė ar budo - savimyla, pomėgis atspindėti save, tuščiagarbiš- 
kumas, išdidumas, puikybė, - patyrė negailestingą išbandymą, kuris savo 
pobūdžiu buvo nepakartojamas, tikrai ne laiku man tekęs, dėl to tik dar stip- 
resnis ir paveikesnis. 

Didysis įvykis, sukėlęs gilių pasekmių, buvo pažintis ir nuo jos prasidė- 
jęs suartėjimas su Herderiu!“. Jis lydėjo kelionėje Holšteino-Oitino princą, 
kurio sielą tuo metu buvo apėmęs gilus liūdesys, ir su juo atvyko į Štrasburgą. 
Vos sužinojusi, kad Herderis jau čia, mūsų draugija panūdo su juo susipažinti, 
ir ta laimė man nusišypsojo visai netikėtai ir atsitiktinai. Nuėjau į „Dvasios“ 
viešbutį susitikti su kažkokiu, nebeprisimenu kokiu, žymiu svečiu. Apačioje, 
prie laiptų, pamačiau vyrą, kuris kaip tik ketino lipti aukštyn, ir spėjau jį 
esant dvasininką. Jo pudruoti plaukai buvo surišti į apvalų kuodelį, jis vilkė- 
jo būdingus juodus drabužius ir juodą šilkinį apsiaustą, kurio kraštus buvo 
pasikaišęs ir sukišęs į kišenes. Net nesuabejojau, kad tas mažumą krintantis 
į akis, bet apskritai galantiškas ir malonus žmogus, apie kurį jau buvau gir- 
dėjęs, ir yra garsusis atvykėlis, ir užkalbindamas parodžiau, kad jį pažįstu. 
Jis paklausė mano vardo, šis jam nieko nesakė, tačiau mano atvirumas jam, 
rodos, patiko, nes maloningai atsiliepė ir, mums lipant laiptais, noriai leidosi 
į šneką. Nebepamenu, su kuo tada susitikome; trumpai tariant, atsisveikin- 
damas paklausiau, ar galėčiau jį aplankyti, ir jis maloniai sutiko. Skubėjau 
tuo leidimu dažnai naudotis, nes jis vis labiau mane traukė. Deramas ir man- 
dagus jo elgesys buvo kažkoks švelnus, nors nepasižymintis gyvumu. Veidas 
buvo apskritas, kakta iškili, nosis riestoka, gražios, dailios lūpos putlokos, 
tik jam būdingos. Po juodais antakiais - dvi juodos kaip anglis įstabios akys, 
nors viena dažniausiai paraudusi ir apimta uždegimo. Klausinėdamas šio bei 
to siekė geriau pažinti mane ir mano gyvenimą, ir jo patraukiamoji jėga man 
darė vis didesnį poveikį. Aš apskritai buvau patiklus ir nuo jo ničnieko neslė- 
piau. Tačiau praėjus nedaug laiko ėmė mušti atstumiantis jo esybės pulsas ir 
sukėlė nemažą mano nepasitenkinimą. Papasakojau jam apie savo jaunystės 
užsiėmimus ir pomėgius, tarp jų ir apie antspaudų rinkinį, kurį daugiau- 
sia sukaupiau šeimos draugo, gaunančio daug laiškų, dėka. Surūšiavau juos 


pagal valstybės kalendorių ir tokiu būdu nuodugniai susipažinau su visais 

valdančiaisiais kunigaikščiais, didesniais ir mažesniais valdžią ir galią turin- 
čiaisiais iki pat dvariškių, tie heraldiniai ženklai ne kartą labai pravertė per 
imperatoriaus karūnavimo iškilmes. Su pasitenkinimu pasakojau apie tuos 
dalykus, bet jis buvo kitos nuomonės ir mano domesį ne tik supeikė, bet ir 
parodė jo juokingumą, net sukėlė bodėjimąsi. 

Nukenčiau ir daugiau jo prieštarmės dvasios apraiškų, mat jis nuspren- 
dė dar pasilikti Štrasburge iš dalies dėl to, kad ketino atsiskirti nuo princo, 
iš dalies dėl akių ligos. Ta liga yra viena sunkiausių ir nemaloniausių, itin 
varginančių, nes išgydoma tik skausminga, labai nemalonia ir nepatikima 
operacija. Mat jo ašarų maišelio dugnas buvo per uždaras, dėl to jame esantis 
skystis nenutekėjo į nosį, juoba kad gretimame kaule nebuvo angos, kuria na- 
tūraliai vyksta sekrecija. Todėl reikėjo prapjauti maišelio dugną ir pragręžti 
kaulą, paskui per ašarų akutę, per atvertą maišelį ir su juo sujungtą naują 
lataką perkišti ašutą ir kasdien traukyti aukštyn žemyn, kad abi dalys susi- 
siektų ir imtų funkcionuoti, bet to negalima nei padaryti, nei pasiekti, kol 
tos srities išorinėje dalyje nebus padaryta įpjova. 

Taigi, išsiskyręs su princu ir įsikūręs bute, Herderis ryžosi operuotis pas 
Lobsteiną. Dabar man labai pravertė tos pratybos, kuriomis bukinau jautru- 
mą: galėjau stebėti operaciją ir vienaip ar kitaip patarnauti bei padėti tokiam 
brangiam žmogui. Operacija davė pagrindą stebėtis didele jo ištverme ir 
kantrybe: be menkiausio susierzinimo kentė chirurginius pjūvius ir dažnus 
skausmingus perrišimus, panašu, kad iš visų mūsų jam mažiausiai skaudėjo; 
žinoma, per tą laiką mums dažnai tekdavo iškęsti jo nuotaikos permainas. 
Sakau 2425, nes, be manęs, Herderį dažniausiai lydėdavo malonus rusas 
pavarde Pegelovas. Tai buvo senas jo pažįstamas iš Rygos, vyresnio amžiaus, 
atvykęs patobulinti chirurgijos įgūdžių pas Lobsteiną. Herderis būdavo tai 
malonus ir sąmojingas, tai lengvai atgręždavo bjauriąją pusę. Tiesą sakant, 
visiems žmonėms iš prigimties būdinga ir traukti, ir atstumti, vieniems la- 
biau, kitiems mažiau, vieniems lėtesniu pulsu, kitiems greitesniu, šiuo atžvil- 
giu retas įstengia valdyti savo charakterį, dauguma tik tariamai. Herderiui 
būdingą prieštaraujančio, kartaus, kandaus humoro perviršį lėmė negalia ir 
jos keliama kančia. Gyvenime tai jokia retenybė, tiesiog mes nepakankamai 
atsižvelgiame į liguistos būklės moralinius padarinius, todėl apie žmonių 
charakterius kai kada sprendžiame labai neteisingai, tardami, kad visi žmo- 
nės yra sveiki, ir reikalaujame, kad jie atitinkamai elgrųsi. 

Kol vyko gydymas, Herderį lankiau rytą vakarą, likdavau ir visą die- 


ną, ir netrukus pripratau prie jo priekaištavimo ir barimosi, nes vis labiau 

branginau gražiąsias, didžiąsias jo savybes, plačias žinias, gilias įžvalgas. To 
geraširdžio rėksnio įtaka buvo didelė ir reikšminga. Jis buvo penkeriais me- 
tais vyresnis už mane, jaunystėje tai didelis skirtumas, o kadangi jį gerbiau už 
tai, kas buvo, ir vertinau už pasiekimus, įgijo didelį pranašumą mano atžvil- 
giu. Tačiau tokia padėtis nebuvo itin maloni, mat vyresni asmenys, su kuriais 
iki tol bendraudavau, siekė mane lavinti su atodaira, gal net paikino nuo- 
laidumu, bet iš Herderio, kad ir kiek stengtumeis, niekada negalėjai tikėtis 
palaikymo. Taigi manyje be paliovos grūmėsi, viena vertus, didelis palanku- 
mas ir pagarba jam, kita vertus, jo sužadintas nepasitenkinimas, dėl to mane 
pirmą kartą apėmė vidinės nedermės jausmas, kurio iki tol nebuvau patyręs. 
Pokalbiai su Herderiu visada būdavo svarbūs, ar tiesiog ko nors klausdavo, 
ar atsakydavo į klausimus, ar šiaip išsakydavo mintis, dėl to kiekvieną dieną, 
net kiekvieną valandą jis vedė į aukštesnį požiūrį. Leipcige įpratau gyventi 
nedideliame ir uždarame rate, gyvenimas Frankfurte nepadėjo plėsti turi- 
mų bendrų vokiečių literatūros žinių; negana to, mistinės-religinės chemijos 
pratybos nuvedė į tamsią sritį ir atitolino nuo plataus literatūros pasaulio 
pastarųjų metų įvykių. Herderio dėka greitai susipažinau su naujausiais 
bandymais ir sužinojau apie pastarojo meto kryptis. Jis jau buvo išgarsėjęs 
ir Fragmentais, Kritiniais miškais bei kitais veikalais įsirikiavęs į žymiausių 
vyrų, senokai prikausčiusių tėvynainių žvilgsnius, gretas. Neįmanoma nei 
suvokti, nei pavaizduoti, koks judėjimas vyko tame prote, koks rūgimas toje 
prigimtyje. Tačiau tikrai neginčytina, kad siekiai buvo aukšti, turint galvoje, 
kaip ilgai truko Herderio veikla ir kiek daug jis sukūrė paskesniais metais. 
Mudviem taip gyvenant, praėjo nedaug laiko, ir jis pasisakė ketinantis 
dalyvauti konkurse!! dėl premijos, kurį Berlynas skirs geriausiam traktatui 
apie kalbos kilmę. Darbas buvo beveik baigtas, o kadangi jo rašysena buvo 
labai aiški, netrukus gavau keliuose sąsiuviniuose surašytą įskaitomą rank- 
raštį. Aš niekada negalvojau apie tokius dalykus, dar tebebuvau pačiame da- 
lykų viduryje ir neįstengiau mąstyti apie pradžią ir pabaigą. Be to, ir pats 
klausimas man atrodė nebūtinas: jei Dievas sukūrė žmogų kaip žmogų, tai 
kalba jam suteikta kūrimu lygiai taip, kaip stati laikysena; kaip žmogus iš- 
kart pamatė, kad gali eiti ir imti rankomis daiktus, taip turėjo pamatyti, kad 
gerkle gali dainuoti ir tuos garsus liežuviu, gomuriu ir lūpomis įvairiai keis- 
ti. Jei žmogus yra dieviškos kilmės, tai ir kalba tokios pačios, o jei žmogus, 
vertinant gamtinės aplinkos požiūriu, yra gamtinė būtybė, tai ir kalba yra 
natūrali. Tie du dalykai, mano galva, buvo neperskiriami, lygiai kaip kūnas 


ir siela. Nors šiurkštaus realisto Sif$milcho išsakytos mintys!* skambėjo šiek 

tiek fantastiškai, vis dėlto jis teigė dievišką žmogaus kilmę, tai yra, kad pir- 
mųjų žmonių mokytojas buvęs Dievas. Herderis traktate siekė parodyti, kad 
žmogus savo jėgomis galįs ir turįs įgyti kalbą. Perskaičiau traktatą su dideliu 
malonumu, taip pat kad prasilavinčiau, tačiau dėl nepakankamai aukšto ži- 
nių ir mąstymo lygio neįstengiau apie jį pateikti pagrįstos nuomonės. Tad 
pagyriau autorių ir išsakiau vos keletą pastebėjimų, kuriuos pats išmąsčiau. 
Jis vienodai priėmė tiek viena, tiek kita; barėsi ir priekaištavo, nesvarbu, ar 
jam su išlygomis, ar besąlygiškai pritartum. Storasis chirurgas neturėjo tiek 
kantrybės kaip aš; jis šmaikščiai išsisuko nuo kalbos apie konkursinį rašinį ir 
patikino, kad nesutvertas mąstyti apie tokias abstrakčias materijas. Jis siūlė 
sėsti prie lombrė, kurią paprastai kartu žaisdavome vakarais. 

Nemalonus ir skausmingas gydymas nesumažino Herderio gyvastingu- 
mo; tačiau jis neatnešė laukiamo pagerėjimo. Bet kokį laiškelį, kuriame ko 


nors prašydavo, pasūdydavo pasišaipymu. Pavyzdžiui, kartą parašė: 


Jei Bruto laiškus rastum Cicerono laiškuose sudėtus, 
Tu, kurį mokyklų tie guodėjai, 

Lentynoje, gražiai obliuotoje, sustatyti, 
Prašmainumu paguodžia, bet ne vidaus, o lauko, 
Ar iš dievų Tu būtum kilęs, ar iš gotų, ar iš purvo“, 


Goethe, atsiųsk juos man. 


Tiesą sakant, taip šaipydamasis iš mano vardo jis elgėsi negražiai, nes 
žmogaus vardas - tai ne kabantis ant jo paltas, kurį galima ir tampyti, ir tą- 
syti, bet tobulai prigludęs drabužis, sakyčiau, su juo suaugęs kaip oda, kurios 
neįmanoma gremžti, skusti, grandyti, dirti, nesužeidžiant jo paries. 

Tačiau pirmasis priekaištas buvo pagrįstas. Į Štrasburgą atsivežiau mai- 
nais iš Langerio gautas knygas bei gražiai išleistų tomelių iš tėvo rinkinio ir 
sustačiau dailioje knygų lentynoje šventai įsitikinęs, kad jas skaitysiu. Bet 
argi galėjau užtekti laiko, juk jį skyriau daugybei darbelių! Herderiui knygos 
labai rūpėjo, nes nuolat buvo jų reikalingas; gražųjį rinkinį pamatė pirmą 
kartą lankydamasis pas mane ir netrukus pastebėjo, kad juo visai nesinaudo- 
ju, todėl kaip mirtinas bet kokio dirbtinumo bei demonstratyvumo prieši- 
ninkas nepraleisdavo progos manęs dėl to paerzinti. 

Prisimenu ir kitą pašiepiamą eilėraštuką, kurį atsiuntė kartą vakare, 
prisiklausęs mano pasakojimų apie Dresdeno paveikslų galeriją. Žinoma, aš 


nesuvokiau giliosios italų mokyklos prasmės, bet man labai patiko Domenico 

Fetti!'*, puikus menininkas, nors ir humoristas, dėl to nepriklausantis prie 
pačių žymiausių. Jis tapė religinius objektus. Rinkdavosi Naujojo Testamen- 
to alegorijas ir jas vaizdavo labai savitai, skoningai ir nuotaikingai. Perkel- 
davo jas į kasdienį gyvenimą, ir man giliai įsirėžė atmintyje ir šmaikščios, ir 
naivios jo kompozicijų detalės, sukurtos lengvu teptuko potėpiu. Šrai kaip 


Herderis pašiepė tą mano vaikišką entuziazmą: 


Iš prielankumo 

Pamėgau meistrą vieną, 

Vardu jis Domenico Fetti. 
Palyginimus Šventraščio nutapo - 
Juokingą pasaką padaro. 


Iš prielankumo. O tu naivume! 


Tokių daugiau ar mažiau linksmų arba painių, juokingų arba karčių 
šmaikštavimų galėčiau pateikti daugiau. Jie manęs nepykdė, bet buvo nema- 
lonūs. Kadangi didžiai vertinau viską, kas prusino, ir daug kartų teko atsi- 
sakyti ankstesnių nuomonių ir pomėgių, netrukus apsipratau ir stengiausi, 
kiek tai anuomet buvo įmanoma, skirti pagrįstą kritiką nuo nepagrįstų prie- 
kabių. Tad kiekviena diena buvo vaisinga ir atnešdavo daug pamokomo. 

Poezija man atsivėrė visai kitu aspektu, atidengė visai kitą prasmę negu 
ligi šiol - tokią, kuri man daug labiau patiko. Hebrajiškoji poezija, kurią, 
sekdamas pirmtaku Lowthu", Herderis išmoningai nagrinėjo, liaudies poe- 
zija, kurios pavyzdžius Elzase ragino mus rinkti, senieji poezijos šaltiniai, — 
viskas aiškiai liudijo, kad poetinė kūryba yra prigimtinė pasaulio ir tautų do- 
vana, bet ne privati keleto subtilių, išsilavinusių vyrų palikimo dalis. Aš ryte 
rijau visa tai, ir kuo daugiau norėjau gauti, tuo dosniau jis seikėjo, tad laiką 
leidome neapsakomai įdomiai. Rūpinausi tęsti gamtos studijas, kurias buvau 
pradėjęs, o kadangi, norint naudingai leisti laiką, jo visada atsiranda, man 
kai kada pavykdavo nuveikti dvigubai, net trigubai daugiau. Apie tų kartu 
nugyventų savaičių turinį pasakysiu, kad viskas, ką Herderis vėliau per laiką 
atliko, jau kalėsi kaip užuomazga ir man tuo atžvilgiu nepaprastai pasisekė, 
nes viską, ką ligi tol mąsčiau, ko mokiausi, ką įsisavinau, galėjau papildyti, 
pakelti į aukštesnį lygmenį, išplėsti. Jei Herderis būtų buvęs metodiškesnis, 
būčiau įgijęs puikų vadovą, rodantį ilgalaikę lavinimosi kryptį, deja, jis buvo 
linkęs tikrinti ir akinti, bet ne vesti ir vadovauti. Pavyzdžiui, papasakojo 


apie Hamanno veikalus“, kuriuos labai gerai vertino. Tačiau užuot su jais 

pažindinęs ir padėjęs suvokti to nepaprasto proto kryptį ir sklaidą, apie jį 
dažniausiai imdavo kalbėti tik norėdamas pasilinksminti, kai aš, bandyda- 
mas suprasti tokius sibilinius raštus, ką ir sakyti, elgdavausi keistokai. Vis 
dėlto gerai jaučiau, kad man Hamanno raštuose kažkas patinka, ir paskui tai 
sekiau, nors nežinojau, nei iš kur tai atėję, nei kur tai nuves. 

Gydymui užsitęsus ilgiau nei įprasta, Lobsteinui ėmus abejoti pasirinkto 
metodo tinkamumu ir vėl pradėjus nuo pradžių, ėmė rodytis, kad viskas nie- 
kada nesibaigs, juoba kad Pegelovas man slapta šnipštelėjo, esą sunku tikėtis 
geros baigties; susiklostė liūdna padėtis: Herderis tapo nekantrus ir niau- 
rus, darbas jam nebesisekė taip, kaip seniau, tad turėjo labiau susivaržyti, 
nes kaltę dėl nesėkmingos chirurginės operacijos imta versti ant įtemptų jo 
dvasinių pastangų ir nuolatinio gyvo, netgi linksmo bendravimo su mumis. 
Trumpai tariant, patyrus tiek daug kančių ir vargo, dirbtinis ašarų latakėlis 
nesusidarė ir skystis juo netekėjo, nors to buvo siekiama. Kad negalia nepa- 
gilėtų, gydytojas leido žaizdai užsitraukti. Herderio tvirtybė kenčiant skaus- 
mingą operaciją kėlė nuostabą, bet dabartinė rezignacija, galvojant apie visą 
gyvenimą nešiosimą ydą, atrodė išties didinga ir pelnė jam amžiną visų jį 
mačiusių ir pažinojusių pagarbą. Įspūdingą veidą darkanti kliauda buvo juo- 
ba nemaloni, nes Herderis Darmštate susipažino su puikia mergina" ir pelnė 
jos prielankumą. Labiausiai dėl to ir ryžosi minėtai operacijai, kad grįžęs 
atgal prieš būsimą sužadėtinę stotų laisvesnis, džiugesnis, dailesnis ir su ja 
susijungtų galutinai ir amžinai. Vis dėlto skubinosi kuo greičiau išvykti iš 
Štrasburgo, o kadangi čionykštė jo viešnagė buvo ir brangi, ir nemaloni, pasi- 
skolinau už jį pinigų, kuriuos žadėjo grąžinti nustatytu laiku. Laikas praėjo, 
o pinigai negrįžo. Tiesa, kreditorius manęs neragino, bet aš keletą savaičių 
jaučiausi labai nesmagiai. Pagaliau atėjo laiškas su pinigais, bet ir šįkart Her- 
deris buvo toks kaip visada, nes vietoj padėkos ir atsiprašymo popieriaus la- 
pas mirgėjo kandžiomis knitelverso eilėmis; kitą jos būtų sugluminusios ar 
net atgrasiusios nuo laiško autoriaus, bet man jos buvo nė motais, nes gerai 
supratau, koks jis didis žmogus, dėl to nyko bet koks dygėjimasis, kuris būtų 
nuo jo atstūmęs. 

Vis dėlto niekada nereikia kalbėti, juolab viešai, apie savo ir kitų ydas, 
neketinant iš jų išpešti naudos, todėl čia įterpsiu keletą prikišamų pastebė- 
jimų. 

Dėkingumas ir nedėkingumas priklauso prie tų nuolatinių moralės 
pasaulio reiškinių, dėl kurių žmonės tarpusavyje niekada neranda ramybės. 


Paprastai aš darau skirtumą tarp nedėkojimo, nedėkingumo ir bodėjimosi 


288 IŠMANO GYVENIMO. POEZIJA IR TIESA 


dėkingumu. Pirmasis iš trejeto yra įgimtas, net suteiktas kūrimu, mat kyla 
iš laimingo, lengvo užmaršumo tiek nemalonių, tiek džiugių dalykų, nes tik 
taip gyvenimas gali tęstis. Kad bent pakenčiamai egzistuotų, žmogus rei- 
kalingas daugybės išorinių veiksnių, kurie jam priešintųsi ar veiktų ta pa- 
čia kryptimi, tad jei imtų, kaip ir derėtų, dėkoti saulei ir žemei, Dievui ir 
gamtai, protėviams ir tėvams, draugams ir kolegoms, neužtektų nei laiko, 
nei jausmo naujoms geradarystėms priimti ir jomis džiaugtis. Žinoma, kai 
paprastas žmogus persiima tuo lengvu jausmu, įsivyrauja šaltas abejingumas, 
ir savo geradarį jis galiausiai ima vertinti kaip svetimąjį, kuriam, žiūrėdamas 
savo naudos, kai kada gali padaryti ką bloga. Širai vadintina nedėkingumu, 
jo ištaka — atžarumas, neišvengiamai užvaldantis neišauklėtą prigimtį. Bo- 
dėjimasis dėkingumu, atsakas į gerą darbą nepasitenkinimu ir apmaudu yra 
labai retas ir būdingas tik išskirtiniams žmonėms - tokiems, kurie pasižymi 
dideliais gebėjimais ir nujaučia jų turintys, bet gimė žemo luomo arba bevil- 
tiškoje padėtyje, nuo jaunumės sunkiai skinasi kelią per gyvenimą ir privers- 
ti iš visų pusių priimti pagalbą ir paramą, kurias jiems retkarčiais apkartina 
ir nuo jų atgraso geradarių netaktiškumas, nes tai, ką jie gauna, yra žemiška, 
o tai, ką patys sukuria, - aukštesnio pobūdžio, dėl to tikra kompensacija yra 
neįmanoma. Apie tai šiurkščiai, bet nepiktai yra išsitaręs Lessingas, geriau- 
siais savo gyvenimo metais įgijęs gilų supratimą apie žemiškuosius dalykus. 
Herderis, priešingai, nuodijo sau ir kitiems gražiausias dienas, nes paskes- 
niais metais neįstengė dvasios jėga suvaldyti nepasitenkinimo, kuris jį neiš- 
vengiamai apėmė jaunystėje. 

Šis reikalavimas keltinas ir sau, mat žmogaus gebėjimui ugdytis ir šiuo 
atveju patarnauja gamtos šviesa, padedanti atskleisti jo padėtį; apskritai kai 
kuriais moralinio ugdymosi atvejais nereikėtų perdėm graužtis dėl trūkumų 
nei ieškoti rimtų, ypatingų priemonių, nes kai kurių ydų galima atsikratyti 
labai lengvai, kaip žaidžiant. Pavyzdžiui, vien įpratimu galima sužadinti ir 
gaivinti savo dėkingumo jausmą, neleisti jam išblėsti, net paversti poreikiu. 

Biografiniame kūrinyje dera kalbėti apie save. Iš prigimties aš lygiai toks 
nedėkingas kaip bet kuris žmogus ir užmiršęs, kad kitas man dovanojo ką 
gera, tą akimirką apimtas nepasitenkinimo jausmo lengvai galėjau parodyti 
nedėkingumą. 

Kad taip neatsitiktų, pirmiausia įsipratinau atminti, kaip aš įgijau tai, 
ką turiu, iš kur gavau - ar dovanotinai, ar mainais, ar pirktinai, ar dar ki- 
taip. Rodydamas savo rinkinius!*, įpratau prisiminti tuos asmenis, kuriems 


tarpininkaujant tą daiktą apturėjau, ir tinkamai įvertinti progą, atsitikti- 

numą, tolimą dingstį ir postūmį, lėmusius, kad įgijau daiktus, kurie man 
rapo mieli ir brangūs. Tokiu būdu mus supantys daiktai sugyvinami, juos 
matome susietus dvasios, meilės, genetiniais saitais, o sudabartinant ankstes- 
nes aplinkybes pakylėjama ir praturtinama dabartinė egzistencija; su vaiz- 
duotėje išnirusių dovanotojų paveikslais susiejame malonų prisiminimą, ir 
tada neįmanoma nejausti dėkingumo, o kaskart atsiliepti į dovaną lengva ir 
pageidautina. Kartu dovanos gavėjas pastūmėjamas apmąstyti tai, kas nėra 
juslinė nuosavybė, ir tokiu būdu sutrauktai prisimenama, iš kur ir kada kilu- 
sios mūsų aukštosios gėrybės. 

Pirma negu nugręšiu žvilgsnį nuo man reikšmingo ir pasekmingo ryšio 
su Herderiu, norėčiau dar kai ką pridurti. Suprantama, kad aš vis šykščiau 
jam pasakojau apie tai, kas ligi šiol plėtė mano akiratį, ypač apie tuo metu la- 
bai dominusius dalykus. Jis atmušė norą nuo vieno kito ankstesnio pomėgio, 
ypač negailestingai sukritikavo už tai, kad patinka Ovidijaus Metamorfozės. 
Iš paskutiniųjų gyniau savo numylėtinį, įrodinėjau, kad jaunuolio vaizduo- 
tei nėra didesnio džiaugsmo, kaip būti su dievais ir pusdieviais tose giedrose 
ir gražiose vietovėse, tapti jų darbų ir aistrų liudytoju; pasitelkiau į pagalbą 
minėtą rimto vyro atsiliepimą ir pastiprinau savo patirtimi — tuščiai, tose 
eilėse neatsispindinti jokia tiesioginė tiesa, nevaizduojama nei Graikija, nei 
Italija, nei pirmapradis, nei kultūros pasaulis, viskas esą tik mėgdžiojimas 
to, kas kadaise egzistavo, ir manieringas vaizdavimas, kurį pateikti gali tik 
kultūra persisotinęs žmogus. Man galiausiai pareiškus, kad tai, ką sukuria 
talentingas individas, irgi yra gamta, ir visose tautose, tiek senosiose, tiek 
naujosiose, tik poetas visada esąs poetas, gavau dar daugiau barti ir teko 
tylomis kai ką nukęsti, o Ovidijus per tai gerokai apkarto, nes jokia meilė, 
joks įprotis nėra toks stiprus, kad ilgainiui atsilaikytų prieš puikių žmonių, 
kuriais pasitikime, piktus žodžius. Visada nusėda kartėlis, ir jei meilė ne be- 
sąlygiška, jos reikalai prasti. 

Itin rūpestingai nuo jo slėpiau kai ką, kas mane domino, manyje šakni- 
josi ir pamažu įgijo poetinį pavidalą. Tai buvo Gecas fon Berlichingenas ir 
Faustas. Giliai sukrėtė pirmojo herojaus gyvenimo istorija. Šiurkštus, gera- 
noriškas savagalbis, gyvenantis audringais, anarchiškais laikais, sukėlė mano 
atjautą. Daugiabalsis lėlių vaidinimo siužetas, perteikiantis antrojo perso- 
nažo istoriją, aidėjo ir gaudė manyje. Ir aš naršiau žinių klodus, ir palyginti 
anksti įsitikinau jų bergždumu. Taip par bandžiau įvairiais būdais pažinti 
gyvenimą, bet likdavau tik dar labiau nepatenkintas ir nelaimingas. Visa 


tai nešiojau širdyje ir mėgavausi vienatvės valandomis, bet neužsirašydavau 

į galvą atėjusių minčių. Labiausiai nuo Herderio slėpiau savo mistinę-kaba- 
listinę chemiją bei viską, kas su ja susiję, nors su dideliu malonumu slapta 
bandžiau išplėtoti nuosekliau, negu man buvo perteikta. Iš poezijos kūrinių 
tikriausiai būsiu jam parodęs Bendrininkus, bet neprisimenu, kad būtų atsi- 
liepęs bent pastabėle ar paskatinimu. Prie viso to jis liko toks, koks buvo; tai, 
ką skleidė, darė poveikį, kad ir nelabai džiuginantį, bet svarbų; net jo braižas 
mane veikė stebuklinga galia. Neprisimenu, kad būčiau suplėšęs ar išmetęs 
kokį jo rašytą popieriaus lapą, juoba voką; deja, per daugybę metų, dažnai 
kraustantis iš vietos į vietą, neišliko jokio tų nuostabių, viltingų ir laimingų 
dienų dokumento. 

Kažin ar užsiminčiau, kad Herderio patraukiamąją jėgą jaučiau ne tik 
aš, bet ir kiti, jei ne noras pasakyti, kad ji darė didžiulį poveikį Jungui, va- 
dintam Stillingu. Nuoširdus, doras to vyro siekis uždegdavo visas širdis, o jo 
imlumas atverdavo kiekvieną, gebantį išsakyti kokių nors minčių. Herderis 
jam buvo atlaidesnis negu kitiems, panašu, kad jo daromas poveikis buvo 
lygus jam daromam poveikiui. Jungo apsiribojimas buvo toks geravališkas, 
jo skverbimasis į kitą lydimas tokio švelnumo ir rimtumo, kad supratingas 
žmogus jokiu būdu negalėjo su juo elgtis šiurkščiai, o geranoris — nei tyčiotis, 
nei šaipytis. Be to, Jungas taip žavėjosi Herderiu, kad jautėsi pastiprintas ir 
paskatintas visuose darbuose, net jo prielankumas man, rodos, lygiai tiek su- 
mažėjo, bet mes visada likome geri bičiuliai ir, kaip seniau, palaikėme vienas 
kitą bei teikėme abipusius draugystės patarnavimus. 

Tačiau eime iš jaukaus ligonio kambaro, palikime ramybėje bendro pobū- 
džio samprotavimus, liudijančius ne tiek dvasios sveikatą, kiek ligą; išeikime į 
tyrą orą, užlipkime į aukštą ir plačią katedros aikštelę, tarsi dar būtų tas laikas, 
kai mes, jauni bičiuliai, sutardavome susitikti vakare su sklidinomis taurėmis 
pasveikinti saulės laidos. Čia pokalbiai kaitaliodavosi su vietovės apžiūrinėji- 
mu, paskui varžydavomės akylumu, ir kiekvienas stengėsi įmatyti, netgi aiš- 
kiai įžiūrėti atokiausius objektus. Telkdavomės į pagalbą gerus žiūronus, ir 
draugai vienas po kito kreipė juos į tą vietą, kurią labiausiai iš visų pamėgo ir 
brangino; ir aš jau turėjau tokią vietelę; nors neišsiskirianti iš gamtovaizdžio, 
ji meiliais apžavais traukė labiau nei visos kitos. Tokiais atvejais pasakojimas 
žadindavo vaizduotę ir sutardavome leistis į nedidelę išvyką, o kai kada net 
nesvarstydami nuspręsdavome, kur vykti, tad, užuot pasakojęs apie daugelį, 
papasakosiu tik apie vieną, nes ji tam tikra prasme buvo lemtinga. 

Su dviem brangiais draugais ir užstalės bičiuliais, Engelbachu ir Wey- 


landu", kilusiais iš Elzaso, išjojau į Caberną; čia, esant gražiam orui, meiliai 

šypsodamasis mus pasitiko mažas jaukus miestelis. Nuostabą kėlė vyskupo 
pilis; naujos erdvios, didelės ir ištaigingos arklidės liudijo visokeriopą šeimi- 
ninko gerovę. Apstulbino laiptų puikumas, pagarbiai įžengėme į kambarius 
ir sales; visiška priešingybė buvo kardinolas*?, mažas, susitraukęs vyras, kurį 
matėme valgantį. Į sodą atsiveria nuostabus vaizdas, o tiesutėlis kanalas, trijų 
ketvirčių valandos kelio ilgio, nukreiptas į patį pilies vidurį, perša itin palan- 
kią nuomonę apie ankstesnio savininko protą ir jėgas. Vaikštinėdami palei 
kanalą pirmyn atgal, gėrėjomės tai viena, tai kita gražiai išsidėsčiusios visu- 
mos dalimi gražiosios Elzaso lygumos pakraštyje, Vogėzų papėdėje. 
Pasigrožėję karaliaus valdžios bažnytiniu forpostu ir smagiai pasibuvę 
jo valdose, kitą rytą anksti pasiekėme visuomeninį statinį, oriai atveriantį 
vartus į galingą karalystę. Tekančios saulės apšviesta prieš mus aukštyn kilo 
garsioji Caberno perėja“!, kvapą gniaužiančio darbo kūrinys. Rangydamasis 
kaip gyvatė, sumūrytas ant baisingų uolų, į kalną pamažu, veik nepastebi- 
mai vingiuoja plentas, kuriame greta išsitektų trys vežimai. Kelio tvirtumas 
ir lygumas, abipus plokštėmis grįsti paaukštinimai pėstiesiems, akmeniniai 
latakai kalnų vandeniui nutekėti, - viskas įrengta ir tvarkingai, ir meniškai, 
ir patvariai, net neįmanoma atsižiūrėti. Taip pamažu atvykstame į Pfalcbur- 
gą, tokią naują tvirtovę. Ji pastatyta ant vidutinės kalvos; gynybiniai įtvir- 
tinimai dailiai stūkso ant juosvų tokio pat akmens uolų, kalkėmis baltai 
dažytos siūlės aiškiai rodo kvadrų dydį ir liudija kruopštų darbą. Gyvenvie- 
tė, kaip ir dera tvirtovei, taisyklingo plano, pastatyta iš akmenų, bažnyčia 
skoninga. Eidami per gatves - buvo sekmadienis, devinta ryto - girdėjome 
muziką, užeigoje jau buvo smagiai šokama, o kadangi brangymetis, negana 
to - gresiantis badmetis neįstengė atimti iš gyventojų jų malonumo, tai ir 
mūsų jaunatvinio džiugesio neaptemdė kepėjo atsisakymas parduoti kelio- 
nei duonos, jis liepė eiti į užeigą, kurioje jos gavome čia pat pavalgyti. 
Malonu buvo raitomis leistis tuo pačiu keliu — norėjome pasigėrėti tuo 
architektūros stebuklu ir dar kartą pasigrožėti atsivėrusiu žaviu Elzaso vaiz- 
du. Netrukus pasiekėme Buchsveilerį, kur bičiulis Weylandas mums buvo 
parengęs puikų priėmimą. Gaiviems jaunystės jausmams labai priimtinas 
mažo miestelio gyvenimas; šeimų ryšiai čia glaudesni ir labiau jaučiami, 
namų buitis, besisukanti ramios tarnybos, miesto amatų, nealinančių lauko 
ir sodo darbų rate, maloniai kviečia prisidėti; būtina linksmintis, ir praša- 
laitis uždarame ratelyje jaučiasi labai maloniai, jei jo nepaliečia, pavyzdžiui, 
gyventojų tarpusavio nesutarimai, kurie tokiose vietovėse labai jaučiami. 


Tas miestelis buvo Hanau-Lichtenbergo grafystės centras, priklausantis 

Darmštato landgrafui ir pavaldus Prancūzijos karaliui. Dėl čia įsikūrusios 
vyriausybės ir teismo tai buvo svarbus labai gražios ir vertos turėti kuni- 
gaikščio valdos centras. Išėję apžiūrėti senosios pilies ir prie vienos kalvos 
pavyzdingai įveistų sodų, užmiršome ir nelygius kelius, ir netaisyklingą vie- 
tovės planą. Pasivaikščioti skirtos giraitės, naminių ir laukinių fazanų ap- 
tvaras ir panašios paskirties įstaigų liekanos liudijo mažą rezidenciją kadaise 
buvus labai puikią. 

Tačiau visus reginius pranoko vaizdas, atsiveriantis nuo gretimo Baš- 
bergo į pasakiško grožio vietovę. Ta aukštuma, tikra įvairių kriauklelių 
sankaupa, pirmą kartą atkreipė mano dėmesį į tokius pirmykščio pasaulio 
dokumentus; dar nebuvau matęs tokios daugybės vienoje vietoje. Bet smal- 
sus žvilgsnis netrukus jau žvalgė vietovę. Tai paskutinis iškyšulys į krašto 
pusę; šiauriop tįso derlinga, mažais miškeliais nusėta lyguma, ribojama susi- 
mąsčiusių kalnų, nusidriekusių į vakarus Caberno pusėn, kur aiškiai matyti 
vyskupo rūmai ir valandos kelio atstumu nuo jų nutolusi Šv. Jono abatija. 
Nuo ten akis užmato tolstančią į pietus Vogėzų kalnų grandinę. Atsisukus į 
šiaurę matyti Lichtenbergo pilis ant uolos, o pietryčių pusėje akis skverbiasi 
į neaprėpiamą Elzaso lygumą, kuri, dangstydamasi blėstančiais kloniais, pa- 
mažu traukiasi iš akių, kol horizonte šešėliu išsilieja Švabijos kalnai. 

Negausios kelionės po pasaulį, į kurias iki tol buvau leidęsis, padėjo su- 
vokti, kaip svarbu keliaujant nustatyti vandenų tėkmės kryptį, sužinoti, kur 
bėga net mažiausias upeliukas. Toks būdas padeda įsivaizduoti kiekvienos 
upės baseiną, kuriame keliautojas tuo metu yra, suvokti tarpusavyje susiju- 
sias aukštumas ir žemumas ir pagal tas pagalbines gaires, padedančias tiek 
akims, tiek atminčiai, išbristi iš geologinio ir politinio šalių chaoso. Taip 
svarstydamas aš iškilmingai atsisveikinau su brangiuoju Elzasu, nes kitą rytą 
ketinome sukti į Lotaringiją. 

Vakaras praėjo jaukiai šnekučiuojantis apie liūdną dabartį ir ją skaidri- 
nant geresnės praeities prisiminimais. Tiek čia, tiek visoje nedidelėje šalyje 
su didele meile buvo minimas paskutiniojo Hanau grafo Reinhardo vardas; 
jo didis protas ir saumanumas atsiskleidė visais darbais ir potvarkiais, ir išliko 
vienas kitas jo gyvenimą liudijantis gražus paminklas. Tokie kaip jis yra dvi- 
gubi geradariai - nusipelno ir dabarties žmonėms, nes padaro juos laimin- 
gus, ir ateitiems kartoms, nes stiprina ir palaiko jų gerus jausmus ir drąsą. 

Kai pagaliau pasukome šiaurės kryptimi į kalnus, palikdami šone Liu- 
celšteiną, seną kalnų pilį kalvotoje vietovėje, ir nusileidome į Saro ir Mo- 


zelio regioną, dangus ėmė niauktis, tarsi norėdamas, kad dar labiau pajus- 

cume atšiauresnį Vestricho klimatą. Saro slėnį, kur pirmiausia prijojome 
Bokenheimą, mažą miestelį, o priešais jį pamatėme Noisarverdeną, gražiai 
pastatytą, su medžioklės pilimi, iš abiejų pusių supa kalnai, kurie atrody- 
tų liūdni, jei ne begalinė virtinė pievų ir ganyklų jų papėdėje, vadinamoji 
Hūnau, nusidriekusi iki pat Saralbo ir neužmatomai tolyn. Čia traukia akį 
dideli Lotaringijos hercogų buvusio žirgyno trobesiai; dabar jie paversti 
dvaro pastatais, kadangi labai gerai tinka tokiam reikalui. Per Sargemiundą 
pasiekėme Sarbriukeną, ir ta maža rezidencija buvo šviesus taškas uolėtame, 
miškingame krašte. Miestas, mažas ir kalvotas, bet paskutiniojo kunigaikš- 
čio išpuoselėtas, iš karto padaro malonų įspūdį, nes visi namai nudažyti 
pilkšvai, o dėl nevienodo aukščio vaizdas įvairuoja. Gražios, įspūdingais 
pastatais apsuptos aikštės viduryje stovi nedidelė, visumą atitinkančių pro- 
porcijų liuteronų bažnyčia. Pilies fasadas yra tame pačiame lygyje kaip ir 
miestas, bet užpakalinė jos dalis pastatyta ant stačios uolos skardžio. Ta 
uola ne tik nukapota terasomis, kad būtų patogu nusileisti į slėnį, bet ir apa- 
čioje įrengtas pailgas stačiakampis sodas, vienoje pusėje perkėlus upės vagą, 
o kitoje išskaptavus uolą ir visą tą teritoriją pripildžius žemės ir apsodinus. 
Sumanymas įgyvendintas tuo laiku, kai sodams kurti būdavo pasirelkia- 
mi architektai, kaip kad dabar neapsieinama be kraštovaizdžio specialisto 
pagalbos. Visas pilies vidus ir jos aplinka, visi vertingi ir malonūs, brangūs 
ir žavūs daiktai liudijo gyvenimo džiaugsmo kupiną šeimininką, o toks 
buvo velionis kunigaikštis; dabartinis tąkart buvo išvykęs. Mus labai nuo- 
širdžiai pasitikęs prezidentas von Gūnderode?? tris dienas vaišino geriau 
negu tikėjomės. Kai kuriomis čia užsimezgusiomis pažintimis pasinaudo- 
jau visapusiškam lavinimuisi. Malonumų pilnas ankstesniojo kunigaikščio 
gyvenimas davė peno pokalbiams, lygiai taip ir jo įgyvendintos priemonės, 
kuriomis siekė panaudoti čionykštės gamtos teikiamus privalumus. Čia 
man iš tikro atsiskleidė pirmosios kalnų vietovių paslaptys ir apėmė noras 
gilintis į ekonomikos ir technikos klausimus, kuriuos vėliau teko spręsti 
didelę gyvenimo dalį. Išgirdome apie turtingas Dudveilerio anglies kasyk- 
las, apie geležies ir alūno gamyklas, net apie degantį kalną, ir išsiruošėme 
apžiūrėti tų artimų stebuklų. 

Ėjome per miškais apaugusius kalnus, kurie atvykėliui iš gražaus, derlin- 
go krašto atrodys nykūs ir liūdni, kurie traukia tik vidiniu gelmių turiniu. 
Susipažinome su paprastu, vėliau — su sudėtingu mašininiu įrenginiu: su 
dalgių kalve ir vielos dirbtuve. Pirmoji džiugina tuo, kad pavaduoja žmo- 


gaus rankas, bet antrąja neįmanoma atsistebėti, nes vielos mašina veikia 

aukštesniu organiniu būdu, kuriame sunku neįžvelgti proto ir sąmonės. 
Alūno gamykloje smulkiai išklausėme, kaip kasama ir valoma ta reikalinga 
medžiaga; mums pamačius dideles krūvas kažkokios baltos, riebios, purios, 
žemėtos medžiagos ir pradėjus klausinėti apie jos naudą, darbininkai šypso- 
damiesi atsakė, kad tai putos, kurios iškylančios į paviršių kaitinant alūną, o 
ponas Sraufas?? liepia jas rinkti, nes tikisi panaudoti. 

— Ar ponas Staufas dar gyvas? - nustebęs sušuko mano palydovas. 

Darbininkai patvirtino ir pasakė, kad, eidami savo keliu, pasieksime at- 
kampų jo būstą. 

Dabar mūsų kelias kilo aukštyn pro latakus, kuriais nutekinamas alū- 
no tirpalas, ir pro pagrindinę kasyklą, jų vadinamą „šachta“, kurioje kasa- 
ma garsioji Dudveilerio akmens anglis. Sausa ji yra kaip mėlynas tamsiai 
apsinešęs plienas, o judinamas gabalas žėri vaivorykštės spalvomis. Tačiau 
mūsų netraukė tamsūs kasyklos nasrai, juoba kad jos turinys gulėjo aplin- 
kui gausiai pažertas. Priėjome karjerą, kuriame kaitinant išskiriamas alūno 
skalūnas, o netrukus nustebino keistas nutikimas, nors jam nebuvome ne- 
pasirengę. Įžengėme į siaurą gilų tarpeklį ir atsidūrėme prie degančio kalno. 
Mus apgaubė stiprus sieros kvapas; viena siaurumos pusė, padengta rausva, 
baltai išdegusia uoliena, kone žėruote žėravo; iš plyšių kilo tirštas garas, net 
per storus batų padus buvo jausti žemės karštis. Toks netikėtas įvykis - nie- 
kas nežino, kaip ta sritis užsidegė - alūno gamybai suteikia didelių privalu- 
mų, kadangi skalūnas, kuriuo padengtas kalnas, jau yra išdegtas, trumpai 
tariant, bereikia išskirti alūną. Tas siauras tarpeklis susidarė per laiką kasant 
ir naudojant kalcinuotą skalūną. Išsikabaroję iš gilumos atsidūrėme kalno 
viršūnėje. Tą vietą supo gražus bukmedžių miškas, prasidedantis ten, kur 
baigiasi tarpeklis, ir želiantis abiejose jo pusėse. Daug medžių jau buvo nu- 
džiūvę, kiti vyto netoli tų, kurie, dar žali, sveikutėliai, nenujautė, kad ir prie 
jų šaknų grėsmingai artėja kaitra. 

Toje vietoje vienur iš plyšių ėjo garas, kiti jau nebegaravo; ugnis ruseno 
jau dešimt metų, skverbdamasi per senas užgriuvusias kasyklas ir šachtas, 
kuriomis nusėtas kalnas. Tikėtina, kad plyšiais uoloje ugnis pasiekė ir naujus 
akmens anglies telkinius, nes už keleto šimtų žingsnių miške ieškota anglies, 
mat akivaizdūs požymiai rodė čia jos daug esant; tačiau dar negiliai įsikasus 
darbininkams tvoskė stiprus garas, ir darbą teko nutraukti. Anga buvo už- 
versta, bet mes tą vietą radome dar dūmijančią ir pro ją nuėjome į atsiskyrė- 
lio chemiko rezidenciją. Ji stovi tarp kalnų ir miškų; slėniai čia labai įvairiai 


ir žaviai išsivingiavę, žemė aplink juoda ir primena anglį, kurios telkiniai 

dažnai atsiveria paviršiuje. Anglies filosofas - pbilosophus per ignem““, kaip 
dar sakoma, - turbūt nebūtų apsigyvenęs tinkamesnėje vietoje. 

Priėjome mažą, gyventi neblogai tinkamą namą ir radome poną Sraufą; 
jis iš karto atpažino mano draugą ir ėmė skųstis naująja valdžia. Iš jo kalbos 
supratome, kad alūno gamykla, kaip ir kita naudinga įmonė, dėl išorinių, 
o gal ir dėl vidinių priežasčių neteikia naudos, ir išgirdome daug kitų daly- 
kų. Jis buvo iš tų ano meto chemikų, kurie, numanydami, kiek visokio gėrio 
įmanoma gauti iš gamtos turtų, pasinerdavo į miglotus smulkmenų bei ša- 
lutinių dalykų svarstymus ir, stokodami žinių, negebėdavo užbaigti to, kas, 
po teisybei, ir turi duoti ekonominę bei komercinę naudą. Tad pelnas, kurio 
jis tikėjosi iš minėtų putų, buvo tolimoje ateityje; čia buvo ne daugiau kaip 
saujelė amonio chlorido, kurią jam patiekė degantis kalnas. 

Džiaugdamasis, kad iš širdies liejamų nusiskundimų klauso žmogaus au- 
sis, tas liesas, iškaršęs žmogelis, viena koja įsispyręs į batą, kita - į šlepetę, su 
nusmukusiomis, veltui nuolat aukštyn timpčiojamomis kojinėmis, vilkosi į 
kalną, kur stovėjo jo paties pastatydinta rūdos lydykla; dabar jis skaudama 
širdimi matė, kaip ji griūva. Čia buvo išvien sujungtos kelios krosnys, skirtos 
sierai iš anglies šalinti, kad anglis tiktų geležiai lydyti; kartu siekta panaudo- 
ti alyvą ir dervą, net suodžių neišmesti; taigi vienu metu norėta įgyvendinti 
daug užmojų. Kol buvo gyvas senasis kunigaikštis, tuo reikalu užsiimta iš 
malonumo, viliantis naudos ateityje, bet dabartinis reikalavo naudos dabar, 
ojos nebuvo. 

Palikę adeptą vėl vieną, skubinomės, nes jau buvo vėlu, į Frydrichstalio 
stiklo fabriką, kur trumpai susipažinome su nepaprastai svarbia ir nuostabia 
žmogaus sukurtos technikos veikla. 

Ko gero, labiau negu regėti vaizdai mus, jaunus vyrukus, traukė linksmi 
nuotykiai ir įspūdingas fejerverkas, temstant nakčiai matomas netoli Noi- 
kircho. Prieš keletą naktų Saro pakrantėse tarp uolų ir krūmų aplink mus 
skraidė švytintys jonvabalių debesys, o dabar smagiu žiežirbų lietumi pasi- 
tiko kibirkščiuojantys kaminai. Jau buvo tamsu, kai, žemai slėnyje įžengę į 
lydyklas, grožėjomės keista tų lentinių urvų prietema, kurioje silpnai švie- 
tė tik nedidelė žioruojančios krosnies anga. Vandens ir jo varomų dumplių 
šniokštimas, oro srovės, pašėlusiai smingančios į išlydytą rūdą, baisus kurti- 
nantis, protą maišantis ūžimas ir švilpimas išvarė lauk ir privertė užsukti į 
Noikirchą, kuris pastatytas kalno šlaite. 

Tačiau nors diena buvo pilna įspūdžių ir šurmulio, ramybės neradau. 


Leidau draugui nugrimzti į saldų miegą, o pats patraukiau į aukštumėlėje 

iškilusią medžioklės pilį. Iš čia plačiai matyti žemumoje nusidriekę kalnai ir 
miškai, jų kontūrai ryškėjo giedrame nakties danguje, bet žvilgsnis nepajėgė 
perskrosti šlaitų ir gelmių. Gerai išsilaikęs pastatas buvo tuščias, be žmonių, 
neradau nei kašteliono, nei medžioklių. Sėdėjau prie didelių stiklinių durų 
ant laiptų, juosiančių visą terasą. Čia, vidur kalnų, virš miškais apaugusios 
tamsios žemės, kuri šviesaus vasaros horizonto pusėje atrodė dar tamsesnė, 
po žėrinčiu žvaigždžių skliautu, ilgai sėdėjau atokumoje vienui vienas ir ta- 
riausi dar niekada nepacyręs tokios vienatvės. Tad kaip maloniai nustebino 
iš toli atsklidęs kelių miško ragų garsas, kuris kaip balzamo kvapas atgaivino 
nurimusią aplinką. Mintyse atgimė taurios būtybės paveikslas, kurį nustelbė 
margi pastarųjų kelionės dienų vaizdai; jis vis labiau skleidėsi, galiausiai pri- 
vertė pakilti ir grįžti į užeigą, kur ėmiau ruoštis anksti rytą išvykti. 

Grįžome kitu keliu negu atvykome. Perlėkėme per Cveibriukeną, kuris 
irgi būtų nusipelnęs mūsų dėmesio kaip graži ir įžymi rezidencija. Metėme 
žvilgsnį į didelę, paprastą pilį, į erdvias, vienodu atstumu liepomis apso- 
dintas, medžioklės arkliams dresuoti puikiai įrengtas esplanadas, į dideles 
arklides, į miestelėnų namus, kunigaikščio pastatydintus ir skirtus laimėti 
loterijoje. Visa tai, taip pat gyventojų, ypač merginų ir moterų, apranga ir 
elgesys liudijo saitus su kažkuo tolimu ir akivaizdžiai rodė ryšį su Paryžiumi; 
jau senokai jo negalėjo išvengti visa Užreinės sritis. Aplankėme ir hercogo 
rūsį netoli miesto, jis erdvus, pilnas didelių meniškų statinių. Traukdami 
toliau pamatėme, kad kraštovaizdis čia toks par kaip apie Sarbriukeną: tarp 
atšiaurių, rūsčių kalnų kur ne kur kaimai, čia keleivis nebesidairo javų laukų. 
Pro Hornbachą pakilome į Bičą, įsikūrusį garsiojoje upių takoskyroje: dalis 
vandenų teka į Sarą, dalis - į Reiną. Ši dalis netrukus nusinešė ir mus. Ta- 
čiau negalėjome neapžiūrėti Bičo miestelio, labai vaizdingai apsivijusio apie 
kalną, ir aukštai stūksančios tvirtovės. Ji iš dalies pastatyta ant uolų, iš dalies 
iškirsta uolose. Ypač įspūdingi požemiai; čia ne tik sutilptų minia žmonių, 
bet ir yra didelės skliautuotos patalpos, kuriose galima mokytis rikiuotės, 
yra malūnas, koplyčia ir visa kita, ko gali prireikti po žeme, jei viršuje storų 
neramus laikas. 

Paskui almančius žemyn upelius nusekėme į Lokių slėnį. Tankūs miškai 
abiejuose šlaituose nenaudojami. Galybė medžių slūgso dūlėdami, ir nesu- 
skaičiuojama daugybė jaunų atžalų stiepiasi iš pusiau sutrūnijusių protėvių. 
Ausis vėl išgirdo mūsų pėsčiųjų palydovų tariamą von Dietricho vardą“, 
kurį tose miškingose vietovėse jau anksčiau girdėjome pagarbiai minint. To 


vyro veikla ir sumanumas, turtas, naudojimasis juo ir jo panaudojimas dar- 

niai tarpusavyje derėjo; jis pagrįstai galėjo džiaugtis įgijiniu, kurį dar labiau 
pagausino, ir mėgautis užpelnu, kurį patikimai saugojo. Juo geriau pažinau 
pasaulį, juo daugiau teikė džiaugsmo ne tik garsūs vardai, bet ir tie, kurie 
su pagarba ir meile minimi vienur ar kitur; tad ir čia pasiklausinėjęs netru- 
kau sužinoti, kad von Dietrichui anksčiau už kitus šovė į galvą mintis imtis 
kalnų turtų - geležies, anglies ir medienos, ir juos sėkmingai naudodamas 
pasiekė nuolat kylančią gerovę. 

Visa tai liudijo Niderbronas, į kurį atvykome. Von Dietrichas nupirko 
tą miestelį iš grafų von Leiningenų ir kitų dalininkų, ketindamas apylinkėje 
pastatyti didelę geležies gamyklą. 

Čia, dar romėnų įrengtose maudyklėse, mane užliejo senovės dvasia, jos 
garbingi griuvėsiai - bareljefų ir užrašų, kolonų kapitelių ir pagrindų likučiai 
keldami nuostabą švytėjo valstiečių sodybose tarp ūkio rakandų ir įnagių. 

Tad ir aš, mums įkopus į netolimą Vazenburgo pilį, didelėje uoloje, su- 
darančioje vienos pusės pagrindą, pagarbinau gerai išsilaikiusį užrašą —- pa- 
dėkos įžadą Merkurijui. Pilis stūkso ant paskutinio kalno nuo Bičo pusės 
lygumos atžvilgiu. Tai vokiečių pilies, pastatytos ant romėnų statinio lieka- 
nų, griuvėsiai. Iš bokšto matyti visas Elzasas, ir ryškus katedros smaigalys 
žymi Štrasburgo padėtį. Tačiau pačiame priekyje plyti didelis Hagenau miš- 
kas, o užjo aiškiai kyšo to miesto bokštai. Mane traukė ten būti. Perjojome 
per Reichshofeną, kur von Dietrichas pastatydino įspūdingą pilį; nuo kalvų 
ties Nidermodernu pasigrožėjęs gražia Moderio upelio tėkme palei Hagenau 
mišką, palikau draugą, panorusį apžiūrėti mažutę anglies kasyklėlę, - juk su- 
prantama, kad netoli Dudveilerio tokia pažintis būtų buvusi rimtesnė, ir per 
Hagenau keliais, kuriuos man rodė meilė, nujojau į mylimąjį Zezenheimą. 

Visi tie vaizdai, atsiveriantys į žmogaus nelytėtus kalnus, paskui — vėl 
į giedrą, derlingą, džiugų kraštą, neprikaustė mano vidinio žvilgsnio, ku- 
ris buvo nukreiptas į mielą, patrauklų objektą. Ir šįkart kelias iš namų man 
buvo gražesnis negu kelias į namus, nes vėl atvedė netoli merginos, kuriai 
buvau atsidavęs visa širdimi ir kuri buvo verta tiek pagarbos, tiek meilės. Ta- 
čiau pirma negu nuvesiu draugus į jos kaimišką pastogę, tebūnie man leista 
papasakoti vieną aplinkybę, daug lėmusią, kad mano meilė ir jos teikiamas 
pasitenkinimas būtų gyvi ir augtų. 

Apie tai, kaip menkai pažinojau naujausiąją literatūrą, galima spręs- 
ti iš mano gyvensenos Frankfurte ir studijų, kurioms atsidėjau; neskatino 
pažinties nė viešnagė Štrasburge. Bet štai pasirodė Herderis; jis atsivežė ne 


tik gausių žinių, bet ir pagalbinių priemonių, taipgi naujausių kūrinių. Iš jų 

kaip itin puikų mums pristatė Veikfildo pastorių““ ir pažadėjo pats perskaity- 
ti mums vokišką vertimą. 

Jis skaitė labai savitai; kas yra girdėjęs jį sakant pamokslą, tas nesunkiai 
įsivaizduos. Viską, taigi ir šį romaną, skaitė rimtai ir paprastai; jam buvo 
svetimas bet koks draminis vaizdavimas mimika, jis vengė menkiausio skir- 
tingumo, kuris balsiai skaitant prozos kūrinį ne tik leistinas, bet ir pageidau- 
tinas: nedideliu tono kaitaliojimu galima perteikti įvairių personažų kalbą ir 
iškelti kiekvieno žodžius, o veikėjus atskirti nuo pasakotojo. Herderio balsas 
skambėjo nemonotoniškai, nors viską iš eilės skaitė tokiu pačiu tonu, tarsi 
veiksmas vyktų ne dabar, bet būtų istorinė praeitis, tarsi tų poetinių būtybių 
šešėliai ne gyvi jo akivaizdoje judėtų, bet švelniai sklęstų pro šalį. Tačiau 
tokia skaitysena jo lūpose skambėjo labai žaviai: kadangi viską jautė giliai 
ir didžiai vertino kūrinio daugialypumą, jo privalumai atsiskleidė tyrai ir 
juoba aiškiai, ir visumos keliamas jausmas nebuvo blaškomas nei trikdomas 
ryškiai pabrėžiamomis smulkmenomis. 

Protestantų kaimo pastorius turbūt yra gražiausias šiuolaikinės idilės 
objektas; kaip ir Melchizedekas, jis - ir kunigas, ir karalius. Su žemdirbio 
gyvenimu - pačiu nekalčiausiu, koks tik įmanomas šiame pasaulyje, jį la- 
biausiai sieja ta pati veikla ir panaši šeiminė padėtis; jis yra tėvas, mokytojas, 
valstietis, taigi tikras bendruomenės narys. Į tą tyrą, gražų žemiškąjį pagrin- 
dą remiasi jo aukštoji veikla; jam patikėta vesti žmones į gyvenimą, rūpintis 
jų dvasiniu auklėjimu, laiminti svarbiausiomis jų žemiškosios kelionės epo- 
chomis, juos mokyti, tvirtinti, guosti, o jei paguoda nepadeda dabar, įkvėpti 
ir laiduoti laimingesnės ateities viltį. Įsivaizduokite vyrą, kurio žmogiškieji 
įsitikinimai tyri, kuris toks stiprus, kad jų nieku gyvu neišsižadės, ir vien 
tuo yra pranašesnis už minią, iš kurios nelauktina nei tyrumo, nei tvirtumo; 
suteikite jam tarnystei būtinų žinių bei smagią, vienodą veiklą, kuriai ne- 
svetima net aistra, nes ji negaišuodama kuria gėrį, ir prieš jus jis kaip gyvas. 
Dar pridėkite būtiną apsiribojimą, kad ne tik laikytųsi mažame rate, bet ir 
visada galėtų pereiti į dar mažesnį; pridėkite jam geraširdiškumo, taikumo, 
atkaklumo ir kitų pagirtinų tvirto charakterio savybių, o prie viso to - gied- 
rą nuolaidumą bei šypsantį pakantumą savo ir svetimoms klaidoms - ir šau- 
niojo Veikfildo paveikslas beveik baigtas. 

Kadangi vaizduojamojo personažo gyvenimo kelias veda per džiaugs- 
mus ir kančias, o fabula, pinant natūralius dalykus su nepaprastais ir keis- 
tais, tampa vis patrauklesnė, romanas dėl tų ypatumų yra vienas geriausių iš 


visų kada nors sukurtų; be to, jis turi kitą privalumą - yra visiškai moralus, 

grynąja prasme krikščioniškas, parodantis, kad gera valia atlyginama, kad 
neišsižadama to, kas teisinga, kad patvirtinama, jog būtina pasitikėti Die- 
vu, ir įtikinamai parodoma, kad gėris galiausiai nugali blogį; visa tai pavaiz- 
duota be jokio šventeiviškumo ar pedantizmo. Vieno ir kito autoriui padėjo 
išvengti tauri sąmonė, kuri atsiskleidžia kaip ironija, dėl to šis kūrinėlis at- 
rodo ir išmintingas, ir mielas. Autorius, daktaras Goldsmithas, neabejoti- 
nai gerai pažįsta moralės pasaulį, jam žinomos šio pasaulio vertybės ir ydos; 
kartu jis gali dėkoti likimui, kad yra anglas, ir branginti savo šalies ir naci- 
jos teikiamus privalumus. Jo vaizduojama šeima stovi ant vieno žemiausių 
miestelėniškosios gerovės laiptelių, tačiau ji paliečia aukščiausius dalykus; 
mažą, vėliau dar labiau sumažėjusį jos ratą natūralių ir visuomenės dalykų 
eiga įtraukia į plataus pasaulio verpetus; mažą laivelį plukdo aukšta, nerami 
anglų gyvenimo banga, ir daugybė laivų, skriejančių šalia iškeltomis burė- 
mis, džiaugsme ir liūdesy jam žada nelaimes arba pagalbą. 

Tikiuosi, kad skaitytojai žino ir prisimena šį kūrinį; man bus dėkingas 
ir pirmąkart išgirdęs jo pavadinimą, ir paakintas dar kartą jį perskaityti. 
Pirmiesiems trumpai priminsiu, kad kaimo pastoriaus žmona yra darbšti ir 
gera, rūpinasi, kad namams nieko netrūktų, bet dėl to pasipuikuoja savimi ir 
saviškiais. Dvi dukros, gražuolė Olivija, linkusi daugiau į išorinius dalykus, 
ir žavioji Sofija, kuriai svarbesni vidiniai dalykai; paminėtinas ir stropus, 
tėvo pėdomis sekantis, kiek stačiokiškas sūnus Mozė. 

Jei dėl skaitinių Herderiui būtų galima dėl ko nors papriekaištauti, tai 
tik dėl nekantrumo; nelaukdamas, kol klausytojas išklausys ir suvoks dalį 
romano veiksmo, kad jį tinkamai pajaustų ir deramai apmąstytų, skubėdavo 
įsitikinti poveikiu, bet ir pamatęs būdavo nepatenkintas. Man prikaišiojo, 
kad ašvis labiau pasiduodąs jausmams. Aš jaučiau taip, kaip jaučia jaunuolis; 
man viskas buvo gyva, tikra, dabartiška. Herderis kreipė dėmesį tik į turi- 
nį ir formą, tad, suprantama, gerai matė, kad medžiaga mane stipriai vei- 
kia, o tai jam buvo nepriimtina. Ne itin subtilūs Pegelovo samprotavimai 
jį dar labiau erzino, bet ypač pykdė mūsų neįžvalgumas, nes nesupratome, 
kad autorius naudoja kontrastą kaip nuolatinę meninę priemonę, ir leidomės 
jo sujaudinami ir pakerimi. Neatleido mums už tai, kad pačioje pradžioje, 
kai Burčelas, pasakojantis trečiuoju asmeniu, pereina į pirmąjį ir tuoj tuoj 
išsiduos, mes iš pat karto nesumojome, nė nenuspėjome, kad jis ir yra tas 
lordas, apie kurį kalba, ir kai mes kaip vaikai apsidžiaugėme, kad varganas, 
skurdus keliautojas galiausiai virto turtingu, galingu ponu, jis vėl perskaitė 


tą vietą, kurią pagal autoriaus sumanymą mes praklausėme, ir rūsčiai išbarė 

už bukumą. Iš to matyti, kad jis kūrinį vertino tik kaip meno produktą ir to 
paties reikalavo iš mūsų, o mes dar buvome tokie, kuriems meno kūrinius 
leistina išgyventi kaip gamtos. 

Tačiau Herderio pastabos manęs neišmušė iš vėžių; mat jaunimas yra 
laimingas ir nelaimingas tuo atžvilgiu, kad kieno nors poveikį perkuria, ir 
iš to kyla tiek gerų, tiek blogų dalykų. Minėtas kūrinys man padarė didelį, 
pačiam nesuvokiamą įspūdį, bet vis dėlto manyje atskambėjo tas ironiškas 
požiūris, kuris pakyla viršum daiktų, virš laimės ir nelaimės, gėrio ir blogio, 
gyvenimo ir mirties, ir tokiu būdu įgyja iš tiesų poetinį pasaulį. Savaime 
suprantama, kad tuos dalykus aiškiai suvokiau gerokai vėliau, o tada mano 
galva turėjo darbelio; tačiau tikrai nesitikėjau, kad iš įsivaizduojamo pasau- 
lio netrukus persikelsiu į panašų tikrą. 

Užstalės bičiulis Weylandas, ramų, tvarkingą savo gyvenimą paįvairin- 
davęs tuo, kad retkarčiais aplankydavo draugus ir gimines gimtojo Elzaso 
apylinkėse, lydėdamas mane nedidelėse išvykose padarydavo tokią paslau- 
gą — tai vienur, tai kitur pats arba rekomendaciniais laiškais padėdavo man 
susipažinti su įvairiomis šeimomis. Jis dažnai pasakodavo apie vieną kaimo 
pastorių, gyvenantį netoli Druzenheimo, šešių valandų kelio atstumu nuo 
Štrasburgo, turintį gerą parapiją, protingą žmoną ir dvi mielas dukras. Pa- 
sakodamas labai girdavo namų svetingumą ir puikumą. Tad neprireikė ilgai 
kurstyti jaunojo riterio, kuris jau buvo įpratęs visas poilsiui skirtinas dienas 
ir valandas leisti raitas tyrame ore. Nusprendėme surengti ir tą išvyką, bet 
tik draugui pažadėjus, kad pažindindamas su šeima neminės manęs nei gra- 
žiuoju, nei bloguoju, apskritai nekreips į mane dėmesio, netgi leis vykti, na, 
gal ne suvis prastomis drapanomis, bet varganai ir prastai apsitaisiusiam. Jis 
sutiko, mat vylėsi, kad ir pats smagiai pasijuoks iš mano pokšto. 

Atleistinu įgeidžiu vadintinas žymių žmonių noras pasitaikius progai 
paslėpti savo išorinius privalumus ir tyrai atidengti vidinį žmogiškąjį tu- 
rinį, todėl kunigaikščių inkognito ir su tuo susiję nuotykiai visada palieka 
malonų įspūdį; sutinkame persirengusių dievybių, už gerumą jos atsilygina 
dvigubai, net nepyksta už nemalonumus arba stengiasi jų išvengti. Tai, kad 
Jupiterį pas Filemoną ir Baukidę, o Henriką Ketvirtąjį po medžioklės tarp 
savo valstiečių tenkino jų inkognito, neprieštarauja gamtos tvarkai ir visiems 
patinka, bet jaunuolio, neturinčio nei padėties visuomenėje, nei vardo, su- 
manymą iš inkognito pasidaryti pramogą kai kas galbūt vertins kaip nedo- 
vanotiną puikybę. Tačiau kadangi čia nesprendžiame, ar pažiūros ir poelgiai 


girtini, ar peiktini, bet kalbame, kiek jie dažni ir galimi, šįkart savo malonu- 

mo dėlei atleiskime jaunuoliui jo pasipūtimą, juoba kad mano pomėgį kuo 
nors persirengti nuo mažens skatino net rimtuolis tėvas. 

Tad ir šįsyk apsitaisęs senais savo drabužiais bei keletu skolintų ir ypa- 
tingai susišukavęs plaukus gal ir nesusidarkiau išvaizdos, bet taip keistai 
išsidabinau, kad draugas kelyje negalėjo susilaikyti nesijuokęs, ypač man to- 
bulai mėgdžiojant sėdinčių balne vadinamųjų lotynų raitelių laikyseną ir ju- 
desius“ . Gražus plentas, puikus oras ir Reino artuma kėlė ūpą. Druzenheime 
trumpai sustojome, jis — pasipuošti, aš —- prisiminti, kad vaidinu vaidmenį, 
kurį, baiminausi, galiu ir užmiršti. Čionykštė vietovė primena atviras Elzaso 
lygumas. Jojome gražiu takeliu per pievas ir netrukus pasiekėme Zezenhei- 
mą; palikę užeigoje arklius neskubiai nužingsniavome į pastoriaus namus. 

— Nemanyk, kad tai sena, prasta valstiečio pirkia, - pasakė Weylandas, 
rodydamas namą tolumoje, - vidus daug geresnis. 

Įėjome į kiemą; man viskas labai patiko: čia išvydau kaip tik tai, kas 
vadinama tapybiškumu ir kuo mane kerėjo Nyderlandų menas. Aiškiai buvo 
matyti laiko poveikis visiems žmogaus kūriniams. Namas, daržinė ir tvartas 
buvo pasiekę tą nykimo tašką, kai neryžtingai dvejojama, ar taisyti, ar statyti 
naują; vieno nesiimama, bet ir kito nepradedama. 

Visur buvo cylu, nei kaime, nei kieme nesimatė nė gyvos dvasios. Rado- 
me vieną tėvą“*, mažą, susimąsčiusį, bet malonų vyrą; šeimyna buvo laukuo- 
se. Jis pasisveikino su mumis ir pasiūlė šio to užkąsti, bet mes atsisakėme. 
Draugas išskubėjo ieškoti merginų, o aš likau su šeimininku. 

- Jums turbūt keista, - tarė jis, - kad tokiame turtingame kaime ir turė- 
damas tokią pelningą vietą aš gyvenu prastame name, bet, - kalbėjo jis, - dėl 
to kaltas neryžtingumas. Bendruomenė, net aukštesnė valdžia jau kada ža- 
dėjo perstatyti namą; padaryta tiek ir tiek brėžinių, sutikrinta, patikslinta, 
nė vienas galutinai neatmestas, bet ir nė vienas iki galo neatliktas. Tai tęsiasi 
taip seniai, kad aš baigiu prarasti kantrybę. 

Atsakiau taip, kaip, mano galva, derėjo atsakyti, kad pastiprinčiau jo 
viltį ir paakinčiau drąsiai imtis reikalo. Jis patikliai ėmė pasakoti, kas tuos 
reikalus sprendžia, ir nors buvo nekoks charakterių vaizduotojas, puikiai su- 
pracau, dėl ko tas dalykas įstrigo. Jo patiklumas buvo kažkoks ypatingas; su 
manimi kalbėjo taip, tarsi būtume pažįstami visą dešimtį metų, nors jo žvilgs- 
nyje nepastebėjau nieko tokio, kas liudytų, jog kažkuo atkreipiau jo dėmesį. 
Pagaliau į kambarį įėjo draugas su motina??. Ji pažvelgė į mane visai kitaip. Jos 
veidas buvo taisyklingas, jo išraiška protinga, jaunystėje ji bus buvusi gražuo- 


lė. Figūra buvo aukšta ir liesa, bet ne daugiau, negu priklauso pagal metus; 

iš nugaros atrodė dar visai jaunatviškai, dailiai. Netrukus į kambarį įpuolė 
vyresnioji dukra; kaip ir draugas su motina, paklausė, kur Friederikė““. Tė- 
vas atsakė jos nematęs nuo tada, kai visos trys išėjusios. Dukra išskubėjo pro 
duris ieškoti sesers; motina mums atnešė šio to užkąsti, ir Weylandas vėl 
ėmė šnekučiuotis su abiem sutuoktiniais; kalba sukosi tik apie pažįstamus ir 
jų reikalus, kaip įprasta, kai susitinka ilgokai nesimatę artimieji ir dalijama- 
si naujienomis apie visus pažįstamus. Aš klausiausi ir man aiškėjo, ko galiu 
tikėtis iš šio rato. 

Vyresnioji dukra vėl įskubėjo į kambarį, sunerimusi, kad niekur neranda 
sesers. Namiškiai suklego ir ėmė barti netikusius įpročius, tik tėvas ramiai 
pasakė: 

— Palikit ją ramybėje, juk atsiras! 

Tą akimirką ji išties išniro tarpduryje, ir toje kaimiškoje padangėje iš 
tikro užtekėjo nuostabiausia žvaigždė. Abi dukros dar taisėsi, kaip buvo sa- 
koma, vokiškai, ir tie retai bedėvimi rūbai Friederikei ypač tiko. Trumpas 
baltas pūstas sijonėlis su klostėtu apsiuvu, atidengiantis dailias kojytes iki 
kauliukų, trumpa balta liemenėlė ir juoda taftos prijuostė - taip vilkėdama 
užėmė tarpinę padėtį tarp valstietės ir miestietės. Žengė grakščiai ir lengvai, 
tarsi būtų besvorė, o kaklas atrodė kone per plonas storoms geltonoms ka- 
soms ant dailios galvutės. Giedros mėlynos akys žvelgė atvirai, o graži riesta 
nosytė taip nerūpestingai kilo aukštyn, tarsi pasaulyje nebūtų jokių bėdų; jai 
ant rankos kabėjo šiaudinė skrybėlaitė, ir aš turėjau laimės iš pirmo žvilgs- 
nio ją pamatyti visoje grožybėje ir įžvelgti visą jos žavesį. 

Santūriai ėmiau vaidinti savo vaidmenį, pusiau sarmatydamasis, kad 
kvailinu tokius gerus žmones, kuriems stebėti turėjau laiko, nes merginos 
gyvai ir nuoširdžiai tebešnekučiavo. Vėl buvo perkratyti visi kaimynai ir 
giminaičiai, ir mano vaizduotėje stojo toks pulkas tetų ir dėdžių, pusbrolių 
ir pusseserių, atvykstančių ir išvykstančių, kūmų ir svečių, kad, rodės, at- 
sidūriau kunkuliuojančiame pasaulyje. Visi šeimos nariai mane pakalbino, 
motina įeidama į kambarį ir išeidama vis permesdavo akimis, bet pirmoji 
su manimi užmezgė pokalbį Friederikė - kai, surinkęs išsibarsčiusias na- 
tas, ėmiau jas vartyti, ji paklausė, ar ir aš grojąs. Man atsakius teigiamai ji 
paprašė ką nors paskambinti, bet tėvas man užbėgo už akių, esą mandagu- 
mas reikalauja pirma svečią pamaloninti kokiu nors muzikos kūriniu arba 
daina. 

Ji pagrojo įvairių kūrinėlių taip, kaip įprasta kaime, - tai yra tokiu pia- 


ninu, kurį mokytojas, turėdamas laiko, seniai privalėjo suderinti. Padainavo 

ir švelniai liūdną dainelę, bet ji prastai nusisekė. Atsistojo ir šypsodamasi, 
tiksliau, su jos veidui būdinga giedro džiaugsmo išraiška pasakė: 

— Prasta iš manęs dainininkė, bec dėl to nekaltas nei pianinas, nei mo- 
kytojas; verčiau eime į lauką, padainuosiu jums elzasiškų ir šveicariškų dai- 
nelių, jos man geriau išeina. 

Per vakarienę mane taip užvaldė vienas vaizdinys, jau anksčiau mane 
aplankęs, kad aš giliai susimąstęs visai nutilau, nors vyresniosios sesers gy- 
vumas ir jaunesniosios žavesys dažnokai pažadindavo iš minčių. Apėmė be- 
galinė nuostaba, nes jaučiausi atsidūręs Veikfildo šeimoje. Žinoma, tėvas ne- 
galėjo lygintis su anuo šaunuoliu, bet, po teisybei, kur rasi kitą tokį kaip jis! 
Tačiau visą anam sutuoktiniui būdingą orumą čia įkūnijo pastoriaus žmona. 
Į ją žiūrint apimdavo pagarbos ir baimės jausmas. Buvo matyti, kad yra gerai 
išauklėta; jos elgesys buvo ramus, nesuvaržytas, giedras ir patrauklus. 

Vyresnioji dukra nepasižymėjo grožiu, kuriuo garsėjo Olivija, tačiau 
buvo dailiai nuaugusi, guvi, net staigi; namai buvo jos pilni, ji visur tal- 
kino motinai. Friederikę nesunkiai įsivaizdavau Sofi Primrouz vietoje, 
mat apie pastarąją knygoje pasakyta nedaug, tik tiek, kad buvo meili; šioji 
tikrai buvo tokia. Kadangi tokia pati tarnyba, tokios pačios sąlygos, kur 
besusiklostytų, sukuria panašias, net lygiai tokias aplinkybes, ir čia buvo 
kalbama, net atsitikdavo tai, kas buvo įvykę Veikfildo šeimoje. Kai pagaliau 
į kambarį įpuolė seniai įvardytas ir tėvo nekantriai lauktas jaunėlis sūnus 
ir, nekreipdamas dėmesio į svečius, drąsiai prie mūsų atsisėdo, aš vos susi- 
laikiau nesušukęs: 

— Moze, ir tu čia! 

Užstalės pokalbis apie linksmus nutikimus, įvykusius tai čia, tai ten, 
dar labiau išplėtė minėtą pažįstamų ir šeimos ratą. Greta sėdinti Friederikė, 
naudodamasi proga, ėmė pasakoti apie įvairias vietoves, kurias man vertėtų 
aplankyti. Kadangi iš vieno pasakojimo kaipmat randasi kitas, aš irgi gražiai 
įsiterpiau į pokalbį ir papasakojau panašių nutikimų, o kadangi gero nami- 
nio vyno netaupyta, iškilo pavojus, kad užmiršiu savo vaidmenį, dėl to ap- 
dairesnis draugas, sumojęs, kad lauke graži mėnesiena, pasiūlė pasivaikščio- 
ti, ir visi tokiam pasiūlymui pritarė. Jis padavė ranką vyresnėlei, aš - jaunėlei, 
ir mes patraukėme plačiais laukais, tyrinėdami ne tiek žemę, kuri į šonus 
nuo mūsų tirpo tolyje, kiek dangų. Tačiau Friederikės kalba buvo anaiptol 
ne mėnesieniška: aiški, ji nušvietė naktį dienos šviesa, ir ničniekas neliudi- 
jo nei žadino jokio jausmo, tik dabar savo žodžius labiau negu pirmai taikė 


man, nes savo gyvenimą, vietovę, pažįstamus būdino su mintimi, kad aš su 

jais dar susipažinsiąs, mat, pridūrė, tikisi, kad aš nedarysiąs išimčių ir juos 
vėl aplankysiąs, kaip ir visi, kurie pas juos atvyksta pasisvečiuoti. 

Malonu buvo tylomis klausyti jos pasakojimo apie mažą pasaulį, kuria- 
me gyveno, apie žmones, kuriuos itin brangino. Ji aiškiai, bet kartu labai ma- 
loniai pavaizdavo savo gyvenimą, kuris man padarė labai keistą įspūdį: staiga 
pajutau didelį apmaudą, kad anksčiau gyvenau be jos, kartu malonų pavydo 
jausmą visiems, kurie turėjo laimės būti šalia jos. Iškart įdėmiai suklusau, 
tarsi turėčiau teisę tai daryti, jai pasakojant apie vyrus, tiek kaimynus, tiek 
pusbrolius ar kūmus, savo spėliones vis nukreipdamas tai čia, tai ten; tačiau 
kaip galėjau ką nors įspėti neturėdamas jokio supratimo apie tuos santykius. 
Juo tolyn, juo šnekesnė ji darėsi, o aš - vis tylesnis. Gera buvo jos klausytis, 
o kadangi girdėjau tik jos balsą, veidui bei likusiam pasauliui skendint prie- 
blandoje, man atrodė, kad žvelgiu į pačią jos širdį, kuri yra tyrut tyrutėlė, nes 
man atsiskleidė nevaržomu šnekumu. 

Kai su keliondraugiu įėjome į mudviem paruoštą svečių kambarį, jis sa- 
vimi patenkintas kaipmat ėmė šmaikštauti ir puikuotis, kad mane nustebino 
panašumu į Primrouzų šeimą. Pritariau jam ir padėkojau. 

— Tikra tiesa! - sušuko jis. - Viskas taip, kaip knygoje. Ta šeima labai pa- 
naši į aną, ir štai šitas užsimaskavęs ponas gali laikyti garbe, jei bus laikomas 
ponu Burčelu, o kadangi kasdieniame gyvenime, ne taip kaip romanuose, 
piktadariai nebūtini, aš šįkart atliksiu sūnėno vaidmenį, bet elgsiuosi daug 
geriau negu jis. 

Tačiau nors tas pokalbis man buvo labai malonus, aš skubiai nukreipiau 

„kalbą kitur ir pareikalavau atvirai pasakyti, ar jis manęs neišdavė. 

— Ne! - užtikrino jis, ir aš juo patikėjau. Tiesą sakant, jie klausinėję apie 
linksmuolį užstalės bičiulį iš Štrasburgo, su kuriuo jis valgąs viename pen- 
sione ir apie kurį jie prisiklausę neįtikimų istorijų. Tada uždaviau kitą klau- 
simą: ar ji mylėjo? ar myli? ar yra kam pažadėta? Į visus klausimus jis atsakė 
neigiamai. 

- Iš tiesų, - pasakiau aš, - toks prigimtinis giedrumas man nesuvokia- 
mas! Dar suprasčiau, jei ji būtų mylėjusi, netekusi mylimojo, bet nusirami- 
nusi, ar būtų susižadėjusi. 

Taip mudu plepėjome iki vėlumos, o dienojant aš jau buvau gyvas. Mane 
nenumaldomai traukė vėl ją pamatyti, bet rengdamasis pasibaisėjau nelemtu 
savo garderobu, kurį taip įžūliai išsirinkau. Juo daugiau drabužių vilkausi, 
juo nedoresnis sau atrodžiau: juk viską apdairiai apskaičiavau, kad padary- 


čiau tokį įspūdį. Plaukus dar būčiau sutvarkęs, bet kai galiausiai įsisprau- 

džiau į skolintą nudėvėtą pilką švarką ir su trumpomis rankovėmis tapau 
pasibaisėtinai grasus, apėmė dar didesnė neviltis, nes, mažame veidrodyje 
matant ne.visą atvaizdą, viena dalis atrodė dar juokingesnė už kitą. 

Man velkantis drabužius nubudo draugas; gulėdamas po dygsniuota šil- 
kine antklode žiūrėjo į mane su pasitenkinimu, kurį teikia rami sąžinė, pil- 
nas džiugios vilties būsiant smagią dieną. Mane seniai ėmė pavydas matant 
persvertus per kėdę dailius jo drabužius, ir jei tik būtų buvę mano dydžio, 
būčiau nugvelbęs iš po nosies, lauke apsirengęs ir nurūkęs į sodą, o jam pali- 
kęs savo nelemtus dangalus, tegu džiaugiasi lindėdamas mano drabužiuose, 
ir pasakaitė ankstų rytą būtų linksmai užsibaigusi. Bet dabar tai buvo visiš- 
kai neįmanoma, ir negalėjau tikėtis jokios pagalbos. Nieku gyvu negalėjau 
pasirodyti Friederikei kaip vakarykštis personažas, kurį draugas pristatė, 
tiesa, kaip stropų ir sumanų, bet neturtingą teologijos studentą, - jai, vakar 
vakare taip nuoširdžiai kalbėjusiai sa manimi, persirengėliu. Piktas sukau 
galvą, sutelkiau visą vaizduotės galią, bet ji mane apleido. O lovoje maloniai 
tįsantis draugas, staiga pratrūkęs garsiu juoku, sušuko: 

— Ne, tu tikrai atrodai siaubingai! 

Piktai atšoviau: 

— O aš žinau, ką daryti! Lik sveikas ir atleisk! 

— Ar padūkai! - sušuko jis ir šoko iš lovos norėdamas mane sulaikyti. 

Ber aš jau skriejau pro duris, dardėjau laiptais žemyn ir, išpuolęs į lauką, 
per kiemą lėkiau į užeigą; akimirksniu pabalnojęs arklį netverdamas pasiuti- 
mu nurūkau į Druzenheimą, perskriejau per jį ir nušuoliavau tolyn. 

Pagaliau taręs, kad esu saugus, sulėtinau tempą ir tik dabar pajutau, kaip 
man nesinori iš čia vykti. Susitaikiau su likimu, nurimęs prisiminiau vaka- 
rykštį pasivaikščiojimą ir ėmiau austi viltį, kad ją vėl pamatysiu. Tačiau tas 
tylus jausmas netrukus virto nekantra —- nusprendžiau, kad tuoj pat josiu į 
miestą, persirengsiu ir pakeisiu arklį; šiaip ar taip, aistros kurstomas tikė- 
jausi sugrįžti dar prieš pietus, o gal, tai labiau tikėtina, deserto ar vakarop ir 
atsiprašyti. 

Jau buvau beraginąs pentinais arklį, kad kuo greičiau įgyvendinčiau 
sumanymą, kai į galvą šovė kita, rodos, išganinga mintis. Dar vakar Dru- 
zenheimo užeigoje mačiau tvarkingai apsitaisiusį šeimininko sūnų, kuris 
ir šįryt, dirbinėdamas ūkio darbus, su manimi pasisveikino iš kiemo. Buvo 
mano sudėjimo ir šiek tiek panašus į mane. Pagalvota, padaryta! Apgręžiau 
arklį, ir aš jau Druzenheime; arklį nuvedžiau į arklidę ir tiesiai išklojau 


vyrukui: paskolink man savo drabužius, nes aš noriu Zezenheime iškrėsti 

linksmą pokštą. Man dar nebaigus sakyti, jis džiugiai sutiko ir pagyrė, kad 
noriu panelėms padaryti pramogą; jos tokios puikios ir geros, ypač panelė 
Rikchen, o ir tėvams smagu, kai visiems linksma ir malonu. Jis įdėmiai mane 
nužvelgė, o kadangi iš aprangos jam pasirodžiau esąs bėdžius, pasakė: 

— Jeigu norite įsigerinti, puikiai sumanėte. 

Drabužių mainai ėjo į pabaigą, nors, po teisybei, jis galėjo nemainyti 
savo šventadieninių apdarų į manuosius, bet buvo pariklus, be to, arklidėje 
palikau arklį. Netrukus pasipuošęs užriečiau nosį, o draugas patenkintas ap- 
žiūrėjo savo gyvavaizdį. 

— Sutarta, broleli! - pasakė paduodamas ranką, ir aš drąsiai sumušiau su 
juo savąja, - tik nelįsk prie mano mergelės, kad neapsiriktų. 

Mano plaukai jau buvo ataugę, tad perskyriau sklastymu panašiai kaip 
jo; keliskart įdėmiai į jį pažvelgęs nusprendžiau, kad bus juokinga, jei anta- 
kius degintu kamščiu paryškinsiu ir pailginsiu pagal jo, tankesnius, kad virš 
nosies liktų tik mažas tarpelis ir, įgyvendindamas savo paslaptingą sumany- 
mą, atrodyčiau neatpažįstamai pasikeitęs. 

— Ar neturite ko nors perduoti pastoriaus šeimynai, kad atrodytų, jog 
grįžtu su reikalu? - paklausiau imdamas atkištą kaspinais puoštą jo skrybėlę. 

— Gerai, — atsakė jis, - bet turėsite dar dvi valandas palaukti. Mūsų na- 
muose yra gimdyvė; aš pasisiūlysiu nunešti poniai pastorienei pyrago, o nu- 
nešite jūs. Dėl puikybės ir linksmybės kartais tenka pakentėti. 

Nusprendžiau laukti; bet tos dvi valandos, rodės, niekada nesibaigs, ir 
baigiantis trečiai nebenustygau iš nekantrumo, kol galų gale pyragas buvo iš- 
trauktas iš krosnies. Gavau dar karštą ir, skaisčiai šviečiant saulutei, nešinas 
savo įgaliojamuoju raštu išskubėjau iš užeigos; kelio galą palydėjo gyvavaiz- 
dis, sakė pavakare atnešiantis mano drabužius, bet aš nenorėjau apie tai nė 
girdėti ir pažadėjau, kad pats jam pristatysiu jo apdarus. 

Dar netoli nurūkau su savo dovana, nešama švarioje mazgu surištoje ser- 
vetėlėje, kai tolumoje pamačiau ateinančius draugą su abiem merginomis. 
Man suspaudė širdį, nors iš tikro po tokiu švarku ji taip neturėjo elgtis. Su- 
stojau ir įkvėpęs oro ėmiau svarstyti, ką daryti, iki sumojau, kad vietovė man 
labai palanki, nes jie ėjo kitapus upelio, skiriančio pusiau pievą, per kurią 
tekėjo, atidalydamas šiapus ir anapus du takelius. Mums susilyginus Friede- 
rikė, dar iš tolo mane pamačiusi, sušuko: 

- Žoržai, ką ten neši? 

Susiprotėjau prisidengti veidą skrybėle, kurią nusiėmiau, ir aukštyn iš- 


kėliau ryšulėlį. 

- Krikštynų pyragas! - sušuko pamačiusi. - Kaip laikosi sesuo? 

— Gerai, - atsakiau tardamas taip, kad skambėtų jei ne elzasiškai, tai 
bent kitoniškai. 

- Nešk jį namo! - pasakė vyresnioji. - Jei nerasi mamos, atiduok tarnai- 
tei, bet palauk mūsų, mes tuoj grįšim, girdi? 

Aš nuskubėjau taku, džiugiai vildamasis, kad viskas gerai pavyks, nes 
pradžia buvo sėkminga, ir netrukus priėjau pastoriaus namą. Nieko neradau 
nei kambaryje, nei virtuvėje; šeimininko nenorėjau trukdyti, spėjau, kad jis 
darbo kambaryje, tad atsisėdau ant suolo prie durų, pyragą pasidėjau šalia, o 
skrybėlę užsismaukiau ant veido. 

Neprisimenu malonesnio jausmo. Sėdėjau čia, prie šito slenksčio, per 
kurį neseniai nevilties apimtas klupdamas išgriuvau; vėl ją pamačiau, išgir- 
dau mielą jos balsą, nors apmaudas žadėjo ilgą išsiskyrimą; kiekvieną aki- 
mirką laukiau jos pačios ir atradimo, verčiančio smarkiau plakti širdį, ir net 
šiuo dviprasmišku atveju tai buvo atradimas, nekeliantis gėdos; paskui, kai 
tik įeisiu, iškrėsiu tokį linksmą pokštą, kuriam neprilygs nė vienas vakarykš- 
čių, kėlusių smagaus juoko! Meilė ir vargas yra geriausi mokytojai; šiuokart 
jie susijungė, ir mokinys nebuvo jų nevertas. 

Tačiau iš daržinės pasirodė samdinė. 

— Na, kaip, ar gardus išėjo pyragas? - sušuko man. - Kaip sekasi seseriai? 

— Viskas gerai, - atsakiau rodydamas į pyragą; sėdėjau kaip sėdėjęs. 

Ji paėmė ryšulėlį ir suniurnėjo: 

— Kas tau yra? Ar Berbchen vėl pažiūrėjo į kitą? Tu mums savo ožių 
nerodyk. Tai bent šeimynėlė bus, jei ir toliau taip tęsis. 

Išgirdęs garsiai kalbant, prie lango priėjo pastorius ir paklausė, kas nu- 
tiko. Samdinė parodė į mane; aš atsistojau ir atsisukau į jį, kaip ir pirma, 
užsismaukęs ant veido skrybėlę. Jis pasakė kažką malonaus ir pakvietė mane 
pasilikti; pasukau į sodą ir jau buvau bejeinąs, kai mane pašaukė kiemo var- 
tuose išnirusi pastorienė. Saulė kaip tik švietė man į veidą, tad aš vėl pasi- 
naudojau skrybėlės reikiamu privalumu ir pasisveikinau su pastoriene su- 
mušdamas kulnais, bet ji, liepusi pasilikti ir šio to užkąsti, nuėjo į kambarį. 
Taigi vaikštinėjau po sodą pirmyn atgal; ligi šiol viskas sekėsi tiesiog puikiai, 
bet pagalvojęs, kad tuoj grįš jaunimas, giliai įkvėpiau oro. Staiga prie manęs 
priėjo motina ir jau buvo kažko beklausianti, bet pažvelgė man į veidą, kurį 
jau buvau atidengęs, ir žodžiai jai įstrigo gerklėje. 

- Ieškau Žoržo, - ištarė patylėjusi, - o ką randu? Ar tai jūs, ponaiti? 


Kiek pavidalų turite? 

— Iš teisybės vieną, - atsakiau, - bet juokais - kiek pageidausite. 

— Negadinsiu jums juokų, - nusišypsojo ji, - pabūkite už sodo pievelė- 
je, iki muš vidurdienį, ir sugrįžkite, pažadu, kad būsiu visus parengusi jūsų 
išdaigai. 

Padariau kaip prašomas; praėjęs pro kaimo sodų gyvatvores jau no- 
rėjau sukti į pievas, bet pamačiau priešais takeliu ateinančius kaimiečius 
ir sutrikau. Tad pasukau į gretimą miškelį ant vienos aukštumėlės ir nu- 
sprendžiau čia pasislėpti iki skirto laiko. Tačiau į jį įžengus apėmė keistas 
jausmas: štai tvarkinga aikštelė su suolais, ir nuo kiekvieno atsiveria gražus 
vaizdas į apylinkę. Štai kaimas ir bažnyčios bokštas, štai Druzenheimas, už 
jo - miškais apaugusios Reino salos, priešais - Vogėzų kalnai, antai toli — 
Štrasburgo katedra. Tie skirtingi vaiskūs paveikslai buvo aprėminti krūmų, 
tad vaizdas išties džiugino ir maloniai nuteikė. Atsisėdau ant vieno suolo 
ir pamačiau ant storiausio medžio kamieno mažą pailgą lentelę su užrašu 
„Friederikės ramuma“. Net minties nekilo, kad galėčiau sutrikdyti tą ramy- 
bę, nes gimstanti aistra graži tuo, kad, nežinodama savo pradžios, negal- 
voja nė apie pabaigą, o jausdamasi smagi ir linksma nenumano, kad galėtų 
sukelti nelaimę. 

Vos apsižvalgęs paskendau saldžiose svajose; staiga išgirdau kažką atei- 
nant; tai buvo Friederikė. 

- Žoržai, ką čia veiki? - sušuko ji iš toli. 

— Ne Žoržas, - sušukau bėgdamas jai priešais, - bet tas, kuris meldžia 
jus atleisti. 

Ji nustebusi įsmeigė į mane žvilgsnį, bet tuoj susitvardė ir giliai įkvėpusi 
oro pasakė: 

— Nedorėli, kaip mane išgąsdinote! 

— Pirmoji kaukė privertė užsidėti antrąją! - sušukau aš. - Ana būtų bu- 
vusi nedovanotina, jei būčiau bent numanęs, pas ką vykstu; už šią tikrai ne- 
pyksite, nes tai pavidalas žmonių, kuriuos visada maloniai sutinkate. 

Blyškius jos skruostus užliejo nuostabus raudonis. 

— Tikrai nebūsiu jums blogesnė nei Žoržui! Bergi sėskimės! Prisipažin- 
siu, iš baimės man pakirto kojas. 

Jaudulio apimtas atsisėdau šalia jos. 

— Iš jūsų draugo sužinojome viską iki pat šio ryto, — tarė ji. - O dabar 
pasakokite, kas buvo toliau. 

Manęs nereikėjo ilgai raginti; taip juokingai papasakojau, kokį pasibjau- 


rėjimą man sukėlė vakarykštis personažas, kaip strimgalviais puoliau lauk, 

kad ji ėmė nuoširdžiai ir žaviai juoktis; paskui pavaizdavau tolesnius įvykius, 
tiesa, labai santūriai, bet su tokiu įkarščiu, kad tai galėjo būti meilės prisi- 
pažinimas būtuoju laiku. Džiaugsmą, kad vėl ją matau, galiausiai išreiškiau 
pabučiuodamas jai ranką, kurią laikė manojoje. Per vakarykštį pasivaikščio- 
jimą mėnesienoje ji kurstė mudviejų pokalbį, bet dabar aš dosniai atmokėjau 
savo skolą. Taip džiaugiausi, kad ją vėl matau ir galiu papasakoti viską, ką 
vakar nutylėjau, kad įsikalbėjęs nepamačiau, kaip ji susimąstė ir nutilo. Ke- 
lerą kartų giliai atsiduso, o aš vis prašiau atleisti už tai, kad ją išgąsdinau. Ne- 
žinau, kiek mudu taip sėdėjome, bet staiga išgirdome šaukiant: „Rikchen! 
Rikchen!“ Tai buvo sesers balsas. 

- Tai bent nuotykis bus, - tarė mergina, vėl tokia pat smagi kaip pir- 
mai. — Ji ateina iš mano pusės, - pridūrė lenkdamasi, kad mane užstotų. — 
Nusisukite, kad jūsų iš karto neatpažintų. 

Aikštelėje pasirodė sesuo, bet ne viena, o lydima Weylando; mus pama- 
tę, abu sustojo kaip įbesti. 

Staiga išvydę per tvarkingą stogą mušančią liepsną ar sutikę pabaisą, ku- 
rios bjaurumas keltų tiek pasipiktinimą, tiek baimę, tikrai taip nepašiurp- 
tume, kaip netikėtai išvydę vaizdą, kuris, mūsų supratimu, yra morališkai 
neįmanomas. 

— Ką tai reiškia? — išgąstingai berte išbėrė sesuo. - Kas čia dabar? Tu su 
Žoržu! Susikibusi už rankų! Kaip suprasci? 

- Sesute, - švelniai atsakė Friederikė, - šitas vargšelis atsiprašė manęs, ir 
tavęs nori atsiprašyti, bet pirmiausia turi jam atleisti. 

— Nesuprantu, nieko nesuprantu, - atsakė sesuo purtydama galvą ir 
pažvelgė į Weylandą, kuris savo papratimu ramus tylomis stebėjo vyksmą. 
Friederikė atsistojo tempdama iš paskos mane. 

— Greičiau! - sušuko ji. - Atsiprašykite ir bus atleista! 

— Taigi! — ištariau priėjęs prie vyresnėlės. - Negaliu neatsiprašyti! 

Ji loštelėjo atgal ir garsiai surikusi visa nukaito, paskui metėsi ant žolės 
ir pratrūkusi garsiu juoku ilgai nenurimo. Weylandas, patenkintas šypsoda- 
mas, sušuko: 

— Tai bent šaunuolis! 

Paskui paėmęs mano ranką paspaudė. Paprastai jis nerodydavo švelnu- 
mo, bet jo rankos paspaudimas buvo nuoširdus ir šiltas, nors ir santūrus. 

Atsipūtę ir pasipustę padus leidomės atgal į kaimą. Kelyje sužinojau, dėl 
ko įvyko tas nuostabus susitikimas. Trijulei išėjus pasivaikščioti, Friederi- 


kė atsiskyrė ir pasuko į savo vietelę truputį pailsėti prieš pietus, o grįžusius 

namo draugą su vyresniąja seseria motina išsiuntė skubiai pakviesti Friederi- 
kės, nes pietūs jau buvo išvirti. 

Sesuo netvėrė iš smagumo, o sužinojusi, kad motina jau atskleidė paslap- 
tį, sušuko: 

— Dar liko apdumti tėvą, brolį, berną ir samdinę. 

Priėjome sodo tvorą, ir Friederikė su draugu pasuko į namą. Samdinė 
triūsė sode, ir Olivija (vyresnioji sesuo irgi buvo tokiu vardu) jai šūktelėjo: 

— Paklausyk, ką pasakysiu! 

Palikusi mane prie gyvatvorės nuėjo pas merginą. Mačiau, kad jiedvi la- 
bai rimtai kalba. Olivija jai porino, esą Žoržas susipyko su Barbe ir dabar 
ruošiasi vesti ją. Samdinei tai buvo gera žinia; tada Olivija mane pašaukė, 
kad patvirtinčiau, jog tai tiesa. Daili, tvirta mergina nudelbusi akis laukė, 
kol prieisiu, tačiau pamačiusi svetimą veidą garsiai suriko ir leidosi bėgti. 
Olivija man liepė ją vytis ir sulaikyti, kad nenubėgtų į kambarį ir nesukeltų 
triukšmo, nes pati pažiūrėsianti, ar tėvas jau žino, ar dar ne. Eidama pataikė 
ant samdinio, jis buvo įsižiūrėjęs tą merginą; aš pasivijęs nutvėriau merginą 
už rankos. 

— Tik pamanyk! Kokia laimė! - sušuko Olivija. - Su Barbe viskas baig- 
ta, ir Žoržas veda Lyzę. 

— Taip ir maniau, - atsakė geruolis ir iš piktumo sustojo. 

Pasakiau merginai, kad mes tik norime apdumti tėvą. Mudu pasukome 
prie samdinio, bet jis nuskubėjo šalin, tačiau Lyzė jį pasivijo, tad ir jis tik 
apmaudžiai skėsčiojo rankomis. Visi kartu pasukome prie namo. Stalas buvo 
padengtas, tėvas jau kambaryje. Olivija, pirma manęs sustojusi ant slenksčio, 
paklausė: 

— Tėti, ar galima Žoržui su mumis papietauti? Bet turi jam leisti būti su 
skrybėle. 

— Prašom! O kodėl jis nenori jos nusiimti? Ar susižeidė galvą? 

Olivija truktelėjo mane su skrybėle į priekį. 

— Ne! - atsakė vesdama mane į kambarį, - bet po jo skrybėle tupi jaunik- 
liai, jei nusiims, tie padykėliai išsilakios po kambarį ir garsiai čirkš. 

Pokštas tėvą prajuokino, nors nesuprato, ką jis reiškia. Tą akimirką Oli- 
vija nukėlė mano skrybėlę, sumušė kulnais ir liepė man padaryti tą patį. Tė- 
vas mane atpažino, bet, kaip ir dera pastoriui, neprarado rimties. 

— Ėhėhė, ponas kandidate! - sušuko įspėjamai iškėlęs pirštą. - Greitai 
išvertėte kailį, o aš per naktį netekau padėjėjo, kuris dar vakar žadėjo vietoj 


manęs kai kada pasakyti sekmadienio pamokslą. 

Paskui iš širdies nusijuokė, pasisveikino, ir mes sėdome už stalo. Mozė 
pasirodė gerokai vėliau, nes jis, išpaikintas jaunėlis, buvo įpratęs praklausyrti, 
kad varpas muša vidurdienį. Be to, nelabai paisė draugijos, net elgdamasis 
nederamai. Kad jam nekiltų įtarimo, man teko atsisėsti ne tarp seserų, bet 
sralugalėje, kur kartais sėdėdavo Žoržas. Įėjęs pro duris, man už nugaros, 
Mozė plojo man per pečius: 

- Sotink Dieve, Žoržai. 

— Ačiū, ponaiti! - atsakiau. 

Svetimas veidas, svetimas balsas jį išgąsdino. 

- Na, kaip? - sušuko Olivija. - Ar jis nepanašus į savo brolį? 

- Taip, iš nugaros, - atsakė Mozė, greitai atsitokėjęs, - kaip ir į visus 
žmones. 

Jis daugiau nepažvelgė į mane ir skubiai ėmė kirsti iš eilės valgius, kurių 
jam vėluojant susikaupė. Paskui nutarė verčiau kilti nuo stalo ir kieme bei 
sode užsiimti savo reikalais. Valgant desertą pasirodė tikrasis Žoržas, ir visi 
dar labiau suūžė. Erzino jį dėl pavyduliavimo ir kad nemanytų, jog aš nuo 
šiol jam varžovas, bet jis buvo kuklus ir gudrus ir, dėdamasis neprotingas, 
sugebėjo taip supainioti savo sužadėtinę, savo gyvavaizdį ir paneles, kad ga- 
liausiai niekas nebesusigaudė, apie ką čia kalbama, ir palikę ramybėje leido 
jam išgerti taurę vyno ir suvalgyti gabalą jo paties pyrago. 

Po pietų visi sušneko, kad gerai būtų pasivaikščioti, bet man netiko ro- 
dytis su valstiečio drabužiais. Tačiau merginos, patyrusios, kas toks strim- 
galviais išlėkė iš namų, dar šįryt prisiminė, kad spintoje kaba daili vieno pus- 
brolio striukė, kurią čia lankydamasis apsivelka eidamas medžioti. Tačiau aš 
atsisakiau ją vilktis, tarsi šmaikštaudamas, bet iš tikro - iš pasididžiavimo, 
kuris neleido, kad pusbrolis sugadintų gerą įspūdį, kurį padariau kaip vals- 
tietis. Tėvas pasišalino numigti pokaičio, motina, kaip visada, ruošėsi po na- 
mus. Draugas man pasiūlė ką nors paskaityti, ir aš mielai sutikau. Įsitaisėme 
erdvioje pavėsinėje, ir aš pasekiau pasaką, kurią vėliau užrašiau pavadinimu 
„Naujoji Meluzina“. Jos santykis su „Naujuoju Pariu“ yra maždaug toks kaip 
jaunuolio su berniuku, ir tikrai ją čia įdėčiau, jei nuostabia vaizduotės žaisme 
nebijočiau pakenkti kaimo tikrumui ir paprastumui, kuris mus čia maloniai 
supa. Trumpai tariant, man pavyko pasiekti tai, kas yra tokių kūrinių su- 
manytojų ir sakytojų atlygis: pažadinti smalsumą, prikaustyti dėmesį, paa- 
kinti įminti neįmenamas mįsles, nuvilti lūkesčius, sutrikdyti nepaprastomis 
keistenybėmis, kurios išstumia paprastas keistenybes, sukelti užuojautą ir 


baimę, priversti rūpintis, jaudintis ir galiausiai, pavertus tariamą rimtumą 

šmaikščiais ir smagiais juokais, suteikti malonumo širdžiai, duoti peno vaiz- 
duotei naujiems vaizdams kurti, o protui - tolesniems apmąstymams. 

Jei kam nors tektų ateityje skaityti tą pasaką išspausdintą ir suabejo- 
tų, ar tikrai ji galėjo sukelti tokį poveikį, patarčiau atminti, kad žmogui, 
po teisybei, lemta gyventi dabartyje. Rašymas yra piktnaudžiavimas kalba, 
skaitymas - apgailėtinas kalbos surogaras. Visa, ką geba, žmogus perteikia 
kitam savo asmeniu, jaunystė daugiausia jaunystei, ir tai yra grynosios pavei- 
kos šaltinis. Tai ji gaivina pasaulį ir neleidžia jam išmirti nei morališkai, nei 
fiziškai. Iš tėvo paveldėjau tam tikrą didaktinę iškalbą, iš motinos - gebėji- 
mą pateikti giedrai ir sodriai viską, ką sukuria, sugriebia vaizduotė, žinomas 
pasakas atgaivinti, kitas - pramanyti ir pasakoti, net pasakojant kurti. Dėl 
iš tėvo gauto kraičio draugams dažnai tapdavau neparankus: kam malonu 
klausyti kito nuomonės ir samprotavimų, ypač jaunuolio, kurio supratimas 
dėl menkos patirties visada nepakankamas. Tačiau motina, priešingai, mane 
tinkamai parengė pokalbiams draugų būryje. Neįmantri pasaka žavėte žavi 
vaizduotę, o protas dėkingai priima visai nereikšmingą turinį. 

Dėl tokių pasakojimų, kurie man nekainavo jokių pastangų, mane labai 
pamėgo vaikai, aš jaudinau ir verčiau žavėtis jaunimo širdis, traukiau vy- 
resnių asmenų dėmesį. Tačiau visuomenėje - tokioje, kokia ji paprastai yra, 
pratybas netrukus teko nutraukti, dėl to netekau daug gyvenimo malonumo 
ir galimybės laisvai ugdyti dvasią; tačiau dvi minėtos tėvų dovanos mane 
lydėjo per visą gyvenimą kartu su trečiąja: poreikiu išreikšti save vaizdais ir 
alegorijomis. Įžvalgusis ir šmaikštusis daktaras Gallis?!, atsižvelgdamas į tas 
savybes, kurias, vadovaudamasis savo teorija, manyje pastebėjo, teigė, kad aš, 
po teisybei, esu apsigimęs liaudies oratorius. Toks teiginys mane gerokai nu- 
gąsdino, nes jeigu jis iš tiesų turėtų pagrindą, visa kita, ko imčiausi, kadangi 


su mano tauta nėra apie ką kalbėti, deja, būtų ne ta veikla. 


TREČIA DALIS 


Pasirūpinta, kad medžiai neaugtų į dangų. 

Kai minėtoje pavėsinėje Zezenheime baigiau savo pasakojimą, kuriame 
įprasti dalykai žaviai kaitaliojosi su neįtikimais, pamačiau, kad mano klau- 
sytojas, jau ir pirma įsijausminusias, ta neįprasta istorija tiesiog pakerėjo. Jos 
karštai prašė užrašyti pasaką, kad ir pačios turėtų, ir kitiems galėtų garsiai 
paskaityti. Aš pažadėjau juoba mielai, tikėdamasis, jog tai bus gera dingstis 
vėl čia apsilankyti ir proga užmegzti artimesnius santykius. Būrelis trum- 
pam išsivaikščiojo; visi bus pajutę, kad nuotaikingai prabėgusi diena, ko 
gero, baigsis nuobodžiu vakaru. Nuo tokio rūpesčio mane išvadavo draugas; 
jis paprašė šeimininkų leisti mudviem dabar atsisveikinti, nes kaip stropus 
ir uoliai žinių siekiantis studentas pageidavo naktį praleisti Druzenheime, o 
anksti rytą būti Štrasburge. 

Nakvynės vietą pasiekėme tylėdami: aš dėl to, kad širdyje jaučiau tarsi 
įsmigusį kablį, kuris traukė atgal, o jis dėl to, kad galvojo apie kažką kita ir 
mudviem atvykus iškart apie tai prašneko. 

— Keista, — prabilo jis, - kad tu pasekei būtent tą pasaką. Ar pastebėjai, 
kad ji padarė nepaprastą įspūdį? 

- Žinoma, - atsakiau, - kaip galėjau nepastebėti, kad vyresniajai kai ku- 
rios vietos sukėlė daugiau juoko negu, rodos, turėtų, o jaunesnioji vis purtė 
galvą, kad jūs reikšmingai susižvalgėte ir kad tu pats vos tvardeisi. Neneig- 
siu, ir aš gerokai suglumau, nes dingtelėjo mintis, kad geriesiems vaikeliams 
nereikėtų pasakoti tokių kurioziškų istorijų, kokių joms nebūtina žinoti, ir 
apie vyrus sudaryti tokią prastą nuomonę, kokią neišvengiamai perša nuoty- 
kių mėgėjo figūra. 

— Kažin! - pasakė draugas. - Nepataikei, o ir kaip galėtum? Geriesiems 
vaikeliams tokie dalykai anokia naujiena, kaip tu kad manai, nes daugybė 
pažįstamų apylinkėje dažnai suteikia progą pamąstyti apie tą ir aną, o kitoje 
pusėje Reino tikrai gyvena tokia sutuoktinių pora, kokią tu pavaizdavai, tik 
sutirštintomis spalvomis ir kaip pasaką. Jis - aukštas, šiurkštus stačiokas, 
ji - meili ir tokia grakšti, kad tilptų jam ant delno. Jų santykiai, jų istorija 
taip atitinka tavo pasakojimą, kad merginos net paklausė, ar tu juos pažįsti ir 
dabar trauki per dantį. Atsakiau - tikrai ne, o tu tos pasakos geriau nerašyk. 


Sakysime, kad neturime laiko, kad labai užsiėmę, ir kaip nors išsisuksime. 

Aš labai nustebau: neturėjau galvoje jokios poros nei šiapus Reino, nei 
anapus, net nebūčiau mokėjęs paaiškinti, kaip tą istoriją sugalvojau. Man 
patiko pramanyti su konkrečiais asmenimis nesusijusius juokus, tad maniau, 
kad ir kiti turėtų taip vertinti mano pasakojimus. 

Kai mieste vėl ėmiausi savo reikalų, pajutau, kad jie slegia labiau nekaip 
visada, mat veiklai gimęs žmogus paskęsta planuose ir apsikrauna darbais. 
Tokia padėtis nekelia vargo tol, kol kokia nors fizinė arba moralinė kliūtis 
pastoja kelią, idant parodytų, kad spėkos tiems darbams per menkos. 

Teisės dalykų mokiausi taip uoliai, kiek buvo būtina studijoms garbingai 
užbaigti ir daktaro laipsniui įgyti; medicina traukė dėl to, kad visais atžvil- 
giais jei ne atskleidė gamtą, tai bent leido ją pamatyti, su ja mane siejo praty- 
bos ir pripratimas; pažįstamiems irgi turėjau skirti laiko, nes daugelyje šeimų 
buvau sutinkamas su meile ir pagarba. Tačiau visa tai būtų buvę pakenčiama 
ir įvykdoma, jei ne Herderio užkrauta sunki našta. Jis nuplėšė dangalą, slė- 
pusį apgailėtiną vokiečių literatūros būklę; jis negailestingai sunaikino dau- 
gelį mano įsitikinimų; gimtojoje padangėje liko vos kelios ryškios žvaigždės, 
nes visas kitas jis pavertė trumpaamžėmis dulkelėmis; net mano tikėjimą ir 
viltis, kad įstengsiu ką nors sukurti, jis taip pakirto, kad ėmiau abejoti savo 
gebėjimais. Tačiau kartu jis parodė nuostabų platų kelią, kuriuo pats ketino 
žengti, atkreipė mano dėmesį į savo mėgstamus rašytojus, iš kurių labiausiai 
vertino Swiftą! ir Hamanną, ir mane ne tiek surietė, kiek supurtė. Prie tokio 
didelio sukrikimo dabar prisidėjo gimstanti aistra; grasydama pasiglemžti, ji 
mane atitraukė nuo minėtų reikalų, bet kažin ar galėjo virš jų pakelti. Be viso 
to, dar įsimetė kūno negalia — po pietų gerklę traukte sutraukdavo ir tik vė- 
liau to negerumo lengvai atsikračiau atsisakęs raudonojo vyno, kurį paprastai 
pensione su pasimėgavimu gerdavome. Varginančio nepatogumo nelikdavo 
Zezenheime, dėl to ten jaučiausi dvigubai laimingas, bet kai tik grįždavau 
prie miesto valgių, jis, dideliam mano apmaudui, bemat apnikdavo. Dėl to 
buvau susimąstęs ir paniuręs, ir mano išorė visiškai atitiko vidų. 

Suirzęs dar labiau nekaip visada, nes po pietų minėtas blogumas kaip 
reikiant suėmė, sėdėjau medicinos paskaitoje. Giedra, rami nuotaika garbio- 
jo mokytojo, vedžiojančio nuo ligonio prie ligonio, tiksliai apibūdinti ryškūs 
ligos požymiai, ligos eigos įvertinimas, gražus hipokratiškas metodas, kai iš 
savo patirties, be teorijos randasi žinijos kontūrai, pabaigos žodžiai, kuriais 
paprastai apvainikuodavo savo pamokas, - visa tai mane traukė prie jo, tad 
svetimas dalykas, į kurį galėjau pažvelgti it pro plyšį, atrodė juoba žavus ir 


malonus. Mano dygėjimasis ligoniais tirpo, juo geriau gebėjau paversti ligą 

sąvokomis, padedančiomis pamacyti, kad žmogaus kūno ir esybės išgijimas, 
atkūrimas yra galimas. Kaip keistas jaunuolis, būsiu jam ypač kritęs į akį, ne- 
pyko už tą stebėtiną anomaliją, atvedusią mane į jo pamokas. Šįkart, kitaip 
nei visada, savo paskaitą baigė ne mokslinga ištarme, susijusia su kuria nors 
stebėta liga, bet smagiai pasakė: 

— Ponai! Prieš akis - trumpos atostogos*. Pasinaudokite jomis, kad at- 
gautumėte jėgas; studijuoti reikia ne tik rimtai ir stropiai, bet ir smagiai, 
laisva dvasia. Leiskite kūnui pajudėti, paiškylaukite pėsčiomis ar arkliais po 
gražųjį kraštą; čionykščius pradžiugins visa, kas įprasta, o svečiai pasisems 
naujų įspūdžių ir išsiveš malonų prisiminimą. 

Tik dviem iš mūsų galėjo būti skirtas jo raginimas; o, kad ir kitiems 
tas patarimas būtų nušvietęs protą taip, kaip man! Tariausi išgirdęs balsą 
iš dangaus ir kiek kojos neša nurūkau užsakyti arklio ir persirengti švariais 
drabužiais. Nusiunčiau pasiuntinį pas Weylandą, bet jo niekur nebuvo. Tai 
neatvėsino mano ryžto, deja, pasirengimas užtruko ir išvykau vėliau, nei ti- 
kėjausi. Nors skubinausi joti, mane sutemo. Kelias buvo aiškiai matyti, mė- 
nesiena nušvietė mano smarkų lėkimą. Naktis buvo vėjuota ir žvarbi. Ragi- 
nau arklį, kad netektų ligi ryto laukti, kol ją pamatysiu. 

Buvo jau vėlu, kai Zezenheime sustabdžiau arklį. Šeimininkas, paklaus- 
tas, ar pastoriaus šeimyna dar nebus atgulusi, atsakė, kad panelės neseniai iš- 
ėjusios namo; girdėjęs, kad laukiančios atvykstant svečio. Tai man nepatiko: 
norėjau būti vienintelis. Išskubėjau paskui jas, kad bent atsirasčiau pirmuti- 
nis, kad ir vėlai. Seseris radau sėdinčias prie namų durų, mane pamačiusios 
lyg ir nenustebo, bet nustebau aš, kai Friederikė sušnabždėjo Olivijai į ausį 
taip, kad išgirdau: 

- Ar nesakiau? Štai ir jis! 

Jos mane nuvedė į kambarį, čia radau padengtą stalą su užkanda. Mo- 
tina pasisveikino su manimi kaip su senu pažįstamu; vyresnėlė, apžiūrėjusi 
mane šviesoje, pratrūko garsiu juoku: ji nemokėjo tvardytis. 

Po pirmųjų keistoko sutikimo minučių kalba ėmė lietis laisvai ir sma- 
giai; tai, kas vakare man liko paslaptis, paaiškėjo kitą rytą. Friederikė išvaka- 
rėse tvirtino, kad aš atvyksiąs, - o ko neapima pasitenkinimo jausmas išsipil- 
džius nujautimui, netgi liūdnam? Bet kokia nuojauta, kurią patvirtina įvykęs 
atsitikimas, padeda susidaryti aukštesnę nuomonę apie save, ir nesvarbu, ar 
žmogus taria taip subtiliai jaučiantis, kad apčiuopia tolimą sąryšį, ar esantis 
toks įžvalgus, kad pamato neabejotinas, bet nematomas sąsajas. Paaiškėjo ir 


Olivijos juoko paslaptis: ji prisipažino, kad aš ją prajuokinau šįkart atvykęs 


318 IŠ MANO GYVENIMO. POEZIJA IR TIESAĄ 


toks išsipustęs ir išsičiustijęs, bet Friederikė buvo linkusi mano išvaizdą aiš- 
kinti ne kaip pasipūtimą, o kaip norą jai patikti. 

Anksti rytą Friederikė pakėlė mane pasivaikščioti. Motina ir sesuo ruo- 
šėsi po namus, kad viskas būtų parengta gausiems svečiams priimti. Mielos 
merginos lydimas grožėjausi nuostabia sekmadienio ryto ankstuma kaime, 
kurią mums pavaizdavo neprilygstamasis Hebelis?. Friederikė papasakojo 
apie laukiamus svečius ir paprašė padėti, kad visos pramogos vyktų bendrai 
ir tam tikra tvarka. 

— Paprastai visi išsiskirsto kas sau, - pasakė ji. - Pokštai ir žaidimai 
trumpai tetrunka, tad galiausiai nelieka nieko kito, kaip vieniems sėsti prie 
kortų, o kitiems - išlieti karštį šokiais. 

Taigi sudarėme planą, ką veiksime prieš pietus ir po pietų, pamokėme 
vienas kitą naujų pramoginių žaidimų, puikiai sutarėme ir buvome labai pa- 
tenkinti; varpas pašaukė į bažnyčią, ir šalia jos sausokas tėvo pamokslas man 
nepasirodė per ilgas. 

Kai mylimoji šalia, laikas bėga greičiau, bet ta valanda man praėjo gal- 
voje sukantis ypatingoms mintims. Galvojau apie jos dorybes, kurios nese- 
niai kuo gražiausiai atsiskleidė: protingą linksmumą, naivumą, sumišusį su 
sąmoningumu, džiugumą ir nuojautą; tai tarsi nesuderinamos savybės, bet 
ji jas turėjo, ir jos tauriai atsispindėjo išorėje. Tad ir man pritiko rimtai pa- 
mąstyti apie save, bet per tai būtų išgaravęs visas džiaugsmas. 

Nuo tada, kai mano lūpas užkeikė ir pašventino aistringoji mergina? 
(nes bet koks pašventinimas yra ir viena, ir kita), aš gan prietaringai vengiau 
bučiuoti merginas, baimindamasis, kad tokiu pasibaisėtinu dvasiniu būdu 
pakenksiu tai, kurią pabučiuosiu pirmą. Todėl gniaužiau net mažiausią geis- 
mą, verčiantį jaunuolį laimėti iš žavios merginos tą daug ar mažai sakančią 
malonę. Tačiau net doriausioje draugijoje manęs laukdavo sunkus išbandy- 
mas. Mat daugiau ar mažiau išmoningi vadinamieji paprasti žaidimai, subu- 
riantys ir sutelkiantys smagų jaunimo būrį, dažniausiai yra pagrįsti fantais, 
kuriems išpirkti skiriami bučiniai vaidina ne paskutinį vaidmenį. Taigi nu- 
sprendžiau, kad niekada nebučiuosiu merginų; bet kaip koks nors trūkumas 
arba kliūtis verčia griebtis veiklos, kurios šiaip nesiimtume, taip ir aš pasi- 
telkiau visą savo talentą ir humorą, kad išsisukčiau iš padėties ir tokiu būdu 
ne pakenkčiau, bet veikiau pasitarnaučiau draugijai. Užduotis išpirkti fantą 
eilėraščiu dažniausiai tekdavo man. Visada būdavau pasiruošęs ir padekla- 
muodavau keletą posmelių šeimininkės ar merginos, man parodžiusios dau- 


giausia meilumo, garbei. Tačiau jei vis dėlto turėdavau pabučiuoti merginą, 


VIENUOLIKTA KNYGA 319 


sumanydavau tokią gudrybę, kuri taip pat visus patenkindavo, o galėdamas 
viską iš anksto apgalvoti nepristigdavau šmaikščių pokštų, bet vis tiek ge- 
riausiai pavykdavo ką tik sumanyrtieji. 

Kai grįžome namo, iš visų pašalių sugužėję svečiai jau linksmai dūzgė, 
kol Friederikė juos pagaliau subūrė ir, pakvietusi aplankyti gražiąją vietelę, 
visus išsivedė. Ten radome gausiai patiektų vaišių; smagūs žaidimai padėjo 
laukti pietų. Nors Friederikei mano paslaptis buvo nežinoma, antrindamas 
jai pasiūliau žaidimų be fantų, o fantus išpirkti be bučinių. 

Mano išmonė ir saumanumas buvo juoba reikalingi, nes šiaip man vi- 
siškai svetima draugija greitai suuodė, kad mudu su Friederike neabejingi 
vienas kitam, ir kaip įmanydami išdykėliškai stengėsi priversti mane daryti 
tai, ko aš slapta bandžiau išvengti. Mat kai tokiuose rateliuose pastebimas 
gimstantis jaunuolių meilės jausmas, juos stengiamasi žūtbūt sutrikdyti arba 
suartinti, lygiai taip, kai meilė jau užgimusi, - išskirti, nes pramogaujančiam 
žmogui visai nesvarbu, ar jis padeda, ar kenkia, jam tik rūpi linksmintis. 

Tą rytą mano žvilgsniui atsivėrė visa Friederikės esybė, nes ji visą laiką 
man buvo tokia pati. Vien nuoširdūs, pirmiausia jai skirti valstiečių sveiki- 
nimai liudijo, kad ji jiems gera, o jiems malonu ją matyti. Namie motinai 
tvarkytis padėjo vyresnioji, Friederikė neprivalėjo dirbti jokių su fizinėmis 
pastangomis susijusių darbų. 

Vienos moterys mums itin patinka patalpoje, kitos puikesnės lauke; 
Friederikė priklausė prie pastarųjų. Jos esybė, jos povyza užvis žaviausiai 
išryškėdavo jai einant aukštumėle takeliu; judesių žavumas tarsi varžėsi su 
gėlėmis nusėta žeme, o nesutrikdomas veido giedrumas - su žydru dangumi. 
Tą gaivų orą, kuris ją supo, ji parsinešdavo namo, ir netrukus pastebėjau, 
kad ji puikiai moka užglaistyti nesutarimus ir ištrinti iš atminties nedidelius 
nemalonumus. 

Didžiausias džiaugsmas, kurį gali suteikti mylimas žmogus, - tai matyti, 
kad jis džiugina kitus. Friederikės elgesys draugijoje visus gerai nuteikdavo. 
Išėjus pasivaikščioti ji, gaivinanti dvasia, lengvai kaip plunksnelė pabėgėda- 
vo pirmyn ar atgal ir pakurstydavo prigesusį pokalbį. Jau gyrėme jos judesių 
lengvumą, grakščiausiai atrodė bėgdama. Kaip stirna savo paskirtį tarsi iš- 
pildo lengvai skriedama besikalančių pasėlių lauku, taip ir ji savo būdą, ro- 
dos, aiškiausiai atskleidė per ežias ir pievas pustekinė skubindamasi atnešti 
ką pamiršta, suieškoti ką pamesta, pašaukti atsilikusios poros, paprašyti ką 
padaryti. Tačiau bėgdama niekada neuždusdavo, kojos ją tvirtai laikė, dėl to 


kai kam galbūt atrodė, kad tėvai be reikalo taip nerimauja dėl jos krūtinės. 

Kai kada per pievas ir laukus mus lydintis tėvas į porą dažnai gaudavo 
netikusį palydovą. Dėl to prisidėdavau prie jo, ir jis nedelsdamas pradėdavo 
kalbą savo mėgstamiausia tema ir imdavo smulkiai pasakoti apie numatomą 
pastoriaus namo statybą. Ypač skundėsi, kad negauna kruopščiai parengtų 
brėžinių, nes norėtų juos įvertinti ir apsvarstyti vieną kitą patobulinimą. Pa- 
sakiau, kad visai nesunku padaryti naujus brėžinius, ir pasisiūliau parengti 
namo planą, kuris kaip tik ir yra visų svarbiausia. Nudžiugintas mano žo- 
džių pasakė paprašysiąs mokytoją padėti atlikti būtinus matavimus ir ne- 
delsdamas nuskubėjo prisikalbinti į talką, kad ryt rytą pėdų ir colių mastas 
būtų po ranka. 

Jam pasišalinus Friederikė pasakė: 

— Jūs labai geras, neperšinate tėvelio silpnosios vietos, ne taip kaip kiti — 
jiems tas pokalbis iki gyvo kaulo įgrisęs, tad jo šalinasi arba nusuka kalbą 
kitur. Pasakysiu atvirai - mes, šeimyna, nenorime tos statybos - bendruo- 
menei ji per brangiai kainuotų. Mums taip par. Naujame name reikia visko 
naujo. Svečiams pas mus nebūtų geriau, jie pripratę prie senos trobos. Šitoje 
galime juos gražiai priimti, o naujoje dideliuose kambariuose jaustumės su- 
varžyti. Taip yra; bet būkite jam ir toliau toks geras kaip iki šiol, širdingai 
jums dėkoju. 

Prie mūsų prisidėjusi kita mergina paklausė Friederikės, ar skaičiusi tą 
ir tą romaną. Ne, atsakė Friederikė; ji apskritai mažai skaitė; ji užaugo ir 
subrendo supama giedro dorovinio gyvenimo džiaugsmo. Man vėlėsi ant lie- 
žuvio galo Veikfldas, bet nesiryžau siūlyti jo skaityti: perdėm krito į akis, 
perdėm reikšmingas buvo aplinkybių panašumas. 

— Aš labai mėgstu skaityti romanus, - pasakė ji, - juose daug puikių 
žmonių, į kuriuos norisi būti panašiai. 

Namą matavome kitą rytą. Darbas ėjo lėtokai, nes nei aš, nei mokytojas 
neturėjo jokios patirties, kaip jį dirbti. Galų gale parengėme pakenčiamą es- 
kizą. Gerasis tėvas susakė man savo pageidavimus ir nebuvo nepatenkintas, 
kai paprašiau leisti brėžinį parsivežti į miestą, kur būsią patogiau jį parengti. 
Friederikė išlydėjo mane džiugi; buvo įsitikinusi, kad ją myliu, kaip ir aš ne- 
abejojau, kad ji myli mane, ir šešių valandų kelias nebeatrodė ilgas. Lengva 
buvo važiuoti diližanu į Druzenheimą ir šia transporto priemone bei per 
įprastus ir neįprastus pasiuntinius - Žoržui atliekant tarpininko vaidmenį — 
palaikyti ryšį. 

Atvykęs į miestą, iš pat ryto - nes ilgai miegoti nebuvo kada - nedels- 


damas sėdau prie brėžinio ir jį labai tvarkingai atlikau. Per tą laiką nusiun- 


VIENUOLIKTA KNYGA 321 


čiau Friederikei knygų su trumpu draugišku laiškeliu. Netrukus gavau at- 
sakymą ir galėjau džiaugtis lengva, dailia, malonia jos rašysena. Lygiai toks 
natūralus, šiltas, meilus, iš vidaus sklindantis buvo turinys bei stilius, tad 
malonus įspūdis, kurį ji man padarė, nepakito, tik sustiprėjo. Man patiko 
galvoti apie jos taurios esybės privalumus, puoselėjau viltį su ja netrukus 
pabūti ilgiau. 

Gerajam mokytojui nereikėjo kartoti savo raginimo; savo žodžiais lai- 
ku mane iš pagrindų pagydė, tad tikrai nenorėjau matyti nei jo, nei ligonių. 
Laiškai vis dažniau skriejo pas Friederikę ir atgal. Ji pakvietė mane į šventę, 
į kurią laukė atvyksiant ir svečių iš anapus Reino, o mane prašė išsiruošti il- 
gesniam laikui. Taip ir padariau; į diližaną pakroviau tikrai nemenką ryšulį, 
o po kelių valandų jau buvau su ja. Radau daug linksmų svečių, pasivėdėjau 
į šalį tėvą ir įteikiau jam brėžinį, kuris jį labai nudžiugino; aptariau su juo, 
ką sumąsčiau braižydamas; jis netvėrė iš smagumo, ypač gyrė tvarkingą atli- 
kimą, bet aš nuo jaunumės pratinausi taip dirbti, o šįkart ypač pasistengiau, 
mat naudojau itin gražų popierių. Deja, šeimininkui džiaugsmas greitai ap- 
karto, nes neklausydamas mano patarimo brėžinį džiugia širdimi paklojo 
prieš svečius. Jie toli gražu neparodė susidomėjimo; vieni nė nemanė girti 
puikiai atlikto darbo, kiti tarėsi šiek tiek nutuokiantys apie reikalą ir padarė 
dar blogiau: supeikė planą kaip nemokšišką ir, vos tik senasis nusisuko, su 
tais tvarkingais lapais pasielgė kaip su eskizu - ploname popieriuje vienas jų 
taip bjauriai nubraižė kietu pieštuku savo geresnius pasiūlymus, kad atkurti 
ankstesnės tvarkos buvo nebeįmanoma. 

Veltui guodžiau suirzusį tėvą, kuriam taip bjauriai buvo sugadintas ma- 
lonumas, tikindamas, kad tai tik eskizai, mudu juos aptarsime ir pagal juos 
parengsime naujus brėžinius. Jis piktas pasišalino, o Friederikė man padėko- 
jo, kad aš toks dėmesingas tėvui ir pakenčiu nemandagų svečių elgesį. 

Tačiau šalia jos nejaučiau nei nuoskaudos, nei apmaudo. Svečių būrį su- 
darė jauni, triukšmingi draugai, juos stengėsi pranokti vienas senas ponas, 
krėtęs dar didesnius pokštus negu jie. Jau per pusryčius netaupyta vyno; la- 
bai gausus pietų stalas galėjo patenkinti kiekvieno skonį, ir smagiai pasibuvę 
šiltame ore visi juoba skanavo valgių; senasis valdytojas padaugino išgerti, 
bet ir jaunimas nuo jo nedaug atsiliko. 

Buvau be galo laimingas greta Friederikės - šnekus, linksmas, šmaikš- 
tus, įžūlus, bet jausmo, pagarbos ir prisirišimo tramdomas. Ir ji tokia pat — 
atvira, giedra, guvi ir kalbi. Rodos, gyvenome tik draugijai, bet gyvenome 


tik vienas kitam. 

Po pietų įsikūrus pavėsyje, prasidėjo žaidimai, atėjo eilė ir fantams. Ski- 
riant užduotis fantams išpirkti nežabota išmonės: rodytini judesiai, atlikti- 
ni veiksmai, spręstinos užduotys - viskas liudijo begalinį pašėlusį smagesį. 
Tuos padūkusius pokštus aš dar didinau visokiais juokais, o Friederikė ži- 
bėjo šelmiškais sumanymais; man atrodė dar mielesnė negu visada; dingo 
visa hipochondriška, prietaringa nuotaika, ir kai gavau progą širdingai pa- 
bučiuoti švelniai mylimą merginą, jos neatsisakiau ir juoba nedraudžiau sau 
to džiaugsmo pakartoti. 

Pagaliau išsipildė svečių viltis sulaukti muzikos; ji suskambo ir visi pa- 
kilo šokti. Šokiai prasidėjo, tęsėsi ir baigėsi alemanda, valsu ir suktiniu. Visi 
buvo užaugę su tuo nacionaliniu šokiu; ir aš nepadariau gėdos savo slapta- 
jai šokių mokytojai, tad Friederikė, kuri šoko taip, kaip vaikščiojo, šokinėjo 
ir bėgiojo, buvo labai patenkinta, kad aš pasirodžiau esąs įgudęs partneris. 
Mudu daugiausia laikėmės kartu, bet netrukus turėjome padaryti pertrau- 
ką, nes svečiai iš visų pusių reikalavo leisti atsikvėpti. Mes pasitenkinome 
pasivaikščiojimu dviese susikibę už rankų, o ramiojoje vietoje - širdingu ap- 
sikabinimu ir tvirtu patikinimu, kad labai mylime vienas kitą. 

Baigę žaisti, vyresnieji mus nusivedė su savimi. Per vakarienę irgi nebuvo 
kada pabūti dviese; iki išnaktų šokta, ir netrūko sveikatų nei kitokių ragi- 
nimų išgerti. 

Vos labai giliai numigau keletą valandų, kai mane pažadino įkaitęs ir 
sujudintas kraujas. Tokiomis valandomis, tokioje padėtyje bejėgiškai gulin- 
tį Žmogų dažniausiai ir apninka rūpestis, gailėjimasis. Vaizduotė kaipmat 
pateikė gyvų vaizdų: štai Liusinda, tvirtai mane pabučiavusi, aistros apimta 
žengteli atgal ir liepsnojančiais skruostais, žėrinčiomis akimis ištaria užkei- 
kimą, turintį užtraukti pavojų tik jos seseriai, bet nežiniomis prišaukia nelai- 
mę nepažįstamai nekalrajai. Matau, kaip prieš ją stovi Friederikė - išblyšku- 
si, stingdama nuo jai atsivėrusio reginio, jausdama, kaip pildosi užkeikimas, 
apie kurį ji nieko nežino. Aš stoviu viduryje, nepajėgdamas nei nukreipti to 
nuotykio dvasinio poveikio, nei išvengti nelaimę žadančio bučinio. Gležna 
Friederikės sveikata tarsi dar priartino piktuoju lemtą negandą, ir dabar jos 
meilė man atrodė išties nelaiminga; troškau pabėgti. 

Neslėpsiu, kad su tuo užkeikimu buvo susijęs kitas dalykas, teikęs man 
daug daugiau skausmo. Mano iracionalų įsitikinimą penėjo puikybės jaus- 
mas: man dingojosi, kad mano lūpos - pašventintos ar užkeiktos - dabar 
esančios svarbesnės nekaip seniau, ir aš savimyliškai grožėjausi santūriu savo 


elgesiu, mat draudžiau sau vieną kitą nekaltą džiaugsmą, iš dalies kad nepra- 

rasčiau to maginio privalumo, iš dalies kad nesužeisčiau nekaltos būtybės, 
jei jo atsisakyčiau. 

Tačiau dabar viskas pražuvo negrąžinamai; aš vėl buvau toks kaip įpras- 
tai, tariausi sužeidęs nuostabią būtybę, padaręs jai neatitaisomą žalą; taip, 
užuot pražuvęs, užkeikimas iš mano lūpų smigo į mano paties širdį. 

Tokios mintys skriejo meilės ir aistros, vyno ir šokių įjaudrintame mano 
kraujyje, jaukė mąstymą, temdė jausmus, tad apėmė begalinė neviltis, visiška 
priešingybė vakarykščiams džiaugsmams. Laimė, pro langinės plyšį į mane 
pažvelgė dienos šviesa, o tekanti saulė, priveikdama visas nakties galybes, vėl 
pastatė ant kojų; netrukus buvau lauke ir greitai atsipeikėjau, nors ir ne visai 
atsigavau. 

Kaip ir kiti įsivaizdavimai, iracionalus įsitikinimas labai lengvai neten- 
ka galios, kai, užuot pataikavęs puikybei, tai subtiliai esybei stoja skersai 
kelio, kad jai pakenktų; tada pamatome, kad jo galima atsikratyti vos pano- 
rėjus; jo atsižadama juo lengviau, juo naudingiau mums yra tai, ką iš jo ati- 
mame. Friederikės vaizdas, jos meilės jausmas, aplinkos giedruma, - viskas 
man priekaištavo, kad vidury laimingų dienų savo galvoje glaudžiu tokius 
liūdnus nakties paukščius; tariau amžinai juos išbaidęs. Didėjantis merginos 
draugiškumas, patiklumas mane vis labiau džiugino ir išties laimingas pasi- 
jutau, kai šįkart atsisveikindama mane kaip ir kitus draugus bei giminaičius 
atvirai pabučiavo. 

Mieste laukė nemažai reikalų ir smulkių darbelių; dabar juos palikęs 
sėsdavau rašyti laiško ir mintimis nuklysdavau pas mylimąją. Ir laiškuose 
ji visada išliko tokia pat; ar pasakotų naujienas, ar užsimintų apie žinomus 
įvykius, ar apytiksliai nusakytų, probėgšmais pasvarstytų — visada atrodė, 
tarsi ir su plunksna eitų, žengrų, bėgtų, šokinėtų taip lengvai kaip tikrovėje. 
Man irgi patiko jai rašyti; įsivaizduojant jos privalumus, augo prielankumas 
net jai esant toli, tad toks pokalbis mažai skyrėsi nuo tikro, o ilgainiui man 
tapo net brangesnis. 

Taigi minėtas iracionalus įsitikinimas buvo priverstas išnykti. Tiesa, jis 
buvo pagrįstas ankstesnio laiko įspūdžiais, bet dienos dvasia, jaunystės grei- 
tumas, bendravimas su aiškiai galvojančiais, protingais vyrais, - viskas buvo 
jam nepalanku, tad vargu ar būčiau radęs visoje savo aplinkoje tokį, kuriam 
pasisakęs apie savo įsivaizdavimą nebūčiau sukėlęs juoko. Tačiau blogiausia, 
kad nykdamas jis privertė blaiviai apmąstyti padėtį, kurioje atsiduria jau- 
nuoliai, kai ankstyva meilė jiems nežada tvarios laimės. Tad kas iš to, kad nu- 


sikračiau klydimo, - protas ir galvojimas šiuo atveju tik dar blogino padėtį. 

Manoaistra augo, juo labiau įžvelgiau puikiosios merginos vertę ir juo labiau 
artėjo diena, kai teks prarasti tiek daug meilės ir gėrio. 

Kurį laiką visi gyvenome ramiai ir puikiai, kai kartą draugas Wey- 
landas iškrėtė pokštą — atsivežė į Zezenheimą Veikfildo pastorių ir neti- 
kėtai davė jį man, kad garsiai paskaityčiau. Susitvardžiau ir pradėjau kuo 
linksmiau ir laisviau skaityti. Mano klausytojų veidai irgi tuoj išsigiedri- 
jo, rodės, jiems nėra nemalonu vėl imti lyginti. Kaip andai rado komiškas 
priešingybės Raimondo ir Meluzinos personažams, taip dabar, klausyda- 
mi šios istorijos, veidrodyje, kuris tikrai neiškraipė atspindžio, matė save. 
Klausytojai nepripažino, bet ir neneigė, kad atsidūrė tarp savo dvasia ir 
jausmais panašių į juos. 

Visi geravaliai žmonės kultūrėdami jaučia, kad jiems pasaulyje nuskirtas 
dvejopas vaidmuo - tikras ir idealus; tas jausmas laikytinas visko, kas tauru, 
pagrindu. Nesunkiai įsitikiname, koks tas tikrasis vaidmuo, bet retai paaiš- 
kėja, koks tas antrasis. Tačiau kad ir kur savo aukštosios paskirties ieško- 
tų - žemėje ar danguje, dabartyje ar ateityje, - žmogui nuolat graso iš vidaus 
amžinas nepastovumas, iš išorės - nuolatinis pasipriešinimas, kol galiausiai 
jis ryžtasi ir nusprendžia, kad teisinga yra tai, kas jam tinka. 

Prie priimtinų bandymų įskiepyti savyje kai ką aukštesnio, prilygti kam 
aukštesniam neabejotinai priskirtinas jaunatvinis siekis tapatintis su roma- 
nų personažais. Jis perdėm nekaltas ir, nors būtų kritikuojamas, yra visiškai 
nežalingas. Jis teikia mums džiaugsmo tada, kai tektų mirti iš nuobodulio 
arba mestis į aistringą pramogą. 

Antai dažnai kalbama apie romanų personažų daromą žalą, bet anokia 
čia bėda, jei daili mergina, malonus jaunuolis įsivaizduoja save asmens, ku- 
riam sekasi geriau ar blogiau negu jam pačiam, vietoje? Nejau miestelėniš- 
kasis gyvenimas toks vertingas, nejau dienos reikalai taip pasiglemžia visą 
žmogų, kad jis turi atsisakyti bet kokio gražaus troškimo? 

Tad ir istoriniai-poetiniai krikšto vardai, įsigalėję Vokietijos bažnyčioje 
ir, krikštą teikiančių dvasininkų pykčiui, išstūmę šventųjų vardus, neabe- 
jotinai vertintini kaip romantinių-poetinių fikcijų atmaina. Nors viso labo 
tik gražus užmojis, šis siekis suteikti savo vaikui prakilnumo yra pagirtinas, 
o įsivaizduojamo ir tikro pasaulio sąsaja žaviai nušviečia net visą žmogaus 
gyvenimą. Štai gražų vaiką šaukiame maloniai skambančiu vardu Berta, bet 
laikytume įžeidimu jį pavadinti Urzelblandine?. Žinoma, kultūringo žmo- 
gaus, juoba-mylimojo lūpos neprasižiotų ištarti tokio vardo. Nereikia pykti 


ant šaltai ir vienpusiškai sprendžiančio pasaulio, kad viską, kas pasirodo kaip 

fantastiška, jis vertina kaip juokingą ir smerktiną dalyką, vis dėlto mąstantis 
žmonių gyvenimo žinovas turi mokėti tai atitinkamai įvertinti. 

Gražiojoje Reino pakrantėje įsikūrusių mylimųjų gyvenime palygini- 
mas, kurį juos privertė padaryti išdykėlis, sukėlė nuostabias pasekmes. Žiū- 
rinėdamasis veidrodyje, žmogus negalvoja apie save, bet jaučia ir priima save 
tokį, koks yra. Lygiai taip su brolišku nuoširdumu trokštame paliesti ir ap- 
kabinti moralines kopijas, iš kurių kaip iš silueto atpažįstame savo elgesį ir 
polinkius, įpročius ir savybes. 

Įpratimas būti kartu vis tvirtėjo; tapo savaime suprantama, kad aš pri- 
klausau šiam ratui. Viskas tekėjo savo vaga, niekas neklausė, kas iš to bus. 
Tiesą sakant, argi tėvams netenka palikti kurį laiką savo sūnų ir dukrų to- 
kiomis neapibrėžtomis sąlygomis, kol atsitiktinai paaiškės, kaip toliau gy- 
venti, ir tai bus geriau, negu būtų buvę atlikta pagal seniai sudarytą planą. 

Tėvai buvo įsitikinę, kad gali visiškai pasitikėti tiek Friederikės doru- 
mu, tiek mano sąžiningumu, kuris dėl keistojo susilaikymo net nuo nekaltų 
glamonių padėjo susidaryti apie mane palankią nuomonę. Mus palikdavo 
be priežiūros, apskritai ten anuomet tai buvo įprasta, ir mes sprendėme, ar 
dideliu, ar mažu būriu iškylauti po apylinkę, lankyti draugus kaimynystėje. 
Šiapus ir anapus Reino, Hagenau, Fort Luji, Eilipsburge, Ortenau sutikau 
tuos, kuriuos Zezenheime mačiau krūvoje, - kiekvieną savo namuose kaip 
nuoširdų, svetingą šeimininką, mielai atveriantį virtuvę ir rūsį, sodus ir vy- 
nuogynus, pasišovusį aprodyti visą apylinkę. Vandens iškylų tikslas neretai 
būdavo Reino salos. Ten negailestingai dėdavome į puodą, ant grotelių, į 
verdančius riebalus šaltus skaidriojo Reino gyventojus ir čia, jaukiose žvejų 
trobelėse, tikriausiai būtume įsikūrę ilgiau negu būtina, jei po kelių valan- 
dų mūsų iš ten nebūtų išginę baisieji Reino uodai. Dėl nepakeliamos kan- 
kynės, pavertusios niekais vieną gražiausių išvykų, kai viskas taip puikiai 
sekėsi, kai mylimųjų meilė, rodos, augte augo pramogai puikiai klostantis, 
mums sugrįžus namo per anksti, ne laiku, netinkamu meru, aš šventvagiš- 
kai pratrūkau gerojo dvasios tėvo akivaizdoje, tikindamas, esą vien tie uo- 
dai gali priversti užmiršti, kad pasaulį sukūręs geras ir išmintingas Dievas. 
Senasis pamaldusis ponas sudraudė ir priminė, kad uodai ir kiti parazitai 
atsiradę tik po mūsų pirmųjų tėvų nuopuolio, o kol jie gyvenę rojuje, šie 
tik maloniai dūzgę ir nekandę. Iškart nusiraminau - juk piktuolį galima 
numaldyti privertus jį nusišypsoti; tačiau atsakiau, kad nusidėjusiems su- 
tuoktiniams iš sodo išvyti nebūtų reikėję nė angelo su ugniniu kardu; te- 


būnie man leista tarti, kad tai buvę padaryta pasitelkus didžiuosius Tigro ir 

Eufrato uodus. Taip aš jį vėl prajuokinau, mat gerasis vyras suprato sąmojį 
arba už jį nesupyko. 

Tačiau daug rimtesnius jausmus žadino ir širdį kėlė paros ir metų laiko 
šiame krašte teikiamas malonumas. Tereikėjo atsiduoti dabarčiai, kad patir- 
tum giedro dangaus skaistumą, derlingos žemės žvilgesį, švelnius vakarus, 
šiltas naktis su mylimąja arba netoli jos. Ilgus mėnesius mus džiugino tyri 
vaiskūs rytai, kai dangus, suvilgęs žemę gausia rasa, atsiveria visa savo gro- 
žybe, o kad reginiui nieko netrūktų, virš tolimų kalnų tai vienur, tai kitur 
dažnai iškildavo kuplūs debesys. Neniaukdami skaistaus dangaus, jie stūk- 
sodavo dienų dienas, net savaites, ir net pro šalį traukiančios perkūnijos gai- 
vino žemę ir dar labiau dabino žalumą, kuri, dar nespėjusi nudžiūti, vėl žvil- 
gėjo saulėje. Dviguba vaivorykštė, du spalvoti tamsiai pilkos, beveik juodos 
dangaus juostos kraštai, buvo gražesnė, sodresnė, ryškesnė, bet ir greičiau 
išblėstanti negu kada nors matyta. 

Esant tokioms aplinkybėms, nelauktai vėl atgimė noras kurti, kurio se- 
niai nebejaučiau. Parašiau Friederikei keletą dainų pagal žinomas melodijas. 
Iš jų būtų susidaręs gražus tomelis; viena kita išliko, jas lengva rasti tarp kitų 
mano sukurtųjų. 

Kadangi dėl savo keistų studijų ir kitų reikalų dažnai turėdavau grįžti į 
miestą, mūsų meilei susidarė naujos sąlygos, saugančios nuo nemalonumų, 
kurie kaip apmaudi pasekmė dažniausiai lydi tokius netvirtus mylimųjų san- 
tykius. Būdama toli nuo manęs, Friederikė dirbo mano labui ir kūrė naują 
pramogą, kad pradžiugintų mane, kai sugrįšiu; toli nuo jos aš triūsiau jos 
labui, kad nauja dovana, nauju sumanymu jai vėl pasirodyčiau kitoks. Anuo- 
met kaip tik tapo madingos tapytos juostos; kaipmat ištapiau jai keletą ir 
pridėjęs trumpą eilėraštuką nusiunčiau pirma savęs, mat šįkart turėjau likti 
mieste ilgiau, negu planavau. Kad tesėčiau ir tėvui duotą pažadą atvežti nau- 
ją baigtą brėžinį, įkalbėjau statybas išmanantį jauną vyrą padirbėti vietoj 
manęs. Jam buvo smagu ir imtis paties darbo, ir padaryti man paslaugą, be 
to, džiugino viltis, kad bus gražiai priimtas tokioje malonioje šeimoje. Jis 
parengė namo planą, brėžinį ir pjūvį; neliko užmiršti nė kiemas su sodu; taip 
pat pridėjo smulkią sąmatą, kad įtikinamai parodytų, jog galimybė įkūnyti 
erdvų ir brangų sumanymą yra lengvai įgyvendinama ir įmanoma. 

Su tais mūsų bičiuliškų pastangų įrodymais buvome kuo maloniausiai 
priimti, o gerasis tėvas, matydamas, kad mes trokšte trokštame jam tarnauti, 
pasakė kitą savo pageidavimą: išpuošti ornamentais ir gėlėmis labai gražią, 


bet vienspalvę jo karietaitę. Pažadėjome tai padaryti. Dažų, teptukų ir kitų 

reikmenų įsigijome iš krautuvininkų ir vaistininkų artimiausiuose miestuo- 
se. Tačiau kad netrūktų nė veikfildiškos nesėkmės, kad naudojame blogą 
nedžiūstantį laką, pamatėme tik tada, kai viską kruopščiai margai ištapėme: 
nepadėjo nei džiovinimas saulėje, nei skersvėjis, nei giedras, nei drėgnas oras. 
Per tą laiką teko naudotis sena griuvena, galiausiai neliko nieko kito, kaip 
visą puošybą su dar didesniu vargu negu dažant nukrapštyti. Ūpas visai išga- 
ravo merginoms paprašius, dėl Dievo meilės, gramdyti lėtai ir atsargiai, kad 
nesugadintume pagrindo; deja, jo žvilgesio po šios operacijos nebepavyko 
atgaivinti. 

Tačiau tokie menki nesklandumai netrikdė nei daktaro Primrouzo ir jo 
mielos šeimos, nei mūsų giedro gyvenimo, nes tiek mus, tiek draugus ir kai- 
mynus aplankydavo kokia nors netikėta laimė; vieni kitiems pranešdavo apie 
vestuves ir krikštynas, namo statybos pabaigtuves, gautą palikimą, loterijos 
laimėjimą ir kviesdavosi į svečius. It bendrą turtą sunešėme džiaugsmą, o 
dvasia ir meile mokėjome jį pagausinti. Man ne kartą teko atsidurti šeimoje, 
draugų ratelyje kaip tik gražiausio jų žydėjimo laiku, ir galiu sau priskirti 
nuopelną, kad šiek tiek prisidėjau prie tų epochų puikumo, bet turiu sau 
prikišti, kad toks laikas kaip tik todėl greičiau prabėgo ir anksčiau pasibaigė. 

Dabar mūsų meilei teko atlaikyti dar vieną išbandymą. Vadinu tai iš- 
bandymu, nors tai nėra tinkamiausias žodis. Kaime gyvenanti šeima, su ku- 
ria bičiuliavausi, turėjo giminių mieste - žinomų, gerbiamų ir pasiturinčių. 
Jaunieji miestelėnai dažnai viešėdavo Zezenheime. Vyresni asmenys, mamos 
ir tetos, ne tokie paslankūs, tiek prisiklausė apie tenykštį gyvenimą, apie 
didėjantį seserų žavesį, net apie mano įtaką, kad net panūdo susipažinti su 
manimi, o kai juos kelissyk aplankiau ir taip pat buvau maloniai priimtas, 
įsigeidė pamatyti mus visus kartu, juoba kad manė privalantys atsidėkoti Ze- 
zenheimo pusei atsakomuoju priėmimu. 

Dėl jo abi šalys ilgai tarėsi. Motina negalėjo palikti namų ūkio, Olivija 
bijojo miesto, prie kurio nepritapo, Friederikės miestas netraukė; taip reika- 
las nusitęsė, kol pagaliau viskas išsisprendė, man negalint dvi savaites atvykti 
į kaimą, taigi buvo susitarta verčiau susitikti, kad ir nenoromis, mieste, negu 
visai nepasimatyti. Taip savo drauges, kurias įprastai matydavau kaimiškoje 
aplinkoje, kurių vaizdas iki šiol išnirdavo tik siūbuojančių medžių šakų, al- 
mančių upelių, gėlėmis linksinčių pievų ir neužmatomai plataus horizonto 
fone, pirmą kartą pamačiau miesto aplinkoje, tiesa, erdviuose kambariuose, 
bet tarp tapetų, veidrodžių, didelių pastatomų laikrodžių ir porcelianinių 
lėlių. 

Santykis su tuo, ką mylime, yra toks svarbus, kad aplinka nedaug tereiš- 
kia; tačiau dvasia reikalauja, kad aplinka būtų tinkama, natūrali, įprasta. 
Manoji gyva pajauta visko, kas yra čia ir dabar, trukdė greitai apsiprasti su 
esamu neatitikimu. Orus, ramus ir taurus motinos elgesys puikiai derėjo 
su giminių ratu, ji nesiskyrė nuo kitų moterų, tačiau Olivija visai neturėjo 
kantrybės, buvo it žuvis, išmesta į krantą. Kaip mane pasišaukdavo sode ar 
laukuose pamodavo paėjėti į šalį, kai norėdavo pasakyti ką svarbaus, taip ir 
čia nusitempdavo į lango nišą; darė tai sumišusi, nevikriai, nes jautė, kad 
elgiasi netinkamai, bet vis dėlto darė. Šnipštelėdavo kokius nors niekus, 
nieko naujo, tik tai, ką jau žinojau: kad jai čia siaubingai bloga, kad norėtų 
iš čia pabėgti prie Reino, už Reino, net į Turkiją. Friederikė, priešingai, šioje 
padėtyje elgėsi kitaip. Tiesą sakant, ji čia irgi nepritapo, bet jos charakterio 
naudai liudija tai, kad, užuot taikiusis prie šios padėties, ją nesąmoningai 
keitė pagal save. Kaip kaime elgėsi su svečiais, taip darė ir dabar. Ji mo- 
kėjo sugyvinti kiekvieną akimirką. Nekeldama sąmyšio, viską išjudindavo 
ir taip nuramindavo draugiją, kuriai, po teisybei, nedavė ramybės vien tik 
nuobodulys. Taip ji visiškai išpildydavo miestelėnių tetų norus; sėdėdamos 
ant kanapos, jos taip pat norėjo pamatyti kaimiškus žaidimus ir pasiklau- 
syti kaimiškų pokalbių. Prisižiūrėjus ir prisiklausius iki valiai buvo apžiū- 
rinėjamas garderobas, papuošalai ir kitkas, kuo ypač išsiskyrė miestelėnės 
prancūziškai apsitaisiusios dukterėčios, ir visu tuo be jokio pavydo groži- 
masi. Friederikė nesivargino nė su manimi, nes elgėsi su manimi taip kaip 
visada. Rodos, neteikė man jokios pirmenybės, tik tą, kad savo norus, pa- 
geidavimus dažniausiai išsakydavo man, o ne kitiems, ir taip mane padarė 
savo tarnu. 

Ta tarnyste ji netrukus patikliai pasinaudojo — persakė man ponių 
pageidavimą paskaityti. Šeimos dukros buvo daug pripasakojusios apie tą 
skaitymą, nes Zezenheime skaitydavau viską, ką tik kas kada paprašydavo. 
Nesispyriojau, tik paprašiau kelias valandas tyliai sėdėti ir atidžiai klausytis. 
Jos pažadėjo, ir aš per vieną vakarą nesustodamas perskaičiau visą Hamletą, 
smelkdamasis į pjesės prasmę tiek, kiek išgalėjau, ir skaičiau taip gyvai ir aist- 
ringai, kaip tik jaunystė teįstengia. Man buvo atlyginta karštais plojimais. 
Friederikė kartkartėmis giliai atsidusdavo, jos skruostus užliejo švelnus rau- 
donis. Tie du požymiai liudijo jautrią, švelnią širdį, nors išorėje atsispindėjo 
tariama giedra ir ramybė; jie man nebuvo nežinomi, ir tik tokio atlygio sie- 
kiau. Ji laiminga priėmė padėką už tai, kad mane įkalbėjo, ir leido sau, kaip 


visada, žaviai pasipuikuoti, kad manimi ir per mane atkreipė visų dėmesį. 

Neketinta ilgai viešėti mieste, bet išvykimas nusitęsė. Friederikė visomis 
išgalėmis stengėsi, kad visiems būtų smagu, aš taip pat nesnaudžiau, bet gau- 
sūs pagalbiniai šaltiniai, kaime taip smagiai trykštantys, mieste greit išseko, 
o vyresnėlei suvis nebesitvardant padėtis tapo tiesiog nepakenčiama. Abi se- 
serys vienintelės iš visos draugijos rengėsi vokiškai. Friederikė neįsivaizdavo 
savęs kitaip vilkinčios, buvo įsitikinusi, kad su tokia apranga visur gerai at- 
rodo, ir nelygino savęs su kitomis, bet Oliviją slėgė mintis, kad apsitaisiusi it 
samdinė turi būti šioje, sakytum, elegantiškoje draugijoje. Kaime jai beveik 
nekrito į akis miestiški svečių drabužiai, nebuvo jų reikalinga, bet mieste 
kaimiškų nebegalėjo pakęsti. Visa tai, taip pat kitos miestelėnių gyvenimo 
sąlygos, daugybė kitoniškos aplinkos smulkmenų per kelias dienas taip jaud- 
rino karštą jos širdį, kad turėjau jai skirti visą paraikaujamą dėmesį, idant 
nuraminčiau, kaip pageidavo Friederikė. Baiminausi kilsiant audringą sce- 
ną. Mintyse regėjau akimirką, kai ji puola man į kojas ir maldauja, dėl Dievo 
meilės, gelbėti ją iš tokios padėties. Ji buvo pasakiškai gera, kai galėdavo elg- 
tis kaip įpratusi, bet toks susivaržymas kaipmat sukėlė jos nepasitenkinimą, 
galiausiai net įstūmė į neviltį. Taigi aš bandžiau paspartinti tai, ko pageidavo 
motina su Olivija ir kas nebuvo nepriimtina Friederikei. Nevengiau jos pa- 
girti, kitaip negu sesers; pasakiau, kad man labai smagu ją matyti ir šioje 
aplinkoje visai nepasikeitusią, tokią pat laisvą kaip paukštis medyje. Ji man- 
dagiai atsakė, kad su ja esantis aš, jai nesvarbu, kur būti, jei tik su ja būsiu aš. 

Pagaliau išvydau jas išvažiuojančias ir man kaip akmuo nuo širdies nu- 
sirito, nes visą laiką buvau persiėmęs Friederikės ir Olivijos jausmais; tiesą 
sakant, nebuvau toks įsibauginęs kaip jiedvi, bet, kaip ir jos, tikrai nesijau- 
čiau patogiai. 

Kadangi į Štrasburgą atvykau, po teisybei, įgyti daktaro laipsnio, tik 
mano gyvenimo pakrikumu galima paaiškinti tai, kad tą svarbiausią dalyką 
aš laikiau antraeiliu. Labai lengvai nusikračiau rūpesčio būsimu egzaminu; 
bet dabar reikėjo galvoti apie disputaciją“, nes išvykdamas iš Frankfurto 
pažadėjau tėvui ir pats sau prisiekiau, kad ją parašysiu. Tie, kurie nemažai, 
netgi daug sugeba, dažnai klysta tardami, kad viską gali, o kad iš jaunuo- 
lio kas nors išaugtų, sakyčiau, jam tiesiog būtina taip manyti. Buvau įgijęs 
pusėtiną supratimą apie jurisprudenciją ir visas jos šakas, domino ir įvairūs 
teisiniai dalykai, tad, turėdamas prieš akis šauniojo Leyserio' pavyzdį, ti- 
kėjausi, kad man pakaks išmanymo. Anuomet jurisprudencijoje prasidėjo 
didelės permainos: nagrinėjant bylą, nuo šiol reikėjo labiau vadovautis pro- 


tu; visų paprotinių teisių buvo pamažu atsisakoma, bet ypač dideli pokyčiai 

laukė kriminalistikos. Aš savo ruožtu puikiau jaučiau, jog esu per menkas, 
kad pajėgčiau įgyvendinti paties susidarytą minėtą teisės topiką*; stokojau 
tikrų žinių, nejaučiau vidinio polinkio prie tų dalykų. Nebuvo nė išorinės 
paskatos, negana to, mane patraukė visai kitas fakultetas. Apskritai, kad su- 
domintų, dalykas turėjo mane kuo nors patraukti, turėjau jame pamatyti ką 
nors, kas, mano nuomone, yra vaisinga ir perspektyvu. Taigi pasirinkau tam 
tikrą temą ir gerai ją apgalvojau, pasitelkiau surinktą medžiagą, dar kartą 
perkračiau mintyse viską, ką ketinau teigti, apsvarsčiau planą, kaip išdėsty- 
siu visas dalis, ir kurį laiką padirbėjau; tačiau netrukus supratau, kad nejudu 
į priekį ir kad norint išnagrinėti specialią temą būtinas didelis, nemąžtantis 
nuolatinis stropumas, o tokio specialaus dalyko neįmanoma sėkmingai at- 
likti nesant jei ne meistru, tai bent senu pameistriu. 

Draugai, kuriems pasisakiau apie savo keblią padėtį, tik pasijuokė iš ma- 
nęs, nes apie tezes galima dar geriau disputuoti negu apie traktatą, Štrasburge 
tai įprasta. Tokia išeitis man nebuvo nepriimtina, bet tėvas, kuriam apie tai 
pranešiau laiške, pareikalavo, kad aš pateikčiau tikrą darbą, kurį, jo supra- 
timu, tikrai įstengčiau parašyti, jei tik norėčiau ir skirčiau pakankamai lai- 
ko. Taigi buvau priverstas griebtis kokios nors bendros temos ir pasirinkti ką 
nors man žinomo. Bažnyčios istoriją išmaniau kone dar geriau negu pasaulio 
istoriją, seniai domino konfliktas, kurį iš dviejų pusių patiria ir visada pa- 
tirs Bažnyčia, — tai oficialiai pripažinta pamaldumo tvarka. Bažnyčia, viena 
vertus, nuolat konfliktuoja su valstybe, už kurią ji siekia būti viršesnė, kita 
vertus, — su individais, kuriuos ji siekia suburti. Valstybė savo ruožtu nenori 
jai pripažinti viršenybės, o individai priešinasi jos teisei uždėti prievolę. Vals- 
tybė siekia viską pajungti visuotiniam, bendram tikslui, o individas - namų, 
širdies, jaukumo. Nuo mažumės buvau tokių siekių liudytojas, nes dvasinin- 
kai nuolat nesutardavo tai su savo vyresnybe, tai su bendruomene. Dėl to, 
būdamas ištikimas jaunystės dvasiai, nusprendžiau, kad valstybė, įstatymų 
leidėjas, turi teisę nustatyti, pagal kokį kultą dvasininkai privalo skelbti tikė- 
jimą ir gyventi, o pasauliečiai jo laikytis išoriškai ir viešajame gyvenime; tarp 
kitko, nekeltinas klausimas, ką kiekvienas galvoja, jaučia arba mano. Buvau 
įsitikinęs, kad tokiu būdu iškart išspręsiu visus prieštaravimus. Todėl savo 
disputacijai pasirinkau? pirmą šios temos pusę: kad įstatymų leidėjas ne tik 
turi teisę, bet ir privalo nustatyti tam tikrą kultą, kurio nevalia atsisakyti nei 
dvasininkams, nei pasauliečiams. Šią temą nagrinėjau pagrįsdamas iš dalies 
istoriniais, iš dalies proto argumentais ir parodžiau, kad visas oficialias re- 


ligijas įvedė karvedžiai, karaliai ir pasaulio galingieji, maža to, tai kaip tik 

pasakytina apie krikščionių religiją. Protestantizmo pavyzdys buvo po akių. 
Darbo ėmiausi juoba drąsiai, nes, po teisybei, jį rašiau tik dėl to, kad paten- 
kinčiau tėvą, ir netroškau, nelaukiau nieko daugiau, tik kad jo nepraleistų 
cenzūra. Dar nebuvau atsikratęs iš Behrischo perimto nenugalimo nenoro 
matyti savo darbus išspausdintus, o bendraudamas su Herderiu akivaizdžiai 
įsitikinau savo menkumu, tad per tai įsimetė kažkoks nepasitikėjimas savimi. 

Kadangi traktatą pasėmiau kone tik iš savęs, o lotyniškai kalbėjau ir 
rašiau sklandžiai, jam rašyti skirtas laikas prabėgo labai maloniai. Dalykas 
turėjo bent jau pagrindą; pateikimas iškalbos atžvilgiu buvo neprastas, o vi- 
suma išėjo, sakyčiau, tobula. Baigtą darbą tuoj peržiūrėjau su geru lotynistu, 
kuris, nors apskritai nepagerino mano stiliaus, įgudusia ranka ištaisė aki- 
vaizdžius trūkumus: taip radosi kai kas, ką buvo galima rodyti. Nedelsda- 
mas nusiunčiau tėvui švarią kopiją; nors buvo nepatenkintas, kad neaptariau 
nė vieno dalyko, kurį pirma ketinau nagrinėti, tačiau, kaip nusistačiusiam 
griežtai protestantiškai, jam, rodos, buvo priimtina traktatui būdinga drąsa. 
Jis nukentė mano keistenybes, pagyrė pastangas ir vylėsi, kad išspausdintas 
tas darbelis sukels nemažą susidomėjimą. 

Savo sąsiuvinius įteikiau fakultetui, ir šis pasielgė ir protingai, ir gražiai. 
Dekanas, guvus išmintingas vyras, iš pradžių išgyrė mano darbą, paskui nu- 
rodė abejotinas vietas, kurios, kaip netrukus paaiškėjo iš jo kalbos, esančios 
pavojingos, ir baigė patarimu šio darbo neskelbti kaip akademinės disertaci- 
jos. Aspirantas įrodęs fakultetui, kad yra mąstantis, teikiantis gražių vilčių 
jaunuolis, todėl, kad nereikėtų gaišti, vadovybė nusprendusi leisti disputuoti 
apie tezes. Juk aš galįs ateityje savo traktatą išleisti tiek dabartiniu pavida- 
lu, tiek išplėtotą, lotyniškai ar kuria kita kalba; kaip privačiam asmeniui ir 
protestantui man tai nesudarytų jokių sunkumų ir sulaukčiau juoba nuo- 
širdaus, visuotinio pritarimo. Vos neišsidaviau tam geruoliui, kokį akmenį 
nurito man nuo širdies jo žodžiai; su kiekvienu nauju argumentu - o juos 
dėstė, kad savo atsisakymu manęs nenuliūdintų ar nesupykintų, - mano šir- 
dis vis labiau atlėgo, galiausiai ir jam palengvėjo, kai aš netikėtai nepuoliau 
ginčyti jo argumentų, priešingai, pasakiau, kad jie perdėm pagrįsti, ir paža- 
dėjau visada elgtis taip, kaip jis patarė ir nurodė. Dabar vėl sėdau prie darbo 
su savo repetitoriumi. Išrinkome ir atidavėme spausdinti tezes, ir disputacija, 
per kurią oponentai buvo mano užstalės draugai, praėjo labai linksmai, net- 
gi lengvabūdiškai, nes man labai padėjo senas įprotis nuolat vartyti Corpus 
juris“, tad galėjau būti laikomas puikiai pasirengusiu žmogumi. Iškilmės 


baigėsi šauniu tradiciniu pokyliu. 

Tačiau tėvas buvo labai nepatenkintas, kad savo darbo neišspausdinau 
pagal nustatytą tvarką kaip disputacijos, mat vylėsi, kad aš, įžengdamas į 
Frankfurtą, juo pelnysiąs šlovę. Dėl to troško jį matyti išleistą atskiru lei- 
diniu, bet aš paaiškinau, kad medžiagą, kurios čia pateikti tik apmatai, aš 
vėliau išplėtosiantis. Tad jis saugiai padėjo rankraštį ir net po daugelio metų 
jį dar mačiau tarp jo dokumentų. 

Mano darbo gynimas!! įvyko 1771 metų rugpjūčio šeštąją; kitą die- 
ną, eidamas septyniasdešimt penktuosius metus, mirė Schopfinas!*. Nors 
su juo neteko artimai bendrauti, jis man padarė didelę įtaką, nes iškilūs 
amžininkai — tai tarsi žvaigždės, į kurias, kol švyti virš horizonto, krypsta 
mūsų akys ir įimdamos tokią tobulybę jaučiasi pastiprintos ir atgaivintos. 
Dosni gamta apdovanojo Schopfiną nepriekaištinga išore - liekna figūra, 
draugiškomis akimis, iškalbingomis lūpomis, nepaprastai malonia esybe. 
Nepašykštėjo savo numylėtiniui nė dvasios dovanų, ir jo sėkmė, kurią pelnė 
be didelių pastangų, buvo įgimtų ir ramiai išlavintų talentų padarinys. Jis 
priklausė prie tų laimingųjų, kurie yra linkę jungti praeitį ir dabartį, kurie 
domėjimąsi gyvenimu geba susieti su istorinėmis žiniomis. Gimęs Badene, 
išsilavinimą įgijęs Bazelyje ir Štrasburge, jis natūraliai pritapo prie nuosta- 
biojo Reino slėnio - plačiai išsidriekusios gražiosios tėvynės. Turėdamas 
polinkį į istorinius ir senovinius dalykus, į juos skverbėsi lakia vaizduote, o 
įsisavinti juos padėjo paslaugi atmintis. Siekio mokytis ir mokyti vedamas 
jis ramiai žengė lygiu studijų ir gyvenimo keliu. Lygiai taip tolydžio kilo 
ir garsėjo; greitai išpopuliarėjo literatūros ir miestiškajame pasaulyje — ir 
vienur, ir kitur jam pakanka istorijos žinių, o dėl nuoširdaus būdo visur 
greit pritampa. Apkeliauja Vokietiją, Olandiją, Prancūziją, Italiją; susipa- 
Žįsta su visais savo epochos mokslininkais; jis kunigaikščių pašnekovas, ir 
dvariškiams tik tada apkarsta, kai per gyvą jo iškalbumą prailgsta užstalės 
ar audiencijos valandos. Tačiau jis pelno valstybės vyrų pasitikėjimą, pa- 
teikia jiems nuodugnias dedukcijas ir taip visada randa kur pritaikyti savo 
talentus. Ne vienas norėtų, kad jis stotų jam tarnauti, bet Schopflinas lieka 
ištikimas Štrasburgui ir Prancūzijos dvarui. Net ten vertinamas jo nepalen- 
kiamas vokiškas dorumas, jis ginamas net nuo galingojo pretoriaus Kling- 
lingo, kuris jį slapta juodina. Iš prigimties linksmas ir kalbus, jis triūsia ži- 
nijos srityje ir plėtoja įvairią veiklą, taipgi lankosi įvairiose draugijose, ir 
turbūt stebėtumės, kaip jis viską spėja, jei nežinotume, kad per visą gyveni- 
mą jį lydėjo nemeilė moterims, dėl to jam likdavo daug laiko, kurį moterims 


palankieji sėkmingai iššvaisto. 

Beje, kaip autorius, jis neatsiejamai susijęs su kasdieniu gyvenimu, o kaip 
oratorius — su minia. Jo programos, jo kalbos ir prakalbos skirtos svarbioms 
datoms, artėjančioms iškilmėms, net jo didysis veikalas Alsatia illustrata“? 
skirtas gyvenimui - Schopflinas prikelia praeitį, blankiems pavidalams grą- 
žina spalvas, atgaivina tašytą akmenį, kuriam suteikta forma, vėl atšviežina 
ir pateikia skaitytojų žvilgsniui ir jausmams apmirusius, ištrupėjusius užra- 
šus. Taip jo veikla aprėpia visą Elzasą ir kaimynines sritis; iki gilios senatvės 
jo įraka nemąžta Badeno ir Pfalco žemėje; Manheime jis įkuria Mokslų aka- 
demiją ir iki mirties išlieka jos prezidentu. 

Su tuo puikiu vyru niekada artimai nebendravau, tik tą naktį, kai mes 
jį pagerbėme aplankydami su deglais!*. Liepsnojanti derva ne tiek nušvie- 
tė, kiek pridūmijo liepų gožiamą seno vienuolyno pastato kiemą. Nutilus 
trankiai muzikai, jis nusileido žemyn ir įsimaišė tarp mūsų; čia jis buvo savo 
vietoje. Lieknas, dailiai nuaugęs, giedras senolis visa lengva, laisva savo esybe 
oriai stovėjo prieš mus, nelaikė nevertais, kad kaip tėvas meiliai pasakytų 
mums gražią kalbą, tokią neprikišamą ir nepedantišką, kad mes tą akimirką 
pasijutome kažkokie ypatingi, nes jis sa mumis kalbėjo kaip su karaliais ir 
kunigaikščiais, į kuriuos jam buvo lemta taip dažnai kreiptis viešai. Triukš- 
mingai išreiškėme savo pasitenkinimą, vėl suskambo trimitai ir būgnai, ir 
mieli, daug vilčių teikiantys akademiniai plebėjai didžiai patenkinti patrau- 
kė namo. 

Schopflino mokiniai ir universiteto kolegos Kochas ir Oberlinas"? su 
manimi užmezgė artimesnius santykius. Aš degte degiau aistra senovės lie- 
kanoms. Jie leisdavo man aplankyti muziejų, kuriame buvo sukaupta daug 
Schopflino didžiojo veikalo apie Elzasą pavyzdžių. Būtent tą veikalą nuo- 
dugniai išstudijavau grįžęs iš vienos kelionės, kai aplankytose vietose dar 
radau senovės liekanų, tad, pastiprinęs savo įsitikinimą, nuo šiol ilgesnėse ar 
trumpesnėse išvykose Reino slėnį pagrįstai galėjau įsivaizduoti kaip romėnų 
užkariautą žemę ir gyvai vaizdintis tolimą senovę. 

"Vos šioje srityje prasilavinau, kai Oberlinas atkreipė mano dėmesį į vi- 
duramžių paminklus ir supažindino su išlikusiais griuvėsiais ir senienomis, 
antspaudais ir dokumentais, net bandė sužadinti susidomėjimą vadinamai- 
siais minezingeriais ir herojinės poezijos kūrėjais. Esu labai dėkingas tam 
šaunuoliui bei ponui Kochui, ir jei viskas būtų klostęsi pagal jų valią ir norą, 
jiems turėčiau dėkoti už savo gyvenimo laimę. O buvo taip. 

Schopflinas, kuris visą gyvenimą sukosi aukštuosiuose valstybinės teisės 


sluoksniuose ir gerai žinojo, kokias dideles galimybes rūmuose ir kabinetuose 

gabiam jaunuoliui paprastai atveria šios ir panašios studijos, jautė nenugalimą, 
netgi nepagrįstą antipatiją civilinės teisės atstovams ir tokį patį požiūrį įdiegė 
savo studentams. Abu aukščiau minėtus vyrus, Salzmanno draugus, pasiekė 
palankūs atsiliepimai apie mane. Jie labiau negu aš pars vertino entuziastingą 
mano pažindinimąsi su išoriniais objektais, tai, kaip aš atskleisdavau jų priva- 
lumus ir parodydavau patraukliąsias jų savybes. Jiems neprasprūdo pro akis, 
kad aš nelabai, sakyčiau, netgi menkai domiuosi civiline teise; pakankamai 
mane pažinojo, tad jiems nebuvo paslaptis, jog lengvai pasiduodu svetimai 
įtakai, o ir pats neslėpiau, kad akademinis gyvenimas man labai patinka, dėl 
to vylėsi parrauksią mane prie istorijos, valstybinės teisės ir retorikos, iš pra- 
džių bent šiek tiek, vėliau - labiau. Štrasburgas teikė pakankamai galimybių. 
Perspektyva ateityje įsidarbinti vokiečių kanceliarijoje Versalyje ir Schopfii- 
no, kurio laimėjimai man, beje, atrodė nepasiekiami, pavyzdys turėjo jei ne 
įkvėpti mane žengti jo pėdomis, tai bent paskatinti juo sekti ir galbūt tokiu 
būdu panašiai išlavinti talentą, kuris labiau pasitarnautų galinčiajam juo di- 
džiuotis negu ketinantiesiems jį panaudoti savo labui. Tuodu globėjai, kaip 
ir Salzmannas, itin aukštai vertino mano atmintį ir gebėjimą lengvai pagauti 
kalbos prasmę, tad daugiausia tuo ir buvo pagrįsti jų ketinimai ir siūlymai. 

Apie tai, kaip iš viso to nieko neišėjo ir kaip atsitiko, kad aš iš prancūzų 
pusės vėl perėjau į vokiečių, tuoj papasakosiu. Tebūnie man leista kaip ir iki 
šiol pateikti bendrų samprotavimų, padėsiančių pereiti prie kitos temos. 

Nedaug rasime biografijų, kuriose vaizduojamas grynas, ramus, pasto- 
vus individo tobulėjimas. Mūsų gyvenimas kaip visuma, kurioje esame, 
nesuvokiamu būdu sudarytas iš laisvės ir būtinybės. Mūsų norai - tai iš- 
ankstiniai pranešimai apie tai, ką mes bet kokiomis aplinkybėmis darysime. 
Tačiau tos aplinkybės mus įtraukia savotiškai. „Kas glūdi mumyse, „kaip“ 
retai priklauso nuo mūsų, apie „kodėl“ nevalia klausti, todėl mums pagrįstai 
duodama nuoroda į guia““. 

Nuo jaunumės mėgau prancūzų kalbą; jos išmokau neramiame gyveni- 
me, per ją pažinau neramų gyvenimą. Ją įsisavinau kaip antrą gimtąją kal- 
bą — be gramatikos, be mokyklos, bendraudamas ir kartodamas. Taigi troš- 
kau laisviau kalbėti prancūziškai, dėl to savo akademinei viešnagei iš visų 
aukštųjų mokyklų pasirinkau Štrasburgą; deja, ten mano lūkesčiai apsivertė 
aukštyn kojomis, o aš ne atsigręžiau į tą kalbą ir prancūzų papročius, bet nuo 
jų nusigręžiau. 

Apskritai prancūzai pasižymi mandagiu elgesiu ir jų kalbos besimokan- 


tiems svetimšaliams yra atlaidūs, dėl klaidos niekada iš nieko nesišaipo, ne- 

puola priekaištauti. Tačiau, nepakęsdami savo kalbos darkymo, jie mėgsta 
kitais žodžiais pakartoti tai, kas buvo pasakyta, ir tarsi mandagiai pritarti, 
bet pavartodami teisingąjį žodžių junginį, kurio ir reikėjo, sumanų ir atidų 
pašnekovą nukreipti į tai, kas teisinga ir kas pridera. 

Nors tas, kuris iš tikro ryžtasi būti mokiniu ir geba negalvoti apie save, 
tokiu atveju gauna naudos ir lavėja, jam vis dėlto nuolat tenka jaustis tarsi 
pažemintam, o kadangi kalbama tik dėl paties kalbėjimo, žmogus nuolat 
pertraukiamas, net nukreipiamas nuo temos, tad galiausiai neapsikentęs po- 
kalbį baigia. Ypač dažnai, palyginti su kitais, tai nutikdavo man, mat visada 
būdavau įsitikinęs, kad pasakoju ką įdomaus, be to, tikėdavausi, jog pašne- 
kovas ir man pasakys ką nors svarbaus, o ne tik primygtinai kreips mano 
dėmesį į posakius; tai pasitaikydavo dažnai, nes mano prancūzų kalba buvo 
daug margesnė negu kurio nors kito svetimšalio. Nuo tarnų, kamerdinerių ir 
sargybinių, jaunų ir senų aktorių, scenos meilužių, valstiečių ir herojų buvau 
nusiklausęs posakių ir kirčiavimo; tą babeliškąją šnektą dar labiau sujaukė 
vienas keistas ingredientas, kadangi mėgau klausytis prancūzų reformatų 
dvasininkų ir mielai eidavau į jų bažnyčias, nes dėl to ne tik buvo leidžiama, 
bet ir privaloma sekmadieniais nukakti į Bokenheimą". Tai dar ne viskas: 
jaunystėje vis labiau ėmė traukti šešiolikto amžiaus vokiečių gyvenimas, tad 
netrukus savo prielankumu apdovanojau ir tos nuostabios epochos prancū- 
zų autorius. Montaigne'is, Amyot, Rabelais, Marot!* buvo mano draugai, 
domino ir žavėjo. Visi tie skirtingi elementai dabar chaotiškai sumišo mano 
kalboje, tad per tokią keistą raišką klausytojas dažniausiai nebesuvokdavo, 
ką noriu pasakyti, ir kultūringam prancūzui tekdavo ne tik padaryti man- 
dagią pastabą, bet ir tiesiog subarti ir pamokyti. Vėl kartojosi tas pats kaip 
Leipcige, tik šįkart nebegalėjau teisintis nei gimtinės, nei kitų provincijų tei- 
se kalbėti savo tarme, čia, svetimame krašte, turėjau paklusti galiojančioms 
taisyklėms. 

Gal ir su tuo būtume susitaikę, jei piktasis genijus mums nebūtų pakuž- 
dėjęs į ausį, kad visos svetimšalio pastangos kalbėti prancūziškai visada liks 
bergždžios, nes įgudusi ausis puikiai atskiria prancūziška kauke prisidengusį 
vokietį, italą, anglą; esi pakenčiamas, bet nė už ką nebūsi priimtas į vieninte- 
lės tikrąja kalba kalbančios bažnyčios glėbį. 

Čia galiojo vos kelios išimtys. Girdėjome pono von Grimmo vardą", bet 
netgi Schopflinui nebuvo lemta pasiekti tokios viršūnės. Prancūzai neneigė, 
kad jis anksti supratęs, jog būtina tobulai kalbėti prancūziškai; jie pritarė jo 


polinkiui su visais bendrauti, ypač palaikyti gerus santykius su didžiūnais ir 

aristokratais; net gyrė, kad jis, būdamas Štrasburgo gyventojas, valstybinę 
kalbą stengiasi padaryti savo gimtąja ir deda pastangas išsiugdyti prancū- 
zų pokalbininku ir oratoriumi. Tačiau kas iš to, kad jis atsisakė savo gim- 
tosios kalbos ir perėmė svetimą? Jis niekam neįtiko. Aukštoji visuomenė 
sakė jį esant perdėm išdidų, tarsi kas norėtų ir galėtų išsisakyti kitiems be 
savigarbos ir be pasitenkinimo savimi jausmo! O subtilūs pasaulio ir kal- 
bos žinovai tikino, kad jis ne tiek mezga elegantišką pokalbį, kiek nagrinėja 
temą ir veda dialogą. Šis dalykas buvo visuotinai pripažįstamas kaip mirtina 
didžioji vokiečių yda, o pirmasis - kaip pagrindinė prancūzų dorybė. Ne 
geriau Schopfinas buvo vertinamas ir kaip viešas oratorius. Vos tik būdavo 
išspausdinama puikiai parengta jo kalba karalienei arba kunigaikščiams, kai 
sukrusdavo jėzuitai, kuriems jis, kaip protestantas, kėlė nirtą, ir parodydavo, 
kokia neprancūziška jo kalba. 

Užuot su tuo susitaikę ir kaip jaunuoliai kantriai kentę tai, kas slegia 
senimą, mes piktinomės pedantiška neteisybe; tas ryškus pavyzdys mums 
atėmė viltį ir įtikino, kad nėra jokios prasmės stengtis įtikti prancūzams, nes 
jie per daug paiso išorinių sąlygų, pagal kurias viskas privalo vykti. Dėl to 
priėmėme priešingą sprendimą - suvis atsisakyti prancūzų kalbos ir labiau 
negu iki šiol rimtai ir atkakliai atsidėti gimtajai. 

Ir tam dalykui gyvenime radome progų ir noro. Elzasas buvo nelabai 
seniai prijungtas prie Prancūzijos ir tiek senimas, tiek jaunimas tebebuvo 
meilingai prisirišęs prie senosios tvarkos, papročių, kalbos, apdarų. Prie- 
varta netekęs pusės savo egzistencijos, nugalėtasis laiko didele gėda sava- 
noriškai atiduoti antrąją pusę. Dėl to tvirtai laikosi visko, kas jam prime- 
na praėjusius gerus laikus, ir palaiko viltį, kad vėl sugrįš laimingos dienos. 
Nemažai Štrasburgo gyventojų sudarė uždarus, bet savo dvasia susijusius 
ratelius, jie plėtėsi nuolat gausinami vokiečių kunigaikščių, kuriems Pran- 
cūzijos karaliaus valdomame krašte priklausė didžiuliai žemės plotai, pa- 
valdinių, nes tėvai ir sūnūs dėl studijų ar tarnybos reikalų ilgiau ar trum- 
piau būdavo Štrasburge. 

Prie mūsų stalo taip pat buvo kalbama tik vokiškai. Salzmannas lengvai 
ir elegantiškai reiškė mintis prancūziškai, bet pagal savo jauseną ir veiklą ne- 
ginčytinai buvo tikras vokietis; Lerse galėjo būti keliamas vokiečių jaunuo- 
lio pavyzdžiu; Meyeris iš Lindau verčiau neskubriai porino gražia vokiečių 
kalba, negu įsitempęs kalbėjo gražiai prancūziškai, ir nors iš likusiųjų vienas 
kitas buvo linkęs į gališką kalbą ir gališkus papročius, kol būdavo su mumis, 
įsiliedavo į bendrą toną. 

Nuo kalbos pasukome prie valstybės reikalų. Po teisybei, apie mūsų im- 
perijos santvarką negalėjome pasakyti nieko pagirtino; neginčijome, kad 
ji — vien piktnaudžiavimas įstatymais, bet juoba niekinamai atsiliepėme 
apie dabartinę prancūzų valstybės santvarką - perdėm išsikerojusį nusi- 
kalstamą neteisėtumą, kai vyriausybė savo energiją nukreipia ne ten, kur 
reikia, ir turi pripažinti, kad niūrios prognozės jau atvirai žada visiškai pa- 
sikeisiant padėtį. 

Užtat kai pažvelgdavome į žiemius, pamatydavome ryškią žibančią Šiau- 
rės žvaigždę — Frydrichą; rodos, apie jį sukosi visa Vokietija, visa Europa, net 
visas pasaulis. Visokeriopas jo pranašumas akivaizdžiai išryškėjo, prancūzų 
armijoje įvedus prūsišką muštrą, net prūsišką šiekštą. Beje, atleidome jam, 
kad žavisi svetima kalba, nes mums teikė pasitenkinimą, kad tie jo prancūzų 
poetai, filosofai ir literatai ir toliau jam kelia apmaudą, nes tvirtina, jog esąs 
įsibrovėlis ir vertintinas kaip toks. 

Tačiau labiausiai mus nuo prancūzų atitolino nuolatiniai mandagūs 
tvirtinimai, kad visi vokiečiai, kaip ir prancūzų kultūros siekiantis karalius, 
neturi skonio. Tą ištarmę, it priedainis lydinčią kiekvieną nuomonės išsaky- 
mą, stengdavomės nuleisti negirdomis ir nesinervinti, juoba kad mums buvo 
neaišku, kaip ją suprasti, nes tvirtinta, esą jau Mėnage'as*? sakęs, kad pran- 
cūzų rašytojai turi viską, išskyrus skonį; taip pat ir iš dabartinio Paryžiaus 
atsklisdavo nuomonė, kad visi naujieji autoriai neturį skonio ir ta blogybė 
nesvetima net pačiam Voltaire'ui. Jau anksčiau mūsų dėmesys pakartotinai 
buvo kreipiamas į gamtą, dėl to mes pripažinome tik tikrą ir nuoširdų jaus- 


mą, tad gyva, paprasta jo išraiška 


Meilė, draugystė, brolybė 


Ar ne pačios išreiškia save?" 


buvo mūsų lozungas ir karo šūkis, iš jo mūsų mažos akademinės ordos 
nariai paprastai atpažindavo vienas kitą ir sėmėsi jėgų. Ta maksima buvo 
visų mūsų pokylių pagrindas, žinoma, juose vieną kitą vakarą mėgdavo apsi- 
lankyti ir kūmas Mikelis?? visoje savo vokiškoje puikybėje. 

Ligšiolinis pasakojimas atspindi galbūt tik išorines atsitiktines progas ir 
asmeninius ypatumus, tačiau prancūzų literatūra pasižymėjo tokiomis savy- 
bėmis, kurios ieškantį jaunuolį veikiau atstūmė negu patraukė. Tiesą sakant, 
ji buvo senyva ir aristokratiška, o tiek viena, tiek kita negali sužavėti tikro 


gyvenimo ir laisvės siekiančios jaunystės. 

Nuo par šešiolikto amžiaus prancūzų literatūros raida niekada nebuvo 
nutrūkusi, maža to, tiek vidaus politiniai ir religiniai neramumai, tiek išorės 
karai tik spartino jos pažangą; visuotinai teigta, kad jau prieš šimtą metų 
ji pražydusi gražiausiais žiedais. Palankiai susiklosčius aplinkybėms, staiga 
sunokęs ir buvęs sėkmingai suimtas gausus derlius, tad didžiausiems aštuo- 
niolikto amžiaus talentams tenka kukliai tenkintis jo likučiais. 

Vis dėlto nemažai dalykų paseno, pirmiausia komedija, kurią buvo bū- 
tina nuolat atnaujinti, kad nors nebe taip tobulai, bet su nauju susidomėji- 
mu imtųsi gyvenimo ir papročių. Daug tragedijų nebebuvo vaidinamos, ir 
Volraire'as nepraleido progos pasinaudoti atsivėrusia puikia galimybe išleisti 
Corneile'io veikalus, kad parodytų, koks netobulas buvęs jo pirmtakas, ku- 
riam jis, kaip kalbėta, negalintis prilygti. 

Tačiau dabar būtent tas Volraire'as, savo epochos stebuklas, pats suseno, 
kaip ir literatūra, kurią vos ne kiaurą šimtmetį jis gyvino ir kurioje domi- 
navo. Šalia jo dar vegeravo daug mažiau ar daugiau kūrybingo ir pajėgaus 
amžiaus literatų, bet ilgainiui jų nebeliko. Aukštuomenės įtaka rašytojams 
vis didėjo: mat rinktinės draugijos, susidedančios iš kilmingų, aukštą padėtį 
užimančių ir turtingų asmenų, viena pagrindinių pramogų buvo literatūra, 
dėl to ji tapo išvien pramoginė ir aristokratiška. Didžiūnai ir literatai lavino 
vieni kitus ir neišvengiamai save nulavino, mat viskam, kas aristokratiška, 
būdingas atmetimas, tad ir prancūzų kritika persiėmė atmetimu, neigimu, 
menkinimu, piktžodžiavimu. Aukštoji klasė tokią nuomonę reiškė rašyto- 
jams, rašytojai, nebe taip taktiškai, vienas kitam, net savo globėjams. Kai 
neįstengdavo publikos sužavėti, bandydavo ją nustebinti arba laimėti nuo- 
lankumu; taip, nežiūrint į tai, kas giliai jaudino Bažnyčią ir valstybę, kilo 
toks literatūrinis bruzdėjimas, kad pačiam Voltaire'ui teko panaudoti visą 
savo veiklumą, visą savo įtaką, kad nenuskęstų visuotinės nepagarbos van- 
denyse. Jau jį visi vadino senu užsispyrusiu vaiku; nėpaliaujamas jo visų jėgų 
įtempimas buvo vertinamas kaip bergždžios senatvinės pastangos; nebeno- 
rėta vertinti ir gerbti tam tikrų principų, kurių jis per visą savo gyvenimą lai- 
kėsi, kuriuos per visą savo gyvenimą diegė, nenorėta jam palikti net jo Dievo, 
kurio išpažinimu jis ir toliau stengėsi atsiriboti nuo ateizmo; taip jis, sentėvis 
ir patriarchas, lygiai kaip jauniausias jo varžovas, turėjo laukti patogios aki- 
mirkos, iš naujo siekti malonės, rodyti savo draugams per daug palankumo, 
o savo priešams - per daug priešiškumo ir, apsimetęs, kad karštai myli tiesą 
ir jos siekia, veidmainiškai ir apgaulingai veikti. Tad ar vertėjo gyventi taip 


veikliai, plačiai, jei gyvenimo pabaiga buvo dar labiau priklausoma negu pra- 

džia? Didi jo dvasia, subtilus nervingumas neišvengiamai jautė, kokia ne- 
pakeliama ši būklė; kartkarčiais jis ūmai išliedavo širdį, duodavo valią savo 
kaprizams ir, sukirtęs špaga, per daug sau leisdavo, o tada draugai ir priešai 
dažniausiai suirzdavo, nes kiekvienas tarėsi jo nepastebįs, nors niekas nega- 
lėjo jam prilygti. Publika, visada girdinti tik senių nuomonę, lengvai tampa 
ne pagal amžių protinga, bet niekas nėra taip nepakankama, kaip brandi 
nuomonė, perimta nebrandaus proto. 

Mes, jaunuoliai, su savo vokiška gamtos ir tiesos meile geriausiu vadovu 
gyvenime ir moksle laikėme dorumą savo ir kitų atžvilgiu, tad vis didesnį 
nepasitenkinimą kėlė šališkas Voltaire'o nesąžiningumas ir daugelio brangių 
dalykų numenkinimas, dėl to kasdien stiprinome savo neprielankumą jam. 
Kad pakenktų vadinamiesiems ilgaskverniams, jis nesiliovė žeminęs religiją 
ir šventąsias knygas, kurios yra jos pagrindas, ir taip man sužadino įvairių 
nemalonių jausmų. O kai sužinojau, kad jis, idant paneigtų padavimą apie 
tvaną, neigia visas suakmenėjusias kriaukles ir tvirtina, jog tai gamtos išdai- 
ga, apskritai lioviausi juo pasitikėjęs, nes ant Bašbergo kalno pats akivaizdžiai 
įsitikinau, kad stoviu ant seniai išdžiūvusios jūros dugno, tarp jos pirmykš- 
čių gyventojų išnarų. Taip! Virš tų kalnų kadaise suposi bangos — ar prieš, ar 
per tvaną, man nerūpėjo, svarbu, kad Reino slėnis kadaise buvo milžiniškas 
ežeras, neaprėpiama įlanka; niekas nebūtų manęs įtikinęs kitaip. Priešingai, 
ketinau gausinti savo žinias apie šalis ir kalnus, kad ir kuo tai baigtųsi. 

Taigi senyva ir aristokratiška savaime ir per Voltaire'ą buvo prancūzų 
literatūra. Dar trumpai pakalbėkime apie įžymųjį vyrą! 

Voltaire'o norai ir pastangos nuo jaunumės buvo nukreipti į veiklų, viešą 
gyvenimą, į politiką, į visokeriopą užpelnymą, į ryšių su pasaulio galingai- 
siais užmezgimą ir naudojimąsi tais ryšiais, kad pats galėtų priklausyti prie 
pasaulio galingųjų. Retas kuris tapo toks priklausomas, kad būtų nepriklau- 
somas. Taipgi jam pavyko pavergti protus; nacija buvo jo. Veltui jo prieši- 
ninkai rodė vidutiniškus talentus ir didžiulę neapykantą; niekas negalėjo 
jam pakenkti. Tiesa, rūmai niekada su juo nesusitaikė, užtat jam šimteriopai 
atsilygino svetimų šalių karaliai. Jekaterina ir Frydrichas Didieji, švedų Gus- 
tavas, danų Kristijonas, lenkų Poniatowskis, prūsų Henrikas, Braunšveigo 
Karolis tapo jo vasalais; net popiežiai manė turį prisijaukinti jį nuolaidumu. 
Tai, kad Juozapas Antrasis laikėsi nuo jo nuošaliai, nedaro jam garbės, nes 
nei jam, nei jo darbams nebūtų pakenkę, jei, pasižymėdamas tokiu gražiu 
protu, tokiomis puikiomis pažiūromis, būtų buvęs truputį išmanesnis, Ia- 


biau branginęs dvasią. 

Tai, ką čia pasakoju glaustai ir tam tikrame kontekste, anuomet aidėjo 
nedarniai, nepamokomai, kaip valandos šūkis, kaip amžinai prieštaringas 
disonansas. Nuolat girdėjome vien tik giriant pirmtakus. Reikalauta ko nors 
gero, naujo; bet vien paties naujausio negeidauta. Vos seniai apmirusiame 
teatre patriotas pavaizdavo prancūzų nacionalinį širdis aukštyn keliantį 
objektą, vos pjesė Kalė apgula*? buvo palydėta karštais plojimais, kai ji ir visi 
jos nacionaliniai vyrukai jau vadinti tuščiais ir visais atžvilgiais peiktinais. 

Destouche'o pavaizduoti papročiai, kuriais vaikystėje taip dažnai gėrė- 
jausi, dabar vadinti silpnais, to garbaus vyro vardas nugrimzdo užmarštin, 
o kiek turėčiau nutylėti kitų rašytojų, dėl kurių man buvo priekaištaujama, 
esą aš samprotaująs kaip provincialas, kai kam nors, plaukiančiam naujau- 
sios literatūros upe pasroviui, parodydavau, kad domiuosi tokiais vyrais ir jų 
kūriniais. 

Taip mes kėlėme vis didesnį nepasitenkinimą kitiems vokiečių jaunuo- 
liams. Dėl savo būdo, dėl savo gamtos pajautimo mėgome įsiminti gamtos 
objektų daromus įspūdžius, juos lėtai apdoroti ir, jei būtina, kuo vėliau 
užmiršti. Buvome įsitikinę, kad kruopščiu domėjimusi, nuolatinėmis pra- 
tybomis įmanoma visuose daiktuose ką nors pamatyti, tik reikia atkakliu 
uolumu pasiekti tą tašką, kur su nuomone įmanoma išreikšti ir jos priežastį. 
Taigi pro mūsų akis neprasprūdo, kad didelis, nuostabus prancūzų pasaulis 
mums teikia kai kurių privalumų ir naudos: Rousseau mums iš tikrųjų pa- 
tiko. Tačiau pasigilinę į jo gyvenimą ir likimą sužinome, kad už viską, ką 
nuveikė, jis kaip didžiausiu atlygiu turėjo tenkintis tuo, kad galėjo gyventi 
Paryžiuje niekam nežinomas ir visų užmirštas. 

Kai išgirsdavome apie enciklopedistus, pasijusdavome taip, tarsi didelia- 
me fabrike eitume pro nesuskaičiuojamą daugybę besisukančių ričių ir gau- 
džiančių audimo staklių ir nuo nepaliaujamo tarškėjimo ir bildėjimo, nuo 
akis ir protą trikdančių mechanizmų, nuo nesuvokiamumo įstaigos, kurioje 
viskas daugeriopai susipynę, matant tai, ko reikia gabalui drobės išausti, at- 
rodytų, kad net vilkimas švarkas kelia pasibjaurėjimą. 

Diderot mums buvo gana artimas, apskritai daugeliu atžvilgių, dėl kurių 
prancūzai jį kritikuoja, jis yra tikras vokietis. Tačiau ir jo požiūris buvo per 
aukštas, o akiratis — per platus, kad būtume galėję į jį lygiuotis ir tapti jo 
sekėjais. Vis dėlto labai malonų įspūdį darė jo gamtos vaikai, kuriuos iškal- 
bos požiūriu perteikė ir išaukštino itin meniškai, žavėjo šaunūs jo plėšikai ir 
kontrabandininkai, ir tie padugnės vėliau perdėm suvešėjo vokiečių Parna- 


se. Ir jis, kaip ir Rousseau, diegė bodėjimąsi aukštuomenės gyvenimu, ir tai 

buvo tyli įžanga į tas milžiniškas permainas pasaulyje, kurios, rodės, prarys 
viską, kas dabar yra. 

Vis dėlto kol kas atidėkime šiuos samprotavimus ir pažiūrėkime, kaip 
minėtieji vyrai paveikė meną. Ir mene, ir nuo meno jie mūsų žvilgsnius krei- 
pė į gamtą. 

Didysis bet kurio meno uždavinys - iliuzija sukurti aukštesnės tikrovės 
regimybę. Tačiau neteisinga siekti iliuziją kūnyti tol, kol galiausiai liks tik 
paprastas tikroviškumas. 

Kaip ideali vieta, scena buvo įgijusi didžiausią pranašumą dėl perspekty- 
vos dėsnių taikymo kulisams, sustatytiems vienas už kito, bet dabar nuspręs- 
ta tyčia jų atsisakyti, teatro šonus užskliausti ir suformuoti tikras kambario 
sienas. Tokią sceną turėjo atitikti ir pati pjesė, ir aktorių vaidyba, žodžiu, 
viskas, o iš to rastis visai naujas teatras. 

Prancūzų aktoriai komedijos srityje pasiekė meninės tiesos viršūnę. 
Gyvenimas Paryžiuje, dvariškių išorės stebėjimas, aktorių - vyrų ir mo- 
terų — meilės ryšiai su aukštaisiais luomais, - viskas padėjo tarsi perkelti į 
sceną nepaprastą diduomenės gyvenimo patrauklumą ir taktingumą, ir tuo 
atžvilgiu gamtos bičiuliai neturėjo ko prikišti; bet jie tarė esą labai pažan- 
gūs, nes savo pjesėms rinkosi rimtus ir tragiškus objektus, kurių netrūks- 
ta nė miestelėnų gyvenime, taip pat aukštajai raiškai naudojo prozą ir taip 
pamažu išstūmė nenatūralias eiles podraug su nenatūraliu deklamavimu ir 
gestais. 

Įsidėmėtina ir tai, nors tam neteikiama didelės reikšmės, kad tuo metu 
net senajai griežtai, rirmiškai, meniškai tragedijai iškilo revoliucinės per- 
tvarkos pavojus, kurį pašalinti galėjo tik dideli talentai ir tradicijos galia. 

Taigi aktoriui Lecainui“*, savo herojų vaidmenis kūrusiam su ypatingu 
sceniniu takto jausmu, pakiliai ir galingai, nesiekusiam jiems suteikti nei na- 
tūralių, nei įprastų spalvų, kaip priešprieša radosi visiškai kitoks aktorius pa- 
varde Aufresne““, kuris paskelbė karą viskam, kas nenatūralu, ir savo vaidyba 
tragedijoje stengėsi perteikti aukščiausią tiesą. Jo maniera bus kirtusis su 
visos Paryžiaus teatro trupės stiliumi. Jis liko vienas prieš visus kitus, kurie 
ėjo išvien, tad, atkakliai laikydamasis savo, verčiau paliko Paryžių ir atvyko 
į Štrasburgą. Čia jį pamatėme vaidinantį Augustą Cimoje?“, Mitridatą“" ir 
kitus, kuriamus su tikru, natūraliu orumu. Išvydome gražų aukštą vyrą, ne 
apkūnų, bet liekną, ne tiek didingo, kiek tauraus, malonaus būdo. Jis vaidino 
apgalvotai ir ramiai, bet ne šaltai, tačiau, kai buvo būtina, galingai. Tai buvo 


labai įgudęs menininkas, iš nedaugelio tų, kurie meną geba paversti gamta, o 

gamtą - menu. Taijų klaidingai suprasti privalumai yra dingstis kurti teori- 
jas apie dirbtinį natūralumą. 

Dėl to norėčiau trumpai paminėti nedidelį, bet labai reikšmingą kūri- 
nį - Rousseau Pigmalioną**. Daug būtų galima apie jį kalbėti, nes tas nuo- 
stabus veikalas taip pat įsiterpia tarp gamtos ir meno sričių ir jam būdingas 
klaidingas siekis pastarąją perkelti į pirmąją. Matome menininką, sukūrusį 
tobulą kūrinį, bet jo netenkina, kad savo idėją meno priemonėmis pavaiz- 
davo išoriškai ir jai suteikė aukštesniąją būtį. Ne! Ji irgi turi būti nukelta 
pas jį, į žemiškąjį gyvenimą. Aukščiausia, ką sukūrė dvasia ir darbas, jis nori 
sugriauti paprasčiausiu juslumo aktu. 

Visa tai ir dar daug kitų, gerų ir kvailų, tikrų ir pusiau tikrų dalykų, da- 
riusių mums poveikį, dar labiau jaukė mūsų protą; klaidžiojome šunkeliais ir 
aplinkkeliais, ir taip visais atžvilgiais buvo rengiama ta vokiečių literatūros 
revoliucija??, kurios liudytojai buvome ir kuriai sąmoningai ar nesąmonin- 
gai, noromis ar netyčia neišvengiamai padėjome kilti. 

Nei norėjome, nei siekėme apsišviesti filosofiškai ir pagilinti šios srities 
žinias; religijos dalykus tarėme patys perpratę, dėl to įnirtingas prancūzų filo- 
sofų ginčas su ilgaskverniais mūsų nedomino. Draudžiamos, lauže sudeginti 
pasmerktos knygos, dėl kurių anuomet kildavo daug triukšmo, mums nedarė 
jokio poveikio. Užuot vardijęs visas, paminėsiu Systėp2e de la naturė““, kurią iš 
smalsumo paėmėme paskaityti. Mums netilpo galvoje, kaip tokia knyga gali 
būti pavojinga. Ji atrodė tokia nyki, tokia chimeriška, tokia negyva, kad tik 
šiaip ne taip prisivertėme skaityti, ji nugąsdino it vaiduoklis. Autorius tariasi, 
kad knyga bus gražiai pristatyta, kai pratarmėje parikins, jog jis, nukaršęs se- 
nis, jau viena koja kape, amžininkams ir ainiams paskelbsiąs tiesą. 

Tik pasišaipėme iš jo, mat tarėmės pastebėję, kad seniams, po teisybei, 
pasaulyje nebemiela niekas, kas jame malonu ir gera. „Senų bažnyčių langai 
tamsūs!', „Ar vyšnios ir uogos skanu, klausk žvirblių ir vaikų!“ - kartodavo- 
me mėgstamus priežodžius; taigi ta knyga, tikra senatviškumo kvintesenci- 
ja, mums atrodė neskani, net neskoninga. Pasak jos, viskas esą būtina, todėl 
nesą Dievo. Bet, klausėme mes, argi nėra būtinas Dievas? Tiesa, neginčijo- 
me, kad dienos ir nakties, metų laikų kaita, klimato poveikis, fizinė ir orga- 
ninė būklės yra dalykai, kurių neįmanoma išvengti, vis dėlto savyje jautėme 
kažką, kas mums atrodė kaip visiška savivalė, taipgi kažką, kas tą savivalę 
siekė atsverti. 

Negalėjome palaidoti vilties, kad tapsime vis protingesni, kad būsime 


vis labiau nepriklausomi nuo išorinių dalykų, net nuo savęs pačių. Žodis 

„laisvė“ skamba taip gražiai, kad jo nebūtų galima atsisakyti net tada, jei jis 
reikštų klaidą. 

Nė vienas iš mūsų neperskaitė knygos iki galo: įsitikinome, kad ji nu- 
vylė lūkesčius, kurių pilni ją atsivertėme. Joje žadėta supažindinti su gam- 
tos sistema, tad vylėmės iš tikrųjų ką nors sužinosią apie gamtą, tą mūsų 
dievaitę. Fizika ir chemija, pasakojimai apie dangų ir žemę, gamtos istorija 
ir anatomija ir daug kitų dalykų nuo seno iki dabar kreipė į gražų didelį 
pasaulį, tad mielai būtume daugiau sužinoję ir smulkesnių, ir bendrų dalykų 
apie saulę ir žvaigždes, apie planetas ir mėnulius, apie kalnus, slėnius, upes 
ir jūras, ir viską, kas ten juda kruta. Net neabejojome, kad joje rasime kai 
ko, kas paprastam žmogui gal pasirodys žalinga, dvasininkams - pavojinga, 
valstybei - neleistina, ir tikėjomės, kad ta knygelė bus vertai atlaikiusi išban- 
dymą ugnimi. Tačiau kaip nyku ir tuščia buvo tose nejaukiose ateistinėse 
sutemose, kur nebeliko nei žemės su visais jos kūriniais, nei dangaus su jo 
žvaigždėmis. Materija esanti amžina, ji amžinai judanti, ir tas nepaliaujamas 
judėjimas į dešinę, į kairę, į visas puses sukuriantis aibę egzistencijos feno- 
menų. Tai dar būtų visai nieko, jei autorius iš tos savo judrios materijos prieš 
mūsų akis būtų sukūręs pasaulį. Bet jis apie gamtą veikiausiai žinojo tiek pat, 
kiek ir mes, nes vos nukaldinęs keletą bendrųjų sąvokų tuoj numeta šalin, 
idant tai, kas pasirodo aukščiau už gamtą ar kaip aukštesnė gamta gamtoje, 
paverstų materialia, sunkia, tiesa, judria, bet nei krypties, nei pavidalo netu- 
rinčia gamta, ir tariasi šitaip daug pasiekęs. 

Jei ta knyga mums padarė kokios nors žalos, tai tik šios - gerokai apkar- 
tino visą filosofiją, ypač metazifiką, užtat juoba smagiai ir karštai metėmės į 
gyvas žinias, gyvą patirtį, veiklą ir kūrybą. 

Taip Prancūzijos pasienyje staiga atsikratėme visko, kas prancūziška. 
Prancūzų gyvenimo būdas mums atrodė per konkretus ir aristokratiškas, 
poezija - šalta, kritika - naikinanti, filosofija - paini, be to, silpnoka, dėl to 
buvome pasirengę bent pabandyti atsiduoti šiurkščiai gamtai, jei kitas povei- 
kis jau kuris laikas nebūtų rengęs aukštesniam, laisvesniam, tiek tikram, tiek 
poetiniam pasaulio matymui ir dvasios malonumams ir iš pradžių paslapčia, 
nesmarkiai, vėliau - vis akivaizdžiau ir galingiau užvaldęs. 

Turbūt nebūtina pasakoti, kad turiu galvoje Shakespeare'ą, o dabar, kai 
jau paminėjau jo vardą, nebūtina visko smulkiai aiškinti. Vokiečiai brangino 
Shakespeare'ą labiau negu kitos tautos, gal net labiau negu jo paties tauta. Ap- 
gaubėme jį tokiu teisumu, teisingumu ir atodaira, kokių patys vienas kitam 


nerodėme; talentingi vyrai rūpinosi palankiai nušviesti jo dvasios dovanas, ir 


344 Iš MANO GYVENIMO. POEZIJA IR TIESA 


aš mielai pritardavau tam, kas būdavo pasakoma jo garbei, jo labui, netgi jam 
pateisinti. Jau buvau vaizdavęs, kokį didelį poveikį man padarė ta nepaprasta 
dvasia, pateikęs kai kurių pastabų apie jo kūrinius, ir jos sulaukė teigiamo 
įvertinimo, tad čia, manyčiau, pakaks šio bendro paaiškinimo, o vėliau drau- 
gams, kurie norėtų mane išgirsti, apie tokius didelius nuopelnus dar pažersiu 
naujų samprotavimų, kuriuos panūdau šioje vietoje įterpti. 

Dabar norėčiau papasakoti, kaip su juo susipažinau. Tai įvyko palyginti 
anksti Leipcige Doddo Beauties of Shakespeare?! dėka. Kad ir kaip vertintu- 
me tokias rinktines, kuriose autorius pristatomas suskaldytas į gabalus, vis 
dėlto jos atlieka ir šiokį tokį gerą darbą. Juk ne visada esame tokie susikaupę, 
o protas - toks skvarbus, kad įstengtume įsisavinti visą kūrinį taip, kaip jis to 
vertas. Argi nepasibraukiame knygoje tų vietų, kurios tiesiogiai susijusios su 
mumis? Ypač dar neturinčius gilaus išsilavinimo jaunuolius pagirtinai įkve- 
pia tos puikiosios vietos, ir kaip vieną gražiausių savo gyvenimo tarpsnių aš 
dar prisimenu laiką, kuris buvo paženklintas minėtu kūriniu. Nuostabios 
savybės, didžios ištarmės, taikli vaizduosena, humoristinės savybės - viskas 
mane jaudino ir žavėjo. 

Pagaliau pasirodė Wielando vertimas**. Jį ryte prarijau, pasakojau apie jį 
draugams ir pažįstamiems, siūliau perskaityti. Mums, vokiečiams, pasisekė 
labiau negu kitiems tuo atžvilgiu, kad daugelis svetimų tautų literatūros kū- 
rinių iš pradžių buvo išversti lengvai ir suprantamai. Pirma Wielando, pas- 
kui Eschenburgo proza išverstas Shakespeare'as*? kaip visiems suprantami ir 
kiekvienam skaitytojui įkandami skaitiniai greitai pasklido ir padarė dide- 
lį poveikį. Gerbiu ritmą ir rimą, dėl kurių poezija tik ir tampa poezija, bet 
tikrasis gilus, esminis paveikumas, iš tiesų ugdoma ir lavinama yra tai, kas 
lieka iš poezijos, išvertus ją proza. Tada lieka grynas tobulas turinys, kurį, jei 
jo nėra, dažnai tarsi atstoja įspūdinga išorė, o jei jis yra, - užgožia. Dėl to ma- 
nau, kad jaunimui naudingiau pradėti lavintis vertimais, atliktais ne poezija, 
bet proza; nes matome, kad berniukams, kurie juk iš visko daro juokus, sma- 
gu žodžių skambesys, skiemenų kadencija, ir jie savotišku parodistiniu pokš- 
tavimu sunaikina tauriausio kūrinio gilųjį turinį. Todėl aš siūlau pagalvoti, 
ar nevertėtų Homerą iš pradžių išversti proza; suprantama, vertimas turėtų 
atitikti dabartinės vokiečių literatūros lygį. Šią mintį bei tai, ką esu pasakęs 
pirmai, palieku apsvarstyti mūsų garbiesiems pedagogams, kurie daugiausia 
sukaupę tokios patirties. Kad mano pasiūlymas būtų įtikimesnis, priminsiu 
Lutherio atliktą Biblijos vertimą: tai, kad įvairiais stiliais parašytą kūrinį, 


poetinį, istorinį, įsakomą, pamokomą jo toną tas šaunuolis pateikė gimtąja 

kalba kaip vieną vientisą kūrinį, religijai pasitarnavo daug labiau, negu būtų 
stengęsis kruopščiai perteikti originalo ypatumus. Veltui vėliau stengtasi iš- 
mokyti mus grožėtis Jobo knygos, Psalmių ir kitų giesmių poetine forma. 
Paprastas vertimas visada bus geriausias miniai, kuriai siekiama daryti po- 
veikį. Kritiniai vertimai, kurie varžosi su originalu, iš tikrųjų reikalingi tik 
mokslininkų savitarpio pramogai. 

Tad Shakespeare 'as - vertimai ir originalas, paskiri kūriniai ir visa kūry- 
ba, atskiros dalys ir ištraukos - Štrasburgo draugų būrelyje darė tokį povei- 
kį, kad mes pamažu taip persiėmėme juo, kaip tvirtai tikintieji kad persiėmę 
Biblija; savo pokalbiuose atkartodavome jo laiko dorybes ir ydas, su kuriomis 
jis mus pažindino, tiesiog negalėjome atsidžiaugti jo kalambūrais ir su juo 
varžėmės jų vertimais, netgi originaliu išdaigavimu. Daug lėmė ir tai, kad aš 
juo žavėjausi labiau negu kiti. Džiugus žinojimas, kad yra kai kas aukštesnis 
už mane, persidavė mano draugams, ir tas jausmas visus užvaldė. Skubėjo- 
me pasinaudoti galimybe artimiau susipažinti su tokiais privalumais, juos 
suvokti, supratingai įvertinti, bet visa tai kol kas atidėjome ateičiai: dabar 
troškome tik džiaugtis, įsigyventi, gyvai mėgdžioti ir dėl didelio malonumo, 
kurį tas vyras mums teikė, nei perdėm gilintis, nei ieškoti priekabių, veikiau 
mums patiko vien tik jį aukštinti. 

Kas norėtų pats sužinoti, kas anuomet buvo galvojama, kalbama ir ap- 
tarinėjama tame gyvame draugų būrelyje, tepaskaito Herderio straipsnį apie 
Shakespeare 'ą sąsiuvinyje Apie vokiečių būdą ir meną, taipgi Lenzo Pastabas 
apie teatrą““ ir po jų įdėtą Loves Labourss Lost“? vertimą. Herderis skverbia- 
si į pačią Shakespeare'o esybės gelmę ir nuostabiai ją atskleidžia; Lenzas įnir- 
tingai puola tradicinį teatrą ir reikalauja, kad viskas visur ir visada būtų da- 
roma pagal Shakespeare'ą. Kadangi man tenka paminėti tą tiek talentingą, 
tiek ir keistą žmogų, šioje vietoje turbūt tiks pabandyti apie jį papasakoti. Su 
juo susipažinau tik savo viešnagės Štrasburge pabaigoje. Mudu matydavomės 
retai; mes lankėmės skirtingose draugijose, bet ieškodavome progų susitikti ir 
mėgdavome pasišnekėti, nes kaip bendraamžių mūsų pažiūros buvo panašios. 
Jis buvo neaukštas, bet gražiai sudėtas, dailios galvutės grakščią formą pui- 
kiai atitiko malonūs, neaštrūs bruožai; buvo mėlynakis, šviesiaplaukis, žo- 
džiu, vyrukas, kokių retkarčiais sutikdavau tarp jaunuolių iš šiaurės kraštų; 
jo eisena buvo švelni, sakytum, atsargi, kalbėsena maloni, ne visai sklandi, o 
santūrus, netgi drovus elgesys itin tiko jaunam vyrui. Labai gerai deklama- 
vo trumpus, ypač savo, eilėraščius ir lengvai rašė. Jo būdui nusakyti, mano 


galva, labiausiai tiktų angliškas žodis wbimsicaP“, kuris, pasak žodyno, viena 

sąvoka apima kelias keistybes. Gal kaip tik todėl niekas kitas nemokėjo taip 
pajusti ir pamėgdžioti Shakespeare'o genijaus išdaigų ir išmonių. Tai liudija 
minėtasis vertimas. Lenzas labai laisvai elgiasi su originalu, jo vertimas ne- 
pasižymi nei glaustumu, nei tikslumu, bet jis taip prisiderina savo pirmtako 
šarvus, tiksliau, juokdario kostiumą, taip humoristiškai imituoja jo judesius, 
kad tas, kuriam tokie dalykai prie širdies, neabejotinai jam ploja. 
Absurdiški juokdarių pokštai mums teikdavo ypač daug smagumo, tad 
Lenzą garbstėme kaip didelį talentą, nes jam nusisekė epitafija princesės nu- 


šautam elniui: 


Gražuolė princesė medžiojo - 

Jaunutį elniuką pašovė. 

Elniukas susmuko užmigęs giliai, 

Bus geras kepsnys pietų stalui veikiai. 
Antai stovi elnias - 

Atimk iš jo „as, pridėki „uku“ — 
Pavirs senas elnias mažu elniuku. 

O jei dar romėnišką L prikabinsi - 
Penkiskart po dešimt elniukų surinksi. 
Gi aš jų panūdau šimtinę turėti, 


Todėl du LL teko man parašyti. 


Potraukis prie absurdo, kuris laisvai ir nevaržomai skleidžiasi jaunystė- 
je, bet vėliau ima trauktis, nors galutinai neišnyksta, mumyse pražydo visu 
gražumu, tad stengėmės ir originaliais pokštais atiduoti garbę didžiajam 
meistrui. Tiesiog puikavomės savimi, kai visuomenei galėjome pateikti to- 
kios kūrybos, ir ji iš dalies sulaukė pritarimo, pavyzdžiui, eilėraštukas apie 
jojimo mokytoją, pražuvusį per neprajodytą arklį: 


Gyvena raitelis vienam name, 
Kaimyną turi - meistrą. 
Sudėk į krūvą juos drauge 

Ir bus jojimo meistras. 

Jei jodytojas geras jis, 

Ne veltui taip vadinas, 

O jei nutrūko sprandą jis - 
Matyt, patsai ir kaltas. 

Mes labai rimtai ginčijomės, ar tokie dalykai verti juokdario, ar ne, ar 
jie trykšta iš tikrai tyro gamtos šaltinio, o gal juose netinkamu ir neleistinu 
būdu įsimaišę prasmė ir protas. Apskritai toks keistas požiūris galėjo juoba 
laisvai plisti ir daugelis buvo linkę jam pritarti, nes Lessingas, kuriuo labai 
pasitikėjome, savo Dramaturgijoje? , po teisybei, jau buvo davęs ženklą. 

Taip nusiteikusio ir triukšmingo draugų būrio lydimam man teko ke- 
lerą kartų apsilankyti Aukštutiniame Elzase, bet kaip tik dėl to iš tų išky- 
lų neparsivežiau jokių naudingų žinių. Neišliko nė vieno eilėraštuko, o jie 
kiekviena proga liete liedavosi iš širdies ir neabejotinai papuoštų smagų ke- 
lionės aprašymą. Molsheimo abatijos Kryžiaus kelyje grožėjomės spalvotais 
vitražais; derlingoje vietovėje tarp Kolmaro ir Šletštaro aidėjo komiški him- 
nai deivės Cereros garbei, kuriuose smulkiai pavaizdavome ir pašlovinome 
gausiai derančių vaisių vartojimą, taip pat labai linksmai diskutavome apie 
laisvą ar suvaržytą prekybą. Enzisheimo bažnyčioje matėme kabantį didžiulį 
aerolitą ir, sekdami ano laiko papročiu viskuo abejoti, pasišaipėme iš žmonių 
lengvatikystės, nenujausdami, kad tokios oro būtybės, jei nenukrinta į mūsų 
pačių daržą, bent jau turėtų būti laikomos mūsų kabinetuose. 

Man visada malonu prisiminti vieną piligriminę kelionę į Otilijos kal- 
ną“*, kurią atlikau su šimtais, netgi tūkstančiais tikinčiųjų. Pasakojama, kad 
čia, kur dar išlikę romėnų tvirtovės pamatai, griuvėsiuose ir uolų plyšiuo- 
se kadaise buvo įsikūrusi pamaldi graži grafaitė. Netoli koplyčios, kurioje 
keliauninkai sutvirtina savo dvasią, yra jos šulinys ir galima išgirsti visokių 
gražių pasakojimų apie ją. Jos paveikslas, kurį susikūriau vaizduotėje, ir jos 
vardas man giliai įsirėžė. Ilgai juos abu nešiojau širdyje, kol pagaliau Otilija 
pavadinau?? vieną iš savo vėlokai gimusių, bet dėl to nė kiek ne mažiau myli- 
mų dukterų, ir ją taip maloniai priėmė romios ir tyros širdys. 

Ir nuo šios aukštumos atsiveria žvilgsniui nuostabusis Elzasas, visada 
toks pat ir visada kitoks; kaip amfiteatre, kad ir kur sėdėtum, matai visus 
žiūrovus, o užvis aiškiausiai savo kaimynus, taip ir čia užmatai artimus ir 
tolimus krūmokšnius, uolas, kalvas, miškus, pievas, gyvenvietes. Buvome 
tikinami, kad pačiame horizonte galima įžiūrėti net Bazelį; negaliu prisiek- 
ti, kad jį matėme, bet tolimas Šveicarijos kalnų mėlis ir čia rodė savo galią, 
kviesdamas pas save, o mums negalint atsiliepti į šį raginimą nusėdo širdyje 
skausmu. 

Į tokius prasiblaškymus ir linksmybes mečiausi juoba noriai, net svaigi- 
nausi jais, nes karšta meilė Friederikei ėmė bauginti. Toks aklai reiškiamas jau- 


natviškas jausmas lygintinas su tamsoje paleista bomba, kuri pakyla nuolaidžia 

spindinčia linija, įsimaišo tarp žvaigždžių ir, trumpai čia pabuvusi, ima leis- 
tis žemyn, tiesa, tokia pačia, tik priešingos krypties trajektorija ir galiausiai 
ten, kur baigia savo skrydį, sukelia pragaištį. Friederikė visąlaik buvo tokia 
pati, rodos, negalvojo nei norėjo galvoti, kad toji meilė taip greitai pasibaigs. 
Kas kita Olivija - nenorėjo su manimi skirtis, bet ji prarado ne tiek daug 
kaip sesuo, ji buvo įžvalgesnė ar atviresnė. Kartais pasikalbėdavo su mani- 
mi apie numanomą išsiskyrimą, mėgindama su juo sutaikyti save pačią ir 
seserį. Mergina, atsisakanti vyro, kuriam tebejaučia prielankumą, toli gražu 
neatsiduria tokioje keblioje padėtyje kaip jaunuolis, kuris, prisipažinęs mylįs 
merginą, irgi nuėjo taip toli. Jis visada palieka negerą įspūdį, nes tikimasi, 
kad, netrukus suaugsiantis į vyrą, jau geba įvertinti savo padėtį, ir lengvabū- 
diškas elgesys jam netinka. Merginos, kuri atsisako, priežastys visada atrodo 
svarios, vyro - niekada. 

Tačiau argi saldi aistra padės pamatyti, kur ji veda? Juk, net su visu protu 
jos išsižadėję, negalime jos atsikratyti; nors jau kitoniškai, malonus įprotis 
tebežavi. Taip buvo ir man. Nors Friederikės artuma baugino, man nebuvo 
nieko malonesnio, kaip būnant toli nuo jos apie ją galvoti ir su ja kalbėtis. Į 
svečius nuvykdavau rečiau, bet juoba tankiai susirašydavome laiškais. Ji mo- 
kėjo giedrai pasakoti apie savo gyvenimą, žaviai — apie savo jausmus, o aš 
lygiai taip su malonumu ir aistra gaivinau širdyje jos dorybes. Jos nebuvo čia, 
ir aš išlaisvėjau, ir taip kalbantis per atstumą mano meilė sužydėjo visu gra- 
žumu. Tokiomis akimirkomis ateitis tarsi išnykdavo; mane gerokai blaškė 
bėgantis laikas ir skubūs reikalai. Visada gyvai atliepdamas į dabarties, šios 
akimirkos reikmes, iki šiol įstengiau atlikti daug įvairių darbų, tačiau galop 
viskas susikaupė krūvon, kaip būna paliekant kokią nors vietą. 

Dar vienas įvykis nutiko paskutinėmis dienomis. Su garbia draugija lan- 
kiausi vasarnamyje, iš kurio puikiai matėsi katedros fasadas ir virš jo iškilęs 
bokštas. 

— Gaila, - pasakė kažkas, - kad katedra liko nebaigta ir turim tik tą 
vieną bokštą. 

Aš atsakiau: 

— Ir man gaila, kad tas vienas bokštas nebaigtas, nes ketveri įviji laiptai 
nutrūksta per bukai, ant jų dar turėtų stovėti keturi lengvi smaigaliai, o vi- 
duryje, kur dabar matyti sunkus kryžius, - vienas aukštesnis. 

Man tą pastebėjimą pasakius su įprastu gyvumu, neaukštas žvitrus vy- 
ras paklausė: 


— Kasjjums tai sakė? 

— Bokšras, - atsakiau, - tol jį įdėmiai, su didžiausiu prielankumu apžiū- 
rinėjau, kol pats ryžosi man atskleisti tą viešą paslaptį. 

- Jis nepasakė jums netiesos, — tarė vyras. — Žinau tai geriau už kitus, 
nes esu prievaizdas, priskirtas to statinio prižiūrėti. Mūsų archyve išlikę ori- 
ginalūs brėžiniai liudija tą patį, galiu juos parodyti. 

Kadangi netrukus turėjau išvykti, primygtinai paprašiau kuo greičiau 
padaryti tą paslaugą. Jis parodė tuos neįkainojamus ritinius; greitai persi- 
piešiau riebiame popieriuje smaigalius, kurie taip ir nebuvo pastatyti, ir iš- 
reiškiau apgailestavimą, kad anksčiau nesužinojau apie tokį lobį. Bet tokia 
jau mano laimė, kad tiesiog žiūrėdamas į daiktus ir juos kontempliuodamas 
vargais negalais pasiekdavau supratimą, kuris gal ir nebūtų buvęs toks aiškus 
ir vaisingas, jei jį būčiau įgijęs iš šalies. 

Vis dėlto genamas skubos ir sąmyšio negalėjau dar kartą nepasimaty- 
ti su Friederike. Tai buvo sunkios dienos, bet jų atminimas išblėso. Kai 
aš, jau balne, dar kartą padaviau jai ranką, jos akys pasruvo ašaromis, ir 
aš pasijutau labai prastai. Paskui takeliu nujojau į Druzenheimą; staiga 
išvydau labai keistą regėjimą. Pamačiau - ne kūno, bet dvasios akimis — 
save patį vėl atjojantį raitą tuo pačiu taku, bet su tokiais drabužiais, kokių 
niekada nevilkėjau - melsvai pilkais su trupučiu aukso. Vos pakirdau iš 
to sapno, kai figūra išnyko. Vis dėlto keista, kad po aštuonerių metų su 
tais drabužiais, kuriuos mačiau regėjime ir kuriuos ne pats pasirinkau, bet 
taip apsirengti lėmė atsitiktinumas, aš vėl jojau tuo pačiu keliu aplanky- 
ti Friederikės. Tuos dalykus galima įvairiai suprasti, tačiau keistas regesys 
išsiskyrimo akimirką mane apramino. Atslūgo skausmas, kad tenka am- 
žinai palikti nuostabųjį Elzasą su viskuo, ką čia įgijau; pagaliau atsikratęs 
atsisveikinimo svaigulio, šiek tiek atsigaivaliojau ramioje ir giedrinančioje 
kelionėje. 

Atvykęs į Manheimą, degdamas nekantrumu nuskubėjau į plačiai garsė- 
jančią antikinio meno salę. Jau Leipcige, skaitydamas Winckelmanno ir Les- 
singo veikalus, daug sužinojau apie tuos žymius meno kūrinius, bet pamatyti 
gavau nedaug, nes, be Laokoono, tėvo, ir fauno su skambalėliais, Akademijo- 
je daugiau nebuvo jokios išlietos kopijos, o tai, ką mums apie tas skulptūras 
teikėsi papasakoti Oeseris, buvo gana mįslinga. O ir kaip pradžiokams išaiš- 
kinti, kas yra meno pabaiga? 

Direktorius Verschaffeltas*? priėmė labai draugiškai. Į salę palydėjo vie- 
nas jo padėjėjas ir, atrakinęs duris, paliko mane grožėtis ir apžiūrinėti. Tad 


stovėjau vienas pats erdvioje ketvirtainiškoje, nepaprastai aukštoje, dėl to 

kone kubo formos salėje; patalpoje, kurią gerai apšvietė pro langus po karni- 
zu iš viršaus krintanti šviesa, manęs laukė žavūs įspūdžiai; nuostabios seno- 
vės statulos buvo ne tik surikiuotos palei sienas, bet ir pramaišiui sustatytos 
po visą salę; tikras statulų miškas, per kurį reikėjo prasigauti, didelė ideali 
tautinė bendrija, pro kurią reikėjo prasibrauti. Atitraukiant ir užtraukiant 
užuolaidas, šviesą į nuostabius kūrinius buvo galima nukreipti taip, kad jie 
atrodytų gražiausiai; be to, judamai sustatytus ant postamentų, juos pagal 
norą buvo galima sukti ir sukioti. 

Sugėręs pirmą tos žavios minios įspūdį, atsikreipiau į tas figūras, kurios 
labiausiai traukė; ir kas paneigtų, kad kaip tik Belvederio Apolonas savo sai- 
kingu milžinišku dydžiu, liekna figūra, laisvu judesiu, pergalingu žvilgsniu 
pavergia ir mūsų jausmus. Paskui pasukau prie Laokoono, kurį čia pirmąkart 
pamačiau kartu su sūnumis. Iš paskutiniųjų stengiausi prisiminti viską, kas 
apie jį pasakyta ir diskutuota, ir išmąsčiau savo požiūrį, bet akį traukė tai 
tas, tai anas. Ilgam prikaustė dėmesį mirštantis imtynininkas, bet nuosta- 
biausias akimirkas išgyvenau apžiūrinėdamas Kastoro ir Polukso grupę, tas 
brangias, nors ir problemiškas senovės liekanas. Dar nežinojau, kad esteti- 
nio žiūrėjimo neįmanoma tuoj pat paversti blaiviu vertinimu. Prisiverčiau 
reflektuoti ir, nors man nepavyko susidaryti aiškios nuomonės, jaučiau, kad 
kiekvienas tos didelės čia sutelktos minios kūrinys, kiekvienas objektas yra 
natūralus ir savaime reikšmingas. 

Vis dėlto dėmesys labiausiai krypo į Laokooną, ir aš radau atsakymą į 
garsųjį klausimą, kodėl jis nerėkia, — išsiaiškinau, kad jis negali rėkti. Visi 
trijų figūrų veiksmai ir judesiai paaiškėjo perpratus pirmutinę grupės kon- 
cepciją. Tiek įspūdingos, tiek meniškos pagrindinės figūros poza nulemta 
dviejų priežasčių - Laokoonas ginasi nuo gyvačių ir bėga, nes šios jam ką tik 
įkando. Kad apramintų skausmą, jis turi įtraukti pilvą, dėl to nebegali rėk- 
ti. Be to, nusprendžiau, kad jaunėliui sūnui gyvatės neįkando, ir sugalvojau 
kitokių paaiškinimų, atskleidžiančių šios grupės meniškumą. Parašiau apie 
tai laiške Oeseriui, bet jį ne itin sudomino mano samprotavimai, tik bend- 
ru paskatinimu atsiliepė į mano gerą valią. Tačiau aš buvau laimingas, kad 
sumąsčiau tą mintį, ir daug metų ją nešiojau, kol ji pagaliau papildė mano 
patirtį ir įsitikinimus, ir tokia prasme ją vėliau išsakiau Propi/ėjuose*!. 

Uoliai apžiūrėjęs tiek daug žymių plastikos meno kūrinių, šiek tiek ga- 
vau pasimėgauti ir antikos architektūra. Radau Rotondos kapitelio lietą ko- 
piją“* ir neneigsiu, kad pamačius milžiniškus ir elegantiškus akanto lapus 


kiek pašlijo mano tikėjimas šiaurės architektūra. 

Vis dėlto didi ir per visą mano gyvenimą paveiki ankstyva pažintis su 
tais meno kūriniais artimiausioje ateityje neturėjo beveik jokių pasekmių. 
O, kaip norėčiau tokiu vaizdu pradėti knygą, užuot ją baigęs - nes vos už ma- 
nęs užsivėrė nuostabiosios salės durys, kai apėmė noras vėl atsigauti, maža to, 
tas figūras, kaip nemalonias, vėliau stengiausi išmesti iš galvos ir tik sukoręs 
didelį lankstą vėl atsidūriau tame pačiame rate. Juk tylus tokių įspūdžių vai- 
singumas tiesiog neįkainojamas, juos įsileidžiame į save grožėdamiesi, be pa- 
drikos nuomonės. Jaunystei lemta patirti didžiausią laimę tada, kai nesiekia 


būti kritiška, o nesigilindama, netirdama leidžia grožiui ir gėriui veikti save. 

Pagaliau keliautojas sugrįžo namo, sveikesnis ir džiugesnis negu pirmą 
kartą, bet visoje jo esybėje jautėsi kažkokia įtampa, liudijanti ne itin gerą 
dvasinę sveikatą. Iš pat pradžių motinai per mane teko pabūti tarpininke 
sprendžiant ginčus, kuriuos įplieskė mano tėvo tvarkos jausmas ir visokerio- 
pas mano ekscentriškumas. Maince pamačiau vieną berniuką arfininką, ir 
jis man taip patiko, kad prikalbinau vykti į Frankfurtą, mat artinosi mugė; 
pažadėjau, kad parūpinsiu jam pastogę ir išlaikymą. Tas įvykis dar kartą at- 
skleidė mano savybę, labai daug man kainavusią gyvenime, - mėgau, kad 
mane suptų ir prie manęs šlietųsi jaunesnės būtybės, nors, žinoma, per tai 
tapdavau atsakingas už jų likimą. Kartas po karto įgyta nemaloni patirtis 
neatkrėtė nuo įgimto pomėgio, kuris dar dabar, kai aiškiai matau jo bergž- 
dumą, retsykiais vis dar graso mane suklaidinti. Už mane daug nuovokesnė 
motina gerai suprato, kaip keistai jaustųsi tėvas, jei toks liurlintojas gyven- 
tų solidžiame name ir trauktų į užeigas ir smukles pelnytis duonos kąsnio, 
todėl pasirūpino, kad jis kaimynystėje gautų ir nakvynę, ir pavalgyti. Aš jį 
rekomendavau savo draugams, tad vaikis galėjo visai neprastai gyventi. Po 
daugelio metų vėl jį sutikau, buvo didesnis ir vėplesnis, o jo muzikavimas 
kažin ar daug patobulėjęs. Šaunioji moteriškė, kurią smagiai nuteikė pirmas 
sėkmingas bandymas sureguliuoti ir užgniaužti ginčą, nemanė, kad ateityje 
teks dažnai griebtis šio meno. Tėvui seni pomėgiai ir užsiėmimai teikė gyve- 
nimo laimę, jis buvo patenkintas - kaip žmogus, kuris įveikė visas kliūtis ir, 
nors vėlai, įgyvendino savo planus. Aš apgyniau disertaciją, pirmas žingsnis 
tolesniu miestelėniškojo laipsniškai kylančiu gyvenimo keliu buvo žengtas. 
Tėvas palankiai įvertino mano disputaciją, jam rūpėjo smulkiai ją išnagrinė- 
ti ir parengti, kad ateityje būrų galima išspausdinti. Buvodamas Elzase, para- 
šiau daug trumpų eilėraščių, straipsnių, kelionės įspūdžių bei šiaip į galvą ar- 
ėjusių minčių. Jam labai patiko juos skirstyti pagal rubrikas, tvarkyti, raginti 
kiekvieną užbaigti, tad džiugiai vylėsi, kad atsikratysiu ligi šiol nenugalimo 
nenoro kurį nors iš tų darbelių matyti išspausdintą. Sesuo buvo subūrusi 
protingų ir malonių merginų draugiją. Ji nebuvo valdinga, bet visos jai pa- 
kluso, nes jos protas suvokė plačiau, o jos gera valia daug ką išlygindavo, ap- 


skritai ji siekė būti ne varžovė, bet patikėtinė. Iš senųjų draugų ir pažįstamų 


354 IŠ MANO GYVENIMO. POEZIJA IR TIESA 


Hornas, kaip ir pirma, tebebuvo ištikimas bičiulis ir linksmas kompanionas; 
draugavau ir su Riese!, kuris nevengė lavinti ir tikrinti mano įžvalgumo, kai, 
atkakliai prieštaraudamas, abejone ir neigimu vėsindavo mano dogmatinį 
įkarštį, kuris man buvo nesvetimas. Kitus, pamažu prisidėjusius prie šio 
rato, paminėsiu vėliau, tačiau iš visų asmenų, kurių dėka mano viešnagė gim- 
tajame mieste tapo maloni ir vaisinga, patys svarbiausi buvo broliai Schlos- 
seriai. Vyresnysis, Hieronimas, puikiai išsilavinęs ir elegantiškas teisininkas, 
kaip advokatas buvo pelnęs visų pasitikėjimą. Labiausiai mėgo leisti laiką 
tarp savo knygų ir dokumentų, kambariuose, kur viešpatavo nepriekaištinga 
tvarka; niekada ten nemačiau jo kitokio, kaip tik giedrą ir guvų, nes dėl di- 
delio apsiskaitymo jo dvasia pasipuošė visomis senovės pasaulio grožybėmis. 
Pasitaikius progai jis nevengė didinti pramogos teikiamo džiaugsmo, paskai- 
tydamas šmaikščių lotyniškų eilėraščių, ir dar tebeturiu kelis jo sukurtus 
komiškus distichus, paries ranka užrašytus po keliomis karikatūromis, ku- 
rias nupiešiau pagal keistus, visiems žinomus Frankfurto veidus. Dažnokai 
su juo tardavausi dėl būsimo savo gyvenimo ir veiklos kelio, ir jeigu daugybė 
polinkių, aistrų ir pramogų manęs nebūtų iš šio kelio išvedę, jis man būtų 
tapęs patikimiausiu vadovu. 

Amžiumi man artimesnis buvo jo brolis Georgas, vėl atsistatydinęs iš 
tarnybos pas Viurtembergo hercogą Eugeną ir grįžęs iš Treptovo. Pasaulio 
pažinimo, praktinių įgūdžių atžvilgiu toli pažengęs, jis nebuvo acsilikėlis nė 
vokiečių bei užsienio literatūros srityje. Kaip ir seniau, mėgo rašyti visomis 
kalbomis, bet jo pavyzdys šiuo atveju manęs nebeskatino, nes, pasišventęs tik 
vokiečių kalbai, kitas puoselėjau tiek, kad, taip sakant, įstengiau originalo 
kalba skaityti geriausius autorius. Jo dorybingumas liko koks buvęs, negana 
to, pažintis su pasauliu bus paskatinusi jį dar tvirčiau laikytis geranoriškų 
pažiūrų, net nieku gyvu jų neatsižadėti. 

Per tuos abu draugus netrukus susipažinau su Mercku?, kuriam Her- 
deris iš Štrasburgo buvo palankiai mane minėjęs. Tas itin saviškas, mano 
gyvenimui didžiulę įtaką padaręs vyras buvo gimęs Darmštate. Nelabai tu- 
riu ką pasakyti apie jaunystėje gautą jo išsilavinimą. Baigęs studijas, jis kaip 
vieno jaunuolio palydovas išvyko į Šveicariją, ten kurį laiką likosi ir namo 
grįžo jau su žmona. Kai su juo susipažinau, buvo karo iždininkas Darmštate. 
Prigimties apdovanotas protu ir dvasia, įgijo puikių žinių, ypač naujausiosios 
literatūros, ir nuodugniai susipažino su visomis pasaulio ir žmonijos istorijos 
epochomis ir vietovėmis. Jo sprendimai buvo tikslūs ir taiklūs. Buvo vertina- 


mas kaip sumanus, ryžtingas reikalų tvarkytojas ir įgudęs skaičiuotojas. Vi- 

sur lengvai pritapdavo kaip malonus kompanionas tiems, kurie nesibaimino 
kandžiųjų jo būdo savybių. Buvo aukštas, liesas, veide išsišovė smaili nosis, 
dėl žydrų, veikiau pilkų akių jo žvilgsnis, įdėmiai judantis nuo daikto prie 
daikto, atrodė kaip tigro. Lavaterio Fiziognomikoje? mums išliko jo profilis. 
Mercko charakteris pasižymėjo keista nedarna: iš prigimties šaunus, kilnus, 
patikimas vyras, jis jautė nuoskaudą pasauliui ir tai nesveikai įnoringai sa- 
vybei leido taip suvešėti, kad jį užvaldė nenugalimas troškimas tyčia būti 
pokštadariu, net nedorėliu. Supratingas, ramus, geras, jis kitą akimirką ga- 
lėdavo ką nors iškrėsti ir, kaip kad sraigė iškiša ragučius, įskaudinti, įžeisti, 
net pakenkti. Tačiau kaip mėgstame prasidėti su pavojingais dalykais, kai 
patys tariame nenukentėsiantys, taip ir mane juoba traukė su juo bendrau- 
ti ir mėgautis gerosiomis jo savybėmis, nes patikimas jausmas sakė, kad jis 
neatgręš blogosios savo esybės pusės. Taigi ta moraliniu atžvilgiu nerami 
dvasia, poreikis elgtis piktdžiugiškai ir klastingai, iš vienos pusės, nuodijo 
bendravimą su žmonėmis, bet kitas nepasitenkinimas, kurį irgi rūpestingai 
savyje penėjo, trikdė jo vidinę ramybę. Po teisybei, jis jautė ir juoba siekė 
įgyvendinti kažkokį diletantišką norą kurti, kadangi lengvai rašė proza ir 
eilėmis ir tikrai galėjo manyti, kad tarp ano meto talentų vaidinantis ne pas- 
kutinį vaidmenį. Aš ir pats tebeturiu jo poetinių laiškų, nepaprastai drąsių, 
stačiokiškų, pilnų sviftiškos tulžies, kuriems perdėm būdingas originalus 
asmenų ir dalykų matymas, bet jie parašyti su tokia įžeidžiama jėga, kad 
nenorėčiau čia jų skelbti, veikiau juos reikėtų arba sunaikinti, arba palikti 
būsimoms kartoms kaip ryškų dokumentą, liudijantį slaptą prieštaravimą 
mūsų literatūroje. Tačiau ir pats jautėsi nesmagiai, kad visų savo darbų ima- 
si iš neigimo ir naikinimo jausmo, tad dažnai sakydavo pavydintis man iš 
džiaugsmo kylančio nekalto noro vaizduoti, kurį teikia tai, kas perkeliama į 
kūrinį, ir tai, kas kūrinyje sukurta. 

Beje, literatūrinis diletantizmas jam būtų atnešęs ne tiek žalos, kiek nau- 
dos, jei ne nuolatinis nenugalimas noras reikštis ir technikos bei komercijos 
srityje. Mat kai imdavo keikti savo gebėjimus ir niršti, kad neįstengia pa- 
kankamai genialiai patenkinti savo talentui keliamų reikalavimų, mesdavo 
šalin tai vaizduojamąjį, tai poezijos meną ir imdavo kurti planus, kaip galėtų 
pasipelnyti iš fabrikinės komercinės produkcijos, ir jam patiko tai daryti. 

Darmštate gyveno nemažai itin išsilavinusių vyrų. Slaptasis tarėjas von 
Hesse*, landgrafo ministras profesorius Petersenas?, rektorius Wenckas“ ir 
kiti buvo čionykščiai; šių vertų vyrų gretas pakaitomis papildydavo vienas 


kitas iš kaimyninių miestų ir daug pasisvečiuoti atvykusiųjų. Slaptojo tarėjo 

von Hesse's žmona ir jos sesuo demuazelė Flachsland* buvo retų nuopelnų 
ir gabumų moterys, pastaroji, Herderio sužadėtinė, dar įdomesnė dėl savo 
būdo savybių ir meilės tokiam puikiam žmogui. 

Neįmanoma apsakyti, kaip mane gaivino ir ugdė tas ratas. Visi mėgo 
klausytis, kaip aš skaitau baigtus ar pradėtus savo kūrinius, drąsindavo, kai 
atvirai ir smulkiai pasakodavau, ką esu sumanęs, ir pabardavo, kai atsira- 
dus naujai progai užmesdavau jau pradėtus darbus. Faustas stūmėsi į priekį, 
Gecas fon Berlichingenas mano dvasioje pamažu dėliojosi į vientisą kūrinį, 
pradėjau nuodugniai gilintis į šešioliktą ir septynioliktą amžių, o Štrasburgo 
katedros padarytas gilus įspūdis puikiai tiko kaip fonas tokiems poetiniams 
kūriniams. 

Surašiau viską, ką galvojau ir įsivaizdavau apie minėtą architektūrą. Pir- 
miausia siekiau įtikinamai parodyti, kad ji turėtų būti vadinama ne gotikine, 
bet vokiska, laikoma ne perimta iš svetur, bet gimusia mūsų tėvynėje; antra — 
kad jos negalima lyginti su graikų ir romėnų architektūra, nes ji kilusi iš visai 
kito principo. Anų kraštų gyventojai, įsikūrę po laimingesniu dangumi, savo 
šventyklos stogą paremdavo kolonomis ir taip savaime rasdavosi nevientisa 
siena. Tačiau mums tenka sukti galvą, kaip apsisaugoti nuo oro, ir visur apsi- 
supti sienomis, tad turime pagarbinti genijų, kad rado priemonių masyvioms 
sienoms paįvairinti, jas tarsi suskaidyti ir didelėje plokštumoje akiai pateikti 
gražų ir žavų vaizdą. Tas pat pasakytina apie bokštus, kurie, kitaip nei ku- 
polas, viduje nesudaro skliauto, bet kyla į dangų išorėje ir visiems kraštams 
plačiai turėtų garsinti ant savo pagrindo stovinčią šventovę. Tų orių pastatų 
vidų ryžausi paliesti tik poetiniu žiūrėjimu ir pamaldžia nuotaika. 

Jei mintis, kurių poveikio nenorėčiau menkinti, būčiau pamėginęs iš- 
reikšti aiškiai ir suprantamai, lengvai suvokiamu stiliumi, straipsnis Apie 
vokiečių architektūrą. D. M. Ervini a Steinbach jau tada, kai jį išleidau, būtų 
sulaukęs didesnio atgarsio ir anksčiau atkreipęs meno mėgėjų tėvynėje dė- 
mesį; deja, suklaidintas Hamanno ir Herderio pavyzdžio, paprastas mintis 
ir samprotavimus apgaubiau keistų žodžių ir frazių debesiu ir aptemdžiau 
sau ir kitiems šviesą, kuri man nušvito. Šiaip ar taip, straipsnis buvo gerai 
priimtas ir dar kartą išspausdintas Herderio sąsiuvinyje Apie vokiečių būdą 
ir meną. 

Taip, viena vertus, iš pamėgimo, kita vertus, iš poetinių ir kitokių paska- 
tų labai įnikau į vokiečių senienas ir jas stengiausi tarsi prikelti iš užmaršties, 
bet nuojų vis atitraukdavo Biblijos studijos ir mintys apie religiją, nes gilintis 


į šventuosius raštus ir mąstyti apie religinius jausmus ir nuomones neišven- 

giamai pastūmėdavo Lutherio gyvenimas ir darbai, taip gražiai išsiskirian- 
tys šešiolikto amžiaus panoramoje. Silpną mano puikybės jausmą glostė tai, 
kad Bibliją vertinau kaip sudėtinį, per laiką sukurtą, įvairiais laikotarpiais 
papildytą kūrinį, nors toks požiūris jokiu būdu nebuvo vyraujantis, juoba 
nebūdingas žmonėms, su kuriais bendravau. Kalbant apie pagrindinę pras- 
mę, aš visada remdavausi ta, kuri atsiskleidžia Lutherio vertime, bet atskirais 
atvejais griebdavausi Schmido atlikto pažodinio vertimo ir atkakliai ban- 
dydavau pasinaudoti savo kukliomis hebrajų kalbos žiniomis. Dabar niekas 
neneigs, kad Biblijoje yra prieštaravimų. Juos mėginta panaikinti imant kaip 
pagrindą aiškiausią vietą ir bandant prie jos pritempti prieštaringąją, mažiau 
suprantamą. Aš savo ruožtu tirdavau, kuri vieta labiausiai atskleidžia dalyko 
prasmę, ir prie jos likdavau, o kitas laikydavau nepriimtinomis, nes esančios 
netikslios. 

Taigi jau tada susidariau tvirtą nuomonę, nors negalėčiau pasakyti, ar 
man ją kas pakuždėjo, ar kas pažadino manyje, ar mąstydamas pats prie jos 
priėjau. Šrai ji: turint galvoje viską, ką esame paveldėję, ypač tai, kas mums 
buvo perduota raštu, svarbiausia yra pagrindas, vidus, prasmė, kūrinio kryp- 
tis; čia glūdi jo originalumas, dieviškumas, veiksmingumas, neliečiamumas, 
patvarumas, ir joks laikas, joks išorinis poveikis, jokios išorinės sąlygos ne- 
gali pakenkti tai vidinei esmių esmei, O jei ir padarys žalos, tai ne daugiau 
negu kūno liga darniai sielai. Tad kalba, tarmė, būdingosios savybės, stilius, 
galiausiai šriftas vertintini kaip kiekvieno dvasinio kūrinio kūnas, tačiau, 
nors artimai susijęs su vidumi, jis neapsaugotas nuo gedimo, apskritai jokio 
paveldėto dalyko prigimties atžvilgiu neįmanoma perduoti visiškai gryno, o 
jei ir būtų perduotas grynas, būtų nevisiškai suprantamas; pirmasis atvejis 
neįmanomas dėl perduodančiųjų organų nepakankamumo, antrasis — dėl 
epochų, vietovių skirtingumo, bet ypač dėl žmonių gebėjimų ir mąstysenos 
nevienodumo, štai kodėl aiškintojai niekada negali sutarti. 

Todėl kiekvienas privalo tirti Raštų, kurie jam ypač artimi, vidinę pri- 
gimtį, tikrąją esmę ir pirmiausia apgalvoti, kaip jie susiję su mūsų pačių vi- 
diniu pasauliu ir kiek jų gyvybinė jėga gaivina ir vaisina mūsiškę, o visus 
išorinius dalykus, mums nedarančius jokio poveikio ar keliančius abejonių, 
reikia palikti kritikai, kuri nors ir pajėgtų suskaidyti į dalis ir susmulkinti 
visumą, niekada neįstengs iš mūsų atimti tikrojo pagrindo, į kurį remiamės, 
nė akimirkos neprivers suabejoti tuo, kuo pasitikime. 

Tas iš tikėjimo ir estetinio žiūrėjimo kilęs įsitikinimas, kuris pasitelkti- 

moralinio ir literatūrinio gyvenimo sanklodos pagrindas ir vertintinas kaip 
saugiai padėtas ir gerai augantis kapitalas, nors kai kada gyvenimas viliotų 
jį netinkamai panaudoti. Būtent tokia samprata man atvėrė Bibliją. Kaip 
įprasta protestantų religijos pamokose, daug kartų ją perskaičiau visą, taip 
pat skaitydavau nuo bet kurios vietos, nuo pradžios į galą ir atvirkščiai. Mane 
traukė ir Senojo Testamento šiurkštus natūralumas, ir Naujojo švelnus nai- 
vumas, tačiau kaip visuma Raštas manęs, po teisybei, niekada netenkino, bet 
dabar nebetrikdė skirtingų knygų kitoniškumas: jau įžvelgiau kiekvienos iš 
jų prasmę, apskritai Biblijai atidaviau tiek daug širdies, kad nebūčiau galė- 
jęs jos atsisakyti. Kaip tik iš tos - širdies - pusės aš buvau apsaugotas nuo 
visokių patyčių, nes iškart pamatydavau jų nedorumą. Ne tik jomis bjau- 
rėjausi, jos galėjo sukelti man net įniršį, ir dar gerai prisimenu, kad apimtas 
vaikiško fanatiško įkarščio būčiau galėjęs pasmaugti Voltaire'ą, jei tik būtų 
man pakliuvęs, už jo Sau/i4?. Ir priešingai, labai patiko kiekvienas sąžinin- 
gas tyrimas, su džiaugsmu sėmiausi vis daugiau šviesos paskleidžiančių žinių 
apie Rytų vietoves ir žmonių drabužius ir pasitelkęs brangųjį paveldą toliau 
gilinau visą savo įžvalgumą. 

Jau pasakojau, kad ir anksčiau mėgdavau persikelti į senovės pasaulį, ku- 
ris vaizduojamas Pirmojoje Mozės knygoje. Kadangi ketinau žinias gilinti 
pamažu ir nuosekliai, po ilgos pertraukos ėmiausi Antrosios knygos. Koks 
didelis skirtumas! Mano gyvenime jau nebebuvo vaikiškos pilnatvės, tad 
pamačiau, kad ir Antrąją nuo Pirmosios skiria gili praraja. Kad praėję laikai 
nugrimzdo į užmarštį, pasako trumpas svarbus sakinys: „Ilgainiui Egipte 
iškilo naujas karalius, kuris apie Juozapą nieko nebežinojo.“!'? Bet ir naujo- 
ji tauta, gausi kaip žvaigždės danguje, beveik užmiršo savo protėvį, kuriam 
Jehova po žvaigždėtu dangumi davė būtent šį dabar išsipildžiusį pažadą. 
Didžiulėmis pastangomis, su menkomis pagalbinėmis priemonėmis ir išga- 
lėmis šiaip ne taip kapanojausi per tas penkias knygas, ir mane aplankė labai 
keistos mintys. Tariau sužinojęs, kad lentelėse buvę ne dabartiniai Dešimt 
Dievo įsakymų, o kiti, kad izraelitai keliavę per dykumą ne keturiasdešimt 
metų, o trumpai, ir maniausi atskleidęs naujų įžvalgų apie Mozės būdą. 

Nepalikau ramybėje nė Naujojo Testamento; negailestingai nukreipiau 
į jį savo tiriančią aistrą, bet iš meilės ir pomėgio pritariau išganingiems žo- 
džiams: „Iegu evangelistai prieštarauja vienas kitam, kad tik Evangelija ne- 
prieštarautų sau.“ Tikėjausi ir šioje srityje padarysiąs visokių atradimų. Kal- 
bų dovaną, per Sekmines dovanotą taip įspūdingai ir įtikinamai, aš aiškinau 


painokai, ir toks būdas nesulaukė didelio pritarimo. 

Su vienu pagrindinių liuteronybės teiginių, kurį Brolių bendruomenė 
dar labiau sugriežtino, - kad žmogus yra persmelktas nuodėmės - aš ban- 
džiau susitaikyti, nors ne itin sėkmingai. Tačiau visai neblogai įsisavinau to 
mokymo terminiją ir ją pavartojau viename laiške!', kurį prisidengęs kaimo 
pastoriaus kauke teikiausi parašyti naujam tarnybos broliui. Vis dėlto minė- 
to kūrinio pagrindinė tema buvo ano meto šūkis: olerancija, ir juo vadova- 
vosi visi gerieji protai ir gerosios širdys. 

Tokius vieną po kito sukurtus dalykėlius kitais metais išleidau savo 
lėšomis, kad pamatyčiau, kaip mane vertina skaitytojai; juos dovanodavau 
arba atiduodavau į Eichenbergo knygyną, kad kuo brangiau paleistų, bet iš 
to nieko neužpelniau. Keliose recenzijose jie buvo įvertinti ir palankiai, ir 
nepalankiai, bet netrukus juos visi pamiršo. Tėvas juos rūpestingai saugojo 
savo archyve, antraip neturėčiau nė vieno egzemplioriaus. Šiuos ir dar ke- 
lis nespausdintus tokio pobūdžio kūrinėlius, kurių dar suradau, įtrauksiu į 
naują savo kūrinių leidimą. 

Hamanno pavyzdys mane pastūmėjo tuos dalykėlius parašyti sibiliniu 
stiliumi ir išleisti, todėl, manyčiau, čia tiktų prisiminti šį garbingą, nemažą 
įtaką padariusį vyrą, kuris mums anuomet buvo tokia pat didelė paslaptis, 
kokia visada liko savo tėvynei. Jo Sokrato įdomybės sukėlė susidomėjimą, jas 
itin pamėgo tie, kuriems buvo nepriimtina akinanti laiko dvasia. Nuojauta 
sakė, kad autorius yra giliai mąstantis, nuodugnus vyras, gerai pažįstantis re- 
gimąjį pasaulį ir literatūrą, bet pripažįstantis, kad yra ir tai, kas paslaptinga, 
neištiriama, ir tai jis itin saviškai išreiškė. Suprantama, vienadienės litera- 
tūros viešpačiai jį laikė miglotu svajotoju, tačiau užmojų kupinas jaunimas 
nesipriešino jo traukai. Net „romieji“!“, taip vadinami pusiau juokais, pusiau 
rimtai, tos pamaldžios sielos, nesidėjusios prie jokios bendruomenės ir su- 
dariusios nematomą Bažnyčią, atkreipė į jį dėmesį, ir manajai Klettenberg, 
taipgi jos draugui Moseriui „išminčius iš šiaurės? buvo priimtina figūra. 
Sužinojus, kad slegiamas varganų gyvenimo sąlygų jis vis dėlto sugebėjo iš- 
laikyti gražią ir taurią galvoseną, juoba skubėta užmegzti su juo ryšį. Žinant 
prezidento von Moserio įrakingumą, būtų buvę nesunku sudaryti kuklias 
gyvenimo sąlygas tokiam neišrankiam žmogui. Tad reikalai pajudėjo, su Ha- 
mannu buvo susisiekta ir sutarta, ir jis leidosi į ilgą kelionę iš Kėnigsbergo į 
Darmštarą. Deja, neradęs prezidento, kurio tuo metu atsitiktinai nebuvo, 
tas keistuolis kažkodėl nedelsdamas išvyko namo, tačiau draugiškas susira- 
šinėjimas nenutrūko. Dar tebeturiu du kėnigsbergiečio laiškus savo globėjui, 


liudijančius nuostabią jų autoriaus didybę ir nuoširdumą. 

Tačiau toks geras savitarpio supratimas truko neilgai. Pamaldieji savaip 
įsivaizdavo jį esant pamaldų, kaip išminčiui iš šiaurės jautė jam pagarbią bai- 
mę ir manė, kad jo elgesys ir toliau bus toks pat, vertas pagarbos. Tačiau Ha- 
manno kūrinys Debesys, arba Sokrato įdomybių epilogas gerokai papiktino 
skaitytojus, o pasirodžius Fi/ologo kryžiaus žygiams, kurių ne tik viršelyje 
buvo atspausdintas raguoto pano profilis, bet ir viename pradžios puslapy- 
je įdėtas juokingas didelis medžio raižinys, vaizduojantis gaidį, diriguojan- 
tį prieš jį stovintiems gaidukams su natomis naguose, taip siekiant pašiepti 
tam tikrą, autoriaus nemėgstamą, bažnytinę muziką, geranoriškai ir subti- 
liai nusiteikusieji atvirai išreiškė savo nepasitenkinimą, tad jis, tokio elgesio 
tikrai nepadrąsintas, pasitraukė į vienumą. Tačiau mūsų susidomėjimui tuo 
vyru neleido išblėsti Herderis, - laiškais palaikydamas ryšį su savo sužadėti- 
ne ir mumis, tuoj pranešdavo viską, ką tik paskelbdavo įžymusis vyras. Tarp 
tų publikacijų buvo ir Kėnigsbergo laikraštyje išspausdintos itin savitos Ha- 
manno recenzijos bei anotacijos. Turiu beveik pilną jo raštų rinkinį ir labai 
įdomų ranka rašytą straipsnį, skirtą Herderio konkursiniam traktatui apie 
kalbos kilmę, kuriame jis savitai aiškina ir ypatingai nušviečia tą Herderio 
bandomąjį rašinį. 

Vis dar viliuosi, kad kada nors arba pats parengsiu, arba paremsiu Ha- 
manno raštų leidimą, o dabar norėčiau kai ką jau čia papasakoti, juoba kad 
dar gyvi tie puikūs vyrai, kurie jam parodė savo palankumą ir kurių pritari- 
mas arba pastabos man suteiktų daug džiaugsmo. Visos Hamanno ištarmės, 
galima sakyti, pagrįstos šiuo principu: „Viskas, ko žmogus imasi daryti ar 
veiksmais, ar žodžiu, ar dar kitaip sukurti, turi kilti iš bendrų sutelktų jėgų; 
visa, kas paskira, yra bloga.“ Puiki maksima! Bet jos sunku laikytis. Tiesa, 
ji taikytina gyvenimui ir menui, tačiau turint galvoje bet kokią žodžiu per- 
teiktą ne visai poetinę mintį, iškyla didelių sunkumų: kad ką nors sakytų, 
reikštų, žodis turi atsiskirti nuo visumos, izoliuotis. Kalbėdamas žmogus 
turi trumpam tapti vienašališkas; be atskyrimo neįmanoma išsakyti min- 
čių, neįmanoma teigti. Tačiau Hamannas visada priešinosi skirstymui į da- 
lis, o kadangi siejo išvien savo jautimą, vaizdavimąsi ir mąstymą, siekė taip 
kalbėti ir to paries reikalavo iš kitų, jis ėmė kirstis su savo paries stiliumi ir 
viskuo, ką įstengė sukurti kiti. Kad pasiektų tai, kas neįmanoma, jis ėmė 
naudoti visus elementus; nepaprastą jo stiliaus, jo išsisakymo visumą sudarė 
labai gilios, paslaptingos įžvalgos į sritis, kur slapta susitinka gamta ir dvasia, 
netikėti šviesūs proto blyksniai, kuriuos įskelia toks susitikimas, ryškūs vaiz- 

rašeivų ištarmės ir viskas, ką tik galima humoristiškai pridėti. Negalint jo 
pasiekti gelmėje, drauge su juo klajoti aukštybėse, artimiau pažinti figūras, 
jo regimas vaizduotėje, plačiai išsidriekusiame literatūros lauke suvokti pro- 
bėgšmais paminėtos vietos prasmės, mus apgaubia nyki tamsa, kuo ilgiau į jį 
gilinamės, ir tos sutemos bėgant laikui vis tirštės, nes jo užuominos nukreip- 
tos į gyvenime ir literatūroje tuo metu ryškiai matomus ypatumus. Savo rin- 
kinyje turiu keletą Hamanno knygelių, paraštėse jo ranka pažymėtos vietos, 
su kuriomis susijusios jo nuorodos. Tačiau jas atsivertus mums nušvinta dvi- 
lypė šviesa: ji labai maloni akims, bet apie jokį supratimą neverta net kalbėti. 
Tokius raštus pagrįstai galima vadinti sibiliniais dar ir todėl, kad jie vertin- 
tini ne kaip savaime savarankiški, bet kad tenka laukti progos, kol į juos bus 
galima kreiptis kaip į orakulą. Kiekvieną kartą tariamės juose radę ką nors 
naujo, nes kiekvienoje vietoje glūdinti prasmė įvairiopai paliečia ir nuteikia. 

Aš niekada jo nesutikau, nebuvau su juo pažįstamas ir nesusirašinėjau. 
Manyčiau, gyvenime palaikydamas su kuo draugiškus santykius jis labai aiš- 
kiai suvokė savo padėtį ir puikiai suprato, kaip žmonės vertina vienas kitą ir 
jį. Visi jo rašyti laiškai, kuriuos man teko macyti, buvo puikūs ir daug aiškes- 
ni negujo raštai, nes juose buvo ryškesnė sąsaja su laiku ir aplinkybėmis. Vis 
dėlto tariausi pastebėjęs, kad, naiviai jausdamas esąs dvasiškai pranašesnis, 
visuomet laikė save truputį išmintingesniu ir protingesniu už savo kores- 
pondentus, kuriems parodydavo ne tiek nuoširdumą, kiek ironiją. Ir nors tai 
būtų tik vienas kitas atvejis, man atrodė, kad taip yra beveik visada, dėl to 
niekada netroškau su juo suartėti. 

Tačiau juoba gražiai tvirtėjo Herderį ir mus sujungęs malonus literacū- 
rinis ryšys, tik gaila, kad jam visada trūko rimties ir nuoširdumo. Kaip ir 
anksčiau, Herderis erzinosi ir barėsi; Mercko nereikėdavo daug nervinti, jis 
ir taip mokėjo pažadinti mano nekantrą. Kadangi iš visų rašytojų ir žmonių 
Herderis labiausiai bus vertinęs Swiftą, tai ir jį patį mūsų būrelis vadino de- 
kanu!“, o per tai savo ruožtu kildavo visokių nesusipratimų ir pykčio. 

Vis dėlto labai nudžiugome sužinoję, kad jis netrukus pradės tarnybą 
Biukeburge; tai buvo dviguba garbė, nes naujasis Herderio globėjas ypač gar- 
sėjo"? kaip įžvalgus, narsus, nors ir keistas vyras. Toje tarnyboje buvo iškilęs 
ir išgarsėjęs Thomas Abbtas!“; tėvynė apgedėjo velionį ir džiaugėsi pamink- 
lu, kurį jam pastatė globėjas. Herderis, užėmęs per anksti mirusiojo vietą, 
dabar turėjo išpildyti visas tas viltis, kurias taip oriai pažadino jo pirmtakas. 

Epocha, kurioje visa tai vyko, suteikė toms pareigoms dar daugiau spin- 


desio ir iškilnumo; daug vokiečių kunigaikščių jau sekė grafo von der Lippe's 


362 IŠ MANO GYVENIMO. POEZIJA IR TIESA 


pavyzdžiu ir į tarnybą dvare priimdavo ne tik išsilavinusius ir sumanius, bet 
ir dvasingus, daug žadančius vyrus. Kalbėta, kad Badeno markgrafas Kar- 
las pasiūlęs tarnybą Klopstockui, - ne patikėtinio pareigoms eiti, bet savo 
buvimu papuošti aukštuomenę ir teikti jai naudą. Kadangi dėl to išaugo to 
puikaus kunigaikščio, paisančio visko, kas gražu ir naudinga, autoritetas, 
kartu gerokai padidėjo ir pagarba Klopstockui. Miela ir brangu buvo vis- 
kas, kas ėjo iš jo rankų; rūpestingai persirašydavome odes ir elegijas, kai 
tik jas kas nors įsigydavo. Todėl jautėmės labai pamaloninti, kai Heseno 
ir Darmštato didžioji landgrafienė Caroline parengė minėtų kūrinių rin- 
kinį ir mums į rankas pateko vienas iš negausių egzempliorių, tad galėjo- 
me papildyti asmeninius rankraščių rinkinius. Dėl to tie pirmieji variantai 
buvo patys mėgstamiausi; dažnai žavėdavomės ir mėgaudavomės eilėraščiais, 
kurie autoriui vėliau tapo nepriimtini. Juk tikra tiesa, kad iš gražios sielos 
trykštanti gyvybė juo laisviau veikia, juo mažiau ją kritika nužemina į meno 
dalyko sritį. 

Klopstockas sugebėjo savo charakteriu ir elgesiu pelnyti sau ir kitiems 
talentingiems vyrams pagarbą ir orumą; dabar jiems atėjo laikas padėkoti 
jam ir už visokeriopą savo buities sąlygų užtikrinimą bei pagerinimą. Po tei- 
sybei, knygų prekyba seniau buvo susijusi su žymiais moksliniais fakultetų 
leidiniais, su pastovia leidybine produkcija, už kurią mokamas visai neblogas 
honoraras. Tačiau poetinė kūryba buvo vertinama kaip kažkas švento, tad 
laikyta kone simonija už ją imti ar didinti honorarą. Buvo susiklostę itin 
keisti autorių ir leidėjų tarpusavio santykiai. Ar taip žiūrėsime, ar kitaip — 
abi pusės buvo susijusios kaip patronai ir klientai. Autoriai, publikos papras- 
tai laikomi didžiai padoriais žmonėmis ir kaip tokie aukštinami, be savo 
talento, turėjo dar ir dvasinį rangą ir jautėsi atlyginti darbo teikiama laime; 
patronai tenkindavosi antra vieta ir įgydavo įspūdingą pranašumą, tačiau ge- 
rovė turtingą knygų prekiją nuolat iškeldavo virš vargšo poeto, ir taip viskas 
sudarė nuostabią pusiausvyrą. Abipusis kilnumas ir dėkingumas buvo jokia 
retenybė: Breitkopfas ir Gottschedas visą gyvenimą nugyveno po vienu sto- 
gu; šykštumas ir niekšybė, ypač perspausdintojų, dar nebuvo paplitę. 

Vis dėlto vokiečių rašytojai ėmė bruzdėti. Jie ėmė lyginti savo labai vidu- 
tinišką, netgi varganą padėtį su gerbiamų leidėjų turtais; jie pamatė, kokia 
didelė tokio Gellerto, tokio Rabenerio šlovė ir kokia skurdžia buitimi turi 
tenkintis populiarus vokiečių rašytojas, jei savo gyvenimo nepalengvina dar 
kokiu nors uždarbiu. Vidutinės ir menkos galvos irgi karštai troško pagerinti 


savo padėtį ir tapti nepriklausomos nuo leidėjų. 

Ir štai pasirodė Klopstockas ir pasiūlė būsimos Mokslininkų respublikos 
prenumeratą! . Nors vėlesnės Mesijo giesmės iš dalies dėl turinio, iš dalies 
dėl vaizdavimo nebepadarė tokio įspūdžio kaip ankstesnės, kurios, tyros ir 
nekaltos, pasirodė tyru ir nekaltu laiku, tačiau pagarba poetui nė kiek ne- 
sumažėjo, o jis išleistosiomis odėmis užkariavo daugelio žmonių širdis ir 
protus. Daug geranorių vyrų, tarp jų ne vienas didžiai įtakingas, sutiko iš 
anksto pakloti už knygą nustatytą vieną luidorą, nes tai reiškė, kad siekiama 
ne mokėti už knygą, bet veikiau apdovanoti šia proga autorių už nuopelnus 
tėvynei. Prie šio reikalo skubėjo prisidėti kiekvienas, net nepasiturintys jau- 
nuoliai ir merginos atidarė taupykles; vyrai ir moterys, aukštasis ir viduriny- 
sis sluoksnis įnešė savo dalį į tą šventą auką, ir taip susidarė kone tūkstantis 
prenumeratorių. Laukimo įtampa pasiekė aukščiausią tašką, pasitikėjimas 
buvo didelis kaip niekada. 

Esant tokioms aplinkybėms, pasirodęs veikalas padarė labai keistą įspū- 
dį; taip, jis buvo labai vertingas, bet viso labo tik apskritai patrauklus. Savo 
mintis apie poeziją ir literatūrą Klopstockas išreiškė senos vokiečių druidų 
respublikos forma; maksimas apie tai, kas tikra ir netikra, suformulavo la- 
koniškais raiškiais posakiais; pamokomą turinį dažnai užgoždavo neįprasta 
forma. Rašytojams ir literatams knyga buvo ir tebėra tiesiog neįkainojama, 
deja, tik tame rate ji galėjo daryti poveikį ir būti naudinga. Mąstantieji nu- 
sekė paskui poetą, ieškantieji tikrumo ir jį branginantieji jautėsi paprotinti 
gilaus puikaus vyro, bet mėgėjai, paprasti skaitytojai atsakymo taip ir ne- 
gavo, jiems knyga liko neįmenama mįslė; vis dėlto ji visus pasiekė, ir nors 
kiekvienas tikėjosi tokio veikalo, iš kurio galėtų pasisemti ko nors naudingo, 
dauguma sulaukė toli gražu ne savo skonio knygos. Visi buvo didžiai sutrikę, 
bet pagarba Klopstockui buvo tokia didelė, kad nekilo jokio nepasitenkini- 
mo, jokio bambėjimo. Gražusis jaunimas nukentė praradimą ir išdovanojo 
brangiai įgytus egzempliorius. Aš pats gavau kelis iš gerų draugių, tik nė vie- 
no neišliko. 

Ta akcija, autoriui sėkminga, skaitytojams - nesėkminga, sukėlė blogas 
pasekmes ta prasme, kad nebebuvo galima tikėtis netolimoje ateityje vėl pa- 
skelbti naujos prenumeratos; vis dėlto jos pageidavo nemažai žmonių, dėl 
to buvo galima dar kartą bandyti. Reikalo ėmėsi Desau knygų leidykla'*. 
Planuota, kad mokslininkai ir leidėjai, suvieniję pastangas, galės po lygiai 
dalytis naudą, kurios tikėtasi gausiant. Seniai nemaloniai slegianti reikmė 
vėl pažadino didelį pasitikėjimą; deja, jis buvo netvarus, tad, abiem pusėms 


patyrus nuostolių, dalininkai nutraukė neilgą veiklą ir išsiskyrė. 

Tačiau jau pradėjo telktis literatūros bičiuliai: mūzų almanachai sujun- 
gė visus jaunus poetus, o žurnalai - poetus su kitais rašytojais. Kūrimas man 
teikė begalinį džiaugsmą; sukurtiems kūrinėliams buvau abejingas, tik juos 
deklamuodamas draugų būryje vėl pajusdavau jiems prielankumą. Daugelis 
mielai prisidėdavo prie mano didesnių ar mažesnių darbų kūrimo, nes aš 
primygtinai ragindavau kiekvieną, bent kiek linkusį ir gebantį savarankiškai 
kurti taip, kaip moka, ir lygiai taip visi akino mane sukurti naujų poezijos 
ir prozos kūrinių. Tas abipusis, kone besaikis kurstymas ir veikinėjimas sa- 
vaip darė gerą įtaką; mes nerimome ir kūrėme, gyvenome ir leidome kitiems 
gyventi, ėmėme ir davėme, - laisva krūtine, nesivadovaudami jokia kelrode 
žvaigžde, mes, būrys jaunuolių, kiekvienas pagal savo prigimtinį būdą, į nieką 
neatsižvelgdami - ir taip davėme pradžią garsiajai, ir aukštintai, ir blogą var- 
dą pelniusiai literatūros epochai"?, kurioje mes, jauni genialūs vyrai, su visu 
narsumu ir įžūlumu, ko gero, būdingu tik tam amžiaus tarpsniui, ėmėme 
reikštis ir, panaudodami savo jėgas, atnešėme nemažai džiaugsmo ir gėrio, 
o jomis piktnaudžiaudami sukėlėme nemažai pykčio ir blogio; būtent iš šio 
šaltinio išeinantis veiksmas ir atoveiksmis yra šios knygos pagrindinė tema. 

Tačiau kas labiausiai patrauktų jaunuolius, kaip jie sudomintų savo ben- 
draamžius, jei jų neįkvėprų meilė, jei jiems neleistų nurimti širdies reikalai, 
kad ir kokie jie būtų? Aš apraudojau prarastą meilę, dėl to tapau švelnus, 
nuolaidus, draugijai priimtinesnis negu tais laimingais laikais, kai man nie- 
kas nepriminė jokio trūkumo ar prasižengimo ir aš elgiausi kaip padūkėlis. 

Friederikės atsakymas į raštišką atsisveikinimą draskė man širdį. Tai 
buvo ta pati ranka, ta pati jausena, tas pats jausmas — jie išsiskleidė man, jie 
išsiskleidė per mane. Tik dabar pajutau, kokią didžiulę netektį ji patyrė, bet 
nemačiau jokios galimybės jos atlyginti, net sušvelninti. Ji vis dar buvo su 
manimi; visąlaik jaučiau, kad man jos trūksta, o blogiausia buvo tai, kad ne- 
galėjau sau atleisti savo paties nelaimės. Gretchen iš manęs atėmė kiti, Anetė 
mane paliko, bet dabar aš pirmą kartą buvau kaltas; giliai giliai sužeidžiau 
gražiąją širdį; taip prasidėjo niūrios atgailos tarpsnis, o nesant įprastos gai- 
vinamos meilės — tiesiog kankinamos, nepakeliamos. Tačiau žmogus nori 
gyventi, dėl to aš nuoširdžiai kišausi į kitų reikalus, stengiaus padėti rasti 
išeitį iš keblios padėties ir sujungti tai, kas grėsė iširti, kad jiems neatsitiktų 
taip, kaip man. Dėl to buvau vadinamas patikėtiniu, o kad bastydavausi po 
apylinkę - keliautoju. Dvasia jausdavosi suraminta po atviru dangumi - slė- 
niuose, aukštumėlėse, laukuose ir miškuose, ir jai išėjo į naudą Frankfur- 


to padėtis, mat jis yra tarp Darmštato ir Homburgo - dviejų labai malonių 

miestų, kurie gražiai sutarė, nes abu dvarus siejo giminystės ryšiai. Įpratau 
gyventi kelyje ir kaip pasiuntinys traukti nuo kalnų į lygumą ir atgal. Dažnai 
tai vienas, tai su draugais eidavau per gimtąjį miestą, tarsi man būtų sveti- 
mas, ir pavalgęs kuriame nors iš didžiųjų viešbučių Eismo gatvėje patrauk- 
davau savo keliu. Labiau negu kada nors buvau imlus atviram pasauliui ir 
gyvai gamtai. Kelyje niūniuodavau keistus himnus ir ditirambus, vienas jų 
dar išlikęs pavadinimu „Keleivio daina audroje“. Atkakliai niūniavau tą pu- 
siau nesąmonę, nes kelyje mane užklupo audra ir turėjau eiti prieš priešinį 
lietų ir vėją. 

Mano širdis buvo rami ir laisva: apdairiai vengiau bent kiek suartėti su 
merginomis, dėl to nežinojau, kad mane, nedėmesingą ir nežinioje skendin- 
tį, slapta lanko meilingas genijus. Švelni maloni ponia slapta puoselėjo man 
meilės jausmą, kurio aš nepastebėjau, ir kaip tik dėl to maloniai nuteikian- 
čioje jos draugijoje būdavau juoba smagus ir žavus. Tik po daugelio metų, 
netgi po jos mirties sužinojau, kad ji slapta taip mylėjusi, kad likau sukrėstas, 
bet aš buvau be kaltės, galėjau tyrai ir nuoširdžiai apgedėti tą nekaltą būtybę, 
ir juoba gražiai, mat paslaptis išaiškėjo tada, kai aš, be jokios aistros širdyje, 
turėjau laimę gyventi sau ir savo dvasiniams polinkiams. 

Tačiau tada, kai man keldavo nerimą Friederikės padėtis, aš senu pa- 
pratimu vėl ieškodavau prieglobsčio poezijoje. Pratęsiau parsivežtą poetinę 
išpažintį, kad savigraužiška atgaila tapčiau vertas gauti vidinį nuodėmių at- 
leidimą. Abi Marijos - Gece fon Berlichingene ir Klavige — ir abu blogieji 
personažai, jų mylimieji, bus buvę tokių argailaujamų apmąstymų rezultatas. 

Tačiau sužeidimus ir ligas jaunystėje greit įveikiame, nes sveika orga- 
ninės gyvybės sistema padeda sergančiajai ir duoda jai laiko vėl pasveikti; 
panašiai ir fizinės pratybos, pasitaikius palankiai progai, laimė, man padarė 
teigiamą poveikį ir aš visokeriopai buvau paskatintas vėl atgauti jėgas, vėl 
džiaugtis ir mėgautis gyvenimu. Jojimas pamažu išstūmė lėtas, melancho- 
liškas, varginančias, tačiau ilgas ir betiksles keliones pėsčiomis; dabar tikslą 
pasiekdavau greičiau, linksmiau, patogiau. Jaunesni bičiuliai vėl kibo į fech- 
tavimą, o pačioje žiemos pradžioje mums atsivėrė tiesiog naujas pasaulis, 
kai aš nedelsdamas nusprendžiau mokytis čiuožti pačiūžomis, ko niekada 
nebuvau daręs, ir per trumpą laiką pratybomis, apgalvojimu ir atkaklumu 
išmokau tiek, kiek būtina, norint smagiai ir greitai kartu su visais čiuožti 
ledu, neišsiskiriant iš kitų. 

Už tą naują džiaugsmo teikiančią veiklą buvome dėkingi taip pat ir 


Klopstockui, jo entuziastingam žavėjimuisi šiuo nuostabiu judėjimu; kad 

tai tiesa, liudijo mus pasiekę draugų pasakojimai, o nepaneigiamą įrodymą 
pateikia Klopstocko odės. Gerai prisimenu, kad vieną giedrą speiguotą rytą, 


šokdamas iš lovos, ėmiau deklamuoti šią vietą: 


Jau nuo sveikatos jausmo džiugus, 
Aš tolumoj baltai išraižiau 


Pakrantę dengiantį kristalą. 


Kaip nušviečia švelniai 

Auštanti žiemos diena 

Ežerą! Spindintį šerkšną nelyg žvaigždes 
Naktis ant jo pažėrė! 


Kaipmar sutelkiau dvejojantį ir svyruojantį savo ryžtą ir strimgalviais 
nuskriejau į tokią vietą, kur senas pradžiokas nebijodamas apsijuokti galėjo 
žengti pirmuosius žingsnius su pačiūžomis. Ir tikrai! Ne veltui Klopstockas 
gyrė tą jėgos parodymą, kuris mums padeda vėl pasijusti vaikais, jaunuolį 
kviečia iki soties prisimėgauti savo lankstumu ir vyti šalin surūgusią senatvę. 
Iš širdies atsidavėme tam malonumui. Mums buvo maža praleisti ant ledo visą 
puikią saulėtą dieną, mes čiuožėme iki vėlumos. Mat kitokia fizinė pastanga 
nuvargina kūną, o ši jam suteikia vis naujos energijos. Virš sutemose skendin- 
čių plačių ledo laukais virtusių pievų iš už debesų išnyranti pilnatis, čiuožėjų 
skrodžiamo nakties oro ošimas, ledo, vis plonesniu sluoksniu dengiančio sek- 
lėjantį vandenį, baugus dundesys, keistas mūsų pačių judesių aidas — tarsi gy- 
vos stojosi akyse Ossiano pavaizduotos scenos.?? Tai vienas, tai kitas draugas 
imdavo progiesmiu deklamuoti Klopstocko odę, o kai prietemoje visi sugužė- 


jo į krūvą, pasigirdo iš širdies kylantis gyrius mūsų džiaugsmų kūrėjui: 


Tai argi nėra nemirtingas 
Sveikatą mums dovanojęs ir džiaugsmą, 
Kurių eiklus žirgas neduoda, 


Kurių net kamuolys nesuteikia? 


Tokios padėkos nusipelno vyras, mokantis bet kokią žemiškąją veiklą 
dvasios pastangomis sutaurinti ir deramai paskleisti! 
Kaip talentingi vaikai, kurių gabumai anksti nuostabiai išlavinami, vėl 


skubinasi, kai tik jiems leidžiama, žaisti paprastų vaikiškų žaidimų, taip ir 

mes greitai užmiršdavome, kad esame pašaukti rimtesniems dalykams; ta- 
čiau kaip tik judėjimas - dažnai - vienumoje, malonus sklendimas neryškio- 
je šviesoje vėl pažadino nemažai iki tol snaudusių mano vidinių poreikių, ir 
aš dėkingas toms valandoms, kad padėjo greičiau subrandinti senus suma- 
nymus. 

Tamsieji vokiečių istorijos šimtmečiai nuo seno kurstė mano smalsu- 
mą ir vaizduotę. Mintis paversti drama Gotzą von Berlichingeną*! jo laiko 
aplinkybėmis man buvo priimtina ir įdomi. Stropiai skaičiau žymiausius ra- 
šytojus; ypatingą dėmesį atkreipiau į Datto veikalą De pace publica?*; uoliai 
jį išnagrinėjęs mėginau kiek įmanoma aiškiau įsivaizduoti neįprastas deta- 
les. Pastangos, kuriomis siekiau dorovinių ir poetinių tikslų, man pravertė 
ir kita prasme, nes turėjau vykti į Veclarą, taigi istorijos atžvilgiu buvau pa- 
kankamai pasirengęs: imperijos rūmų teismas?? irgi buvo įkurtas pasirašius 
Amžinąją žemės taikos sutartį, o jo istoriją buvo galima laikyti reikšminga 
gija, vingiuojančia per painius vokiečių istorijos įvykius. Mat iš teismų ir 
kariuomenių struktūros galima spręsti apie bet kurios imperijos struktūrą. 
Finansų įtaka laikoma itin didele, bet jie vaidina daug menkesnį vaidmenį, 
nes, trūkstant visumai, galima paimti iš pavienio tai, ką jis sunkiai sukaupė 
ir sunešė, ir valstybė visada bus pakankamai turtinga. 

Veclare neradau nieko, kas būtų bent kiek įspūdinga, bet šis miestas gali 
sukelti didesnį susidomėjimą, išklausius trumpą imperijos rūmų teismo isto- 
riją, idant paaiškėtų, kokiu nelemtu laiku čionai atvykau. 

Pasaulio galingieji tokie yra pirmiausia todėl, kad apie save gali suburti 
karo metais — narsiausius ir teisingiausius, taikos - išmintingiausius ir tei- 
singiausius. Toks teismas priklausė ir prie vokiečių imperatoriaus dvaro ir, 
imperatoriui lankant įvairias imperijos vietoves, visada jį lydėdavo. Tačiau 
nei toks rūpestingumas, nei Švabų teisė, galiojusi pietinėje Vokietijoje, nei 
Saksų teisė, galiojusi šiaurinėje Vokietijoje, nei jai prižiūrėti nusamdyti tei- 
sėjai, nei luomų ginčų išsprendimas, nei trečiųjų teismo teisėjai, pagal su- 
sitariamąjį dokumentą įgalioti vykdyti teisingumą, nei dvasininkų įvesti 
bičiuliški taikingi susitarimai, - niekas neįstengė nuraminti įaudrintos ri- 
terių nesantaikos dvasios, kurią Vokietijoje nuolat kurstė ir neleido jai nu- 
rimti vidiniai kivirčai, svetimšalių karo žygiai, ypač Kryžiaus žygiai, net 
patys teisiniai papročiai, tad galiausiai ji virto įpročiu. Imperatoriui, taipgi 
galingiesiems luomams toks vargas kėlė didelį nepasitenkinimą, nes per tai 
mažieji labai apsunkindavo vienas kitam gyvenimą, o susibūrę išvien — ir 


didiesiems. Buvo paralyžiuotos visos į išorę nukreiptos jėgos, suardyta visa 

vidaus tvarka; be to, didelę dalį Vokietijos smaugė slaptasis teismas, apie 
kurio baisumus galima susidaryti nuomonę, žinant, kad jis išvirto į slaptąją 
policiją, kuri galiausiai atsidūrė privačių asmenų rankose. 

Veltui bandyta bent kiek suvaldyti tas negeroves; pagaliau luomai pasiū- 
lė savo lėšomis skubiai įsteigti teismą. Nors kurtas iš geranoriškų paskatų, 
jis visada reiškia luomų įgaliojimų išplėtimą ir imperatoriaus valdžios apri- 
bojimą. Valdant Frydrichui Trečiajam, reikalas vilkinamas; jo sūnus Maksi- 
milianas iš išorės spiriamas pasiduoda. Jis paskiria vyriausiąjį teisėją, luomai 
deleguoja tarėjus. Jų turėtų būti dvidešimt keturi, bet iš pradžių nuspren- 
džiama, kad bus gana ir dvylikos. 

Klaida, kuri dažniausiai pasitaiko bet kokiame žmonių darbe, nuo pat 
pradžių trikdė imperijos rūmų teismo veiklą: svarbiam tikslui pasiekti buvo 
skirta nepakankamai lėšų. Asesorių buvo per mažai; kaip jie galėjo išspręsti 
sunkius ir plačius uždavinius? Bet kas padės sukurti gerai veikiančią įstaigą? 
Imperatorius negalėjo remti įstaigos, kurios veikla tarsi nukreipta prieš jį, o 
ne jam palaikyti; jis tikrai turėjo pagrindą siekti įkurti savo paties teismą, 
turėti savo rūmų patarėjų. Tačiau pasigilinę į luomų interesą pamatysime, 
kad jiems iš esmės buvo svarbu tik sustabdyti kraujavimą, bet ne itin rūpėjo, 
ar žaizda užgis; o čia dar naujos išlaidos! Matyt, jie bus ne visai suvokę, kad 
tokia įstaiga padėtų kiekvienam kunigaikščiui padidinti savo tarnų skaičių, 
aišku, svarbiam reikalui, bet kam patinka leisti pinigus būtinam dalykui? 
Kiekvienas būtų patenkintas, jei galėtų naudos gauti dykai. 

Pradžioje tarėjai turėjo gyventi iš jiems skirtų lėšų, vėliau luomai jiems 
paskyrė stambias asignacijas, bet tiek vieno, tiek kiro buvo maža. Vis dėlto, 
kad patenkintų didelę ir akivaizdžią reikmę, į tarnybą stojo geranoriai, šau- 
nūs, darbštūs vyrai, ir teismas pradėjo savo veiklą. Sunku pasakyti, ar steigė- 
jai suprato, kad tai tik blogybės sumažinimas, bet ne išgyvendinimas, o gal, 
kaip kad panašiais atvejais, naiviai vylėsi, kad su mažu daug padarys; šiaip ar 
taip, užuot iš pagrindų užkirtęs kelią neteisingumui, teismas veikiau buvo 
dingstis nubausti ramybės drumstėjus. Vis dėlto iš jo, vos įsteigto, pasklinda 
jėga, jis jaučia, kokias aukštumas siekia, mato, kokia didelė jo politinė svar- 
ba. Jis bando akivaizdžia veikla įgyti didelę pagarbą; šviežiomis jėgomis pa- 
daro tai, ką galima ir reikia greitai atlikti, kas lemia dabarties situaciją ar ką 
šiaip galima lengvai išspręsti, ir taip visoje imperijoje pasirodo kaip veiklus ir 
solidus. Tačiau sudėtingo turinio bylos, tikrasis teisinių ginčų objektas, guli 
nenagrinėtos, bet tai nieko blogo. Valstybei svarbu viena - kad savininkas 


būtų tikras ir ramus; jai daug mažiau rūpi, ar nuosavybė teisėta. Dėl to pa- 

mažu susikaupęs milžiniškas skaičius neišspręstų bylų nedarė jokios žalos. 
Juk buvo numatyta, kaip elgtis su žmonėmis, kuriems sutramdyti būtina 
jėga, ir su jais buvo galima susitvarkyti; kiti, kurie dėl nuosavybės ginčijosi 
teisinėmis priemonėmis, gyveno, klestėjo arba vargo kaip išmanė; jie mirda- 
vo, nuskursdavo, susitaikydavo, bet tai buvo tik pačių šeimų laimė arba ne- 
laimė, ir imperijoje pamažu įsivyravo ramybė. Mat imperijos rūmų teismui 
įstatymu buvo suteikta kumščio teisė: panaudoti jėgą prieš neklusniuosius; 
račiau daug veiksmingesnis būtų buvęs atskyrimas nuo Bažnyčios, jei tik jis 
būtų buvęs įmanomas. 

Tačiau dabar, tai didinant, tai mažinant asesorių skaičių, teismui kai 
kada nutraukiant veiklą, kilnojant teismą iš vieno miesto į kitą, tų užsigu- 
lėjusių likučių, tų bylų neišvengiamai daugėjo. Užgriuvęs karas privertė dalį 
archyvo išgabenti iš Špejerio į Ašafenburgą, dalį - į Vormsą, o trečia dalis pa- 
teko prancūzams, ir jie pamanė, kad užgrobė valstybės archyvą, dėl to mielai 
būtų nusikratę to popierių kalno, jei tik būtų turėję vežimų jam išvežti. 

Į Vestfalijos taikos derybas** susirinkę šaunūs vyrai gerai suprato, kokio 
sverto reikia tam Sizifo akmeniui pajudinti iš vietos. Taigi nuspręsta įdar- 
binti penkiasdešimt asesorių, bet tokio skaičiaus niekada nepavyko pasiekti: 
vėl pasitenkinta puse, nes atrodė, kad išlaidos per didelės; tačiau jei visi suin- 
teresuoti asmenys būtų supratę, kad tas dalykas jiems naudingas, tai būtų ne- 
sunkiai pavykę įgyvendinti. Dvidešimt penkiems tarėjams samdyti reikėjo 
apytiksliai šimto tūkstančio guldenų; kaip lengvai Vokietija būtų sukrapš- 
čiusi antra tiek! Pasiūlymas imperijos rūmų teismui skirti eksproprijuotą 
bažnytinį turtą buvo atmestas - ar galėjo abi religijos dalys nesipriešinti to- 
kiai aukai? Katalikai nenorėjo prarasti dar daugiau, o protestantai norėjo ką 
įgiję panaudoti kiekvienas savo reikmėms. Imperijos susiskaldymas į dvi re- 
ligijos stovyklas ir šiuo atveju sukėlė labai blogas pasekmes. Ilgainiui luomai 
ėmė trauktis iš to savo teismo: galingesnieji stengėsi išstoti iš tos sąjungos; vis 
dažniau siekta privilegijos, suteikiančios teisę nestoti prieš aukštesnį teismą; 
didieji vengė mokėti pinigus, o mažieji, kuriems matrikula“, jų nuomone, 
suteikia privilegiją, kiek galėdami delsė. 

Todėl buvo nepaprastai sunku rasti lėšų būtinam darbo užmokesčiui 
sumokėti. Per tai kilo kitokia painiava, o per ją imperijos rūmų teismas savo 
ruožtu vėl sugaišo daug laiko; anksčiau tuo rūpindavosi kasmet atliekamos 
vadinamosios vizitacijos. Patys kunigaikščiai arba jų tarybos kelioms sa- 
vaitėms ar mėnesiams atvykdavo į miestą, kuriame veikė teismas; jie patik- 


rindavo iždą, neišnagrinėtas bylas ir imdavosi priemonių joms paspartinti. 

Taip pat jie buvo įgalioti šalinti trikdžius, jei jų atsirasdavo teisės ir teismų 
procese, ir užkirsti kelią piktnaudžiavimams, jei iškiltų jų grėsmė. Jie pri- 
valėjo rasti ir likviduoti įstaigos veiklos trūkumus, bet vėliau privalėdavo 
ištirti ir asmeninius teismo narių nusižengimus ir už juos nubausti. Tačiau 
besibylinėjantys asmenys norėdavo, kad jų viltis kuo ilgiau rusentų, dėl to 
kreipdavosi į vis aukštesnes instancijas, vizituotojai tapo revizijos teismu, 
kuriame iš pradžių tam tikrais aiškiais atvejais tikėtasi sulaukti teisingumo 
atkūrimo, o galiausiai visais atvejais — atidėti bylos nagrinėjimą ir įtvirtinti 
amžiną šalių nesantaiką, o prie to taipgi prisidėjo apeliacijos reichstagui ir 
abiejų religijos išpažinėjų stovyklų siekis jei ne nusverti viena kitą, tai bent 
išlaikyti pusiausvyrą. 

Vis dėlto neįmanoma aiškiai ir gerai įsivaizduoti, kuo būtų galėjęs tapti 
tas teismas, jei ne tos kliūtys, jei ne tos nepalankios ir ardančios sąlygos. Jei 
iš pat pradžių būtų buvę pakankamai teisėjų, jei jiems būtų buvęs skirtas 
pakankamas atlyginimas, tai, turint galvoje vokiečių darbštumą, teismas 
būtų įgijęs tiesiog neįtikimą įtaką. Teisėjai iš tikrųjų būtų pelnę amfiktionų 
vardą““, kuriuo dabar tik vaizdžiai pavadinami; maža to, jie galėjo tapti vidu- 
rine valdžia, lygia abiem - ir galvai, ir nariams. 

Deja, teismas toli gražu nepasižymėjo tokia įtaka, jis vos vilkosi, ir tik 
valdant Karoliui Penktajam ir prieš Trisdešimtmetį karą padėtis buvo trum- 
pai pagerėjusi. Žmogui dažnai net sunku suvokti, kaip apskritai galėjo atsi- 
rasti norinčių dirbti tokį nelemtą ir nykų darbą. Bet taip jau yra, kad ką žmo- 
gus kasdien dirba, tas jam ir malonu, jei tik sekasi, nors ir nesitikėtų naudos. 
Ypač vokiečiai yra tokio ištvermingo būdo, dėl to per ištisus tris šimtmečius 
geriausi vyrai dirbo tuos darbus ir užsiėmė tais dalykais. Būdinga tokių vaiz- 
dų galerija dar dabar sujaudintų širdis ir įkvėprų drąsos. 

Kaip tik tokiais anarchijos laikais nepalaužiamas būna doruolis, o sie- 
kiantis gėrio būna savo vietoje. Antai tebebuvo gražiuoju minima Fūrsten- 
bergo direktorija“, o po šio puikaus vyro mirties prasidėjo pragaištingų 
piktnaudžiavimų epocha. 

Tačiau visos tos vėlesnės ir ankstesnės negerovės kilo iš pradinio, vie- 
nintelio šaltinio - mažo tarnautojų skaičiaus. Buvo nustatyta, kad tarėjai 
darys pranešimą apie savo bylą griežta seka ir tam tikra tvarka. Kiekvienas 
žinojo, kada bus jo eilė ir kurią iš jam paskirtų bylų teks pristatyti; jis galėjo 
pasistengti, galėjo pasiruošti. Tačiau nelemtų neišnagrinėtų bylų vis daugė- 
jo; reikėjo ryžtis - svarbesnius teisinius ginčus atsirinkti ir išnagrinėti be 


eilės. Sunku nuspręsti, kuri byla svarbesnė už kitas, kai svarbių susikaupę 

tiek daug, o dėl atrankos daliai jų neišvengiamai teikiama pirmenybė; tačiau 
teismas susidūrė su dar vienu abejotinu atveju. Nagrinėdamas vieną sunkų, 
painų atvejį, referentas kankino ir save, ir teismą, bet galiausiai niekas neno- 
rėjo priimti sprendimo. Šalys susitaikė, išsiaiškino problemą, numirė, pasi- 
keitė prasmė. Dėl to buvo nuspręsta, kad teismas nagrinės tik tuos atvejus, 
kuriuos šalys dar gerai prisimena. Pageidauta įrodymų, kad šalys tebenori 
bylinėcis, bet taip buvo atvertas kelias didžiausioms ydoms įsigalėti: juk tas, 
kuris siūlo savo bylą, turi ją kam nors rekomenduoti; kam ją geriau rekomen- 
duos, jei ne tam, kuris ją nagrinės? Jo vardo laikyti paslaptyje, kaip to reika- 
lavo nustatyta tvarka, buvo neįmanoma, nes kaip jis galėjo likti nežinomas, 
kai yra tiek daug su byla susipažinusių pavaldinių? Jei prašoma paspartinti 
bylos nagrinėjimą, tai galima paprašyti ir užtarimo, nes savo bylos skubini- 
mas rodo, kad ji laikoma teisia. Tiesiogiai to turbūt niekas nesiims daryti, 
ber tikrai mėgins padaryti pirmiausia per pavaldinius, o juos reikia palenkti 
sau, bet taip duodama pradžia intrigoms ir papirkinėjimui. 

Imperatorius Juozapas iš asmeninių paskatų bei sekdamas Frydrichu 
pirmiausia atkreipė dėmesį į armiją ir teisingumą. Jis nukreipė žvilgsnį į 
imperijos rūmų teismą; jam pro akis neprasprūdo senos neteisybės, naujai 
suvešėję piktnaudžiavimai. Taigi ir čia reikėjo daug ką pajudinti, supurty- 
ti, padaryti. Nesigilindamas, ar jis, kaip imperatorius, tikrai turi teisę, ar jo 
įsikišimas tikrai duos gerų rezulcatų, jis pasiūlė atlikti vizitaciją ir pasirūpi- 
no, kad ji nedelsiant prasidėtų. Jau šimtą šešiasdešimt šešerius metus nebuvo 
jokios rimtos vizitacijos; per tą laiką išaugo kasmet didėjantis bylų kalnas, 
nes septyniolika asesorių nepajėgė išspręsti net einamųjų reikalų. Dvide- 
šimt tūkstančių neišnagrinėtų bylų tebelaukė savo eilės, per metus teismas 
įstengdavo išnagrinėti šešiasdešimt, o suplaukdavo antra tiek. Vizituotojų 
irgi laukė nemažai revizijų — tarta, kad apie penkiasdešimt tūkstančių. Be 
to, teismo darbą trikdė įvairūs pikrtnaudžiavimai, tačiau blogiausia buvo tai, 
kad ėmė aiškėti asmeniniai kai kurių asesorių nusižengimai. 

Tuo laiku, kai turėjau važiuoti į Veclarą, vizitacija jau vyko keletą metų, 
kaltieji buvo suspenduoti, o tyrimas toli pasistūmėjęs; kadangi vokiečių vals- 
tybinės teisės žinovai ir meistrai negalėjo praleisti progos parodyti savo žinias 
irjas skirti bendram labui, pasirodė daug išsamių, iš geranoriškų paskatų pa- 
rašytų veikalų, iš kurių kiekvienas bent kiek prasilavinęs teisės srityje galėjo 
pasisemti naudingų žinių. Ta proga pasigilinus į imperijos sanklodą ir į raš- 
tus, kuriuose ji aptariama, krito į akis, kad mokslininkus kaip tik labiausiai 


domino pasibaisėtina to perdėm ligoro kūno, kurio gyvybei užgesti neleido 

tik stebuklas, būklė. Mat pagarbos vertas vokiškas stropumas, nukreiptas ne 
tiek į rezultatus, kiek į kaupimą ir tobulinimą, čia rado nuolatinį akstiną ne- 
paliaujamai triūsti, ir, priešpriešinant imperiją imperatoriui, žemesniuosius 
luomus - aukštesniesiems, katalikus — protestantams, dėl skirtingų intere- 
sų visada neišvengiamai atsirasdavo skirtingų nuomonių, netrūko dingsčių 
naujiems sankirčiams ir kontrargumentams. 

Kadangi gerai suvokiau senąsias ir naująsias aplinkybes, nelaukiau, kad 
viešnagė Veclare atneš daug džiaugsmo. Manęs anaiptol nežavėjo, kad gra- 
žioje vietoje įsikūrusiame, bet mažame ir neišvaizdžiame mieste rasiu dvi- 
lypį pasaulį: tenykštį — seną ir įprastą, ir svetimą — naują, įpareigotą griež- 
tai tikrinti tą pirmąjį, teisiantį ir nuteistą teismą; rasiu gyventojų, slegiamų 
baimės ir rūpesčio, kad nebūtų patraukti nelemton teisminėn atsakomybėn; 
sužinosiu, kad gerbiami asmenys, kuriuos visi ilgai laikė padoriais, kaltinami 
niekšingomis piktadarybėmis ir jų laukia gėdinga bausmė, - dėliojosi liūd- 
nas vaizdas, netraukė gilintis į reikalus, kurie, jau savaime painūs, dėl pikta- 
darybių atrodė visai nebeaiškūs. 

Tariausi numanantis, kad, išskyrus vokiečių civilinę ir valstybinę teisę, 
manęs čia nelaukia moksliniu atžvilgiu nieko ypatingo, kad čia manęs ne- 
lankys joks poetinis įkvėpimas, bet kiek padvejojus į tą miestą nuvedė ne 
tiek žinių troškimas, kiek noras pakeisti savo padėtį. Ber kaip nustebau, kai 
vietoj niūrios draugijos mane trečią kartą pasitiko akademinis gyvenimas. 
Prie didelio pietų stalo viešbutyje radau susirinkusius kone visus pasiunti- 
nybės žemesniuosius tarnautojus, jaunus smagius vyrus; jie draugiškai mane 
priėmė, ir jau pirmą dieną man paaiškėjo, kad jie savo pietų valandas pajvai- 
rina romantine fikcija — riterių stalu, kurį žaidė išmoningai ir linksmai. Pir- 
mutinis sėdėjo magistras, jam prie šono - kancleris, greta jo — svarbiausieji 
valstybės pareigūnai, paskui — riteriai pagal savo rangą; čia užsukę svetimi 
lankytojai turėdavo tenkintis galinėmis vietomis, jiems pokalbis dažniausiai 
būdavo nesuprantamas, nes draugija savo kalbą praturtindavo ne tik riterių 
posakiais, bet ir visokiomis užuominomis. Kiekvienas turėjo riterio vardą su 
pažyminiu. Mane jie praminė Gėtzu von Berlichingenu Doruoju. Pirmąjį 
vardą įgijau dėl savo domėjimosi garbiuoju vokiečių sentėviu, o antrąjį - dėl 
nuoširdaus prielankumo ir pagarbos iškiliems vyrams, su kuriais susipaži- 
nau. Už naudingai praleistą viešnagės laiką esu labai dėkingas grafui von 
Kielmannseggui“*. Jis buvo rimčiausias iš visų, itin darbštus ir patikimas. 
Von Gouė“, sunkiai įmenamas ir apibūdinamas žmogus, buvo stačiokiškas 


platus hanoverietis, tylus ir užsidaręs. Jam netrūko įvairių talentų. Sklan- 

dė gandas, kad jis esąs pavainikis, be to, mėgo tam tikrą paslaptingumą ir 
tikruosius savo norus bei ketinimus maskuodavo įvairiomis keistybėmis; jis 
buvo tikroji tos keistosios riterių sąjungos siela, nors tikrai nesiekė užimti 
magistro vietos. Veikiau priešingai — riterių galvai išvykus, padėjo išrinkti 
kitą ir per jį darė įtaką. Taip pat vieną kitą atsitiktinumą mokėjo pakreip- 
ti taip, kad šie tapo reikšmingais įvykiais ir juos buvo galima pateikti kaip 
pasaką. Tačiau visa tai darė be jokio rimto siekio: norėjo vien tik išblašky- 
ti nuobodulį, kurį jam ir jo kolegoms kėlė užsitęsusi vizitacija, ir kuo nors, 
kad ir voratinkliu, pripildyti tuštumą. Beje, tas pasaką primenantis komiš- 
kas žaidimas buvo žaidžiamas neapsakomai rimtai, niekam nekėlė juoko, 
kai koks malūnas virsdavo pilimi, o malūnininkas - pilininku, kai Keturi 
Haimono sūnūs tapo kanonine knyga ir pagarbiai, su ceremonijomis buvo 
skaitomos jos ištraukos. Įšventinimas į riterius buvo atliekamas iš įvairių ri- 
terių ordinų perimtomis simbolinėmis ceremonijomis. Didžiausia dingstis 
juokauti buvo ta, kad akivaizdžius dalykus sakyta esant paslaptimi; žaidimas 
žaistas atvirai, bet buvo neleistina apie jį garsiai kalbėti. Buvo išspausdintas 
visų riterių sąrašas, prašmatnus kaip reichstago kalendorius, bet jei kuri šei- 
ma išdrįsdavo pasišaipyti, esą tai gryni niekai ir juokai, už bausmę riteriai jai 
neduodavo ramybės tol, kol rimtas šeimos vyras ar artimas giminaitis nu- 
spręsdavo įstoti į ordiną ir gauti įšventinimą į riterius, o šeimynos apmaudas 
sukeldavo nuostabų piktdžiugos jausmą. 

Su tuo riterių ordinu buvo susijęs ir kitas, rodos, filosofinis ir mistinis, 
kuris neturėjo vardo. Pirma pakopa vadinosi perėjimas, antra - perėjimo 
perėjimas, trečia - perėjimo perėjimas į perėjimą, ketvirta — perėjimo perėji- 
mas į perėjimo perėjimą. Įšventintieji privalėjo aiškinti aukštąją tų pakopų 
prasmę, tai darė pagal vieną spausdintą knygelę, kurioje tie keisti žodžiai 
buvo dar keisčiau paaiškinti, tiksliau - amplifikuoti??. Taigi tokie užsi- 
ėmimai buvo mėgstamiausias laiko stūmimas. Rodos, čia susijungė išvien 
Behrischo paikybės ir Lenzo absurdo pomėgis, bet, kartoju, po tuo dangalu 
neslypėjo joks tikslas. 

Nors iš pat karto mielai prisidėjau prie tokių pokštų, taip pat parengiau 
perikopes?! iš Keturių Haimono sūnų ir pateikiau pasiūlymą, kaip jas rei- 
kėtrų skaityti per šventes ir iškilmes, o ir pats jas itin pakiliai skaitydavau, 
bet jau anksčiau buvau persisotinęs tokių dalykų, tad netekęs Frankfurte ir 
Darmštate mane supusios aplinkos labai nudžiugau, kad sutikau Gorterį““, 
kuris prie manęs prisirišo kaip tikras bičiulis ir aš jam atsakiau nuoširdžiu 


prielankumu. Jo protas buvo subtilus, aiškus, šviesus, talentas - išlavintas ir 

drausmingas; jis pasižymėjo prancūziška elegancija ir labai mėgo tą anglų li- 
teratūros dalį, kurioje vaizduojami dorovingi ir malonūs dalykai. Mudu kar- 
tu praleidome daug malonių valandų keisdamiesi žiniomis, pasakodamiesi 
apie savo planus ir pomėgius. Jis paskatino mane parašyti vieną kitą darbelį, 
juoba kad palaikė ryšį su Getingeno literatų būreliu, ir paprašė, kad pateik- 
čiau Boie's almanachui** savo eilėraščių. | 

Per tai šiek tiek suartėjau su jaunais ir talentingais vyrais, kurie laikė- 
si išvien, o jų veikla vėliau gausiai ir įvairiopai išsiskleidė. Du broliai grafai 
Stolbergai, Birgeris, Volfas, Holty“* ir kiti, vieno tikėjimo ir vienos dvasios, 
susibūrė apie Klopstocką, kurio įtaka sklido į visas puses. Tokiame be palio- 
vos didėjančiame vokiečių poetų rate kartu su įvairiais poetiniais nuopel- 
nais augo ir kitas jausmas, kuriam apibūdinti net nerandu tinkamo žodžio. Jį 
būtų galima pavadinti nepriklausomybės poreikiu, jis visada randasi taikos 
metais ir kaip tik ten, kur, po teisybei, žmonės nėra priklausomi. Per karą 
žmogus, kiek įstengia, kenčia šiurkščią jėgą; taip, fiziškai ir ekonomiškai 
jis jaučiasi pažeistas, bet morališkai — ne; prievarta nieko neverčia gėdytis, 
o tarnauti laikui - jokia žeminanti prievolė; žmogus įpranta kentėti nuo 
priešų ir draugų. Jis turi norų, bet neturi pažiūrų. Priešingai, taikos metais 
žmogaus laisvės jausmas vis labiau ryškėja, ir kuo žmogus laisvesnis, tuo lais- 
vesnis nori būti. Jis nenori nieko virš savęs - nenorime būti suvaržyti, niekas 
neturi būti suvaržytas, ir tas gležnas, netgi liguistas jausmas gražiose sielose 
reiškiasi kaip teisingumas. Anuomet visa kas buvo persmelkta tos dvasios ir 
to jausmo, o kadangi tik nedaugelis buvo prispausti, juos siekta išlaisvinti 
nuo atsitiktinės priespaudos; taip kilo tam tikra moralinė nesantaika, kai 
individai ėmė kištis į valdymą, ir, prasidėjusi iš pagirtinų paskatų, ji sukėlė 
nelemtas pasekmes, kurių visų net neįmanoma apsakyti. 

Stojęs ginti Calas šeimos??, Voltaire'as sukėlė didelį susidomėjimą ir pel- 
nė pagarbą. Vokietijoje kone dar plačiau nuskambėjo, dar didesnį vaidmenį 
suvaidino Lavaterio žygis prieš landfogtą. Su jaunatvine drąsa sumišęs este- 
tinis jausmas veržėsi dar toliau, o kadangi neseniai studijuoti reikėjo tam, 
kad gautum tarnybą, imta dėtis tarnautojų prievaizdu, ir jau artėjo laikas, 
kai dramaturgai ar romanų kūrėjai savo piktadarių dažniausiai ieškos tarp 
ministrų ir pareigūnų. Taip buvo sukurtas pusiau įsivaizduojamas, pusiau 
tikras veiksmo ir atoveiksmio pasaulis; vėliau jame susidūrėme su aršiais įda- 
vinėjimais ir pjudymais, kuriuos su kažkokiu įniršiu, prisidengę teisingumo 
kauke, leisdavo sau žurnalų ir dienraščių leidėjai ir tą darbą dirbdavo juoba 


atkakliai, nes bandydavo įtikinti skaitytojus, kad jų akivaizdoje vyksta tikrų 

tikriausias teismas — kokia kvailystė! Jokia publika neturi vykdomosios ga- 
lios, o susiskaldžiusioje Vokietijoje viešoji nuomonė nei kam naudinga, nei 
žalinga. 

Mes, jaunimas, nejutome jokio žalingo poveikio; vis dėlto mus užvaldė 
panaši idėja; joje susiliejo poezija, moralė ir kilnus siekis; ji mums nepaken- 
kė, tačiau buvo nevaisinga. 

Pateikęs Hermano mūšį ir jį dedikavęs Juozapui Antrajam, Klopstockas 
davė nuostabų postūmį. Iš romėnų priespaudos išsivadavę vokiečiai buvo 
pavaizduoti gražiai ir galingai, ir tas paveikslas labai gerai tiko nacijos sa- 
vigarbos jausmui žadinti. Tačiau taikos metais visas patriotizmas — tai pa- 
sišluoti prie savo durų, atlikti savo pareigas, taip pat gerai išmokti pamokas, 
kad namie būtų tvarka, taigi Klopstocko pažadintas tėvynės jausmas liko be 
objekto, kurį turėdamas galėtų tvirtėti. Frydrichas išgelbėjo dalies vokiečių 
garbę prieš susivienijusį pasaulį, tad kiekvienas nacijos narys pritarimu ir 
pagarba didžiajam kunigaikščiui galėjo būti jo pergalės dalininku; bet ką 
daryti su pažadintu karingu užsispyrimo jausmu? Kur link jam lietis, kokį 
poveikį sukelti? Iš pradžių tai buvo tik poetinė forma, vėliau tas troškimas 
sunokino daug bardų dainų - dažnai kritikuojamų, net pašiepiamų. Nebuvo 
jokių išorės priešų, su kuriais reikėtų kovoti, tad buvo pramanyti tironai, ir 
kunigaikščiai bei jų tarnai buvo priversti save paaukoti tam vaizdiniui — iš 
pradžių apskritai, o bėgant laikui konkrečiai; štai tada poezija karštai pa- 
rėmė anksčiau negeruoju minėtą kišimąsi į teisėtumo vykdymą, ir keistai 
nuteikia ano meto eilėraščiai - jie parašyti vienu jausmu, naikinančiu viską, 
kas yra bent kiek viršesnis - ar monarchas, ar aristokratija. 

Aš savo ruožtu ir toliau naudojau poezijos meną savo jausmams ir įno- 
riams išreikšti. Iš to laiko kilę trumpieji eilėraščiai, antai „Keleivis“; jie buvo 
išspausdinti Getingeno mūzų almanache. Tačiau to, ką manyje pasėjo ta ma- 
nija, netrukus pabandžiau nusikratyti Gece fon Berlichingene, parodydamas, 
kaip anais sąmyšio laikais teigiamai mąstantis šaunus vyras iškilus reikalui 
ryžtasi pats būti įstatymas ir perimti vykdomąją galią, bet jam tenka nusivil- 
ti, kai pripažintas, gerbiamas aukštesnio rango asmuo jo elgesį įvertina kaip 
dviprasmišką, netgi išdavikišką. 

Klopstocko odės atvėrė kelią į vokiečių poeziją ne tiek šiaurės mitologi- 
jai, kiek jos dievybių nomenklatūrai; nors aš tuoj pasinaudodavau tuo, kas 
man būdavo pasiūloma, negalėjau prisiversti jos naudoti, ir štai dėl kokios 
priežasties. Edos sakmės man seniai buvo žinomos iš Mallet pratarmės Da- 


nijos istorijai“, ir aš jomis nedelsdamas pasinaudojau; jos priklausė prie tų 

pasakų, kurias draugijos paprašytas labiausiai mėgau pasakoti. Herderis man 
davė Resenių? ir plačiau supažindino su herojinėmis sakmėmis. Tačiau nors 
tuos dalykus laikiau svarbiais, negalėjau įtraukti į savo poetinės kūrybos at- 
sargas; nors puikiai žadino vaizduotę, neįstengiau jų matyti jusliniu maty- 
mu, o graikų mitologija, didžiųjų pasaulio menininkų paversta matomomis, 
lengvai įsimenamomis fhigūromis, gausiu būriu tebestovėjo akyse. Dievams 
išvis retai leisdavau pasirodyti, nes, mano supratimu, jų buveinė buvo už 
gamtos, kurią mokėjau vaizduoti. Dėl ko būčiau turėjęs savo poezijoje vietoj 
Jupiterio imti Vodaną, vietoj Marso - Torą, o vietoj pietietiškų, nuodugniai 
pavaizduotų figūrų - ūkanų darinius, viso labo tuščius žodžius? Iš vienos 
pusės, jie buvo panašūs į Ossiano herojus, irgi neturinčius konkretaus pavi- 
dalo, tik atrodė dar šiurkštesni ir didesni, iš kitos pusės, juos priskyriau prie 
linksmų pasakų personažų, nes akivaizdus per visą šiaurės mitologiją einan- 
tis humoristinis bruožas man labai patiko. Man atrodo, ji vienintelė švel- 
niai šaiposi pati iš savęs, keistai dievų dinastijai priešpriešina nuotykingus 
milžinus, burtininkus ir pabaisas, kuriems terūpi, kaip apgauti aukščiausius 
valdančiuosius asmenis, iš jų pasijuokti, o galiausiai pagrasinti žiauria, neiš- 
vengiama žūtimi. 

Panašų, gal net tokį pat domesį kėlė indų sakmės, su kuriomis pirmą 
kartą susipažinau skaitydamas Dapperio kelionių aprašymą“* ir su dideliu 
džiaugsmu įtraukiau į savo pasakų atsargas. Man nuostabiai pavyko papa- 
sakoti apie Ramo altorių??, ir nors toje pasakoje daug įvairių veikėjų, mano 
klausytojai labiausiai pamėgo beždžionę Hanemaną. Tačiau ir tos beformės 
ar perdėm įmantrios pabaisos poetiniu atžvilgiu manęs netenkino; jos buvo 
per toli nuo tikrovės, o į ją nepaliaujamai krypo mano protas. 

Tačiau nuo visų tų nemeniškų pamėklių mano grožio jausmą bus saugo- 
jusi nuostabi jėga. Visada laiminga ta literatūros epocha, kurioje vėl išnyra 
ir atgimsta didieji praeities kūriniai, nes jie tada atrodo kaip gaivi naujiena. 
Taip ir mums naujai nušvito Homero šviesa, tiesą sakant, visai pagal laiko 
dvasią, kuri buvo labai palanki tokiam pasirodymui, nes nuolatinis ragini- 
mas gręžtis į gamtą galiausiai lėmė, kad ir senųjų kūrinius imta vertinti šiuo 
požiūriu. Gausių keliautojų pastangomis Šventasis Raštas tapo suprantames- 
nis, kiti daug nuveikė Homero labui. Guys*? padarė pradžią, Woodas*! su- 
teikė dalykui užmojį. Getingene pasirodžiusi recenzija, skirta anuomet labai 
retam originalo leidimui, mus supažindino su leidėjų ketinimais ir parodė, 
kiek juos pavyko įgyvendinti. Įsitikinome, kad toji poezija ne apdainuoja 


įtemptą ir dirbtinį herojiškumą, bet tikroviškai atspindi žilą senovę; sten- 

gėmės ją gyviau įsivaizduoti. Tiesa, buvo sunku pacikėti, kai kas nors įrodi- 
nėdavo, jog norint teisingai suprasti Homero pavaizduotus veikėjus reikia 
susipažinti su laukinėmis tautomis ir jų papročiais, kuriuos aprašo keliau- 
tojai po Naująjį pasaulį, — juk sunku būtų paneigti, kad tiek europiečiai, 
tiek azijiečiai Homero kūriniuose pavaizduoti kaip pasiekę aukštą kultūros 
lygį, gal net aukštesnį negu Trojos karo laikų. Tačiau ta maksima nesikirto 
su vyraujančiu gamtos išpažinimu, tad tarėme, kad šiuo atžvilgiu ji mums 
priimtina. 

Paniręs į tokius užsiėmimus, susijusius su žmogaus pažinimu aukštąja 
prasme ir poezija artimiausiu ir mieliausiu būdu, vis dėlto kasdien patirda- 
vau, kad esu Veclare. Ištisas valandas netildavo kalbos apie vizitacijos reika- 
lus, nuolat daugėjančias kliūtis jai vykdyti, iškilusius aikštėn naujus trūku- 
mus. Čia irgi buvo susirinkusi Šventoji Romos imperija, tik ne švęsti išorinių 
iškilmių, o atlikti pačias gelmes siekiančio darbo. Bet ir čia man stojosi akyse 
pustuštė pietų salė karūnavimo dieną, kai pakviestieji svečiai nesiteikė ar- 
vykti, nes buvo per aukšti. Tiesa, čia jie susirinko, bet akims atsivėrė dar 
blogesni požymiai. Nuolat ryškėjo visumos netvirtumas, dalių priešybė, ir 
niekam nebuvo paslaptis, kad kunigaikščiai tarpusavyje taręsi: reikėtų pa- 
žiūrėti, o gal pavyktų tokia proga ką nors išsireikalauti iš imperacoriaus. 

Kiekvienas doruolis pajus, kokį blogą įspūdį jaunam žmogui, siekian- 
čiam gero ir pagal tai save ugdančiam, darė visų pasakojimų užuominos apie 
aplaidumą ir nerūpestingumą, neteisingumą ir papirkinėjimus. Iš kur jam 
imti, esant tokioms sąlygoms, pagarbos įstatymams ir teisėjams? Tačiau net 
visiškai pasitikint vizitacijos rezultatais, net tikint, kad ji visiškai atliks savo 
kilnią paskirtį, džiugiam pirmyn žengiančiam jaunuoliui ji nežadėjo nieko 
gero. Visais šio proceso formalumais siekta tik užglaistyti; norint bent iš da- 
lies veikti ir ką nors reikšti, reikėjo visada tarnauti tam, kuris buvo neteisus, 
visada - atsakovui, fechtuojant sugebėti vikriai smogti ir mikliai išvengti 
smūgio. 

Kadangi esant tokiai sumišusiai padėčiai man nesisekė jokia estetinė kūry- 
ba, aš kartkartėmis panirdavau į estetines spekuliacijas, juk visas teoretizavimas 
rodo kūrybinės galios trūkumą arba sąstingį. Anksčiau - su Mercku, dabar ret- 
sykiais su Gotteriu bandydavau rasti maksimas, kuriomis vadovaujantis būrų 
galima imti kurti. Ber nei man, nei jiems nesisekė. Merckas buvo abejotojas ir 
eklektikas, Gorteris sekė tokiais pavyzdžiais, kurie jam buvo priimtiniausi. 
Neseniai pasirodžiusi Sulzerio teorija*? tiko ne tiek menininkams, kiek mė- 


gėjams. Tas požiūris pirmiausia reikalauja moralaus poveikio, bet taip iškart 

iškyla prieštaravimas tarp kuriančiųjų ir vartojančiųjų, nes geras meno kūri- 
nys gali sukelti ir sukelia moralines pasekmes, tačiau iš menininko reikalauti 
moralinių siekių reiškia gadinti jo amatą. 

Jau keletą metų uoliai gilinausi į tai, ką senieji yra pasakę apie tuos da- 
lykus, - kad ir ne nuosekliai nagrinėdamas, o tik pasirinktinai skaitydamas. 
Aristotelis, Ciceronas, Kvintilianas, Longas - nė vieno neužmiršau, bet iš 
to nieko nelaimėjau, nes tie vyrai teigė, kad pirmiausia būtina įgyti patir- 
ties, o aš jos neturėjau. Jie vedė mane į pasaulį, be galo turtingą meno kū- 
rinių, jie atskleidė puikių poetų ir oratorių nuopelnus, daugumos jų mums 
likę tik vardai, ir karštai mane įtikinėjo, jog pirmiausia reikia turėti labai 
daug objektų, kad apie juos būtų galima galvoti, jog pirmiausia būtina pa- 
čiam ką nors nuveikti, net suklysti, kad pažintum savo ir kitų gebėjimus. 
Tačiau mano pažintis su seniai praėjusių laikų daugialypiais turtais visada 
buvo mokyklinė ir knyginė, anaiptol ne gyva, o juk žymiausių oratorių pa- 
vyzdys liudijo, kad jie savo kultūrą pasėmė iš gyvenimo ir kad jų meninio 
braižo ypatumai neįsivaizduojami be jų pačių charakterio. Atrodo, kad apie 
poetus tai pasakytina rečiau, bet visų menininkų kūriniuose tik gyvenimas 
sujungia gamtą ir meną, tad iš to savo mintijimo pešiau viso labo tiek, kad 
grįžau prie seno noro ištirti prigimtį ir gamtą, sekti jomis su meile ir leisti 
joms pačioms skleistis. 

Imtis tokių darbų, neduodančių man ramybės nei dieną, nei naktį, ga- 
lėjau, nes labai traukė dvi didelės, gausios medžiagos, ir man reikėjo tik tam 
tikra prasme suvokti, kokios jos vertingos, kad sukurčiau reikšmingą kūri- 
nį. Viena - tai senesnė epocha, kurioje gyveno Gėtzas von Berlichingenas, 
kita — naujesnė, kurios liūdnas žydėjimas pavaizduotas Verteryje. 

Jau kalbėjau apie istorinį pasirengimą pirmajam darbui; dabar nušviesiu 
antrojo etines paskatas. 

Minėtas sumanymas - leisti, kad mano prigimtis nevaržomai skleistųsi 
pagal savo savybes, o gamta darytų man poveikį pagal savąsias, - nukreipė 
mane į tą keistą stichiją, kurioje sumanytas ir parašytas Verteris. Stengiausi 
vidujai nusišalinti nuo visko, kas svetima, meilingai žvelgti į aplinką ir leis- 
ti mane veikti visoms būtybėms - nuo žmonių iki pačių mažiausių, kokias 
tik įmanoma užčiuopti juslėmis, leisti kiekvienai saviškai mane veikti. Taip 
radosi nepaprasta artuma įvairiems gamtos daiktams, aidu atsiliepdavau į 
visumą, įsijungdavau į visetą, dėl to kiekviena permaina - miestų, vietovių, 
paros ar metų laiko ar dar kokia kita —- mane giliai paliesdavo. Tapybiškas 


žvilgsnis papildė poetinį, gražus kaimiškas, malonios upės gyvinamas kraš- 


DVYLIKTA KNYGA 379 


tovaizdis stiprino vienatvės potroškį ir skatino tylius, į visas puses sklindan- 
čius apmąstymus. 

Tačiau nuo tada, kai palikau aną šeimos ratą Zezenheime, o dabar - 
draugų būrelį Frankfurte ir Darmštate, krūtinėje atsivėrė tuštuma, kurios 
neįstengiau užpildyti, dėl to atsidūriau tokioje padėtyje, kai, vos tik slapta 
pasirodęs, meilės jausmas netikėtai gali užklupti ir paversti niekais visus ge- 
rus sumanymus. 

Taigi dabar, priėjęs šią savo knygos vietą, autorius rašydamas pirmą kar- 
tą pajunta palengvėjimą, nes nuo šiol ši knyga bus tai, kas ji iš tikrųjų turi 
būti. Ji buvo sumanyta ne dėl savęs pačios, veikiau ji skirta autoriaus gyve- 
nimo spragoms užkamšyti, vienam kitam fragmentui papildyti ir buvusių ir 
užmarštin nugrimzdusių rizikingų dalykų gyvam atminimui išlaikyti. Ta- 
čiau nereikia ir negalima pakartoti to, kas jau atlikta, poetas tuščiai žadintų 
aptemusias sielos jėgas, veltui reikalautų, kad jos vėl atgaivintų tas mielas 
aplinkybes, kurios jam taip pagražino viešnagę Lano slėnyje. Laimė, genijus 
jau anksčiau tuo pasirūpino ir paragino pajėgiosios jaunystės metais užrašyti 
nesenos pracities įvykius, meniškai pavaizduoti ir, sulaukus palankios valan- 
dos, drąsiai išstatyti viešumoje. Tikriausiai nebūtina daug aiškinti, kad čia 
kalbama apie knygelę pavadinimu Verteris, tačiau teks pamažu papasakoti šį 
bei tą apie joje vaizduojamus asmenis ir atskleistus jausmus. 

Tarp jaunų vyrų, kurie priklausė prie pasiuntinybės ir rengėsi būsimai 
tarnybai, buvo vienas, mūsų trumpai vadinamas „jaunikiu“?. Jis pasižymė- 
jo ramiu, vienodu elgesiu, aiškiomis pažiūromis, jo veiksmai ir kalbos buvo 
konkretūs. Žvali jo veikla, nemąžtantis stropumas taip tiko viršininkams, 
kad pažadėjo, jog netrukus būsiąs priimtas į tarnybą. Dėl to jis pagrįstai ga- 
lėjo susižadėti su viena mergina“*, visiškai atitinkančia jo būdą ir troškimus. 
Po savo motinos mirties ji, kaip gausios šeimos - jaunesnių brolių ir seserų — 
galva, sumaniai laikė namus ir buvo vienintelė paspirtis našliu tapusiam tė- 
vui, tad būsimasis sutuoktinis galėjo to paties tikėtis sau ir savo palikuonims 
ir viltis didelės šeimyninės laimės. Visi, net ir nevertindami tokių gyvenimo 
siekių savanaudiškai, pripažino, kad ji yra tokia mergina, kokią kiekvienas 
norėtų gauti. Tokios kaip ji nesužadina karštų aistrų, tačiau visiems patin- 
ka. Ji buvo apdovanota grakščiai sudėta, dailia figūra, tyra sveika prigim- 
timi ir iš jos kylančiu džiugiu triūslumu, gebėjimu lengvai atlikti būtinus 
darbus. Susidūrus su tokiomis savybėmis ir man visada likdavo gėra, ir aš 
mielai dėdavausi prie tų, kurie jomis pasižymi, ir nors ne visada rasdavau ga- 


limybę jiems iš tikrųjų patarnauti, tačiau su jais daug mieliau negu su kitais 

dalydavausi nekaltų džiaugsmų teikiamais malonumais, kurie jaunystei visa- 
da po ranka ir kuriais ji be didelių pastangų ir išlaidų naudojasi. Be to, mote- 
rys, kaip žinoma, puošiasi tik dėl to, kad galėtų pasipuikuoti viena prieš kirą, 
dėl to nuolat tik dar labiau dabinasi, tad man labiausiai patikdavo tokios, 
kurios paprastu valyvumu tylomis patikina draugą, sužadėtinį, kad visa tai 
tik jam skirta ir kad be didelio vargo ir išlaidų taip galima nugyventi visą 
gyvenimą. 

Tokios moterys ne itin užsiėmusios savimi, joms užtenka laiko išoriniam 
pasauliui stebėti, romumo - prie jo prisitaikyti; jos savaime tampa protingos 
ir supratingos, o kad išprustų, joms nebūtina perskaityti daug knygų. Tokia 
buvo nuotaka. Jaunikis, tiesaus ir patiklaus būdo, su ja netrukus supažin- 
dindavo kiekvieną jam brangų žmogų, o kadangi didžiąją dienos dalį skir- 
davo darbo reikalams, mėgo, kad jo sužadėtinė, baigusi ruoštis po namus, 
papramogautų, su draugais ir draugėmis pasilinksmintų ir paiškylautų po 
gamtą. Lota - toks bus buvęs jos vardas - buvo nereikli dvejopa prasme: pir- 
ma, iš prigimties veikiau buvo linkusi į bendrą geranoriškumą, bet neturėjo 
konkrečių palinkimų, antra, ji pasižadėjo vyrui, kuris, būdamas jos vertas, 
nusprendė savo likimą visam gyvenimui susieti su jos likimu. Greta jos buvo 
jausti gaivaus oro dvelkimas. Kaip gražu, kai tėvai be paliovos rūpinasi savo 
vaikais, bet dar gražiau, kai broliai ir seserys tarpusavyje daro tą patį. Taria- 
me, kad pirmu atveju - tai instinktas ir kultūros tradicija, o antru atveju — 
pasirinkimas ir laisva dvasia. 

Naujas atvykėlis, kurio nesaistė jokie saitai, buvo nerūpestingas mergi- 
nos akivaizdoje, o ji, jau pasižadėjusi, paslaugiausio patarnavimo nelaikanti 
meilikavimu ir juoba dažnai jo sulaukianti, leido įvykiams tekėti savo vaga, 
bet atvykėlis netrukus pasijuto toks suvaržytas ir supančiotas, kad nors jau- 
noji pora su juo elgėsi patikliai ir draugiškai, jis pats savęs nebeatpažino. 
Dykas ir pilnas svajonių, nes jo netenkino jokia dabartis, ko netekęs rado 
vienoje draugėje, kuri, nebūdama vienadienė, gyveno tarsi tik šia akimirka. 
Jai patiko, kai jis ją lydėdavo, o jis netrukus jau norėjo, kad ji visada būrų 
šalia, nes perteikė jam kasdienybės pasaulį, tad netrukus tame dideliame 
ūkyje - lauke ir pievose, darže ir sode - juodu tapo neišskiriamais draugais. 
Kai leisdavo reikalai, jaunikis irgi prisidėdavo, visi trys priprato vienas prie 
kito net nenorėdami ir nebūtų galėję paaiškinti, kaip atsitiko, kad vienas 
be kito nebegali gyventi. Taip prabėgo nuostabi vasara, tikra vokiška idilė, 
kurios proza buvo derlinga žemė, o poezija - tyra meilė. Eidami per suno- 


kusių javų laukus, jie grožėjosi rasotu rytu: nuostabiai skambėjo vieversėlio 

giesmelė, purpelės putpeliavimas; stojo karščiai, prapliupo baisingos audros, 
bet jie tik dar labiau suartėjo, o negęstanti meilė numaldė vieną kitą šeimoje 
įsiplieskusį piktumą. Taip vienas šiokiadienis vijo kitą ir visos dienos atrodė 
kaip šventadieniai; visas kalendorius būtų galėjęs būti raudonas. Mane su- 
pras, kas prisimena, kokia ateitis laukė laimingai nelaimingo Naujosios Eloi- 
zos draugo: „Ir prie savo mylimosios kojų sėdėdamas jis skabys kanapę, ir jis 
norės kanapę skabyti šiandien, ryt ir poryt - visą savo gyvenimą.“ 

Nedaug, bet kaip tik tiek, kiek būtina, dabar papasakosiu apie jauną 
vyrą, kurio vardas paskesniais metais buvo labai dažnai minimas. Tai Jerusa- 
lemas*?, laisvai ir subtiliai mąstančio teologo sūnus. Jis taip pat buvo vienos 
pasiuntinybės tarnautojas; buvo malonios išvaizdos, vidutinio ūgio, dailaus 
sudėjimo; veikiau apskrito negu pailgo veido; minkštų, ramių veido bruožų; 
apskritai jam netrūko nieko, kas puošia gražų šviesiaplaukį jaunuolį; mėly- 
nos jo akys buvo ne tiek iškalbingos, kiek patrauklios. Vilkėdavo drabužiais, 
kuriuos, sekdami anglais, dažniausiai dėvi vokiečių žemaičiai: mėlynu fraku, 
odos geltonumo liemene ir kelnėmis, avėjo aulinius su rudais atvartais. Au- 
torius niekada jo neaplankė ir niekada nepriėmė savo namuose; retkarčiais jį 
sutikdavo pas draugus. Savo nuomonę tas jaunas vyras reiškė santūriai, bet 
geranoriškai. Jis užsiėmė įvairia menine veikla, ypač mėgo piešinius ir eski- 
zus, atspindinčius nuošalių vietovių ramumą. Tokiomis progomis pasakoda- 
vo apie Gefšnerio raižinius ir skatindavo mėgėjus juos nagrinėti. Beveik arba 
visiškai nedalyvavo riterių žaidime nei maskarade, gyveno sau ir su savo min- 
timis. Buvo kalbama, kad jis karštai mylįs vieno draugo žmoną. Viešumoje 
jų niekas niekada nematė drauge. Apskritai apie jį nedaug buvo žinoma, tik 
kad domisi anglų literatūra. Kaip pasiturinčio vyro sūnui, jam nereikėjo nei 
skubinai griebtis veiklos, nei skubintis kuo greičiau gauti tarnybą. 

Minėti Gelnerio raižiniai pastūmėjo mus dar labiau mėgautis ir domė- 
tis kaimiškomis vietovėmis, o trumpas eilėraštis, kurį itin pamėgome savo 
nedideliame ratelyje, nuo šiol padėjo užmiršti visa kita. Kiekvieno taip nu- 
sistačiusiojo ir taip mąstančiojo širdį palietė Goldsmitho „Deserted Villa- 
ge“““. Ne kaip gyvas ir paveikus, bet kaip praėjęs, išnykęs gyvenimas jame 
buvo pavaizduota visa, ką taip mėgo akys, kas mylėta, branginta, ko karš- 
tai ieškota dabartyje, kad jaunarviškai žvaliai įsilietų į gyvenimą. Šventės 
ir šventadieniai kaime, bažnyčios pašventinimo šventės ir mugės, po kaimo 
liepa susirinkusi seniūnų taryba, jos rimtį trikdantis veržlus jaunimo šokis; 
netrūko čia nė aukštaluomių. Kokios gražios buvo tos pramogos, kurias savo 


buvimu švelnino šaunus kaimo pastorius, mokantis kaipmat užglaistyti ir 

užbaigti netgi tai, kas galbūt yra per daug, kas būtų dingstis pradėti ginčą ir 
barnį. Čia vėl atradome savo garbųjį Veikfildą gerai pažįstamame rate, bet 
ne kaip žmogų su kūnu ir krauju, o kaip eleginio poeto tylių aimanų sugrą- 
žintą šešėlį. Jau šio kūrinio idėja yra viena sėkmingiausių, juoba kad autorius 
nusprendė švelniu liūdesiu prikelti nekaltą praeitį. O kaip gerai anglui vi- 
sais atžvilgiais pavyko tas jaukus sumanymas! Apie savo susižavėjimą, kurį 
man sukėlė tas nuostabus eilėraštis, papasakojau Gotteriui; jam geriau negu 
man pavyko jį išversti, nes aš perdėm skrupulingai stengiausi gimtąja kalba 
perteikti švelnų originalo reikšmingumą, dėl to man nusisekė tik kai kurios 
vietos, bet nepavyko visuma. 

Jei, kaip sakoma, ilgesyje slypi didžiausia laimė, o iš tikro ilgėtis galima 
tik to, kas nepasiekiama, tai šiuo atveju viskas bus sutapę, kad jaunuolis, kurį 
dabar lydime klajonių takais, taprų laimingiausiu mirtinguoju. Meilė paža- 
dėtai nuotakai, siekis svetimos literatūros šedevrus įgyti savajai ir joje sudai- 
ginti, pastangos kopijuoti gamtos objektus ne tik žodžiais, bet ir grifeliu bei 
teptuku, neturint būtinų technikos įgūdžių, - jau vienas kuris dalykas būtų 
pripildęs širdį ir prislėgęs krūtinę. Tačiau kad tas maloniai kenčiantysis būtų 
išplėštas iš tokios padėties ir naujos aplinkybės jam vėl suteiktų nerimasties, 
įvyko štai kas. 

Gysene gyveno teisės profesorius Hopfneris*". Merckas ir Schlosseris jį 
vertino ir didžiai gerbė kaip savo dalyką giliai išmanantį, mąstantį ir darbštų 
vyrą. Seniai svajojau su juo susipažinti, tad dabar, tiedviem draugams nu- 
sprendus jį aplankyti ir pasikalbėti apie literatūrą, pageidauta, kad ir aš at- 
vykčiau į Gyseną. Tačiau kaip smagiais ir taikiais laikais kirba noras krėsti 
išdaigas, taip ir mums magėjo ne tiesiog ką nors padaryti, o kaip tikriems vai- 
kams paversti viską pokštu, tad sutarėme, kad aš apsimesiu nepažįstamu po- 
naičiu ir, prisistatęs svetimu vardu, vėl duosiu valią savo pomėgiui pasirodyti 
kaip persirengėlis. Vieną giedrą rytą saulei netekėjus iš Veclaro patraukiau 
prie Lano ir leidausi gražiuoju slėniu aukštyn; vėl pamėgau keliones pėsčio- 
mis. Kūriau, pyniau į vieną giją, perkratinėjau mintyse ką sukūręs ir tyloje 
jaučiausi savimi patenkintas ir smagus; tvarkiau savyje tai, ką man negrabiai 
ir painiai primetė nuolat prieštaraujantis pasaulis. Pasiekęs kelio tikslą su- 
siradau Hėpfnerio butą ir pasibeldžiau į jo kabineto duris. Jam šūktelėjus: 
„Įeikite!“ — nedrąsiai įžengiau vidun ir prisistačiau studentu, keliaujančiu 
iš universiteto namo ir norinčiu pakeliui susipažinti su garbiausiais vyrais. 
Buvau iš anksto sugalvojęs, ką atsakysiu, kai ims klausinėti, kas aš esąs; papa- 


sakojau įtikimą neįmantrią pasakaitę, kuri jį visai patenkino, ir kai pasakiau, 

kad studijuoju teisę, irgi neprašoviau pro šalį, nes buvau girdėjęs apie jo nuo- 
pelnus šioje srityje ir žinojau, kad jo dalykas yra prigimtinė teisė. Vis dėlto 
pokalbis kelis kartus buvo benutrūkstąs, ir man pasirodė, tarsi profesorius 
lauktų, kada jam duosiu atminimų albumą arba savo leidimą atostogų. Ta- 
čiau aš sumaniai vilkinau laiką, mat laukiau, kol pasirodys Schlosseris, kurio 
punktualumas man buvo gerai žinomas. Ir jis tikrai atėjo, šeimininkas su 
juo maloniai pasisveikino, o jis, nužvelgęs mane iš šalies, nebekreipė į mane 
jokio dėmesio, tarsi užmiršo. Bet H6pfneris mane įtraukė į pokalbį ir elgėsi 
itin humaniškai, geranoriškai. Galiausiai aš atsisveikinau ir nuskubėjau į už- 
eigą, kur trumpai šnektelėjęs su Mercku sutariau, ką toliau darysiu. 

Draugai nutarė pakviesti pietų Hopfnerį ir tokį Christianą Schmidą“*, 
kuris vokiečių literatūroje vaidino kad ir menką, bet vis šiokį tokį vaidmenį. 
Po teisybei, kaip tik dėl jo ir buvo sumanytas tas spektaklis, kad tokiu links- 
mu būdu būtų nubaustas už savo nusidėjimus. Svečiams susirinkus valgo- 
majame aš paprašiau padavėjo paklausti, ar ponai neprieštarautų, jei ir aš su 
jais papietaučiau. Schlosseris, kuriam rimtumas labai tiko, atsakė nenorintis, 
kad pašalinis asmuo jiems trukdytų draugiškai šnekučiuotis. Tačiau padavė- 
jui primygtinai prašant ir Hopfneriui tikinant, jog aš esąs neįkyrus žmogus, 
buvau įleistas ir iš pradžių prie stalo elgiausi kukliai ir droviai. Schlosseris su 
Mercku nė nemanė varžytis ir taip atvirai reiškė savo nuomonę apie šį bei tą, 
tarsi čia nė nebūtų jokio pašalinio. Kalba sukosi apie svarbiausius literatūri- 
nio gyvenimo reikalus ir žymiausius vyrus. Aš mažumą įsidrąsinau, manęs 
netrikdė, kai Schlosseris kada ne kada mane pertraukia rimtai, o Merckas — 
pašaipiai, nes visas strėles leidau į Schmidą, ir jos skaudžiai, taikliai smigo į 
silpniausias jo vietas. 

Ramiai gurkšnojau bokalą silpno vyno; ponai užsisakė geresnio, pasirū- 
pino ir mane juo pavaišinti. Perkračius įvairias naujienas, pokalbis nukrypo į 
bendrus dalykus; sustojome prie klausimo, kuris visada iškils, kol bus rašyto- 
jų, - ar literatūra išgyvena pakilimą, ar nuosmukį, ar matome jos pažangą, ar 
atžangą? Ypač senimas ir jaunimas, pradedantieji ir nueinantieji retai sutaria 
šiuo klausimu, ir jis buvo linksmai svarstomas nė nesiekiant prieiti prie vie- 
ningos nuomonės. Galiausiai aš nusprendžiau tarti žodį ir pasakiau: 

— Mano galva, lireratūroms būdingi metų laikai, kurių kaita, kaip ir 
gamtoje, sukelia tam tikrus reiškinius, ir jie kartojasi tam tikra tvarka. To- 
dėl nemanau, kad galima aukštinti arba kritikuoti kokios nors literatūros 
kurią nors epochą; man ypač nepatinka, kad tam tikri talentai, kuriuos iš- 


kėlė laikas, perdėm aukštinami ir giriami, o kiti - peikiami ir nuvertinami. 

Pavasaris pabudina lakštingalą giedoti, bet kartu ir gegutę kukuoti. Ir dru- 
gelius, tokius mielus akims, ir uodus, tokius bjaurius juslėms, pažadina ta 
pati šilta saulutė; jei į tai atsižvelgtume, nereikėtų kas dešimt metų klausytis 
tų pačių skundų ir niekas tuščiai nesistengtų išnaikinti tos ar kitos blogybės. 

Ponai nustebę sužiuro į mane - iš kur aš toks išmintingas, toks toleran- 
tiškas? O aš nesivaržydamas toliau lyginau literatūros reiškinius su gamtos 
kūriniais ir tiesiog nesuprantu, kaip užvedžiau kalbą apie moliuskus ir pri- 
šnekėjau apie juos visokių keistybių. Pasakiau, jog tai padarai, neginčijamai 
turintys savotišką kūną, netgi tam tikrą formą, bet kadangi neturi kaulų, tai 
nežinia, kam reikalingi, taigi išeitų, kad tas pats galas - ar moliuskai, ar gyvi 
snargliai, bet jūroje turi būti ir tokių gyvių. Tačiau per plačiai išrutuliojęs 
savo palyginimą, - mat siekiau apibūdinti užstalėje sėdintį Schmidą ir visą į 
jį panašių blankių literatų stilių, - sulaukiau pastabos, kad per tolimų daly- 
kų palyginimas - jau ne palyginimas. 

— Tada nusileisiu ant žemės, - atsakiau, - ir aptarsiu gebenę. Moliuskai 
neturi kaulų, o gebenė - stiebo, bet prie ko prisišlies, jau, žiūrėk, ji visų svar- 
biausia. Jos vieta - ant senų mūrų, kuriems ir taip niekas nebegali pakenkti, 
bet prie naujų pastatų jos niekas neprileidžia; ji išdžiovina medžių syvus, bet 
man ji tiesiog nepakenčiama, kai, apsivijusi kartį, lipa aukštyn ir įrodinėja, 
kad tai - gyvas stiebas, nes ji davusi jam lapus. 

Nors vėl sulaukiau priekaišto, kad mano palyginimai labai neaiškūs ir 
nesuprantami, vis karščiau piktinausi parazitiniais padarais ir, tiek, kiek 
siekė anuometinės mano gamtos žinios, tai dariau dar palyginti mandagiai. 
Galų gale užtraukiau vivat visiems savarankiškiems vyrams, pereat“? - įžū- 
leivoms, sugriebiau po stalu Hopfnerio ranką, smarkiai papurčiau ir pasa- 
kęs, kad jis yra šauniausias vyras pasaulyje, nuoširdžiai apkabinau jį, o paskui 
ir kitus. Dorasis naujasis draugas pamanė, kad sapnuoja, bet Schlosseris ir 
Merckas pagaliau atskleidė paslaptį ir paaiškėjęs pokštas visus pralinksmi- 
no, smagumui pasidavė net Schmidas, kuriam suminkštėjo širdis pripažinus 
tikruosius jo nuopelnus ir supratingai atsiliepus apie jo pomėgius. 

Ta šmaikšti įžanga galėjo pagyvinti ir palankiai paveikti ne ką kitą, o 
literatūrinį kongresą, kuriam ji kaip tik ir buvo numatyta. Merckas, užsi- 
imantis tai estetine, tai literatūrine, tai komercine veikla, įkalbėjo šviesiai 
mąstantį, išsilavinusį, apie daug dalykų gerai nusimanantį Schlosserį šiais 
metais imti leisti Frankfurto mokslininkų žinias. Jie pritraukė Hopfnerį ir 
kitus akademikus iš Gyseno, Darmštate - nusipelniusį pedagogą rektorių 


Wencką, kitų darbščių vyrų. Kiekvienas turėjo pakankamai istorinių ir teo- 

rinių savo dalyko žinių, o laiko dvasia lenkė juos veikti išvien. Pirmi dveji to 
laikraščio leidimo metai (vėliau jis perėjo į kitas rankas) - tai nuostabus liu- 
dijimas, kokios plačios buvo bendradarbių pažiūros, koks tyras buvo aprėpus 
žvilgsnis, kokia dora valia. Jie siekia ugdyti humaniškumą ir buvimo pasau- 
lyje jausmą; stengiasi apsaugoti nuo įkyraus smalsumo darbščius ir pagrįstai 
išgarsėjusius vyrus, gina juos nuo priešų, ypač nuo mokinių, kurie piktnau- 
džiauja perimtais dalykais ir daro žalą savo mokytojams. Kone įdomiausios 
yra recenzijos apie kitus žurnalus - Berlyne leidžiamus Biblioteką, Vokiečių 
Merkurijų, ir pagrįstai kelia nuostabą ir susižavėjimą geras daugelio dalykų 
išmanymas, skvarbus žvilgsnis ir teisingi sprendimai. 

O apie save pasakysiu, kad iki tikro recenzento man buvo dar labai toli. 
Mano istorijos žinios buvo padrikos, pasaulio, mokslų, literatūros istorija 
domino ne visa, bet tik kai kurios epochos, o patys dalykai traukė tik iš dalies 
ir apskritai. Kadangi mokėjau sugyvinti ir įsivaizduoti daiktus ir be jų kon- 
teksto, galėjau jaustis kaip namie bet kuriame šimtmetyje ar mokslo epocho- 
je, nors buvau nesusipažinęs nei su ankstesniu, nei su vėlesniu laikotarpiu. 
Taip pat manyje nubudo kažkoks teorinis ir praktinis jausmas ir aš galėjau 
apibūdinti daiktus — ne kokie jie yra, o kokie turėtų būti - neatsižvelgdamas 
į tikrąjį filosofinį kontekstą, bet pasirinktinai ir taikliai. Man padėjo tai, kad 
viską labai lengvai suvokdavau ir mielai perimdavau kitų nuomones, jei tik 
jos nebuvo visiška priešingybė mano įsitikinimams. 

Tam literatūriniam sambūriui labai išėjo į naudą intensyvus susirašinė- 
jimas bei asmeniniai pokalbiai, galintys dažnai vykti dėl nedidelio atstumo 
tarp miestų. Kas pirmas perskaitydavo knygą, tas ją pristatydavo kitiems, 
kartais jam talkindavo antras referentas; dalykas būdavo aptariamas ir susie- 
jamas su kitais tos srities dalykais, tada parašomas straipsnis ir vienas kuris 
jį suredaguodavo. Taip buvo sukurta daug gerų ir gyvų, malonių ir lūkes- 
čius tenkinančių recenzijų. Man labai dažnai tekdavo būti protokoluotoju; 
draugai man leisdavo papokštauti savo kūrinėlių puslapiuose ir išsakyti savo 
nuomonę apie dalykus, kuriems jaučiausi esąs subrendęs ir kurie man buvo 
itin artimi. Veltui bandyčiau vaizdavimu ar estetine žiūra atgaivinti anų die- 
nų dvasią ir prasmę, jei minėto laikraščio dvejų leidimo merų egzemplioriai 
patys nepateiktų svarbiausių dokumentų. Ištraukos, iš kurių atpažįstu save, 
su panašaus pobūdžio straipsniais tegu ateityje pasirodys deramoje vietoje. 

Vykstant tokiems gyviems žinių, nuomonių, įsitikinimų mainams, labai 
greitai artimiau pažinau Hopfnerį ir jį pamilau. Likę vieni kalbėdavomės 


apie jo srities objektus, o ji bus buvusi ir mano sritis, ir jis man pateikė labai 

natūraliai sustyguotų paaiškinimų ir pamokymų. Tada dar gerai nežinojau, 
kad ko nors išmokti galiu veikiau iš knygų ar su pašnekovu megzdamas po- 
kalbį, bet ne klausydamas rišlios paskaitos universitete. Knyga leidžia susto- 
ti ties kuria nors vieta, net pažvelgti atgal, o žodinė paskaita ir mokytojas 
tokios galimybės nesuteikia. Kartais paskaitos pradžioje mane užvaldy- 
davo kokia nors mintis ir aš paskui ją nusekdavau, bet per tai pamesdavau 
pasakojimo giją ir nebesusigaudydavau, apie ką kalbama. Taip nutikdavo ir 
per teisės paskaitas, dėl to kelis kartus pasinaudojau galimybe pasitarti su 
Hėpfneriu, ir jis mielai išklausė mano dvejonių ir abejonių, taipgi užtaisė 
kai kurias žinių spragas, tad panūdau ilgiau paviešėti pas jį Gysene, kad šio 
to išmokčiau, bet nenutolčiau nuo mylimų žmonių Veclare. Tokiam mano 
norui iš pradžių nesąmoningai, vėliau sąmoningai pasipriešino abu draugai, 
mat ne tik skubinosi iš čia išvykti, bet ir buvo suinteresuoti mane iškrapštyti 
iš tos vietos. 

Schlosseris prisipažino, kad jį su mano seseria iš pradžių jungusi drau- 
gystė, bet vėliau užsimezgęs artimesnis ryšys, ir jis dairosi, bene ras kur 
greitu laiku tarnybą, kad galėtų su ja susituokti. Jo žodžiai mane šiek tiek 
sutrikdė, nors seniai turėjau rasti užuominų sesers laiškuose; bet kaip leng- 
vai nepastebime to, kas sužeistų gerą nuomonę apie save patį, ir aš tik dabar 
pastebėjau, kad iš tikrųjų pavyduliauju savo sesers; juoba neslėpiau to jaus- 
mo, kadangi man grįžus iš Štrasburgo mes dar artimiau susijome. Kiek laiko 
praleisdavome pasakodami vienas kitam smulkius širdies reikalus, meilės ar 
kitokius nesutarimus su mylimais asmenimis, nutikusius per laiką, kol buvo- 
me ne kartu! O ar fantazijos pasaulyje man neatsivėrė nauji toliai, į kuriuos 
reikėjo ją palydėti? Turėjau jai pristatyti savo paties kūrinėlius, neaprėpiamą 
pasaulinę poeziją. Tad versdavau ekspromtu tokias Homero vietas, kurios jai 
iš pradžių būtų prieinamos. Clarke'o pažodinį vertimą? skaitydavau vokiš- 
kai kaip išeina, ir mano skaitymas dažniausiai virsdavo metrinėmis frazėmis 
ir eilučių sąskambiais, o įkarštis, su kuriuo sugriebdavau vaizdus, jėga, su 
kuria juos perteikdavau, vertė niekais visas kliūtis, atsirandančias dėl kryž- 
miškos žodžių tvarkos; jos dvasia sekė paskui tai, ką aš su dvasios polėkiu 
pateikdavau. Taip mes praleidome ne vieną valandą, o kai susirinkdavo jos 
draugės, sutartinai kviesdavo vilką Fenrirą ir beždžionę Hanemaną, - kiek 
kartų smulkiai pasakojau garsiąją istoriją, kaip milžinai burtininkai šaiposi 
iš Toro ir jo svitos. Dėl to tie poetiniai kūriniai man paliko tokį malonų 
prisiminimą, kad net dabar vaizduotėje išnyra kaip vieni brangiausių. Sese- 


riai pasakodavau ir apie savo draugystę su darmštatiečiais, o mano kelionės 

pėsčiomis ir mus skiriantis atstumas tik dar labiau tvirtino mūsų ryšį, mus 
siejančius saitus, nes apie visus savo nutikimus laiškais kalbėdavausi su ja, 
nedelsdamas pasidalydavau kiekvienu eilėraštuku, net jei tai būtų buvęs tik 
šauktukas, ir jai pirmai parodydavau visus gautus laiškus ir visus atsakymus 
į juos. Man išvykus iš Frankfurto tas kunkuliavimas nurimo, apmirė, viešint 
Veclare tokios pramogos neišvengiamai turėjo nutrūkti, be to, per savo meilę 
Lotai būsiu skyręs mažiau dėmesio seseriai; trumpai tariant, ji jautėsi vieni- 
ša, galbūt užmiršta ir juoba atsiliepė į doras pastangas garbingo vyro, kuris, 
rimtas ir uždaras, patikimas ir pagarbos vertas, į ją karštai nukreipė savo 
meilę, kuria paprastai nesišvaistė. Taigi turėjau su tuo susitaikyti ir palinkėti 
savo draugui laimės, nors, pilnas pasitikėjimo savo jėgomis, slapčia kartojau, 
kad draugas nebūtų taip toli nuėjęs, jei brolis nebūtų išvykęs. 

Mano draugui ir, matyt, svainiui labai rūpėjo, kad aš kuo greičiau vyk- 
čiau namo, nes kaip tarpininkas galėjau jam padėti dažniau matytis su savo 
seseria, o to bendravimo, rodos, trokšte troško švelnios meilės netikėtai ap- 
lankyto vyro širdis. Tad kai netrukus išvažiuodamas išgavo iš manęs pažadą, 
kad ir aš artimiausiu laiku paskui jį išvyksiu, vyliausi, kad Merckas, kaip tik 
turintis laisvo laiko, ilgiau pabus Gysene ir aš galėsiu bent po kelias valandas 
per dieną praleisti su savo geruoju Hėpfneriu, o draugas laiką skirs Frankfur- 
to mokslininkų žinioms, bet jis buvo neperkalbamas; kaip mano svainį ginė 
meilė, taip Mercką iš universiteto - neapykanta. Mat kaip yra įgimtų antipa- 
tijų, antai vieni negali pakęsti kačių, kitiems kelia pasibjaurėjimą vienokie ar 
kitokie dalykai, taip ir Merckas buvo akademinio jaunimo mirtinas priešas, 
o šis, kaip žinoma, anuomet Gysene puikavosi dideliu brutalumu. Man tie 
vyrukai tiko: būčiau galėjęs juos panaudoti kaip kaukes kokiame nors savo 
Užgavėnių vaidinime, bet jam gadino nuotaiką dieną jų vaizdas, o naktį — 
bliovimas. Gražiausias savo jaunystės dienas jis praleido prancūziškojoje Švei- 
carijos dalyje, vėliau jam teko nuolat gražiai bendrauti su dvariškiais, gyveni- 
me patyrusiais vyrais ir kunigaikščių patikėtiniais, išsilavinusiais literatais; 
su juo palaikė ryšį nemažai kariškių, jo įkvėptų siekti dvasinės kultūros, tad 
savo gyvenimą jis leido labai kultūringų žmonių draugijoje. Todėl visai ne- 
keista, kad jį erzino tas šėliojimas, bet jo antipatija studenčiokams tikrai buvo 
per karšta, solidžiam vyrui nederama, nors šmaikščiais pasakojimais apie jų 
išvaizdą ir elgesį mane labai dažnai prajuokindavo. Nepadėjo nei H6pfnerio 
prašymai, nei mano įkalbinėjimai — aš turėjau skubiai keliauti į Veclarą. 

Nekantriai laukiau, kada galėsiu Mercką supažindinti su Lota; bet jo 


apsilankymas tame ratelyje man neišėjo į gera: kaip Mefistofelis, kad ir kur 

pasirodytų, kažin ar atneša laimę, taip ir jis savo abejingumu mano myli- 
mai merginai nors neprivertė manęs suabejoti, bet tikrai nepradžiugino. Juk 
galėjau tai numatyti, jei tik būčiau prisiminęs, kad kaip tik tokios liaunos, 
grakščios merginos, iš kurių sklinda gyva giedruma ir kurios nekelia jokių 
reikalavimų, jam ne itin patinka. Jis greitai išsirinko junoniškos išvaizdos 
jos draugę, o kadangi neturėjo kada užmegzti artimesnio ryšio, piktai mane 
išbarė, kad nesidomiu tokia puikia būtybe, juoba kad esanti laisva, nesusiža- 
dėjusi. Sakė, kad aš nesuvokiantis, kokią turėčiau naudą, ir jam labai nema- 
lonu, kad aš ir čia neatsikračiau savo pomėgio tuščiai leisti laiką. 

Pavojinga draugui pasakoti apie savo mylimosios dorybes, nes ir jis gali 
tarti, kad jos yra žavios ir geistinos, bet ne mažiau pavojingas ir priešingas 
dalykas - draugo nepritarimas, kuris gali suklaidinti. Tiesą sakant, šįkart 
taip neatsitiko, nes mylimosios meilumas man giliai įstrigo į širdį ir ne taip 
paprasta buvo jį iš ten pašalinti, tačiau Mercko buvimas, jo kalbos pasparti- 
no mano sprendimą išvykti iš Veclaro. Jis taip patraukliai pasakojo, jog su 
žmona ir sūnumi ketina plaukti Reinu, kad pažadino ilgesingą norą pačiam 
pagaliau pamatyti tas grožybes, apie kurias taip dažnai pavydžiai klausyda- 
vausi pasakojimų. Ką gi, jam išvykus, su Charlotte išsiskyriau ramesne sąži- 
ne negu su Friederike, bet ne be skausmo. Ir šis ryšys dėl pripratimo ir nuo- 
laidumo tapo karštesnis negu derėtų iš mano pusės, tačiau ji ir jos jaunikis, 
pilni dvasios giedros, elgėsi taip, kad gražiau ir maloniau neįmanoma elgtis, 
ir būtent iš tokios laikysenos kilęs pasitikėjimas savimi padėjo man užmiršti 
bet kokį pavojų. Juk negalėjau nematyti, kad tas nuotykis kada nors baigsis, 
nes nuo artimiausiu laiku sulauksimos tarnybos priklausė jaunojo vyro ve- 
dybos su mieląja mergina; jei žmogus turi bent kiek ryžto, ima norėti, kad 
įvyktų tai, kas neišvengiama, tad aš nusprendžiau savo noru pasišalinti, kol 


manęs neprivertė bėgti nepakeliami dalykai. 

Su Mercku sutarėme, kad gražiu metų laiku susitiksime Koblence pas ponią 
von Laroche!. Savo mantą išsiunčiau į Frankfurtą, o tai, ko galbūt prireiks 
pakeliui, pasitaikius progai nusiunčiau Lano žemupiu ir dabar keliavau palei 
gražios, dailiai išsivingiavusios, krantų įvairumu džiuginančios upės tėk- 
mę - apsisprendimo atžvilgiu laisvas, jausmų atžvilgiu - suvaržytas, tokios 
būsenos, kai nebyliai gyvos gamtos akivaizda daro maloningą poveikį. Tapy- 
biškas, neįtikėtinai vaizdingas gamtovaizdžio grožybes įpratusios pastebėti 
akys mėgavosi apžiūrinėdamos artumą ir tolumą, krūmais apaugusias uolas, 
saulėtas medžių viršūnes, drėgną žemę, iškilmingai stūksančias pilis ir iš toli 
viliojančias mėlynas kalnų keteras. 

Ėjau dešiniuoju upės krantu, o ji žemėliau ir toliau, apačioje, tarpais 
slėpdamasi po vešliais žilvičių krūmais, sruvo nušviesta saulės. Umai vėl nu- 
budo senas noras mokėti pavaizduoti tokius objektus. Atsitiktinai laikiau 
kairėje rankoje gražų kišeninį peiliuką, ir staiga iš pačių sielos gelmių tarsi 
atsklido įsakmus reikalavimas: tuoj pat mesk jį į vandenį. Jei pamacysi įkrin- 
tantį, meniniai troškimai išsipildys, o jei virš upės palinkę žilvičiai užstos ir 
nepamatysi, kaip peiliukas įkrito, geriau nenorėk ir tuščiai nesistenk. Vos 
šmėstelėjęs, įnoris kitą akimirką jau buvo įgyvendintas. Net nepagalvojęs, 
kad peiliukas išties labai naudingas, nes jį sudarė keli įrankiai, švystelėjau jį 
kaire, kurioje laikiau, į upę. Bet ir šįsyk patyriau, kokie apgaulingai dvipras- 
miai yra orakulai, dėl kurių senovėje taip karčiai skųstasi. Galutinių žilvičių 
šakos man užstojo vaizdą ir aš nepamačiau, kaip peiliukas įkrito į vandenį, 
bet aiškiai išvydau, kaip vanduo nuo smūgio mušė stipriomis čiurkšlėmis 
aukštyn. Tą reiškinį išaiškinau savo nenaudai, ir jo pažadinta abejonė vėles- 
niais metais lėmė, kad piešti mokiausi su pertraukomis ir aplaidžiai, o per 
tai pats sukūriau dingstį išsipildyti orakulo ištarmei. Bent jau tą akimirką 
išorinis pasaulis man liko nebemielas, atsidaviau svajonėms ir jausmams, o 
gražiai įkurdintas Veilburgo, Limburgo, Dyco ir Nasau pilis ir miestelius 
vieną po kito palikau už nugaros, daugiausia žingsniuodamas vienas ir tik 
retkarčiais trumpam prisidėdamas prie kito keleivio. 

Po tokios malonios kelių dienų kelionės atvykau į Emsą, kur keletą 


kartų išsimaudžiau šiltoje maudyklėje, o paskui, sėdęs į baržą, leidausi upe 

žemyn. Prieš mane atsivėrė senasis Reinas; sužavėjo graži Oberlanšteino vie- 
tovė, bet visų puikiausia ir didingiausia buvo galingai ir grėsmingai stūk- 
santi Ėrenbreitšteino pilis. Kaip žavus kontrastas jos papėdėje stovėjo dai- 
lus miestelis vardu Talis, kur nesunkiai suradau slaptojo tarėjo von Laroche 
būstą. Merckas jau buvo pranešęs apie mano atvykimą, tad ta tauri šeima 
labai draugiškai mane priėmė, o netrukus su manimi jau elgėsi kaip su šei- 
mos nariu. Su motina susiejo mano beletristiniai ir sentimentalūs siekiai, su 
tėvu - giedras pasaulio jausmas, o su dukromis - mano jaunystė. 

Iš namo, stovinčio pačiame Talio pakraštyje, aukštumėlėje virš upės, 
atsivėrė vaizdas į žemupį. Kambariai buvo aukšti ir erdvūs, ant sienų tan- 
kiai sukabinti paveikslai kaip galerijoje glaudėsi vienas prie kito. Kiekvienas 
langas, į kurią pusę beišeitų, sudarė rėmą natūraliam paveikslui, kurį labai 
išryškino švelnios saulės šviesa; tariau dar niekada nematęs tokio giedro ryto 
ir tokio puikaus vakaro kaip čia. 

Neilgai buvau vienintelis svečias namuose. Į čia rengiamą — iš dalies 
meno, iš dalies sentimentalizmo - kongresą buvo pakviestas ir Leuchsen- 
ringas“, kuris atvyko iš Diuseldorfo. Tas naująją literatūrą gerai išmanantis 
vyras daug keliaudamas, ypač lankydamasis Šveicarijoje, užmezgė nemažai 
pažinčių, o kadangi buvo malonaus būdo ir mokėjo įsigerinti, pelnė daugelio 
palankumą. Su savimi vežiodavosi daug skrynučių, kuriose laikė bičiuliškus 
draugų laiškus, nes tada tarp žmonių klestėjo toks didelis atviraširdiškumas, 
kad laikyta savaime suprantamu dalyku, jog pokalbis su kuo vienu ar laiš- 
kas, rašytas kam vienam, yra skirtas daugeliui. Žvilgsnis skverbėsi ir į savo, 
ir į kito širdį, o kadangi vyriausybių tokios temos nedomino, taipgi turint 
galvoje grafo Taxiso pašto greitumą?, spaudo patikimumą, nedideles pašto 
išlaidas, tas moralinis ir literatūrinis susižinojimas sparčiai plito. 

Tie laiškai, ypač žymių asmenų rašyti, buvo rūpestingai renkami, drau- 
gų susibūrimuose skaitomos jų ištraukos; kadangi politiniai diskursai men- 
kai terūpėjo, tokiu būdu buvo galima neblogai pažinti platų moralės pasaulį. 

Ta prasme Leuchsenringo skrynelėse gulėjo neprasti lobiai. Jis labai 
brangino tokios Julie Bondeli laiškus*; ji garsėjo kaip protinga ir nusipel- 
niusi moteris, kaip Rousseau draugė. Kas bent kiek buvo susijęs su tuo nepa- 
prastu vyru, tam tekdavo dalelė jo spindulingos šlovės, tad su jo vardu plačiai 
sudygo tyli bendruomenė. 

Aš mielai dalyvaudavau laiškų skaitymuose; jie nukeldavo į nepažįs- 
tamą pasaulį ir padėdavo suprasti kai kurių nesenų įvykių esmę. Žinoma, 


ne viskas buvo turininga, ir ponas von Laroche“?, smagus pasaulietis ir 

kunigaikščio patikėtinis, kuris, nors katalikas, savo kūriniuose piktai pa- 
šiepė vienuolius ir ilgaskvernius, tarė ir čia įžvelgiantis tokį broliavimąsi, 
kai niekuo nepasižymintis žmogus vien dėl ryšio su garsenybėmis tampa 
svarbesnis, nes apskritai tai naudinga ne joms, o jam. Atidarius skryneles, 
dorasis vyras dažniausiai pasišalindavo. Jei kartais likdavo pasiklausyti vie- 
no kito laiško, galėdavai laukti išdykėliškos pastabos. Antai kartą pasakė: 
klausantis tų garsiai skaitomų laiškų vis labiau tvirtėja senas jo įsitikinimas, 
kad moterys puikiausiai apsieitų be lako spaudams, joms užtektų perver- 
ti smeigtukais savo laiškus, ir jie neabejotinai pasiektų adresatą nearplėšti. 
Taip šmaikščiai jis paprastai išsitardavo apie viską, kas buvo už jo gyvenimo 
ir veiklos rato, mat perėmė savo globėjo ir mokytojo grafo Stadiono“, Main- 
co kunigaikštystės ministro, galvoseną, o šis tikrai nepasirūpino įdiegti 
berniukui pagarbos slėpiningiems dalykams, kad atsvertų jo šaltą protą ir 
požiūrį į pasaulį. 

Tačiau tebūnie man leista čia pateikti smagų pasakojimą apie didelį gra- 
fo praktiškumą. Pamilęs ir ėmęs globoti našlaičiu likusį Laroche, iškart jį 
įstatė į sekretoriaus tarnybą. Duodavo jam atsakyti į laiškus, rengti depešas, 
taip pat juos tvarkingai perrašyti švarraštyje, neretai — užšifruoti, užant- 
spauduoti ir užrašyti adresą. Tai tęsėsi daug metų. Kai berniukas suaugo į 
jaunuolį ir jau iš tikrųjų mokėjo padaryti tai, ką ligi tol tik manė gebantis, 
grafas jį nusivedė prie didelio rašomojo stalo, kuriame saugojo visus laiškus 
ir siuntas nesulaužytais spaudais kaip ankstyvąją pratybų medžiagą. 

Vargu ar kas pritartų tam, ko dar grafas ryžosi mokyti savo ugdytinį. 
Taigi Laroche išmoko tobulai kopijuoti savo globėjo ir mokytojo braižą, 
kad šiam nereikėtų kankintis pačiam rašant. Tačiau tą talentą grafas siekė 
panaudoti ne tik reikalams tvarkyti - jaunuoliui teko pavaduoti mokytoją 
ir meilės reikaluose. Grafas buvo karštai įsimylėjęs vieną kilmingą guvios 
dvasios damą. Kol iki išnaktų vakarodavo jos draugijoje, sekretorius namie 
kurpdavo karštus meilės laiškus; grafas kurį nors išsirinkdavo ir dar tą pačią 
naktį nusiųsdavo savo mylimajai, o ji neišvengiamai įsitikindavo, kad ais- 
tringojo garbintojo krūtinėje dega neblėstanti meilės ugnis. Suprantama, 
kad ankstyva tokio pobūdžio patirtis privertė jaunuolį susidaryti nekokią 
nuomonę apie rašytines meilės pramogas. 

Tą dviem dvasiniams kurfiurstams tarnaujantį vyrą buvo užvaldžiusi 
mirtina neapykanta ilgaskverniams; veikiausiai ją sukėlė nuolatinis susi- 
dūrimas su šiurkščiu, neskoningu, dvasią žlugdančiu tamsybiškumu, Vo- 


kietijoje vienur kitur būdingu vienuoliams, žlugdantiems ir trukdantiems 

skleisti bet kokį švietimą. Jo Laiškai apie vienuolius sukėlė didelį susido- 
mėjimą; visi protestantai ir nemažai katalikų labai palankiai apie juos at- 
siliepė. 

Nors poną von Laroche piktino viskas, ką būtų galima vadinti jausmais, 
nors jis vijo šalin net menkiausią įtarimą, kad esąs sentimentalus, tačiau ne- 
slėpė švelnaus tėviško jausmo savo vyriausiajai dukrai, kuri, žinoma, buvo 
ne kitokia, kaip tik meili: veikiau žemo negu aukšto ūgio, dailiai sudėta; 
lengvos, žavios povyzos, juodų kaip anglis akių, tokio skaistaus veido, kad 
skaistesnio neįmanoma įsivaizduoti. Ji taip pat mylėjo tėvą ir buvo panašių 
pažiūrų kaip jis. Kaip tarnybą einančiam reikalų tvarkytojui, jam kone visą 
laiką atimdavo profesinė veikla, o kadangi apsilankančius svečius, po teisy- 
bei, traukė ne jis, o jo žmona, jam draugija neteikė didelio džiaugsmo. Už- 
stalėje būdavo smagus, linksmas ir stengdavosi, kad bent pietų stalas apsieitų 
be sentimentalių prieskonių. 

Tas, kam žinomi ponios von Laroche įsitikinimai ir mąstysena, - o ilgas 
gyvenimas ir daugybė knygų jos garbų vardą išgarsino po visą Vokietiją, - 
turbūt tars, kad per tai šeiminis gyvenimas bus susiklostęs ne itin darniai. 
Jokiu būdu! Ji buvo nuostabi moteris, vargu ar rasčiau kitą tokią. Liekna, 
trapi, veikiau aukšta negu žemaūgė, ji net sulaukusi solidaus amžiaus išlaikė 
būdingą tiek išvaizdos, tiek elgsenos eleganciją, kur žaviai susipynė aukštuo- 
menės damos ir orios miestelėnės manieros. Ji daug metų rengėsi vienodai. 
Mažą galvutę ir subtilų veidą dailiai puošė gobtuvėlis su sparneliais, o rudi 
arba pilki drabužiai jos esybei teikė ramybės ir orumo. Kalbėjo sklandžiai 
ir reiškiamoms mintims mokėjo suteikti reikšmingumo emocijomis. Su vi- 
sais elgėsi vienodai. Bet visa tai neatskleidžia ryškiausios jos būdo savybės; ją 
sunku nusakyti. Rodos, ji visur dalyvaudavo, bet iš esmės jos niekas neveik- 
davo. Į viską žiūrėjo atlaidžiai ir viską pakentė, bet dėl nieko neišgyveno; 
vyro šmaikštavimą, draugų švelnumą, savo vaikų žavesį - į viską reaguo- 
dama vienodai, visada likdavo tokia pati, jos nežeidė nei pasaulio gėris ar 
blogis, nei literatūros gerumas ar prastumas. Toks nusistatymas jai padėjo 
išlikti savarankiškai iki pat senatvės, nors patyrė nemažai liūdesio, net vargo. 
Tačiau teisybės dėlei reikia pasakyti, kad abu jos sūnūs, anuomet akinamo 
grožio berniukai, kai kada priversdavo ją pasakyti tokius žodžius, kurie ge- 
rokai skyrėsi nuo kasdien jos vartojamų. 

Taigi gyvenau naujoje, nuostabiai malonioje aplinkoje, kol vieną dieną 
su šeima atvyko Merckas. Iškart kiekvienas rado sau giminišką sielą: abi mo- 


terys suartėjo, o Merckas daugiau bendravo su ponu von Laroche kaip pa- 

saulio ir įvairių dalykų žinovu, prityrusiu ir daug keliavusiu. Mercko sūnus 
dėjosi prie berniukų, dukros teko man, ir netrukus mane patraukė vyresnėlė. 
Tai labai malonus jausmas, kai nauja aistra dar tik bunda, senajai nespėjus vi- 
sai užgesti. Taip leidžiantis saulei gražu matyti priešingoje pusėje užtekantį 
mėnulį ir mėgautis abiejų dangaus šviesulių šviesa. 

Netrūko nė įvairių pramogų tiek namie, tiek lauke. Vaikštinėjome po 
apylinkę, kopėme į Ėrenbreitšteiną šiame krante ir į Kartauzę" kitame. Mies- 
tas, tiltas per Mozelį, keltas, perplukdęs mus per Reiną, - viskas teikė viso- 
keriopą malonumą. Naujoji pilis buvo dar nepastatyta; mums parodė aikštę, 
kurioje ji iškils, ir supažindino su statybai parengtais jos brėžiniais. 

Vis dėlto tą smagų gyvenimą ėmė graužti kažkoks nepasitenkinimo kir- 
minas, tiek kultūringoje, tiek nekultūringoje draugijoje paprastai sukeliantis 
nemalonių pasekmių. Merckas, ir šaltas, ir neramus, neilgai klausėsi laiškų; 
netrukus jis paleido keletą ironiškų pastabų apie juose kalbamus dalykus, apie 
asmenis ir jų tarpusavio santykius, o man tyliai išklojo, kokios keistenybės iš 
tikrųjų slypinčios po tais dalykais. Tai buvo anaiptol ne politinės paslaptys, 
net ne tam tikru būdu susiję dalykai; jis tik atkreipė dėmesį, kad neturintys 
didelių talentų žmonės meistriškai geba įgyti asmeninę įtaką ir, sueidami į 
pažintį su įžymybėmis, ir save siekia pateikti kaip svarbų asmenį; nuo tada 
dažnai tekdavo sutikti ir daugiau tokių žmonių. Kadangi dažnai kilnojasi iš 
vietos į vietą ir kaip keliautojai prisistato tai vienur, tai kitur, jų užmačioms 
labai pararnauja naujumo įspūdis — tą seniai žinomą tiesą savo kailiu patiria 
kiekvienas keliautojas - savo laimei, o kiekvienas užsibuvęs svečias - savo ne- 
laimei. 

Kadir kaip būtų, nuo tol su kažkokiu neramiu, net pavydžiu dėmesiu tir- 
davome tokius žmones, kurie savo atsakomybe ir rizika keliaudavo pro šalį, 
nuleisdavo inkarą kiekviename mieste ir bent vienoje kitoje šeimoje bandy- 
davo įgyti įtakos. Vieną tokį cecho brolį, švelnų ir minkštabūdį, pavaizdavau 
vaidinime Pater Breyš, kitą - veiklesnį ir didesnį stačioką, - planuojamame 
išleisti Užgavėnių vaidinime pavadinimu Satyras, arba dievinamasis miški- 
nis?; pavaizdavau gal ne visai tiksliai, bet tikrai nuotaikingai. 

Kol kas nuostabieji mūsų mažo būrelio elementai visai pakenčiamai py- 
nėsi tarpusavyje; padėčiai neleido pašlyti iš dalies mūsų pačių padorumas ir 
elgesys, iš dalies ypatingas namų šeimininkės būdas - ją mažai paliesdavo 
tai, kas vyko aplink, ji visą laiką gyveno tam tikrais idealiais vaizdiniais, ku- 
riuos mokėjo draugiškai ir geranoriškai perteikti, o visokius aštrumus, kurių 


pasitaiko draugijoje, sušvelninti, nelygumus - sulyginti. 

Merckas pačiu laiku davė ženklą išvykti, tad visi išsiskyrėme kaip ge- 
riausi draugai. Su juo ir jo šeima sėdęs į jachtą, grįžtančią į Maincą, paju- 
dėjau Reinu aukštyn; nors ji plaukė labai lėtai, vis prašėme laivininko ne- 
skubėti. Ramiai gėrėjomės begaline objektų įvairove, o jie, vienas už kitą 
didesni ir patrauklesni, giedrą dieną kas valandą tarsi vėrėsi dar didesniu 
grožiu; tardamas Reintelso, Sankt Goaro, Bacharacho, Bingeno, Elfeldo ir 
Bibericho vardus, vieno tetrokštu - kad kiekvienas mano skaitytojas galėtų 
įsivaizduoti tas vietoves. 

Mes uoliai piešėme ir bent tai padėjo tvirtai įsiminti nuolat besimainan- 
čius nuostabius krantus; taipgi ir mudviejų santykiai, ilgokai būnant kartu 
ir atvirai kalbantis apie įvairius dalykus, tapo tokie nuoširdūs, kad Merckas 
man įgijo didelę įtaką, o aš tapau geru jo bičiuliu, be kurio gyvenimas jam 
buvo nemielas. Gamtos žiūra išlavintas mano žvilgsnis vėl ėmė stebėti meną, 
tad gražieji Frankfurto paveikslų ir vario raižinių rinkiniai tuo atžvilgiu su- 
teikė geriausią progą, ir aš labai dėkingas ponams Ettlingui!?, Ehrenreichui!!, 
ypač šauniajam Nochnageliui už jų polinkį kaupti kolekcijas. Matyti mene 
gamtą virto mano aistra, kuri didžiausios pagavos akimirkomis kitiems, net 
karštiems mėgėjams, turbūt atrodė kone pamišimas; bet kaip kitaip galėjau la- 
vinti tą pomėgį, jei ne nuolat apžiūrinėdamas puikiuosius Nyderlandų meistrų 
kūrinius. Kad ir su šiais dalykais susipažinčiau praktiškai, Nothnagelis man 
užleido kabinetą, kuriame radau visas priemones tapyti aliejumi ir pagal pa- 
vyzdžius nutapiau kelis paprastus natiurmortus; viename iš jų pavaizduotos 
peilio kriaunos iš vėžlio kiauto su sidabro apsodu taip nustebino mano mo- 
kytoją, kuris vos prieš valandą buvo atėjęs pažiūrėti, kaip man sekasi, kad pa- 
reiškė, jog čia per tą laiką, matyt, bus pabuvojęs kuris nors iš jo pagalbininkų. 

Jei būčiau ir toliau kantriai mokęsis piešti tokius daiktus, perteikti švie- 
są ir šešėlius, paviršiaus ypatumus, būčiau įgijęs tam tikrų įgūdžių ir pramy- 
nęs taką į didesnes aukštumas; deja, neišvengiau klaidos, būdingos visiems 
diletantams: pradėjau nuo to, kas sunkiausia, net norėjau padaryti tai, kas 
neįmanoma, o netrukus pasinėriau į dar sudėtingesnius darbus, bet įstrigau, 
nes tiek jie viršijo mano techninius gebėjimus, tiek aš savo paties meilingą 
atidumą ir ramų stropumą ne visada išlaikydavau tyrą ir veiksnų. 

Tuo laiku mane vėl pakylėjo į aukštesnę sritį dar kai kas kita, mat radau 
galimybę įsigyti kelis gražius antikinių galvų gipso liejinius. Po teisybei, į 
muges atvykstantys italai retkarčiais atsiveždavo dailių jų pavyzdžių ir, pir- 
ma padarę formą, pardavinėdavo. Taip aš įsisteigiau tokį muziejėlį: pamažu 


sukaupiau Laokoono, jo sūnų, Niobės dukterų galvas, o iš vieno meno mė- 

gėjo palikimo susipirkau sumažintas žymiausių senovės kūrinių kopijas ir 
mėginau kiek įmanoma atgaivinti Manheime patirtą stiprų įspūdį. 

Taigi stengiausi lavinti, ugdyti ir puoselėti visus talentus, pomėgius ar 
kitus polinkius, kurių jaučiau turįs, o nemenką dalį dienos, tenkindamas 
tėvo norą, skyriau advokatavimui, juo užsiimti netikėtai atsirado puiki ga- 
limybė. Po senelio mirties mano dėdė Textorius pateko į miesto tarybą, tad 
smulkius reikalus, man jau pagal jėgas, perdavė man; broliai Schlosseriai irgi 
taip darė. Susipažinau su dokumentais, tėvas juos irgi perskaitė su dideliu 
malonumu, nes per sūnų vėl galėjo imtis veiklos, nuo kurios seniai buvo nu- 
sišalinęs. Mudu pasitardavome, ir aš labai lengvai surašydavau būtinus raš- 
tus. Mums talkino geras raštininkas, juo galėjome pasikliauti dar ir dėl to, 
kad puikiai išmanė visus kanceliarinius formalumus; taip tas darbas man 
tapo juoba maloniu užsiėmimu, nes suartino su tėvu, kuris, šiuo atžvilgiu 
visiškai patenkintas mano elgesiu, palankiai vertino visą kitą mano veikinė- 
jimą, ilgesingai vildamasis, kad aš netrukus pelnysiąs ir rašytojo šlovę. 

Kadangi kiekvienoje epochoje viskas yra susiję, mat vyraujančios nuo- 
monės ir įsitikinimai įvairiopai susipina, tai dabar teisės moksle imta vado- 
vautis tomis maksimomis, kurios taikytos religijai ir moralei. Tarp įgalioti- 
nių, kaip jaunesnių, vėliau - tarp teisėjų, kaip vyresnių, pliro humanizmas 
ir visi vienas per kitą stengėsi taip pat ir teisiniuose reikaluose rodyti kuo 
daugiau žmoniškumo. Buvo gerinamos sąlygos kalėjimuose, išteisinami nu- 
sikaltimai, nebedraudžiamos skirtingų luomų asmenų santuokos, o vienas 
mūsų gerųjų advokatų plačiai išgarsėjo, nes sugebėjo išrūpinti galimybę bu- 
delio sūnui tapti gydytojų kolegijos nariu. Veltui priešinosi gildijos ir kor- 
poracijos - užtvaros krito viena po kitos. Ne tik buvo skelbiamas, bet ir die- 
giamas skirtingų religinių partijų tarpusavio pakantumas, bet dar didesnio 
poveikio miestiškajai santvarkai reikėjo laukti, kai, pasitelkus geranoriškos 
epochos protą, įžvalgumą ir jėgą, imta propaguoti pakantumą žydams. Nau- 
ji teisinio nagrinėjimo objektai - jie nepriklausė įstatymų ir tradicijos sri- 
čiai, tik galėjo tikėtis teisingo sprendimo ir nuoširdžios pagalbos - reikalavo 
ir natūralesnio, gyvesnio stiliaus. Mums, patiems jauniausiems, čia atsivėrė 
gražus laukas ir mes smagiai po jį šėlome, ir dar gerai prisimenu, kad vienas 
imperatoriškosios rūmų tarybos agentas man, nagrinėjusiam tokio pobū- 
džio atvejį, vėliau atsiuntė labai mandagų padėkos raštą. Prancūzų kalbos 
teisme mums patarnavo kaip pavyzdys ir paskata. 

Esant tokioms aplinkybėms, galėjome iš teisininkų virsti oratoriais, ir 


solidusis Georgas Schlosseris į tai atkreipė mano dėmesį ir išsakė pastabą. 

Papasakojau jam, kad savo klientams su dideliu įkarščiu perskaičiau jiems 
palankią ginamąją kalbą, kuria jie liko labai patenkinti. Schlosseris atsakė: 

- Šiuo atveju pasirodei ne tiek kaip advokaras, kiek kaip rašytojas; nieka- 
da neklausk, ar toks raštas patinka klientui, bet klausk, ar jis patiks teisėjui. 

Turbūt niekas nėra tiek pasinėręs į rimtus ir skubius darbus, kuriais 
užpildyta visa diena, kad vakare nerastų laiko nueiti į spektaklį; taip ir aš, 
neturėdamas galimybės lankytis gerame teatre, nepaliaujamai mąsčiau apie 
vokiečių teatrą, kad išsiaiškinčiau, kaip jame galėčiau reikštis savo darbais. 
Gerai žinoma, kokia buvo teatro būklė praėjusio šimtmečio antroje pusėje, o 
norintieji apie ją daugiau sužinoti visada ras pakankamai pagalbinės medžia- 
gos. Dėl to čia apsiribosiu tik keliais bendrais pastebėjimais. 

Teatro sėkmę lėmė ne tiek pjesės vertingumas, kiek aktorių asmenybės. 
Ypač tai pasakytina apie ekspromtines pjeses, kur svarbiausia - komiškų 
vaidmenų atlikėjų humoras ir talentas. Jų medžiaga turi būti semiama iš pa- 
prasto liaudies gyvenimo, atitikti jos papročius, nes pjesės vaidinamos jai. 
Tiesioginis panaudojimas visada atlyginamas dideliu žiūrovų pritarimu. Tų 
pjesių tikrieji namai visada buvo Pietų Vokietija, kur jos ir dabar tebevai- 
dinamos teatruose, tik retkarčiais dėl naujai įvestų personažų komiškųjų 
kaukių charakteriams tenka suteikti kitokių savybių. Vis dėlto, atitikdamas 
rimtą nacijos būdą, vokiečių teatras netrukus pasuko į dorovingumą; posūkį 
dar paspartino išorinė priežastis. Tvirtai tikinčių krikščionių sluoksniuose 
iškilo klausimas: ar teatras priklauso prie nuodėmingų ir žūtbūt vengtinų 
dalykų, ar prie nepavojingų, kurie geram žmogui neša gėrį, o blogam - blogį. 
Aršūs uoleivos neigė pirmą požiūrį ir atkakliai tvirtino, kad dvasininkams 
nevalia eiti į teatrą. Priešingai pusei neliko nieko kito, kaip primygtinai pa- 
reikšti, kad teatras ne tik nežalingas, bet ir naudingas. O kad būtų naudingas, 
teatras turėjo būti moralus, ir toks teatras susiformavo Šiaurės Vokietijoje, 
juoba kad vadinamasis estetinis skonis iš scenos išgujo linksmąjį personažą, 
ir nors protingos galvos jį gynė, jis turėjo pasišalinti, nors jau buvo atsisakęs 
vokiečių Hansvursto! stačiokiškumo, o perėmęs italų ir prancūzų Arlekino 
meilumą ir grakštumą. Net Skapeno ir Krispeno!* ilgainiui neliko; pastarąjį 
paskutinį kartą mačiau vaidinamą jau įmetėjusio Kocho"“. 

Richardsono romanai parodė miestelėniškajai visuomenei, kad esama 
subtilesnio moralumo. K/arisoje buvo kraupiai atskleistos sunkios ir neiš- 
vengiamos moters nuopuolio pasekmės. Lessingo dramoje Mis Sara Simpson 
nagrinėjama tokia pati tema. Londono pirklyje vaizduojamas siaubingoje pa- 


dėtyje atsidūręs suvedžiotas jaunuolis. Tokie patys buvo prancūzų dramos 

užmojai, bet ji tikrovę atspindėjo švelniau, o pabaigoje laimingai išspręstas 
konfliktas pelnydavo žiūrovų simpacijas. Diderot Šeimos tėvas, taip pat Gar- 
bingas nusikaltėlis, Acto pirklys, Filosofas pačiam nežinant, Eugenija“ ir daug 
kitų kūrinių tenkino vis plačiau įsiviešpataujantį garbingą miestelėno ir šei- 
mos nario jausmą. Vokietijoje ta pačia kryptimi suko Dėkingas sūnus, Dezer- 
tyras iš meilės vaikui"“, kitos pjesės. Ministras, Klementina ir kitos Geblerio 
pjesės', Gemmingeno Vokiečių šeimos tėvas - visuose scenos veikaluose gra- 
žiai atskleista viduriniojo, net žemutiniojo sluoksnio vertė ir visi žavėjo pla- 
čiąją publiką. Ekhofas!* savo tauria asmenybe, suteikiančia aktorių luomui 
tam tikro orumo, kurio jam iki tol trūko, neapsakomai aukštai iškėlė tokių 
pjesių pagrindinius veikėjus, mat jam, kaip teisingam vyrui, puikiai pavyko 
įkūnyti scenoje teisingumą. 

Iškilus pavojui, kad vokiečių teatro scenose įsiviešpataus vien minkštas 
jausmingumas, kaip dramaturgas ir aktorius ėmė reikštis Schroderis!?; dėl 
Hamburgą ir Angliją siejančių ryšių jis ėmėsi perdaryti anglų komedijas. Jų 
medžiaga jis rėmėsi tik apskritai, nes originalas dažniausiai neturi tvirtos 
formos, o prasidėjęs gerai, pagal planą, veiksmui rutuliojantis dažniausiai 
vis vien perdėm išskysta. Tarsi tų pjesių autoriams būtų rūpėję pavaizduo- 
ti kuo daugiau keistų scenų, tad prie rimtų meno kūrinių pratęs žiūrovas 
pasijunta atsidūręs ten, kur peržengtos visos ribos. Be to, jose virte verda 
toks pašėlęs nešvankus, žemas ir palaidas gyvenimas, kad vaizdai galiausiai 
tampa nepakeliami ir būtų labai sunku nugryninti tiek planą, tiek perso- 
nažus. Tai prastas ir pavojingas mitalas, kurį įstengtų suvirškinti ir kuriuo 
galbūt trumpai pasisotintų pusiau pagedusi liaudies minia. Schroderis tas 
pjeses pagerino daug labiau, negu įprastai manoma, - iš pagrindų pakeitė, 
priderino prie vokiečių būdo ir kiek įmanoma sušvelnino. Tačiau jose išliko 
šiurkštus branduolys, nes juoką sukelia kokia nors blogybė, kurią - pelnytai 
ar nepelnytai — tenka patirti personažams. Tokie dramos kūriniai, taipgi iš- 
plitę teatro scenose, veikė kaip slapta atsvara minėtam pernelyg minkštam 
moralumui, tad abiejų rūšių sąveika sėkmingai užkirto kelią vienodumui, 
kuris priešingu atveju būtų užliejęs teatrą. 

Vokietis, iš prigimties geras ir kilnus, nenori, kad kas būtų skriaudžia- 
mas. Tačiau niekas, net didžiausias geraširdis, negali būti visiškai ramus, 
kad jam neteks patirti ko nors, ko jis nenorėtų matyti, nes apskritai ko- 
medija suponuoja, kad žiūrovams nesvetimas silpnas piktdžiugos jausmas, 
arba, siekdama parikti, jį pažadina, dėl to natūraliai įsigalėjo paprotys, iki 


tol laikytas nenatūraliu, - nusodinti aukštuosius sluoksnius ir juos daugiau 

ar mažiau papešioti. Anksčiau prozinė ir poetinė satyra vengė liesti dvarą 
ir didikus. Rabenerio pašaipos strėlės lėkė į kitą pusę, jis visada liko žemes- 
niame rate. Zacharia dažnai vaizduoja dvarininkus, komiškai pateikia jų 
pomėgius ir savybes, bet jų neniekina. Thūmmelio Vi/belmina“"?, nedidelė 
šmaikšti kompozicija, tiek maloni, tiek drąsi, pelnė didelę sėkmę galbūt iš 
dalies todėl, kad jos autorius, rūmams artimas didžiūnas, ne itin pagarbiai 
piešia savo klasę. Tačiau lemiamą žingsnį žengė Lessingas Emilijoje Galoti, 
kur aukštųjų sluoksnių aistros ir klastingi tarpusavio santykiai vaizduojami 
kandžiai ir piktai. Visa tai puikiai tiko neramiai laiko dvasiai, tad menkesnio 
proto ir talento žmonės tarė galintys daryti tą patį, net dar daugiau; antai 
Grof$mannas šešiuose neskoninguose Dubenėliuose*! piktdžiugiškai pateikė 
žiūrovams visus savo plebėjiškos virtuvės gardumynus. Doras rūmų tarėjas 
Reinhardas toje nelinksmoje užstalėje, visų svečių paguodai ir džiaugsmui, 
atlieka namsargio ir namų mokytojo vaidmenį. Nuo tada piktadarius teatro 
scenai imta rinkti iš aukštųjų sluoksnių; kad pelnytų tokią garbę, personažas 
turėdavo būti kamerjunkeris ar bent slaptasis sekretorius. Visiškų pabaisų 
vaidmenims iš adresų kalendoriaus'? būdavo parenkami aukščiausio laips- 
nio rūmininkai ir civiliai tarnautojai, ir į tą aukštuomenės būrį kaip pirmo 
rango piktadariai būtinai įsimaišydavo juristai. 

Man truputį neramu, kad būsiu aplenkęs laiką, apie kurį čia kalbu, todėl 
tęsiu pasakojimą apie save ir mėginsiu nušviesti skatulį, vertusį laisvas valan- 
das skirti teatriniams planams įgyvendinti. 

Nuolatinis pažindinimasis su Shakespeare'o kūriniais taip išplėtė mano 
dvasią, kad ankštos scenos erdvės ir trumpo, vienam spektakliui skirto laiko 
man buvo per mažai, kad parodyčiau ką svarbaus. Dorojo Gėtzo von Berli- 
chingeno gyvenimas, jo paties parašytas, vertė griebtis istorinės vaizduose- 
nos, tad mano fantazija taip išsiplėtė, kad, stengdamasi kuo labiau priartėti 
prie tikrų įvykių, draminė forma nusimetė visus sceninio veiksmo apriboji- 
mus. Judėdamas pirmyn, viską smulkiai aptardavau su seseria, kuri savo dva- 
sia ir jausmais įsitraukė į tuos dalykus, ir aš tiek kartų apie tai su ja kalbėjau, 
bet nieko nedariau, kad ji galiausiai netekusi kantrybės gražiuoju primygti- 
nai paprašė liautis tuščiai šnekėti ir galų gale surašyti popieriuje viską, ką aš 
taip gyvai įsivaizduoju. Gavęs tokį postūmį, vieną rytą pradėjau rašyti, nors 
nebuvau sudaręs nei apmato, nei plano. Užrašiau pirmąsias scenas ir vakare 
jas perskaičiau Corneliai. Ji pagyrė, kad esančios puikios, bet paabejojo, ar aš 
neužmesiąs to rašymo, net pasakė netikinti, kad man nepristigsią atkaklu- 


mo. Tai mane tik dar labiau paskatino, ir kitą dieną rašiau toliau, taip pat ir 

trečią; viltis augo mudviem kasdien išsisakant, o ir man žingsnis po žingsnio 
viskas vis labiau gyvėjo, nors medžiaga man buvo tapusi perdėm sava; taip 
aš be pertraukos rašiau tą kūrinį, eidamas tiesiai, nesidairydamas nei atgal, 
nei į dešinę, nei į kairę, ir maždaug po šešių savaičių turėjau malonumą - 
laikiau rankose įrištą rankraštį. Daviau jį Merckui - jis atsiliepė supratingai 
ir geranoriškai; nusiunčiau jį Herderiui - jo vertinimas buvo nedraugiškas ir 
negailestingas, nepatingėjo nė keliuose pašiepiamuose eilėraščiuose išsipra- 
vardžiuoti. Tai manęs neišmušė iš vėžių, tik dar labiau atkreipiau akis į savo 
objektą: kauliukas mestas, ir reikia žiūrėti, kaip sėkmingai sustatyti lentoje 
žaidimo figūras. Gerai supratau, kad ir šį kartą nebus kas man pataria, ir kai 
šiek tiek vėliau savo kūrinį jau galėjau vertinti kaip svetimą, aiškus daiktas, 
pamačiau, kad atsisakęs vietos ir laiko vienybės taisyklės sukūriau aukštesnę 
vienybę, kuri yra juoba reikalinga. Rašydamas be plano, be apmato atsida- 
viau tik vaizduotei ir vidiniam skatuliui, tačiau pradžioje sėkmingai žengiau 
pasirinktu keliu, tad pirmieji veiksmai išėjo daugmaž tokie, kokius ir siekiau 
sukurti, bet paskesniuose, ypač artėjant į pabaigą, mane nesąmoningai už- 
valdė kažkokia aistra. Troškau pavaizduoti Adelheidą meilią ir pats ją įsimy- 
lėjau, plunksna tarnavo vien tik jai, mane domino tik jos likimas, o kadangi 
pabaigoje Gecas nušalinamas nuo aktyvios veiklos ir vėl pasirodo tik tam, 
kad nesėkmingai įsijungtų į Valstiečių karą, autorius natūraliai nusimetė 
meno grandines ir, pasijutęs naujame lauke, jį pakeitė žavia moterimi. Tą 
trūkumą, tiksliau, kritikuotiną perviršį netrukus pastebėjau, nes poezijos 
prigimtis mane visada kreipė į vienybę. Dabar brandinau galvoje nebe Geco 
gyvenimo ir vokiečių senovės aprašymą, bet savo paties kūrinį, stengiausi 
jam suteikti kuo daugiau istorinio ir nacionalinio turinio ir pašalinti viską, 
kas atrodė kaip pramanas ar aistra; suprantama, dėl to teko kai ko atsisakyti, 
nes žmogiškasis prielankumo jausmas turėjo užleisti vietą menininko tikru- 
mo jausmui. Pavyzdžiui, buvau labai patenkintas, kad vienoje baimę kelian- 
čioje scenoje pavaizdavau Adelheidą naktį čigonų stovykloje, kur jos, gra- 
žuolės, pasirodymas padaro tiesiog stebuklingą poveikį. Įdėmiai ištyręs, tos 
scenos atsisakiau; taipgi gerokai susitraukė ketvirtame ir penktame veiksme 
smulkiai pavaizduota Franco ir jo maloningos žmonos meilės scena, liko tik 
pagrindinės jos dalys. 

Taigi nieko nekeisdamas pirmame rankraštyje, kurį iš tikro tebeturiu 
visą, tokį, kokį iš pat pradžių parašiau, nusprendžiau kūrinį perrašyti ir su 
tokiu užsidegimu įnikau, kad po kelių savaičių prieš mane gulėjo visai nauja 


drama. Sumanymą įgyvendinau juoba sparčiai, nes neturėjau nė minties, kad 

antrą variantą kada nors išspausdinsiu, mat ir jį vertinau tik kaip parengia- 
mąjį darbą, kurį ateityje panaudosiu kaip pagrindą naujam variantui, kurį 
atliksiu daug stropiau ir apgalvočiau. 

Kai ėmiau Merckui pasakoti, ką ir kaip ateityje keisiu, jis tik pasijuokė 
iš manęs ir paklausė: ką reiškia tas amžinas rašymas ir perrašymas? Darbas 
nuo to taps kitoks, bet kažin ar geresnis; reikia žiūrėti, kaip atrodo atliktasis, 
o tada pradėti kitą, naują. 

— Džiauk vystyklus ant tvoros, ir išdžius! - sušuko jis patarlės žodžius. 

Delsimas ir dvejojimas tik atimantys žmogui pasitikėjimą savimi. At- 
sakiau, kad man būtų nemalonu siūlyti leidėjams savo kūrinį, į kurį įdėjau 
tiek širdies, ir sulaukti greičiausiai neigiamo atsakymo - iš kur jie gali turėti 
kitokią nuomonę apie jauną, nežinomą, be to, pernelyg pasitikintį savimi 
rašytoją? 

Pamažu tirpstant nenorui matyti savo kūrinį išspausdintą, būčiau 
džiaugęsis, jei būtų buvę išleisti net mano Bendrininkai, juk nelaikiau jų vi- 
sai prastais, bet aš neradau leidėjo, kuris apsiimtų tai padaryti. 

Štai tada staiga atgimė mano draugo techniniai komerciniai pomėgiai. 
Per Frankfurto laikraštį jis susisiekė su mokslininkais ir knygų leidėjais; mes, 
nusprendė jis, išleisime tą keistą ir neabejotinai ryškų kūrinį savo lėšomis ir 
susišluosime nemažai pinigų, mat jis, kaip ir daugelis kitų, mėgo skaičiuoti, 
kiek užpelno knygų leidėjai; žinoma, iš kai kurių knygų jie tikrai nemažai 
uždirbdavo, ypač jei išleisime iš akių, kiek nuostolių jiems atneša kiti lei- 
diniai ir visokie knygų prekybos dalykai. Taigi sutarėme, kad aš nupirksiu 
popieriaus, o Merckas pasirūpins spausdinimu; smagiai kibome į darbą ir 
man visai patiko, kaip tas mano pašėlęs dramaturginis eskizas pamažu ryš- 
kėja reviziniuose lankuose; jis tikrai atrodė švaresnis, negu aš maniau. Mes 
sudėliojome kūrinį, ir jis buvo išsiuntinėtas daugybe paketų. Praėjo nedaug 
laiko, ir visur kilo didelis sujudimas; kūrinys sukėlė visuotinį susidomėjimą. 
Tačiau dėl ribotų galimybių negalėjome jo greitai išsiųsti į visas vietas, ir stai- 
ga pasirodė perspaudas, o kadangi pinigai už išsiųstus knygos egzempliorius, 
juoba grynieji, mus pasiekė negreitai, aš, tėvo išlaikytinis su liesa pinigine, 
matydamas iš visų pusių rodomą dėmesį, sutrikęs svarsčiau, kaip sumokė- 
siu už popierių, ant kurio pasaulį supažindinau su savo talentu. Merckas, 
greičiau radęs išeitį iš padėties, puoselėjo gražias viltis, kad netrukus viskas 
išsispręs, bet aš to taip ir nesulaukiau. 

Jau išleidęs nedidelius reklaminius lapelius, kuriuose nebuvo nurodytas 


mano vardas, už savo lėšas susipažinau su skaitytojais ir recenzentais, tad 

neblogai pasirengiau pagyroms ir kritikai, juoba kad kelerius metus tyriau 
ir stebėjau, kaip elgiamasi su tais rašytojais, į kuriuos atkreipiau ypatingą 
dėmesį. 

Nors labai nepasitikintis savimi, gerai mačiau, kiek nepagrįstų, vienpu- 
siškų, neteisingų vertinimų pasirodo. Ir man teko patirti tą patį, ir jei ne 
šioks toks pagrindas po kojomis, kurį jaučiau, mokytų vyrų prieštaravimai 
mane būtų gerokai sutrikdę! Pavyzdžiui, Vokiečių Merkurijuje kažkoks siau- 
rakaktis išspausdino didelę geranorišką recenziją. Nesutikau su šen bei ten 
išsakytomis kritinėmis pastabomis, juoba su nuomone, kaip pjesę būtų ga- 
lima perrašyti. Todėl nudžiugino netrukus pasirodęs gražus Wielando at- 
siliepimas; apskritai jis nesutiko su recenzento teiginiais ir gynė mane. O 
juk pirmoji recenzija - mano nuomone, tikras mokytų ir išsilavinusių vyrų 
slogios mąstysenos pavyzdys - irgi pasirodė spaudoje, tad kokią nuomonę 
turėjo susidaryti plačioji publika?! 

Neilgai mėgavausi malonumu su Mercku aptarinėti ir aiškintis tokius da- 
lykus, nes įžvalgioji Heseno ir Darmštato landgrafienė, vykdama į Peterbur- 
gą, jį paėmė į savo svitą. Išsamūs jo laiškai dar plačiau atvėrė man pasaulį, ir 
vaizdas buvo juoba artimas, nes sukurtas pažįstamos draugo rankos. Vis dėl- 
to ilgokai jaučiausi labai vienišas ir kaip tik tuo svarbiu laikotarpiu likau be 
protą nušviečiančių jo patarimų, kurių, šiaip ar taip, buvau labai reikalingas. 

Kaip žmogus nusprendžia, kad eis kareiviu į karą, ir drąsiai taria, kad 
pakels visus sunkumus ir pavojus, iškęs visas žaizdas ir skausmą, net mirtį, 
nors nenumano, kaip visa tai atrodys konkrečiu atveju, kai tos apskritai įsi- 
vaizduojamos blogybės užklups labai nemaloniu būdu, taip ir kiekvienam, 
išdrįsusiam pasirodyti pasauliui, tas pat nutinka; ypač tai pasakytina apie 
autorių; ne kitaip buvo ir man. Kadangi daugumą skaitytojų domina ne 
tiek vaizduosena, kiek medžiaga, jauni vyrai mano dramomis domėjosi dau- 
giausia dėl medžiagos. Tarėsi jose matantys karo vėliavą, kurią iškėlus leis- 
tina išlieti visą jaunystės padūkimą ir šiurkštumą, tad jos patraukė kaip tik 
geriausias galvas, kuriose jau anksčiau kirbėjo tokios mintys. Dar tebeturiu 
šauniojo ir tam tikru atžvilgiu nepakartojamo Būrgerio laišką“? - nežinau, 
kam jis rašytas, - kurį galima laikyti svarbiu liudijimu, ką tas mano kūrinys 
anuomet sukėlė ir įsiūbavo. Iš kitos pusės man priekaištavo solidūs vyrai, esą 
aš pernelyg patraukliai pavaizdavęs kumščio teisę, net spėjo, kad aš ketinąs 
vėl sugrąžinti anuos chaotiškus laikus. Treti mane laikė didžiai mokytu vyru 
ir reikalavo, kad paries gerojo Gotzo pasakojimą naujai išleisčiau su paaiškini- 


mais, bet aš tikrai nesijaučiau galintis tai atlikti, nors nebuvau nepatenkintas, 

kai mano vardas pasirodė naujo šios knygos leidimo viršelyje. Kadangi su- 
gebėjau nuskinti didžios egzistencijos žiedus, mane imta laikyti rūpestingu 
meno sodininku. Tačiau kai kas suabejojo, ar aš iš tikrųjų toks mokytas ir 
geras dalyko žinovas. Netikėtai mane aplanko gerbiamas reikalų tvarkyto- 
jas. Jaučiuosi labai pagerbtas, juoba kad jis pirmiausia pagiria mano Gecą fon 
Berlichingeną ir geras vokiečių istorijos žinias, bet sutrinku, supratęs jį atėjus 
tik paaiškinti, kad tikrasis Gėotzas von Berlichingenas nebuvęs Franzo von 
Sickingeno svainis ir kad aš ta poetine giminyste gerokai iškraipęs istoriją. 
Mėginau teisintis, kad Gėtzas jį taip vadinęs, bet jis man paaiškino, kad tai 
tik artimus draugiškus santykius išreiškiantis pasakymas, antai naujaisiais 
laikais tūlas pavadina pašto vežėją kūmu, nors jų nesieja jokie giminystės 
ryšiai. Kaip mokėdamas padėkojau už paprotinimą ir pabėdojau, kad rikto 
nebeįmanoma atitaisyti. Jis irgi pabėdojo, draugiškai paragino toliau gilintis 
į vokiečių istoriją ir valstybės santvarką ir pasiūlė tam reikalui savo bibliote- 
ką, kuria ateityje sėkmingai pasinaudojau. 

Tačiau linksmiausias iš visų buvo vieno knygų leidėjo apsilankymas; jis 
tiesiai šviesiai paprašė parašyti tuziną tokių pjesių ir pažadėjo už jas gerai 
sumokėti. Nesunku įsivaizduoti, kad reikalas mus abu labai smagiai nuteikė, 
bet iš esmės tas ponas nebuvo neteisus, nes aš jau audžiau mintį, kad nuo šio 
posūkio taško vokiečių istorijoje judėsiu pirmyn atgal ir tokia pačia dvasia 
pavaizduosiu svarbiausius įvykius. Pagirtinas ketinimas, tik jį, kaip ir daug 
kitų, pavertė niekais pro šalį nušniokštęs skubus laikas. 

Ir anksčiau autorių domino ne tik šis vaidinimas; kol jį kūrė mintyse, 
rašė, perrašinėjo, spausdino ir platino, jo dvasioje gimė daug kitų vaizdų ir 
sumanymų. Pirmenybę teikė tinkantiems draminiam vaizdavimui, juos daž- 
niausiai nuolat pergalvodavo ir artino prie tobulybės; vis dėlto kartu palinko 
į kitokią vaizduoseną, nepriskirtiną prie draminės, nors glaudžiai su ja susi- 
jusios. Posūkį daugiausia lėmė viena autoriaus savybė, kuri net pokalbį su 
savimi paversdavo pokalbiu dviese. 

Laiką leisti labiausiai mėgdavęs draugijoje, jis ir mąstymą paversdavo 
smagiu pasišnekėjimu, ir štai kokiu būdu. Kai būdavo vienas, mintyse pa- 
sikviesdavo kokį nors pažįstamą. Paraginęs svečią atsisėsti, pavaikštinėda- 
vo priešais pirmyn atgal, paskui sustodavo ir užvesdavo kalbą apie ką nors, 
kas tuo metu jam ateidavo į galvą. Tas pažįstamas protarpiais atsakydavo 
ar įprasta veido išraiška parodydavo, kad pritaria arba nepritaria išsakytoms 
mintims, kaip kad kiekvienas žmogus šitai savaip parodo. Tada kalbėtojas 


vėl rutuliodavo rai, kas svečiui bus patikę, arba imdavo daryti išlygas, smul- 

kiai aiškinti tai, su kuo šis nesutiko, o galiausiai maloningai pripažindavo, 
kad jis pats klystąs. Keisčiausia, kad tuos svečius jis rinkdavosi ne iš artimų 
pažįstamų, bet iš retai matomų, o daugelis, su kuriais trumpai pažinojosi, 
apskritai gyveno kažin kur, bet dažniausiai tai būdavo ne tiek duodančios, 
kiek priimančios prigimties asmenys, visada geranoriškai pasiryžę gilintis į 
įvairius dalykus, esančius jų akiratyje, nors kai kada toms dialektinėms praty- 
boms jis pasikviesdavo prieštarauti linkusias galvas. Atvykti teikdavosi abiejų 
lyčių asmenys, visokio amžiaus ir įvairių luomų, visada malonūs ir žavūs, nes 
pokalbis sukdavosi tik apie jiems aiškius ir priimtinus dalykus. Vis dėlto ne 
vienas būtų labai nustebęs, jei būtų galėjęs sužinoti, kaip dažnai buvo kvie- 
čiamas į tą idealų pokalbį, nes daugelis net į tikrą kažin ar būtų atvykę. 
Ganėtinai aišku, kad toks pokalbis mintyse labai artimas susirašinėjimui, 
tik bendraujant laiškais į parodytą pasitikėjimą atsakoma matomu būdu, o kal- 
bantis mintyse pasitikėjimą tenka pačiam kurti - kaskart naują, permainingą, 
neatsakytą. Todėl kai autoriui reikėjo pavaizduoti nuobodulį, kurį vargo ne- 
slegiamiems žmonėms kelia gyvenimas, jis greitai sumojo, kad savo mintis per- 
teiks laiškuose, nes bet koks nepasitenkinimas yra vienatvės vaikas, vienatvės 
augintinis; jam pasidavusysis stengiasi negirdėti kitoniškos nuomonės, o kas 
yra didesnė jo priešingybė negu linksma draugija? Kitų gyvenimo džiaugs- 
mas tokiam žmogui - nemalonus priekaištas; taip tai, kas jį turėtų išvilioti 
iš savęs, grąžina į save. Jei apie tai galbūt išsitaria, tai dažniausiai laiškuose, 
nes rašytiniam išsisakymui, tiek linksmam, tiek piktam, nėra jokių tiesioginių 
kliūčių, bet atsakymas su kontrargumentais vienišiui yra proga dar tvirčiau 
įsikibti savo įgeidžių, paskata dar labiau užsispirti. Tokia dvasia parašytiems 
Verterio laiškams, matyt, dėl to ir būdingas įvairiopas žavesys, kad daugialy- 
pis jų turinys pirmiausia buvo perkalbėtas idealiuose dialoguose su daugybe 
individų, o vėliau, kūrinyje, jie buvo skirti tik vienam draugui ir patikėtiniui. 
"Turbūt pakaks ir to, ką papasakojau apie šiame daug kalbų sukėlusiame kūri- 
nėlyje naudotą vaizduoseną, bet apie turinį kai ką dar galima pridurti. 
Minėtą gyvenimo šleikštulį sukelia fizinės ir moralinės priežastys; pir- 
mąsias palikime tirti gydytojui, antrąsias - moralės žinovui, o patys sutel- 
kime dėmesį tik į pagrindinį šios itin dažnai gvildentos medžiagos tašką, 
kur tas reiškinys aiškiausiai matyti. Visas gyvenimo teikiamas malonumas 
pagrįstas reguliariu išorinių dalykų pasikartojimu. Visa kaita — dienos ir 
nakties, metų laikų, žydėjimo ir vaisių nokimo ir visų kirų dalykų, kurių 
mums atseikėja kiekvienas laikotarpis, kad galėtume jais džiaugtis ir iš tik- 


rųjų džiaugtumės, yra tikrasis žemiškojo gyvenimo variklis. Kuo daugiau 

atsiveriame tiems malonumams, tuo laimingesni jaučiamės; bet jeigu tie 
skirtingi reiškiniai mūsų akivaizdoje vyksta, mums juose nedalyvaujant, jei- 
gu mes nejautrūs tiems nuostabiems pasiūlymams, įvyksta didžiausia blogy- 
bė, prasideda sunkiausia liga - gyvenimas tampa bjauria našta. Pasakojama, 
esą vienas anglas pasikoręs, kad nebereikėtų kasdien apsirengti ir nusirengti. 
Pažinojau vieną šaunų sodininką, kuris kartą piktai sušuko: 

— Ir vėl tie lietaus debesys, ir vėl jie eina ir eina iš vakarų į rytus! 

Kalbama, kad vienas žymiausių mūsų vyrų būdavęs labai nepatenkintas, 
kad pavasarį viskas sužaliuoja, mat norėjęs, kad gamta bent kartą pasipuoštų 
raudonai. Tiesą sakant, tai gyvenimo šleikštulio požymiai; jis neretai nuveda 
į savižudybę ir daug dažniau negu manoma apninka mąstančius, uždarus 
žmones. 

Tačiau niekas taip neskatina to šleikštulio, kaip meilės kartojimasis. Pa- 
grįstai sakoma: pirmoji meilė - vienintelė, nes mylint antrą kartą ir kaip tik 
per tai dingsta aukštoji meilės prasmė. Amžinumo ir begalinumo sąvoka, kuri 
ir yra meilės pagrindas ir meilei suteikia sparnus, sunaikinama, meilė tampa 
trumpaamžė, kaip ir visa, kas kartojasi. Juslumo ir moralumo atskyrimas, ku- 
ris tankiai surizgusiame kultūros pasaulyje atidalija meilės ir troškimo jaus- 
mus, ir šiuo atveju sukelia tik nebūtiną įtampą, o ji neatneša nieko gero. 

Stebėdamas jei ne save, tai kitus, jaunas vyras netrukus pamato, kad 
moraliniai laikotarpiai kaitaliojasi panašiai kaip metų laikai. Didžiųjų ma- 
lonė, galingųjų palankumas, darbščiųjų palaikymas, minios pritarimas, in- 
divido meilė - viskas siūbuoja aukštyn žemyn, ir to siūbavimo neįmanoma 
sustabdyti lygiai kaip saulės, mėnulio ar žvaigždžių judėjimo; vis dėlto tai ne 
paprasti gamtos reiškiniai: jų neįmanoma nuvaldyti dėl savo ar kitų kaltės, 
atsitiktinai ar taip susiklosčius aplinkybėms, bet jie kaitaliojasi, ir dėl jų nie- 
kada nesame tikri. 

Tačiau jausmingą jaunuolį labiausiai baugina tai, kad gyvenimo klaidos 
neišvengiamai kartojasi - kaip vėlai pamatome, kad, ugdydami savo dorybes, 
kartu auginame ir savo klaidas. Dorybės auga iš klaidų tarsi iš savo šaknų, o 
klaidos slapta šakojasi sparčiai ir tankiai, visai kaip dorybės dienos šviesoje. 
Dorybes dažniausiai puoselėjame valingai ir sąmoningai, o klaidos užklum- 
pa iš nežinių, dėl to dorybės retai teikia džiaugsmo, o klaidos, priešingai, 
atneša vargo ir kančių. Tai sunkiausias savižinos taškas, dėl jo ji kone neįma- 
noma. O kur dar karštas jaunystės kraujas, tai vieno, tai kito dalyko lengvai 
pavergiama vaizduotė, kur dar neramus dienos bruzdesys - nekantrus noras 


išsivaduoti iš tokių varžtų tikrai neatrodo nenatūralus. 

Tačiau tokios niūrios mintys, vedančios joms atsiduodantįjį į bega- 
lybę, vokiečių jaunuolių dvasios nebūtų taip užvaldžiusios, jei į tą liūdną 
užsiėmimą jų nebūtų pastūmėjusi, jo paskatinusi viena išorinė aplinkybė. 
Tai anglų literatūra, ypač poezija, - didelį jos grožį gaubia gili melancho- 
lija, persiduodanti kiekvienam skaitytojui. Dvasingas britas nuo jaunumės 
mato, kad jį supa įspūdingas pasaulis, kuris žadina jo jėgas; anksčiau ar 
vėliau jis supranta turįs sutelkti visą protą, kad tas pasaulis jam būtų pri- 
imtinas. Kiek daug anglų poetų jaunystės metus praleido kaip vėjavaikiai 
ir ūžautojai ir anksti tarė pagrįstai galį mesti kaltinimą, kad žemiškasis 
pasaulis — tuštybė! Kiek daug jų išbandė jėgas pasaulio reikaluose, o parla- 
mente, rūmuose, ministrų kabinete, kaip pasiuntinybės tarnautojai vaidino 
tai pagrindinius, tai šalutinius vaidmenis, kilus vidaus neramumams, vyks- 
tant valstybės ir vyriausybės pervartoms nelikdavo nuošaly ir apmąstydami 
jei ne savo, tai savo draugų ir globėjų likimą padarydavo ne tiek džiugią, 
kiek liūdną išvadą! Kiek daug jų buvo ištremta, išvaryta, kalinta, neteko 
savo dvarų! 

Jau vien tokių didelių įvykių stebėjimas žmogų nuteikia rimtai, o ką 
daugiau rimtumas gali pažadinti, jei ne mintį, kad visi žemiškieji dalykai 
yra laikini ir beverčiai. Vokietis irgi rimtas, tad anglų poezija puikiai tiko 
jo būdui, o kadangi jos šaltinis yra didis gyvenimas, ji darė jam įspūdį. 
Joje neabejotinai rasime didingą, puikų, pasaulio dalykus tvarkyti įgudu- 
sį protą, gilią, švelnią širdį, tvirtą valią, karštą veiklumą — nuostabiausias 
dvasingo, kultūringo žmogaus savybes, bet jos dar nesudaro poeto. Tikra 
poezija reiškiasi tuo, kad vidine giedra, išoriniu pasitenkinimu kaip šio pa- 
saulio evangelija ji padeda mums nusimesti sunkią žemiškąją naštą. Kaip 
oro balionas ji pakelia mus su visu slegiančiu balastu į aukštesnes sritis ir iš 
paukščio skrydžio padeda aiškiai pamatyti žemai likusius pinklius žemės 
labirintus. Tiek linksmiausių, tiek rimčiausių kūrinių tikslas vienas — su- 
mania, išmoninga vaizduosena sušvelninti ir džiaugsmą, ir skausmą. Su ta 
intencija peržvelkime didžiumą anglų eilėraščių, daugiausia moralinių di- 
daktinių, ir įsitikinsime, kad juose paprastai atsispindi tik niūrus gyvenimo 
šleikštulys. Ne tik Youngo Nakties mintys“*, kur ši tema nepriekaištingai 
perteikta, bet ir kiti kontempliatyvūs eilėraščiai nuskraidina, nespėjus nė ap- 
sidairyti, į tą liūdną sritį, kur protui tenka spręsti uždavinį ne pagal jėgas, nes 
jį palieka likimo valiai net religija, reikalui esant jo sau susikuriama. Būtų 
galima prirašyti ištisus tomus, kuriuos galėtume laikyti šio baisaus teksto 


komentaru: 

Then old Age and Experience, band in band, 
Lead bim to death, and make bim understand, 
After a search so painful and so long, 

Thai all bis life be bas been in tbe wrong“? 


Antra, dėl to anglų poetai virsdavo žmonių nekentėjais, o iš jų kūrinių 
sklisdavo bjaurėjimosi viskuo jausmas, nes, gyvendami įvairiais atžvilgiais 
susiskaldžiusioje visuomenėje, jei ir ne visą savo gyvenimą, tai neabejoti- 
nai gražiausius metus turėdavo atiduoti vienai ar kitai partijai. Kadangi 
tokiam rašytojui nevalia girti nei aukštinti saviškių, kuriems jis ištiki- 
mai tarnauja, nei reikalo, kurio šalininkas jis yra, nes sužadintų pavydą ir 
bjaurėjimąsi, jis savo talentą puoselėja bloguoju ir piktuoju vaizduodamas 
priešininkus ir iš paskutiniųjų stengdamasis išgaląsti, net apnuodyti savo 
ginklus. Kai taip elgiasi abi pusės, tarp jų plytintis pasaulis sugriaunamas 
ir nušluojamas, tad dideliame, protingai triūsiančiame tautos sambūryje 
neberandama nieko kito, tik kvailystė ir beprotybė. Net švelniuose anglų 
eilėraščiuose apdainuojami liūdni dalykai. Štai miršta palikta mergina, 
štai prigeria ištikimas mylimasis arba jį, skubiai besiiriantį per bangas pas 
mylimąją, praryja ryklys, o kai toks poetas kaip Gray““, įsitaisęs kaimo ka- 
pinaitėse, vėl užtraukia pažįstamą giesmelę, jis gali neabejoti - būtinai su- 
sirinks būrys melancholijos bičiulių. Miltonas savo „Allegro“* pirmiausia 
gyvomis eilėmis išsklaido nepasitenkinimą ir tik tada pajunta šiokį tokį 
džiaugsmą, net giedrąjį Goldsmithą užvaldo eleginiai jausmai, kai „Deser- 
ted Village“ meiliai ir liūdnai vaizduoja prarastą rojų, kurio po visą pasaulį 
ieško jo Traveller?ė. 

Neabejoju, kad man būtų galima parodyti ir kaip kontrargumentą pa- 
teikti linksmų kūrinių, linksmų eilėraščių, deja, dauguma ir geriausi iš jų 
sukurti ankstesnėje epochoje, o prie jų galbūt priskirtini naujieji irgi veikiau 
satyriniai, kandūs ir pilni paniekos moterims. 

Trumpai tariant, tie apskritai paminėti rimti, žmogaus prigimtį paker- 
tantys eilėraščiai buvo mūsų mėgstamiausi, juos pirmutinius rinkdavomės 
iš visų kitų, ieškodami pagal savo charakterį, - kas lengvesnę eleginę melan- 
choliją, kas visko atsisakančios nevilties. Keista, bet mūsų tėvas ir mokytojas 
Shakespeare'as, gebantis skleisti tyrą giedrumą, pats didino mūsų nepasiten- 
kinimą. Hamletas ir jo monologai vaiduokliais baladojosi po visas jaunas 
galvas. Kiekvienas mokėjo mintinai ir mėgo deklamuoti pagrindines vietas, 


kiekvienas buvo įsitikinęs, kad ir jam leistina būti tokiam melancholiškam 


TRYLIKTA KNYGA 407 


kaip Danijos princas, nors nei matė vaiduoklį, nei turėjo atkeršyti už tėvą 
karalių. 

Tačiau kad niūri nuotaika turėtų idealiai tinkamą vietą, Ossianas mus 
nuviliojo į atokiąją Tulę“?, kur pilkoje bekraštėje dykroje klaidžiodami tarp 
iškiliai dunksančių samanotų antkapių išvydome vien gūsingo vėjo kede- 
namą žolę, o virš galvų - sunkių debesų aptrauktą dangų. Tik mėnesienos 
šviesoje ta kaledoniškoji naktis?“ virto diena; aplinkui sklandė žuvę didžia- 
vyriai, nuvytusios mergelės, o galiausiai tarėmės išvydę baisingą Lodos dva- 
sios povyzą?!. 

Tokioje stichijoje, supami tokios aplinkos, panirę į tokius pomėgius ir 
tokias studijas, kankinami nepatenkintų aistrų, išorinio pasaulio neskati- 
nami nuveikti ką reikšmingo, matydami vienintelę perspektyvą - murksoti 
vangiame, bedvasiame miestelėniškajame gyvenime, jaunuoliai iš nelinksmo 
išdykumo prisijaukindavo mintį, kad, žiūrint aplinkybių, savo noru gali iš- 
eiti iš gyvenimo, jei jis jiems nebepriklauso, ir su ja pakenčiamai vilkosi per 
dienų negandas ir nuobodybę. Toks nusiteikimas buvo taip išplitęs, jog Ver- 
teris būtent dėl to padarė tokį didelį poveikį, kad aidu atsišaukė kiekvieno 
širdyje ir atvirai, suprantamai iš vidaus pavaizdavo liguistą jaunatvinį klai- 
dingą įsitikinimą. Kaip gerai anglams buvo pažįstama ta bėda, liudija trum- 


pos reikšmingos prieš Verterio pasirodymą parašytos eilutės: 


To griefs congenial prone, 
More wounds than nature gave he knew, 
While misery s form bis fancy drew 


In dark ideal bues and borrors not its own"? 


Savižudybė yra toks žmogaus prigimties įvykis, kuris reikalauja atsi- 
šaukti kiekvieną žmogų ir kiekvienoje epochoje turi būti iš naujo nagrinėja- 
mas, nors apie jį būtų tiek ir tiek prikalbėta ir prirašyta. Montesguieu?? su- 
teikia savo herojams ir didžiavyriams teisę patiems pasirinkti mirtį - pasak 
jo, kiekvienas turi turėti teisę penktą savo tragedijos veiksmą baigti ten, kur 
nori. Bet čia nekalbama apie žmones, nugyvenusius reikšmingą gyvenimą, 
savo metus paaukojusius kokiai nors didelei karalystei ar laisvės reikalui; 
jiems nebus prikišama, kad, iš šio pasaulio pasitraukus juos įkvėpusiai idė- 
jai, ir jie paskui ją nusekė anapus. Čia turime reikalą su tokiais žmonėmis, 
kuriems, viešpataujant taikai ir ramybei, dėl veiklos trūkumo, dėl perdėtų 


reikalavimų sau gyvenimas tampa nebemielas. Kadangi pars buvau atsidūręs 

tokioje padėtyje ir geriausiai žinau, ką tada iškentėjau ir kiek pastangų pa- 
dėjau, kol iš jos išsikapsčiau, neslėpsiu, ką tada išmąsčiau apie pasirinktines 
mirties rūšis. 

Tai, kad žmogus arplėšia save nuo savęs paties, save ne sužaloja, bet su- 
naikina, yra taip nenatūralu, kad sumanymui įgyvendinti jis dažniausiai 
griebiasi mechaninių priemonių. Ajaksas** pasismeigia kardu - tai jo kūno 
sunkumas jam suteikia paskutinę paslaugą. Karys prisako savo ginklanešiui 
neleisti jam patekti į priešo rankas — ir šiuo atveju jis užsitikrina išorinę jėgą, 
tik ne fizinę, bet moralinę. Moterys savo neviltį vėsina vandenyje, o perdėm 
mechaninė priemonė - šaunamasis ginklas - padaro greitą darbą mažiausio- 
mis pastangomis. Apie pasikorimą nemėgstama kalbėti, nes tai netauri mir- 
tis. Anglijoje ji dažniausia, nes ten nuo mažumės pamatysi ką nors pakabin- 
tą, nors mirties bausmė pakariant nėra gėdinga. Nuodai, perpjautos venos 
žada lėtą išsiskyrimą su gyvenimu, o rafinuočiausia, greičiausia, mažiausiai 
skausminga mirtis nuo gyvatės įkandimo buvo verta karalienės*?, kuri savo 
gyvenimą praleido apsupta prabangos ir skendėdama malonumuose. Bet visa 
tai — išorinės pagalbinės priemonės priešui, su kuriuo žmogus sudaro sąjun- 
gą prieš save patį. 

Taigi apmąstęs visas tas priemones ir šiaip plačiau pasižvalgęs po istoriją, 
tarp visų atėmusių sau gyvybę neradau nė vieno, kuris tą darbą būtų atlikęs 
taip didingai ir laisvai kaip imperatorius Otonas““. Nors kaip karvedys pa- 
tiria pralaimėjimą, jo padėtis jokiu būdu nėra labai bloga, tačiau imperijos, 
kuri jam tam tikra prasme jau priklauso, labui ir kad nenukentėtų daugybė 
žmonių, jis nusprendžia pasitraukti iš pasaulio. Su draugais vakare surengia 
smagų pokylį, o kitą rytą paaiškėja, kad jis savo ranka suvarė sau į širdį aštrų 
durklą. Tariau, kad tik šis žygis yra sektinas, ir įtikinėjau save, kad negalintis 
pasielgti taip, kaip Otonas, neturi teisės savo noru pasitraukti iš gyvenimo. 
Toks įsitikinimas padėjo man nusikratyti ne tiek ketinimo nusižudyti, kiek 
įnorio atlikti savižudybę, anuo gražiu taikos laiku apėmusio dyką jaunimą. 
Nemenkame ginklų rinkinyje turėjau gerai išgaląstą durklą. Jį pasidėdavau 
prie lovos ir prieš užgesindamas šviesą pabandydavau, ar man pavyks aštrų 
smaigalį įsmeigti į krūtinę porą colių. Kadangi taip ir nepavyko, aš galiau- 
siai pasijuokiau iš savęs, išmečiau iš galvos visas hipochondrines grimasas ir 
nusprendžiau gyventi. Tačiau kad gyventi būtų smagu, man reikėjo atlikti 
vieną poetinį uždavinį, kuriuo papasakočiau viską, ką jaučiau, galvojau ir 
klaidingai įsivaizdavau tuo svarbiu klausimu. Surinkau jau porą metų many- 


je dūkstančius elementus, vaizdinausi labiausiai mane slėgusius ir bauginu- 

sius atvejus, bet nieko neišėjo - trūko nutikimo, fabulos, kurioje jie galėtų 
įsikūnyti. 

Sraiga mane pasiekia žinia apie Jerusalemo mirtį, o paskui gandą atskrie- 
ja ir smulkus, nuodugnus to įvykio aprašymas, ir tą akimirką aš jau turėjau 
Verterio planą; visuma ištryško iš visų pusių ir virto įspūdinga mase - taip 
ledėjimo tašką pasiekęs vanduo inde nuo menkiausio smūgio kaipmat virs- 
ta kietu ledu. Nepaleisti iš rankų keistojo laimikio, pamatyti mintyse tokio 
reikšmingo ir įvairaus turinio kūrinį ir suteikti pavidalą visoms jo dalims 
man rūpėjo dar ir dėl to, kad vėl patekau į keblią padėtį, dar beviltiškesnę 
negu ankstesnės ir žadančią vien tik kartėlį. 

Tikra nelaimė atsidurti situacijoje, kai tenka vaidinti nepageidaujamo 
prašalaičio vaidmenį; dažnai kas nors paprašo padėti, nors nieku gyvu neno- 
rėtume to daryti, nes pagalba visai nereikalinga; tokioje padėtyje jaučiamės 
labai kebliai, tiesiog nereikalingi, bet nesugalvojame, nei kaip iš jos išbristi, 
nei kaip nuo jos nusišalinti. 

Ponia von Laroche savo vyriausiąją dukrą?" nutekino į Frankfurtą; daž- 
nai atvykdavo jos aplankyti, bet vis negalėjo susitaikyti su gyvenimu, kurį, 
tiesą sakant, pati jai nuskyrė. Užuot juo tenkinusis ar davusi akstiną kaip 
nors jį pakeisti, tik skundėsi, tad norom nenorom turėjai manyti, kad jos 
dukra nelaiminga, nors tikrai netilpo galvoje, dėl ko turėtų būti nelaiminga, 
nes jai nieko netrūko, o vyras jai nieko nedraudė. Namų šeimininkai mane 
šiltai priėmė, o aš susidraugavau su jų bičiuliais — vieni jų buvo pasirūpinę, 
kad vedybos įvyktų, kiti linkėjo suruoktiniams laimingo gyvenimo. Aš pel- 
niau Šv. Leonardo bažnyčios dekano Dumeizo pasitikėjimą?š, maža to, mudu 
susidraugavome. Jis buvo pirmas katalikų dvasininkas, su kuriuo užmezgiau 
artimus santykius, o jis, būdamas itin šviesaus proto, gražiai ir išsamiai man 
nušvietė seniausios Bažnyčios tikėjimą, apeigas, išorines ir vidines aplinky- 
bes. Gerai prisimenu ir dailią, nors nebejauną moterį vardu Servičre??. Taip 
pat susipažinau su Allesina-Schweitzer*" ir kitomis šeimomis, o su sūnumis 
užsimezgusi draugystė ilgai nenutrūko, tad svetimame ratelyje staiga pasi- 
jutęs saviškiu ne tik negalėjau nusišalinti nuo jo užsiėmimų, pramogų, net 
religinės praktikos, bet ir privalėjau juose dalyvauti. Iš seniau užsimezgęs ry- 
šys su jaunąja ponia - tikrų tikriausi brolio ir sesers santykiai - nenutrūko 
ir jai ištekėjus; buvau panašaus amžiaus kaip ji, visame tame rate vienintelis, 
primenantis jai nuo jaunumės įprastą gyvą dvasinę aplinką. Mudu gyveno- 
me siejami vaikiško savitarpio pasitikėjimo, ir nors mūsų elgesyje nebuvo nė 


lašo aistros, kamavo nemalonus jausmas, nes ji taip pat nepritapo prie naujos 

aplinkos ir, nors gausiai apdovanota žemiškosiomis gėrybėmis, iš šviesiojo 
Talio, Ėrenbreitšteino ir džiugios jaunystės patekusi į niūrius pirklio namus, 
tapo kelių našlaičių motina. Taip buvau įpainiotas į šiuo atžvilgiu naujus 
šeimos reikalus, bet tokio dalyvavimo nei norėjau, nei siekiau. Šeimynykš- 
čiams tarpusavyje sutariant, atrodė, kad kitokio gyvenimo nė būti negali, 
bet prasidėjus piktumams kone visi kreipdavosi į mane, o aš savo įkarščiu 
dažniausiai ne tiek pataisydavau, kiek pagadindavau. Praėjo nedaug laiko, ir 
man ši padėtis tapo nepakeliama, visas gyvenimo apmaudas, kurį paprastai 
sukelia tokie dvilypiai santykiai, tarsi dvigubai trigubai prislėgė, jaučiau, kad 
jų nusikratyti padėtų tik labai stiprus stimulas. 

Jerusalemo mirtis, į kurią jį pastūmėjo nelaiminga meilė draugo žmonai, 
mane pažadino iš sapno, o kadangi ne tik labai aiškiai mačiau, kas jam ir 
man nutiko, bet ir didžiai sukrėtė jo ir dabartinės mano situacijos panašu- 
mas, aš neišvengiamai įliejau į pradėtą kūrinį visą įkarštį, kuris nedaro skir- 
tumo tarp poetinių ir tikrovės dalykų. Aklina siena atsitvėriau nuo išorinio 
pasaulio, net uždraudžiau draugams mane lankyti ir taip vidujai nusikračiau 
visko, kas čia tiesiogiai nepriklausė. Priešingai, suėmiau viską, kas bent kiek 
buvo susiję su mano ketinimu, ir peržvelgiau mintyse savo gyvenimą arti- 
miausioje praeityje, kurio dar nebuvau panaudojęs poetinei kūrybai. Esant 
tokioms aplinkybėms, po ilgo rengimosi, apie kurį daugelis net nežinojo, aš 
per keturias savaites parašiau Verterį - neturėdamas nei visumos schemos, 
nei anksčiau bandęs rašyti kurią nors dalį. 

Ir štai prieš mane guli baigtas juodraštis - vienur kitur ištaisyta klaida 
ar įrašytas pataisymas. Nedelsdamas jį įrišau, nes suteikti knygos pavidalą 
ranka parašytam kūriniui tai nelyg įrėminti paveikslą - daug geriau matyti, 
ar jis iš tikrųjų ko vertas. Kadangi tą kūrinėlį parašiau tarsi nesąmoningai, it 
nakviša, peržiūrėdamas, ką reikėtų keisti ir taisyti, pats nustebau, kad jį su- 
kūriau. Tačiau kol laukiau, bene vėliau į jį galėsiu pažvelgti iš toliau ir pama- 
tysiu, kas tobulintina, kad būtų dar geresnis, rankraštį daviau skaityti savo 
jauniesiems draugams; jiems jis padarė juoba didelį įspūdį, nes, priešingai 
savo įpročiui, apie jį nebuvau niekam pasakojęs nei apie savo ketinimą išsi- 
taręs. Žinoma, ir šį kartą visas įspūdis kilo iš medžiagos, dėl to jų nuotaika 
buvo visiška priešingybė manajai, nes rašydamas šią knygą labiau negu kitais 
kartais nusikračiau mane užvaldžiusio neramaus gaivalo, kurio galion pate- 
kau per savo ir kitų klaidas, dėl atsitiktinio ir pasirinkto gyvenimo būdo, ty- 
čiomis ir per skubą, per užsispyrimą ir nuolaidumą, ir jis mane negailestingai 


engė. Vėl jaučiausi džiugus ir laisvas, kaip atlikęs viso gyvenimo išpažintį, 

turintis teisę pradėti naują gyvenimą. Šįkart tradiciniai naminiai vaistai su- 
veikė puikiai. Tačiau palengvėjimą pajutau ir padėtis tapo aiški dėl to, kad 
tikrovę paverčiau poezija, bet kaip tik tai suklaidino mano draugus - jie 
buvo įsitikinę, kad poeziją reikia paversti tikrove, o tokį romaną - perkelti į 
gyvenimą ir, galimas daiktas, net nusišauti; tai, kas iš pradžių nutiko vienam 
kitam, vėliau ištiko daugybę skaitytojų, o man tiek daug pagelbėjusi knygelė 
įgijo labai blogą vardą. 

Tačiau nedaug trūko, kad tų blogybių ir nelaimių, kurių knyga bus at- 
nešusi, per atsitiktinumą nė nebūtų kilę, mat parašęs vos jos nesunaikinau. 
O buvo taip. Merckas buvo neseniai grįžęs iš Peterburgo. Kadangi nuolat 
buvo užsiėmęs, negalėjau iki valiai su juo pasišnekėti ir apie tą ant širdies 
gulintį Verterį jam papasakojau tik apskritai. Kartą jis atėjo pas mane; buvo 
ne itin šnekus; paprašiau, kad paklausytų, ir pradėjau skaityti. Jis atsisėdo 
ant kušetės, o aš laiškas po laiško pradėjau skaityti nuorykį. Kiek paskaitęs 
ir nesulaukęs jokio pritarimo ženklo ėmiau skaityti dar patetiškiau, bet pa- 
sijutau kaip per galvą trenktas, kai man sustojus jis pasakė: 

— Ką gi, puiku! 

Ir nieko nepridūręs pasišalino. Aš degiau iš pasiutimo: džiaugiausi savo 
kūriniais, bet jiems tik išvydus pasaulį negalėdavau apie juos spręsti, tad 
šventai patikėjau, kad tiek siužetas, tiek tonas, tiek stilius, man kėlę šiokių 
tokių abejonių, yra niekam tikę, ir aš parašiau kažką pasibaisėtino. Jei tik 
būtų buvęs po ranka židinys, kaipmat būčiau sviedęs į ugnį savo romaną, 
bet suėmiau save į rankas ir nugyvenau kelias skausmo kupinas dienas, kol 
Merckas prisipažino, kad andai buvęs tokioje siaubingoje padėtyje, kokioje 
tik gali atsidurti žmogus. Todėl nieko nematęs, nieko girdėjęs, net nežinąs, 
kas tame mano rankraštyje parašyta. Per laiką padėtis kiek įmanoma susi- 
tvarkė; apskritai Merckas jėgų pakilimo laikotarpiais mokėdavo pakelti ne- 
įtikėtinai daug; vėl atgijo jo humoro jausmas, tik dabar dar kandesnis negu 
pirma. Jis šiurkščiais žodžiais sukritikavo mano ketinimą perrašyti Verterį 
ir pasakė norįs jį matyti išspausdintą tokį, koks yra. Parūpinau tvarkingą 
rankraščio kopiją, ji neilgai užsibuvo pas mane, nes atsitiktinai tą pačią die- 
ną, kai mano sesuo tuokėsi su Georgu Schlosseriu ir džiugaus šventinio šur- 
mulio pilni namai spindėte spindėjo, iš Leipcigo gavau Weygando laišką*!, 
kuriame prašė atsiųsti leidyklai rankraštį. Tariau, kad toks aplinkybių suca- 
pimas yra geras ženklas, išsiunčiau Verterį ir buvau labai patenkintas, kad 
už jį gautą honorarą ne visai prarijo skolos, į kurias teko įbristi dėl Geco fon 
Berlicbingeno. 

Knygelė padarė didelį, tiesiog milžinišką poveikį pirmiausia todėl, kad 
pasirodė pačiu laiku. Juk kaip menkučio dagčio pakanka, kad galinga mina 
išlėktų į orą, taip ir knyga sukėlė juoba stiprų sprogimą publikoje, nes jau- 
nimas jau buvo save palaidojęs, o sukrėtimas buvo toks didelis dėl to, kad 
pratrūko kiekvienas - kupinas perdėtų reikalavimų, nepatenkintų aistrų ir 
tariamų kančių. Negalima reikalauti iš publikos, kad dvasinį kūrinį priimtų 
dvasiniu būdu. Po teisybei, ji kreipė dėmesį tik į turinį, medžiagą, tai paty- 
riau jau iš savo draugų, bet ir vėl pasigirdo nuo seno gajus įsitikinimas, pa- 
grįstas pagarba spausdintai knygai: esą ji turi turėti didaktinį tikslą. Tačiau 
neiškraipanti vaizduosena jo neturi. Ji nepritaria, ji nekritikuoja, ji pateikia 
mintis ir veiksmus pagal jų seką ir tokiu būdu nušviečia protą ir moko. 

Recenzijomis domėjausi menkai. Aš reikalo atsikračiau, ir dabar gerie- 
ji žmonės tegu žiūri, kaip jį suvirškinti. Tačiau draugai nepatingėjo jų su- 
rinkti ir, geriau žinodami mano požiūrį, smagiai pasijuokė. Jaunojo Verterio 
džiaugsmai, kuriais pasižymėjo Nicolai“, mums suteikė progą smagiai pa- 
pokštauti. Tas, beje, šaunus, daug nusipelnęs ir išprusęs vyras jau buvo pra- 
dėjęs menkinti ir kovoti su viskuo, kas kirtosi su jo galvosena, kurią jis, proto 
atžvilgiu labai ribotas, laikė vienintele teisinga. Tad nedelsdamas užsipuolė 
ir mane, ojo brošiūra netrukus pateko mums į rankas. Nepaprastai maloniai 
nuteikė itin švelni Chodowieckio vinjetė*?, apskritai tą menininką didžiai 
gerbiau. Pati knygiūkštė buvo sukurpta iš šiurkščios naminės drobės - ilgai 
vargs žmogaus protas, kol nuaus tokią kietą ir grublėtą. Net nejausdamas, 
kad čia nebeįmanoma padėti, kad Verterio jaunystės žiedą iš pat pradžių 
yra pakandęs nuodingas kirminas, autorius iki 214 puslapio neginčija mano 
traktavimo, o kai tas padūkėlis rengiasi žengti į mirtį, nuovokusis psichikos 
gydytojas pakiša savo pacientui vištos krauju užtaisytą pistoletą, ir viskas 
virsta murzinu spektakliu, bet, laimė, bėdos išvengiama. Lota tampa Verte- 
rio žmona, čia knyga baigiasi, ir visi patenkinti. 

Tiek tat įstengiu tos brošiūros prisiminti, nes niekada daugiau jos ne- 
mačiau. Vinjetę išsikirpau ir padėjau prie savo mėgstamiausių vario raižinių. 
Paskui, nutaręs tyliai ir nepavojingai atsikeršyti, parašiau trumpą pašiepia- 
mą eilėraštį „Nicolai prie Verterio kapo“, kurio čia, deja, negaliu pateikti. 
Kartu vėl atgijo noras kurti dramos kūrinius. Parašiau proza Lotos ir Ver- 
terio dialogą, jis išėjo labai išdykėliškas. Verteris karčiai skundžiasi, kad jo 
gyvybės išgelbėjimas vištos krauju taip blogai baigėsi. Taip, jis liko gyvas, bet 
išsišovė akis. Dabar jį kankina neviltis - jis jos vyras, bet jos nemato, verčiau 


jau matytų ją visą, o ne vieną kitą jos kūno dalį, kurią randa apčiuopomis. 

Žinoma, ir Lotai ne kažin kiek naudos iš aklo vyro, o tai gera proga sukriti- 
kuoti Nicolai sumanymą neprašytam kištis į svetimus reikalus. Nuotaikin- 
gai parašytas kūrinėlis laisvu nujautimu atskleidė nelemtą pasipūtėlišką Ni- 
colai norą imtis dalykų, kuriems jis nesubrendęs, nes per tai ir sau, ir kitiems 
vėliau sukėlė daug apmaudo, ir nors buvo nemažai nusipelnęs, kaip literatas 
galiausiai prarado visuomenės pagarbą. Smagaus pokšto originalo niekada 
neperrašiau, jis seniai dingę. Tą kūrinėlį aš ypač mėgau. Komiška ir tragiška 
padėtis, kurioje atsidūrė du jaunuoliai, ne tiek silpnino, kiek stiprino karštą 
jų meilę. Jis dvelkte dvelkė švelnumu, net priešininkas buvo pavaizduotas 
humoristiškai, nekandžiai. Pačiai knygelei leidau prabilti ne visai mandagiai, 


ir ji, sekdama senu eilėraščiu, pasakė: 


Terėkia pasipūtėlis tasai - 

Kokia aš pavojinga: 

Nors bartų vandenį griežtai, 
Akmuo į dugną sminga. 

Kas man Berlyno niektauzų vapa, 
Kas man jų sapalystė — 

Jei negali manęs suprast, 


Išmok geriau skaityti. 


Buvau pasirengęs viskam, ką teks išgirsti prieš Verterį, tad gausi kritika 
nekėlė apmaudo, bet nemaniau, kad palankios, geranoriškos sielos man su- 
teiks nepakeliamų kančių, nes, užuot pasakiusios ką malonaus apie knygelę, 
tokią, kokią parašiau, visi aliai vieno prisispyrę kamantinėjo, kas joje tikra, 
nepramanyta; tai mane labai pykdė, tad paklaustas dažniausiai ką nors la- 
bai nemandagiai atrėždavau. Kad galėčiau atsakyti į tokį klausimą, būčiau 
turėjęs vėl išnarstyti savo kūrinėlį, kurį ilgai brandinau mintyse, idant su- 
jungčiau įvairius elementus ir sukurčiau poetinę vienovę, vėl suardyti formą, 
o per tai būčiau jei ne sunaikinęs, tai išdraskęs ir išbarstęs tikrąsias sudeda- 
mąsias dalis. Tačiau pasigilinęs supratau, kad negaliu pykti ant skaitytojų už 
tokį jų norą. Jerusalemo likimas sukėlė didelį atgarsį. Išsilavinęs, malonus, 
skaistus jaunuolis, vieno žymiausių teologų ir rašytojo sūnus, sveikas ir pasi- 
turintis, staiga dėl nežinomų priežasčių pasitraukia iš gyvenimo. Daugeliui 
kilo klausimas, kodėl taip atsitiko, o paaiškėjus, kad čia būta nelaimingos 
meilės, ir pasklidus kalboms, kad aukštuomenėje jam tekę patirti šiokių tokių 


nemalonumų, sujudo sukruto visas jaunimas, visas vidurinysis sluoksnis, ir 

kiekvienas troško sužinoti visas smulkmenas. Skaitytojai tarėsi radę Vertery- 

je vietą, kurioje išsamiai pavaizduoti minėto jaunuolio gyvenimas ir būdas. 
Vietovė ir asmenybė sutapo, natūralus pasakojimas tarsi liudijo, kad tai tik- 
ros žinios apie jaunuolį, tad smalsumas buvo patenkintas. Tačiau įsigilinus 
paaiškėjo, kad daug dalykų nesutampa, tad tiesos ieškotojams iškilo sunki 
mįslė, nes skaidanti į dalis kritika nepaliaujamai kurstė abejones. Tačiau pati 
esmė buvo nepasiekiama - skaitytojai nevaliojo atspėti, kiek savo gyvenimo 
ir kančių išliejau šiame kūrinyje, kai aš, kaip niekam nežinomas jaunuolis, 
nors ne slapta, bet nesigarsindamas prie jo triūsiau. 

Rašydamas Verterį žinojau, kokia didelė malonė buvo parodyta meni- 
ninkui, kuriam buvo suteikta galimybė iš daugelio gražuolių sukurti Vene- 
ros paveikslą, tad ir aš leidau sau kurti savo Lotą pagal įvairių dailių merginų 
išvaizdą ir būdą, nors pagrindinius bruožus paėmiau iš mylimiausios. Todėl 
įžvalgieji skaitytojai rado panašumo į daugelį merginų, ir nė vienai damai 
nebuvo nemaloni publikos nuomonė, kad knygoje pavaizduota būtent ji. 
Tačiau tas pulkas Lotų man buvo tikra kančia, nes kiekvienas, vos mane 
pamatęs, primygtinai reikalavo pasakyti, kur gyvenanti tikroji. Bandžiau 
kaip Natanas gelbėtis trimis žiedais, bet ta, kaip žinome, aukštesnėms būty- 
bėms tinkama išeitis netenkino nei tikinčiosios, nei skaitančiosios publikos. 
Vyliausi, kad nemalonūs tyrinėjimai netrukus baigsis, bet jie mane lydėjo 
per visą gyvenimą. Bandžiau nuo jų pabėgti keliaudamas imcognito, bet ir 
tos pagalbinės priemonės netikėtai teko atsisakyti; taip kūrinėlio autorius 
buvo pakankamai, net per žiauriai nubaustas neišvengiamu įkyrumu už tai, 
ką neteisingo ir žalingo galbūt padarė. 
gili praraja, tik, laimė, nei jis, nei jie to nežino. Jis seniai suprato, kokios 
bergždžios visos knygų pratarmės, nes juo labiau autorius siekia atskleisti 
savo ketinimus, juo daugiau painiavos kyla. Kad ir kiek pratarmių autorius 
rašytų, skaitytojai be paliovos jam kels reikalavimus, kurių jis siekė išvengti. 
Aš taip pat anksti susidūriau su panašia skaitytojų ypatybe, ji ypač kelia juo- 
ką, kai ja pasižymi spaudoje skelbiantieji savo nuomonę. Jie taria, kad kūrinį 
sukūręs autorius tampa jų skolininku, nes toli gražu nepateikė to, ko jie iš jo 
tikėjosi ir laukė, nors visai neseniai, kol dar nebuvo skaitę autoriaus darbo, 
nė neįsivaizdavo, kad tokių dalykų yra ar gali būti. Tačiau tai pusė bėdos; 
visa laimė ar nelaimė buvo ta, kad kiekvienas norėjo daugiau sužinoti apie 
taip netikėtai ir drąsiai iškilusį keistą jauną autorių. Skaitytojai troško jį pa- 


matyti, su juo pasikalbėti, net toli esantieji pageidavo apie jį patirti, dėl to jį 

plūste užplūdo smalsuoliai, tad kai kada malonus, kai kada nemalonus, bet 
visada blaškantis žmonių srautas neseko. Ant autoriaus stalo gulėjo nemažai 
pradėtų darbų, jų būtų užtekę keleriems metams, jei jiems būtų galėjęs atsi- 
dėti su įprasta meile, bet iš tylos, iš prieblandos, iš sutemų, kurios tik ir pade- 
da rastis gryniems kūriniams, publika jį išsitempė į dienos šviesos triukšmą, 
kur išsibarstoma kituose, kur klaidina pritarimas ir atmetimas, pagyrimai 
ir kritika, nes tie išoriniai prisilietimai niekada nesutampa su mūsų vidinės 
kultūros epocha, todėl, neteikdami naudos, neišvengiamai mums kenkia. 

Dar labiau negu dienos blaškymai pradėti ir užbaigti didesnius kūrinius 
autoriui trukdė linksmas jo draugų būrio pomėgis dramatizuoti viską, kas 
nutikdavo svarbesnio. Tuoj paaiškinsiu, ką tas meno srities žodis iš tikrųjų 
reiškia (nes būtent tai vyko toje kūrybiškoje draugijoje). Smagią dieną subu- 
vę, išradingai šmaikštaudami įpratome paversti trumpais vaizdeliais viską, 
ką būtume galėję pasilaikyti didesnėms kompozicijoms. Dialogu, pamoky- 
mu, gyvuoju paveikslu kartais proza, kartais eilėmis vaizduodavome viską, 
ką atnešdavo margas triukšmingas gyvenimas, - paprastą nutikimą, kieno 
nors pasakytus laimingai naivius, netgi paikus žodžius, iškreiptą prasmę, pa- 
radoksą, šmaikščią pastabą, asmenines savybes ar įpročius, net į akis kritusią 
ypatingą veido išraišką. 

Genialios ir karštos pratybos padėjo tvirtėti mūsų poetiniam mąstymui. 
Nei tų dalykų, nutikimų, asmenų, nei jų tarpusavio ryšio neiškraipydavome, 
bet stengdavomės juos aiškiai suvokti ir gyvai pavaizduoti. Nuomonė - pri- 
tariama ar nepritariama - gyvai skleidėsi prieš žiūrovų akis. Tuos kūrinėlius 
tiktų vadinti gyvosiomis epigramomis; nekandiems, neužgauliems, jiems 
netrūko taiklių ir ryškių savybių. Vienas jų, tiksliau, tokių epigramų rin- 
kinys, vadinasi Mugė. Po visomis jame pavaizduotomis kaukėmis slypi tikri 
anuometinės mūsų draugijos nariai ar bent su draugija susiję ir iš dalies pa- 
Žįstami asmenys, tačiau daugumai skaitytojų jos likdavo neįmenama mįslė ir 
tik vienas kitas žinojo, kad juokai daromi iš būdingiausių jų pačių savybių. 
Kitokio pokštavimo pavyzdys yra Prologas naujausiems Babrdto apreiški- 
mams; trumpiausi iš tų eilėraštukų sudėti prie mano įvairių eilėraščių, bet 
dauguma jų išsimėtė ir pražuvo, o kai kurie iš likusiųjų netinkami skelbti. 
Išspausdintieji dar labiau kurstė skaitytojų susidomėjimą autoriumi; rank- 
raštiniai pasklido nuolat didėjančiame artimiausių draugų rate. Daktaras 
Bahrdras**, anuomet įsikūręs Gysene, aplankė mane, stengėsi atrodyti man- 
dagus ir patiklus, pajuokavo apie Pro/ogą ir pasakė, kad norėtų palaikyti 


su manimi draugiškus santykius. Bet mes, jaunimas, ir vėliau nesiliovėme 

smagiuose pokyliuose su tylia piktdžiuga mėgautis tomis savybėmis, kurių 
buvome pastebėję kitus turint ir kurias sėkmingai vaizdavome. 

Neneigsiu - jaunajam autoriui patiko, kad juo domimasi kaip literatūros 
padangėje nušvitusiu meteoru, bet kartu jis džiugiai ir kukliai siekė parody- 
ti savo pagarbą labiausiai nusipelniusiems tėvynainiams, iš kurių pirmuti- 
nis paminėtinas puikusis Justus Moseris“. To neprilygstamo vyro trumpi 
straipsniai apie valstybės gyvenimo reikalus jau prieš kelerius metus buvo 
išspausdinti Osnabriuko inteligentų laikraštyje; apie juos sužinojau iš Herde- 
rio, kuris gyvenamuoju laikotarpiu palaikė viską, kas turėjo tam tikrą vertę, 
ypač tokias spaudos publikacijas. Moserio duktė ponia von Voigts““ rūpinosi 
surinkti vienur kitur išspausdintus tėvo straipsnius. Nekantriai laukėme pa- 
sirodant rinkinio, ir aš su ja susisiekiau, kad nuoširdžiai patikinčiau, jog tie 
tam tikram ratui skirti veiksmingi straipsniai tiek medžiagos, tiek formos 
atžvilgiu visiems teiks gėrį ir naudą. Jai ir jos tėvui buvo malonu išgirsti to- 
kius ne visai nežinomo pašaliečio žodžius, nes šis patikinimas padėjo trum- 
pam užmiršti juos slegiantį rūpestį. 

Nedideli, viena dvasia parašyti ir neabejotinai vieningą visumą sudaran- 
tys minėti straipsniai ypatingi ir pagirtini tuo, kad atspindi gilų miestiško- 
sios santvarkos išmanymą. Sužinome, kad jos pagrindas yra tolima praeitis, 
gaji ir gyvastinga. Iš vienos pusės, dabartinė santvarka tęsia tai, kas paveldėta 
iš senovės, iš kitos pusės, neįmanoma sustabdyti dalykų judėjimo ir kaitos. 
Vienur naudingos naujovės baiminamasi, kitur ji maloniai pasitinkama ir 
džiaugiamasi tuo, kas nauja, net jei tai nenaudinga, net žalinga. Autorius 
be jokio išankstinio nusistatymo gvildena luomų tarpusavio santykius bei 
miestų, miestelių ir kaimų savitarpio ryšius. Parodomos jų teisės bei teisi- 
niai pagrindai, mes sužinome, kas yra ir kokią naudą teikia valstybės didysis 
kapitalas. Autorius papasakoja apie nuosavybę ir jos privalumus, taipgi apie 
įvairias rinkliavas ir trūkumus, apie įvairiopą užpelną; čia taip pat priešprie- 
šinami senieji laikai ir naujoji epocha. 

Kaip Hanzos narys, Osnabriukas praeityje buvo miestas, kuriame kles- 
tėjo prekyba. Pagal anuos laikus jis buvo išsidėstęs patogioje ir gražioje vie- 
toje, į jį buvo nesunku pristatyti gaminius iš krašto gilumos, o įsikūręs netoli 
nuo jūros ir ten galėjo plėtoti veiklą. Tačiau vėlesniais laikais tai jau krašto 
gilumos miestas, jis traukiasi iš jūrų prekybos, galiausiai suvis jos atsisako. 
Tas procesas parodomas įvairiais aspektais. Autorius aptaria Anglijos ir pa- 
krantės valstybių, uostų ir žemyno gilumos konfAiktus; parodo, kiek priva- 


lumų turi jūrinių valstybių gyventojai, ir pateikia pamatuotus pasiūlymus, 

kaip jais galėtų pasinaudoti gyvenantieji žemyno gilumoje. Supažindina ir su 
verslais bei amatais ir parodo, kaip juos pakirto fabrikai ir palaidojo išnešio- 
jamoji prekyba; pamatome, kad sunykimas gali būti ko kito nauja pradžia, 
o ji savo ruožtu gali sukelti naują nuosmukį - tai tęsiasi amžinai, tą ratą 
sunku nutraukti, tačiau darbštus valstybės gyventojas jį brėžia taip aiškiai, 
kad atrodo, jog galima rasti išeitį. Autorius padeda giliai įžvelgti į ypatingas 
aplinkybes. Jo pasiūlymai, patarimai jokiu būdu nėra laužti iš piršto, deja, 
dažniausiai neįgyvendinami, dėl to jis rinkinį pavadino Patriotinėmis fanta- 
zijomis, nors tikrovės ir galimumo ribos jame neperžengiamos. 

Kadangi visas viešasis gyvenimas pagrįstas šeiminiu gyvenimu, autorius 
į jį pirmiausia nukreipia žvilgsnį. Rimto ir šmaikštaus svarstymo objektais 
pasirenka papročių ir įpročių, aprangos, mitybos, buities, auklėjimo poky- 
čius. Tiesą sakant, norint išsemti jo aptariamus dalykus, reikėtų priskirti 
atitinkamoms rubrikoms viską, kas vyksta miestelėnų ir dorovės pasaulyje. 
Mėserio nagrinėjimas kelia susižavėjimą ir nuostabą. Tai išmanus valstybės 
tarnautojas kalba liaudžiai iš savaitraščio puslapių, kad kiekvienam padėtų 
suprasti, ką nuovoki, geranoriška vyriausybė užsibrėžia arba įgyvendina, bet 
jis daro tai jokiu būdu ne pamokomai, o įvairiomis formomis, kurias būtų 
galima vadinti poetinėmis ir kurios neabejotinai laikytinos gerąja prasme re- 
torinėmis. Jis visada pranokesnis už savo nagrinėjamą objektą ir geba mums 
pateikti giedrą net rimčiausių dalykų vaizdą; kartais jis slepiasi tai po viena, 
tai po kita kauke, kartais kalba pars, bet visada - įtikimai ir nuodugniai; be 
to, visada džiūgiai, daugiau ar mažiau ironiškai; išties puikiai, neabejotinai 
šauniai, dorai ir geranoriškai, nors kartais šiurkščiai ir griežtai, bet visa tai 
taip saikinga, kad kelia nuostabą rašytojo dvasia, protas, lengvumas, miklu- 
mas, skonis ir charakteris. Visuomenei naudingų dalykų pasirinkimo, gilaus 
nuovokumo, laisvo plataus požiūrio, sėkmingo nagrinėjimo, gilaus ir links- 
mo humoro atžvilgiu galėčiau jį palyginti nebent su Franklinu““. 

Moseris mums be galo patiko; jo poveikis ką nors gero nuveikti trokš- 
tančiam ir ketinančiam to imtis jaunimui buvo milžiniškas. Tarėme galį per- 
imti jo minčių reiškimo formą, bet kas drįstų tikėtis, kad pajėgs panaudoti 
tokį turtingą turinį ir taip laisvai išnagrinėti tokius nesuderinamus objektus? 

Bet nevalia atsisakyti gražiausios ir maloniausios savo iliuzijos, nors ji 
gyvenime atneša daug kančių, - juk tai, ką branginame ir gerbiame, macyt, 


ir stengiamės įsisavinti, maža to, patys iš savęs pasemti ir sukurti. 

Šalia visuomenėje įsisiūbuojančio minėto sąjūdžio prasidėjo dar ir kitas!, au- 
toriui, ko gero, svarbesnis, nes vyko artimiausioje aplinkoje. Vyresni draugai, 
kurie tuos didžiulį susidomėjimą keliančius kūrinius perskaitė, kai jie buvo 
dar rankraščiai, dėl to juos vertino iš dalies kaip savo, džiūgavo išsipildžius 
drąsioms jų pranašystėms, kad jie išgarsėsią. Prie jų dėjosi nauji entuziastai, 
ypač tokie, kurie jautė turį kūrybinių jėgų ar troško jas sužadinti ir ugdyti. 

Tarp pirmųjų gyvai ir ypatingai išsiskyrė Lenzas. Jau anksčiau aprašiau 
to žymaus vyro išorę, su meile aptariau jo humoristinį talentą; dabar jo cha- 
rakterį būdinsiu ne tiek vaizdais, kiek rezultatais, nes būtų neįmanoma sekti 
paskui jį visais gyvenimo vingiais ir apsakyti visas jo savybes. 

Niekam ne naujiena savigrauža, anuomet išplitusi ir varginusi kaip tik 
geriausius protus, nors nei aplinka, nei aplinkiniai jų nevertė kentėti. Tai, 
kas paprastus, nelinkusius į savistabą žmones kamuoja trumpai, ką jie sten- 
giasi išmesti iš galvos, puikiesiems giliai įstrigdavo, ir jie visa tai sudėdavo 
savo raštuose, laiškuose ir dienoraščiuose. Tačiau perdėm griežtus mora- 
linius reikalavimus sau ir kitiems lydėjo baisus aplaidumas darbuose, o iš 
pusinės savižinos kilusi puikybė stūmė į labai keistus įpročius ir įnoringas 
išdaigas. Vis dėlto nepaliaujamą, alinantį savęs stebėjimą pateisino nuolat 
tvirtėjanti empirinė psichologija — jos teigimu, ne viskas, kas iš vidaus ke- 
lia nerimą, yra bloga ir žalinga, bet ir ne viskas yra gera; taip įsiliepsnojo 
amžinas, nenumaldomas ginčas. Jį vesti ir palaikyti geriausiai mokėjo Len- 
zas - nepalyginamai geriau už kitus dykinėtojus, tikrus ir ne visai, gaiši- 
nančius savo dvasinę sveikatą, tad ir jį kamavo to laiko dvasia, kuriai lyg ir 
padarė galą Verteris, tačiau individualus sukirpimas Lenzą skyrė nuo visų 
kitų, vadintinų perdėm atvirais, dorais žmonėmis. Tiesą sakant, jis turėjo 
didelį potraukį regzti intrigas, bet ne kitiems, o sau, nors jomis nesiekė jo- 
kių tikrų - protu pagrįstų, egoistinių, pasiekiamų - tikslų, veikiau visada 
sumanydavo ką nors karikatūriško ir kaip tik todėl tai jam būdavo nuola- 
tinė pramoga. Dėl to visą gyvenimą buvo vaizduotės šelmis, tiek jo meilė, 
tiek neapykanta buvo įsivaizduotos, o kad visada turėtų ką veikti, su savo 
vaizdiniais ir jausmais elgėsi savavališkai. Keisčiausiais būdais stengėsi pa- 


versti tikrove savo simpatijas ir antipatijas, pats nuolat sunaikindavo savo 

kūrinius, dėl to niekada jokiam mylimam žmogui neatnešė nieko gero ir nė 
vienam, kurio nekentė, niekada nepakenkė, apskritai atrodė, kad nusideda 
tik tam, kad save nubaustų, o intrigas rezga tik dėl to, kad vietoj senos isto- 
rijos turėtų naują. 

Jo talentas kilo iš pačių gelmių, iš neišsemiamo kūrybingumo; jame var- 
žėsi švelnumas, lakumas ir šmaikštumas, tačiau nors labai gražus, jis buvo 
liguistas, o būtent šiuos talentus sunkiausia vertinti. Lenzo darbuose nebuvo 
galima nematyti ryškių ypatumų; meilus švelnumas prasimuša pro paikiau- 
sius ir įmantriausius kvailiojimus, kurie vargu ar atleistini net tokiam giliam 
ir nepretenzingam humorui, gebėjimui kurti komiškumą. Jo dienos susidėjo 
tiesiog iš nieko neveikimo, bet jam mokėjo suteikti reikšmę savo judrumu; 
dykai leisti laiką juoba galėjo, nes turėjo puikią atmintį, tad skaitymui skir- 
tas valandas sunaudodavo itin našiai, o originalią mąstyseną praturtindavo 
įvairiopa medžiaga. 

Jis atlydėjo į Štrasburgą Livlandijos barono sūnus? - vargu ar buvo gali- 
ma rasti blogesnį mentorių. Vyresnysis sūnus trumpam išvyko į tėvynę pa- 
likęs mylimąją, prie kurios buvo tvirtai prisirišęs. Kad atstumtų antrą brolį, 
taipgi siekusį šios merginos, bei kitus pretendentus į jos ranką ir širdį, o my- 
limosios širdis neužmirštų išvykusio draugo, Lenzas nusprendė apsimesti, 
kad pats įsimylėjo gražuolę, o jei reikės, ir įsimylėti. Jis atkakliai, nepailsta- 
mai siekė primesti tą pramaną savo susikurtam merginos idealui ir nenorėjo 
matyti, kad iek jis, tiek visi kiti jai tik kelia juoką ir tarnauja pramogai. Juo 
geriau jam! Nes ir jis tik žaidė žaidimą, kuris, rodės, niekada nesibaigs, nes ir 
ji jam atsakydavo taip, tarsi žaistų, - tai viliojo, tai atstūmė, tai aukštino, tai 
niekino. Neabejotina, kad nuskaidrėjus sąmonei, o tai kartais nutikdavo, jis 
visada džiaugdavosi radęs tokį lobį. 

Beje, jis, kaip ir jo auklėtiniai, daugiausia gyveno su įgulos karininkais; 
toje aplinkoje jam bus kilę keistų minčių, kurias vėliau išdėstė komedijoje 
Kareiviai. Ankstyva pažintis su kariškiais lėmė, kad save ėmė laikyti dideliu 
kariško gyvenimo žinovu, ir iš tikrųjų ilgainiui taip nuodugniai susipažino 
su ta sritimi, jog po kelerių metų parengė didelį memorandumą Prancūzijos 
karo ministrui ir buvo įsitikinęs, kad jo pastangos bus tinkamai įvertintos. 
Kareivių padėties blogybės tame veikale palyginti gerai atskleistos, bet siūlo- 
mos priemonės joms pašalinti juokingos ir neįgyvendinamos. Tačiau Lenzas 
nepalaužiamai tikėjo, kad šis darbas jam padėsiąs įgyti didelę įtaką dvare, ir 
širdo ant draugų, kurie, svariai argumentuodami ir aktyviai priešindamiesi, 


mėgino jį įkalbėti nesiųsti to fantastinio veikalo, jau švariai perrašyto ir su 

lydimuoju laišku įdėto į voką su adresu, užrašytu pagal visus formalumus, o 
galiausiai jį apskritai sudeginti. 

Jis žodžiu, vėliau — raštu man išsipasakojo apie visas labai sunkias aplin- 
kybes, patirtas merginant minėtą panelę. Dažnai sukeldavo nuostabą jo poe- 
zija, kurią jis gebėjo įžvelgti labai paprastuose dalykuose, tad primygtinai 
prašiau, kad to žodingo nuotykio branduoliui įkvėptų dvasios ir jį paverstų 
nedideliu romanu; bet jam ne tai rūpėjo, jam magėjo tik lietis nepaliaujamu 
žodžių srautu ir be jokio tikslo vyti begalinį minties siūlą. Gal, vadovaujan- 
tis šiomis prielaidomis, kada nors pavyks atskleisti jo gyvenimą iki tada, kai 
jam aptemo protas, o dabar aš laikausi tų įvykių, kurie, po teisybei, čia turi 
būti vaizduojami. 

Vos išėjo iš spaudos Gecas fon Berlichingenas, kai Lenzas man atsiuntė 
platų straipsnį, surašytą nedideliuose užrašų popieriaus, kurį paprastai nau- 
dojo, lapuose be jokių paraščių viršuje, apačioje ir šonuose. Rašinys vadinosi 
„Apie mūsų santuoką ; jei jį dar turėčiau, padėtų mums suprasti įvairius da- 
lykus daug geriau negu man anuomet, kai Lenzas ir jo esybė dar buvo mįslė. 
Šiame didelės apimties rašinyje jis užsimojo sulyginti mano ir savo talentus; 
susidarė įspūdis, kad kartais save stato žemiau už mane, o kartais mus abu 
deda greta, bet tai daro parinkdamas tokius šmaikščius ir grakščius žodžius, 
kad juoba pritariau jo nuomonei, kurią siekė man perteikti, kadangi išties la- 
bai vertinau jo gebėjimus ir visada raginau užtvenkti beformį žodžių srautą 
ir leisti kalbai tekėti siaura vaga, o įgimtą vaizdavimo dovaną naudoti me- 
niškai suvaldytą. Kuo draugiškiausiai atsiliepiau į jo pasitikėjimą, o kadangi 
savo rašinyje piršo mintį apie gilų vidinį ryšį (tai liudija keistas pavadini- 
mas), nuo tol jį supažindindavau tiek su parašytais, tiek su sumanytais savo 
darbais; jis savo ruožtu ilgainiui atsiuntė savo rankraščius - Namų mokytoją, 
Naująjį Menozą, Kareivius, Plauto perdarus ir vienos anglų pjesės vertimą 
kaip Pastabų apie teatrą priedą. 

Skaitydamas Pastabas, atkreipiau dėmesį, kad Lenzas trumpoje pra- 
tarmėje užsimena, jog rašinys, kuriame negailestingai užsipuolamas trijų 
vienybių teatras, prieš kelerius metus jau buvo skaitytas literatūros bičiulių 
ratelyje, taigi tada, kai Gecas dar buvo neparašytas. Turint galvoje Lenzo gy- 
venimą Štrasburge, tas literatūros ratelis, su kuriuo man neteko susidurti, 
kėlė šiokių tokių abejonių, bet nesukau sau galvos; netrukus radau leidėją, 
kuris apsiėmė išleisti šį ir kitus Lenzo kūrinius, ir nė nenumaniau, kad jis 
pasirinko mane pirmutiniu savo įsivaizduojamos neapykantos objektu ir 


avantiūriško, įnoringo persekiojimo tikslu. 

Pasakodamas iš eilės, trumpai paminėsiu kitą draugužį, kuris irgi pri- 
klausė prie mano rato, nors nepasižymėjo jokiomis nepaprastomis dvasios 
dovanomis. Tai buvo Wagneris?, Štrasburgo, vėliau Frankfurto draugų bū- 
rio narys. Protingas, talentingas, išprusęs, atsiskleidė kaip pilnas didelių sie- 
kių; toks man patiko. Be to, ištikimai laikėsi manęs, o kadangi aš niekada 
neslėpiau, ką ketinu rašyti, jam ir kitiems pasipasakojau, kad esu sumanęs 
Faustą, ypač smulkiai išklojau visą Gretchen bėdą. Jis pasisavino siužetą ir jį 
panaudojo tragedijoje Vaikžudė. Tai buvo pirmas kartas, kai kitas nugvelbė 
dalį mano sumanymo; suėmė apmaudas, bet aš jam neatsimokėjau piktuo- 
ju. Vėliau palyginti dažnai kas nors pasinaudodavo mano mintimis ar, jas 
pasisavinęs, pirma manęs paskelbdavo kaip savo, tad, žinant mano delsimą 
ir pomėgį pasakotis savo planus bei vaizduotės kūrinius, nemaniau, kad iš 
tikrųjų turiu teisę skųstis. 

Oratoriai ir rašytojai mėgsta naudoti kontrastą, mat jis visada daro dide- 
lį įspūdį, net jei tektų jo gerokai paieškoti, todėl autoriui juoba malonu, kad 
ryški priešingybė pati siūlosi panaudojama, nes po Lenzo jis norėtų papasa- 
koti apie Klingerį*. Abu buvo bendraamžiai, jaunystėje jiems teko ir varžytis 
tarpusavyje, ir surėmus pečius triūsti išvien. Tačiau Lenzas, tarsi šmėstelėjęs 
meteoras, tik akimirką išniręs vokiečių literatūros horizonte, staiga išny- 
ko nepalikęs gyvenime jokio pėdsako; Klingeris, priešingai, kaip įrakingas 
rašytojas, kaip veiklus valstybės tarnautojas iki šiol nepamirštas. Taigi pa- 
sakosiu apie jį nebandydamas daugiau jo lyginti su kitais, nors taip išeina 
savaime; apie jį kalbėti būtina, nes nemenki jo pasiekimai ir gausūs kūriniai 
nėra nežinomi, ir vienus, ir kitus gerai prisimena ir gerbia tiek artimo, tiek 
tolimo rato žmonės. 

Klingeris buvo nepriekaištingos išvaizdos — nuo jos labiausiai mėgstu 
pradėti. Gamta jį apdovanojo aukšta, liekna, dailiai sudėta figūra ir taisyk- 
lingais veido bruožais; jis žiūrėjo savęs, gražiai rengėsi, tad tikrai galėjai jį 
vadinti simpatiškiausiu iš viso draugų būrelio. Jo elgesys nebuvo nei meilus, 
nei atstumiantis, bet santūrus, kai būdavo apimtas vidinės ramybės. 

Merginą mylime už tai, kas ji yra, o jaunuolį už tai, kas iš jo bus, tad vos 
susipažinęs su Klingeriu tapau jo draugu. Jis buvo gražus dėl savo tyros ra- 
mybės, neabejotinai ryžtingas jo charakteris kėlė pasitikėjimą. Labai anksti 
ėmė formuotis jo būdo rimtumas - turėjo rūpintis ne tik lygiai tokia gražia 
ir guvia seserimi, bet ir našle motina, kuriai tokie vaikai padėjo išsilaikyti. 
Viską, kuo pasižymėjo, jis įsisavino ir išsiugdė pats, todėl neerzino jo elgesiui 


būdingas išdidaus nepriklausomumo jausmas. Jam netrūko ypatingų pri- 

gimtinių polinkių, būdingų visiems gabiems žmonėms, jis lengvai suvokda- 
vo dalyko esmę, turėjo puikią atmintį, buvo gabus kalboms, bet, rodos, bran- 
gino ne tiek tuos dalykus, kiek tvirtumą ir atkaklumą, kuriais iš prigimties 
buvo apdovanotas, o gyvenimo aplinkybės juos dar labiau sustiprino. 

Suprantama, kad toks jaunuolis žavėjosi Rousseau veikalais. Labiausiai 
mėgo skaityti Emmilį, tą savo knygų knygą, tad iš jos pasemtos mintys juoba 
gražiai išsiskleidė jo širdyje, nes jų poveikį pajuto visas kultūringas pasaulis, 
ojam jos turėjo dar didesnę įtaką negu kitiems. Juk ir jis buvo gamtos vaikas, 
ir jis pradėjo nuo apačios; jis niekada neturėjo to, ko kiti privalėjo atsikraty- 
ti, jo niekada nevaržė gyvenimo sąlygos, iš kurių kiti turėjo išsivaduoti, tad 
galėjo būti laikomas vienu skaisčiausių tos gamtos evangelijos mokinių, o at- 
sižvelgdamas į savo siekių rimtumą, į savo - žmogaus ir sūnaus - elgesį - pa- 
grįstai sušukti: „Gera yra viskas, kas ateina iš gamtos rankų!“ Bet šūkio ant- 
roji dalis: „Viską sugadina žmogaus rankos!“ — privertė jį įgyti nemalonios 
patirties. Jam teko kovoti ne su savimi, bet su jį supančiu papročių pasauliu, 
kurio grandines siekė sutraukyti minėtasis Ženevos gyventojas. Dažnai sun- 
ki ir žiauri kova stūmė jaunuolį užsidaryti savyje; užuot smagiai ir džiugiai 
išskleidęs savo asmenybę, jis turėdavo įveikti pasipriešinimą, išsikovoti vietą, 
todėl į jo širdį įsismelkė kartėlio jausmas, kurį vėliau šiek tiek palaikė ir pe- 
nėjo, bet dažniausiai su juo kovodavo ir nugalėdavo. 

Kiek galiu spręsti, jo kūryboje ryškus griežtas protas, dora pajauta, gyva 
vaizduotė, sėkmingai pagauti ir perteikti žmonių charakteriai, būdingai 
pavaizduoti lyčių skirtumai. Jo mergaitės ir berniukai laisvi ir mieli, jau- 
nuoliai - aistringi, vyrai - kuklūs ir protingi, o nepatrauklūs personažai pa- 
vaizduoti nesutirštinant spalvų; jam netrūksta giedros ir gero ūpo, sąmojo 
ir išradingumo; jis pasitelkia alegoriją ir simbolius; moka ir sudominti, ir pa- 
linksminti skaitytojus; malonumas būtų dar tyresnis, jei linksmo įspūdingo 
juoko kai kada neatmieštų karčiu apmaudu. Tačiau dėl to jis ir yra toks, koks 
yra, o gyvenančiųjų ir rašančiųjų padermė - tokia marga, kad kiekvienas 
teoriškai blaškosi tarp pažinimo ir klydimo, o praktiškai — tarp gaivinimo 
ir naikinimo. 

Klingeris priklauso prie tų, kurie pasauliui užaugo ssmdami iš savęs, iš 
savo jausmų ir proto. Jis buvo ne vienintelis, tokių kaip jis buvo daug, ir jie tar- 
pusavyje vartojo suprantamą, iš bendros prigimties ir iš tautos savitumo kilusią 
kalbą, galingą ir paveikią, dėl to jiems buvo argrasios visos akademinės formos, 
ypač kai atplėštos nuo gyvosios versmės išvirsdavo tuščiomis frazėmis ir pra- 


rasdavo pirmykštę gaivią prasmę. Tokie vyrai priešinasi naujoms nuomonėms, 

pažiūroms, sistemoms, nepalankiai vertina naujus įvykius, viešai besireiškian- 
čius žymius žmones, žadančius arba vykdančius dideles permainas, - šitoks 
jų elgesys jokiu būdu nėra smerktinas, nes jie taria, kad naujovės kelia didelį 
pavojų tiems dalykams, kuriems jie yra dėkingi už savo gyvenimą ir kultūrą. 

Puikaus charakterio tvirtumas juoba vertas pagarbos, kai jo nepalaužia 
permainingas pasaulietiškas ir veiklus gyvenimas, kai būdas, kaip spren- 
džiami įvairūs iškilę reikalai, nors kai kam galbūt atrodytų šiurkštus, net 
žiaurus, laiku pritaikytas patikimiausiai atveda į tikslą. Tai pasakytina apie 
Klingerį - jis be nuolaidžiavimo (o tai, šiaip ar taip, niekada nebuvo impe- 
rijos gyventojų dorybė), bet juoba sumaniai, tvirtai ir dorai iškilo į aukštus 
postus, sugebėjo juose išsilaikyti ir, palaikomas aukštųjų globėjų pritarimo 
ir malonės, tęsė savo veiklą, bet kartu niekada neužmiršo nei senų draugų, 
nei nueito kelio. Kadir kaip ilgai nebuvo gimtinėje, kad ir koks atstumas nuo 
jos skyrė, jis atkakliai stengėsi išlaikyti atminimą; taipgi reikėtų pasakyti, 
kad jis, nelyg antrasis Willigis?, ordinų ženklais puoštame savo herbe nepasi- 
bodėjo įamžinti gyvenimo pradžios simbolių. 

Praėjo nedaug laiko, ir aš susipažinau su Lavateriu. Kai kurios Pasto- 
riaus laiško kolegai vietos jam labai patiko, nes kas ne kas visiškai sutapo su 
jo pažiūromis. Dėl nepaliaujamo jo veiklumo mūsų susirašinėjimas netru- 
kus tapo labai gyvas. Jis kaip tik rengė spaudai nemažos apimties Fiziogno- 
miką, jos įvadas jau anksčiau buvo pasiekęs skaitytojus. Lavateris ragino vi- 
sus, kas netingi, siųsti jam piešinius, siluetus, ypač Kristaus atvaizdus, ir nors 
aš, galima sakyti, ničniekuo negalėjau jam padėti, jis prisispyręs prašė, kad 
nupieščiau Išganytoją — tokį, kokį įsivaizduoju. Toks reikalavimas padaryti 
tai, kas neįmanoma, man buvo proga papokštauti, tad norėdamas apsiginti 
nuo jo keistybių atgręžiau savąsias. 

Retas tikėjo jo hiziognomika, daugelis ją laikė nepatikima ir apgaulin- 
ga, net Lavateriui pritariantiesiems magėjo jį suvilioti ir iškrėsti kokį nors 
pokštą. Vienam prityrusiam Frankfurto tapytojui Lavateris buvo užsakęs 
nupiešti daugelio įžymių žmonių profilius. Siuntėjas leido sau paišdaigau- 
ti — vietoj mano portreto išsiųsti Bahrdto. Lavateris atsiliepė linksmu, bet 
griausmingu laišku, kuriame atkakliai tikino, kad tai ne mano portretas, 
ir, gindamas savo fiziognomikos mokslą, pažėrė nenuginčijamų įrodymų. 
Vėliau jam nusiųstą mano tikrąjį pripažino, bet ir šiuo atžvilgiu jau brendo 
konfliktas tiek tarp jo ir menininkų, tiek tarp jo ir individų. Pirmųjų darbai, 
jo supratimu, netiksliai ir netikroviškai perteikė originalą, o antrieji, nors 


galbūt turėjo nemažai privalumų, niekada neprilygo jo susikurtai žmogystės 

ir žmogaus idėjai, dėl to jį visada, matyt, šiek tiek nuvildavo ypatingybė, dėl 
kurios individas kaip tik ir tampa asmenybe. 

Žmogystės samprata, kurią Lavateris išsiugdė pagal savąjį žmogiškumo 
esmės supratimą, buvo taip glaudžiai susijusi su jo susikurta, širdyje saugo- 
ma Kristaus samprata, kad jam buvo nesuvokiama, kaip galima gyventi ir 
kvėpuoti nesant krikščioniu. Su krikščionių religija aš buvau susijęs tik pro- 
tu ir jausmais, o apie fizinį panašumą į Kristų, kurio siekė Lavateris, netu- 
rėjau nė menkiausio supratimo. Dėl to mane erzino, kad toks dvasingas ir 
nuoširdus vyras tiek man, tiek Mendelssohnui“ ir kitiems atkakliai, įkyriai 
tvirtina, esą arba reikia būti krikščioniu, tokiu kaip jis, pagal jo sampratą, 
arba jį pervilioti į savo pusę ir įtikinti, kad tai, ką kitaminčiai skelbia, irgi 
teikia nusiraminimą sielai. Toks reikalavimas tiesiogiai kirtosi su laisvu pa- 
saulio jausmu, kuriam aš vis labiau atsidaviau, ir man darė nekokį įspūdį. 
Kiekvienas nesėkmingas bandymas atversti į tikėjimą tą, kuris turėtų tapti 
prozelitu, užkietina ir paverčia užsispyrėliu; tai juoba pasakytina apie mane, 
nes galiausiai Lavateris man iškėlė griežtą dilemą: „Arba krikščionis, arba 
ateistas!“ Atsakiau, kad jei nenori man palikti mano krikščionybės, tokios, 
kokią iki šiol sau turėjau, tada, žinoma, aš galėčiau būti ir ateistas, nes matau, 
kad niekas gerai nežino, ką tiek vienas, tiek kitas reiškia. 

Nors kartais piktoki, pirmyn atgal skriejantys laiškai negadino gerų san- 
tykių. Lavateris buvo neįtikėtinai kantrus, atkaklus, ištvermingas; jis šventai 
tikėjo savo mokymo teisingumu, o kadangi buvo pasiryžęs platinti pasaulyje 
savo įsitikinimą, pakentė, kad, negalint ko įgyvendinti jėga, į pagalbą ateitų 
laukimas ir švelnumas. Apskritai jis priklausė prie nedaugelio laimingųjų, 
kurių išorinis pašaukimas visiškai sutapo su vidiniu ir kurių ankstyvasis iš- 
prusimas, išvien susijęs su vėlesniu, natūraliai išskleidė gebėjimus. Iš prigim- 
ties apdovanotas subtiliais doroviniais polinkiais, jis pasirinko dvasininko 
kelią. Įgijo būtiną išsilavinimą ir parodė didelį išmanumą, bet nebuvo taip 
išsimokslinęs, kad jį, po teisybei, pavadintum apsišvietusiu. Mat ir jį, nors 
gimusį gerokai anksčiau už mus, palietė epochos laisvės ir gamtos dvasia, o 
ji kiekvienam meilikaujamai kuždėjo į ausį: tau visai nebūtinos pagalbinės 
priemonės iš šalies, tu viską rasi savyje — ir medžiagą, ir turinį, svarbiausia 
juos tinkamai atskleisti. Dvasininko priedermė, kasdiene prasme - dorovi- 
nė, aukštąja — religinė, daryti žmonėms poveikį visiškai atitiko jo mąsty- 
mą. Didžiausias jaunuolio troškimas buvo perteikti žmonėms ir įskiepyti 
dorus ir pamaldžius giliai išjaustus įsitikinimus ir juose juos pažadinti, o 


mėgstamiausias užsiėmimas - juos pastebėti tiek savyje, tiek kituose. Pirmai 

veiklai patarnavo, netgi į ją kreipė vidinis subtilumas, antrai — aštrus žvilgs- 
nis į išorinį pasaulį. Tačiau Lavateris nebuvo apsigimęs stebėtojas, nebuvo nė 
apdovanotas tikro vaizduotojo talentu, veikiau jautė, kad savo jėgas geriausia 
skirti darbui, veiklai, ir man neteko pažinti nė vieno, kuris taip nepaliauja- 
mai triūstų. Tačiau žmogaus vidinė dorovinė esybė įkūnyta išorinėse sąlygo- 
se — antai kiekvienas yra šeimos, luomo, gildijos, miesto ar valstybės narys, 
tad, norėdamas veikti, Lavateris neišvengiamai turėjo susidurti su visais tais 
išoriniais dalykais ir juos judinti, bet iš to neišvengiamai radosi ir pykčio, ir 
nesusipratimų, ypač kadangi bendruomenė, kurios nariu jis buvo gimęs, savo 
gyvenimą apsibrėžusi smulkiais ir konkrečiais apribojimais, nuo seno mėga- 
vosi pavydėtina laisve. Dar vaikas, respublikos gyventojas įpranta mąstyti ir 
išsakyti savo nuomonę apie bendrą reikalą. Jaunuolis, kurio jaunystė ką tik 
pražydo gražiausiais žiedais, kaip cecho narys turi atiduoti savo balsą arba 
jo neatiduoti. Jei nori, kad jo sprendimai būtų teisingi ir savarankiški, pir- 
miausia turi įsitikinti, ko verti jo miesto gyventojai, turi juos pažinti, ištirti, 
kokios jų pažiūros, ką jie gali, tad, tirdamas kitus, visada išžvalgys savo širdį. 

Lavateris anksti pažino tokias gyvenimo sąlygas ir būtent tokia gyve- 
nimo veikla jį bus patraukusi labiau negu kalbos studijos, negu skaidanti 
kritika, kuri neatsiejama nuo studijų, yra jų pagrindas ir tikslas. Vėlesniais 
metais, kai jo žinios, pažinimas be galo išsiplėtė, dažnai ir juokais, ir rimtai 
sakydavo esąs nemokytas; kaip tik tokiu - tiriamųjų studijų trūkumu reikė- 
tų aiškinti tai, kad jis laikėsi Biblijos raidės, net Biblijos vertimo raidės; su- 
prantama, kad savo ieškojimams ir troškimams čia rasdavo užtektinai peno 
ir pagalbinių priemonių. 

Tačiau netrukus tame vangiame cechų ir gildijų veiklos rate gyvastin- 
gai prigimčiai tapo ankšta. Jaunuoliui nesunku būti teisingam, švari sąžinė 
bodisi neteisingumu, kuriuo jis pats dar nenusikalto. Apie landfogto nusi- 
žengimus žinojo visi piliečiai, bet patraukti jį į teismą buvo nelengva. Lava- 
teris įkalba draugą, ir jie, neprisistatę, kas esantys, pagrasina tam bausmės 
nusipelniusiam vyrui. Reikalas iškyla aikštėn, valdžios atstovai priversti jį 
ištirti. Kaltasis nubaudžiamas, bet ir teisingumo iniciatoriai sulaukia prie- 
kaištų, net išbarami. Gerai sutvarkytoje valstybėje teisingumas neturi būti 
vykdomas neteisėtai. 

Kelionėje po Vokietiją Lavateris susitinka su mokytais ir pažangiai mąs- 
tančiais vyrais, bet pažintys jį paskatina dar tvirčiau laikytis savo minčių 
ir įsitikinimų; grįžusio namo, jo veikla darosi vis laisvesnė, įkvėpimo jai 


ieško savyje. Kaip taurus, geras žmogus, jaučia savyje glūdinčią nuostabią 

žmogystės sampratą, o viską, ką jai priešina jo patirtis, visas nepaneigiamas 
blogybes, kiekvieną žmogų atitraukiančias nuo tobulybės, jo supratimu, turi 
atsverti dievybės sąvoka — dievybė laikų viduryje nusileidžia į žmogaus pri- 
gimtį, kad vėl atkurtų jos ankstesnį panašumą į Dievą. 

Tiek kol kas apie to žymaus vyro kelio pradžią, o dabar pateiksiu smagų 
pasakojimą, kaip mudu susitikome ir kartu leidome laiką. Palyginti neseniai 
buvome pradėję susirašinėti, kai Lavateris man ir kitiems pranešė netrukus 
užsuksiąs į Frankfurtą, mat ketinąs plaukti Reinu. Viešuomenė kaipmat 
sujudo sukruto - kiekvienam magėjo pamatyti garsų vyrą; daugelis vylėsi 
pagilinsią savo dorovinę ir religinę kultūrą; abejotojai tarė galėsią pade- 
monstruoti priešingą nuomonę, puikuoliai buvo įsitikinę, kad jį sutrikdys ir 
sugėdys tokiais argumentais, kurie sustiprino jų pačių nuomonę, o kiek dar 
viso kito laukia žmogaus, nusprendusio prasidėti su šituo margu pasauliu. 

Pirmasis mudviejų susitikimas buvo nuoširdus; apsikabinome kuo drau- 
giškiausiai; įsitikinau, kad jis visai toks, kokį buvau matęs keliuose paveiks- 
luose. Prieš mane stovėjo gyvas, guvus individas - vienintelis, išskirtinis, 
kokio niekas dar nebuvo matęs ir negreit vėl pamacys. Jis, priešingai, pačią 
pirmą akimirką keliais nustebimo šūksniais parodė, kad mane įsivaizdavo 
kitokį. Įgimtas ir išsiugdytas realybės jausmas pastūmėjo atsakyti, kad Die- 
vas ir gamta nusprendę mane sukurti tokį, koks esu, tad verčiau su tuo susi- 
taikyti. Kalba kaipmat nukrypo į svarbiausius klausimus, kuriais laiškuose 
mažiausiai radome bendrą sutarimą, deja, jiems nuodugniai aptarti visai ne- 
liko laiko, o aš patyriau tai, su kuo dar nebuvau susidūręs. 

Kai mes, kiti, norime aptarti dvasios ir širdies reikalus, paprastai ieškome 
vienumos, kad netrukdytų minia, netgi draugija, nes dėl nevienodos mąsty- 
senos ir skirtingo išsilavinimo lygio sunku susikalbėti net su nedaugeliu pa- 
šnekovų. Tačiau Lavateris buvo kitokio nusistatymo; jis mėgo, kad jo žodis 
sklistų į visas puses, jam niekur nebuvo taip gerai kaip bendruomenėje, jai 
mokyti ir užimti turėjo ypatingą talentą, kurio pagrindas buvo minėta fizio- 
gnomikos dovana. Jis gebėjo neklystamai atskirti asmenybės ir proto tipą, 
tad pažvelgęs į žmogų tuoj įspėdavo, kaip jis nusiteikęs. O kai, jam nutilus, 
šis atvirai išsisakydavo ar ko nuoširdžiai paklausdavo, Lavateris iš turtingos 
vidinės ir išorinės savo patirties pasemdavo tinkamą atsakymą, ir jis kiekvie- 
ną patenkindavo. Gilaus žvilgsnio švelnumas, savitas lūpų žavumas, net pro 
vokiečių aukštaičių kalbą, kuria kalbėjo, prasimušanti nuoširdi šveicariška 
tarmė bei kiti ypatumai teikė malonų sielos suraminimą visiems, kuriems jis 


kalbėjo; net dėl įdubusios krūtinės gunktelėjusi laikysena maloniai švelnino 


428 IŠ MANO GYVENIMO. POEZIJA IR TIESA 


jo pranašumą prieš auditoriją. Puikybę ir išdidumą pasitikdavo labai ramiai 
ir sumaniai: tarsi bandydamas jų išvengti, staiga pakišdavo kokią didelę min- 
tį, kuri ribotam priešininkui niekada nebūtų atėjusi į galvą, - lyg deimantinį 
skydą", o jo atspindimą šviesą taip maloniai sušvelnindavo, kad tie žmonės, 
bent prie jo, pasijusdavo paprotinti ir įtikinti. Galimas daiktas, kad vienam 
kitam įspūdis ilgai neišblėsdavo, nes egocentriški žmonės yra geri, svarbiau- 
sia švelniu prisilietimu ištirpdyti kietą kevalą, gaubiantį vaisingą branduolį. 

Tačiau daugiausia vargo Lavateriui kėlė asmenys, dėl savo išorinio ne- 
dailumo galutinai tapę jo teorijos apie sudėjimo reikšmę negailestingais 
priešais. Pasitelkę proto išgales, taipgi kitus gebėjimus ir talentus, degdami 
pykčiu ir kamuojami smulkmeniškų abejonių, jie puolė teoriją, jų įsitikini- 
mu, įžeidžiančią jų asmenybę; negreit rasime kitą tokį prakilnų mąstytoją 
kaip Sokratas, kuris būtent savo faunišką kūną aiškintų įgyto dorovingumo 
naudai. Tokių priešininkų kietumas, užsispyrimas Lavateriui kėlė pasibai- 
sėjimą; į juos krypo liepsninga jo pastanga - taip lydyklos ugnis šnypščia 
laižydama nepasiduodančią rūdą - sunkiai įveikiamą ir priešišką. 

Esant tokioms aplinkybėms, bičiuliškas pokalbis tarpusavyje buvo tie- 
siog neįmanomas, tačiau stebėdamas, kaip Lavateris bendrauja su žmonėmis, 
daug supratau, nors to negalėjau sau pritaikyti, nes mano padėtis buvo visai 
kitokia. Dorovinėje plotmėje veikiančiojo pastangos nenueina perniek: jos 
gerokai vaisingesnės negu kukliai pasakyta Evangelijos pasakojime apie sėjė- 
ją“, tačiau jei menininko darbas vertinamas ne kaip meno kūrinys, jis kiek- 
viename kūrinyje praranda viską. Jau pasakojau, kad mane vesdavo iš kant- 
rybės mielieji smalsieji skaitytojai ir dėl ko labai nemėgau su jais bendrauti. 
Dabar perdėm aiškiai pamačiau, kaip skiriasi Lavaterio ir mano veikla: jo 
veikla - būti su žmonėmis, mano - su jais nebūti; kas iš toli jautė jam ne- 
prielankumą, tas, jį pažinęs, su juo susidraugaudavo, o kas, perskaitęs mano 
kūrinius, tardavo mane esant malonų jaunuolį, tas labai nusivildavo pamatęs 
nepalenkiamą priešginą. 

Netrukus iš Darmštato atvykęs Merckas atliko Mefistofelio vaidme- 
nį; ypač šaipėsi iš landžių moterėlių, o kelioms jų labai įdėmiai apžiūrėjus 
pranašui skirtus kambarius, ypač miegamąjį, šelmis pasakė: pamaldžiosios 
sielos norinčios pamatyti, kur buvo paguldytas Viešpats. Jam, kaip ir visiems 
kitiems, neliko nieko kito, kaip tik pasiduoti Lavaterio įkarščiui: Lavaterį 
lydintis Lipsas? jo profilį nutapė taip kruopščiai ir gerai, kaip ir kitų garsių 
ar nežymių žmonių portretus, kurie kada nors turėjo būti sudėti didžiojoje 


hiziognomikos knygoje. 

Pabendrauti su Lavateriu man buvo labai svarbu, aš daug išmokau, nes 
primygtinis jo skatinimas išjudino ramią, meniškai stebinčią mano esybę, 
deja, dabartinės padėties nenaudai, nes vidinis sumišimas tik didėjo; vis dėl- 
to mudu aptarėme tiek daug dalykų, kad apėmė nenugalimas noras pašneke- 
sį pratęsti. Dėl to nusprendžiau Lavaterį palydėti į Emsą, kur ketino vykti, 
kad kelyje, įsitaisę vienu du karietoje, užsidarę nuo pasaulio, netrukdomai 
išgvildentume mums abiem neduodančius ramybės dalykus. 

Man gilų įspūdį padarė ateityje didelių pasekmių atnešę Lavaterio ir pa- 
nelės von Klettenberg pokalbiai. Čia susidūrė du įsitikinę krikščionys; buvo 
aiškiai matyti, kaip skirtinga asmenų galvosena keičia tą patį išpažinimą. 
Anais tolerancijos laikais dažnai sakyta - kiekvienas turi savo religiją, kiek- 
vienas savaip garbina Dievą. Nors tokios nuomonės nesilaikiau įsikibęs, vis 
dėlto šiuo atveju įsitikinau, kad vyrai ir moterys reikalingi skirtingo Išgany- 
tojo. Panelė von Klettenberg savąjį suvokė kaip mylimąjį, kuriam atsiduoda- 
ma, su kuriuo siejami visi džiaugsmai, visos viltys ir kuriam be menkiausios 
abejonės, be jokių išlygų patikimas savasis likimas. Lavateris savo Išganytoją 
matė kitokį - kaip draugą, kuriuo be pavydo, su meile sekama, kurio nuopel- 
nai pripažįstami ir šlovinami, ir kaip tik dėl to stengiamasi būti panašiam į 
jį, maža to — tapti tokiam kaip jis. Kokios skirtingos tos dvi kryptys! Apskri- 
tai jos išreiškia dviejų lyčių dvasinius poreikius. Be to, šis pavyzdys neblogai 
paaiškina, kodėl švelnūs vyrai gręžiasi į Dievo Motiną, jai, moteriško grožio 
ir dorybės įsikūnijimui, skiria - kaip antai Sannazaras!? - savo gyvenimą ir 
talentus ir tik retkarčiais žaidžia su dieviškuoju kūdikiu. 

Apie tų dviejų savo draugų sutarimą, tarpusavio nusistatymą patyriau 
ne tik iš pokalbių, kuriuose dalyvaudavau, bet ir iš jų išsipasakojimų, kuriuos 
man slapta patikėdavo. Visiškai pritarti negalėjau nei vienam, nei kitam, nes 
aš savo Kristų irgi susikūriau savišką, pagal savo supratimą. Tačiau jie nė 
nemanė pripažinti manojo, dėl to juos kamavau visokiais paradoksais ir ne- 
įtikimais dalykais, o jiems netekus kantrybės paleidęs sąmojį pasišalindavau. 

Žinojimo ir tikėjimo ginčas dar nebuvo įsiplieskęs, tačiau tie du žo- 
džiai ir su jais siejamos sąvokos kada ne kada išnirdavo; užkietėję pasaulio 
nekentėjai teigė, kad abu, tiek pirmas, tiek antras, esą nepatikimi. Todėl 
nusprendžiau išsakyti savo pritarimą jiems abiem, nors nesitikėjau sulaukti 
draugų palaikymo. Mano galva, tikėjimo atveju svarbiausia, 424 žmogus 
tiki; 44 jis tiki, visai nesvarbu. Tikėjimas yra stiprus saugumo jausmas da- 
bartyje ir ateityje, jis kyla iš pasitikėjimo nepaprastai didele, nepaprastai 


galinga ir nepažįstama esybe. Viską lemia pasitikėjimo tvirtumas; kaip tą 

esybę įsivaizduojame, priklauso nuo kitų mūsų gebėjimų, net nuo aplinky- 
bių, bet tai visai nesvarbu. Tikėjimas - tai šventasis indas, į kurį kiekvienas 
pasiryžęs sudėti savo jausmų, proto, vaizduotės auką, tokią, kokia jam pagal 
jėgas. Visiška priešingybė yra žinojimas; visai nesvarbu, 414 žmogus žino, 
svarbu, 44 jis žino, kaip ir kiek žino. Dėl to apie žinojimą galima ginčytis, 
nes žinias įmanoma tikslinti, pildyti, siaurinti. Žinojimas prasideda nuo ko 
nors vieno, jis begalinis, beformis, jo niekada neįmanoma suvienyti, nebent 
svajonėse, taigi jis yra visiška tikėjimo priešingybė. 

Galimas daiktas, kad tokios pusinės tiesos ir iš jų kylantys neaiškumai, 
poetiškai pavaizduoti, jaudina ir kelia susidomėjimą, tačiau gyvenime jie 
trukdo ir apsunkina pokalbį. Dėl to dažniausiai palikdavau Lavaterį vieną 
su visais tais, kurie sekdami jo pavyzdžiu ir su jo pagalba siekė sutvirtinti 
savo dvasią; už atsisakymą man buvo užtektinai atlyginta mudviejų bendra 
kelione į Emsą. Mus lydėjo gražus vasaros oras, Lavateris buvo smagus ir 
nuostabiai mielas. Mat į religiją ir dorovę nukreipta jo anaiptol ne baiminga 
dvasia netrukdė jam jausti, kada sielas žvaliai ir linksmai sujudina gyvenimo 
nutikimai. Jis buvo guvus, sąmojingas, šmaikštus ir mėgo, kad ir kiti acsa- 
kytų tuo pačiu, tik neperžengdami ribų, kurias jam buvo nubrėžę subtilūs 
jo įsitikinimai. Jei kas nors vis dėlto išdrįsdavo jas peržengti, jis narsuoliui 
paplodavo per petį ir sudrausdavo geraširdišku „Raminkis!“ Ta kelionė man 
suteikė galimybę praplėsti akiratį ir kai ką sužinoti, bet šitai patyriau ne kaip 
savo charakterio drausminimą ir formavimą, o kaip Lavaterio būdo paži- 
nimą. Emse jis netrukus vėl atsidūrė margos draugijos dėmesio centre, o aš 
grįžau į Frankfurtą, nes kaip tik buvo nagrinėjami įvairūs smulkūs teisiniai 
reikalai, kuriuos aš prižiūrėjau, dėl to būtinai turėjau dalyvauti svarstyme. 

Tačiau man nebuvo lemta mėgautis ramybe, nes į Frankfurtą atvyko Ba- 
sedowas!!; jis mane palietė ir patraukė kitoniškai. Didesnio kontrasto kaip 
tie du vyrai nebūtum radęs. Jau Basedowo išvaizda liudijo visišką priešin- 
gybę. Lavaterio veido bruožai laisvai atsivėrė žvilgsniui, o sustumti į krūvą 
Basedowo buvo tarsi įtraukti vidun. Lavaterio akys buvo skaisčios ir ramios, 
dengiamos labai plačių vokų, o mažos, juodos, smigios Basedowo giliai slūg- 
sojo po susivėlusiais antakiais; Lavaterio kaktos iškilumus švelniai rėmino 
tamsių plaukų linija. Stiprus, šiurkštus Basedowo balsas, greitai ir aštriai ta- 
riami žodžiai, kažkoks pašaipus juokas, nuo daikto prie daikto šokinėjantis 
pokalbis ir visos kitos būdingos jo ypatybės kirste kirtosi su Lavaterio būdu 
ir elgesiu, kuriais mus pamalonino. Basedowas Frankfurte taip par buvo la- 


bai paklausus, jo dvasios dovanos irgi kėlė nuostabą, bet jam nebuvo lemta 

nei stiprinti širdžių, nei kreipti į tikrąjį kelią. Jam terūpėjo kuo geriau įdirbti 
platų, paties apsibrėžtą lauką, kad žmonėms areityje ten būtų patogiau gy- 
venti pagal gamtos tvarką; į tą tikslą jis skubinosi tiesiu taikymu. 

Jo planai manęs nepatraukė, net ketinimai liko svetimi. Tačiau malo- 
niai nuteikė siekis mokymą padaryti gyvą ir atitinkantį prigimtį; pagirtinas 
buvo sumanymas dabartiniais laikais vartoti senąsias kalbas, pritariau jo 
sumanymui skatinti veiklumą ir ugdyti naują pasaulėvoką, bet man nepa- 
tiko, kad jo Pradžiamokslio“ iliustracijos protą jaukė dar labiau negu patys 
daiktai, nes tikrovėje vienas šalia kito yra tik galimi dalykai, todėl visos jos 
dalys atitinka viena kitą, nors visur matome didelę įvairovę ir tariamą su- 
maištį. Minėtame Pradžiamokslyje tikras pasaulis buvo perdėm suskaldytas 
ir padrikas, mat tai, kas mus supančioje aplinkoje jokiu būdu nesutinka, 
knygoje dėl sąvokų panašumo buvo sudėta šalia, dėl to joje pasigedau tų jus- 
lėmis apčiuopiamų metodinių privalumų, kuriais pasižymi panašūs Amoso 
Comeniaus darbai. 

Vis dėlto dar keistesnis, dar sunkiau suvokiamas negu mokymas buvo 
Basedowo elgesys. Į šią kelionę leidosi, kad savo asmenybe įtikintų žmones 
prisidėti prie jo filantropinio sumanymo, atverti ne tik sielas, bet ir pinigi- 
nes. Sumanymą mokėjo pateikti įspūdingai ir įtikinamai, jo kalbos visiems 
patiko. Tačiau jis netikėčiausiu būdu užduodavo širdį tiems žmonėms, iš ku- 
rių tikėjosi išpešti naudos, juos įžeisdavo be jokio reikalo, nes nesusilaikyda- 
vo neišliejęs savo nepasitenkinimo dėl religijos dalykų. Ir šiuo atžvilgiu Base- 
dowas buvo Lavaterio priešingybė. Bibliją, visą jos turinį, kiekvieną jos žodį 
Lavateris priėmė paraidžiui ir tvirtai tikėjo, kad ji iki šiol nepaseno ir ja gali- 
ma remtis, o Basedowui knietėte knietėjo viską neigti ir pagal savo užmačią 
perkurti tiek tikėjimo doktrinas, tiek išorines bažnytines apeigas. Negailes- 
tingiausiai ir neapdairiausiai jis elgėsi su tais vaizdiniais, kurių šaltinis yra 
ne pati Biblija, o jos aiškinimas, su tais posakiais, hilosofinėmis sąvokomis, 
jusliniu suvokimu pagrįstomis alegorijomis, kuriais Bažnyčios tėvai ir Susi- 
rinkimai bandė išreikšti, o eretikai - paneigti tai, kas neišsakoma. Jis šiurkš- 
čiai ir neatsakingai kiekvienam sakydavo esąs nesutaikomas Trejybės priešas 
ir nepaliaujamai žėrė argumentus prieš tą visuotinai pripažįstamą slėpinį. Ir 
man pokalbyje su juo teko nukęsti šitą pomėgį ir kartas po karto priminti to- 
kius dalykus, kaip bypostasis, ousia ir prosopon“?. Gynybai panaudojau vieną 
ginklą - paradoksą, mano nuomonė paėmė viršų, įžūlumą ryžausi pulti dar 
didesniu įžūlumu. Mano dvasia pasijuto padrąsinta, o kadangi Basedowas 


buvo daug labiau apsiskaitęs ir per disputą fechtavo daug mikliau negu aš, 

natūralistas, turėjau padėti juo daugiau pastangų, juo svarbesnius klausimus 
mudu gvildenome. 

Jokiu būdu negalėjau praleisti tokios puikios progos, na, gal ne apsišvies- 
ti, bet tikrai pasilavinti. Įgaliojau tėvą ir draugus perimti būtiniausius mano 
darbus ir kaip Basedowo palydovas vėl išvykau iš Frankfurto. Bet kokį di- 
džiulį skirtumą pajutau prisiminęs iš Lavaterio sklindantį žavesį! Tyras, jis 
ir visą aplinką darė tyrą. Šalia jo jauteisi skaistus, kad jo nesuterštum kokia 
nors bjaurastimi. Basedowas, priešingai, perdėm susigūžęs savyje, nieko ne- 
matė aplinkui. Vargino jau vien tai, kad jis be paliovos rūkė prastą tabaką, 
juoba kad naudojo netvarkingai paruoštą, greit užsidegančią, bet bjauriai 
dvokiančią pintį, o išrūkęs pypkę tuoj vėl įskeldavo ugnį ir, kelis kartus už- 
sitraukęs, paskleisdavo siaubingą smarvę. Tą preparatą pavadinau Basedowo 
smirdapinte ir pasakiau, kad šiuo vardu ji įeis į gamtos istoriją; jis tik skaniai 
pasijuokė, o kad sukeltų dar didesnį pasidygėjimą, ėmė smulkiai aiškinti, 
kaip ta pintis paruošiama, ir piktdžiugiškai mėgavosi mano bjaurėjimusi. 
Pomėgis erzinti ir klastingai užklupti nieko neįtariantį žmogų buvo viena 
giliai įsišaknijusių blogųjų to gražiais talentais apdovanoto vyro savybių. Jis 
tiesiog negalėjo praciti pro ramų žmogų; suerzindavo kimiu balsu paleidęs 
kokią išsišiepusią patyčią, netikėtu klausimu priversdavo sutrikti, o pasiekęs 
tikslą karčiai nusijuokdavo, bet būdavo patenkintas, jei užkluptasis greitai 
susiimdavo ir jam atsikirsdavo. 

O, kaip aš ilgėjausi Lavaterio! Rodos, ir jis nudžiugo vėl mane pamatęs 
ir papasakojo, ką per tą laiką sužinojo, ypač apie dalykus, susijusius su skir- 
tingais čia viešinčiųjų, tarp kurių jau spėjo įgyti daug draugų ir šalininkų, 
charakteriais. Aš irgi sutikau vieną kitą seną pažįstamą; žiūrėdamas į tuos, su 
kuriais kelerius metus nesimačiau, pagalvojau - ta mintis jaunystėje ilgai lieka 
nežinoma, - kad vyrai sensta, o moterys keičiasi. Svečių kasdien daugėjo. Šo- 
kiams nebuvo galo, o kadangi abiejuose dideliuose kurorto namuose apsistoję 
poilsiautojai nuolat matydavosi ir susitikdavo, užsimezgus pažintims mėgda- 
vo iškrėsti pokštų. Kartą aš persirengiau kaimo dvasininku, o garsusis drau- 
gas — jo žmona; garbiajai draugijai sudarėme šiokių tokių keblumų perdėtu 
savo mandagumu, kuris visiems pakėlė ūpą. Netrūko nė vakaro, vidurnakčio 
ar ryto serenadų, tad mums, jauniesiems, miegui likdavo nedaug laiko. 

Nors pramogų nestigo, dalį nakties leisdavau su Basedowu. Jis neida- 
vo miegoti, bet visą laiką diktavo. Kartais kritęs į lovą nusnausdavo, o tuo 
tarpu jo Tironas!* su plunksna rankoje ramiai sėdėdavo pasirengęs vėl pulti 


rašyti, kai tik pusiau pabudusysis vėl leis laisvai skrieti savo mintims. Visa tai 

vyko sandariai uždarytame, tabako ir pinties tvaiko pilname kambaryje. Kai 
praleisdavau vieną šokį, tuoj lėkdavau pas Basedową, ir jis neatsisakydavo 
pakalbėti ir pasiginčyti apie kokią nors problemą, o kai po kurio laiko vėl 
išskubėdavau į šokių salę, man dar neužvėrus durų jis kuo ramiausiai suim- 
davo savo traktato minties siūlą ir lyg niekur nieko vėl diktuodavo. 

Mudu surengėme kelias išvykas, aplankėme pilis, pirmiausia priklau- 
sančias kilmingoms moterims, kurios daug labiau negu vyrai buvo linkusios 
pažinti įvairius dvasinius ir religinius dalykus. Nasau, pas ponią von Stein", 
orią damą, kuriai buvo rodoma visuotinė pagarba, radome susirinkusią di- 
delę draugiją. Buvo čia ir ponia von Laroche, netrūko nė jaunų merginų ir 
vaikų. Lavateriui čia teko patirti kiziognominių gundymų, tai yra jį mėginta 
įtikinti, jog veido struktūros netaisyklingumai ir esantys pagrindinė forma, 
bet jis buvo pakankamai akylas ir nesileido suklaidinamas. Aš, kaip ir anks- 
čiau, turėjau įtikinėti, kad Verterio kančios - ne pramanas, ir nurodyti, kur 
gyvena Lota, bet nuo to įžūlaus reikalavimo ne visai mandagiai išsisukau, 
užtat susišaukiau visus vaikus, kad jiems papasakočiau negirdėtų pasakų, su- 
pintų vien iš gerai žinomų dalykų, ir šiuo atžvilgiu mano padėtis buvo daug 
geresnė, nes nė vienas mano klausytojas nebūtų pradėjęs įkyriai kamantinė- 
ti, kas jose tiesa, o kas - pramanas. 

Basedowas kalbėjo tik apie vienintelį neatidėliotiną dalyką - apie geres- 
nį jaunimo auklėjimą, dėl to ragino garbiuosius ir pasiturinčiuosius dosniai 
aukoti. Bet vos nurodė visas priežastis, vos karšta iškalba gal ne visai palen- 
kė, bet neabejotinai parengė geros valios aktui širdis, kai jį apniko piktoji 
antitrinitarinė dvasia ir, visai negalvodamas kur esąs, ėmė kalbėti keisčiau- 
sias kalbas, jo nuomone, labai religingas, bet draugijos įsitikinimu - tiesiog 
bjaurias. Lavateris - švelniu rimtumu, aš - dėmesį nukreipiančiais juokais, 
moterys — išblaškančiais pasivaikščiojimais stengėmės ištaisyti nelemtą pa- 
dėtį, bet subjurusios nuotaikos pakelti nepavyko. Viskas staiga sukriko ir 
nuėjo perniek - ir numatytas pasikalbėjimas su Lavateriu apie krikščionybę, 
ir pašnekesys su Basedowu apie pedagogiką, ir būsimas mano pokalbis apie 
sentimentalizmą. Grįžtant namo Lavateris jam negailėjo priekaištų, o aš jį 
nubaudžiau štai kokiu linksmu būdu. Laikėsi karščiai, o tabako dūmai bus 
dar labiau išdžiovinę Basedowo gomurį; padėti galėjo tik bokalas alaus, tad 
iš toli pamatęs šalia kelio užeigą Basedowas nekantriai liepė vežikui prie jos 
sustoti. Tačiau jam rengiantis stabdyti arklius, aš garsiai ir įsakmiai liepiau 
važiuoti toliau. Basedowas apstulbo, bet gergždžiančiu balsu šiaip ne taip vėl 


paliepė jam sustoti. Aš dar garsiau paraginau vežiką, ir jis manęs paklausė. 

Basedowas ėmė mane plūsti ir vos susilaikė netvojęs kumščiu, bet aš šalta- 
kraujiškai pasakiau: 

— Tėve, raminkitės! Jūs man dar padėkosit. Laimė, kad nepamatėte alaus 
ženklo! Jis sudėtas iš dviejų sukryžiuotų trikampių. Paprastai jau vienas jus 
įvaro į pasiutimą, o jei būtumėt pamatęs du, jus būtų reikėję grandinėmis 
surakinti. 

Tas pokštas jį nežmoniškai prajuokino, o Lavateriui neliko nieko kito, 
kaip nukęsti ir jauno, ir seno kvailio paikiojimus. 

Pagaliau liepos viduryje Lavateriui ruošiantis išvykti Basedowas sumojo, 
kad ir jam reikėtų prisidėti, o aš taip susigyvenau su įžymiąja draugija, kad 
tiesiog nevaliojau prisiversti su ja išsiskirti. Kelionė į Lano žemupį buvo labai 
maloni, džiuginanti širdį ir jausmus. Kai prieš akis išniro įspūdingi pilies 
griuvėsiai, Lipso atminimų albume užrašiau eilėraštuką „Ten aukštai, ant 
seno bokšto“, o kadangi jis visiems patiko, savo netikusiu įpratimu kituose 
puslapiuose prirašiau visokių knitelversų ir juokingų niekų, kad sugadinčiau 
įspūdį. Džiaugiausi vėl matydamas gražųjį Reiną ir mėgavausi nuostaba tų, 
kurie tais vaizdais dar nebuvo grožėjęsi. Pagaliau sustojome Koblence; kur 
tik pasirodydavome, mus pasitikdavo būriai žmonių, kiekvienas iš mūsų tri- 
julės savaip kėlė susidomėjimą ir smalsumą. Basedowas ir aš tarsi lenktynia- 
vome, kuris pasirodys nemandagesnis; Lavateris elgėsi protingai ir galvotai, 
o kadangi negalėjo nutylėti to, ką jam sakė širdis, ir vadovavosi gražiausiomis 
paskatomis, labai traukė visų vidutinio sukirpimo žmonių dėmesį. 

Prisiminimą apie vieną nepaprastą pasisėdėjimą užeigoje Koblence iš- 
saugojau knitelversu parašytame eilėraštyje, kuris su kitais į jį panašiais įdė- 
tas naujajame mano raštų leidime!“. Sėdėjau tarp Lavaterio ir Basedowo; pir- 
masis aiškino kaimo dvasininkui Apreiškimo Jonui paslaptis, antrasis veltui 
bandė įtikinti užsispyrusį šokių mokytoją, kad krikštas esąs pasenęs ir mūsų 
laikams visiškai nereikalingas paprotys. Ir kai paskui pajudėjome į Kelną, 


kažkieno albume parašiau: 


Žingsniavom skubinai tolyn - 
Kaip tąsyk į Emausą - 
Du pranašai - kraštuos, 


Tarpe jų - žmogaus vaikas. 


Laimė, tas žmogaus vaikas irgi turėjo pusę, jungiančią su dangiškąja 


sritimi, ir ją dabar kai kas ypatingu būdu palietė. Jau Emse nudžiugau su- 

žinojęs, kad Kelne sutiksime brolius Jacobius", atvykusius kartu su kitais 
puikiais ir akylais vyrais pasitikti dviejų įžymių keliautojų. Aš savo ruožtu 
tikėjausi, kad jie man atleis už nedideles šunybes, kurias iškrėtėme per didelį, 
Herderio kandaus humoro dar paaitrintą savo išdykumą. Gleimo ir Jaco- 
bio laiškai ir eilėraščiai, kuriuose juodu atvirai džiaugiasi vienas kitu, mums 
buvo proga krėsti juokus, bet mes nė nepagalvojome, kad skaudinti kitus, 
kuriems gera ir malonu, yra lygiai tokia pat savimeilė, kaip rodyti perdėtą 
gerumą sau ar savo draugams. Per tai tarp Reino aukštupio ir žemupio kilo 
nedidelė trintis, bet tokia nereikšminga, kad ją nesunkiai galėjo pašalinti 
moterys. Jau Sophie Laroche itin gražiai apibūdino tauriuosius brolius; de- 
muazelė Fahlmer!*, iš Diuseldorfo persikėlusi į Frankfurtą ir artimai susijusi 
su minėtu ratu, savo švelnia siela, neapsakomai išlavinta dvasia liudijo, kokia 
reikšminga ta draugija, kurioje ji užaugo. Kantriai nukęsdama triukšmingą 
mūsų, vokiečių aukštaičių, elgesį, pamažu privertė mus susigėsti, mokė mus 
atžvalgumo, parodydama, kad ir mes esame jo reikalingi. Jaunesniosios Jaco- 
bio sesers'? nuoširdumas, Fritzo Jacobio žmonos?" giedrumas vis labiau krei- 
pė mūsų dvasią ir protą į tas vietoves. Fritzo Jacobio žmona mane labiausiai 
patraukė: jos jausmai buvo tikri, be lašo sentimentalumo, kalba gyva ir žvali; 
ji, žavi olandė, be jokio išorinio juslumo savo puikia esybe priminė Rubenso 
moteris*!. Minėtos damos, tai ilgiau, tai trumpiau viešėdamos Frankfurte, 
susidraugavo su mano seserimi ir išlaisvino, nugiedrino rimtą, griežtą, tam 
tikra prasme bemeilį Cornelios būdą, tad Frankfurte mūsų dvasiai ir širdžiai 
tapo savas ir Diuseldorfas, ir Pempelfortas?*. 

Todėl jau pirmasis mūsų susitikimas Kelne buvo atviras ir jaukus, nes 
minėtų moterų gera nuomonė apie mus padėjo ir jų namiškiams susidaryti 
tokią pačią; dabar, nebe taip kaip iki šiol per visą kelionę, nebebuvau lai- 
komas dviejų didžiųjų kometų uodega - sulaukdavau dėmesio, kas ne kas 
išskirtinai man pasakydavo gerą žodį ir nebuvo nepatenkintas, kai atsily- 
gindavau tuo pačiu. Jau pavargau nuo savo kvailiojimų ir įžūlybių, kuriais 
iš esmės tik dangsčiau apmaudą, kad mano širdis, mano siela šioje kelionėje, 
galima sakyti, niekam nerūpi, todėl vidus tūžmastingai išsiveržė ir, matyt, 
dėl tos priežasties aš menkai prisimenu kelionės įvykius. Aplankiusias min- 
tis, matytus veidus galima atgaivinti prote ir vaizduotėje, bet širdis ne tokia 
paslaugi, ji nekartoja gražių jausmų, o užvis sunkiausia prikelti atmintyje 
akimirkas, kai užlieja karštas jausmas; jis užklumpa nelauktai ir jam atsi- 
duodame nesąmoningai. Dėl to tie, kurie tokiomis akimirkomis mus mato 


iš šalies, tai daug geriau supranta. 

Iki šiol mandagiai atsisakydavau kalbėti apie religiją, mano atsakymai į 
nuovokius klausimus retai pasižymėdavo kuklumu, nes tariau, kad jie labai 
riboti, palyginti su tuo, ko aš ieškojau. Kai pašnekovai bandydavo primesti 
savo jausmus, savo nuomonę apie mano paties kūrinius, ypač kai kamuodavo 
sveiko proto reikalavimais ir imdavo nurodinėti, ką man reikėjo padaryti, o 
ko — ne, netekdavau kantrybės, pokalbis nutrūkdavo arba virsdavo nereikš- 
mingu plepėjimu, dėl to dažnas apie mane susidarydavo nekokią nuomonę. 
Manojįsitikinimu, daug natūralesnis būtų buvęs draugiškas ir švelnus papro- 
tinimas, širdis ne laukė griežto pamokymo, bet troško, kad laisva ir gera valia 
padėtų atsiverti, o tikras palaikymas paskatintų užsidegti karščiu. Tačiau 
mane buvo užvaldęs jausmas, kad praeitis nedingo, bet gyva dabartyje; jis 
negalėjo pakankamai gražiai išsilieti, tad toks pojūtis dabarčiai suteikė fan- 
tastinių spalvų. Jis perteiktas daugelyje didesnių ar mažesnių mano darbų ir 
visada palieka gražų pėdsaką eilėraščiuose, nors kai gyvenimas yra akstinas 
jam išsiskleisti ar kai pats išsiskleidžia gyvenime, kiekvienam turbūt atrodys 
keistas, nepaaiškinamas, gal net nemalonus. 

Kelnas buvo ta vieta, kur senovė man darė tokį neapskaičiuojamą povei- 
kį. Katedros griuvėsiai (nes nebaigtas statinys panašus į sugriautą) žadino 
nuo Štrasburgo laikų įprastus jausmus. Neįstengiau leistis į samprotavimus 
apie meną, man buvo duota per daug ir per mažai, šalia nebuvo nė vieno, 
galinčio padėti man išsikapstyti iš labirinto - parašytų ir sumanytų kūrinių, 
darbų ir ketinimų, to, kas atlikta, ir to, kas dar tik apmesta, kaip kad dabar 
visada pasirengę padėti mūsų stropieji, tvirtieji draugai**. Grožėjausi nuo- 
stabiomis salėmis ir piliastrais, kai juos apžiūrinėdavau su draugais, bet likęs 
vienas nenoriai panirdavau į tą pusiaukelėje įstrigusį, toli gražu nebaigtą, jau 
sustingusį pasaulio pastatą. Ir čia liko neįgyvendinta didžiulė mintis! Tarsi 
architektūra būtų skirta mums įtikinti, kad daugybė žmonių laiko tėkmėje 
nieko negali sukurti ir kad darbuose ir menuose pavyksta įgyvendinti tik tai, 
kas, kaip Minerva, iš sumanytojo galvos gimsta jau subrandintu ir parengtu 
pavidalu. 

Tomis ne tiek keliančiomis širdį, kiek slegiančiomis valandėlėmis ne- 
nujaučiau, kad visai netoli laukia švelniausias ir gražiausias jausmas. Drau- 
gai man aprodė Jabacho namą““, kur tikroviškai, juslėms pagaunamu būdu 
atsivėrė tai, ką dažnai tik kurdavau savyje. Ši šeima bus seniai išmirusi, bet 
žemutiniame aukšte, kuris ribojasi su sodu, viskas išlikę taip kaip anuomet. 
Grindys, grįstos rudai raudonais plytų rombais, aukšti raižyti krėslai su siu- 


vinėtomis sėdynėmis ir atlošais, meniškai inkrustuoti stalai su sunkiomis 

kojomis, kabamieji metaliniai šviestuvai, didžiulis židinys ir jam skirti įran- 
kiai - viskas derėjo su anais senais laikais, visoje patalpoje nebuvo nieko nau- 
jo, jokios dabarties, išskyrus mus. Tačiau labiausiai vaizdo keistai sujaudin- 
tus jausmus kaitino, jų pilnatvę padėjo patirti virš židinio kabantis didelis 
šeimos paveikslas. Buvęs namo šeimininkas, turtingas savininkas, su žmona 
sėdėjo apsuptas vaikų: visi, sveiki ir gyvi, tarsi vakar, ne, tiesiog šiandien su- 
sirinkę, o juk visi jie jau praeityje. Žvalūs raudonskruosčiai vaikai paseno, 
ir jei ne meniškas atvaizdas, niekas jų nebeprimintų. Negaliu nė apsakyti, 
kaip, apstulbintas įspūdžio, laikiausi ir ką dariau. Begalinis širdies jaudulys 
pasiekė giliausią mano žmogiškųjų pradų ir poetinių gebėjimų pagrindą, ir 
visas gėris ir grožis, glūdėję mano sieloje, bus atsivėrę ir ėmę trykšti, nes nuo 
tada aš be jokių svarstymų, be jokių kalbų visam laikui įgijau tų puikiųjų 
vyrų prielankumą ir pasitikėjimą. 

Tuoj po tokio sielų ir dvasios susivienijimo, kai viskas, ko kiekvienas 
buvo pilnas, išsiliejo žodžiais, paprašiau leisti padeklamuoti savo naujausias 
ir mėgstamiausias balades. „Tulės karalius“ ir „Smarkus bernelis kartą“ pa- 
darė gerą įspūdį, o aš jas padeklamavau juoba jausmingai, nes savo eilėraščius 
dar tebepenėjau širdimi ir lūpos retai juos sakydavo. Mane truputį trikdė kai 
kurie čia esantieji, kuriuos galbūt klaidino perdėtas mano jausmingumas; 
deklamuodamas kelis kartus suklydau ir nebeįstengiau prisiminti, kaip eilės 
iš tikrųjų skamba. Kaip dažnai dėl to man priekaištauta, kad esu užsispyręs, 
apskritai pilnas keistų įnorių! 

Nors dabar labiausiai traukė ir mano būdui labiausiai tiko poetinė vaiz- 
duosena, nevengiau mąstyti apie įvairius dalykus, tad originalus Jacobio nu- 
sistatymas nesuvokiamų dalykų atžvilgiu, kuris visiškai atitiko jo prigimtį, 
man atrodė priimtinas ir patrauklus. Šiuo atveju negrėsė joks konfliktas - nei 
dėl krikščionybės, kaip su Lavateriu, nei dėl didaktikos, kaip su Basedowu. 
Jacobio minčių, kurias man patikėjo, šaltinis buvo jo jausmas, ir kaip savitai 
juo persiėmiau, kai jis su besąlyginiu pasitikėjimu man atskleidė giliausius sie- 
los troškimus. Toks ypatingas poreikių, aistros ir idėjų derinys ir manyje su- 
kėlė tik miglotą nuojautą, galbūt vėliau virsiančią aiškesniu žinojimu. Laimė, 
ir tuo atžvilgiu jau buvau gal ne prasilavinęs, bet gerai permąstęs ir įsisavinęs 
vieno nepaprasto vyro gyvenimą ir mąstyseną, tiesa, netobulai ir lyg vogčia, 
bet jų poveikį jau jaučiau. Tai Spinozos dvasia?? mane taip stipriai paveikė 
ir visai mano mąstysenai padarė didžiulę įtaką. Veltui žvalgęsis po pasaulį 
priemonės savo keistajai esybei ugdyti, pagaliau radau to vyro Etiką. Nega- 


lėčiau tvirtai pasakyti, ką būsiu įžvelgęs tame veikale, ką būsiu jam priskyręs; 

trumpai tariant, jis nuramino mano aistras, prieš mane tarsi plačiai atsivėrė 
juslinis ir dorovinis pasaulis. Spinoza ypač pakerėjo begaliniu nesavanaudiš- 
kumu, juo dvelkė kiekvienas sakinys. Įstabioji ištarmė: „Kas iš tikrųjų myli 
Dievą, neturi reikalauti, kad ir jį Dievas mylėtų“, - visos prielaidos, suda- 
rančios jos pagrindą, ir visos iš jos kylančios išvados - užvaldė mano min- 
tis. Būti nesavanaudiškam visur, bet labiausiai - meilėje ir draugystėje, tapo 
mano pomėgiu, mano maksima, mano praktika, ir net įžūliuosius žodžius, 
kurie vėliau buvo ištarti: „Jei aš tave myliu, kas tau darbo?“** - pasakiau nuo- 
širdžiai, iš širdies. Vis dėlto ir čia būtina neišleisti iš akių, kad glaudžiausias 
ryšys užsimezga susitikus priešingybėms. Visa numaldanti Spinozos ramybė 
buvo didžiulis kontrastas manajam visa išjudinančiam siekiui, jo matemati- 
nis metodas - mano poetinės jausenos ir vaizduosenos priešingybė, ir būtent 
dėl to tvarkingo metodo, kaip manoma, netinkamo doroviniams dalykams 
vaizduoti, tapau karštu jo mokiniu, entuziastingu jo gerbėju. Dvasia ir širdis, 
protas ir jausmai ieškojo vienas kito pagal nepamainomą sielų giminystę, ir ji 
padėjo susivienyti labai skirtingoms esybėms. 

Tačiau tai buvo dar tik pati pradžia - veiksmas ir atoveiksmis, rūgimas 
ir kunkuliavimas. Fritzas Jacobis, pirmasis, kuriam leidau pažvelgti į tą 
chaosą, kurio prigimties gelmėse irgi vyko darbas, širdingai priėmęs mano 
pasitikėjimą ir į jį atsiliepęs, mėgino išsakyti savo jausmą. Ir jis jautė neapsa- 
komą dvasinį poreikį, ir jis troško jį numaldyti ne su kieno svetimo pagalba, 
bet pats susivokti ir savyje rasti atsakymą. Nesupratau, ką pasakojo apie savo 
sielos būseną, juoba kad man pačiam buvo neaiški manoji. Tačiau filosofinio 
mąstymo, taipgi Spinozos pažinimo atžvilgiu daug toliau negu aš pažengęs, 
jis bandė nukreipti į kelią ir paaiškinti mano tamsų siekį. Tokia gryna dva- 
sios giminystė, man visiška naujiena, sužadino karštą troškimą apsikeisti 
mintimis. Naktį, kai išsiskyrėme ir grįžome į savo miegamuosius, aš jį vėl 
pakėliau. Plačiai išsidriekusio Reino vandenyse atsispindėjo virpanti mėne- 
siena, o mudu, stovėdami prie lango, mėgavomės mus pavergusiu dalijimosi 
jausmu, kuris tada, kai tik pradėjęs skleistis, taip gausiai trykšta. 

Vis dėlto neįstengčiau dabar perteikti tų neapsakomų jausmų; ryškiau 
prisimenu tik išvyką į Bensbergo medžioklės pilį, iškilusią dešiniajame Rei- 
no krante, iš kur galėjai mėgautis nuostabiu vaizdu. Joje mane tiesiog pakerė- 
jo Weenixo*“ atlikta sienų puošyba. Salę juosė žvėrių - visų, kokius tik įma- 
noma sumedžioti, - atvaizdai, nutapyti taip, tarsi stovėtų ant postamento 
didelėje kolonų salėje; už jų plytėjo gamtos vaizdai. Įstabusis vyras panaudo- 
jo visą savo talentą, kad nužudyti padarai atrodytų kaip gyvi; jo pavaizduoti 

įvairiausi žvėrių kailiai, šeriai, plaukai, plunksnos, ragai, nagai nenusileido 
gamtai, o įspūdingumo atžvilgiu ją net pralenkė. Iki soties prisigrožėjus 
meno kūriniais, mintis nukrypo į priemones, kurias naudojant pavyko su- 
kurti tokius vaizdus — ir dvasios paženklintus, ir mechaniškai atliktus. Tie- 
siog nesuvokei, kaip, su kokiais instrumentais juos įstengė sukurti žmogaus 
rankos. Vien tepruko buvo maža, neabejotinai reikėjo panaudoti ypatingus 
įtaisus, tik taip buvo galima sukurti tokią didelę įvairovę. Ir pažinties pra- 
džią, ir pabaigą lydėjo nuostaba - grožėtis vertė ir priežastis, ir padarinys. 

Tolesnė kelionė Reinu žemyn vyko smagiai ir laimingai. Išplatėjusi upė 
ir dvasią kviečia išsiplėsti ir ilgėtis tolių. Atvykome į Diuseldorfą, iš ten nu- 
kakome į Pempelfortą, nuostabiai gražią ir smagią buveinę, kur erdvus gyve- 
namasis namas su gretimais dideliais išpuoselėtais sodais subūrė išmanių ir 
kultūringų žmonių ratą. Čia gyveno gausi šeima ir niekad netrūko draugų, 
kuriems turtinga ir maloni buitis teikė malonumą. 

Diuseldorfo galerijoje visiškai parenkinau savąjį Nyderlandų mokyklos 
pomėgį. Ištisos salės buvo pilnos puikių, nenudailintų, gamtos pilnatve 
trykštančių paveikslų, ir nors netapau supratingesnis, pagerinau savo žinias 
ir dar labiau pamėgau šiuos meistrus. 

Graži rimtis, jaukumas ir tvirtumas, pagrindinės tos didelės šeimos savy- 
bės, prie svečio akių netrukus tarsi virto gyvu paveikslu, mat jis pastebėjo, kad 
iš šių namų lyg iš tam tikro centro į visą aplinkumą sklinda didelis poveikis. 
Kaimyninių miestų ir miestelių gyvenimas ir gerovė nemažai lėmė, kad vidi- 
nio pasitenkinimo jausmas tik didėjo. Aplankėme Elberfeldą?* ir pasidžiau- 
gėme įvairių gerai sutvarkytų fabrikų darbu. Čia vėl sutikome mūsų Jungą, 
vadinamą Stillingu, kuris jau buvo mus pasitikęs Koblence ir kurio gražiausi 
palvdovai tebebuvo tikėjimas į Dievą ir ištikimybė žmonėms. Čia jį pamatėme 
tarp saviškių, ir nudžiugino miesto gyventojų jam rodomas pasitikėjimas; nors 
užsiėmę žemiškaisiais reikalais, jie nepamiršo ir dangiškųjų gėrybių. Vietovė, 
kurioje vyko tokia gyva veikla, darė raminamą įspūdį, nes naudą čia kūrė tvar- 
ka ir švara. Užsiėmę tokiais samprotavimais leidome laimingas dienas. 

Kai vėl sugrįžau pas savo draugą Jacobį, neapleido nuostabus jausmas, 
kad mus jungia gilus dvasinis ryšys. Mudu gaivino gyvas tikėjimas, kad vienas 
kitam darome įtaką; primygtinai paraginau jį kokia nors forma pavaizduoti 
tai, kas sukosi jo mintyse ir nedavė ramybės. Ta priemonė man ne kartą padė- 
jo įveikti vidinį sąmyšį; tikėjausi, kad ir jam ji padės. Jis nedelsdamas drąsiai 
ja pasinaudojo - ir kiek gerų, gražių, širdį džiuginančių dalykų sukūrė! Tad 


galiausiai išsiskyrėme lydimi palaimingo jausmo, kad mūsų sąjunga truks 

amžinai, ir nė nenujautėme, kad mudviejų pastangos nukryps į priešingas 
puses, o tai gyvenime, deja, itin dažnai nutinka. 

Visiškai išdilo iš atminties, kas dar nutiko plaukiant Reinu žemyn 
namo - iš dalies todėl, kad antrą kartą pamatytas tas pats vaizdas mintyse 
susilieja su pirmąkart matytu, iš dalies todėl, kad aš susikaupęs perkratinė- 
jau viską, ką patyriau, mėgindamas perprasti tai, kas mane kaip nors paveikė. 
Taigi dabar norėčiau pakalbėti apie vieną svarbų rezultatą, kuris ilgokai ne- 
išėjo iš galvos ir kurstė mane imtis plunksnos. 

Aš buvau itin laisvų pažiūrų, o mano gyvenimas ir veikla neturėjo nei 
jokio tikslo, nei jokio plano; vis dėlto pastebėjau, kad Lavateris ir Basedo- 
was dvasines, negana to - religines priemones panaudoja žemiškosioms reik- 
mėms. Kadangi savo talentą ir laiką leidau dykai, netrukus pastebėjau, kad 
juodu kiekvienas savaip, siekdami pamokyti, paprotinti, įtikinti, vis dėlto 
slapčiomis puoselėja tam tikrus ketinimus, kuriuos žūtbūt norėtų įgyven- 
dinti. Lavateris savo siekė švelniai ir apdairiai, Basedowas - šiurkščiai, pikta- 
siėmimai yra geri, kad turėjai juos laikyti dorais žmonėmis, mylėti ir gerbti. 
Ypač pagirtinas buvo Lavacteris, nes iš tikrųjų siekė aukšto tikslo, o kadangi 
veikė remdamasis gyvenimo patirtimi, buvo leistina manyti, kad tikslas pa- 
teisina priemones. Stebėjau juos, išrėžiau jiems į akis savo nuomonę, išgirdau 
jų atsakymus, ir man atėjo į galvą mintis, kad geras žmogus, žinoma, norėtų 
aplink save paskleisti tą dieviškumą, kurio pats yra pilnas. Tačiau jis susi- 
duria su šiurkščiu pasauliu, taigi kad galėtų jam daryti poveikį, turi su juo 
supanašėti, bet taip jis pažemina tas aukštąsias dorybes, galiausiai jas visai 
praranda. Tai, kas dangiška, amžina, įdedama į žemiškųjų ketinimų fizinį 
kūną ir atiduodama nešti laikinumui. Iš tokio taško pažvelgiau į abiejų vyrų 
gyvenimo kelią, ir jie man pasirodė tiek verti pagarbos, tiek apgailėtini: ta- 
riausi jau dabar matantis, kad abiem gali tekti aukštuosius dalykus paaukoti 
žemiesiems. Tačiau kadangi tokius svarstymus rutuliodavau ligi kraštutinu- 
mo ir panašių atvejų ėmiau ieškoti istorijoje, nes menka asmeninė patirtis 
netenkino, pamažu gimė noras, paėmus kaip pagrindą Mahometo gyveni- 
mą, — to vyro tikrai niekada negalėjau laikyti apgaviku, - dramos priemo- 
nėmis pavaizduoti gyvenime matytus kelius, kurie, užuot vedę į išganymą, 
turbūt nuveda į pražūtį. Su dideliu susidomėjimu neseniai buvau perskaitęs 
Rytų pranašo gyvenimą ir giliai jį apmąsčiau, tad aplankius tai minčiai jau 
buvau neblogai pasiruošęs. Visumai suteikiau daugmaž taisyklingą formą, 


į kurią vėl palinkau, nors šįkart nuosaikiau naudojausi teatrui įgyta laisve 

savo nuožiūra traktuoti laiką ir vietą. Pjesė prasidėjo himnu, jį Mahometas 
vienas pats gieda po giedru vasaros dangumi. Iš pradžių jis pagarbina nesu- 
skaičiuojamas žvaigždes, paskui dievybes, kurių skaičiui taip pat nėra galo; 
užteka gražusis Gadas (mūsų Jupiteris) - jį Mahometas pagarbina išskirti- 
nai. Neilgai trukus pateka Mėnulis — ir jį pamalonina besimeldžiančiojo 
akys ir širdis, dar vėliau, užtekančios Saulės atgaivinto ir sustiprinto, iš jo 
lūpų vėl pasigirsta gyrius. Tačiau džiuginanti šviesulių kaita nesuteikia ra- 
mybės, siela jaučia turinti dar kartą pakilti į aukštybes; ji kyla į Dievą - vie- 
nintelį, amžiną, beribį, kuriam visos tos ribotos puikiosios esybės turi būti 
dėkingos už savo buvimą. Himną kūriau su didele meile; jis pražuvo??, bet jį 
būtų galima atkurti, jei kas sumanytų jį panaudoti kantatai, kompozitoriui 
jis būtų priimtinas dėl išraiškos įvairovės. Tik reikėtų įvesti - jau anuomet 
buvau tai sumanęs - karavano vedlį su šeima ir visa gentimi, taip būtų užtik- 
rintas vokalo partijų kaitaliojimasis, o chorai parodytų savo jėgą. 

Taigi kai Mahometas pats atsiverčia, apie savo jausmus ir mintis papa- 
sakoja namiškiams; jo žmona ir Ali be išlygų jam paklūsta. Antrame veiks- 
me Mahometas, bet dar labiau Ali bando tą tikėjimą paskleisti gentyje. Jie 
susiduria — nelygu žmogaus charakteris - su pritarimu ir priešinimusi. Kyla 
nesantaika, ginčas perauga į smurtą, ir Mahometas priverstas bėgti. Trečia- 
me veiksme jis nugali priešininkus, savo religiją paskelbia oficialia, iš Kaabos 
pašalina stabų atvaizdus; o kadangi ne viską įmanoma pasiekti jėga, kartais 
griebiasi gudrybės. Žemiškumas stiprėja ir plečiasi, dieviškumas traukiasi ir 
blanksta. Ketvirtame veiksme Mahometą matome kaip užkariautoją, dabar 
mokymas - nebe tikslas, o veikiau dingstis; panaudojamos visos įmanomos 
priemonės; daug žiaurumo. Viena moteris, kurios vyrą Mahometas įsakė nu- 
žudyti, jam pakiša nuodų. Penktame veiksme Mahometas jaučia, kad nuo- 
dai jį priveiks. Jis susitvardęs, vėl toks kaip pirma, vėl atsigręžęs į aukštąją 
prasmę - jis tikrai vertas susižavėjimo. Mahometas išgrynina savo mokymą, 
įtvirtina savo karalystę ir miršta. 

Tokį tat parašiau ilgai nešioto dvasioje kūrinio planą, nes dažniausiai 
turėdavau pirma ką nors sukaupti galvoje ir tada sėsti rašyti. Siekiau paro- 
dyti viską, ką genijus charakteriu ir dvasia gali primesti žmonėms. Kol kas 
sukūriau daug giesmių, kurias ketinau vėliau įterpti į pjesę; vienintelė iš jų 
išlikusi pavadinimu „Mahometo giesmė“ yra šalia kitų mano eilėraščių. Ją 
pjesėje didžiausios sėkmės valandą savo mokytojo garbei turėjo giedoti Ali 
prieš pat nuodų sukeltą atomazgą. Dar tebeprisimenu, ką siekiau išreikšti 
rašydamas vieną ar kitą vietą, bet jei pradėčiau viską aiškinti, pasakojimas 


per toli nuvestų. 


PENKIOLIKTA KNYGA 


Nuo malonių užsiėmimų, kurie vis dėlto dažniausiai pastūmėdavo į rim- 
tus, net religinius svarstymus, nuolatos sugrįždavau pas kilniąją draugę von 
Klettenberg; ji savo buvimu bent trumpam nuramdydavo smarkius, į visas 
puses besiveržiančius mano polinkius ir aistras, jai, po sesers, labiausiai mė- 
gau pasakoti savo planus. Turėjau matyti, kad jos sveikata kasdien prastėja, 
ber slėpiau tai nuo savęs, tardamas, kad man leistina taip elgtis, nes sunkė- 
janti liga tik didino jos dvasios giedrą. Gražiai ir tvarkingai apsitaisiusi ji 
dažniausiai sėdėdavo krėsle prie lango, maloniai klausydavosi mano pasako- 
jimų apie iškylas ar balsaus skaitymo. Kartais ką nors nupiešdavau, kad būtų 
lengviau nusakyti matytą vietovę. Kartą vakare, man vėl atgaivinus vaizduo- 
tėje įvairius vaizdus, ji ir jos aplinka besileidžiančios saulės spinduliuose tarsi 
nušvito iš vidaus; nesusilaikiau neperkėlęs į piešinį - taip, kaip leido mano 
nemokšiškumas - jos pačios ir kambario daiktų; įgudusio tapytojo, pavyz- 
džiui, Kerstingo! rankos jį būtų sukūrusios labai žavų. Nusiunčiau jį kitur 


esančiai draugei, kaip kontrastą ir paaiškinimą pridėjęs eilėraštį. 


Sapną stebuklingame stikle - 
Draugę romiai kenčiančią, 
Dievo sparno dengiamą — 


Ar matai? 


Irias ji į kitą krantą 

Per gyvenimo verpetus — 
Savo atvaizdą ir Dievo, 
Kurs už jus visus kentėjo — 


Ar matai? 


Ar jauti, ką man kuždėjo 
Iš dangaus atsklidęs vėjas, 
Kai ugninga pastanga 

Aš bandžiau nupiesti ją. 
Ar jauti? 

Ji nesibodėjo, kad aš tuose posmeliuose save pavaizdavau - o tai dažno- 
kai nutikdavo - kaip prašalaitį, svetimą, net pagonį; priešingai, patikino, 
kad toks aš jai patinkąs labiau negu pirma, kai vartojau krikščionybės ter- 
minus, deja, visada nesėkmingai; buvo įprasta, kad jai skaitydamas misijų 
pranešimus, kurių labai mėgo klausytis, užsistoju tautas, smerkiu misionie- 
rius ir tvirtinu, kad ankstesnė jų padėtis buvusi geresnė už dabartinę, naują. 
Ji visada išlikdavo draugiška, švelni, tarsi jai niekas nerūpėtų — nei aš, nei 
mano išganymas. 

Mano jausmai minėtam išpažinimui pamažu atvėso dėl to, kad jį ban- 
džiau įsisavinti pernelyg rimtai, su perdėta aistra. Nuo tada, kai suartėjau su 
Brolių bendruomene, mano meilė tai po Kristaus pergalės vėliava susitel- 
kusiai draugijai nuolat stiprėjo. Kiekviena pozityvioji religija patraukliausia 
tada, kai dar tik kuriasi, todėl taip malonu mintimis sugrįžti į apaštalų lai- 
kus, kur viskas nauja, tiesiogiai palytėta dvasios; šiuo atžvilgiu Brolių bend- 
ruomenę gaubė kažkokia stebuklinga ypatybė, tarsi ji būtų anos pradžios 
tęsinys, net įamžinimas. Save kildino iš ankstyvųjų laikų, niekada neįgijo 
galutinio pavidalo ir, nugalėdama kliūtis, tarsi augalas nepastebimai rangė- 
si per šiurkštų pasaulį; ir štai pamaldaus, dorybingo vyro? prižiūrima viena 
akutė išleido šaknis, kad gležnas, tarsi netyčia sudygęs daigelis plačiai įsišak- 
nytų visame pasaulyje. Bendruomenės gyvenime neatsiejamai susipynė reli- 
ginės ir miestelėniškos normos, tad mokytojas kartu buvo vadovas, tėvas — 
teisėjas; negana to, sprendžiant pasaulietinius reikalus, būdavo kreipiamasi į 
dieviškąjį vadovą, kuriuo besąlygiškai pasitikėta dvasiniuose reikaluose, o jo 
atsakymas - tiek skirtas bendros tvarkos reikalams, tiek liečiantis kiekvieną 
narį — išsakius sprendimą būdavo nuolankiai priimamas. Graži rimtis, bent 
iš šalies matoma, atrodė labai viliojamai, vis dėlto raginimas vykti į misi- 
ją reikalavo sutelkti visą žmoguje glūdinčią energiją. Dorybingieji vyrai, su 
kuriais susipažinau sinode Marienborne*?, kur mane pakvietė kartu vykti 
pasiuntinybės tarėjas Moritzas, grafų von Isenburgų reikalų tvarkytojas, 
pelnė mano pagarbą, ir jei būtų norėję, būčiau tapęs bendruomenės nariu. 
Pažindinausi su jų istorija, mokymu, kilme, raida ir visa tai panūdau įver- 
tinti, apie tai pasikalbėti su dalyviais. Deja, pastebėjau, kad broliai, kaip ir 
panelė von Klettenberg, manęs nelaiko krikščioniu; iš pradžių dėl to išgyve- 
nau, bet paskui aprimau. Vis dėlto nors tikroji to skirtumo priežastis buvo 
kone akivaizdi, jos ilgai neradau, kol pagaliau ji paaiškėjo ne tiek sukant 
galvą, kiek atsitiktinai. Nuo Brolių bendruomenės ir kitų garbių krikščio- 
niškų sielų mane skyrė tai, per ką Bažnyčioje ne kartą įvyko skilimas. Dalis 

krikščionijos teigė, kad nuopuolis taip sugadinęs žmogaus prigimtį, jog net 
giliausioje jos vidujybėje nebelikę jokio gėrio, todėl žmogus turįs atsisakyti 
savo jėgų ir visko laukti iš Dievo malonės ir jos veikimo. Kita dalis nenei- 
gė, kad žmogus pažeistas paveldėtosios nuodėmės, tačiau tvirtino, kad jo 
prigimtyje dar gajus daigelis, kuris dieviškosios malonės gaivinamas galėtų 
išaugti į gražų dvasinės palaimos medį. Šiuo požiūriu, pats to nežinodamas, 
buvau kiaurai persiėmęs, nors mano lūpos ir plunksna tvirtino priešingai; 
bet sąmonė snūduriavo, tikrosios dilemos niekada nebuvau įvardijęs. Iš to 
sapno netikėtai pakirdau, kai, viename pokalbyje apie religiją tiesiai išklojęs 
tą, man įsitikinimu, labai nekaltą nuomonę, sulaukiau griežto pabarimo. Iš- 
girdau, kad tai - tikrų tikriausias pelagianizmas, ir didelė nelaimė, kad tas 
pražūtingas mokymas naujaisiais laikais vėl ėmęs plisti. Aš labai nustebau, 
net išsigandau. Peržvelgiau Bažnyčios istoriją, pasigilinau į Pelagijaus moky- 
mą ir likimo vingius ir aiškiai pamačiau, kad tos dvi nesuderinamos nuomo- 
nės driekiasi per ištisus šimtmečius, o žmonės, nelygu prigimtis - veikli ar 
pasyvi, jas priima ir skelbia. 

Praėjusių metų bėgsmas nepaliaujamai vertė mane naudoti savo jėgas, 
manyje nepaliaujamai kunkuliuojanti energija drauge su gera valia skatino 
moralinį ugdymąsi. Išorinis pasaulis reikalavo šią energiją suvaldyti ir pa- 
naudoti kitų labui, tad privalėjau tą reikalavimą apgalvoti. Visa aplinkuma 
mane kreipė į gamtą, ir ji man atsivėrė visu savo gražumu; pažinojau daug 
darbščių ir šaunių žmonių, kurie nėrėsi iš kailio vykdydami savo pareigą dėl 
pačios pareigos; sakiau, kad neįmanoma atsižadėti jų, net savęs paties; aiškiai 
mačiau prarają, skiriančią mane nuo Brolių mokymo, tad atsisveikinau ir su 
šita draugija, o kadangi iš manęs niekas negalėjo atimti prielankumo Šven- 
tiesiems Raštams nei Įsteigėjui, nei ankstyviesiems išpažinėjams, aš susikū- 
riau krikščionybę asmeniniam naudojimui ir uoliomis istorijos studijomis, 
taikliais palaikančiųjų mano nusistatymą pastebėjimais siekiau ją pagrįsti 
ir puoselėti. 

Kadangi viskas, ką su meile įsisavindavau, tuojau įgydavo poetinę for- 
mą, į galvą atėjo mintis epiškai pavaizduoti Amžinojo žydo istoriją, įstrigu- 
sią dar vaikystėje skaitant liaudies knygas, ir rutuliojant tą giją savo nuožiūra 
parodyti iškiliausius religijos ir Bažnyčios istorijos tarpsnius. Tad dabar pa- 
pasakosiu, kokią fabulą sukūriau ir kokią prasmę jai suteikiau. 

Jeruzalėje gyveno kurpius, kurį legenda vadina Ahasvero vardu. Pa- 
grindines jo būdo savybes paėmiau iš manojo batsiuvio Dresdene. Kuo gra- 


žiausiai jį ištaisęs amato brolio Hanso Sachso protu ir humoru, padabinau 

prielankumu Kristui. Sėdėdamas visada atviroje savo dirbruvėlėje, jis mėgo 
kalbėtis su praeiviais, paerzinti ir, visai kaip Sokratas, kiekvieną kaip nors 
paraginti, dėl to kaimynams ir šiaip paprastiems žmonėms patikdavo su juo 
pasibūti, užsukdavo ir fariziejai bei sadukėjai, o kartais aplankydavo pats Iš- 
ganytojas su mokiniais. Kurpiaus protas buvo nukreiptas tik į pasaulį, bet 
mūsų Viešpačiui jis pajuto ypatingą prielankumą, o jis iš esmės reiškėsi tuo, 
kad didįjį vyrą, kurio minčių kurpius nevaliojo perprasti, stengėsi palenkti 
prie savo mąstysenos ir elgsenos. Todėl karštai prašė Kristaus liautis skendėti 
mintyse, nesibastyti su dykūnais po visą šalį, neatitraukti žmonių nuo darbo 
ir nevilioti pas save į tyrus, nes būryje žmonės yra neramūs ir iš to nebūsią 
nieko gero. 

Į tokias kalbas Viešpats atsakydavo vaizdžiais palyginimais, mėginda- 
mas jam paaiškinti savo aukštąsias mintis ir siekius, bet jie prastuoliui ne- 
davė jokios naudos. Todėl, Kristui vis labiau garsėjant, galiausiai tapus viešu 
asmeniu, geranorio amatininko balsas suskambo griežčiau ir arkakliau; jis 
ėmė pranašauti kilsiant didelių neramumų ir maištų, o Kristui teksią pasi- 
skelbti partijos vadu, nors jis to anaiptol nesiekiąs. Kadangi įvykiai klostėsi 
taip, kaip mums yra žinoma, - Kristus buvo suimtas ir nuteistas myriop, — 
Ahasverą apėmė dar didesnė nerimastis, kai jo dirbruvėlėje pasirodė nevil- 
ties genamas Judas, kuris bus išdavęs Viešpatį, ir aimanuodamas papasakojo 
apie nesėkmingą savo darbą. Jis, lygiai kaip protingiausieji iš kitų pasekėjų, 
buvęs tvirtai įsitikinęs, kad Kristus pasiskelbsiąs valdovu ir tautos galva, tad 
nenugalimą Viešpaties delsimą jis norėjęs įveikti jėga, priversti jį imtis veiks- 
mų, todėl kurstęs kunigus pavartoti fizinę jėgą, bet jie iki šiol nesiryžo to 
daryti. Kristaus mokiniai irgi buvę ginkluoti, veikiausiai viskas būtų gerai 
baigęsi, jei Viešpats nebūtų pats pasidavęs ir juos palikęs apverktinoje pa- 
dėtyje. Deja, Judo pasakojimas nesuminkština Ahasvero širdies, priešingai, 
buvusį apaštalą jis įstumia į dar didesnę neviltį, tad šiam nebelieka nieko 
kito, kaip pasikarti. 

Kai Jėzus pro kurpiaus dirbtuvėlę vedamas į mirtį, įvyksta garsioji sce- 
na - Kenčiantysis suklumpa po sunkiu kryžiumi ir jį nešti sargybiniai liepia 
Simonui Kirėniečiui. Tą akimirką pasirodo Ahasveras; jis elgiasi taip, kaip 
visi proto valdomi bejausmiai žmonės: jie nejaučia gailesčio, matydami, kad 
kitas pats prisišaukė bėdą, negana to, apimti ne laiku sukilusio teisingumo 
jausmo jie ima priekaištauti ir tik dar pablogina padėtį; stovėdamas gatvėje 
Ahasveras pakartoja tai, dėl ko jau anksčiau buvo įspėjęs Kenčiantįjį, ir da- 


bar jo priekaištai nuskamba kaip rūstus kaltinimas, mat jis įsitikinęs, kad 

taip elgtis jam leidžia jo prielankumas Kenčiančiajam. Šis tyli, bet tą akimir- 
ką mylinčioji Veronika uždengia Išganytojo veidą skepeta, o kai nudengia ir 
pakelia, Ahasveras joje pamato Viešpaties veidą, bet ne dabar Kenčiančiojo, 
o nuostabiai Nuskaistėjusiojo ir dangiškąja šviesa Spinduliuojančiojo. Tokio 
reginio apakintas nugręžia žvilgsnį šalin ir išgirsta: „Keliausi per pasaulį, 
kol vėl mane išvysi tokį.“ Ahasveras sutrikęs, jis negreit atsitokėja, paskui pa- 
mato, kad Jeruzalės gatvės ištuštėjusios, nes visi išgarmėjo į bausmės aikštę; 
nerimo ir ilgesio vejamas jis išeina į kelią. 

Apie jį ir apie nutikimą, kuris yra paskutinis toje poemoje, bet dar ne 
poemos pabaiga, galbūt kitą kartą. Pradžia, viena kita vieta ir pabaiga buvo 
parašytos, bet aš negalėjau susikaupti, neturėjau laiko įsigilinti į medžiagą 
tiek, kad kūriniui suteikčiau norimą turinį, tad tuos kelis prirašytus lapus 
juoba užmečiau, nes įžengiau į tokį vidinės raidos tarpsnį, kuris neišvengia- 
mai turėjo prasidėti jau tada, kai rašiau Verterį, ir vėliau pamačiau jo sukeltą 
poveikį. 

Paprasta, kiekvienam iš mūsų tenkanti žmogaus dalia sunkiausiai sle- 
gia tuos, kurių dvasinės jėgos išsiskleidžia anksti ir plačiai. Galime augti 
globojami tėvų ir giminių, galime atsiremti į brolius, seseris ir draugus, gali 
mumis rūpintis pažįstami, o mylimi asmenys teikti laimę, tačiau galiausiai 
žmogus grąžinamas į save ir, rodos, net dievybė jo atžvilgiu nusistačiusi taip, 
kad ne visada, bent jau ne tada, kai žūtbūt reikia, atsiliepia į pagarbią jo bai- 
mę, pasitikėjimą ir meilę. Kiek kartų dar jaunutis patyriau, kad tada, kai 
žmogus labiausiai reikalingas pagalbos, jam sviedžiama: „Gydytojau, pats 
pasigydyk '“, o kiek kartų esu skausmingai atsidusęs: „Aš vienas traiškiau 
vynuoges spaudykloje.“? Taigi, ieškodamas savarankiškumo patvirtinimo, 
supratau, kad patikimiausias jo pagrindas yra mano kūrybinis talentas. Štai 
jau kelerius metus jis nė akimirkos manęs neapleido; dieną, budriam esant, 
matyti vaizdai naktį virsdavo nuosekliais sapnais, o nubudęs pamatydavau 
arba nuostabią naują visumą, arba dalį jau sukurtos. Paprastai viską užra- 
šydavau anksti ryte, bet ir vakare, net vėlai naktį, kai vynas ir linksmybės 
pakeldavo gyvybingumą, iš manęs galėjai reikalauti, ko norėjai, kad tik 
proga būtų kuo nors ypatinga, ir aš kaipmat galėdavau pradėti eiliuoti. 
Taigi, galvodamas apie tą gamtos dovaną, nusprendžiau, kad aš ja ypatingu 
būdu apdovanotas ir joks pašalinis dalykas negali nei jos pagerinti, nei jai 
pakenkti, dėl to nutariau, kad ji bus visos mano egzistencijos mintyse pa- 
grindas. Ši mintis virto vaizdu; prieš mane išniro senoji mitologinė figūra — 


Prometėjas, savo dirbtuvėlėje slapta nuo dievų kūręs žmones ir leidęs juos 

į pasaulį. Gerai jaučiau, kad sukurti ką reikšmingo įmanoma tik atsiskyrus. 
Didelio pritarimo sulaukę mano kūriniai buvo vienatvės vaikai, ir nuo tada, 
kai mane su pasauliu jungiantis ryšys gerokai prasiplėtė, man netrūko nei 
kūrybinės jėgos, nei kūrybinio džiaugsmo, bet sunkiai sekdavosi įgyvendinti 
sumanymą, nes neturėjau savo stiliaus - ar rašyčiau proza, ar eilėmis, tad 
kad ir kokį objektą nuspręsdavau pavaizduoti, kiekvieną naują darbą kaskart 
pradėdavau apčiuopomis, kaip tirdamas. Kadangi čia negalėjau priimti kitų 
žmonių pagalbos, maža to, ji buvo tiesiog neįmanoma, aš nelyg Prometėjas 
nusišalinau nuo dievų; atsiskyrimas įvyko juoba natūraliai, nes buvau tokio 
charakterio ir tokios mąstysenos, kai viena mintis visada užgožia ir išstumia 
visas kitas. 

Manyje atgijo mitas apie Prometėją. Senąjį titanų apdarą susikirpau pa- 
gal savo ūgį ir daug negalvodamas pradėjau rašyti kūrinį, kuriame vaizduo- 
jama tarp Prometėjo ir Dzeuso bei naujųjų dievų kilusi nesantaika, nes Pro- 
metėjas pats imasi kurti žmones, su Minervos pagalba suteikia jiems gyvybę 
ir įsteigia trečią dinastiją. Valdantieji dievai pagrįstai ima piktintis, nes nuo 
šiol gali būti laikomi būtybėmis, neteisėtai užimančiomis vietą tarp titanų ir 
žmonių. Šios keistos kompozicijos dalis - vokiečių literatūroje vėliau išgar- 
sėjęs eilėraštis, paskatinęs Lessingą pokalbyje su Jacobi išsakyti savo nuomo- 
nę svarbiais mąstymo ir jausmų klausimais. Jis tarsi dagtis sukėlė sprogimą“, 
kuris atidengė slapčiausius garbių vyrų santykius ir privertė apie juos pra- 
bilti — jiems patiems nežinant, tie santykiai snaudė perdėm apsišvietusioje 
visuomenėje. Nesutarimas buvo toks didelis, kad per jį, taipgi per kitus neti- 
kėtumus, netekome vieno brangiausių mūsų vyrų - Mendelssohno. 

Nors minėtas eilėraštis galbūt kreipia - bet taip ir buvo - į filosofinius, 
net religinius apmąstymus, jis neabejotinai priklauso poezijos sričiai. Tita- 
nai yra panteizmo fonas, lygiai taip monoteizmo fonu galima laikyti velnią; 
deja, jis, kaip ir vienintelis Dievas, kurio priešybė jis yra, - ne poetinė figūra. 
Visai neblogai pavaizduotam Milrono Šėtonui" pakiša koją jo pavaldumas, 
nes jis bando sunaikinti aukštesnės esybės nuostabų kūrinį; Prometėjo padė- 
tis daug geresnė, nes jis, aukštesnių esybių apmaudui, geba kurti ir formuoti. 
Be to, pati mintis - žmones leisti sukurti ne aukščiausiajam pasaulio valdo- 
vui, bet žemesnei figūrai - tinkama poezijai, tad kaip vyriausiosios dinastijos 
palikuonis Prometėjas tą darbą atlieka oriai ir rimtai, apskritai graikų mito- 
logija - tai neišsemiamas dieviškųjų ir žmogiškųjų simbolių šaltinis. 

Vis dėlto tiraniškai didinga, visas ribas peržengianti mintis mano kū- 


rybinio talento neįkvėpė. Man daug labiau tiko vaizduoti taikų, plastišką, 

galbūt pasyvų priešinimąsi, kuris, pripažindamas aukštesnę galią, siekia jai 
prilygti. Bet ir tos padermės narsuoliai - Tantalas, Iksionas, Sizifas - buvo 
mano šventieji. Į dievų draugiją priimti jie elgėsi nepakankamai nuolankiai, 
kaip įžūlūs svečiai užsitraukė savo šeimininko ir globėjo pyktį ir pelnė liūd- 
ną tremtį. Gailėjau jų, jau senieji pripažino, kad jų padėtis išties tragiška, 
o aš, parodęs juos kaip baisingos opozicijos atstovus savo Ifigenijos fone, iš 
dalies jiems dėkingas už tą poveikį, kurį ši pjesė turėjo laimę sukelti. 

Anuo laiku eiliavimo neįsivaizdavau be piešimo. Pilkame popieriuje 
balta ir juoda kreidomis piešdavau savo draugų profilius. Kai diktuodavau 
ar klausydavau kito skaitomos knygos, apmesdavau rašančiųjų ir skaitančių- 
jų figūras ir juos supančios aplinkos daiktus; panašumas nekėlė abejonių, 
ir piešiniai visiems patikdavo. Diletantai savo darbus dalija veltui, ir tai jų 
privalumas. Tačiau jaučiau, kad mano vaizduosena dar labai netobula, tad 
vėl kibau į kalbą ir ritmą, jie man labiau pakluso. Tai, kaip žvaliai, džiugiai 
ir sparčiai darbas ėjo iš rankos, liudija keli eilėraščiai, kurie, entuziastingai 
skelbdami meno gamtą ir gamtos meną, radimosi akimirką man ir mano 
draugams visada įkvėpdavo drąsos. 

Taigi anuo laiku tokiais darbais užsiėmęs sėdėjau kartą savo kambaryje; 
žiburį buvau pritemdęs, - bent dėl to patalpa panėšėjo į menininko dirbtu- 
vę, o ir sienos, išvien nukabinėtos ir prismaigstytos pusiau baigtų darbų, pir- 
šo mintį, kad čia smarkiai dirbama, - kai vidun įėjo dailiai sudėtas lieknas 
vyras, kurį prieblandoje iš pradžių palaikiau Fritzu Jacobi, bet netrukus, su- 
pratęs, kad apsirikau, pasveikinau kaip nepažįstamą atvykėlį. Laisvos, man- 
dagios jo manieros nepaslėpė tam tikros kariškos laikysenos. Pasisakė savo 
vardą - von Knebelis*, ir iš trumpo paaiškinimo sužinojau, kad jis, tarnau- 
damas Prūsijos karininku, ilgokai buvo įsikūręs Berlyne ir Potsdame ir ten 
užmezgė gerus, tvirtus ryšius su tenykščiais literatais, apskritai su vokiečių 
literatūra. Daugiausia laikydamasis Ramlerio, perėmė jo eilėraščių deklama- 
vimo manierą. Taip pat buvo gerai susipažinęs su viskuo, ką parašė Gotzas?, 
kuris Vokietijoje anuomet buvo dar nežinomas. Šio poeto Mergaičių sala jo 
pastangomis buvo išleista Potsdame ir net pasiekė karalių, kuris apie ją labai 
palankiai atsiliepęs. Vos tik mudu perkalbėjome bendrus vokiečių literatūros 
reikalus, kai aš, savo pasitenkinimui, sužinojau, kad von Knebelis dabar tar- 
nauja Veimare ir esąs priskirtas princui Konstantinui palydovu. Apie tenykštį 
gyvenimą jau buvau kai ką girdėjęs, nes iš Veimaro pas mus atvykdavo daug 
svečių, kurie pasakodavo, kad hercogienė Ana Amalija savo princams auklėti 


pakvietusi geriausius vyrus; kad žymiausi Jėnos universiteto dėstytojai irgi 

įnešę savo dal] į tą gražų siekį; kad minėta kunigaikštienė menus ne tik glo- 
bojanti, bet ir pati jais rimtai ir uoliai užsiimanti. Taip pat sklido kalbos, kad 
Wielandas pelnęs ypatingą jos malonę, o Vokiečių Merkurijus, sutelkęs įvai- 
rių už Veimaro ribų esančių literatų darbus, gerokai išgarsinęs miestą, kuria- 
me jis leidžiamas. Ten veikė vienas geriausių vokiečių teatrų, žymus ne tik 
dėl aktorių, bet ir dėl jam rašančių autorių. Deja, visas tas gražias priemones 
ir iniciatyvas tarsi pavertė niekais šių metų gegužę įvykęs baisus pilies gais- 
ras, ir ėmė baimė, kad jos ilgam nutrūksiančios; tačiau pasitikėjimas princu 
sosto įpėdiniu buvo toks didelis, kad nė vieno neapleido įsitikinimas, jog 
netrukus ne tik būsianti atlyginta žala, bet ir, jos nepaisant, gausiai išsipil- 
dysiančios visos kitos viltys. Kai aš nelyg senas pažįstamas ėmiau klausinėti 
apie tuos asmenis ir reikalus ir pasakiau norįs artimiau susipažinti su tenykš- 
tėmis aplinkybėmis, atvykėlis labai draugiškai atsakė: nėra nieko lengvesnio, 
nes sosto įpėdinis su savo ponu broliu, princu Konstantinu, ką tik atvyko į 
Frankfurtą ir pageidauja su manimi susitikti ir susipažinti. Pareiškiau norą 
negaišuodamas išreikšti jiems savo pagarbą, tad naujasis draugas paragino 
paskubėti, nes viešnagė būsianti neilga. Kad pasiruoščiau vizitui, palydėjau jį 
pas savo tėvus, kurie labai nustebinti jo apsilankymo ir atneštos žinios su juo 
maloniai pasikalbėjo. Taigi mudu išskubėjome pas jaunuosius kunigaikš- 
čius; jie mane priėmė labai laisvai ir draugiškai, o sosto įpėdinio vadovui 
grafui Goertzui!“, rodos, irgi buvo malonu mane matyti. Nors pokalbiui apie 
literatūrą iš pat pradžių netrūko temų, būtent atsitiktinumas lėmė, kad jis 
labai greitai tapo reikšmingas ir vaisingas. 

Ant stalo gulėjo Moserio Patriotinių fantazijų pirma dalis, ką tik įrišta 
ir dar nesupjaustyta. Kadangi aš buvau su ja susipažinęs labai gerai, o drau- 
gija — ne itin, turėjau puikią progą tą veikalą nuodugniai pristatyti, tai buvo 
tinkamas akstinas megzti pokalbį su jaunu kunigaikščiu, kuris buvo pilnas 
gerų norų ir tvirtų ketinimų kaip valdovas nuveikti daug gero. Moserio min- 
tys ir turinio, ir prasmės atžvilgiu turi būti labai įdomios kiekvienam vo- 
kiečiui. Vokiečių imperijai paprastai prikišamas jos susiskaldymas, anarchija 
ir bejėgiškumas, tačiau Moserio požiūriu būtent daugybė mažų valstybėlių 
yra labai palanki aplinkybė, skatinanti kultūros plitimą konkrečiu atveju, 
nelygu kiekvienos provincijos poreikiai, kylantys iš jos padėties ir ypatumų; 
imdamas kaip pagrindą Osnabriuko miestą ir vienuolyną, paskui apžvelg- 
damas visą Vestfalijos sritį, autorius atskleidė jos santykį su visa imperija, 
ir, įvertindamas padėtį, praeitį susiejo su dabartimi ir parodė, kad pastaroji 


kilusi iš pirmosios; remdamasis tuo, ar tam tikra permaina atnešė naudos, 

ar buvo žalinga, pateikė išvadą: kiekvienas valstybės vadovas turėtų veikti 
taip, kad kuo geriau pažintų savo srities santvarką ir sąryšį su kaimynais bei 
visuma ir lemtų tiek dabartį, tiek ateitį. 

Taip pat kalba pakrypo apie skirtumą tarp Aukštutinės ir Žemutinės 
Saksonijos valstybių ir apie tai, kad tiek gamtos gėrybės, tiek papročiai, įsta- 
tymai ir įpročiai jose nuo seno formavosi skirtingai, o priklausomai nuo val- 
dymo formos ir religijos krypdavo tai į vieną, tai į kitą pusę. Pabandėme 
išryškinti jųdviejų skirtumus, ir paaiškėjo, kad visada labai naudinga turėti 
prieš akis gerą pavyzdį, kuriuo, žiūrint ne jo detalių, bet metodo, būtų gali- 
ma vadovautis įvairiausiais atvejais, dėl to jis būtų labai vaisingas. 

Prie stalo pratęsėme tas kalbas, ir jos svečiams padėjo apie mane susida- 
ryti geresnę nuomonę, negu iš tikrųjų būsiu buvęs vertas. Mat užuot kalbėjęs 
apie savo darbus, kuriuos pats įstengiau sukurti, užuot kreipęs visų dėmesį į 
dramą, romaną, aš pasirinkau Moserį, taipgi teikiau pirmenybę autoriams, 
kurių talentas kyla iš veiklos gyvenimo ir, teikdamas tiesioginę naudą, vėl į jį 
nukrypsta; poetiniai darbai, labai švelnių saitų siejami su dorovės ir juslumo 
sritimi, naudą teikia netiesiogiai, užuolanka ir tarsi atsitiktinai. Mūsų po- 
kalbis buvo nelyginant Tūkstantis ir viena naktis: svarbios temos įsiterpda- 
vo, užklodavo viena į kitą, trumpai nuskambėjusi čia pat nutrūkdavo, mums 
nespėjus jos išrutulioti, dėl to, jauniesiems ponams negalint Frankfurte už- 
trukti, turėjau pažadėti, kad arvyksiu į Maincą ir ten kelias dienas paviešė- 
siu; mielai sutikau tai padaryti ir su tokia malonia žinia nuskubėjau namo, 
kad ją praneščiau tėvams. 

Tačiau tėvo ji tikrai nepradžiugino, nes dėl savo, imperijos miesto gy- 
ventojo, pažiūrų visada laikėsi atokiai nuo didžiūnų ir, nors buvo susijęs su 
aplinkinių kunigaikščių ir didikų reikalų tvarkytojais, su aukštaluomiais 
asmeninių ryšių nepalaikė; negana to, mėgo pasišaipyti iš dvaro, taip pat jį 
maloniai nuteikdavo koks nors atsikirtimas, tik, žinoma, pagal jo supratimą 
sąmojingas ir šmaikštus. Neprieštaraudavome, kai sakydavo: „Procul a Jove 
procul a fulmine““, tik sau leisdavome priminti, kad svarbu ne iš kur, bet į 
kur trenkia žaibas. Jis atsišaukdavo sena patarle — su didponiais vyšnių ne- 
valgyk. Mes atsakydavome: dar blogiau esą valgyti iš vienos pintinės kartu 
su smaguriais. Jis neneigdavo, bet tuoj mestelėdavo kitą patarlę, jo many- 
mu, priversiančią mus užsičiaupti. Mat patarles ir eiliuotas sentencijas kuria 
liaudis, o kadangi ji privalo paklusti, neabejotinai mėgsta bent pakalbėti, o 
valdžią turintieji gali atsimokėti veiksmais; be to, visa šešiolikto amžiaus po- 


ezija yra perdėm didaktiška, dėl to mūsų kalboje tikrai netrūksta nei rimtų 

ištarmių, nei šmaikščių posakių, kuriuos kūrė visi nuo apačios iki viršaus. 
Tad ir mes, jaunimas, lavinomės pradėdami nuo viršaus ir leisdamiesi že- 
myn, o tarę, kad esame tikrai neprasti, mielai stodavome didžiūnų pusėn; čia 


įdedu pluoštelį tų pašmaikštavimų. 


A 
Ilgai dvare - ilgai pragare! 
B 


Daug ponaičių spirga jame! 


A 

Aš pats sau ponas, ką noriu, tą darau, 
Ir svetimų malonės neprašau. 

B 

Nejau gali malonę sarmata vadinti? 


Jei nori ją daryt, ir pats turi priimti. 


A 

Iš ponų dvaro žmogui - vienos bėdos: 
Šiukštu, netrink, kai kailį ims perštėti. 
B 

Kalbą smarkią auksaburnis sakė, 


Kur neperšti, ten pakasė. 


A 

Kas vergu būt pasirinko, 
Tas pusę gyvenimo paliko, 
Kaip bus, taip bus, pasakė - 
Ir kitos pusės neteko. 

B 

Kas su didžiaponiu susidės, 
Tas daug laimės apturės; 
Kas prie vargetų palinks, 
Tas be nieko pasiliks. 

A 

Kol rugiai ant lauko, 
Baimė širdį lanko, 

O kai klojime gulės, 

Vėl ramybės neturėsi. 

B 

Sužėlė javai - ir išplauks, 
Per amžius taip buvo ir bus; 
O jei kruša išguldė javus, 


Už metų vėl derlius išaugs. 


A 

Jei nori būt sau ponas, 

Eik į savo namučius, 

Mylėki žmoną ir vaikus, 
Skanauki vynuogių syvus 

Ir valgį kuklų, neįmantrų - 
Gyvenimas tau linksmas bus. 
B 

Jau netarnausi savo ponui? 
Tai kur, vargšeli, pasidėsi? 
Ar sukvailiojai jau visai? 
Juk nuo žmonos tu priklausai, 
O ją šokdina jos sūnus, 

Esi tu vyras po padu. 


Vartydamas senus užrašus ir ieškodamas eilėraštukų, kuriuos čia patei- 
kiau, radau daugiau tokių linksmų pratimėlių, kai senus vokiečių posakius 
papildydavome priešingos prasmės trumpais pasakymais, kurie gyvenime 
lygiai taip pasitvirtindavo. Gal kada nors pluoštelis tokių ištarmių kaip lėlių 
vaidinimo epilogas pastūmėtų žiūrovus į linksmus apmąstymus. 

Tačiau visi tie atsikirtimai negalėjo pakeisti tėvo nusistatymo. Svariau- 
sią argumentą jis paprastai pasilaikydavo iki pokalbio galo, o tada smulkiai 
apsakydavo, kaip baigėsi Voltaire'o nuotykis su Frydrichu Antruoju: kad 
perdėta malonė, familiarumas, abipusiai komplimentai staiga išgaravo lyg 
nebuvę, o mes pamatome štai kokį vaizdą: garsųjį poetą ir rašytoją rezidento 


Freitago nurodymu ir burmistro von Fichardo!? įsakymu Frankfurto miesto 
g ) Įsaky 

kareiviai suima ir ilgam įkalina „Rožės“ viešbutyje Ceilės gatvėje. Būtume 
galėję tėvui prieštarauti, pavyzdžiui, kad Voltaire'as pats nebuvo be kaltės, 
bet iš vaikiškos pagarbos kiekvieną kartą pasiduodavome. 

Kadangi ir šį kartą tėvas nurodė panašius dalykus, nebeišmaniau, ką 
daryti, mat jis atvirai įspėjo ir pareiškė, kad tuo pakvietimu veimariškiai 
siekiantys mane įvilioti į spąstus ir atkeršyti už pokštą, kurį iškrėtėme dva- 
ro malonėje esančiam Wielandui. Nors buvau įsitikinęs, kad yra visai prie- 
šingai, nes aiškiai mačiau, kad baimę garbiajam vyrui kelia hipochondrinio 
įsivaizdavimo stiprinama išankstinė nuomonė, nenorėjau eiti prieš jo įsitiki- 
nimą, bet negalėjau rasti dingsties, kuri leistų atsiimti savo pažadą ir aš nepa- 
sirodyčiau nedėkingas ir nemandagus. Deja, mūsų draugė von Klettenberg, 
į kurią paprastai kreipdavomės tokiais atvejais, gulėjo ligos patale. Jiedvi su 
mano motina buvo man puikios palydovės; vadinau jas patarėja ir veikėja; 
panelė von Klettenberg šviesiu, netgi palaimingu žvilgsniu apžvelgdavo 
žemiškuosius dalykus, ir tai, kas mus, kitus žemės vaikus, painiojo, prieš ją 
lengvai išsinarpliodavo, ji mokėjo parodyti tikrąjį kelią, nes, būdama ne la- 
birinte, į jį žvelgė iš viršaus; kai nuspręsdavai, galėdavai kliautis mano moti- 
nos paslaugumu ir veiklumu. Anai padėdavo žiūrėjimas, šiai — tikėjimas, o 
kadangi niekada neprarasdavo gero ūpo, visada rasdavo kokią nors pagalbos 
priemonę, su kuria pavykdavo įvykdyti ketinimą ar norą. Taigi nusiunčiau ją 
pas sergančią draugę, kad ši pasakytų savo nuomonę; paaiškėjus, kad ji man 
palanki, paprašiau, kad motina kaip nors įkalbėtų tėvą leisti man vykti, ir, 
nors netikėdamas, be noro, jis nusileido. 

Taigi labai šaltu metų laiku skirtą valandą atvykau į Maincą ir, kaip 
kviestinis asmuo, jaunųjų ponų bei jų palydovų buvau labai draugiškai pri- 
imtas. Prisiminėme, apie ką kalbėjome Frankfurte, pratęsėme tai, ko tada 
nespėjome baigti, ir kai pokalbis nukrypo į naujausiąją vokiečių literatūrą 
ir joje sutinkamas drąsybes, kažkaip savaime įsišnekome apie šaunųjį kūri- 
nėlį Dievai, didvyriai ir Wielandas, ir aš iš karto patenkintas pamačiau, kad 
šeimininkams tas reikalas atrodo smagiai ir linksmai. Vis dėlto jie paprašė 
papasakoti, kaip iš tikrųjų buvo su tuo farsu, kuris sukėlė tokį didelį susido- 
mėjimą, tad man neliko nieko kito, kaip pirmiausia prisipažinti, kad mūsų, 
tikrų išdykėlių nuo Aukštutinio Reino, tiek simpatija, tiek antipatija nežino 
ribų. Ne rodėme pagarbą Shakespeare 'ui, bet garbinte garbinome. Tačiau 
mums nepatiko, kad Wielandas, puikiai mokantis sau ir savo skaitytojams 
atmušti susidomėjimą ir atvėsinti įkarštį, didžiajam autoriui savo vertimo 


išnašose išsakė nemažai kritikos, be to, tokiu būdu, kuris mus labai suerzino 

ir mūsų akyse sumenkino šio darbo privalumus. Pamatėme, kad Wielandas, 
mūsų didžiai gerbiamas poetas, kaip kritikas, deja, pasirodė įnoringas, vien- 
pusiškas ir neteisingas. Maža to, jis sukritikavo ir mūsų dievaičius graikus 
ir taip užsitraukė dar didesnę mūsų rūstybę. Juk gerai žinoma, kad graikų 
dievai ir didvyriai įkūnija ne moralines, bet išgrynintas fizines savybes, dėl 
to menininkams jie yra nuostabi medžiaga. Ir štai Wielandas Alcestėje“? su- 
šiuolaikina didvyrius ir pusdievius, dėl to nebūtų jokio reikalo priekaištauti, 
nes kiekvienam leistina poetines tradicijas perkurti pagal savo užmojus ir 
mąstyseną. Tačiau Merkurijuje išspausdintuose laiškuose apie minėtą operą 
jis tą vaizduoseną, mūsų supratimu, perdėm šališkai pabrėžė ir neatsakingai 
sumenkino puikiuosius senovės autorius bei jų aukštą stilių, nes nenorėjo 
pripažinti tvirto, sveiko natūralumo, tikrojo tų kūrinių pagrindo, vertės. 
Vos tik savo mažame ratelyje karštai aptarėme tuos skaudulius, kai sekma- 
dienio popietę mane užliejo įprastas įkarštis viską dramatizuoti ir aš prie 
butelio gero burgundiško vyno vienu prisėdimu parašiau pjesę - visą kaip 
yra. Kai ją perskaičiau susirinkusiems draugams ir jie labai džiaugsmingai ją 
priėmė, išsiunčiau rankraštį Lenzui į Štrasburgą, jis taip pat liko sužavėtas 
ir pasakė, kad ją reikia nedelsiant išspausdinti. Mudu apsikeitėme laiškais, ir 
aš sutikau, o jis atidavė rankraštį į spaustuvę Štrasburge. Tik gerokai vėliau 
sužinojau, kad tai buvo vienas pirmųjų Lenzo žingsnių, kuriais siekė man 
pakenkti, o skaitytojams sudaryti apie mane blogą nuomonę, bet tada to nei 
jaučiau, nei numaniau. 

Taigi savo naujiesiems globėjams kuo patikliausiai išklojau — tiek, kiek 
man pačiam buvo žinoma, - kaip atsirado ta perdėm nekalta pjesė, kad juos 
visiškai įtikinčiau, jog ją parašiau tikrai ne iš asmeninės antipatijos ar iš kitų 
paskatų, taip pat parodžiau, kaip linksmai ir šauniai mes erzinamės tarpusa- 
vyje ir šaipomės vienas iš kito. Pamačiau, kad šeimininkų veidai nusigiedri- 
jo, o mūsų susirūpinimas, kad niekas neužmigtų ant laurų, jiems sukėlė kone 
pasigėrėjimą. Tokią draugiją jie palygino su Aibusrjerais!“, kurių įsitikinimu, 
net trumpa ramybės akimirka gresianti ištižimu, dėl to, nesant priešų nei ko 
plėšti, vadeiva, pakišęs pistoletą po stalu, prie kurio visi ūždavo, paleisdavo 
šūvį, kad ir taikos laiku netrūktų žaizdų nei skausmo. Galiausiai dar pasigin- 
čijus apie tą dalyką aš buvau paragintas parašyti Wielandui draugišką laišką; 
mielai pasinaudojau tokia galimybe, nes apie tą jaunatvinį išsišokimą jis jau 
buvo pasisakęs Merkurijuje ir šmaikščiai jį užglaistęs, kaip kad dažniausiai 


elgdavosi literatūriniuose ginčuose. 

Kelios mano viešnagės Maince dienos pralėkė labai maloniai, nes kai 
naujieji globėjai dėl vizitų ir pokylių būdavo ne namie, aš leisdavau laiką su 
jų palydovais, piešdavau juos ir eidavau pačiuožinėti, mat užšalę tvirtovės 
grioviai kaip tik suteikė tokią galimybę. Pilnas patirto gerumo sugrįžau 
namo, ketinau vos įkėlęs koją viską smulkiai apsakyti ir palengvinti sau šir- 
dį, bet radau vien tik liūdnus veidus; netrukus sužinojau, kad mus paliko 
mūsų draugė Klettenberg. Žinia mane labai sukrėtė, nes būtent dabartinėje 
padėtyje labiau negu kada nors buvau jos reikalingas. Namiškiai guodė ir 
pasakojo, kad savo palaimingą gyvenimą užbaigusi romia mirtimi ir jos iki 
paskutinio atodūsio neapleidęs pamaldus dvasios giedrumas. Tačiau mano 
norą išsisakyti varžė kita kliūtis: užuot pasidžiaugęs, kad tas mažas nuotykis 
taip gerai baigėsi, tėvas toliau laikėsi savo ir tvirtino, kad veimariškiai tik 
apsimetinėją, o ateityje, ko gero, man padarysią ką nors blogo. Man nebe- 
liko nieko kito, kaip pasipasakoti savo jaunesniems draugams; suprantama, 
kad jiems negalėjau visko iškloti. Deja, ir šiuo atveju mano prielankumas ir 
geranoriškumas sukėlė labai nemalonias pasekmes, nes praėjo nedaug laiko 
ir pasirodė pamfletas Prometėjas ir jo recenzentai", irgi parašytas dramine 
forma. Jo autorius pateikė šelmišką sumanymą - tarp dialogų vietoj perso- 
nažų vardų įdėjo medžio raižinių figūrėles, o satyriniais piešinėliais papuošė 
tuos kritikus, kurie viešai buvo pareiškę savo nuomonę apie mano darbus bei 
viską, kas su jais susiję. Štai Alronos pašto raitelis be galvos pučia ragą, šitai 
riaumoja lokys, anava gagena žąsis; neužmirštas nė Merkurijus, o visokie lau- 
kiniai ir naminiai padarai bando išmušti iš vėžių vaizdintoją jo dirbtuvėje, 
bet jis, nekreipdamas į juos dėmesio, uoliai dirba darbą ir tiesiai drožia, ką 
apie visa tai mano. Tas netikėtai iškrėstas pokštas patraukė mano dėmesį, 
nes, sprendžiant iš stiliaus ir tono, jį parašė kažkas iš mūsų draugijos, net 
atrodė, kad tai mano darbas. Tačiau nemaloniausia buvo tai, kad Prometė- 
jas pagarsino kai ką, kas buvo susiję su mano viešnage Maince ir tenykščiais 
pokalbiais ir ką Žinojau tik aš. Spaudinys man buvo įrodymas, kad autorius 
yra iš artimiausių draugų rato ir girdėjo mane smulkiai pasakojant apie tuos 
įvykius ir aplinkybes. Varstėme žvilgsniais vienas kitą, kiekvienas įtarė vi- 
sus kitus; nežinomas autorius mokėjo gerai apsimesti. Piktai jį išplūdau, 
širsdamas, kad po tokio palankaus priėmimo ir tokių svarbių pokalbių, po 
patiklaus mano laiško Wielandui staiga vėl atsirado dingscis kilti nepasitikė- 
jimui ir naujiems nemalonumams. Vis dėlto netrukus viskas išaiškėjo, nes aš 
savo kambaryje žingsniuodamas pirmyn atgal ėmiau garsiai skaityti tą kny- 


gelę ir aiškiai išgirdau Wagnerio balsu sakomas visas tas mintis ir posakius, 

ir iš tikrųjų tai buvo jo darbas. Kai nuskriejau laiptais žemyn pas motiną, 
kad praneščiau apie savo atradimą, ji pasakė jau viską žinanti. Autorius, išsi- 
gandėęs, kad toks, jo įsivaizdavimu, geras ir pagirtinas sumanymas davė tokių 
prastų vaisių, viską jai prisipažino ir paprašė užtarti, kad aš nesumanyčiau 
ištesėti savo grasinimo nutraukti santykius su autoriumi, piktnaudžiaujan- 
čiu pasitikėjimu. Jį išgelbėjo tai, kad aš pats viską išsiaiškinau, o malonumas, 
kurį sukelia bet koks atpažinimas, mane paskatino susitaikyti: dovanojau 
nusižengimą, per kurį galėjau įsitikinti savo nuovokumu. Tačiau sunkiau 
buvo įtikinti viešiuomenę, kad pam Aeto autorius yra Wagneris ir kad aš čia 
neprikišęs nagų. Niekas nenorėjo tikėti, kad jis toks įvairiapusis, nes niekas 
nepagalvojo, kad jis, nors neturėjo didelio talento, puikiai suprato, įsidėmėjo 
ir gerai žinoma maniera pavaizdavo viską, apie ką protu apdovanotų drau- 
gų būryje ilgą laiką buvo juokaujama ir kalbama. Taigi tiek šį kartą teko, 
tiek ateityje labai dažnai tekdavo gailėtis ne tik dėl savo kvailysčių, bet ir dėl 
draugų lengvabūdiškumo ir skubos. 

Įvairių aplinkybių sutapimas man padeda prisiminti dar kelis žymius 
vyrus, kurie įvairiu laiku vykdami per Frankfurtą buvo trumpai apsistoję ar 
draugiškai priimti mūsų namuose. Pirmuoju tarp jų neabejotinai paminėti- 
nas Klopstockas. Jau senokai su juo susirašinėjau, kai man pranešė, jog esąs 
pakviestas atvykti į Karlsrūhę ir ten įsikurti; tada ir tada būsiantis Frydber- 
ge, tad pageidaująs, kad jį ten pasitikčiau. Pasistengiau laiku atvykti, bet jį 
kelyje netikėtai kažkas užlaikė, o aš, kelias dienas veltui pralaukęs, grįžau 
namo; jis atvyko vėliau, atsiprašė, kad sutartu laiku nepasirodęs, ir padėkojo 
už jam parodytą paslaugumą. Jis buvo neaukštas, bet gražiai sudėtas, elgėsi 
ramiai ir santūriai, bet ne manieringai, kalbėjo konkrečiai ir maloniai. Ap- 
skritai jis priminė diplomatą. Toks vyras pasišvenčia sunkiam uždaviniui — 
įgyvendinti ir savo paties, ir už jį aukštesniojo, kuriam jis atskaitingas, oru- 
mą, didinti savo naudą bei daug svarbesnę kunigaikščio, kuriam tarnauja, 
net ištisų valstybių naudą, ir tokioje nelengvoje padėtyje pirmiausia sugebėti 
patikti žmonėms. Tad Klopstockas, kaip vertas vyras ir kaip aukštesnių esy- 
bių - religijos, moralės ir laisvės — atstovas, bus taip ir elgęsis. Buvo perė- 
męs ir kitą patyrusių žmonių savybę — neskubėjo reikšti savo nuomonės apie 
dalykus, apie kuriuos kiti kaip tik būtų linkę pasikalbėti. Retai išgirsdavai 
jį kalbant apie poeziją ir literatūrą. Sužinojęs, kad ir aš, ir mano draugai esa- 
me dideli čiuožimo mėgėjai, dažnai su mumis šnekučiuodavosi apie tą taurų 
meną, kurį buvo nuodugniai pergalvojęs ir gerai apsvarstęs, ko iš jo tikėtis, o 


ko geriau vengti. Tačiau, pirma negu išgirdome nuoširdžius jo pamokymus, 

turėjome leistis paprotinami apie patį žodį, kurį mes klaidingai vartojome. 
Mes, tikri vokiečiai aukštaičiai, sakydavome „pačiūžos“; jo nuomone, tas žo- 
dis neteiktinas, nes jis turįs reikšti ne čiuožimą nelyginant mažomis pava- 
žomis, pritvirtintomis prie kojų, bet žingsniavimą, kai tarsi Homero dievai 
sparnuotais batais žengi sukietėjusia jūra. Paskui jis smulkiai išaiškino patį 
įnagį; pasakė, kad aukštos, įstrižai galąstos ledžengos esančios niekam ti- 
kusios ir patarė naudotis žemomis, plačiomis, tiesiai galąstomis fryziškomis 
metalinėmis plokštelėmis, su kuriomis patogiausia greitai čiuožti. Jis nesiža- 
vėjo triukais, kuriuos ant ledo mėgsta daryti čiuožėjai. Pagal jo nurodymus 
įsigijau porą plokščių barų su ilgomis nosimis ir, nors sukeldavo šiokių tokių 
nepatogumų, daug metų su jais čiuožiau. Jis gerai nusimanė ir mėgo kalbėti 
apie dailųjį jojimą, net apie arklių išjodymą, tad dažniausiai, rodos, tyčia, 
vengdavo kalbėti apie savo amatą ir juoba laisvai kalbėdavo apie svetimus 
menus, kuriais užsiėmė iš pomėgio. Galėčiau ir daugiau papasakoti apie kitas 
to nepaprasto vyro ypatybes, jei asmenys, su juo ilgiau gyvenę, nebūtų apie jį 
pakankamai pripasakoję; vis dėlto negaliu nutylėti vieno pastebėjimo: žmo- 
nės, gamtos apdovanoti nepaprastais gebėjimais, juos taikę ankštame arba 
tų gebėjimų neatitinkančiame rate, paprastai užsiima visokiomis keisteny- 
bėmis ir, nemokėdami tiesiogiai panaudoti savo dovanų, bando jas atskleisti 
nepaprastu ir keistu būdu. 

Kitas pas mus kurį laiką viešėjęs svečias buvo Zimmermannas!“. Aukš- 
tas, tvirtai sudėtas, iš prigimties smarkus ir tiesmukas, laikė save rankose ir 
išoriškai, ir vidujai, tad žmonėms darė sumanaus, patyrusio gydytojo įspūdį, 
o vidujai nevaržomam charakteriui leisdavo atsiskleisti tik raštuose ir bend- 
raudamas su gerais pažįstamais. Didžiai pamokomai kalbėdavo apie įvairius 
dalykus; buvo matyti, kad labai gerai jaučia, ko esąs vertas, - jis, jo asmenybė, 
jo nuopelnai, dėl to bendrauti su juo buvo vienas malonumas. Manęs apskri- 
tai niekada neįžeisdavo vadinamasis išdidumas, aš savo ruožtu irgi leisdavau 
sau atsakyti išdidumu, tai yra daug negalvodamas atgręždavau tai, kas man 
pačiam teikė džiaugsmą, dėl to su Zimmermannu gerai sutariau: leidome 
sau tiek rodyti vienas kitam pagarbą, tiek vienas kitą kritikuoti, o kadangi jis 
buvo perdėm atviras ir šnekus, per trumpą laiką iš jo daug išmokau. 

Tačiau tokį vyrą prisimindamas su dėkingumu, geranoriškai, jį nuodug- 
niai įvertinęs tikrai nesakyčiau, kad jis buvo tuščiagarbis. Mes, vokiečiai, per 
dažnai piktnaudžiaujame šiuo žodžiu, nes jis nurodo tuštybę, ir juo įprastai 
pavadiname tokį, kuris atvirai džiaugiasi savo niekybe, yra patenkintas savo 


tuščia egzistencija. Zimmermannas buvo visai kitoks - buvo daug nusipel- 

nęs, bet nejautė vidinio pasitenkinimo; deja, prasti reikalai to, kuris nemoka 
širdyje džiaugtis savo prigimties dovanomis, kuris, jomis naudodamasis, pats 
nepasiima už jas atlygio, o tik laukia ir tikisi, kad kiti pripažins ir tinkamai 
įvertins jo darbus, nes puikiai žinoma, kad žmonės šykšti pagyrimų, o jei tik 
gali, vietoj jų atseikėja kritikos. Kas, nepasirengęs tokiems dalykams, ima 
viešai reikštis, tas gali tikėtis nebent kartėlio: net jei pats nepervertina to, kas 
iš jo kyla, vis dėlto besąlygiškai vertina, dėl to kiekviena nuomonė, su kuria 
susiduriame pasaulyje, bus sąlyginė; be to, norint išgirsti pagyrimą ir pritari- 
mą, lygiai kaip norint patirti bet kokį malonumą, reikia būti imliam. Visa tai 
pritaikę Zimmermannui turėsime sutikti: ko neturi savyje, to negali įgyti. 

Tie, kurie nesutinka su tokiu pateisinimu, bus dar mažiau linkę patei- 
sinti kitą to žymaus vyro blogybę, nes per ją nukentėjo, maža to - tapo nelai- 
mingi kiti. Turiu galvoje jo elgesį su savo vaikais. Dukra, lydinti jį kelionėje", 
liko pas mus, o jis važinėjo po aplinkinius miestus. Ji buvo kokių šešiolikos 
metų. Liekna, dailiai nuaugusi, neturėjo nė lašo grakštumo; taisyklingas vei- 
das būtų buvęs malonus, jei jame būrų matęsi bent kiek gyvumo, bet ji visada 
atrodė tokia rimta kaip paveikslas; retai pratardavo žodį, prie tėvo visada 
tylėdavo. Tačiau vos kelias dienas pabuvo su mano motina ir patyrė tos gy- 
vos moters giedrumą ir meilumą, kai atsivėrusia širdimi puolė jai prie kojų 
ir apsipylusi ašaromis meldė leisti jai čia pasilikti. Ji karščiausiais žodžiais 
pasakė verčiau visą gyvenimą čia būsianti samdine, verge, negu grįšianti pas 
savo tėvą, nes jis toks žiaurus ir negailestingas, kad neįmanoma nė apsakyti. 
Per tokį tėvo elgesį jos brolis išprotėjęs; ji ilgai kentusi tokią padėtį, many- 
dama, kad visose šeimose tas pats ar bent jau panašiai, bet dabar, kai pama- 
tė, kaip meiliai, gražiai, laisvai su ja elgiamasi, jos gyvenimas virsiąs tikru 
pragaru. Mano motina susijaudinusi slapčia man persakė tą karštą širdies 
išliejimą, negana to, taip gailėjo merginos, jog nedviprasmiškai leido supras- 
ti, kad būtų patenkinta, jei vaikas liktų mūsų namuose, jei tik aš ryžčiausi 
ją vesti. 

- Jei tai būtų našlaitė, - atsakiau, - aš pagalvočiau, bet saugok Dieve 
nuo tokio uošvio ir tokio tėvo! 

Mano motina daug vargo su tuo geruoju vaiku, bet ji darėsi vis nelaimin- 
gesnė. Galiausiai buvo rasta išeitis - nuspręsta ją atiduoti į pensionatą. Beje, 
jos gyvenimas buvo neilgas. 

Kažin ar kalbėčiau apie tokią peiktiną šio daug nusipelniusio vyro savy- 
bę, jei ji pati nebūtų privertusi apie ją viešai prabilti, kai po jo mirties buvo 


prisiminta nelemtoji hipochondrija, kuria gyvenimo pabaigoje kankinęs ir 

save, ir kitus. Juk ir minėtas griežtumas savo vaikų atžvilgiu buvo hipochon- 
drija, dalinis pamišimas, nepaliaujamas moralinis žudymas, kurį, paaukojęs 
savo vaikus, galiausiai nukreipė į save patį. Tačiau atminkime, kad tą, rodos, 
tokį žvalų vyrą gražiausiais jo gyvenimo metais vargino ligos, kad nepagydo- 
ma kūno žaizda kamavo sumanų gydytoją, padėjusį ir nuolat padedantį ne 
vienam ligoniui. Maža to, puikaus vyro, kuriam netrūko nieko — pagarbos, 
šlovės, garbės, pripažinimo, turto - gyvenimas buvo perdėm liūdnas, o tas, 
kas panorės daugiau apie tai sužinoti iš turimų spaudinių, ne smerks jį, bet 
gailės jo. 

Skaitytojas turbūt laukia, kad aš smulkiau papasakosiu, kokį poveikį 
man padarė žymusis vyras, bet aš norėčiau apskritai apibūdinti aną laikotar- 
pį. Epochą, kurioje gyvenome, galima vadinti reikalavimų epocha; iš savęs 
ir iš kitų reikalauta atlikti tai, ko niekas dar nedarė. Tiesą sakant, šviesieji, 
mąstantieji ir jaučiantieji protai suvokė, kad tiesioginis savarankiškas gam- 
tos stebėjimas ir tuo stebėjimu pagrįstas veikimas yra geriausia, ko gali sau 
linkėti žmogus, ir tai nesunkiai pasiekiama. Taigi bendras ano meto šūkis 
buvo „partirtis“, ir kiekvienas plačiai atmerkė akis; po teisybei, patirtis la- 
biausiai buvo reikalinga gydytojams, taip pat jie turėjo daugiausia galimy- 
bių jos įgyti. Iš tolimų laikų jiems švietė skaisti žvaigždė, kurią buvo gali- 
ma laikyti visko, ko dabar siekta, pavyzdžiu. Mus pasiekę Hipokrato raštai 
buvo liudijimas, kaip žmogus turėtų matyti pasaulį ir perduoti būsimoms 
kartoms tai, ką nesikišdamas į gamtą pamatė. Tačiau niekas nepagalvojo, 
kad mes negalime matyti taip kaip graikai ir kad niekada nerašysime, ne- 
lipdysime ir negydysime taip kaip jie. Savo ruožtu pripažindami, kad iš jų 
galima kai ko išmokti, per praėjusius amžius įgijome nepaprastai daug ži- 
nių, jos ne visada buvo itin grynos, neretai patirtis formavosi priklausomai 
nuo nuomonės. Visa tai reikėjo išmanyti, suskirstyti ir perkošti, o tai savo 
ruožtu irgi buvo milžiniškas reikalavimas; taip pat reikalauta, kad kiekvie- 
nas, įdėmiai žvalgydamas aplinką ir veikdamas, pats pažintų sveiką gamtą, 
tarsi pirmą kartą būtų ją pamatęs ir su ja susidūręs, nes, sakyta, iš tokio nu- 
sistatymo randasi tik tiesa ir gėris. Tačiau kadangi mokslingumas sunkiai 
įsivaizduojamas be poliistorijos ir pedantiškumo, o praktika - be empirijos 
ir šarlataniškumo, kilo baisus konfliktas, bandant atsieti piktnaudžiavimą 
nuo vartojimo ir pasiekti, kad branduolys paimtų viršų prieš kevalą. Taigi 
kibus į darbą paaiškėjo, kad greičiausiai reikalą sutvarkyti padėtų genijus, 
kuris stebuklinga savo jėga padėtų užgesinti ginčą ir patenkintų reikalavi- 


mus. Netrukus čia įsikišo protas - siekta viską paversti aiškiomis sąvokomis 

ir išreikšti logine forma, kad būtų pašalinta bet kokia išankstinė nuomonė ir 
užkirstas kelias iracionalumui. Kadangi kai kurie nepaprasti žmonės, tokie 
kaip Boerhaave ir Halleris!*, iš tikrųjų pasiekė neįtikėtinai daug, tarta, kad 
iš jų mokinių bei įpėdinių pagrįstai galima reikalauti dar daugiau. Sakyta: 
kelias pramintas, nors žemiškuosiuose dalykuose retai galima kalbėti apie 
kelią - kaip laivo pirmagalio perskrostas vanduo kaipmat vėl susilieja laivu- 
galyje, taip ir klaidos, kurias šviesūs protai išstūmė ir pasidarė sau vietos, už 
jų tuoj vėl natūraliai susijungia. 

Tačiau apie tai šaunusis Zimmermannas nenorėjo nieko girdėti; jis nei- 
gė, kad pasaulis pilnas absurdiškų dalykų. Iš nekantrumo piktas, talžė vis- 
ką, kas, jo žiniomis, jo supratimu, neteisinga. Jam buvo nesvarbu, su kuo 
peštis, - su ligonių slaugytoju ar su Paracelsu, su žiniuoniu, kuris iš šlapimo 
nustato ligą, ar su chemiku; jis kirto ir kirto, o kai suvis neteko amo, nuste- 
bęs pamatė, kad hidros, kurią tarėsi sumindęs, galvos išsišiepusios ant naujų 
kaklų vėl rodo dantis. 

Kas skaitys jo raštus, ypač puikųjį veikalą apie patirtį, turbūt supras, 
apie ką mudu - aš ir tas puikusis vyras - kalbėdavomės; jo kalbos man juo- 
ba darė stiprų poveikį, nes jis buvo dvidešimt metų vyresnis. Kaip garsus 
gydytojas daugiausia gydė aukštuomenę, o čia kas žingsnis išlepimu ir per 
dideliais malonumais reiškėsi laiko pagedimas, tad ir jo, gydytojo, kalbos, 
kaip ir filosofų bei mano draugų poetų, grąžindavo prie gamtos. Karštam 
užsidegimui taisyti padėtį aš pritariau tik iš dalies. Mums išsiskyrus netru- 
kus vėl pasinėriau į man artimą dalyką ir nuosaikiomis pastangomis ban- 
džiau taikyti gamtos man suteiktus talentus, o linksmai priešindamasis tam, 
kam nepritariau, pasidaryti sau vietos, nesukdamas galvos, kiek sieks mano 
veiksmai ir kur jie mane nuves. 

Važiuodamas per Frankfurtą, pas mus apsistojo ir von Salisas?, kuris 
Maršlinse buvo įsteigęs didelį pensioną; tai buvo rimtas, nuovokus vyras; 
mūsų būrelio genialiai padūkęs gyvenimo būdas jam bus sukėlęs keistokų 
minčių, bet jas pasiliko sau. Panašiai buvo ir Salzeriui, kuris pas mus užsuko 
vykdamas į Pietų Prancūziją; sakyčiau, tokią nuomonę perša ta jo kelionės 
aprašymo vieta, kurioje minimas aš. 

Tiek malonūs, tiek dvasiai naudingi svečių apsilankymai kaitaliojosi su 
tokiais, kurių geriau išvis nebūtų buvę. Į patiklų jaunuolį kreipdavosi ir tikrai 
paramos reikalingi, ir įžūlūs avantiūristai, savo primygtinius reikalavimus 
pagrįsdami tikra ar tariama giminyste ar nelemtai susiklosčiusiomis aplin- 


kybėmis. Jie pasiskolindavo iš manęs pinigų, o aš savo ruožtu irgi turėdavau 

skolintis, per tai sugadinau santykius su pasiturinčiais ir geranoriais drau- 
gais. Tuos įkyruolius man knietėjo pasiųsti šunims šėko pjauti, bet mano 
tėvas jautėsi kaip tas burtininko mokinys - norėjo, kad jo namučiai būtų 
švarūs, bet štai baisėdamasis mato, kad ištvinęs vanduo nesustabdomai kyla 
laiptais, veržiasi per slenkstį ir tuoj viską paskandins. Mat per visą tą perdėm 
gausų gėrį pamažu susijaukė ir išsiderino nuoseklus gyvenimo planas, kurį 
tėvas buvo man numatęs, kasdien reikėjo ką nors keisti kitaip, negu sumany- 
ta. Pagyventi Rėgensburge ir Vienoje, galima sakyti, nebesitikėjau, vis dėlto 
pakeliui į Italiją privalėjau į juos bent užsukti, kad susidaryčiau nors bendrą 
vaizdą. Tačiau draugai, įtikinėję nedaryti tokio didelio lanksto kelyje į vei- 
klos gyvenimą, ragino nepraleisti atsiradusios itin palankios progos ir pa- 
galvoti apie nuolatinį įsikūrimą gimtajame mieste. Mat nors iš pradžių per 
senelį, vėliau - per dėdę man buvo užkirstas kelias į rotušę, mieste netrūko 
miestelėniškų tarnybų, į kurias galėjau pretenduoti, jose įsitvirtinti ir pasi- 
tikti ateitį. Įgaliotinio tarnyba teikė užtektinai darbo, garbinga veikla buvo 
ir atstovavimas kunigaikščiui. Aš leidausi prikalbamas ir patikėjau, kad tin- 
ku tam darbui, neišbandęs, ar man tiks toks gyvenimo ir veiklos būdas, kai 
geriausia tikslingai dirbti nesusikaupus ties kuo vienu; galiausiai prie tų pa- 
siūlymų ir ketinimų prisidėjo dar ir švelnus meilės jausmas, kuris tarsi stūmė 
kurti jaukią pastogę ir greičiau nuspręsti. 

Anksčiau minėta jaunų vyrų ir merginų draugija, kuri ne tiek už atsira- 
dimą, kiek už sutvirtinimą turi būti dėkinga mano seseriai, jai ištekėjus ir 
išvykus neišsivaikščiojo, nes visi priprato vienas prie kito ir nebuvo geresnio 
dalyko, kaip vieną vakarą per savaitę praleisti šiame draugiškame būrelyje. 
Keistasis oratorius, mums jau žinomas iš šeštos knygos, patyręs įvairių nuti- 
kimų, gudresnis ir smarkesnis vėl sugrįžo pas mus ir vėl ėmėsi mažos valsty- 
bėlės įstatymų leidėjo vaidmens. Tarsi tęsdamas ankstesnius pokštus, dabar 
sugalvojo irgi kai ką panašaus: kartą per savaitę trauksime burtus ir jungsi- 
mės į poras, bet vaidinsime ne įsimylėjėlius, kaip seniau, o tikrus sutuokti- 
nius. Mums ne naujiena, kaip elgtis su mylimąja, bet mes nežinome, kaip 
viešuomenėje turi laikytis vyras su žmona, tad dabar, kai tampame vyresni, 
pirmiausia turime to išmokti. Jis nustatė šiokias tokias taisykles, o jos, aiš- 
ku, liepė elgtis taip, tarsi sutuoktiniai būtų svetimi žmonės: šiukštu nesėdėti 
greta, tarpusavyje kalbėtis nedaug, kuo mažiau meilikauti — vengti visko, 
kas galėtų sukelti abipusį įrarumą ir nemalonumus; priešingai, didžiausio 
pagyrimo bus vertas tas vyras, kuris sugebės laisvu, nevaržomu būdu paverg- 


ti savo žmoną. 

Tada traukėme burtus, kad nulemtų, kas sueis į poras, paskui juokėmės 
ir pokštavome pamatę, kaip keistai jie kai kuriuos iš mūsų suporavo, taigi, 
gera nuotaika pradėję bendrą vedybų komediją, kas aštuntą dieną ją arnau- 
jindavome. 

Nutiko gan keistas dalykas — nuo pat pradžių burtai man dukart skyrė 
tą pačią merginą“"; labai gero būdo, kaip tik tokią, kokią paprastai įsivaiz- 
duojame būsimą žmoną. Buvo gražaus ir proporcingo stoto, ramaus veido, 
jos elgesys dvelkė ramybe, kuri liudijo kūno ir dvasios sveikatą. Kiekvieną 
dieną, kiekvieną valandą ji buvo tokia pat. Daug pagyrimų buvo pelnęs jos 
rūpestingas šeimininkavimas. Nebuvo kalbi, bet jos mintys neabejotinai 
liudijo tiesų protą ir natūralų kultūringumą. Nesunku buvo rodyti draugiš- 
kumą ir pagarbą tokiai merginai; jau seniau buvau įpratęs tai daryti iš bend- 
ro prielankumo, tad dabar įprastinis geranoriškumas išsiliejo kaip smagi 
priedermė. Tačiau kai ir trečią kartą burtai suvedė mus, šelmis įstatymų 
leidėjas iškilmingai pareiškė: tai dangaus balsas, nuo šiol mudu neperski- 
riami. Mes neprieštaravome ir abu pakaitomis taip gražiai ėjome sutuok- 
tinių pareigas, kad tikrai galėjome būti laikomi pavyzdine pora. Kadangi 
pagal bendrą tvarką visos vienam vakarui sujungtos poros kelias valandas 
galėdavo tujintis, mes per kelias savaites taip pripratome prie tokio nuošir- 
daus kreipinio, kad net kitu laiku susitikus mums nenueidavo nuo lūpų tas 
jaukus žodis. Keistas dalykas tas įpratimas: bėgant laikui mudviejų ryšys 
atrodė vis natūralesnis; ji man darėsi vis brangesnė, o jos elgesys su manimi 
liudijo gražų, ramų pasitikėjimą, tad pasitaikius progai - jei po ranka būtų 
buvęs kunigas - daug nesvarstydami tikriausiai būtume pasižadėję vienas 
kitam. 

Kadangi per kiekvieną mūsų smagųjį subuvimą turėjo būti skaitoma 
kokia nors literatūros naujiena, aš vieną vakarą atsinešiau ką tik pasirodžiu- 
sius dar neišverstus Beaumarchais prisiminimus*!, nukreiptus prieš Clavigo. 
Knyga buvo labai palankiai priimta, o kadangi nė vieno nepaliko abejingo, 
pasipylė vertinimai; visiems išsakius savo pritarimą ar nepritarimą, mano 
mieloji partnerė tarė: 

- Jei būčiau ne tavo žmona, o tavo valdovė, paprašyčiau, kad tuos prisi- 
minimus paverstum drama; manding, jie puikiai tam tinka. 

— Mieloji, - atsakiau, - kad įsitikintum, jog valdovė ir žmona gali sugy- 
venti viename asmenyje, pažadu, kad tai, kas pasakojama šioje knygoje, po 
savaitės perskaitysiu kaip teatro pjesę, lygiai taip, kaip ką tik perskaičiau šitą 
knygelę. 

Toks drąsus mano pažadas sukėlė nuostabą, ir aš nedelsdamas ėmiau jį 
pildyti. Mat mano vadinamoji išmonė kibo į darbą, o aš nutilau ir, lydėdamas 
savo titulinę žmoną namo, nepratariau nė žodžio; ji paklausė - kas man yra? 

— Jau kuriu mintyse pjesę, - atsakiau, - gyvenu joje; noriu parodyti, kad 
man patinka ką nors daryti dėl tavęs. 

Ji paspaudė man ranką, o aš ją karštai pabučiavau, bet ji pasakė: 

— Neužmiršk, kad vaidini! Žmonės sako, kad vyrui su žmona netinka 
rodyti švelnumą. 

— Tegu sako, - atšoviau, - o mes darysime taip, kaip norėsime. 

Kol sugrįžau namo, žinoma, apsukęs didelį lankstą, pjesę buvau daug- 
maž sumąstęs, bet kad neatrodyčiau baisus pagyrūnas, prisipažinsiu, jog dar 
pirmą, antrą kartą skaitydamas Beaumarchais prisiminimus pagalvojau, kad 
tas dalykėlis išties turi dramos užuomazgų, net tiktų teatrui, bet be minėto 
akstino, kaip ir daug kitų sumanymų, ji būtų likusi negimęs kūdikis. Kaip 
aš ją kūriau, neblogai žinoma. Pavargęs nuo piktadarių, kurie iš keršto, ne- 
apykantos arba smulkmeniškų paskatų eina prieš kilnią asmenybę ir ją pra- 
žudo, nusprendžiau Karloso asmeniu parodyti, kaip tyras, pasaulio reikaluo- 
se įgudęs protas, susijungęs su tikra draugyste, stoja prieš aistrą, potraukį ir 
išorinius sunkumus, idant bent kartą pateikčiau tokį tragedijos pagrindimą. 
Teisindamasis, kad taip daręs mūsų sentėvis Shakespeare'as, aš nė akimirkos 
nedvejodamas pažodžiui išverčiau pagrindinę sceną ir perteikiau draminį 
vyksmą. Pabaigą paėmiau iš angliškos baladės ir taip darbą atlikau pirmiau, 
negu atėjo penktadienis. Turbūt nebūtina pasakoti, kad perskaityta pjesė 
padarė gerą įspūdį. Juo džiaugėsi ir mano valdovė žmona; apėmė jausmas, 
tarsi šis kūrinys kaip dvasinis įpėdinis mus būtų dar glaudžiau ir tvirčiau 
susiejęs. 

Tačiau Mefistofelis Merckas pirmą kartą mane smarkiai sužeidė. Kai jį 
supažindinau su ta pjese, jis pasakė: 

— Kad man daugiau tokių nesąmonių nerašytum, tai gali bet kas. 

Vis dėlto šiuo atveju jis buvo neteisus. Juk ne viskas turi būti aukščiausio 
lygio, kurį kartą pavyko pasiekti, kartais gerai ir tai, kas tinka paprastam 
skoniui. Jei būčiau parašęs dar kokį tuziną tokių pjesių, - o jei būčiau sulau- 
kęs šiokio tokio paskatinimo, tai būtų buvę visai nesunku padaryti, - tikė- 
tina, kad trys keturios iš jų dar būtų vaidinamos teatrų scenose. Kiekvienas 
savo repertuarą branginantis teatro vadovas žino, koks tai turtas. 

Dėl šių ir kitų šmaikščių išmonių nuostabusis mūsų vedybų žaidimas 


virto pasakaite, pasakojama jei ne visame mieste, tai tikrai daugelyje šeimų, 

ir maloniai kuteno mūsų gražuolių motinų ausis. Minėtasis sutapimas mano 
motinai nebuvo nemalonus: jau anksčiau ji išskyrė iš kitų merginą, su ku- 
ria užsimezgė toks keistas mano ryšys, ir tarė, kad ji būtų ir gera marti, ir 
gera žmona. Jos nedžiugino senokai mane apėmęs ir neleidžiantis nurimti 
sąmyšis, nes per jį turėjo daugiausia vargo. Būtent jai tekdavo gausiai vaišinti 
būrius svečių, o už literatūrinį apgyvendinimą tenkintis ne kuo kitu, kaip 
jos sūnaus pagerbimu jį apvalgant. Taip pat jai buvo aišku, kad pulkas jaunų 
žmonių tuščiomis kišenėmis, susirinkęs ne tik pasisemti žinių ir ko nors su- 
kurti, bet ir smagiai pasibūti, vienas kitam, o galiausiai, be jokios abejonės, 
man, kurio lengvabūdiškas dosnumas ir pomėgis laiduoti už kitus jai buvo 
žinomas, ilgainiui taps našta ir pridarys bėdos. 

Todėl seniai suplanuota kelionė į Italiją, kurią tėvas vėl ėmė judinti, jos 
galva, buvo geriausia priemonė vienu kartu nutraukti visus tuos ryšius. O 
kad plačiajame pasaulyje vėl neprikibtų koks naujas blogis, ji ketino pirma 
sutvirtinti jau užsimezgusį ryšį, kad man juoba norėtųsi grįžti į tėvynę ir 
priimčiau galutinį sprendimą. Nesiimu spręsti, ar man tik atrodė, kad ji turi 
tokį planą, ar iš tikrųjų, galbūt su velione drauge, jį buvo sukūrusi, trumpai 
tariant, susidarė įspūdis, kad savo veiksmais ji bando įgyvendinti apgalvorą 
ketinimą. Mat retkarčiais pro mano ausis nepraslysdavo, kad Corneliai iš- 
tekėjus mūsų šeimos ratas labai sumažėjęs, kad esą man trūksta sesers, mo- 
tinai - pagalbininkės, tėvui - mokinės; bet tokios kalbos - dar ne viskas. 
Kartą išėję pasivaikščioti tėvai tarsi netyčia sutiko tą merginą ir, pakvietę į 
sodą, ilgokai šnekučiavosi. Paskui per vakarienę tai prisimindami juokavo ir 
kažkokie patenkinti kalbėjo, kad tėvui ji patinkanti, nes turinti visas pagrin- 
dines savybes, kurios jo, žinovo, nuomone, būtinos merginai. 

Kitą kartą antrame aukšte buvo pasirengta tarsi laukiant svečių, pertik- 
rintos drobės atsargos, pasirūpinta įsigyti kai kurių trūkstamų namų apyvo- 
kos daiktų. Sykį užtikau motiną palėpėje apžiūrinėjančią senus lopšius, tarp 
jų ypač išsiskyrė vienas didžiulis iš riešutmedžio, inkrustuotas dramblio 
kaulu ir juodmedžiu, kuriame kadaise aš buvau supamas. Rodos, liko nelabai 
patenkinta, kai pasakiau, kad tokia supimo dėžė dabar visiškai nemadinga ir 
kad vaikai guldomi neapvynioti vystyklais į dailią pintinaitę, su juosta paka- 
binamą ant peties, ir nešiojami visai kaip galanterijos prekės. 

Trumpai tariant, tokie atnaujinsimo namų židinio ženklai ėmė rodytis 
dažniau, o kadangi aš nesipriešinau, mintis apie tokią padėtį, kuri truktų 
visą gyvenimą, mūsų name ir jo gyventojų širdyse pasėjo tokią ramybę, ko- 


kios čia seniai nebuvo. 


KETVIRTA DALIS 


Nemo contra deum nisi deus ipse.! 


Pasakodami įvairiopai besiklostančią tikrą gyvenimo istoriją, kurią ryžomės 
pavaizduoti, vienus laike susipynusius dalykus turėjome atidalyti, kitus, jų 
prasmei atsiveriant tik sekoje, suglaudinti ir visumą sudėlioti dalimis - min- 
timis aprėpiamas, jas galima vertinti ir šį bei tą įsisavinti. 

Tokiu pamąstymu pradedame šį tomelį ir viliamės, kad jis pateisins 
mūsų metodą, o skaitytoją prašome atminti, kad šis pasakojimas nėra tie- 
sioginis ankstesnės knygos tęsinys, — jis pamažu suims pagrindines gijas ir 


tolygia seka pateiks tiek asmenis, tiek mintis bei veiksmus. 

Sakoma, kad nelaimė viena nevaikšto, bet lygiai tą patį galima pasakyti apie 
laimę ir apie kitas aplinkybes, kurios mus harmoningai apsupa, - tiek liki- 
mui lėmus, tiek žmogaus jėgai pritraukus tai, kas išvien susiję. 

Bent šį kartą aš supratau, kad viskas taip susidėjo tam, kad rastųsi išori- 
nė ir vidinė ramybė. Pirmoji apėmė netrikdomai laukiant, kaip susiklostys 
tai, ką man kiti numatė ir suplanavo; antrąją radau vėl įnikęs į mokslus. 

Ilgai negalvojau apie Spinozą, bet vėl į jį gilintis pastūmėjo prieštaravi- 
mas. Mūsų bibliotekoje radau knygelę!, kurios autorius aršiai puolė tą savitą 
mąstytoją, o kad pastiprintų savo užmojį, prieš titulinį puslapį įdėjo Spino- 
zos portretą su paantrašte Sigzum reprobationis in vultu gerens", esą jo veide 
matyti atstumtumo ir nedorumo pėdsakai. Suprantama, žiūrėdamas į tokį 
paveikslėlį negalėjai to paneigti, nes vario raižinys buvo siaubingai prastas, 
tikrų tikriausia karikatūra, ji man priminė tuos priešginas, kurie, ko nekęs- 
dami, pirma subjauroja, o paskui kovoja kaip su pabaisa. 

Tačiau knygelė man nepadarė jokio poveikio, nes aš apskritai nemėgau 
prieštaravimo; visada buvau linkęs iš paties žmogaus sužinoti, ką jis galvo- 
ja, bet ne iš kito išgirsti, kaip anas turėtų galvoti. Iš smalsumo perskaičiau 
straipsnelį „Spinoza“ Bayle'io žodyne - veikale, kuris dėl mokslinių žinių ir 
įžvalgumo vertingas ir naudingas, o dėl tauškalų ir tuščiažodžiavimo vertas 
pajuokos ir žalingas. 

Straipsnelis „Spinoza“ sukėlė nemalonų jausmą ir nepasitikėjimą. Pir- 
miausia tas vyras išvadinamas ateistu, o jo mintys - smerktinomis, bet pas- 
kui pripažįstama, kad jis buvęs ramiai mąstantis, savo objektą nuodugniai 
tiriantis vyras, geras valstybės pilietis, bendrauti linkęs žmogus, ramus pri- 
vatus asmuo, tad susidarė įspūdis, kad autoriui visai išgaravo iš galvos Evan- 
gelijos žodžiai: „Jūs pažinsite juos iš vaisių - kaip iš pragaištingų principų 
gali rastis žmonėms ir Dievui malonus gyvenimas? 

Gerai prisimenu, kokia ramybė kadaise apėmė, kaip nušvito protas per- 
žvelgiant įžymiojo vyro veikalus. Puikiai jaučiau tą poveikį, tik smulkmenų 
nebebūčiau argaivinęs, tad vėl puoliau prie knygų, kurioms aš tiek daug sko- 
lingas, ir vėl pajutau ramybės vėjo dvelksmą. Atsidaviau šiems skaitiniams 


ir tariau, kad, man žvalgant save, pasaulis dar niekada nebuvo taip nušvitęs. 

Kadangi dėl Spinozos buvo daug ginčijamasi ir naujausiais laikais, aš ne- 
norėčiau būti neteisingai suprastas, dėl to pabandysiu čia trumpai apibūdinti 
tą daug baimės, net pasibjaurėjimo sukėlusią mąstyseną. 

Mūsų fizinis ir visuomeninis gyvenimas, papročiai, įpročiai, pasaulio 
patirtis, filosofija, religija, net vienas kitas atsitiktinumas, - viskas sako, kad 
mes turime a/sisakyti. Dėl to kai kada nevalia leisti skleistis išorėje tam, kas 
yra mūsų didžiausia vidujybė; mums neduodama tai, ko mūsų esybė reika- 
linga kaip papildymo iš išorės, priešingai, brukte brukama tai, kas svetima ir 
nereikalinga. Iš mūsų jėga atimama tai, ką per vargą užpelnėme, kas mums 
buvo maloniai leista turėti, ir dar nespėjus apsižiūrėti esame priversti atsisa- 
kyti savo asmenybės - iš pradžių dalies, paskui visos. Šiuo atveju įprasta nie- 
kinti tą, kuris apiplėšiamas nemandagiai elgiasi; veikiau juo kartesnė taurė, 
juo saldesnę miną reikia nutaisyti, kad ramaus žiūrovo neįžeistų kokia nors 
grimasa. 

Kad žmogus galėtų išspręsti tokį sunkų uždavinį, gamta jį gausiai ap- 
dovanojo jėga, veiklumu ir ištverme. Ypač jam padeda neatimamai duotas 
lengvabūdiškumas. Dėl jo žmogus įstengia bet kada atsisakyti kokio nors 
dalyko, jei kitą akimirką gali sugriebti ką nauja; taip mes nesąmoningai nuo- 
latos atsinaujiname per visą savo gyvenimą. Vieną aistrą keičiame kita, įvai- 
rius užsiėmimus, potraukius, įgeidžius, pomėgius išbandome tik tam, kad 
galiausiai sušuktume - viskas yra tuštybė. Tie klaidingi, net šventvagiški 
žodžiai niekam nekelia pasibaisėjimo, priešingai, manoma, kad jie išmin- 
tingi ir nepaneigiami. Retas iš anksto numato tokią nepakeliamą būseną ir, 
kad išvengtų po truputį besismelkiančios rezignacijos, iš karto rezignuoja 
suvis. 

Tokie žmonės įtiki, kad yra amžinybė, būtinybė, dėsningumas, ir sten- 
giasi susiformuoti nesugriaunamas pažiūras, kurias susidūrimas su laikiny- 
be ne sunaikintų, bet patvirtintų. Tačiau tam būtinos kone antžmogiškos 
jėgos, dėl to jie dažniausiai laikomi nežmonėmis, bedieviais, vietos pasaulyje 
neturinčiais; jau net nebeaišku, kokius dar ragus ir nagus jiems pripaišyti. 

Mano pasitikėjimo Spinoza pagrindas buvo jo sukeltas taikingas povei- 
kis; jis tik dar padidėjo, mano brangiuosius mistikus apkaltinus spinozizmu 
ir man sužinojus, kad net Leibnizui* buvęs mestas toks kaltinimas, kad net 
Boerhaave, įtariamas dėl tokių pažiūrų, teologiją turėjęs iškeisti į mediciną. 

Tačiau nemanykite, kad aš būčiau pasirašęs po visais jo raštais, parai- 
džiui jiems pritaręs. Jau tuo metu labai gerai žinojau, kad žmonės nesupranta 


vienas kito, kad tie patys žodžiai kiekvienam sukelia kitokias mintis, kad 

pokalbis, skaitiniai įvairiems asmenims sužadina skirtingą minčių tėkmę, 
ir skaitytojas turbūt patikės Verterio ir Fausto autoriumi, kad jo, giliai suvo- 
kiančio tą nesupratimą, tikrai nevargino puikybė ir jis nemanė galįs perpras- 
ti vyrą — Descarteso? mokinį, kuriam matematinis išsilavinimas ir rabiniš- 
koji kultūra padėjo pakilti į pačias mąstymo aukštumas, o jos iki šiol tebėra 
visų spekuliatyviųjų siekių tikslas. 

Būtų aišku, ką iš jo perėmiau, jei būtų išlikusi Amžinojo žydo apsilanky- 
mo pas Spinozą scena, kurią sumaniau kaip svarbią minėto poezijos kūrinio 
sudėtinę dalį. Tačiau man taip patiko ta mintis, man taip patiko ją mintyti, 
kad jos neužrašiau; dėl to sumanymas, - kaip trumpas pokštas jis nebūtų 
buvęs prastas, - išsiplėtė tiek, kad prarado visą žavesį ir aš jį išmečiau iš gal- 
vos kaip nevertingą. Tačiau niekada neužmiršau prisilietimo prie Spinozos 
esmės, nes jis mano gyvenimo tėkmei padarė didelį poveikį, tad apie tai no- 
rėčiau kuo trumpiau ir glausčiau papasakoti. 

Gamta gyvena pagal amžinus, būtinus, tokius dieviškus dėsnius, kad 
pati dievybė jų negalėtų pakeisti. Šiuo atžvilgiu visi žmonės nesąmoningai 
yra visiškai vienodi. Tereikia prisiminti, kokią nuostabą, net pasibaisėjimą 
sukelia koks nors gamtos reiškinys, rodantis protą, intelektą, o kai kada tik 
savivalę. 

Nuostaba tiesiog gniaužia kvapą pamačius, kad gyvūnams irgi būdingas 
kažkoks protinis gebėjimas, mat nors jie mums labai artimi, tačiau, tarsi be- 
dugnės prarajos nuo mūsų atskirti, jie uždaryti būtinumo karalijoje. Todėl 
nereikėtų priekaištauti tiems mąstytojams, kurie be galo menišką, bet tiks- 
liai ribotą tų padarų techniką vadina mašinine. 

Augalų pasaulis dar akivaizdžiau patvirtins mūsų teiginį. Tik prisi- 
minkime, koks jausmas apima pamačius, kaip plunksniniai mimozos lapai 
palietus susiskliaudžia poromis, o stiebelis nulinksta žemyn, tarsi būtų iš są- 
narių. Tas jausmas, kuriam įvardyti nerandu žodžio, dar padidėja stebint be- 
dysarum gyrans“ - jis savo lapelius tarsi be jokios išorinės priežasties judina 
aukštyn žemyn ir lyg žaidžia su savimi bei mūsų supratimu. Įsivaizduokime, 
kad tokį gebėjimą turi pisang' ir kad jis, tarsi žaisdamas su savimi, tai nulei- 
džia, tai pakelia didžiulius kaip skėtis savo lapus, - pirmą kartą tai pamatęs 
žmogus iš siaubo atšoktų atgal. Mes taip įsitikinę savo pranašumu, kad net 
nemanome bent dalies jo pripažinti ir išoriniam pasauliui, maža to, jei tik 
galėtume, neigtume, kad jo turi net į mus panašios būtybės. 

Vis dėlto panašus pasibaisėjimas apima, kai žmogus, neprotingai elgdama- 


sis, nusižengia visuotinai galiojančioms moralės taisyklėms, kai nesupratingu 

elgesiu pažeidžia savo paties ir kitų gerovę. Kad nusikratytume tokio elgesio 
keliamos baimės, nedelsdami jį paverčiame priekaištu, bodėjimusi ir iš tik- 
rųjų arba mintyse stengiamės tokio žmogaus atsikratyti. 

Šitą prieštaravimą, kurį Spinoza ryškiai pabrėžė, aš labai keistai pritai- 
kiau savo esybei ir viskas, ką pirma pasakiau, iš tikrųjų skirta paaiškinti tai, 
ką tuoj papasakosiu. 

Bėgant laikui savo poetinį talentą ėmiau vertinti kaip prigimtį, juoba 
kad vis labiau linkau išorinę gamtą vertinti kaip jo objektą. Tą poetinę dova- 
ną pažadindavo paskata, bet džiugiausiai ir gausiausiai ji imdavo trykšti be 


jokio mano noro, net prieš mano valią. 


Miškais laukais klajoju, 
Dainelę švilpiniuoju 


Per mielas dieneles. 


Tas pat būdavo ir naktį pabudus, ir dažnai apimdavo noras pasisiūdinti, 
kaip kad padarė vienas mano pirmtakas*, odinę liemenę ir išmokti tamsoje 
apgraibomis ant jos užrašyti viską, kas staiga šmėsteli mintyse. Aš taip daž- 
nai niūniuodavau daineles, kurių žodžius tuoj užmiršdavau, kad, būdavo, 
šoksiu prie pulto ir kaip pakliuvo stvėręs kreivai gulintį popieriaus lapą neat- 
sitraukdamas skubiai rašysiu visą eilėraštį nuo pradžios iki pabaigos įstrižai 
per lapą. Kaip tik dėl to daug labiau mėgau rašyti pieštuku, daug klusniau 
vykdančiu norą, mat kartą kitą skrebanti ir tyškanti plunksna pažadino iš 
somnambuliško eilių rašymo, išblaškė, ir kūrinėlis nuslopo negimęs. Tokios 
eilės man ypač kėlė pagarbią baimę, nes atrodė tokios pat kaip perekšlei jos 
išperėti ir aplinkui cypsintys viščiukėliai. Vėl atgimė noras jas pristatyti dek- 
lamavimu, bet mainyti į pinigus atrodė bjauru. 

Tebūnie man leista čia prisiminti vieną nutikimą. Kai mano kūriniai 
ėmė populiarėti, o skaitytojai jau pageidavo jų rinkinio, bet aš dėl minėtų 
jausmų nesiryžau to padaryti, mano delsimu pasinaudojo Himburgas?, ir aš 
nelauktai gavau kelis egzempliorius išspausdintų savo kūrinių. Tas neįgalio- 
tas leidėjas labai įžūliai prieš mane pasipuikavo publikai suteikta paslauga ir 
pasisiūlė, jei pageidaučiau, man atsilyginti nedidele Berlyno porceliano siun- 
ta. Jo pasiūlymas man pakišo mintį, kad Berlyno žydai, keldami vestuves, 
privalo pirkti tiek ir tiek porceliano dirbinių, idant karališkojo fabriko pro- 
dukcija visada turėtų paklausą. Tokio pasiūlymo sukelta panieka akiplėšai 
perspausdintojui padėjo man nukęsti pyktį, deginantį įvykus šiam apiplėši- 

mui. Neatsakiau, o jam gerai pelnantis iš mano nuosavybės aš tyliai atsimo- 


kėjau šiomis eilėmis: 


Prabėgusių dienų švelnius atminimus - 
Blyškias gėles, naivias garbanėles, 

Įdilusį vualį, kaspinus blukius — 

Meilės pražuvusios užstatus liūdnus, 
Nuskirtus židinio liepsnoms praryti, 
Pagrobė Sosijas“, akiplėsa, tarytum 

Jam priklausytų mano kūriniai, garbė, 

O man, gyvajam, - džiūgaut, jam dėkoti, 
Lyg niekur nieko kavą maloniai gurkšnoti? 
O ne, velniop tą porcelianą, meduolius, 


Vykit šalin ir Himburgus. 


Tačiau toji prigimtis, neprašyta sunokindavusi manyje didelių ir mažų 
kūrinių, kartais ilgam užsnūsdavo, ir aš net norėdamas neįstengdavau nie- 
ko išspausti ir dažnai nuobodžiaudavau, tad toks nevienodumas atvedė prie 
minties, ar ir kitų savo žmogiškųjų gebėjimų, savo proto, sumanumo nega- 
lėčiau paversti kuo naudingu sau ir kitiems ir tarpulaikį skirti - o tai jau 
dariau ir vis labiau buvau spiriamas daryti - pasaulio reikalams ir taip pa- 
naudoti visas savo jėgas. Mano galva, sumanymas, lyg ir kilęs iš anų bendrųjų 
dalykų, taip atitiko mano būdą, mano padėtį, kad nusprendžiau, jog taip ir 
darysiu ir tokiu būdu atsikratysiu savo dvejonių ir delsimo. Labai maloniai 
pasijutau sumąstęs, kad už realias paslaugas man leistina imti iš žmonių tik- 
rą atlyginimą, o nuostabiąją gamtos dovaną ir toliau galiu nesavanaudiškai 
aukoti kaip šventybę. Tokie samprotavimai padėjo išvengti kartėlio, kuris 
būtų ėmęs tvenktis supratus, kad būtent talentas, trokštamas ir keliantis 
susižavėjimą, Vokietijoje tarsi atsidūrė už įstatymo ribų ir kiekvienam su 
juo galima elgtis savo nuožiūra. Ne tik Berlyne manyta, kad leistina, netgi 
labai smagu neteisėtai perspausdinti autoriaus kūrinius: dėl valdovo dory- 
bių aukštinamas garbusis markgrafas von Badenas, daug vilčių pažadinęs 
imperatorius Juozapas — abu protegavo vienas savo Macklotą!!, kitas savo 
didiką von Trattnerį!?, ir teigta, kad genijaus teisės ir nuosavybė besąlygiškai 
priklausančios amatininkui ir fabrikantui. 

Kartą mums dėl to pasiskundus vienam iš Badeno atvykusiam svečiui, 


jis štai ką papasakojo: ponia markgrafienė, veikli dama, įsteigė popieriaus 

fabriką, bet gaminys išėjęs toks prastas, kad nebuvę kur dėti. Tada knygų pre- 
kijas Macklotas pasiūlęs tame popieriuje, kad taptų brangesnis, išspausdinti 
vokiečių poetus ir prozininkus. Su didžiausiu džiaugsmu jam buvę pritarta. 
Nors tą nelabą istoriją palaikėme pasakaite, ji sužavėjo. Mackloto vardas 
virto keiksmažodžiu ir nutikus kokiam nemalonumui nenueidavo nuo lūpų. 
Taip lengvabūdiška jaunystė, kuri neretai priversta bristi į skolas, niekšybei 
tuo tarpu puntant iš jos talento, jautėsi pakankamai atlyginta keliomis są- 


mojingomis mintimis. 


Laimingi vaikai ir jaunuoliai gyvena tarsi apimti kažkokio svaigulio, kurį 
liudija tai, kad jie, geri ir nekalti, beveik nemato savo aplinkos sąlygų, juo- 
ba nesugeba jų įvertinti. Jie mato pasaulį kaip formuotiną medžiagą, kaip 
įsisavintinus išteklius. Viskas yra jų, viskas tarsi paklūsta jų valiai, dėl to jie 
dažnai pasineria į netvarkingą, palaidą gyvenimą. Tačiau geriausiems jų at- 
stovams tas polinkis išvirsta doroviniu entuziazmu, kuris pagal aplinkybes 
pats iš savęs nukrypsta į kokį nors tikrą ar tariamą gėrį, bet dažnai leidžiasi 
kito vadovaujamas, vedamas ir suvedžiojamas. 

Jaunuolis, apie kurį čia kalbama, buvo kaip tik tokioje padėtyje; žmo- 
nėms dažnai atrodydavo keistas, tačiau ne vieną nuteikdavo maloniai. Jau 
per pirmą pažintį kalbantis išryškėdavo besąlygiškas laisvas protas, giedras 
atviraširdiškumas, polinkis vienoje ar kitoje situacijoje elgtis beatodairiškai. 
Apie pastarąjį papasakosiu kelias istorijas. 

Labai ankštoje Žydų gatvėje kilo didelis gaisras. Mano bendras gera- 
noriškumas ir iš jo kylantis noras suteikti veiklią pagalbą pastūmėjo mane 
strimgalviais ten pulti kaip stoviu, su visais gerais drabužiais, kuriuos vil- 
kėjau. Pagalbininkai prasigavo iš Visų Šventųjų gatvės, ten nuskubėjau ir 
aš. Radau pulką žmonių su naščiais, vieni su pilnais kibirais grūdosi į vieną. 
pusę, kiti - į kitą. Sumečiau, kad jeigu visi sustotų į dvi eiles ir perdavinėtų 
vienas kitam pilnus ir tuščius kibirus, pagalba būtų dvigubai efektyvesnė. 
Stvėręs du pilnus kibirus likau stovėti ir pasišaukiau kitus; mes ėmėme iš 
atnešančiųjų pilnus kibirus, o grįžtantieji su tuščiais išsirikiavo eile kitoje 
pusėje. Sumanymą visi palaikė, mano įkalbinėjimai ir asmeninis pavyzdys 
įtikino ir netrukus visi stovėjo išsirikiavę dviem virtinėmis nuo įėjimo į gat- 
vę iki gaisravietės. Bet vos tik ūpas, viešpatavęs įvedant šią tvarką, sukėlė 
džiugią, net, sakyčiau, linksmą nuotaiką toje gyvoje, tikslingai veikiančioje 
mašinoje, kai išlindo išdykumas ir išleido nagus piktdžiuga. Vargšams pa- 


degėliams, ant nugaros tempiantiems savo mantą, atsidūrusiems tarpe tarp 

dviejų eilių, nebeliko kas daryti, kaip tik pereiti per jį visą, bet ramybės jie 
neturėjo. Išdykę paaugliai laistė juos vandeniu ir savo panieka ir nemanda- 
gumu dar didino jų nelaimę. Tačiau netrukus nepiktu įkalbinėjimu ir vaiz- 
džiais pabarimais piktadarystei buvo užkirstas kelias; ko gero, iškalbingai 
bylojo ir gražūs mano drabužiai, nukentėję gesinant gaisrą. 

Keletą mano draugų smalsumas atginė pažiūrėti nelaimės ir jie, rodos, 
nustebo pamatę savo bičiulį su batais ir šilkinėmis kojinėmis - anuomet tik 
taip ir rengtasi - pasinėrusį į tokį šlapią reikalą. Kelis įkalbėjau prisidėti, bet 
kiti tik juokėsi ir purtė galvą. Mes ilgai nepasidavėme; nors kai kurie pasiša- 
lino, bet vienas kitas nusprendė stoti prie darbo; jais pasekė daug žiopsotojų; 
taip visi sužinojo apie mano nekaltą rizikingą žygį ir laisvės įkvėptas keistas 
poelgis mieste tapo dienos naujiena. 

Toks kokio nors nepikto užgaido pakurstytas lengvabūdiškas elgesys — 
jo pagrindas yra laiminga savo asmens jausena, kurią žmonės nesvarstydami 
dažnai vadina puikybe - mūsų draugą išskyrė ir dėl kitų keistenybių. 

Vieną rūsčią žiemą Mainą tvirtai sukaustė ledas. Taigi ant užšalusios 
upės neišvengiamai prasidėjo gyvas, smagus judėjimas. Bekraštės ledžengų 
čiuožyklos, lygiu ledu padengti beribiai plotai knibždėte knibždėjo žmonių. 
Ir aš ten buvau nuo pat ankstaus ryto, o kadangi buvau plonai apsirengęs, vė- 
liau, kai mano motina atvažiavo pažiūrėti, kas čia dedasi, pajutau, kad man 
kaip reikiant šalta. Ji sėdėjo vežimaityje su raudonais aksominiais kailiniais, 
kurie, ant krūtinės susegti storomis auksinėmis virvutėmis ir spurgais, atro- 
dė labai įspūdingai. 

—- Mamyte, paskolinkite man savo kailinius! - sušukau nieko blogo ne- 
galvodamas. - Man siaubingai šalta. 

Ji irgi nieko blogo negalvodama juos nusivilko, ir kitą akimirką aš jau 
buvau su kailiniais; purpuriniai, ligi blauzdų, sabalena apkraštuoti, auksu 
puošti, jie visai neblogai derėjo su ruda kailine kepure ant mano galvos. Taigi 
nerūpestingai čiuožinėjau pirmyn atgal; kamšatis buvo tokia didelė, kad į 
keisrąjį reiškinį ne iš karto buvo atkreiptas dėmesys, vis dėlto jis neliko ne- 
pastebėtas, nes vėliau ir juokais, ir rimtai man kai kada buvo prikišamas kaip 
viena iš daugelio mano anomalijų. 

Pažėrę prisiminimų apie tokį laimingą ir neapgalvotą elgesį, vėl suimki- 
me tikrąjį savo pasakojimo siūlą. 

Vienas šmaikštus prancūzas yra pasakęs: jei koks protingas žmogus nuo- 
pelningu veikalu atkreipė publikos dėmesį, ji padarys viską, kas įmanoma, 


kad jam sutrukdytų dar kada nors tokį patį sukurti. 

Iš tiesų: gerą išmoningą darbą jaunas žmogus sukuria tyloje, vienumoje; 
jis pelno pritarimą, bet praranda nepriklausomybę; susikaupusį talentą pub- 
lika tempiasi pramogauti, nes mano, kad galima truputį apipešti jo asmenybę 
ir šį bei tą sau pasiimti. 

Taigi ir aš sulaukdavau tokių kvietimų, na, gal ne visai kvietimų - tai 
draugas, tai pažįstamas daugiau negu atkakliai siūlydavosi mane supažin- 
dinti tai su viena, tai su kita šeima. 

Tariamas nepažįstamasis, pramintas meška, mat dažnai nemanda- 
giai atsisakydavo kvietimo, taip pat vadinamas ir Voltaire'o huronu“, ir 
Cumberland o vestindu““, ir talentais gausiai apdovanotu gamtos vaiku, ža- 
dino smalsumą, tad įvairios šeimos suko galvą, kaip jį pasikvietus į svečius. 

Kartą vakare draugas paprašė kartu nueiti į nedidelį koncertą, rengiamą 
garbiuose reformatų pirklio namuose". Buvo vėlu, bet aš mėgau viską daryti 
be išankstinio pasirengimo, tad sutikau ir, kaip paprastai, dailiai apsirengęs 
išėjau su juo. Įžengėme į kambarį pirmame aukšte, tai buvo erdvi svetainė. 
Svečių buvo daug; viduryje stovėjo fortepijonas, prie jo netrukus atsisėdo 
vienintelė tos šeimos dukra!“ ir pradėjo gerai ir grakščiai skambinti. Stovė- 
jau prie kito fortepijono galo, kad geriau matyčiau jos povyzą ir ją visą; savo 
manieromis ji priminė vaiką; jos judesiai grojant buvo nesuvaržyti ir laisvi. 

Sugrojusi sonatą ji atsistojo gale fortepijono prieš mane; mudu trumpai 
pasisveikinome, nes jau grojo kvartetas. Jam pabaigus priėjau prie jos ir pasa- 
kiau kelis malonius žodžius: man labai džiugu, kad pirma mudviejų pažintis 
suteikusi man progą susipažinti ir su jos talentu. Ji labai mandagiai atsakė ir 
liko savo vietoje, aš irgi ten pat. Jaučiau, kad ji mane įdėmiai apžiūrinėja ir 
kadaš, po teisybei, stoviu visų akivaizdoje, bet dėl to nesijaučiau nemaloniai, 
nes ir aš gavau pamatyti kai ką žavaus. Mes pažvelgėme vienas į kitą, ir ne- 
neigsiu, tarsi pajutau, kad mane traukia labai švelni jėga. Tačiau per draugi- 
jos šurmulį ir tai, kad ji dar ne kartą rodė ką mokanti, tą vakarą negalėjome 
artimiau susipažinti. Vis dėlto prisipažinsiu, kad apėmė malonus jausmas, 
kai motina atsisveikindama pasakė, jog tikisi mane netrukus vėl pamatyti, 
o dukra jai draugiškai pritarė. Pasinaudojau kvietimu ir palaukęs tiek, kiek 
reikalavo mandagumas, vėl apsilankiau tuose namuose; užsimezgė smagus 
įdomus pokalbis, lyg ir nežadantis jokios karštos meilės. 

Įprastas mūsų šeimos svetingumas geriesiems tėveliams ir man pačiam 
tuo metu sukėlė šiokių tokių nepatogumų; per jį nukentėjo mano siekis pa- 
matyti, pažinti, puoselėti aukštuosius dalykus ir juos neiškraipant pavaiz- 


duoti. Gerieji žmonės buvo dori, veiklieji - neprotingi ir dažnai elgdavosi 

netinkamai. Iš pirmųjų neturėjau jokios naudos, o antrieji mane trikdė. Vie- 
ną įsimintiną atvejį aš rūpestingai užrašiau. 

1775 metų pradžioje Jungas, vėliau vadintas Scillingu, iš Žemutinio Rei- 
no pranešė atvyksiantis į Frankfurtą, mat vieno mūsų miesto gyventojo bu- 
vęs paprašytas pagydyti akis; man ir mano tėvams jis visada buvo laukiamas 
svečias, tad pasiūlėme jam pastogę savo namuose. 

Ponas von Lersneris! , orus įmetėjęs vyras, didžiai gerbiamas kaip kuni- 
gaikščių vaikų auklėtojas ir mokytojas, taipgi pasižymintis išmintingu elge- 
siu dvare ir kelionėse, seniai kentė didelę bėdą - buvo visai aklas, bet viltis 
sulaukti pagalbos teberuseno jo širdyje. Jau kelerius metus Jungas drąsiai, su 
pamaldžiu įžūlumu Žemutinio Reino srityje daug kartų operavo katarak- 
tą, ir garsas apie jį plačiai pasklido. Garbinga dvasia, patikimas charakteris, 
tyras dievobaimingumas jam pelnė visuotinį pasitikėjimą, kuris dėl įvairių 
prekybinių ryšių plito Maino aukštupiu. Ponas von Lersneris ir jo namiškiai, 
pasitarę su vienu nuovokiu gydytoju, nusprendė pasikviesti laimingą ranką 
turintį akių gydytoją, nors vienas Frankfurto pirklys, kuriam operacija ne- 
padėjo, rimtai patarė sumanymo atsisakyti. Tačiau ką reiškia vienas atvejis 
prieš daugybę sėkmingų! Jungas atvyko susiviliojęs solidžiu užmokesčiu, 
kurio iki tol paprastai neimdavo; jis atvyko padidinti savo šlovės, pasitikintis 
savimi ir džiugus, o mes meldėme, kad tokiam šauniam ir smagiam užstalės 
bičiuliui viskas baigtųsi laimingai. 

Pagaliau po ilgo medicininio rengimosi valktis nuo abiejų akių buvo 
pašalintas; mes įtemptai laukėme; sužinojome, kad pacientas po operacijos 
matė, kol tvarstis vėl paslėpė dienos šviesą. Tačiau buvo matyti, kad Jungas 
kažko nelinksmas, kad jam kažkas slegia širdį; primygtinai kamantinėjamas 
pagaliau prisipažino, kad jam neramu dėl gydymo baigties. Paprastai - o tai 
pats daugybę kartų mačiau Štrasburge - atrodė, kad pasaulyje nėra nieko 
lengvesnio kaip ši operacija, juk ir Stillingui ji kartų kartais pavyko. Atlikus 
neskausmingą pjūvį nejautrioje ragenoje, švelniai spustelėjus drumstas akies 
lęšiukas savaime iššokdavo ir pacientas tuoj pradėdavo matyti daiktus, tik 
užrištomis akimis turėdavo pakentėti, kol atlikta operacija jam leis iki valiai, 
pagal norą naudotis brangiuoju organu. Tad ne vienas vargšas, kuriam Jun- 
gas suteikė tą laimę, savo geradariui linkėjo Dievo palaimos ir meldė aukšry- 
bių atlygio, kurį jam dabar turėjo sumokėti tas turtuolis. 

Jungas prisipažino, kad šįkart operacija vykusi ne taip lengvai ir sėkmin- 
gai: lęšiukas neiššokęs, ir jis turėjęs jį ištraukti - jis buvo priaugęs ir jam tekę 
jį atlupti; deja, tai pavykę padaryti per jėgą. Dabar jis sau priekaištaująs, kad 

operavęs ir antrą akį. Bet taip buvę sutarta - operuoti abi iš karto, jis nenu- 
matęs tokio atvejo, o kai pamatęs, kaip esą iš tikrųjų, iškart nesusigriebęs ir 
nesusiprotėjęs. Trumpai tariant, antrasis lęšiukas savaime neiššokęs, jį irgi 
reikėję netinkamu būdu atlupti ir išstumti. 

Neįmanoma nei apsakyti, nei pavaizduoti, kaip prastai jaučiasi tokioje 
padėtyje geraširdis, geravalis, dievobaimingas vyras; galbūt čia tiktų įterpti 
bendrų samprotavimų apie tokią jauseną. 

Paprasčiausia ir naudingiausia, ko žmogus gali siekti, - tai nuolatinėmis 
pastangomis ugdyti save morališkai; toji paskata jam įgimta, o miestelėniš- 
kajame gyvenime į šį siekį jį kreipia, netgi stumia protas ir meilė. 

Stillingas buvo persiėmęs doroviniu religiniu meilės jausmu; jis negalėjo 
gyventi be bendravimo, be geros artimo valios; jis troško abipusio prielanku- 
mo; nepažįstamoje draugijoje - tylenis, jo nemylinčioje - liūdnas, labiausiai 
mėgo būti su tokiais geranoriais, kurie glaudžiame, ramiame tos pačios pro- 
fesijos atstovų rate daugiausia mėgsta užsiimti savęs tobulinimu. 

Tokiems žmonėms pavyksta atsikratyti puikybės, atsisakyti išorinės 
garbės siekio, išsiugdyti įprotį kalbant apdairiai parinkti žodžius, o su drau- 
gais ir kaimynais visada elgtis vienodai draugiškai. 

Dažnai tokio elgesio pagrindas yra paslaptinga dvasia, kurią individua- 
lybė vienaip ar kitaip paženklina; atsitiktinai išvesti iš dvasinės pusiausvy- 
ros, tokie asmenys perdėm sureikšmina savo empirinio gyvenimo kelią; jie 
visur įžvelgia antgamtinį uždavinį ir yra įsitikinę, kad jų gyvenimą tiesiogiai 
veikia Dievas. 

Tačiau žmogui būdingas tam tikras polinkis sustingti esamoje būklė- 
je, kartu būti stumiamam ir vedamam, taipgi tam tikras neryžtingumas 
pačiam veikti. Pastarasis padidėja sužlugus protingiausiems planams ar kai 
palankiai susiklosčiusias nenumatytas aplinkybes vainikuoja sėkmė. 

Tokia gyvensena daro žalą sutelktam vyro elgesiui; lygiai taip kelia abe- 
jonių būdas, kaip tokioje būklėje atsiduriama, ir apie jį reikėtų pamąstyti. 

Tokios galvosenos žmonės labiausiai mėgsta kalbėti apie vadinamuosius 
pažadinimus, jausmų pasikeitimus, kurių psichologinė reikšmė tikrai nepa- 
neigiama. Iš tikrųjų tie dalykai mokslo ir poezijos srityje vadinami apergu!: 
tai svarbios maksimos atradimas, kuris visada yra genialus dvasios veiksmas; 
jis pasiekiamas estetine žiūra, nei galvojimas, nei mokymas, nei perdavimas 
čia nieko neduoda. Toks atradimas - tai moralinės jėgos pamatymas: ji glūdi 
tikėjime, dėl to toks žmogus, nors aplink siaustų audringos bangos, jaučiasi 


išdidžiai saugus. 

Toks 2pergu atradėjui suteikia didžiulį džiaugsmą, nes originaliai nuro- 
do begalybę: nebereikia gaišti laiko, kad įgytum įsitikinimą, 2pergu randasi 
akimirksniu visa savo visybe ir tobulumu; iš ten pat kilęs ir senas prancūzų 


dvieilis: 


En peu d 'beure 


Dieu labeure." 


Išorinės paskatos dažnai sukelia galingas tokios galvosenos permainas, 
žmogus taria matantis pranašingus ženklus ir stebuklus. 

Pasitikėjimas ir meilė mane kuo nuoširdžiausiai siejo su Stillingu; juk ir 
aš padariau gerą, palankią įtaką jo gyvenimo keliui, o jam buvo prigimta lai- 
kyti dėkingoje subrilioje širdyje viską, kas padaryta jo labui, bet anuo gyve- 
nimo tarpsniu draugystė su juo nei teikė man džiaugsmo, nei buvo naudin- 
ga. Tiesa, kiekvienam palikdavau pačiam spręsti ir aiškintis savo gyvenimo 
mįslę, bet, mano supratimu, per drąsu aiškinti tiesioginiu Dievo įsikišimu 
visus protu paaiškinamus dalykus, mums nutinkančius nuotykingame gyve- 
nimo kelyje; juoba man buvo nesuvokiama mintis laikyti Dievo pedagogika 
visas blogas, sunkias pasekmes, kurias sukelia - dabar ar vėliau - žmogaus 
lengvabūdiškumas ir pasipūtimas. Taigi gerojo draugo galėjau tik klausytis, 
bet neturėjau jam pasakyti nieko džiugaus; vis dėlto jį, kaip ir daugelį kitų, 
mėgau ir tiek anksčiau, tiek vėliau gindavau, kai kas nors nesibodėdavo už- 
gautijo švelnios esybės. Todėl nepersakiau jam vieno pašaipūno garsiai ištar- 
tų žodžių: „Ne, dievaži! Jei su ponu Dievu sutarčiau taip gerai kaip Jungas, 
prašyčiau Aukščiausiąjį ne pinigų, bet išminties ir gero patarimo, kad nepri- 
daryčiau tiek kvailysčių, kurios kainuoja pinigus ir užtraukia ilgus didelių 
skolų metus.“ 

Tokiems juokams ir piktumams dabar tikrai buvo ne laikas. Kaitaliojan- 
tis baimei ir vilčiai prabėgo daug dienų; baimė augo, viltis nyko, galiausiai vi- 
sai ištirpo: šauniajam kantruoliui prasidėjo akių uždegimas, ir tada nebeliko 
jokių abejonių, kad operacija nepavyko. 

Neįmanoma apsakyti, kaip jautėsi mūsų draugas; jis kovojo su vidine 
gilia karčia neviltimi. O, kiek jis prarado! Pirmiausia - vėl dienos šviesą iš- 
vydusiojo padėką - nuostabiausią dalyką, kurio tik gali sulaukti gydytojas; 
kitų pagalbos reikalingų žmonių pasitikėjimą; kreditą, nes nutrūkusi prak- 
tika įstūmė šeimą į beviltišką padėtį. Trumpai tariant, mūsų akivaizdoje įvy- 


ko visa niūri Jobo drama, nes doruolis pars atliko priekaištaujančių draugų 

vaidmenį. Šis atvejis, sakė jis, esąs bausmė už ankstesnes klaidas; tarėsi atsi- 
tiktinai jam į rankas patekusias akių gydymo priemones neleistinai palaikęs 
dieviškuoju pašaukimu šiai profesijai; kaltino save, kad studijuodamas ne- 
pakankamai nuodugniai susipažinęs su šiuo didžiai svarbiu dalyku, o ope- 
racijas atlikdavęs pasikliaudamas laime; gyvai įsivaizdavo, ką apie jį kalbės 
piktavaliai, ir ėmė abejoti, ar tik jie nebūsią teisūs. Šios ir panašios mintys 
jį juoba žeidė, nes tarė per savo gyvenimą nusidėjęs lengvabūdiškumu, itin 
pavojingu pamaldiems žmonėms; deja, ir pasipūtimu bei puikybe. Tokiomis 
valandėlėmis jis visai nebesivaldydavo, bet mes norėjome susikalbėti, tad 
galų gale priėjome viso labo protu pagrįstą neišvengiamą išvadą, kad Vieš- 
paties keliai nežinomi. 

Mano veržlus giedras temperamentas būtų dar labiau apmiręs, jei, kaip 
įprastai, nebūčiau rimtai ir atžvalgiai ištyręs draugo sielos būsenos ir jos sa- 
viškai paaiškinęs; liūdino, kad mano gerajai motinai taip prastai buvo atly- 
ginta už rūpestį ir šeimininkės pastangas, bet ji, nuolat triūsli, to nepajuto. 
Tačiau labiausiai gailėjau tėvo. Dėl manęs jis gerokai padidino griežtai už- 
daro namų ūkio išlaidas ir ypač prie stalo, kur atvykę svečiai sutraukdavo 
nemažai čionykščių draugų, o kai kada ir per mūsų miestą vykstančius as- 
menis, mėgo klausytis žvalaus, netgi paradoksalaus pokalbio, nes aš savo dia- 
lektiniais išpuoliais jam suteikdavau didelį malonumą ir sukeldavau šypseną, 
mat kaip tikras besarmatis viską ginčijau, bet savo atkaklumu pasiekdavau, 
kad teisusis atsidurdavo juokingoje padėtyje. Tačiau pastarosiomis savaitė- 
mis apie tokius ginčus nebuvo nė kalbos, nes smagūs, džiugūs įvykiai, kaip 
antai sėkmingos kitos akių operacijos, kurias atliko nepavykusios svarbiau- 
sios operacijos prislėgtas nelaimingas draugas, neįstengė pralinksminti, juo- 
ba padėti atsikratyti liūdnos nuotaikos. 

Vis dėlto kartą mus prajuokino senas aklas vargšas žydas iš Izenburgo 
krašto; paskutinis vargeta, jis atkako į Frankfurtą, gavo šiokią tokią pasto- 
gę, duonos kąsnį ir priežiūrą, bet tvirta rytietiška prigimtis jam taip padėjo 
viską atlaikyti, kad jis džiūgaudamas be perstojo kartojo, jog visiškai pasvei- 
kęs ir niekuo nesiskundžiąs. Paklaustas, ar labai skaudėję, jis hiperboliškai 
atsakė: 

— Kad ir milijoną akių turėčiau, už pusę sidabrinio kiekvieną duočiau 
operuoti. 

Iškeliaudamas Eismo gatvėje irgi elgėsi ekscentriškai —- dėkojo Dievui 
Senojo Testamento maniera, šlovino Viešpatį ir stebukladarį gydytoją, jo 


pasiuntinį. Ilgai žingsniavo netrumpa krautuvėmis nusėta gatve tilto link. 

Nustebinti tokio reto pamaldaus, visam pasauliui karštai reiškiamo entu- 
ziazmo, pardavėjai ir pirkėjai išgužėjo iš krautuvių; niekas neliko abejingas, 
ir senolis nei ko prašęs, nei reikalavęs buvo gausiai apdovanotas valgiu kelio- 
nei. 

Tačiau mūsų rate apie tą linksmą nutikimą negalėjome net užsiminti: 
grįžęs į skurdžius namučius savo smėlingoje tėviškėje kitapus Maino, var- 
guolis galėjo būti laikomas laimingu žmogumi, bet šiame krante gyvenantį 
turtingą ir garbų vyrą džiaugsmas, kurio tikėjosi sulauksiąs, aplenkė. 

Todėl mūsų gerajam Jungui peršino širdį tie tūkstantis guldenų, ku- 
riuos, bet kokiu atveju žadėtus, jam sąžiningai sumokėjo kilniaširdžiai žmo- 
nės. Tais pinigais grįžęs namo turėjo padengti dalį skolų, į kurias įklampino 
nesėkmingai susiklosčiusios, netgi nelemtos aplinkybės. 

Jis paniuręs atsisveikino su mumis: mintyse regėjo, kaip jį pasitinka su- 
sirūpinusi žmona, kad geranoriai uošviai jau kitaip nusistatę — laidavę už 
perdėm pasitikinčio savimi vyro skolas dabar, ko gero, tars, kad dukrai išrin- 
ko ne tą gyvenimo draugą. Jau dabar matė, su kokia pašaipa ir pasityčiojimu 
vienoje ar kitoje šeimoje jį pasitinka, žvilgsniais pro langus palydi tie, kurie ir 
anksčiau jam pavydėjo sėkmės; neramu buvo ir dėl gydytojo praktikos, kurią 
išvykęs apleido ir kurią ši nesėkmė iš pašaknių pakirto. 

Taigi išlydėjome Jungą galutinai dar nepraradę vilties, nes stropi jo pri- 
gimtis, kurią palaikė tikėjimas antgamtine pagalba, draugams neišvengia- 


mai įkvėpė ramaus ir kuklaus tikėjimo ateitimi. 

Grįždamas prie savo meilės Lili istorijos, negaliu neprisiminti, kad gražiau- 
sias valandas praleidau tiek su ja viena, tiek dalyvaujant motinai. Mano kū- 
riniai davė pagrindą laikyti mane širdies reikalų žinovu, kaip tada sakyta, ir 
ta prasme mūsų pokalbiai buvo išties mandagiai įdomūs. 

Bet kaip kalbėti apie vidinį pasaulį, neatsiveriant vienas kitam? Praėjo 
nedaug laiko, ir Lili ramią valandėlę pasipasakojo savo vaikystę. Ji užaugo 
apsupta visų privalumų ir malonumų, kuriuos teikia pasaulis. Apibūdino 
savo brolius, gimines bei visą namų aplinką, tik motina liko skendėti pagar- 
biose sutemose. 

Neliko neapkalbėtos nė mažos silpnybės, tad neneigė turinti gebėjimą 
patraukti kitus, su kuriuo susijusi kita ypatybė - lengvai pamesti. Taip šne- 
kučiuodamiesi palietėme pavojingą temą - kad ji tą gebėjimą nukreipusi į 
mane, bet už tai buvusi nubausta, nes pajutusi, kad ir aš ją traukiąs. 

Jos prisipažinimai kilo iš tokios tyros vaikiškos prigimties, kad mane 
visiškai pavergė. 

Taip radosi poreikis, įprotis nuolat matytis; kiek dienų, kiek ilgų vakarų 
būčiau praleidęs be jos, jei nebūčiau ryžęsis su ja susitikti toje draugijoje, ku- 
rioje lankėsi ji! Per tai teko patirti šiokių tokių nepatogumų. 

Mano santykiai su Lili buvo dviejų asmenų tarpusavio ryšys; su ja bend- 
ravau kaip su gražia, miela, kultūringa šeimos dukra; šis mano prisirišimas 
panėšėjo į ankstesnius, tik jausmai buvo aukštesnio pobūdžio. Negalvojau 
apie išorines aplinkybes, apie visuomenę, kuri kišasi ir kišasi. Mane užvaldė 
nenugalimas troškimas; aš negalėjau būti be jos, ji - be manęs, tačiau kokių 
nelemtų dienų ir valandų tekdavo patirti jos aplinkoje dėl jos rato narių el- 
gesio! 

Nepasakosiu apie smagias, tačiau nelemtai pasibaigdavusias iškylas nei 
apie gaišuolį brolį, su kuriuo turėjau vytis kitus, kuris taip nežmoniškai lėtai, 
nežinau, gal iš piktdžiugos, taip vangiai tvarkė savo reikalus, kad sugadino 
visą gerai suplanuotą pasimatymą; nutylėsiu kitus atsitikimus ir nesėkmes, 
nekantrą ir atsisakymą, - visas tas kliūtis, kurios, smulkiai pavaizduotos 


romane, tikrai sukeltų skaitytojų atjautą. Tačiau kad šis pasakojimas taptų 


484 IŠ MANO GYVENIMO. POEZIJA IR TIESA 


panašesnis į gyvą regėjimą, jaunatvinį pajautimą, norėčiau įdėti kelias dai- 


nas - nors žinomos, jos galbūt nuskambės ypač įspūdingai. 


Širdie mana, kas tau nutiko? 
Kodėl nuliūdus, nesava? 
Panirus į gyvenimą jau kitą 
Esi tarytum svetima. 
Pradingo viskas, ką mylėjai, 
Dėl ko kentėjai ir liūdėjai. 
Ramybė tavo kur, darbai? 


Ak, jau visai tu pražuvai. 


Gal apžavai jaunystės svaigūs 

Tave taip pakerėjo? 

Gal užliūliavo žvilgsniai švelnūs 
Akių, kur meilę liejo? 

Aiman, vos pabandau pabėgt nuo jos, 
Užmirst, išmesti iš galvos, — 

Vėl atgalios pas ją 


Ak, kelias parveda mane. 


Pririšo siūlu stebuklingu 
Mane išdykėlė puiki, 
Nelaisvas aš ir nelaimingas, 
Tačiau ištrūkti negaliu. 
Turėsiu likti amžinai, 
Tarnauti jai ištikimai 
Tame užburtame rate. 

O meile, meile, leisk mane! 


Kam gundai, masini mane, 
Į prabangą vilioji? 
Ar man jaunystės negana 


Nakty gūdžioje? 

Paliejo mėnuo šviesą baugią 
Į kambarėlį mano, 
Ir klojo spinduliais užklojo, 


Pakolei užliūliavo. 


Aš laimę amžiną regėjau, 
Ir džiaugsmą begalinį, 

Ir veidą tavąjį išvydau 
Giliai širdyje. 


Bet ar tai aš, kurį tu prie žaidimų stalo 
Tarytum pririšai, 
Kurį skubi nudžiuginti 


Nekenčiamais veidais? 


Tau neprilygs žiedais skaisčiais 
Pasvydusi lanka. 
Kur tu, o angele, - ten meilė, ten džiaugsmai, 


Kur tu - tenai gamta. 


Kas atidžiai perskaitys, o dar geriau - jausmingai paniūniuos tas dainas, 
tikrai pajus anų laimingų valandų pilnatvės džiaugsmą. 

Tačiau neskubėkime skirtis su didele, ištaiginga draugija, nepridūrę dar 
kelių pastebėjimų, ypač nepasiaiškinę antro eilėraščio pabaigos. 

Ta, kurią matydavau vilkinčią paprastą, dažniausiai tą pačią naminę 
suknią, mane pasitiko apsitaisiusi prabangiais elegantiškais, madingais ap- 
darais, vis dėlto tai buvo ta pati mergina. Ji buvo tokia pati kaip anksčiau — 
žavi, draugiška, bet mane traukė, sakyčiau, su dar didesne jėga - gal todėl, 
kad buvo apsupta gausių svečių, kad turėjo kalbėti gyviau, nuolat atsiliepti, 
nelygu iš kurios pusės į ją kreipdavosi vienas ar kitas; trumpai tariant, ne- 
neigsiu, kad tie svetimi ponai man šiek tiek kliudė, bet nė už ką nebūčiau at- 
sisakęs džiugios galimybės pamatyti jos dorybes ir įsitikinti, kad jos netrikdo 
ir platesnės, bendresnės situacijos. 

Tai buvo ta pati, tik dabar puošnaus apdaro dengiama krūtinė, kuri man 
atvėrė savo jausmus ir kurią paregėjau taip aiškiai kaip savo paties; tai buvo 
tos pačios lūpos, man taip anksti papasakojusios apie pasaulį, kuriame užaugo, 


kuriame prabėgo jos metai. Kiekvienas susižvalgymas, kiekvienas jį palydintis 

šypsnys bylojo slaptą taurų abipusį supratimą, ir čia, minios šurmulyje, man 
pačiam kėlė nuostabą slėpiningas nekaltas sąmokslas, vykstantis žmoniš- 
kiausiu, natūraliausiu būdu. 

Atėjus pavasariui mūsų santykius gerokai sutvirtino didelė kaimiško 
gyvenimo laisvė. Jau tada Ofenbache prie Maino netrūko ženklų, rodan- 
čių ateityje jį išaugsiant į didelį miestą. Čia iškilo nemažai gražių, aniems 
laikams ištaigingų statinių; dėdė Bernard'as! — jį pristatau tuo vardu, 
kuriuo buvo vadinamas šeimoje, - gyveno pačiame didžiausiame, prie jo 
šliejosi erdvūs fabrikų pastatai; name priešais gyveno d 'Orville'is“, jaunas, 
didžiai malonaus būdo vyras. Gretimi sodai, iki pat Maino nusidriekusios 
terasos, neužtveriančios takų, kuriais galėjai vaikštinėti po gražiąją vie- 
tovę, - viskas neapsakomai maloniai nuteikdavo tiek neseniai atvykusįjį, 
tiek Čia viešintįjį. Įsimylėjėlis nebūtų radęs geresnės vietos savo jausmams 
išlieti negu ši. 

Aš gyvenau pas Johanną Andrė*; kadangi dabar papasakosiu apie šį vė- 
liau nemažai išgarsėjusį vyrą, leisiu sau truputį nukrypti į šalį ir trumpai 
supažindinsiu su ano meto operos būkle. 

Frankfurte tuo laiku teatrui vadovavo Marchand'as*, jis pats stengėsi 
padaryti viską, kas įmanoma. Tai buvo gražus, aukštas, dailiai sudėtas vyras 
pačiame gražume; jo charakteryje nusvėrė maloniosios savybės, minkštu- 
mas, tad savo buvimu palankiai nuteikdavo visą teatrą. Jo balsas bus buvęs 
tokio stiprumo, kokio anuomet reikėjo muzikos kūriniams atlikti, dėl to jis 
dažniausiai statė dideles ir mažas prancūzų operas. 

Ypač gerai jam nusisekė Tėvo vaidmuo Gretry operoje „Gražuolė pas 
pabaisą ?, kurioje už permatomos uždangos pateiktame reginyje labai išraiš- 
kingai suvaidino savo vaidmenį. 

Ta žanro požiūriu sėkminga opera buvo artima aukštajam stiliui ir 
žadino pačius švelniausius jausmus. Tačiau operos teatrą užvaldė realybės 
demonas; pasipylė luomų ir amatininkų gyvenimą vaizduojančios operos. 
Pasirodė „Medžiotojai“, „Kubilius“ ir kitos; Andrė pasirinko „Puodžių“. Jis 
parašė libretą ir į tekstą, kurio autorius pats buvo, įliejo visą savo muzikinį 
talentą. 

Taigi apsistodavau pas jį; apie tą visada kūrybingą poetą ir kompozitorių 
papasakosiu tiek, kiek čia būtina. 

Tas iš prigimties guviais talentais apdovanotas vyras, po teisybei, Ofen- 
bache įsikūręs kaip technikas ir fabrikantas, buvo kažkas tarp kapelmeis- 


terio ir diletanto. Puoselėjo viltį kada nors tapti pirmuoju, todėl iš rimtųjų 

lavinosi muzikos srityje; bet kaip diletantas be galo kartodavo savo muziki- 
nius kūrinius. 

Iš asmenų, kurie anuomet veikliomis pastangomis palaikė ir gaivino 
Ofenbacho draugų ratą, paminėtinas pastorius Ewaldas“; draugijoje sąmo- 
jingas ir linksmas, jis nuosekliai gilino žinias, būtinas jam kaip dvasininkui 
ir luomo atstovui, ir vėliau teologijos lauke pelnė garbingą vardą; toje drau- 
gijoje jį prisimenu kaip būtiną, klausantį ir atsakant. 

Lili skambinimas fortepijonu rište pririšo gerąjį Andrė prie mūsų drau- 
gijos; mokydamas, vadovaudamas, grodamas retą dieną, retą valandą nepri- 
sidėdavo prie smagaus šeimos gyvenimo, neįsiliedavo į linksmą, per dienas 
netylantį mūsų būrio šurmulį. 

Jis sukūrė muziką Būrgerio „Lenorai“ , kuri anuomet ką tik pasirodė ir 
vokiečių buvo karštai priimta; su noru dažnai ją atlikdavo. 

Taip pat ir aš, daug ir gyvai deklamuodavęs, mėgau ją garsiai skaityti; 
anuomet klausytojams dar nekėlė nuobodulio dažnai kartojamas tas pats 
kūrinys. Kai draugija galėdavo rinktis, kurio iš mudviejų norėtų klausytis, 
dažniausiai pasirinkdavo mane. 

Kad ir kaip būtų, visa tai padėjo įsimylėjėliams ilgiau būti kartu. Jie 
nori, kad tai niekada nesibaigtų, dėl to pakaitomis lengvai suvilioja gerąjį 
Andrė groti, ir jo muzika net po vidurnakčio netyla, o abu įsimylėjėliai gali 
džiaugtis taip trokštama vienas kito artuma. 

Ankstų rytą išėjusį į lauką tave apgaubia gaivus oras, nors esi ne kaime. 
Dailūs namai, kurie anuomet būtų darę garbę bet kokiam miestui, teraso- 
mis kylantys žvilgsniu aprėpiami sodai su lėkštomis gėlių ir kitokių augalų 
lysvėmis, į kitą upės krantą atsiveriantis vaizdas, dažnai jau apyaušriu upe 
plukdomi sieliai, vandeniu slenkantys krovininiai laivai ir valtys - toks vė- 
rėsi pro šalį slystantis gyvas pasaulis, gražiai derantis su meiliais, švelniais 
jausmais. Net mažomis bangelėmis pasišiaušusi, tyliai savo vandenis pluk- 
danti upė, net nendrių šnaresys vaikštinėtoją džiugiai nuteikia ir užlieja 
stebuklingu ramybės jausmu. Viską apgaubia giedras gražiausio metų laiko 
dangus - kaip malonu būdavo susitikti brangiems draugams, kai juos supo 
tokie ryto vaizdai! 

Tačiau jei rimtam skaitytojui toks gyvenimas pasirodys per lengvas, 
per lengvabūdiškas, teatmena, kad į tai, ką čia pavaizdavau kaip nepertrau- 
kiamą seką, nemaloniai įsiterpdavo ištisos dienos ir savaitės, kai negalė- 
davome pasimatyti, taipgi kitos priedermės ir darbai, net nepakeliamas 


nuobodulys. 

Vyrai ir moterys uoliai triūsė vykdydami savo pareigas. Aš taip pat sten- 
giausi, turėdamas galvoje dabartį ir ateitį, atlikti tai, ką privalėjau, ir dar ras- 
davau laiko tam, į ką nenugalimai stūmė talentas ir aistra. 

Ankstyvąsias ryto valandas skirdavau poezijai; išaušusi diena priklau- 
sė pasaulio reikalams, juos tvarkiau ypatingu būdu. Tėvas, nuodugnus, net, 
sakyčiau, elegantiškas teisininkas savo reikalus, tiek susijusius su savo turto 
valdymu, tiek iškylančius dėl bendradarbiavimo su brangiais draugais, tvar- 
kė pats; nors kaip imperatoriškasis tarėjas negalėjo verstis advokatavimu, vi- 
sada buvo naudingas kai kuriems kunigaikščių patikėtiniams, o jo parengtus 
teisinius dokumentus pasirašydavo advokatas ordinaras, kuriam tokia signa- 
tūra padėdavo šį bei tą užpelnyti. 

Man prisidėjus jo veikla tapo dar gyvesnė; netrukus pamačiau, kad jis 
mano talentą vertina aukščiau negu mano praktiką, dėl to žūtbūt stengiasi, 
kad man liktų užtektinai laiko poetinėms studijoms ir poetiniams darbams. 
Nuodugnus ir stropus, tik lėtai suvokiantis ir dirbantis, jis pirma išnagrinė- 
davo dokumentus kaip slaptasis referendaras, o paskui pristatydavo man, ir 
aš taip lengvai parengdavau būtinus raštus, kad tėvas netvėrė džiaugsmu, o 
kartą nesusilaikęs pasakė - jei jam būčiau svetimas, tikrai man pavydėtų. 

Kad reikalus būtų dar paprasčiau tvarkyti, pritraukėme vieną raštinin- 
ką“, kurio charakteris ir būdas, gražiai perteikti, tikrai papuoštų bet kokį 
romaną. Naudingai praleidęs mokyklinius metus ir puikiai išmokęs lotynų 
kalbą bei įgijęs kitų gerų žinių, jis tolesnį gyvenimą susigadino perdėm leng- 
vabūdišku studentišku ūžavimu; kurį laiką paliegęs kūnas dar pakenčiamai 
tarnavo, vėliau jo gyvenimas pagerėjo dėl to, kad turėjo labai dailų braižą ir 
mokėjo gerai skaičiuoti. Kelių advokatų padedamas jis pamažu smulkiai su- 
sipažino su visais teisinio klausimo sprendimo formalumais ir savo dorumu 
bei tvarkingumu pelnė visų, kuriems tarnavo, palankumą. Jis įsipareigojo ir 
mudviem su tėvu ir prireikus atlikti kokį teisinį ar sąskaitybos reikalą visada 
būdavo po ranka. 

Taigi jis parėmė vis labiau besiplečiančią mūsų praktiką, kuri buvo susi- 
jusi tiek su teisiniais klausimais, tiek su įvairiais pavedimais, užsakymais ir 
prekių siuntimu. Rotušėje žinojo visus kelius takelius; per savo priėmimus 
jį išklausydavo ir abu burmistrai, o kadangi ne vieną naują posėdininką, iš 
kurių keli greitai iškilo į miesto tarybos seniūnus, pažinojo dar nuo tada, 
kai šis tik užėmė postą ir žengė pirmuosius nedrąsius žingsnius, mūsų drau- 
gas įgijo tam tikrą pasitikėjimą, kurį galima vadinti savotiška įtaka. Visa tai 


jis mokėjo paversti nauda savo globėjams, o kadangi dėl sveikatos privalėjo 

dirbti su saiku, visada buvo pasirengęs rūpestingai atlikti kiekvieną pavedi- 
mą, kiekvieną užsakymą. | 

Jis buvo malonios išvaizdos, dailaus sudėjimo ir taisyklingų veido bruo- 
žų; jo elgesys buvo neįkyrus, bet negalėjai nematyti tam tikro pasitikėjimo 
savimi ir žinojimo, ką kada daryti; iškilusias kliūtis paprastai šalindavo 
linksmai ir sumaniai. Jam bus buvę gerokai per keturiasdešimt, ir aš dar 
dabar gailiuosi (galiu pakartoti, ką jau sakiau), kad jo nepanaudojau kaip 
varančiojo rato kokios novelės mechanizme. 

Viliuosi, kad mano pasakojimas šiek tiek pamalonino rimtuosius skai- 
tytojus, tad leidžiu sau vėl grįžti prie nuostabiųjų valandų, kai draugystė ir 
meilė nušvito pačia gražiausia šviesa. 

Gimtadienius toks draugų būrys švenčia rūpestingai pasirengęs, džiu- 
giai, kaskart vis kitaip; tai kyla iš tokių sambūrių prigimties; ir pastoriaus 


Ewaldo gimimo dienai buvo sukurta ši dainelė: 


Kai mums smagu ir gera, 
Teliejas ši daina, 
Tegu mus šildo meilė 


Ir vynas visada. 


Mus suvedė Aukščiausias, 
Sujungė mus būrin. 
Jis uždegė mums širdis 


Ir kelia jas aukštyn. 


Ta daina išliko iki dabar, ir į pokylį susirinkusi smagi draugija nevengia 
jos vėl džiugiai užtraukti, todėl siūlome ir ainiams ją dainuoti, o visiems ją 
kartojantiems ir dainuojantiems linkime tokio paties vidinio džiaugsmo ir 
malonumo, kokį tada jautėme mes, kai, negalvodami apie platųjį pasaulį, už- 
darame rate patys sau buvome didis pasaulis. 

Taigi daugelis tikėjosi, kad Lili gimtadienis, kuris 1775 metų birželio 
23 dieną išaušo septynioliktą kartą, bus švenčiamas ypatingai. Ji pažadėjo 
vidurdienį atvykti į Ofenbachą, ir aš tikrai nemeluoju - draugai vieningai 
nutarė per pokylį nesakyti jokių įprastų skambių sveikinimų, o ją pasitikti ir 
linksminti vien tik nuoširdžiais, jos vertais linkėjimais. 

Paskendęs tokiuose maloniuose rūpesčiuose, palydėjau saulės laidą, kuri, 


rodydama būsiant giedrą, žadėjo džiugia, skaisčia šviesa nutvieksti mūsų 

šventę, kai į kambarį nesivaržydamas įėjo Lili brolis Žoržas ir tiesiai — jis 
nemokėjo apsimetinėti — išklojo: mūsų šventė rytoj neįvyksianti; jis neturįs 
žalio supratimo kodėl, bet sesuo prašiusi perduoti, kad ji niekaip negalėsian- 
ti atvykti į Ofenbachą ir dalyvauti jai rengiamoje šventėje, gal pavakare jai 
pavyksią kaip nors ten pasirodyti. Ji puikiai jaučianti ir žinanti, koks nusivy- 
limas laukia manęs ir mūsų draugų, bet labai prašanti manęs kuo skubiausiai 
sugalvoti ką nors, kas sušvelnintų tą žinią ir visiems padėtų su ja susitaikyti, 
ir man pavedanti ją pranešti kitiems; už tai ji nuoširdžiai dėkojanti. 

Akimirką patylėjau, suėmiau save į rankas ir tarsi aukštybių įkvėptas 
staiga sumojau, ką daryti. 

— Paskubėk, Žoržai! - sušukau. - Tegu ji nusiramina ir pasistengia pa- 
vakare atvažiuoti, aš pažadu, kad būtent šis nesklandumas virs švente! 

Berniukui knietėjo sužinoti - kaip, kokiu būdu? Bet aš nė už ką neat- 
skleidžiau savo sumanymo, nors jis pasitelkė į pagalbą visą išmonę ir net jėgą, 
kurią ryžosi parodyti kaip mylimosios brolis. 

Vos jis išėjo, kai aš kažkaip keistai savimi patenkintas ėmiau vaikštinėti 
po kambarį pirmyn atgal; apimtas džiugaus, laisvo jausmo, kad tai bus pui- 
ki proga man pasirodyti kaip jos tarnui, gražiu šilkiniu siūlu surišau kelis 
popieriaus lapus, kaip kad pridera proginiam eilėraščiui, ir skubiai užrašiau 
pavadinimą: 

„Ji neatvyks! 

Graudi pjesė iš šeimos gyvenimo, kuri, nelaimė Dievo, natūraliai bus 
vaidinama 1775 metų birželio 23 dieną Ofenbache prie Maino. Veiksmas 
trunka nuo ryto ligi vakaro.“ 

Šio pokšto neturiu nei plano, nei nuorašo, tad ne kartą klausiau draugų, 
bet tuščiai, dėl to man tenka jį sukurti iš naujo, bet tai visai nesunku. 

Veiksmas vyksta d'Orville'io name ir sode Ofenbache; pjesę pradeda 
namų tarnai; kiekvienas vaidina tai, ką iš tikrųjų dirba, ir žiūrovai pamato, 
kad ruošiamasi šventei. Įsitraukia vaikai, jie pavaizduoti iš natūros; pasirodo 
namų šeimininkas ir šeimininkė, kiekvienas dirba savo darbus ir duoda nu- 
rodymus; visiems skubant plušant, pasirodo nepailstantis kaimynas, kompo- 
zitorius Hansas Andrė; atsisėdęs prie fortepijono, sušaukia visus paklausyti 
ir parepetuoti ką tik sukurtos šventinės dainos. Susirenka visi namai, bet 
netrukus vėl išsivaikšto, nes spaudžia reikalai; girdėti, kaip nuolat šaukiasi 
vienas kitą į pagalbą, negali apsieiti vienas be kito; pasirodo sodininkas — 
taip atkreipiamas žiūrovų dėmesys į scenas sode ir ant vandens; vainikai, 


kaspinai su dailiais užrašais - niekas neužmiršta. 

Galiausiai visiems susispietus apie pačius smagiausius daiktus, įeina pa- 
siuntinys, kuriam, kaip linksmai pirmyn atgal siuvančiam nešėjui, irgi pa- 
grįstai numatytas charakterinis vaidmuo; dosniai atlygintas arbatpinigiais, 
daugmaž numano, kas čia bus. Jis branginasi ir neskuba atiduoti savo paketo, 
mielai išgertų stiklą vyno ir užkąstų bandele, galiausiai dar kiek išdykėliškai 
atsikalbinėjęs įteikia savo depešą. Namų šeimininkui nusvyra rankos, laiš- 
kas iškrinta ant grindų, jis sušunka: 

— Leiskite mane prie stalo! Leiskite mane prie komodos! Aš noriu nu- 
žerti! 

Sąmojingas guvių žmonių sambūris pasižymi pirmiausia kalbos ir gestų 
simbolika. Jis susikuria tam tikrą slaptą idiomą, ją vartojantieji jaučiasi labai 
laimingi, svetimiems ji praslysta pro ausis, o jei ir išgirsta, vis tiek jos nesu- 
pranta. 

Vienas žaviausių Lili bruožų buvo tas, kuris žodžiu ir gestu čia perteik- 
tas kaip 2užėrimas; jį parodydavo, kai jos akivaizdoje kas pasakydavo ar kal- 
bėdavo ką nors bjauraus, ypač jei taip būdavo elgiamasi užstalėje ar netoli 
kokio lygaus paviršiaus. 

Tam žaviam bruožui pradžią davė viena be galo miela Lili iškrėsta išdai- 
ga, kai prie stalo šalia jos sėdintis svečias pasakė kai ką nederama. Skaisčiame 
jos veide nekrustelėjo nė vienas raumenėlis, tuo tarpu dešinė ranka švelniai 
perbraukė per staltiesę ir nužėrė nuo stalo viską, ką lengvai slysdama pasie- 
kė - peilį, šakutę, duoną, druskinę, savo kaimyno įrankius; visi išsigando, 
subėgo tarnai, niekas nesuprato, kas atsitiko, tik nuovokieji nudžiugo, kad į 
nepadorumą buvo atsakyta taip žaviai ir jis buvo užglaistytas. 

Taigi savo pjesėje pateikiau simbolį, išreiškiantį nepritarimą bjauriam 
žodžiui, kartais išsprūstančiam šaunioje, puikioje, garbioje, geranoriškoje, 
bet ne itin kultūringoje draugijoje. Kiekvienas iš mūsų, norėdamas paro- 
dyti savo nepritarimą, padaro tokį gestą dešine ranka, bet iš tikrųjų nužerti 
nuo stalo daiktus Lili vėliau sau leisdavo labai retai ir darydavo tai labai sko- 
ningai. 

Taigi pagal poeto sumanymą namų šeimininkas pantomimos judesiais 
turėjo pavaizduoti tą aistrą viską nužerti nuo stalo - mums prigimtinį tapusį 
įprotį, o žiūrovai negalėjo nematyti, koks jis įspūdingas, efektingas: jam už- 
simojus viską nužerti nuo visų lygių paviršių, šeimyna šoka jo suturėti ir jis 
bejėgiškai susmunka krėsle. 

— Kas atsitiko? — garsiai klausia visi. - Ar ji susirgo? Ar kas numirė? 


— Skaitykit! - atsiliepia d'Orville'is. - Laiškas ten, ant grindų. 

Namiškiai pakelia popieriaus lapą, perskaito ir sušunka: 

- Ji neatvyks! 

Didelis išgąstis sukelia dar didesnę baimę - bet juk ji buvo sveika! Jai 
nieko neatsitiko! Ir namie viskas gerai! Ką gi, belieka laukti vakaro. 

Andrė, per tą laiką skambinęs fortepijonu, irgi atskuba paguosti ir pats 
pasiguosti. Būdingai įžengia pastorius Ewaldas su žmona - jie nepatenkinti, 
bet supranta situaciją, jie nusivylę, kad šventės nebus, bet susiraikę su padė- 
timi. Kyla tikras sąmyšis, bet galiausiai pasirodo pavyzdingai ramus dėdė 
Bernard'as — jis tikisi gerų pusryčių, prašmatnių šventinių pietų, jis vienin- 
telis mato reikalą teisingai, visus nuramina, paprotina ir viską sutvarko taip, 
kaip graikų tragedijoje dievas keliais žodžiais išsprendžia didžiausių herojų 
painią situaciją. 

Visa tai sukūriau eiklia plunksna naktį per kelias valandas ir įdaviau pa- 
siuntiniui, prisakęs, kad kitą rytą lygiai dešimtą būtų Ofenbache. 

Nubudęs pamačiau, kad išaušo skaistus rytas; tvirtai nusprendžiau ir 
pasiryžau lygiai vidurdienį irgi prisistatyti Ofenbache. 

Mane pasitiko nedarnus nepasitenkinimą reiškiančių balsų choras; nie- 
kas nė neužsiminė apie neįvykusią šventę; visi širdo ir barėsi, kad aš juos 
taip taikliai pavaizdavęs. Tarnai buvo patenkinti, kad kartu su šeiminin- 
kais vaidina viename teatre, ir tik vaikai, užkietėję, nepalenkiami realistai, 
atkakliai tvirtino: jie nekalba taip, kaip čia parašyta. Numaldžiau juos gar- 
džiais kąsneliais nuo saldumynų stalo ir jie, kaip visada, liko mano draugai. 
Smagūs pietūs, praėję be jokio iškilmingumo, mus nuteikė taip, kad Lili 
pasitikome paprastai, bet juoba maloniai. Atvykusi ir pasveikinta giedrių, 
net linksmų veidų kone sutriko, kad, jai nesant, čia taip smagu. Visi jai viską 
papasakojo, viską išklojo, ir ji meiliai ir žaviai man padėkojo, taip, kaip ji 
kad temoka. 

Nereikėjo būti dideliu aiškiaregiu, kad suprastum, jog Lili neatvyko į jai 
skirtą šventę ne atsitiktinai, bet dėl to, kad apie mūsų ryšį jau buvo paskli- 
dusios kalbos. Tačiau tai neturėjo jokios įrakos mūsų jausmams nei mūsų 
elgesiui. 

Šiuo metų laiku iš miesto buvo suvažiavę daug svečių. Dažnai, atvykęs 
pas draugus vėlai vakare, rasdavau Lili besilinksminančią draugų būryje; kai 
kada užsukdavau tik kelioms valandoms, tad, norėdamas patarnauti, atlik- 
davau jai įvairius reikalus ar išpildydavau kokį nors prašymą. Toks tarnavi- 
mas turbūt yra maloniausia, kas žmogui gali nutikti, ir senuosiuose riterių 


romanuose apie tai pasakojama mįslingai, bet įtaigiai. Ką čia slėpti - ji valdė 

mane, ir jai buvo leistina tuo didžiuotis. Tokiu atveju triumfuoja nugalėtojas 
ir nugalėtasis, ir tas pasididžiavimo jausmas malonus abiem. 

Tačiau dažni, paprastai trumpi mano apsilankymai juoba nepraeida- 
vo be pėdsakų. Johannas Andrė visada turėjo muzikos atsargų, aš taip pat 
atsinešdavau ir savo, ir svetimos šviežienos; draugiją nuolat laistė poezijos 
ir muzikos žiedų lietus. Tai buvo nuostabus laikas; visi buvo apimti kažko- 
kios egzaltacijos, prablaivėjimo akimirkų beveik nebuvo. Neabejotina, kad 
mudviejų su Lili savitarpio jausmas persidavė ir kitiems. Juk meilei ir aistrai 
atsiskleidus savo tikrąja prigimtimi, padrąsinamos drovios sielos, ir jos tada 
klausia, kodėl turėtų slėpti tokias pačias savo teises. Tad viešumon iškilo, 
drąsiai vėrėsi ir daugiau paslaptyje laikytų santykių; kiti, dar nematomi, ma- 
loniai ėjo su visais išvien. 

Kai dėl įvairių reikalų negalėdavau leisti dienos su Lili Ofenbache, ga- 
limybę ilgiau pasibūti suteikdavo giedri vakarai. Mylinčias sielas maloniai 
nuteiks įvykis, apie kurį tuoj papasakosiu. 

Apie tokią būseną parašyta: „Aš miegu, bet mano širdis budi.“? Šviesos 
valandos nesiskyrė nuo tamsos valandų; dienos šviesa neįstengė užtemdyti 
meilės šviesos, o meilės švytėjimas naktį paversdavo skaisčia diena. 

Po vaiskiu žvaigždėtu dangumi iki vėlumos vaikštinėjome po apylinkę; 
kai mudu išlydėjome visus draugus po vieną iki pat durų ir kai galiausiai su ja 
paskutine atsisveikinau, pajutau, kad visai nenoriu miego, tad nusprendžiau 
dar kiek pasivaikščioti. Paskendęs mintyse ir atsidavęs svajonėms ėjau keliu 
į Frankfurtą; gilioje nakties tyloje atsisėdau ant suolo, kad po spindinčiu 
žvaigždėtu dangumi priklausyčiau tik sau ir jai. 

Mano dėmesį patraukė netoliese pasigirdęs kažkoks sunkiai apibūdina- 
mas garsas; tai buvo ne šlamesys, ne čiužėjimas, gerai įsiklausęs supratau, kad 
po žeme kasasi mažas gyvūnėlis. Gal tai buvo ežys, o gal žebenkštis ar dar 
kas nors, tokiu metu dirbantis savo darbus. 

Pakilęs vėl patraukiau į miestą; priėjau Rydbergo kalną; iš tamsoje bo- 
luojančių kalkių atpažinau į vynuogyną aukštyn vedančius laiptus. Užlipau 
jais, atsisėdau ir užmigau. 

Kai pabudau, jau brėško diena; pamačiau besėdįs prieš aukštą pylimą, 
kuris kadaise buvo supiltas apsisaugoti nuo toliau dunksančių kalnų. Prieš 
mane tįsojo Zaksenhauzenas, balkšva miglelė žymėjo upės vagą; oras buvo 
gaivus, malonus. 

Taip sėdėjau, kol man už nugaros lėtai tekanti saulė nušvietė visą prie- 
šais nusidriekusią vietovę. Joje aš vėl pamarysiu savo mylimąją; lėtai sugrįžau 


į rojų, kuriame ji, dar mieganti, buvo. 

Tačiau vis retesni mano apsilankymai Ofenbache dėl didėjančio darbų 
rato, kurį iš meilės Lili stengiausi išplėsti ir su viskuo susidoroti, sukėlė kaž- 
kokį nemalonų suglumimą; gerai mačiau, kad dėl ateities aš nepaisau dabar- 
ties ir ją prarandu. 

Mano perspektyvos pamažu gerėjo, vis dėlto jas laikiau geresnėmis negu 
iš tikrųjų buvo; be to, maniau, kad netrukus turėsiu priimti rimtą sprendi- 
mą, nes tokių viešų santykių nebebuvo galima tęsti nesukeliant nepasiten- 
kinimo. Kaip tokiais atvejais dažniausiai būna, mes to nepasakėme vienas 
kitam tiesiai, bet abipusio besąlygiško pasitenkinimo jausmas, gilus įsiti- 
kinimas, kad išsiskyrimas neįmanomas, visiškas pasitikėjimas vienas kitu 
mane taip rimtai nuteikė, kad aš, tvirtai nutaręs niekada daugiau nemegzti 
ilgų meilės ryšių, bet vėl pradėjęs naują, nors anaiptol neįsitikinęs, kad jį 
tikrai vainikuos sėkmė, pajutau širdyje kažkokį bukumą, ir, bandydamas jo 
nusikratyti, vis giliau nirau į darbą, iš kurio tariau galįs laukti vien naudos ir 
pasitenkinimo šalia mylimosios. 

Atsidūrus tokioje keistoje būklėje, kuri ne vienam bus sukėlusi nema- 
lonų jausmą, mums į pagalbą atėjo viena šeimos draugė, puikiai permatan- 
ti visą asmenų ir aplinkybių sąryšį. Tai buvo demuazelė Delph!“; ji su savo 
vyresniąja seserimi vadovavo nedideliems prekybos namams Heidelberge ir 
buvo pelniusi vieno nemažo Frankfurto banko palankumą tvarkant įvairius 
reikalus. Ji nuo mažumės pažinojo ir mylėjo Lili; tai buvo savita moteris, 
iš išvaizdos panaši į griežtą vyrą; žengė tvirtai, skubiai. Ji turėjo pagrindą 
pati viena įsitrinti į aukštuomenę!!, dėl to ją neblogai pažinojo. Nesakyčiau, 
kad buvo intrigantė; paprastai ilgai stebėdavo tarpusavio santykius ir negar- 
sindavo savo ketinimų, bet turėjo dvasios dovaną įžvelgti tinkamą progą ir, 
kai matydavo, kad žmonių jausmai svyruoja tarp abejonės ir apsisprendimo, 
kai tereikėdavo tik žengti ryžtingą žingsnį, ji parodydavo tokią charakterio 
jėgą, kad nesunkiai įvykdydavo savo ketinimą. Po teisybei, ji neturėjo jokių 
egoistinių siekių; jausdavosi patenkinta, matydama, kad kai ką padarė, atli- 
ko, ypač jei sėkmingai papiršliavo. Seniai kiaurai permatė mūsų santykius, 
o dažnai lankydamasi mūsų mieste juos gerai ištyrė, tad galiausiai įsitikino: 
šią meilę reikia palaikyti, šiuos siekius - dorus, bet per vangius - paremti, o 
mažą romaną sėkmingai užbaigti. 

Demuazelė Delph seniai buvo įgijusi Lili motinos pasitikėjimą. Supa- 
žindinau demuazelę su savo tėvais, ir ji padarė jiems gerą įspūdį, mat kaip tik 
toks stačiokiškas charakteris imperijos mieste yra priimtinas, o kai žmogus 


dar apdovanotas protu, netgi žadina malonius jausmus. Jai buvo gerai žino- 

mi mūsų troškimai, mūsų viltys; tai buvo galimybė pasireikšti jos veiklumui; 
trumpai tariant, ji pasikalbėjo su tėvais. Nežinau, kaip ji tą pokalbį pradėjo, 
kaip įveikė visas kliūtis, su kuriomis veikiausiai susidūrė, bet vieną vakarą ji 
mudviem perdavė tėvų sutikimą. 

— Paduokite vienas kitam rankas! - sušuko ji patetiškai ir įsakmiai. 

Stovėjau prieš Lili; ištiesiau jai ranką, ji padavė savąją - nors nedvejoda- 
ma, bet neskubiai. Giliai atsikvėpę, susijaudinę puolėme vienas kitam į glėbį. 

Keistu Aukščiausiojo sprendimu per nepaprastą savo gyvenimą man 
buvo lemta patirti, kaip jaučiasi sužadėtinis. 

Manau, man leistina sakyti, kad padoriam vyrui tai pats maloniausias 
prisiminimas iš visų. Smagu vėl atgaivinti sunkiai nusakomus ir vargu ar pa- 
aiškinamus jausmus. Dabartinė būklė visai kitokia negu ankstesnė; aštriau- 
si prieštaravimai panaikinti, juodžiausi nesutarimai sutaikyti, nerimstanti 
prigimtis, nuolat įspėjantis protas, tironiški troškimai, nuovokus įstatymas, 
nuolat sėję vidinę nedarną, dabar draugiškai susijungia, ir visiems švenčiant 
dievobaimingą šventę reikalaujama to, kas buvo draudžiama, o tai, kas buvo 
smerkiama, aukštinama kaip būtina priedermė. 

Tačiau skaitytojui bus malonu išgirsti, kad nuo tada mano jausmai tam 
tikra prasme pasikeitė. Ligi tol mylimoji man atrodė graži, žavi, patraukli, 
o dabar prieš mane stojosi kaip ori ir svarbi. Ji buvo dvilypė asmenybė: jos 
žavesys ir meilumas priklausė man, tai tebejaučiau kaip ir pirma, bet jos cha- 
rakterio vertė, pasitikėjimas savimi, patikimumas visur priklausė jai. Mačiau 
tai, supratau tai ir džiaugiausi tuo kaip kapitalu, kuris man visą gyvenimą 
duotų palūkanas. 

Nuo seno žinomas pagrįstas ir reikšmingas pasakymas: žmogus neil- 
gai būna laimės viršūnėje. Demuazelės Delph saviškai laimėtas abejų tėvų 
sutikimas nuo šiol buvo pripažįstamas kaip įvykęs faktas — neginčijamai ir 
nereikalaujant kirų formalumų. Mat kai kas nors idealaus - o taip galima va- 
dinti šias sužadėtuves — virsta tikrove ir tariama, kad viskas jau atlikta, kyla 
krizė. Išorinis pasaulis perdėm negailestingas, ir jis teisus, nes kartą visam 
laikui turi save įtvirtinti; didis yra iš meilės kylantis tikėjimas, deja, kaip 
dažnai matome jį žlungant, susidūrus su priešiška tikrove. Jauniems sužadė- 
tiniams, kurie, ypač vėlesniais laikais, neturėdami pakankamai turto, ryž- 
tasi vedyboms, tikrai sunku tikėtis medaus mėnesių; jiems gresia pasaulis su 
nepakeliamais reikalavimais, ir jeigu jauna sutuoktinių pora jų nepatenkins, 
atrodys absurdiškai. 

Anksčiau nepastebėjau, kad mano lėšos, kurių uoliai stengiausi užpelny- 
ti, idant pasiekčiau savo tikslą, nepakankamos, mat jų būtų užtekę iki tam 


tikro laiko; o dabar, artėjant tikslui, visko ėmė trūkti. 

Pamažu pradėjo ryškėti visi klaidingos išvados, kuri aistrai tokia patogi, 
prieštaravimai. Turėjau blaiviai įvertinti savo namą, savo buitį ir visus jos 
ypatumus. Taip, buvo jausti: namai laukia marčios, bet kokią moterį tikėtasi 
čia įžengsiant? 

Trečios dalies pabaigoje susipažinome su santūria, meilia, nuovokia, 
gražia, šaunia, pastovia, meilės pilna ir aistrų neturinčia mergina; ji buvo 
tinkamas paskutinis akmuo jau sumūrytam skliautui; tačiau šiuo atveju vis- 
ką ramiai, nešališkai apsvarstęs negalėjai paneigti, kad, norint naujai laimė- 
tąją panaudoti tokiam reikalui, tektų mūryti naują skliautą. 

Tada to dar nesuvokiau, nesuvokė nė ji. Tačiau kai įsivaizduodavau save 
namuose ir tardavau, kad ją čia parvesiu, matydavau, kad ji čia nedera, o ir 
aš jos draugijoje turėjau vilkėti kaskart naujais drabužiais, kad neišsiskirčiau 
iš visų dabitų ir puošeivų. Bet neįmanoma atnaujinti namų įrangos, kuri 
naujame solidžiame miestelėnų name senovine prabanga tarsi kreipė atgal 
į praeitį. į 

Be to, net po laimėto sutikimo tėvai neužmezgė tarpusavio ryšio ir ne- 
pradėjo bendrauti, nesigiminiavo. Kitos religinės tradicijos, kiti papročiai! 
Jeigu maloningoji būtų norėjusi ir toliau gyventi taip, kaip pratusi, ji išties 
erdviame name nebūtų turėjusi nei galimybių, nei vietos. 

Apie tai iki tol nepagalvojau, bet išorinis pasaulis man atvėrė puikias 
galimybes gauti pelningą tarnybą. Guvi dvasia visur prirampa; gabumai, ta- 
lentai kelia pasitikėjimą; visi mano, kad svarbu tik pasirinkti kryptį. Veržli 
jaunystė visada randa užtarėjų; vyrauja įsitikinimas, kad genijus viską gali, 
noIS jis įstengia tik kai ką. 

Ano meto dvasinę literatūrinę vokiečių žemę tiktų vadinti plėšiniais. 
Tarp valstybės tarnautojų radosi protingų žmonių, kurie dairėsi naujai aria- 
miems dirvonams darbščių žemės įdirbėjų ir protingų šeimininkų. Net gar- 
bioji sumaniai sutvarkyta masonų ložė, su kurios aukščiausiais nariais susi- 
pažinau Lili aplinkoje, deramu būdu siekė su manimi užmegzti ryšį, bet iš 
nepriklausomybės jausmo, kurį vėliau vertinau kaip beprotybę, aš nė už ką 
nesutikau ir net nepagalvojau, kad tie vyrai, nors susieti aukštesne prasme, 
man padėtų siekti savo tikslų, tokių artimų jų siekiams. 

Grįžtu prie konkretybės. 

Tokiuose miestuose kaip Frankfurtas yra kolektyvinių tarnybų - pa- 
siuntinybių, agentūrų, kurios dėl darbinės veiklos pobūdžio gali plėstis iki 
begalybės. Ir man siūlėsi tokia tarnyba, iš pirmo žvilgsnio ir pelninga, ir so- 


lidi. Buvau laikomas jai tinkamu; ją būčiau galėjęs užimti net jei nebūčiau 

atsisakęs minėtos kanceliarinės trejybės. Mes nutylime abejones, dalijamės 
su kitais geromis žiniomis, bet kokią dvejonę nugalime smarkiu darbu; per 


tai į žmogaus būvį įsismelkia kažkoks netikrumas, bet jis neužgesina aistros. 


Taikos laiku turbūt nėra didesnio malonumo kaip skaityti laikraščius, kurie 
skubiai praneša apie naujausius pasaulio įvykius. Romus, pasiturintis mies- 
telėnas nekaltu būdu iš jų persiima partine dvasia, kurios dėl savo ribotumo 
mes nei galime, nei turime atsikratyti. Taip kiekvienas savimi patenkintas 
žmogus tarsi susilažinęs išgalvoja kokį nors interesą, nereikšmingą laimėji- 
mą ir praradimą ir, visai kaip teatre, gyvai, bet tik tariamai išgyvena svetimą 
laimę ir nelaimę. Tas išgyvenimas dažnai atrodo savavališkas, bet į jį pastū- 
mėja moralinės priežastys. Mat kai kada mes nuoširdžiai palaikome pagirti- 
nus siekius, o kai kada, pakerėti stulbinamos sėkmės, stojame į to pusę, kurio 
planai mums šiaip jau būtų nepriimtini. Šiuo atžvilgiu laikas mus gausiai 
aprūpino medžiaga. 

Frydrichas Antrasis, pilnas galybės, rodos, tebelėmė Europos ir pa- 
saulio likimą; Jekaterina!?, didi moteris, tarusi, kad pati esanti verta sosto, 
šauniems talentingiems vyrams suteikė didelę veiksmų laisvę, siekdama dar 
plačiau įtvirtinti savąją imperatorės valdžią; kadangi tai buvo daroma pasi- 
naudojant turkais, o jiems paprastai gausiai atmokame už panieką, su ku- 
ria į mus iš aukšto žiūri, tai atrodė, kad čia žmonių aukų tarsi nė nebuvę, 
nors tie nekrikštai krito tūkstančiais. Liepsnojantis laivynas Cesmos uoste 
sukėlė džiūgavimą visame kultūringame pasaulyje, visi svaigo iš nugalėtojiš- 
ko pasipūtimo, kai, siekiant įamžinti to didžio įvykio tikrą vaizdą, Livorno 
priešuostyje buvo susprogdintas" karo laivas, idant tokiu būdu menininkui 
būtų perteiktos gilesnės dalyko žinios. Praėjo nedaug laiko, ir valdžios va- 
džias, taipgi panaudodamas jėgą, į savo rankas paėmė jaunas šiaurės šalies 
karalius!*. Jis prispaudė aristokratus, bet jų niekas negaili, nes apskritai aris- 
tokratijos liaudis nemyli, mat ji iš savo prigimties veikia tyliai ir yra juo tvir- 
tesnė, juo mažiau garsinasi; šiuo atveju apie jaunąjį karalių susidaryta juoba 
gera nuomonė, nes, siekdamas sukurti atsvarą aukščiausiam sluoksniui, jis 
palaikė ir patraukė į savo pusę žemutinius. 

Dar didesnis susidomėjimas pasaulyje kilo, kai viena tauta pakilo į kovą 
už savo laisvę. Jau anksčiau visuomenės dėmesį buvo atkreipęs toks pat, tik 
mažesnio masto reginys; visų žvilgsniai ilgai buvo atgręžti į Korsiką: kai, ne- 
begalėdamas įgyvendinti savo patriotinio užmojo, Paoli"? išvyko per Vokietiją 


į Angliją, jis patraukė visų širdis; tai buvo gražus, lieknas, šviesiaplaukis vyras, 

žavus ir draugiškas; mačiau jį Berthmanno namuose!“, kur trumpai buvo ap- 
sistojęs ir linksmai ir maloniai šypsojosi visiems smalsuoliams, plūdusiems jo 
pažiūrėti. Panašiems įvykiams buvo lemta pasikartoti atokesnėje pasaulio da- 
lyje; amerikiečiams linkėta laimės, Franklino ir Washingtono vardai įsižiebė 
ir suspindo politikos ir karo padangėje. Kai kas buvo nuveikta žmogaus daliai 
palengvinti, o kai naujas gerų norų kupinas Prancūzijos karalius" iš geriau- 
sių paskatų nusprendė apriboti savo valdžią ir tokiu būdu išgyvendinti daug 
negerovių, pasiekti tauriausius tikslus, sukurti visada pakankamą valstybės 
mechanizmą, atsisakyti bet kokio savavališko jėgos panaudojimo ir valdyti 
remdamasis vien tvarka ir teise, pasaulyje nušvito šviesi viltis ir patiklus jau- 
nimas šventai patikėjo, kad jo ir visos epochos kartos laukia nuostabi aceitis. 

Visais tais įvykiais domėjausi tiek, kiek jie domino didžiąją visuomenės 
dalį. Nei aš, nei mano artimiausi bičiuliai nesekėme nei laikraščių, nei nau- 
jienų: mums terūpėjo pažinti žmogų, apskritai žmonės mūsų netraukė. 

Mano tėvynėje Vokietijoje, kuriai jau per šimtą metų priklausė ir mano 
gimtasis miestas, įsiviešpatavusios ramybės nesudrumstė nė įvairūs karai ir 
sukrėtimai. Kažkokio pasitenkinimo jausmą stiprino tai, kad daugialypiai 
visuomenės laipteliai, užuot skyrę, jungė visus gyventojus nuo aukščiausio 
iki žemiausio, nuo imperatoriaus iki žydo. Karaliai buvo pavaldūs imperato- 
riui, bet rinkimų teisė ir rinkimų teise įgytos ir įtvirtintos privilegijos tarsi 
atsvėrė tą pavaldumą. Be to, aukščiausias diduomenės sluoksnis buvo vieno- 
je gretoje su karaliumi, tad apdovanotas nemenkomis privilegijomis galėjo 
jaustis lygus aukščiausiam valdovui, o tam tikra prasme net aukštesnis, nes 
bažnytiniai kurfiurstai buvo viršesni už visus kitus ir kaip hierarchijos pali- 
kuonys užėmė neginčijamai garbingą vietą. 

Turėdami galvoje, kad tos senos giminės buvo įgijusios didžiulį prana- 
šumą taip pat ir vienuolynuose, riterių ordinuose, ministerijose, sąjungose 
ir brolijose, lengvai įsivaizduosime, kad šitas didelis žymių žmonių būrys, 
kurie jautėsi ir pavaldūs, ir lygiateisiai, savo dienas leido pilni pasitenkinimo, 
tvarkingai triūsdami pasaulyje ir tokį malonumo jausmą be didelių pastangų 
įskiepydavo ir išugdydavo savo palikuonims. Taipgi ši klasė pasižymėjo dva- 
sine kultūra, nes jau ištisą šimtmetį pirmiausia aukštasis karinis ir civilinis 
lavinimas vaidino labai svarbų vaidmenį ir buvo privalomas visai aukštuo- 
menei ir diplomatiniam sluoksniui, o literatūra ir filosofija užkariavęs protus 
švietimas juos pakėlė į aukštą, dabarčiai ne itin palankią poziciją. 

Vokietijoje turbūt dar niekam nebuvo atėjusi į galvą mintis pavydėti 


tam dideliam privilegijuotam būriui ir gvieštis jam pasaulyje tenkančių pri- 

valumų. Vidurinysis sluoksnis ramiai atsidėjo prekybai ir mokslams ir, dirb- 
damas šiose bei su jomis artimai susijusios technikos srityse, pasiekė žymių 
laimėjimų, atsveriančių jo padėtį aukštuomenės atžvilgiu. Tokią veiklą plė- 
tojo laisvieji ar pusiau laisvi miestai, jų gyventojai buvo ramūs ir patenkinti. 
Kas gausino savo turtą, tobulino savo dvasinę veiklą, ypač teisės ir valstybės 
dalykų žinias, tas visur galėjo tapti įtakingu asmeniu. Antai aukščiausiuo- 
se imperijos teismuose, o ir visur kitur, prieš aukštaluomių suolą stovėdavo 
mokslininkų suolas; pirmiesiems būdingas platus požiūris gražiai derėjo su 
antrųjų giliomis žiniomis, ir gyvenime niekas su niekuo nesivaržė; didikams 
nereikėjo drebėti dėl kitiems nepasiekiamų, per laiką šventomis tapusių savo 
privilegijų, o miestelėnas laikė negarbe siekti tokios regimybės vien tam, kad 
prie jo vardo būtų pridėta viena dalelytė. Pirklys, technikas turėjo užtekti- 
nai darbo, kad, taip sakant, galėtų lenktyniauti su sparčiau žengiančiomis 
tautomis. Jei išleisime iš akių įprastą kasdienį nepastovumą, turbūt galėsime 
pasakyti, kad apskritai tai buvo gryno siekimo laikas, iki tol dar nepatirtas, 
ir dėl vėliau padidėjusio išorinio ir vidinio spaudimo jis negalėjo ilgai tęstis. 

Tuo laiku mano padėtis aukštųjų sluoksnių atžvilgiu buvo labai gera. 
Nors Verteryje nepakančiai atsiliepiama apie nemalonumus, patirtus susidū- 
rus dviem skirtingiems sluoksniams, tai nebadė akių, nes nesikirto su visai 
knygai būdingu aistringu kalbėjimu; visi jautė, kad čia nesiekiama sukelti 
jokio tiesioginio poveikio. 

Gecas fon Berlichingenas padėjo aukštiesiems sluoksniams susidaryti 
apie mane palankią nuomonę; nors pjesė galbūt sulaužė kai kurias ligšiolines 
literatūros tradicijas, joje nuodugniai ir sumaniai buvo pavaizduota senovės 
vokiečių santvarka: viršuje - nepažeidžiamas imperatorius, žemiau — įvai- 
riems hierarchinės tvarkos laipteliams atstovaujantys asmenys ir riteris, ku- 
ris susiklosčius tokiai padėčiai, kai viešpatauja neteisė, kaip privatus asmuo 
bando veikti jei ne pagal įstatymus, tai bent paisydamas teisėtumo, bet per 
tai patenka į nelemtą padėtį. Tas kompleksas buvo ne iš oro pagautas, bet iš 
tikro gyvenimo pasemtas, dėl to netgi truputį šiuolaikiškas, tačiau kūrinyje 
atsiskleidė ta dvasia ir prasmė, kurią dorasis šaunuolis, vos vos pagražinda- 
mas, savo pasakojime sau pačiam suteikė. 

Jo giminė tebeklestėjo, jos ryšiai su frankų riterija nebuvo nutrūkę, nors, 
kaip ir daug kitų ano meto dalykų, bus tapę glebesni ir praradę ankstesnį 
gyvybingumą. 

Jagsto upelė, Jagsthauzeno pilis!* staiga įgijo poetinę reikšmę; žmonės 


ėmė juos lankyti, taip pat ir Heilbrono rotušę". 

Buvo žinoma, kad aš esu sumanęs pavaizduoti ir kitus tos epochos įvy- 
kius, tad kai kurios šeimos, kurių šaknys siekė anuos laikus, puoselėjo viltį, 
kad ir joms nusišypsos laimė nelyginant dienos šviesoje pamatyti savo sen- 
tėvius. 

Visus apima savotiškas pasitenkinimas, kai kokiai nors tautai vėl išma- 
niai primenama jos istorija; ji džiaugiasi savo protėvių dorybėmis ir švelniai 
pašiepia jų trūkumus, kuriuos tariasi seniai įveikusi. Dėl to toks kūrinys vi- 
sada sukelia susidomėjimą ir sulaukia pritarimo, ir tuo atžvilgiu aš galėjau 
džiaugtis daugeriopu poveikiu. 

Vis dėlto pasakysiu, kad tarp tų, kurie siekė su manimi susipažinti, ir 
gausiame prie manęs prisišliejusio jaunimo būryje nebuvo nė vieno aukšta- 
luomio, užtat mane susirado ir aplankė vienas kitas, perkopęs per trisdešimt; 
jų norusir siekius palaikė džiugi viltis, kad galės prasilavinti tėvynės istorijos 
srityje ir apskritai bendražmogiškąja prasme. 

Anuo metu imta gyvai domėtis penkioliktą ir šešioliktą amžius ski- 
riančiu laikotarpiu. Susipažinau su Ulricho von Hutteno*" veikalais; apėmė 
nuostaba, kad ir dabar tarsi vėl atsikartoja kažkas panašaus į tai, ko tada 
būta. 

Dėl to, manyčiau, čia tiktų įdėti Ulricho von Hutteno laišką Willibal- 
dui Pirckheimeriui*!. 

„Ką laimė mums duoda, tą dažniausiai ir atima, bet ne tik tai; juk ma- 
tome, kad ir visa kita, kas prie žmonių prilimpa iš lauko, valdo atsitiktinu- 
mas. O aš štai siekiu garbės, kurią norėčiau įgyti be jokio nepalankumo, kad 
ir koks jis būtų, nes mane užvaldė toks karštas šlovės troškimas, kad noriu 
tapti kiek įmanoma prakilnus. Prasti būtų mano reikalai, brangus Willibal- 
dai, jei jau dabar save laikyčiau didiku, nors gimiau irgi tokio rango, tokio- 
je šeimoje, iš tokių tėvų, jei savęs nebūčiau padaręs prakilnaus savo paties 
pastangomis. Štai kokį didelį darbą aš sumąsčiau! Ber mano mintys siekia 
dar aukščiau! Ne norėčiau būti pakeltas į prakilnų, puikų luomą, bet, prie- 
šingai, norėčiau rasti šaltinį, iš kurio pasisemčiau ypatingo prakilnumo ir 
nepriklausyčiau prie pasipūtusių didikų, patenkintas tuo, ką gavau iš savo 
protėvių; bet kad tuos turtus pats dar kuo nors pagausinčiau, kas po manęs 
pereitų mano palikuonims. 

Dėl to tat savo mokslu ir pastangomis save ten kreipiu ir to siekiu, kitaip 
negu manantieji, kad visiškai pakanka to, kas yra; nes man viso to negana, 
juk tau išpažinau savąją tokio pobūdžio garbėtrošką. Taigi prisipažįstu, kad 


nepavydžiu tiems, kurie, išėję iš žemiausių sluoksnių, pranoko mane; šiuo at- 

žvilgiu aš toli gražu nemanau taip, kaip kiti mano luomo vyrai, kurie dažnai 
niekina žemos kilmės žmones, savo sumanumu iškilusius. Juk visai pagrįstai 
labiau negu mes yra vertinami tie, kurie sučiupo ir pasiėmė mūsų užleistą šlo- 
vės medžiagą, kad ir kas jie būtų, ar vėlėjų, ar šikšnių sūnūs; nes jie tai įgijo 
daug didesnėmis pastangomis, negu mums atrodo. Ne tik kvailiu vadintinas 
nemokytasis, pavydintis tam, kuris iškilo dėl savo žinių, bet ir vargšu, net 
didžiausiu vargeta laikytinas; o ta liga labai serga mūsų didikai, nes kreivai 
žiūri į tokias puošmenas. Juk ką, dėl Dievo meilės, reiškia pavydėti įgijusiam 
tai, ką mes užmetėme? Kodėl mes nesimokėme įstatymų? Kodėl patys nesi- 
gilinome į gražiuosius mokslus, į puikiuosius menus? Todėl mus ir aplenkė 
vėlėjai, kurpiai ir račiai. Kodėl metėme tarnybą, kodėl laisvąsias studijas už- 
leidome tarnams ir - gėda mums! - jų nešvarai? Didikų palikimo dalį, nuo 
kurios mes nusigręžėme, visai teisėtai gali pasisavinti kiekvienas paslankus 
ir stropus vyras ir ją naudoti savo veikloje. Mes, vargšai, apleidžiantys tai, 
kas bet kurį žemiausiąjį gali iškelti virš mūsų, liaukimės pagaliau pavydėti ir 
stenkimės taip pat įgyti tai, į ką, mūsų skaudžiai gėdai, taikosi kiti. 

Kiekvienas troškimas pelnyti šlovę yra gerbtinas, kiekviena kova dėl pui- 
kumo pagirtina. Tad tegu kiekvienas luomas lieka prie savo garbės, tegu turi 
savąją puošmeną! Neketinu menkinti protėvių paveikslų nei dailiai pavaiz- 
duotų giminės medžių, bet juk jų vertė nėra mūsų vertė, kol nenusipelnome 
jos turėti kaip savo, o ir vertė pražūva, jei diduomenė nesilaiko jai deramų 
papročių. Veltui tau rodys savo protėvių portretus riebus ir drūtas šeimos 
tėvas, kai pats, gyvendamas be darbo, veikiau primena rąstą negu lygintinas 
su tais, kurie savo darbštumu jam nušvietė kelią. 

Tiek tat norėjau tau plačiai ir atvirai papasakoti apie savo garbėtrošką ir 
jos ypatumus." 

Nors ne tokiu nuoseklumu išlietas, tačiau panašias šaunias ir svarias 
mintis man dažnai išsakydavo subtilūs draugai ir pažįstami, kuriems sėkmę 
atnešė jų doras darbas. Ano meto credo buvo mintis, esą prakilnumą reikia 
užsipelnyti pačiam, o jei tuo gražiuoju laiku ir būta kokio nors pasivaržymo, 
tai tik tokio, kuris, kilęs viršuje, leidosi žemyn. 

Mes, kiti, galėjome džiaugtis tuo, ko siekėme: laisvai ir kitiems prita- 
riant naudotis gamtos dovanotais savo talentais, nes toks jų naudojimas ne- 
prieštaravo miestiškojo gyvenimo sąlygoms. 

Mano gimtasis miestas tuo požiūriu užėmė ypatingą, nepakankamai 
vertinamą padėtį. Šiaurinių laisvųjų imperijos miestų pagrindas buvo plati 


prekyba, pietinių, nesant gerų sąlygų prekybai plėtoti, - menas ir technika, 

o Frankfurtui prie Maino buvo būdingas tam tikras kompleksas, tarsi susi- 
dedantis iš prekybos, kapitalo, namų ir žemės nuosavybės, mokslo ir kolek- 
cionavimo. 

Valdžia buvo liuteronų konfesijos atstovų rankose; senasis bendrą turtą 
valdančių šeimų susivienijimas, kurio vardas kilęs iš Limpurgų namų, Frau- 
ensteinų namai - iš pradžių tik klubas, kilus įvairiems žemutinių sluoksnių 
sukeltiems sukrėtimams niekada neprarasdavo nuovokumo; teisininkai, kiti 
pasiturintys ir geraminčiai žmonės - visiems buvo atviros durys į magistra- 
tą; net tie amatininkai, kurie neramiu laiku laikėsi tvarkos, galėjo būti ren- 
kami į miesto tarybą, nors galimybės pakilti į aukštesnį suolą neturėjo. Ki- 
tos konstitucijai neprieštaraujančios priemonės, sudarančios atsvarą tarybos 
valdžiai, formalios įstaigos ir visa kita, kas įsisteigia esant tokiai santvarkai, 
daugeliui žmonių suteikė galimybę imtis veiklos, o prekyba ir technika dėl 
palankios miesto padėties galėjo nevaržomai plėtotis. 

Aukštoji diduomenė gyveno uždarai, kone nepastebimai, jai artimiau- 
sias sluoksnis buvo energingesnis ir, įsikūręs ant senų pasiturinčių šeimų 
pagrindo, teisiniu išprusimu ir valstybės valdymo žiniomis siekė atkreipti 
dėmesį. 

Vadinamieji reformatai, lygiai kaip refugiės*? kitose vietovėse, sudarė iš- 
skirtinę klasę ir jų sskmadieninė kelionė gražiais ekipažais į savo pamaldas 
Bokenheime*? būdavo savotiškas triumfas, matant tą miestelėnų dalį, kuri 
turėjo teisę tiek gražiu, tiek bjauriu oru eiti į bažnyčią pėsčiomis. 

Katalikų kaip ir nebuvo matyti, bet ir jie pamažu pradėjo naudotis pri- 


valumais, kurių turėjo kitos dvi konfesijos. 

Grįždamas prie literatūros reikalų, norėčiau aptarti vieną aplinkybę, pada- 
riusią didelę įtaką ano meto vokiečių poezijai; į ją būtina atkreipti dėmesį, 
nes iki šiol tebeveikia visą mūsų poezijos raidą, jos poveikis bus jaučiamas ir 
ateityje. 

Vokiečiai nuo seno naudojo rimą; jis buvo geras tuo, kad teikė galimy- 
bę eiliuoti labai paprastai, kone tik skaičiuojant skiemenis. Augant poezi- 
jos kultūrai, daugiau ar mažiau instinktyviai paisant skiemenų prasmės ir 
reikšmės, dažnas poetas pasiekė tikrai pagirtinų laimėjimų. Rimas rodė 
poetinio sakinio pabaigą, o trumpesnėse eilutėse rasdavosi net cezūra, ir 
natūraliai išlavinta klausa pagaudavo tokių eilių skirtingumą ir žavesį. 
Tačiau staiga rimo atsisakyta, nepagalvojus, kad dėl skiemenų vertės dar 
nenuspręsta, apskritai apie tai sunku spręsti. Klopstockas pirmas žengė šį 
žingsnį. Žinome, kiek pastangų jis padėjo ir ką sukūrė. Kiekvienas jautė, 
koks rizikingas tas dalykas, ir neskubėjo jo imtis; įsivyravusi grįžimo į gam- 
tą tendencija paskatino atsigręžti į poetinę prozą. Gefnerio idilės atvėrė 
begalines galimybes. Klopstockas proza parašė Hermano mūšio dialogus ir 
Adomo mirtį. Miestelėniškosios tragedijos ir dramos padėjo teatre įsitvirtin- 
ti jausmingam aukštajam stiliui, o penkiapėdis jambas, kurį pas mus pasklei- 
dė anglai, priešingai, poeziją nužemino į prozą. Tačiau apskritai iš poezijos ir 
toliau reikalauta ritmo ir rimo. Nors Ramleris rėmėsi netvirtais principais, 
o savo kūriniams kėlė didelius reikalavimus, jis nusprendė lygiai taip griež- 
tai įvertinti ir kitų poetų darbus. Tad perdarė prozą į eiles, perrašė ir patai- 
sė svetimus kūrinius, bet už tai nebuvo pagirtas, o sukėlė tik dar didesnį 
sąmyšį. Geriausiai sekėsi tiems, kurie naudojo tradicinį rimą ir atsižvelgė 
į skiemenų vertę, vadovavosi natūraliu skoniu ir laikėsi nerašytų taisyklių; 
taip darė Wielandas - nors neprilygstamas, jis ilgai buvo pavyzdys mažes- 
niems talentams. 

Taigi netapo aiškiau, kaip naudoti rimą, visi buvo sutrikę, net patys ge- 
riausieji jautėsi netvirtai. Dėl tokios nelemtos padėties geniali mūsų poezijos 
epocha subrandino menką vertingų kūrinių derlių, nes ir čia laikas skriejo, 
reikalavo, kūrė - jam buvo svetima estetinė žiūra, jis nerado pasitenkinimo 


savyje. 

Ieškant poezijai tvirto pagrindo, taipgi - stichijos, kurioje būtų galima 
laisvai kvėpuoti, atsitraukta kelis šimtmečius atgal į laikotarpį, kai iš chaoso 
prasikalė džiuginantys želmenys; taip susidraugavome ir su to meto poezija. 
Minezingeriai mums buvo labai tolimi; iš pradžių būtų reikėję išmokti kal- 
bą, o ji nedomino - norėjome ne mokytis, bet gyventi. 

Artimiausias iš visų mums buvo Hansas Sachsas, iš tiesų meistriškas 
poetas. Tikras talentas, žinoma, ne toks, kaip visi tie riteriai ir dvariškiai, 
bet paprastas miestelėnas, kokie ir mes troškome būti. Mums buvo priimti- 
nas jo didaktinis realizmas, tad kada ne kada perimdavome jo lengvą ritmą, 
paslaugų rimą. Toks eiliavimas, rodos, puikiai tiko dabarties poezijai, o jos 


mums reikėjo nuolat. 


Ant tokio nepatikimo pagrindo, tokiomis nerimtomis dingstimis anuomet 
buvo kuriami žymūs darbai, reikalaujantys metų metais, net per visą gyve- 
nimą nemąžtančio susitelkimo, tad nesunku įsivaizduoti, kokiu neleistinu 
būdu kai kada rasdavosi trumpaamžiai kūriniai, pavyzdžiui, poetiniai laiš- 
kai, parabolės ir įvairios invektyvos, kuriais mes nepaliaujamai kurstėme 
savo vidinį karingumą ir mesdavome į kovą su išoriniu pasauliu. 

Be išspausdintų darbų, jų ne kažin kiek išliko; teatiteks tie kūrinėliai 
ateities kartoms. Trumpomis pastabomis norėčiau galvotiems vyrams paaiš- 
kinti, kaip jie atsirado ir ko jais siekta. Įžvalgesni, su tais ekscentriškais daly- 
kėliais susidursiantys vėliau, tikriausiai supras, kad juos parašyti įkvėpė dori 
siekiai. Teisinga valia varžosi su akiplėšiškumu, gamta - su tradiciškumu, 
talentas - su formomis, genijus — pats su savimi, jėga - su išglebimu, nepa- 
naudoti gabumai — su atskleistu vidutiniškumu, tad visa tai galima vertinti 
kaip avanposto mūšį, kuris prasideda po karo paskelbimo ir žada žiaurias 
grumtynes. Juk įdėmiai pažvelgus matyti, kad kova per tuos penkiasdešimt 


metų dar nesibaigė, ji tebevyksta, tik persikėlė į aukštesnę sritį. 


Sekdamas senu vokiečių lėlių teatro ir balagano vaidinimu, sumaniau smagų 
farsą; nutariau jį pavadinti Hansvursto vestuvės. Sudariau tokį planą: nese- 
niai pilnametis tapęs turtingas valstiečių sūnus Hansvurstas (jo tėvai mirę) 
nori vesti turtingą merginą vardu Urzelė Blandinė. Jo globėjas Kilianas 
BruscAekas, jos motina Urzelė ir kiti labai patenkinti tokiu jo ketinimu. Tai 
seno jų plano, karščiausių troškimų išsipildymas. Kliūčių šiam sumanymui 
įgyvendinti nėra, o visa problema iš esmės tik ta, kad jaunuolių norą kuo 


greičiau priklausyti vienas kitam gaišina pasirengimai vestuvėms ir su jais 

neišvengiamai susiję reikalai. Prologe pasirodo kvieslys; tradicinę banalią 


savo kalbą jis baigia tokiu rimu: 


Pas šinkorių karčemoj 


Bus veselė nedelioj. 


Siekiant išvengti priekaišto, esą pažeista vietos vienybės taisyklė, scenos 
gale turėjo matytis gerai apšviesta minėta karčema su iškaba; pastatytą ant 
volės, ją galima sukioti į visas keturias puses, atitinkamai keičiant priekinius 
scenos kulisus. 

Pirmame veiksme karčema atgręžta į žiūrovus fasadu su iškaba, kurioje 
auksu žėri pagal saulės mikroskopą! pavaizduoti simboliai; antrame veiksme 
matyti į sodą išeinanti pusė, trečiame - į miškelį, ketvirtame - į gretimą 
ežerą, o tai reiškia, kad vėliau visą sceną iki suflerio būdelės dekoruotojas 
nesunkiai galėtų užlieti bangelėmis. 

Tačiau tai, ką papasakojau, dar neatskleidžia tikrojo sumanymo, nes vi- 
sas pasiutiškas pokštas čia buvo personažų vardai - įprasti vokiečių keiks- 
mažodžiai ir pravardės, iškart atskleidžiantys kiekvieno veikėjo charakterį ir 
visų jų tarpusavio santykius. 

Drįstame tikėtis, kad ši knyga bus skaitoma geroje draugijoje, o gal ir 
jaukiame šeimos rate, dėl to nesiryžtame paeiliui - nelyginant teatro iška- 
boje — išvardyti visų personažų nei pateikti tų vietų, kuriose jie aiškiausiai 
ir ryškiausiai matyti, nors taip paprasčiausiai atsiskleistų smagūs, išdaigiški, 
nekalti santykiai ir šmaikštūs juokai. Kad pabandytume, įdedame vieną lapą 
ir pavedame leidėjams spręsti, ar leistina jį skelbti. 

Pusbrolis Niekšas yra giminaitis, tad turėtų būti kviečiamas į vestuves; 
niekas jam neturi jokių priekaištų, mat gyvenime iš jo apskritai jokios nau- 
dos, bet ką padarysi, kad jis yra, o kad yra, tai negi jam atsakysi; be to, per 
tokią šventę negi draskysi jam akis, kad retkarčiais jo elgesys giminių toli 
gražu nedžiugina. 

Ponas Sukčius — sudėtingesnis atvejis: giminėms padeda, kai jam tai 
naudinga; yra ir blogo padaręs - gal kad apsimokėjo, o gal šiaip, iš smagumo. 
Turintieji proto nutaria, kad jį reikia kviesti, tad nenorintieji jo vestuvėse 
matyti — jų tik keletas - priversti nusileisti. 

Dėl trečio asmens sunku nuspręsti: draugijoje jis - padorus vyras, ne 
prastesnis už kitus, nuolaidus, paslaugus, viskam tikęs; vienintelė bėda - ne- 


gali girdėti savo vardo, nes vos išgirsta, jį akimirksniu apima toks herojinis 

įniršis, - taip šiauriečiai vadina berserkerių nirtą?, - kad, rodos, viską aplin- 
kui ištaškys, ir tokio siuto pagautas tiek kitus sužaloja, tiek pats susižaloja, 
apskritai per jį vaidinimo antras veiksmas baigiasi dideliu sąmyšiu. 
Negalėjau palikti nepašokdinęs plėšikautojo Mackloto. Jis eina per kai- 
mus siūlydamas pirkti savo maklotūrą*; suuodęs, kad rengiamasi vestuvėms, 
neatsispiria pagundai pabandyti ir čia ką nors iškišti ir kitų sąskaitą papenė- 
ti iš alkio gurgiantį pilvą. Taigi jis prisistato; Kilianas BrustAlekas ištiria jo 
pasiūlymą ir išvaro lauk, nes visi svečiai esą gerai žinomi asmenys, o jis, deja, 
toks nesąs. Maklotas žūtbūt stengiasi įrodyti, kad jis lygiai toks žymus, kaip 
visi kiti. Tačiau kaip griežtas ceremonmeisteris Kilianas BrustAekas nepa- 
siduoda įkalbinėjimams, todėl perspausdintojo Makloto stoja ginti artima 
siela — antro veiksmo pabaigoje iš berserkerio nirto atsigavęs ponas, kurio 


vardo nevalia ištarti, tad Maklotui galiausiai leidžiama dėtis prie svečių. 


Tuo laiku grafai Stolbergai pranešė, kad vykdami į Šveicariją norėtų pas mus 
užsukti. Su jais ir visais jaunais vyrais, kurių būdas ir veikla neblogai žinomi, 
užmezgiau draugiškus ryšius, mano talentui pirmą kartą atsiskleidus Getim- 
geno mūzų almanache. Anuomet gan keistai buvo suprantamos draugystė ir 
meilė. Tiesą sakant, karšti jaunuoliai atsiverdavo vienas kitam ir rodydavo 
talentingą, bet neišlavintą vidinį pasaulį. Toks tarpusavio santykis, kuris, po 
teisybei, atrodo kaip savitarpio pasitikėjimas, ir buvo laikomas meile, tikru 
prielankumu; tuo atžvilgiu aš apgaudinėjau save lygiai taip kaip ir kitus, ir 
per tai man daug metų teko kentėti. Tebeturiu anuo laikotarpiu rašytą Būr- 
gerio laišką, iš kurio aiškėja, kad tiems vaikinams anaiptol nerūpėjo dorovi- 
niai ir estetiniai dalykai. Kiekvienas jautė vidinį jaudulį ir tarė, kad šis yra 
pakankamas įgalinimas veikti ir kurti. 

Taigi atvyko broliai Stolbergai, su jais ir Haugwitzas*. Pasitikau juos 
atvira širdimi, jaukiu svetingumu. Jie gyveno viešbutyje, bet valgydavo daž- 
niausiai pas mus. Pirmas smagus susitikimas praėjo džiugiai, tačiau netrukus 
pasigirdo ekscentriškos kalbos. 

Su mano motina jie iškart užmezgė ypatingą ryšį. Ji, veikli, tiesi, tarsi 
persikėlė į viduramžius, į lombardų ar bizantų princesės dvarą. Svečiai į ją 
kreipdavosi ne kitaip, kaip ponia Aja?; jai patiko toks pokštas ir juoba leisda- 
vosi su jaunimu fantazijos takais, nes jau Gewo fon Berlichingeno namų šeimi- 
ninkės paveiksle tarėsi atpažinusi save. 

Tačiau visa tai truko neilgai, nes kelis kartus drauge papietavus, ištuš- 


tinus vieną antrą butelį vyno, sukilo poetinė neapykanta tironams ir apėmė 

karštas troškimas išgerti tokio siaubūno kraujo. Tėvas tik juokėsi ir purtė 
galvą, motina apie tironus nebuvo girdėjusi, bet prisiminė, kad tuos išgamas 
kažkada matė Gottfriedo Kronikoje — vario raižinyje pavaizduotą pergalin- 
gai džiūgaujantį karalių Kambizą“, kuris tėvo akivaizdoje pervėrė ietimi jo 
sūnelio širdį, - toks vaizdas buvo įsirėžęs jos atmintyje. Kad tokie ir panašūs 
vis rūsčiau skambantys žodžiai sukeltų linksmybę, ji išskubėjo į rūsį, kur 
rūpestingai saugotos didelės statinės seno vyno - net 1706, 1719, 1726 ir 
1748 metų derliaus, jos buvo pavyzdingai prižiūrimos ir užlaikomos, atida- 
romos retai ir tik iškilmingomis, svarbiomis progomis. 

Pastačiusi ant stalo dailų butelį, į kurį buvo supiltas skaisčiai raudonas 
vynas, ji sušuko: 

- Štai tikrasis tirono kraujas! Juo gardžiuokitės, bet kad man daugiau 
negalvotumėt apie jokius žudymus! 

— O, tirono kraujas! - sušukau aš. - Nėra didesnio tirono, kaip tas, ku- 
rio širdies kraują jums patiekė į stalą. Gaivinkitės juo, bet nepraraskit saiko, 
saugokitės, kad jūsų nepavergtų gardumu ir svaiguliu. Vynmedis yra visuo- 
tinis tironas, ir jį reikia išnaikinti, tad pasiskirkime patronu ir garbinkime 
Likurgą iš Trakijos : jis užsimojo prieš dorą reikalą, bet galvą apsvaiginančio 
demono Bakcho apakintas ir pražudytas nusipelno būti pirmutinis tarp visų 
kankinių. 

Tas vynmedis yra pats negailestingiausias tironas, be to, jis pataikūnas, 
meilikautojas ir smurtininkas. Pirmi jo kraujo gurkšniai gardūs, bet lašas ne- 
sulaikomai sukimba su kitu lašu — tarsi būtų perlų vėrinio siūlas, kurį baisu 
nutraukti. 

Galbūt skaitytojui kils įtarimas, kad čia įdėjau, kaip kad ir geriausi is- 
torikai visada darė, išgalvotą kalbą; kaip norėčiau, kad koks nors stenogra- 
fuotojas būtų klausęs ir užrašęs tuos mano žodžius. Manau, paaiškėtų, kad 
motyvai nesiskiria, o išlietosios mintys gal net dar žavesnės ir pagavesnės. 
Apskritai dabartiniam pasakojimui trūksta užmojingos jaunatvinės iškal- 
bos ir pilnatvės - tai ji, jaunystė, svaigsta jausdama save ir neišmano, kur dėti 
savo jėgą ir energiją. 

Tokiame mieste kaip Frankfurtas visada esi keistoje padėtyje: čia nuo- 
lat prasilenkiantys svetimšaliai liudija visas pasaulio šalis ir žadina norą pa- 
čiam kur nors nukeliauti. Jau ir anksčiau įvairiomis progomis buvojau šen 
ir ten, tad kaip tik dabar, kai turėjau ryžtis ir pabandyti įsitikinti, ar galiu 
atsisakyti Lili, kai apimtas kažkokio bjauraus nerimo nebegalėjau nieko dirb- 


ti, su džiaugsmu priėmiau Stolbergų kvietimą kartu vykti į Šveicariją. Dar 

maloniau nuteikė tėvo raginimas; jis labai norėjo, kad važiuočiau į tą pusę, 
ir patarė, jei pavyktų, iš Šveicarijos kalnų perėja būtinai nukakti į Italiją, tad 
greitai nusprendžiau ir skubiai susikroviau daiktus. Trumpai užsiminęs apie 
būsimą kelionę, bet neatsisveikinęs, išsiskyriau su Lili; ją laikiau širdyje taip 
giliai, kad man net neatrodė, jog palieku ją ir išvykstu. 

Po kelių valandų su linksmaisiais savo bendrakeleiviais atsidūriau 
Darmštate. Dvare privalėjome mandagiai elgtis, tad grafas Haugwitzas sto- 
jo mums nurodinėti ir vadovauti. Buvo jauniausias iš mūsų, dailiai sudėtas, 
pažiūrėti švelnus, taurus, minkštų malonių veido bruožų, visada vienodas, 
nuoširdus, bet toks santūrus, kad dėl savo šalrtumo labai išsiskyrė iš kitų. Dėl 
to draugai nuolat iš jo šaipėsi ir pravardžiavosi. Toks elgesys nepiktino, mat 
jie įsivaizdavo esantys gamtos vaikai, bet kai reikėjo parodyti geras manieras 
ir vėl atvirsti į grafą, - o tai nebuvo nemalonu, - tik jis mokėjo priversti ir 
numaldyti, tad mes palikome apie save nors ne patį geriausią, bet visai pa- 
kenčiamą įspūdį. 

Laiką leidau pas Mercką; jis kaip Mefistofelis išpeikė mano kelionę ir 
negailestingai atvirai apibūdino jį taip pat aplankiusius mano bendrakelei- 
vius. Kiaurai mane permatė ir sielojosi, kad aš toks nepataisomas, naivus ge- 
raširdis; baisėjosi, kad aš visada su viskuo sutinku, kad pats gyvenu ir kitiems 
leidžiu gyventi. 

— Tikra kvailystė, kad susidėjai su tais bernais! — sušuko jis ir taikliai, 
bet ne visai teisingai juos nusakė. Jo vertinimui trūko geranoriškumo, dėl to 
tariau matantis geriau negu jis, nors aš ne geriau mačiau, bet tiesiog pastebė- 
jau ir tas savybes, kurios nepateko į jo akiratį. 

— Ilgai su jais neišbūsi! — tokia išvada užbaigė savo kalbas. Prisimenu 
svarbius jo žodžius, kuriuos ir vėliau man kartodavo, kuriuos ir aš sau karto- 
davau ir gyvenime dažnai į juos atsiremdavau. „Tavo siekis, tavo nenukryps- 
tamas palinkimas - supoetinti tikrovę; kiti stengiasi paversti tikrove vadina- 
mąją poeziją, vaizduotės dalykus, bet iš to nebūna nieko gero.“ 

Nelaimei, kol mūsų draugija atsisveikino su Darmštatu, vienas nutiki- 
mas nepaneigiamai patvirtino Mercko nuomonę. 

Prie anuometinių kvailiojimų, į kuriuos nuvedė įsivaizdavimas, esą bū- 
tina sugrįžti į gamtinę būklę, priklausė ir maudynės vandens telkiniuose po 
atviru dangumi; užtektinai mandagiai pasirodę, mūsų draugai būtinai norė- 
jo padaryti ką nederamo. Per Darmštatą neteka jokia upė, miestas stovi smė- 
lingoje lygumoje, tačiau netoliese yra tvenkinys, apie kurį tik tada ir sužino- 


jau. Taigi gamtos ištroškę ir vis labiau kaistantys draugai nutarė toje kūdroje 

atsigaivinti; nuogi jaunuoliai vidury skaisčios dienos ten atrodė tikrai kažkas 
nepaprasto; šiaip ar taip, kilo skandalas. Merckas dar labiau sugriežtino savo 
išvadas, ir, neneigsiu, aš paraginau skubiai išvykti. 

Nors visus siejo geri ir taurūs jausmai, jau kelyje į Manheimą išryškėjo 
galvosenos ir elgesio skirtumai: Leopoldas Stolbergas karštai pareiškė turė- 
jęs nutraukti nuoširdų meilės ryšį su gražia angle“, dėl to leidęsis į tolimą 
kelionę. Švelniai patikintas, kad tokie jausmai niekam nesvetimi, jis ėmė lie- 
ti begalinę jaunystės širdgėlą: jo aistrai, jo skausmui, jo mylimosios grožiui 
ir meilumui nėra lygių visame pasaulyje. Blaivumu pabandžius atvėsinti jo 
įkarštį, kaip kad įprasta tarp gerų draugų, padėtis, rodos, tik dar pablogėjo, 
ir mudu su grafu Haugwitzu nusukome kalbą kitur. Atvykę į Manheimą 
įsikūrėme gražiuose dailaus viešbučio kambariuose ir valgant pirmųjų pietų 
desertą, kai netausota vyno, Leopoldas paragino išgerti į jo gražuolės sveika- 
tą; tai buvo atlikta palydint garsiems šūksniams. Ištuštinus taures jis sušuko: 

— Iš šių pašventintų taurių daugiau nevalia gerti nė lašo, antras tostas į 
sveikatą būtų šventybės atėmimas, tad sunaikinkime šiuos indus! - Ir tren- 
kė taurę į sieną sau už nugaros. Mes pasekėme jo pavyzdžiu, ir man pasirodė, 
tarsi mane už apykaklės pešiorų Merckas. 

Tačiau jaunystė perima iš vaikystės nenorą pykti ant gerų draugų, tad 
nešališką prielankumą kas nors gali aptemdyti, bet jo sunaikinti neįstengia. 

Taigi angeliškomis pavadintoms taurėms dar padidinus mūsų sąskaitą, 
ramūs ir smagūs išskubėjome į Karlsrūhę, kad patiklūs, be rūpesčių įsijung- 
tume į kitą ratą. Ten radome Klopstocką, gražiai rodantį savo moralinę galią 
jį aukštinantiems mokiniams, aš taip pat su noru jam pasidaviau, tad kartu 
su kitais pakviestas į dvarą kaip naujokas pasirodžiau visai neprastai. Po tei- 
sybei, iš dalies buvome raginami elgtis natūraliai, bet kartu oriai. 

Valdantysis ponas markgrafas", tarp vokiečių valdovų didžiai gerbiamas 
kaip vienas iš seniausių, bet labiausiai dėl pagirtinų tikslų, kuriuos siekė įgy- 
vendinti, noriai kalbėjo apie valstybės ūkio reikalus. Ponia markgrafienė"“, 
pati prijaučianti menams ir nusimananti apie daugelį dalykų, žaviomis kal- 
bomis irgi stengėsi palaikyti pokalbį; buvome jai dėkingi už pastangas, bet 
grįžę namo nesusilaikėme nepasišaipę, kad jos įsteigtas fabrikas išleido tokį 
prastą popierių ir kad ji protegavo perleidėją Macklotą. 

Tačiau svarbiausia man buvo tai, kad į Karlsrūhę susitikti su savo kil- 
niąja sužadėtine, Heseno-Darmštato princese Luize, atvyko jaunasis Vei- 
maro hercogas; čia turėjo įvykti jų formalios sutuoktuvės; idant tinkamai 


išaiškintų visas tokio reikšmingo įvykio aplinkybes ir dėl visko susitartų 

su vyriausiuoju rūmininku grafu Goertzu, čia jau buvo atvykęs prezidentas 
von Moseris. Mano pokalbiai su abiem aukštaisiais asmenimis praėjo kuo 
maloniausiai, tad per atsisveikinamąjį priėmimą buvau dar kartą patikintas: 
jiems abiem būtų labai malonu netolimoje ateityje manęs sulaukti Veimare. 

Keli atskiri pokalbiai su Klopstocku, mano atžvilgiu nusiteikusiu labai 
draugiškai, sukėlė norą atsiverti ir sužadino pasitikėjimą; perskaičiau jam 
naujausias Fausto scenas!!, kurios lyg ir padarė gerą įspūdį; vėliau girdėjau, 
kad jas labai išgyrė kitiems, nors buvo negreitas girti, ir linkėjo kūrinį kuo 
greičiau pabaigti. 

Minėtas netašytas, anuomet genialiu vadinamas elgesys Karlsrūhėje, 
gražioje, sakytum, šventoje žemėje, truputį sunormalėjo. Aš atsiskyriau nuo 
bičiulių, nes norėjau pasukti į šoną ir nukakti į Emendingeną, kur mano 
svainis buvo vyriausiasis valdytojas. Sprendimą pasimatyti su seserimi lai- 
kiau tikrų tikriausiu išbandymu. Žinojau, kad ji jaučiasi nelaiminga, nors 
dėl to nebuvo kaltas nei jos vyras, nei gyvenimo sąlygos. Ji buvo savita bū- 
tybė, apie tokią sunku kalbėti; pabandykime čia sutrauktai pateikti tai, ką 
įmanoma apsakyti. 

Gražus kūno sudėjimas ją puošė; kas kita veido bruožai — nors rodė ge- 
rumą, protą, nuoširdumą, jiems trūko tam tikro taisyklingumo ir žavesio. 

Be viso to, kažkokį nemalonų įspūdį darė aukšta, labai gaubta kakta, 
kuri bjauria ano meto mada turėjo būti atvira, o plaukai glotniai sušukuo- 
ti atgal taip, kad visiškai atidengtų veidą; ir nesvarbu, jog toji kakta buvo 
geriausias dorovinių ir dvasinių dorybių liudijimas. Įsivaizduoju, kad jeigu 
sesuo vėliau įsigalėjusiu papročiu viršutinę veido dalį būtų galėjusi apgaubti 
garbanomis, o smilkinius ir skruostus padabinti tokiomis pat garbanėlėmis, 
veidrodyje sau būtų atrodžiusi patrauklesnė ir jai nebūtų reikėję sielotis, kad 
nepatinka nei kitiems, nei sau. O kur dar kita bėda - jos oda retai būdavo 
švari, ir ta blogybė nuo jaunumės kažkokia demoniška pikta lemtimi daž- 
niausiai aplankydavo švenčių, koncertų, pokylių dienomis. 

Tačiau ji pamažu nugalėjo savo bėdą, o gražiosios jos savybės vis labiau 
atsiskleidė. 

Tvirtas, nelinkęs pasiduoti charakteris, nuoširdi ir nuoširdumo trokš- 
tanti siela, puiki dvasinė kultūra, geros žinios ir talentai, kelios kalbos, mikli 
plunksna - jei tik būtų buvusi dailesnės išvaizdos, tikrai būtų buvusi tarp 
geidžiamiausių savo laiko moterų. 

Prie viso to dar reikia pridurti vieną ypatingą aplinkybę: jos esybė ne- 


turėjo nė lašo juslumo. Ji užaugo kartu su manimi ir norėjo, kad ir toliau 

tęstųsi tokia — brolio ir sesers santykių - harmonija. Man grįžus iš univer- 
siteto mudu tapome neperskiriami; jungiami gilaus savitarpio pasitikėjimo 
dalijomės savo mintimis, jausmais ir kaprizais, visais nereikšmingų nuti- 
kimų įspūdžiais. Man išvykus į Veclarą, ją nepakeliamai prislėgė vienatvė; 
manęs pavaduoti stojo mano draugas Schlosseris, gerajai seseriai pažįstamas 
ir mielas. Deja, broliškas jo jausmas virto stipria ir, turint galvoje griežtą, 
dorą jo būdą, veikiausiai pirma aistra. Tai buvo, kaip sakoma, labai tinkama, 
pageidaujama partija, ir sesuo, iki tol atkakliai atmetusi daug rimtų pasiūly- 
mų tekėti, kurių sulaukė iš neįdomių, jai pasidygėjimą keliančių vyrų, galų 
gale - turbūt galiu sakyti - leidosi įkalbama sutikti. 

Atvirai prisipažįstu, kad, retkarčiais bandydamas įsivaizduoti jos ateitį, 
ją regėjau ne namų šeimininke, bet veikiau abate, dvasinės bendruomenės 
vadove. Ji turėjo viską, ko reikia tokiai aukštai padėčiai; ji neturėjo to, ko pa- 
saulis neišvengiamai reikalauja. Ji turėjo nenugalimą galią moterų sieloms; 
meilingai traukė jaunas širdis ir valdė jas vidiniais privalumais. Kaip ir aš, 
ji pakentė gerumą, žmoniškumą su visomis jo keistybėmis, jei tik jos nekėlė 
pasipiktinimo, tad bet koks savitumas, kuriuo pasižymi kiekviena ryškesnė 
prigimtis, galėjo nesivaržydamas jai atsiverti; dėl to ir linksmi mūsų pasi- 
buvimai, kaip minėta, vykdavo kaskart kitaip, nesuvaržytai, gražiai, nors 
kartais įgaudavo drąsų pobūdį. Tik jos dėka išmokau su jaunomis mergi- 
nomis elgtis mandagiai ir paslaugiai, neapsiriboti kuria viena ir nesiekti jos 
užkariauti. Taigi nuovokus skaitytojas, gebantis perskaityti taip pat ir tai, 
kas neparašyta, bet apie ką neabejotinai užsimenama, gerai numanys, kokių 
rimtų jausmų apimtas tąsyk įžengiau į Emendingeną. 

Tačiau kai po trumpos viešnagės atsisveikinau, jaučiausi dar labiau pri- 
slėgtas, nes sesuo kuo griežčiausiai patarė, netgi prisakė išsiskirti su Lili. Ji 
pati prisikentėjo ilgai būdama sužadėtine; dorasis Schlosseris su ja susiža- 
dėjo tik įsitikinęs, kad gaus tarnybą Badeno didžiojoje kunigaikštystėje, 
tiksliau, jau priimtas į tarnybą. Tačiau tikrasis paskyrimas nusitęsė neap- 
sakomai ilgai. Spėju, kad šaunusis Schlosseris, nors puikiai tinkantis tokiai 
veiklai, dėl savo tiesmuko dorumo buvo nepageidaujamas nei kunigaikščiui 
kaip su juo artimai susijęs tarnas, nei juoba ministrams kaip artimas bendra- 
darbis. Karlsrūhėje jis negavo tarnybos, kurią tikėjosi ir pageidavo skubiai 
gauti. Kodėl taip ilgai buvo delsiama, supratau, kai atsilaisvino vyriausiojo 
valdytojo vieta Emendingene ir jis nedelsiant buvo ten paskirtas. Jam buvo 
patikėta solidi, pelninga tarnyba, ir jis iš tiesų buvo jos vertas. Tai, kad galėjo 


čia darbuotis vienas pats, veikti pagal savo įsitikinimus ir būti atsakingas 

už visus, tiek pagirtinus, tiek kritikuotinus savo darbus, visiškai atitiko jo 
pažiūras ir elgesį. 

Nesutikti su tokiu paskyrimu buvo neįmanoma, ir mano sesuo turėjo su 
juo vykti; žinoma, ne į rezidenciją, kaip tikėjosi, bet į tokią vietovę, kuri, jos 
akimis, buvo užkampis ir kėlė nuobodulį; gyventi bute, tiesa, erdviame, ati- 
tinkančiame aukštas pareigas, ištaigingame, bet tuščiame, be jokio linksmo 
šurmulio. Su ja išvyko kelios merginos, senos jos draugės, o kadangi Geroc- 
kų!* šeimą Dievulis gausiai apdovanojo dukterimis, jos viešėdavo pakaito- 
mis, tad, nors daug praradusiai, seseriai netrūko bent nuo seno pažįstamų 
draugių. 

Atsižvelgdama į tokias aplinkybes ir tokią patirtį, sesuo nusprendė, kad 
jai leistina liepti man skirtis su Lili. Jos supratimu, būtų žiauru atimti iš mer- 
ginos, apie kurią ji buvo susidariusi puikią nuomonę, na, gal ne nuostabią, 
bet neabejotinai gyvą namų aplinką ir įkurdinti pagirtiname, bet dideliam 
svečių būriui nepritaikytame mūsų name, tarp geranoriško, nekalbaus, bet 
pamokslauti mėgstančio tėvo ir darbščios, į namų ūkį pasinėrusios motinos, 
kuri baigusi ruoštis sėda prie malonaus rankdarbio ir nemėgsta, kad jai kas 
nors trukdytų maloniai šnekučiuotis su čia susirinkusiomis rinktinėmis po- 
niomis. 

Sesuo gyvai apsakė, kas laukia Lili, nes iš dalies laiškuose, iš dalies gy- 
vuose pokalbiuose su ja buvau patikliai išplepėjęs visas smulkmenas. 

Deja, jos žodžiai buvo tik smulkus geranoriškas perpasakojimas to, ką 
jai bandė įkalbėti nelabai teisybės žiūrintis vienas draugas liežuvininkas", 
kuriuo ilgainiui liovėmės pasitikėję. 

Nepažadėjau jai nieko, nors, prisipažinsiu, ji mane įtikino. Palikau ją 
apimtas neaiškaus jausmo; tai jis neleidžia užgesti aistrai, nes Amoras, vai- 
kelis, vis dar kabinasi vilties apdaro, nors ši, tvirtai žengdama, jau skuba 
šalin. 

Vienintelis dalykas, kurį aiškiai prisimenu kelyje tarp Emendingeno ir 
Ciuricho, yra Reino krioklys prie Šafhauzeno. Galingu srautu žemyn krin- 
tantys vandenys žymi pirmą laiptelį į kalnų šalį, į kurią esame maloniai kvie- 
čiami įžengti, tad kildami aukštyn pamažu, pakopa po pakopos, pasiekiame 
kalnus. 

Dar dabar menu Ciuricho ežero vaizdą, atsiveriantį nuo „Kardo“ vieš- 
bučio vartų; sakau - nuo vartų, nes į vidų neužėjau, nuskubėjau pas Lavaterį. 
Mudviejų susitikimas buvo smagus ir nuoširdus, ir, sakysiu, kaip reta mielas; 


Lavateris buvo ne kitoks, kaip patiklus, atžvalgus, pakilus. Jo žmona", tru- 

putį keisto veido, bet taikių, švelnių ir romių bruožų, gražiai derėjo, kaip ir 
visa jo aplinka, su jo galvosena ir gyvensena. 

Kalba iškart nukrypo į Fiziognomiką, apie ją šnekėjomės be paliovos. 
Pirma to keisto veikalo dalis, jei neklystu, jau buvo išspausdinta ar baigiama 
spausdinti. Tą kūrinį leistina vadinti genialiai empiriniu, metodiškai kolek- 
tyviniu. Su juo buvau susijęs labai savotiškai. Lavateris norėjo, kad visas pa- 
saulis jam talkintų ir padėtų; jau per andainykštę kelionę Reinu jo pageida- 
vimu buvo parengta daug įžymių žmonių portretų, nes, įtraukdamas į knygą 
garsias asmenybes, siekė jas sudominti savo veikalu. Lygiai taip ir meninin- 
kus ragino siųsti savo piešinius, kad juos galėtų panaudoti savo reikmėms. 
Tapytojai piešinius atsiuntė, bet jie visiškai neatitiko savo paskirties. Taip 
pat Lavateris užsakė daugybę vario raižinių, tačiau būdingų išėjo vos vienas 
kitas. Taigi jis nuveikė didžiulį darbą, savo pinigais ir visokeriopomis pa- 
stangomis parengė žymų veikalą ir įspūdingai pagerbė fAiziognomiką; dabar 
medžiaga turėjo virsti didele knyga, o doktrina pagrįsta ir pavyzdžiais ilius- 
truota fiziognomika - įgyti mokslo vardą, bet nė vienas piešinys neatspindė- 
jo to, ką turėjo atspindėti: visos plokštelės buvo peiktinos, netikslios, tik iš 
dalies priimtinos, nė viena nebuvo atlikta nepriekaištingai, o kai kurios dėl 
šalia įdėtų paaiškinimų apskritai atrodė grynas niekalas. Man, kuris prieš 
žengdamas žingsnį pasižiūri, kur statyti koją, tai buvo vienas nemaloniausių 
uždavinių, kada nors tekusių atlikti. Spręskite patys. Rankraštį su įterpsi- 
mais į tekstą plokštelių atspaudais Lavateris man atsiuntė į Frankfurtą. Jis 
man leido išbraukti viską, kas nepatinka, pakeisti kuo kitu arba įdėti tai, ką 
sumanyčiau; suprantama, kad suteikta teise aš pasinaudojau labai saikingai. 
Išmečiau tik karštą Lavaterio prieštaravimą, nukreiptą prieš neteisų peikū- 
ną, o vietoj jo įdėjau smagų gamtos eilėraštį; už tai Lavateris mane išbarė, bet 
vėliau, atvėsęs, pritarė mano poelgiui. 

Tas, kas tuos keturis Fiziognomikos tomus vartys, juoba perskaitys, dėl 
ko tikrai nesigailės, turbūt supras, kas mums nedavė ramybės per tą susiti- 
kimą, kai apžiūrinėjome ir vertinome daugumą jau nupieštų, o dalį - jau 
išraižytų lapų ir svarstėme, kaip, pasitelkę išmonę, net netikusią medžiagą 
galėtume sėkmingai panaudoti, idant būtų pamokoma ir pravarti. 

Vėl peržiūrinėdamas Lavaterio veikalą jaučiu, kad mane apima keistas ir 
smagus jausmas - tarsi prieš mane vėl išnirtų gerai pažinotų žmonių šešėliai; 
kadaise jie man kėlė pasipiktinimą, o ir dabar nesidžiaugčiau juos išvydęs. 

Galimybę tam tikra prasme sudėti į vieną vietą daug netinkamai pareng- 


tų iliustracijų suteikė gražus, drąsus piešėjo ir raižytojo Lipso talentas; jis iš 

tikrųjų buvo apsigimęs laisvos, proziškos tikrovės vaizduotojas, o kaip tik 
tai šiuo atveju buvo svarbiausia. Jis dirbo vadovaujamas reiklaus keistuolio 
fūiziognomisto, todėl uoliai stengėsi išpildyti savo mokytojo reikalavimus; 
talentingas valstiečių sūnus gerai jautė, kokia rimta jam tekusi pareiga, ku- 
rią jam suteikė dvasininkas iš garbaus Ciuricho miesto, ir rūpestingai dirbo 
savo darbą. 

Gyvendamas skyrium nuo savo bičiulių, aš kasdien vis labiau nuo jų 
tolau, bet dėl to tarp mūsų nekilo jokio pykčio; nebeiškylavome kartu po 
gamtą, bet mieste kai kada susimatydavome. Su visu jaunatviniu arogantiš- 
kumu grafai prisistatė pas Lavaterį; žinoma, jam, įgudusiam fiziognomistui, 
jie atrodė truputį kitokie negu likusiam pasauliui. Išsitarė apie tai man, ir 
aš puikiai prisimenu, kad, kalbėdamas apie Leopoldą Stolbergą, jis sušuko: 

— Nežinau, kojjūs norit! Tai taurus, puikus, talentingas jaunuolis, bet jūs 
jį apibūdinote kaip herojų, kaip Herkulį, o aš gyvenime nemačiau minkštes- 
nio, švelnesnio ir, jei norit, labiau pasiduodančio svetimai įtakai jaunuolio. 
Aš dar negaliu pasigirti giliomis iziognomikos žiniomis, bet apie jus ir visus 
kitus neverta nė kalbėti. 

Po Lavaterio kelionės į Žemutinį Reiną kilo didelis susidomėjimas juo 
ir jo hziognomikos studijomis; pas jį plūste plūdo svečiai su atsakomaisiais 
vizitais, tad jis buvo mažumą sutrikęs, kad jį laiko pirmuoju tarp dvasinin- 
kų ir mokslininkų ir vertina kaip labiausiai traukiantį svetimšalius, dėl to, 
kad nekiltų pavydo ir nepalankumo, visiems lankytojams primindavo ir juos 
paragindavo parodyti draugiškumą ir pagarbą ir kitiems įžymiems vyrams. 

Pirmiausia tą pagarbą reikėjo parodyti ssnukui Bodmeriui, ir mes išsi- 
ruošėme jo aplankyti ir jaunatviškai pagerbti. Jis gyveno aukštumėlėje, iš- 
kilusioje virš didžiojo, arba senojo, miesto, išsidėsčiusio dešiniajame krante, 
kur susiaurėjusio ežero vandenys virsta Limato upe; perėję per miestą, sta- 
tėjančiais takais užkopėme į aukštumą už pylimų, kur tarp tvirtovės įtvir- 
tinimų ir senosios miesto sienos išaugęs gražus priemiestis, sudarytas tiek 
iš sujungtų išvien, tiek stovinčių po vieną, it kaime, namų. Taigi čia stovėjo 
Bodmerio namas, viso jo gyvenimo buveinė, apsupta atviro, giedro peizažo, 
kuris, mums artinantis, gražią, vaiskią dieną plačiai atsivėrė. 

Tarnas nuvedė į medinėmis lentelėmis išmuštą kambarį antrame aukšte, 
kur mus pasitiko žvalus vidutinio ūgio senolis. Pasisveikino taip, kaip visada 
pasitikdavo jį lankantį jaunimą: esą turėtume laikyti dideliu mandagumu, 


kad jis taip ilgai delsia iškeliauti iš šio pasaulio, idant mus draugiškai priim- 

tų, su mumis susipažintų, pasidžiaugtų mūsų talentais ir palinkėtų laimės 
tolesniame gyvenimo kelyje. 

Mes savo ruožtu pasakėme, kad jis kaip poetas, priklausantis patriarcha- 
liniam pasauliui ir įsikūręs netoli didžiai kultūringo miesto, yra laimingas, 
jog visą gyvenimą praleido tokiame iš tiesų idiliškame name ir gaiviame kal- 
nų ore daug metų galėjo nuolat maloninti akis plačiai atsiveriančiu vaizdu. 

Rodos, jam nebuvo nemalonu, kad paprašėme leisti pasigrožėti pro lan- 
gą atsiveriančiu vaizdu, kuris giedrą dieną puikiuoju metrų laiku buvo tie- 
siog neprilygstamas. Buvo matyti nemažai didžiojo pakalnėn nusidriekusio 
miesto, mažasis miestas kitame Limato krante ir derlingas į vakarus nusitę- 
sęs Zylio slėnis“. Priešais jį, kairėje, matėsi dalis raibuliuojančio Ciuricho 
ežero ir be galo įvairios jo pakrantės — tai kalnais, tai slėniu, tai aukštumė- 
le užsibaigiantis krantas — skirtingumas stulbino; tokio vaizdo pakerėtam 
žvilgsniui tolyje ilgesingai vėrėsi mėlyna aukštų kalnų ketera, ir mes nedrą- 
siai spėliojome jų viršūnių vardus. 

Bodmeriui, rodos, patiko, kad jauni vyrai žavisi nepaprastu grožiu, kuris 
jam per daugelį metų tapo įprastas; jis buvo, taip sakant, ironiškai nuoširdus, 
ir mes išsiskyrėme kaip geriausi draugai, o mūsų širdis jau užvaldė mėlynųjų 
aukštikalnių ilgesys. 

Šioje vietoje norėčiau atsisveikinti su garbiuoju patriarchu, bet matau, 
kad nenupasakojau nei jo išvaizdos, nei veido bruožų, nei manierų. 

Mano galva, keliautojai elgiasi ne visai tinkamai, kai, aplankę kokį įžy- 
mų vyrą, jį nelyginant išviešina, tarsi siektų duoti medžiagos skelbimui apie 
nusikaltėlio paiešką. Niekas nepagalvoja, kad keliautojas įžymybę smalsiai 
stebi tik akimirką ir tik taip, kaip sugeba, kiekvienas saviškai, dėl to aplan- 
kytasis atrodys - iš tikrųjų ar tariamai - išdidus arba nuolankus, nešnekus 
arba kalbus, linksmas arba paniuręs. Šiuo atveju perteikdamas savo įspūdį 
norėčiau pasiteisinti tuo, kad orios Bodmerio asmenybės žodinis apibūdi- 
nimas nesudarytų malonaus įspūdžio. Laimė, turime Bause's pagal Graftą 
atliktą portretą!“, kuriame tas vyras tiksliai perteiktas toks, kokį mes tada 
pamatėme, - su jam būdingu mąsliai stebinčiu žvilgsniu. 

Ypatingas džiaugsmas - nors nebuvo netikėtas, jį buvo malonu patir- 
ti - mane aplankė Ciuriche, kai sutikau savo jaunesnį draugą Passavantą'. 
Garbios mano gimtojo miesto reformatų šeimos sūnus, jis gyveno Šveicari- 
joje, prie mokymo, kurį kitados kaip pamokslininkas skelbė, ištakų. Buvo 


nedidelio ūgio, miklus, jo veidas ir visa esybė atspindėjo gražų, guvų ryžtą. 

Buvo juodaplaukis, juodabarzdis, žvitriaakis. Apskritai jam buvo būdingas 
nuoširdus santūrus gyvastingumas. 

Vos apsikabinę pasisveikinome, kai jis pasiūlė aplankyti mažuosius kan- 
tonus!“, kuriuos, didžiai žavius, pats jau buvo išvaikščiojęs, tad dabar ir man 
norįs parodyti jų grožį. 

Kol mudu su Lavateriu perkalbėjome artimiausius ir svarbiausius dalykus 
ir beveik pabaigėme bendrus reikalus, mano linksmieji bendrakeleiviai pa- 
traukė kitais keliais, saviškai pažindindamiesi su vietove. Dėl to Passavantas 
tarė, kad jam galima užsiimti su manimi, likusiu be draugų, ir juoba vilioti į 
kalnus, nes ir aš troškau ramiai, taip, kaip man norisi, atlikti kelionę, apie ku- 
rią seniai svajojau. Taigi skaistų rytą sėdę į laivelį nusiyrėme gražiuoju ežeru. 


Cia įdedamas eilėraštis teperteiks skaitytojui tas laimingas akimirkas: 


Ir naujo peno atgaivos 
Semiuos plačiai, laisvai. 
Ramumo mielo iš gamtos — 
Ji glaudžia prie savęs. 
Laivelis supas ant bangų 
Ramiu irklų ritmu, 
Kalnai kepurėmis danguj 
Palydi plaukiant mus. 


Ak, akis kodėl nudūriau? 
Aukso svajos vėl užbūrė? 
Kas sapnai! Tegul auksiniai: 


Cia ir meilė, ir likimas. 


Žvaigždės mirga marga, 
Smaigsto gilų guolį, 
Rūkas skleidžia maršką 
Į boluojantį tolį. 

Pučia ryto vėjas 
Šesėliuotu krantu, 

Virpa sumirgėjęs 


Sodo vaisius brandus.“ 


* Vertė Donatas Sauka. 

Mes sustojome Ritersvilyje, kur daktarui Hotze'ei'? apie mus buvo pra- 
nešęs Lavateris. Kaip gydytojas, kaip labai protingas, geranoriškas žmogus, 
jis miestelyje ir visoje apylinkėje buvo didelis autoritetas; manau, jo atmi- 
nimą geriausiai pagerbsime jį apibūdinančia citata iš Lavaterio Fiziognomi- 
kos. „Daug subtilesnis, bet ne mažiau giedras, ištikimas, doras, patikimas, 
atsidavęs yra žemiau pateikiamas vieno puikaus mūsų kantono žemiečio 
šešėliuotas profilis. Išoriniai kontūrai, nors nedaug pasakantys, liudija iš 
tiesų didį vyrą. Vidinė nosies dalis, sudaranti ryškų kontrastą išorinei, yra 
gerokai mažesnė. Žvilgsnis atspindi giedrą, taurų, veržlų, bet laisvą būdą, 
nuovokų gerumą. Skruostai nepakankamai gerai nupiešti, dėl to neįmanoma 
apie juos spręsti. Lūpos ir burnos sritis liudija natūralų linksmumą ir gerano- 
rišką nuoširdumą be jokio glebaus minkštabūdiškumo. Taipgi man patinka 
kampuotas ryškus žandikaulis, krintantis į akis dėl paryškinančio šešėlio ir 
sustiprinantis protingumo įspūdį, nors vyriškajam tvirtumui jis nelabai nau- 
dingas. Linksmi, džiugūs, dailiai sudėti, tvirti, savarankiški žmonės, kurių 
portrete nematyti jokio glebumo nei šiurkštumo, visada kelia pasitikėjimą 
savo garbingumu.“ 

Gardžiai privaišinti, gavę gerų ir naudingų patarimų ir apie kitas savo 
kelio stotis, mes pasukome į stūksančius už miesto kalnus. Prieš leisdamiesi 
į Šindelegio slėnį dar kartą arsigrįžome, kad įsidėmėtume gražųjį Ciuricho 
ežero vaizdą. 

Ką tada jaučiau, pasakys žemiau įdedamos eilės, andai užrašytos; jos iš- 


liko sąsiuvinėlyje, kuriame žymėjausi į galvą atėjusias mintis. 


Jei tavęs aš, Lili, nemylėčiau, 
Kaip viliotų mane šie kalnai! 
Bet, Lili, jei tavęs nemylėčiau, 


Ar aš būčiau laimingas tikrai? 


Manau, kad šis trumpas sušukimas yra išraiškingesnis negu tas, kuris 
išspausdintas mano eilėraščių rinktinėje. 

Mūsų geros nuotaikos netrikdė sunkūs takai, vedantys į Maria Einzy- 
delną??. Mus pasivijo būrys maldininkų, vienodu žingsniu traukiančių su 
maldomis ir giesmėmis; juos matėme, kai dar buvo žemai, prie ežero; pra- 
leidome juos; ėjo pro mus, kviesdami prisidėti prie jų pamaldžios kelionės, 
ir gražiai sugyvino šias nykias aukštumas. Vingiuoras takas, kuriuo ir mu- 


dviem reikėjo eiti, tarsi atgijo nuo jį pripildžiusių žmonių, tad dar smagesni 

nusekėme iš paskos, mat Romos bažnyčios apeigos protestantui atrodo per- 
dėm įspūdingos, nes jis pripažįsta tik tai, kas pirmapradiška, vidujiška - kas 
pašaukė tas apeigas gyvenimui; jis pripažįsta tik tai, kas žmogiška, - kas pa- 
deda jas perduoti iš kartos į kartą, ir, skverbdamasis į branduolį, jis negalvoja 
apie luobelę, kevalą, net apie patį medį, jo šakas, lapus, žievę ir šaknis. 

Pagaliau plyname, be medžių slėnyje pamatėme stūksančią įspūdingą 
bažnyčią, taip pat erdvų, didelį vienuolyną vidury nemažos gyvenvietės, iš- 
kilusios tam, kad turėtų kur prisiglausti iš visų pašalių suplaukę gausūs mal- 
dininkai. 

Bažnytėlė bažnyčioje, buvusi atsiskyrėlio šventojo buveinė?!, inkrustuo- 
ta marmuru ir kuo dailiausiai ištaisyta į koplyčią, man buvo nematyta nau- 
jiena — mažas indas, apstatytas piliastrais ir apgaubtas skliautu. Ji skatino 
pamąstyti — viena vienintelė dorovingumo ir dievobaimingumo kibirkštėlė 
čia įžiebė negęstančią šviesią ugnelę, prie kurios trauks, nugalėdami kelio 
sunkumus, tikinčiųjų būriai, kad nuo šventos ugnelės užsidegtų savo žva- 
kelę. Kad ir kaip būtų, tai rodo, kad žmonijai be galo reikia tokios pačios 
šviesos, tokios pačios šilumos, kurią minėtas žmogus giliu jausmu ir šventu 
įsitikinimu prižiūrėjo ir kuria džiaugėsi. Mus nuvedė į brangenybių kamba- 
rį; jame, prabangiame ir įspūdingame, prieš nustebusias akis pirmiausia iš- 
kilo natūralaus dydžio, gal net milžiniški šventųjų ir ordino įkūrėjų biustai. 

Atidarius spintą sukilo visai kitoks domesys. Joje buvo sudėtos senovi- 
nės brangenybės, dovanotos šiai bažnyčiai ir pagarbiai saugomos. Akį traukė 
auksakalių nuostabiai nukaldintos karūnos, viena iš jų kaustyte prikaustė 
žvilgsnį. Ji buvo dantyta, menine išvaizda primenanti tolimą praeitį; turbūt 
tokios puošdavo senovės karalienių galvas; jos piešinys buvo toks skoningas, 
išvaizda liudijo tokį kruopštų darbą, inkrustuoti spalvoti brangakmeniai 
buvo taip išmaniai ir skoningai išdėstyti ir sugrupuoti, kad iš pirmo žvilgs- 
nio matei, jog tai tobulas kūrinys, nors įspūdžio negalėjai paaiškinti meno 
taisyklėmis. 

Be to, tokiais atvejais, kai meną ne tiriame, bet jaučiame, protas ir dvasia 
linkę jį pritaikyti, tad apima noras brangenybę įgyti, kad visada džiugintų. 
Paprašiau leisti karūnėlę išimti iš spintos, ir kai atsargiai suėmęs iškėliau, 
galvoje sukosi viena mintis — norėčiau ją uždėti ant šviesių žvilgančių Lili 
garbanų, privesti ją prie veidrodžio ir pamacyti, kaip ji džiaugiasi savimi, kaip 
trykšta džiaugsmu, kuris viską užlieja. Vėliau pagalvodavau, kad jei šią sceną 
pavaizduotų talentingas tapytojas, ji atrodytų ir prasmingai, ir jaukiai. Verta 


būti jaunu karaliumi, tokiu būdu užkariavusiu sužadėtinę ir naują karalystę. 

Kad parodytų visus vienuolyno turtus, dvasininkas mus nuvedė į meno, 
keistenybių ir gamtotyros kambarį. Anuomet nedaug nutuokiau apie tokių 
dalykų vertę: dar neviliojo didžiai pagirtina, bet gražaus žemės paviršiaus 
vaizdą dvasios galia suskaidanti geognozija, juoba nemasino į savo labirintus 
fantastinė geologija, tačiau rinkinius aprodantis vienuolis pasiūlė apžiūrėti 
iškastinę, jo žodžiais, žinovų itin vertinamą, mėlynoje kalkakmenio uolie- 
noje gerai išsilaikiusią šerno galvutę; juoda, ji amžinai įsirėžė mano atminty- 
je. Ji buvo rasta Rapersvilio apylinkėse, pelkėtoje vietovėje, kuri nuo neatme- 
namų laikų gražiai priimdavo ir būsimoms kartoms saugojo tokias mumijas. 

Visai kitaip patraukė įrėmintas po stiklu Martino Schono vario raiži- 
nys*?, kuriame vaizduojama Marijos mirtis. Žinoma, tokio meistro meną 
gali atskleisti tik tobulas egzempliorius; tada jis taip pakeri - kaip ir kiekvie- 
na tobulybė, - kad apima nenugalimas noras turėti tokį patį ir vėl išgyventi 
seniau patirtą įspūdį, kad ir kiek būtų praėję laiko nuo pirmo susitikimo 
su tobulu kūriniu. Tai kodėl negalėčiau užbėgti už akių ir prisipažinti, kad 
vėliau nenurimau tol, kol įsigijau nepriekaištingą to raižinio atspaudą. 

1775 metų birželio 16 dieną — savo užrašuose pirmą kartą randu pa- 
žymėtą datą - mes išsirengėme į sunkų kelią; turėjome įveikti atšiaurias, 
akmenuotas aukštumas - vienui vieni, rūsčioje vietovėje. Vakare, be penkio- 
likos aštuonios, sustojome prieš Švico Hakeną?? - dvi galingai stūksančias 
viršukalnes. Savo kelyje pirmą kartą radome sniego, dantytas uolų viršūnes 
jis tebedengė nuo žiemos. Gūdžiu, baugiu senu eglynu buvo apaugę didžiu- 
liai tarpekliai, į juos vedė mūsų kelias. Trumpai atsipūtę, žvaliai ir išdykėliš- 
kai guviai nušokavome žemyn smingančiu taku — nuo uolos ant uolos, nuo 
plokšmės ant plokšmės, ir dešimtą valandą pasiekėme Švicą. Pavargome, bet 
jautėmės žvalūs, pailsę, bet energingi; skubriai numalšinus kankinantį troš- 
kulį, apėmė dar didesnis įkarštis. Įsivaizduokite jauną vyrą, kuris maždaug 
prieš dvejus metus parašė Verterį, jaunesnį jo draugą, kuris užsidegė skaity- 
damas nuostabiojo kūrinio rankraštį, abu nelauktai netikėtai atsidūrusius, 
sakytum, gamtinėje būklėje, gyvai prisimenančius senas aistras, paskendu- 
sius dabartinėse, kuriančius padrikus planus, apsvaigusius nuo nuostabios 
jėgos jausmo ir klajojančius po fantazijos pasaulį, ir jūs apytiksliai įsivaiz- 
duosite tą būseną, kurios neįstengčiau pavaizduoti, jei dienoraštyje nebūtų 
užrašyta: „Juokas ir džiaugsmo šūksniai aidėjo iki vidurnakčio.“ 

Septynioliktosios rytą Švico Hakenas išniro prieš mūsų langus. Tų ne- 
taisyklingų gamtos piramidžių šlaitais kilo debesų kamuoliai. Pirmą po 


vidurdienio, palikę Švicą, jau ėjome prie Rigio; antrą valandą nuostabiu 

saulėtu oru mus pasitiko Lauerco ežeras“*. Svaigome iš laimės ir nieko nema- 
tėme. Dvi šaunios merginos irklavo laivelį; tai buvo žavu, ir mes joms netruk- 
dėme. Priplaukėme salą, kurioje, kaip pasakojama, kadaise gyvenęs žiaurus 
ponas; šiaip ar taip, dabar tarp griuvėsių įsispraudusi atsiskyrėlio trobelė. 

Užkopėme į Rigį; pusę aštuonių pasiekėme Mariją Snieginę“?; paskui 
kelias pro koplyčią ir vienuolyną mus nuvedė į „Jaučio“ užeigą. 

Aštuonioliktosios rytą nupiešiau iš „Jaučio“ matomą koplyčią. Dvylik- 
tą pakilome eiti į Šaltąją maudyklę, arba Trijų Sesių šaltinį. Penkiolika po 
dviejų užkopėme į kalno viršūnę; atsidūrėme debesyse, šįkart dvigubai nepa- 
geidaujamuose: jie uždengė vaizdą, o kaip krintantis rūkas smelkė drėgme. 
Tačiau vienur kitur perplyšdami kunkuliuojančiuose rėmuose atidengdavo 
besikaitaliojančius vaizdus - ryškų, nuostabų saulėtą pasaulį; neapmaudavo- 
me dėl tokio trukdžio, nes tai buvo neregėtas, niekada daugiau neregėsimas 
vaizdas, tad ilgai nesitraukėme iš tos ne itin patogios vietos, kad pro debesų 
kupetas atsiveriančius plyšius ir tarpus gautume pamatyti saulės nušviestos 
žemės kraštelį, siaurą kranto juostą ar ežero galiuką. 

Aštuntą vakaro vėl buvome prie užeigos, ir kepta žuvis, kepti kiaušiniai 
ir vynas, kurio netrūko, padėjo atgauti jėgas. 

Temstant ir leidžiantis nakčiai mūsų ausis pasiekė darnūs, nuotaikin- 
gi garsai; koplyčios varpų skambesys, šaltinio plekšenimas, tai ramesnis, tai 
smarkesnis vėjelio ošimas, tolimas miško ragų aidas - viskas glostė širdį, ra- 
mino, liūliavo. 

Devynioliktosios rytą iš pradžių kilome aukštyn, paskui leidomės že- 
myn prie Keturių Kantonų ežero ir sukome į Ficnau; iš ten vandens keliu pa- 
siekėme Gerzau; vidurdienį buvome užeigoje prie ežero. Apie antrą priėjome 
Griutlį, kur prisiekė trys Teliai**, paskui - lygumėlę, kur didžiavyris iššoko 
į krantą" ir jį pagerbdama tapyba įamžino jo gyvenimo ir žygių legendą. 
Trečią buvome Fliuelene, kur jis sėdo į valtį, o ketvirtą - Altdortfe, kur jis 
šovė į obuolį. 

Laikydamiesi to poetinio siūlo, lengvai išsikapstome iš uolų sienų labi- 
rinto; jos - stačios, įsibridusios į vandenį, nebyliai mus pasitinka. Tvirtos, 
ramios, stūkso kaip scenos kulisai; laimė ar nelaimė, džiaugsmas ar liūdesys 
skirti veikiantiesiems asmenims, tiems, kurių vardai surašyti šios dienos pro- 
gramėlėje. 

Tačiau tokios mintys nelankė tų dviejų jaunuolių; jie išmetė iš galvos ne- 
tolimą praeitį, o ateitis plytėjo tokia neįspėjamai žavi kaip kalnai, į kuriuos 


jie skverbėsi. 

Dvidešimtąją išžygiavome į Amštegą, kur gavome labai skanios keptos 
žuvies. Čia, beveik laukinėje gamtoje, kalnuose, kur iš šiurkščių uolų iš- 
trykšta Roisas ir gaivus ištirpusio sniego vanduo teka švariomis žvyro grio- 
vomis, aš neištvėriau nepasinaudojęs karštai trokštama galimybe atsigaivinti 
šniokščiančiose bangose. 

Trečią valandą pakilome eiti tolyn, prieš mus traukė vilkstinė nešulinių 
arklių; kartu su ja perėjome per platų sniego ruožą; tik vėliau sužinojome, 
kad po juo nieko nebuvo. Tai buvo žiemos sniego pilna praraja, kurią pa- 
prastai reikėdavo apeiti, bet dabar ji buvo virtusi tiesiu trumpesniu keliu. 
Apačioje tekantis vanduo sniegą pamažu pragraužė, o švelnus vasaros oras 
vis labiau tirpdė sniego kupolą, tad dabar jis kaip platus tilto skliautas natū- 
raliai jungė abi puses. Patys pamatėme keistąjį gamtos reiškinį, kai paėjėję į 
priekį ryžomės nusileisti į platų tarpeklį. 

Kopėme vis aukščiau; eglių miškai liko žemai prarajoje, per juos protar- 
piais išnirdavo uolomis srūvantis putotas Roisas. 

Pusę aštuonių pasiekėme Vazeną, kur, norėdami atsigaivinti raudonu, 
tirštu, rūgščiu lombardišku vynu, pirma atskiedėme vandeniu ir gerokai pa- 
saldinome cukrumi kaip ingredientu, kurio gamta nesunokino vynuogėse. 
Šeimininkas parodė gražius kristalus, bet šios gamtos studijos anuomet man 
buvo tokios tolimos, kad net už labai menką kainą nenorėjau apsisunkinti 
tais kalnų gaminiais. 

Dvidešimt pirmąją pusę septynių vėl aukštyn; uolos stūksojo vis galin- 
gesnės, vis baugesnės; kelias pas Velnio akmenį, iš kur matyti Velnio ciltas, 
vis labiau vargino. Mano bendrakeleivis panoro pailsėti; paragino mane nu- 
piešti įspūdingus vaizdus. Kontūrai nusisekė, bet nei kas daugiau išryškėjo, 
nei kas atsitraukė į antrą planą; tokių objektų aš nemokėjau prakalbinti. At- 
sipūtę klampojome tolyn; laukinė gamta darėsi vis rūstesnė, akmenų plokš- 
mės virto kalnais, uolų plyšiai - prarajomis. Palydovas mane atvedė prie Ur- 
zerno Skylės?š, per kurią perėjau ne visai patenkintas: iki šiol matyti vaizdai 
buvo didingi, o čia viską gaubė tamsa. 

Tačiau šelmis vadovas turbūt numanė, kaip aš nustebsiu išėjęs iš tune- 
lio. Nestipriai putojanti upė švelniai vingiavo per lėkštą kalnų juosiamą, bet 
ganėtinai platų, svetingą slėnį. Už tvarkingo Urzerno miestelio ir bažny- 
čios, išnirusių prieš mus lygumėlėje, kilo eglynėlis; žmonės jį laikė šventu, 
nes kalno papėdėje įsikūrusiuosius jis apsaugojo nuo sniego lavinų. Slėny- 
je žaliuojančias pievas dabino palei upę augančios neaukštos guobos; akį 


džiugino išsiilgta žaluma. Tvyrojo gili rimtis; lygūs takai vėl tvino jėgomis, 

ir mano palydovas buvo patenkintas, kad taip sumaniai parengė tokį neti- 
kėtumą. 

Andermate pasivaišinome garsiuoju Urzerno sūriu, o pakenčiamą vyną 
egzaltuoti jaunuoliai pasigardžiuodami išgėrė, idant apimtų dar didesnis 
malonumas, o jų planai taptų dar fantastiškesni. 

Dvidešimt antrąją pusę keturių atsisveikinome su savo užeiga - iš lygaus 
Urzerno slėnio patraukėme į akmenuotą Livino slėnį. Čia nebuvo jokios 
žalumos, pasitiko vien plikos ar samanotos, sniegu užklotos uolos, debesis 
atgenantis ir nugenantis gūsingas viesulas, krioklių šniokštimas, nešulinių 
arklių skambalėlių tilindžiavimas aukštai, visiškoje gūdumoje, kur nematyti 
nei ateinančio, nei nueinančio. Ir be lakios vaizduotės tarpekliuose galėjai 
įsivaizduoti slibinų gūžtas. Tačiau nuotaiką pakėlė ir džiaugsmo įkvėpė vie- 
nas gražiausių, tinkamiausių paveikslui, visais atžvilgiais didingai įvairus 
krioklys, kuris, kaip tik šiuo metų laiku gausiai pripildytas ištirpusio sniego, 
debesų tai uždengiamas, tai atidengiamas, ilgam prikaustė mūsų dėmesį. 

Pagaliau priėjome mažus rūko ežerėlius, kaip aš juos vadinu, nes jie tarsi 
ištirpo ore. Praėjo nedaug laiko, ir iš ūkanų išniro pastatas: tai buvo nakvy- 
nės namai“?; labai nudžiugome, kad galėsime prisiglausti svetingoje jų pa- 


stogėje. 

Priešpriešiais atbėgančiam šuneliui ambrijimu pranešus apie mūsų atvyki- 
mą, į lauką išėjo senyva, bet guvi moteris ir draugiškai mus pasveikino. Atsi- 
prašė, kad nėra pono tėvelio!, mat išėjęs į Milaną, bet šįvakar turįs pargrįžti, 
ir daug nekalbėdama suskato mumis rūpintis. Įėjome į erdvų kambarį; ant 
stalo atsirado duonos, sūrio ir pusėtino vyno; šeimininkė patikino, kad gau- 
sime sočią vakarienę. Vėl prisiminėme šios dienos nuotykius; draugas labai 
džiaugėsi, kad viskas taip gerai pavyko, o diena buvusi tokia smagi, kad pa- 
tirtų įspūdžių nepavyktų apsakyti nei poezija, nei proza. 

Leidžiantis vėlyvoms sutemoms, pagaliau pasirodė garbusis tėvelis; su 
draugišku, nuoširdžiu orumu pasisveikinęs, trumpai nurodė virėjai pamalo- 
ninti svečius. Mums nusistebėjus, kad savo dienas nusprendęs leisti kalnuo- 
se, tyruose, toli nuo žmonių, jis atsakė: žmonių čia niekada netrūksta, štai 
ir mes jį nudžiuginę savo apsilankymu. Be to, iš Vokietijos į Italiją ir atgal 
gabenama labai daug krovinių. Dėl nuolatinių prekių mainų jis susijęs su ge- 
riausiais prekybos namais. Dažnai nusileidžia į Milaną, kiek rečiau nukanka 
į Liucerną - tų miestų šeimos, prižiūrinčios pagrindiniu keliu palaikomą 
pašto ryšį, jam dažnai atsiunčia jaunų tarnautojų, kad čia, kur susisiekia dvi 
šalys, gerai susipažintų su savo tarnybos aplinkybėmis ir netikėtumais. 

Vakaras prabėgo šnekučiuojantis apie šį bei tą; naktį saldžiai išmiegojo- 
me trumpokuose, prie sienos pritvirtintuose, veikiau į lentynas negu į lovas 
panašiuose gultuose. 

Anksti pakirdęs, netrukus jau buvau po atviru dangumi, tačiau ankš- 
toje, aukštų, bukų viršūnių apsuptoje erdvėje. Įsitaisiau prie tako, vedančio 
žemyn į Italiją, ir diletantų papratimu ėmiau piešti tai, ko neįmanoma nu- 
piešti ir kas mažiausiai tiko kaip objektas: artimiausias apvalainas viršukal- 
nes, kurių šlaitus tirpstantis sniegas paryškino baltomis vagomis ir juodomis 
sienomis. Tačiau per bergždžias pastangas paveikslas neišdildomai įsirėžė 
atmintyje. 

Prie manęs veržliai priėjo mano bendrakeleivis. 

— Kaip tau vakarykštis dvasiškojo šeimininko pasakojimas? — pradė- 
jo jis. - Ar neapėmė noras nuo šito slibinų kalno nusileisti į žavų kraštą? 


Man norėtųsi. Smagu ir tikrai nesunku būtų leistis šitais tarpekliais, o koks 

džiaugsmas apimtų, kai prie Belinconos visa ta ankštuma pasiliktų už nuga- 
ros! Tėvelis taip gražiai pasakojo, kad Didžiojo ežero salos? kaip gyvos sto- 
josi man akyse. Nuo tada, kai ten pabuvojo KeyBleris, aš tiek prisiklausiau 
ir prisižiūrėjau, kad magėte maga pačiam pamatyti. O tu ar nenorėtum? — 
kalbėjo jis. - Sėdi ant pat tako; aš čia jau esu buvęs, bet tada nesiryžau leistis 
žemyn. Kelkis ir eik, palauksi manęs Airole; aš pasivysiu su nešiku, tik pirma 
atsisveikinsiu su geruoju tėveliu ir viską sutvarkysiu. 

— Taip staiga, kaip galvą pametęs, aš negaliu šokti į kelią, - atsakiau. 

— Ką čia galvoti! - sušuko draugas. - Pinigų turim, Milanui pasiekti už- 
teks, kreditą gausim, turiu ten daug iš mugių pažįstamų pirklių. - Jis darėsi 
vis atkaklesnis. 

— Eik ir susiruošk kelionei, - atsakiau, - nuspręsime vėliau. 

Man atrodo, kad tokiomis akimirkomis žmogus nelabai jaučia savyje 
ryžtą, veikiau jį valdo, jo sprendimą lemia vien ankstesni įspūdžiai. Lombar- 
dija ir Italija prieš mane plytėjo svetimos, nepažįstamos, Vokietija buvo sava, 
mylima, pilna malonių gimtų vaizdų; pasakysiu atvirai: tai, kas mane taip 
ilgai supo, į ką rėmėsi mano egzistencija, ir dabar tebebuvo nepamainoma 
stichija, tad nesiryžau peržengti per jos ribas. Auksinė širdutė, kurią ji man 
dovanojo gražiausiomis valandomis, meilės sušildyra tebekabėjo ant to pa- 
ties kaspinėlio man ant kaklo. Paliečiau ją ir pabučiavau; tebus ir čia įdėtas 


tas akimirkos įkvėptas eilėraštis. 


Atsiminime tolimų džiaugsmų, 
Kursai ant kaklo man kas dieną, 
Ar jungsi mus tvirčiau, nei susijungia sielos, 


Ar dar atneši meilės valandų trumpų? 


Aš bėgu nuo tavęs, Lili! Laikai mane, 
Bet traukiu as per svetimas šalis, 

Per tolimus miškus ir klonius. 

Negali, ak, tavo širdis, Lili, 


Taip greit užmiršt manosios. 


Kai paukštis parskrenda į mišką, 
Nutraukęs siūlą, kurs jį rišo, 
Dar velka siūlo galą - ženklą vergijos savo. 

Nebus daugiau jis laisvas, 


Jis jau kažkam priklausė. 


Skubiai atsistojęs pasitraukiau į šoną, kad draugas, atskubantis su ne- 
šuliais apsikrovusiu nešiku, manęs nenustumtų nuo skardžio į prarają. Ir aš 
atsisveikinau su romiuoju tėveliu ir tylėdamas pasukau link keliuko, kuriuo 
mudu su draugu buvome atėję. Draugas dvejodamas nusekė iš paskos ir, ne- 
žiūrint visos jo meilės ir prisirišimo, vilkosi gerokai atsilikęs, kol mus vėl 
suvedė ir sujungė nuostabusis krioklys, ir mes galiausiai sutarėme, kad toks 
sprendimas yra geras ir naudingas. 

Apie tai, kaip leidomės nuo kalnų, neturiu ką pasakoti, nebent tai, kad 
sniego tiltas, per kurį prieš kelias dienas ramiai perėjome lydimi sunkiai 
apkrautų arklių, dabar buvo sugriuvęs, tad atsivėrusią įdubą teko apeiti; 
apžiūrinėdami milžiniškus natūralios architektūros griuvėsius, labai jais 
stebėjomės. 

Draugas vis dar neatlyžo, kad nepavyko nukeliauti į Italiją; bus anksčiau 
sumąstęs tą kelionę, tad tikėjosi vietoje mane meiliai prispirsiąs. Dėl to atgal 
ėjome ne itin linksmai, bet aš, žingsniuodamas savo nebyliais takais, juoba 
įdėmiai žvalgiau milžinišką kalnų pasaulį, kuris bėgant laikui dvasioje pa- 
prastai susitraukia, ir stengiausi įsiminti bent sugriebiamas būdingas detales. 

Pasisėmę naujų jausmų ir minčių ar atgaivinę prigesusius, pro įspūdin- 
gas Keturių Kantonų ežerą supančias viršūnes pasiekėme Kiusnachtą; leis- 
damiesi žemyn ir tęsdami kelionę pasveikinome prie kelio stovinčią Telio 
koplyčią? ir prisiminėme nužudymą iš pasalų, kuris visame pasaulyje laiko- 
mas herojiniu, patriotiniu, šlovingu. Taip pat persiyrėme per Cugo ežerą, 
jis buvo matyti dar iš toli, nuo Rigio. Iš Cugo miestelio išliko vienintelis 
prisiminimas - savotiškai gražūs suveriamuose languose įtvirtinti spalvinti 
stiklai. Iš čia mūsų kelias vedė per Albį į Zylio slėnį, kur užsukome paguos- 
ti jauno vienumą pamėgusio hanoveriečio pavarde von Lindau*, nes pirmai 
Ciuriche aš ne visai draugiškai, nelabai mandagiai atsisakiau jo pasiūlymo 
lydėti mane šioje kelionėje. Mielos, bet varžančios jo draugijos iš tikrųjų at- 
sisakiau dėl pavydulingos šauniojo Passavanto draugystės. 

Kol leisimės nuo gražiųjų aukštumų prie ežero, prie maloniai išsidrie- 
kusio miesto, papasakosiu apie savo bandymus piešiniais ir eskizais artimiau 
pažinti vietovę. Iš dar jaunystėje išsiugdyto įpročio žiūrėti į peizažą kaip į 
paveikslą kilo siekis jį užfiksuoti; gamtoje vietovę pamačius kaip paveikslą, 


išsaugoti neblėstantį tokių akimirkų atminimą. Tačiau ligi tol savo įgūdžius 

lavinau piešdamas tik ribotus objektus?, tad dabar, šitokioje aplinkoje, grei- 
tai įsitikinau, kad esu nemokša. 

Veržimasis ir skuba privertė sugalvoti nuostabią pagalbinę priemonę: 
pamatęs įdomų reginį ir keliais brūkšniais jį apmetęs popieriuje, detales, 
kurių su pieštuku nei įstengiau, nei galėjau pavaizduoti, nuo šiol užsirašy- 
davau šalia piešinio; taip aš labai gerai įsidėmėjau tuos vaizdus, tad vėliau, 
kai eilėraštyje ar novelėje jų prireikdavo, bet kuri vietovė kaip gyva stodavosi 
atmintyje ir aš ją perkeldavau į popierių. 

Grįžęs į Ciurichą neberadau Stolbergų; jie kažkodėl nepanoro ilgiau pa- 
būti šiame mieste. 

Tikra tiesa, kad keliauninkai tiki, jog, ištrūkę iš ribotos savo namų 
aplinkos, atsiduria ne tik kitoniškoje, bet ir visiškai laisvoje gamtoje; tokiai 
iliuzijai anuomet buvo galima juoba lengvai pasiduoti, nes nei policijos pasų 
kontrolės punktai, nei muitinės, nei kitokios kliūtys nuolat nepriminė, kad 
svetur yra dar sunkiau ir blogiau negu namie. 

Prisiminkime andainykštį besąlygišką siekį įkūnyti tikrovėje pirmapra- 
dę laisvę - skaitytojas tikrai nesmerks jaunuolių, įsivaizduojančių Šveicariją 
kaip šalį, kurioje savo jauną prigimtį galima išgyventi kaip idilę. Tokią nuo- 
monę esmingai suformavo Gelšneris švelniomis eilėmis ir nuostabiais vario 
raižiniais. 

Šias poetines mintis tikrovėje labiausiai bus atitikusios maudynės atvi- 
ruose vandens telkiniuose. Dar vykstant į Šveicariją paaiškėjo, kad toks 
gamtinių dalykų praktikavimas kertasi su šiuolaikiniais papročiais, tad vie- 
ną kirą kartą jaunuoliai jų atsisakė. Tačiau Šveicarijoje, matant varvantį, te- 
kantį, putojantį, į telkinius subėgantį, pamažu į ežerą išsiplečiantį vandenį 
ir uodžiant drėgną jo kvapą, buvo neįmanoma atsispirti vilionei. Neneigsiu, 
kad, norėdamas išsimaudyti skaidriame ežere, prisidėjau prie draugų; lyg ir 
buvome toli nuo žmonių akių. Tačiau nuogi kūnai toli šviečia, ir juos mačiu- 
sieji pasipiktino. 

Gerus, nepiktus jaunuolius, kuriems visai neatrodė, kad nepadoru ro- 
dytis pusnuogiams kaip poetiniams piemenėliams ar visai nuogiems tarsi 
pagoniškoms dievybėms, draugai įspėjo daugiau taip nesielgti. Jiems buvo 
leista suprasti, kad jie esantys ne pirmapradės gamtos prieglobstyje, bet šaly- 
je, kurioje manoma, kad gera ir naudinga laikytis senos, iš viduramžių per- 
imtos tvarkos ir papročių. Jie neprieštaravo, ypač dėl viduramžių, kurie jiems 
atrodė verti pagarbos kaip ir pati gamta. Taigi atsisveikino su perdėm šviesia 


ežero pakrante ir, vaikščiodami po kalnus, rado tokio skaidraus, putojan- 

čio, gaivaus vandens, kad liepos viduryje tiesiog negalėjo juo neatsigaivinti. 
Vaikštinėdami po plačią apylinkę priėjo tamsų slėnį, kur už Albio, tikšda- 
mas purslais, Zylis neria žemyn, kad netoli Ciuricho įsilietų į Limatą. Toli 
nuo žmonių būstų, net nuo pramintų takų bičiuliai nusprendė, kad neatsi- 
tiks nieko blogo, jei čia nusimes drabužius ir drąsiai mesis į putotas upės ban- 
gas; suprantama, tai vyko ne be riksmų, ne be nevaržomo, vėsaus vandens ir 
malonumo sukelto krykštavimo, kuriuo jie siekė niūrias miškais apaugusias 
uolas paversti idiliška scena. 

Vis dėlto neaišku, ar jų pėdomis atsekė koks ankstesnis piktavalis, ar jie 
patys savo poetiniu šurmuliu atokioje vietovėje prisišaukė priešą. Trumpai 
tariant, iš aukštai želiančių nebylių krūmų į juos pasipylė akmenys; nežinia, 
ar juos mėtė vienas, ar keli, tyčia ar netyčia, dėl to jie nusprendė, kad protin- 
giausia bus lipti iš gaivaus vandens į krantą ir apsirengti. 

Akmenys nieko nekliudė, visa dvasinė žala buvo netikėtumas ir apmau- 
das, tad gyvenimo džiaugsmu trykštancys jaunuoliai greit išmetė iš galvos tą 
nutikimą. 

Tačiau nemaloniosios šio įvykio pasekmės užgriuvo Lavaterį, mat jis 
savo namuose draugiškai priėmė tuos nesibodinčius įžūliai elgtis jaunuo- 
lius, su jais vėžinosi ir apskritai rodė palankumą žmonėms, kurių laukinė, 
smarki, nekrikščioniška, net pagoniška prigimtis sukėlė skandalą padorioje, 
tvarkingoje vietovėje. 

Tačiau draugužis dvasininkas mokėjo užglaistyti nesusipratimus, tai- 
kiai išsprendė ir šį, tad kai išvykus tiems it meteoras švystelėjusiems keliau- 
ninkams sugrįžome į Ciurichą, piktumas jau buvo išgaravęs. 

Verterio kelionių fragmente“, neseniai vėl išspausdintame mano kūri- 
nių šešioliktame tome, bandžiau pavaizduoti pagirtinos šveicarų tvarkos 
bei įstatymų ribotumo ir natūralaus gyvenimo, kurio svaigiai trokšta jau- 
nystė, priešingybę. Deja, tai, ką poetas nuoširdžiai pavaizduoja, skaitytojai 
dažniausiai priima kaip tvirtą nuomonę, kaip didaktinį priekaištą, dėl to 
šveicarai buvo labai nepatenkinti, o aš atsisakiau sumanyto tęsinio, kuriame 
iš dalies vaizduojamas Verterio gyvenimas iki jo kančių laikotarpio ir kuris, 
tikėtina, būtų sudominęs žmogaus širdies žinovus. 

Atvykęs į Ciurichą, laiką daugiausia leidau pas Lavaterį, vėl naudoda- 
masis jo svetingumu. Fiziognomika su visais vykusiais ir nevykusiais pieši- 
niais vis sunkiau slėgė dorojo vyro pečius. Viską nuodugniai aptarėme žiū- 
rėdami aplinkybių, ir aš pažadėjau, kad grįžęs namo, kaip ir pirma, jam 


padėsiu. Pažadėti mane paskatino jaunatvinis besąlygiškas pasitikėjimas 

greitu sąvokumu, o dar labiau - paslaugus gabumo mokslui jausmas, nes, po 
teisybei, metodas, kurį taikydamas Lavateris skaidė žmonių veidus į dalis, 
man buvo svetimas. Mano santykį su žmogumi dažnai nulemdavo per pir- 
mą pažintį patirtas įspūdis, nors apskritai aš buvau pilnas visada nugalinčio 
geranoriškumo, nesvetimas man buvo ir jaunystės lengvabūdiškumas, tad 
daiktus mačiau tarsi pro ūkanas. 

Lavaterio dvasia buvo iš tiesų didinga; būdamas šalia negalėjai nepasi- 
duoti jo poveikiui, tad man neliko nieko kito, kaip sutikti ir kiekvieną veido 
dalį - kaktą, nosį, akis, burną - išnagrinėti atskirai, taipgi įvertinti jų pro- 
porcijas ir sąsajas. Minėtas aiškiaregis tai darė iš reikalo, norėdamas visiškai 
perprasti tai, ką prieš save matė, bet man atrodė, kad stebimą žmogų skaidyti 
į dalis ir taip užčiuopti jo moralines savybes yra klasta, net šnipinėjimas. 
Daug priimtinesnis man buvo pokalbis, kai pašnekovas atsiveria savo nuo- 
žiūra. Vis dėlto neneigsiu, kad būnant šalia Lavaterio apimdavo kažkoks ne- 
jaukumas - fiziognomika jam padėjo įžvelgti žmogaus savybes, o pokalbyje 
jis tapdavo pašnekovo minčių valdovu ir jas lengvai įspėdavo. 

Kas aiškiai jaučia savyje sintezę, tas, tiesą sakant, turi teisę analizuoti, 
nes, remdamasis išorinėmis atskirybėmis, patikrina ir patvirtina savo vidinę 
visumą. Pateiksiu pavyzdį, kaip šiuo atveju elgėsi Lavateris. 

Sekmadieniais, po pamokslo, jis, kaip dvasininkas, privalėdavo pakišti 
kiekvienam išeinančiam iš bažnyčios aksominį kapšelį su trumpa rankena ir 
maloningai priimti auką. Pavyzdžiui, šį sekmadienį jis nusprendė žiūrėti ne 
į veidus, bet tik į rankas ir iš jų formos spręsti apie žmogaus charakterį. Pro 
jo akis nepraslydo ne tik pirštų forma, bet ir rankų vaizdas metant pinigą į 
kapšelį, ir jis daug apie tai papasakojo. Kokie pamokomi, kokie įkvepiantys 
buvo šie pokalbiai man, trokštančiam tapti žmonių vaizduotoju! 

Vėliau gyvenime dažnai pagalvodavau apie šį vyrą — vieną geriausių, su 
kuriais kada nors buvau užmezgęs nuoširdų ryšį. Žemiau pateikiamas pasa- 
kojimas apie jį kurtas įvairiais laikotarpiais. Mūsų siekiams ilgainiui nukry- 
pus į priešingas puses, mudu tapome svetimi, bet aš nenorėčiau, kad išblėstų 
puikios jo esybės atminimas. Dažnai jį prisimenu, ir šiuos puslapius parašiau 
kaip tarpusavyje nesusijusius; kai kurie dalykai kartosis, bet, tikiuosi, jie ne- 


bus prieštaringi. 


Tiesą sakant, Lavateris buvo realiai nusistatęs, idealybę pripažino tik mo- 
ralinėje srityje; tai reikia turėti galvoje, norint suprasti tą ypatingą ir keistą 


vyrą. 

Jo Pažintis su amžinybė“ - tai iš tikrųjų tik dabartinės egzistencijos tąsa 
lengvesnėmis negu esamos, kurias mums tenka kęsti, sąlygomis. Jo hziogno- 
mikos mokymas pagrįstas įsitikinimu, kad juslinė esamybė visiškai sutam- 
panti su dvasine, ją liudijanti, netgi jai atstovaujanti. 

Meno idealai jam buvo tolimi, nes, būdamas įžvalgus, gerai suprato, kad 
jie negali egzistuoti kaip gyvi organizmai, dėl to juos priskyrė pasakų, net- 
gi baisybių karalijai. Nenugalimas troškimas nepaliaujamai kūnyti idealybę 
jam pelnė svajotojo vardą, nors pats buvo įsitikinęs, kad niekas taip atkakliai 
nesiskverbia į tikrovę, kaip jis; dėl to taip ir nesuprato, kad jo mąstysena ir 
elgesys klaidingi. 

Vargu ar rasime kitą, kuris taip karštai būtų siekęs pripažinimo; kaip tik 
dėlto Lavateris buvo apsigimęs mokytojas; nors uoliai stengėsi tobulinti kirų 
jausmus ir įpročius, tai tikrai nebuvo galutinis jo siekis. 

Didysis jo rūpestis buvo Kristaus paveikslo įkūnijimas; būtent tai stūmė 
jį griebtis kone beprotiškos veiklos — be paliovos rengti, kopijuoti, perpiešti 
Kristaus atvaizdus, bet, suprantama, nė vienas jo netenkino. 

Jo veikalai jau dabar sunkiai suprantami, nes ne kiekvienas įstengia 
suvokti tai, ką jis nori pasakyti. Niekas tiek nerašė ssmdamas iš savo laiko, 
niekas tiek nerašė savo laikui, kaip jis; jo raštai — tikri dienraščiai, kuriems 
reikalingi tikrų tikriausi komentarai apie to laikotarpio istoriją; jo kūrinių 
kalba paslaptinga, kad juos galėtum teisingai vertinti, pirma reikia ją išmok- 
ti, antraip daug dalykų nuovokiam skaitytojui atrodys neprotingi ir nesko- 
ningi, o tokių priekaištų šis vyras sulaukdavo dar gyvas būdamas. 

Pavyzdžiui, taip išūžėme jam galvą savo pomėgiu dramatizuoti viską, 
kas nutikdavo, taip kratėmės bet kokios kitos formos, kad ir jis užsidegė ir 
savo Poncijuje Piloteš karštai įrodinėjo: pasaulyje nesą dramatiškesnio kūri- 
nio kaip Biblija, o Kristaus kančios istorija neabejotinai esanti dramų drama. 

Šiame knygelės skyriuje, apskritai visame kūrinyje Lavateris labai pana- 
šus į dvasiškąjį tėvą Abrahamą a Santa Clara?, nes tokią manierą turi įsi- 
savinti kiekvienas protingas žmogus, norintis daryti poveikį dabarčiai. Jis 
turi pažinti žmonių palinkimus, aistras, kalbą ir terminiją, kad juos galėtų 


panaudoti savo reikmėms ir pasiektų širdis, kurias nori patraukti prie savęs. 


Kristų Lavateris suvokė paraidžiui, taip, kaip jį vaizduoja Raštas ir kai ku- 
rie Rašto aiškintojai, dėl to jo vaizdinį taip atkakliai, nuoširdžiai laikė savo 
esybės papildu, kad Dievažmogį jungė su savo individualia žmogyste tol, kol 


galiausiai pasijuto iš tikrųjų su juo susiliejęs, susivienijęs, net susitapatinęs. 

Iš karšto Biblija pagrįsto jo tikėjimo radosi šventas įsitikinimas, jog da- 
bar, lygiai kaip anuomet, galimi stebuklai; jau seniau, ištikus rimtam sku- 
biam reikalui, karštomis širdies maldomis jam pavykdavo išprašyti, kad 
nelaimę žadančios aplinkybės susiklostytų laimingai, dėl to jokie blaivaus 
proto argumentai nepajėgė išmušti jo iš vėžių. Taipgi, suvokdamas, kokią 
nepaprastą vertę turi Kristaus atkurta ir laimingai amžinybei skirta žmogys- 
tė, jis, kuriam lygiai gerai buvo žinomi įvairūs dvasios ir širdies troškimai, be 
galo trokšdamas žinių, degdamas noru iki begalybės išplėsti savo dvasią - o 
tai daryti juslėmis apčiuopiamu būdu kviečia žvaigždėtas dangus - sukūrė 
Pažintį su amžinybe, kuri daugumai amžininkų padarė keistą įspūdį. 

Tačiau visus siekius, visus troškimus, visus sumanymus pranoko fizio- 
gnomikos genijus, kuriuo jį apdovanojo gamta. Kaip patikrinamasis akmuo!“ 
dėl savo juodumo ir šiurkščiai glotnaus paviršiaus geriausiai parodo metalų 
skirtumus, taip ir Lavateris dėl susidarytosios žmogystės sampratos, taip pat 
dėl švelnaus ir aštraus pastabumo, kurį praktikavo iš pradžių atsitiktinai, 
nes buvo įgimtas, vėliau sąmoningai, tikslingai ir kryptingai, užvis geriausiai 
pastebėdavo žmonių savybes, jas tyrė, skirstė ir apie jas pasisakė. 

Kiekvienas ryškų prigimtinį pagrindą turintis talentas mums atrodo 
truputį stebuklingas, nes nei jo, nei jo veikmės negalime paaiškinti. Ir iš tie- 
sų Lavaterio gebėjimas įsiskverbti į žmogų atrodė neįtikimas; stebėdavaisi 
klausydamas jo pasakojimo, ką jis pamatęs žmoguje, apie kurį patikliai kal- 
bėdavomės, net darydavosi baisu, kad gyveni su žmogumi, matančiu kiaurai 
visas sienas, kuriomis gamta paprastai apriboja individus. 

Kiekvienas mano galįs dalytis su kitais tuo, ką pats turi: taip ir Lavateris 
troško ne tik pats naudotis didžiuoju savo talentu, bet ir kituose jį pamaty- 
ti, pažadinti, net atiduoti jį miniai. Manyčiau, daugelis dar gerai prisimena, 
kiek kartų šis nepaprastas mokymas buvo dingstis klaidingoms interpreta- 
cijoms, tamsioms ir piktoms, kvailiems pokštams ir niekšingoms patyčioms; 
tokia padėtis klostėsi ne be gerojo Lavaterio kaltės. Mat nors jo vidinės esy- 
bės vienybės pagrindas buvo didelis dorovingumas, tačiau įvairiopi jo užmo- 
jai neleido pasiekti išorinės vienybės, nes jis neturėjo nei prigimtinio polin- 
kio į filosofinę galvoseną, nei meninio talento. 

Jis nebuvo nei mąstytojas, nei poetas, nebuvo nei oratorius tikrąja pras- 
me. Jis nemokėjo metodiškai nagrinėti, atskirą objektą suvokė kaip atskirą 
ir tokius juos dėjo vieną prie kito. Tai įtikinamai liudija didysis jo fiziogno- 


mikos veikalas. Gal jame dorovinio ir juslinio žmogaus samprata ir sudarė 

vieningą visumą, bet kitiems tos sampratos Lavateris nemokėjo atskleisti, 
nebent praktiškai atskiru atveju, taip, kaip gyvenime suvokė atskirybę. 
Tenka apgailestauti, kad būtent minėtas kūrinys parodo, jog toks įžval- 
gus vyras klaidžioja po paprasčiausios patirties lauką, į darbą įkinko visus 
gyvuosius menininkus ir niekdarius, už neišraiškingus piešinius ir vario rai- 
žinius moka baisius pinigus, idant paskui knygoje pasakytų, kad šita ir ana 
plokštelė daugiau ar mažiau nepavykusi, neišraiškinga ir nieko nesakanti. 
Žinoma, knyga jam padėjo pagilinti savo ir kitų nuomonę, bet ji taip pat 
liudija, kad polinkis jį vertė ne tiek aiškinti ir nušviesti atskirus atvejus, kiek 
juos kaupti. Kaip tik todėl jis niekada nepateikė jokių apibendrinimų, ku- 
rių prašiau dažnai ir primygtinai. Tai, ką vėliau patikliai pristatė draugams, 
mano galva, buvo visai kas kita — sankaupa linijų ir bruožų, net karpų ir 
apgamų, su kuriais jis siejo tam tikras, dažniausiai amoralias savybes. Ten 
buvo tiesiog pasibaisėtinų pastebėjimų, bet nebuvo nuoseklumo, viskas pa- 
drika, atsitiktinai sumesta krūvon, pasigedau nuorodų, kas su kuo susiję. Ir 
kitiems jo raštams nebūdingas nei literatūrinis metodas, nei meninis jaus- 
mas, veikiau jie gyvai, ryškiai atspindi autoriaus mąstymą ir valią, o tai, ko 


juose apskritai negali būti, atstoja nuoširdžios, šmaikščios smulkmenos. 


Manau, šioje vietoje derėtų dar pateikti samprotavimų, kurie taip pat nu- 
šviečia anas aplinkybes. 

Niekas neskuba pripažinti kitiems kokio nors privalumo, jei jį gali bent 
kiek sumenkinti. Sunkiausia paneigti įvairius prigimtinius privalumus, ta- 
čiau anuometinėje šnekamojoje kalboje tik poetai vadinti genijais. Tačiau 
staiga tarsi būtų užgimęs naujas pasaulis: dabar genialus tapo gydytojas, karo 
vadas, valstybės tarnautojas, o netrukus - visi žmonės, ketinantys reikštis 
teorinėje ar praktinėje srityje. Zimmermannas pirmas viešai išsakė tokį 
reikalavimą. Lavateris Fiziognomikoje neišvengiamai turėjo nurodyti, kad 
įvairios dvasinės dovanos plačiai išplitusios; žodis „genijus“ tapo visuotiniu 
šūkiu; jis buvo dažnai vartojamas, dėl to susidarė nuomonė, kad jis reiškia 
įprastą, dažną dalyką. Tačiau reikalaudamas iš kitų genialumo, tūlas ir pats 
tarėsi jo neabejotinai turįs. Tolimoje ateityje skendėjo laikas, kai buvo pasa- 
kyta: genijus — tai ta žmogaus jėga, kuri veikla ir darbais sukuria įstatymus 
ir taisykles. Tačiau anuomet genijus reiškėsi tik pažeisdamas galiojančius 
įstatymus, sulaužydamas priimtas taisykles ir vaizdinosi esąs beribis. Dėl 


to lengva buvo būti genialiam; savaime suprantama, kad piktnaudžiavimas 

žodžiais ir darbais visus kultūringus žmones pastūmėjo priešintis tokiam 
savivaliavimui. 

Kai koks nors jaunikaitis iškeliaudavo į pasaulį, pats nežinodamas nei 
ko, nei kur, tai vadinosi genijaus kelione, o kai kas nors iškrėsdavo ką nors be 
jokio tikslo, šiaip sau, sakyta, kad tai genijaus pokštas. Jauni, guvūs, dažnai 
iš tiesų gabūs jaunuoliai skendo beribiškume; vyresni, nuovokūs, bet, ma- 
tyt, netalentingi ir neišmanūs, piktdžiugiškai rodė viešuomenei įvairias jų 
nesėkmes. 

Taip tat mano dvasinį augimą ir raišką kone labiau stabdė netinkama 
bendraminčių pagalba ir įtaka negu kitaminčių priešinimasis. Žodžiai, epi- 
tetai, frazės, nukreipti prieš aukštąsias dvasios dovanas, taip išplito bedva- 
sėje, tik kartoti sugebančioje minioje, kad dar dabar kasdieniame gyvenime 
išsprūsta iš neišsilavinusių žmonių lūpų, negana to, jie įsiskverbė net į žo- 
dynus, ir žodis „genijus“ buvo taip nususintas, kad jį norėta suvis išguiti iš 
vokiečių kalbos. 

Taip vokiečiai, o jie daug labiau negu kitos nacijos mėgsta ir priglaudžia 
banalumą, vos neprarado gražiausio kalbos žiedo, tariamai svetimo, bet vi- 
soms tautoms vienodai priklausančio žodžio, jei giliamintė filosofija nebūtų 


atgimdžiusi jausmo, kas yra didu ir puiku. 


Ankstesniuose puslapiuose kalbėjome apie dviejų vyrų jaunystę!'; jų atmi- 
nimas amžinai liks gyvas vokiečių literatūros ir papročių istorijoje. Tačiau 
vaizduojamuoju laikotarpiu apie juos susidarome nuomonę iš, taip sakant, 
klaidingų žingsnių, kuriuos žengti juos pastūmėjo neteisinga vienadienė 
maksima, populiari bendraminčių amžininkų draugijoje. Todėl manome, 
kad tiesiog privalome parodyti jiems pagarbą ir deramai pavaizduoti jų tikrą- 
ją esybę, jų tikrąjį būdą, anuomet atsivėrusį skvarbiojo Lavaterio draugijoje; 
kadangi sunkūs ir brangūs didžiojo fziognomikos veikalo tomai prieinami 
turbūt nedaugeliui skaitytojų, nedvejodami čia įdedame su jais abiem susiju- 
sias ištraukas iš minėto veikalo antros dalies trisdešimto fragmento 244 pus- 
lapyje. 

„Jaunuoliai, kurių paveikslus ir siluetus čia matome, buvo pirmieji po- 
zuotojai rengiant fhiziognomikos aprašymą - lygiai taip modelis pozuoja ta- 
pytojui. 

Juos, kilniuosius, pažinojau iš anksčiau; pabandžiau iš natūros, taipgi 
pasitelkęs visas kitas savo žinias, atlikti jų charakterio stebėjimą ir jį aprašyti. 


Pateikiame viso žmogaus aprašymą. 

Pirma jaunesnysis: 

Štai žydintis dvidešimt penkerių metų jaunuolis! Plevenanti ore, plau- 
kianti, lanksti būtybė! Ji neguli, nestovi; į nieką nesiremia; ji neskrenda; ji 
plevena ore arba plaukia. Ji per gyva, kad nejudėtų; per laisva, kad stovėtų; 
per sunki ir per minkšta, kad skristų. 

Tai žemės neliečiantis sklendžiantysis ore! Jo kontūrai be jokios glebios 
linijos, bet nėra nė tiesios, įtemptos, tvirtai gaubtos, kietai lenktos; — nė vie- 
nos kampuotos įrantos, kakta neprimena stačios uolos; nematyti kietumo, ne- 
lankstumo, pikto šiurkštumo, grėsmingo valdingumo; nerasime geležinės nar- 
sos - gal tik paslankiai jautrią, bet tikrai ne geležinę; čia nėra tvirto, tiriančio 
mąslumo nei neskubaus svarstymo ar protingo apdairumo; tai ne protautojas, 
tvirtai laikantis vienoje rankoje svarstykles, kitoje - kardą, bet žvilgsnyje ir 
sprendimuose neatsispindi nerangumas, o vis dėlto - koks tikras protas, vei- 
kiau - skaistus teisybės jausmas! Tai — visada giliai jaučiantis, bet niekada - ne 
prasimanantis! Tai ne išgalvotojas, ne įdėmus greitai įžvelgtos, greitai pažin- 
tos, greitai pamiltos, greitai suvoktos tiesos konstruotojas! Tai amžinai pleve- 
nantis! Regėtojas! Idealizuotojas! Gražintojas!.. Visų savo idėjų formuotojas! 
Visada - apsvaigęs poetas, matantis tai, ką nori matyti; ne melancholiškas savi- 
grauža; ne negailestingai triuškinantis, bet - aukštas, taurus, galingas! Kuris, 
kamuojamas nedidelio „Saulės troškulio“, viešpatauja oro sferoje, bando pakil- 
ti dar aukščiau ir — ne leidžiasi į žemę, bet sminga, panyra „uolomis nusėtos 
upės“ bangose ir supasi „aidingų uolų griausme“. Jo žvilgsnis — ne liepsningas 
erelio žvilgsnis! Jo kakta ir nosis - ne liūto drąsa! Jo krūtinė - ne žvengiančio 
žirgo tvirtumas! Bet jis pilnas dramblio sūpuojančio lankstumo. 

Putli ir išsikišusi viršutinė lūpa ir apvalaina, nekampuota ilgoka nosis, 
taip pat šitaip sučiaupta burna rodo didelį skonį ir subtilų jausmingumą; 
apatinė veido dalis - didelį juslumą, vangumą, nedėmesingumą. Visas pro- 
filio kontūras liudija atvirumą, dorumą, žmoniškumą, bet ir tai, kad šis 
žmogus lengvai pasiduoda suviliojamas ir jam būdingas geraširdis neapdai- 
rumas, darantis žalos ne kam kitam, o jam pačiam. Vidurinė burnos lini- 
ja, kai nejuda, rodo, kad tai tiesus, nekuriantis planų, minkštabūdis, geras 
žmogus; kai juda - kad tai švelnus, subtilus, labai dirglus, geraširdis, taurus 
žmogus. Akių vokų linkis, akių spindesys sako, kad šis žmogus - nors ne 
Homeras, užtat giliai jaučiantis ir suvokiantis, nuoširdžiausias, nuovokiau- 
sias Homero gerbėjas; ne epinis poetas, bet odžių kūrėjas; genijus - kuris 
trykšta, perdaro, taurina, formuoja, sklendžia, viską paverčia stebuklingo- 


mis herojų figūromis, viską sudievina. Pusiau matomi akių vokai ir toks jų 

linkis liudija ne pagal planą kuriantį, lėtai dirbantį menininką, bet veikiau 
subtiliai jaučiantį poetą, ne griežtą, bet veikiau įsimylėjusį. Visas jaunuolio 
veidas daug žavesnis ir patrauklesnis negu šiek tiek atsileidęs, ištįsęs profilis; 
menkiausias faso judesys išduoda jautrų, rūpestingą, išradingą, neapsimes- 
tinį vidinį gerumą ir švelniai virpantį gyvybingumą, kuriam netiesa kelia 
pasidygėjimą ir kuris trokšta laisvės. Šitame veide atsispindi net mažiausias 
įspūdis iš tų, kuriuos jis staiga, nepaliaujamai patiria... Kiekvienas daiktas, 
artimai su juo susijęs, nurausvina skruostus ir nosį; mergeliškas drovumas 
garbės klausimais žaibo greitumu pasklinda po švelnią, jautrią odą. 

Veido spalva - tai ne viską sukuriančio ir viską pražudančio genijaus 
blyškumas; ne skaisčiai degantis viską niekinančio mindytojo raudonis; ne 
kvailio popieriaus baltumas, ne ištvermingojo ir atkakliojo geltonis, ne lėto, 
stropaus darbininko rusvumas, o rausvai balta ir violetinė spalvos, tokios 
išraiškingos ir taip persismelkusios, taip sėkmingai sumišusios, kaip viso 
charakterio stiprumas ir silpnumas... Viso veido ir kiekvieno atskirai paimto 
bruožo siela yra laisvė, paslankus aktyvumas, kuris švelniai veržiasi pirmyn 
ir švelniai grąžinamas atgal. Didžiadvasiškumu ir tikru giedrumu dvelkia 
visa veido ir galvos laikysena. Jausmų gaivumas, skonio subtilumas, dvasios 
tyrumas, sielos gerumas ir kilnumas, veržli jėga, jėgos ir silpnumo jausmas 
taip persmelkia visą veidą, kad drąsus savimylos jausmas per tai išvirsta tau- 
riu kuklumu, o natūralus išdidumas ir jaunuoliškas pasipūtimas be jokios 
prievartos ir dirbtinumo gražiai nublanksta toje nuostabioje viseto žaismėje. 
Apyšviesiai plaukai, aukšta nedaili figūra, švelnūs lengvi žingsniai, siūbuo- 
janti eisena, įdubusi krūtinė, balta, be raukšlių kakta ir įvairūs kiti požymiai 
sukelia kažkokio moteriškumo įspūdį, jis švelnina vidinį karštį, o širdžiai 
tampa svetimas noras tyčia įžeisti ir krėsti niekšybes, bet kartu moterišku- 
mas rodo, kad drąsus ir liepsningas poetas su visu savo natūraliu laisvės ir 
išlaisvinimo troškimu neskirtas būti savimi pasikliaujančiu, tvirtu, planą 
įgyvendinančiu valstybės tarnautoju ar kruviname mūšyje laimėti nemirtin- 
gumą. Ir tik pačioje pabaigoje aš susizgribau, kad net neužsiminiau apie tai, 
kas aiškiausiai matyti; net nepaminėjau tauraus, be menkiausio dirbtinumo 
paprastumo. Nė žodžiu neužsiminiau apie širdies vaikiškumą! Nepaminė- 
jau, kad šiam jaunuoliui visiškai nesvarbus jo išorinis aristokratiškumas! 
Nieko nepasakiau apie neapsakomą kilnumą, su kuriuo priima ir nukenčia 
įspėjimus ir pabarimus, net priekaištus ir neteisingumą. 

Bet kas įstengtų apie gerą, žmoniškumo pilną žmogų išsakyti viską, ką 


jame pamatė ar pajuto? 

Vyresniojo aprašymas: 

Kiek daug iš to, ką pasakiau apie jaunesnįjį brolį, tinka ir vyresniajam! 
Ryškiausi dalykai, kuriuos aš pastebėjau, yra šie: figūra ir charakteris glau- 
desni, kompaktiškesni. Ten - ilgiau ir plokščiau, čia - trumpiau, plačiau, 
išgaubčiau, lenkčiau; ten - laisviau, čia - bukiau. Tokia yra kakta, tokia — 
nosis, tokia - krūtinė; labiau sustumtos, gyvesnės, neišsiplėtusios, čia dau- 
giau sutelktos jėgos ir gyvybingumo. Bet tas pats meilumas ir kilnumas! 
Ne krintantis į akis atvirumas; daugiau gudrumo, bet iš esmės, veikiau - iš 
tikrųjų toks pat garbingumas. Toks pat nenugalimas bjaurėjimasis neteisin- 
gumu ir pykčiu; toks pat nenoras taikstytis su vadinamosiomis intrigomis ir 
klastingumu; toks pat negailestingas nusistatymas prieš tironiją ir despotiš- 
kumą; toks pat tyras, nepaperkamas prielankumas taurumui, gerumui, didy- 
bei; toks pat draugystės ir laisvės poreikis; toks pat jausmingumas ir taurus 
šlovės troškimas; toks pat širdies atvirumas visiems geriems, išmintingiems, 
paprastiems, stipriems, garsiems ar nežinomiems, pripažintiems ar nepripa- 
žintiems žmonėms ir - toks pat lengvabūdiškas neapdairumas. Ne! Ne visai 
toks pat. Veidas kampuotesnis, sutrauktesnis, tvirtesnis; jame daugiau švel- 
niai ryškėjančio vidinio įgudimo tvarkyti reikalus ir praktinio samanumo; 
daugiau atkaklaus ryžto, kuris ypač ryškus smarkiai išsišovusiuose, bukai 
užapvalintuose akiduobių kauluose. Nematyti trykštančio turtingo, tyro, 
aukšto poetinio jausmo, nerasime anam būdingo kūrybinės jėgos greito 
lengvumo. Tačiau, nors tik gilesnėse sferose, jis gyvas, teisingas, nuoširdus. 
Tai ne lengvas, ryto aušros danguje plevenantis, pavidalus kuriantis šviesos 
genijus... Daugiau vidinės jėgos, galbūt mažiau išraiškingumo! Galingesnis, 
baisesnis — ne toks prašmatnus ir apskritas, nors jo teptukui netrūksta nei 
spalvų, nei kerinčio žavesio. Daugiau sąmojingumo ir pasiutiškų kaprizų; 
linksmas satyras; kakta, nosis, žvilgsnis - viskas nukarę, viskas nukreipta 
žemyn; tai būdinga originaliam, viską sugyvinančiam sąmojui, kuris ne iš 
išorės semia, bet iš vidaus išmeta lauk. Apskritai visos šio charakterio sa- 
vybės veržlesnės, kampuotesnės, skvarbesnės, lakesnės. Niekur nematyti 
lėkštumo, niekur - glebumo, išskyrus primerktas akis, kur, kaip ir kakto- 
je bei nosyje, ryškus geidulingumas. Apskritai net šioje kaktoje, net visuose 
sustumtuose bruožuose — net tame žvilgsnyje - neabejotina tikros didybės, 


jėgos, žmogiškumo siekio, pastovumo, paprastumo, konkretumo išraiška.“ 


Darmštate užsukau pas Mercką, kuris dabar pagrįstai galėjo džiaugtis, kad bu- 


vęs teisus, pranašaudamas, jog aš greitai atsiskirsiąs nuo linksmosios draugijos, 

ir sugrįžau į Frankfurtą; mane visi gražiai pasitiko, taipgi ir tėvas, kuris, nors 
priekaištauti nepriekaištavo, tylomis parodė savo nepasitenkinimą, kad ne- 
nusileidau į Airolą ir neaplankiau Milano; jo visiškai nedomino plikos uolos, 
rūko ežerėliai ir slibinų gūžtos. Nesiginčijo, tačiau kada ne kada išsitardavo, 
ko visa tai verta, nes kas nebuvo Neapolyje, tas negyveno. 

Nevengiau, o ir negalėjau vengti susitikti su Lili; mūsų santykiai buvo 
apdairūs ir švelnūs. Sužinojau, kad man nesant ją pavykę įtikinti išsiskirti su 
manimi, ji tiesiog privalanti tai padaryti, ir kuo greičiau, nes aš savo kelione 
ir pasišalinimu aiškiai parodžiau, koks iš tikrųjų esąs. Tačiau lankydamiesi 
tose pačiose vietose mieste ir užmiestyje, susitikdami su tais pačiais asmeni- 
mis, abu vis dar mylintys vienas kitą įsimylėjėliai negalėjo nesusitikti, nors 
buvo keistai išskirti. Tokia padėtis buvo nelemta, primenanti Hadą, kur 
būva laimingai nelaimingi mirusieji. 

Retkarčiais, rodos, vėl sugrįždavo prabėgusios dienos, deja, tuoj pat ir 
išnykdavo kaip amalu švysčiojančios pamėklės. 

Iš geranorių draugų sužinojau, kad Lili, paprotinta, kokios kliūtys truk- 
dančios mūsų sąjungai, pasakiusi, jog iš meilės man pasiryžusi atsisakyti vis- 
ko, ką ligi šiol turėjo, palikti šeimą ir draugus ir su manimi vykti į Ameriką. 
Anuomet Amerika turbūt dar labiau negu dabar buvo Eldoradas visiems 
tiems, kuriuos slėgė dabartinė padėtis. 

Tačiau mano viltis gesino kaip tik tai, kas jas turėjo palaikyti. Gražusis 
mano tėvų namas, kurį nuo jos namo skyrė vos keli šimtai žingsnių, šiaip ar 
taip, buvo lengviau pasiekiamas prieglobstis negu nepažįstamas kraštas už 
vandenyno; neneigsiu, kad šalia jos atgimdavo visos viltys, visi troškimai, ir 
mano krūtinėje vėl įsirusendavo naujos dvejonės. 

Žinoma, prikišami ir kategoriški buvo mano sesers reikalavimai; pasi- 
telkusi visą nuovokumą, kurio savyje surado, ji ne tik nušvietė man padėtį, 
bet ir skaudžiai įtaigiuose laiškuose nuolat kartojo tuos pačius, vis valingiau 
išreiškiamus žodžius. „Gerai, — rašė ji, - jei negalite atsisakyti, ką gi, kęskite; 
tai reikia pakelti, bet to nereikia rinktis.“ Tokia nelemta padėtis truko kelis 
mėnesius, visa aplinka tarsi susimokė prieš mūsų vedybas; tikėjau ir žino- 
jau — tik Lili glūdi jėga, kuri visa tai nugalėtų. 

Suvokdami savo padėtį, abu mylimieji vengė susitikti vienudu, tačiau ne- 
galėjo atsisakyti senu įpratimu matytis draugijoje. Kad man teko itin sunkus 
išbandymas, supras kiekvienas tauriai jaučiantis, kai išklausys išsamų mano 


pasakojimą. 

Neginčijame, kad, užsimezgus naujai pažinčiai, užgimus naujai meilei, 
įsimylėjėlis pridengia šydu tai, kas buvo. Meilės jausmui nerūpi antecedenci- 
jos!“; staiga genialiai įsiliepsnojusio, jo nedomina nei praeitis, nei ateitis. Tie- 
sa, gilų mano palankumą Lili sužadino jos pasakojimas apie savo jaunystę — 
kad nuo mažumės sukeldavo kitų žmonių, ypač atsilankančių jų namuose, 
kur visada buvo gyva, prielankumą, pažadindavo jų meilės ir prieraišumo 
jausmą ir tuo mėgavosi, bet tai ir viskas, neužsimegzdavo joks ryšys. 

Įsimylėjėliai ankstesnius savo jausmus vertina tik kaip pasirengimą da- 
bartinei laimei, kaip pagrindą, ant kurio iškils jų gyvenimo pastatas. Buvę 
meilės ryšiai atrodo kaip naktinės pamėklės, kurias išbaido švintanti diena. 

Bet kas atsitiko! Prasidėjo mugė, ir suskrido pulkas tikrų tikriausių pa- 
mėklių; sugužėjo visi garsiųjų prekybos namų klientai, ir netrukus paaiškėjo, 
kad nė vienas nenori ir negali atsisakyti pretenzijų į žaviąją tų namų dukrą. 
Jaunesnieji, nebūdami įkyrūs, elgėsi kaip seni pažįstami; vidutinio amžiaus 
vyrai, meilūs ir labai mandagūs, tarsi siekė įsiteikti, o tada pareikšti rimtas 
pretenzijas. Tarp jų buvo tikrai gražių, patenkintų savo turtingu gyvenimu. 

Tačiau senyvi ponai buvo tiesiog nepakenčiami; jie elgėsi kaip dėdulės, 
nevaldė rankų, šlykščiai plekšnodami per skruostą, net prašė leisti pabučiuo- 
ti, ir namų dukra jiems atkišdavo skruostą. Jai buvo įprasta mandagumu at- 
sakyti į tokį elgesį. Kalbos irgi atgaivindavo abejotinus prisiminimus - apie 
vandens iškylas, smagius pasivėžinimus, linksmai pasibaigusius įvairius nu- 
tikimus, apie pokylius ir vakarinius pasivaikščiojimus, pasišaipymus iš juo- 
kingų pretendentų ir daug kitų dalykų, žadinančių pavydų pyktį beviltiškai 
mylinčiojo širdyje, nes jį tarsi trumpam užgriuvo daugelio metų rezultatai. 
Tačiau tame antplūdyje, tame sąmyšyje ji niekada neišleido iš akių draugo ir, 
kreipdamasi į jį keliais žodžiais, išsakydavo pačius švelniausius jausmus, o tai 
labiausiai derėjo toje abiem pusėms sunkioje padėtyje. 

Tiek to! Palikime ramybėje net prisiminimuose veik nepakeliamą kan- 
čią ir atsigręžkime į poeziją, kuri išmone ir nuoširdumu mažumą lengvino 
padėtį. 

Apytiksliai šiam laikotarpiui priskiriamas „Lili parkas“; nededu jo, nes 
jis neatskleidžia tos švelnios jausmingos būklės, bet genialiu smarkumu sie- 
kia dar sustiprinti nepalankumo įspūdį ir komiškais užgauliais vaizdais pa- 
versti atsisakymą neviltimi. 

Žemiau įdedama daina“? išreiškia tos nelaimės žavesį, todėl norėčiau ją 


čia pateikti. 

Jau nuvytot, skaisčios rožės, 
Jus mylėjau per mažai. 
Ak, išskleiskit savo grožį 


Sirdžiai kenčiančiai manai. 


Liūdnas aš menu dienas tas, 
Kai su tavimi buvau, 
Angele, kada laimingas 


Pumpurus sode lankiau. 


Žiedus ir vaisius suskynęs 
Tau po kojomis barsčiau, 
Tavo veido spinduliuose 


Viltį jauną auginau. 


Jau nuvytot, skaisčios rožės, 
Jus mylėjau per mažai. 
Ak, išskleiskit savo grožį 


Sirdžiai kenčiančiai manai. 


Opera „Ervinas ir Elmira“ radosi iš garsiojo Goldsmitho romanso Veik- 
feldo pastoriuje; tas romansas mums suteikė daug malonumo gražiais laikais, 
kai dar nenumanėme, kad mūsų laukia kažkas panašaus. 

Jau anksčiau įdėjau kelis ano laikotarpio poetinius kūrinius ir vieno te- 
trokštu — kad visi jie būtų išlikę. Nuolatinis jaudulys laimingomis meilės 
dienomis, didinamas graužiančio rūpesčio, buvo akstinas kurti dainas, iš- 
reiškiančias ne egzaltuotą jausmą, bet tik akimirkos pajaurą. Viskas - nuo 
smagių pobūvių dainų iki trumpų eiliuotų dovanėlių - buvo gyva, aidu at- 
sišaukė kultūringoje draugijoje; iš pradžių tos dainos buvo džiugios, paskui 
liūdnos, galiausiai neliko nė vienos laimės viršūnės, nė vienos sielvarto pra- 
rajos, kuri nebūtų jose paminėta. 

Visus tuos vidinio ir išorinio pasaulio įvykius, kurie būtų nemaloniai 
nuteikę tėvą, nes pamažu geso viltis, kad sūnus parves pirmai minėtą, jam 
labai patikusią marčią, mano motina sugebėjo itin sumaniai sušvelninti. „Ta 
didponė“, kaip jis vadino Lili atvirai kalbėdamasis su žmona, jam buvo ne 
prie širdies. 

Taigi jis leido įvykiams tekėti savo vaga, o pats, kaip ir seniau, uoliai 
triūsė savo mažoje kanceliarijoje. Jaunas teisininkas!* ir sumanus raštininkas 
jo vadovaujami vis labiau plėtė veiklos lauką. Žinoma, niekas nepasigenda 
nesančiojo, tad jie man netrukdė eiti savo keliu, o patys rūpinosi gerai įsitvir- 
tinti dirvoje, kurioje man nebuvo lemta tarpti. 

Laimė, mano polinkiai sutapo su tėvo mintimis ir troškimais. Jis taip 
vertino mano poetinį talentą, taip džiaugėsi skaitytojų palankumu, kurį 
pelnė pirmieji mano kūriniai, kad dažnai užvesdavo kalbą apie tai, ką dar 
galėčiau parašyti ir ko dar galėčiau imtis. Apie savo šmaikščius literatūrinius 
pokštus, išdaigas, meilės eiles jam neprasitardavau. 

Gece fon Berlichingene saviškai pavaizdavęs svarbios istorinės epochos 
simbolį, ėmiau įdėmiai dairytis panašių lūžio momentų kitų valstybių istori- 
joje. Mano dėmesį patraukė Nyderlandų sukilimas". Gece dėmesys sutelktas 
į dorą vyrą, kurį pražudo pragaištingas įsitikinimas, esą valstybėje įsivieš- 
patavus anarchijai svarbus vaidmuo tenkąs stipriai geros valios asmenybei. 
Egmonte vaizduojama kitokia situacija; darnią santvarką pragaišina žiauri, 
sumaniai organizuota despotija. Taip gyvai papasakojau tėvui, ką šiuo atve- 
ju reikėtų daryti, ką ketinu daryti, kad jį apėmė nenumaldomas troškimas 
mano galvoje subrandintą pjesę pamatyti išspausdintą popieriuje. 

Anksčiau, kai dar tikėjausi laimėsiąs Lili, uoliai stengiausi kuo geriau 
susipažinti su darbo reikalais ir juos atlikti, bet dabar baisią mus atskyrusią 
prarają stengiausi užpildyti tokia veikla, kurioje dalyvautų protas ir širdis. 
Aš iš tikrųjų pradėjau rašyti Egrmontą, bet ne taip kaip pirmąjį Gecą fon 
Berlichingeną - nuo pradžių, veiksmą po veiksmo, o, nesukdamas galvos dėl 
nuoseklumo, po pirmo paveikslo iškart apmečiau pagrindines scenas. Taip 
pasistūmėjau toli į priekį, o tėvas, žinodamas, kaip atsainiai aš dirbu, - ne- 
perdedu - dieną naktį mane ragino, mat buvo įsitikinęs, kad tai, kas lengvai 


randasi, lengvai ir įkūnijama. 

Taigi toliau rašiau Egr20n:4, tokiu būdu apramindamas aistrų draskomą šir- 
dį; taipgi daug sunkių valandų pergyventi padėjo vienas šaunus menininkas, 
o netvirtas siekis praktiškai išsilavinti ir šįsyk, kaip ir daugybę kitų kartų, 
sieloje nejučia pasėjo ramybę tada, kai jos mažiausiai galėjau tikėtis. 

Georgas Melchioras Krausas!, Frankfurte gimęs, Paryžiuje išsilavinimą 
įgijęs menininkas, kaip tik tuo laiku sugrįžo iš trumpos kelionės į šiaurinę 
Vokietiją; jis aplankė mane, ir aš iškart pajutau norą ir poreikį su juo palai- 
kyti ryšį. Tai buvo giedras gyvenimo menininkas, kurio lengvam, džiugiam 
talentui Paryžius buvo mokykla, padėjusi jam geriausiai tarpti. 

Vokiečius tame mieste anuomet priglausdavo jauki pastogė. Paryžiuje 
gyveno visų gerbiamas, pasiturimai įsikūręs Philippas Hackertas?. Prancū- 
zams itin tiko jo peizažai, sėkmingai nutapyti iš natūros guašu ir aliejumi 
vokiečiams būdinga jaukia maniera - visiška priešingybė prancūzus užval- 
džiusiai praktinei tendencijai. Vokiečių nuopelnus įrvirtindavo Wille?, iš- 
garsėjęs kaip vario raižytojas; nemažai savo tėvynainiams padėjo ir įrakin- 
gasis Grimmas. Kad galėtų piešti iš natūros, menininkai dažnai leisdavosi į 
malonias iškylas pėsčiomis, taip jie sukūrė ir parengė nemažai gerų dalykų. 

Boucher ir Watteau“, du apsigimę menininkai, kurių kūriniai, nors pa- 
gal laiko dvasią ir skonį lengvi ir žaismingi, vis dar vertinami kaip respek- 
tabilūs, palankiai priėmė naują reiškinį ir patys, kad ir juokais ar norėdami 
pabandyti, aktyviai prisidėdavo. Greuze? ramiai leido dienas šeimos rate ir 
dažniausiai vaizdavo miestelėniškojo gyvenimo scenas; buvo labai patenkin- 
tas savo kūriniais, jo potėpiai buvo lengvi, tikslūs. 

Visa tai kuo puikiausiai įsisavino mūsų Krauso talentas; jis lavinosi 
mokydamasis iš visuomenės ir ugdėsi visuomenei; mokėjo žaviai vaizduoti 
portretine maniera draugų ratą namų aplinkoje, gerai pavykdavo ir pieš- 
ti peizažai, džiuginantys akį tvarkingais kontūrais, tušu lygiai padengtais 
plotais, maloniu koloritu; širdį glostė naivi tų piešinių tiesa, o meno mėgė- 
ją džiugino autoriaus gebėjimas viską, ką nupiešė iš natūros, panaudoti ir 
įkomponuoti į paveikslą. 

Krausas buvo nuostabus draugininkas: visada vienodai giedrai nusitei- 


kęs; paslaugus be nuolankumo, santūrus be išdidumo - jam visur buvo gerai, 

visur buvo mėgstamas, veikliausias, kartu laukiamiausias iš visų mirtingųjų. 
Turintį tokius talentus ir tokį charakterį, jį netrukus pamėgo aukštuome- 
nė, ypač gražiai buvo priimtas barono von Steino pilyje Nasau prie Lano, 
kur ėmė vadovauti talentingos, labai mielos barono dukros“ meniniams sie- 
kiams, be to, įvairiais būdais prisidėjo, kad susirinkusi draugija nenuobo- 
džiautų. 

Minėtą puikiąją damą ištekinus už grafo von Wertherno, jaunavedžiai 
menininką išsivežė į savo dvarus Tiuringijoje; taip Krausas pateko į Veima- 
rą. Ten jis išgarsėjo, jo talentas buvo tinkamai įvertintas; apsišvietusi Veima- 
ro diduomenė pageidavo, kad jis ir toliau čia liktų. 

Kadangi Krausas niekur nesėdėjo sudėjęs rankų, grįžęs į Frankfurtą 
paragino mane praktiškai lavinti meno pomėgį, kurį iki šiol skyriau tik rin- 
kiniams kaupti. Šalia diletanto visada turi būti menininkas, nes šis yra tarsi 
jo egzistencijos papildinys; mėgėjo troškimų išsipildymas yra tikras meni- 
ninkas. 

Lavindamas įgimtus gabumus, išmokau gerai piešti kontūrus, taip pat 
lengvai perkeldavau į paveikslą tai, ką mačiau gamtoje, bet man trūko tikros 
plastinės jėgos, mokėjimo kontūrams suteikti erdviškumą tinkamai paskirs- 
tyta šviesa ir šešėliais. Mano piešiniai buvo miglota kokio nors pavidalo nuo- 
jauta, mano figūros priminė lengvas oro būtybes iš Dante's skaistyklos - jos 
nemeta šešėlio ir pasibaisėjusios atšlyja nuo tikrų kūnų šešėlių. 

Per Lavaterio fiziognominį kurstymą - taip galima vadinti tą pasiutišką 
raginimą ne tik visiems kontempliuoti veidus, bet ir meninėmis ar niekda- 
riškomis priemonėmis vaizduoti veido formas - aš išmokau piešti juoda ir 
balta kreida pilkame popieriuje draugų portretus. Panašumas buvo akivaiz- 
dus, bet tik draugo menininko ranka gebėjo juos atplėšti nuo niūraus fono. 

Vartant ir žiūrinėjant storus aplankus, gerojo Krauso parsivežtus iš savo 
kelionių, jam rodant kokį lapą, kuriame buvo pavaizduotas peizažas ar kokie 
nors asmenys, mudviem labiausiai patikdavo kalbėtis apie Veimaro ratą ir jo 
aplinką. Man irgi buvo smagu ten nusikelti, nes jaunuolis jautėsi pamalonin- 
tas, kad daugybė paveikslų iš esmės yra tik nuolat kartojama mintis - manęs 
ten laukia. Krausas žaviai sugyvindavo tuos sveikinimus ir kvietimus, ro- 
dydamas nupieštus asmenis. Viename gražiame aliejumi tapytame paveiksle 
buvo pavaizduotas prie fortepijono kapelmeisteris Wolfas“, už jo, tolėliau, - 
dainuoti besiruošianti jo žmona; menininkas skubiai patikino, kad ši garbi 
pora mane sutiktų labai draugiškai. Daugelyje piešinių pavaizdavo miškais 


apaugusias kalnuotas Biurgelio apylinkes*. Vienas šaunus miškininkas? tur- 

būt ne tiek sau, kiek savo dukterims pastatė tiltelius, įrengė turėklus, nutiesė 
dailius takelius, ir šiurkščiomis uolomis nusėta, krūmais ir miškeliais apau- 
gusi vietovė tapo tinkama smagiai pasivaikščioti; vaizdingais takais vaikšti- 
nėjo merginos baltomis sukniomis — ne vienos, su palydovais. Vienas iš tų 
jaunų vyrų buvo panašus į Bertuchą!“; Krausas neneigė, kad šis turi rimtų 
ketinimų vyresniosios atžvilgiu, o kai pasakiau, kad antrasis vyras man pri- 
menantis jį patį ir tikrai panašu, kad jo širdyje užgimusi meilė jaunesniajai 
seseriai, jis nesupyko. 

Bertuchas, Wielando auklėtinis, įgijo tokių puikių žinių ir išplėtojo to- 
kią veiklą, kad jam buvo pasiūlyta hercogo slaptojo sekretoriaus tarnyba; su 
juo siejamos itin gražios ateities viltys. Daug kalbėjome apie Wielando do- 
rumą, giedrumą, geraširdiškumą; gražiuosius literatūrinius ir poetinius jo 
planus jau anksčiau išsamiai aptarėme, taip pat ir Merkurijaus poveikį visai 
Vokietijai; Krausas minėjo ir kitus vyrus, pasižymėjusius literatūros, valsty- 
binės veiklos ir visuomenės gyvenimo srityse, kaip antai Musausas, Kirmsas, 
Berendisas ir Ludecusas!!. Pagirtinai atsiliepė apie kai kurias moteris - Wol- 
fo žmoną ir Kotzebue našlę, auginančią žavią dukrą ir linksmą sūnelį!*; taip 
pat ir kitoms negailėjo pagyrimų ir jas apibūdino. Viskas liudijo gyvą, veiklų 
literatūrinį ir meninį gyvenimą. 

Taip pamažu ryškėjo terpė, kurioje grįžęs savo veiklą plėtos jaunasis 
hercogas; tokias sąlygas sukūrė ponia vyriausioji globėja", tačiau svarbių 
reikalų įgyvendinimas — tai įprasta esant laikinajai valdžiai - buvo patikė- 
tas būsimojo valdovo įsitikinimams ir energijai. Kraupūs sudegusios pilies 
griuvėsiai!* žadino mintį, kad tai akstinas kibti į naujus darbus. Nutrūkusi 
Ilmenau kasyklos veikla, kurią vėliau brangiu žemutinės štolnės remontu 
pavyko vėl atgaivinti, Jėnos universitetas, kuris nebespėjo žengti koja į koją 
su laiku, dėl to iškilo pavojus, kad jį paliks geriausi profesoriai, ir daug kitų 
dalykų žadino taurų bendrystės jausmą. Taigi Veimaras dairėsi asmenybių, 
kurios pirmyn žengiančioje Vokietijoje galėtų ugdyti visokeriopą gėrį, ir iš 
tikrųjų atsivėrė tokia šviesi perspektyva, kad pajėgi ir gyva jaunystė geres- 
nės negalėjo tikėtis. Nors liūdnai nuteikė tai, kad jaunosios kunigaikštienės 
nebus galima nudžiuginti jos padėties orumą atitinkančiu pastatu ir tenka 
ją parsikviesti į labai kuklų, visai kitoms reikmėms tenkinti statytą būstą, 
tačiau gražioje vietovėje įkurdintos, dailiai įrengtos Etersburgo, Belvederio 
ir kitos patogios vasaros rezidencijos netrukdė mėgautis dabartimi ir teikė 
viltį, kad gyvenimas gamtos prieglobstyje, anuomet tapęs būtinybe, netruk- 


do našiai ir maloniai dirbti. 

Skaitydami šį biografinį pasakojimą sužinojome, kad vaikas, berniukas, 
jaunuolis įvairiais keliais bandė priartėti prie to, kas juslėmis neapčiuopia- 
ma; iš pradžių meiliai žvelgė į natūraliąją religiją, paskui su meile prisirišo 
prie pozityviosios; vėliau, susitelkęs savyje, išbandė savo paties jėgas ir ga- 
liausiai atsidavė visuotiniam tikėjimui. Klaidžiodamas tarpinėse erdvėse 
tarp tų regionų, ieškodamas, dairydamasis, jis sutiko kai ką, kas nepriklausė 
nė vienai iš tų religijų, tad nusprendė būsiant geriau nebegalvoti apie tai, kas 
neaprėpiama ir nesuvokiama. 

Jis tarė kai ką atradęs gamtoje - gyvojoje ir negyvojoje, turinčioje sielą 
ir neturinčioje - kas reiškiasi tik prieštaravimais, todėl to neįmanoma api- 
būdinti jokia sąvoka, juoba žodžiu. Tas kai kas buvo ne dieviškas, nes rodės 
neprotingas; ne žmogiškas, nes neturėjo supratimo; ne velniškas, nes buvo 
geradaris; ne dangiškas, nes dažnai parodydavo piktdžiugą. Tas kai kas buvo 
panašus į atsitiktinumą, nes nesukeldavo pasekmių; priminė numatymą, nes 
nurodė sąsajas. Visa, kas mus apriboja, jis, rodės, persmelkia kiaurai; tarsi 
savo nuožiūra elgtųsi su būtinaisiais mūsų egzistencijos elementais; jis su- 
traukdavo laiką ir ištęsdavo erdvę. Rodos, jam priimtina tik tai, kas neįma- 
noma, o visa, kas įmanoma, jis paniekinamai atstumia. 

Tą esybę, kuri, rodos, įsimaišo tarp visų kitų ir jas tiek išskiria, tiek su- 
jungia, sekdamas senųjų pavyzdžiu, kurie irgi buvo pastebėję kažką pana- 
šaus, aš pavadinau demoniškumu. Bandžiau pabėgti nuo tos baisybės ir savo 
papratimu pasislėpti po kokiu nors vaizdiniu. 

Prie atskirų pasaulio istorijos dalių, į kurias itin nuodugniai gilinausi, 
priklausė jungtinius Nyderlandus vėliau išgarsinę įvykiai. Kruopščiai išty- 
riau šaltinius, stengiausi, kiek įmanoma, tiesiai iš jų pasemti žinias ir viską 
gyvai įsivaizdinti. Mintyse regėjau itin dramatiškas situacijas; kaip pagrindi- 
nė figūra, apie kurią būtų galima sėkmingai telkti visas kitas, mano dėmesį 
riteriška didybe atkreipė grafas Egmontas. 

Tačiau kad galėčiau panaudoti savo reikmėms, turėjau jį perdaryti į tokį 
charakterį, kurio savybės būdingos ne įmetėjusiam vyrui, bet jaunuoliui, ne 
šeimos tėvui, bet viengungiui, pavaizduoti ne laisvamanį, varžomą įvairių 
santykių, bet nepriklausomą asmenybę. 

Taigi, mintyse jį atjauninęs ir sutraukęs visus jį saistančius saitus, įkvėpiau 
jam begalinį gyvenimo džiaugsmą, begalinį pasitikėjimą savimi, gebėjimą 
traukti prie savęs visus žmones (a/trattiva) ir taip laimėti liaudies palankumą, 
slaptą vienos valdovės meilę, atvirą - paprastos merginos, protingo valstybės 


vyro palaikymą, net patraukti į savo pusę grėsmingo priešininko sūnų. 

Asmeninis narsumas, kuriuo pasižymi šis herojus, - tai pagrindas, į kurį 
remiasi visa jo esybė, tai pamatas ir dirva, kurioje jis tarpsta. Jam nebaisūs 
pavojai, dėl to jis nepastebi paties didžiausio, virš jo pakibusio. Pro mūru 
apsupusius priešus įmanoma prasibrauti, bet daug sunkiau sutraukyti valsty- 
bės išminties tinklus. Kovą kovoja abiejų pusių demoniškumas, jo konfliktas 
pražudo tai, kas mieliausia, pergalę švenčia tai, kas nekenčiama, bet rusena 
viltis, kad iš to susidūrimo rasis kažkas trečia, tenkinantis visų žmonių no- 
rus, - štai kas lėmė, kad pjesė, žinoma, ne iškart, tik pasirodžiusi, bet vė- 
liau, atėjus laikui, pelnė žiūrovų pripažinimą, kurio ir dabar neprarado. Tad 
daugelio mylimų skaitytojų dėlei norėčiau užbėgti sau už akių ir papasakoti 
kai ką, kuo aš pats tik gerokai vėliau įsitikinau, nes nežinau, ar netolimoje 
ateityje man teks dar kartą kalbėti. 

Nors minėtas demoniškumas gali reikštis per visa, kas kūniška ir nekū- 
niška, beje, per gyvūnus jis reiškiasi ypatingai, bet pirmiausia jis nuostabiai 
susijęs su žmogumi; tai yra moralinei pasaulio tvarkai nors ne priešinga, 
bet ją paneigianti jėga, dėl to viena gali būti laikoma metmenimis, o kita — 
ataudais. 

Demoniškumo sukelti fenomenai vadinami nesuskaičiuojama daugybe 
vardų - visos filosofijos ir religijos bandė proza ir poezija įminti šitą mįslę ir 
visam laikui užbaigti tą reikalą, o tai joms ir ateityje tebus leidžiama daryti. 

Tačiau užvis baisiausiai demoniškumas atrodo, kai užvaldo kokį nors 
žmogų. Per savo gyvenimą mačiau daug tokių žmonių ir iš arti, ir iš toli. 
Ne visada tai patys geriausi, dažnai jie nepasižymi nei dvasia, nei talentais, 
retai — širdies gerumu, bet iš jų sklinda baisi jėga, jie turi neįtikimą galią 
visoms būtybėms, netgi pradams, ir kas pasakys, kiek siekia toks poveikis? 
Visos suvienytos dorovinės jėgos prieš jį bejėgės; veltui šviesioji žmonijos da- 
lis mėgina pažadinti įtarimą, kad jie esantys apgautieji arba apgavikai — jie 
traukia minią. Retai atsiranda arba niekada neatsiranda jiems lygių amži- 
ninkų; jie neįveikiami, ir tik pati Visata, su kuria jie stojo į kovą, įstengia juos 
nugalėti; iš tokių pastebėjimų ir bus kilęs keistas, bet reikšmingas posakis: 
Nemo contra deum nisi deus ipsi.9 

Nuo aukštųjų samprotavimų aš vėl grįžtu į savo mažą gyvenimą, ku- 
riame taip pat laukė keisti įvykiai, apgaubti bent demoniškumo regimybe. 
Atsukęs Italijai nugarą nuo Gothardo viršūnės parkeliavau namo, nes neno- 
rėjau prarasti Lili. Abipusio priklausymo vienas kitam, nuolatinio bendro 
gyvenimo viltimi pagrįsta meilė nemiršta staiga; ją peni teisėtų troškimų ir 


nuoširdžių vilčių mintijimas. 

Pasaulis taip sutvarkytas, kad tokiais atvejais dažniau nusprendžia ne 
jaunuolis, bet mergina. Kaip Pandoros dukterys, gražuolės gavo pavydėti- 
ną dovaną - traukti žavesiu, vilioti, ne tiek prielankumu, kiek prigimtimi 
pusiau sąmoningai, net piktadariškai burti apie save vyrus, deja, joms nere- 
tai nutinka kaip tam burtininko mokiniui — apima baimė pamačius, kiek 
garbintojų suplūdo. O juk iš visų reikia išsirinkti vieną vienintelį, tą, kuris 
parves nuotaką į savo namus. 

Kaip atsitiktina yra tai, kas tokiu atveju nulemia pasirinkimą, kuo va- 
dovaujasi pasirenkančioji! Aš buvau įsitikinęs, kad turiu atsisakyti Lili, bet 
meilė privertė suabejoti tuo įsitikinimu. Lygiai taip su manimi atsisveikino 
Lili, ir aš leidausi į gražią išblaškančią kelionę, bet ji sukėlė visiškai priešin- 
gus padarinius. 

Kol buvau svetur, tikėjau, kad mudu esame toli vienas nuo kito, bet ne- 
tikėjau, kad išsiskirsime. Širdis buvo pilna prisiminimų, vilčių ir troškimų. 
Pagaliau sugrįžau namo - laisvai ir džiugiai mylinčiųjų susitikimas yra dan- 
gus, bet dviejų tik proto argumentų išskirtųjų - baisi skaistinančioji ugnis, 
pragaro prieangis. Vėl atsidūręs Lili aplinkoje, dar skaudžiau pajutau mūsų 
meilės ryšį sužlugdžiusius nesusipratimus; kai ją sutikau, širdį tarsi sunkus 
akmuo prislėgė mintis, kad jos netekau. 

Tad nusprendžiau vėl pabėgti, dėl to taip smagiai nuteikė žinia, kad 
jaunasis Veimaro hercogas su žmona, po jungtuvių grįždamas iš Karlsrūhės 
namo“, nutarė užsukti į Frankfurtą, o aš jų pageidavimu, kurį ne kartą 
išsakė ir anksčiau, ir visai neseniai, turėsiąs juos lydėti į Veimarą. Minėti 
ponai mano atžvilgiu, kaip ir pirma, buvo maloningai, netgi draugiškai nu- 
siteikę, tad į tokį jų nusistatymą atsiliepiau nuoširdžiu dėkingumu. Mano 
prisirišimas prie hercogo nuo pirmos mūsų pažinties akimirkos, pagarbos 
jausmas princesei, kurią pažinojau seniai, nors tik iš matymo, noras pačiam 
pareikšti draugiškumą Wielandui, man rodančiam vien tik nuolaidumą, at- 
siprašyti už pusiau tyčia, pusiau netyčia padarytas nedorybes buvo pakan- 
kamas akstinas, galintis net šaltą jaunuolį uždegti, netgi pastūmėti priimti 
kvietimą. Be to, žūtbūt turėjau pabėgti nuo Lili - nesvarbu, ar į pietus, kur, 
jei tikėčiau nuolatiniais tėvo pasakojimais, manęs laukiąs nuostabus meno 
ir gamtos pasaulis, ar į šiaurę, kur kvietė atvykti žymus nuostabių žmonių 
ratas. 

Vykdama namo, jaunoji kunigaikštiškoji pora pagaliau pasiekė Frank- 
furtą. Tuo pačiu laiku čia viešėjo Meiningeno dvaras", ir jo dvariškiai bei 


jaunąją princesę lydintis slaptasis tarėjas von Dūrckheimas!* mane sutiko 

kuo draugiškiausiai. Tačiau kad netrūktų keistų nutikimų, kaip kad būdin- 
ga jaunystei, per vieną nesusipratimą atsidūriau neįtikimoje, nors gan links- 
moje situacijoje. 

Veimaro ir Meiningeno dvariškiai gyveno tame pačiame viešbutyje. Jie 
mane pakvietė pietų. Aš visą laiką turėjau mintyje tik Veimaro dvarą, tad 
nesumojau smulkiai išsiklausinėti, nedrįsau nė pagalvoti, kad ir Meininge- 
no pusė norėtų su manimi susipažinti. Taigi dailiai apsitaisęs nueinu į „Ro- 
mos imperatorių , randu tuščius Veimaro dvariškių kambarius, o kadangi 
tai reiškia, kad jie pas meiningeniškius, suku ten, ir ponai mane draugiškai 
pasitinka. Pamanau - jie čia užėjo prieš pietus, gal paskui kartu pietaus, ir 
laukiu, kas bus toliau. Staiga Veimaro pusė pakyla, pakylu ir aš, bet eina ne 
į savo kambarius, o leidžiasi laiptais žemyn ir susėda į karietas, o aš lieku 
vienas gatvėje. 

Užuot skubiai ir apdairiai išsiaiškinęs, ką visa tai reiškia, aš nedelsda- 
mas, kaip man būdinga, ryžtingai patraukiu namo; namiškius randu val- 
gančius desertą. Tėvas tik papurtė galvą, motina bandė paguosti. Vakare ji 
pasakė: man išėjus susitikti, tėvas nusistebėjęs, kad aš, nors tikrai nekvailas, 
nenorįs suprasti, jog tiems ponams terūpi mane paerzinti ir iš manęs pasi- 
juokti. Aš neėmiau į galvą jo žodžių, nes sutikau poną von Dūrckheimą, ku- 
ris, kaip visada, švelnus, žaviai ir sąmojingai priekaištaudamas privertė mane 
pasiaiškinti. Pakirdau iš sapno ir, mandagiai padėkojęs už malonę, kurios nei 
tikėjausi, nei laukiau, atsiprašiau. 

Taigi geros valios sumetimais pasidaviau draugiškiems įkalbinėjimams, 
ir štai ką mes sutarėme. Vienas Karlsrūhėje likęs dvariškis lauksiąs, kol 
jam bus pristatytas Štrasburge padarytas lando, ir sutartą dieną atvyksiąs į 
Frankfurtą; aš turįs būti pasiruošęs su juo iš karto vykti į Veimarą. Jaunieji 
ponai su manimi atsisveikino giedrai ir maloniai, dvariškiai elgėsi draugiš- 
kai, taigi degiau noru važiuoti į Veimarą, ir atrodė, kad mano kelionei nėra 
jokių kliūčių. 

Tačiau ir šįkart atsitiktinumas supainiojo tokį paprastą reikalą, o ais- 
tros jį sujaukė ir vos nesužlugdė, nes su visais atsisveikinęs ir pranešęs, kada 
išvyksiu, skubiai susikrovęs daiktus, neužmiršęs nė nespausdintų savo kūri- 
nėlių, laukiau, kada išmuš valanda, kai minėtasis draugas prisistatys su nauja 
karieta ir išsiveš mane į naują kraštą, į naują gyvenimą. Skirta valanda praėjo, 
praėjo ir diena, ir kad nereikėtų iš naujo atsisveikinėti, apskritai kad manęs 
nelankytų nei draugai, nei svečiai, apsimečiau, kad išvykau, ir likau tūnoti 


namuose, netgi savo kambaryje, dėl to atsidūriau labai keistoje padėtyje. 

Kadangi vienatvė ir ribota erdvė mane visada veikė labai palankiai, mat 
būdavau priverstas išnaudoti tą laiką, aš sėdau prie Egmonto ir jį beveik pa- 
baigiau. Perskaičiau pjesę tėvui, ir ji padarė jam nepaprastą įspūdį, tad nieko 
kito netroško, tik kad užbaigčiau ir išspausdinčiau, nes vylėsi, kad ji dar la- 
biau išgarsins sūnų. Tokio suraminimo ir galimybės pasidžiaugti sūnumi jis 
buvo labai reikalingas, nes, karietai vis nepasirodant, ėmė laidyti ironiškas 
pastabas. Buvo įsitikinęs, kad viskas tėra išsigalvojimas, netikėjo jokiu nauju 
lando, o karietos laukiantį dvariškį laikė pramanu; netiesiogiai leido man su- 
prasti, ką galvojąs, bet juoba nedavė ramybės mano motinai, tikindamas, kad 
viskas esą tik smagus dvariškių pokštas, kurį iškrėtę atsimokėdami už mano 
nedorybes, kad įžeistų ir padarytų man sarmatą, nes dabar vietoj lauktos 
garbės likau gėdingai sėdėti. 

Tiesą sakant, aš iš pradžių viskuo tvirtai tikėjau, džiaugiausi, kad turiu 
laiko, kad manęs negaišina nei draugai, nei svečiai, nei šiaip kokios pramo- 
gos, ir žvaliai rašiau Egmontą, nors vidinis jaudulys neapleido. Tokia dvasios 
nuotaika bus išėjusi į naudą pjesei - joje kunkuliuoja aistros, visiškas bejaus- 
mis jos nebūtų įstengęs parašyti. 

Taip praėjo savaitė ir dar kažin kiek laiko, ir įsikalinimas ėmė mane slėgti. 
Nuo seno buvau įpratęs gyventi po atviru dangumi, draugų būryje, su kuriais 
siejo nuoširdus, gyvas abipusis ryšys, netoli mylimosios — tiesa, nusprendžiau 
su ja išsiskirti, bet kol dar galėjau susimatyti, ji stipriai mane traukė - dėl to 
nelemta padėtis ėmė kelti tokį nerimą, kad iškilo pavojus, jog tragedija praras 
patrauklumą, o poetinė kuriamoji jėga užges. Kelis vakarus vos benusėdė- 
jau namie. Įsisiautęs į platų apsiaustą, vogčiomis išslinkau į miestą; ėjau pro 
draugų ir pažįstamų namus, sustojau ir prie Lili lango. Ji gyveno pirmame 
kampinio namo aukšte, žali roletai buvo nuleisti, bet įžiūrėjau, kad žvakės 
stovi įprastoje vietoje. Netrukus išgirdau ją dainuojant ir pritariant sau forte- 
pijonu; tai buvo daina „Kam masini, vilioji kam“, kurią prieš nepilnus metus 
buvau jai parašęs. Man pasirodė, kad ji dainuoja išraiškingiau negu visada, 
aiškiai girdėjau kiekvieną Žodį; iš visų jėgų prispaudžiau ausį prie gaubtų 
pinučių. Kai nutilo, iš krintančio ant roletų šešėlio supratau, kad atsistojo; 
ji vaikštinėjo po kambarį pirmyn atgal, bet per storą audinį veltui bandžiau 
įžiūrėti mielą jos esybę. Tik tvirtas pasiryžimas eiti iš čia, neapsunkinti jos 
savo buvimu, tikrai jos atsisakyti ir supratimas, kokį keistą susidomėjimą su- 
keltų mano pasirodymas, privertė mane palikti mylimąją. 

Prabėgus dar kelioms dienoms tėvo hipotezė atrodė vis įtikimesnė, nes 


iš Karlsrūhės nesulaukiau jokio laiško, iš kurio paaiškėtų, kodėl vėluoja ka- 

rieta. Mano kūryba apmirė, tad tėvas pasinaudojo mane graužiančiu nerimu. 
Jis pasakė: nieko nepadarysi, mano lagaminas sukrautas, jis duosiąs pinigų 
ir kreditą vykti į Italiją, bet aš turįs išvažiuoti nedelsdamas. Padvejojęs dėl 
tokio svarbaus reikalo, pagaliau nutariau: jei tą ir tą valandą nepasirodys nei 
ekipažas, nei laiškas, aš vyksiu pirma į Heidelbergą, o iš ten ne dar kartą per 
Šveicariją, bet per Graubiundeną arba Tirolį kitapus Alpių. 

Tikrai nepaprasti dalykai nutinka, kai nekryptingą jaunystę, kuri save 
pačią lengvai nuveda ne ten, kur reikia, į klaidingą kelią pastūmėja karštas 
senatvės klydimas. Bet jaunystė, apskritai gyvenimas tam ir yra, kad strate- 
gija paaiškėtų, kai karo žygis jau pasibaigęs. Gryna reikalų eiga leistų nesun- 
kiai paaiškinti tokius atsitiktinumus, bet mums patinka susidėti su klaida ir 
eiti prieš tai, kas natūralu ir tikra, antai ir kortas sumaišome prie išdalydami, 
kad atsitiktinumas irgi dalyvautų žaidime; taip randasi būtent ta stichija, 
kurioje ir kurią taip mėgsta veikti demoniškumas, ir juo pikčiau reiškiasi, juo 
geriau žinome, kad jis netoli, visai čia pat. 

Prabėgo paskutinė diena, kitą rytą turėjau išvykti; ūmai panūdau dar 
kartą pasimatyti su savo draugu Passavantu, neseniai sugrįžusiu iš Šveica- 
rijos; jis tikrai būtų supykęs, jei savo slapukavimu būčiau pakirtęs nuoširdų 
mudviejų savitarpio pasitikėjimą. Per nepažįstamą asmenį paprašiau, kad su- 
temus atvyktų į vieną vietą; įsisupęs į apsiaustą, prisistačiau anksčiau už jį, 
bet ir jo nereikėjo ilgai laukti; labai nustebęs dėl tokio iškvietimo dar labiau 
nustebo pamatęs, kas toks jo laukia. Dar prieš akimirką didžiai stebėjęsis, 
dabar lygiai taip džiaugėsi, apie kokius nors pamokymus ir patarimus nebu- 
vo nė kalbos, jis palinkėjo laimingos kelionės po Italiją, mes išsiskyrėme ir 
kitą dieną gražiu oru aš jau riedėjau kalnų keliu. 

Į Heidelbergą pasukau dėl daugelio priežasčių: pirma buvo išmąsty- 
ta, nes buvau girdėjęs, kad bičiulis veimariškis iš Karlsrūhės važiuosiąs per 
Heidelbergą, tad atvykęs iškart palikau pašte laiškelį ir paprašiau jį įteikti 
dvariškiui, kuris per šį miestą vyksiąs taip, kaip pirmai nusakiau; antra prie- 
žastis buvo jausminė, susijusi su ankstesniais mano ir Lili santykiais. Šiame 
mieste gyveno demuazelė Delph, mūsų meilės patikėtinė, tarpininkė tarp 
Lili ir mano tėvų, kurios pastangomis buvo užsimezgęs rimtas ryšys, tad lai- 
kiau didele laime, kad prieš palikdamas Vokietiją galėsiu dar kartą perkalbė- 


ti su brangia, kantria ir nuolaidžia drauge apie tuos laimingus laikus. 


Buvau gražiai priimtas ir supažindintas su keliomis šeimomis, sakysim, man 


labai patiko vyriausiojo girininko von W." namuose. Tėvai buvo malonūs, 

jaukūs žmonės, viena iš dukterų pirminė Friederikę. Kaip tik buvo vynuo- 
gių derliaus ėmimo metas. Oras laikėsi puikus, ir gražiajame Reino ir Nekaro 
slėnyje mano širdyje atgimė visi Elzase išgyventi jausmai. Per tas dienas ir iš 
savęs, ir iš kitų patyriau keistų, nepaprastų dalykų, bet viskas buvo dar tik 
tapsmas, gyvenimo vaisius dar noko manyje, o begaliniai dalykai, su kuriais 
susidūriau, mane veikiau trikdė. Tačiau draugijoje buvau toks kaip seniau, gal 
net mandagesnis ir patrauklesnis. Čia, po atviru dangumi, tarp džiugių žmo- 
nių, vėl prisiminiau senuosius žaidimus, kurie jaunystei visada nauji ir žavūs. 
Širdyje teberuseno ankstesnė meilė, nepasakojau apie ją, bet pats to nenorė- 
damas sužadinau domesį, tad ir šiame rate netrukus tapau savas, netgi būtinas 
ir užmiršau, kad po kelių maloniai praplepėtų vakarų ketinau tęsti kelionę. 
Demuazelė Delph buvo iš tų žmonių, kurie, nors ne intrigantai, visada 
yra užsiėmę, kitiems duoda darbo ir siekia kokio nors tikslo. Ji nuoširdžiai 
susidraugavo su manimi ir juoba galėjo įkalbėti mane paviešėti, nes gyvenau 
jos name, tad įvairiais malonumais viliojo dar pabūti ir stengėsi atitolinti 
mano išvykimą. Kai užvedžiau kalbą apie Lili, ji nenoriai leidosi į šnekas, 
nors aš įsivaizdavau būsiant priešingai. Tačiau pagyrė mudviejų abipusį 
sprendimą dėl susiklosčiusių aplinkybių išsiskirti ir pasakė, kad reikia susi- 
taikyti su tuo, kas neišvengiama, išmesti iš galvos tai, kas neįmanoma, ir ieš- 
koti naujo gyvenimo intereso. Ji, planuojanti būtybė, nenorėjo palikti mano 
likimo atsitiktinumui - jau buvo sumąsčiusi būsimos mano tarnybos planą, 
iš kurio supratau, kad ji ne tuščiai pakvietė mane atvykti į Heidelbergą. 
Menams ir mokslams itin daug nusipelnęs kurfiurstas Karlas Teodoras*? 
vis dar rezidavo Manheime; dvaras buvo katalikiškas, o gyventojai protes- 
tantai, dėl to ši partija siekė sustiprinti savo gretas darbščiais ir vilčių tei- 
kiančiais vyrais. Taigi man reikėjo - Apvaizdos lydimam - vykti į Italiją ir 
pagilinti meno srities žinias; per tą laiką čia man bus rengiama dirva, o man 
grįžus paaiškės, ar užgimusi panelės von W. meilė sustiprėjo, ar užgeso ir ar 
tikslinga susisaistyti su garbia šeima ir kurti laimę naujoje tėvynėje. 
Nesipriešinau tokiam sumanymui, bet ne pagal planą gyvenančiai mano 
esybei nelabai patiko draugės noras kurti planus; mėgavausi akimirkos tei- 
kiama palaima, dieną naktį akyse regėjau Lili paveikslą, jis išnirdavo visur, 
kas man būtų patikę ar patarnavę kaip pramoga. Vis dėlto prisivertęs prisi- 
miniau, kad į šią kelionę leidausi su labai rimtais ketinimais, tad nutariau 
mandagiai ir gražiai pasišalinti, o po kelių dienų pratęsti kelionę. 
Demuazelė Delph iki vėlumos smulkiai pasakojo savo planus ir tai, ką 


čionykštė draugija sumanė padaryti mano labui; už tokius ketinimus galėjau 

tik padėkoti, nors negalėjau nematyti, kad tam tikras ratas, pasinaudodamas 
manimi ir man galimai parodyta malone, viliasi sustiprinti savo įtaką dvare. 
Išsiskyrėme prieš pirmą. Neilgai, bet giliai numigau, kol mane pažadino prie 
namo sustojusio pašto raitelio ragas. Netrukus pasirodė demuazelė Delph su 
žiburiu vienoje rankoje ir laišku kitoje; ji priėjo prie mano lovos. 

- Šrai! — sušuko ji. - Perskaitykite ir pasakykite, kas tai. Aišku, kad nuo 
veimariškių. Tai pakvietimas; neatsiliepkite ir prisiminkite mūsų pokalbį. 

Paprašiau, kad paliktų man žiburį ir leistų penkiolika minučių pabūti 
vienam. Ji nenoromis pasišalino. Nearplėšiau laiško, tik žiūrėjau prieš save. 
Raitas pasiuntinys atvyko iš Frankfurto, atpažinau antspaudą ir braižą; va- 
dinasi, draugas atvažiavo; jis kvietė mane, mes pernelyg anksti praradome 
tikėjimą ir pasitikėjimą. Kodėl nelikau laukti ramioje namų aplinkoje vyro, 
kuris tikrai pažadėjo atvykti, kurio kelionę galėjo uždelsti daug netikėtumų. 
Tarsi migla nukrito nuo akių. Visas iki tol patirtas gerumas, malonė, pasi- 
tikėjimas vėl atgimė širdyje, kone gėdijausi keisto savo pabėgimo. Pagaliau 
atplėšiau laišką - viskas buvo labai paprasta. Laiku nepasirodęs mano pa- 
lydovas kiekvieną dieną, kiekvieną valandą - lygiai kaip aš - laukė iš Štras- 
burgo atvykstant naujos karietos; paskui dėl reikalų per Manheimą atvyko į 
Frankfurtą ir - o siaube! - manęs nerado. Per raitą pasiuntinį nedelsdamas 
išsiuntė skubų laišką, kuriame išreiškė viltį, kad paaiškėjus nesusipratimui aš 
grįšiąs atgal ir jam neteksią gėdingai vykti į Veimarą be manęs. 

Nors protas ir širdis iškart palinko į tą pusę, į priešingą stipriai tebe- 
traukė naujasis mano užmojis. Tėvas man sudarė puikų kelionės planą ir 
įdavė nedidelę bibliotekėlę, kuri padėtų pasirengti ir vietoje orientuotis. Iki 
šiol laisvalaikio valandomis tai buvo vienintelė mano pramoga, net šįkart 
važiuodamas ekipaže apie nieką kitą negalvojau. Nuostabieji meno kūriniai, 
nuo mažumės pažįstami iš pasakojimų ir įvairių kopijų, užėmė visas mintis, 
nieko taip netroškau, kaip, toldamas nuo Lili, artėti prie jų. 

Per tą laiką apsirengiau; vaikštinėjau po kambarį pirmyn atgal. Įėjo 
mano rimtoji šeimininkė. 

- Ką nusprendėte? - garsiai paklausė ji. 

— Mieloji, - atsakiau, - neperkalbinėkite, aš nusprendžiau grįžti atgal; 
gerai apsvarsčiau širdyje visas priežastis, jų kartoti neverta. Galų gale būtina 
nuspręsti, o kas nuspręs geriau negu tas, kurį tai liečia? 

Susijaudinau, ji taip pat; mes susižodžiavome, bet kivirčą baigiau liepęs 
savo tarnui užsakyti pašto karietą. Veltui prašiau šeimininkę nusiraminti, 


o vakarykštį atsisveikinimą su draugija, kurį surengėme kaip pokštą, nuo 

šiol laikyti tikru; veltui prašiau pagalvoti, kad tai būsiąs tik apsilankymas, 
trumpa viešnagė, kad neatsisakau savo kelionės į Italiją ir kad neabejotinai 
čia sugrįšiu. Ji nenorėjo nieko girdėti, tik dar labiau kaitino jaudulio apim- 
tą jaunuolį. Ekipažas stovėjo prie durų; tarnas krovė daiktus; skardžiai su- 
trimitavo ragas — tai pasiuntinys davė įprastą ženklą, kad nebegali laukti; 
aš išsiveržiau iš kambario; ji vis nenorėjo manęs paleisti ir sumaniai žėrė 
argumentus už dabartinę padėtį, tad galiausiai karštai ir įkvėptai sušukau 
Egmonto žodžius: 

— Vaike, vaike! Gana! Lyg nematomų dvasių botagais perleisti pasibaido 
Saulės žirgai, tempdami lengvą mūsų likimo vežimą, ir mums nelieka nieko 
kito, kaip drąsiai ir tvirtai laikyti vadžias ir sukti vežimą tai kairėn, tai deši- 
nėn, kad ratai neužkliūtų už akmens ir vežimas neapsiverstų. Kur jis lekia, 


kas pasakys? Juk ir pats vargu ar žino, iš kur rieda! 

PRATARMĖ 


O LA dapeic av9pPOnO; 04 TMEVETAL - neluptas žmogus netobulėja. Eilutė iš 
graikų komediografo Menandro (apie 342-292 m. pr. Kr.) Monostichų. 

draugo laiškas - kalbama apie pramanytą Goethe's laišką. 

„„poetinius kūrinius dvylikoje tomų... - turimas galvoje Goethe's raštų dvylikato- 
mis, kurį 1806-1808 m. Tiubingene išleido Cottos leidykla. 


PIRMA KNYGA 


mano senelis, miesto tarybos seniūnas Jobannas Wolfgangas Textorius - Goethe's 
senelis iš motinos pusės (1693-1771) nuo 1747 iki 1770 m. kaip miesto tarybos 
seniūnas ir imperatoriaus vietininkas buvo aukščiausias Frankfurto pareigūnas. 
„jaunesnės sesers... - Cornelia Goethe, gimusi 1750 m. gruodžio 7 d. 

trys broliai von Ochsensteinai - Johann Sebastian (1700-1756), Heinrich Wilhelm 
(1702-1751) ir Heinrich Christoph (1715-1773). 

„velionio miesto tarybos seniūno... - Johann Christoph von Ochsenstein (1674- 
1747). 

Tėvo motina - Cornelia Goethe, primo voto Schellhorn, mergautine pavarde Wal- 
ther (1668-1754). 

tėvas - Johann Kaspar Goethe (1710-1782), dr. jur. imperatoriškasis tarėjas. 
Motina - Katharina Elisabeth Goethe, mergaut. Textor (1731-1818), vyriausioji 
J. W. Textoriaus ir jo žmonos Annos Margarete's Textor, mergautinė pavarde Lind- 
heimer, dukra. 

Romos prospektai - dauguma jų atlikti Alessandro Specchi (1668-1729) ir Giovan- 
ni Bartistos Faldos (m. 1678). 

Piranese - Giovanni Bactista Piranesi (1720-1778), italų vario raižytojas, archeolo- 
gas, architektas ir architektūros teoretikas. 

„kelionės aprašymui italų kalba - Johann Kaspar Goethe, Viaggio per I Italia, fato 
nelanno MDCCXL. Knyga buvo išleista Romoje 1932 m., į vokiečių kalbą išversta 
ir išleista Miunchene 1986 m. 

Giovinazzi - Domenico Antonio Giovinazzi (apie 1680 - apie 1763); buvęs domi- 
nikonų vienuolis iš Neapolio, nuo 1726 m. žymus italų kalbos mokytojas Frankfur- 
te prie Maino. 

„Solitario bosco ombroso“ - itališka arija „Vieniša ūksminga giraitė“; žodžiai Paolo 
Rolli (1687-1765), muzikos autorius veikiausiai Willem de Fesch (1687-1761). 
„gimtąjį miestą - XVIII a. viduryje Frankfurte buvo apie 25 000 gyventojų. 

„„Aidžiuoju tiltu per Mainą - tiltas jungė Frankfurtą ir kitame krante įsikūrusį 
Zaksenhauzeno miestą (dabar Frankfurto miesto dalis). 

„auksinį gaidį - jis žymėjo giliausią Maino upės vietą. 

„„pasveikindavome Zalbofą - sena Karolingų imperatorių pilis. XIV a. atiteko 
Frankfurto patricijams. Buvo daug kartų perstatoma ir plečiama. 

„Šv. Baltramiejaus bažnyčią - Frankfurto katedra, kurioje buvo renkami ir karū- 
nuojami vokiečių imperatoriai. 

„„Pfareizeno gatvelėje... — metalinėmis grotelėmis atitvertas pėsčiųjų takas per 
Šv. Baltramiejaus kapines šalia katedros. Čia buvo įsikūrę daug knygininkų pasta- 
tėlių. 

„per Naująją prekyvietę... - viena pagrindinių Frankfurto senamiesčio gatvių, jun- 
gusi dvi didžiausias aikštes - Romėnų kalną ir Dievo Motinos kalną. Gatvės pava- 
dinimas (Neue Krame) rodo, kad gatvė miestelėnams tarnavo kaip turgaus aikštė. 
Viduramžiais per muges čia būdavo pardavinėjami indai ir stiklo prekės. 

„.„Ceilg... - seniau gyvulių turgus, XVIII a. Ceilė buvo plačiausia (25-27 m) ir praš- 
matniausia Frankfurto gatvė. 

Niurnbergo pirklių namai - Niurnbergo pirklių nakvynės namai mugių laikotar- 
piu, prekių sandėliai ir prekybos atstovybė laisvajame imperijos mieste Frankfurte. 
Kompostelė - Mainco kurfiursto būstas imperatoriaus rinkimų ir karūnavimo lai- 
kotarpiu. Viduramžiais čia buvo Jokūbo kelio stotis, kurioje apsistodavo piligrimai, 
traukiantys į Santjago de Kompostelą lankyti apaštalo Jokūbo kapo. 

Braunfelsas - Braunfelsų šeimos pastatytas didelis namas Dievo Motinos aikštėje. 
Jame imperatoriaus karūnavimo laikotarpiu apsistodavo Bohemijos pasiuntinys. 
von Stallburgų giminės namas - XV a. Frankfurto patricijaus Clauso Stallburgo 
statytas mūrinis gotikinio stiliaus namas, architektūros požiūriu gražiausias pasau- 
lietinis pastatas Frankfurte. 1782 m. buvo nugriautas, o jo vietoje pastatyta vokie- 
čių reformatų bažnyčia. 

Gravo „Frankfurto apgula“ - XVI a. Nyderlandų raižytojo Hanso Gravo medžio 
raižinys pagal Conrado Faberio piešinį „Frankfurto miesto apgulos planas“ (1552). 
„Iki pat cvingerio - cvingeris — teritorija tarp miesto sienos ir už jos esančių namų 
ir sodų; seniau - tarp dviejų miestą juosiančių sienų. 

Šlubas Velnias - to paties pavadinimo Alain'o Rene Lesage'o (1668-1747) romano 
(1707) veikėjas. 

„Karolį Didįjį... - Karolis I (742-814), frankų karalius. 800 m. popiežius Leo- 
nas III Karolį Didįjį karūnavo Šventosios Romos imperijos imperatoriumi. 
„Rudolfo Habsburgo - Rudolfas I Habsburgas (1218-1291). Jo išrinkimas 1273 m. 
vokiečių karaliumi padarė galą ilgam (nuo 1256 m.) trukusiam bekaralmečiui. 
Karolis Ketvirtasis - Karolis IV Liuksemburgietis (1316-1376). Išrinktas Šven- 
tosios Romos imperijos imperatoriumi (1355), Niurnbergo reichstage 1356 m. 
paskelbė Aukso bulę - konstitucinį aktą, kuris nustatė Šventosios Romos im- 
perijos imperatorių rinkimo ir karūnavimo tvarką (karalių, kuris vėliau karū- 


nuojamas imperatoriumi, renka septyni kurfiurstai, imperatorius karūnuojamas 


Frankfurte). 

„„antiimperatoriui Giunteriui Švarcburgiečiui - Giunteris XXI, Švarcburgo ir 
Blankenburgo grafas (1304-1349), Karoliui IV jau esant imperatoriumi dalies 
kurfiurstų išrinktas imperatoriumi, netrukus po išrinkimo atsisakė sosto ir mirė. 
Maksimilianas - Maksimilianas I (1459-1519), nuo 1493 m. Šventosios Romos im- 
perijos imperatorius. 

„Karolio Penktojo... - Karolis V (1500-1558), nuo 1516 m. Ispanijos karalius. 
„Pranciškaus Pirmojo - Pranciškus I (1494-1547), nuo 1515 m. Prancūzijos karalius. 
Karolio Septintojo karūnavimas - kurfiurstas Karolis Albrechtas Bavaras (1697— 
1745) buvo karūnuotas Šventosios Romos imperijos imperatoriumi 1742 m. vasario 
12d. 

Pranciškaus Pirmojo karūnavimas - Pranciškus Steponas Lotaringas, Marijos Te- 
resės sutuoktinis, 1745 m. spalio 4 d. karūnuotas Šventosios Romos imperijos im- 
peratoriumi. 

Acheno taika - 1748 m. Acheno taika baigėsi Austrijos įpėdinystės karas. 
Detingeno mūšis - vykstant Austrijos įpėdinystės karui, 1743 m. birželio 27 d. 
jungtinės Anglijos, Hanoverio ir Austrijos pajėgos prie Detingeno (netoli Ašafen- 
burgo Bavarijoje) nugalėjo Karolio VII ir jo sąjungininkės Prancūzijos kariuome- 
nę. Karolis VII pasiprašė prieglobsčio laisvajame imperijos mieste Frankfurte. 
Palydos dieną... - prieš pavasario mugės pradžią - trečiadienis. 

Mergelės Marijos gimimo šventės išvakarėse... - rugsėjo 7 d. 

„namas buvo baigtas statyti - 1756 m. pavasarį. 

tėvo knygų kolekcija - viena žymiausių asmeninių bibliotekų Frankfurte XVIII a. 
Joje buvo per 2000 egzempliorių iš įvairių žinijos sričių: mokslo istorijos, teologi- 
jos, filosofijos, psichologijos, teisės, dvasinio ugdymo, pedagogikos, istorijos, groži- 
nės literatūros, meno, muzikos ir daug kitų veikalų. 

...in guarto formato - ketvirtadalio lapo formatas. 

„„Keyflerį bei Nemeizą - Johann Georg KeyBler (1693-1743) ir Joachim Chris- 
toph Nemeiz (1679-1753) - populiarūs XVIII a. kelionių knygų autoriai. 
„„Hirtui... - Friedrich Wilhelm Hirt (1721-1772), Frankfurto peizažistas; ... Traut- 
mannui... - Johann Georg Trautmann (1713-1769), Frankfurto tapytojas, piešė 
religinėmis temomis; ...Rembrandto... - Rembrandt Harmenszoon van Rijn (1606- 
1669), Nyderlandų tapytojas ir raižytojas; ...Scbžtzui... - Christian Georg Schūtz 
(1718-1791), žymiausias Frankfurto menininkas, piešęs herojiškai idealizuotus 
Reino peizažus; ...Sacbtl/ebeno... - Herman Sachtleven (1609-1685), olandų ca- 
pytojas ir raižytojas, piešęs Reino ir Mozelio peizažus; Junckeris - Justus Juncker 
(1703-1767), Frankfurto tapytojas, tapęs interjerus ir natiurmortus; Seekazas — 
Johann Conrad Seekatz (1719-1768), Darmštato rūmų tapytojas; ...Brinckman- 
no... - Philipp Hieronymus Brinckmann (1701-1760). 

Lisabonoje įvykęs žemės drebėjimas - ši stichinė nelaimė pakirto Švietimo epochos 
optimizmą - įsitikinimą, jog Dievo sukurtas pasaulis, kuriame gyvena žmonija, 
yra geriausias iš visų galimų. Lisabonos žemės drebėjimas davė pradžią plačiam 
sekuliarizacijos procesui. Savo poveikiu XVIII a. dvasios istorijai jį pranoko tik 


Prancūzijos revoliucija. 

kruopščiai parengta disertacija - „Electa de aditione hereditatis ex jure Romano et 
patrio illustrata“ („Kai kurie paveldėjimo aspektai romėnų ir tėvyninėje teisėje“; 
1738). 

eiliuotas lotynų kalbos pradžiamokslis - Johanno Gottfriedo Grosso parengtas va- 
dovėlis. 

Oberiselis - Overeiselio provincija Nyderlanduose. 

„„„Chbrijos... - chrija (iškalbos meno moksle) - užduotą temą nagrinėjanti kalba (arba 
rašinys), sudaryta pagal griežtas taisykles. 

„„Cellarių - Christopho Cellariaus eiliuota lotynų kalbos gramatika. 

Kornelijus Nepotas - romėnų istoriografas (apie 100-25 m. pr. Kr.). Čia kalbama 
apie jo biografijų rinkinį. 

Cellarius - turimas galvoje tritomis Christopho Cellariaus (1638-1707) visuotinės 
istorijos veikalas Historia universalis (1716). 

Pasoras - kalbama apie Herborno teologijos profesoriaus Georgo Pasoro (1570- 
1637) vadovėlį Naujajam Testamentui skaityti Manuale graecarum vocum Novi 
Testamenti (1634). 

Amoso Comeniaus Orbis pictus - čekų filosofo ir pedagogo, naujųjų laikų peda- 
gogikos pradininko Jano Amoso Comeniaus (Komenskio, 1592-1670) iliustruota 
enciklopedija Orbis sensualium pictus (1654), skirta jaunimui mokytis. 

„„Meriano vario raižiniais - Mathaus Merian (1593-1650), žymus šveicarų raižy- 
tojas ir leidėjas. 

Gottfriedo Kronika - Johanno Philippo Abelino (pseudonimas Johann Ludwig 
Gottfried, apie 1581-1633) pasaulio įvykių kronika Hfistorische Chronica oder 
Beschreibung der Geschichte vom Anfang der Welt bis auf das Jabr 1619, kurioje pa- 
teikiami sausi faktai arba istoriniai anekdotai, pasakojama apie karus, kunigaikščių 
vestuves, žudynes, bet pasaulio istorija nepristatoma aukštesniu požiūriu. 

Acerra philologica - Peterio Laurembergo (1585-1639) 1637 m. išleista ir vėliau 
nuolat papildoma Fi/ologinė smilkyklė - antikos autorių ištraukų rinkinys. 
Fėnelono Telemachas - garsusis prancūzų rašytojo Francois de Salignaco de La 
Morhe'o-Fėnelono (1651-1715) auklėjamasis romanas, kurį eilėmis išvertė Benja- 
minas Neukirchas (1665-1729). 

Felzenburgo sala - garsus Johanno Gottfriedo Schnabelio (1692-1752) romanas, 
parašytas sekant Danielio Defoe (apie 1660-1731) Robinzonu Kruzu. 

Lordo Ansono Kelionėje aplink pasaulį... - šioje 1748 m. pasirodžiusioje knygoje 
vaizduojama anglų admirolo lordo George'o Ansono kelionė aplink pasaulį 1740 
1744 m. Ją parašė laivo kapelionas Richardas Walteris. 

„„raupai — anglų mokslininkas Edwardas Jenneris išrado vakciną nuo raupų ir 
1796 m. pirmą kartą ja paskiepijo 8 metų berniuką. Nuo tada kovą su šia klastinga 
liga lydėjo sėkmė. Goethe sirgo raupais 1758 m. 

„norėčiau prisiminti brolį... - Hermannas Jakobas Goethe, gimęs 1752 m. lapkri- 
čio 26 d., mirė 1759 m. sausio 10 d. nuo Frankfurte siautusios dizenterijos. 
„vėliau gimusių brolių ir seserų... - Kacharina Elisabeth (1754-1756), Johanna 
Maria (1757-1759), Georg Adolf (1760-1761). 


66 


68 


69 


PAAIŠKINIMAI 557 


„turintį Alkinojo ir Laerto savybių - Alkinojas - fajakų karalius, į savo rūmus 
Scherijos saloje priėmė Odisėją sudužus jo laivui. Prie jo rūmų kiemo buvo vais- 
medžių sodas, kuriame kiaurus metus nepritrūkdavo vaisių. Odisėjo tėvas Laertas 
triūsia sode apsivilkęs storą chitoną, apsimovęs pirštines, kad nesusibadytų rankų, 
ant galvos užsidėjęs iš ožkenos pasiūtą apibrizgusią kepurę. 

rutulių traukimo dieną - Frankfurto miesto tarybos seniūnas būdavo renkamas 
balotažu — traukiant sidabrinius ir auksinius rutulius: kuriam iš trijų kandidatų 
atiteks postas, nulemdavo auksinis rutulys. 

„pas antrąją senelio dukrą, kuri buvo ištekėjusi už bakalėjos pirklio Melberto... - 
Georg Adolf Melber (1725-1780) ir Johanna Maria Jacoba Melber, mergautinė 
pavarde Textor (1734-1823). 

„kita teta, ištekėjusi už Šv. Kotrynos bažnyčios pastoriaus Starcko - Anna Maria 
Starck, mergautinė pavarde Textor (1738-1793), ištekėjo už pastoriaus Johanno 
Jakobo Starcko (1731-1796). 

„nuodėmklausys - XVIII a. protestantizme buvo praktikuojama išpažintis. 

kelios Evangelijos vietos - Mt 6, 26: „Įsižiūrėkite į padangių sparnuočius: nei jie sėja, 
nei pjauna, nei į kluonus krauna, o jūsų dangiškasis Tėvas juos maitina. Argi jūs ne 
daug vertesni už juos?“ Taip par Lk 12, 24. 


ANTRA KNYGA 


garsusis karas - Septynerių metų karas (1756-1763) dėl Silezijos prasidėjo 1756 m. 
rugpjūčio 29 d. Frydrichui II (1712-1786) užpuolus Saksoniją. Prūsiją palaikė 
Anglija, o Austriją - Prancūzija, Rusija, Saksonija, Švedija. Konfliktas išplito už 
Europos ribų ir virto Anglijos ir Prancūzijos karu dėl kolonijų. 

„imperatorės apdovanotas... - Marijos Teresės. 

„dėl šio nelaimingo monarcho... - per Austrijos įpėdinystės karą Austrija užėmė 
Bavariją ir Karolis VII (kurfiurstas Karolis Albrechtas Bavaras) po Detingeno mū- 
šio pasiprašė prieglobsčio Frankfurte. 

minėta žvitrioji teta - Johanna Maria Jacobaa Melber. 

Dresdeno paėmimą... - 1756 m. rugsėjo 9 d. 

„pergalę prie Lovozico... - 1756 m. spalio 15 d. Prūsija nugalėjo Austriją. 

„saksų paėmimą į nelaisvę... - Saksonijos kapituliacija Pirnoje 1756 m. spalio 15 d. 
grafas Daunas - Austrijos feldmaršalas grafas Leopold Joseph Maria von Daun 
(1705-1766). 

į savo senelį iš tėvo pusės - Friedrich Georg Goethe (Gėrhė) (1657-1730). 
Goethe's senelis, kalvio sūnus iš Tiuringijos, išmokęs siuvėjo amato, vėliau gyveno 
Lione ir Paryžiuje. 1686 m. atvyko į Frankfurtą, po metų įgijo miesto gyvento- 
jo teises, vedė siuvėjo dukrą ir, užpelnęs solidų turtą, tapo vienu turtingiausių 
Frankfurto gyventojų. 1700 m. mirus žmonai, 1705 m. antrą kartą vedė naš- 
lę Cornelią Schellhorn (merg. Walter) ir tapo „Weidenhofo“ viešbučio, ketvir- 
to pagal dydį mieste, savininku. Ir šis verslas jam puikiai sekėsi, dėl to vieninte- 


liam sūnui, gimusiam šioje santuokoje, Johannui Kasparui galėjo suteikti puikų 

išsilavinimą, padėjusį pakilti į aukštesnį socialinį sluoksnį ir įgyti finansinę ne- 
priklausomybę. 

tarėjas Schneideris - Johann Caspar Schneider (1712-1786), komersantas, Bavari- 
jos tarėjas, kaip Goethe's tėvo jaunystės ir šeimos draugas dažnai pietaudavo sekma- 
dieniais su jo šeima. 

„gyventojus trys religijos padalijusios... - katalikų, evangelikų liuteronų ir refor- 
matų (kalvinistų) konfesijos. Dauguma gyventojų buvo liuteronai, mažesnę dalį 
sudarė reformatai, katalikų buvo nedaug. 

von Uffenbacho vardas - Johann Friedrich von Uffenbach (1687-1769), gamtos 
tyrinėtojas, žymus meno kolekcininkas, vario raižytojas, poetas, Frauensteinų 
draugijos narys, kurį laiką buvo Frankfurto tarybos seniūnas ir burmistras, tolimas 
Textorių giminaitis. 

„„baroną von Hackelį - baronas Heinrich Jakob von Hžckel (1682-1760), meno 
kolekcininkas. 

Johannas Michaelis Loenas - pasiturintis Frankfurto juristas, meno kolekcininkas, 
Švietimo epochos rašytojas J. M. von Loenas (1694-1776) buvo kilęs iš olandų šei- 
mos, nuo XVII a. vidurio įsikūrusios Frankfurte. Vedė Goethe's senelės iš motinos 
pusės seserį. 

„prezidento vietą Lingene... - Loenas 1751 m. tapo vyriausybės prezidentu Vestfa- 
lijoje, Lingene, kuris nuo 1702 m. priklausė Prūsijai. 

„Prūsijos rezidento Freitago reikalavimu - Franz von Freytag, Prūsijos valstybės 
reikalų patikėtinis Frankfurte 1737-1763 m. 

„garsusis Voltaireas... — užsitraukęs Frydricho II nemalonę, prancūzų Švietimo 
epochos poetas ir filosofas Voltaire'as (1694-1778) 1753 m. buvo priverstas išvykti 
iš Prūsijos. Išvykdamas jis išsivežė Frydricho II eilėraščius. 1753 m. birželį sulaiky- 
tas Frankfurte, Voltaire'as buvo priverstas juos grąžinti. 

„daktarą Ortbą... - Johann Philipp Orth (1698-1783), teisininkas, Frankfurto 
prie Maino statutų rinkinio komentarų leidėjas. 

„„Schbenkų žemėlapių... - Nyderlandų vario raižytojų Jano ir Leonhardo Schenkų 
žemėlapiai. 

Senckenbergai - tėvas Johann Hartmann Senckenberg (1655-1730), gydytojas 
Frankfurte prie Maino; vyriausiasis sūnus Heinrich Christian von Senckenberg 
(1704-1768), imperatoriškasis rūmų tarėjas Vienoje; vidurinysis sūnus Johann 
Christian Senckenberg (1707-1772), gydytojas Frankfurte prie Maino, Sencken- 
bergo fondo įkūrėjas; jauniausias sūnus Johann Erasmus Senckenberg (1717-1795), 
teisininkas ir senatorius Frankfurte prie Maino. 

Karlas Friedrichas von Moseris - baronas Friedrich Carl Ludwig von Moser (1723- 
1798); politikas, valstybės teisės specialistas, rašytojas, rūpinosi diegti teisingesnę, 
krikščionišką socialinę tvarką kaip atsvarą kunigaikščių savivalei. 

Klopstocko vardas... — Friedrich Gottlieb Klopstock (1724-1803). Žymiausias 
Goerhe's jaunystės vokiečių poetas. Jo lyrika vokiečių poezijos meną pakylėjo į nau- 
ją lygmenį. 

Canitzas - baronas Friedrich Rudolf Ludwig von Canitz (1654-1699), vėlyvo- 
jo baroko epochos Berlyno rūmų poetas; Hagedornas - Friedrich von Hagedorn 
(1708-1754), Hamburge gyvenęs žymiausias vokiečių poetas anakreontikas; Drv/- 
lingeris - Karl Friedrich Drollinger (1688-1742), ankstyvojo Švietimo epochos 
šveicarų poetas; Gellertas - Christian Fūrchtegott Gellert (1715-1769), Leipcigo 
universiteto profesorius, lyrikas, prozaikas, pasakėčių ir komedijų autorius; Creu- 
zas - baronas Friedrich Karl Kasimir von Creuz (1724-1770); Halleris - Albrecht 
von Haller (1708-1769), žymus šveicarų poetas ir Švietimo epochos universalus 
mokslininkas; Goethe's vaikystėje tai buvo žinomi poetai. 

Koppe's Išlaisvintoji Jeruzalė - Johanno Friedricho Koppe's išversta garsioji italų 
renesanso poeto Torguatto Tasso (1544-1595) poema, kurioje apdainuojami Kry- 
Žiaus Žygiai. 


TREČIA KNYGA 


grafas Tboraneas - Francois de Thėas, grafas de Thoranc (1719-1794), Lieutenant 
pour le Roi, Prancūzijos karaliaus vietininkas okupuotame Frankfurte. 1759- 
1763 m. jo dėka Frankfurte buvo įvesta daug naujovių - gatvių apšvietimas, namų 
numeracija, šaligatviai, šiukšlių išvežimas, dorovės policija ir kt. 

malonus vertėjas - Johann Heinrich Diene (1726-1786). 

„šeimininkė, būdama tokio amžiaus... - Goethe's motina tuo metu buvo 28 metų. 
„„Osunjos bercogą - Pedro Tellez Giron y Guzman, Osunjos hercogas (1579-1624), 
Sicilijos ir Neapolio vicekaralius, garsėjęs šmaikščiomis ištarmėmis. 
„„Nothnageliui... - Johann Andreas Benjamin Nothnagel (1729-1804), Nyderlan- 
dų meistrų stiliaus Frankfurto tapytojas, raižytojas, vario raižinių kolekcininkas ir 
meno prekijas, vaškytinės ir tapetų fabriko savininkas. 

„„Racineą - Jean Baptist Racine (1639-1699), prancūzų dramaturgas. 

Destouches, Philippe Nėricault (1680-1754), Marivausx, Pierre Carlet de Chamb- 
lain de (1688-1763), La Chbaussėe, Pierre Claude Nivelle de (1692-1754) - komedi- 
ografai, Goethe's jaunystės laikotarpiu dažnai vaidinti ir Vokietijoje. La Chaussėe 
yra comėdie larmoyante pradininkas. 

Lemierre o Hipermnestra - Antoine-Marin Lemierre (1723-1793). 

„Devin du Village“ - „Kaimo žiniuonis“, Jeano Jacgues'o Rousseau (1712-1778) 
komiška opera (1752). 

„Rose et Colas“ - „Roz ir Kola“, komiška opera, kurios premjera įvyko 1764 metais. 
Muzikos autoriai Pierre Alexandre Monsigny (1729-1817) ir Andrė-Ernest-Modes- 
te Grėtry (1741-1813), teksto autorius Michel Jean Sedaine (1719-1797). 

„Annete et Lubin“ - „Anetė ir Liubenas“, Charles'io Simono Favart'o (1710-1792) 
ir Marie Favart (1727-1772) komiška opera; jos premjera įvyko tik 1762 m. 
fojė - čia: aktoriams skirti kambariai. 

Diderot - Denis Diderot (1713-1784), prancūzų rašytojas, filosofas, enciklopedis- 
tas. Šis XVIII a. prancūzų autorius Goethe'ei buvo priimtiniausias, nors kai ką jo 


kūryboje vertino rezervuotai. 

„„„Palissot Filosofus... - Charles'io Palissot de Montenoy (1730-1814) Les Philoso- 
phbes, satyrinė pjesė, kurioje itin pašiepiamas Rousseau. 

„princą Soubiseą... - Charles de Rohan, princas de Soubise (1715-1787), prancūzų 
armijos karvedys. 

„maršalą de Broglio... - hercogas Victor Francois de Broglie (1718-1804), vyriau- 
sias prancūzų kariuomenės vadas Frankfurto okupacijos laikotarpiu. 

Rosbacho mūšio - mūšis prie Rosbacho 1757 m. lapkričio 5 d., kuriame prūsų kari- 
nės pajėgos nugalėjo prancūzus. 

„„bedusi adatą į savo Lobių skrynelės orakulą - Karl Heinrich von Bogarzky, Gi/- 
denes Schatzkastlein der Kinder Gottes, deren Schatz im Himmel ist (Auksinė lobių 
skrynelė Dievo vaikų, kurių lobis danguje; 1718). Pietistinis Biblijos ištarmių ir baž- 
nytinių giesmių rinkinys, skirtas dvasiniam ugdymui. Buvo dažnai perleidžiamas. 
...4r man smagu dėl jūsų - Thorane'as žinojo, kad jei būtų laimėję prūsai, imperato- 
riaus ir prancūzų šalininkai būtų nukentėję. 

Mis Sara Sampson - Gottholdo Ephraimo Lessingo miestelėniškoji tragedija, 
premjera įvyko 1755 m. 

Londono pirklys - The London Merchant, or The History of George Barnwell (1731), 
George'o Lillo pjesė, kurios premjera įvyko 1754 m. Hamburge. 

Skapeno klastos - Les Fourberies de Scapin (1671), Moličre'o (1622-1673) kome- 
dija. 

„„Pironu - Alexis Piron (1689-1773), prancūzų lyrikas ir dramaturgas; 1738 m. 
sukūrė eiliuotą komediją La mėtromanie (Eiliavimo manija) apie poezijos meną 
kaip maniją; ši komedija XVIII a. vertinta kaip geriausia po Moličre'o. 

Pomey Pantheon Mythicum - prancūzų jėzuito Francois Antoine'o Pomey (1619- 
1673) 1659 m. išleistas Antikos mitologijos vadovėlis, kuriame visi antikos dievai 
pateikiami abėcėlės tvarka. 

Aristotelio tris vienybes - antikos hlosofo Aristotelio (384-322 m. pr. Kr.) poetiko- 
je sutinkamą mintį apie dramos kūrinio vietos, laiko ir veiksmo vieningumą italų 
Renesanso laikotarpio poetologas Julius Cesaris Scaligeris veikale Poetices libri sep- 
tem (1561) pateikė kaip antikos dramos žanrui privalomą normą. Jo teorija buvo 
prancūzų klasicistinio teatro pagrindas. 

„„Corneille'io Traktatą apie tris vienybes - Pierre'o Corneille'io (1606-1684) Dis- 
cours des trois unitės d action, de jour et de lieu (1660), kuriame jis pasisakė už trijų 
vienybių principą. 

„ginčus dėl Sido... - Pierre'as Corneille'is buvo kritikuojamas, esą savo dramoje 
Sidas pažeidė dramos kūriniui privalomą trijų vienybių taisyklę. 

„visagalio kardinolo įsakymu... - kardinolo Armand'o Jeano Richelieu (1585- 
1642) pastangomis (dėl politinių priežasčių) Prancūzijos Akademija 1636 m. pa- 
smerkė Corneille'io tragikomediją Sidas. 

„„vaisingai perėmė turtingesnis — per 1759-1763 m. Thorane'o užsakymu miesto 
dailininkai nutapė apie 400 paveikslų. 

„„mirė..., kur buvo gubernatoriumi - 1763-1768 m. Thorane'as buvo Santo Do- 


mingo (Dominika) gubernatorius. Grįžęs į Prancūziją 1768 m. buvo karališkasis 

leitenantas Perpinjane, 1770 m. Rusiljono provincijos komendantas, vėliau atsista- 
tydino, apsistojęs savo pilyje Grase 1783 m. sukūrė šeimą. Prancūzijos revoliucijos 
metais neteko turtų. Mirė 1794 m. 


KETVIRTA KNYGA 


kanceliarijos direktorius Moritzas - Heinrich Philipp Moritz (1711-1769), rūmų ta- 
rėjas, kanceliarijos direktorius, įvairių smulkiųjų kunigaikščių reikalų tvarkytojas. 
pasiuntinybės tarėjas Moritzas - Johann Friedrich Moritz (1716-1771), Heinricho 
Philippo Moritzo brolis; Danijos pasiuntinybės tarėjas Frankfurte, pietistas; kartu 
su Goethe's tėvu tvarkė įvairius teisinius reikalus. 

gui pro guo - vienas vietoj kito. (Lot.) 

„vadinamuosius Lebruno afektus - iliustracijos iš 1698 m. išleisto prancūzų tapyto- 
jo, architekto Charles'io Lebruno (1619-1690) Discours sur les expressions des pas- 
sions de V ūme (Traktatas apie sielos aistrų išraiškos būdus), vaizduojančios įvairias 
žmogaus veide atsispindinčias sielos būsenas. 

...1$ garsiųjų Piazzettos piešinių - Giovanni Battista Piazzetta (1682-1754), italų 
tapytojas ir raižytojas. 

Pfeilis - Leopold Heinrich Pfeil (1725/1726-1792), Goethe's tėvo tarnas, vėliau 
sekretorius, 1746 m. vedė tėvo pusseserę Friederike Charlotte Wilhelmine Walter, 
tapo prancūzų kalbos mokytoju Frankfurte ir globėjų remiamas įkūrė internatinę 
mokyklą, kurią ypač pamėgo anglai. 

...s4 žymiuoju Friederici... - Christian Ernst Friederici (1709-1780), fortepijonų ir 
vargonų meistras. 

„anglų kalbos mokytojas - Johann Peter Christoph Schade (g. 1734), nuo 1762 m. 
gyveno Frankfurte, buvo pirmasis anglų kalbos mokytojas šiame mieste. 
Zygvartas - Johanno Martino Millerio (1750-1814) sentimentalusis romanas Sieg- 
wart, eine Klostergeschichte (Zygvartas, vienuolyno istorija). 

„Albrechtą... - Johann Georg Albrecht (1694-1770). 

Ezopas - graikų pasakėtininkas, gyvenęs VI a. pr. Kr.; sakoma jį buvus nedailų ir 
kuprotą. 

praemia virtutis et diligentiae - prizai už pažangumą ir stropumą. (Lot.) 
Lukianas - graikų satyrikas (apie 120-180). 

„saulė sustojo virš Gibeono, o mėnulis - virš Aijalono slėnio - plg. Joz 10, 12-13. 
„Sebastiano Schmido paraleliniu Senojo Testamento variantu - Štrasburgo moksli- 
ninko Sebastiano Schmido (1617-1696) parengtas Biblijos vertimas į lotynų kalbą. 
„didelę anglišką Bibliją - vokiečių teologo Johanno Augustino Dietelmairo 
(1717-1785) ir kitų remiantis anglų egzegerais parengti Senąjį Testamentą ir Nau- 
jąjį Testamentą nušviečiantys veikalai, 1749-1770 m. jų išleista 19 tomų. 
Elobimai - Senajame Testamente Dievo vardas Elohim (daugiskaitinė forma) vie- 
toj Dievo apreikšto žmonėms Jahvės vardo. 

Klopstocko dėka... - bibline medžiaga pagrįstos Klopstocko dramos Adomo mirtis 
(1757), Saliamonas (1764), Dovydas (1772). 

„„Bodmerio veikalų... - šveicarų filologo Johanno Jakobo Bodmerio (1698-1783) 
epai Jokūbas ir Juozapas (1751), Nojus (1752), Juozapas ir Suleika (1752). 

„kaip globotinis gyveno jaunas vyras - Johann David Balthasar Clauer. 
Ministeriumo... - ministeriumas - liuteronų dvasininkų kolegija. 
Jobannas Philippas Fresenius - Johann Philipp Fresenius (1705-1761), vyriausiasis 
Šv. Kotrynos bažnyčios Frankfurte pastorius, evangelikų liuteronų pamokslininkų 
kolegijos senjoras, populiarių pietistinių dvasinio ugdymo raštų ir pamokslų auto- 
rius, Textorių šeimos nuodėmklausys ir dvasios tėvas. 

Plittas - Johann Jakob Plitt (1727-1773), 1762-1773 m. pamokslininkų ministe- 
riumo Frankfurte prie Maino senjoras. 

„„Bowerio Popiežių istoriją - Archibald Bower (1686-1766), škotų istorikas. 
Institutiones - Examen institutionum imperialum (Imperatoriškosios teisinės siste- 
mos tyrimas; 1684) - romėnų teisės kodekso Corpus juris civilis pirmos dalies, kaip 
teisės studijų įvado, komentarai. 

„davė mažąjį Struve - Jėnos universiteto teisės profesoriaus Georgo Adamo 
Struve's (1619-1692) vadovėlis Jurisprudentia Romano- Germanica forensis (Galio- 
jančios romėnų -vokiečių teisės mokslas; 1670). 

„..pas mus vėl sugrįžo ramybė - 1763 m. vasario gale prancūzų kariuomenė pasitrau- 
kė iš Frankfurto. 

„įkvėptas Lersnerio Kronikos... - Achilles August von Lersner, Der weltberbm- 
ten freien Reichs-, Wabl- und Handelsstadt Frankfurt am Main Chronica (Garsiojo 
laisvojo imperijos, rinkimų ir prekybos miesto Frankfurto prie Maino kronika; 1706, 
1734). A. A. von Lersneris (1662-1732) buvo ir Frankfurto prie Maino burmistras. 
„„Fettmilcbą ir jo bendrus... - Frankturto raštininkas, vėliau kepėjas Vincenzas 
Fettmilchas 1612 m. stojo vadovauti Frankfurto cechų sukilimui prieš patriciato 
finansinį neūkiškumą. Leido nusiaubti Žydų gatvę, išvarė žydus iš Frankfurto, 
mieste įvedė teroru pagrįstą valdymą. Imperatoriaus įsakymu 1616 m. buvo nukirs- 
dintas ir ketvirčiuotas. 

egzekucijų liudytojai - kalbama apie mirties bausmės įvykdymą Annai Mariai Froh- 
lich (1758 m.) ir vaikžudei Susannai Margarethai Brandt (1772 m.). Šis motyvas 
vėliau atraidi kaip Gretchen tragedija Goethe's Fauste. 

„erchercogas Juozapas bus vainikuojamas Romos karaliumi - Juozapas, vėliau impe- 
ratorius Juozapas II, 1764 m. buvo išrinktas Romos karaliumi. 

„buvo paskirta kongreso data Hubertsburgė - Hubertsburgo taikos sutartimi 
1763 m. vasario 15 d. baigėsi Septynerių metų karas. 

„Aukso bulės komentarus... - Johann Daniel Olenschlager (1711-1778), teisinin- 
kas, 1748 m. miesto tarybos narys, 1761 m. burmistras. Jo veikalu Neue Erlūuterun- 
gender Goldenen Bulle Kaiser Karls IV (Imperatoriaus Karolio IV Aukso bulės nauji 
komentarai; 1766) Goethe naudojosi dar 1831 m., rašydamas Fausto II dalies sceną, 
kai imperatorius skiria į garbingas pareigas savo kunigaikščius. 

Omne regnum in se divisum desolabitur: nam principes eius facti sunt socii fu- 
rum. - Kiekviena suskilusi karalystė pražus, nes jos kunigaikščiai tampa vagių bi- 


Čiuliais. (Lot.) 

„„Britaniką - Racine'o tragedija. 

von Reineckis - Friedrich Ludwig von Reineck (1707-1775), Frankfurto vyno pirk- 
lys, Lenkijos ir Saksonijos karo tarėjas. 

Timonas - Shakespeare'o dramos Timonas Atėnietis (1608) pagrindinis veikėjas 
mizantropas. 

Heautontimorumenas — Pats save baudžiąs (gr.), to paties pavadinimo Terencijaus 
(195-159 m. pr. Kr.) komedijos veikėjas. 

von Malapertas - Friedrich Wilhelm von Malapert (1700-1773), karininkas, drus- 
kų kasyklų savininkas netoli Taunuso kalnų. 

oculis, non manibus - akimis, ne rankomis. (Lot.) 

Rūmų tarėjas Hūsgenas - Wilhelm Friedrich Hūsgen (1692-1766), teisininkas, 
Brandenburgo-Ansbacho ir Anhalto rūmų tarėjas, reikalų patikėtinis Frankfurte. 
Jo sūnus Heinrichas Sebastianas - Heinrich Sebastian Hūsgen (1745-1807), 
Goethe's jaunystės draugas, su kuriuo jis kartu mokėsi rašyti; vėliau meno istorikas 
ir žymus kolekcininkas. 

Agripos De vanitate scientiarum - vokiečių teologas, teisininkas, gydytojas ir filo- 
sofas Cornelius Heinrich Agrippa von Nettesheim (1486-1535), De incertitudine 
et vanitate omnium scientiarum et artium (Apie visų mokslų ir menų nepatikimumą 
ir tuštybę). 

„brolius Schlosserius... — vyresnysis brolis Hieronymus Peter Schlosser (1735- 
1797), Frankfurto advokatas, miesto tarybos narys, burmistras, tarybos seniūnas. 
Jaunesnysis - Johann Georg Schlosser (1739-1799), advokatas, publicistas, vėliau 
vedė Goerhe's seserį ir tapo jo svainiu. 

„„Griesbachą - Johann Jacob Griesbach (1745-1812), teologijos profesorius Halėje, 
vėliau Jėnoje. Su juo Goethe siejo tarnybiniai ir draugystės ryšiai. 

4 Nyderradą - kaimas, dabar Frankfurto miesto dalis. 

„parašyti vestuvinį eilėraštį bei gedulinę giesmę - XVII a. miestelėnų sluoksniuose 
ypač Vidurio ir Šiaurės Vokietijoje įsigalėjo paprotys vestuves ir laidotuves paly- 
dėti eilėmis. Per vestuves jos būdavo skaitomos svečiams, paskui visiems šventės 
dalyviams, ir ne tik jiems, dovanojamas spausdintas variantas. Laidotuvėms eilės 
būdavo skubiai atspausdinamos ir įteikiamos šeimos nariams bei draugams. 

„prie mūsų prisidėjo jaunuolis - spėjama, jog tai buvo Johannas Adolfas Wagneris. 
„rinkimų ir karūnavimo dienoraščius... - išsamūs šių iškilmių aprašai, kuriuos 
1742-1743 m. ir 1746 m. parengė Johannas Danielis Olenschlageris. 

„rinkimų nuostatus... - raštu užfiksuoti, skirsniais suskirstyti imperatoriaus įsipa- 
reigojimai kurfiurstams ir imperijos luomams, smulkiai nusakantys jo teisių apribo- 
jimus. Rengti nuo 1519 m., nuo 1719 m. įsigalėjo vadinamieji nuolatiniai nuostatai, 
kurie tikslinti atsižvelgiant į aplinkybes. 

„kurfiurstų kolegijos posėdis - reichstagą sudarė trys kolegijos: kurfiurstų, fAiurstų 


(kunigaikščių) ir imperijos miestų. 

Vienas Frankfurto kanceliarijos tarnautojas - Johann Peter Horn (1721-1782), 
Goerhe's jaunystės draugo Johanno Adamo Horno tėvas. 

„baronui Kėnigstbaliui - baronas Gustav Georg von Konigsthal (1717-1771). 
Rinkimų konventas - kurfiurstų arba jų rinkimų pasiuntinių susirinkimas, kuria- 
me buvo renkamas imperatorius. 

baronas von Erthalis - baronas Friedrich Karl Joseph von Erthal (1719-1802); 
1774 m. tapo Mainco arkivyskupu ir kurfiurstu. 

baronas von Groschlagas - baronas Karl Friedrich Willibald von Groschlag (1729- 
1799), Mainco kunigaikštystės ministras. 

Esterbazy - kunigaikštis Nicolaus Joseph Esterhazy (1714-1790), Bohemijos pa- 
siuntinys imperatoriaus rinkimuose Frankfurte 1764 m. Buvo kompozitoriaus 
Haydno globėjas. 

von Plothbo - baronas Erich Christoph von Plotho (1707-1788), Prūsijos ministras, 
Brandenburgo pasiuntinys imperatoriaus rinkimuose. 

„notarą Aprillį... - imperatoriškasis notaras Rėgensburge. 

„senojo ir naujojo Abelaro... - senasis Abelaras - viduramžių filosofas Petras Abe- 
lardas (1079-1142), kuris įsimylėjo savo mokinę Eloizą, naujasis - Sen Prė, Rousse- 
au romano Julija, arba Naujoji Eloiza (1761) herojus. 

„Saksų kardą - imperatoriaus Karolio Didžiojo kardas, kuriuo karūnuotasis impe- 
ratorius būdavo įšventinamas į riterius. 

Paveldimąsias tarnybas atliekantiesiems rūmininkams... - Aukso bulėje apibūdin- 
tos penkios imperatoriaus rūmų tarnybos, kurias paveldėdavo tam tikros grafų gi- 
minės - ercmaršalas, erckamerheras, stalininkas, taurininkas, iždininkas. 

„kaip Menechmai - dvyniai (gr.) pagal Tito Makcijaus Plauto (250-184 m. pr. Kr.) 
komediją Menechbmai. 

„atnaujinti kurfiurstų sąjungos - kurfiurstų sąjunga buvo įkurta 1338 m. kurfiurs- 
tų teisėms saugoti, po kiekvienų rinkimų būdavo atnaujinama. 

„pas Dariesą - Joachim Georg Daries (1714-1791), moralės filosofijos profesorius 
Jėnoje, teisės profesorius Frankfurte prie Oderio. 

„Hesiodo poemas... - Hesiodas (700 m. pr. Kr.), graikų poetas ir rapsodas. 
„Mažuoju Bruckeriu - vokiečių evangelikų teologo ir pastoriaus, filosofijos istori- 
ko Johanno Jakobo Bruckerio (1696-1770) veikalas Institutiones bistoriae philoso- 
pbiae, usui academiae iuventutis adornatae (Filosofijos istorijos įvadas akademiniam 
jaunimui naudoti; 1756). 

„„Drūzo akmenį... - romėnų karvedžio Drūzo Vyresniojo (38-9 m. pr. Kr.), kuris 
vadovavo karo žygiams į Germaniją, kenotafo liekana. 

„„Richardsono romanų - anglų rašytojas Samuel Richardson (1689-1761), romanų 
Pamela (1740), Klarisa (1748), Seras Čarlis Grandisonas (1754) autorius, sentimen- 
taliojo laiškų romano žanro pradininkas. 


Aš draugavau su vienu jaunu anglu... - Arthur Lupton. 

Antistas - antistes (gr.) - vadovas, XVI-XIX a. aukščiausia pareigybė Šveicarijos 
reformatų bažnyčiose. 

Solonas - 640-560 m. pr. Kr., žymus senovės Atėnų įstatymų kūrėjas, poetas, vie- 
nas septynių Antikos išminčių. 

Hornas - Johann Adam Horn (1749-1806), artimas Goethe's jaunystės draugas. 
Pope o Garbanėlės pagrobimas - komiška eiliuota poema, kurios autorius Alexan- 
der Pope (1688-1744), neoklasicizmo laikotarpio anglų poetas, vertėjas ir rašyto- 
jas. Poemą į vokiečių kalbą išvertė Luise Adelgunde Victorie Gortsched. 

.. tą žanrą puoselėjo Zacbaria - Justus Friedrich Wilhelm Zacharia (1726-1777). 
Turima galvoje jo eiliuota poema „Pasipūtėlis“, kurioje, sekant A. Pope'u, vaizduo- 
jamas vokiečių studentų gyvenimas. 

„„Išsiprašęs leidimą pabučiuoti damą... - vadinamoji „rogių teisė“ - išdaigiškas ano 
meto miestelėnų paprotys, kai baigus vėžintis rogėmis vadeliotojas gauna „teisę“ 
pabučiuoti savo keleivę. 

„„Lėweno Valpurgijos nakčiai... - komiška eiliuota poema (1756), kurios autorius 
Johann Friedrich Lėwen (1727-1771), poetas, teatro teoretikas, Hamburgo nacio- 
nalinio teatro vadovas. 

„„Gesnerio Isagogę... - Johann Machias Gesner (1691-1761), profesorius Getinge- 
ne, veikalo Primae lineae isagoges in eruditionem universalem (Įvadiniai univer- 
salaus išsilavinimo bruožai; 1756), kuriame trumpai apžvelgiami visi mokslai, jų 
objektai ir metodai, autorius. 

„„Morbofo Polihistorą - Daniel Georg Morhof (1639-1691), vokiečių rašytojas ir 
mokslininkas, veikale Polybistor (Daugžinys) pateikia enciklopedinę visų mokslų 
apžvalgą. 

„„Baylej... - Pierre Bayle (1647-1706), prancūzų filosofas ir rašytojas, Dictionnaire 
bistorigue et critigue (Istorinis-kritinis žodynas; 1695-1697) autorius. 

„„Grotiaus... - Hugo Grotius (1583-1645), politikos, teisės filosofas ir teoretikas, 
laikomas tarprautinės teisės tėvu, vienas iš suvereniteto teorijos pagrindėjų. 

Artėjo šventasis Mykolas... - rugsėjo 29 d. 

Heyne, Michaelis - Christian Gottlob Heyne (1729-1812), žymiausias savo laiko- 
tarpio klasikinės filologijos specialistas; Johann David Michaelis (1717-1791), teo- 
logas ir orientalistas, mokslinės orientalistikos pradininkas Vokietijoje. 

Ernesti... Morus - Johann August Ernesti (1707-1781), filologijos, retorikos, teo- 
logijos profesorius Leipcige, antikos autorių (Homeras) leidėjas; Samuel Friedrich 
Narhanael Morus (1736-1792), klasikinės filologijos, teologijos profesorius Leip- 
cige. 

„norėjo aplankyti tėvą Vitenberge - Daniel Wilhelm Triller (1695-1782), medici- 
nos profesorius Vitenberge, ponios Charlotte's Wilhelmine's Fleischer tėvas, kny- 
gininko Johanno Georgo Fleischerio (1723-1793) uošvis. 

„laimingas išvykau... - Goethe išvyko 1765 m. rugsėjo 30 d., o į Leipcigą atvyko 
spalio 3 d. 

„pas rūmų tarėją Bėbme - Johann Gottlob Bėhme (1717-1780), nuo 1751 m. isto- 


rijos ir valstybinės teisės profesorius Leipcigo universitete. 

„„Mascovo auklėtinis - Johann Jakob Mascov (1684-1761), istorikas, taip pat teisė- 
jas ir Leipcigo miesto tarybos narys. 

„„Everbardą Otto bei Heineccių... - Everhard Otto (1685-1756), profesorius Duis- 
burge ir Utrechte; Johann Gottlieb Heineccius (1681-1741), profesorius Halėje ir 
Frankfurte prie Oderio, žymus teisės istorikas. 

„pagal Stockbauseną... - Johann Christoph Stockhausen (1725-1784), liuteronų 
teologas ir pedagogas. XVIII a. buvo įprasta universiteto paskaitas rengti pagal 
kokį nors vadovėlį; šiuo atveju Gellertas rėmėsi J. Ch. Stockhauseno Kritischber 
Entwurf einer auserlesenen Bibliothek fur die Liebhaber der Philosophie und der 
schonen Wissenschbaften (Kritiniai metmenys rinktinės bibliotekos, skirtos filosofijos 
ir dailiųjų menų mėgėjams, 1752). 
famulai - famulas - vyresniųjų kursų studentas, atliekantis asistento pareigas. 
Winckleris - Johann Heinrich Winckler (1703-1770), filosofijos profesorius Leip- 
cige, fizikas ir fiziologas. 

„ponus von Loewenighus - Isaak Loewenigh, audinių fabrikantas Achene. 

„poną fon Masureną - Luise Adelgunde Victorie Gottsched komedijos Kaimo dva- 
rininkas poetas, sukurtos pagal Philippe'o Nėricault-Destouches'o pjesę, pagrindi- 
nis herojus. 

„„Geilerį von Kaysersbergą - Johann Geyler von Kaysersberg (1445-1510), žymiau- 
sias viduramžių pabaigos vokiečių pamokslininkas. 

...su jo žmona - Maria Rosine Bėhme, mergautine pavarde Gortz (1725-1767). 
Gottschedo vandenys - Johann Christoph Gottsched (1700-1766); žymus poezijos, 
logikos ir metafizikos profesorius Leipcige, dramaturgas, poezijos teoretikas, lite- 
ratūros ir teatro reformatorius; Goethe's studijų Leipcige laikotarpiu jo šlovė jau 
buvo seniai išblėsusi. 

„„Weiffe's Mados poetus - Christiano Felixo Weifše's (1726-1804) komedija, ku- 
rios pagrindinė tema - Gottschedo ir Klopstocko šalininkų ginčas. 

„rūmų tarėjo Ludwigo pietų stalo - Christian Gottlieb Ludwig (1709-1773), rūmų 
tarėjas, medicinos profesorius Leipcige, anuometinis Leipcigo universiteto rekto- 
rius; laikė studentams pietų stalą. 

„minint Hallerio, Linnė aus, Buffono vardus - Haller (1708-1777), Linnė (1707- 
1778) ir Buffon (1707-1788) buvo žymiausi tos epochos gamtos tyrinėtojai. 


SEPTINTA KNYGA 


„visuose keturiuose fakultetuose - teologijos, hilosofijos, medicinos ir teisės. 
Liscowas - Christian Ludwig Liscow (1701-1760), satyrikas. 

...su populiariuoju Rabeneriu - Gottlieb Wilhelm Rabener (1714-1771), satyrikas, 
buvo Saksonijos mokesčių tarėjas. 

„apie Dresdeno apgulą - 1760 m., vykstant Septynerių metų karui. 

Prieš Gottschedą kaip antagonistai stojo šveicarai... — Johannas Jakobas Bodmeris 


(1698-1783), istorijos profesorius, literatūros teoretikas Ciuriche, ir Johannas Ja- 

kobas Breitingeris (1701-1776), literatūros teoretikas, Bodmerio bendramintis. 
stojo prieš griežtą Gottschedo klasicizmą ir racionalizmą. 

Lichtweris - Magnus Gottfried Lichtwer (1719-1783), pasakėtininkas. 

Lessingas - Gotthold Ephraim Lessing (1729-1781), poetas, reikšminga vokiečių 
Švietimo epochos asmenybė. 

Konigo aprašomasis eilėraštis - kalbama apie Augusto Stipriojo rūmų poeto Johan- 
no Ulricho von Kėnigo nebaigtą epą Augustas stovykloje (1731), kuriame vaizduoja- 
ma 1730 m. birželį Saksonijos karaliaus surengta iškilmė - karinė stovykla Prūsijos 
karaliaus Frydricho Vilhelmo I garbei. 

„„Ginthberį - Johann Christian Gūnther (1695-1723), lyrikas, vienas pirmųjų Vo- 
kietijoje rašytojų profesionalų. Goethe jį vertino kaip „Audros ir veržimosi“ pirm- 
taką. 

„dvaro ir valstybės kalendorių - periodinis leidinys, kuriame pristatomi visi rūmi- 
ninkai ir dvariškiai. 

Si javais le malheur d'ėtre nė prince. - Jei man būtų tekusi nelaimė gimti princu. 
(Pranc.) 

Jis turėjo žmoną... - Christian Gottlob Schonkopf (1716-1791) ir jo žmona Karha- 
rina Sibylla Schonkopf, mergautine pavarde Hauck (1714-1790). 

pamokslininko Hermanno sūnus - Christian Gottfried Hermann (1743-1813), Dres- 
deno rūmų vyriausiojo pamokslininko Johanno Gottfriedo Hermanno (m. 1791) 
sūnus, Goethe's studijų draugas; teisininkas, 1794 m. tapo Leipcigo burmistru. 
rūmų tarėjas Pfeilis - Johann Gottlob Benjamin Pfeil (1732-1800), juristas ir ra- 
šytojas, 1755 m. pasirodžiusio sentimentaliojo romano Grafo P. istorija autorius. 
1762 m. romanas buvo perleistas ketvirtą kartą. 

Zacbaria, poeto brolis - manoma, kad Georg Ludwig Friedrich Zacharia (g. 1735). 
Krebelis - Gottlob Friedrich Krebel (1729-1793), Leipcigo generalinės akcizo ka- 
sos vyriausiasis mokesčių rinkėjas, geografijos ir genealogijos žinynų redaktorius. 
Ramleris... surenka tai... - kalbama apie Karlo Wilhelmo Ramlerio (1725-1798) 
antologiją Lyrische Blumenlese, kurioje pateikiami jo perkurti amžininkų eilėraš- 
čiai (autorių pavardės nenurodytos). 

Geffneris - Salomon Gefner (1730-1788), Ciuriche gyvenęs poetas ir vario raižy- 
tojas. Jo idilės, kuriose vaizduojamas nekaltas pastoralinis pasaulis, padarė nemen- 
ką įraką Goethe's rokoko laikotarpio poezijai, o Gešnerio ritminę prozą studentas 
Goethe teikė savo seseriai Corneliai kaip sektiną pavyzdį. 

Wielando prigimtis - Christoph Martin Wieland (1733-1813), antras po Lessingo 
žymiausias vokiečių Švietimo epochos rašytojas. 

Fanijas-Timonas - Wielando eiliuoto romano Muzariona herojus Fanijas, nusi- 
vylęs pasauliu, pasirenka vienatvės kelią ir, kaip ir Timonas, tampa mizantropu, 
tačiau jo mylimoji Muzariona pagydo jo sielą, ir jis vėl grįžta į pasaulį. 
„Visuotinės vokiečių bibliotekos... - Friedricho Nicolai Berlyne leistas žurnalas 
Allgemeine deutsche Bibliothek (1765-1805), nuo 1793 m. Neue allgemeine deutsche 
Bibliothek. 

Shakespeare o vertimas - Wielandas išvertė į vokiečių kalbą 22 Shakespeare'o dra- 
mas, kurios buvo išleistos 8 romais pavadinimu Sbakespeares tbeatralische Werke 
(Shakespeare o kūriniai teatrui; 1762-1766). 

Schlegelio Hermannas - Johann Elias Schlegel (1719-1749), žymiausias Švietimo 
epochos vokiečių dramaturgas ir literatūros estetikas iki Lessingo. Patriotinėje tra- 
gedijoje Hermannas, kurios premjeriniu spektakliu 1743 m. buvo atidarytas Leip- 
cigo teatras, vaizduojamos senovės germanų kovos su romėnais. 
žydiškosios pastoralės - Georgo Augusto von Breitenbacho (1731-1817) eilėraščiai. 
Bodmerio Noachida - Bodmerio epo Nojus perdaras (1781). 

„turėjome gal ne bomerų, bet tikrai vergilijų ir miltonų... - vokiečių Vergilijumi ir 
Miltonu buvo laikomi Klopstockas ir Bodmeris, vokiečių Horacijumi - Ramleris, 
Teokritu - Gefneris ir t. t. 

„„natūraliąją religiją - čia: natūralioji religija kaip priešingybė apreikštajai, arba 
pozityviajai; natūrali, Švietimo požiūriu, kaip protu pažini. 

Garbiojo Bengelio... - Johann Albrecht Bengel (1687-1752), švabų pietistas, pasi- 
žymėjo kaip Šv. Rašto Pranašų knygų aiškintojas ir kritiškas Naujojo Testamento 
vertintojas. Jis pranašavo 1836 m. būsiant pasaulio pabaigą ir stosiant amžinos tai- 
kos karalystę. 

Daktaras Crusius - Christian August Crusius (1712-1775), nuo 1757 m. teologijos 
profesorius Leipcigo universitete, Bengelio šalininkas. 

Jerusalemas, Zollikoferis, Spaldingas - Johann Friedrich Wilhelm Jerusalem (1709- 
1789), protestantų teologas, religinis rašytojas, Braunšveigo rūmų pamokslininkas, 
Karlo Wilhelmo Jerusalemo, Verterio prototipo, tėvas. Georg Joachim Zollikofer 
(1730-1788), teologas, pastorius Murtene (Šveicarija), nuo 1758 m. Leipcigo re- 
formatų bendruomenės pamokslininkas. Johann Joachim Spalding (1714-1804), 
protestantų teologas. 

Tissot - Simon Andrė Tissot (1728-1797), gydytojas Lozanoje, rašė populiarias 
medicinos knygas. 

Halleris, Unzeris, Zimmermannas - Albrecht von Haller (1708-1777), žymus 
šveicarų poetas, universalus Švietimo epochos mokslininkas. Johann August Un- 
zer (1727-1799), gydytojas Hamburge, savaitraščio Der Arzt (nuo 1759) steigėjas ir 
leidėjas. Johann Georg von Zimmermann (1728-1795), šveicarų gydytojas ir rašy- 
tojas, rašęs hilosofijos temomis. 

Pūtteris - Johann Stephan Pūtter (1725-1807), žymiausias savo epochos valstybi- 
nės teisės žinovas, profesorius Getingene. 

Mendelssobnas ir Garve - Moses Mendelssohn (1729-1786), Berlyno pirklys, filo- 
sofas, Lessingo draugas. Christian Garve (1742-1798), moralės filosofas ir profeso- 
rius Leipcige ir Breslau. 

„„Literatūrinius laiškus - Lessingo, Mendelssohno ir Nicolai 1759-1765 m. leisti 
Briefe, die neueste Literatur betreffend. 

„„Kleisto... - Ewald Christian von Kleist (1715-1759), gamtos poemos Der Frūb- 
ling (1749) autorius. 

Apelio sodas - Leipcigo komersanto ir burmistro Heinricho Friedricho Innozenzo 
Apelio (1732-1803) įkurtas sodas. 

Pyragaičių sodai, Rožių slėnis, Golis, Rašvicas ir Konevicas - pasivaikščiojimo, išky- 
lų ir pramogų vietos apie Leipcigą. 

„mano meilei Anetei - Anna Katharina Schonkopf (1746-1810), jai skirtas rank- 
raštinis Goethe's eilių rinkinys Annetre. 

„f generolo Tauentzieno svitą - 1760-1764 m. Lessingas buvo prūsų generolo Bo- 
gislawo Friedricho von Tauentzieno (1710-1791) sekretorius. 

„„Kriūgerio Hercogą Michelį - Hamburgo aktoriaus ir dramaturgo Johanno Chris- 
tiano Krūgerio (1722-1750) vieno veiksmo komedija. 

nedidelė pjesė Įsimylėjėlio kaprizas - vieno veiksmo eiliuotas pastoralinis vaidini- 
mas buvo kuriamas nuo 1767 m. vasario iki 1768 m. balandžio. 

operos „Vandens nešėjas“... - Luigi Cherubini (1760-1842) opera pagal Jeano Ni- 
colas Bouilly (1763-1842) tekstą „Les deux journėes“ („Dvi dienos“). 

Laissez-le faire, il nous forme des dupes. - Netrukdykite jam, jis užaugins mums 
kvailių. (Pranc.). 

„pas jo brolį - Friedrich Leberecht Gellert (1711-1770), vyriausiasis pašto komi- 
saras. 

Arklį jam padovanojo kurfiurstas - Prūsijos princas Heinrichas. 

Bebrischas - Ernst Wolfgang Behrisch (1738-1809), artimiausias Goethe's drau- 
gas studijų Leipcige laikotarpiu. Nuo 1760 m. jaunojo grafo Lindenau namų mo- 
kytojas. Su juo Goethe susipažino per 1766 m. Velykų mugę būsimojo svainio 
J. G. Schlosserio dėka Chr. G. Schonkopfo vyno namuose, kur per muges rinkdavo- 
si Erankfurtiečiai. 

„pas jaunąjį grafą Lindenau - grafas Carl Heinrich August von Lindenau (1755- 
1842), Dresdeno vyriausiojo arklininko sūnus, Behrischo ir Langerio auklėtinis 
Leipcige, vėliau prūsų generolas leitenantas ir vyriausiasis arklininkas. 

„man rodė rankraštį - pirmasis Goethe's kūrybos rinkinys Annette, kuriam jis su 
Behrischu atrinko 19 anakreontinių eilėraščių, dainų ir pasakojimų. Tuo metu, kai 
rašė Poeziją ir tiesą, Goethe šio rankraščio neturėjo ir manė jį pražuvus. Rankraštis 
buvo rastas 1894 m. Veimaro rūmininkės Luise von Gėchhausen palikime. 
profesorius Clodius - Christian August Clodius (1738-1784), nuo 1760 m. Leipci- 
go universiteto filosofijos, nuo 1782 m. poezijos ir retorikos profesorius. 

„„apie būsimas dėdės vestuves - Johann Jost Textor (1739-1792), advokatas, 
Goethe's motinos brolis. 

Pajaną... - pajanas - himnas Apolono, vėliau ir kitų dievų, net sudievintų žmonių 
garbei. 

„„Cronegkas ir Rostas užsipuolė Gottschedą - poetai Johann Friedrich von Cronegk 
(1731-1758) ir Johann Christoph Rost (1717-1765) davė literatūrinį atkirtį Gott- 
schedui, sukritikavusiam jų draugo WeiBe's muzikinį vaidinimą Der Teufel ist los, 
apskritai „lengvą žanrą. 

„grafą Brūblį... - grafas Heinrich Brūhl (1700-1763), Saksonijos ministras. Jo pa- 


stangomis Dresdeno meno rinkinių galerija ir Dresdeno opera pelnė pasaulinę šlovę. 

AŠTUNTA KNYGA 


„„Oeserį - Adam Friedrich Oeser (1717-1799), tapytojas, piešėjas, raižytojas ir 
skulptorius. Kartu su Winckelmannu suformulavo „tauraus naivumo, ramios didy- 
bės“ meno idealą. Barokinio skonio priešininkas, propagavo Winckelmanno teoriją 
apie nelygstamą Antikos grožį, tapo ankstyvojo klasicizmo pradininku. Pasižymė- 
jo ne tiek kaip menininkas, kiek kaip meno mokytojas. 

„„Winckelmanno pirmųjų veikalų... - Johann Joachim Winckelmann (1717-1768), 
žymiausias savo laiko archeologas, padėjo dailėtyros mokslinius pagrindus veikale 
Geschichte der Kunsi des Altertums (Senovės meno istorija, 1764), kur graikų dailės 
istoriją nušvietė kaip nuoseklią stilių raidą. 

Geyseris - Christian Gottlieb Geyser (1742-1803), žymus ano meto vario raižyto- 
jas, Oeserio mokinys ir žentas; sukūrė iliustracijų ir vinječių Gellerto, Wielando, 
Goethe's kūriniams. 

lazzaroni - Neapolio vargdieniai. 

naujojo teatro atidarymas - 1766 m. spalio 10 d. 

d Argenville o Tapytojų gyvenimai - Antoine-Joseph Dezallier d'Argenville (1680 
1765), Abrėgė de la vie des plus fameux peintres (Žymiausiųjų tapytojų gyvenimo apy- 
braižos). 

Caylus - Anne Claude Philippe de Tubičres, grafas de Caylus (1692-1765), prancū- 
zų senovės tyrinėtojas, archeologas ir kolekcininkas, meno istorijoje žinomas kaip 
Winckelmanno pirmtakas ir varžovas. 

profesorius Chbristas - Johann Friedrich Christ (1700-1756), profesorius Leipcige, 
žymus savo gyvenamojo laikotarpio archeologas. 

Heineckę - Karl Heinrich von Heinecken (1707-1791), tuometinis Dresdeno pa- 
veikslų galerijos direktorius. 

4 Lipperto pastangas - Philipp Daniel Lippert (1702-1785), Dresdeno paveikslų 
galerijos Antikos skyriaus vadovas, Dresdeno meno akademijos profesorius, anti- 
kos gemų ekspertas; sukaupė 3000 antikos gemų. 

Huberis - Michael Huber (1727-1804), nuo 1766 m. prancūzų kalbos lektorius 
Leipcigo universitete; į prancūzų kalbą išvertė Klopstocko, Gefsnerio, Gellerto, 
Lessingo ir kt. kūrinių Cboix de poėsies Allemandes (1766); rašė menotyros klau- 
siais. 

Kreuchauffas - Franz Wilhelm Kreuchauft (1727-1803), Leipcigo pirklys, rašyto- 
jas, meno žinovas ir kolekcininkas. 

„„Winkleris - Gottfried Winkler (1731-1795), Leipcigo pirklys, bankininkas, me- 
no kolekcininkas; savo name įkūrė paveikslų ir grafikos galeriją, kuri XVIII a. buvo 
didžiausia ir garsiausia visame mieste. 

„Richterio rinkiniai - Johann Thomas Richter (1728-1773), pirklys, rūmų tarėjas 
Leipcige, Oeserio draugas, privačios paveikslų galerijos savininkas; paveldėjęs ją iš 
tėvo, gausiai papildė Nyderlandų meistrų darbais. 

ut pictora poesis — poezija kaip paveikslas, romėnų poeto Kvinto Horacijaus Flako 


(65-8 m. pr. Kr.) palyginimas kūrinyje Poezijos menas. 

Abelis - Karl Friedrich Abel (1725-1787), muzikas, gambos virtuozas. 

gamba - viola da gamba, violončelės prototipas. 

uolusis teologas - Johann Christian Limprecht (1741-1812). 1768 m. liepą ir rug- 
pjūtį kantriai slaugė ligos kamuojamą įnoringą ligonį Goethe ir, kaip ir E. T. Lan- 
geris, bus prisidėjęs prie to, kad Goethe atsigręžė į religiją. Užjausdamas draugą, 
Goeche šelpė jį finansiškai, net 1770 m. siuntė jam, jau beveik aklam, iš Štrasburgo 
pinigų. 

„giminaitį batsiuvį... - Johann Friedrich Haucke (1705-1777). 

kandidatas - vyresniųjų kursų studentas, laikysiantis baigiamąjį egzaminą. 
„„Ešorinėje galerijoje - čia buvo eksponuojami vokiečių, prancūzų ir Nyderlandų 
meistrų darbai. 

Ostade's paveikslas - Adriaen van Ostade (1643-1706), Nyderlandų tapytojas. 
Riedelis - Johann Anton Riedel (1736-1816), tapytojas ir raižytojas, 1757-1816 m. 
Dresdeno paveikslų galerijos vyriausiasis inspektorius. 

„direktoriui von Hagedornui - Christian Ludwig von Hagedorn (1712-1780), 
poeto Friedricho von Hagedorno (1708-1754) brolis, diplomatas ir rašytojas, rašęs 
meno temomis, Saksonijos meno įstaigų generalinis direktorius. 

„„Schwanefeldo - Herman van Swanevelt (1600-1655), Nyderlandų peizažistas. 
daug sugriautų ir ištustėjusių Dresdeno gatvių - per Dresdeno apgulą 1760 m. mies- 
tas buvo apšaudomas prūsų artilerijos. 

„gyrė architektą - George Bahr (1666-1738). 

„„sėnus Johannas Gottlobas Immanuelis - (1719-1794), Leipcigo spaustuvininkas, 
prekiautojas knygomis ir natomis. 

Vyriausias sūnus - Bernhard Theodor Breitkopf (1749-1820). 

Antras sūnus - Christoph Gottlob Breitkopf (1750-1800). 

vyriausiasis sukūrė muziką kelioms mano dainoms - Neue Lieder, in Melodien ge- 
setzt von Bernhard Teodor Breitkopf (Naujos dainos, kurioms melodijas sukūrė Bern- 
bard Teodor Breitkopf), pasirodė 1769 m., Šv. Mykolo mugės išvakarėse (nurodyti 
1770 leidimo metai). 

„gydytoją daktarą Reichbelį - Georg Christian Reichel (1717-1771), medicinos pro- 
fesorius Leipcige; gyveno Breitkopfų name. 

raižytojas Stockas - Johann Michael Stock (1737-1773). 

dvi dukros - Anna Maria Jakobine (Minna) Stock (1762-1843), 1785 m. ištekė- 
jusi už Christiano Gottfriedo Kornerio (Schillerio draugo), ir Johanna Dorothea 
(Dora) Stock (1759-1832), tapytoja, Oeserio mokinė. 

„pagal Thiele'“s... paveikslus - Johann Alexander Thiele (1685-1752), peizažistas ir 
vario raižytojas, Dresdeno rūmų dailininkas. 

Hileris - Johann Adam Hiller (1728-1804), Leipcigo kompozitorius, 1781 m. Ge- 
wandhauso kapelmeisteris, 1789-1800 m. Šv. Tomo bažnyčios kantorius. Su juo 
Goethe bus susipažinęs Breitkopfų namuose. 

„atvyko Lessingas - 1768 m. balandį ir gegužę Lessingas trumpai lankėsi Leipcige 
leidybos reikalais. 

Klotzo kritika ir Lessingo atkirtis - Christian Adolf Klotz (1738-1771), klasikinis 
filologas, archeologas, profesorius Getingene, vėliau Halėje, sukritikavo Lessingo 
Laokooną, nurodydamas tariamas šio veikalo klaidas; Lessingas jo kritiką atrėmė 
Antikvariniais laiškais (Briefe, antiguarischen Inbalts). 
jo užveistas parkas - Vėrlico angliškas parkas. 

von Erdmannsdorffjas - Friedrich Wilhelm von Erdmannsdorf (1736-1800), žy- 
mus vokiečių architektas ir architektūros teoretikas. 

„žinia apie Winckelmanno mirtį - 1768 m. birželio 8 d. Trieste, viešbutyje, savo 
kambaryje Winckelmannas buvo nudurtas peiliu. 

„nuo smarkaus kraujoplūdžio - šie požymiai leidžia manyti, kad Goethe susirgo 
tuberkulioze ir tuberkuliozine liaukų liga. 

Grėningas - Georg Grėoning (1745-1825), Goethe's studijų draugas Leipcige; 
1781 m. tapo Brėmeno užsienio reikalų senatoriumi, diplomatu, o 1814-1821 m. 
buvo Brėmeno burmistras. 

Langeris - Ernst Theodor Langer (1743-1820), buvęs prūsų husarų karininkas iš 
Breslau, grafo von Lindenau namų mokytojas, vėliau bibliorekininkas Volfenbiute- 
lyje. 

„ir Glauko, ir Diomedo... - Glaukas išmainė savo auksinius ginklus į geležinius 
Diomedo (Iliada, VI). 

„po daugelio metų iš ten atslinkęs... - 1806 m. spalio 14 d. prie Jėnos ir Aueršteto 
įvyko mūšis, kuriame Napoleonas I sumušė Prūsijos karines pajėgas, dėl to vėliau 
prancūzams užėmus Veimarą ir prasidėjus plėšikavimams iškilo pavojus Goethe's 
namuose esančioms kolekcijoms ir rinkiniams. 

„„Jygiai taip Gotoje... - vėlesniais metais Goethe dažnai lankydavosi Gotos dvare, 
palaikė gerus santykius su Gotos hercogu Ernstu II, jo žmona Maria Charlotte 
Amalia ir jo broliu Augustu. 

panelė von Klettenberg - Susanna Katharina von Klettenberg (1723-1774), tolima 
Goethe's motinos giminaitė ir draugė. 

ponia Griesbach - Johanna Dorothea Griesbach (1726-1775), Šv. Petro bažnyčios 
Frankfurte pastoriaus žmona, Goethe's motinos draugė; priklausė pietistų ratui. 
„grafo Zinzendorfo... - grafas Nikolaus Ludwig von Zinzendorf (1700-1760), 
1722 m. savo dvaruose Hernhuto nausėdijoje įkurdino dalį „Bohemijos brolių“ 
bendruomenės, kuri ėmė tvarkytis kaip pietistinė bendruomenė. Dėl nuoširdaus 
religinio jausmo, jausmingo pamaldumo ir griežtų papročių pietistų bendruome- 
nės Vokietijoje greitai išplito. 

Wellingo Opus mago-cabbalisticum - Georg von Welling (1652-1727); savo veika- 
le alchemines doktrinas sujungė su krikščioniškais Dievo vaizdiniais ir kosmogoni- 
niu mitu apie Dievo ir angelų šviesos pasaulį, Liuciferio nuopuolį ir žemės sukūrimą. 
„.„Teofrasto Paracelso ir Bazilijaus Valentino kūriniams - Philippus Aureolus Theo- 
phrastus Bombastus von Hohenheim (vad. Paracelsas, 1493-1541), šveicarų gydy- 
tojas, gamtos tyrinėtojas ir filosofas; Bazilijus Valentinas - vieno XV a. Erfurto 


benediktinų vienuolio alchemiko slapyvardis. 

„„Helmonto, Starkey'aus... - Johann Baptist van Helmont (1577-1644), Briuselyje 
gyvenęs gydytojas ir pansofas, gamtos tyrinėjimą siejęs su religinėmis spekuliaci- 
jomis, Paracelso ir neoplatonizmo šalininkas. George Starkey (m. 1665), žymus 
XVII-XVIII a. anglų pansofas, gamtos tyrinėtojas ir gydytojas, Paracelso ir Hel- 
monto šalininkas. 

Aurea Catena Homeri - Auksinė Homero grandinė, tačiau šis 1723 m. išleistas vei- 
kalas (autorius nenurodytas) su Homeru neturi nieko bendro (auksinė grandinė 
minima Homero Iliados VIII giesmėje). Žodžiu „grandinė“ bandoma nusakyti, 
kaip tarpusavyje susijusios įvairios būties sritys. 

„druską per se - alchemijoje - druska, esanti tarp augalų ir mineralų karalystės. 
Boerbaaves chemijos kompendiumas - Herman Boerhaave (1668-1738), žymus 
gydytojas, medicinos, botanikos ir chemijos profesorius Leidene. Boerhaave — tai 
pažintis su naujųjų laikų chemija, alchemijos ir pansofijos atsisakymas. 
Morgensternas - Johann Ludwig Ernst Morgenstern (1738-1819), architektūros 
(bažnyčių interjerų) tapytojas ir restauratorius Frankfurte. 1769 m. rudenį pas jį 
mokėsi piešti Goethe ir jo sesuo Cornelia. 

Arnoldo Bažnyčios ir eretikų istorija - Gottfried Arnold (1660-1714), pietistų teo- 
logas, bažnyčios istorikas. į 


DEVINTA KNYGA 


Ta reikšminga ištrauka - citata iš Christiano Gottlobo Heyne's recenzijos apie 
Johanno Gottliebo Lindnerio straipsnį „Lehrreicher Zeitvertreib ūber die Ovidi- 
schen „Verwandlungen“ („Pamokomai leidžiamas laikas skaitant Ovidijaus Meta- 
morfozes; 1764). 

„jau Hamletas... - „Ir danguje, Horacijau, ir žemėj daugiau dalykų paslėpta yra, 
negu sapnavo jūsų išmintis.“ (Hamletas, I, 5, iš anglų k. vertė Aleksys Churginas) 
„„Ilerio upės... - Ilio upė. 

pavarde Meyeris - Johann Meyer (1749-1825), iš Lindau kilęs turtingas medicinos 
studentas Štrasburge; buvo didelis teatro mėgėjas, grojo Aeita; sukūrė operą; vėliau 
vertėsi gydytojo praktika Vienoje ir Londone. 

Liudviko ordino kavalierius pensininkas - veikiausiai baronas von Cronhjelmas, 
kuris buvo apdovanotas Liudviko XIV 1693 m. įsteigtu Liudviko ordinu, teikiamu 
už karinius nuopelnus. 

Salzmannas - Johann Daniel Salzmann (1722-1812), Štrasburgo nepilnamečių 
globos teismo aktuaras. 

„pas Spielmanną... pas Lobsteiną - Jakob Reinhold Spielmann (1722-1783), che- 
mijos ir botanikos profesorius Štrasburge; Johann Friedrich Lobstein (1736-1784), 
anatomijos ir chirurgijos profesorius Štrasburge, vienas žymiausių savo epochos 
chirurgų. 

Marija Antuanetė — Pranciškaus I ir Marijos Teresės duktė (1755-1793); į Štras- 
burgą atvyko iš Vienos 1770 m. gegužės 7 d. 

„pagal Raffaello kartonus... -— dešimt kartonų, t. v. gobeleno projektų, kuriuo- 
se vaizduojamos scenos iš apaštalų Petro ir Pauliaus gyvenimo, Raffaello 1515- 
1516 m. sukurtų popiežiaus Leono X užsakymu Siksto koplyčios sienų apatinei da- 
liai papuošti. Pagal juos Briuselyje išausti gobelenai 1519 m. buvo atgabenti į Romą 
ir labai iškilmingai iškabinti. 

Jasono, Medėjos ir Kreusos istorija - padedamas Kolchidės karaliaus dukters Me- 
dėjos burtų, Jasonas įgijo auksinio avino kailį. Grįžęs iš Kolchidės Jasonas paliko 
Medėją ir nutarė vesti Korinto karaliaus dukrą Kreusą. Medėja varžovei nusiuntė 
dovanų užnuodytą drabužį. Jį apsivilkusi Kreusa sudegė. Medėja nužudė abu savo 
sūnus, gimusius jai su Jasonu, sparnuotais slibinais kinkytomis stebuklingomis ve- 
žėčiomis pakilo į orą ir nuskriejo pas Atėnų karalių Egėją. 

memento mori - atmink, kad mirsi. (Lot.) 

Jungas - Johann Heinrich Jung (1740-1817), medicinos studentas, vėliau profeso- 
rius Kaizerslauterne, Marburge ir Heidelberge; žinomas ir kaip pietistinis rašyto- 
jas. 

Lerse - Franz Christian Lerse (1749-1800). Teologijos studentas Štrasburge. Nors 
ne teisininkas, buvo Goethe's oponentas per jo tezių „Positiones juris“ disputaciją. 
Vėliau buvo Kolmaro karo akademijos inspektorius. Jo ryšiai su Goethe nenutrūko 
visą gyvenimą. 

„pakilęs į orą mongolfjeru - karšto oro pripildytas oro balionas, kurį jo išradėjai 
prancūzai, broliai Josephas Michelis (1740-1810) ir Jacgues'as Etienne'as (1745 
1799) Montgolfier 1783 m. birželio 4 d. pakildino į 2000 m aukštį; baliono skrydis 
truko 10 min. 

„daktaro Ebrmanno vyresniojo kliniką bei jo sūnaus akušerijos paskaitas - Johann 
Christian Ehrmann (1710-1797), gydytojas Štrasburge, ir jo sūnus Johann Fried- 
rich Ehrmann (1739-1794), medicinos profesorius. 

Gayot - Štrasburgo pretorius - aukščiausiasis miesto pareigūnas, Prancūzijos vy- 
riausybės patikėtinis; mirė 1776 m. 

Blondelis - Jacgues Francois Blondel (1705-1774), žymus prancūzų architektas, 
pastatęs Paryžiuje, Mece, Štrasburge ir kitur reikšmingų pastatų. 
Jėzuitų išvarymas - 1764 m. Prancūzijoje buvo panaikintas jėzuitų ordinas. 
pretorius Klinglingas - Franz Joseph von Klinglin (apie 1685-1755). 

„jo filipikų... - piktų, griežtų kaltinamųjų kalbų. 

„kaip Mentoras Telemachą - epizodas iš Fėnelono (1651-1715) auklėjamojo ro- 
mano Telemacbo nuotykiai (1699), kai Mentoras šoka į jūrą gelbėti skęstančio Te- 
lemacho. 

meistro vardo skambesys - ilgai manyta, kad visa Štrasburgo katedra yra architekto 
Erwino von Steinbacho (apie 1240-1318) kūrinys. Vėliau nustatyta, kad jis buvęs 
tik vakarinio katedros fasado statytojas. 

„pavadinimą „gotikinė architektūra“... — gotika atsirado XII a. Prancūzijoje ir 
XIII-XV a. vyravo visuose katalikiškuose Europos kraštuose. Terminas kilo iš ger- 
manų genčių - gotų pavadinimo. Atsiradęs XVI a. Italijoje, kur gyvybingos anti- 
kinio meno tradicijos ir ankstyvos Renesanso idėjos užkirto kelią platesnei gotikos 

raidai, jis vartotas niekinamąja prasme, skiriant „barbarišką“ viduramžių meną nuo 
antikos tradicijomis pagrįsto Renesanso. 

„„„Vokiečių architektūrą“ - vėliau Goethe atsiribojo nuo požiūrio į gotiką kaip iš- 
skirtinai vokiečių meną. 

„„Sulpizą Boisserėe - pasiturintis Kelno pirklys, vokiečių viduramžių meno kolek- 
cininkas Johann Sulpiz Melchior Dominikus Boisserėe (1783-1854) kartu su jau- 
nesniuoju broliu Melchioru Hermannu Josephu Georgu Boisserėe (1786-1851) daug 
prisidėjo, kad būtų baigta Kelno katedra, kurios statyba sustojo X V amžiuje. 1842 m. 
pagal Boisserėe brėžinius pradėta Kelno katedros statyba buvo baigta 1880 m. 
„„„puikiajame vario raižinyje pavaizduota... - „Ansichten, Risse undeinzelne Teile des 
Doms zu Koln“ („Kelno katedros vaizdai, brėžiniai ir paskiros dalys“; 1821-1832). 
Aūte douce - čia: Aažoletas, medinis pučiamasis muzikos instrumentas su antgaliu. 


moitiė — čia: partnerė. (Pranc.) 


DEšIMTA KNYGA 


Brockes - Barthold Hinrich Brockes (1680-1747), iš Hamburgo patricijų giminės 
kilęs senatorius, sėkmingai vykdęs politines misijas, 1721 m. išleido gamtos eilėraš- 
čių tomelį Irdisches Vergnūgen in Gott (Žemiškasis malonumas Dieve). 

Halleris - Albrecht von Haller (1708-1777), iš Berno patricijų šeimos kilęs univer- 
siteto profesorius, Berno didžiosios tarybos narys, pelnęs daug Europos kunigaikš- 
čių ir akademijų apdovanojimų, Šveicarų eilėraščių (1732) autorius. 

Uzas - Johann Peter Uz (1720-1796), teisininkas Ansbache ir Niurnberge; jo ana- 
kreontinė lyrika padarė įtaką Goethe's Leipcigo laikotarpio rokokinei poezijai. 
„„puolusią dvasią - velnią Abadoną, kurį Klopstockas vaizduoja kaip besigailintį ir 
išganymo besiilgintį. 

...savo pirmąją meilę skyrė merginai... - Klopstocko pusseserė Marie Sophie Schmidt, 
kuri 1754 m. ištekėjo už Eizenacho burmistro Johanno Lorenzo Streiberio. 

Meta - Margaretha (Meta) Moller, 1752 m. ištekėjo už Klopstocko, 1758 m. mirė 
gimdydama. 

„nenoras antrą kartą susisaistyti... - Klopstockas antrą kartą vedė 1791 m. pirmo- 
sios žmonos dukterėčią Johanną Elisabeth von Winthem. 

„Danijoje ... puikaus valstybininko namuose - baronas Johann Hertwig Ernst von 
Bernstorff (1712-1772), Danijos užsienio reikalų ministras. Po Metos mirties 
Klopstockas ilgai gyveno jo namuose. 

„„Gleimas... užėmė...postą - Johann Vilhelm Ludwig Gleim (1719-1803), poetas; 
buvo Halberštato karedros kapitulos sekretorius ir Valbeko vienuolyno kanau- 
ninkas. 

suartėjimas su Herderiu - Johann Gottfried von Herder (1744-1803), Alosofas ir 
teologas; padarė didelę įtaką Goethe's dvasinei raidai. 

„dalyvauti konkurse... - 1769 m. pavasarį Berlyno mokslų akademija paskelbė kon- 
kursą tema „Apie kalbos kilmę“. Šis dalykas jau seniau domino Herderį; jo pareng- 


tas traktatas laimėjo premiją ir 1772 m. buvo išspausdintas. 

„„Siūftmilcho... mintys... - Johann Peter Sišmilch (1707-1767), pamokslininkas ir 
konsistorijos tarėjas Berlyne; jo traktatą Versucb eines Beweises, daff die erste Spra- 
che ibren Ursprung nicht vom Menschen, sondern allein vom Schopfer erbalten bat 
(Bandymas įrodyti, kad pirmajai kalbai davė pradžią ne žmogus, bet Kūrėjas; 1766) 
kritikavo Herderis. 

Ar iš dievų Tu būtum kilęs, ar iš gotų, ar iš purvo... - šiame eiliuotame laiškelyje 
Herderis pateikia neišverčiamą žodžių žaismą - Goethe's pavardę kildina iš dievų 
(Gūtter), iš gotų (Goten), iš purvo (Kot). 

Domenico Fetti - Mantujos rūmų tapytojas (1589-1624). 

„pirmtaku Lowthu - Robert Lowth (1710-1783), garsus visoje Europoje anglų 
teologas ir hebraistas, ne tik teologiškai aiškinęs Senąjį Testamentą, bet ir atkreipęs 
dėmesį į jo poezijos grožį. 

„„Hamanno veikalus - Johann Georg Hamann (1730-1788), Herderis pažinojosi 
su Hamannu dar iš Karaliaučiaus laikų, su juo susirašinėjo. Goethe visą gyvenimą 
domėjosi šiuo filosofu ir rinko jo kūrinius. 

„susipažino su puikia mergina... - Caroline Flachsland (1750-1809). 

Rodydamas savo rinkinius... — tuo metu, kai rašė autobiografiją (1812), Goethe 
buvo vienas žymiausių ir žinomiausių Europoje kolekcininkų. 

„„Engelbachu ir Weylandu... - Johann Conrad Engelbach (1744-1802), juristas, 
ir Friedrich Leopold Weyland (1750-1785), medicinos studentas, vėliau gydytojas 
Frankfurte; Goethe's užstalės bičiuliai Štrasburge. 

kardinolas - Louis-Constantin de Rohan-Guėmenė, Štrasburgo vyskupas. 
Caberno perėja - Vogėzų kalnų kelias, jungiantis Caberną ir Pfalcburgą, 1728- 
1737 m. nutiestas siauriausioje, 4 km pločio, kalnų vietoje, kurioje nuo seno buvo 
perėja. Anuomet laikytas technikos stebuklu. 

von Gunderode - baronas Hieronymus Max von Gūnderode (1730-1777); vyriau- 
sybės prezidentas; buvo kilęs iš Frankfurto. 

Staufas - Johann Kaspar Stauf (Staud), gabus išradėjas, alūno gamyklos valdytojas 
Sarbriukene. 

philosophus per ignem - ugnies filosofas (lor.), alchemikas. 

„von Dietricho vardą - Johann Friedrich von Dietrich, metalurgijos gamyklų savi- 
ninkas Lotaringijoje. 

„„Veikfildo pastorių... - Oliverio Goldsmitho (1728-1774) romanas Zbe Vicar of 
Wakefield (1766). 

„vadinamųjų lotynų raitelių laikyseną ir judesius - lotynų raitelis - raitas moksli- 
ninkas. 

Radome vieną tėvą - Johann Jakob Brion (1717-1787). 

...s4 motina - Maria Salome Olivia Brion, mergautine pavarde Scholl (1724-1786). 
Friederikė - Eriederike Elisabeth Brion (1752-1813), trečia pastoriaus Johanno Ja- 
kobo Briono duktė. 

daktaras Gallis - Franz Joseph Gall (1758-1828), gydytojas, anatomas, frenologas; 
teigė, kad smegenyse galima lokalizuoti įvairius dvasinius žmogaus gebėjimus ir 


juos atpažinti iš kaukolės ir galvos formos. 

„labiausiai vertino Swiftą... - Jonathan Swift (1667-1745) - airių satyrikas, Gu/į- 
verio kelionių (1726) autorius. 

trumpos atostogos - 1771 m. Velykų atostogos. 

Hebelis - Johann Peter Hebel (1760-1826), vokiečių poetas, rašęs alemanų tarme; 
turimas galvoje jo eilėraštis Sekmadienio rytas. 

aistringoji mergina - Liusinda devintos knygos pabaigoje. 

Urzelblandine - Goethe's farso Hansvursto vestuvės komiškas personažas, Hans- 
vursto sužadėtinė. 

„galvoti apie disputaciją - akademinei egzaminų komisijai iš anksto įteiktų tezių 
viešas gynimas. Tokiu egzaminu, kuris laikomas žodžiu, kandidaras baigia studijas. 
„„Leyserio... - baronas Augustin von Leyser (1683-1753), teisės mokslų profeso- 
rius Helmšcete ir Vitenberge. Jo 15 tomų veikalą Meditationes ad Pandectas (1717- 
1748) Goethe skaitė Frankfurte, sveikdamas po Leipcige ištikusios ligos. 

„teisės topiką - (gr. TOTO< - vieta) mokslas apie tinkamą juridinės medžiagos išdės- 
tymą. 

„savo disbutacijai pasirinkau... - Goethe pateikė 56 tezes pavadinimu Positiones 
Juris. 

Corpus juris - Corpus juris civilis, romėnų teisės kodeksas, sudarytas Rytų Romos 
imperijos imperatoriaus Justiniano (527-565) nurodymu. 

Mano darbo gynimas - apgynęs savo darbą Goethe įgijo teisių licenciato laipsnį, 
kuris Vokietijoje dažnai tapatintas su akademiniu daktaro laipsniu. Pats Goethe 
save visada vadino teisių licenciatu. 

Schėpflinas - Johann Daniel Schėpflin (1694-1771), nuo 1720 m. retorikos, istori- 
jos, nuo 1751 m. - ir valstybinės teisės profesorius Štrasburge. 

Alsatia illustrata - Iliustruotasis Elzasas (2 tomai, 1751, 1756); šiame veikale patei- 
kiamos gausios istorinės žinios apie senuosius Elzaso gyventojus keltus, romėnus 
bei germanus. 

mes jį pagerbėme aplankydami su deglais - 1770 m. lapkričio 24 d., minint Schopf- 
lino profesoriavimo penkiasdešimtmetį. 

Kochas ir Oberlinas - Christoph Wilhelm Koch (1737-1813), teisininkas, istori- 
kas, valstybinės teisės tyrinėtojas. Jeremias Jakob Oberlin (1735-1806), Štrasburgo 
filologas, gimnazijos mokytojas, vėliau profesorius; 1770-1771 m. Goethe klausė jo 
istorijos paskaitų. 

guia — nes. (Lot.) 

„„nukakti į Bokenbeimą - miestelis prie Frankfurto; prancūzų reformatų bendruo- 
menė neturėjo teisės laikyti pamaldų Frankfurte. 

Montaigne, Amyot, Rabelais, Marot - Michel Eyguem de Montaigne (1533-1592), 
moralės filosofas, Essais ir Journal du voyage en Italie autorius; Jacgues Amyot 
(1513-1593), Longo (Dafnis ir Chlojė) ir Plutarcho vertėjas į prancūzų kalbą; 
Francois Rabelais (1495-1553), romanų ciklo Gargantiua ir Pantagriuelis autorius; 
Clėment Marot (1495-1544), lyrikas. 

„„von Grimmo vardą - baronas Friedrich Melchior von Grimm (1723-1807), iš 
Rėgensburgo kilęs diplomatas Paryžiuje; Rousseau ir Diderot draugas; 1753- 
1773 m. siųsdavo Europos kunigaikščių dvarams ir gausiems abonentams ranka ra- 
šytus dvisavaitinius, vėliau mėnesinius laiškus apie kultūrinį, literatūrinį gyvenimą 
Prancūzijos sostinėje. Kilus Prancūzijos revoliucijai pabėgo į Vokietiją. Su Goethe 
pažįstamas nuo 1777 m. 

Mėnageas - Gilles Mėnage (1613-1692), prancūzų literatas ir filologas. 

Meilė, draugystė, brolybė / Ar ne pačios išreiškia save? - citata iš Profausto - pirmojo 
Fausto varianto. 

kūmas Mikelis - savimi patenkinto vokiečių miesčioniškumo, dvasinio ribotumo 
simbolis. 

pjesė Kalė apgula - Pierre'o Laurent'o Buyrette de Belloy (1727-1775) 1765 m. pa- 
rašytoje pjesėje vaizduojamas Anglijos ir Prancūzijos Šimtamečio karo epizodas - 
pasiaukojamas Kalė miesto gyventojų žygdarbis 1346 m. 

„aktoriui Lecainui... - Henri Louis Lecain (1728-1778), žymus prancūzų ak- 
torius, Voltaire'o protežė; savo aktoriniu meistriškumu dažnai pelnydavo jo dra- 
moms sėkmę. 

„aktorius pavarde Aufresne - Jean Rival Aufresne (1728-1804), aktorius, dažniau- 
siai vaidindavęs Corneille'io dramose. 

„Augustą Cinoje - Corneille'io Cinna. 

„Mitridatą... - Racine'o to paties pavadinimo dramos veikėjas. 

„Rousseau Pigmalioną - 1762 m. parašytos melodramos pagrindas yra antikos mi- 
tas, kuriame vaizduojamas menininkas, sukūręs iš dramblio kaulo moters skulp- 
tūrą ir ją įsimylėjęs. Pigmaliono prašoma Afroditė gražųjį atvaizdą pavertė gyva 
moterimi. 

vokiečių literatūros revoliucija - „Audros ir veržimosi“ sąjūdis, XIX a. taip pavadin- 
tas pagal 1776 m. pasirodžiusią Klingerio pjesę. 

Systėme de la nature - knygos autorius Paul Thiry d'Holbach (1723-1789), encik- 
lopedistas, prancūzų Švietimo filosofas, pagarsėjęs savo antireliginėmis ir ateistinė- 
mis tezėmis. Savo knygoje Le Systėme de la Nature (Gamtos sistema; 1770) primyg- 
tinai pasisakė už ateizmą ir traktavo gamtą kaip materialių determinuotų procesų 
grandinę. 

Doddo Beauties of Shakespeare - William Dodd (1729-1777), teologas ir Sha- 
kespeare'o tyrinėtojas; sudarė antologiją Shakespeare'o grožybės, kuri buvo naudoja- 
ma ir XIXa. 

Wielando vertimas - Sbakespeares Tbeatralische Werke. Aus dem Englischen ūber- 
setzt von Herrn Wieland (Shakespeare o kūriniai teatrui. Iš anglų k. vertė ponas 
Wielandas), 8 tomai. Ciurichas, 1762-1766. 

Eschenburgo proza išverstas Shakespeare as - poetas, kritikas ir literatūrologas Jo- 
hannas Joachimas Eschenburgas (1743-1820) parengė 13 tomų Shakespeare'o kū- 
rinių vertimą (Ciurichas, 1775-1782). Wielando išverstas 22 Shakespeare'o pjeses 


Eschenburgas perredagavo, o likusias išvertė naujai. 

.„Lenzo Pastabas... - Jakob Michael Reinhold Lenz (1751-1792), Livlandijos pas- 
toriaus sūnus, teologas, rašytojas, poetas, Goethe's jaunystės draugas. 

Love's Labours's Lost - Shakespeare'o komedija Tuščios meilės pastangos (1594). 
whbimsical - įnoringas, aikštingas, keistas. (Angl.) 

„„Lessingas... savo Dramaturgijoje... - žlamburgo dramaturgijos XVIII straipsnyje 
Lessingas gina Arlekiną ir kitus būdingus komiškus personažus, kuriems, Gort- 
schedo įsitikinimu, ne vieta teatro scenoje. 

„kelionę į Otilijos kalną - šiame už 30 km į pietvakarius nuo Štrasburgo esančiame 
kalne įsikūręs Šv. Otilijos vienuolynas. 

„Otilija pavadinau... - Otilija romane Sielų giminystė. 

Verschaffeltas - Peter Anton von Verschaftelc (1710-1793), skulptorius, Manheimo 
antikinio meno salės įkūrėjas. Kadangi Vokietijoje beveik nebuvo antikinių skulp- 
tūrų originalų, minėta salė, kurioje buvo eksponuojamos gipsinės originalų kopi- 
jos, kurį laiką buvo puiki galimybė susipažinti su šios epochos menu, nes nuvykti į 
Italiją galėjo nedaugelis. 

„„Propilėjuose - periodinis leidinys, Goerhe's leistas nuo 1798 m. spalio iki 1800 m. 
gruodžio ir skirtas klasicistinei meno sampratai diegti. 

„„Rotondos kapitelio lietą kopiją... - Romos panteonas, geriausiai išlikusi antikinė 
visų dievų šventykla, dabar katalikų bažnyčia. 


DvYLIKTA KNYGA 


Riese - Johann Jakob Riese (1746-1827), teisininkas, Frankfurto vargšų kasos val- 
dytojas; Goethe's bendramokslis ir jaunystės draugas. 

„susipažinau su Mercku - Johann Heinrich Merck (1741-1791); visapusiškai išsi- 
lavinęs Darmštato rašytojas, vertėjas, kritikas. Vienas pirmųjų įžvelgė nepaprastą 
Goethe's talentą. 

„„Lavaterio Fiziognomikoje... - Johann Caspar Lavater (1741-1801); reformatų 
pamokslininkas Ciuriche, pietistams artimas religinis entuziastas, rašytojas; kūrė 
fhiziognomikos mokymą (gr. Ėvovoyvo:į), teigiantį, jog žmogaus charakterį ir 
dvasines savybes galima pažinti iš jo išorinių ypatybių. Šio mokymo pradmenų yra 
Aristotelio, Cicerono, Galeno, Alberto Didžiojo ir kt. kūriniuose. 

Slaptasis tarėjas von Hesse - Andreas Peter von Hesse (1728-1803), nuo 1770 m. 
slaptasis tarėjas, 1780 m. ministras; Herderio svainis. 

profesorius Petersenas - Georg Wilhelm Petersen (1744-1816), Darmštato princo 
auklėtojas, nuo 1787 m. rūmų pamokslininkas. 

rektorius Wenckas - Helfrich Bernhard Wenck (1739-1803), istorikas ir teologas, 
Darmštato pedagoginės mokyklos rektorius. 

Slaptojo tarėjo von Hesses žmona - Friederike von Hesse, mergautine pavarde 
Flachsland (1744-1801). 

demuazelė Flachsland - Caroline Flachsland (1750-1809); 1773 m. ištekėjo už 


Herderio. 

„būčiau galėjęs pasmaugti Voltaireą... už jo Saulių - 1763 m. sukurta antireliginė 
drama, kurioje Voltaire'as meno priemonėmis dar labiau užaštrina Švierimui bū- 
dingą religijos kritiką. 

Ilgainiui Egipte iškilo naujas karalius, kuris apie Juozapą nieko nebežinojo. - Iš 1,8. 


114 


„ją pavartojau viename laiške - Brief des Pastors zu **" an den neuen Pastor zu *““, 
1773 m. 

Net „romieji“... - pietistai. 

„išminčius iš šiaurės - taip buvo vadinamas Hamannas. 

„„vertinęs Swifžą, tai ir jį patį mūsų būrelis vadino dekanu - Swiltas buvo Šv. Patriko 
katedros Dubline dekanas. 

„Herderio globėjas ypač garsėjo... - grafas Friedrich Ernst Wilhelm von Schaumburg- 
Lippe (1724-1777); 20 tūkst. gyventojų turinčią nykštukinę valstybę (340 kv. km) 
siekė paversti pavyzdine, tvarkoma pagal Prūsijos pavyzdį. 

Thomas Abbtas - filosofas, rašytojas Thomas Abbt (1738-1766); kaip ir „Audros ir 
veržimosi“ literatūrinio sąjūdžio atstovai buvo racionalizmo priešininkas. 
„pasiūlė būsimos Mokslininkų respublikos prenumeratą - 1774 m. pasirodęs kūri- 
nys Vokiečių mokslininkų respublika, jos santvarka, įstatymai, paskutinio landtago 
istorija. „Mokslininkais“ XVIII a. vadinti poetai, rašytojai, kritikai — visi, kurie 
buvo susiję su literatūros pasauliu. 

Desau knygų leidykla - 1781 m. rašytojų susivienijimo įkurtas „Desau mokslinin- 
kų ir menininkų leidyklos knygynas“; veikė kooperacijos pagrindais; 1788 m. savo 
veiklą nutraukė. 

„„davėme pradžią... literatūros epochai - „Audros ir veržimosi“ literatūriniam sąjū- 
džiui. 

Ossiano pavaizduotos scenos - škotas James Macpherson (1736-1796) savo kūrinius 
pateikė kaip legendinio III a. gėlų didvyrio ir bardo Ossiano eilių vertimus. 
„paversti drama Gotzą von Berlichingeną... - Berlichingen, Gėtz von (1480-1562), 
vokiečių didikas. 

„„Datto veikalą De pace publica - Johann Philipp Datt (1654-1722), teisininkas 
iš Štutgarto; jo veikalas Volumen rerum Germanicarum novum sive De pace Imperii 
publica libri V (1698) buvo pagrindinis šaltinis, iš kurio Goethe sėmė medžiagą 
apie 1495 m. Vormso reichstagą ir anuometines imperijos reformas. 

imperijos rūmų teismas - 1495 m. įkurtas aukščiausias civilinių bylų teismas, priva- 
lėjęs prižiūrėti, kaip vykdoma tais pačiais metais Vormso reichstage paskelbta Am- 
žinoji žemės taika, kuria pirmą kartą vokiečių istorijoje valstybei buvo suteiktas 
jėgos monopolis. 

Į Vestfalijos taikos derybas... - 1648 m., sudarius Vestfalijos taiką, baigėsi Vokietiją 
nualinęs Trisdešimtmetis karas. 

matrikula - privalomų mokesčių sąrašas. 

„amfiktionų vardą - senovės Graikijoje — nariai tarybos, sprendusios visų miestų- 
valstybių bendrus reikalus - šventyklų, švenčių, žaidynių ir kt. 

Fūrstenbergo direktorija - kunigaikštis Frobenius Ferdinand von Fūrstenberg 


(1664-1741) 1718-1721 m. buvo imperijos rūmų teismo prezidentas. 

„grafui von Kielmannseggui — baronas Christian Albrecht von Kielmannsegg 
(1748-1811), imperijos rūmų teismo praktikantas; vėliau Giustrovo teismo prezi- 
dentas. 

Von Gouė - August Siegfried von Gouė (1742-1789), Braunšveigo pasiuntinybės 
sekretorius Veclare, rašytojas. 

amplifikuoti - papildyti, išplėsti, smulkiai pavaizduoti. 

„„parengiau perikopes... - perikopė (gr. TepikoTN) — ištrauka, eilučių grupė, suda- 
ranti vientisą junginį, apibrėžiantį vientisą mintį, kurią galima skaityti viešai. 
„„Gotterį - Friedrich Wilhelm Gotter (1746-1797), Gotos pasiuntinybės sekreto- 
rius, vertėjas ir poetas. 1772 m. grįžęs į gimtąją Gotą, užėmė slaptojo sekretoriaus 
postą ir vadovavo mėgėjų teatrui. 

„„Boie's almanachui... - Heinrich Christian Boie (1744-1806), vienas iš „Getin- 
geno miškelio“ įkūrėjų, poetas, periodinių literatūros leidinių leidėjas, Getingene 
1769 m. pradėjo leisti kartą per metus išeinančią dabartinės poezijos antologiją 
Mūzų almanachas. 

„broliai grafai Stolbergai, Būrgeris, Voffas, Holty... - Getingeno Mūzų almanacho 
autoriai. 1772 m. rugsėjį Johann Heinrich Vof (1751-1826), Ludwig Heinrich 
Holty (1748-1776), broliai Milleriai, Hahnas ir Wehrsas įkūrė poetų sąjungą (va- 
dinamąjį „Miškelį“), prie jų netrukus prisidėjo broliai grafai Stolbergai - Christia- 
nas (1748-1821) ir Friedrichas Leopoldas (1750-1819). 

Stojęs ginti Calas šeimos... - Tulūzoje gyvenusio protestantų pirklio Jeano Calas 
(1698-1762) sūnui nusižudžius, tėvas buvo apkaltintas nužudęs savo sūnų, nes šis 
norėjęs pereiti į Katalikų bažnyčią. Teismas Jeaną Calas nuteisė myriop. Jo našlė 
pabėgo į Šveicariją, kur papasakojo apie įvykį Volraire'ui. Šiam pradėjus publicisti- 
nį karo žygį, Paryžiuje buvo atnaujintas bylos nagrinėjimas. Jeanas Calas, kuriam 
buvo įvykdyta mirties bausmė, buvo pripažintas esąs nekaltas, našlė reabilicuota. 
„„Mallet pratarmės Danijos istorijai - iš Ženevos kilęs Paul-Henry Mallet (1730- 
1807) 1755 m. išleido Introduction a V bistoire du Danmark, kurioje įdėjo Edos ver- 
timą. 

„„Resenių - Johann Petrus Resenius (Peder Hansen Resen, 1625-1688), danų 
mokslininkas, senovės tyrinėtojas; 1665 m. išleido Edda Islandorum, kur šalia se- 
nąja islandų kalba rašyto teksto buvo įdėtas lotyniškas vertimas. 

„„Dapperio kelionių aprašymą... - Olfert Dapper (m. 1690), Azija, arba išsamus 
Didžiojo Mogolo karalystės... ir didelės dalies Indijos aprašymas. Originalas buvo 
išleistas 1672 m. Olandijoje, į vokiečių kalbą išverstas 1681 m. 

„Ramo altorių - turėtų būti ne altorius, bet avataras - į žemę nužengęs ir mirtin- 
goje būtybėje įsikūnijęs dievas. Paskui Dapperį žodį klaidingai vartoja ir Goethe. 
Guys - Pierre Augustin Guys (1720-1799), prancūzų senovės tyrinėtojas, Marselio 
pirklys. 

Woodas - Robert Wood (1717-1771) ir jo Essay on tbe Original Genius and Wri- 
tings of Homer (Esė apie tikrąjį Homero talentą ir kūrinius). 

Sulzerio teorija - Johann Georg Sulzer (1720-1779), Švietimo amžiaus moralės fi- 


losofas ir estetikos teoretikas; 1771 m. išleido enciklopediją Dailiųjų menų bendroji 

teorija, kuri netrukus pelnė pripažinimą, bet „Audros ir veržimosi“ sąjūdis ją įver- 
tino kaip atgyveną. 

„mūsų trumpai vadinamas „jaunikiu“ - Johann Georg Christian Kestner (1741- 
1800); Hanoverio pasiuntinybės sekretorius imperijos rūmų teisme Veclare, vėliau 
rūmų tarėjas Hanoveryje. 

„„susižadėti su viena mergina - su Charlotte Sophie Henriette Buff (1753-1828), 
pagal vyrą Kestner. 1813 m., Goethe'ei rašant šią knygos dalį, Veimare gyveno 
Charlotte's Buff sesuo Amalie Ridel (1765-1848). 

Jerusalemas - Karl Wilhelm Jerusalem (1747-1772), Braunšveigo pasiuntinio im- 
perijos rūmų teisme sekretorius. 

Goldsmitbo „Deserted Village“ - Oliverio Goldsmitho pastoralinis eilėraštis „Ap- 
leistas kaimas“ (1770). 

Hėpfneris - Ludwig Julius Friedrich Hė6pfner (1743-1797), nuo 1771 m. Gyse- 
no universiteto teisių profesorius; Mercko ir Schlosserio draugas; 1772-1773 m. 
Frankfurto mokslininkų žinių bendradarbis. 

„„Christianą Schmidą - Christian Heinrich Schmid (1746-1800), retorikos ir poe- 
tikos profesorius Gysene. 

pereat - šalin. (Lot.) 

Clarke o pažodinį vertimą... - Samuel Clarke (1675-1729) išvertė Homerą į lotynų 
kalbą ir 1729-1732 m. parengė dvikalbius (su lotynišku ir graikišku tekstu) Iliados 
ir Odisėjos leidimus. 


TRYLIKTA KNYGA 


von Laroche - Maria Sophie von Laroche, mergautine pavarde Gutermann (1731- 
1807), romanų autorė; 1751-1752 buvo susižadėjusi su Wielandu; vėlesniais metais 
palaikė su juo literatūrinius ryšius. 

Leuchsenringas - Franz Michael Leuchsenring (1746-1827), rūmų tarėjas, Darm- 
štato princo Ludvigo mokytojas; sentimentalizmo sluoksniuose garsėjo savo laiškais. 
„žinant grafo Taxiso pašto greitumą... - kalbama apie Taxis šeimos 1494 m. įkurtą 
ir iki 1866 m. veikusią pašto sistemą Pietų ir Vakarų Vokietijoje. 

„Julie Bondeli laiškus - iš Berno patricijų šeimos kilusi Julie Bondeli (1731-1778) 
buvo viena labiausiai išsilavinusių XVIII a. moterų; palaikė ryšį su Rousseau, Lava- 
teriu, Wielandu, Zimmermannu, Sophie Laroche ir kr. 

ponas von Laroche - Georg Michael Frank von Laroche (1720-1788), veikiausiai 
nesantuokinis grafo Stadiono sūnus; slaptasis tarėjas. 

„grafo Stadiono... - Anton Heinrich Friedrich (1691-1768), Mainco kurfiursto 
pirmasis ministras, katalikiškos pakraipos švietėjas. 

„„Kartauzę... - kalnas ir aukštuma į pietvakarius nuo Koblenco; nuo 1311 m. čia 
buvo įsikūręs kartūzų vienuolynas. 

„„vaidinime Pater Brey - 1773 m. Goethe's parašytas Užgavėnių vadinimas, dauge- 


liu atžvilgiu panašus į Hanso Sachso tokio pobūdžio kūrinius. 

Satyras, arba dievinamasis miškinis - išspausdintas 1817 m., todėl Goethe 1813 m. 
apie jį kalba kaip apie is/eisimą. 

„„Ettlingui - Johann Friedrich Ettling (1712-1786), Frankfurto seniūnas, meno 
kolekcininkas. 

„„Ebrenreichui - Johann Benjamin Ehrenreich (1733-1806), tapytojas ir vario rai- 
žytojas; turėjo didelį paveikslų rinkinį. 

„vokiečių Hansvursto... - linksmas vokiečių komedijų personažas. 

„„Skapeno ir Krispeno... - prancūziški Arlekino ir Hansvursto atitikmenys. 
„„įmetėjusio Kocho - Heinrich Gottfried Koch (1703-1775), dramaturgas, akto- 
rius, Leipcigo teatro direktorius. 

Garbingas nusikaltėlis - Charles'io Georges'o Fenouillot pjesė (1768); Acto pirk- 
lys - Louis-Sebastieno Mercier pjesė (1775); Filosofas pačiam nežinant - Michelio 
Jeano Sedaine'o pjesė (1765); Eugenija - pirmoji Beaumarchais pjesė (1768). 
Dėkingas sūnus - Johanno Jakobo Engelio pjesė (1770); Dezertyras iš meilės vai- 
kui - Gottliebo Stephanie jaun. pjesė (1773). 

„„Geblerio pjesės - baronas Tobias Philipp von Gebler (1726-1786), austrų valsty- 
bininkas, dramaturgas. 

Ekbofas - Konrad Dietrich Ekhof (1720-1778), žymus XVIII a. vokiečių aktorius; 
1771-1774 m. vaidino Veimaro teatre. 

Scbroderis - Friedrich Ludwig Schroder (1744-1816), Hamburgo teatro direk- 
torius ir dramaturgas; vokiečių teatro scenoje įkurdino Shakespeare'ą; išgarsėjo 
Hamleto pastatymu (1777). 

Tbūmmelio Vilhelmina - Moritz August von Thūmmel (1738-1817), ministras, 
rašytojas. Šiame 1764 m. išleistame komiškame epe vaizduojamos kai mo pastoriaus 
vestuvės, įvykusios laimingai įveikus kelią joms pastojusias kliūtis. 

„„Groffmannas šešiuose neskoninguose Dubenėliuose... - Gustav Friedrich Wilhelm 
Groffimann (1746-1796), aktorius, teatro direktorius ir dramaturgas. Pagrindinis 
šios pjesės personažas, iš miestelėnų kilęs rūmų tarėjas, nors jo žmona aristokratė, 
tebesilaiko miestelėniškų papročių ir į stalą patiekia ne 18 patiekalų, kaip įprasta 
aukštuomenėje, bet šešis. 

„„4$ adresų kalendoriaus... - turimas galvoje anksčiau minėtas rūmų ir valstybės 
kalendorius. 

„„Būrgerio laišką... - Gottfriedo Augusto Būrgerio (1747-1794) laiškas, rašytas 
Boie. 

Youngo Nakties mintys - Edward Young (1681-1765), The Complaint, or Nigbt- 
Tbougbts on Life, Time, Friendship, Death and Immortality (Rauda, arba Nakties 
mintys apie gyvenimą, laiką, draugystę, mirtį ir nemirtingumą). 

Then old Age and Experience, hand in hand... - „Senatvė ir patirtis, ranka ran- 
kon, / Veda jį į mirtį ir verčia suprasti / Ieškojus taip skausmingai, taip ilgai, / Kad 
visą gyvenimą viskas buvo ne taip.“ Tai posmelis iš eilėraščio „A Satyr against Man- 
kind“ („Satyra, pašiepianti žmoniją), priskiriamo grafui Johnui Wilmontui Ro- 
chesteriui (1647-1680). 

Gray - Ihomas Gray (1716-1771); žinomiausias jo eilėraštis „Elegy written in a 
country-churchyard“ („Elegija, parašyta kaimo kapinaitėse“; 1751). 

„Miltonas savo „Allegro“... - Johno Miltono (1608-1674) eilėraštis „LAllegro“ 
(„Linksmuolis“; 1645). 

„Traveller - keleivis (angl.); turimas galvoje Oliverio Goldsmitho eilėraštis „Ke- 
liautojas“ (1764). 

„į atokiąją Tulę - ultima Thule, tolimoje šiaurėje esanti sala, kur vasarą nenusilei- 
džia saulė. Posakį vartojo Vergilijus, Tacitas, Seneka. 

kaledoniškoji naktis - Kaledonija - Škotija. 

„„baisingą Lodos dvasios povyzą - Ossiano giesmėse Lodunas - Mirties vėjas. 

To griefs congenial prone... — „Į sielvartus malonius linkęs / Daugiau žaizdų pacy- 
rė, nei davė prigimtis, / Nes jį kentėjimas viliojo / Tamsiais idealais ir šiurpu, o ne 
pats.“ Posmelis iš Thomo Wartono eilėraščio „The suicide“ („Savižudybė“; 1771). 
Montesguieu — Charles de Montesguieu (1689-1755), Švietimo epochos mąstyto- 
jas, literatas, istorikas. 

Ajaksas - senovės graikų didvyris, Sofoklio dramos herojus. 

„mirtis... buvo verta karalienės - Egipto karalienė Kleopatra. 

imperatorius Otonas - romėnų imperatorius Markas Salvijus Otonas (g. 32 m. po 
Kr.), 69 m. patyręs mūšyje pralaimėjimą nusižudė. 

Ponia von Laroche savo vyriausiąją dukrą... - aštuoniolikmetė Maximiliane Eu- 
phrosyne La Roche tėvų pageidavimu 1774 m. sausį ištekėjo už našliu likusio 
Frankfurto pirklio Peterio Antono Brentano (1735-1797). Jiems gimė Clemens 
Brentano (poetas), Bertine Brentano (ištekėjo už Achimo von Arnimo) ir dar de- 
šimt vaikų. Maximiliane mirė 37 metų. 

„„Dumeizo pasitikėjimą - Friedrich Damian Dumeiz (du Meiz, 1729-1802), 
Frankfurto katedros kanauninkas, vėliau Šv. Leonardo bažnyčios dekanas. Turėjo 
didelę biblioteką, kurioje buvo daug knygų apie alchemiją ir pansofiją. 

Serviėre - Maria Johanna Josepha Servičre (1731-1805), kvepalų parduotuvės savi- 
ninkė Frankfurte prie Maino; jos vyras turėjo kvepalų fabriką Prancūzijoje. 
Allesina-Schweitzer - kaip ir Brentano, ši Frankfurto katalikų šeima buvo kilusi iš 
Italijos; iš Pjemonto kilęs turtingas Frankfurto šilko pirklys Giovanni Maria Alle- 
sina 1724 m. vedė Frankfurte Franziską Klarą Brentano; jų dukra Paula Maria ište- 
kėjo už taip par iš Italijos kilusio Franzo Marios Schweitzerio (Suaicara). XVIII a. 
Frankfurte gyveno didelė italų kolonija. 

„„„Weygando laišką - Christian Friedrich Weygand (apie 1742-1807), Leipcigo 
knygininkas, išleido Jaunojo Verterio kančias; pagrindinis „Audros ir veržimosi“ 
autorių leidėjas. 

Nicolai - Christoph Friedrich Nicolai (1733-1811), knygų leidėjas, Švietimo epo- 
chos rašytojas iš Berlyno. 

Chodowieckio vinjetė - Daniel Nicolaus Chodowiecki (1726-1801), vario raižyto- 
jas Berlyne, nuo 1797 m. Berlyno meno akademijos direktorius, žymiausias XVIII a. 


vokiečių lireratūros iliustruotojas. 

Daktaras Babrdtas — Karl Friedrich Bahrdt (1740-1792), teologijos profesorius 
Leipcige, Erfurte ir Gysene; 1773 m. paskelbė Naujojo Testamento vertimą - racio- 
nalistiškai lėkštąjo perdarą Neueste Offenbarungen Gottes in Briefen und Erzūblun- 
gen (Naujausi Dievo apreiškimai laiškuose ir pasakojimuose). 

Justus Mūseris - Justus Moser (1720-1794), istorikas, valstybininkas ir publicistas 
Osnabriuke; padarė labai didelę įtaką Goethe's istorijos ir visuomenės samprarai 
jaunystėje. 

ponia von Voigts - Johanne Wilhelmine Juliane von Voigts, merg. Mėoser (1752- 
1814), Justaus Moserio duktė. 

„„s4 Franklinu - Benjamin Franklin (1706-1790), amerikiečių politikas, tyrinėto- 
jas ir rašytojas; 1810 m. Goethe skaitė jo autobiografiją. 


KETURIOLIKTA KNYGA 


Šalia... minėto sąjūdžio... kitas - sentimentalizmas ir „Audra ir veržimasis“. 
„„4tlydėjo... Livlandijos barono sūnus - brolius von Kleistus. 

Wagneris - Heinrich Leopold Wagner (1747-1779), poetas ir advokatas Frankfurte. 
„apie Klingerį - Friedrich Maximilian von Klinger (1752-1831); vienas žymiausių 
„Audros ir veržimosi“ atstovų. Jo pjesės Audra ir veržimasis pavadinimas tapo viso 
literatūrinio sąjūdžio įvardijimu. 

Willigis - Mainco arkivyskupas (m. 1011); savo herbe šalia vyskupo insignijų pa- 
vaizdavo ratą, kad tokiu būdu išreikštų pagarbą savo tėvui račiui. 
„„Mendelssohnui... - Moses Mendelssohn (1729-1786), Švietimo epochos Vokieti- 
jos žydų filosofas. 

„„deimantinį skydą - Torguato Tasso eiliuoto epo Iš/aisvintoji Jeruzalė personažas 
Ubaldas turi deimantinį skydą; kas jame atsispindi, įgyja savižiną. 

„Evangelijos pasakojime apie sėjėją - Lk 8,4-15. 

Lipsas - Julius Heinrich Lips (1758-1817), tapytojas ir vario raižytojas Ciuriche. 
Sannazaras - Jacopo Sannazaro (1458-1530), Neapolio poetas; 1526 m. išleido 
nedidelės apimties epą bibline tematika De partu virginis (Apie Mergelės gimimą), 
kurį rašė dvidešimt metų. 

Basedowas - Johann Bernhard Basedow (1724-1790), žymus pedagogas, mokyklos 
reformuotojas; 1774 m. Desau įkūrė filantropiną - pavyzdinę mokyklą, kurios 
veikla buvo pagrįsta jo hilantropinėmis idėjomis. 

„„Pradžiamokslio... - Elementarbuch fūr die Jugend und fūr die Lebrer, 1770. 
„.„hypostasis, ousia ir prosopon - bypostatis (gr.) — tai atskiras dieviškasis asmuo 
(Tėvas, Sūnus, Šventoji Dvasia); šios trys hipostazės sudaro ousia (gr.) - būtybę, t. y. 
vienybę kaip dievybę; prosopon (gr.) reiškia tą patį kaip 0usia. 

Tironas - raštininkas, sekretorius. Tuo vardu vadinosi atleistinis, teikęs Ciceronui 
raštininko paslaugas. 

„ponią von Stein - Henriette Caroline von Stein, mergautine pavarde Langwerth 
von Simmern (1721-1783), žymaus valstybininko, Prūsijos ministro, reformaco- 


riaus barono Heinricho Friedricho Carlo von Steino motina. 

„naujajame mano raštų leidime - 1815-1819 m. pasirodžiusiame 20 tomų raštų 
leidime. 

„brolius Jacobius - Johann Georg (1740-1814) ir Friedrich Heinrich (Fritz) 
(1743-1819) Jacobi. 

demuazelė Fablmer - Johanna Catharina Sibylle Fahlmer (1744-1821), brolių 
Johanno Georgo ir Friedricho Heinricho Jacobių netikra teta, 1772 m. persikė- 
lė su motina iš Diuseldorfo į Frankfurtą; pažinojosi su Goethe's tėvais, priklausė 
Goethe's sesers Cornelios draugų ratui. 

Jaunesniosios Jacobio sesers... - Charlotte Jacobi (1752-1832). 

Fritzo Jacobio žmonos... - Helene Elisabeth Jacobi (1743-1784). 

„Rubenso moteris - Peter Paul Rubens (1577-1640), Aamandų tapytojas. 
Pempelfortas - vietovė prie Diuseldorfo, kur buvo Jacobių vasarnamis. 

„pasirengę padėti mūsų stropieji, tvirtieji draugai - tai broliai Johann Sulpiz ir Mel- 
chior Boisserėe, senojo vokiečių meno kolekcininkai ir tyrinėtojai, daug prisidėję 
prie Kelno katedros atstatymo. 

„„Jabacho namą - Everard Jabach (m. 1695), Kelno bankininkas, vėliau Ost Indijos 
kompanijos Paryžiuje direktorius. Virš židinio kabančio šeimos paveikslo autorius 
buvo Charles Lebrun. 

„Spinozos dvasia... - Baruch (Benedictus) de Spinoza (1632-1677), filosofas. 

Jei aš tave myliu, kas tau darbo? - Filinės žodžiai Vi/belmo Meisterio mokymosi me- 
tuose, IV kn., 9 sk. 

„„Weenixo... - Jan Weenix jaun. (1640-1719), Nyderlandų tapytojas, 1702-1712 
dirbęs kurfiursto Johanno Wilhelmo dvare. 

„„Elberfeldą... - Elberfeldas anuomet jau buvo tekstilės pramonės centras. 

Himną kūriau... pražuvo - dramos Mahometas fragmento kopiją Goethe padova- 
nojo Charlottei von Stein, jis išliko ir 1846 m. buvo paskelbtas. 


PENKIOLIKTA KNYGA 


„„Kerstingo... - Georg Friedrich Kersting (1785-1847), tapytojas, dirbo Karališko- 
joje porceliano manufaktūroje Meisene. 

„„pamaldaus, dorybingo vyro - grafo Zinzendorto. 

„sinode Marienborne - 1769 m. rugsėjo mėn. Marienborne, kur taip pat buvo įsi- 
kūrusi hernhutiečių bendruomenė. 

Gydytojau, pats pasigydyk - Lk 4, 23. 

Aš vienas traiškiau vynuoges spaudykloje - Iz 63, 3. 

Jis tarsi dagtis sukėlė sprogimą - eilėraštis „Prometėjas“ paskatino Lessingą pasisa- 
kyti apie Spinozą, jo pasisakymas netiesiogiai sukėlė Jacobio ir Mendelssohno ginčą 
apie Spinozą, sujudinusį visus Vokietijos protus. 

... Miltono Šėtonui - Šėtonas iš Johno Miltono Prarastojo rojaus (1667). 

von Knebelis - Karl Ludwig von Knebel (1744-1834); nuo 1774 m. liepos princo 
Konstantino (1758-1793, Karlo Augusto brolis) auklėtojas. 

Gėtzas - Johann Nikolaus Gėtz (1721-1781); pastorius, rašė anakreontines eiles. 

„grafui Goertzui — grafas Johann Eustachius von Schlitz, vadintas von Gėrtz 
(1737-1821); juristas; vyriausybės asesorius Veimare, Veimaro princų auklėtojas. 
Procul a Jove procul a fulmine. - Toli nuo Jupiterio, toli nuo (jo) žaibo. (Lot.) 
„von Ficbardo įsakymu... - Johann Carl Fichard, Frankfurto prie Maino vyresny- 
sis burmistras 1753-1754 m. 

„„Wielandas Alcestėje... - Wielando muzikinis vaidinimas (zingšpylis) Alcestė, lais- 
vas Euripido Alcestės perdaras, kurio premjera įvyko 1773 m. gegužę Veimare. 
„„flibustjerais - XVII a. jūrų, ypač Pietų ir Centrinės Amerikos, plėšikai. 
pamfletas Prometėjas ir jo recenzentai - Prometėjas, Deukalionas ir jo recenzentai. 
„Zimmermannas - Johann Georg Zimmermann (1728-1795), gydytojas, rašyto- 
jas, rašęs populiariosios filosofijos temomis; nuo 1768 m. rūmų gydytojas Hanove- 
ryje. 

Dukra, lydinti jį kelionėje - Katharina von Zimmermann (1756-1781). 

„„Halleris - Albrecht von Haller (1708-1777), geriausias Boerhaave's mokinys. 
von Salisas - Karl Ulysses von Šalis (1728-1800), iš garsios šveicarų didikų šeimos 
kilęs politikas ir rašytojas, 1768-1792 Prancūzijos reikalų patikėtinis Graubiunde- 
ne; susižavėjęs Švietimo pedagoginėmis idėjomis įkūrė Maršlinse didelę mokymo 
ir auklėjimo įstaigą. 

...tą pačią merginą - Susanne Magdalena Mūnch (g. 1753). 

„„Beaumarchais prisiminimus - prancūzų dramaturgo Pierre Augustin de Beau- 
marchais (1732-1799) Memoires ketvirtoje dalyje „Fragment de mon voyage 
d'Espagne“ („Mano kelionės po Ispaniją fragmentas“), kuri pasirodė 1774 m., Be- 
aumarchais pasakoja, kaip jis vyko į Madridą padėti savo seseriai, nes jos sužadėti- 
nis, ispanų rašytojas ir karališkasis archyvaras Jose Clavijo y Fajardo, sulaužė savo 
pažadą. 


KETVIRTA DALIS 


Nemo contra deum... - niekas negali prieštarauti Dievui, išskyrus patį Die- 
vą. Ketvirtai šios knygos daliai, pasirodžiusiai jau po Goethe's mirties, iš teksto 


J. P. Eckermanno parinkta ištarmė (autorius nežinomas). 


ŠEŠIOLIKTA KNYGA 


„radau knygelę - Johann Colerus, Das Leben des Spinoza, Frankfurt und Leipzig, 
1733. 

Signum reprobationis in vultu gerens - pasmerkimo ženklą veide nešiojantis. (Lot.) 
Evangelijos žodžiai - Mt 7, 16 ir 20. 

„„Leibnizui...- Gottfried Wilhelm Leibniz (1646-1716), diplomatas, teisininkas, 
istorikas, matematikas, fizikas ir fhilosofas. Frydrichas Didysis jį pavadino „vaikščio- 
jančia akademija“. 

„„Descarteso mokinį - Renė Descartes (1596-1650), prancūzų filosofas, matema- 
tikas. 

hedysarum gyrans - Azijos atogrąžų augalas jautrioji jakšūnė. 

pisang - banano medžio rūšis. 

vienas mano pirmtakas - Francesco Petrarca. 

Himburgas - Christian Friedrich Himburg (1733-1801), knygų leidėjas ir prekijas 
Berlyne; 1775 m. be Goethe's žinios išleido jo kūrinių tritomį, o iki 1779 m. - dar 
dvi jo kūrinių laidas. 

Sosijas - broliai Sosijai, žymūs Romos knygų pardavėjai Horacijaus gyvenamuoju 
laikotarpiu; čia - knygų prekijas. 

„„Macklotą - Karl Friedrich Macklot (1740-1812), spaustuvininkas ir leidėjas 
Karlsrūhėje. 

„von Trattnerį - Johann Thomas von Trattner (1717-1798), nuo 1751 m. impe- 
ratoriaus rūmų knygininkas Vienoje. Įgijęs privilegiją, spausdino mokyklinius 
vadovėlius ir maldaknyges, kurių leidyba jam davė gerą pelną, ir perspausdindavo 
vokiečių rašytojų kūrinius. 

„„Voltaire'o buronu - pagal Voltaire'o apsakymą „L'Ingėnu“ („Romusis“), kurio pa- 
grindinis veikėjas yra indėnų huronų genties užaugintas prancūzas. 

„„Cumberland o vestindu - Richardo Cumberland'o (1732-1811) dramos The Wes+ 
Indian (Vakarų indėnas) pagrindinis herojus yra Centrinėje Amerikoje užaugęs 
jaunuolis; jis nepalankiai vertina Europos civilizaciją. 

„„garbiuose reformatų pirklio namuose - Johanno Wolfgango Schėnemanno (1717- 
1763) bankas ir prekybos namai. Po vyro mirties jiems vadovavo našlė Susanna Eli- 
sabeth Schėnemann, mergautine pavarde d'Orville (1722-1782), kartu su dalinin- 
ku Wegelinu ir sūnumi Johannu Noe. 

vienintelė tos šeimos dukra — Anna Elisabeth Schėnemann (Lili, 1758-1817). 
1778 m. ištekėjo už Štrasburgo bankininko Bernhardo Friedricho von Tūrckheimo. 
Ponas von Lersneris - Friedrich Maximilian von Lersner (1736-1804), Danijos 
pasiuntinybės sekretorius, princų auklėtojas, Frankfurto burmistras ir tarybos se- 
niūnas. 

apercu - gili įžvalga, pastebėjimas. (Pranc.) 

En peu d'beure / Dieu labeure. - Per trumpą laiką Dievas viską padarė. (Pranc.) 


SEPTYNIOLIKTA KNYGA 


dėdė Bernard as - Nicolas Bernard (1709-1780), Lili Schėnemann dėdė; pirklys, 
uostomojo tabako fabriko savininkas, priklausė prancūzų reformatų bendruome- 
nei Ofenbache. 

d'Orville'is - Jean George d'Orville (1747-1811), Lili Schėnemann motinos brolis; 
pirklys, fabrikantas; buvo vedęs N. Bernard'o dukterėčią Jeanne Rahel Bernard. 
„„„Jobanną Andrė - Johann Christian Andrė (1741-1799); šilko fabrikantas, vėliau 
kompozitorius, 1774 m. įkūrė natų spaustuvę. 

Marchband'as - Theobald Marchand (1741-1800), aktorius ir teatro direktorius iš 


Štrasburgo, 1771-1777 m. vadovavo Frankfurto operai. 

„„Gretry operoje „Gražuolė pas pabaisą - Andrė Ernest Modeste Gretry (1741- 
1813) operos „Zėmire et Azor“ vokiškas pavadinimas. 

pastorius Ewaldas - Johann Ludwig Ewald (1747-1822), iki 1781 m. buvo reforma- 
tų bendruomenės Ofenbache pastorius, vėliau - Detmoldo rūmų pamokslininkas, 
profesorius Heidelberge. 

„„Būrgerio „Lenorai“ - kūrinys sopranui, keturių balsų chorui ir fortepijonui; am- 
žininkų sutiktas su dideliu susižavėjimu. 

„vieną raštininką - Johann Wilhelm Liebholdt (1740-1806); jis vėliau sudarė 
Goethe's tėvo bibliotekos knygų rodyklę. 

„Aš miegu, bet mano širdis budi.“ - Eilutė (S, 2) iš Giesmių giesmės knygos. 1775 m., 
meilės Lili laikotarpiu, Goethe išvertė į vokiečių kalbą daugelį Giesmių giesmės 
dalių. 

demuazelė Delpb - Helena Dorothea Delph (apie 1728-1808), Schonemannų šei- 
mos draugė. 

Ji turėjo pagrindą pati viena įsitrinti į aukštuomenę - kaip užsiimanti verslu lan- 
kydavosi Frankfurto mugėse ir, kalbama, slapta tvarkydavo vokiečių kunigaikščių 
reikalus. 

Jekaterina - Jekaterina II (1729-1796), Rusijos imperatorė. Rusijos-Turkijos karas 
vyko 1768-1774 m. 

Livorno priešuostyje buvo susprogdintas... - vapytojui Philippui Hackertui (1737- 
1807), su kuriuo Goethe pažinojosi, rusų generolas grafas Ivanas Šuvalovas pavedė 
nutapyti šešis istorinius paveikslus, skirtus Česmos kautynėms. Tačiau admirolo 
grafo Orlovo netenkino tapytojo pavaizduotas degantis ir sprogstantis laivas, todėl, 
gavus iš Peterburgo leidimą, grafo nurodymu viena rusų laivyno fregata, stovėjusi 
prieuostyje už šešių mylių nuo Livorno, buvo prikrauta parako, padegta ir Hacker- 
to akivaizdoje susprogdinta. 

jaunas šiaurės šalies karalius - Švedijos karalius Gustavas III (1746-1792). 

Paoli - Pasguale Paoli (1725-1807). Genujai priklausanti Korsika bandė išsivaduo- 
ti iš šios priklausomybės. Įvykus Paoli vadovaujamam korsų sukilimui, sala 1768 m. 
buvo parduota Prancūzijai. Nuo stipresnės prancūzų karinės jėgos Paoli teko bėgti 
į Angliją. 

„„Bethmanno namuose - Johann Philipp Bethmann (1715-1793), didelio Frank- 
furto banko įkūrėjas; palaikė draugiškus ryšius su Goeche's tėvais. 

Prancūzijos karalius - Liudvikas XVI Augustas (1754-1793), Marijos Antuanetės 
sutuoktinis. 

Jagsthbauzeno pilis - joje buvo įsikūrusi Berlichingenų giminė. 

„„Heilbrono rotušę - joje vyksta kai kurios Geco fon Berlichingeno V veiksmo scenos. 
„Ulricho von Hutteno... - Ulrich von Hutten (1488-1523), vokiečių rašytojas hu- 
manistas ir politinis veikėjas. 

„„Willibaldui Pirckbeimeriui - Willibald Pirckheimer (1470-1530), Niurnbergo 
patricijus ir humanistas. 

refugiės - kalvinistų pabėgėliai, kurie, 1685 m. panaikinus Nanto ediktą, dėl per- 


sekiojimų turėjo bėgti iš Prancūzijos. 

„į savo pamaldas Bokenbeime... - iki 1788 m. reformatams buvo draudžiamos pa- 
maldos Frankfurte. Reformatų bendruomenės bažnyčia buvo Bokenheimo kaime 
netoli Frankfurto. 


AŠTUONIOLIKTA KNYGA 


„saulės mikroskopą... - tam tikras projektorius, kuriame saulė panaudojama kaip 
šviesos šaltinis. 

„berserkerių nirtą - berserkeris - lokio kailiu apsitaisęs senovės šiaurinių germanų 
karys. 

„„maklotūrą - žodžių žaismas, plg. makulatūra. 

Haugwitzas - baronas Christian August Heinrich Kurt von Haugwitz (1752- 
1831); su grafais Stolbergais susipažino Halės universitete, kuriame visi trys stu- 
dijavo; 1775 m. jis dar studijavo teisę Getingeno universitete. 1792 m. Haugwitzas 
tapo Prūsijos pasiuntiniu Vienoje, o 1802 m. Prūsijos užsienio reikalų ministru. 
Aja - auklėtoja, mokytoja (ital.), kerurių Haimono vaikų motina to paties pavadi- 
nimo liaudies knygoje. Tikėtina, kad šiuo vardu motina šeimoje buvo vadinama jau 
anksčiau. 

„karalių Kambizą - šioje knygoje pavaizduotas persų karalius Kambizas, kuris, 
jo patarėjui Preksaspiui priekaištaujant, esą išgėręs per daug vyno, paima lanką ir 
paleidžia strėlę į Preksaspio sūnų, paskui liepia perpjauti lavonui krūtinę ir tėvui 
parodo, kad strėlė pataikė į pačią širdį. 

„„Likurgą iš Trakijos - mitinis Trakijos karalius, vyno gėrimo priešininkas, kirviu 
kapojęs vynuogienojus. //iadoje pasakojama, kad Likurgo išgąsdintas Dionisas šo- 
kęs į marių bangas. Už tokį netinkamą elgesį dievai Likurgą nubaudę - atėmę jam 
regėjimą (Iliada VI, 130-140). 

„54 gražia angle - Sophie Katharina Hanbury. 

Valdantysis ponas markgrafas - Karl Friedrich von Baden (1728-1811). 

Ponia markgrafienė - Karolina Luizė (Caroline Louise), iki vedybų - Heseno-Darm- 
štato princesė (1723-1783). Tuo metu pas ją gyveno jos dukterėčia Heseno-Darmšrato 
princesė Luizė Augustė (1757-1830), nuo 1774 m. Veimaro hercogo Karlo Augusto 
(1757-1828) sužadėtinė. Jų jungtuvės įvyko Karlsrūhėje 1775 m. spalio 3 d. 
„Fausto scenas - vadinamasis Profaustas. 

„„Gerockų šeimą - Johann Georg Gerock (?-1796); Frankfurto pirklys; ypač jo 
žmona Sophie Christine palaikė artimus ryšius su Goethe's motina. 

vienas draugas liežuvininkas - spėjama, jog tai Lenzas. 

Jo žmona - Anna Lavater, merg. Schinz (1742-1815). 

Zylio slėnis - Zylis yra kairysis Limato intakas. 

„„Bause'“ pagal Graffą atliktą portretą - Antono Grafto (1736-1813) 1781 m. alie- 
jumi tapytas portretas; vario raižytojas Johann Friedrich Bause (1738-1814) raiži- 
nį parengė 1784 m. 

„„Passavantą - Jakob Ludwig Passavant (1751-1827). 

„mažuosius kantonus - Švico, Liucernos, Urio ir Untervaldeno kantonus prie Ke- 
turių Kantonų ežero. 

„daktarui Hotze ei... - Johannes Hotze (1734-1801), gydytojas Richtersvilyje, La- 
vaterio draugas, austrų feldmaršalo barono von Hotze's brolis. 

„Maria Einzydelną - benediktinų abatija netoli Einzydelno miestelio Švico kan- 
tone, piligrimystės centras. Vienuolynas įkurtas 934 m. 

„atsiskyrėlio šventojo buveinė - šv. Meinradas, 861 m. nužudytas. 

Martino Schėno vario raižinys - Martin Schėngauer (apie 1430-1491). Šio raižinio 
atspaudą Goethe įsigijo 1820 m. 

„„Švico Hakeną - Didysis ir Mažasis Mytenai Švico kantone. 

Lauerco ežeras - Loverco ežeras Švico kantone. 

„Mariją Snieginę - Kliosterlio kaime 1716-1719 m. pastatyta Marijos Snieginės 
koplyčia. 

trys Teliai - Urio, Švico ir Untervaldeno kantonų atstovai Walther Fūrst, Werner 
Stauffacher ir Arnold an der Halden, 1307 m. susitikę miškų juosiamoje kalnų pie- 
voje prie Keturių Kantonų ežero, atnaujino 1291 m. sudarytą Amžinąją Sąjungą. 
„kur didžiavyris iššoko į krantą - Wilhelm Tell; Goeche'ei buvo žinoma ši legenda. 
„atvedė prie Urzerno Skylės - 1708 m. iškirstas 64 m tunelis per Šeleneno uolų 
masyvą, dar vadinamas Urno Skyle. 

nakvynės namai - Sankt Gotardo kalnyne. 


DEVYNIOLIKTA KNYGA 


„nėra pono tėvelio - tėvas Lorenco; vėliau Goethe jį sutiko dar du kartus - 1779 m. 
lydėdamas hercogą Karlą Augustą po Šveicariją ir 1797 m. trečią kartą lankydama- 
sis Šveicarijoje. 

Madžorės ežero salos - Isola Madre, Isola Bella; nuo XII a. priklausė Boromėjams — 
senai italų aristokratų giminei. XVII a. Boromėjai salose įrengė terasomis kylan- 
čius sodus, pastatė puošnius rūmus. 

„„Telio koplyčią - toje vietoje, kur, pasak padavimo, Telis nužudęs landfogtą, pasta- 
tyta koplyčia. 

„„banoveriečio pavarde von Lindau - baronas Heinrich Julius von Lindau (1754- 
1776) ; dėl nelaimingos meilės paliko Hamburgą ir įsikūrė Šveicarijoje, kur gyveno 
kaip atsiskyrėlis; žuvo dalyvaudamas Amerikos nepriklausomybės kare. 
„piešdamas tik ribotus objektus - kambarį, galvas, pastatus. 

Verterio kelionių /ragmente - 1796 m. Goeche's parašyti ir 1808 m. pirmą kartą 
išspausdinti Laiškai iš Šveicarijos. Įžanginiame žodyje sakoma, kad jie „buvę rasti 
tarp Verterio dokumentų“ ir kad jis „iki savo pažinties su Lota buvojęs Šveicarijoje“. 
Pažintis su amžinybė - Einsichten in die Ewigkeit, 1768-1778 m. Ciuriche išleistas 
4 tomų Lavaterio veikalas, kuriame aptariamas gyvenimas po mirties. 

„savo Poncijuje Pilote... - 1782-1785 m. išleistas 4 tomų Lavaterio kūrinys. 
„„Abrabamą a Santa Clara - Johann Ulrich Megerle (1644-1709), vienas žymiau- 
sių baroko laikotarpio katalikų pamokslininkų iš Vienos, daugelio kūrinių auto- 


rius; pasižymėjo šmaikščiu, originaliu stiliumi. 

patikrinamasis akmuo - juodas akmuo, naudojamas tauriųjų metalų prabai nusta- 
tyti. 

„apie dviejų vyrų jaunystę - kalbama apie brolius Stolbergus. 

antecedencijos - čia: ankstesnės istorijos. 

Žemiau įdedama daina - daina iš Goethe's muzikinio vaidinimo (zingšpylio) „Er- 
vinas ir Elmira“ (1775). 

Jaunas teisininkas - tai pats Goethe. 

Nyderlandų sukilimas - 1566 m. prasidėjęs Nyderlandų sukilimas prieš Ispaniją. 


DvIDEšIMTA KNYGA 


Georgas Melchioras Krausas - iš Frankfurto kilęs tapytojas, piešėjas ir raižytojas 
(1737-1806), 1761-1766 m. gyveno ir mokėsi Paryžiuje. 

Philippas Hackertas - Jakob Philipp Hackert (1737-1807), žymus vokiečių peiza- 
žistas; 1765-1768 m. gyveno Paryžiuje, vėliau iki mirties gyveno ir kūrė Italijoje. 
Wille - Johann Georg Wille (1715-1808); nuo 1736 m. gyveno Paryžiuje; Europos 
meno rinkai tiekė reprodukcijų raižinius; jį dažnai aplankydavo Prancūzijoje vie- 
šintys vokiečiai. 

Bouchber ir Watteau - Frangois Boucher (1703-1770), prancūzų rokoko epochos ta- 
pytojas; Jean Antoine Watteau (1684-1721), prancūzų tapytojas ir piešėjas, rokoko 
stiliaus pradininkas ir žymiausias atstovas. Goethe bus supainiojęs Watteau su kitu 
tapytoju, nes tuo laiku, kai Krausas gyveno Paryžiuje, Watteau jau buvo miręs. 
Greuze - Jean Baptist Greuze (1725-1805), prancūzų portretistas ir žanrinės tapy- 
bos atstovas; piešė sentimentaliai patetiškas buitines scenas ir erotizuotus merginų 
portretus. 

„labai mielos barono dukros... - Johanna Louise von Stein, (1732-1811), ištekėjusi 
už grafo Jakobo Friedemano von Wertherno (1739-1806). 

kapelmeisteris Wolfas - Ernst Wilhelm Wolf (1735-1792), kompozitorius, Veima- 
ro rūmų kapelmeisteris; jo žmona - Caroline Wolf (1742-1820), dainininkė. 
„„Biurgelio apylinkes - kaimas prie Jėnos. 

šaunus miškininkas - Traugott Friedemann Slevoigt ir jo dukros Friederike Eli- 
sabeth Karoline (1750-1810), vėliau ištekėjusi už Friedricho Justino Bertucho, ir 
Auguste, tapusi Georgo Melchioro Krauso žmona. 

„4 Bertuchą - Friedrich Johann Justin Bertuch (1747-1822), rašytojas, vertėjas, 
pjesių Veimaro teatrui autorius; 1782-1786 m. kartu su Wielandu leido Vokiečių 
Merkurijų, 1786 m. pradėjo leisti pirmąjį Vokietijoje madų žurnalą Journal! des 
Luxus und der Moden; vėliau tapo sėkmingai veiklą plėtojančiu stambiu pramoni- 
ninku. 

Musūusas, Kirmsas, Berendisas ir Ludecusas - Johann Karl August Musaus (1735- 
1787), teologas, nuo 1770 m. Veimaro gimnazijos profesorius, rašytojas. Franz 
Kirms (1750-1826), rūmų sekretorius, nuo 1791 m. rūmų teatro direkcijos narys. 
Hieronymus Dietrich Berendis (1719-1782), Veimaro rūmų iždininkas. Johann 
August Ludecus (1742-1801), hercogienės Anos Amalijos slaptasis sekretorius. 

„„Kotzebue našlę... dukrą... sūnelį - Anna Christina Kotzebue, mergautine pavar- 
de Kriūger (1736-1828), Veimaro pasiuntinybės tarėjo našlė. Jos dukra Karoline 
Amalie (1759-1844) Veimaro mėgėjų teatre 1776 m. lapkričio 21 d. Goethe's pjesės 
Brolis ir sesuo premjeriniame spektaklyje buvo Goethe's partnerė. Sūnus Augustas 
Friedrichas Ferdinandas (1761-1819) vėliau tapo dramaturgu. 

ponia vyriausioji globėja - hercogienė Anna Amalia. 

sudegusios pilies griuvėsiai - 1774 m. gegužės S d. į pilį trenkė žaibas ir ji beveik visa 
sudegė. 

Nemo contra deum nisi deus ipsi. - Niekas negali prieštarauti Dievui, išskyrus patį 
Dievą. (Lot.) 

„po jungtuvių grįždamas iš Karlsrūbės namo - Veimaro hercogo Karlo Augusto ir 
Heseno-Darmštato princesės jungtuvės įvyko 1776 m. spalio 3 d. Karlsrūhėje. Abu 
jaunieji buvo aštuoniolikmečiai. Spalio 12 d. jie atvyko į Frankfurtą ir iš ten išvyko 
į Veimarą. 

Meiningeno dvaras - našlė Meiningeno hercogienė Charlotte Amalia (1730-1801) 
irjos sūnūs Karlas Augustas Friedrichas Wilhelmas (1754-1782) ir Georgas Fried- 
richas Karlas (1761-1803). 

von Dūrckbeimas - Franz Christian Eckbrecht von Dūrckheim (1729-1807), abie- 
jų princų auklėtojas. 

„vyriausiojo girininko von W... - Ferdinand Joseph von Wreden (1722-1792), 
Pfalco kunigaikštystės vyriausybės tarėjas ir vyriausybės sekretorius Heidelberge. 
Žmona Katharina, mergautine pavarde Jūnger (1729-1804) ir dvi dukros: Marie 
Louise Josepha (g. 1754) ir Franziska Charlotte Josepha (g. 1756). 

kurfiurstas Karlas Teodoras - Pfalco kurfiurstas Karl Theodor Philipp (1724-1799), 
nuo 1777 m. Bavarijos kurfiurstas. Jo valdymo metais Manheime buvo sukaupta 
žymių meno rinkinių, įsteigta piešimo akademija, kuriai vadovavo Peteris Antonas 
Verschaffelras (1710-1793), taip pat įkurtos mokslo įstaigos, kaip antai gamtotyros 
kabinetas, observatorija, chirurgijos ir anatomijos ligoninė, Pfalco mokslų akade- 

Young, Edward 405, 583 


Jabach, Everard 436, 586 

Jacobi, Friedrich Heinrich (Fritz) 435, 
437-439, 448-449, 586 

Jacobi, Johann Georg 435, 586 

Jekaterina II 339, 497, 589 

Jerusalem, Johann Friedrich Wilhelm 197, 
568 

Jerusalem, Karl Wilhelm 381, 410, 413, 
568, 582 

Jung, Johann Heinrich, vadintas Stillingu 
259-260, 290, 439, 477, 479, 481, 574 

Juncker, Justus 29, 68-69, 112, 555 

Juozapas Antrasis 69, 103—105, 111, 128, 
132, 136, 339, 358, 371, 375, 473, 562, 
580 


Karlas Augustas 586, 590, 591, 593 

Karlas Teodoras Pilypas 550, 593 

Karolina Luizė, žr. Baden, Caroline Louise 

Karolis Didysis 21, 23, 144-145, 554, 564 

Karolis Ketvirtasis 23, 554, 555 

Karolis Penktasis 24, 370, 555 

Karolis Septintasis 24, 38, 41, 131, 555, 557 

Key8ler, Johann Georg 28, 524, 555 

Kersting, Georg Friedrich 443, 586 

Kestner, Johann Georg Christian 582 

Kielmannsegg, Christian Albrecht von 
372,581 

Kirms, Franz 543, 592 

Kleist, Ewald Christian von 188, 568, 585 

Klettenberg, Susanna Kacharina von 238, 
359, 429, 443-444, 454, 456, 572 

Klinger, Friedrich Maximilian von 
422-424, 578, 585 

Klingling (von Klinglin), Franz Joseph von 
264, 332, 574 

Klopstock, Friedrich Gottlieb 63, 104, 
192-193, 200, 279-280, 361-363, 
365-366, 374-375, 457, 503, 509-510, 
558, 561, 566, 568, 570, 575 

Klorz, Christian Adolf 230, 572 

Knebel, Karl Ludwig von 449, 586 

Koch, Christoph Wilhelm 333, 577 

Koch, Heinrich Gottfried 396, 583 

Konig, Johann Ulrich von 189, 567 

Kėonigschal, Gustav Georg, baronas 
130-131, 141, 564 

Koppe (Kopp, Koppen), Johann Friedrich 
63, 559 

Konstantinas, princas 449-450, 586 

Kotzebue, Anna Christina 543, 593 

Kraus, Georg Melchior 541-543, 592 

Krebel, Gortlob Friedrich 192, 225, 567 

Kreuchaufi, Franz Wilhelm 223, 570 

Kriiger, Johann Christian 202, 569, 593 

Kvintilianas 378 


La Chaussėe, Pierre Claude Nivelle de 71, 
559 

Langer, Ernst Theodor 234-236, 285, 569, 
571, 572 

Laroche, Georg Michael Frank von 
390-392, 582 

Laroche, Maria Sophie von, mergaut. Gu- 
termann 389, 409, 433, 435, 582, 584 

La Roche, Maximiliane Euphrosyne von, 
pagal vyrą Brentano 409, 586 

Lautensack, H. 112 

Lavater, Johann Caspar 133, 136, 354, 374, 
424-434, 437, 440, 512-514, 516-517, 
$27-532, 542, 579, 582, 591 

Lebrun, Charles 87, 561, 586 

Lecain, Henri Louis 340, 578 

Leibniz, Gottfried Wilhelm 470, 587 

Leyser, Augustin von 329, 577 

Lemierre, Antoine-Marin 71, 559 

Lenz, Jakob Michael Reinhold 345-346, 
373,419-422, 455, 579, 590 

Lerse, Franz Christian 261-262, 267, 336, 
574 

Lersner, Achilles Augustus von 109, 132, 
562 

Lersner, Friedrich Maximilian von 477, 
588 

Lessing, Gorthold Ephraim 188, 192, 200, 
223, 231, 245, 288, 347, 349, 396, 398, 
448, 560, 567, 568, 569, 570, 571, 572, 
579, 586 

Leuchsenring, Franz Michael 390, 582 

Lichrwer, Magnus Gottfried 188, 567 


Liebholdt, Johann Wilhelm 589 

Limpurg, šeima 109, 502 

Lindau, Heinrich Julius von 525, 591 

Lindenau, Heinrich Gottlieb von, grafas 
215, 572 

Lindenau, Carl Heinrich August von, 
grafas, jo sūnus 210, 234, 569 

Linnė, Karl 182, 566 

Lippert, Philipp Daniel 222, 230, 570 

Lips, Julius Heinrich 428, 434, 513, 585 

Liscow, Christian Ludwig 186, 566 

Liudvikas XVI Augustas, Prancūzijos 
karalius 589 

Liudvikas Eugenas, Viurtembergo 
hercogas 190, 354 

Liusinda (Lucinde), vyresnioji šokių 
mokytojo dukra Štrasburge 274-277, 
322,577 

Lobstein, Johann Friedrich 254, 283, 287, 
573 

Loen, Johann Michael von 38, 59-60, 62, 
558 

Loewenigh, Isaak 177, 566 

Longas 378, 577 

Lėwen, Johann Friedrich 170, 565 

Lowrh, Robert 286, 576 

Ludecus, Johann August 543, 592 

Ludwig, Christian Gottlieb 181-182, 192, 
254, 566 

Luizė Augustė 509, 590 

Lukianas 94-96, 561 

Luther, Martin 96, 344, 357 


Macklot, Karl Friedrich 473-474, 506, 
509, 588 

Malapert, Friedrich Wilhelm von 116-117, 
563 

Maksimilianas 24, 89, 368, 555 

Mallet, Paul-Henri 335, 581 

Marchand, Theobald 486, 588 

Marija Antuanetė 263, 573, 589 

Marija Teresė 24, 42, 139, 143, 555, 557, 
573 

Marivaux de, Pierre Carlet de Chamblain 
71, 559 

Marot, Clėment 335, 577 

Mascow (Mascov), Johann Jakob 174, 566 

Megerle, Johann Ulrich, žr. Abraham a 
Santa Clara 

Meyer, Johann 252, 336, 573 

Melbert (Melber), Georg Adolf 37, 557 

Melber, Johanna Maria 37, 557 

Mėnage, Gilles 337, 578 

Mendelssohn, Moses 198, 425, 448, 568, 
585, 586 

Merck, Johann Heinrich 354-355, 361, 
377, 382-384, 387-390, 392-394, 
399-401, 411, 428, 464, 508-509, 
535, 579, 582 

Merian, Machūus 33, 556 

Michaelis, Johann David 59, 172, 196, 
565 

Milton, John 406, 448, 568, 584, 587 

Moličre, Jean Baptiste 71, 560 

Moller, Margaretha (Mera) 280, 575 

Montaigne, Michel Eyguem de 335, 577 

Montesguieu, Charles de 407, 584 

Morgenstern, Johann Ludwig 243, 573 

Morhotf, Daniel Georg 170, 565 

Moritz, Heinrich Philipp 87, 561 

Moritz, Johann Friedrich 87, 444, 561 

Morus, Samuel Friedrich Narhanael 172, 
181, 565 


Moser, Friedrich Carl Ludwig von 62, 104, 


197, 359, 510, 558 
Moser, Justus 416-417, 450-451, 585 
Mūnch, Susanna Magdalena 587 
Musaus, Johann Karl August 543, 592 


Nemeiz (Nemeitz), Joachim Christoph 
28, 555 

Neukirch, Benjamin 32, 63, 556 

Nicolai, Christoph Friedrich 412-413, 
567, 568, 584 


Nochnagel, Johann Andreas Benjamin 68, 


113-114, 394, 559 


Oberlin, Jeremias Jakob 333, 577 
Ochsenstein, Johann Christoph von 60, 
553 


Ochsenstein von, broliai 17-18 

Oeser, Adam Friedrich 193, 219-223, 
229-232, 255, 349-350, 570, 571 

Olenschlager, Johann Daniel von 83, 
114-115, 118, 562, 563 

Orth, Johann Philipp 60, 114, 558 

d'Orville, Jean George 486, 490-491, 
588 

d'Orville, Johanne Rahel, merg. Bernard 
588 

Ostade, Adriaen van 226, 571 

Osunjos hercogas 68, 559 

Otonas 408, 584 

Otto, Everhard 175, 566 

Ovidijus 33, 82, 249, 289, 573 


Palissot de Montenoy, Charles 73, 560 

Paoli, Pasguale 497, 589 

Pappenheim, Friedrich Ferdinand von, 
grafas, ercmaršalas 142 

Paracelsas, Teofrastas 240, 461, 572, 573 

Pasor, Georg 32, 556 

Passavant, Jakob Ludwig 515-516, 525, 
549, 590 

Pegelov (Pegelow), Daniel 283, 287, 299 

Petersen, Georg Wilhelm 355, 579 

Pfeil, Johann Gortlob Benjamin 192, 201, 
567 

Pfeil, Leopold Heinrich 90-91, 165, 561 

Piazzetta, Giovanni Bartista 561 

Piladas, Goethe's jaunystės draugo 
pseudonimas 44, 119, 122, 124-127, 
133, 140-141, 147, 149-150, 152, 
157 

Piranesi (Piranese), Giovanni Bactista 19, 
553 

Pirckheimer, Willibald 500, 589 

Piron, Alexis 81, 560 

Plitt, Johann Jakob 106, 562 

Plorho, Erich Christoph von 131, 135, 148, 
564 

Pomey, Francois Antoine 82, 560 

Pope, Alexander 170, 191, 194, 565 

Pranciškus Pirmasis (Prancūzijos karalius) 


24, 555 


PAVARDŽIŲ RODYKLĖ 601 


Pranciškus Pirmasis (Pranciškus Steponas 


Loraringas) 41-42, 112, 139-140, 143, 


555, 573 
Pūtter, Johann Stephan 197, 568 


Rabelais, Francois 335, 577 

Rabener, Gottlieb Wilhelm 186-187, 279, 
362, 398, 566 

Racine, Jean Baptist 70, 83, 559, 563, 578 

Ramler, Karl Wilhelm 192-193, 199, 214, 
449, 503, 567, 568 

Reichel, Georg Christian 230, 233, 571 

Reineck, Friedrich Ludwig von 115-118, 
563 

Resenius, Johann Petrus 376, 581 

Richardson, Samuel 164, 396, 564 

Richelieu, Armand Jean de 560 

Richter, Johann Thomas 223, 570 

Riedel, Johann Anton 2297 571 

Riese, Johann Jakob 354, 579 

Rost, Johann Christoph 215, 569 

Rousseau, Jean Jacgues 190, 232, 340, 342, 
390, 423, 559, 560, 564, 578, 582 

Rubens, Peter Paul 435, 586 

Rudolfas Habsburgas 27, 564 


Sachtleben, Hermann 29, 555 

Salis, Karl Ulysses von 461, 587 

Salzmann, Johann Daniel 252, 257-261, 
334, 336, 573 

Sannazaro, Jacopo 429, 585 

Schenk, Jan 61, 558 

Schenk, Leonhard 61, 558 

Schlegel, Johann Elias 105, 115, 194, 568 

Schlosser, Hieronymus Peter 118, 354, 395, 
563 

Schlosser, Johann Georg 118, 190-192, 
233, 242, 354, 382-384, 386, 
395-396, 411, 511, 563, 569, 582 

Schmid, Christian Heinrich 383-384, 582 

Schmid, Sebastian 96, 357, 561 

Schmidt, Marie Sophie, pagal vyrą Streiber 
575 

Schnabel, Johann Gottfried 556 

Schneider, Johann Caspar 57, 63, 149, 558 


Schon (Schėngauer), Martin 519, 591 

Schėn, Anna Elisabeth (Lili) 483, 487, 
489-496, 507-508, 511-512, 517-518, 
524, 536-539, 545-546, 548-501, 
588, 589 

Schėnemann, Johann Wolfgang 588, 589 

Schėnemann, Susanna Elisabeth, mergaut. 
d'Orville, 588, 589 

Schėnkopf, Anna Katharina (Anetė, 
Anchen) 198, 201-202, 364, 569 

Schėnkopf, Christian Gottlob 190, 567, 
569 

Schėnkopt, Kacharina Sibylla, mergaut. 
Hauck 190, 567 

Schopflin, Johann Daniel 332-336, 577 

Schrėder, Friedrich Ludwig 397, 583 

Schūtz, Christian Georg 29, 68-69, 555 

Seekarz (Seekaz), Johann Konrad 29, 
68-70, 84-85, 162, 225, 555 

Senckenberg, Johann Hartmann 61, 558 

Senckenberg, Heinrich Christian von 61, 
558 

Senckenberg, Johann Christian 61, 558 

Senckenberg, Johann Erasmus 61, 558 

Servičre, Maria Johanna 409, 584 

Shakespeare, William (1564-1616) 194, 
220, 343-346, 398, 406, 454, 464, 
563, 568, 578, 579, 583 

Solonas 168, 565 

Soubise, Charles de Rohan de, princas 74, 
560 

Spalding, Johann Joachim 197, 568 

Spielmann, Jakob Reinhold 254, 573 

Spinoza, Baruch 437-438, 469-472, 586, 
587 

Stadion, Anton Heinrich Friedrich von 
391, 582 

Starck, Anna Maria 557 

Starck, Johann Jakob 38, 557 

Srarkey, George 240, 573 

Stauf (Sraudt), Johann Kaspar 294-295, 
576 

Stein, Henriette Caroline von, mergaut. 
Langwerth von Simmern 433, 542, 
585, 586 

Stein, Johanna Louise von, pagal vyrą 
Werthern 542, 592 

Steinbach, Erwin von 574 

Stock, Anna Maria Jacobine 230, 234, 571 

Stock, Johann Michael 230, 234, 243, 571 

Stock, Johanna Dorothea 230, 234, 571 

Stockhausen, Johann Christoph 176, 566 

Stolberg, Christian zu 374, 506-507, 526, 
581, 590, 592 


Stolberg, Friedrich Leopold zu, grafas 374, 


S$06-507, 509, 514, 526, 581, 590, 592 
Struve, Georg Adam 107, 562 
Sulzer, Johann Georg 377, 581 
Sūiffmilch, Johann Peter 284, 576 
Swanevelt, Herman van 571 


Swift, Jonathan 316, 361, 577, 580 


Tauentzien, Bogislaw Friedrich von 200, 
569 

Tasso, Torguatto 28, 559, 585 

Taxis, grafas 390, 582 

Textor, Johann Wolfgang (Goethe's sene- 
lis) 17,42, 56, 210, 552, 558, 562 

Textor, Anna Margareta (Goethe's 
močiutė) 59, 210, 552, 558, 562 

Textor, Johann Jost (jų sūnus) 42, 39, 558, 
562, 569 

Thiele, Johann Alexander 230, 571 

Thoranc (Thorane), Francois de Thėas, 
grafas 66, 78, 81, 83, 130, 559, 560 

Thūmmel, Moritz August von 398, 583 

Tissot, Simon Andrė 197, 568 

Trattner, Johann Thomas von 473, 588 

Trautmann, Johann Georg 29, 68-69, 555 

Triller, Daniel Wilhelm 173, 565 


Uffenbach, Johann Friedrich von 59, 558 
Unzer, Johann August 197, 568 
Uz, Johann Peter 279, 575 


Verschaffelt, Peter Anton von 349, 579, 
593 
Voigts, Johanne Wilhelmine Juliane von 


416, 585 


Volraire 60, 72, 337-339, 358, 374, 
453-454, 476, 558, 578, 580, 581, 
588 

VoB, Johann Heinrich 374, 581 


Wagner, Heinrich Leopold 422, 456-457, 
563, 585 

Wacteau, Jean Antoine 541, 592 

Weenix, Jan jaun. 438, 586 

Weygand, Christian Friedrich 411, 584 

Weyland, Friedrich Leopold 290-291, 
300-302, 309, 317, 324, 576 

WeiBe, Christian Felix 181, 230, 279, 566, 
569 

Welling, Georg von 240, 572 

Wenck, Helfrich Bernhard 355, 384, 579 

Werrhern, Jakob Friedemann von 542, 
592 

Wieland, Christoph Martin 182, 192-193, 
249, 344, 401, 450, 454-456, 503, 
543, 546, 567, 568, 570, 578, 582, 587, 
592 

W'ille, Johann Georg 541, 592 

Willigis 424, 585 

W'inckelmann, Johann Joachim 220, 222, 
231-232, 249, 570, 572 

Winckler, Johann Heinrich 176, 566 

Winkler, Gottfried 223, 570 

Wolf, Caroline 542-543, 592 

Wolf, Ernsct Wilhelm 542-543, 592 

Wood, Robert 376, 581 

Wreden (von Wrede), Ferdinand Joseph 
von 593 


Zacharia, Georg Ludwig Friedrich 192, 
567 

Zacharia, Justus Friedrich Wilhelm 170, 
179, 192, 202, 231, 398, 565, 567 

Zimmermann, Johann Georg von 197, 
458-459, 461, 531, 568, 582, 587 

Zimmermann, Kartharina von 461, 587 

Zinzendorf, Nikolaus Ludwig von 238, 
572, 586 

Zollikofer, Georg Joachim 197, 568 

Albis (Šveicarijos Alpės) 525, 527 

Alrdorfas (Šveicarija) 520 

Andermatas (Uzerno slėnis, Šveicarija) 522 

Antibas (Prancūzija) 66 

Auerštetas (prie Jėnos) 173-174, 232, 236, 
572 


Bacharachas (prie Reino) 394 

Bambergas 26 

Bašbergas (Bastbergas, kalnas Elzase) 292, 
339 

Bazelis (Šveicarija) 332, 347 

Belvederis (Tiuringija) 350, 543 

Bensbergas (prie Kelno) 438 

Bergenas (prie Frankfurto prie Maino) 
75, 80 

Biberachas 163 

Bybrichas prie Reino 394 

Bičas (Lotaringija) 296-297 

Bingenas (prie Reino) 394 

Bokenheimas (Buknonas, Elzasas) 116, 
293 

Bokenheimas (prie Frankfurto prie 
Maino) 335, 502, 577, 590 

Brėmenas 234, 572 

Buchsveileris (Buksvilis, Elzasas) 291 


Cabernas (Savernas, Vogėzai) 290-292, 
576 

Ciurichas (Šveicarija) 512, 514-515, 
525-527, 566, 567, 579, 585 

Ciuricho ežeras 517 

Cugas 525 

Cugo ežeras (Šveicarija) 525 

Cveibriukenas 296 


Darmšratas 29, 68, 84, 139, 287, 292, 


354—355, 359, 362, 364, 373, 379, 384, 


401, 428, 508, 509, 535, 555, 579, 582, 
590, 593 


Desau 216, 231, 232, 363, 580, 585 

Detingenas prie Maino 25, 555, 557 

Dycas prie Lano 389 

Diuseldorfas 390, 435, 439, 586 

Dresdenas 41, 180, 187, 192, 215, 224-225, 
227-228, 285, 445, 557, 556, 567, 569, 
570, 571 

Druzenheimas (Driuzanemas, Elzasas) 
300, 301, 305, 308, 315, 320, 349 

Dudveileris (Lotaringija) 293-294, 297 


Einzydelnas (Šveicarija) 591 

Elberfeldas 439, 586 

Elfeldas (Elrvilė prie Reino) 934 

Elzasas 250, 272, 286, 290-292, 297, 300- 
301, 333, 336, 347, 349, 353, 550, 577 

Emendingenas (Badenas) 510-512 

Emsas (prie Lano) 389, 430, 434 

Enzisheimas (Ensisemas, Elzasas) 347 

Ėrenbreitšteinas 390, 393, 410 

Etersburgas (Tiuringija) 543 


Feldbergas 162 

Ficnau (Šveicarija) 520 

Filipsburgas (Badenas) 325 

Fliuelenas (Šveicarija) 520 

Fort Luji 325 

Frankfurtas prie Maino 
Arklių turgus 19, 116, 148 
Bornheimo pieva 76, 139 
Braunfelsas 22, 564 
Ceilė 22, 137, 454, 554 
Cvingeris 22, 45, 109, 554 
Elnių griovys 18 
Ešenheimo gatvė 62 
Ešenheimo vartai 114 
Frauensteinų namai 109, 114, 143, 502, 
558 
Frydbergo gatvė 35 
Frydbergo vartai 76, 114 

imperatoriškieji laiptai 23 
imperatoriškoji salė 23, 26 


katedra 22,24, 94, 138, 142-143, 250, 
255, 262, 267-268, 271, 290, 297, 554, 


584 

Kiškių gatvė 22, 61, 117 

Kompostelė 22, 133, 554 

Naujoji prekyvietė 22, 554 

Niurnbergo pirklių namai 22, 554 

Pfareizeno gatvelė 22, 554 

rinkimų kambarys 23 

Romėnas 23 

von Stallburgų giminės namas 22, 

554 

Šv. Baltramiejaus bažnyčia 22, 554 

Šv. Galiaus vartai 118 

Šv. Kotrynos bažnyčia 38, 557, 562 

Šv. Kotrynos vartai 22, 137 

tėvų namas 42, 245, 250, 536 

„Veidenhofo“ viešbutis 56 

Visų Šventųjų vartai 155 

Visų Šventųjų gatvė 474 

Zalhofas 21, 148, 554 

Žydų gatvė 109, 474, 562 
Frydbergas (Hesenas) 56, 457 
Frydrichstalis prie Sarbriukeno 295 


Gelnhauzenas 173 

Gerzau (Šveicarija) 520 

Getingenas 32, 172, 177, 374-376, 506, 
565, 568, 572, 581, 590 

Gysenas prie Lano 60, 382, 384, 386-387, 
415, 546, 585 

Grasas (Prancūzija) 66, 68, 561 

Griutlis (Šveicarija) 520 


Hagenau (Hagno, Elzasas) 297, 325 

Halė (prie Zalės) 178, 563, 566, 572, 
590 

Hanau 90, 111, 173, 291, 292 

Hechstas prie Maino 19, 127 

Heilbronas prie Nekaro 499, 589 

Homburgas 162, 364 

Hornbachas 296 

Ilmenau (Tiuringija) 543 


Jėna (Tiuringija) 159, 179, 449, 543, 562, 
563, 564, 572, 592 


Karlsrūhė 457, 509-511, 546-549, 588, 
590, 593 

Kelnas prie Reino 135, 137, 147, 271, 272, 
434-436, 575, 586 

Kėnigsbergas (Karaliaučius) 359, 360 

Kėnigšteinas (Taunuso Kėnigšteinas) 
166 

Keturių Kantonų ežeras (Šveicarija) 520, 
525, 591 

Kiusnachras (Šveicarija) 525 

Koblencas prie Reino 389, 434, 439, 582 

Kolmaras (Elzasas) 347, 574 

Kronbergas (Taunuso Kronbergas) 162 


Lanas 379, 382, 389, 434, 542 
Leipcigas 

Apelio sodas 198, 569 

Golis 198, 569 

Konevicas 198, 569 

Kopūstų sodai 214 

Naujasis Naujasis turgus 175, 229 

Pyragaičių sodai 198, 569 

Pleisenburgo pilis 219, 223, 232 

Rašvicas 198, 569 

Rožių slėnis 198, 569 

Senasis Naujasis turgus 175 
Lichtenbergas (Elzasas) 291-292 
Limburgas prie Lano 389 
Liucelšteinas (La Pti Pjeras, Elzasas) 292 
Lokių slėnis (Vogėzai) 287 
Lotaringija 292-293, 576 


Mainas 21, 27, 57, 75, 148, 178, 190, 241, 
475,477, 481, 486, 490, 502, 553, 554, 
558, 562, 584, 585, 587 

Maincas 127, 131-133, 136-137, 139-140, 
142, 147, 165, 353, 391, 394, 451, 454, 
456, 554, 582 

Manheimas 333, 349, 395, 509, 550, 551, 
579, 593 

Maria Einzydelnas (benediktinų abacija, 
Šveicarija) 517, 591 


VIETOVARDŽIŲ RODYKLĖ 605 


Molsheimas (Molsemas, Elzasas) 347 
Mozelis (regionas) 292 
Mozelis (upė) 393 


Nasau prie Lano 542 
Niderbronas (Elzasas) 297 


Niurnbergas 22, 26 27, 130, 132, 142, 230, 


554, 575, 589 

Noikirchas (Noinkirchenas prie 
Sarbriukeno) 295 

Noisarverdenas (Vil Nev de Sarverdenas, 


Elzasas) 293 


Oberlanšteinas 390 

Ofenbachas prie Maino 486-487, 
489-49(), 492-494, 588, 589 

Ortenau 325 

Otilijos kalnas (Elzasas) 347, 579 


Pempelfortas prie Diuseldorfo 435, 439, 
586 
Pfalcburgas (Lotaringija) 291, 576 


Provansas 66 


Reichshofenas (Rešofenas, Elzasas) 297 
Reinas 29, 57, 69, 163, 178, 251, 254, 259, 


265, 267, 296, 301, 308, 315-316, 321, 


325, 328, 332-333, 339, 388, 389, 
393-394, 427, 434-435, 438-440, 
454, 477, 512-514, 550, 555 
Reinfelsas (prie Sankt Goaro) 394 
Reino krioklys prie Šafhauzeno 512 
Richtersvilis (Šveicarija) 591 
Rigis (Šveicarijos Alpės) 519-520, 525 
Roisas (Šveicarija) 521 


Sankt Goaras (prie Reino) 394 

Sankt Gotardas (Sen Gotardas, Šveicarija) 
591 

Saralbas (Lotaringija) 293 

Saras (regionas) 292-293 

Saras (upė) 295-296 

Sarbriukenas 293, 296, 576 

Sargemiundas (Sargeminas, Lotaringija) 


293 


Saro slėnis 293 

Šleršraras (Selesta, Elzasas) 347 

Štrasburgas (Strasbūras, Elzasas) 250, 252, 
254-255, 257, 259-260, 263-264, 
271-272, 282-283, 285, 287, 297, 300, 
304, 308, 315, 329-330, 332, 334, 336, 
341, 345, 354, 356, 386, 420-422, 
436, 455, 477, 547, 551, 561, 571, 573, 
574, 576, 577, 579, 588 

Švabija 292 

Švalbachas (prie Taunuso) 163 

Šv. Jono abacija (Lotaringija) 292 

Švicas (Šveicarija) 519, 591 

Švico Hakenas 519, 591 


Talis 390, 410 

Telio koplyčia prie Keturių Kantonų ežero 
(Šveicarija) 525, 591 

Tiuringija 173, 542, 557 


Urzernas (Urzerenas, Šveicarija) 521-522 
Urzerno Skylė (Urno Skylė, Šveicarija) 
521, 591 


Urzerno slėnis 522 


Vazenburgo pilis (Elzasas) 297 

Veclaras 32, 367, 371-372, 377, 382, 

